
SECȚIUNEA A II-A: 


Perioada a l-a 


DOGMATISM ŞI SCEPTICISM 


În cuprinsul acestei a doua perioade, care premerge filo- 

zofiei alexandrine, trebuie să considerăm dogmatismul 
şi scepticismul: dogmatismul care se împarte în cele 
două filozofii, cea stoică şi cea epicuriană, şi al treilea moment, 
care le este comun acestor două, dar care este totuşi cealaltă 
poziţie ce li se opune, adică scepticismul. Trecem peste succe- 
sorii lui Aristotel şi peste răspîndirea filozofiei peripatetice, 
-cu toate că un Teofrast, un Straton au fost bărbaţi celebri. 
Ea nu mai prezintă interes, şi mai tîrziu a și devenit mai 
mult o filozofie populară, după cum, ca filozofie propriu-zis 
speculativă, ea şi trebuia să coincidă în măsura cea mai 
mare cu realitatea. Academia o vom trata împreună cu scep- 
ticismul. 

Am văzut la sfîrşitul perioadei precedente conştiinţa ideii 
sau a universalului, care este în sine scop, — conștiința unui 
principiu, universal desigur, dar în acelaşi timp determinat 
în sine, care, prin aceasta, este capabil să subsumeze particu- 
larul şi să fie aplicat la acesta. Această relație a aplicării gene- 
ralului la particular este aici dominantă, deoarece gîndul de a 
dezvolta particularizarea totalităţii din însuși generalul încă 
nu există. În aceasta însă rezidă nevoia de sistem şi de siste- 
matizare : anume, un principiu unic trebuie să fie aplicat cu 
consecvență la particular, așa încît adevărul a tot ce e parti- 
cular să fie cunoscut potrivit acestui principiu. Acest procedeu 
dă așa-numitul dogmatism. Dar problema principală este acum 

aceea a criteriului. Grandoarea speculativă a lui Platon 
şi Aristotel nu mai este prezentă, avem mai curînd o filozofie 
a intelectului. Principiul este abstract și deci e principiu al 
intelectului. În legătură cu această împrejurare, sarcina filo- 
zofiei se determină ca problemă a criteriului adevărului, adică 
— dat fiind că adevărul este acordul dintre gîndire și realitate, 
sau mai curînd identitatea conceptului, ca ceea ce e subiectiv, 
cu ceea ce este obiectiv — sarcina filozofiei este găsirea unui 
principiu al aprecierii acestui acord. Această problemă este 
identică cu aceea a stabilirii unui principiu. Adevărul este 
concret, nu abstract. Prin ce este recunoscut adevărul, apre- 
ciat ca adevărat (xpivew)? Astfel, criteriu şi principiu este 
unul şi același lucru. Dar această problemă a fost rezolvată 
numai în chip formal şi dogmatic. De aceea a apărut îndată 
dialectica scepticismului, — recunoașterea unilateralităţii aces- 
tui principiu şi deci recunoaşterea acestui principiu în general 
ca principiu dogmatic. În toate numeroasele şcoli socratice, 
interesul principal îl prezintă două determinări; una dintre 
acestea este criteriul, un principiu din care trebuie determinat 
totul şi din care totul să poată fi apreciat — un principiu general 
pentru sine, un principiu care să fie totodată şi principiul 
determinant al particularului. Noi am avut deja mai înainte 
astfel de principii abstracte : de exemplu, ființa pură, — adică 
există numai ființa pură, iar particularul, care începe cu negația, 
cu diferenţierea de altceva, nu există, este afirmat ca neexistent. 
Însă nevoia menţionată este, dimpotrivă, îndreptată spre un 
universal care să fie în acelaşi timp determinarea particularului 
către un universal care trebuie să se afle în particular, 
astfel încît acesta să nu fie lăsat la o parte, ci să fie considerat 
ca determinat prin universal. 

O altă urmare a acestei filozofări a fost faptul că, fiind 
formal, principiul era subiectiv şi astfel el a primit semnifi- 
caţia esenţială a subiectivităţii conștiinței de sine. 
Din cauza receptării formale, exterioare a diversităţii în general, 
punctul cel mai înalt, în care gîndul se găseşte în modul său 
cel mai determinat, este conştiinţa de sine. Tuturor acestor filo- 
zofii le este proprie ca principiu raportarea pură a conștiinței 
de sine la sine. Ideea se găsește satisfăcută numai în această 
conştiinţă de sine; ca în formalismul intelectului, al așa-zisei 
filozofii de astăzi, împlinirea lui, concretul, era căutată în 
afectivitatea subiectivă, în sentimentul interior, în credință, 
Natura şi lumea politică sînt şi ele concrete, dar sînt un concret 

exterior ; însă propriul nostru concret nu este în ideea; gene- 
rală, determinată, ci numai în propria conştiinţă de sine, în ceea 
ce e al nostru. A doua determinare dominantă este aceea 
a înţeleptului. Problema principală era : cine este înțe- 
lept? Ce face înțeleptul? Nu numai voi, ci totul trebuie să 
fie ceva gîndit, adică să fie, ca subiectiv, gîndul meu. Prin 
ce este ceva un ce gîndit? — În forma identității formale 
cu sine. —Ce este în sine un atare ce gîndit, el însuși obiectiv ?— 
Gîndirea. Gîndirea criteriului, a principiului unic, în realitatea 
ei nemijlocită este subiectul în sine ; gîndirea şi cel ce gîndeşte 
sînt nemijlocit legaţi împreună. Principiul acestei filozofii nu 
este obiectiv, ci dogmatic, se bazează pe impulsul conştiinţei 
de sine de a se satisface. Astfel subiectul este acela de care 
trebuie să se aibă grijă. Subiectul caută pentru sine principiul 
libertăţii sale, imperturbabilitatea în sine; el trebuie să fie 
conform criteriului, adică acestui principiu cu totul general, 
— el trebuie să se înalțe la această libertate abstractă, la această 
independență. Conștiința de sine trăieşte în singurătatea gîn- 
dirii sale şi îşi găseşte aici împăcarea. Acestea sînt deci 
interesele fundamentale, determinările fundamentale în filozo- 
fiile ce urmează. Sarcina următoare va fi să arătăm tezele 
principale ale lor; dar a intra în amănunte nu este nici util, 
nici interesant. 

Filozofia trece astfel în lumea romană. Şi, cu toate că ea 
aparține tot grecilor și marii ei dascăli au fost totdeauna greci 
(filozofiile acestea au luat naştere în Grecia), totuşi, cu deose- 
bire aceste sisteme au constituit sub domnia romanilor filo- 
zofia lumii romane; lume neadecvată conştiinţei de 
sine raționale-practice, față de care această conştiinţă, refulată 
în ea însăşi, nu putea să caute raționalitatea decît în sine şi 
numai pentru individualitatea sa singulară, — nu se putea în- 
griji decît de sine, întocmai ca creștinii, abstract, de mântuirea 
sufletului lor. În senina lume elenă subiectul era legat mai tare 
de statul său, de lumea sa, era mai prezent în ele. Cînd reali- 
tatea e nefericită, omul este alungat în el însuși şi trebuie să 
caute aici acordul care nu mai poate fi găsit în lume. Lumea 
romană este lumea abstractă: o singură stăpînire, un singur 
stăpîn peste lumea civilizată. Individualitatea popoarelor a fost 
oprimată ; peste individ a apăsat o putere străină, un universal 
abstract. Într-o astfel de stare de ruptură se simţea nevoia 
de a căuta şi găsi împăcare. După cum ceea ce era valabil 
era o voință abstractă — pînă și voinţa individuală a stăpînului 

lumii era ceva abstract —, abstract a trebuit să fie şi prin- 
cipiul interior al gîndirii, principiu care nu produce decît con- 
ciliere formală, subiectivă. Roma a avut numai principiul 
stăpînirii abstracte ; astfel spiritului roman nu putea să-i con- 

427 vină decît un dogmatism care era clădit pe un principiu con- 
struit de forma intelectului şi valorificat, aplicat de ea. Filo- 
zofia stă astfel în strînsă legătură cu concepţia despre lume. 
Lumea romană, care omora în sine individualitatea vie a popoa- 
relor, a produs, fără îndoială, un patriotism formal şi virtutea 
lui, precum şi un sistem dezvoltat de drept ; dar filozofie specu- 
lativă nu putea ieşi dintr-o astfel de moarte, — doar buni 
avocaţi şi morala lui Tacit. Aceste filozofii au şi venit în contra- 
dicţie la romani cu vechile lor superstiții religioase ; filozofia 
ia locul religiei. 

Trei sînt filozofiile care apar aici: stoicismul, epi- 
curismul şi scepticismul. Filozofia lui Platon s-a 
păstrat, se înțelege, încă pură, mai cu seamă vechea Academie ; 
Noua Academie a fuzionat complet cu scepticismul. 
Tot astfel mai existau încă şi pe timpul lui Cicero peripate- 
ticieni ; această filozofie peripatetică de mai tîrziu n-a rămas 
aristotelică, ci a devenit filozofie populară, cum o găsim la 
Cicero. Aristotel pornea de la un punct de plecare empiric, 
lua calea reflexiei proprie intelectului ; însă datele astfel obținute 
el le îmbină laolaltă în focarul conceptului, şi astfel Aristotel 
este speculativ. Acest procedeu este propriu spiritului său, dar 
el n-a putut deveni metodă în felul acesta; nefiind scos în 
evidenţă liber pentru sine, procedeul n-a putut deveni prin- 
cipiu. 

Filozofia dogmatică este aceea care stabileşte un principiu 
determinat, un criteriu, şi numai un astfel de principiu. Cele 
trei principii amintite sînt însă în mod necesar: 1) Princi- 
piul gîndirii, principiul universalităţii însăşi, 
dar astfel încît să fie determinat în sine; gîndirea este criteriul 
adevărului, e factorul determinant. 2) Opusul față de gîndire 
este determinatul ca atare, principiul singulari- 
tăţii, simţirea în general, percepţia, intuiţia. Acestea 

428 sînt principiile filozofiei stoice şi epicuriene. Ambele aceste 
principii sînt unilaterale; ca pozitive, ele au devenit 
ştiinţe ale intelectului. Gîndirea abstractă nu este concretă în 
ea însăși. Modul determinat nu aparține gîndirii şi el trebuie 
sesizat pentru sine, transformat în principiu, deoarece el are 
drept absolut faţă de gîndirea abstractă. Acestea sînt univer- 

salul şi singularul. 3) În afară de stoicism şi de epicurism avem 
ca a treia poziţie scepticismul, negația acestor două uni- 
lateralităţi. Ele sînt amîndouă unilaterale, acest lucru trebuie 
ştiut şi recunoscut ; ; şi astfel al treilea principiu este negația 
oricărui criteriu, a oricăror principii determinate, de orice 
natură ar fi ele : reprezentare senzorială reflectată sau repre- 
zentare a gîndirii, ştiinţă. Filozofia stoică a făcut principiu 
din gîndirea abstractă, epicurismul din senzație, scepticismul 
este comportare negativă, ba chiar negaţie activă a oricărui 
principiu. Primul rezultat este că nu putem cunoaște. Noi 
am mai văzut aceste principii şi înainte, în filozofia cinică și 
cirenaică. Cu toate că aceste principii le găsim şi la Cicero, 
totuși este foarte greu să deosebești principiul stoicilor de acela 
al cinicilor şi de ceea ce constituie principiul moralei peripa- 
tetice. 

Aşadar, avem de o parte principiul, criteriul ; de altă parte, 
exigența ca subiectul să se conformeze acestui principiu, tocmai 
pentru a-şi cîştiga libertatea, neatîrnarea spiritului. 
Aceasta este libertatea interioară a subiectului în sine : această 
libertate a spiritului, această impasibilitate, această indife- 
rentă, imperturbabilitate, ataraxie, egalitate a spiritului în sine, 
pe care nimic nu o face să sufere, care nu se leagă de nimic, 
este ţinta comună a tuturor acestor filozofii, — oricât 
ne-am reprezenta de deznădăjduit scepticismul şi de vulgar 
epicurismul. Toate au fost filozofii. Individul era satisfăcut, 
rămînea de nezdruncinat, nu era determinat nici prin plăcere, 
nici prin durere şi nici prin alte legături; adevărații epicurieni 429 
erau tot aşa deasupra oricărei legături particulare. Că împă- 
carea spiritului constă numai în indiferență, în libertate față 
de orice, iată poziția comună a tuturor acestor filozofii! — 
Ele sînt, fără îndoială, filozofii elene, dar transplantate în 
lumea romană. Acea moralitate concretă, acea tendinţă de a 
încorpora principiul în lume prin intermediul constituţiei de 
stat, ca la Platon, acea ştiinţă concretă, ca la Aristotel, dispar 
aici; în nefericirea lumii romane a fost şters cu mînă rece şi 
aspră tot ce are nobil şi frumos individualitatea spirituală. 
Şi, în această lume a abstracţiei, individul a trebuit să caute 
în chip abstract în interiorul său împăcarea pe care nu i-o da 
realitatea : el a fost nevoit să se refugieze în abstracţie ca gînd, 
în această abstracţie ca subiect existent, adică în această 
libertate internă a subiectului ca atare. Această filozofie este 
astfel pe măsura spiritului lumii romane. 

A. FILOZOFIA STOICĂ 


Trebuie în general să observăm referitor la filozofia stoică, 
ca şi cu privire la epicurism, că aceste filozofii au luat locul 
filozofiei cinice şi cirenaice (după cum scepticismul a luat locul 
Academiei), adică auadmis principiul cinismului şi cirenaismului, 
însă au ridicat acest principiu, folosindu-l mai mult în forma 
gîndirii ştiinţifice. Dar, cum în aceste filozofii, întocmai ca 
în cele pe care le înlocuiesc, conținutul este fix, determinat 
şi conștiința de sine se situează pe una dintre laturile lui, 
această împrejurare omoară, propriu-zis, speculaţia, care nu 
ştie nimic de astfel de fixare, dimpotrivă o înlătură și tratează 
obiectul ca pe un concept absolut, ca pe un întreg nedivizat în di- 
ferenţierea sa. De aceea de fapt în nici una din aceste două filo- 
zofii nu descoperim speculație veritabilă, ci numai o aplicare 
a principiului unilateral şi limitat. La Aristotel ideea absolută 
se află la bază, nelimitată, nu e pusă, în cuprinsul unui mod 
determinat, cu o diferență ; lipsa lui este numai lipsa pe care 
o are realizarea, anume, aceea de a nu fi îmbinată într-un con- 
cept unic. Aici, în aceste filozofii, conceptul unic este pus 
ca esenţă şi totuleste raportat la el, avem deci raportarea 
cerută, darcel în care totul devine una nu este unitatea 
adevărată (das Wahrhafte). La Aristotel fiecare individualitate 
este considerată, în determinaţia ei, în mod absolut, separată 
de celelalte ; aici, în această filozofie, inşii sînt priviți esenţial 
în raportare, nu absolut, dar nu în sine și pentru sine. Deoarece 
astfel individualul nu este considerat în chip absolut, ci numai 
relativ, tocmai prin aceasta de fapt ansamblul realizării nu este 
interesant : raportarea este exterioară. Fără îndoială, şi la 
Aristotel individualul este cules şi absorbit, dar această absor- 
bire este înlăturată prin considerarea speculativă; aici însă 
individualul este numai absorbit, iar tratarea lui este şi ea exte- 
rioară. Această raportare nu este nici măcar consecventă, cînd, 
cum se și întîmplă, ceva, natura, este considerată în ea însăşi; 
în-sine-şi-pentru-sinele (das Anundfürsich) cade în afara ei, 
cercetarea ei este numai o «rezonare » sprijinită pe principii 
nedeterminate, ori pe primele principii la îndemînă. 

Ne vom mărgini în ce privește ambele aceste filozofii 
numai la aspectul general al principiului lor. Să-i amintim în 
primul rînd pe stoicii celebri. 

Cu privire la istoria filozofiei stoice. Înte- 
meietorul școlii stoice este Zenon (cel din Cittium, deosebit 

de Zenon eleatul). Zenon s-a născut în Cittium, un oraş în insula 
„Cipru, cam în olimpiada a 109-a. Tatăl lui era un comerciant 
care; din călătoriile lui de afaceri la Atena — pe atunci, și mult 
timp după aceea, sediu al filozofiei şi al unor numeroși filo- 
zofi —, îi aducea cărți, mai cu seamă cărți de-ale socraticilor, 
care au trezit în tînărul Zenon plăcere și dragoste de știință. 
Zenon a călătorit el însuşi la Atena *. După unii, el ar fi cules 
primul îndemn să trăiască pentru filozofie din faptul că şi-a 
pierdut averea într-un naufragiu ** ; ceea ce n-a pierdut însă 
Zenon a fost noblețea cultivată a spiritului său și dragostea 
sa de lumină rațională. Zenon a frecventat mai multe feluri 
de socratici; l-a cercetat mai cu seamă pe Xenocrate ***, 
bărbat care aparţinea şcolii platonice şi care era foarte vestit 
datorită severității moravurilor sale şi a seriozităţii întregii 
lui comportări ; aşa încît el a fost supus unor încercări asemă- 
nătoare **** acelora la care s-a supus pe sine Francisc din 
Assisi ***** şi a cedat tot atît de puţin ca şi acesta sub povara 
lor ; în timp ce nici o mărturie nu era acceptată în Atena fără 
jurămînt, Xenocrate a fost dispensat de jurămînt, fiind crezut 
pe simplul cuvînt al său; Platon, învățătorul său, i-ar fi spus 
de mai multe ori lui Xenocrate să aducă jertfe şi graţiilor 
(Dwe rats Xăpro)" *"*"*. Apoi Zenon l-a frecventat și pe Stilpo, 
megaricul, pe care l-am cunoscut; cu acesta a studiat zece ani 
dialectica” * **** *. În genere, filozofia a fost considerată ca o în- 
deletnicire a vieții, a întregii vieți, nu cum ar parcurge cineva 
în fugă cursuri de filozofie, pentru a alerga la altele. Cu toate 
că Zenon cultiva cu deosebire dialectica şi filozofia practică, 
el nu a neglijat, ca alţi socratici, filozofia fizică, ci a studiat mai 
ales opera lui Heraclit despre natură ********. În sfîrşit apăru 
el însuși ca dascăl independent într-o galerie, numită oroă 7rorxLAm 
galerie împodobită cu picturile lui Polignot. De aici a primit 
şcoala sa numele de şcoală stoică” * * ** ****. Asemenea lui Aristotel, 

* Diog. Laertios, VII, $$ 1, 12, 31—32; Tennemann, vol. IV,p.4; 


vol. II, p. 532. 
** Diog. Laertios, VII, $ 5; Brucker, Hist. crit. philos., vol. I, 
p. 895. 
*** Diog. Laertios, VII, § 2. 
**** Ibidem, IV, § 7. 
***** Prelegerile din 1805—1806. 
****** Diog. Laertios, IV, $$ 7, 6. 
**++.** Ibidem, VII, § 2. 
„m ss* Brucker, op. cit., vol. I, p. 899; cf. Fabric., Biblioth. gr., vol. II, 
p. 413. 
„sens Diog. Laertios, VII, § 5. 

432 Zenon s-a străduit mai cu seamă să unească filozofia într-un 
întreg unitar. Întocmai cum metoda lui se distinge prin deo- 
sebita ei artă dialectică și prin elaborarea ascuţită a demonstra- 
ției, tot astfel se remarca Zenon, cît priveşte personalitatea sa, 
prin severitatea moravurilor, apropiate de acelea ale cinicilor, 
fără a căuta însă să atragă printr-însele atenţia asupra sa, 
cum făceau cinicii. Cu mai puţină vanitate, cumpătarea lui 
în satisfacerea nevoilor inevitabile era aproape tot atît de mare 
ca şi a acestora. Trăia numai cu (apă), pîine, smochine și miere *. 
De aceea, el s-a bucurat de stimă generală printre contemporanii 
săi ; însuşi regele Antigon al Macedoniei l-a vizitat şi a mîncat 
la el de mai multe ori; într-o scrisoare, reprodusă la Diogenes 
Laertios, Antigon l-a invitat pe Zenon să vină la el; filozoful 
a răspuns că are 80 de ani**. În sprijinul foarte marii încrederi 
publice pe care şi-a cîștigat-o Zenon, vorbeşte faptul că atenienii 
i-au încredințat cheile cetăţii lor, ba poporul atenian, rela- 

- tează Diogenes Laertios, a luat hotărîrea următoare :,,Deoarece 
Zenon, fiul lui Mnaseas, a trăit mulţi ani în orașul nostru 
şi s-a dovedit şi altfel un bărbat bun, învățind pe tinerii care 
l-au urmat să fie virtuoşi şi cumpătaţți şi premergîndu-le în 
privinţa aceasta cu propriul său exemplu bun, cetățenii Atenei 
îi aduc laudă publică şi, pentru virtutea şi cumpătarea sa, hotă- 
răsc să-i facă dar o cunună de aur. În afară de aceasta, el va 
fi înmormîntat cu funeralii publice în Cheramic. Pentru con- 
fecţionarea cununii şi pentru clădirea mormîntului este numită 
o comisie de cinci bărbaţi ***. Zenon a atins floarea vîrstei 
sale în olimpiada a 120-a (aproximativ 300 a. Chr.), în acelaşi 
timp cu Epicur, Arhesilau din Noua Academie și alții. A murit 
în etate foarte înaintată (la 72 sau 98 de ani), în olimpiada 

433 4 129-a (Aristotel, ol. 114, 3); sătul de viaţă, Zenon şi-a curmat 
el însuşi zilele, spînzurîndu-se sau lăsîndu-se să moară de foame, 
fiindcă îşi rupsese degetul ****. 

Dintre stoicii următori, vestit a devenit mai cu seamă 
Cleant, elev şi succesor al lui Zenon în fruntea şcolii stoice, 
autor al unui imn celebru către Zeus — imn pe care ni l-a 
păstrat Stobaeus — şi cunoscut prin anecdota după care el 


* Brucker, op. cit., vol. I, pp. 897—898 ; Diog. Laertios, VII, $$ 1, 13. 
** Diog. Laertios, VII, $$ 7—9. 
*** Ibidem, $$ 6, 10—11. 
**** Ibidem, $$ 28—29 ; Brucker, op. cit., vol. I, pp. 898, 901; Tennemann, 
vol. II, p. 534. 

ar fi fost chemat, conform legilor, în faţa tribunalului atenian 
să dea socoteală de mijloacele din care se susținea. El a dovedit 
atunci că noaptea căra apă unui grădinar şi cu această muncă 
agonisea atît cît îi trebuia ca ziua s-o poată petrece în socie- 
tatea lui Zenon ; pentru noi nu e tocmai lesne de înțeles cum 
s-ar putea face astfel cu deosebire filozofie. Iar cînd după 
aceasta i s-a oferit o gratificare din bugetul statului, Cleant, 
la sfatul lui Zenon, a refuzat-o. Asemenea învățătorului său, 
şi Cleant a murit, la etatea de 81 de ani, de bună- 
voie, reținîndu-se de la orice mîncare *. (Dintre stoicii de mai 
tîrziu ar fi mulţi de amintit, deveniți celebri.) ; 

Dar eminent în ştiinţă a fost apoi Crisip, din Cilicia, 
născut în anul 1 al olimpiadei a 125-a (anul 474 a.u.c.; 280 
a. Chr.). A trăit tot în Atena şi a fost elev al lui Cleant. El a 
făcut cel mai mult pentru elaborarea multilaterală şi pentru 
răspîndirea filozofiei stoice. Celebritatea cea mai mare i-au 
adus-o logica şi dialectica sa, încît s-a spus că, dacă zeii ar 
face uz de dialectică, ei nu ar recurge la alta decît la aceea 
a lui Crisip. Este admirată de asemenea munca lui de autor; 
numărul lucrărilor lui atingea, relatează Diogenes Laertios, 
cifra de 705 (Tiedemann : 5 000). În privința aceasta se poves- 
teşte despre el că a scris zilnic 500 de rînduri. Dar felul în care 
şi-a redactat scrierile face să ne scadă foarte mult din admi- 
rația pentru zelul de scriitor al lui Crisip şi arată că grosul 
acelor scrieri era compus parte din compilaţii, parte din repe- 
tiții. El a scris deseori despre unul şi același lucru; punea pe 
-hîrtie tot ce îi trecea prin minte, adăuga o mulțime de mărturii, — 
copiind astfel cărţi întregi de-ale altora. Cineva a spus despre 
êl că, dacă i s-ar lua lui Crisip tot ce aparţine altora, nu i-ar 
mai rămîne decît hirtie albă. Fără îndoială, lucrurile nu stau 
chiar atît de rău; cum se vede. din toate relatările stoicilor, 
în care Crisip se află totdeauna în frunte şi în care sînt folo- 
site cu deosebire determinările şi explicaţiile date de el. Este 
apoi exact cel puţin că el îndeosebi a elaborat logica stoică. 
La Diogenes Laertios este reprodusă o listă lungă a scrierilor 
lui, dar care pentru noi sînt toate pierdute. Dacă trebuie să 
alegem şi dacă este regretabil că nu s-au păstrat cîteva din cele 
mai bune scrieri ale lui, e poate un noroc că nu ni s-au păstrat 
toate. Crisip a murit în a 143-a olimpiadă (anul 212 a. Chr.)**. 


* Diog. Laertios, VII, $$ 168—169, 176. 
** Ibidem, §§ 179—181; §§ 184, 189—202; Tennemann, vol. IV, p. 443. 

În epoca următoare s-au distins: Diogene din Se- 
leucia, în Babilonia (Carneade a învățat dialectica la Diogene) ; 
el merită să fie amintit şi pentru faptul că, împreună cu Car- 
neade, vestit academician, şi cu Critolau, gînditor peripatetician, 
a fost trimis, în anul 598 a.u.c. (ol. 156, 2), ca sol atenian la 
Roma, — deputăţie datorită căreia romanii au început să facă 
cunoștință cu filozofia, dialectica și oratoria greacă *. — Apoi 
Paneţiu, cunoscut ca dascăl al lui Cicero, după lucrările 
căruia şi-a scris Cicero cărţile sale despre datorii **. — În 
sfîrşit, Posidoniu, de asemenea dascăl vestit, care a 
trăit mult timp în Roma, pe vremea lui Cicero ***. 

Mai tîrziu filozofia stoică a trecut şi la romani; adică în 
sensul că ea a devenit filozofia multor romani, fără ca prin 
aceasta filozofia stoică să fi cîştigat ceva ca ştiinţă. Dimpo- 
trivă — de pildă la Seneca şi la stoicii ulteriori, la un 
Epictet, la un Antonin —, ea și-a pierdut, drept vorbind, 
interesul speculativ cu totul, luînd o turnură mai mult reto- 
rică şi moralizatoare, — despre care e tot atît de puţin locul 
să se facă menţiune în istoria filozofiei, ca și despre predicile 
noastre. Epictet din Hieropolis (Frigia) (sfîrşitul secolului I 
p. Chr.) a fost mai întîi sclavul lui Epaphrodit, care l-a eliberat ; 
după eliberare Epictet s-a dus la Roma. Cînd Domițian a 
alungat din Roma pe filozofi, pe matematicieni şi pe fabricanţii 
de otravă (anul 94 p. Chr.), Epictet s-a dus la Nicopolis în 
Epir, unde a deschis şcoală. Din prelegerile lui a redactat 
Arrian extinsele Dissertationes Epictetae, pe care le mai avem, 
şi apoi compendiul (2ypyetpt3tov) stoicismului * ** *. Împăratul Marc- 
Aureliu Antonin philosophus a domnit mai întîi împreună 
cu Lucius Aurelius Verus, de la 161 la 169 p. Chr., apoi, de la 
169 la 180, singur. A dus războaie cu marcomanii. De la 
el mai avem încă Cugetările cis tavrăv, BiBăta B (12), medi- 
tationes ad se ipsum; într-însele vorbeşte totdeauna cu sine 
însuşi. Nu sînt de natură speculativă. Omul trebuie să devină 
capabil de toate virtuțile. 

De altfel, de la vechii stoici nu avem lucrările lor originale. 
Izvoarele acestea, la care ne-am putut referi pînă acum, înce- 


* Diog. Laertios, VI, $ 81; Cicero, Acad. Quaest., IV, 30; De oratore, 
II, 37—38; De senectute, c. 7; Tennemann, vol. IV, 444. 
** Cicero, De oficiis, III, 2. , 
*** Idem, De nat. deor., I, 3; Suidas, in Posidonius, vol. III, p. 159. 
**** Aul. Gell., Noct. attic., I, 2; Gronovius, ad. h.1., II, 18; XV, 11; 

tează. Cu toate acestea, izvoarele din care poate fi scoasă 436 


cunoaşterea filozofiei stoice sînt foarte cunoscute. Este 
Cicero, el însuși stoic; este apoi îndeosebi Sextus 
Empiricus (scepticismul şi-a făcut de lucru mai ales cu 
stoicismul). Expunerea lui Sextus Empiricus se referă mai mult 
la elementul teoretic şi este interesantă sub aspect filozofic. 
Însă trebuie consultaţi în mod esenţial şi Seneca, An- 
tonin, Arrian, Eyyerptătov-ul lui Epictet şi Dio- 
genes Laertios. 

Stoicismul se înfățișează mai întîi ca replică şi desávîr- 
şire a cinismului. Cinismul pune ca esență pentru conştiinţă 
[norma] ca aceasta să fie nemijlocit conştiinţă naturală. Sim- 
plitatea este naturaleţea simplă, modul nemijlocit de a fi al 
individului, în sensul ca el să existe pentru sine şi să-şi conserve 
în chip esenţial viața exterioară simplă — în variata mișcare 
a dorințelor, a plăcerilor, a închipuirii că diverse lucruri sînt 
esenţiale şi a acţiunii în vederea dobîndirii lor. Stoicismul 
ridică această simplitate la nivelul gîndirii. Şi nu naturaleţea, 
nemijlocită este conţinutul şi forma adevăratei ființe a con- 
ştiinţei, ci faptul că raționalitatea naturii este prinsă de gîndire, 
întrucît, în simplitatea gîndirii, conştiinţa este adevărată 
sau bună. 

Acum, cât priveşte filozofia însăşi, stoicii au împăr- 
ţit-o mai precis în cele trei părţi pe care le-am văzut deja 
mai sus, părţi care vor exista în general totdeauna : 1) logică; 
2) fizică sau filozofie a naturii; şi 3) etică, filozofie a 
spiritului, îndeosebi sub aspectul practic. Conţinutul filozofiei 
lor nu cuprinde atît de multe elemente proprii, elemente de 
creaţie. 


1. FIZICA 


În primul rînd, cît priveşte fizica lor, ea nu conţine multe 
elemente proprii; este mai mult un întreg compus din fizici 
anterioare, după modelul fizicii lui Heraclit. Cele trei şcoli 
despre care vorbim acum au avut fiecare o terminologie foarte 
specific determinată ; despre filozofia lui Platon şi a lui Aristotel 
se poate spune mai puţin aşa ceva. Prin urmare, trebuie să 
facem acum cunoștință cu termenii particulari ai lor şi cu sem- 
nificaţia acestora. Întîi trebuie să examinăm mai de aproape 


2—c. 4738 

baza principală a fizicii lor. Gîndul principal este 
acesta : A6yoc-ul, rațiunea determinantă este ceea ce guver- 
nează, stăpîneşte, produce, e substanţa şi eficiența răspîndită 
în toate, care stă la baza tuturor formelor naturii, ca produse 
ale' Asyoc-ului; pe acesta, A6yoc-ul în activitatea sa care 
lucrează raţional, îl numesc stoicii Dumnezeu. El:este sufletul 
inteligent al lumii ; întrucât l-au numit Dumnezeu, stoicismul 
este panteism ; orice filozofie este panteistă : conceptul, rațiunea 
se află în lume. Imnul lui Cleant este compus în acest sens: 
„Nu se întîmplă nimic pe pămînt fără tine, o daimon, nici la 
divinul pol al eterului, nici în Pont, afară de ceea ce fac cei 
răi prin propria lor nepricepere. Tu ştii însă face ca şi ceea ce 
e nedrept să devină drept şi ordonezi neordonatul, iar ceea ce 
este duşmănos ţie îți este prietenos. Căci tu ai reunit totul în 
una, binele laolaltă cu răul ; încît nu este în toate decît un unic 
A6Yoc, care există de-a pururi, de care fug âceia care printre 
muritori sînt răii. Nefericiţi cei ce, rîvnind neîncetat după 
posesiunea binelui (räv ăyadâ&v), nu recunosc legea universală 
(xotv5v v6uov) a lui Dumnezeu şi nici nu ascultă de ea; lege 
de care, ascultînd cu rațiune (6vv võ), ei ar avea o viaţă bună 
(£60A6v) !?* — Stoicii considerau studiul naturii. ca esenţial şi 
folositor tocmai fiindcă pe baza acestuia cunoaştem legea 
universală a ei, rațiunea universală, pentru ca apoi să- deducem 
din aceasta și obligaţiile noastre, legea oamenilor, și să trăim 
conform A6yos-ului, conform legii naturii, să ne punem. de 
acord cu această lege universală. Acest Aóyoç stoicii n-au. 
vrut să-l cunoască numai de dragul lui însuşi. Natura este 
numai exteriorizarea, manifestarea unei legi unice, comune 
tuturor lucrurilor. TO 

Iată mai de aproape, cîteva idei ale fizicii lor. 
Ei disting în ceea ce e corporal „momentul activității” (Aóyoç-ul 
activ, natura naturans la Spinoza) „şi al pasivității” (Aóyoç-ul 
pasiv, natura naturata). „Temeiul ultim este materia, sub- 
stanța fără calitate” (tò nowúv, «fel de a fi făcut » (Beschaffen- 
heit), de la «a face », «a crea» (schaffen); ceea ce este insti- 
tuit, făcut, momentul negativ). Calitatea, în general 
forma, „ceea ce e activ, este relația (A6yoc) în materie; şi 
aceasta este Dumnezeu”, ceea ce acționează sau calitativul, 
adică ceea ce face din materia universală ceva particular“ *. 


* Stobaeus, Eclogae phys., partea I, p. 32. 
** Diog. Laertios, VII, § 134. 

Referitor la formele mai determinate ale naturii, peste 
aceste legi generale ale naturii, ei au acceptat mai cu seamă 
ideea lui Heraclit, pe care Zenon îl studiase în chip deosebit. 
Astfel ei consideră focul ca principiu fundamental, ca A6yos 


real. „Lumea ia naștere în felul că Dumnezeu, ființînd pentru . 


sine însuși, mînă întreaga substanță (odoiav, toată materia) 
prin aer în apă; şi cum, în orice procreaţie”!, umedul, „inclus 
de o sămînţă””, este ceea ce e prim (Gerep èv tý yov TÒ ontpua 
mepieXera, desigur ceea ce e ulterior), producătorul a tot ce 
este particular, „tot astfel şi acel A6yoc, care de aceea se nu- 
mește omepuazi6c (producător de sămînță), rămîne în apă; 
antrenînd apoi materia la producerea restului. Primele sînt 
elementele : foc, apă, aer, pămînt” *. Mai departe ei continuă 
apoi în modul lui Heraclit astfel : „oòcta”, adică materia uni- 
versală, ființă nedeterminată în -general, „din foc este trans- 
formată prin aer în umiditate, iar partea groasă  (7roxvueptc) 
a acesteia, condensîndu-se (ovorăv) complet, devine pămînt 
(&roredeo0f) yň); partea mai fină devine aeriană (¿č«epwðñ), 
iar din aceasta şi mai subţiată se naşte focul. Din amestecul 
acestora iau naştere plantele, animalele şi celelalte neamuri” **. 
„Sufiletul” care gîndeşte „este și el ceva de natura focului ; 
şi toate sufletele” oamenilor, principiul animalic al vieţii, 
precum şi plantele, „sînt părți ale sufletului universal al lumii”; 
ale logosului universal, ale focului: universal; şi acest punct 
central este ceea ce domină şi mînă. Sau : „Ele sînt un suflu 
fierbinte (mvedua EvOepuov, respirația)” ***. „,Văzul este un 
suflu trimis de A6yoc-ul dominant (mò roð yspovıxoð) pînă 
(uéxes) la ochi; tot astfel auzul este un suflu intensiv, penetrant 
(zvedua Saretvov), trimis de fpeuowxâv pînă la urechi” ****. 
Despre acest proces încă următoarele: ,,Focul este 
numit de ei xat’ EEoxijv ororxeiov, deoarece din el, ca element 
prim, se constituie (ovviloraoGat) restul prin transformare 
(uerafoA”)v) şi în el, ca termen ultim al lor, se dizolvă, topindu-se 
totul (eliç a5rd Eoxarov mavra yeóueva Sarvesh)” *****, 
Heraclit şi stoicismul au sesizat deci just procesul: universal 
şi etern al naturii. Mai plat este relatat acest lucru deja de 


* Diog. Laertios, VII, $ 136. 
** Ibidem, § 142. 
*** Ibidem, §§ 156—157. 
**** Plutarh, De plac. philos., IV, 21. 
***** Stobaeus, op. cit., I, p. 312. 

Cicero, care a înţeles greșit acest gînd, întrucît el a văzut în 
acest proces conflagraţia universală şi sfîrşitul lumii în timp ; 
acesta este cu totul alt înțeles. În De natura deorum, el pune 
pe un stoic să vorbească astfel: „La sfîrșit totul va fi mistuit 
uode foc” *. Aceasta este modul de a vorbi al reprezentării. 
Astfel, totul este și pentru stoici numai ceva ce devine. Focul 
este deci la ei principiu activ. Întrucît focul transformă materia 
nedeterminată în elemente determinate, plantele, animalele 
sînt amestecuri din aceste elemente; concepție defectuoasă. 
Însă Dumnezeu este în genere întreaga activitate a naturii, 
a focului, el este deci sufletul lumii. Aşadar, concepţia stoică 
despre natură este panteism desăvîrşit. Dumnezeu, sufletul 
lumii, este focul, care e în acelaşi timp A6yos : ordinea şi acti- 
vitatea rațională a naturii. Acest A6yos, ordonatorul, stoicii 
îl numesc Dumnezeu, îl numesc și natură, şi destin, necesitate, 
forță care mişcă materia; iar ca A5yog producător el este şi 
providenţă. Toate acestea sînt sinonime **. Logicul produce 
totul; factorul activ este comparat cu sămînța. Ei spun: 
„Sămînţa care naște un ce logic (tò mpoituevov ortpua Aoyixoŭ) 
este ea însăși logică. Lumea emite din sine germenul 
(mpotera.) logicului, prin urmare ea este logică în ea însăşi”, 
atît în ansamblul ei, cît şi în fiecare formaţie particulară exis- 
tentă a ei. „Orice început de mişcare într-o natură şi într-un 
suflet oarecare ia naştere (yivera.) dintr-un dominant (conducă- 
tor, îjpeuovxo5) şi toate forţele care sînt trimise (EEauroseA- 
M6ucva) spre diferitele părţi ale întregului sînt emise de domi- 
nant ca dintr-un izvor, încît fiecare forță care se găseşte în părţi” 
a (în organe) „este şi în întreg (mepi tò 6Aov), fiindcă ea i-a fost 
distribuită (5.a8t3000a) de dominant. Întregul înveleşte în el 
(7eprtye.) semințele vietăţilor logice (ornpuariove Aóyoug Aoyixöv 
tow)”, — toate principiile particulare; „astfel, întregul 
este o totalitate logică (Aoy:xòçs &ăpx Eoriv ó x5ouoc)” ***. Aşa- 


* Cicero, De natura deorum, II, 46: Ex quo eventurum nostri putant, ut 
ad extremum omnis mundus ignesceret, cum, humore consumto, neque terra ali pos- 
set, neque remearet aër ; cujus ortus, aqua omni exhausta, esse non posset ; ita relin- 
qui nihil praeter ignem, a quo rursum animante, ac Deo renovatio mundi fieret, 
atque idem ornatus oriretur. 

** Ibidem, I, 14: Zeno autem naturalem legem, divinam esse censet, eamque 
vim obtinere recta imperantem, prohibentemque contraria. Diog. Laert., VII, § 135: 
év te elva Oecòv xxi vov xxl eiuxoutvmv xx} Ai. Stobaeus, op. cit., I, p. 178: 
Thy eiuxpuévny Súvxuiv uiwnruxiv tig ČANG xar TadTă, îÎvriva uù Srdpopov 
mTpóvorxy xal PVOLv Kodeiv. 

*** Sextus Empiricus, Adv. mathemat., IX, §§ 101—103. 

dar, fizica este heracliteană, iar logicul coincide cu totul cu 
cel aristotelic ; şi noi le putem considera deci ca valabile. 

Despre Dumnezeu şi despre zei apoi, stoicii vorbesc 
iarăşi în felul reprezentării obişnuite, spunînd că „Dumnezeu 
este meşterul necreat şi nepieritor al întregii acestei rînduieli, 
al acestui sistem, cîteodată consumînd toată substanța şi 
încorporîndu-și-o din nou, pentru a o crea apoi iarăşi din sine” *. 
Nu se ajunge în privinţa aceasta la nici o vedere determinată. 
Încolo ei vorbesc despre forma lumii, despre cele patru elemente, 
în parte după Heraclit — în sensul că între acestea focul 
este cel activ şi cel care trece în celelalte elemente, ca forme 
ale sale etc. —, vorbesc însă, într-un fel care nu mai prezintă 
nici un interes filozofic. Nici raportarea lui Dumnezeu, a formei 
absolute, la materie n-a ajuns la o concepţie clar dezvoltată. 
Universul este o dată unitatea formei şi a materiei şi Dumnezeu 
sufletul lumii, — altă dată universul, ca natură, este fiinţa 
materiei care a primit formă, iar sufletul este opus ei**, iar 
acțiunea eficientă a lui Dumnezeu o orînduire a formelor origi- 
nare ale materiei, A6yo. omepuaruxol***. Esenţialul unirii și 
scindării acestei opoziții lipsește. În general, numai vechii 
stoici au elaborat şi o fizică — parte a filozofiei lor. Stoicii 
de mai tîrziu au neglijat cu totul fizica, limitîndu-se numai la 
logică şi la morală. 

Aceasta este concepţia generală a stoicilor. Stoicii se opresc 
la ceea ce e general. Acesta este scopul general : fiecare formă 
singulară de existență este cuprinsă într-un A6yoc, acesta 
læ rîndul lui este cuprins în A6yoc-ul universal, care este 
xocuóç-ul însuși. Întrucît stoicii au considerat logicul ca fiind 
factorul activ al naturii în genere, ei au considerat fenomenele 
acesteia în singularitatea lor drept manifestări ale divinului. 
Prin aceasta panteismul lor s-a legat de reprezentările populare 
obişnuite despre zei, precum şi de superstiţiile ce ţin 
de ele, cum este credinţa în minuni și în profeţii, anume accep- 
tînd credința că există în natură semne ale evenimentelor vii- 
toare, pe care omul trebuie.să le prevină prin slujbe religioase. 
Epicurismul se străduieşte să libereze omul de toate acestea, 
stoicii, dimpotrivă, au fost cu totul superstiţioşi. Cicero (De 


* Diog. Laertios, VII, § 137. 
** Aşa susțineau despre sufletul conştient (după Sextus Empiricus, 
Adv. logicos, I, § 234). 
*** Diog. Laertios, VII, §§ 138—140, 147—148 etc. 

divinatione) a luat de la ei cele mai multe vederi ale sale, citînd 
multe cu titlu de reflexii ale stoicilor; el vorbește de semnele 
legate de întîmplările omenești. Toate acestea sînt în acord 
cu filozofia stoică. Faptul că un vultur zbura spre dreapta, 
ei îl considerau ca manifestare a divinității, dîndu-se prin aceasta, 
chipurile, semn oamenilor asupra a ceea ce este recomandabil 
să facă în împrejurările respective. I-am auzit pe stoici vorbind 
despre Dumnezeu ca necesitate universală, tot astfel însă ei 
vorbesc despre zeii particulari. Dumnezeu ca A6%yos e în raport 
şi cu omul, şi cu scopurile omeneşti; sub acest raport el este 
providenţă şi în felul acesta ei au ajuns la concepţia zeilor 
particulari. Cicero spune: „,Crisip, Diogene şi alţi stoici 
conchid astfel : dacă există zei şi ei nu indică anticipat oaime- 
nilor ce trebuie să se întîmple în viitor, atunci ei nu ar iubi 
pe oameni ; sau nu știu ei înşişi ce aduce viitorul; ori sînt de 
părere că nu are nici o importanţă dacă omul ştie viitorul; 
sau ei consideră că nu se potriveşte cu maiestatea lor să facă 
astfel de revelații; ori ei nu pot face cunoscut oamenilor 
viitorul” *. Toate aceste presupuneri stoicii le resping (nihil 
est beneficentia praestantius  etc.). Şi atunci conchid : „Zeii îi 
fad omului cunoscut viitorul” ;.— o argumentare în care sco- 
purile cu totul particulare ale indivizilor sînt şi interese ale 
zeilor. Cînd să îngădui omului să cunoască şi să intervie, cînd 
să nu-i mai îngădui este inconsecvenţă, şi inconsecvenţa este 
ceva ce nu poate fi înțeles ; însă tocmai această nepricepere, 
această ininteligibilitate este triumful. Astfel, toată superstiţia 
romană și-a găsit în stoici pe cei mai tari protectori ai ei: 
orice superstiție teleologică exterioară era apărată de ei şi 
justificată. Plecînd de la determinaţia conform căreia rațiunea 
este Dumnezeu (ea este divină, dar nu epuizează divinul), 
stoicii făceau îndată saltul de la acest universal la particular. 
Ceea ce e cu adevărat rațional este, fără îndoială, revelat 
oamenilor ca lege a lui Dumnezeu ; utilul însă, ceea ce tores- 
punde scopurilor individuale, nu este revelat în această lege 
cu adevărat divină. Stoicii însă au făcut saltul la revelaţia 


a ceea ce este util scopurilor individuale. 


* De divinatione, II, 49: Chrysippus, Diogenes & Antipater concludunt hoc- 
modo. Si sunt Dii, neque antea declarant hominibus, quae futura sunt: aut non dili- 
gunt homines; aut, qui eventurum sit, ignorant; aut, existimant, nihil interesse, 
hominem scire, quid sit futurum ; aut non censent esse suae majestatis, praesignifi- 
care hominibus, quae sint futura ; aut ea ne ipsi quidem significare possunt. 

2. LOGICA 


În al doilea rînd: latura spirituală a filo- 
zofiei. Acest principiu al stoicilor avem să-l examinăm 
mai de aproape, răspunzind la întrebarea: Ce este, așadar, 
adevărul şi raționalul? — Cît priveşte izvorul cunoaş- 
terii adevărului, sau criteriul, despre care e vorba aici, 
stoicii au susținut că principiul ştiinţific este reprezen- 
tarea gîndită; reprezentarea gîndită este adevărul şi 
binele. Sau, adevărat și bun este ceea ce e înțeles, ceea ce este 
adecvat rațiunii; — însă a fi adecvat raţiunii înseamnă tocmai 
a fi gîndit, a fi înțeles. Căci adevărul şi binele sînt puse ca fiind 
conţinut, ca fiind ceea-ce-este ; raţiunii îi rămîne forma simplă, 
ea nu este diferențierea conţinutului însuşi. Aceasta este âp0ăc 
A6yos-ul, cum numea încă Zenon criteriul *. 

Această „reprezentare înţeleasă”, pavracia xxTXANT- 
mu, este vestitul criteriu stoic al adevărului”*, cum 
începe să fie numit pe timpurile acelea și despre care e vorba 
aici, — măsură şi bază de apreciere a oricărui adevăr; ceea ce 
fără îndoială este foarte formal. Avem aici afirmată unitatea 
gîndirii care înțelege cu fiinţa, ele nu sînt una fără cealaltă ; — 
nu este vorba de reprezentarea senzorială ca atare, ci de o 
reprezentare care s-a reîntors în gîndire, a devenit proprie 
conștiinței. „Simpla reprezentare (pxvraota) pentru sine este 
întipărire (rvrwoi)”, Crisip are termenul de schimbare (Erepot- 
wog) ***, Ca să fie adevărată, reprezentarea trebuie să fie 
înţeleasă, însuşită. Ea începe cu senzația, momentul al doilea 
este înțelegerea. Tipul unui altceva este adus în noi (Érepolwots) ; 
al doilea moment este ca noi să transformăm acest altceva 
în ceva al nostru : aceasta se face numai prin gîndire. „Zenon 
a înfăţişat”” momentele aproprierii acesteia „printr-o mișcare 
a miîinii” astfel: „cînd arăta mîna întinsă, spunea că 
avem intuire”, — prindere, perceptio, conştiinţă nemijlocită ; 
„cînd îndoia puţin degetele, spunea că avem o consimţire” a 
sufletului ; reprezentarea este declarată a mea ; „cînd închidea 
mîna de tot, făcînd-o pumn, spunea că avem o xaxrăAntis, 
înțelegere”, după cum şi noi în limba germană numim o atare 
prindere Begreifen ; „cînd apoi el mai recurgea și la mîna stîngă, 


* Diog. Laertios, VII, $ 54. 
** Sextus Empiricus, Adv. math., VII, § 227; Diog. Laertios, VII, $ 46. 
*** Sext. Empir., Adv. math., VII, $$ 228, 230. 

în care strîngea tare pumnul, spunea că aceasta este ştiinţă, 
de care nimeni nu se împărtășește, decît doar înțeleptul”: 
strîng de mai multe ori pumnul, îmi dau seama de identitatea 
gîndirii cu conţinutul, aceasta este confirmarea, ceea ce a fost 
prins este strîns şi cu cealaltă mînă. „Însă cine este acest înţe- 
lept sau cine a fost el, lucrul acesta nu ni-l spun nici stoicii 
niciodată”, adaugă Cicero”, care ne relatează toate acestea; 
asupra lor vom reveni mai încolo. — Lucrurile nu se limpezesc 
prin această gesticulaţie a lui Zenon. Acea primă mînă întinsă 
înseamnă perceperea senzorială, vedere, auz nemijlocit ; prima 
mişcare a miîinii semnifică apoi, în general, spontaneitatea 
recepției. Aceasta (acest prim asentiment) este proprie şi pros- 
tului ; ea este slabă şi: poate fi falsă. Momentul următor este 
închiderea miîinii, sesizarea, însuşirea în sine ; aceasta face din 
reprezentare adevăr, reprezentarea devine în felul acesta iden- 
tică cu gîndirea. S-a produs acum identitatea mea cu această 
determinație. Dar aceasta încă nu este ştiinţă, ci ştiinţa este 
o prindere fermă, certă, invariabilă, săvîrşită prin rațiune sau 
gîndire, de către dominant (îyeuovwx6v), care este conducă- 
torul sufletului. Între știință şi prostie se află la mijloc con- 
ceptul adevărat ; dar acesta, ca pavracla xaraAnrrixi, nu este 
încă el însuşi ştiinţă. În el gîndirea îşi dă asentimentul 
la ceea ce există, ea se recunoaşte în acesta pe sine însăşi; 
căci asentimentul este tocmai acordul lucrului cu ea. Însă 
în ştiinţă se află pătrunderea în temeiuri şi cunoaşterea determi- 
nată a obiectului prin gîndire. Davracia razant, este gîndire ; 
ştiinţa este conştiinţa gîndirii, cunoaşterea amintitului acord. 
446 Şi acestor determinări ale stoicilor şi treptelor lor le putem 
da asentimentul nostru. Nu această gîndire singură în sine 
însăşi este adevărul, nici nu este în ea adevărul ca atare 
(ea este numai conştiinţa rațională despre adevăr); ci cri- 
teriul adevărului este mijlocirea menționată, adică repre- 
zentarea înțeleasă. sau reprezentarea căreia i-am acordat 
asentimentul nostru. Vedem că s-a exprimat cu aceasta, 
în general, vestita definiție a adevărului: acord al obiec- 
tului şi al conştiinţei; — dar în același timp, să notăm 
bine, totul trebuie sesizat unitar, nu în sensul că de o parte, 
conştiinţa ar avea o reprezentare şi de cealaltă parte s-ar afla 
un obiect, reprezentare şi obiect care ar trebui să se acorde 
între ele, așa încît acum ar trebui să existe un al treilea care 


* Academicae quaestiones, IV, 47. 

să facă comparaţie între obiect şi reprezentare. Acest al treilea 
este conştiinţa însăşi ; dar ceea ce poate compara conştiinţa 
nu e altceva decît reprezentarea sa — nu cu obiectul, ci — tot 
cu reprezentarea sa. Ci conştiinţa adoptă reprezentarea obiec- 
tului ; prin această adoptare, prin acest asentiment, devine 
reprezentarea în chip esenţial adevărată — mărturie a spiri- 
tului, logos obiectiv, raționalitate a lumii. Lucrurile nu se 
petrec cum se închipuie în mod obişnuit : că, am avea, să zicem, 
o bilă care se imprimă în ceară și un al treilea ar compara 
forma bilei şi forma pe care a primit-o ceara și ar găsi că ele 
sînt identice, că, prin urmare, copia este justă, reprezentarea 
concordă cu lucrul. Ci rolul gîndirii stă în aceea că gîndirea 
în şi pentru sine însăși își dă asentimentul, recunoaște obiectul 
ca adecvat, ei ; aici rezidă forța adevărului, — sau asentimentul 
este tocmai exprimarea acestui acord, este însăşi aprecierea. 
În aceasta, spun stoicii, rezidă adevărul. Există un obiect, 
care în acelaşi timp e gîndit, aşa încît gîndirea îşi dă consim- 
ţirea ; un acord al subiectului — al conţinutului cu gîndirea —, 
astfel încît aceasta domină. 

Că ceva este sau e adevărat nu ţine de faptulcăel este 
(căci acest moment al ființei este numai reprezentarea), ci 
faptul că el este îşi are forța în asentimentul conştiinţei. Dar 
aceasta nu este nici ea concept aşa numai pentru sine, ci are 
nevoie de ceea ce este obiectiv. Adevărul obiectului însuşi 
este conţinut în faptul că acest ce obiectiv corespunde gîndirii 
şi nu gîndirea obiectului, căci acesta poate fi senzorial, schim- 
bător, fals, accidental, şi în felul acesta el este neadevărat, 
nu e adevărat pentru spirit. Aceasta este deci determinaţia 
principală la stoici. Noi cunoaștem învățăturile speculative ale 
stoicilor mai mult de la adversarii lor decît de la autorii şi apă- 
rătorii lor. Dar şi din relatările adversarilor reiese această idee 
a unităţii ; şi, întrucît ambele [gîndirea şi obiectul] sînt opuse 
una alteia, ambele sînt necesare, însă esența este gîndirea. 
Sextus Empiricus exprimă acest lucru astfel : „Printre ceea ce 
este perceptibil şi ceea ce e gîndit, numai unele lucruri sînt 
adevărate, însă nu direct” (nemijlocit), „ci ceea ce e perceput 
este adevărat numai prin raportarea lui la gîndurile care îi 
corespund” *. Astfel nici gîndirea nemijlocită nu este cea 


* Adv. math. VIII, $ 10: oi &rò tňg Zroăc Atyovo. uèv töv re 
alonrâv teva xal räv vonrâv &An0i: own ZE ewOeiag Să ră aloOnră, GA xxt 
dvapopăv Tv Óç ml tà mapaxsiuevx TOTOLG VONTĂ. 

adevărată, ci numai întrucît ea corespunde A6yoc-ului şi 
este cunoscută prin desfăşurarea raţionalului, ca cel ce cores- 
punde gîndirii raţionale. Acesta este, aşadar, universalul. 

Această ipee este singura interesantă la stoici ; în ea este 
conținută şi limita ei. Ea exprimă adevărul numai ca constînd 
în obiect, întrucît acesta este gîndit. Dar tocmai prin aceasta 
ea este formală, adică nu e în sine însăși idee reală. Deja în 
însuşi acest principiu rezidă formalismul ei. Faptul că ceva este 
adevărat rezidă în- aceea că acest ceva este gîndit, faptul că 

as ceva este gîndit rezidă în aceea că acest ceva este : unul trimite 
la celălalt”. Acest lucru este exprimat în faptul că gîndirea 
obiectului are nevoie de ceva exterior, căruia să-i dea asenti- 
mentul. Nu poate fi vorba că am susține, cu ocazia acestei 
critici, că, pentru a exista conştiinţa gînditoare, spiritul nu ar 
avea nevoie de obiect pentru a fi conştiinţă : această nevoie 
este implicată în însuşi conceptul ei. Dar caracterul de « acesta » 
al obiectului, ca exterior, e numai un moment, care nu este 
unicul şi nici ceea ce e esenţial. Este apariţia spiritului, și 
spiritul este numai întrucît apare; ţine în chip necesar de 
spirit şi faptul de a avea obiectul exterior şi de a-i da consim- 
ţămîntul său, — adică de a intra din această relaţie în sine 
şi de a-şi cunoaşte într-însa unitatea sa; dar tot astfel ţine de 
spirit ca, intrat în sine, el să-şi producă acum din sine obiectul, 
să-şi dea lui însuși conţinutul: el proiectează afară din sine 
conținutul. Stoicismul este numai această reîntoarcere a spi- 
ritului în sine, reîntoarcere care instituie unitatea lui însuşi cu 
obiectul, care cunoaşte acordul; însă nu şi invers, ieşire întru 
desfășurarea ştiinţei unui conţinut din el însuși. Nu vedem 
stoicismul mergînd mai departe, ci el se oprește aici: se face 
obiect din conştiinţa acestei unităţi, — cît priveşte dezvoltarea 
acestei unități, despre aceasta nu se găsește nimic. 

Această concepţie a lor rămîne formală, precum şi defec- 
tuoasă, deoarece poziția supremă este gîndirea ca gîndire. 
Ea îşi dă asentimentul, face din conţinut conţinut al său, 
îl transformă în ceva universal, posedă în acesta şi determi- 
nație, conţinut. Însă aceste determinaţii sînt date. Ultimul 
criteriu este doar identitatea formală a gîndirii, faptul că ea 
constată acordul. Se pune însă întrebarea : cu ce ? Aici nu avem 
autodeterminare absolută, un conţinut care să vină din gîn- 
dire ca atare. Prin urmare, stoicii şi-au dat seama just de primul 


* Sext. Empir., Adv. ethicos, $$ 183. 


FILOZOFIA STOICILOR 27 


lucru ; însă criteriul lor este formal, el este principiul contra- 
dicţiei. În fiinţa (esenţa) absolută nici nu este contradicție ; 
ea îşi este egală sieşi, dar, de aceea, e goală. Acordul despre care 
vorbim trebuie să fie un acord superior. În propriul său contrar 
(îm Anderen seiner selbst), în conţinut, determinarea trebuie să 
fie acord cu sine : acord cu acordul. Este o determinaţie foarte 
formală aceea că un conţinut este adevărat întrucît gîndirea 
se găseşte pe sine a fi adecvată lui; căci, cu toate că factorul 
conducător este gîndirea, ea nu este totuşi decît formă univer- 
sală. Gîndirea nu aduce altceva decît forma universalităţii şi a 
identităţii cu sine ; prin urmare cu gîndirea mea, în felul acesta, 
se poate acorda orice. 

Cum am remarcat deja, stoicii s-au ocupat de aproape 
şi cu determinaţiile logice întrucît au luat ca principiu gînairea, 
stoicii au elaborat logica formală. Potrivit principiului 
acesta al lor, trebuie apreciate atît logica, cît şi morala lor: 
nici una, nici cealaltă nu ajunge să se dezvolte ca ştiinţă ima- 
nentă, liberă. Logica lor este logică în sensul că ea exprimă 
activităţi ale intelectului, ca intelect conştient ; nu mai este, 
ca la Aristotel, cel puţin în privinţa categoriilor, nedecis dacă 
formele intelectului nu sînt în același timp esenţialităţile lucru- 
lilor, ci formele gîndirii sînt puse ca atare, pentru ele însele. 
O dată cu aceasta se iveşte în general problema acordului gîndi- 
rii cu obiectul sau problema de a înfățișa un conținut propriu 
al gîndirii. Orice conţinut dat poate fi însuşit în gîndire, poate 
fi pus ca gîndit. Numai că în gîndire el există ca un conţinut 
determinat. Prin faptul de a fi determinat, el contrazice sim- 
plitatea gîndirii, nu-i ezistă ; şi astfel faptul că e însuşit nu-i 
ajută nimic căci contiariul lui poate fi însuşit tot așa ca şi el, 
şi pus ca un conţinut gîndit. Opoziția există doar în altă 
formă : atunci, senzaţie exterioară, ceva neaparținător gîn- 
dirii, neadevărat; — acum, ceva ce aparţine gîndirii, dar în 
modul său determinat neasemenea ei; fiindcă gîndirea este 
ceea ce e simplu, unu. Ceea ce mai înainte fusese exclus din 
conceptul simplu, revine acum ; trebuie făcută această sepa- 
raţie : activitate a intelectului şi obiect, — trebuie arătată în 
obiect ca atare unitatea, atunci cînd e gîndit, cînd este numai 
un ce gîndit. 

Scepticii i-au şicanat pe stoici tocmai cu această opoziţie, 
iar stoicii, între ei, au avut mereu de corectat la conceptele lor. 
Sextus Empiricus se încaieră în fel şi chip cu ei. Cel mai nimerit 
lucru pe care-l spune este tocmai ceea ce se referă la problema 

ce ne interesează acum : fantezia, reprezentarea, de care stoicii 
nu prea știau exact ce este, ei ar determina-o, pare-se,.ca 
impresie (rvrwotd), schimbare (Erepolwoic), sau altfel”. Această 
reprezentare este însuşită în fyyeuowxâv-ul sufletului, în con- 
ştiinţa pură. Aşadar, gîndirea în abstracto este acest ce simplu : 
„ea este necorporală ; nu suferă acţiuni şi nu e activă”, îşi este 
egală sieşi. „Cum poate fi deci produsă în ea o schimbare, o 
impresie ? După aceea înseși formele gîndirii sînt necorporale. 
Dar, după stoici, numai corporalyl poate face o impresie, produce 
o schimbare” ”. «) Corporalitateă nu poate acţiona asupra a ceea 
„ce este necorporal, ea nu este asemenea euù- acesta, nu poate fi 
ună cu el; 6) formele necorporale ale gîndirii nu sînt susceptibile 
_“- de schimbare, numai corporalul ește susceptibil, — adică aceste 
forme nu sînt un conţinut. Dacă de fapt tormele gîndirii ar fi 
primit natură de conţinut, ele ar fi fost un conţinut al gîndirii 

în ea însăşi. 
Aşa însă, ele nu erau socotite decît ca legiale gîndirii 
(ext) ***. Fără îndoială, stoicii au posedat o descriere a 
determinaţiilor imanente ale gîndirii şi în această privință ei au 
făcut într-adevăr mult. Mai cu seamă Crisip a elaborat această 
451 latură logică și este citat ca maestru. Dar această elaborare 
s-a îndreptat cu totul asupra formalului. „Există la alţii în 
parte mai multe sau mai puţine, la Crisip există cinci”, — e 
vorba de. obişnuite, binecunoscute forme de silogism: 
„Dacă este ziuă, e lumină; or, acum este noapte, deci nu e 
lumină”, — silogism ipotetic prin remoţie etc. „Aceste forme 
„logice ale gîndirii (A6yo) sînt considerate de ei ca aceea ce nu 
este demonstrat și nu are nevoit de demonstraţie” * ** * ; însă ele 
nict nu sînt decit; forme formâle care nu determină nici un 
conținut ca atare. „Înțeleptul este stăpîn mai ales pe dia- 
lectică, au spus stoicii; căci toate lucrurile sînt înțelese 
prin cunoaşterea logică, atît ceea ce e fizic, cît şi ceea ce este 
etic”** ** *. Dar astfel ei au atribuit această înțelegere unui su- 
biect, fără să arate cine este oare acest înțelept ? Şi, cum lipsesc 
temeiurile obiective ale determinării, determinarea adevărului 


* Sext. Empir., Adv. logicos, I. $$ 228 şi urm. 
** Ibidem, II, $$ 403. şi urm. ;cf. Seneca, Epist., 107: Numai corpus agit; 
vox este corpus. 
*** Diog. Laertios, VII, § 63: Sext. Empir. Adv. math., VIII, $ 70. 
**** Diog. Laertios, VII, §§ 79—80. 
***** Ibidem, § 83. 

cade în subiect, căruia i se conferă ultima hotărîre. Această 
vorbărie despre înţelept nu-și are temeiul în altceva decît în 
caracterul nedeterminat al criteriului, de la care nu se poate 
înainta la . determinarea conținutului. 

Este de prisos să amintim mai mult despre logica lor, 
precum şi despre teoria stoică a propoziţiilor, care, 
pe de o parte, coincide cu logica, pe de altă parte, este o retorică 
şi o gramatică. Nu se poate ajunge aici la un conţinut cu ade- 
vărat ştiinţific. Însă această logică nu este, ca la Platon, știința, 
speculativă a ideii absolute, ci este logică formală, cum am 
văzut mai sus — știința ca sesizare fermă, cerță, invariabilă, 
descoperirea te meiurilor, aici se opresc ei. Logicul acesta cîștigă. 
preponderența a cărui esenţă e mai ales să se mişte în re- ia 
prezentările simple, în ceea ce nu îşi este siegi opus, în ceea ce nu 
cade în contradicție. Această simplitate, care nu are în ea în- 
săşi negativitatea şi, continutul, are nevoie de un conținut dat, 
pe care ea nu-l poate suprima, — neputînd înainta prin ea 
însăşi la un «altul» care să-i aparțină ca propriu. 

Adesea, ei au elaborat logicul pînă în cele mai mici amă- 
nunte. Lucrul principal este că ceea ce este obiectiv corespunde 
gîndirii. Şi această gîndire ei au examinat-o de aproape ; reiese 
însă că acest principiu este cu totul formal. Este foarte exact 
că universalul este adevărul, — că gîndirea are un conținut, un 
obiect şi că acest conținut corespunde gîndirii. Aceasta este 
cu totul just şi e şi concret, dar este_tocmai determinația cu 
totul formală; determinaţia trebuie să fie, însă ea rămîne o 
determinație formală. Sextus Empiricus îi atacă pe stoici şi 
pe latura aceasta. Ceva nu este fiindcă el este, ci este prin 
gîndire, spun stoicii ; însă, ca să existe, conştiinţa are nevoie de 
un altceva. Gindirea e numai sieşi abstractă, unilaterală. Deja 
scepticii şi-au dat seama de dificultatea principală de a deduce 
din universal parti culărul, determinaţia, de a arăta cum univer- 
salul se determină el -îhsuşi pe sine ca particular, așadar este în 
acesta totodată identic. Astfel, ceea ce se află aici la bază 
este, într-un anume fel, cu totul just, dar este în acelaşi timp 
cu totul formal; şi acesta este principalul punct de vedere al 
filozofiei stoice. În fizica stoicilor se manifestă același principiu 
în formalismul său. 

3. MORALA RES 
A i l 

Latura teoretică a spiritului, cunoaşterea, aparține 
cercetării criteriului, despre care am vorbit deja. Dar ceea ce 
i-a'făcut pe stoici mai celebri a fost morala lor. Ea depăşeşte 
tot atît de puțin această poziție formală, deşi nu se poate nega 
că în expunerea ei stoicii au luat o cale care pare plauzibilă 
pentru reprezentare, dar care, în realitate, este mai mult ex- 
terioară şi empirică. 

a. Conceptul virtuţii. În general, despre aceas- 
tă latură practică Diogenes Laertios * ne relatează cîteva 
expuneri foarte bune de-ale lui Crisip : dezvoltări psiholo- 
gice. Crisip păstrează acordul formal cu sine însuşi. Anume, 
ei spun: „Prima dorință a animalului este aceea de a se 
conserva pe sine însuşi, conform naturii sale 
determinate autentice” (imanente), '„originare”. El obţine 
acest lucru prin îyeuovixâv. „Primul lucru” (determinaţia 
fundamentală în acest instinct, scopul) „este? deci „acordul 
animalului cu sine însuși și conştiinţa despre aceasta, senti- 
mentul de sine, de a nu se părăsi pe sine însuși. Astfel animalul 
îndepărtează de la sine ceea ce este vătămător şi primeşte 
ceea ce-i este util”; conceptul lui Aristotel despre natură, 
despre ceea ce e conform scopului, — principiu al activităţii, 
opoziție şi suprimare (Aufhebung). „Nu plăcerea este primul 
lucru, ci ea” (sentimentul satisfacerii) „se adaugă numai cînd 
natura” unui animal „care se caută pe`sine prin ea însăși pri- 
meşte în ea ceea ce este potrivit acordului său cu sine”; — 
de asemenea demn de aprobare : sentimentul de sine, plăcerea 
este tocmai această reîntoarcere, conștiință a acestei unităţi ; 


mă bucur de ceva, de unitatea mea ca unitate a acestui individ 


în elementul obiectiv. Tot aşa se petrec lucrurile şi cu omul: 
destinaţia lui este să se conserve pe sine însuşi, dar avînd 
conștient acest scop, cu judecată, conform A6yoc-ului. „În 
plante natura acţionează fără impuls şi dorinţă; dar în animale 
acestea nu sînt despărțite, ci astfel încît şi în noi ceva este 
în felul plantei”. Şi în plantă există A6yoc ca sămînță, A6yoc 
orepuarin6c, dar la plantă acesta nu este scop, nu este obiec- 
tul ei; ea nu știe nimic despre el. „,La animale se adaugă la 
acesta instinctul; la animale natura face adecvat originarului 


* Libr. VII, $$ 85—86. 

ceea ce este conform instinctului”, — adică scopul final al 
instinctului este tocmai ceea ce e originar în natura lui, acesta 
tinde spre autoconservarea sa. „Însă animalele raționale fac 
şi din natură scop; în om se află A6yoc-ul, el face din raţional 
scopul său. Şi rațiunea devine în oameni artistul instinctului”, 
care la om face o operă de artă din ceea ce este numai instinct. 
(Acestea se înfăţişează ca niște prescripţii ale stoicilor pentru 
a găsi motivele juste în vederea virtuţii.) 

De aceea principiul stoicilor în general este că „trebuie 
să trăim conform naturii, adicăconform virtuţii; 
fiindcă la ea ne duce (ăye) natura” (rațională). Acesta este 
binele suprem, scopul final a toate. A trăi conform naturii 
înseamnă. a trăi raţional. Însă şi aici vedem îndată că în felul 
acesta sîntem numai plimbaţi formal în cerc. A trăi conform 
naturii, în aceasta constă virtutea ; şi ceea ce este conform 
naturii este virtutea. Gîndirea trebuie să determine ce este 
conform naturii; dar conform naturii este numai ceea ce e 
determinat de A5yoc. Aceasta este ceva cu totul formal: căci ce 
este conform naturii? — Adyoc-ul. Şi ce este A6yoc-ul? Ceea ce 
este conform naturii. Mai de aproape, stoicii determină ceea ce 
este conform naturii astfel : „Ceea ce ne învață experiența și 
înţelegerea legilor atît ale naturii generale, cît şi ale naturii 
noastre”. „Această natură este legea universală, rațiunea justă 
care a pătruns prin toate”, — raţiunea noastră justă şi cea 
universală —, „aceeaşi în Zeus, conducătorul (xaðnysuóv:) 
sistemului lucrurilor. Virtutea fericitului este aceasta: cînd 
totul se întîmplă în acordul geniului (5aiuovoc) fiecăruia cu 
voința ordinei întregului”*. În consecinţă, toate acestea se 
poticnese în formalism general. 

Întrucît virtutea în genere este ceea ce e conform esenței 
sau legii lucrurilor, la stoici se numea în sens general virtute 
tot ceea ce în fiecare domeniu era corespunzător legilor aces- 
tuia. De aceea ei vorbesc de „virtuţi logice, fizice” ** ; o morală 
care înfățișează diferitele obligații morale, parcurgînd diversele 
relaţii naturale în care se găsește omul și arătînd ce este rațional 
în ele: cale a reflecţiei, argumente, cum vedem la Cicero. 


Virtutea este să asculţi de ceea ce e gîndit, adică de legea 
universală, de raţiunea justă. Ceva este moral şi just, cînd 


* Diog. Laertios, VII, $$ 87—88. 
** Ibidem, § 92. 

în acest ceva se realizează, ni se înfăţişează o determinaţție 
universală. Aceasta este ceea cee substanţial, natura unui ra- 
port ; acest raport este lucrul. Aceasta există numai în gîndire. 
Universalul în acţiune trebuie să fie suprema determinaţie ; 
aceasta este just. Acest universal nu este abstract, ci este 
universalul în acest raport ; de exemplu, în proprietate, parti- 
cularul este pus la o parte. Prin urmare, omul trebuie să acţio- 
neze ca fiinţă făcută să gîndească. El trebuie să acţioneze 
ascultînd de judecata sa: şi să-şi subordoneze universalului 
instinctele şi înclinațiile; fiindcă acestea sînt singulare. În 
fiecare acţiune a omului există elemente singulare, acţiunea 
este ceva particular. Este însă deosebire între faptul de a reține 
particularul ca atare şi faptul de a reţine, în acest particular, 
universalul. În reținerea fermă a acestui universal constă 
caracterul energic al stoicismului. 

Acest universal încă nu are conţinut, este nedeterminat ; 
din această cauză învăţătura lor despre virtute este defectu- 
oasă, goală, plictisitoare. Virtutea este recomandată în chip ener- 
gic, antrenant, înălțător ; însă ce este această lege universală, ce 
este virtutea? — Cu privire la aceasta lipsesc determinaţiile. 


b. Cealaltă latură a binelui este existența exterioară 
şi acordul împrejurărilor, al naturii exterioare cu scopul final 
al omului. Binele este această conformitate cu legea, exprimată 
în raport cu voința; binele este obiectul ca practic. Stoicii 
l-au determinat totodată şi ca ceea ce este util: Fie în şi pentru 
sine nemijlocit util, fie nu depărtat de utilitate”. Astfel încât 
în general utilul este oarecum accidentul virtuţii. „Binele în 
sine este ceea ce e desăvirșit”” (ceea ce-şi îndeplineşte scopul), 
„conform naturii raţionalului, ca raţional: virtutea; ceea ce 
se adaugă este bucuria, plăcerea etc.” ; scopul individului este 
mulțumirea sa pentru sine. — Stoicii deosebesc binele multiplu 
ca „bine al sufletului şi bine exterior; binele sufletului sînt 
virtuțile și acţiunile lui; bine exterior este, de exemplu, să 
aparţii unei patrii nobile, să ai un prieten virtuos ete. Nu de- 
pinde nici numai de împrejurări exterioare şi nici numai de 
conştiinţa de sine ca unul şi acelaşi să fie şi virtuos şi fericit” *. 
— Aceste determinări sînt cu totul bune. Cît priveşte utili- 
tatea, nu este nevoie ca morala să fie atît de severă cu ea; 
căci orice acțiune bună este în realitate utilă, adică tocmai 


* Diog. Laertios, VII, $$ 94—95. 

este real eficientă, produce ceva bun. O acţiune bună care 
nu este utilă nu e acţiune, nu posedă realitate. Caracterul de 
inutilitate în sine a binelui este abstracţia binelui, ca irealitate. 
Nu numai că ne este îngăduit, dar trebuie chiar să avem 
conştiinţa utilității; căci este adevărat că este util să cu- 
noaștem binele. Utilitatea nu înseamnă altceva decît să ştii 
ce faci, să fii conştient de acţiunea pe care o faci. Dacă această 
conştiinţă este blamabilă, apoi este şi mai blamabil să faci 
caz mare de bunătatea acţiunii tale şi să nu consideri îndeajuns 
această acţiune din punctul de vedere al necesităţii. U ni- 
tatea virtuţii şi a fericirii, mijlocia, este repre- 
zentată ca ceea ce este desăviîrşit şi aparţinînd nici numai 
conștiinței de sine, nici numai exteriorului. Însă îmbinarea 
virtuţii cu fericirea este ceea ce a fost considerat ca marea 
problemă şi în timpurile moderne : virtutea în sine şi pentru 
sine face oare pe om fericit sau conceptul fericirii este oare 
inclus în conceptul virtuţii? Iată problema! 

a. Răspuns general la această între- 
bare. Să ne amintim de cele arătate mai sus, de principiul 
autoconservării, de faptul că virtutea ţine de natura rațională. 
Realizarea scopului urmărit este fericire; ea înseamnă să te 
vezi, să te ştii realizat pe tine însuţi, să te contempli pe tine 
însuţi ca pe ceva exterior; înseamnă acord al conceptului 
tău, al geniului tău, cu fiinţa ta, cu realitatea ta. Cum am văzut, 
acest acord este fericire. Or, concordă virtutea şi fericirea una 
cu alta? adică, acţiunea virtuoasă se realizează ea în sine și 
pentru sine însăşi? În această acţiune își devine oare omul, 
nemijlocit, lui însuşi obiect ? Ajunge el să se contemple pe sine 
însuşi ca pe ceva obiectiv sau să contemple ceea ce este obiectiv 
ca pe ceva al său? — Lucrul acesta este cuprins în conceptul 
acţiunii, şi anume în acela al acţiunii bune; căci răul distruge 
ființa, este opus conservării proprii binele e tocmai ceea ce 
este îndreptat spre conservarea proprie şi o promovează. Acesta 
este răspunsul general la întrebarea pusă : scopul bun este con- 
ţinutul care se realizează în acțiune. Numai că, astfel considerată, 
propriu-zis nici conştiinţa scopului ființînd în sine nu are exact 
semnificația acţiunii virtuoase şi nici realitatea pe care aceasta o 
înfăptuieşte semnificaţia fericirii. Aici se află deosebirea. Stoicii 
s-au oprit numai la acest concept general şi l-au afirmat (ge- 
setzt) nemijlocit drept existenţă efectivă; dar în aceasta este 
astfel exprimat numai conceptul acțiunii virtuoase, şi nu re- 
alitatea. La aceasta s-au oprit stoicii. 

B. În continuare a fost apoi ridicată întrebarea : cum 
se raportează una la cealaltă virtutea și feri- 
cirea ? Această temă a fost tratată și de epicurieni. Virtutea 
înseamnă să trăieşti conform naturii, ascultînd de legea ei 
universală. Acestei vieţi şi voinţei care o înfăptuieşte i se opune 
satisfacerea subiectului ca atare, în particularitatea lui. Eu 
sînt numai caracterul formal, energia universalului; eu sînt 
numai activitatea formală a legii. În al doilea rînd însă, eu 
sînt şi un individ particular; eu pretind şi pe latura :.ceasta 
acord, armonie. Eu sînt în armonie cu mine, gîndind şi voind 
generalul; atunci sînt acesta în mod abstract. Însă această 
particularitate are în mine, pe laturile cele mai diferite, exis- 
tenţă, ființă concretă; ea presupune în individ impulsuri 
determinate. A doua atitudine este aceea ca existenţa mea să 
fie în armonie cu exigenţele particularităţii mele ; aici intervin 
plăcerea, mulţumirea. Ambele atitudini vin în conflict una cu 
cealaltă ; şi, în timp ce caut satisfacţie într-o direcţie ori în 
cealaltă, sînt în conflict cu mine, deoarece eu sînt și individ. — 
Stoicii spuneau că binele în sine, desăviîrşirea conform naturii, 
este virtutea. Plăcerea, mulțumirea pot veni să se adauge aici, 
este însă indiferent și dacă ele nu vin. Satisfacţia aceasta nu 
este scopul ; virtutea poate fi însoţită şi de durere. La Cicero 
aceste contrarii sînt : honestum şi utile; ceea ce are importanţă 
este îmbinarea lor *. Stoicii spuneau că trebuie să căutăm numai 
virtutea ; o dată cu virtutea însă am găsit şi fericirea însăşi, 

«o — virtutea, ca atare, pentru sine, te face fericit. Această fericire 
este cea adevărată, de neclintit, chiar dacă altfel omul se gă- 
sește în nenorocire **. 

O formă principală în ce priveşte morala, formă pe care 
o întîlnim şi la Cicero, este finis bonorum et malorum, summum 
bonum, binele suprem. Acesta este la stoici rațiunea justă, 
principiul suprem, — şi faptul că el trebuie reținut pentru sine. 
Aici apare îndată opoziţia dintre virtute şi 
fericire; în formă abstractă: între gîndire (A6yoc) şi 
determinarea ei. Ceea ce vedem la stoici şi ceea ce-i distinge pe 
ei este principiul ca omul și înțeleptul să se conducă numai 
după rațiune. Această comportare conform rațiunii conţine 
mai întîi abstragerea omului în sine, concentrarea omului în. 
sine ; astfel încît el renunţă, este indiferent față de orice ţine 


* Cicero, De officiis, I, 3; III; Diog. Laertios, VII, $$ 98—99. 
** Diog. Laertios, VII, $$ 127—128; Cicero, Paradoxa, 2. 

de instinctele şi sentimentele imediate etc. În acest principiu 
cu totul formal de a se concentra numai în sine, de a se menține 
prin gîndire în armonie pură cu sine însuşi, rezidă renunțarea, 
dobîndirea indiferenței faţă de orice plăcere, înclinație, pasiune, 
interes particular. În aceasta stă forţa, independența lăuntrică, 
ucea libertate a caracterului în sine care i-a distins pe stoici. 
— În scrierile lor se discută apoi mult, cercetîndu-se mai de 
aproape, unde este de aflat fericirea, plăcerea? Fericire nu 
înseamnă în general altceva decît sentimentul acordului cu 
sine însuşi. Plăcerea pe care o găsim în satisfacerea simţurilor 
ne convine, ea conţine un acord cu noi înşine ; respingătorul, 
neplăcutul, dimpotrivă, este o negaţie, o lipsă de potrivire cu 
instinctele noastre. Or, stoicii au afirmat ca esențial tocmai 
acordul interiorului cu sine ; iar conştiinţa sau numai senti- 
mentul acestui acord este apoi plăcerea. Însă acest acord este 
afirmat la stoici esenţial numai ca armonie a interiorului cu 
sine ; şi atunci în virtute e conținută însăși plăcerea. Totuşi 
această plăcere este ceva secundar, o urmare, din care nu 
trebuie deci să se facă scop, ci trebuie privită numai ca ceva 
accesoriu. Această energie a stoicilor care pretinde ca omul 
să nu caute altceva decît să rămînă, să devină, să se menţină 
egal cu sine, să fie liber, iată ce e remarcabil la ei ; ceea ce însă 
este în legătură cu formalul însuși pe care l-am relevat. 


În consecinţă, principiul moralei stoice este acordul spi- 
ritului cu sine însuși ; însă ceea ce are importanţă este ca acest 
principiu să nu rămînă formal. Şi aici apare îndată opoziţia 
dintre concentrarea în sine şi ceea ce nu mai este inclus în ea, 
ceea e exclus din ea. Spunem că omul este liber şi că el e în 
relație cu altceva ; astfel însă, el nu este liber, ci dependent, 
— şi pe această latură se află fericirea. Neatirnarea mea este 
numai una din laturi, căreia, de aceea, cealaltă latură, latura 
particulară a existenţei mele, încă nu-i corespunde. Prin ur- 
mare, este vechea problemă a armoniei dintre virtute şi fericire, 
care a ieşit în evidenţă în această epocă. — În loc de virtute, 
noi spunem moralitate, întrucît ceea ce trebuie să mă conducă 
în acţiunile mele nu trebuie să fie voința mea, care a devenit 
obicei, ca în virtute ; moralitatea conţine în chip esenţial re- 
flexia mea subiectivă, convingerea mea că ceea ce fac este 
conform determinaţiilor generale, raționale ale voinței, dato- 
riilor generale. Amintita problemă este necesară, ea ne-a pre- 
ocupat şi pe timpul lui Kant, iar punctul de vedere din care ea 
poate fi soluţionată revine la întrebarea : în ce trebuie să pu- 

nem fericirea ? Referitor la aceasta se pot auzi multe lucruri 
banale : de exemplu, că celui virtuos îi merge adesea prost, iar 
viciosului bine, că acesta este fericit etc. Prin „îi merge bine” 
se înțeleg atunci toate împrejurările, condiţiile exterioare, și 
în ansamblu conţinutul este cu totul plat; ceea ce îl constituie 
este : realizarea scopurilor obişnuite, a planurilor şi intereselor 
de toate zilele. Însă astfel de planuri, interese apar îndată ca 
fiind numai întîmplătoare, exterioare; şi această poziţie a 
problemei este în curînd depăşită, astfel încît plăcerile exteri- 
oare, bogăţia, noblețea etc. nu sînt adecvate virtuţii, fericirii. 
Prin urmare, ceea ce are importanță este să ştim în ce trebuie 
situată fericirea? La ceea ce este de natură exterioară, la ceea 
ce este pradă întîimplării trebuie totuşi să renunțăm îndată. 

Stoicii au spus deci că fericirea este plăcerea sau senti- 
mentul acordului însuşi, care, există însă numai ca libertate 
interioară, necesitate interioară, acord interior cu sine însuși. 
Ei au fost ridicularizaţi, fiindcă au spus că durerea nu este 
un rău *. În problema ce ne interesează nu este vorba de dureri 
de dinţi etc.; omul trebuie să știe că este expus la aşa ceva; 
însă o astfel de durere şi nefericirea sînt două lucruri diferite. 
Problema trebuie înţeleasă absolut numai în sensul că se cere 
armonia voinței raționale cu realitatea exterioară. Acesteia îi 
aparține aşadar şi sfera intereselor particulare, a subiectivităţii, 
a ceea ce e personal, a existenței concrete particulare. Dar, 
iarăşi, din conținutul acestor interese aparţine acestei realități 
numai ceea ce este general, deoarece numai întrucît e general 
poate fi acest conținut în armonie cu raționalitatea voinței. 
Suferinţa, durerea etc. nu sînt un rău, spun stoicii ; şi aceasta 
este absolut exact. Ele nu sînt un rău prin care ar putea să fie 
tulburată egalitatea cu mine însumi, libertatea mea ; suferința 
şi durerea nu mă pot diviza în mine însumi; în solidaritatea 
mea cu mine însumi eu sînt deasupra unor astfel de neplăceri : 
eu pot să le simt, dar ele nu trebuie să mă divizeze. Această 
unitate lăuntrică cu mine însumi, întrucît e simțită, constituie 
fericirea ; şi aceasta nu este tulburată de relele exterioare. Ceea 
ce este grandios în filozofia stoică este faptul că în voinţă, 
atunci cînd ea posedă această coerenţă interioară, nu poate 
pătrunde nimic, orice e străin de ea este menţinut în afara ei, 
nici chiar înlăturarea durerii nu poate deveni un scop ce trebuie 
satisfăcut. i 


* Cicero, De finibus, III, 13; Tusculan. quaest., II, 25. 

y. O altă opoziţie este aceea din interiorul 
virtuţii însăşi. Întrucît numai raţiunea justă trebuie să fie 
factorul determinant al acţiunii, nu mai există propriu-zis nici 
o determinaţie fermă. Ca fir conducător trebuie luată legea 
universală. Orice obligaţie morală însă este totdeauna un con- 
ţinut particular ; obligaţiile pot fi, evident, exprimate în formă 
generală, dar aceasta nu schimbă cu nimic natura particulară 
a conținutului. Un criteriu ultim, hotărîtor cu privire la ce e 
bine nu se poate stabili. Orice principiu este totodată un prin- 
cipiu particular ; întrucît principiul este lipsit de determinare, 
ultima hotărîre o are subiectul. După cum mai înainte oracolul 
era cel ce hotăra, astfel, la începutul acestei interiorități 
mai adînci, subiectul este făcut arbitrul a ceea ce este drept. 
În Atena ceea ce era just, moral era hotărît de tradiție ; aceasta 
a încetat să mai fie ultimă instanță de la Socrate încoace. La 
stoici este înlăturată orice determinare exterioară; ceea ce 
hotărăşte nu poate fi decît subiectiv, subiectul decide din sine 
ca ultimă instanță (conştiinţa). 

Există numai o unică virtute” şi înțeleptul este 
omul virtuos. Constatăm iarăşi că decizia ultimă este atribuită 
subiectului ca atare. Cu toate că pe acesta pot fi sprijinite 
multe lucruri înălțătoare şi edificatoare, totuși lipseşte aici o 
adevărată determinare. A constituit însă tăria şi forța stoicis- 
mului faptul că el a pretins conştiinţei să se coboare în sine 
spre a găsi adevărul şi să asculte de hotărtîrile raţiunii sale. 
Această ascultare de rațiune este opusă plăcerii. Prin urmare, 
în nimic nu trebuie să ne căutăm destinația sau multumirea 
decît în acordul cu rațiunea noastră, să găsim mulțumirea în 
noi înşine şi nu în ceea ce este condiţionat din afară. Deşi 
această neatîrnare şi libertate este numai formală, trebuie 
totuşi să recunoaştem măreţia acestui principiu. 


Despre pasiune, ca ceva ce se contrazice, stoicii au 
discutat mult. Scrierile lui Seneca şi ale lui Antonin conțin 
mult adevăr şi ele pot fi un sprijin foarte bogat în învățături 
pentru omul care n-a ajuns încă la o convingere mai înaltă. 
Îi vom recunoaște talentul lui Seneca, dar trebuie să fim și 
convinşi că talentul nu ajunge. Antonin ** arată psihologic că 
plăcerea nu este un bine. ,„,Căinţa este un fel de reproş pe care 


* Plutarh, De stoicorum repugnantia, p. 1 031 (ed. Xyl); Stobaeus, Eclog. 
ethic., partea a II-a, p. 110; Diog. Laertios, VII, § 125. 
** Antonin, VIII, § 7. f 

şi-l face cineva lui însuși de a fi neglijat (rapextva.) ceva util; 
binele. trebuie să fie ceva util, iar omul frumos şi bun trebuie 
să se dedice binelui” (să facă din acesta propriul său interes). 
„Dar nici un om frumos şi bun nu se va căi că a neglijat o 
plăcere (î8oviv) (că a lăsat-o să treacă, n-a avut-o) ; prin urmare, 
plăcerea nu este nici ceva util, nici ceva bun”. — „Cine- şi 
doreşte glorie după moarte nu se gîndeşte că toți aceia care își 
amintesc de el mor şi ei, şi tot aşa cei ce urmează după aceştia, 
pînă ce se stinge orice amintire prin însăși stingerea admirato- 
rilor care au pierit”. 


c. Stoicii au avut şi obiceiul de a propune un ideal 
al înţeleptului; adică nimic altceva decît voința 
subiectului, care în sine se vrea numai pe sine, se opreşte la 
gîndul binelui fiindcă este bine, e ferm și nu se lasă mișcat de 
nimic altceva, de dorinţe, de durere etc., nu vrea decît propria-i 
libertate, e gata să renunţe la orice altceva, — care, chiar 
dacă exterior simte durere, nenorocire, le separă totuși de 
intimitatea conştiinţei sale. 


Acum întrebarea: de ce se exprimă moralitatea la 

«5 stoici sub forma idealului înțeleptului? Deoarece simplul con- 
cept al conştiinţei virtuoase, al acţiunii conform scopului care 
fiinţează în sine este conștiința individuală, element al realităţii 
morale, constatăm că la stoici moralitatea reală este exprimată 
ca ideal al înțeleptului. Dacă stoicii ar fi depăşit. simplul concept 
al acţiunii pentru scopul care fiinţează în sine, ei n-ar fi avut 
nevoie să o exprime ca pe un subiect. Virtutea este autocon- 
servarea raţională. Dar ce este. aceea ce se produce prin ea? 
Tocmai autoconservarea raţională ; aceasta este o exprimare 
formală. Realitatea morală nu este exprimată ca operă 
. permanentă, produsă şi care se produce pe sine mereu. Reali- 
tatea morală înseamnă a fi tocmai acest lucru. Întocmai cum 
natura este un sistem permanent, existent, tot astfel şi spiritu- 
alul trebuie să fie, ca atare, o lume obiectivă. La această reali- 
tate stoicii n-au ajuns. Sau, putem exprima lucrul acesta și 
așa : realitatea lor morală este numai înțeleptul, un ideal, nu 
o realitate : ideal, de fapt simplul concept, a cărui realitate 
nu este înfăţişată. — Această subiectivitate este deja exprimată 
în faptul că esenţialitatea morală, exprimată ca virtute, arată 
nemijlocit prin forma sa că într-însa e vorba numai de esenţi- 
alitatea morală aindividului, de o însușire a individului. 
Or, această virtute ca atare, întrucît este vorba de ea, nu poate 


FILOZOFIA STOICILOR 39 


ajunge în sine şi pentru sine la fericire; fericirea însă ar fi 
latura realizării, dar tot numai a individului. Căci fericirea ar 
fi tocmai plăcerea pe care o simte individul, acordul ființei, al 
existenței, cu el ca individ; dar tocmai cu el ca individ ea nu 
se acordă, ci numai cu el ca om general. — Ca om individual, însă 
omul nu trebuie să urmărească acordul existenței cu el, adică 
el trebuie tocmai să fie indiferent faţă de singularitatea existen- 
tei sale, atît faţă de acordul, cît şi față de dezacordul ei cu in- 45 
dividul ; deopotrivă să se poată dispensa de fericire, cît şi, 
dacă o posedă, să rămînă liber de ea; — adică să voiască o 
armonie a sa cu sine însuşi ca universal. — E conţinut «aici 
desigur numai conceptul, adică moralitatea subiectivă, dar 
ca subiectivă, acesta este adevăratul ei raport. Ea este această 
libertate a conştiinţei care se reazemă pe sine şi se bucură de 
sine ca independentă de obiecte ; şi aceasta constituie excelența 
şi grandoarea moralei stoice. Această fericire poate fi numită, 
spre deosebire de cealaltă, adevărata fericire; dar atunci în 
general termenul de «fericire » este o expresie greşită. Bucuria 
de sine a conştiinţei raţionale în sine este astfel ceva nemijlocit 
"general ; este un mod de a fi pe care determinaţția fericirii îl 
denaturează. Căci tocmai în fericire este conținut momentul 
conştiinţei de sine ca moment al individualităţii proprii. Însă 
această conștiință care s-a deosebit nu există în amintita bu- 
curie de sine, ci în acea libertate individul se bucură de sine 
însuși întrucît e universal, gustă sentimentul intim al genera- 
lității sale. Străduința spre fericire, spre plăcerea spirituală, 
şi trăncăneala despre excelența plăcerilor pe care le oferă 
ştiinţa şi arta etc. sînt cevă găunos, deoarece însuşi lucrul cu 
care ne îndeletnicim în aceste domenii nu mai are forma plă- 
cerii sau tocmai el suprimă această reprezentare. A şi trecut 
această trăncăneală și- nu mai prezintă nici un interes. Ade- 
văratul spirit stă în osteneala cu lucrul, nu căutînd plăcere, 
adică cu gîndul permanent de a-l raporta la tine ca individ, 
ci cu lucrul ca atare, ca general în sine. Trebuie să ne îngrijim 
să-i meargă de altfel omului, ca individ, acceptabil; cu cît mai 
plăcut, cu atît mai bine; dar de acestea nu trebuie să facem 
vreun caz şi vorbă multă, ca şi cînd toate acestea ar comporta 
cine ştie ce rațiune şi importanţă. 

Conştiința de sine stoică nici nu are această formă în care «se 
este vorba de individualitate ca atare, ci este libertatea în care” 
ea este conştientă de sine numai ca fiind universalul. Însă con- 
ştiinţa stoică se oprește la concept, nu ajunge la cunoaşterea 


46 


a 


40 ISTORIA FILOZOFIEI ELENE. II: DOGMATISM ȘI SCEPTICISM 


conținutului, la cunoașterea operei pe care trebuie s-o înfăp- 
tuiască. Şi, deşi pentru ea ca conştiinţă individuală nu are 
importanţă individualitatea ei, ea totuși nu depăşeşte această 
individualitate, nu ajunge la realitatea universalului ; forma ei 
exprimă realul numai ca pe un individ : înțeleptul. Există în în- 
țeleptul stoic tocmai această libertate, acest moment negativ 
al abstracţiei de existenţă; o independență capabilă să renunțe 
la tot, dar nu ca pasivitate goală, ca dezinteresare, astfel încît 
i s-ar putea lua totul, ci ca independenţă ce poate renunța de 
bună voie la toate, fără să-și piardă prin aceasta esenţa, — 
căci esența ei este tocmai raționalitatea simplă, gîndul pur 
despre sine însuşi. Aici această independență ajunge la sine 
însăşi ca obiect, — conștiința pură îşi este ei însăşi obiect; şi, 
fiindcă pentru ea esența este numai acest obiect simplu, acesta 
nimiceşte în sine orice ființă sau orice mod al existenţei, nu 
este nimic în sine şi pentru sine, ci se află numai în forma unui 
ce suprimat. — Ce e mai înalt la Aristotel, gîndirea gîndirii, 
— aceasta găsim în stoicism ; însă astfel încît acea culme nu 
se înalță ca ceva singular, cum pare la Aristotel, avînd altceva 
alături de ea, ci este, la stoici, unică. 

Totul fiind redus la aceasta, este afirmată (gesetzt) simpli- 
tatea conceptului față de totul, — negativitatea pură a lui. 
Însă împlinirea lui reală, modul obiectiv, lipseşte ; și, pentru 
a se angaja în această realizare, în acest mod obiectiv, stoicismul 
are nevoie să fie dat conţinutul. 

De aceea ei au şi dat descrieri ale idealului înțeleptului, 
arătînd foarte elocvent îndeosebi cum îşi ajunge acesta cu de- 
săvîrșire lui însuşi şi cum este complet independent. Ceea ce 
face înțeleptul este just. Descrierea idealului făcută 
de stoici este oratorie, adică generală, şi de aceea lipsită de 
interes ; remarcabil este elementul negativ. „Înțeleptul este 
liber chiar și în lanțuri, fiindcă el acţionează din sine însuși, 
necorupt de frică sau de dorință”. Tot ce aparține dorinţei şi 
fricii el nu-l socotește ca aparţinîndu-i lui însuși şi-i atribuie 
locul a ceva ce-i este străin; nici o existenţă particulară nu 
este solidă. „Singur înțeleptul este rege, căci numai el nu este 
legat de lege și:nu e dator să dea socoteală nimănui”*. Iată 
şi această autonomie şi autocraţie față de legi determinate : 
înțeleptul, ascultînd numai de rațiune, este. dispensat de orice 
legi determinate, care sînt valabile şi pentru care nu se poate 


* Diog. Laertios, VII, $$ 121, 116—117, 122. 

indica nici un temei raţional sau care par a se baza mai curînd 
pe o repulsie naturală sau pe un instinct. Tocmai în ce privește 
acţiunea reală nici o lege determinată nu posedă realitate pro- 
priu-zisă pentru el, şi cel mai puţin legile care par a ţine numai 
de natură ca atare. De exemplu, ,,a contracta legături de căsă- 
torie care trec de incest, concubinajul dintre bărbaţi ; deoarece 
conform raţiunii, ceea ce e convenabil față de unii este convenabil 
şi faţă de ceilalți. De asemenea el poate mînca și carne de om”* 
etc. —Însă un temei general este ceva cu totul nedeterminat. 
În determinarea acestor legi stoicii s-au oprit la intelectul lor 
abstract și i-au îngăduit monarhului lor multe lucruri imorale, 
deşi totuşi, de exemplu, incestul, pederastia, canibalismul, 
acte ce par a fi interzise numai de instinctele naturale ale 
omului, nu pot rezista nici în fața judecății rațiunii. Prin ur- 
mare, înțeleptul este şi luminat, în sensul că, în ceea ce 
pare numai natural, nu și acolo unde el n-a ştiut să încadreze 
instinctul natural în forma unui principiu al intelectului, 
— naturalul este călcat de el în picioare. Ceea ce se numeşte 
lege a naturii sau instinct al naturii intră în opoziţie cu ceea ce 
e considerat ca nemijlocit, ca general rațional. De exemplu, 
menționatele acţiuni par a se baza pe sentimente de ale naturii, 
sentimentele însă nu sînt gîndite; în schimb, proprietatea 
este deja ceva gîndit în sine însăşi, este recunoaşterea de către 
toți a posesiunii mele, recunoaşterea a ceva general în el însuși, 
— proprietatea, ţine de domeniul intelectului. Înțeleptul este 
liber față de acţiunile amintite fiindcă acestea nu sînt ceva 
nemijlocit gîndit ; dar aceasta este numai greșeala ce provine 
din neînțelegere. Am văzut că în domeniul teoretic al adevărului 
elementele simple gîndite sînt susceptibile. de orice. conţinut ; tot 
astfel şi binele, elementul practic, gîndit, este susceptibil de orice 
conţinut, — şi nici un conţinut nu e adevărat în sine. A justifica 
un astfel de conţinut printr-un temei oarecare înseamnă a 
confunda înţelegerea amănuntelor cu pătrunderea întregii 
realităţi ; — superficialitate a judecății, care nu recunoaște 
ceva, fiindcă sub cutare ori cutare aspect nu-l cunoaşte ; însă 
tocmai fiindcă ea nu caută şi nu cunoaște decît temeiurile 
proxime, ea nu poate ști dacă nu există şi alte laturi, şi alte 
temeiuri. Astfel de temeiuri se pot găsi în sprijinul a orice și 
împotriva a orice : o latură, o raportare la ceva de altfel 


* Sext. Empir., Adv. math. XI, §§ 190—194; Diog. Laertios, VII, $$ 
129, 121. 

necesar, dar care ca atare poate fi, la rîndul său, şi suprimat ; 
sau o relație negativă, suprimarea a ceva necesar, care poate fi 
considerăt deopotrivă ca valabil sau ca nevalabil. 

Fără îndoială, stoicii au situat virtutea în gîndire : binele, 
ceea ce este conform legii; este ceea ce e gîndit, generalul, întrucît 
este ceva gîndit ; dar ei n-âu găsit un principiu concret (prin- 
cipiul lor era formal, abstract), n-au avut un principiu al 
autodeterminării raţionale, un principiu din care să se nască 
şi să se dezvolte determinaţie, deosebire. 


Astfel la ei œ) găsim reflecţie sprijinită pe temeiuri, 
pe argumente ; ei reduc virtutea la temeiuri, la argumente. Ei 
deduc din împrejurări, din legături, din urmări, dintr-o contra- 
dicţie sau opoziţie ; așa procedează Antonin, Seneca, cu mare 
spirit şi în chip înălțător. Argumentele sînt întocmai ca un nas 
de ceară: pentru orice există bune temeiuri ca: ,,Sînt sădite 
în noi de natură aceste instincte”, „viața e scurtă”. Care argu- 
mente trebuie considerate ca bune, depinde de scopul urmărit, 
de interese; acestea sînt premisele, acestea împrumută forță 
temeiurilor invocate. De aceea în general temeiurile sînt ceva 
subiectiv. Maniera de a cugeta asupra ta, de a reflecta asupra 
a ceea ce trebuie să faci duce la tendința de a da scopurilor 
tale această amplificare a reflexiei, născută din ingeniozitatea 
şi amploarea conştiinţei : acela care aduce aceste argumente 
pune, înțelepte sînt eu. Aceste temeiuri, aceste motive nu sînt 
lucrul însuși, nu sînt ceea ce e obiectiv, — ci sînt opera libe- 
rului meu arbitru, a bunului meu plac, prin care eu îmi 
desfăşor pe larg în faţa mea nobilele mele sentimente. Contra- 
riul acestei maniere este să uiţi de. tine însuţi, pierzîndu-te în 
lucru. În Seneca însuși avem mai curînd emfaza unor reflexii 
morale decît soliditate veritabilă. Pe de o parte, bogăţia lui, 
viața lui luxoasă i-au fost reproşate : el primise în dar de la 
Neron bogății nemăsurate* ; pe de altă parte, i se poate pune 
în față elevul său Neron, — acesta ţine un discurs făcut de 
Seneca **. Argumentele sînt strălucite, adesea oratorice, ca 
la Seneca. Ascultătorul este antrenat, dar adesea nu e mulțumit. 
Toate acestea pot fi considerate ca sofistice ; dar trebuie să 
recunoaştem că întîlnim aici pătrundere şi opinii oneste ; lipsește 
însă convingerea ultimă. 


* Tacit, Annales, XIV, 53; XIII, 42. 
** Ibidem, XIII, 3. 

6) În acelaşi timp, principiul superior, deși negativ formal, 
rezidă în faptul că ceea ce e gîndit este numai ca atare scop 
şi bine; în consecinţă, numai în această formă abstractă, fără 
nici un alt conținut (asemenea principiului kantian al dato- 
riei), este el ceea ce'trebuie să servească de temei ferm şi 
sprijin conştiinţei de sine a omului, în forma gîndirii, adică 
în sine, în pura abstracţie a sa şi nu întrucît posedă un conţinut 
oarecare pentru sine, pe care să-l urmărească“. .Fermitatea 
formală a spiritului în sine, care face abstracţie de toate, nu ne 
înfăţişează nici o dezvoltare de principii obiective, ci un subiect 
care se menține în această imperturbabilitate şi indiferență, — 
nu apatică, ci voită; —infinitate a conştiinţei de sine. 

ntrucît principiul moral al stoicilor rămîne la acest forma- 
lism, toate discursurile lor rămîn îngrădite în limitele acestui 
formalism : cugetările lor sînt tocmai neîncetata reducere a 
conştiinţei la unitatea ei cu sine însăşi. Forţa disprețuirii exis- 
tenţei este mare, tăria acestei comportări negative, superioară. 
Principiul stoic este un moment necesar în ideea conştiinţei 
absolute ; el este şi un fenomen necesar al epocii, deoarece, 
cînd s-a pierdut realitatea lumii, ca în lumea romană, spiritul 
real, viața dispăiînd în universalul abstract, conștiința, a cărei 
universalitate reală este distrusă, e nevoită să se retragă în 
singularitatea sa şi să se conserve în gîndurile sale pe ea însăși. 

În principiul moral al stoicilor este inclusă determinaţia 
libertății abstracte, a independenței. Cînd scopul meu este 
deci conştiinţa libertăţii, din acest scop general au dispărut 
toate determinaţiile ; or, aceste determinaţii particulare ale 
libertăţii constituie obligaţiile morale, legile; ca determinaţii 
particulare, ele dispar în această generalitate a libertăţii, în 
conștiința pură a independenţei mele. Astfel întîlnim la stoici 
acea tărie a voinței care nu consideră particularul ca făcînd 
parte din esența ei, ci se retrage din el. Vedem că, pe deo 
parte, acesta este un principiu adevărat, însă, pe de altă parte, 
el rămîne în același timp abstract. Prin urmare, ce găsim în el 
nu este ideea că starea lumii este rațională, justă, ci numai că 
subiectul, ca atare, trebuie să-și afirme în sine libertatea. În 
consecință, tot ce este îndreptat spre exterior, lume, împreju- 
rări etc. primeşte astfel poziţia de a putea fi suprimat ; aşadar, 
în acest principiu nu se postulează armonia efectivă dintre 


* Cf. Seneca, De vita beata, c.5: beata ergo vita est in recto certoque 
judicio stabilita et immutabilis. 

raționalitate în general şi existenţă, ființare concretă; — sau, 
în acest principiu, nu este conţinut ceea ce am putea numi 
moralitate obiectivă, legalitate. Platon a formulat idealul unei 
republici, adică al unei stări raționale a oamenilor; această 
condiție a oamenilor în stat, această valabilitate a dreptului, 
a moralității și a moravurilor constituie latura realităţii raţiona- 
lului. Şi numai printr-o astfel de stare raţională a lumii este 
stabilit apoi în chip concret ca exteriorul să corespundă şi inte- 
riorului ; această armonie există atunci în acest sens concret. 
Nu se poate citi ceva mai excelent referitor la morală, la tăria 
voinței bune, la meditarea asupra ta însuţi decît ceea ce a scris 
Marcus Antoninus. El era împăratul întregii lumi civilizate 
cunoscute atunci şi s-a comportat în chip nobil şi just şi ca 
persoană particulară. Totuşi starea imperiului roman n-a fost 
modificată de acest împărat filozof, iar succesorul său, care a 
avut alt caracter, n-a fost legat de nimic care să-l oprească de 
a produce o stare atît de rea, cît a depins de arbitrarul şi de 
răutatea lui. — Există un principiu mult superior, intern al 
spiritului, al voinţei raţionale, care se şi realizează aşa încît 
se naşte o stare de organizaţie raţională, o stare civilizată, 
legală. Numai printr-o atare obiectivizare a raționalităţii sînt 
consolidate determinaţiile reunite în noţiunea de «înţelept », 
în ideal. Există atunci un sistem de raporturi morale ; acestea 
sînt datoriile, ele formează un sistem ; în felul acesta, fiecare 
172 determinaţie este la locul ei, și una este subordonată alteia, 
iar cea superioară domină. Cu aceasta conştiinţa, care e supe: 
rioară libertăţii stoice, începe să fie legată, determinaţiile 
încep să se consolideze în spirit, raporturile obiective pe care 
le numim datorii să fie fixate. și în felul propriu stării de 
drept și să se afirme şi în conștiința morală ca determinaţii 
ferme. Conştiinţa morală constă în faptul că aceste obligații 
nu se înfăţişează numai ca obligaţii valabile, ci ele sînt consi- 
deraite și de interiorul meu ca valabile cu certitudine ; ele posedă 
caracterul universalului în mine, sînt recunoscute lăuntric. 
Aici există deci armonie între voința rațională și realitate ; 
iar această realitate este, pe de o parte, regulă morală, — este 
stare legală, stare de drept, libertate obiectivă, sistem al liber- 
tăţii existînd ca necesitate; pe de altă parte, este prezentă 
conștiința morală şi astfel raționalul este real în mine. Princi- 
piul stoic n-a ajuns încă la acest mai-concret, ca moralitate 
abstractă o dată şi altă dată ca moralitate în mine, cel ce 
posedă o conștiință. Libertatea, în sine, a conştiinţei de sine 

este baza, dar ea încă nu-şi are forma sa concretă; şi raportul, 
care a fost considerat drept fericire, este determinat numai ca 
ceva indiferent, accidental, care trebuie abandonat. În prin- 
cipiul concret al raționalului, starea lumii nu este indiferentă 
conștiinței mele morale. 

Acesta este conţinutul general al filozofiei stoice. Ceea ce 
are importanță este să-i cunoaștem punctul de vedere, poziţia 
principală. În lumea romană, ea este o poziţie cu totul consec- 
ventă, o poziţie corespunzătoare stărilor de atunci, pe care 
şi-a dat-o conștientă ; iată de ce în lumea romană a fost acasă 
la ea mai cu seamă filozofia stoică. Nobilii romani au dat deci 
dovadă numai de ceea ce e negativ, de această indiferență 
faţă de viaţă, faţă de tot ce este exterior. Ei n-au putut fi 
mari decît doar în chip subiectiv sau negativ, în felul unor 
particulari. Jurisconsulții romani au fost, pare-se, şi ei filozofi 
stoici. Însă, pe de o parte, constatăm că profesorii noştri de 
drept roman vorbesc tare de rău filozofia; pe de altă parte, 
comit însă inconsecvența de a considera spre lauda juriștilor 
romani faptul de a fi fost filozofi. Atît cît mă pricep eu în drept, 
n-am putut găsi la romani nici urmă de gînd, de filozofie, de 
concept în dreptul lor. Dacă consecvența proprie intelectului, 
gîndirea consecventă, o numim gîndire logică, atunci, desigur, 
jurisconsulții romani pot fi consideraţi drept filozofi; acest 
lucru îl găsim însă și la domnul Hugo, care, totuşi, nu ridică 
nici o pretenţie să fie socotit ca filozof. Consecvenţă a intelec- 
tului şi concept filozofic sînt două lucruri diferite. — La Seneca 
găsim multe lucruri edificatoare, înălțătoare, întăritoare pentru 
suflet, antiteze pline de spirit, retorică, fineţe a distincţiilor, 
dar simţim în același timp răceală, plictiseală în fața discursu- 
rilor lui morale. 


Trecem acum la contrariul filozofiei stoice, la epicurism. 


B. EPICUR 


Tot atît de răspîndită sau şi mai răspîndită a fost filo- 
zofia epicuriană. Deoarece, cînd existența politică şi realitatea 
morală a Greciei decăzuseră, iar mai tîrziu, la rîndul ei, lumea 
imperială romană nu era mulțumită. de prezent, această lume 
s-a retras în sine însăşi şi a căutat aici dreptatea și morali- 
tatea, care nu mai existau în viaţa publică. Filozofia lui Epicur 

reprezintă opusul stoicismului, care a considerat drept adevăr 
fiinţa ca ființă gîndită: conceptul; Epicur a considerat ca 
adevărată fiinţa nu ca ființă în general, ci ca ființă simțită, 
a considerat conștiința în forma ei individuală ca esență: 
reluare a cirenaismului în formă mai științifică. Se înțelege deja 
de la sine că, dacă e considerată ca adevărată ființa simțită, 
este implicit suprimată în general necesitatea conceptului, 
totul se fărîmițează, nemaiprezentind interes speculativ, şi 
este afirmată mai curînd concepția comună a lucrurilor; de 
fapt, nu se depăşeşte felul de a vedea al simțului comun sau, 
mai curînd, totul este coborit la nivelul simțului comun. Școlile 
particulare apărute mai înainte, şcoala cinică şi şcoala cire- 
naică, au trecut prima în stoicism, a doua în epicurism : ci- 
nismul şi cirenaismul au fost elaborate ca științe. Cinicii spuneau 
şi ei că omul trebuie să se limiteze la natura simplă ; această 
limitare ei au căutat s-o realizeze pe planul trebuințelor. Stoicii 
însă au pus-o în raţiunea universală: ei au ridicat principiul 
cinic la nivelul gîndului. Tot astfel a înălțat Epicur principiul 
după care plăcerea este scop la nivelul gîndului: plăcerea 
trebuie căutată, prin intermediul gîndirii, în ceva general care 
este determinat de gîndire. Dacă în filozofia stoică principiul 
era gîndirea logosului, a universalului, perseverarea în uni- 
versal, — aici, în epicurism, principiu este contrariul, anume 
senzația, individualul nemijlocit. În considerarea acestei filo- 
zofii trebuie să părăsim însă toate reprezentările obișnuite 
despre epicurism. 


Viaţa. Întemeietorul epicurismului, Epicur, s-a născut 
în anul al 3-lea al olimpiadei a 109-a (anul 342 a. Chr.), deci 
înainte de moartea lui Aristotel (ol. 114, 3).El era originar din 
satul Gargettos, situat în regiunea Atenei *. Adversarii lui, 
mai ales stoicii, i-au atribuit o nespus de mare mulțime de 
lucruri rele, născocind anecdote meschine despre el. Părinţii 
lui Epicur au fost săraci; Neocles, tatăl său, a fost învățător 
rural, iar mama sa, Cherestrata, a fost vrăjitoare, adică, ase- 
menea femeilor trace și tesaliene, ea cîştiga bani cu formule de 
vrăjire şi cu descîntece, îndeletnicire generală pe timpul acela” *. 
Tatăl său, şi cu el şi Epicur, s-a mutat în Samos cu o colonie 


s3 ateniană; a fost însă nevoit şi aici să facă şcoală cu copiii, 


fiindcă bucata de pămînt pe care o primise nu-i ajungea să-şi 


* Diog. Laertios, X, $$ 14, 1. 
** Ibidem, $$ 3—8. 

întrețină familia *. La etatea de 18 ani (aproximativ), pe 
timpul cînd Aristotel era în Calcis, Epicur se întoarse înapoi 
la Atena. Ca şi în Samos, acum în Atena şi mai mult, el a 
studiat mai cu seamă filozofia lui Democrit şi a frecventat 
diferiţi filozofi de pe atunci, pe Xenocrate platonicianul şi pe 
Teofrast, elevul lui Aristotel. Avînd etatea de doisprezece ani, 
Epicur a citit împreună cu învățătorul său pe Hesiod despre 
haosul din care purcede totul **. De altfel, el s-a numit pe 
sine un ayrosisaxrog ***, în sensul că și-a elaborat filozofia 
numai din sine însuşi; însă prin aceasta nu trebuie să înţe- 
legem nici că el n-a ascultat alţi filozofi, nici că n-a studiat 
scrierile altor filozofi. Spusele lui nu pot fi interpretate nici în 
sensul că în filozofia lui el ar fi fost cu totul original, cît priveşte 
conţinutul, deoarece, cum vom arăta mai tîrziu, cu deosebire 
filozofia lui fizică este aceea a lui Leucip și Democrit. — El a 
apărut ca învăţător al unei filozofii proprii mai întîi în Lesbos 
(Mitilene) şi apoi în Lampsacos, în Asia Mică; însă a circulat 
în regiunea aceasta fără să aibă tocmai mulţi ascultători. După 
aceea însă, cam în al 36-lea an al etăţii sale, s-a reîntors la 
Atena, în adevăratul centru al filozofiei; şi-a cumpărat după 
un oarecare timp o grădină, unde a trăit între prietenii săi, 
învăţînd şi instruind. Avînd un corp debil, care nu i-a îngăduit 
ani îndelungaţi să se ridice de pe scaun, Epicur a dus o viață 
absolut ordonată şi frugală, pe care, renunțînd la orice altă 
ocupaţie, a dăruit-o ştiinţelor * ** *. Chiar şi Cicero, care vorbeşte 
fad despre el, atestă totuşi că a fost un prieten devotat şi că srs 
nimeni nu poate nega că Epicur a fost un bărbat bun, prie- 
tenos, iubitor de oameni, blînd (bonum, comem et humanum) * ****. 
Diogenes Laertios îi laudă îndeosebi blindeţea, cinstirea pe care 
o da părinţilor săi, generozitatea față de fraţii săi şi filantropia 
lui generală. Epicur a murit în al 71-lea an al vieţii sale, sufe- 
rind de piatră la rinichi. El a cerut mai înainte să fie pus 
într-o baie caldă, a băut un pahar de vin şi a recomandat 


LaLa ai 


prietenilor să-şi aducă aminte de învățătura sa i 


* Diog. Laertios, X, § 1; Cicero, De natura deorum I, 26. 
** Ibidem, X, §§ 1, 12—13, 2; Brucker, op. cit., vol. I, pp. 1230—1231; 
Sext. Empir., Adv. math., X, § 18. 
*** Sext. Empir., Adv. math., I, § 3; Diog. Laertios, X, § 13. 
**** Diog. Laertios, X, $$ 15, 2, 7, 10—11; Brucker, op. cit., vol. I, 
pp. 1233, 1236. 
„**** Cicero, De finibus, II, 25. 
„***** Diog. Laertios, X, $$ 10,15. 

Nici un dascăl nu a fost atît de iubit şi de cinstit de 
elevii săi ca Epicur. Ei trăiau în relaţii atît de intime, 
încît au conceput planul de a-și pune laolaltă averea și de a 
forma o societate permanentă, în felul cercurilor pitagoriciene. 
Dar Epicur le-a interzis acest lucru, fiindcă, susţinea el, aceasta 
ar trăda deja o neîncredere în bunăvoința reciprocă, — iar 
între oamenii care pot să nu se încreadă unii în alții nu există 
prietenie, unire, dragoste fidelă *. — După moarte, elevii 
lui Epicur i-au păstrat o amintire plină de venerație. Îi purtau 
chipul pretutindeni, gravat pe inele, incrustat pe pahare, şi 
au rămas în general atît de credincioşi învățăturii lui, încât 
la ei trecea drept un fel de crimă să schimbi ceva din conți- 
nutul ei (dimpotrivă, în filozofia stoică elaborarea s-a continuat), 
iar şcoala epicuriană s-a înfățișat în privinţa doctrinei ca un 
stat solid închegat **. Din această cauză nici nu se pot cita 
elevi ulteriori ai lui care să fi fost vestiți din punct de vedere 
ştiinţific ; filozofia lui Epicur n-a avut nici un progres, nici o 
dezvoltare și, se înţelege, nici degenerare. Se aminteşte spre 
lauda filozofiei epicuriene faptul ca „numai un singur elev al 
lui Epicur, Metrodoros, a trecut la Carneade ; altfel ea a întrecut 
toate filozofiile prin continuitatea neîntreruptă a doctrinei şi 
prin durata ei, căci celelalte filozofii au încetat de la sine sau 
au fost întrerupte” ***. Iarcîndi s-a atras atenţia lui Carneade 
asupra acestui atașament faţă de Epicur, acesta a spus: „Un 
bărbat poate, fără îndoială, deveni eunuc, dar un eunuc nu 
poate niciodată redeveni bărbat” ****. Epicur n-a avut disci- 
poli celebri care să trateze și să elaboreze doctrina într-un mod 
ce le-ar fi fost propriu; numai un oarecare Metrodoros ar fi 
dezvoltat mai departe, zice-se, unele laturi ale ei *****. 


Epicur însuși a compus în cursul vieţii sale o nespus de 
mare cantitate de scrieri, încît, dacă îi scădem lui Crisip 
ceea ce a compilat din alții sau de la sine însuşi, Epicur trebuie 
considerat ca un autor mult mai fecund decît Crisip. Numărul 
scrierilor lui a atins, pare-se, cifra de 300 (Crisip seria, propriu-zis, 
răspunzînd lui Epicur, luîndu-se cu el la întrecere)****** ; aceste 


* Diog. Laertios, X, $ 11. 
** Cicero, De finibus, V, 1; Eusebius, Praep. evangel., XIV, 5. 
*** Diog. Laertios. X, § 9. 
**** Ibidem, IV, § 43. 
***** Ibidem, X, § 24. P 
****** Diog. Laertios, X, § 26. 

scrieri noi nu le avem şi cu greu ar putea fi foarte regretată 
pierderea lor. Har Domnului că ele nu mai există! Filozofii 
ar avea multă bătaie de cap cu ele. 

Diogenes Laertios (cartea a X-a) este izvorul principal, 
dar destul de insipid. Ar fi mai bine dacă ne-am putea adresa lui 
Epicur însuşi, cunoaştem însă totuşi destul din el pentru a 
putea aprecia ansamblul doctrinei. Acum cîțiva ani a fost 
«descoperit la Herculanum un frâgment dintr-o scriere a lui 
Epicur, fragment care a fost publicat (Epicuri Fragmenta libri 
JI et XI de natura, illustr. Orellius, Lipsiae, 1818; reproducere 
a ediției napolitane); însă nu este mult de învățat din acest 
fragment, decât doar faptul că nu trebuie să regretăm lipsa celor- * 
lalte. Despre filozofia lui Epicur ştim destul de mult, datorită 
lui Cicero, Sextus Empiricus, Seneca şi Diogenes Laertios, care 
relatează foarte pe larg despre ea, într-o carte întreagă, şi expu- 
nerile pe care le avem sînt atît de bune, încît scrierea desco- 
perită la Herculanum și reprodusă de Orelli nu ne-a îmbogă- 
tit cunoşterea cu noi informaţii. 


Acum, cît priveşte filozofia epicuriană, în realitate ea nu 
trebuie considerată ca afirmare a unui sistem de concepte, ci, 
dimpotrivă, ca un sistem aparținînd reprezentării: sistem al 
fiinţei sensibile, luată ca ființă sensibilă, sistem ţinînd de 
modul obișnuit al intuirii. În opoziţie cu filozofia stoică, Epicur 
a făcut din ființa sensibilă, din senzație, bază şi fir conducător 
al adevărului. Determinarea mai precisă a felului cum îndepli- 
nește senzaţia acest rol Epicur ne-a dat-o în aşa-numita Canonică 
a sa. Întocmai ca și la stoici, trebuie să vorbim în primul 
rînd despre felul în care a determinat Epicur criteriul ade- 
vărului; în al doilea rînd vom expune filozofia na- 
turii elaborată de el şi în al treilea rînd morala lui. 


1. CANONICA 


Criteriul este propriu-zis logica lui Epicur, pe care el a 
numit-o canonică; ea este determinarea, analiza momentelor 
care formează regulile a ceea ce este adevărul. Referitor la cu- 
noaştere Epicur indică trei trepte „prin care s-ar defini 
criteriile (xprrnpia) adevărului : acestea sînt senzațiile în general 
şi apoi anticipaţiile (mpoAvvbec)”, — în ce priveşte domeniul 

teoreticului ; „şi apoi pasiunile”, instincte și înclinații, — în 
ce privește domeniul practicului *. 


47 a. După Epicur, criteriul are trei momente. Cele trei trepte 
ale cunoaşterii sînt : în primulrînd, senzaţia ; în al doilea rînd 
re6An.s, anticipaţia, reprezentarea; în altreilea rînd, opinia (55%). 

% Latura exteriorului. ,,Senzaţia este alo- 
gică, lipsită de un temei”, — ceea ce este în sine şi pen- 
tru sine, numai un ce dat. ,,Deoarece ea nu este mișcată 
de ea însăși şi nici nu poate, mişcată de altceva, să 
scadă ceva” din ceea ce ea este „sau să adauge la ceea 
ce este”, ci senzaţia este întocmai așa cum este. „Nici nu 
poate ceva s-o critice sau s-o respingă (EAeytau). Fiindcă 
nici senzația asemănătoare nu poate judeca senzaţia asemă- 
nătoare” (senzaţii vizuale de acelaşi fel); „deoarece ele sînt 
amîndouă de aceeaşi forţă”, au ambele aceeași valoare. În 
consecinţă, orice altă senzaţie trebuie să o lase valabilă pentru 
sine. „Şi nici senzaţia neasămănătoare nu poate judeca pe cea 
neasemănătoare, deoarece ele sînt luate fiecare ca ceva diferit 
(05 râv a5r&v xpirixal)”: senzaţia de roșu şi senzaţia de al- 
bastru. Aceasta este adevărat, fiecare senzație este singu- 
lară. Fără îndoială, aşa sînt senzațiile, fiecare este o sen- 
zaţie pentru sine; o senzaţie oarecare nu poate fi re- 
gulă, criteriu pentru altă senzaţie; iar senzaţia neasemă- 
nătoare nu are nici un drept față de altă senzaţie, fiindcă 
ele sînt valabile fiecare pentru sine. ,,Nici o senzaţie străină 
nu poate judeca pe cea străină, căci noi sîntem atenţi la toate. 
Nici gîndirea nu poate critica senzaţia, deoarece orice gîndire 
depinde ea însăşi de senzație”, — aceasta alcătuiește conţinutul 
ei. — Însă senzaţia se poate înșela. „Adevărul celor simţite, 
percepute este confirmat numai prin faptul că senzaţia persistă 
(tà Erouodrjuara SpeoravaL)”, prin aceea că ea devine o bază 
fermă, că este constatată de repetate ori. „Vederea, auzul sînt 
ceva persistent, ca durerea”. Acest ce persistent, acest ce care 
se repetă este ceea ce e ferm, determinat ; aceasta este baza a 
tot ce considerăm noi cu adevărat. Această senzație persistentă 
este apoi reprezentată și aceasta este zp6imbie. „De aceea 
poate fi indicat prin ceea ce apare (senzaţia) şi ceea ce e necu- 
noscut (ră ăânha ceea ce nu apare, ceea ce nu e simţit, nu e 

«so perceput)”; ceva necunoscut poate fi reprezentat după felul 


* Diog. Laertios, X, § 31. 

senzațiilor cunoscute. Despre ceea ce nu este simţit în chip 
nemijlocit vom vorbi ulterior, cu deosebire cînd va fi vorba 
despre ştiinţa fizică. „Toate gîndurile” necunoscute, care nu 
pot fi simţite, „au provenit din senzaţii (sînt derivate), atît 
în ce priveşte accidentalitatea producerii lor, faptul că ele 
se ivesc, cât şi în ce privește raporturile lor, asemănarea, 
legătura ; la care contribuie cu ceva şi gîndirea (închipuirile 
nebunilor sau cele ce apar în vis sînt şi ele adevărate, deoarece 
ele pun în mișcare, pe cînd ceea ce nu există nu pune nimic în 
mişcare)”. Ceea ce este ferm e senzaţia ; iar necunoscutul trebuie 
determinat şi conceput după senzaţia cunoscută. Fiecare sen- 
zație există pentru sine, fiecare este ceva ferm ; şi ea e adevă- 
rată întrucît se dovedeşte a fi fermă“. Constatăm că Epicur 
vorbește cum se vorbeşte în viața curentă: ceea ce văd, aud, 
adică intuiţia senzorială în general, conține ceea ce este ; orice 
intuit sensibil este pentru sine. Acest roşu este acest roșu, acest 
albastru este acest albastru ; unul nu-l respinge, nu-l neagă 
pe celălalt; toate senzațiile sînt valabile unele lîngă altele, 
sînt valabile deopotrivă, una este valabilă ca şi cealaltă. Pentru 
gîndirea însăși aceste lucruri intuite sînt material şi conţinut ; 
gîndirea însăşi se serveşte totdeauna de imagini. La legarea 
acestor reprezentări contribuie şi gîndirea; ea furnizează 
legarea lor formală. 


B. Latura interiorului. ,„Prolepsis este oarecum 
conceptul“ (interiorul) „sau opinia justă, sau gîndul, sau gîndirea 
generală imanentă ; ea este anume amintirea a ceea ce a apărut 
adesea”, — imaginea. ,De exemplu, cînd spun : acesta este un om, 
cunosc prin prolepsis îndată figura lui, întrucît a fost precedată 
de senzaţii”. Prin această repetare figura devine o, reprezentare 
fermă în mine ; aceste reprezentări sînt ceva determinat în noi, 
şi anume ceva general. Evident, epicurienii n-au folosit ge- 
neralul în forma gîndirii, ci au spus numai că generalitatea 
se naște din faptul că ceva a apărut adesea. Acest ceva este 
apoi fixat prin nume ; imaginea produsă în felul acesta în noi 
primeşte un nume. ,,Fiecare lucru are, datorită numelui ce i s-a 
dat mai întîi, evidența, «enargia » şi claritatea sa” * *. Numele 
este confirmare, punere a identităţii, a unului. Evidenţa, pe 
care Epicur o numeşte Evăpyer«, este tocmai această recunoaștere 


* Diog. Laertios, X, $$ 31—32. 
** Ibidem, $ 33. 

a sensibilului prin subsumare la reprezentările pe care le pose- 
dăm deja şi care sînt consolidate prin nume; evidența unei 
reprezentări constă în confirmarea unui ce sensibil ca fiind 
corespunzător imaginii. Aceasta este consimțirea pe care am 
întîlnit-o la stoici ca asentiment al gîndirii, asentiment care dă 
un conţinut : gîndirea recunoaşte lucrul ca al său, îl receptează 
în sine ; — totuşi la stoici acest lucru a rămas numai formal. 
Şi aici, la Epicur, avem tot unitate a reprezentării obiectului 
cu sine însuși, ca amintire în conștiință, dar amintire care pleacă 
de la senzorial ; imaginea, reprezentarea este ceea ce își dă con- 
simțămiîntul față de o senzație. Recunoaşterea obiectului este 
sesizare a lui, dar nu ca ceva gîndit, ci ca ceva reprezentat. 
Sesizarea aparţine amintirii, memoriei. Suprem în ordinea 
ideală (das höchste Ideelle) este numele. Numele este ceva general, 
aparține gîndirii, face multiplul simplu ; însă astfel încît semni- 
ficaţia și conţinutul lui este sensibilul şi el nu trebuie să treacă 
drept acest ce simplu, ci ca ceva senzorial. În felul acesta, în 
loc de ştiinţă, este întemeiată opinia. 


y. În sfîrşit, opinia nu este altceva decît tocmai raportarea 
acelei reprezentări generale (şi a acelei imagini) pe care o avem 
în noi la un obiect (la o senzaţie sau intuiţie): este judecata. 
Căci în pin am anticipat ceea ce apare în intuiție ; şi po- 
trivit acesteia spunem dacă ceva este un om, un arbore sau 
nu este. „Opinia depinde de un cenargie» premergător, la 
care raportăm ceva cînd întrebăm de unde știm dacă acesta 
este un om sau nu este. Această subsumare, 36Ea sau şi brâie, 
poate fi adevărată sau falsă; adevărată, dacă intuiţia este 
confirmată de mărturia” (acestei xp6AmVic) „sau dacă nu e 
contrazisă de ea ; falsă, dacă nu este confirmată” *. Adică opinia 
este o reprezentare în aplicarea ei — ca reprezentare pe care 
o avem deja așadar ca tip — la un obiect prezent, care este 
apoi examinat dacă reprezentarea despre el se acordă cu el. 
Opinia este adevărată cînd e confirmată, cînd se acordă cu 
tipul. Opinia își are criteriul în senzaţie, în faptul dacă aceasta 
se repetă ca aceeași. Această concepție este şi ea cea obiş- 
nuită ; cînd avem o reprezentare este nevoie de atestarea că am 
văzut lucrul reprezentat sau că-l vedem acum. 


482 


* Cf. Diog. Laertios, X, §§ 33—34:.. . thv 82 86Eav xal Bre6Ambuv A£- 
YovaLv, &An 07) TÉ paot xal pev ðv uăv yàp ErtuapTrupijrat î yh ăvruuapTvpîjTat, 
&)n0î) elvan: Eăv SÈ u) Eruuaprupiirau îi &vrvuaprupiirat, pev TvyXăvew. 

Acestea sînt cele trei momente cu totul simple. Din sen- 
zaţie se formează o imagine ; imaginea este senzația în modul 
generalității ; aceasta, subsumată sub prolepsis, constituie 
o opinie, o 86ta. Avem senzaţii, de exemplu, albastru, acru, 
dulce etc.; printr-însele se formează reprezentări generale, 
pe acestea le avem ; iar cînd întîlnim din nou un obiect oarecare, 
noi recunoaştem că această imagine corespunde acestui obi- 
ect. Acesta este întreg criteriul. E vorba de o mișcare cu 
totul banală ; căci ea se opreşte la primele începuturi ale con- 
ştiinţei senzoriale, ale intuiţiei, ale intuiţiei nemijlocite a unui 
obiect. Proxima treaptă este, fără îndoială, aceea prin care prima 
intuiţie se transformă într-o imagine, în ceva general, urmînd 
apoi subsumarea obiectului, care este prezent, sub această 
imagine generală. Aşadar, aici se începe de la senzaţia exterioară ; 
iar de această simţire a ceea-ce-este, privind ceea ce este 
exterior, sînt deosebite afectele, senzațiile interioare. 


b. ,„Afectele”, senzațiile lăuntrice procură 
criteriile pentru domeniul practicului. „,Ele sînt de două 
feluri” : sau plăcute, sau neplăcute, ne procură „,plăcere” 
(satisfacţie) „şi durere; prima se deosebeşte prin aceea că 
este proprie celui ce-o simte”, e pozitivul, „iar durerea prin 
aceea că îi este străină”, este negativul. Afectele sînt ceea 
ce determină acţiunea. Aceste senzații sînt materialul din 
care se formează reprezentări generale despre ceea ce ne 
cauzează durere sau plăcere (întrucît sînt persistente, ele 
sînt iarăşi poAmyerc ; d6ta este iarăşi raportare a reprezen- 
tării la senzație); şi potrivit acestora apreciez eu obiectele, 
înclinațiile, dorințele etc. Această opinie este apoi aceea prin 
care „este luată hotărîrea de a face sau de a evita ceva”*. Iată 
ce constituie întreaga canonică a lui Epicur, — firul condu- 
cător general în ce privește adevărul. Ea este atît de simplă, 
încît nimic mai simplu nu poate exista, este abstractă, dar şi 
foarte banală şi este prezentă mai mult sau mai puțin în con- 
ştiinţa obişnuită care începe să reflecteze. E vorba de reprezen- 
tări psihologice obişnuite ; ele sînt cu totul juste. Din senzaţii 
ne formăm reprezentări ca fiind generalul; acesta devine 
astfel persistent. Reprezentările sînt ele înseși controlate (cît 


* Diog. Laertios, X, $ 34. 

riveşte óč«) prin senzaţii, dacă sînt persistente, dacă se repetă. 
n general, toate acestea sînt juste, dar cu totul superficiale ; 
avem aici primul început, mecanica reprezentării în ce priveşte 
primele percepții. Există încă, deasupra acestora, o cu totul 
altă sferă, un cîmp care conţine în sine însuşi determinaţii; 
şi acestea sînt criteriile celor relatate de Epicur. Astăzi vorbesc 
chiar şi scepticii de fapte ale conştiinţei; vorbele acestea nu 
aduc nimic în plus față de această canonică a lui Epicur. 


2. METAFIZICA 


În al doilea rînd, acum, metafizica. Noi simţim lucrurile, 
aceste lucruri produc în noi imagini ; acestea sînt — nu concep- 
tele, ci — reprezentările noastre. Şi ele: sînt adevărate cînd sen- 
zaţia lucrurilor la care raportăm sau aplicăm aceste reprezen- 
tări le corespunde ; și sînt false cînd nu le corespunde. Ele 
mai sînt adevărate şi cînd mărturia simţurilor nu le contra- 
zice ; acest gen de adevăr îl posedă reprezentările privitoare la 
ceea ce nu este văzut. De exemplu, înțelegerea fenomenelor 
cerești: de acestea nu ne putem apropia, putem avea numai ceva, 
însă nu putem avea în totalitatea ei percepţia senzorială 
a fenomenului. În acest caz, aplicăm la fenomen ceea ce ne 
este cunoscut din alte senzaţii, cînd există în acestea un element 
care se găsește şi în senzaţia, reprezentarea ce ne interesează. 
Modul cum ajungem să avem reprezentări despre ceva ce nu am 
perceput cu simţurile pare a fi o activitate a gîndirii care 
deduce acest lucru din altele; însă vom vedea îndată mai de 
aproape cum ajunge sufletul să facă această derivare. Senzația, 
intuiţia noi o considerăm îndată ca relaţie a noastră cu lucrurile 
exterioare şi o divizăm îndată, astfel încît ea este în noi, iar obiec- 
tul este în afara noastră. Întrebarea este cum ajungem să 
avem această reprezentare; sau senzațiile nu sînt tot- 
una cu reprezentările şi ele pretind un obiect exterior. Despre 
modul obiectiv, în genere, în care ajunge ceea ce e exterior 
în noi, despre raportarea noastră înşine la subiect, raportare 
prin care tocmai se produc reprezentări, Epicur a elaborat ur- 
mătoarea metafizică : 

„De pe suprafaţa lucrurilor“, spune el, „se produce 
o curgere permanentă, imperceptibilă cu simțurile” (căci alt- 
fel lucrurile ar trebui să scadă) şi foarte fină; imperceptibilă 
„din cauza efluviilor contrare” [de pe suprafața altor lucruri), 

„căci lucrul însuși rămîne mereu plin” (persistă), „iar ceea ce îl 
umple păstrează în corpurile solide multă vreme aceeași ordine şi 
poziţie a atomilor” (nu suferă schimbare). „Şi mișcarea acestor 
suprafeţe care se desprind este extrem de repede în aer, fiindcă 
nu e nevoie ca ceea ce s-a desprins să aibă grosime”, să fie 
ceva solid, e numai suprafață. Epicur spune : ,„,Senzaţia nu con- 
trazice o astfel de reprezentare, dacă sîntem atenţi” (luăm seama) 
„cum produc imaginile efectele lor : ele produc un acord, o 
simpatie a ceea ce e exterior cu noi. Deci trece ceva de la ele” (sub- 
tilul) „încît astfel în noi este dat ceva ca exterior”. Prin urmare, 
acest ceva ajunge în noi în chip ideal (prin simpla suprafaţă). 
„Şi, prin faptul că efluviul intră în noi, ştim despre natura 
determinată a unei senzaţii; această natură determinată 
rezidă în obiect şi curge în felul acesta în noi”*. Acesta este 
un mod cu totul banal de a-ţi reprezenta simţirea (senzaţia). 
Epicur şi-a ales pentru adevăr, întrucît nu e văzut, criteriul 
cel mai uşor, obişnuit și azi: anume, că este adevărat dacă 
nu e contrazis de ceea ce este văzut, auzit. Căci, în adevăr, 
astfel de făpturi ale gîndirii cum sînt atomii, desprinderea de 
mici feţe etc. hu se văd nicăieri. Evident, noi vedem şi auzim 
ceva, deosebit, însă ceea ce este văzut şi, pe de altă parte, ceea ce 
este reprezentat, închipuit, încap amîndouă foarte bine alături. 
Lăsate amîndouă separate, ele nu se contrazic deoarece contra- 
dicţia apare abia în raportare. 

„Eroarea”, spune Epicur mai departe, „ia naștere cînd 
prin mişcarea din noi înșine intervine. în reprezentarea produsă 
o astfel de modificare încît” senzaţia nu este pură, deci „,repre- 
zentarea nu mai obține pentru sine mărturia senzației. Nu ar 
exista adevăr, nu ar exista asemănare a reprezentărilor noastre 
pe care le primim ca în imagini sau în visuri, ori altfel, dacă nu 
ar exista ceva asupra căruia să ne aruncăm oarecum perceperea 
noastră. N-ar exista neadevăr dacă n-am primi în noi înșine o 
altă mişcare ce corespunde, fără îndoială, intrării reprezen- 
tării şi îi este adecvată, dar care suferă în același timp o 
întrerupere”. Eroarea este numai dislocarea imaginilor 
în noi. „Eroarea nu ia naştere din mişcare ci din faptul că 
noi producem în ea o întrerupere, că reprezentarea suferă o 
întrerupere” **. Se vorbeşte astfel de o mişcare pe care noi o 
începem în noi înșine, care este în acelaşi timp o întrerupere 


* Diog. Laertios, X, §§ 48—49. 
** Ibidem, §§ 50—51. 

a influxului reprezentării. Mişcarea aceasta proprie Epicur o 
numește întrerupere ; vom vedea mai tîrziu de aproape în ce con- 
stă propriu-zis această întrerupere. La aceste texte sărace și în 
parte obscur prezentate sau extrase neîndemînatic de Diogenes 
Laertios se reduce teoria epicuriană a cunoaşterii; 
nu este cu putință a avea una mai insuficientă decît aceasta. 
Cunoaşterea, pe latura gîndirii, se defineşte doar ca o mişcare 
proprie care produce întrerupere. Lucrurile le-am numit deja 
plinuri (Erfullte), pe care Epicur le consideră ca o masă de 
atomi. Alături de atomi vidul este celălalt element, întrerupere, 
por ; — negativul este şi el afirmativ, sufletul ; şi cînd efluviul 
atomilor este întrerupt de vid,este posibilă o rezistență contra 
acestei curgeri. Numai pînă la această negativitate a ajuns 
Epicur ; vedem ceva şi-l trecem cu vederea, —adică între- 
rupem acea influență. Despre ce este această mişcare între- 
rupătoare ca atare, Epicur nu mai ştie altceva. Această întreru- 
pere (făcută de noi, de gîndire) se leagă de celelalte reprezentări 
ale lui Epicur. Cît privește mai de aproape această mişcare 
proprie, această întrerupere, trebuie să ne ducem mai departe, 
pînă la bază, adică la ceea ce este în sine pentru sistemul 
epicurian. 

Metafizica generală. Mai pelarga vorbit Epicur des- 
pre atomi ; totuşi n-a mers mai departe decît Leucip şi Democrit. 
După Epicur, întocmai ca și după Leucip şi Democrit, atomii 
şi vidul sînt esența, adevărul lucrurilor. Atomii sînt însinele 
corpurilor ; vidul este principiul mișcării ; în general, el pare a fi 
negativul, care trebuia să apară în reprezentarea lui Epicur. 
„„Atomii n-au altă calitate în afară de figură, greutate şi mărime”. 
Atomii ca atomi trebuie să rămînă nedeterminaţi. Însă atomiș- 
tii au fost nevoiţi să fie inconsecvenţi și să atribuie atomilor 
calităţi : cantitativ, mărime şi figură ; calitativ, greutate. Greu- 
tatea poate fi abstractă ființare-pentru-sine ; însă figura, mărimea 
nu mai este atom. Ceea ce este în sine absolut indivizibil nu poate 
avea nici figură, nici mărime ; şi chiar greutatea, îndreptarea 
spre un altceva, este opusă repulsiei atomului. „Orice calitate 
este supusă schimbării; atomii însă nu se schimbă. În orice 
descompunere a unui compus trebuie să rămînă ceva ferm și 
indisolubil care să nu se schimbe în ceea ce nu este şi nici din 
neant în ființă. Acest imuabil îl constituie deci cîteva corpuri 
şi figuraţii. Calitățile sînt o anumită relaţie între atomi” *. 


* Diog. Laertios, X, $$ 54—55. 

Am văzut deja la Aristotel că palpabilul era considerat ca temei ‚y 
al calităților * ; o distincţie care, sub forme diferite, se mai face 
încă și care trebuie încă făcută ; opoziţie între calităţi fundamen- 
tale — adică tocmai greutatea, figura, mărimea — și calități 
derivate sau sensibile, numai raportate la noi. Lucrul acesta 

a fost adesea înţeles în sensul că greutatea ar exista în lucru, 
iar celelalte calități numai în simţurile noastre ; în general însă, 
în sensul că greutatea exprimă momentul însinelui sau esența 
sa abstractă, iar calităţile derivate esența concretă alui, sau 
raportarea lui la altceva. 

Lucrul principal ar fi deci să se indice relaţia esenței, a 
atomilor, cu fenomenul sensibil. Însă aici Epicur se învîr- 
teşte în afirmaţii neprecise, care nu spun nimic. Aici trebuie făcut 
să treacă impulsul, abstractul în-sine în lumea fenomenelor, 
esenţa în negativ ; chestiune referitor la care nu vedem la Epicur, 
ca și la alți fizicieni, altceva decît complicare și confuzie in- 
conștientă de concepte, abstracții şi realități. Toate formele 
particulare, toate lucrurile, obiectele, lumină, culoare etc. 
chiar și sufletul, nu sînt altceva decît o anume ordine, un anumit 
aranjament al acestor atomi. Lucrul acesta l-a spus şi Locke. 
Baza sînt moleculele, ele sînt rînduite în spaţiu. Acestea sînt 
vorbe goale. Conform acestui fel de a vedea, calităţile sînt anumite 
raporturi între atomi; astfel, se spune chiar şi azi că un cristal 
oarecare este un anumit aranjament al părţilor, care dau apoi 
cutare figură. Despre aceste raporturi dintre atomi nu face să 
vorbim, e un fel de a vorbi absolut formal. Epicur** atribuie 
atomilor figură şi mărime, dar recunoaşte totuși că „figura și 
mărimea, întrucît aparțin atomilor, sînt altceva decît ele apar 
în lucruri. — Ele nu sînt cu totul neasemănătoare, ci una 
din ele, mărimea, ființînd-în-sine, are ceva comun cu cea care 4s9 
apare; aceasta este trecătoare, schimbătoare, cea dintii nu 
are părți întrerupte”, — nu are nimic negativ. 

Această întrerupere este cealaltă latură faţă de atomi, — este 
vidul. Am văzut mai sus că mişcarea gîndirii este o mișcare 
cu întrerupere (gîndirea este în om tocmai ceea ce sînt atomii 
şi vidul în lucruri, este interiorul omului) ; adică tocmai acestei 
mișcări a gîndirii îi aparţin atomul şi vidul, deci pentru ea sînt 
lucrurile așa cum sînt ele în sine. Prin urmare, mişcarea gîndirii 


* Vezi mai sus, pp. 366—367 [ale vol. II al ediţiei originare, apărute 
în vol. I al ediţiei romîneşti]). 
** Diog. Laertios, X, $$ 55—58. 

revine atomilor sufletului, astfel încît şi în ea are loc o între- 
rupere față de atomii care pătrund din afară. Aşadar în aceasta 
nu trebuie văzut nimic altceva decît principiul general al po- 
zitivului şi negativului, încît şi gîndirea este împovărată cu un 
principiu negativ, moment alîntreruperii. Această bază a sis- 
temului epicurian, dezvoltată mai departe şi aplicată la 
diferenţa lucrurilor, este tot ce poate fi mai arbitrar şi din această 
cauză tot ce ne putem închipui mai plictisitor, 

Atomii au figuri diferite, au mişcări diferite şi din aceste 
deosebiri originare iau apoi naștere deosebirile derivate care se 
numesc calități. Cum este figura şi mărimea originară, adică 
aceea a atomilor, este născocire arbitrară. Datorită greutăţii lor 
atomii au şi mişcare ; mișcarea lor se abate însă ceva de la linia 
dreaptă. Epicur atribuie atomilor mișcare curbă-liniară, ca să 
se poată ciocni etc.*. În urma ciocnirii lor se produc diverse 
îngrămădiri de atomi, conformaţii particulare ; acestea sînt lu- 
crurile. Alte calități fizice, ca gustul, mirosul, îşi au temeiul în 

«0 alte aranjamente ale acestor molécules. Nu se găsește însă aici 
o punte de trecere de la aceste aranjamente la calitate ; sau ni 
se oferă o tautologie goală, anume că părțile sînt aranjate şi 
reunite întocmai aşa cum este necesar pentru ca apariţia [fe- 
nomenul]lor să fie cutare. Însă determinarea atomilor, cît pri- 
vește forma cutare ori cutare pe care ar avea-o, se face pe 
baza unei născociri complet arbitrare. Trecerea la fenome- 
nele concrete, la corpuri, Epicur fie că n-a făcut-o de loc, fie 
că indicaţiie care se dau în această privință sînt pentru sine 
sărace. Altfel, despre filozofia epicuriană nu auzim vorbindu-se 
în chip dezavantajos; trebuie să mai relatăm unele lucruri 
despre ea. 

Întrucât în felul acesta dispersatul disociat și vidul con- 
stituie esenţa, reiese nemijlocit de aici că Epicur neagă unitatea 
şi relaţia acestor atomi, ca ființînd în sine, în sensul scopului 
general. Tot ce numim noi formaţii și organizaţii (forme 
organice), în genere unitatea scopului naturii, ţine pentru el de 
calități, de reunirea atomilor, care astfel este numai accidentală 
şi se produce datorită mişcării lor întîmplătoare. Epicur consideră 
ca afect fundamental al atomilor greutatea lor, însă, după el, 
atomii nu se mișcă în linie dreaptă, ci în linie care deviază puţin 
de la linia dreaptă, în linie curbă; așa încît atomii se ciocnesc 


* Diog. Laertios, X, $$ 43—44, 60—61; Cicero, De fato, c. 10; De fini- 
bus, I, 6; Plutarh, De animae procreat. e Timeo, p. 1 015. 

şi formează o unitate numai superficială, unitate ce nu le este 
esenţială. Adică Epicur neagă în general orice concept şi ge- 
neralul ca esență. Toate naşterile sînt asociaţii accidentale, care 
se disociază în chip tot atît de accidental ; căci ceea ce este prim 
şi efectiv real e ceea ce este împărțit ; și accidentalitatea este legea 
asocierii. Deoarece însă întîmplarea e factorul dominant, orice 
conformitate cu unscop, şi cu aceasta şi orice scop final al lumii, 
este înlăturată. Pentru a arăta acest lucru, Epicur recurge la 
cele mai banale exemple, că, de pildă, din nămolul încălzit de 
soare se nasc întîmplător viermi şi așa mai departe. Fără în- 
doială, ea indivizi, aceștia pot fi ceva accidental în raport cu alt- 
ceva; dar al lor în-sine, conceptul și esenţa lor este acum ceva 
organic, şi a înțelege aceasta ar constitui problema. Epicur res- 
pinge gîndul considerat ca ființind-în-sine, fără să se gîndească 
că înşiși atomii săi au tocmai această natură de a fi gînd, — de 
a fi o ființă care nu este nemijlocită, ci este, esenţial, prin mij- 
locire, e negativă, adică generală : o inconsecvenţă care e prima şi 
unica lui inconsecvență, — inconsecvență a tuturor empiricilor, 
După cum, invers, stoicii făcuseră esență din ceea ce e gîndit, 
general, putînd tot atît de puţin ajunge la fiinţă și la conţinut : 
fiinţă și conţinut pe care însă, în mod inconsecvent, în acelaşi 
timp le-au avut. 

Aceasta este deci metafizica lui Epicur ; restul ei este nein- 
teresant, 


3. FIZICA 


Filozofia naturii este clădită pe acest temei; dar 
aici avem o latură interesantă [metoda], fiindcă ea este încă 
metoda timpului nostru. Că Epicur se declară îndată împotriva 
scopului absolut al lumii, împotriva oricărei relaţii finaliste, 
a finalității organicului în sine însuşi, şi, mai departe, contra 
reprezentărilor teleologice referitoare la înțelepciunea unui 
creator al lumii, manifestată în lume şi în guvernarea ei etc., 
acestea se înţeleg de la sine, întrucît el suprimă unitatea, indife- 
rent de chipul în care ea este reprezentată, fie că este reprezentată 
ca scop al naturii în ea însăşi, fie ca scop care se găseşte în altul, 
dar care se realizează în ea. Scop ultim al lumii, înţelepciune 
a creatorului, concepţii proprii stoicilor, punctul de vedere 
teleologic, foarte elaborat la stoici, la Epicur nu există: tot 

ce există sînt evenimente determinate de întîlnirea întîmplă- 
toare, exterioară a figuraţiilor atomilor. Întîmplarea, 
necesitatea exterioară, este aceea care constituie principiul ori- 
cărei legături, oricărei relaţii reciproce dintre lucruri. 

492 Ideile lui despre diferitele laturi ale naturii, 
în sine jalnice, amestec necugetat de tot felul de reprezen- 
tări, sînt tot astfel complet indiferente. Principiul mai 
exact al modului fizical de a considera 
lucrurile rezidă în reprezentările despre care a fost 
vorba mai înainte. Anume, mai multe percepții se suprapun 
una peste alta, aceasta este imagine (Phantasie) persistentă : cu 
ajutorul senzaţției avem anumite reprezentări generale, imagini, 
reprezentări despre legături ; opinia este raportarea unor atare 
percepții la astfel de imagini prezente. Epicur merge apoi 
mai departe,indicînd cum trebuie să procedăm, în reprezentare, 
cu ceea ce nu poate fi prins nemijlocit în senzație. Aceste re- 
prezentări, prolepse, pe care le avem deja, trebuie să le aplicăm 
la ceva a cărui senzație exactă nu o putem avea, dar care are 
ceva comun cu acele reprezentări. Pe această cale ajungem, 
folosind astfel de imagini, să putem prinde ceea ce e necunoscut, 
ceea ce nu se oferă nemijlocit senzaţiei : din ceea ce e cunoscut 
conchidem la ceea ce este necunoscut. — Aceasta nu înseamnă 
altceva decît că Epicur* face din analogie principiul cer- 
cetării naturii, — adică aşa-numita explicare ; și aceasta 
este principiul care e valabil şi azi în științele naturii. Avem 
reprezentări determinate; ceea ce nu avem prin senzație îl 
determinăm prin aceste reprezentări; acesta este în general 
principiul fizicii moderne. Se fac experienţe, observaţii ; acestea 
sînt senzaţii, ceea ce trecem uşor cu vederea, deoarece vorbim 
îndată despre reprezentările care iau naştere din senzații. Se 
ajunge astfel la reprezentări generale; și acestea sînt legile, forţele, 
modurile existenţei. Electricitatea, magnetismul etc. se în- 
temeiază astfel pe experienţă, pe senzaţie. Aceste reprezentări 

sea generale le aplicăm apoi la obiecte, la activităţi pe care nu le 
putem simţi în chip nemijlocit. Le apreciem deci pe bază de 
analogie. De exemplu, ştim despre nervi şi despre legătura lor 
cu creierul; or, pentru a se produce senzație, se. spune, are loc 
o propagare de la vîrful degetului pînă la creier. Însă cum să 
ne reprezentăm acest lucru ? De observat nu-l putem observa. 
Anatomic, se înţelege, pot fi arătaţi nervii, însă nu poate fi 


* Diog. Laertios, X, $ 72. 

arătat felul activităţii lor; pe aceasta deci ne-o reprezentăm 
prin analogie, după fenomenele analoge ale unei propagări; 
de exemplu, ca vibrarea unei corzi, vibrația nervului mergînd 
pînă la creier. Sau după asemănarea cunoscutului fenomen, 
observabil cu deosebire la bilele de biliard, că, aşezînd mai multe 
bile în rînd, lipite una de alta, și lovind prima bilă, ultima o ia 
din loc în timp ce bilele așezate între ele abia par a se mișca. 
Prin analogie, ne închipuim că nervii constau din bile mici de tot, 
invizibile chiar prin cea mai tare lupă măritoare, şi că la orice 
atingere etc. se desprinde ultima bilă şi loveşte sufletul. Lumina 
e reprezentată astfel ca fire, ca raze, sau ca vibrații ale eterului, sau 
ca formată din mici bile de eter care se ciocnesc. Acest fel dea 
vedea este cu totul în maniera analogiilor lui Epicur. Sau se 
mai spune: trăsnetul este un fenomen electric. Electricitatea 
produce o scînteie, trăsnetul este tot o scînteie. Din acest: ele- 
ment comun se conchide analogia celor două fenomene. 


Epicur este foarte generos cu analogia. El spune : „Ceea ce 
nu putem observa direct, concepem pe bază de analogie; lucrul 
are însă ceva comun cu multe alte reprezentări, încît în felul 
acesta reprezentări diferite pot fi aplicate la el — și încă după 
plac; nu trebuie să afirmăm că lucrul e într-un anumit fel, 
ci el poate fi în diferite feluri”. Epicur spune, de exemplu: 
luna luminează, de aceea o vedem; experiență mai precisă 
despre ea nu putem face. „Luna poate avea lumină proprie 
dar şi lumină împrumutată de la soare, căci şi pe pămînt vedem 
multe lucruri care luminează din ele înseși”, au lumină proprie 
(flacăra), „şi multe lucruri care sînt luminate dealtele”, prin 
lumină împrumutată. „Nimic nu ne împiedică să considerăm 
lucrurile cerești conform unor amintiri felurite şi potrivit cu 
acestea să admitem ipotezele și cauzele”. Îl vedem pe Epicur 
făcînd uz de procedeul favorit al analogiei; amintirile 
sînt «prolepsis», reprezentări despre lucruri pe care le 
sesizăm, reprezentări pe care le aplicăm iarăşi la fenomene 
asemănătoare. Tot „astfel nici scăderea şi creşterea lunii” 
n-o putem observa direct; conform analogiei, „se poate produce 
prin rotația acestui corp, apoi prin figuraţiile aerului”, după 
cum aburii sînt modificaţi într-un fel sau altul ; „sau prin adaosuri 
şi scăderi ; în general în toate acele feluri prin care ceea ce apare 
şi la noi în acelaşi fel este determinat să manifeste astfel de 


* Diog. Laertios, X, §§ 78—80, 86—87. 

forme”, pe pămînt vedem devenind mic ceea ce este mare etc. 
„„De aceea noi nu ne putem alege unul din aceste moduri, iar 
pe celelalte să le înlăturăm”. — Sub acest raport, Epicur a fost 
în mod explicit foarte îngăduitor, foarte tolerant. El aplică 
toate diversele reprezentări pe care le întîlnim în raportul 
nostru cu obiectele sensibile şi face, cu această ocazie, multă 
vorbă goală, vorbă care umple urechile şi reprezentarea, dar 
care dispare cînd este examinată mai de aproape. Astfel, se 
găsesc la el toate acele mici lucruri ce se numesc fricţiune, ciocnire. 
De exemplu, trăsnetul poate fi judecat pe baza analogiei cu felul 
în care ia naştere focul. —,, Astfel, trăsnetul este explicat printr-o 
mulțime de reprezentări posibile. De exemplu, prin fricțiunea 
şi ciocnirea norilor ţişnește figuraţia focului şi produce trăsnetul”; 
ceea ce este un aranjament al atomilor. Şi noi vorbim tot așa: prin 
frecare se produce foc, o scînteie; aceasta o aplicăm apoi la 
nori. „Sau, trăsnetul poate lua naştere prin expulzarea lui din 
nori cauzată de corpurile vîntoase, care fac trăsnetul, — prin 
proiectare afară cînd norii sînt comprimaţi fie unii prin alții 
fie de vînt” etc. De altfel, la stoici lucrurile nu stau mult mai 
bine. Aplicarea unor reprezentări sensibile, reprezentarea 
pe bază de analogie, a fost adesea numită înțelegere sau explicare ; 
de fapt, într-un atare mod de a vedea nu există nici umbră de 
gînd sau înţelegere. — „Cineva poate alege unul din aceste 
feluri şi pe celelalte să le respingă, întrucît nu-şi dă seama de 
ceea ce îi este cuputințăomului să cunoască şi ce îi e cu nepu- 
tință, şi de aceea se străduieşte să cunoască imposibilul”*. 
Este aceeaşi manieră a analogiei pe care o întîlnim în fizica 
noastră : aplicare a unor imagini sensibile, transpunerea lor, 
asupra a ceva asemănător, și considerarea acestor procedee 
drept temei, drept cunoaştere a cauzelor, fiindcă o atare aplicare 
a unor imagini senzoriale la astfel de obiecte nu poate fi confir- 
mată prin mărturie [a senzaţiei], noi neputind ajunge la sen- 
zaţie nemijlocită. În consecință, rămînem la vorba goală : „poate 
fi aşa sau altfel”. Maniera stoică a temeiurilor luate din gînduri 
rămîne exclusă. Astfel în fizica organică. Totul depinde de nervi. 
La coarde întinse vedem că, atunci cînd lovim una din ele, 
vibrația se comunică : în consecință, nervii pot fi corzi întinse ; 
— sau din multe bile, cînd este ciocnită una din ele, ea le îm- 
pinge pe toate cele ce urmează în şir după ea. Prin urmare, nu-i 
este îngăduit celui ce este fizician să fie sever cu felul de a 

vedea a lui Epicur. O împrejurare care ne atrage îndată atenţia 
este absenţa observaţiilor, a experienţelor referitoare la com- 
portarea corpurilor unele față de altele; însă lucrul esenţial, 
principiul nu este altul decît principiul obişnuitei noastre ştiinţe 
a naturii. Această manieră a lui Epicur a fost atacată, dispreţuită,; 
însă de latura despre care e vorba acum nu trebuie să ne fie 
rușine, deoarece şi pentru noi ea este încă maniera care se află 
la baza științei naturii. Ceea ce spune Epicur nu e mai rău 
decît ceea ce susțin modernii cînd afirmă că prin frecarea 
norilor se produce electricitate, ca atunci: cînd frecăm sticla 
cu tafta; căci norii nu sînt corpuri dure; dimpotrivă, electri- 
citatea este împrăștiată de umiditate. Prin urmare, reprezen- 
tarea noastră este aici tot atît de goală ca la Epicur. 


Lucru important este că Epicur” insistă în mod deo- 
sebit să nu ne oprim la o singură analogie, tocmai fiindcă lipseşte 
mărturia simţurilor; și a pretinde acest lucru este totuși 
dovadă de conştiinciozitate. Şi iarăşi, altădată nu ia în serios 
această cerință, ci, cînd cineva optează pentru cutare posibi- 
litate, iar altul pentru alta, Epicur admiră ascuţimea celuilalt. 
Acesta este un mod lipsit de concept şi nu ajunge decât la repre- 
zentări generale. Modul de explicare al lui Epicur este pe această 
latură cu totul opus celui stoic. Se vorbeşte adesea avantajos 
despre fizica lui Epicur. Şi dacă se socotește că fizica trebuie, 
pe de o parte, să rămînă la experiența nemijlocită, iar pe de altă 
parte cît priveşte ceea ce nu poate fi obiect de experienţă nemij- 
locită să se mulțumească să aplice ceea ce este dat în experiența 
nemijlocită pe baza unei asemănări pe care o prezintă cel 
dintîi (analogie), atunci Epicur poate fi de fapt socotit, dacă nu 
drept inițiatorul, totuşi drept principalul reprezentant al acestei 
maniere, şi anume drept acela care consideră că ea este cunoaş- 
tere. În general despre acest procedeu (al filozofiei lui Epicur) se 
poate spune că are şi o latură căreia trebuie să i se recunoască 
valoarea. Aristotel şi filozofii mai vechi au pornit a priori, în 
filozofia naturii, de la gîndul universal şi au dezvoltat dintr-însul 
conceptul ; necesitatea aceasta este una din laturi. Cealaltă 
latură este ca experiența să fie dezvoltată şi ridicată la universa- 497 
litate ; ca să fie găsite legile ; cu alte cuvinte, ca ceea ce decurge 
din ideea abstractă să coincidă cu reprezentarea generală la 
care este ridicată experiența, observaţia. Aprioricul, de exemplu, 

este la Aristotel cu totul excelent, dar insuficient, deoarece îi 
lipseşte latura legăturii, a reunirii cu experienţa, cu observaţia. 
Această reducere a particularului la general constituie descope- 
rirea legilor, a forțelor naturii etc. Se poate spune astfel că Epicur 
esteinventatorul științei empirice a naturii, al psihologiei empi- 
rice. Ca opusă scopurilor stoice, conceptelor intelectului, avem 
experienţa, prezenţa senzorială. La stoici avem intelect abstract 
şi mărginit, fără adevăr în el, de aceea totodată lipsit de pre- 
zența şi realitatea naturii; la Epicur, experiența, — simț al 
naturii, mai adevărat decît ipotezele stoicilor. 

Filozofia epicuriană a avut în cercul ei acelaşi efect pe 
care l-a avut în lumea modernă apariția cunoaşterii legilor 
naturii etc., în măsura, anume, în care ea se îndreaptă îm- 
potriva născocirii arbitrare de cauze. Cu cît mai multe legi 
ale naturii au cunoscut oamenii în timpurile moderne, cu 
atît mai mult au dispărut superstiţiile, credinţa în miracole, 
astrologia etc. ; toate acestea pălesc în urma cunoașterii legi- 
lor naturii. Şi aici procedarea lui Epicur era îndreptată 
cu deosebire împotriva nesocotitei superstiții a 
astrologiei ete. ; — care nu este nici ea ceva rațional, nu consistă 
în gînd, ci tot în reprezentare şi, pe deasupra, de-a dreptul năs- 
coceşte, sau, dacă vreţi, minte. Contra acestor superstiții şi 
ficțiuni are dreptate Epicur — cînd este vorba de reprezentări 
şi nu de gîndire — să rămînă la ceea ce se vede şi se aude etc. la 
ceea ce este prezent în fața spiritului, la ceea ce nu-i este străin 
acestuia, şi să nu vorbească de lucruri care ar fi să fie 
aşa şi aşa, care ar urma să fie văzute, auzite, dar care nu pot 
fi văzute și auzite, fiindcă sînt numai născocite. În consecință, 

1% efectul filozofiei epicuriene a fost pe timpul ei acela de se fi opus 
superstiţiei de care erau stăpîniți grecii şi romanii şi de a fi ridicat 
pe oameni desupra ei“. Toate acele prostii despre zborul păsă- 
rilor la dreapta sau la stînga, că un iepure trece drumul, determi- 
narea modului de a acţiona din viscerele animalelor sau din 
faptul că găinile sînt vesele ori nu sînt vesele etc., toate aceste 
superstiții au fost stiîrpite de filozofia epicuriană, întrucît ea 
recunoaşte ca valabil numai ceea ce este adevărat în virtutea 
senzaţiei, prin mijlocirea unei prolepse. Din filozofia epicuriană 
s-au desprins mai cu seamă reprezentările care au negat total 
suprasensibilul. 


* Cicero, De natura deorum, I, 20. 

Fizica lui Epicur a devenit celebră prin faptul că ea a 
alungat superstiţia astrologiei, frica de zei ; ea a adus lumină 
(Aufklärung) cu privire la ceea ce este fizic. Superstiţia trece 
de la fenomene nemijlocite îndată la Dumnezeu, îngeri, demoni ; 
sau aşteaptă, în lucrurile finite, alte efecte decît cele îngăduite 
de împrejurări, — evenimente de natură mai înaltă. Fizica 
epicuriană este, desigur, împotriva acestor lucruri, deoarece, 
elaborată pentru sfera finitului, ea se şi opreşte la ceea ce este 
finit; ea nu recurge decît la cauze finite. Acesta este aşa- 
numitul luminism, a te opri în cîmpul finitului. Se caută legă- 
tura cu alt finit, cu condițiile care şi ele înseși sînt tot ceva condi- 
ționat (superstiţia, pe drept sau pe nedrept, trece îndată la 
ceva de ordin mai înalt). Însă, pe cît de just este acest mod 
în sfera condiționatului, pe atît de nelalocul lui este el în alte 
sfere. Dacă spun că electricitatea vine de la Dumnezeu, am 
dreptate, dar şi nu am dreptate. Caut o cauză în acelaşi cîmp 
al condiționatului. Răspunzînd că Dumnezeu e această cauză, 
am spus prea mult: Dumnezeu este cauza a toate, eu însă 
vreau,să cunosc cauza determinată, legăturile acestui fenomen ; 
răspunsul : « Dumnezeu» se potriveşte la toate. Pe de altă parte, 
chiar în acest domeniu conceptul este deja ceva mai înalt; 
acel mod superior de a considera lucrurile pe care l-am întîi- 
nit la filozofi este prin aceasta cu totul înlăturat. Superstiția 
este alungată, dar, o dată cu ea, este îndepărtată și o inter- 
dependenţă întemeiată în sine şi lumea a ceea ce e de natură 
ideală. 


De filozofia naturii ține la Epicur şi reprezentarea lui 
despre suflet. Natura sufletului Epicur o consideră tot ca 
un lucru, asemenea ipotezelor timpurilor noastre care vorbesc 
de fibre nervoase, de corzi întinse sau de șiruri de mici bile. 
„Sufletul constă din atomii cei mai fini şi mai rotunzi, cu totul 
altfel chiar decît focul” — el este „spirit fin, care e împrăştiat 
prin toată îngrămădirea [de atomi, a] unui corp (rapeoraputvov) 
şi participă la căldura acestuia”. (Deci Epicur a stabilit numai 
o dâosebire cantitativă; aceşti atomi foarte fini ar fi încon- 
juraţi de o cantitate de atomi mai grosolani și răspîndiți în 
această îngrămădire mai mare.) — „Partea care e lipsită de 
rațiune este împrăștiată în corp” (principiul vital), „partea 
conștientă de sine (tò àoyıxóv) este însă în piept, cum tre- 
buie să deducem din bucurie şi tristețe”. — „Sufletul are schim- 
bare multă în el, datorită fineţei părților lui, care se pot mișca 
foarte repede ; el simpatizează (ovura0£s) cu restul îngrămă- 

dirii, cum vedem din mișcările gîndului şi ale sentimentelor 
ete.: cînd sîntem privaţi de acestea, murim. Însă sufletul 
participă şi în ce-l priveşte, în cea mai mare măsură, la sen- 
zaţie ; totuşi, ea nu i-ar reveni dacă el n-ar fi oarecum acoperit 
de restul îngrămădirii” (de restul corpului), — reprezentare 
cu totul necugetată. „Îngrămădirea aceasta care procură su- 
fletului acest principiu, devine astfel, invers, şi ea participantă 
la o asemenea stare” (la senzație), „dar nu la tot ce posedă 
sufletul ; de aceea, cînd s-a dus sufletul, îngrămădirea de atomi 
nu mai simte. Ea nu are în sine însăși această forță, ci numai 
celălalt, cu care ea este unită, îi dă simţirea ; iar mişcarea sim- 
țirii se produce datorită cursului lor comun și simpatiei”*. 
Cu astfel de reprezentări nu e nimic de făcut. Întreruperea 
confluenței imaginilor lucrurilor exterioare cu organele noastre, 
ca temei al erorii, își are explicarea în faptul că sufletul constă 
din atomi specifici și că atomii sînt despărțiți unii de alții prin 
vid. — Nu vrem să continuăm a ne mai întreține cu o ase- 
menea flecăreală ; sînt vorbe goale. Pentru cugetările filozo- 
fice ale lui Epicur nu putem avea consideraţie; sau mai 
curînd, ele nici nu sînt cugetări. 


4. MORALA 


Filozofia spiritului. Morala lui Epicur este 
partea cea mai defăimată a doctrinei sale (şi de aceea cea mai 
interesantă) ; putem însă spune că este şi partea cea mai bună 
a ei. Epicur descrie, desigur, sufletul, spiritul; însă aceasta 
nu înseamnă mare lucru ; se trag concluzii pe bază de analogie, 
legate de metafizica atomilor. Logicul din sufletul nostru este 
o îngrămădire de atomi fini; şi în această îngrămădire ei au 
forță, activitate, datorită simţirii, adică simpatiei dintre ei, 
comunității care se produce prin influxul în mijlocul lor al ato- 
milor din afară. Aceasta este o reprezentare banală, care nu 
ne poate reţine. inta filozofiei practice a lui Epicur 
se referă și ea la individualitatea conştiinţei de sine, ca şi cea 
stoică ; şi scopul moralei lui este, așadar, acelaşi, este tot im- 
perturbabilitatea spiritului, este, mai precis, o bucurare netul- 
burată, pură, de sine însuși. 


* Diog. Laertios, X, $$ 66, 63—64. 

Dacă examinăm principiul abstract al moralei 
lui Epicur, judecata pe care o pronunțăm asupra ei nu-i poate 


fi decît foarte dezavantajoasă. Anume, dacă senzaţia, senti- 501 


mentul agreabilului şi al neagreabilului trebuie să fie criteriul 
dreptăţii, al binelui, al adevărului, criteriu pentru ceea ce tre- 
buie să devină scop omului în viaţă, atunci morala este, pro- 
priu-zis, suprimată, adică principiul moral este de fapt ceva 
imoral; noi credem că un astfel de principiu deschide porţile 
şi uşile oricărui arbitrar în acțiune. Cînd se afirmă azi că sen- 
timentul este temeiul acţiunii (,este just fiindcă aşa îmi spune 
impulsul din mine”), afirmaţia aceasta este epicuriană. Fie- 
care poate simți în alt fel, şi acelaşi om poate avea în alte mo- 
mente alt sentiment ; tot astfel, şi la Epicur, acţiunea poate 
fi lăsată la discreția subiectivităţii individuale. — Numai că 
trebuie să notăm în chip esenţial că, determinînd scopul ca 
plăcere, Epicur are în vedere plăcerea numai ca rezultat al 
filozofiei. Cînd un om oarecare nu e altceva decît un om lip- 
sit de judecată şi de frînă, care se îneacă fără nici un fel de 
minte în plăceri, ducînd o viață de libertin, acest om nu poate 
fi nicidecum considerat epicurian ; adică nu trebuie să ne în- 
chipuim că Epicur ar vedea împlinit într-însul scopul vieţii. 
Am observat deja mai înainte că, fără îndoială, pe de o parte 
senzația este proclamată ca principiu, dar că, pe de altă parte, 
de ea trebuie esenţial legate A6yoc-ul, rațiunea, inteligenţa, 
gîndirea, — termeni care aici nu trebuie distingi cu precizie 
unul de altul. La Epicur * avem cazul că, făcînd din plăcere 
criteriu al binelui, el a pretins gîndirii chibzuinţă (con- 
ştiinţă foarte luminată) care să cîntărească plăcerea, să vadă 
dacă ea nu atrage după sine neplăceri mai mari şi să o apre- 
cieze astfel corect. Cu A6yoc-ul, cu chibzuința, cu deliberarea 
rațională, cu cumpănirea celor ce fac plăcere intervine re- 
flexia că unele lucruri pot fi, în mod nemijlocit, plăcute, însă 
pot totuşi avea urmări rele **. Deja această reflexie atrage 
după sine renunțarea la unele plăceri. Plăcerea singulară este 
privită numai în raport cu întregul : ,Cuminţenia este binele 
cel mai înalt”, care se cîştigă numai cu ajutorul filozofiei; 
— nu cuminţenia nemijlocită, ci tocmai raportată la întreg. 


* Diog. Laertios, X, $ 144: Bpayéx cop Tux, Toapeumimmet: ră BE 
utyora xal uvprorara 6 oyrot ÕLExT XE, xal xaT mtv ovveXîj XP(vov TOD 
Biou ăvovxet xal d. ouxToeL. 

** Ibidem, § 141. 

„Fără cuminţenie, virtute şi dreptate nu putem trăi fericiţi” *. 
Pe de altă parte însă, epicurienii, luînd plăcerea ca principiu, 
au făcut principiu din fericire, din împăcarea spiritului; în 
felul că această fericire trebuie căutată astfel încît ea să fie 
ceva liber, independent de accidentalităţile exterioare, de acci- 
dentalitățile senzaţiei. Astfel ei au urmărit acceaşi țintă pe 
care au urmărit-o şi stoicii. Epicur a fixat şi el ca ţel drapatia, 
starea sufletească a înțeleptului, starea de egalitate cu sine 
şi de calm al spiritului, liberată de orice temeri și dorințe. 
Epicur ** pretinde pentru aceasta (pentru a fi liberaţi de su- 
perstiţii) îndeosebi să ne familiarizăm cu știința fizicii, să ne 
liberăm de toate acele opinii care cauzează cea mai mare neli- 
nişte a oamenilor, adică de părerile privitoare la zei, la pedep- 
sele lor şi mai cu seamă la moarte ***, care nu este un rău, 
fiind o simplă privaţiune și neavînd nimic pozitiv. Liberat de 
toată această. frică şi de reprezentările oamenilor care îşi 
situează esența în ceva determinat, înțeleptul caută numai 
plăcerea ca ceva general, considerînd-o numai pe aceasta de 
pozitivă. Aici se întîlnesc generalul şi individualul ; adică indi- 
vidualul este ridicat în forma generalităţii, e privit numai 
raportat la întreg.: Întrucît în chip material (sau din punctul 

so de vedere al conţinutului) Epicur ia drept principiu indivi- 
dualitatea, iar pe de altă parte pretinde, dimpotrivă, genera- 
litatea gîndirii, se întîmplă că filozofia lui concordă cu cea 
stoică : înțeleptul lui Epicur este dotat cu aceleaşi determinaţii 
(negative) pe care le are şi înțeleptul la stoici. 


Cînd considerăm principiul în mod abstract, avem, pe de 
o parte, generalul, gîndirea; pe de altă parte, individualul, sen- 
zaţia ; şi deci cele două principii sînt absolut opuse unul 
celuilalt. Însă senzaţia nu este întregul principiu al epicurie- 
nilor, ci acesta este fericirea, cîştigată cu ajutorul rațiunii 
şi neputînd fi dobîndită decît prin rațiune, deci în felul acesta 
amîndouă principiile au acelaşi ţel. Diogenes Laertios relatează 
în privinţa acestui punct de vedere: „Este de preferat să 
fii nefericit cu rațiune (eòàoylorwç ăruxeiv) decît fericit fără 
rațiune (hoylorwc ebrvxeiv). Căci este preferabil ca în acţiunile 
noastre ceea ce am judecat noi just să fie făcut injust de noroc 
(Btamovpăp tò xpLOăv Ev rats mpateoi nad, uh 6p0w07jva: dă rawr)? 


* Diog. Laertios, X, § 132. 
** Ibidem, §§ 142—143. 
*** Ibidem, § 125. 

în acţiunile noastre este mai bine să judecăm just decît să fim 
favorizați de noroc ; judecata justă este ceea ce trebuie să pre- 
ferăm. ‚Să reflectezi la acest lucru ziua şi noaptea”? — a asculta 
de rațiune, a judeca just. „Nu lăsa să-ţi fie de nimic tulburată 


liniştea sufletului, ca să trăieşti ca un zeu printre oameni; 
deoarece nu are nimic comun cu o ființă muritoare omul care 
trăieşte în mijlocul bunurilor nemuritoare” *. 

Seneca este cunoscut ca un stoic determinat, limitat. 
El ajunge să vorbească şi despre epicurieni. O mărturie 
nesuspectă despre morala lui Epicur găsim la Senaca. În sceri- 
erea sa De vita beata, c. XIII, el spune: „Părerea mea este 
(şi spun acest lucru împotriva multor concetăţeni ai mei) că 
preceptele morale ale lui Epicur prescriu ceva sfînt şi just, 
şi, privind mai de aproape, chiar ceva trist. Fiindcă acea 
plăcere se reduce la ceva foarte mic și modest. Aceeaşi lege pe 
care noi o prescriem pentru virtute el o prescrie pentru plă- 
cere. El cere să ascultăm de natură; or, este foarte redusă vo- 
luptatea cu care se mulţumeşte natura”. Felul de viață al 
unui stoic nu este diferit de acela al unui epicurian care are 
în vedere ceea ce prescrie Epicur. „Cînd cel ce: duce o viață 
de trîndăvie, de desfrîu și de dezmăţ numește aceasta fericire” 
şi spune că este epicurism (referindu-se la Epicur), „el nu 
face decît să invoce o mare autoritate în sprijinul unui lucru 
rău şi nu urmărește o plăcere recomandată de Epicur, ci pe 
acelea pe care le aduce el însuşi” **. „Astfel de oameni nu 
caută decît să-şi ascundă răutatea sub mantaua filozofiei, căci 
plăcerea lui Epicur este cumpătată şi sobră”. Şi „,numele” 
acesta (căci el este cel care atrage” pe mulţi)” îl dă 
unui lucru rău. „Aceştia caută numai un paravan, o scuză, 
un titlu pentru dezmăţul lor”, cînd numesc o astfel de viață 


* Libr. X, § 135. 

** Seneca, De vita beata, c. 13: Mea quidem ista sententia est (invitis hae 
nostris popularibus dicam), sancta Epicurum et recta praecipere, et si propius acces- 
seris, tristia. Voluptas enim illa ad parvum et ezile revocatur. Et quam nos virtuti 
legem dicimus, eam ille dicit voluptati. Jubet illam parere naturae. Parum est autem 
luxuriae, quod naturae satis est. Quid ergo est? Ille quisquis desidiosum otium et 
gulae ac libidinis vices felicitatem vocat, bonum malae rei quaerit auctorem, et dum 
illo venit, blando nomine indutus sequitur voluptatem, non quam audit, sed quam 
attulit etc. r 

filozofie epicuriană *. — Anume, cînd se face din plăcere prin- 
cipiu, se pretinde în acelaşi timp ca plăcerea să fie suprave- 
gheată de rațiune și de chibzuinţă, şi astfel intervine o cîntă- 
rire pentru a descoperi unde anume poate fi găsită plăcerea, 
dacă, de exemplu, o plăcere oarecare este legată de pericole, 
temeri şi alte neplăceri. Astfel, ceea ce ar putea procura plă- 
cere pură şi netulburată este redus la foarte puţin lucru. A-ţi 
păstra în tine însuţi liniștea sufletului, iată principiul lui Epicur ! 
Şi pentru a realiza acest lucru este nevoie să renunți tocmai 
la lucrurile multe de care sînt stăpîniți oamenii și în care ei 
îşi găsesc plăcerea, — să trăieşti liber, uşor şi calm, fără neli- 
nişte şi fără dorinţe. 

Cirenaicii au preconizat plăcerea mai mult ca pe ceva 
singular, Epicur a preconizat-o ca mijloc: „lipsa de du- 
rere este plăcerea”, — nu există o stare de mijloc **. 
La început ne-ar putea trece prin minte că cirenaicii au avut 
același principiu ca şi epicurienii. Diogenes Laertios indică 
însă deosebirea astfel: „Cirenaicii nu admit şi plă- 
cerea în repaus” (thy ġòovhv, thv XATAOTNUATIXTV, Con- 
stitutivam), „ci numai pe cea cuprinsă în determinaţia miş- 
cării” ; sau o admit numai ca pe ceva afirmativ, adică în gus- 
tarea unei plăceri trebuie să existe ceva agreabil; „el, dimpo- 
trivă, le admite pe amîndouă, atît plăcerea corpului, cît și 
plăcerea sufletului”. Epicur îmbină, pe de o parte, cu senzaţia 
plăcută şi felul afirmativ al plăcerii, însă, pe de altă parte, 
în principiul lui este cuprinsă şi plăcerea în repaus; aceasta 
este negativă, e apoi şi mulţumire interioară, împăcare a spi- 
ritului cu sine însuşi. — ,,Epicur spune: liberarea de frică şi 
şi de dorință (ărapabta) şi lipsa de orice oboseală (rovia) sînt 
plăcerile supreme  (xoreornuarixai  $8oval)”, — liberarea de 
griji şi de muncă, să nu ai nici un fel de interese, să nu 
te legi de nimic ce ai putea fi în pericol să pierzi. Plăceri ale 
simțurilor, „bucurie, veselie” (yap òè xal eippoovvn, laetitia), 
pasiuni „sînt plăcere numai ca mișcare (xat xivnorv Evepyela 


* Seneca, De vita beata, c. 12: Ita non ab Epicuro impulsi luzuriantur, sed 
vitiis dediti luxuriam suam in philosophiae sinu absconderunit, et eo concurrunt, 
ubi audiant laudari voluptatem. Nec aestimatur voluptas illa Epicuri, ita mehercules 
sentio, quam sobria ac sicca sit : sed ad nomen ipsum advolant quaerentes libidinibus 
suis patrocinium aliquod ac velamentum. — Ideoque ne resurgere quidem adoles- 
centiae licet, cum honestus turpi desidiae titulus accessit. 

** Diog. Laertios, X, § 139. 

Btmovrat)” *; în această plăcere şi-au plasat cirenaicii prin- 
cipiul lor. Epicur a admis ambele feluri de plăceri, pe cele 
dintâi însă le-a considerat ca esenţiale. „În afară de aceasta, 
pentru cirenaici durerile corpului sînt socotite mai rele decît 
cele ale sufletului; pentru Epicur, invers” **. 

Principalele învățături ale lui Epicur refe- 
ritoare la morală sînt cuprinse într-o scrisoare către Menoekeos, 
păstrată de Diogenes Laertios. În cîteva locuri Epicur se exprimă 
în felul următor : „Nici tînărul nu trebuie să ezite (ueAAru, să 
amîne) să filozofeze şi nici celui bătrîn nu trebuie să-i pară o 
povară să filozofeze, căci nimeni nu este nici necopt (ăwpoc), 
nici prea copt (mápwpocs) — nu este nici prea devreme nici 
prea tîrziu pentru el — ca spiritul să i se însănătoşeze. Omul 
trebuie să se străduiască să cîştige ceea ce face viaţa fe- 
ricită”, — ceea ce este cunoscut pe calea gîndirii, a filozofiei. 
„Elementele lui Epicur sînt următoarele” ***: 

În primul rînd, trebuie să credem că Dumnezeu 
este o ființă indestructibilă (&q0uprov) și fericită, aşa 
cum admite credința generală, şi că lui nu-i lipseşte nimic 
pentru a fi nepieritor şi fericit. Zei însă există şi cunoașterea lor 
este evidentă (Evapy7jc). Ateu (&ceßńs) nu este acela care neagă 
şi înlătură zeii mulțimii (t&v zodAâv), ci acela care le atribuie opi- 
niile mulțimii : ateu este cel ce acceptă părerea curentă a plebei 
despre zei” ** *. Prin «divin» nu se înţelege altceva decît univer- 
salul în genere. Paragraful 139 începe de-a dreptul astfel : „Ceea 
ce este fericit şi indestructibil nu are el însuşi nici o trudă și 57 
nici nu cauzează trudă altora. De aceea nu este atins (ovvExerat) 
de mînie, nici impresionat de acţiunile de graţie (x&pto:), 
fiindcă astfel de lucruri nu au loc decît acolo unde e slăbiciune. 
În altă parte el spune că zeii pot fi cunoscuţi prin rațiune 
(A6yoe  Beopnrow elva). Ei constau”, spune Epicur, „unii 
în număr (xat? &pðuòv vpeorârac)it, sînt ca numărul, 
sînt număr, adică cu totul abstracţi față de sensibil, vizibil, 
— abstractul în ceea ce e sensibil. Cînd spunem noi „ființa 
supremăif, credem că ne găsim mult deasupra filozofiei epicu- 
riene, şi totuşi de fapt nu sîntem mai departe decît ea. Așadar 
zeii sînt în parte ca numerele, „în parte (alţii) sînt ceea ce are 


* Diog. Laertios, X, $ 136. 
** Ibidem, § 137. 
*** Ibidem, §§ 122—123. 
**** Ibidem, § 123. 

formă omenească desăvîrşită” (ceea ce a fost desăvîrşit în mod 
omenesc, ănoreredeoutvovg &vðpwnrosiðæs), ceea ce dă naștere 
datorită asemănării imaginilor (xară Guoe5iav) din confluența 
continuă a aceloraşi imagini asupra uneia și aceleiaşi”, imagini 
pe care le primim : imaginile cu totul generale în noi *. Această 
imagine generală, un ce concret, care este totodată reprezentat 
în chip uman, este ceea ce noi numim idealul; numai că aici 
originea acestuia este pusă în suprapunerea unor imagini. 

Mai trebuie menţionaţi zeii lui Epicur ca unii 
care exprimă un gînd al filozofiei sale. Stoicii au rămas mai 
mult la reprezentările obişnuite, fără a avea prea multe idei 
despre esența lui Dumnezeu ; la epicurieni, zeii exprimă mai 
mult o idee directă a sistemului. Pentru Epicur, zeii par a fi 
idealuri ale vieţii fericite. Căci bucuria de sine 
însuşi este în consecvenţa ei lipsită de acţiune, deoarece acţi- 
unea are totdeauna ceva străin în ea, opoziţia dintre ea şi o 
realitate ; şi în această opoziţie, munca, osteneala sînt mai 
curînd latura conştiinţei opoziţiei decît aceea a realizării. Zeii 
sînt fiinţe ale bucuriei de sine pure, inactive, Ei sînt și lucruri 
care fiinţează, constînd din atomii cei mai fini, suflete pure, 
neamestecate cu materie mai grosolană şi de aceea neexpuse 
muncii, oboselii şi suferințelor. În bucurarea lor de sine, ei 
nu se preocupă de treburile lumii și ale oamenilor * *. Epicur 
continuă : cel prea fericit, universalul, universalul în formă 
concretă, cel ce întruchipează forma umană nu are nici el 
însuşi treburi (rpăyuara) sau neliniște, nici nu este altora spre 
povară ; nu suferă de miînie, nici nu este impresionat de daruri 
şi de jertfe. Oamenii trebuie să le aducă zeilor cinstire de dragul 
naturii lor excelente și al fericirii lor supreme, — şi nu pentru 
a obţine de la ei ceva particular, nu pentru cutare ori cutare 
avantaj *** : 


S-a rîs mult de felul în care Epicur înfățișează pe zei, 
prezentîndu-i ca fiinţe corporale, asemănătoare oamenilor. 
Cicero îşi bate joc de Epicur ; anume, el spune că zeii au numai 
oarecum corp, oarecum sînge, oarecum carne (quasi sanguinem, 
carnem) etc” ***. Urmează însă de aici că ei sînt numai un oare- 
cum-în-sine, cum am văzut că sufletul şi lucrurile sensibile 


* Cicero, De natura deorum, I, 18, 38. 
** Ibidem, I, 19—20. 

*** Ibidem, c. 17. 

**** Ibidem, c. 18. 

sînt un astfel de oarecum-în-sine ; — obiectele intuiției senzo- 
riale sînt adevărate, totuşi ele au un în-sine în dosul lor. Felul 
nostru de a vorbi despre calități nu este nici el mai bun. Drep- 
tatea, bunătatea, trebuie luate in sensu eminentiori, nu ca la 
noi, adică „oarecum just” etc. 

Epicur* pune pe zei să locuiască în spaţiul vid, în spa- 
ţiile intermediare ale lumii (gînduri), unde ei 
nu sînt expuși ploii, vîntului, zăpezii etc. ; — spaţii intermediare, 
deoarece vidul este principiul mișcării atomilor, atomii-în-sine 
sînt în vid. Ceea ce apare este plinul, continuul ; însă pe dină- 
untru acesta se ţine laolaltă aşa ori aşa. Astfel lumile sînt 
concreţiuni de atare atomi, însă concrețiuni care sînt numai 
legături exterioare. Între acestea, adică în vid, există deci şi 
acest în-sine, aceste ființe, care sînt fără îndoială și ele concre- 
țiuni de atomi, dar concreţiuni care rămîn în-sine. (Totuşi 
aici ajungem doar în încurcătură cînd se precizează lucrul 
mai de aproape, deoarece concrețiunea constituie ceea ce 
este senzorial. Deşi zeii ar fi nişte concreţiuni, ei totuși 
n-ar fi asemenea realități veritabile. În chip necugetat uni- 
versalul este scos în evidență, în-sinele, din realitate, însă 
nu ca atomii, ci tot ca o asociație a acestor atomi; încît 
această asociație însăşi nu este ceea ce e senzorial). Toate 
acestea par de rîs, dar ele au legătură cu întreruperile de care 
am vorbit şi cu raportul dintre vid şi plin, dintre vid şi atom. 
În măsura aceasta, zeii aparţin laturii negativului față de 
sensibil; şi acest negativ este gîndirea. Ceea ce spune astfel 
Epicur despre zei se poate în parte spune încă. Pentru deter- 
minarea lui Dumnezeu, este, fără îndoială, nevoie de și mai 
multă obiectivitate ; însă afirmaţia lui Epicur că Dumnezeu 
este acel ceva preafericit care trebuie cinstit numai de dragul 
lui însuși este justă. Acestei recunoașteri, conform căreia Dum- 
nezeu este universalul etc., Epicur îi atribuie evidență, energie. — 
Prin urmare, primul lucru este venerarea zeilor nu din teamă, 
sau conduşi de speranţă. 

Al doilea punct la Epicur este, mai departe, conside- 
rarea morții, a negativului pentru existența omului, pentru 
sentimentul de sine al lui: trebuie să avem o reprezentare 
justă despre moarte, deoarece altfel aceasta ne tulbură liniştea. 


Epicur spune : „Apoi obișnuieşte-te cu gîndul că” negativul, 


* Cicero, De divinat., II, 17; De nat. deor., |, 8. 

„moartea nu ne priveşte, fiindcă tot binele şi răul stă doar 
în senzaţie”, — chiar dacă e vorba de ataraxie, de lipsă de 
durere etc., şi acestea aparțin senzaţiei; „or, moartea este 
privare (0rEpnow) de senzaţie”, e neființă, încetare. ,„,De 
aceea, gîndul just că moartea nu ne priveşte face ca viaţa 
muritoare să fie plină de plăcere (&moAavordv)” — în măsura 
deci în care reprezentarea negativului, care este moartea, nu 
se amestecă în sentimentul vieţii, — „întrucît acest gînd” (în 
reprezentare) „nu adaugă un timp infinit, ci ne ia Corul de 
nemurire. De ce m-aș teme de tine, o moarte! Moartea nu ne 
priveşte : căci, cît existăm, moartea nu a sosit (05 răpeortv); 
iar cînd moartea soseşte, nu mai sîntem noi aici. Deci moartea 
nu ne priveşte” *. — Idee justă cît priveşte ceea ce ne e dat 
în chip nemijlocit ; ea este un gînd ingenios, frica este înlăturată. 
Negativul, neantul nu trebuie introdus, reţinut în viaţă, care 
este pozitivă ; nu trebuie să ne chinuim pe noi înşine cu el. 
„Viitorul în genere însă nicinu e al nostru, nici nu putem 
spune că nu este al nostru; deci nu trebuie să-l așteptăm ca 
pe ceva ce va fi, şi nici nu trebuie să disperăm ca şi cînd nu 
va fi” **. Nu ne priveşte nici că el este, nici că nu este; nu 
trebuie să fim neliniştiți din cauza lui. Acesta este gîndul 
just despre viitor. 

Epicur trece apoi la impulsuri, spunînd : „,Apoi, trebuie 
să ştim că dintre porniri (EriQvuâv) unele sînt naturale, 
iar altele vane ; iar dintre cele naturale unele sînt nece- 
sare, altele însă numai naturale. Cele necesare ţin parte de 
urmărirea fericirii, parte se referă la evitarea trudei corpului 
(To couaros doximalav)”, caută ca trupul să nu cauzeze supă- 
rări, dificultăţi, „iar parte sînt îndreptate către viaţă în gene- 
ral? ***, 

„Teoria cea fără de greşeală”, adică filozofia epicuriană, 
„ne învață să alegem ceea ce aparţine sănătății corpului 
şi ataraxiei sufletului şi să respingem ceea ce le stă 
acestora în cale, întrucît acesta este scopul vieții fericite”, 
ca trupul să fie sănătos şi sufletul lipsit de neliniște, împăcat. 
„Pentru aceasta noi” (epicurienii) „facem totul ca să nu avem 
nici dureri, nici să fim tulburaţi (rapf&uev) în spiritul nostru. 
Îndată ce am dobiîndit acest lucru, orice agitaţie a sufletului 


* Diog. Laertios, X, $$ 124—125. 
** Ibidem, § 127. 
*** Ibidem 

este înlăturată, întrucît viaţa nu mai are nevoie să fugă după 
ceva ce-i lipseşte, nicinu mai trebuie să caute ceva străin, prin 
care să se realizeze binele” (scopul) „sufletului şi al corpului” *. 

„„Dar chiar dacă plăcerea este primul bine, şi binele 
înnăscut (ovupurov), noi totuşi nu reținem toate plăcerile, ci 
trecem peste multe, cînd din ele rezultă mai mult inconve- 
niente; şi multe dureri noi chiar le preferăm plăcerii, 
atunci cînd din ele ia naştere o plăcere mai mare”. — „Cum - 
pătarea (abrăpxeav, sobrietatea) o considerăm ca un 
bine, nu pentru a ne mărgini pur şi simplu (ravrwc) la ceea ce 
e sărac şi neînsemnat”, ca cinicii ” *, „ci pentru a ne mulțumi 
cînd nu avem mai mult, — ştiind că cel mai mult se bucură 
de bogăţie (movredelac) aceia care nu au nevoie de ea” 
(bogaţi sînt cei ce nu au nevoie de bogăție), „și că este ușor 
de avut ceea ce e natural, dar ceea ce este inutil se cîştigă 
greu — bucate simple. Aşadar, cînd facem din plăcere scopul 
nostru, nu este vorba de plăcerile desfrînaţilor, cum se înțelege 
greşit, ci e vorba să nu avem nici necazuri trupești, şi să nu fim 
tulburaţi nici în spiritul nostru (ute Gâyeiv xară cua, yhte 
raparresdau xarà puxhy)” ***, ci spiritul trebuie să se păstreze 
egal cu sine însuși. 

„Această viață fericită (ùv fiov) ne-o procură numai 
raţiunea (výgwv ňoyiouóc) cumpănită” (justă, lucidă), „care 
cercetează cauzele” (temeiul) „înaintea oricărei alegeri şi 
oricărei respingeri (pvyñs) şi alungă părerile de care, mai ales, 
Oópvßoc [e tulburat] sufletul”. Este de preferat să fii nefericit 
cu rațiune, decît fericit fără rațiune ; fiindcă e de preferat să 
judecăm just în acțiunile noastre, decît să avem numai noroc. 
Astfel trăieşti ca un zeu printre oameni, deoarece nu are nimic 
comun cu ceilalți oameni acela care trăieşte în mijlocul unor 
bunuri cum e liniştea sufletului. ,,Dintre toate acestea începutul 
şi cel mai mare bine este înţelepciunea (ppóvnots), 
ceea ce are mai bun filozofia ; din aceasta iau naştere celelalte 
virtuţi; deoarece ele dovedesc că nu se poate trăi fericit 
fără cumințenie, fără a fi frumos (xoA&c) și just (8wxalwc); 
şi nici nu poate fi cineva cuminte (epovtuâc), frumos şi just, fără 
ceea ce este plăcut (705 1j5twg)” ****. Pe de o parte, senzaţie 


* Diog. Laertios, X, $ 128. 
** Ibidem, § 119. 

*** Ibidem § 129—131. 

»*** Ibidem, § 132. 

plăcută, pe de altă parte, lipsă de durere ; numai prin cumin- 
tenie, poate fi produsă plăcerea. Oricît s-ar părea că stau de 
prost lucrurile cu principiul lui Epicur, prin întorsătura că 
gîndul rațional este factorul conducător, acest principiu se 
convertește în stoicism, cum a recunoscut Seneca însuşi. 

De aceea, se ajunge, în realitate, la acelaşi rezultat ca şi 
la stoici, şi epicurienii fac despre înțeleptul lor descrieri 
cel puțin tot atît de frumoase ca ale stoicilor. Pentru stoici 
esența este universalul, — şi nu plăcerea, conştiinţa de sine 
a individului ca individ ; însă realitatea acestei conştiinţe de 
sine este totodată ceva plăcut. Pentru epicurieni plăcerea este 
esența, însă o plăcere căutată şi gustată aşa încît să fie pură 
şi neamestecată, chibzuită, fără să se distrugă ea pe sine însăși 
prin rele mai mari, — este considerată în raport cu întregul, 
adică e luată ea însăși ca ceva universal. Descrierea epicuriană 
a înţeleptului * are doar un caracter de mai mare blîndețe, 
înțeleptul se conduce mai mult după legile în vigoare, în timp 
ce înțeleptul stoic nu face nici un caz de ele. Înțeleptul epicu- 
rian sfidează mai puţin decît cel stoic, fiindcă acesta pleacă de 
la gîndul independenţei, care se comportă ca negaţie, activ ; 
epicurienii, dimpotrivă, pleacă de la gîndul ființei, gînd care 
îngăduie mai multe şi care nu caută atît activitatea în exterior, 
cât liniştea. Scopul lui este drapatla spiritului, o linişte care 
nu se dobîndeşte însă prin apatie, ci cu ajutorul celei mai înalte 
culturi a spiritului. Conţinutul filozofiei epicuriene, ansamblul 
ei, scopul, este înalt şi e cu totul paralel, așadar, cu scopul 
urmărit de filozofiă stoică. i 

Am amintit deja faptul că discipolii lui Epicur nu 
s-au distins ; căci distingerea ar fi trebuit să constea tocmai 
în a merge mai departe decît Epicur. Această mergere mai 
departe ar fi însemnat tocmai parvenirea la concept, ceea 
ce ar fi introdus numai dezordine în sistemul epicurian. Fiindcă 
ceea ce e lipsită de gînd (das Gednkenlose) este încurcat de concept, 
şi tocmai această lipsă de gînd este luată ca principiu. Această 
este întrebuințat să oprească gîndul, el se comportă negativ 
faţă de sine însuşi; şi tocmai în aceasta a constat activitatea 
filozofică a lui Epicur : în restabilirea şi reținerea sensibilului 
prin conceptul care încurcă sensibilul. 


* Diog. Laertios, X, $$ 117—121. 

Sistemul stoic şi cel epicurian sînt opuse unul altuia 
dar fiecare este unilateral, și deci amiîndouă sînt dogma- 
tisme, conform necesității conceptului, inconsecvente față 
de ele însele, adică fiecare posedînd înăuntrul lui principiul 
opus. a) Stoicii iau conţinutul gîndirii lor din ființă, din ceea 
ce e sensibil, pretind ca gîndirea să fie gîndire a ceva care este; 
B) epicurienii, invers, lărgesc singularitatea ființei concepută 
de ei, reprezentînd-o prin atomi, căci aceștia nu sînt decît 
plăsmuiri ale gîndirii (Gedankendinge) şi prin plăcere concepută 
ca ceva universal; — luați însă potrivit principiului lor, ei se 
ştiu pe ei înșiși ca determinaţi, ca opuși unii față de ceilalți. 
Mijlocia lor negativă, față de aceste principii unilaterale, este 
conceptul, care suprimă asemenea determinaţii fixate, extreme 
ale determinării, punîndu-le în mişcare şi disoluţie, ca pe unele 
ce există numai ca opuse. 


Această mişcare a conceptului, restabilirea dialecticii — 
împotriva acestor principii unilaterale, al gîndirii abstracte 
şi al senzaţiei — mai întîi ca negativă, o găsim, pe de o parte, 
în Noua Academie, pe de altă parte la sceptici. Deja stoicii, 
avînd principiul lor în gîndire, au dezvoltat dialectica, dar, 
cum am văzut, ca pe o logică obișnuită, pentru care drept 
concept este luată forma simplităţii şi nu conceptul ca atare, 
care înfăţişează negativul în el şi dizolvă modurile determinate 
receptate în acea simplitate. Avem aici o apariție superioară 
a conceptului esenței dialectice, care nu se adresează numai 
fiinţei senzoriale, ci conceptelor determinate şi aduce în fața 
conștiinței opoziţia dintre concept şi ființă, ca opoziție dintre 
gîndire şi ființă; iar universalul ea nu îl declară drept idee 
simplă, drept o generalitate, ci într-însa totul se reîntoarce 
în conştiinţă, ca moment esenţial al esenței. 


De scepticism voi lega totodată filozofia neoacademică. 
În scepticism avem suprimarea ambelor unilateralități tratate 
pînă acum, avem însă doar acest negativ care rămîne numai 
negativ şi nu ştie să se convertească în ceva afirmativ. În plus, 
mai avem de tratat două forme ale opoziţiei îndreptate îndeosebi 


a 


. e. . . . x . 5 
contra stoicismului, forme provenite mai cu seamă din aca-“ 


demie. 


51 


[-.] 


78 ISTORIA FILOZOFIEI ELENE. II: DOGMATISM ŞI SCEPTICISM 


C. NOUA ACADEMIE 


În faţa dogmatismului stoic şi epicurian se ridică mai 
întîi Noua Academie, care este continuarea Academiei 
lui Platon. Urmaşii lui Platon sînt repartizați * în vechea 
academie, în cea mijlocie şi în cea nouă, apoi şi în a patra şi a 
cincea academie (cea mai nouă). Cei mai remarcabili dintre acești 
urmaşi ai lui Platon sînt Arcesilau şi Carneade. 
Acedemia mijlocie i se atribuie lui Arcesilau, cea nouă cuprinde 
gîndurile lui Carneade. Notez că la unii autori Carneade este 
indicat ca întemeietor al noii academii, iar Arcesilau ca înte- 
meietor al academiei mijlocii, — distincţie care nu înseamnă 
nimic. Ambii sînt înrudiţi de aproape cu scepticismul, şi scep- 
ticii disting adesea cu greu scepticismul de principiul academic. 
Scepticismul i-a considerat deja pe amîndoi ca sceptici, reținînd 
totuşi o deosebire în ce priveşte puritatea scepticismului, 
deosebire, evident, foarte formală şi care spune puţin, dar pe 
care, fără îndoială, atît de subtilii sceptici au sesizat-o totuşi. 
Adesea deosebirea există numai în determinări verbale, în 
diferenţe cu totul exterioare. 

Ceea ce e general academicilor este că ei proclamă 
adevărul drept convingere subiectivă a conştiinţei de sine; 
ceea ce concordă cu idealismul subiectiv al timpurilor moderne. 
Adevărul, întrucît e numai o convingere subiectivă, a fost 
numit de neoacademicieni numai probabilitate. Ei îl 
continuă pe Platon, și astfel sînt platonicieni. Însă ei nu se 
opresc la poziţia lui Platon și nu puteau să se oprească la ea. 
Platon a rămas, cum am văzut mai sus, la ideea abstractă: 
dar ceea ce este mare în filozofie este îmbinarea infinitului cu 
finitul. Ideile lui Platon sînt adoptate de nevoia rațiunii, de 
entuziasmul pentru adevăr ; însă ele sînt, în sine, ceea ce e 
lipsit de mişcare, universalul. Aristotel pretinde entelehie, 
activitate care se determină pe sine, în sine. Nevoia de o înte- 
meiere cu caracter ştiinţific a trebuit cu necesitate să ducă 
dincolo de acest mod al lui Platon. Academicienii s-au comportat 
negativ faţă de stoici și epicurieni, care tocmai simțeau nevoia 
științei, pe care Platon încă n-o cunoscuse, nevoia de a conferi 
conținut universalului ideii, de a prinde determinaţia ca deter- 
minată (die bestimmte Bestimmtheit). Platon trece, de exemplu 


* Sext. Empir., Pyrrh. hyp., I, c. 33, $ 220. 

în Timaios, la determinat, la viața organică, dar devine infinit 
de banal şi cu totul nespeculativ; — Aristotel este cu totul 
altfel. Ideile sau universalele lui Platon au fost smulse de gîndire 
din repausul lor, din acea universalitate în care gîndirea nu 
s-a recunoscut pe sine ca fiind conștiința de sine. Conştiinţa 
de sine a păşit în faţa lor cu exigenţe mai mari, realitatea în 
genere s-a impus față de universalitate ; iar repausul ideii a 
trebuit să treacă în mișcarea gîndirii. 

Legătura cu filozofia platonică o vedem lesne dacă ne 
amintim că la Platon principiul a fost ideea, și anume ideea 
universalității. Următorii platonicieni s-au ataşat cu deosebire 
acestei universalități, îmbinînd cu ea şi dialectica platonică, — 
o dialectică îndreptată spre afirmarea universalului ca atare 
şi spre considerarea particularului, a determinatului, ca lipsit 
de orice valabilitate. O astfel de dialectică nu lasă nimic să 
subziste decît universalitatea abstractă. Elaborarea concre- 
tului n-a mers departe la Platon; dialectica lui are foarte 
adesea numai un rezultat negativ, prin care determinațţiile 
sînt doar suprimate, — în ansamblu, ideea lui se opreştemai 
mult la forma universalităţii. — Neoacademicienii au avut în 
general poziţia aceasta de a proceda dialectic împotriva modului 
determinat al stoicilor şi epicurienilor; şi, întrucît e vorba 
de adevăr, ei au considerat ca valabile numai probabilitatea 
şi convingerea subiectivă. Am văzut că filozofia stoică şi cea 
epicuriană au căutat ambele să facă din ceva determinat prin- 
cipiu, criteriu al adevărului ; încît acest criteriu trebuia, potrivit 
lor, să fie ceva concret. La stoici criteriul este fantazia catalep- 
tică, o reprezentare, un conţinut determinat, dar aşa încît 
conținutul este şi gîndit, înțeles, este un gînd care totodată 
este plin de conţinut. Acesta este concretul, o îmbinare de 
conținut şi gînd, ceea ce rămîne, totuși, încă formal. Or, contra 
acestui concret se îndreaptă dialectica neoacademicienilor. 


1. ARCESILAU 


Arcesilau a ţinut cu fermitate la caracterul abstract 
al ideii, împotriva criteriului. În ideea platonică, adică în 
Timaios şi în dialectică, exista un cu totul alt izvor pentru 
concret ; dar acesta a fost adoptat abia de neoplatonici. Arce- 
silau era fixat în abstract, — iar epoca aceasta este un abis. 

Opoziția față de dogmatici nu vine la Arcesilau din dialectica 
scepticilor, ci din fixarea lui în abstracție. 


Așadar, Arcesilau este întemeietorul academiei mijlocii. 
S-a născut în Pitane (Eolia) în a 116-a olimpiadă (318 a. Chr.); 
a fost contemporan cu Epicur şi cu Zenon *. Ela aparținut 
Academiei, însă spiritul timpului, dezvoltarea progresivă a 
filozofiei nu mai îngăduia simplitatea manierei platonice. El 
a avut o avere considerabilă ** şi s-a dedicat cu totul studiilor 
ce se cereau pentru educaţia unui grec nobil: elocvenţă, arta 
poeziei, muzică, matematică etc.; — mai ales celor dintii. A 
venit la Atena îndeosebi pentru a se exercita în arta elocvenţei, 
a cunoscut aici filozofia şi a trăit de aici înainte numai pentru 
filozofie ; i-a frecventat pe Teofrast, pe Zenon etc. ; se discută 
dacă Arcesilau l-a ascultat sau nu şi pe Pirrhon** *. — Familia- 
rizat cu toată filozofia acelor timpuri, Arcesilau a fost celebru 
pentru contemporanii săi deopotrivă ca bărbat nobil, cît şi ca fin și 
ascuţit filozof. Fără mîndrie, el recunoștea meritele altora ****. 
A trăit la Atena. El (şi academicienii) se aflau în opoziție cu 
stoicismul şi epicurismul, cu care şi-au făcut mult de lucru. 
Problema discutată este aceea a criteriului adevărului. Acade- 
mia, şi anume Arcesilau, se îndreaptă mai cu seamă împotriva 
stoicilor. El a ocupat catedra Academiei, fiind astfel un urmaş 
al lui Platon. După moartea lui Crates (urmaşul lui Speusip), 
catedra academiei o ocupase Sosicrate, care o cedă debună 
voie lui Arcesilau, recunoscînd superioritatea acestuia, ca 
talent şi ca filozof *****. Catedra aceasta Arcesilau o ocupă cu 
glorie şi succes pînă la moartea sa. (Procedeul lui este metoda 
disputei.)******. A murit în anulal 4-lea al olimpiadei a 134-a 
(244 a. Chr.), în etate de 74 de ani*******. Ce caracter a avut 
această transmitere a catedrei asupra altora, nu ştim. ,,Se 
povesteşte despre un răspuns spiritual al lui, dat cuiva care 


519 făcea observaţia că de la alți filozofi trec atît de multi la epicu- 


rieni, dar că nu se cunoaşte în schimb nici un exemplu de 


* Diog. Laertios, IV, $ 28; Brucker, op. cit., vol. I, p. 746; 
Tennemann, vol. IV, p. 443. 
** Diog. Laertios, IV, § 38. 
*** Ibidem §§, 29—33; Brucker, op. cit. 
**** Diog. Laertios, IV, $$ 37, 42, 44. 
***** Ibidem, § 32. 
****** Ibidem, §§ 28, 36; Cicero, De finibus, II, 1. 
***r*** Diog. Laertios, IV, § 44; Tennemann, vol. IV, p. 443. 

trecere a cuiva de la sistemul epicurian la alt sistem. La această 
observaţie, Arcesilau a răspuns : Bărbaţii pot deveni desigur, 
castrați, dar castrații nu pot redeveni bărbaţi” *. 


Din filozofia lui ni s-au păstrat momentele principale 
îndeosebi la Cicero, în Academicae quaestiones, dar mai mult ne 
serveşte ca izvor Sextus Empiricus. Acesta este mai temeinic, 
mai precis, mai filozofic şi mai sistematic. 


a. Filozofia lui Arcesilau ne este cunoscută mai ales ca 
dialectică îndreptată contra stoicismului. Rezultatul ei, prin- 
cipiul fundamental al lui Arcesilau, este formulat 
astfel : „Înțeleptul trebuie să-și reţină asentimen- 
tul, aprobarea” ** (2xox)). Acesta este principiul pe care-l 
susțineau și scepticii; pe de altă parte, acest principiu are 
legătură cu principiul stoicilor în modul următor: Anume, 
formularea de mai sus pare mai întîi a se îndrepta spre filo- 
zofia stoică, pentru care adevărul constă în faptul că gîndirea 
îşi dă asentimentul unui obiect existent (einem Seienden) 
oarecare, adică face din el ceva gîndit. Filozofia stoică avea 
-ca principiu : adevărul este o reprezentare, un conţinut, căruia 
gîndirea i-a dat asentimentul ei; fantazia cataleptică este 
legătura conținutului cu gîndirea, care îl declară de-al său. 
Mai cu seamă împotriva acestui concret s-au îndreptat neoaca- 
demicienii. Reprezentările, principiile, gîndurile noastre sînt, 
fără îndoială, astfel alcătuite încît au un conţinut, există prin 
el, și în acelaşi timp sînt astfel încît acest conţinut este însușit 
în forma gîndirii; conținutul apare, ca conținut, deosebit de 
gîndire şi legătura lor formează gîndul, concretul. Ceea ce ia 
naștere astfel este faptul că un conținut determinat 
oarecare este însuşit de gîndire şi declarat drept adevăr. Arce- 
silau și-a dat seama de această consecinţă și expresia lui, potrivit 
căreia trebuie să ne reținem asentimentul, înseamnă deci că : 
prin această receptare nu se produce nici un adevăr — ceea 
ce e just, — ci un fenomen şi nu un fapt, ca ființă.. Stoicii 
şi-au stabilit principiul lor în fantazia cataleptică. Arcesilau 
este împotriva acestei poziţii, pretinzînd ca reprezentarea şi 


* Diog. Laertios, IV, § 43. 


„_„** Sext. Empir., Pyrrh. hyp., I, c. 33, § 232: mepl măvrav niyer (Diog. 
Laertios, IV, § 32). 


6 — c. 4738 


82 ISTORIA FILOZOFIEI ELENE. II: DOGMATISM ȘI SCEPTICISM 


gîndul să fie păstrate separate şi să nu fie unite. Fără îndoială 
Arcesilâu a admis că acest conținut al conştiinţei este un ase- 
menea concret, în privința aceasta nu există discuție; el a 
afirmat numai că în felul acesta nu se naşte adevăr, ci această 
legătură furnizează doar temeiuri bune, şi nu ceea ce numeşte 
el adevăr. Ceea ce se obține astfel, e numai un fel de a vedea 
(Einsicht) sprijinit pe un bun temei. Ceea ce mai lasă în picioare 
Arcesilau este doar acest fel de a vedea, această judecată 
sprijinită pe un bun temei; el o numește ,,probabilitate”, 
expresie nu tocmai potrivită, — ceva gîndit, trecut prin forma 
gîndirii, ceva general, dar în felul acesta general numai formal, 
nu adevăr absolut. Sextus* exprimă acest lucru în mod precis, 
spunînd că „„Arcesilau a declarat că reținerea asentimentului, 
referitor la părți, este un bine, iar asentimentele date părților 
sînt un rău”, — deoarece ele se referă numai la părţi. 
Dar ce legătură avea acest principiu cu doctrina lui Platon ? 
El ar putea fi, asemenea dialecticii platonice, o atitudine dialec- 
tică, care să nu ducă la nimic afirmativ, așa cum chiar în multe 
dialoguri ale lui Platon scopul urmărit este numai acela de a 
produce încurcătură. La Platon totuşi e esenţial și elementul 
afirmativ, încît acesta rezultă din dialectica însăşi ; şi nici nu 
e acesta punctul de plecare al amintitului principiu al lui Arce- 
s21 silau. Noi am găsit la Platon, dimpotrivă, ideea, genul, univer- 
salul. Însă în întreagă această epocă orientarea este spre con- 
ceperea abstractă ; şi așa cum această orientare s-a manifestat 
în filozofia stoică şi epicuriană, ea s-a extins şi asupra ideii 
platonice, coborînd-o la nivelul unei forme a intelectului. Vom 
vedea mai tîrziu că Platon a prins concretul, cînd va fi vorba de 
neoplatonici, care au recunoscut în chip esențial unitatea prin- 
cipiului platonic cu principiul aristotelic. Stoicii au făcut, fără 
îndoială, din gîndire principiu, însă gîndirea trebuia să devină 
criteriu, adică un principiu determinant; prin urmare, ea 
trebuia să încorporeze în ea o reprezentare, un conţinut. Dar 
dacă vrem să păstrăm gîndirea ca pe ceva universal, ea nu 
poate deveni un criteriu, şi aceasta este poziţia lui Arcesilau ; 
înțeleptul trebuie să se oprească la universal, să nu meargă 
pînă la ceea ce e determinat, încît acest determinat să fie ade- 
vărul. 


* Pyrrh. hyp., I, c. 33, $ 233: &yadă uăv elvat ră uară utpos Enoxăs, 
xaxa di taç xata utpog ovyxaraBtoetc. 

Dezvoltarea mai determinată, care ne este 
păstrată numai sub forma opoziţiei față de stoici, Sextus * ne-o 
redă : „El a susținut împotriva stoicilor că totul este ininteli- 
gibil (âxarăimrra)” ; — contra înțelegerii stoice, a sesizării prin 
gîndire. La stoici principală este reprezentarea, conceptul, 
fantazia cataleptică. Pe acestea le-a combătut Arcesilau. Pentru 
stoici, reprezentarea însușşită în gîndire, fantazia cataleptică, 
era adevărul concret. Mai de aproape, Arcesilau i-a atacat pe 
stoici astfel : „chiar ei spun că reprezentarea gîndită (xaraAnr- 
tqx) pavragla) este” totodată ,,mijlocia care poate reveni, 
în comun, simplei opinii tot aşa de bine ca şi ştiinţei, înțelep- 
tului ; ea este ca adevăr acel ceva din care se distinge opinia 
de ştiinţă”, — conținutul este același, forma constituie toată 
deosebirea. Căci ştiinţa trebuie să fie în genere conştiinţă 
dezvoltată din temeiuri; însă aceste temeiuri nu sînt nici ele 
însele mai mult decît tot asemenea ființă însuşită de gîndire, — 
şi astfel același lucru este comun înțelepților şi nebunilor, iar 
o altă bază nu există: adică tocmai amintita mijlocie este 
judecătorul între simpla opinie și ştiinţă; ea este criteriul 
între cunoașterea nemijlocită, senzație şi gîndirea abstractă. 
Arcesilau argumenta astfel : 

&. „Aşadar ea, fantazia cataleptică, se află sau în înţelept, 
sau în nebun, în înțelept ca ştiinţă, în nebun ca opinie ; întrucât 
ea este ceea ce le e comun, nu-i mai rămîne nimic decît numele 
gol”. Acelaşi lucru e în amînduoi, şi totuși, în privinţa adevărului, 
ei trebuie să se deosebească, unul fiind înțelept, iar celălalt 
neînțelept. Adică amindoi au gînduri, în faptul că acestea 
sînt gînduri rezidă adevărul; dar înțeleptul ar trebui să aibă 
ceva doesebit, şi temeiurile lui sînt iarăşi tot gînduri ca ale 
nebunului. Înțeleptul nu posedă nici un adevăr particular 
propriu. Înțeleptul distinge ceea ce este gîndit de ceea ce nu 
este gîndit : adevărul este adevăr, fiindcă este gîndit. Opinia 
nu are conștiința acestei deosebiri, de aceea ea nu are nici 
criteriu, amestecînd unul cu altul gînditul şi negînditul ; ceea 
ce este gîndit trece în ochii ei ca adevărat întocmai ca ceea ce 
este reprezentat, adică şi ca neadevărat **. Despre aceasta, 
mai tîrziu. Dacă deci, zice Arcesilau, această reprezentare 
este adevărul atît pentru nebun cît şi pentru înțelept, atunci 


* Adv. math., VII, $$ 150 şi urm. 
** Cf. Cicero, Acad. quaest., IV, 24: neque enim falsum percipi posse, neque 
verum si esse tale, quale vel falsum. i 

ea nu este adevărul. Apoi stoicii au spus că fantazia este adevă- 
rată fiindcă e. sprijinită pe temeiuri. Dar aceste temeiuri sînt 
şi ele fantazie cataleptică, răspunde Arcesilau ; aceasta este 
instituită; ca judecător între opinie şi cunoaştere, în timp ce 
ea le este comună amîndurora. Înțeleptul și nebunul au ambii 
reprezentări ; ei trebuie deci să aibă ceva ce-i deosebeşte, — 
însă temeiurile înțeleptului sînt gînduri cum are şi neînțeleptul. 
Această mijlocie aparține tot atît de mult înțeleptului ca şi 
nebunului, ea poate fi tot atît de bine eroare ca şi adevăr. 

5&3 Cunoașterea, conștiința gînditoare dezvoltată, este numai o 
conştiinţă bazată pe temeiuri; şi din această cauză ştiinţa 
propriu-zisă stoicii o situează deasupra fantaziei cataleptice. 
Or, Arcesilau spune că aceste temeiuri, această fantazie cata- 
leptică este pentru sine o reprezentare, un principiu, un con- 
ținut în genere; acest conţinut îl dezvoltă ştiinţă, în felul că 
el este reprezentat ca mijlocit prin altul, şi acesta este temeiul 
lui. Dar aceste temeiuri nu sînt decît o astfel de fantazie cata- 
leptică, aşadar un conţinut sesizat de gîndire. Prin urmare, 
această mijlocie rămîne totdeauna judecător între rațiune şi 
opinie ; iar înțeleptul nu are drept criteriu altceva decît ceea 
ce are şi nebunul. 


B. Mai departe Arcesilau invocă deosebirile care sînt 
scoase în evidenţă mai ales în epoca modernă și pe care aceasta 
se întemeiază. „Înțelegerea (prindere prin gîndire) trebuie apoi 
să fie momentul conceptului, în reprezentarea înțeleasă ; dacă 
aceasta este un astfel de asentiment, atunci ea nu e [moment 
al conceptului)”. 

„Deoarece ««) asentimentul” înțeleptului „nu se referă 
la o reprezentare (pxvraoia), la o imagine, ci”, trebuie „să se 
refere la un temei” ca atare. Şi un astfel de temei absolut este 
numai o axiomă ; „căci numai față de axiome se produce acest 
asentiment” al gîndirii. Aceasta este bine ; aici zace opoziţia 
faţă de lumea modernă. — Mai dezvoltat se poate spune aşa : 
axioma este un gînd pur. Giîndirea este ceea ce e subiectiv. Ea 
concordă. Cu ce concordă? Giîndirea este ceea ce concordă 
cu ceva ce este (cu ceva reprezentat, — acelaşi lucru). 
Concretul, fantazia cataleptică trebuie să fie o reprezentare 
cu care gîndirea şi-a cunoscut acordul său. Ea se referă la un 
gînd, şi numai cu un gînd gîndirea se găseşte adecvată ; numai 
o axiomă generală este susceptibilă de o atare concordanță— 
adică în genere iarăşi un gînd —, în el gîndirea.se regăseşte 

pe sine. Atunci nu avem decît gîndul, şi nu gîndirea cu un 
conținut determinat ; acest conținut e un ce existent, un con- 
ținut care încă nu este, ca atare, gînd, care încă n-a fost însuşit 
în gîndire. Dar gîndirea nu poate concorda cu fantazia ; deoarece 
acest existent, acest reprezentat, această imagine este de 
natură senzorială, e altceva decît gîndirea, — ceva străinei; 
nu poate deci concorda cu gîndirea. În timp ce axiomele sînt 
numai ceva abstract ; aşadar, gîndirea nu poate concorda decît 
cu o axiomă, cu un principiu, cu ceva.general, adică numai 
cu gîndul pur, nemijlocit ca atare. De el se deosebeşte fantazia, 
individualul. Gîndirea nu-şi poate recunoaște acordul cu ceea 


ce e deosebit de ea; dimpotrivă, ea se ţine departe de acesta, 


fiindcă acesta îi este străin. — Avem aici un gînd care nimerește 
drept în miezul, în esenţa lucrului. Arcesilau face deci aici 
aceeaşi celebră deosebire care a reapărut în epoca modernă 
ca atît de importantă, sub forma opoziţiei între gîndire și ființă, 
idealitate şi realitate, subiectiv şi obiectiv. Lucrurile sînt altceva 
decît ceea ce sînt eu. Cum pot ajunge eu la lucruri? Gîndirea 
este determinare autonomă a unui conținut ca general; dar 
un conţinut dat este ceva individual, şi cu un astfel de conţinut 
eul nu poate concorda. Unul este aici, celălalt este dincolo, 
subiectiv și obiectiv nu se pot întîlni unul cu altul. În jurul 
acestui punct s-a învîrtit un timp oarecare întreaga dezvoltare 
a filozofiei moderne. Este important să avem conștiința acestei 
deosebiri şi să valorificăm această conștiință față de principiul 
stoicilor. Despre această unitate dintre gîndire şi realitate 
ar fi trebuit să fi dat socoteală stoicii; ceea ce ei n-au făcut, 
şi ceea ce, în general, nu s-a făcut în antichitate. Deoarece ei 
n-au arătat că subiectivitatea gîndirii şi obiectivitatea, în 
deosebirea lo1, sînt esenţial trecere a uneia în cealaltă, faptul 
de a se afirma (setzen) ca identice ; ceea ce, ca început, se găseşte 
în mod abstract deja la Platon. Unitatea gîndirii şi a fantaziei 
e tocmai ceea ce este greu ; aşadar dacă principiu este gîndirea, 
ca atare, ea este abstractă. Logica stoică a rămas numai for- 
mală ; nu s-a putut arăta calea pe care se ajunge la conţinut. 
Mai departe ar fi trebuit să se demonstreze că acest conţinut 
obiectiv şi gîndirea subiectivă sînt identice şi că această identi- 
tate este adevărul lor. Însă gîndirea şi ființa sînt ele însele 
astfel de abstracte şi omul se poate învîrti timp îndelungat 
în jurul lor fără să ajungă la ceva determinat. În consecință, 
această unitate a generalului cu particularul nu poate fi criteriu. 
La stoici fantazia cataleptică apare ca nemijlocit afirmată ; 

ea este ceva concret, dar nu se arată că acest concret este ade- 
vărul termenilor pe care-i unește, al generalului și particularului 
ca diferiți unul de celălalt. Față de acest concret acceptat în 
mod nemijlocit, afirmarea diferenței acestora este cu totul 
consecventă. Este aceeaşi formă de gîndire pe care o găsim 
şi astăzi încă. 

Reprezentarea înţeleasă urmează să fie adevărul. Arcesilau 
spune însă: BB) nu există reprezentare înţeleasă care să nu 
fie şi falsă, fapt confirmat de multe şi felurite lucruri”, — înşişi 
stoicii spun că fantazia cataleptică poate fi adevărată şi falsă, 
În general, un conţinut determinat își are contrariul său într-un 
conținut determinat, care şi el, ca gîndit, ar trebui să fie ade- 
vărat ; ceea ce nu stă în picioare. În aceasta constă învîrtirea 
inconștientă în cuprinsul unor astfel de gînduri, de temeiuri, 
care nu sînt sesizate ca idee, ca unitate de contrarii, ci afirmă 
acel conținut în cuprinsul unuia dintre aceste contrarii, şi 
în egală măsură și opusul lui. Arcesilau a obiectat stoicilor că 
reprezentarea gîndită, principiul lor, poate fi în chip egal ceva 
adevărat şi ceva fals, şi că ea conţine în sine contradicţia de 
a trebui să fie gîndirea unui altceva, în timp ce gîndirea nu se 
poate gîndi decît pe sine însăşi. Adevărul lumii este tocmai 
altul, este voăş, e legea, generalul, ceea ce este ca atare pentru 
gînd. Arcesilau spune că principalul conţinut al conştiinţei 
noastre sînt astfel de temeiuri, ele nu sînt deci adevărul; sînt 
concrete, ne guvernează, dar nu este dovedit că acesta este 
adevărul ; deoarece astfel de reprezentări sînt comune nebunilor 
şi înţelepţilor, adică ştiinţei şi opiniei, sînt ceea ce poate fi 
adevărat ori neadevărat. Ele sînt temeiuri, sînt relativ ultim 
cuvînt, pentru un conţinut determinat, nu sînt însă ceea ce 
e ultim în sine şi pentru sine. Ele pot fi considerate ca bune 
temeiuri, ca probabilitate, cum se exprimă academicienii ; 
dar nu sînt ceea ce este într-adevăr ultim. Arcesilau dă dovadă 
aici de o înaltă conștiință. Fiindcă însă astfel nu se poate în- 
făptui nici o unitate, el trage, tocmai din acest fapt, concluzia : 
„Urmează de aici că înțeleptul trebuie să-și rețină asentimen- 
tul”, — adică nu tocmai în sensul că el nu trebuie să gîndească, 
ci în sensul că el nu trebuie să considere ca adevărat ceea ce 
a gîndit ; „cînd el înţelege lucrurile ca stoicii şi consideră ceea 
ce a gîndit ca adevărat, fiindcă e gîndit, înțeleptul se află numai 
în domeniul opiniei”. Acest lucru îl mai auzim şi acum : gândim, 
dar prin aceasta nu ajungem la adevăr ; acesta rămîne dincolo. 

b. Referitor la domeniul practicului, Arcesilau * 
susține că, prin faptul că nu cunoaştem adevărul, regulile 
acțiunii nu sînt suprimate: ,,Regula acţiunii nu este 
posibilă fără a determina că ceva este adevărat sau fals”, 
— fără a recunoaşte că ceva este just etc.; iar scopul vieţii, 
fericirea, este atins numai printr-însele, este determinat 
prin astfel de temeiuri. Cine își reţine asentimentul se conduce, 
în ceea ce este de făcut și în ceea ce nu trebuie făcut, după 
(ce e probabil), după ceea ce are un temei bun (eihoyov)”, — 
ca reprezentare subiectiv convingătoare 
„în conducerea vieţii”. Este just că temeiul bun nu este suficient 
ca să ajungi la adevăr. ,,Fericirea este produsă de cumin- 
țenie (de inteligență, de rațiune), şi comportarea cuminte 
se mişcă în acțiunea convenabilă, justă (xa«ropdwuxo.); este 
îndeplinit just ceea ce îngăduie o justificare bine întemeiată”, 
aşa încît se înfăţişează totuși ca ceva adevărat. „Prin urmare, 
cine ţine seama de ceea ce este bine întemeiat, va acţiona just 
şi va fi fericit”: Însă pentru aceasta este nevoie de cultură, 
de gîndire judicioasă. Arcesilau se opreşte la aceste indicaţii 
nedeterminate : subiectivitate a convingerii, probabilitate, jus- 
tificare prin bune argumente. Vedem deci că, în ce privește 
elementul pozitiv, Arcesilau în general nu ajunge mai departe 
decît stoicii; numai forma este alta. El spune acelaşi lucru ca 
şi stoicii numai că ceea ce stoicii numesc adevăr  Arcesilau 
numește lucru bine întemeiat. În linie generală, el a avut 
o conştiinţă mai înaltă decît stoicii : ceea ce e întemeiat nu 
urmează să aibă semnificaţia a ceva ce este în sine, ci 
numai drept în conştiinţă, deci mai puţin decît ce este 
«în-sine », — el conține numai un adevăr relativ, are în el, 
în mod absolut esenţial, momentul conștiinței. 


2. CARNEADE 


Tot atît de celebru a fost Carneade, unul din succesorii 
lui Arcesilau în Academie, dar el a trăit mult mai tîrziu. Născut 
în Cirene, în anul al 3-lea al olimpiadei a 141-a (217 a. Chr.), 
Carneade a murit în anul al 4-lea al olimpiadei a 162-a (132 


* Sext. Empir., Adv. math., VII, $ 158. 

a. Chr.) sau la etatea'de 85* sau de 90** de ani. A trăit în Atena, 
şi este o figură istorică şi prin faptul că el a fost trimis de ate- 
nieni la Roma ca delegat, împreună cu alţi doi filozofi — aşa 
cum am amintit deja. De la Academie Carneade, dintre stoici 
Diogene și dintre peripateticieni Critolau au fost cei ce s-au 
dus la Roma în anul 598 a.u.c. (156 a. Chr.), pe timpul lui 
Caton cel Bătrîn. Astfel, romanii au făcut cunoștință cu filo- 
zofia greacă chiar în Roma, căci filozofii amintiți au ţinut aici 
prelegeri şi cuvîntări. Inteligența ascuţită, elocvenţa şi puterea 
argumentării lui Carneade, ca şi marea lui faimă, au trezit la 
s8 Roma mult interes și aprobare. El a ţinut aici în felul academi- 
cilor două cuvîntări despre dreptate : una pentru dreptate, 
cealaltă contra dreptăţii. Se vede uşor pe ce se bazau în general 
ambele : cînd justifica dreptatea, el lua ca principiu generalul ; 
iar cînd argumenta împotriva dreptăţii, el considera ca 
valabil principiul individualităţii, al interesului personal. Pentru 
tinerii romani, care cunoşteau prea puțin această opoziţie a 
conceptului, argumentarea aceasta era ceva nou; ei nu aveau 
idee despre asemenea întorsături ale gîndului, au fost foarte 
atrași de toate acestea, ba în curînd cuceriţi, iar prelegerile 
lui Carneade s-au bucurat de mare afluență. Însă, romanii 
bătrîni, mai cu seamă Caton cel Bătrîn (Censorius), care trăia 
încă pe atunci, au văzut cu ochi răi lucrurile, protestînd energic 
împotriva acelor prelegeri, deoarece tineretul era astfel abătut 
de la reprezentările și virtuțile ferme care domneau în Roma. 
Cînd răul a început să cîştige teren, Caius Acilius făcu în Senat 
propunerea să fie alungaţi din cetate toţi filozofii, printre care, 
se înțelege, fără să fie numiţi nominal, şi cei trei delegaţi ate- 
nieni. Însă bătrînul Caton înduplecă Senatul să încheie cît 
mai repede tratativele cu delegaţii atenieni, — ca să plece 
înapoi, să se reîntoarcă în şcolile lor și să instruiască de aici 
înainte numai pe fiii elenilor, iar tinerii romani să asculte de 
legile şi autoritățile romane ca mai înainte, și să înveţe înțelep- 
ciune din contactul lor cu senatorii ** *. — Dar această perver- 
tire — dorința de cunoaştere — nu poate fi oprită, cum n-a 
putut îi oprită nici în paradis ; cunoașterea, moment necesar 
în cultura popoarelor, apare așadar ca o perversiune, ca o cădere 


* Diog. Laertios, IV, §§ 62,65; Tennemann, vol. IV, pp. 334,443—444. 
** Cicero, Acad. quaest., II, 6, Valer. Maxim., VIII, 7, ext. 5. 
*** Plutarh, Cato major, c. 22; Gellius, Noct. attic., VII, 14; Cicero, De orat., 
II, 37—38; Aelian, Var. hist., III, 17; Brucker, op. cit., vol. I, p. 763. 

în păcat. O atare epocă, în care apar întorsăturile gîndului, 
trebuie să intervină în cultura unui popor ; ceea ce este consi- 
derat apoi ca fiind un rău, pentru vechea orînduire, pentru 
vechea soliditate. Însă acest rău al gîndirii nu poate fi oprit 
prin legi etc. ; el poate şi trebuie să se vindece prin el însuşi, 
cînd, prin gîndirea însăşi, gîndirea este realizată în chip ade- 
vărat. 


a. Despre filozofia lui Carneade avem o expunere la Sextus 
Empiricus ; ceea ce ne-a rămas de la Carneade este îndreptat 
tot împotriva dogmatismului filozofiei stoice şi epicuriene. Un 
aspect, anume faptul că îndeosebi natura conştiinţei este 
privită mai deaproape, face propoziţiile lui Carneade intere- 
sante. La Arcesilau a fost vorba de temeiul bun. Principiul 
afirmat de Carneade este formulat astfel : „Nu există absolut 
nici un aiteriu al adevărului, nici senzaţia, nici reprezentarea, 
nici gîndirea, și nici altceva asemănător. În primul rînd, 
toate acestea — A6yoc, pavraoia, atodmo — ne înşală” *; — 
această propoziţie generală este încă cea la modă, empirică. 

„În al doilea rînd”, el demonstrază mai de aproape, 
recurgînd la temeiuri. În dezvoltarea care urmează vedem 
apărînd natura conştiinţei în general exprimată mai deter- 
minat, astfel : „Anume, el arată că, dacă ar exista un asemenea 
criteriu, el n-ar putea exista fără o afecţiune (pasivitate) a 
conştiinţei, provenită de la percepţie (où Xopic 705 &răd ris Evap- 

eiac move)” **. În linie generală, gîndul principal al lui 

arnea de este că orice criteriu ar fi alcătuit astfel, încât să aibă 
două elemente ; unul ar fi elementul obiectiv, ținînd de ființă, 
nemijlocit determinat, iar celălalt ar fi o afecţiune, o activitate, 
determinaţie a conştiinţei, şi ar aparține subiectului care simte, 
are reprezentări sau gîndeşte. Ceva determinat, cum este sim- 
țirea, reprezentarea, gîndirea nu poate fi criteriu. Această 
activitate a conştiinţei constă în faptul că ea modifică ceea ce 
este obiectiv, deci nu lasă să ne parvină nemijlocit obiectivul 
aşa cum este. Avem aici ca presupoziție aceeaşi separație, 
acelaşi raport ca mai înainte: anume, că intelectul trebuie 
considerat drept condiţie ultimă și absolută. Sextus ne rela- 
tează în modul cel mai precis gîndurile lui Carneade. 


* Sext. Empir., Adv. math., VII, $ 159. 
** Ibidem, $ 160. 

a. Împotriva epicurienilor Carneade susţine următoarele : 
„Deoarece viul se deosebește de ceea ce este mort prin activi- 
tatea sim țirii, el sesizează cu ajutorul acesteia exteriorul 
şi se sesizează pe sine însuși”, este îndoit, e dublu: — el nu 
este numai acest ceva exterior, ci și el însuși. „Dar acea sim- 
tire”, cum şi-o reprezintă Epicur, „care rămîne nemişcată și 
este” (trebuie să fie) „apatică şi neschimbătoare”, care nu 
suferă nici o afecţiune prin activitatea conștiinței, „nu este 
nici simțire, şi nici nu sesizează ceva. Căci numai modificată 
şi determinată de intervenţia realităţii (Sr6rroowv tæv Evapyâdv) 
arată simţirea lucrurile” *. Simţirea lui Epicur este un ce 
existent, dar nu ceva ce judecă ; fiecare senzație există pentru 
sine, în consecință nu există în ea principiu de judecare. Dar 
senzaţia trebuie analizată, în aceea că, pe de o parte, în ea 
sufletul este determinat, iar pe de altă parte, ceea ce determină 
sufletul e, în același timp, determinat de energia subiectului, 
a conştiinţei. Întrucît simt, ca fiinţă vie, conștientă, are loc 
în mine o modificare; simţirea nu este neschimbătoare. Tot 
ce este în conştiinţă conține o schimbare, o determinare din 
exterior şi din interior. Prin urmare, criteriul nu poate fi un 
simplu ce determinat, ci, dimpotrivă, el este în sine un 1aport ; — 
două momente trebuie deosebite : senzaţia şi gîndirea. 


B. „În consecinţă, criteriul trebuie căutat în determinarea 
(afecțiunea) sufletului de către ceea ce e real în acţiune (èv &pa 
t drd ths Evapyelac male mis puxňs Unrnrtov tò xprhpov); 
celălalt moment este activitatea sufletului; numai în acest 
termen de mijloc s-a putea afla criteriul. Un asemenea conținut, 
senzație, o asemenea stare de determinare a conştiinţei care 
este totodată, la rîndul ei, determinată de conştiinţă, această 
pasivitate şi activitate a conştiinţei, acest al treilea termen 
l-a numit Carneade 1eprezentare. La stoici reprezen- 
tarea constituie conţinutul gîndirii. Carneade spune : „Această 
determinare din afară trebuie însă să fie un indiciu atît al ei însăși 
cât şi a ceea ce apare, adică a lucrului prin care ea a fost pro- 
dusă ; acest ra0oc nu este altceva decît reprezentarea”. Ea este, 
pe de o parte, cunoaștere a subiectivului, pe de altă parte 
ea are un conţinut care este ceea ce e obiectiv, ceea ce apare. 
„De aceea, în ființa vie reprezentarea este ceva ce se înfățișează 
pe sine însuși şi înfăţişează și altceva (rapaorarix6v)”; și 
acesta din urmă există numai în modul determinat al conştiinţei. 


* Sext. Empir., Adv. math., III, $$ 160—161. 

„Cînd vedem ceva, văzul suferă o afecţiune şi nu mai este aşa 
cum era înainte de vederea acestui ceva. Printr-o astfel de 
modificare se produce în noi un dublu fenomen : unul, modifi- 
carea însăşi, adică reprezentarea”, latura subiectivă ; „al doilea, 
ceea ce a dat naștere modificării”, obiectivul, „ceea ce este 
văzut”. (Reinhold a dezvoltat acest lucru.) Conştiinţa este 
bipartită ; senzaţia spune Carneade, este numai prima parte. 
„Intocmai cum lumina”, spune el, „se arată pe sine însăşi 
şi le arată pe toate în ea, tot astfel reprezentarea este suveranul 
(&exmyY6c) conştiinţei, al cunoașterii în animal şi ea trebuie, 
ca şi lumina, să se reveleze pe sine însăși şi să arate realul 
(Evapyec) ce a acţionat asupra ei” (ceea ce determină 
conştiinţa). Aceasta este poziţia cu totul justă a conștiinței 
şi este clară; dar acesta este numai spiritul întrucît apare 
(mur der erscheinende Geist). Pe această poziţie s-a menținut 
cultura filozofică şi în epoca modernă. Reprezentarea este 
această distincţie în ea însăși : se arată pe sine şi arată altceva. 
Așadar, continuă Carneade, reprezentarea este generalul, ea 
cuprinde în sine senzaţia şi fantazia cataleptică, este punctul 
de mijloc. „Dar ea nu arată aceasta totdeauna conform adevă- 
rului”. Ne-am aştepta acum la dezvoltarea acestei opoziții, dar 
Carneade trece în empiric şi nu ne dă dezvoltarea mai precisă 
a opoziţiei. „Ca un sol rău, reprezentarea minte adesea şi se 
abate de la lucrurile care au trimis-o; urmează astfel că nu 
fiece reprezentare poate furniza un criteriu al adevărului, ci 
numai aceea — dacă e vreuna — care este adevărată”. (Eu 
sînt convins, este reprezentarea mea, — totdeauna numai 
reprezentarea mea. Ei cred că au spus ceva, spunînd că 
ei au această convingere. Înțelegerea, cunoaşterea obiectivă, 
este însă numai convingerea celuilalt; — dar conţinutul 
este, după natura lui, universal.) „Însă, cum nici o reprezentare 
nu este astfel încît să nu poată fi şi falsă, reprezentă- 
rile sînt şi ele criteriu comun al adevărului ca şi al neadevărului ; 
adică ele nu sînt un criteriu” *. Spuse lucrurile popular, aceasta 
înseamnă că există şi reprezentări despre ceea ce nu e adevărat. 
Carneade s-a referit şi la faptul că ,,o reprezentare ar putea 
veni şi de la ceva neexistent. Sau, stoicii spuneau: ceea ce 
este gîndit, este un ce existent; gînditul este conceput 
despre ceva obiectiv; — însă și ceva fals poate fi conceputi **. 


* Sext. Empir., Adv. math., VII, §§ 161—164. 
** Ibidem, § 402. 

y- În sfîrşit, nici gîn direa nu este adevărată: „Fiind- 
că nici o reprezentare nu este criteriu, nici gîndirea nu e”. 
Senzaţia ca atare nu este criteriu, ea nu este invariabilă, nu 
e apatică; reprezentarea nu este nici ea criteriu; de aceea, 
în al treilea rînd, nu e criteriu nici gîndirea. ,,Fiindcă ea depinde 
de reprezentare”; — în consecinţă, trebuie să fie tot atît de 
nesigură ca şi aceasta. ,,Deoarece pentru ea” (pentru gîndire), 
533 „lucrul asupra căruia ea judecă trebuie să fie mai întîi repre- 
zentare”, aceasta trebuie să fie dată; „însă reprezentarea nu 
poate lua naştere fără senzaţia lipsită de gîndire”, — iar aceasta 
poate fi adevărată sau falsă *. — Aceasta este trăsătura fun- 
damentală a filozofiei Academiei : pe de o parte, deosebirea 
dintre gîndire şi ceea ce este ; şi apoi concepţia că reprezentarea 
este unitatea între acestea două, — dar nu această unitate în 
sine şi pentru sine. 


b. Acum, ceea ce Carneade a spus afirmativ despre 
criteriu constă în aceea că în orice caz trebuie căutate criterii şi 
„stabilite criterii pentru conducerea vieţii şi dobîndirea 
fericirii”; — însă aceste criterii nu trebuie căutate în 
considerarea speculativă a ceea ce este în sine şi pentru sine, — 
ci mai curînd ca trecînd în psihologic şi în formele finite ale 
conștiinței. În consecință, nici nu este vorba de un criteriu al 
adevărului, ci de un criteriu spre folosința subiectivă : adevăr 
subiectiv, conştiinţă chibzuită. El se îndreaptă spre conţinutul 
finit şi conştiinţa justă despre acesta. Se are grijă numai de 
subiect, — raportare la individ. Scopul rămîne totdeauna con- 
cret. Cum trebuie să-şi conducă omul viața? Individul trebuia 
să cerceteze acest lucru. Principiul conducător Carneade 
îl determină cam ca Arcesilau, — în general ca stînd numai în 
forma „unei reprezentări convingătoare”; 
adică aceasta trebuie recunoscută ca ceva subiectiv. „Ea este 
a) o reprezentare convingătoare și în acelaşi timp 
şi p) fermă, care s-a determinat pe toate laturile, şi este 
y) o reprezentare dezvoltată” *”, dacă trebuie să fie un 
criteriu al vieţii. Aceste distincţii aparțin în ansamblul lor unei 
analize juste. Ele se întîlnesc aproximativ şi în logica formală ; 
sînt oarecum aceleași trepte care se găsesc la Wolf, care dis- 
tinge reprezentarea clară, distinctă şi adecvată. 


* Sext Empir., Ado. math., VII, $ 165. 
** Ibidem, $ 166. 

„Diferenţa. Reprezentarea este reprezentare a ceva s34 
din care ea provine” (obiect) „şi a ceva în care ea se produce” 
(subiect) ; „aceea din ce provine este obiectul simţit exterior ; 
aceea în ce se produce este ceva ca omul”, — diviziunea aceasta 
este lipsită de interes. „În felul acesta, reprezentarea posedă 
două relaţii : o latură cu obiectul, cealaltă latură cu cel ce are 
reprezentarea (cu subiectul). «) Conform primei relaţii, repre- 
zentarea este sau adevărată, sau falsă; este adevărată cînd 
concordă cu ceea ce e reprezentat (cu, obiectul) ; e falsă cînd nu 
concordă”. Însă acest aspect nu poate fi luat aici de loc în con- 
siderare, deoarece tocmai judecata asupra acestei concordanţe 
nu este în stare să separe lucrul de lucrul reprezentat. 6) „După 
relaţia cu cel ce are reprezentarea, una este reprezentată apărînd 
ca adevărată, cealaltă neapărînd ca adevărată”. Pentru acade- 
mici intră în considerare numai această relaţie cu cel ce are 
reprezentarea; — cealaltă relaţie, cum am văzut, nu e luată 
în considerare. „Reprezentarea considerată ca adevărată se 
numeşte la academici emfază (Euqaow) şi convingere, reprezen- 
tare convingătoare”; o astfel de reprezentare în conștiință, 
convingerea, ei o numeau reprezentare emfatică. „lar repre- 
zentarea considerată ca neadevărată se cheamă apemfază 
(&rtupaoic) şi  neconvingere, reprezentare neconvingătoare. 
Deoarece nici ceea ce ne este reprezentat prin sine însuşi ca 
neadevărat, nici ceea ce e adevărat, dar nu ne este reprezentat, 
nu ne convinge” (adevăr fără reprezentare) *. Convingerea are 
trei grade: 


a. În general, reprezentare convingătoare 
este aceea „care pare a fi adevărată şi este destul de distinctă; 
ea are şi o extindere convenabilă, putînd fi aplicată în multe 
feluri, la cazuri diferite; verificîndu-se”” mereu mai mult prin 
repetări, ca la Epicur, „ea devine tot mai convingătoare şi mai 
demnă de a fi crezută” **. Altă determinaţie a conținutului 
acestei reprezentări nu ni se dă ; ceea ce apare de mai multe ori sas 
constituie generalitatea empirică. Aceasta este însă numai o 
reprezentare individuală, în genere nemijlocită, ba chiar simplă. 


B. „Însă fiindcă o reprezentare nu există, pentru sine sin- 
gură, ci, ca verigile într-un lanţ, una depinde de cealaltă, se 
adaugă al doilea criteriu, anume: reprezentarea, ca să fie în 


* Sext. Empir., Ado. math., VII, '$$ 167—169. 
** Ibidem, § 173. 

acelaşi timp convingătoare şi fermă”, să fie în acord cu 
celelalte, întrucît ea posedă certitudine abstractă; şi să fie de- 
terminată pe toate laturile ei, să nu poată fi modificată; 
trasă încoace și încolo (ârepioracroc), şi să nu fie 
contrazisă de alte reprezentări, — întrucît este cunoscută în 
această legătură cu altele. Aceasta este o determinare cu totul 
justă, care se întîlneşte în general pretutindeni. Nimic nu este 
văzut sau spus singur, ci, în plus, cu o mulțime de circumstanţe 
care sînt în legătură cu el. „De exemplu, în reprezentarea unui 
om sînt conținute diverse note, atît referitoare la el însuși, cît şi 
referitoare la ceea ce-l înconjură; referitoare la el însuși, de 
exemplu, culoare, mărime, figură, mişcare, îmbrăcăminte 
etc. ; referitoare la mediul înconjurător : aer, lumină, prieteni 
etc. Cînd nici una din aceste circumstanţe nu ne face să fim 
nesiguri, sau nu ne oprește, ci cînd concordă toate, reprezen- 
tarea devine cu atît mai convingătoare” *. Cînd reprezentarea 
este în concordanţă și cu variatele circumstanţe în care se află, 
ea este fermă. O bucată de funie poate fi luată drept şarpe, însă 
atunci nu s-a ţinut încă seama de toate circumstanţele **. 


y- În sfîrşit, reprezentarea trebuie să fie dezvoltată. 
Aceasta înseamnă că, „pe lîngă faptul că, aşa cum la judecarea 
unei boli se ţine seama de toate simptomele ei, o reprezentare 
atrage după sine convingere cînd concordă toate împrejurările 
în care ea se produce — se mai adaugă în plus un al treilea 
moment care întăreşte convingerea : anume, atunci cînd toate 
părţile şi momentele reprezentării au fost, fiecare pentru sine, 
suficient examinate”; aceste părți şi momente nu trebuie să 
fie presupuse în chip nemijlocit. „Criteriul al doilea era numai 
acordul nemijlocit dat al împrejurărilor ; al treilea criteriu nu se 
referă la altceva decît la cercetarea fiecăreia dintre aceste cir- 
cumstanțe, cu care are legătură reprezentarea, cît priveşte 
momentele : al celui ce judecă, momentul a ceea ce este judecat 
şi momentul a aceea după care se judecă”. Cine judecă dă o 
mărturie. „După cum, cînd e vorba de un lucru neimportant, 
ne ajunge un singur martor, iar cînd e vorba de un lucru mai 
important se cer mai mulți martori, şi cînd e în joc un lucru și 
mai necesar sînt examinaţți înșiși martorii” (capacitatea lor) 
„prin confruntarea mărturiilor, — tot astfel, cînd e vorba de 
lucruri neînsemnate, ajunge o singură reprezentare generală, 


* Sext. Empir., Adv. math., VII, §§ 176—177. 
** Ibidem, $$ 187—189. 

convingătoare ; la lucruri de oarecare importanţă este nevoie 
de o reprezentare fermă, nezdruncinată de împrejurări ; iar cînd 
e vorba de lucruri care privesc viața dreaptă şi fericită, este 
nevoie de o reprezentare examinată în toate părţile ei” *, — 
adică de o reprezentare dezvoltată care să ne călăuzească în con- 
ducerea vieţii. — Vedem că (invers faţă de aceia care situează 
adevărul în ceea ce este nemijlocit, mai cu seamă în intuiție, în 
epoca modernă) cunoaşterea nemijlocită, revelaţia interioară, 
sau percepţia exterioară, — acest soi de certitudine, ocupă la 
Carneade, pe bună dreptate, rangul cel mai de jos. Reprezen- 
tarea dezvoltată este cea necesară ; totuşi ea apare la el numai 
în mod formal. În realitate, adevărul este numai în cunoaştere, — 
şi natura cunoaşterii nu este epuizată; dar « dezvoltarea » este 
moment esenţial al ei şi este mişcarea judecătoare a momentelor. 

Vedem în noua Academie exprimîndu-se caracterul subiec- 
tiv al convingerii, că adică în conştiinţă nu se află adevărul ca 
adevăr, ci fenomenul, adică, în esență, felul cum există el în 
conştiinţă, pentru conştiinţă și reprezentare. Așadar, nu se pre- 
tinde decît convingere, certitudine subiectivă; de adevăr aici 
nu mai este nicidecum vorba, se cere numai ce e relativ față de 
conştiinţă. Principiul Academiei se limitează în felul acesta la 
reprezentarea convingătoare, se reduce la ceea ce e subiectiv 
în reprezentări. Stoicii, propriu vorbind, au situat, tot astfel, 
însinele (das Ansich) în gîndire, iar Epicur în senzație; însă ei 
l-au numit adevăr. Academicii, dimpotrivă, l-au opus adevă- 
rului și au susținut că el nu este ceea ce există ca atare (das 
Seiende als solches). Avem aici conştiinţa că însinele posedă 
în el în mod esenţial momentul conştiinţei şi nu există fără ea; 
ceea ce se găseşte şi la gînditorii precedenţi, dar fără ca ei să-şi 
dea seama de aceasta. Însinele are raportare esenţială la con- 
ştiinţă ; faptul acesta este încă opus adevărului, nu există încă 
recunoaşterea că el este ca în-sine-şi-pentru-sine. Momentul 
pentrusinelui este conștiință ; însinele se află încă, pentru con- 
ştiinţă, în planul din fund, ea n-a ajuns încă la el, dar în același 
timp el atrage în ea pentrusinele, ca moment esenţial, în însăşi 
opoziţia faţă de în-sine. 

Împinsă pe poziţiile ei extreme, această concepție se con- 
centrează în aceea că absolut totul este pentru con- 
ştiinţă şi că forma unei fiinţe în genere dispare cu totul 


* Sext. Empir., Adv. math., VII, §§ 179—184. 

chiar ca formă. Prin urmare, dacă academicii preferau încă o 
convingere, o credință alteia — ca fiind cea în care se găseşte 
sau se bănuiește oarecum ţinta, un adevăr ființînd în sine, — 
această oprire simplă rămîne încă la convingere în genere, fără 
diferenţă, adică totul este raportat în mod egal la conştiinţă 
şi este în genere considerat numai ca ceva ce apare. Astfel, 
Academia nu a avut o dăinuire ulterioară fermă, ci cu aceasta 
ea a trecut, de fapt, deja în scepticism, care a admis numai apa- 
rența, numai părerea subiectivă, dar în felul că orice adevăr 
obiectiv a fost în genere negat. 


D. SCEPTICISMUL 


Scepticismul a desăvîrşit concepţia despre subiec- 
tivitatea oricărei cunoașteri şi a înlocuit în general în cunoaştere 
fiinţa cu termenul de aparenţă. Scepticismul este o culme 
supremă : forma existentului şi a cunoaşterii existentului este 
cu totul nimicită. Scepticismul este filozofie, filozofie care nu 
poate fi totuşi numită sistem, şi nici nu vrea să fie sistem. 
Oamenii au mare respect faţă de el. 

Fără îndoială că acest scepticism se înfăţişează ca ceva cu 
totul impunător. Scepticismul a fost considerat în toate tim- 
purile ca cel mai înfricoşător adversar al filozofiei, şi ca un 
adversar invincibil, întrucît el ar fi arta de a dizolva tot ce este 
determinat şi de a-i arăta nimicnicia. Încît se părea oarecum 
că el este considerat ca invincibil în sine şi că alter- 
nativa ar fi pentru individ oarecum numai de a se decide pentru 
scepticism sau pentru o filozofie pozitivă dogmatică. Rezultatul 
lui este, fără îndoială, negația, disoluția a ceea ce e determinat, 
a adevărului, a oricărui conţinut. Invincibilitatea scepticismului 
trebuie și ea admisă desigur, însă numai ca subiectivă, în raport 
cu individul; acesta se poate situa pe poziţia de a nu lua act 
de filozofie, se poate așeza pe poziţia de a afirma numai nega- 
tivul; — dar aceasta este numai invincibilitate subiectivă. 
Scepticismul pare deci a fi ceva în fața căruia trebuie să te re- 
semnezi ; şi ne închipuim că aceluia care i se aruncă în braţe 
nu-i putem ajuta cu nimic; şi că altul rămîne pe lingă filo- 
zofia sa numai fiindcă nu ia act de scepticism, — ceea ce ar 
trebui totuşi să facă, dat fiind faptul că scepticismul nu poate fi, 
propriu-zis, răsturnat. Dacă, de fapt, numai am fugi de el, 

scepticismul n-ar fi învins, ci ar rămîne în picioare, avînd o 
poziție superioară. Deoarece filozofia pozitivă îl lasă intact, 539 
alături de ea; el, în schimb, o încalcă, ştie s-o învingă, — 
ea, dimpotrivă, nu ştie să-l învingă. 

De fapt, cînd cineva vrea cu orice preţ să fie sceptic, nu 
poate fi înfrînt, adică nu poate fi cîştigat pentru filozofia pozi- 
tivă, — întoemai cum cineva ale cărui membre sînt paralizate 
nu poate fi făcut să stea în picioare. Scepticismul este în reali- 
tate o astfel de paralizie, — este o incapacitate de a sesiza 
adevărul, care nu poate ajunge decît pînă la certitudine [su- 
biectivă], dar nu aceea a generalului ; care se opreşte numai la 
negativ şi rămîne în cuprinsul conştiinţei 'de sine individuale. 
A se menţine în cuprinsul individualităţii este tocmai voința 
unui individ; de la aceasta nimeni nu-l poate reține; însă un 
astfel de ins nu poate exista singur. Fără îndoială, din nimic- 
nicie nimeni nu poate fi alungat afară. Altceva este însă scep- 
ticismul care gîndeşte, care constă în a arăta că orice 
este determinat și finit e ceva nesigur, ceva ce se clatină. În 
privinţa acestuia, filozofia poate fi conștientă de faptul că 
ea conţine în sine elementul negativ al scepticismului, acesta 
nu îi este opus, nu se află în afara ei, ci este un moment alei; 
dar ea cuprinde negativul în adevărul lui, așa cum nu-l are 
scepticismul. 

Mai precis, raportarea scepticismului la filozofie 
constă în faptul că scepticismul este dialectica a tot ce este 
determinat. Se poate arăta finitatea tuturor reprezentărilor pri- 
vind ce e adevărat, deoarece ele conţin o negaţie, și deci o con- 
tradicţie în ele. Nici universalul obişnuit, infinitul, nu este mai 
presus de contradicție; deoarece universalul care are în fața sa 
particularul, nedeterminatul care are în fața lui determinatul, 
infinitul care are în faţa sa finitul, este tot numai ceva deter- 
minat — este numai una din laturi şi, ca atare, este determinat. 
Astfel, scepticismul este îndreptat împotriva gîndirii intelec- 
tului (das verstăndige Denken), care consideră diferenţele deter- 
minate drept ultime, drept avînd ființă. Conceptul logic este şi 
el, tot astfel, această dialectică, deoarece adevărata cunoaștere 540 
a ideii este această negativitate, care e la ea acasă și în scepti- 
cism. Şi deosebirea constă numai în faptul că scepticii se opresc 
la rezultat, considerat ca ceva negativ : cutare sau cutare lucru 
poartă în el o contradicție, deci el se dizolvă, se descompune, 
deci el nu există. Acest rezultat reținut astfel este negativul; 


7 — c. 4738 

dar negativul însuşi este şi el iarăşi un mod determinat, unila- 
teral, faţă de pozitiv, adică scepticismul se comportă numai ca 
intelect. Scepticismul ignorează faptul că această negaţie este 
totodată afirmativă, fiind în sine conţinut determinat; căci 
ea este negaţie a negaţției, mai precis: e afirmaţia infinită, 
negativitatea care se raportă la sine însăşi. Acesta este, formulat 
cu totul abstract, raportul dintre filozofie şi scepticism. Filo- 
zofia este dialectică, această dialectică este schimbare. Ideea, 
ca idee abstractă, este inertul, e ceea-ce-este, dar ea e ade- 
vărată numai întrucît se sesizează pe sine ca vie; aceasta 
înseamnă că ea este dialectică în sine, pentru a-şi suprima re- 
pausul şi inerția. Astfel ideea filozofică este dialectică în sine, 
şi nu din întîmplare; dimpotrivă, scepticismul face uz de dia- 
lectica sa la întîmplare, aplicînd-o la cutare ori cutare material 
sau conţinut, de care tocmai se lovește, și arătînd că acestea 
sînt negative în sine. 

Scepticismul antic trebuie deosebit de cel modern; 
noi nu avem de-a face decît cu cel antic; acesta este mai veri- 
tabil, mai profund. Scepticismul modern este mai curînd epicu- 
rism ; adică Schultze din Göttingen şi alții pun următoarele 
idei la bază: trebuie considerată ca adevărată ființa sensibilă, 
ceea ce ne oferă conştiinţa senzorială; de orice altceva trebuie 
însă să ne îndoim ; ceea ce credem, este instanță ultimă : fapte 
ale conştiinţei. Aceasta este subiectivitate — azi nu e scepti- 
cism —, vanitate a conştiinţei ; fără îndoială, această subiecti- 
vitate nu poate fi înfrîntă; dar nu pentru ştiinţă și adevăr, ci 
pentru sine, pentru subiectivitate. Căci ea se opreşte la afir- 
matia : „aceasta este pentru mine ce e adevărat, senzația mea, 
sentimentul meu e pentru mine instanță ultimă”. Aici este 
vorba numai de certitudine, şi nu de adevăr. Convingerea acestui 
subiect individual nu spune nimic ; totuşi se pretinde că se ex- 
primă lucru mare prin ea: după cît se spune, adevărul trebuie 
totuşi, pe de altă parte, să fie numai convingere a celuilalt, 
convingerea proprie totuşi trebuie menținută, adică este şi ea 
tot un „numai; — o dată acest subiect e lăsat la orgoliul lui, 
altă dată la smerenia lui. Rezultatul scepticismului este tot 
numai subiectivitatea cunoaşterii ; această subiectivitate este 
însă întemeiată pe nimicirea, desfăşurată pe planul gândirii, a 
tot ce trece de adevărat și existent, — pe dovada că nimic nu 
este stabil. 

Ceea ce trebuie să considerăm în primul rînd, este istoria 
exterioară a scepticismului. Apariţia scepticismului este 
foarte veche, dacă luăm termenul de „,scepticism” în sensul lui 
cu totul nedeterminat, general. Incertitudinea datelor senzo- 
riale este o veche convingere atît în publicul nefilozofic, cît şi 
printre filozofii de pînă acum. Scepticii au arătat şi istoricul 
acestei poziţii. Scepticism în sens general manifestăm cînd 
spunem : lucrurile sînt schimbătoare; ele sînt, însă ființa lor 
nu este adevărată, ea îşi afirmă totodată şi neființa sa. De 
exemplu, azi este azi, azi este și mîine etc.; acum este ziuă, 
dar acum este şi noapte etc. Despre ceea ce considerăm deci 
ca determinat, afirmăm astfel şi contrariul. Or, cînd spunem că 
toate lucrurile sînt schimbătoare, aceasta înseamnă, în primul 
rînd, că este posibil ca lucrurile să fie schimbate; — dar nu 
numai posibil. Ci afirmaţia că „totul este schimbător” înseamnă 
luată în generalitatea ei, de fapt, următorul lucru: nimic nu 
este în sine, ci esența sa este aceea de a se suprima pe sine; 
lucrurile sînt schimbătoare în ele însele, aceasta este necesitatea 
lor. Numai acum sînt ele aşa, în alt moment ele sînt altfel; şi 
acest timp, acest „acum, nu mai există nici el în timp ce 
vorbesc despre el; — însuși timpul nu este ferm, şi face să nu 
fie nimic ferm. Negativitatea oricărei determinări constituie 
trăsătura caracteristică a scepticismului. Ca conștiință filozo- 
fică însă, scepticismul apare mai tîrziu. Prin scepticism trebuie 
să înţelegem o conștiință cultivată, în ochii căreia nu 
numai ființa sensibilă nu este adevărată, ci nici cea gîndită; 
o conștiință care ştie apoi să-şi dea sieşi seamă despre nimicnicia 
a ceea ce este afirmat ca adevăr şi esenţă ; în sfîrșit, o conştiinţă 
formată aşa încît să recunoască nu numai că este neadevărat 
cutare ori cutare ce sensibil sau gîndit, dar în mod general că 
totul este neadevărat. 

Învățătura scepticismului este pe nedrept considerată ca o 
doctrină a îndoielii. Îndoiala este numai incertitudine, 
un gînd opus faţă de ceva considerat ca valabil, — nehotărîre, 
şovăire. Îndoiala conţine uşor sfîşiere a sufletului şi a spiri- 
tului; ea te face să fii neliniștit; este sciziune interioară a 
omului, ea aduce nefericire. Situaţia celui ce se îndoiește a fost 
un moment principal la noi în poezie. Ea presupune interes 
adînc pentru conținut şi dorinţa spiritului ca acest conţinut 
să fie consolidat într-însul, sau nu, ori una, ori alta. Îndoiala 
este o lipsă de încordare care nu duce la nimic ; e socotită semnul 

gînditorului fin, ascuţit, este însă vanitate şi şovăială. În ziua 
de azi scepticismul şi-a făcut intrarea în viaţă, — [de undej 
această negativitate generală. — Scepticismul antic nu se îndo- 
iește, ci el este sigur de neadevăr; el nu se joacă doar cu gîn- 
duri, lăsînd deschisă posibilitatea ca cutare lucru să poată fi 
totuşi adevărat, ci dovedește cu certitudine neadevărul. Adică 
îndoiala lui este pentru el certitudine, ea nu are intenţia să 
ajungă la adevăr, nu-l lasă pe om nehotărit, ci este hotărîre 
absolută, încheiată; însă ceea ce a hotărît nu este pentru 
scepticism un adevăr, ci este certitudinea de sine însuși. În- 
seamnă calin, fermitate a spiritului în sine, — dar fără doliu. 

Mai întîi istoria scepticismului. Istoria 
scepticismului propriu-zis începe de obicei cu Pirrhon; de aci 
şi numele de pirrhonism *. Am amintit deja faptul că în sens 
nedeterminat scepticismul este mai vechi. Scepticii înşişi, de 
exemplu Sextus Empiricus, spun că scepticismul ar fi foarte 
vechi. Sextus Empiricus, principalul autor care a scris 
despre scepticism, începe să vorbească de el mai întîi făcînd un 
istoric. În înţeles nedeterminat, susţin scepticii, „deja Homer a 
fost un sceptic, căci el vorbeşte despre aceleaşi lucruri în sensuri 
contrare”. Printre sceptici îl socotesc ei apoi pe Bias, cu deviza 
lui: «nu depune ca martor la nimic!» (Aceasta are sensul 
general : nu considera niciodată ceva ca ceva, nu te lega în 
genere de nimic căruia să i te devotezi ; nu crede în fermitatea 
nici unei relaţii, nici unui obiect etc.); tot ca aparţinînd scep- 
ticismului consideră ei latura negativă a filozofiei lui Xenofan 
şi a lui Parmenide; apoi principiul lui Heraclit potrivit căruia 
toate curg şi deci totul este contradictoriu şi pieritor ; în sfîrşit, 
platonismul și Academia, doar că aici scepticismul încă nu este 
exprimat în formă cu totul pură**. Toate acestea pot fi consi- 
derate în parte ca incertitudine sceptică față de toate lucrurile ; 
dar ele nu aparţin aici. Ele nu sînt acea negativitate conştientă 
şi generală ; nu negativitatea conștientă care demonstrează ; şi 
generală, care extinde concepţia sa despre caracterul neade- 
vărat a ceea ce este obiectiv asupra tuturor lucrurilor ; nu este 
o negativitate care să spună precis că nimic nu există în sine, 
ci totul numai pentru conştiinţa de sine și că totul se reduce 
doar la certitudinea subiectivă. Altminteri, noua Academie a 


* Sext. Empir., Pyrrh. hyp., I, c. 3, § 7. 
** Diog. Laertios, IX, §§ 71—73; cf. şi vol. I, p. 184—185. 

fost atît de învecinată cu scepticismul, încît scepticii au avut 
multă bătaie de cap ca să se descotorosească de ea, și în școala 
sceptică s-a iscat o lungă și importantă controversă în jurul 
problemei dacă Platon, și apoi noua Academie, aparțin sau nu 
scepticismului *. Scepticii sînt de asemenea foarte atenţi să. se 
deosebească de celelalte sisteme ; astfel, în ce privește Academia, 544 
deosebirea a fost foarte amplu tratată de ei. Amănunte referi- 
toare la această deosebire vom da mai departe. 

Aşadar, Pirrhon trece drept întemeietorul scep- 
ticismului propriu-zis. Sextus Empiricus spune despre el că 
„a îmbrăţişat scepticismul în mod corporal” (substanţial, com- 
plet) „şi limpede”**, cu luciditate şi cu exprimare precisă. El 
a fost mai bătrîn decît unii dintre gînditorii despre care am 
vorbit deja. Însă, întrucât este vorba să rezumăm în general 
scepticismul, trebuie să spunem că scepticismul elaborat, care 
se îndreaptă mai cu seamă în contra a câea ce este gîndit, apare 
mai tîrziu ; abia acesta a făcut, propriu-zis, senzaţie şi aparține 
gîndirii. Scepticismul lui Pirrhon este îndreptat, pe de o parte, 
împotriva adevărului nemijlocit, sensibil, precum şi împotriva 
celui etic, — nu contra acestui adevăr ca adevăr gîndit, cum va 
reieși mai precis ulterior. 

Cît priveşte împrejurările în care s-a des- 
tășurat viaţa lui Pirrhon***, ele ne apar tot atît de 
„sceptice” ca şi doctrina lui : ele sînt puţin cunoscute. Pirrhon 
aparține epocii lui Aristotel; era originar din Elis. Nu voi cita 
numele învăţătorilor lui; printre aceştia este îndeosebi men- 
ţionat Anaxarh, un discipol al lui Democrit. Nu se poate pre- 
ciza unde a trăit Pirrhon în realitate, cel puţin pentru cea mai 
mare parte a vieţii sale. Împrejurările vieţii lui nu au legătură 
între ele. Ca dovadă a marii consideraţii de care s-a bucurat 
în cursul vieţii, se povesteşte că orașul său natal l-a ales chiar 
pontif suprem, iar orașul Atena i-a conferit cetăţenia. În sfîrșit, 
se relatează că el ar fi însoţit pe Alexandru cel Mare în expediţia 
pe care acesta a făcut-o în Asia. Aici, Pirrhon ar fi avut, se 
spune, mult de-a face cu magii şi brahmanii. Se povesteşte că 
Alexandru ar fi dat poruncă să fie executat Pirrhon, fiindcă s45 
acesta ceruse să fie ucis un satrap pers ; şi că această soartă l-a 


* Sext. Empir., Pyrrh. hyp., I, c. 33. 
** Pyrrh. hyp., I, c. 3, § 7: tòv Ilvffuwva owuoriuwrecov xal èr pavés- 
tepov râv pd abrod mpoçeAnAvðévar tj oxtbet. 
*** Diog. Laertios, IX, $$ 58; 61—65; Brucker, vol. I, pp. 1320—1 323. 

lovit în al 90-lea an al vieţii sale. Dacă toate aceste informaţii 
sînt întemeiate şi dat fiind faptul că Alexandru a petrecut în 
Asia timp de 12—14 ani, rezultă că Pirrhon a pornit în călă- 
torie cel puţin în etate de 78 de ani. Se pare că el n-a deschis 
vreo şcoală ; a lăsat după sine numai prieteni pe cari i-a format 
individual. După numele lui, scepticii au fost numiţi şi pirrho- 
nieni *, fără ca el să fi întemeiat, propriu-zis, o şcoală (abpeoic). 
De altfel, întemeierea unei şcoli nici nu se potrivea cu maniera 
şi spiritul scepticismului. Sextus ** spune că scepticismul nu 
este şcoală, optare pentru o dogmă, ci e numai o direcţie 
(čywyń), şcoală exterioară numai într-un sens mai larg ; el este 
mai curînd o îndrumare spre viaţă corectă și spre gîndire justă; 
— el nu are preferinţe pentru anumite dogme; — este îndru- 
mare spre scepticism. Mai numeroase decît relatările referitoare 
la împrejurările vieţii lui Pirrhon sînt anecdotele despre com- 
portarea lui personală ca sceptic, anecdote în care este ridicu- 
lizată această comportare, în care un caz particular este con- 
fruntat cu concepţia generală a scepticismului, încît în con- 
diţii şi raporturi ce par normale absurdul abundă ca de la sine; 
comportarea ea însăşi înfățișîndu-se ca absurdă. Fiindcă el 
susținea că realitatea lucrurilor sensibile nu este adevărată, se 
povesteşte, de exemplu, că, în mersul lui, Pirrhon nu se ferea 
din calea nici unui obiect, cal ori căruţă, care veneau în viteză 
spre el sau că o dată a mers direct contra unui perete, necrezînd 
de loc în siguranța senzaţiilor etc.; şi astfel, numai prietenii 
care îl înconjurau l-ar fi păzit şi salvat din astfel de pericole. 
Toate acestea cad însă, dacă el a plecat în Asia la etatea de 

56 90 de ani. Astfel de anecdote sînt stupide, deoarece este de 
neînchipuit că în aceste condiţii el l-ar fi putut însoţi pe 
Alexandru. Se vede însă îndată că astfel de anecdote au fost 
în parte ticluite cu scopul de a persifla filozofia lui Pirrhon. 
Ele urmăresc să arate consecinţele extreme ale principiului 
sceptic, pentru a înfățișa scepticismul ca ridicol. Fără îndoială 
că pentru sceptici ființa sensibilă există, dar ca fenomen de 
care trebuie să ţii seama în viaţă, nu însă ca adevăr. Sextus 
Empiricus spune despre neoacademici că una din învăţăturile 
lor a fost că în viață trebuie să te porţi nu numai după precep- 
tele cumințeniei, ci şi după legile fenomenelor senzoriale. 


* Diog. Laertios, IX $$ 69—70. 
** Pyrrh. hyp., I, c. 8: El atpeorw Eye 6 Lxertxóg. 


FILOZOFIA SCEPTICILOR 103 


După Pyrrhon a devenit celebru mai cu seamă Timon”, 
cel din Fliasia, silograful. Dintre Silele lui, adică epigra- 
mele sale mușcătoare la adresa tuturor filozofilor, multe sînt 
citate de către antici. Fără îndoială, aceste sile sînt amare şi 
batjocoritoare, însă multe din ele nu sînt prea spirituale ca să 
merite să fie scoase în evidență. D-rul Paul le-a adunat în 
cuprinsul unei disertații ; dar multe sînt printre ele lipsite de 
însemnătate. Ceea ce [au scris] Goethe şi Schiller în acest gen 
este în orice caz mai plin de spirit. 

După aceasta, pirrhonienii dispar, ei par în general a fi 
existat mai mult sau mai puţin în chip izolat, iar în fața peripate- 
ticienilor, stoicilor şi epicurienilor aflăm mult timp în cursul isto- 
riei numai pe academici şi unele amintiri despre vechii sceptici. 

Scepticismul a fost retrezit la viaţă în chip particular abia 
de Enesidem. Originar din Gnosos (insula Creta), Ene- 
sidem, a trăit pe timpul lui Cicero, în Alexandria“*, care începe 
curînd să rivalizeze cu Atena ca sediu al filozofiei şi al ştiinţelor. 
În perioada ce urmează, Academia se pierde în apele scepti- 
cismului ; de altfel, pe aceasta nu o desparte de scepticism decît 
un perete separator foarte subţire ; şi vedem domnind scepti- 
cismul, latură negativă a ei. Scepticismul lui Pirrhon nu mani- 
festă încă mare cultură şi orientare spre gindire, ci el se îndreaptă 
numai spre sensibil. Un astfel de scepticism nu putea prezenta 
nici un interes în faţa unor filozofii evoluate ca stoicismul, 
epicurismul, platonismul etc. Pentru a se înfățișa în forma demnă 
ce se potriveşte filozofiei era nevoie ca el însuşi să fie elaborat 
filozofie ; elaborare înfăptuită de Enesidem. 

Unul dintre cei mai celebri sceptici, ale cărui opere le 
avem încă în cea mai mare parte, autorul cu mult cel mai impor- 
tant pentru noi, a fost însă Sextus Empiricus, despre 
a cărui viață din păcate nu știm, propriu-zis, nimic. S-a chemat 
Empiricus fiindcă era medic. Că a fost un medic empiric, care 
nu se conducea după teorie, ci după ceea ce apare, ne arată 
numele lui. Expuneri amănunțite despre filozofia sceptică 
avem de la el. El a trăit şi a învăţat aproximativ pe la mijlocul 
secolului al doilea după Hristos***. Operele lui se împart în două 
părţi : 1) Hypotyposes Pyrrhonianae, în trei cărţi, ne dau mai 
mult o expunere generală despre scepticism în genere ; 2) dintre 


* Diog. Laertios, IX, $ 109. 
** Ibidem, IX, $ 116; Brucker, vol. I, p. 1328. 
*** Brucker, vol. II, pp. 631—636. 

cele 11 cărți Adversus mathematicos, — adică împotriva ştiinţei 
în general, şi în special împotriva geometriei, a aritmeticii, a 
gramaticilor, a muzicienilor, a logicii, a fizicii și a eticii, — şase 
cărţi sînt îndreptate într-adevăr împotriva matematicienilor, 
celelalte cinci însă contra filozofilor. 

În ceea ce constituie filozofia, sau mai curînd maniera, 
scepticilor, trebuie separat iarăşi ceea ce aparţine scepticismului 
lui Pirrhon și scepticilor mai vechi de ceea ce au adăugat 
scepticii mai noi la această manieră; cum vom vedea în 
cursul cercetării mai amănunțite de mai jos. 

548 Deosebirea dintre Academie și scepti- 
cism a fost deja menţionată, — materie pe care au dezbă- 
tut-o mult scepticii. Un principiu fundamental al scepticismului 
este că trebuie să ne reținem asentimentul. Deosebirea de noua 
Academie constă în acest punct numai în forma expresiei. Deo- 
sebirea aceasta nu este tocmai mare, şi ea se bazează în general 
pe străduința scepticilor de a înlătura orice fel de expresii 
afirmative (dogmatice) şi de a evita să li se poată arăta vreo 
fiinţă (Sein) sau exprimarea vreunei fiinţe în ceea ce spun ei 
despre scepticism ; încît, de exemplu, ei pun într-o propoziţie 
totdeauna «a apărea» (pulvec0u) în loc de «a fi»*. 
Ei spun: „Să nu determinăm nimic (oùòðèv ópičew); totul este 
fals”, sau : „nimic nu e adevărat; oùòðèv uăhov, nici aceasta 
scepticul nu o pretinde, [căci] se spune şi despre ea însăși **. 
Noua Academie a lui Carneade nu proclamă nimic ca adevăr şi 

549 ca ţinînd de ființă, sau ca pe ceva căruia gîndirea i-ar putea 
da asentimentul. Astfel scepticii sînt foarte apropiaţi de Aca- 


* Sext. Empir., Pyrrh. hyp., I, c. 7, $ 13: roic XATĂ pavracixy xat- 
vayxacuévorç (c. 10, $ 19: Bovărzos îuăs ăyovra ele ovyxarkOeouv) ráðect 
ovyxararilera, 6 Zxerrux6s' olov owx &v etmo. Qepuauvâuevos Ñ Wvyluevos; 
ött 8oxâ uğ) Gepuaivec0a Î pixeo0a.; c. 10, $ 19: 8rav 88 imrâuev á toLoŬ- 
Tév ott TÒ broxeluevov, . . . öte paiverat Sisouev, CntToðuev 8'0b mepi Tod 
patvouivov, &AA& Tepl Exeivov, 6 Atyerat repi tToð parvouévov; § 20: el 
òè xal yavxú otv, oov èri tæ A6YyG, Unrobuev: 6 ou EoTu, TÒ parvóuevov, 
AAA Tepl rob parvouévov Aeyóuevov. é&v è xal ğvrıxpuç xarà Tv pavot- 
vov Eporâuev Aćyovç, odx Gvovpetv Bouňóuevot Tà parvóuevæ, TOÚTOUG EXTt- 
Ocuea: QAX? éniderxvvtes rîv tv Aoyuarin&v rporiterxv (temeritatem). 

** Ibidem, I, c. 7, § 14:.. . ‘O 08 Exertixòç tàs pwvàg tiðnor raiTaG, 
où% Óc TávtwG Srapxoioag' ÚnorxußBáver yàp, Öte ØsTep Å Ildvra otl pevðñ, 
. „+ Obâtv otev åANOÉG, . . . Oùðèv uădăov, ueră Tâv AAV xal èxuThv pol 
uh wăăov elvar: xal dă tToŭto totç ğAAoLç Exvriyv ovurepuypăpeL; c. 28, § 206: 
Tepl naoâv tæv Lxertrxöv puvâv Exeivo yeh TpoerAnpévær: öm mepl 705 AN- 
Oeics aùtàs elvat, mévtwg ob BaPefatovuea* óroð ye xal úp’ Eaurâv ară; 
àvarpeřoðat Aéyouev 86vaola., 2urepiypapoutvac xelvorç Tepi Gv Aéyovrtar: 

demie. Scepticismul pur reproşează Academiei numai faptul 
că ea este încă impură, întrucît spune că un astfel de asentiment 
este unrău,iar reținerea aprobării este un bine, — întrucît 
ei spun este şi nu spun pare; iată de ce nu s-au ridicat 
ei pînă la scepticismul pur. Însă aceasta nu e nimic altceva 
decît simplă formă : deoarece conţinutul suprimă îndată orice 
s-ar găsi în formă, înfăţişîndu-se ca o afirmaţie. Cînd spunem : 
„ceva este un bine, gîndirea îi dă asentimentul” şi întrebăm : 
„Dar ce este binele, ce este ceea ce are asentimentul gîndirii, 
ceea ce ea afirmă ca adevărat”, conţinutul aici este acela că 
gîndirea nu trebuie să-și dea asentimentul; prin urmare, forma 
este: „E ste un bine”, — însă conţinutul este că nu trebuie 
să considerăm ceva ca bun, ca adevărat. Tot astfel scepticii 
mai obiectează că academicii spun, cum am amintit, că trebuie 
să preferăm o probabilitate alteia, cît priveşte adevărul, ca şi 
cînd o reprezentare ar fi mai mult sau mai puţin adevărată, 
sau ca şi cum probabilitatea ar face-o pe una preferabilă alteia. 
Dimpotrivă, scepticii nu pronunţă nici fiinţă (ei vor să-l 
ştie chiar pe este transformat în pare), şi nici nu deose- 
besc o reprezentare de alta în ce priveşte temeiul, adevărul ei : 
ci oricare este pentru ei în această privință egală cu celelalte, 
— una tot atît de puţin ca şi cealaltă ceva ce ar putea fi consi- 
derat ca adevărat. A prefera este deci şi ea una din formele pe 
care le atacă scepticii ; expresii ca «a prefera » sună încă prea 
pozitiv *. În jurul acestei chestiuni s-a dus o dispută care le-a 
dat mult de lucru. 


Dar scopul scepticismului este, în genere, ca 
din dispariţia a orice e obiectiv, a orice este considerat ca ade- 
vărat, ca existent sau ca general, din dispariţia a orice e deter- sso 
minat, afirmativ, atît întrucît e determinat ca senzorial cît şi 
întrucît e determinat ca gînd — şi din suspendarea 
(Epoche) asentimentului — să rezulte pentru conştiinţa de sine 
indiferența şi sentimentul de certitudine, adică ataraxia; 
astfel, este vorba de acelaşi rezultat pe care l-am constatat la 
filozofiile ultime despre care am tratat mai sus. Prin urmare, 
îndată ce conștiința de sine consideră ceva ca adevăr, fie ființă 
sensibilă, fie gîndită, ea, conştiinţa, este legată de aceasta, care 
pentru ea este esenţă, este ceva general care o depăşeşte, faţă 
de care ea se simte lipsită de realitate; iar cînd apoi acest ce 


* Sext. Empir., Pyrrh. hyp., I, c. 33, $$ 226—233. 

ferm dispare, conștiința de sine se pierde pe ea însăşi, — își 
pierde punctul de reazem. Liniştea ei depinde de subzistarea a 
ceea ce consideră ea ca existent şi adevărat. Însă acest adevăr 
străin şi determinat nu este ceea-ce-este-în-sine ; stă în necesi- 
tatea naturii lui să se clatine şi să cedeze; iar prin aceasta 
conștiința de sine îşi pierde ea însăşi echilibrul, zbătîndu-se 
în neliniște şi teamă. Conştiinţa de sine sceptică este însă 
tocmai liberarea de orice adevăr al acestei fiinţe şi de pornirea 
de a-ţi pune esenţa în ceva de felul acesta ; scepticismul a urmărit 
ca scop să nu considere ca valabil nimic ce e determinat şi 
deci finit. Pentru a dobîndi indiferența și libertatea conştiinţei 
de sine, aceasta trebuie să nu fie legată de nimic, spre a nu-şi 
pierde echilibrul ; fiindcă, atunci cînd este legată de ceva, ea 
devine neliniștită. Căci nimic nu este ferm, orice obiect este 
schimbător şi nestatornic ; şi, drept urmare, conştiinţa de sine 
ajunge neliniștită. Aşadar, scepticismul are scopul de a înlătura 
această înrobire inconștientă în care este înlănţuită conştiinţa 
de sine naturală, de a suprima această inconștientă stare de 
servitute față de ființă şi, întrucît gîndul se fixează în cuprinsul 
unui conținut, să-l vindece de acest conţinut fixat în gînd. Con- 
ştiinţa de sine face să dispară, pentru sine însăși, orice astfel 
de fiinţă, şi din această prăbușire a tot ce este finit, a tot ce e 
obiectiv, ia naştere liberarea sa subiectivă, simpla sa egalitate 
cu sine însăşi ; — o ataraxie dobîndită prin rațiune și cu putinţă 
de a fi câştigată numai prin rațiune. Reflectarea asupra a ceea ce 
sîntem în mod inconştient, gîndul, este cel ce aduce la conştiinţă 
ceea ce există în om ca înclinații, obişnuinţe etc., ceea ce este 
el, — şi totodată este cel ce dizolvă toate acestea, întrucît ele 
se contrazic în ele înseși; gîndul ne aduce la conștiință toate 
acestea. Şi „astfel ia naștere ataraxia, care se ţine de clătinarea 
a tot ce este finit ca umbra de corp” ; această egalitate, această 
independenţă, această linişte se introduce în chip nemijlocit și 
de la sine în conştiinţă, din amintita elătinare, o dată cu gîndul. 
Sextus Empiricus compară această ataraxie cu felul în care 
Apelles, pictînd un cal şi nereușind nicidecum să-i redea spuma, 
furios, aruncă în cele din urmă în tablou cu buretele pe care-şi 
ştersese pensula şi în care erau amestecate toate culorile, obţi- 
nînd în chipul acesta o reproducere fidelă a spumei. Tot aşa 
găsesc şi scepticii în amestecarea a tot ce există şi a tuturor 
gîndurilor egalitatea cu sine însăși a conştiinţei de sine, liniștea, 

adevărul, ataraxia” *. — Este acea indiferență pe care ani- 
malele o au de la natură, şi pe care omul o posedă prin raţiunea 
sa; ceea ce-l deosebeşte de animale. „Astfel, Pirrhon, o dată, 
pe o corabie în timpul unei furtuni, le arăta tovarășilor săi de 
călătorie, care îşi pierduseră curajul, un porc care, cu totul 
indiferent, continua să mănînce în liniște, spunîndu-le: de o 
astfel de ataraxie trebuie să dea dovadă şi înțeleptul”* * ; —dar s552 
ea nu trebuie să fie porcească, ci să fie născută din rațiune. 

În consecinţă, ceea ce constituie natura scepticismului este 
această conștiință de sine revenită la simplitatea ei din ceea ce 
ființează şi din ceea ce e gîndit. Ceea ce trecea de ceva ce este 
şi de ceva gîndit era deci considerat de ei numai ca ceva ce 
apare sau ca reprezentare ; dar ca o reprezentare după care se 
conducea scepticul în comportarea sa, în ceea ce făcea sau nu 
făcea. Anecdotele mai sus relatate, referitoare la Pirrhon, 
contrazic ceea ce spuneau scepticii în această privință. Fără 
îndoială, ei se conduceau după ceea ce vedeau, auzeau, după 
dreptul şi legile în vigoare, după ceea ce recomanda cumin- 
țenia* ** ; însă toate acestea nu aveau pentru ei semnificația 
unui adevăr, ci numai pe aceea a unei certitudini, a unei con- 
vingen subiective, care nu posedă valoarea a ceea-ce-este-în- 
sine-şi-entru-sine. 

Scepticismul s-a numit şi filozofie pirrhoniană, precum şi 
scepticism efectic, de la oxexrew, a căuta, a cerceta ****. 
Nu trebuie tradus oxtpic cu: doctrină a îndoielii sau manie a 
îndoielii. Scepticismul nu este îndoială. Îndoiala este tocmai 
contrariul liniștii, care e rezultatul scepticismului. Îndoiala vine 
de la «doi », este o zbatere încoace şi încolo între două şi mai 
multe [posibilităţi |]; omul nu-şi găsește liniştea nici într-o parte, 


* Sext. Empir., Pyrrh. hyp., Ic. 6, $ 12: "Apyiv èè ths Zxerezuniic al- 
7687 utv pauev elva thv ZArlda ro &rapaxrijoetv. ot yàp ueyxXopveie tæv 
&vOporuwv rapxooduevot dă iv èv totç roăyuxot åvwpaitav xal Grropoivres 
tiov abrâv xP) uădhov ovyxarariGec0a. îjA0ov Ei tò inreiv, vi me &An0ts 
2ozuv èv totç rpăyuaat xal ti Weiăog: dc Ex mic ErrtxploeaG TOVTOV åtapax- 
miisovres. Ibidem, c. 12, § 25—30:... ʻO doptorâv mepi tõv mp6 Thv pvorv 
xav Î uauâv, odve Bwoxet tt otire PevyeL ouvtTóvwç . . . 'Evutv rois oč ao- 
moi àrtapačiav midoe elva pauev 705 Exertrxoð: èv 82 trois xatyvayxacué- 
votg uetprordÂerxv. 

** Diog. Laertios, IX, § 68. 

*** Sext. Empir., Pyrrh. hyp., I, c. 8, $ 17: &noXovGoduev yàp tiv Aóy@ 
naTă TÒ parvópevov ÝroðeLxvðvti duiv tò Civ mpòs tà rărpla E0m, xal row 
vóuouG, xal TG &ywyăs; xal tà olueta ráðn. 

**** Ibidem, I, c. 3, § 7. 

nici în cealaltă; — și totuși trebuie să şi-o afle fie într-o 
parte, fie în cealaltă. De exemplu, îndoiala în ce priveşte 
nemurirea sufletului, existența lui Dumnezeu ; înainte cu 40 
de ani s-a scris mult despre aceste probleme", — s-a descris, 
ca, de pildă, în Mesia [lui Klopstock], nefericirea cauzată de 
îndoială, că omul vrea să-şi găsească liniştea optînd pentru 
una sau cealaltă poziție. Dimpotrivă, scepticismul este indi- 
ferent faţă de amîndouă; aceasta este poziţia pe care se aşază 
ataraxia scepticismului. 

Prin urmare, scepticismul se comportă negativ față de orice 
are forma generalului şi a ființei, — faţă de forma unui general, 
care e gînditul stoicilor, un concept determinat, un conţinut 
într-o formă simplă a gîndului ; — negativ față de existentul 
propriu certitudinii sensibile în genere, care trece în mod naiv 
de adevăr; adică față de epicurism, care afirmă în chip con- 
ştient drept adevăr certitudinea sensibilă. (În măsura în care 
scepticismul se limitează la această negaţie, el este un m o- 
ment al filozofiei însăși, care, îndreptată negativ şi 
ea contra ambelor poziţii amintite, le recunoaşte ca adevărate 
numai întrucît sînt depășite. Numai că scepticismul vrea să 
ajungă mai departe ; el are pretenţia să urce pînă la idee și să 
biruie ideea speculativă. Însă aceasta cuprinde în ea scepti- 
cismul însuşi ca moment şi, la rîndul ei, îl depăşeşte.) Scepti- 
cismul poate ieşi, desigur, învingător împotriva ambelor poziții 
menţionate; însă ideea nu se confundă nici cu una nici cu 
cealaltă, iar scepticismul nu atinge de loc raţionalul. Aceasta 
este eterna neînțelegere cu scepticismul a celor ce nu cunosc 
natura ideii; ei cred că adevărul aparţine cu necesitate uneia 
dintre cele două forme, adică el este fie un concept deter- 
minat, fie o ființă determinată. Împotriva conceptului ca con- 
cept, a conceptului absolut, nu se îndreaptă scepticismul; 
dimpotrivă, conceptul absolut este arma sa, numai că scepti- 
cismul nu e conștient de acest lucru. — Pe de o parte, vom 
vedea acea armă îndreptată contra finitului, pe de altă parte, 
vom vedea şi felul în care el își va încerca forțele faţă de ceea 
ce e rațional. 

Modul general al scepticismului a constat deci mai 
precis în faptul că, după cum se exprimă Sextus, „el s-a înfă- 
țișat drept o forţă dea o pune într-un fel oarecare 
ceea ce este simţit şi ceea ce e gîndit” (ceea 


* Prelegerile din 1825—1826. 

ce e simțit, luat potrivit formei epicuriene, ceea ce este gîndit, 554 
luat după forma stoică: conștiință nemijlocită şi conștiință gîn- 
ditoare; — ambele clase la un loc cuprind tot ce poate fi opus 
în vreun fel oarecare) : „fie că este opus sensibilul sensibilului și 
gînditul gînditului, fie că este opus sensibilul gînditului sau 
gînditul sensibilului”, — adică a arăta o contradicţie între 
acestea sau a arăta referitor la tot ce e determinat că „orice 
determinat are tot atîta valoare şi valabilitate cîtă are şi opusul 
lui”, sau că el este indiferent față de convingere ori neconvingere, 
încît primul rezultat este că ambii sînt valabili, că deci fiecare 
din ei este numai aparență, — „de unde ia naştere, aşadar, 
suspendarea judecății” (reținerea asentimentului prin care con- 
siderăm ceva ca adevărat) „şi din ea apoi liberarea de orice 
mişcare a sufletului” *. Şi, potrivit acestui fel de a vedea tot- 
deauna, scepticismul se exprimă: aceasta numai pare aşa. 
Însă scepticii merg mai departe decît adepţii idealismului 
modern, pur formal. Ei au de-a face cu conţinutul şi arată 
despre orice conţinut, fie el simţit ori gîndit, că posedă un 
conţinut ce-i este opus. Prin urmare, ei demonstrează existenţa 
contradicției înăuntrul acelui conținut, arată că 
despre tot ce este stabilit e valabilă şi aserțiunea opusă. Cu 
toată aparenţa de care vorbeşte, acesta este elementul obiectiv 
al scepticismului; el nu este idealism subiectiv. „Astfel, de 
exemplu, sensibilul este opus sensibilului, menţionîndu-se faptul 
că acelaşi turn apare, văzut de aproape patruunghiular, iar 
văzut din depărtare rotund”, prin urmare că se poate afirma în 
chip egal și una şi alta. Acum, acest exemplu este banal, dar 
ceea ce importă este gîndul cuprins în el. „Sau gînditul este 555 
opus gînditului. Pentru a dovedi că există providenţă”, care 
răsplăteşte binele şi pedepseşte răul, „oamenii se referă la 
sistemul corpurilor cereşti. Împotriva acestei dovezi se invocă 
faptul că celui bun îi merge adesea rău, iar celui rău îi merge 
bine; prin aceasta demonstrăm că nu există providenţă””. Cînd 
e vorba de „opoziţia dintre ceea ce e gîndit şi ceea ce este 
sensibil”, se citează argumentarea lui Anaxagora care, deşi 
zăpada se înfăţişează ca albă, afirma, sprijinit pe temeiuri 
scoase din gîndire, că zăpada este neagră; deoarece „ea este 


* Sext. Empir., Pyrrh. hip., c. 4, $$ 8—10; Ibidem, c. 6, $ 12: ovora- 
coea òè týs Xxerruxije toriv &oxh uăhora tò mavri Ayw Aóyov loov 
&vrixetola. Şi c. 4, $ 9: âvrixetutvoug È A6yovg nmaparaußdvouev, odl Tdv- 
TOG ATÓPAOLV nai XATÁPAOLV, GAY TAG ytl TO: uayouévovç. 

apă îngheţată, iar apa” n-are culoare, este” deci „neagră, prin 
urmare neagră trebuie să fie şi zăpada” *. 

Să cercetăm acum mai de aproape cum procedau 
scepticii. Procedeul general consta în a opune oricărui ce deter- 
minat, afirmat, gîndit, altceva-ul acestuia (sein Anderes); 
acest procedeu ei l-au redus la anumite forme. Potrivit 
naturii înseși a scepticismului, nu putem pretinde un sistem 
de propoziţii ; ni se arată numai forme generale, metode ale 
acestei puneri în opoziție. Cum orice gînduri sînt considerate 
de sceptici ca accidentale, întîmplător este şi felul de a le ataca : 
ele sînt doar moduri generale ; contradicţia apare o dată într-un 
fel, altă dată într-alt fel. 

Mai precis, scepticii folosesc, ca moduri determi- 
nate ale acestei opuneri, anumite nu teze, ci tropi, întor- 
sături prin care se realizează suspendarea judecății. Tropii sînt, 
propriu-zis, întorsături, forme, aplicate la tot ce e gîndit şi 
simţit, pentru a arăta că acestea nu sînt în sine, ci sînt aşa 
numai în relaţie cu alt ceva; că, prin urmare, ceea ce este se 
răsfrînge în alt ceva, şi acest alt ceva se răsfrînge în el, că, deci, 
în genere, ceea ce este, pare numai; — ei arată aceasta nemij- 
locit, din lucrul însuşi, şi nu din alt ceva, afirmat ca adevărat. 
De exemplu, dacă spunem că ştiinţa empirică nu este adevă- 
rată, fiindcă adevărul este numai în rațiune, am presupus 
numai contrariul; nici dovedirea adevărului raţiunii, în ea 
însăşi, nu este o infirmare, deoarece aceasta se află astfel, cu 
drept egal, alături de cealaltă teză şi chiar înăuntrul ei. Învă- 
țătura sceptică constă în acești tropi, în arta de a dezvălui 
contradicții. Prin urmare, noi trebuie să lămurim numai aceste 
întorsături, aceşti tropi. 

Înşişi scepticii (Sextus) disting printre aceste forme unele 
mai vechi şi altele mai noi: zece la număr aparţin 
scepticilor mai vechi şi cinci (sau şapte) scepticilor mai noi**. 
Din indicaţiile lor va reieși că tropii mai vechi sînt îndreptaţi 
împotriva conștiinței obișnuite, în general, şi aparţin unei gîn- 
diri puţin dezvoltate, — unei conştiinţe care are în primul 
rînd înaintea ei ființa senzorială. Ei se îndreaptă împotriva 
a ceea ce numim credință comună în adevărul nemijlocit al 
lucrurilor, şi o infirmă într-un mod tot atît de nemijlocit, nu 
cu ajutorul conceptului, ci referindu-se la ființa contrară. 


* Sext. Empir., Pyrrh. hyp., I, c. 13, §§ 32—33. 
** Ibidem, c. 14, § 36; c. 15, § 164; c. 16, § 178. 

Chiar în înşirarea lor aceşti tropi manifestă această absenţă a 
conceptului. Însă cei cinci tropi de mai tîrziu prezintă mai mult 
interes. Acești tropi se îndreaptă împotriva reflexiei, asupra 
unei conștiințe ce se referă la intelectul dezvoltat, împotriva 
categoriilor ştiinţifice, — contra faptului de a fi gîndit alsenzo- 
rialului, contra determinării acestuia prin concepte. De exemplu, 
primii tropi contra unui este: acesta este unpatrulater; 
cei din urmă împotriva lui: acest lucru este unul. Acum, 
dacă cei mai mulţi dintre tropii mai vechi ne pot părea cu totul 
banali, trebuie totuşi să-i admitem, căci aparțin istoriei și sînt, 
în esență, îndreptaţi împotriva formei este”. Or, fără îndoială, 
este o conştiinţă abstractă superioară aceea care își ia ca obiect de 
combătut forma aceasta abstractă a lui „este”. Aceşti tropi 
se înfăţişează ca foarte banali şi comuni, însă şi mai banală 
şi comună este realitatea aşa-numitelor obiecte exterioare, cu- 
noaşterea nemijlocită : „Albastrul este, acesta este galben”; 
nu mai putem de loc să vorbim de filozofare, cînd se afirmă 
cu indiscreție aşa ceva. Scepticismul a fost în chip esenţial 
departe de a considera ca adevărate lucrurile aparținînd certi- 
tudinii nemijlocite. În timpul din urmă, Schulze din Göttingen 
a făcut vîlvă mare cu scepticismul său. El a scris şi un Enesidem, 
expunînd şi în alte lucrări ale sale scepticismul, împotriva lui 
Leibniz şi Kant. În. scepticismul acesta modern se admite 
că ceea ce se găsește în conștiința noastră nemijlocită, adică 
tot ce este de natură sensibilă, este adevărat. Scepticii au 
admis că trebuie să ne conducem după ceea ce este de natură 
sensibilă, nu le-a trecut însă prin minte să considere sensibilul 
ca pe ceva adevărat. Scepticismul modern este îndreptat numai 
împotriva gîndului, a conceptului şi a ideii, deci contra a ceea 
ce e superior din punct de vedere filozofic. Prin urmare, acest 
scepticism modern lasă neatinsă realitatea lucrurilor exterioare, 
şi afirmă numai că din această realitate nu se poate trage nici o 
concluzie cît priveşte gîndul. Dar aceasta nu este nici măcar 
o filozofie pentru ţărani, fiindcă ţăranii ştiu că toate lucrurile 
pământești sînt pieritoare, că deci ființa acestora preţuieşte tot 
atât cît şi nefiinţa lor. În schimb, scepticismul antic, pe care-l 
examinăm acum, se îndreaptă tocmai împotriva realităţii lucru- 
rilor. Trebuie să indicăm acum mai de aproape tropii acestuia. 


1. La tropii mai vechi constatăm chiar absența 
abstracţiei, neputinţa de a cuprinde diversitatea lor sub puncte 

de vedere mai simple, generale; pe de o parte, ei se concen- 
trează toţi într-un concept simplu, pe de altă parte, în diferenţa, 
lor, ele se subordonează cîtorva determinaţii simple și necesare. 
Sextus Empiricus * însuşi observă că „trei tropi îi cuprind pe 
toţi ceilalți în ei : unul este subiectul care judecă, al doilea este 
aceea ce se judecă, al treilea, ceea ce conțin amîndouă laturile”, 
— adică relaţia subiectului cu obiectul. Cînd gîndirea este dez- 
voltată mai mult, ea cuprinde lucrurile laolaltă, în aceste deter- 
minaţii mai generale. Trebuie să expunem pe scurt tropii; la 
cei mai vechi se poate constata absenţa abstracției. Din aceşti 
tropi trebuie să rezulte deci incertitudinea cunoaşterii nemij- 
locite. Aşadar, referitor la incertitudinea a ceea ce exprimăm 
prin afirmaţia „este”, avem: 


a. „Primul trop, diversitatea organiza- 
tiei animale, faptul că în fiinţe diferite iau naștere sen- 
zaţii şi reprezentări diferite despre acelaşi obiect. Scepticii 
trag această concluzie din originea felurită a ființelor, dat fiind 
faptul că unele iau naştere prin împerechere, altele fără împe- 
rechere”, printr-o generatio aegquivoca ; „unele se nasc din ouă, 
altele vin pe lume direct vii ete. Ele au origine diferită, şi astfel 
multe lucruri se înfăţişează altfel pentru ele; ele au deci con- 
stituţie diferită, natură diferită, şi acelaşi lucru apare altora 
altfel, produce reprezentări diferite”. Obiectele se modifică 
după organism, „ca, de exemplu, culorile, pentru cel ce suferă 
de icter ; ceea ce apare ca alb, cel cu icter îl vede galben”, el 
vede verde ceea ce altora le apare ca albastru; ceea ce este 
simţit de unul într-un fel, de altul e simțit în alt fel. „„Astfel, 
de exemplu, ochii animalelor sînt alcătuiți în chip diferit, la 
specii diferite, şi au culori diferite, sînt spălăciţi, suri, roşii; 
prin urmare şi ceea ce este simțit trebuie să apară diferit în 
ei? **.— Această deosebire a subiectelor produce, fără îndoială, 

559 O deosebire a senzaţiei sau a felului în care li se înfățișează ceva, 
iar aceasta produce o deosebire a reprezentării, adică faptul că 
ceva este făcut astfel; senzația determină reprezentarea felului 
cum este ceva făcut, fel care devine diferit datorită caracterului 
diferit al senzaţiei. Însă, cînd spunem : „acesta este”, acesta, 
este ceva ferm, ceva ce se menţine în toate împrejurările; 


* Sext. Empir., Pyrh. hyp., I, c. 14, $ 38. 
** Ibidem, §§ 40—44. 

scepticii, dimpotrivă, arată că totul este în mișcare. Egalitatea, 
identitatea cu sine este prin aceasta suprimată; dar, întrucît 
este suprimată această identitate sensibilă, această generalitate, 
își face apariţia alta. Generalitatea sau ființa rezidă tocmai 
în faptul că ştim că așa apar lucrurile celor ce suferă de icter 
(exemplul banal de adineaori), că este cunoscută, adică, legea 
pe baza căreia se produce o schimbare a senzaţiei. Prin urmare, 
această generalitate este senzorială ; ea este modificată, cel cu 
icter vede altfel; avem astfel iarăşi o generalitate, legea; — re- 
laţia celui ce suferă de icter cu senzația sa: necesitate. Dar, 
se înţelege, această generalitate senzorială nu este generalitate 
adevărată, fiindcă e nemijlocită, nu e cunoscută ; şi ei, ca gene- 
ralitate senzorială, ca ființă sensibilă, i se demonstrează pe 
bună dreptate, chiar înăuntrul ei însăşi, lipsa ei de generali- 
tate ; — necesitatea legii este o altă generalitate. Împotriva 
enunţului „acesta este albastru fiindcă așa îl văd eu”, încît el 
este pur şi simplu considerat ca albastru deoarece aşa îl văd 
eu, se trimite, pe drept cuvînt, la un alt mod nemijlocit al 
existentului, pentru care obiectul respectiv nu e albastru. 


b. „Al doilea trop, diversitatea oameni- 
lor” în ce priveşte senzațiile şi stările lor, se reduce în ansam- 
blul lui la primul. „Cu privire la deosebirile corporale”, scep- 
ticii invocă felurite „idiosincrazii”. De exemplu, contra pro- 
poziţiei : „umbra este răcoroasă”, ei obiectează că „cineva a 
îngheţat la soare şi s-a încălzit la umbră”. Cucuta este otrăvi- 
toare, şi totuși „a existat şi cineva care a putut înghiţi fără 
pericol o mare doză de cucută”; prin urmare, predicatul 
«otravă» nu este obiectiv, asupra unora are efect, asupra altora 
nu; — unul simte într-un fel, altul în alt fel. „Iată de ce oamenii 
trebuie să fie diferiți și ca spirit şi să susțină cele mai contra- 
dictorii judecăţi, încît nu ştii cui să-i mai crezi. Să crezi majori- 
tăţii? e lucru pueril, căci nu-i poţi întreba pe toți” *. — Acest 
trop se referă iarăşi la ceea ce este nemijlocit ; dacă este vorba 
numai de a crede ceva fiindcă aşa spun alţii, evident, se ivesc 
numeroase contradicții. Însă o atare credință, care vrea numai 
să creadă, este în realitate incapabilă să perceapă ceea ce se 
spune ; ea este perceperea nemijlocită a unei propoziţii nemij- 
locite. Deoarece ea nu vrea temeiul ; temeiul este abia mijlocirea 
şi sensul cuvintelor propoziției nemijlocite. Diversitatea oame- 


* Sext. Empir. Pyrrh. hyp. I, c. 14, $$ 79—80, 81—82, 85—89. 

nilor în genere este ceva ce se întîlneşte azi şi în alt chip. Se 
spune că oamenii diferă în privinţa gustului, a religiei etc.; 
religia trebuie lăsată pe seama fiecăruia; fiecare să-şi aibă 
poziţia sa proprie în ce priveşte religia, concepţia sa despre 
lume. Urmarea acestui fel de a vedea este că în ce priveşte 
religia nu există nimic obiectiv, adevărat, totul se reduce la 
subiectivitate, făcîndu-şi apariţia un indiferentism faţă de orice 
adevăr. Atunci nu mai există nici o biserică; fiecare îşi are 
biserica sa, liturghia sa pentru sine, fiecare își are propria sa 
religie. — La acestea se poate deja adăuga observaţia că scep- 
ticii — ca în toate timpurile cei ce vor să se dispenseze de obo- 
seala filozofării sub un pretext oarecare şi vor să justifice 
această dispensare — invocă aici, cu deosebire, diversitatea 
filozofiilor. Sextus Empiricus este, sub acest raport, foarte 
abundent. Dacă principiul stoicilor este valabil, aşa cum se pre- 
zintă el nemijlocit, atunci tot atît de valabil este ï principiul 
opus al epicurienilor, el conține tot atîta adevăr. In realitate, 
modul acesta simplu al prezenței opuşilor este un moment în 
dezvoltarea naturală a omului. Cutare lucru este valabil în 
oraşul său, în țara sa; omul trăieşte cu totul inconştient în 
acest fel, potrivit acestor moravuri, fără să se fi gîndit vreodată 
că el are aceste moravuri. Ajunge într-o ţară străină, se miră 
mult, află abia prin contrast că el are cutare obișnuinţă, şi 
ajunge în același timp la nesiguranța dacă e rău ceea ce este al 
său, ori contrariul acestuia. Deoarece contrariul a ceea ce era 
valabil pentru el este tot atît de valabil, şi alt temei el nu 
avea, — goală categorie a diversităţii. Cînd se spune, în chipul 
acesta, că cutare este teza, este afirmaţia cutărei filozofii : se 
constată cea mai mare diversitate. Şi atunci își face apariţia 
trăncăneala : deoarece cele mai mari capete ale tuturor timpu- 
rilor au gîndit în mod atît de felurit şi nu s-au putut înțelege, 
ar fi lipsă de modestie să te crezi capabil de ceea ce n-au fost 
ele; iar teama de cunoaştere mai înfăţişează încă şi inerția, 
rațiunii lor ca pe o virtute ! Se pare că diversitatea nu poate fi 
negată, ea este un fapt: Tales, Platon, Aristotel au filozofat 
altfel, — ei nu ne par numai nouă astfel, ci s-au combătut 
unii pe alţii. — Însă, chiar această manieră de a voi să cunoşti 
filozofiile din astfel de propoziţii dovedește neînțelegere a filo- 
zofiei ; astfel de propoziţii nu sînt filozofice, şi nu exprimă 
filozofia. Ea, tocmai, nu este acest ce nemijlocit al unei propo- 
ziții, cunoaşterea care este esenţialul e lăsată la o parte. Astfel 
de oameni văd orice într-o filozofie, numai însăși filozofia 

acesteia nu o văd. Oricît ar fi de diferite sistemele filozofice, 
totuşi ele nu sînt atît de diferite ca albul şi dulcele, verdele și 
asprul, ci ele se acordă între ele în faptul că sînt filozofii, şi 
tocmai acest lucru este trecut cu vederea. Cît priveşte diversi- 
tatea filozofiilor, trebuie să observăm că este vorba aici de o 
valabilitate nemijlocită şi de o formă prin care esenţa filozofiei 
este exprimată într-un mod nemijlocit. Împotriva lui « este », 
acest trop e fără îndoială valabil şi el; toţi tropii sînt îndreptaţi 
împotriva lui « este ». Dar adevărul nici nu e acest « este » sec, 
ci e în mod esenţial proces. Diversitatea relativă a filozofilor 
— a poziţiei (tropul 5) — este întotdeauna o interdependenţă, 
de aceea ea nu e un «este». 


c. „Al treilea trop este diversitatea organi- 
zării aparatelor senzoriale unele față de altele” 
(propriu-zis, un trop subordonat); „de exemplu, faptul că, pe o 
suprafață pictată, ceva îi pare ochiului ridicat, iar pipăitu lui 
nu” * (acestuia îi pare plan, neted) etc. — De fapt, o asemenea 
determinare făcută pe baza unui simţ oarecare nu constituie 
adevărul lucrului, nu constituie ceea ce este acesta în sine. 
Este necesară conştiinţa că o înşirare lipsită de gînd, ca „,albas- 
trul, colţurosul etc. este”, nu epuizează şi nu exprimă esența 
lucrului ; acestea sînt numai predicate, ele nu exprimă lucrul 
ca subiect. Important este să se atragă atenţia asupra opozi- 
ției ce există între simțuri; acestea se contrazic, acelaşi lucru 
este prins altfel de diferitele simțuri. 


d. „Al patrulea trop se referă la diversitatea 
împrejurărilor în subiect, potrivit stărilor în care 
se află, schimbărilor ce se produc în el, care trebuie să oprească 
orice afirmaţie despre ceva. Acelaşi lucru apare aceluiaşi om 
altfel, după cum, de exemplu, omul se află în repaus ori în 
mişcare ; şi tot astfel somnul sau veghea”, liniștea şi emoţiile 
sufletului, pasiunile, „ura sau iubirea, starea de treaz sau beţia, 
tinereţea sau bătrîneţea etc. În mijlocul acestor împrejurări 
diferite judecăm adesea în chip foarte diferit despre unul şi 
acelaşi obiect ; de aceea, şi pentru acest motiv, ceva trebuie 
considerat numai ca fenomen” **. 


e. „Al cincilea trop se referă la diferitele po- 
ziţii, distanţe şi locuri; din orice poziţie diferită, 


* Sext. Empir., Pyrrh. hyp., I, c. 14, $$ 91—92. 
** Ibidem, $$ 100 ş. u., 112. 

lucrul apare altfel”. Poziţie : „un coridor” lung „pare celui ce 
se află în față (la unul din capetele lui) ascuțit, în fund (la celă- 
lalt capăt); dar, cînd se duce acolo, constată că coridorul are 
în fund aceeaşi lățime pe care o constatase în față. Distanţa 
este”, propriu-zis, tot astfel, „o diferență de mărime și de 
micime a obiectelor. Loc : lumina dintr-un felinar este slabă de 
tot la lumina soarelui, şi totuși străluceşte în întuneric”; prin 
urmare, nu putem spune că lumina străluceşte. ,„,Gîturile po- 
rumbeilor strălucesc altfel privite din poziţii diferite” ; acesta 
pare albastru văzut de aici, și galben văzut de acolo *. Mai 
cu seamă despre mişcare există diferite păreri. Cea mai cunoscută 
opoziţie este aceea a rotirii Soarelui în jurul Pămîntului, sau a 
Pămîntului în jurul Soarelui. (Pămîntul trebuie să se rotească în 
jurul Soarelui, și totuşi aparența este tocmai contrară.) Însă 
dovada, prin temeiuri, a faptului din urmă nu aparține aici; 
— ceea ce aparține aici e faptul că, întrucît o senzaţie oarecare 
contrazice altă senzaţie, ea nu exprimă ființa. 


f. „Al şaselea trop este luat din amestecul lu- 
crurilor, întrucît nimic nu este prins de simțuri singur şi izolat, ci 
numai amestecat cu alt ceva ; ceva este modificat de amestecul 
cu alt ceva”. De exemplu, un miros pluteşte în aer şi este legat 
de cutare ori cutare temperatură ; „mirosurile sînt mai tari la 
căldura soarelui decît în aer rece etc. Apoi, un astfel de amestec 
se produce şi datorită subiectului însuşi. Ochii sînt compuși din 
diferite membrane şi umori, urechea are diferite canale etc. ; prin 
urmare, aceste organe nu pot lăsa să vină senzaţia — lumina, 
vocea — pură la noi, ci sensibilul ajunge la ochiul nostru numai 
amestecai cu aceste membrane și tot astfel cu canalele ure- 
chii” **. — (Ca să vorbim în aceeaşi manieră) putem spune tot 
astfel şi că sensibilul este purificat în aceste organe senzoriale : 
de exemplu, vocea, venită dintr-un suflet, sosește transformată 
în ceva corporal, iar urechea care o percepe o purifică din nou. 


g. „Al şaptelea trop este coeziunea, mărimea sau 
cantitatea lucrurilor, datorită cărora ele par diferite”. De 
exemplu, sticla este transparentă ; însă cînd e zdrobită, deci 
cînd se modifică coeziunea, ea îşi pierde transparenţa. „Cornul 
ras al ţapilor este alb, dar bucata întreagă este neagră; sau 
marmura de Carara pulverizată pare albă, în bucata întreagă 


* Sext. Empir., Pyrrh. hyp., I, c. 14, §§ 118—120. 
** Ibidem, §§ 124—126. 

însă ea pare galbenă”. Tot astfel cantitatea, ea nu este sub- 
stanţă : „O cantitate potrivită de vin întăreşte și înviorează, 
o cantitate mare de vin distruge corpul ; tot aşa stau lucrurile 
şi cînd e vorba de medicamente” *. — Afirmația că compoziția, 
şi cantitatea ar fi ceva indiferent față de calitate şi disoluţie 
este o abstracție; modificarea cantităţii modifică şi calitatea. 


h. , Al optulea trop” (relaţia, acesta este un trop 
general) „rezultă din relativitatea lucrurilor” 
(relativitatea a tot ce există şi e gîndit este o determinatie 
mai mult interioară, mai esenţială, la care evident se reduc, 
în definitiv, toţi tropii despre care a fost vorba pînă acum), 
„strop potrivit căruia conchidem că, dat fiind faptul că totul 
este în raport cu ceva” (numai în raport cu ceva determinatul 
apare determinat astfel), „trebuie să ne reținem asentimentul 
referitor la ceea ce el este pentru sine și conform naturii” 
(substanţei) „sale. Notăm că noi întrebuinţăm aici cuvîntul 
este, dar numai în sensul de pare. Raportul este luat în 
două privinţe : 1) cu referire la subiect, la cel ce judecă ; această 
deosebire am văzut-o în tropii precedenţi; 2) cu referire la 
obiect, la ceea ce urmează să fie judecat; ca la dreapta și 
la stînga” **. — Sextus „argumentează în felul următor : Ceea 
ce este afirmat pentru sine şi deosebit de altceva, cum se deose- 
beşte el de ceea ce este numai relativ? Diferă oare de acesta, 
ori nu diferă? «) Dacă nu diferă de acesta, ar fi el însuși ceva 
relativ. 6) Dacă diferă, el este tot ceva relativ, căci ceea ce 
diferă se raportă la ceva, deoarece este afirmat în relaţie cu 
acel ceva de care diferă. Relativitatea în genere se găsește în 
ceea ce este afirmat ca absolut”; dar raportul însuşi este un 
raport în el însuși, nu un raport faţă de altceva. Raportul 
conține opoziția : ceea ce este în raport unul cu altul, este 
întîi independent pentru sine ; al doilea însă, întrucît e în raport, 
este şi dependent. Anume, cînd ceva nu există decît raportat 
la altceva, acest altceva este părtaş la existenţa lui ; prin urmare, 
acel ceva nu există pentru sine. Însă dacă acest altceva al său 
ţine deja de el, atunci de el ţine însăşi neființa lui; şi el este 
un ce contradictoriu, de îndată ce nu există fără al său alt- 
ceva. „Dar, fiindcă nu putem separa relativul de al său alt- 


* Sext. Empir., Pyrrh. hyp., I, c. 14, §§ 129—131, 133. 
** Ibidem, §§ 135—136. 

ceva, nici nu ştim ce este el pentru sine, după natura sa; 
în consecinţă, trebuie să ne reținem asentimentul” *. 
Lă 


i. „Al nouălea trop se referă la întîmplarea mai 
rară sau mai frecventă a lucrurilor; aceasta modifică 
şi ea judecata noastră despre lucruri. Ceea ce se întîmplă 
mai rar este mai prețuit decît ceea ce se întîmplă mai des; şi 
obișnuinţa face ca unul să judece lucrurile într-un fel, iar altul 
în altfel. Prin urmare, obișnuinţa este şi ea o împrejurare care 
ne îngăduie să spunem că lucrurile ne par a fi aşa, și nu că 
ele sînt în general aşa” **. Cînd spui: «aceasta este aşa », ţi 
se poate arăta o împrejurare în care lucrului îi revine predi- 
catul contrar. Astfel, cînd e vorba de om, în abstract, este 
esenţial ca oamenii să aibă un principe? — Nu. — Să aibă clase 
sociale ? — Nu. — Republică? — Nu; ete. Fiindcă acestea în- 
tr-un caz există, în alt caz nu. 


k., Al zecelea trop priveşte îndeosebi eticul, se 
referă la moravuri, la obiceiuri şi legi”. Ceea ce este moral, 
ceea ce e legal, tot astfel nu este moral sau legal: ceea ce 
trece aici drept just este considerat în altă parte ca injust. În 
privinţa aceasta, comportarea scepticismului constă în ,a de- 
monstra că e valabil contrariul a ceea ce este considerat ca 
lege valabilă”. Potrivit felului obișnuit de a înțelege valabili- 
tatea cutărui sau cutărui lucru, de exemplu a faptului că fiul 
trebuie să plătească datoriile tatălui său, argumentul ultim 
pentru aceasta este de a spune că aceasta este legea sau obiceiul 
— unicul temei este că lucrul este pur şi simplu aşa, 
aceasta e legea în vigoare. Împotriva acestui argument, scep- 
ticii arată că şi contrariul este valabil. „Fiul preia datoriile 
tatălui, aceasta este legea în Rodos”. Scepticul arată că „fiul 
nu le preia în Roma, dacă a renunțat în general la averea 
părintească” ***. Dacă, întocmai ca la ceea-ce-e s t e, acest ce 
determinat trece de adevărat fiindcă este, se prezintă contrariul, 
faptul că acesta există mai degrabă; tot astfel cînd e vorba 
de legi : dacă temeiul lor este faptul că sînt în vigoare, tot așa 
stau lucrurile şi cu contrariul lor. Şi fiindcă fiecare este tot 
atît de valabilă ca cealaltă, nu e valabilă nici una. 


* Sext. Empir., Pyrrh. hyp., c. 14, $$ 137, 140. 
** Ibidem, §§ 141—144. 
*** Ibidem, $$ 145, 148—149. 

Vedem, aşadar, că aceşti tropi nu sînt, propriu-zis, întorsă- 
turi logice; ei nu se bazează pe concept, ci procedează em- 
piric, — în mod nemijlocit împotriva empiricului. Certitudinea 
nemijlocită înfăţişează ceva ca adevărat; contrariul acestuia 
este iarăşi doar înfățișat ca fiind tot atît de cert, deci se arată 
ca valabil modul-diferit-de-a-fi (sein Anderssein) ; pentru ori- 
care alt punct de vedere este demonstrată şi nevalabilitatea 
lui. Acest mod-diferit-de-a-fi al lui, ca să fie valabil, se raportă 
la diferite împrejurări, pe care le conţin tropii. Cum am amin- 
tit deja, neegalitatea unui același lucru ce apare ţine ori de subi- 
ectul care judecă; — avem atunci primii patru tropi: cel ce 
judecă este sau animalul, sau omul, sau un simț al acestuia, 
sau dispoziţii speciale ale lui. Ori [inegalitatea ține] de obiect ; 
— aici se cuprind tropul al şaptelea şi al zecelea: cantitatea 
face dintr-un lucru cu totul altceva; moralitatea este socotită 
în diferite locuri drept singură .absolută, cu excluderea şi 
interdicţia unei alteia. În sfîrşit, tropul al cincilea, al șaselea, 
al optulea şi al nouălea se referă la legătura subiectului cu 
obiectul, adică toţi aceşti tropi la un loc conţin raportul 
că nimic nu se înfăţişează în sine, ci în relație cu altceva. 

Conţinutul și forma acestor tropi trădează originea lor 
mai veche. Conţinutul lor, care se ocupă numai de fiinţă, 
nu dovedeşte decît schimbarea: adică înregistrează alte- 
ritatea, nestabilitatea manifestării conținutului, nu arată con- 
tradicţia inerentă în el însuşi, adică în conceptul lui. Forma 
lor : aceşti tropi dovedesc o gîndire neexercitată care încă nu 
subordonează mulțimea tropilor sub punctele ei de vedere 
generale, cum face Sextus, sau care aşază generalul, relativi- 
tatea, alături de modurile ei particulare. — În parte, aceşti 
tropi se înfăţişează ca foarte banali şi plaţi, iar noi nu sîntem 
obișnuiți să punem prea mare greutate pe o astfel de manieră 
şi să-i atribuim însemnătate. Dar, în realitate, împotriva dog- 
matismului simțului comun, ei aduc argumente cu totul potri- 
vite. Acesta spune pur şi simplu : acest lucru este aşa fiindcă 
este aşa, oricine susține aceasta referindu-se la experienţă. 
Acești tropi îi arată că perceperea sa este împovărată cu acci- 
dentalităţi şi diversităţi, care îi înfățișează lucrul cînd într-un 
fel, cînd altfel, şi îi arată că el însuşi, sau un alt subiect, 
spune, în chip tot atît de nemijlocit, sprijinit pe acelaşi temei, 
adică pe nici unul, că nu este aşa, ci e mai curînd invers. 
— Semnificaţia acestor tropi este încă actuală. Cînd credința 

şi dreptul se întemeiază pe sentiment, acest sentiment este 
în mine ; altul poate spune: acest sentiment nu este în mine. 
Cînd valabilitatea a ceva este identificată cu faptul că așa 
este găsit, nu e greu să arăţi că tu nu îl găseşti aşa. Prin 
aceasta ceea-ce-este e degradat la ceea ce pare, față de orice 
aserţiune este valabilă în egală măsură aserțiunea contrară. 


2 Ceilalţi cinci tropi ai scepticilor au un cu 
totul alt caracter. Ei aparțin mai mult reflexiei gîndirii și 
conțin dialectica pe care o posedă în el conceptul determinat. 
Acești tropi se prezintă mai bine, ei sînt în chip evident de 
origine mai tîrzie; reiese îndată că ei indică cu totul 
altă poziție şi altă dezvoltare a gîndirii filozofice. Anume, ei 
se îndreaptă mai cu seamă contra formelor de gîndire şi a 
modurilor determinate ale conceptului. Sextus Empiricus * 
îi analizează. 


a. „Primul trop este diversitatea opinii- 
lor”, şi anume, aici, precis, nu aceea a animalelor şi a oame- 
nilor, ci a „,filozofilor”, despre care a fost vorba deja mai sus. 
Sextus (şi un epicurian, la Cicero) se referă „la mulțimea dog- 
melor, de unde se trage concluzia că se afirmă şi una şi alta”. 
Filozofii şi alți oameni se folosesc și azi adesea de acest trop; 
acest trop al scepticilor este foarte iubit. Diversitatea opiniilor 
filozofice vrea să fie o armă invincibilă contra filozofiei. Am 
spus în introducere cum trebuie înțeleasă această diversitate. 
Ideea filozofiei este în toate filozofiile una şi aceeași, cu toate 
că înşişi filozofii nu-şi dau seama de acest lucru; însă și cei 
ce vorbesc atît de mult despre această diversitate o cunosce 
tot atît de puţin. Adevărata diversitate nu este substanțială, 
ci e diversitate a diferitelor trepte de dezvoltare. Diversitatea 
poate conţine și unilateralitate, ca la stoici, Epicur și scep- 
tici; atunci numai totalitatea este adevărul. Orice filozofie 
este de altfel filozofie; avem aceeași relaţie ca între fructe 
şi cireşe. 

b. ,Alunecarea” (progresul) „în nemărginit”, 
— trop foarte important. „Anume, scepticul arată că temeiul 
adus în sprijinul unei afirmaţii are la rîndul lui şi el nevoie 


de întemeiere, iar aceasta la rîndul ei de alta, şi aşa mai 
departe la infinit” (prin urmare, nu ajungem la nici un temei, 


* Pyrrh. hyp., I, c. 15, §§ 164—169 (Diog. Laertios, IX, $$ 88—89). 

deoarece sîntem nevoiţi să ne oprim); „de unde urmează deci 
reținerea asentimentului, fiindcă nu există nimic de unde ar 
putea să înceapă consolidarea”. Prin urmare, nu poate fi 
arătat nici un temei ferm, fiecare, dimpotrivă, ne duce tot 
mai departe înapoi. În timpurile moderne mulţi au făcut caz 
mare de acest trop. Împotriva intelectului şi împotriva aşa- 
numitului silogism al raţiunii acesta este un trop foarte just. 
Avem premise ; deducerea din temeiuri trebuie să constituie 
forța cunoașterii, — și totuşi nu avem decît ceva neîntemeiat, 
premise. 


c. „Tropul relaţiei (relativitatea determinărilor) a 
fost deja prezent printre tropii precedenţi : ceea ce este afirmat 
se arată aşa cum apare, — pe de o parte numai în relație cu 
subiectul care judecă, pe de altă parte în relaţie cu alte 
lucruri, nu se arată așa cum este el în sine, de la natură”. 


d. „Tropul presupoziţiei. Cînd văd dogmaticii că 
sînt aruncaţi înapoi în nemărginit, ei stabilesc ca principiu 
ceva pe care nu-l dovedesc, ci vor pur şi simplu să-l ştie 
acordat lor fără dovedire” (nemijlocit), — „ca axiomă” . Or, 
după cum dogmaticul are dreptul să presupună o astfel de 
axiomă nedovedită, şi scepticul are același drept sau — dacă se 
poate spune — același ne-drept să presupună, ca axiomă nedo- 
vedită, contrariul. Ambele presupoziţii au aceeași valoare. Astfel, 
toate definițiile sînt presupoziţii. Spinoza, de ex., ia ca pre- 
supoziții definiții ca: infinitum, substanţă, atribut; şi apoi 
restul decurge consecvent din ele. În ziua de azi se fac [pure] 
aserțiuni, se vorbeşte de fapte ale conștiinței. 


e. „Tropul reciprocităţii, diallelus, sau argu- 
mentul în cerc. Cel despre care e vorba este întemeiat prin 
ceva, dar acesta are el însuşi nevoie de altceva pentru înte- 
meierea lui ; în scopul acesta se întrebuințează ceea ce trebuia 
să fie întemeiat de el, — fiecare este întemeiat prin celălalt”. 
Pentru a nu merge la infinit cu argumentarea, şi pentru a nu 
face nici vreo presupoziție, temeiul este la rîndul lui întemeiat 
prin ceea ce este întemeiat de el. Se spune: care este temeiul 
fenomenului? — Răspuns : forţa. Însă aceasta este ea însăşi 
derivată din momentele fenomenului. 


Scepticismul nu este raționare în genere contra a ceva, pe 
bază de temeiuri care se găsesc, pe care le descoperă ascuţimea 

minţii în obiectul particular : ci scepticismul constă în tropi, 
este conştiinţă privitoare la categorii, — înaltă conştiinţă. De- 
fectul oricărei metafizici, — al metafizicii intelectului este : 
œ) pe de o parte, demonstrarea, — la infinit; 6) pe de altă 
parte, presupozițiile, — cunoaşterea nemijlocită. 

Sextus arată în felul următor că toată reflexia sceptică 
(ox£bc) sau cercetarea” (Chos) — deoarece ei se numeau pe 
sine şi cercetători (înrnrixol)* — „se reduce în general la acești 
cinci tropi” **. 

æ) „Obiectul de faţă este sau un obiect perceput” (Epicur), 
„sau un obiect gîndit” (stoicii). „Oricum ar fi el determinat, 

571 totdeauna există despre el o diversitate de opinii”, 
şi mai cu seamă de opinii filozofice. (Acesta este primul 
trop.) „Deoarece unii consideră drept adevăr numai ceea ce 
este simțit [perceput], alții numai ceea ce este gîndit” (cri- 
teriu) ; — „alţii, la rîndul lor, consideră drept adevărate unele 
din lucrurile gîndite şi unele din lucrurile simţite” [percepute]. 
Avem deci aici o contradicţie. Acesta și este tropul favorit 
al epocii moderne, anume că, dată fiind diversitatea filozo- 
fiilor, nu trebuie reținut nimic din filozofie ; se arată cu astfel 
de ocazii că alte filozofii afirmă tocmai contrariul. Nu putem 
ajunge la adevăr, fiindcă oamenii au gîndit, chipurile, în mod 
prea diferit despre adevăr. „Oare această contradicţie poate 
fi rezolvată, sau nu? ”, se întreabă mai departe Sextus. „Dacă 
nu poate fi rezolvată, trebuie să ne reținem asentimentul. 
Însă dacă contradicţia poate fi rezolvată, întrebarea ce se pune 
este : prin ce poate fi rezolvată?” Ce trebuie să constituie 
criteriul, unitatea de măsură, însinele? „,Ceea ce e simțit 
[perceput] trebui oare să fie judecat de ceea ce e simțit 
[perceput ] sau de ceea ce este gîndit?” 


6) Fiecare latură separat, fiecare în-sine merge în in- 
finit; este o descriere şi trebuie demonstrată pentru sine. 
„„Dacă ceea ce e perceput trebuie să fie judecat de ceea ce este 
perceput, atunci admitem (întrucît e tocmai vorba de ceea ce e 
perceput), că acest ce perceput are nevoie de un alt ce 
perceput pentru întemeierea lui” ; deoarece convingerea despre 
el nu este fără de contradicţie. „Și cum ceea ce trebuie întemeiat 
este iarăşi ceva perceput, — ceea ce întemeiază are deci şi el 
nevoie în egală măsură de o întemeiere ; în felul acesta se merge 


* Sext. Empir., Pyrrh. hyp., I, c. 3, $ 7; Diog. Laertios, IX, $$ 69—70. 
** Sext. Empir., Pyrrh. hyp., I, c. 15, §§ 169—177. 

la infinit” (tropul al doilea). Tot aşa se întîmplă şi 
cînd criteriu trebuie să fie ceea ce este gîndit. „Dacă însă cel 
ce judecă perceputul trebuie să fie gînditul”, adică dacă însinele 
trebuie să rezide în gîndit, „acesta are nevoie şi el de alt ceva 
pentru întemeierea sa, deoarece el însuşi este ceva referitor 
la care nu există acord”. Prin urmare, gînditul trebuie şi el 
întemeiat. „Dar ceea ce întemeiază este tot un ce gîndit şi 
are nevoie iarăşi de întemeiere” ; astfel, şi aici se merge la infi- 
nit”, potrivit tropului al doilea. — În fapt, ceea ce se numeşte 
o teză — şi filozofia e socotită ca avînd o teză supremă, un 
adevăr exprimat direct, un «în-sine »: absolutul este acesta, 
— are nevoie în sine şi pentru sine de mijlocire (ea este nemij- 
locită), adică de un temei; deoarece ea este ceva determinat, 
care are în fața sa o altă teză : însinele este ființa, sau e gîndi- 
rea. Însă, o altă teză, care ar fi temeiul celei dintîi, are, la 
rîndul ei, aceeaşi alcătuire. Ca propoziţie, ea este legătură între 
două momente care se deosebesc unul de altul ; legătura acestor 
două momente diferite trebuie mijlocită. — Avem aici relaţia 
dintre cauză şi efect. De la efect se merge la cauză; însă nici 
aceasta nu este ceva originar, este ea însăşi un efect; astfel 
se merge din nou la infinit. Cînd alunecăm însă în progresul 
la infinit, nu avem întemeiere ; căci ceea ce acceptăm drept 
cauză, este tot numai efect. În felul acesta mergem doar mereu 
mai departe, şi aceasta înseamnă că nu este stabilită o poziţie 
ultimă ; ci se merge la infinit, adică în felul acesta nu este 
stabilită nici o cauză, nu este înfăptuită nici o întemeiere. — 
Falsa opinie potrivit căreia această înaintare la infinit ar fi o 
categorie veritabilă o întîlnim și la Kant şi la Fichte; însă 
prin această înaintare nu este stabilită nici o poziţie cu 
adevărat ultimă, sau, ceea ce e totuna, primă. Progresul la 
infinit intelectul și-l reprezintă ca pe ceva sublim. Însă contra- 
dicţia stă în faptul că vorbim de o cauză și se vădeşte că 
aceasta este numai un efect. Ajungem numai pînă la contra- 
dicţie şi la repetarea neîncetată a ei, nu însă la rezolvarea 
contradicţiei, și astfel la adevăratul prius. În consecinţă, este 
o părere greşită aceea care socoteşte acest mers la infinit drept 
ceva adevărat. 

y) Mersul la infinit întrerupt în întemeierea prin ceea ce 
este contrar. Însă dacă acest progres la infinit (adică faptul 
de a nu ajunge la nici un temei) n-ar fi satisfăcător — ceea ce 
au văzut şi scepticii — şi ar trebui să fie întrerupt, acest 
lucru poate fi realizat în felul următor : „ființa sau perceputul 

să-şi aibă întemeierea în gîndire” şi totodată opoziţia dintre 
gîndire şi senzaţie să fie astfel concepută, încît, invers, „pentru 
întemeierea gînditului să trebuiască să se recurgă la sensibil 
sau perceput”; nu rămîne pentru întemeierea gîndului (dacă 
nu vrem să mergem la infinit) decît sensibilul. In felul acesta 
fiecare ar fi întemeiat şi nu s-ar merge la infinit; ceea ce 
întemeiază ar fi și întemeiatul, s-ar merge numai de la unul 
la celălalt. Unul e în chipul acesta ceea-ce-este-în-sine (Eins 
ist so das Ansich). „Astfel, acest procedeu aparține tropului 
reciprocităţii”. Însă şi aici avem tot atît de puţin o 
adevărată întemeiere ; fiecare există numai prin celălalt, — 
nici unul nu este, propriu-zis, afirmat în sine şi pentru sine, 
ci numai în-sine pentru celălalt. Ceea ce se suprimă pe 
sine. 

ò) „Cînd acest lucru este însă evitat printr-o axiomă 
nedemonstrată, care”, ca un în-sine, „este admisă drept ceva 
prim şi drept temei absolut, atunci argumentarea cade în 
tropul presupoziţiei, —al patrulea trop”, a- 
mintit deja mai sus. „Dacă este valabilă o astfel de admitere, 
este tot atît de valabilă admiterea contrariului”. — Astfel, 
idealismul afirmă în chip absolut că absolutul este eu; împo- 
triva acestei afirmaţii se afirmă cu acelaşi drept că absolutul 
este ființa. Cel dintii, în certitudinea nemijlocită de sine însuşi, 
spune : eu îmi sînt mie absolut; cel din urmă, de asemenea 
sigur de sine însuşi, spune: pentru mine e absolut sigur că 
există lucruri. Idealismul nu şi-a dovedit afirmaţia, nu a supri- 
mat pe cel din urmă nesuprimat, rămîne alături de el, afirmă 
pornind de la principiul său; însă atunci totul se reduce la 
faptul că eul fiind absolut, non-eul nu poate fi, aşadar, 

574 absolut. Şi invers : deoarece lucrul este absolut, eul nu este 
absolut. — „Dacă este deci permis să luăm ca presupoziţie 
ceva în mod nemijlocit şi fără a-l dovedi: atunci este 
absurd să mai presupunem alt ceva cu scopul de a dovedi 
lucrul pentru care am făcut presupoziţia ; nu este nevoie decît 
să afirmăm ca fiinţînd în sine lucrul despre care e vorba. Însă 
este absurd să facem această afirmaţie, deci şi cealaltă”. — Așa 
se procedează și în științele finite. Însă cînd cineva îşi arogă 
dreptul, ca acest dogmatism, să presupună în felul acesta ceva, 
atunci oricine are dreptul să presupună şi el ceva. Cu aceasta 
îşi face apariția moderna revelație nemijlocită a subiectului. 
Fiecare nu face altceva decît asigură că, de exemplu, conştiinţa 
lui îi spune că există Dumnezeu ; dar atunci oricare are dreptul 

să susțină că conștiința lui îi spune că Dumnezeu nu există. 
Cu această cunoaştere nemijlocită nu s-a ajuns de loc departe 
în epoca modernă, — poate nu mai departe decît au ajuns 
anticii. 

e) „Apoi, tot ce este perceput este în relaţie cu 
alt ceva, cu cel ce percepe”; conceptul perceputului este 
tocmai acela de a fi pentru un altul. „Tot astfel, ceea ce e 
gîndit ; acesta este obiect general al gîndirii, are și el forma 
de a fi ceva pentru un altul”. 

Rezumiînd, în linii generale, ceea ce este determinat, fie 
că e ceva ce este, fie.că e ceva gîndit, e: «) în mod esenţial, 
ca ce determinat, negativ al unui alt ceva, adică este raportat 
la alt ceva, este pentru alt ceva, — raport; în aceasta se 
rezumă, propriu-vorbind, totul. 6) Această raportare la un alt 
ceva, afirmat ca generalitate a determinatului, face deci din 
el temei al acestuia ; dar acest temei este astfel opus întemeia- 
tului, — este el însuşi ceva determinat, își are realitatea numai 
în întemeiat; (în ceea-ce-este), în opoziţie cu generalul. Prin 
urmare, acest general, considerat şi el ca ceva determinat, 
este condiționat, întocmai ca precedentul, — şi aşa mai departe, 
la infinit. +) Ca determinat, așa încît un altul este pentru 
el, determinatul își are realitatea în acest altul; există, ca în 
conștiință, alt ceva pentru el. Ca el să fie, trebuie tocmai 
să fie acest alt ceva —iar acest obiect este pentru alt ceva; 
ei se condiționează reciproc, sînt mijlociţi unul prin celălalt, 
dar nici unul nu este în sine. Acest temei îşi are realitatea în 
ceea-ce-este, iar acesta își are realitatea în ceea ce e general: 
reciprocitate; opuşi în sine, ei dau această întemeiere 
reciprocă. 5) Ceea ce este în sine este tocmai ceva ce nu e 
mijlocit prin alt ceva, este nemijlocitul, el este fiindcă este, 
aşadar e un ce presupus. Acesta este un temei din care 
trebuie să rezulte alt ceva : — frecventă reprezentare falsă, ca 
şi cînd cunoaşterea ar fi de aşa natură, încît totul ar fi dedus 
dintr-un principiu. Principiul însă, ceea ce e prim, este el însuși 
ceva determinat, ca principiu ; ceea ce este dedus dintr-însul e 
alt ceva decît el, ise opune. Se socoteşte că, fiind general, 
principiul conține în el ceea ce e dedus din el. Fără îndoială. 
Numai că, în acelaşi timp, modul lui determinat de a fi este 
tocmai acela de a fi general; iar acest ce dedus, particular, 
este la rîndul său un alt mod de a fi decît generalul. e) Acum, 
dacă acest ce determinat este luat astfel ca presupus, poate 
fi admis tot astfel şi altul. 

Acești tropi ai scepticilor se referă, de fapt, la ceea 
ce se numește filozofie dogmatică, (filozofia dog- 
matică este nevoită prin însăşi natura ei să se zbată în cu- 
prinsul formelor acestor tropi); ea e numită dogmatică nu în 
înţelesul că ar avea un conținut pozitiv, ci în sensul că se 
afirmă ceva determinat ca fiind absolutul. Conceptul de « filo- 
zofie dogmatică » înseamnă, în general, la sceptici faptul că 
se afirmă ceva, se pune ceva ca fiind ceea-ce-este-în-sine ; 
— o filozofie care afirmă, contrar idealismului, o fiinţă ca 
fiind absolutul. Aceasta este însă o greşeală de înțelegere sau 
o înţelegere formală, ca şi aceea de a crede că orice filozofie 
care nu e scepticism este dogmatism. Dogmatismul despre care 
vorbesc scepticii, acela care afirmă ceva, este, de fapt, numai 
un dogmatism care afirmă drept adevăr ceva determinat, de 

57% exemplu eul sau ființa, gîndul sau senzorialul. Însă filozofia, 
filozofia speculativă, afirmă și ea, desigur, dar nu afirmă un 
astfel de ce determinat, sau ea nu exprimă adevărul ei în forma 
unei propoziţii, ea nu are un principiu; sau, fiindcă acestui 
adevăr i se poate da şi forma unei propoziţii, ideii nu-i este 
esenţial ceea ce aparține propoziției ca atare, şi conţinutul 
este de așa natură, încît el însuşi suprimă această fiinţă, acest 
nemijlocit (ca la academici). Dogmatismul opus idealismului ; 
şi cu această trăncăneală s-a făcut mult abuz şi s-a dat dovadă 
de neînțelegere. Criticismul, care în general nu cunoaşte nimic 
în sine, nimic absolut, consideră ca dogmatism orice cunoaştere 
despre ceea-ce-este-în-sine ca atare, în timp ce acest criti- 
cism este el însuşi dogmatismul cel mai rău, întrucît afirmă 
că eul, unitatea conștiinței de sine, opusă fiinţei, este în-sine-şi- 
pentru-sine, iar în exterior, tot aşa, e ceea-ce-este-în-sine (das 
Ansich), încît fiinţa şi conştiinţa nu se pot nicidecum uni. Idea- 
lismul a considerat şi el drept dogmatism faptul că, de exemplu 
la Platon şi la Spinoza, absolutul a fost formulat ca unitate a 
conştiinţei de sine cu ființa şi nu ca opoziţie a conştiinţei 
de sine față de ființă. 

Împotriva tuturor acestor filozofii dogmatice, a unui astfel 
de criticism şi de idealism, tropii scepticilor posedă forța 
negativă de a demonstra că ceea ce afirmă ele ca fiind în-sine 
nu este în sine; deoarece un astfel de în-sine este ceva 

determinat şi nu poate rezista negativităţii, suprimării sale. 
Îi face onoare scepticismului faptul de a fi devenit atît de con- 
ştient de negativ şi de a fi gîndit în mod atît de precis formele 
negativului. Scepticismul nu procedează ridicînd, cum se 
spune, o obiecţie oarecare, arătînd o posibilitate de a gîndi 
lucrul, de a-l reprezenta şi în alt fel, o remarcă ce întîmplător 
este împotriva cunoaşterii afirmate. Procedarea scepticismului 
nu este acțiune empirică, ci ea conţine determinări ştiinţifice. 
Tropii scepticilor sînt îndreptaţi spre concept, spre însăși 
esența determinaţiei, şi sînt, față de determinat, exhaus- 577 
tivi. În aceste momente el vrea să se afirme, — grandoare 
închipuită a individului său. Aceşti tropi dovedesc înalta con- 
ştiinţă a scepticilor în conducerea argumentării, — conștiință 
superioară celei pe care o găsim în logica obişnuită, în logica 
stoicilor şi în canonica lui Epicur. Aceşti tropi sînt opoziții 
necesare în care cade intelectul. În acești tropi sînt cuprinse 
neajunsurile oricărei metafizici a intelectului. Progresul la 
infinit, şi presupoziția (cunoașterea nemijlocită) mai ales, sînt 
practicate adesea şi astăzi. Acești tropi lovesc în filozofia 
dogmatică, filozofie care are maniera de a formula un princi- 
piu unic, într-o propoziţie determinată, ca ceva determinat. 
Un astfel de principiu este totdeauna condiţionat; şi astfel 
el posedă în el dialectică, distrugere a sa însuşi. Tropii aceştia 
sînt o armă eficientă împotriva filozofiei intelectului. Scepticii 
şi-au îndreptat tropii lor pe de o parte contra conştiinţei 
obişnuite, pe de altă parte, ei i-au îndreptat, cu mare pătrun- 
dere, împotriva unor principii ale reflexiei filozofice. 


Acesta este deci scepticismul în general, conştiinţa sceptică. 
Procedarea de a arăta că în tot ceea ce este acceptat nemijlocit 
nu există nimic ferm, nimic în sine şi pentru sine, e de cea 
mai mare importanţă. Şi scepticii au examinat în felul acesta 
toate determinaţiile particulare ale diferitelor științe, arătînd 
că ele nu sînt nicidecum ceva ferm. Nu ţine de obiectul 
nostru să înfățișăm mai de aproape felul în care au făcut ei 
această aplicare la diversele ştiinţe. În pri- 
vinţa aceasta, scepticii au dat dovadă de o conştiinţă dialectică 
extrem de dezvoltată. Descoperirea acestor determinaţii ale 
negativului sau ale opoziţiei pretutindeni, în orice material 

concret, în tot ce este gîndit, cere o forţă clară a abstracţiei, 
forța de a găsi în ce constă modul determinat de a fi al cutărui 
ce determinat. Există două momente formale în această disci- 
plină intelectuală sceptică : «) Este puterea conștiinței de a se 
57 distanța de sine însăşi şi de a face obiect al său din totalitatea 
prezentă, incluzîndu-se pe sine, adică:operaţia ei. 6) Exprimăm 
o propoziţie, sîntem ocupați cu conţinutul ei, acesta este gîndit 
în conştiinţa noastră într-un mod oarecare. Despre aceasta 
o conştiinţă nedezvoltată nu știe de obicei nimic; ea nu 
ştie ce mai există în afara conţinutului, nu ştie de forma în 
care există el. De exemplu, judecata în general „acest lucru 
este Unu” se ocupă numai cu unul şi cu lucrul, — şi nu cu 
faptul că ea raportă aici ceva, un lucru determinat, la unu. Însă 
această raportare este esenţialul şi e forma a ceea ce e deter- 
minat ; forma, prin care această casă, singularul, se afirmă una 
cu generalul, care e diferit de ea. Logicul acesta, adică tocmai 
esenţialul, este ceea ce aduce la conștiință scepticismul, şi de 
care el se agaţă: ceea ce este presupus, de exemplu, numărul 
unu, fundament al aritmeticii. Scepticismul nu poartă discuţii 
cît priveşte obiectul, dacă acesta este așa ori așa, ci el prinde 
esența a ceea ce este exprimat, atacă întreg acest principiu al 
afirmării ; — nu e vorba de a reda lucrul, de a arăta dacă 
lucrul este aşa sau așa, ci de a vedea dacă lucrul însuși este 
ceva. Astfel, de exemplu, cu privire la Dumnezeu, dacă el 
posedă cutare ori cutare însuşiri *, scepticii sesizează ce este 
mai adînc, acest ce pe care ni-l reprezentăm, acest ce care se 
află la temelia lucrurilor, şi se întreabă dacă el este real. Tot 
astfel, în ce priveşte cunoaşterea — noi cunoaştem, dar nu 
lucrurile în sine, eul este certitudine absolută, adevăr, — scep- 
ticii se întreabă dacă această cunoaştere este ceva — În felul 
acesta se pătrunde în esență. 
Sextus ia în discuţie diferitele ştiinţe în chip concret, 
cu multă forță de abstracţie. Astfel, de exemplu, el opune 
între ele determinaţiile geometriei, și anume nu în mod exte- 


* Sext. Empir., Pyrrh. hyp., III, c. 1, $ 4: Erei oùx topey iv oboiav roi 
Ocoð, ovăz t ovufefnx6ra adr uaGetv re xal 2wvoîjoau Buvnoduea. De exem- 
plu în cărțile anterioare (II, c. 4 şi urm.) GA, eva, criteriul &Ar,0evag [adevărului] 
stabilit pentru rațiune. 


FILOZOFIA SCEPTICILOR 129 


rior, ci în sine. El atacă în matematică faptul că spunem: 
există punct, spaţiu, linie, suprafață, unu etc. Sextus exami- 
nează toate determinaţiile ştiinţelor şi descoperă în ele pe 
«altul » lor (das Andere ihrer). Astfel, de exemplu, punctul şi 
spaţiul noi le considerăm în chip naiv ca valabile. Punctul 
este un spaţiu şi ceva simplu în spaţiu, el nu are dimensiuni; 
neavînd dimensiuni, punctul nu este în spaţiu. Întrucît unul 
este spaţial, îl numim punct ; dar, pentru ca aceasta să aibă un 
sens, punctul trebuie să fie spaţial şi, ca ceva spaţial, să aibă 
dimensiuni; — dar atunci el nu mai este punct. El este negația 
spaţiului, întrucît e limita spaţiului, ca atare el atinge spaţiul; 
prin urmare, această negaţie participă la spaţiu, este ea însăşi 
spațială, — ea este astfel un nimic în sine, este însă prin 
aceasta şi un ce dialectic în sine. 

În consecinţă, scepticismul a tratat, propriu-vorbind, și 
idei speculative şi a arătat importanța acestora; dezvelirea 
contradicţiei în ceea ce e finit este un punct esenţial al metodei 
filozofice speculative. În felul acesta scepticismul îşi găseşte, 
desigur, aplicare împotriva finitului. Însă, pe cît de mare 
este forţa pe care o au aceste momente ale dialecticii lui 
negative contra conştiinţei cu adevărat dogmatice a inte- 
lectului, pe atît de neputincios este scepticis- 
mul împotriva speculativului. Deoarece, cît 
priveşte însăşi ideea speculativă, ea, tocmai, nu este ceva 
determinat, nu are unilateralitatea care există în propoziţie, 
nu este finită ; ci ea posedă în ea însăşi negativul absolut, are 
în sine opoziţia. Ideea este în sine circulară, conţine în ea 
acest ce determinat şi contrariul lui, această idealitate, în ea 
însăşi. Întrucît însăşi această idee este la rîndul ei determinată 
spre exterior, ea rămîne deschisă puterii negativului; dar 
tocmai aceasta este natura şi realitatea ei : de a se mişca îndată 
ea însăşi şi a se pune din nou, ca idee determinată, în unitate 
cu determinatul contrar, organizîndu-se astfel într-un întreg 
al cărui punct de plecare coincide iarăşi cu rezultatul final, 
formînd una cu el. Acest lucru nu mai este nevoie să-l facă 
scepticismul. În ceea ce e speculativ este deja cuprins celălalt 
însuşi. Aceasta este alt fel de identitate decît aceea a intelec- 
tului. Obiectul este concret în sine, îşi este opus sieşi. Totodată 

avem însă şi rezolvarea acestei opoziții însăși. Astfel specula- 
tivul nu poate fi exprimat ca propoziţie. 

Or, scepticismul a atacat şi acest speculativ veritabil. 
Însă asupra speculativului ca idee scepticismul nu poate avea 
nici o priză ; împotriva adevăratului infinit atacurile scepticis- 
mului sînt neputincioase ; aici el nu poate ajunge decît dacă 
speculativului însuşi i-a adăugat ceva. Raţionalul, o dată cu- 
noscut, săvîrşeşte el însuşi împotriva determinatului ceea ce 
doreşte să facă scepticismul. Întrucît tropii scepticilor au puterea, 
de a dovedi că ființa determinată sau ceea ce e gîndit este 
ceva finit, deci nu e ceva ce este-în-sine-și-pentru-sine, nu e 
ceva adevărat, — dar întrucît împotriva ideilor speculative ei 
sînt fără efect, deoarece acestea posedă în ele însele dialecticul 
şi suprimarea finitului : de aceea modul de a proceda al scepti- 
cismului împotriva raţionalului constă în a face din acesta 
ceva determinat, mai întîi introducînd totdeauna în cuprinsul 
lui o determinaţie de gîndire sau un concept de relaţie, o deter- 
minație finită, la care se referă, dar care nu există absolut de 
loc în infinit, şi argumentînd apoi împotriva acestuia ; — adică, 
scepticismul concepe speculativul în chip fals, şi în acest fel 
îl respinge. Cu alte cuvinte, el dă infinitului mai întîi rîie, pentru 
a-l putea apoi scărpina. În această privinţă, cu deosebire demn 
de remarcat este scepticismul timpurilor moderne, pe care cel 
antic nu-l egalează cît privește primitivitatea înţelegerii şi 
grosolănia născocirilor. Astfel speculativul este azi şi el trans- 
format în ceva grosolan. Se pot păstra cuvintele, și totuşi 
lucrurile sînt întoarse pe dos, întrucît s-a luat pentru speculativ 
identitatea determinatului. 

Ceea ce pare mai naiv este faptul că se caută care e prin- 
cipiul unei filozofii speculative ; se pare că (prin aceasta s-a 
exprimat esenţa acesteia, neatribuindu-i-se nimic în mod fictiv, 
neschimbîndu-i-se întru nimic conţinutul. (Științelor nespecu- 
lative le este proprie reprezentarea după care : principiul este 
sau presupoziţie, deci nedovedită ; sau pretinde dovadă, care 
conţine ea temeiul.) Se cere însă dovedirea acestui principiu ; 
dar dovada presupune deja ea însăşi altceva, de exemplu 
regulile logice ale argumentării. Aceste reguli logice sînt însă 
ele înseși propoziţii care ar trebui să fie dovedite ; aşa se merge 

mai departe, la infinit ; — ori [acel principiu] este o presupo- 
ziție absolută, căreia i se poate opune alta. Numaică tocmai 
aceste forme : a propoziției, a unei dovezi care urmează etc., 
nu sînt, sub această înfățișare, proprii speculativului: adică 
aici propoziţia şi, separată de ea, dovada; — ci dovada cade, 
la speculativ, înăuntrul propoziției. Conceptul este această 
automișcare, nu e, ca într-o propoziţie, dorinţă de repaus; 
nu este nici de aşa natură încît dovada să aducă un temei nou, 
un concept intermediar, să fie o altă mişcare, ci el este mișcare 
în el însuși. 

(Acest scepticism aparține decadenţei filozofiei şi a lumii. 
Sextus * distinge trei filozofii. Cu Platon nu ştie ce să facă.) 

Astfel, de exemplu, Sextus Empiricus ** ajunge şi la ideea 
speculativă despre intellectus, aceea că intelectul se cunoaşte 
pe sine însuşi, ca gîndire ce se gîndeşte pe sine însăşi, că gîn- 
direa este gîndirea gîndirii, gîndirea absolută, „sau că rațiunea 
se înțelege pe sine însăşi” şi este, în libertatea sa, la sine însăşi. 
Acest lucru l-am văzut la Aristotel. Pentru a combate această 
idee, Sextus argumentează în chipul următor : „Rațiunea care 
înţelege este sau întregul, sau este numai o parte”. (Despre 
acest raport nu e de loc vorba aici. Potrivit cunoaşterii specula- 
tive, există în afara lui sau —sau o a treia poziţie; este 
cea exprimată prin : atît una cît şi alta şi nici una, 
nici alta). ‚Dacă rațiunea, ca înțelegătoare, este întregul” 
(întreaga rațiune), „nu mai rămîne nimic pentru ceea ce este 
înțeles” pentru obiect, pentru conţinut. „Dacă însă rațiunea 
înţelegătoare” subiectivă „este numai o parte care” nu înțelege 
altă parte (deci nu este înţeles altceva), ci „se înțelege pe sine 
însăşi, atunci această parte, ca înțelegătoare, este la rîndul ei 
sau întregul” (întregul luat sub alt raport), — și astfel apare 
iarăşi, aceeaşi argumentare, — „nu rămîne nimic pentru ceea 


* Pyrrh. hyp., I, c. 1, §§ 1—4: Toi Emrodoi me mpğyux, î eðpeciv 
Emomodovdetv elxts, ) ăpvnow edptoecuc xal &xaraamulac óuoroyiav, î èrtuo- 
viv înriseac. — Oi uăv (primii) Aoyuarinol: ol mepi "Apvorortanv, xal 'Eri- 
MOvpOV, xal Tov Ltwïxoùbç, xal do tivéç. ‘Ns SÈ mepi râv ăxaradirrrav 
dmepivavro, ol mepi Khevrtuanov xal Kapvedânv, xal Who '"Axaănucixoi. 
ImrooL è oi Zinerrinol. “Odev... prhoooplat rpeis. 

** Adv. math., VII, $$ 310—312. 

ce e înţeles” etc. „Sau, dacă ceea ce înţelege ar fi o parte, 
aşa încît înțelesul este cealaltă parte, ceea ce înțelege nu 
s-ar înțelege pe sine însuși”, gîndirea nu s-ar gîndi pe sine însăşi, 
ci ar gîndi cealaltă parte ; cele două părți sînt diferite una de 
alta. — Reiese însă din acestea că: a) scepticismul nu face 
în această argumentare decît să introducă în raportul în care 
gîndirea se gîndeşte pe sine însăşi, raportul dintre întreg şi parte 
(categorie atît de plată), potrivit determinării obişnuite a intelec- 
tului, raport care nu se găsește în ideea speculativă, cu toate 
că deja în lucrurile finite întregul este format din toate părțile, 
iar aceste părți constituie întregul, părți şi întreg fiind deci 
identice. Însă întreg și parte nu sînt un raport al raţiunii cu 
sine însăşi; acest raport de întreg la parte este prea secundar, 
cu totul nepotrivit pentru a fi introdus în ideea speculativă. $) 
Mai reiese apoi că scepticismul ia nemijlocit acest raport drept 
ceva veritabil, ca în reprezentarea obișnuită, lipsită de valoare 
(reflexia se află astfel într-un astfel de raport, ea nu vede nimic 
rău în el): un întreg; deci în afara lui nu mai rămîne nimic. 
Dar întregului îi este propriu tocmai faptul de a-şi fi sieşi opus; 

583 întîi, ca întreg, este deplin acelaşi ca și părţile, — care sînt 
acelaşi lucru ca şi întregul; ele constituie laolaltă întregul. 
Cum este un întreg și toate părțile lui, aceasta, luat în sensul 
său just, speculativ, constituie tocmai autoînțelegerea rațiunii. 
Însă, așa cum spune Sextus, nu există nimic în afara între- 
gului? Ba da, există însuşi întregul, ca multiplicitate a părților 
sale. Se presupune că ambele [întregul şi părţile sale] rămîn 
faţă în faţă, ca diferite ; în speculativ ambele sînt altele ; însă 
totodată ele nu sînt altele, «altul» este de natură ideală. 
Prin urmare, argumentarea se bazează pe faptul că mai întîi 
este introdusă în idee o determinaţie străină, şi apoi se argu- 
mentează contra ideii, după ce a fost astfel alterată. Raportul 
dintre întreg şi parte nu aparține acesteia; se introduce în 
idee o determinaţie, pentru a o izola în mod unilateral, potrivit; 
acesteia, fără să se adauge celălalt moment al determinării ei. 
Tot aşa se întîmplă cînd spunem: obiectivitatea şi subiecti- 
vitatea sînt diferite una de alta, deci nu se poate exprima 
unitatea lor. Ne legăm, se spune, de cuvinte ; însă, astfel, deter- 
minarea este unilaterală : trebuie adăugat şi celălalt moment, 
anume că această deosebire nu este ceea ce e valabil, ci ea 
trebuie suprimată, 

Acestea spuse, am vorbit îndeajuns despre esenţa ştiin- 
țifică a scepticismului. Cu aceasta am terminat partea a doua a 
filozofiei elene. Schulze ignorează total această poziție a scep- 
ticismului. Schulze face deosebire între scepticismul său şi 
cel antic. Adevărata deosebire este că Schulze nu cunoaşte 
altceva decît œ) dogmatism şi B) scepticism, nu cunoaște a treia 
filozofie. 

Poziţia generală a conștiinței de sine, 
în această a doua perioadă, este comună tuturor acestor filo- 
zofii : este străduința de a dobiîndi libertatea conştiinţei de 
sine prin gîndire. Vedem că în scepticism raţiunea a ajuns pînă 
la punctul în care pentru conştiinţa de sine dispare tot ce este 
obiectivitate, fie a fiinţei, fie a generalului. Abisul conştiinţei 
de sine a gîndirii pure a înghiţit totul, curățind complet tere- 
nul gîndirii, aceasta nu a sesizat doar gîndirea și, în afara ei, 
un univers plin ; ci, exprimat în mod pozitiv, rezultatul a fost 
că conştiinţa de sine îşi este ei înseşi esența. Obiectivitatea exte- 
rioară nu este ca un ce ființînd obiectiv în faţa conştiinţei, şi nici 
ca un ce gîndit drept general, ci ea este: conştiinţă indivi- 
duală, iar conştiinţa individuală este generală. 
Dacă pentru noi conştiinţa aceasta este obiect,— pentru conştiinţă 
faptul acesta nu este obiectul ei, ci de aceea ea posedă mod 
obiectiv. Scepticismul nu scoate nici un rezultat, adică nu-şi 
exprimă negația ca pe ceva pozitiv. Dar pozitivul nu este alt- 
ceva decît ceea ce e simplu; adică, dacă scepticismul ţinteşte 
spre dispariţia oricărui general, starea lui, ataraxia, este, de 
fapt, ea însăşi acest general, acest ce simplu, egal-cu-sine-însuși, — 
însă o generalitate sau ființă care este generalitate a conştiin- 
ţei de sine individuale. Dar conştiinţa de sine sceptică este acea 
conştiinţă divizată care, pe de o parte, este mişcarea, punerea 
în confuzie a conținutului său ; ea este tocmai acea mișcare de 
a-și nimici totul, în care conştiinţei îi e total indiferent ce i se 
întîmplă, cu totul accidental ceea ce i se oferă. Ea acţionează 
pe baza unor legi care nu trec pentru ea drept adevărate; 
ea are o existenţă complet empirică. Pe de altă parte, gîndirea 
ei simplă este ataraxia devenirii una cu sine însăşi (des Sichselbst- 
gleichwerdens) ; însă realitatea ei este accidentalitate com- 
pletă, confuzie, —unitatea ei cu sine însăşi e ceva cu totul gol, iar 
conținut real care să o umple poate fi oricare. Este, de fapt, 
contradicţia care se suprimă complet pe ea însăși — simplitate 
şi pură confuzie. 

Ajuns să se adîncească în sine însuşi, spiritul se sesizează 
pe sine ca ceea ce gîndeşte, ca realitate supremă, ca infinit. 
Aceasta este conștiința infinităţii spiritului în sine. Înflorirea 
acestor filozofii a avut loc în lumea romană, cînd din această 
lume exterioară, moartă, din abstracţia principiului roman 
(din cel republican şi din despotismul împăraţilor) spiritul 
s-a refugiat în sine, — dintr-o existenţă concretă care nu-i putea 
da nici o satisfacție, în intelectualitate. Aceasta este nefe- 
ricire desăvirşită, stare de sciziune în sine a lumii. Spi- 
ritul nu putea găsi împăcare decît în sine. Această singurătate 
a spiritului în sine este totodată și filozofare. Gîndirea este 
abstractă la sine, ca înțepenire moartă, şi e pasivă spre exte- 
rior ; dar tot astfel ea se mișcă în sine, ia în seamă toate deosebi- 
rile. Eudemonia este căutată numai lăuntric; aceasta este 
poziţia unei gîndiri dezvoltate. Individul se îngrijeşte deci 
de sine, își caută în sine mulţumirea. La aceasta se reduce tot 
scopul lumii ; binele poate fi realizat numai ca acţiune indivi- 
duală, în fiecare caz individual. În realitatea exterioară nu 
este găsită o lume raţională. Printre împărații romani au existat 
bărbaţi vestiți, mai ales stoici, astfel Antonin şi alții ; desăviîr- 
şirea aceasta ei au văzut-o însă ca satisfacere a individului 
dintr-înşii ; — ei n-au ajuns la gîndul de a conferi realităţii 
raționalitate prin instituţii, legi, constituţii. 

Proxima treaptă pe care o atinge conștiința de 
sine constă în faptul că ea devine conştientă de ceea ce ea a 
devenit, adică esența sa devine obiect pentru ea. Conștiinţa 
de sine își este pentru sine esența simplă; nu mai există 
pentru ea altă esențialitate decît aceasta, care constă în con- 
ştiinţa ei de sine. Această esenţialitate, în scepticism, încă nu 
este obiect pentru conştiinţă, ci obiectul ei este pentru ea numai 
punere în confuzie. Fiind conștiință, ceva este pentru ea; în 
această opoziţie, pentru conştiinţa sceptică este numai conți- 
nutul care dispare, acest conţinut în dispariţie strîns laolaltă, 
în persistenţa lui simplă. Însă adevărul acestuia este prăbuşirea 
lui laolaltă în conștiința de sine şi devenirea conştiinţei-de- 
sine obiect al ei însăși (das Sicheumgegenstanduwerden), aşa încît, 
deşi esenţa are, fără îndoială, forma unui ce general care este 
(die Form eines seienden... Allgemeinen) sau e gîndit, totuşi, 
în acesta, conștiința de sine nu îşi este ei însăşi ceva străin, 
cum este ea în scepticism. Totodată «) ea nu își este, pentru sine, 
simplul nemijlocit care este. ceva complet altul, ca atunci 


FILOZOFIA SCEPTICILOR 135 


cînd eventual spunem: sufletul este simplu, înţelegînd prin 
suflet simplul, ca nemijlocit care este (das sesende unmittelbare 
Einfache) ; ci sufletul este negativul simplu, care se reîntoarce 
în sine din mişcare, din alteritatea lui, — este generalul. 
6) Această putere „eu sînt la mine însumi” şi acest general 
posedă pentru sine de asemenea semnificaţia fiinţei, care posedă 
esență obiectivă: o permanenţă pentru sine, nu este dispari- 
ţie ca la sceptici; însă rațiunea știe că, în acest general, ea 
nu se găseşte şi nu se are decît pe sine. Interioritatea spiritului 
la sine însuşi şi-a clădit în sine o lume ideală, a pus bazele 
lumii inteligibile (ntellektual- Welt), ale unei împă- 
rății a lui Dumnezeu, — coborîre la realitate, unitate cu ea; 
aceasta este poziția filozofiei alexandrine. 

NEOPLATONICII 


Scepticismul este nimicire a principiilor determinate. s 
În cuprinsul stoicismului și al epicurismului am văzut princi- 
piile determinate concepute în generalitatea lor; o unică opo- 
ziţie este izvorul, principiul tuturor opoziţiilor. Scepticismul 
este neantul acestor opoziții suprimate ca absolute; astfel, 
scepticismul este unitatea în care ele se află ca determinaţii 
de natură ideală. Ideea trebuie să devină acum conștientă ca 
idee concretă în sine. 

Această a treia poziţie este, ca a treia, rezultatul a tot 
ceea ce a precedat. Cu această a treia poziţie, care este con- 
cretul, începe o cu totul altă epocă. Un domeniu cu totul altul se 
prezintă : înlăturarea criteriului, a cunoşterii subiective în 
general, respingerea principiilor finite ; căci către acestea se 
îndreaptă interesul criteriului. Această a treia poziție este 
forma filozofiei care are cea mai strînsă legătură cu creștinismul, 
cu această revoluţie care a avut loc în lume. Ultima treaptă 
la care ajunsesem a fost reîntoarcerea în sine a conştiinţei 
de sine, a fost acea infinită subiectivitate fără obiectivitate 
care este scepticismul, această comportare pur negativă față 
de orice existență exterioară şi de orice cunoaștere, față de 
tot ce e determinat, ferm, valabil, adevărat. Această reîntoar- 
cere în conştiinţa subiectivă este o împăcare în sine însuşi, însă 
împăcare prin renunțare la tot ceea ce este determinat, prin 
refugiul în pura și infinita abstracţie în sine. Această aban- 
donare a tot ce este obiectiv este ultima poziție ; ea este sără- 
cie absolută cît privește orice conţinut, golirea desăvirşită 
de orice conţinut care ar urma să fie ferm şi adevărat. Am atras 
atenţia asupra faptului că sistemul stoic, ca şi cel epicurian, 

au acelaşi rezultat şi aceeaşi ţintă ; însă scepticismul a desăvîr- 
şit această alienare a tot ceea ce este determinat şi a instituit 
astfel interiorizarea completă. 

Filozofia ajunsese pe poziţia pe care conştiinţa de sine 
își dădea seama că, în gîndirea sa, ea este absolutul; însă filo- 
zofia abandonează acum poziţia subiectivă, finită, a gîndirii 
şi deosebirea acesteia de un obiect exterior (lipsit de valabi- 
litate), gîndirea sesizează în sine însăşi diferența şi elaborează 
adevărul ca lume inteligibilă. Conştiinţa despre aceasta, con- 
ştiinţă care se exprimă în spiritul lumii, constituie acum obiec- 
tul filozofiei. Acest lucru s-a înfăptuit mai ales recurgîndu-se 
la concepte și la expresii platonice, dar şi la concepte şi expresii 
aristotelice şi pitagoriciene. 

Această idee care şi-a făcut apariţia în oameni schimbă 
acum dintr-o dată întreaga înfăţişare a lumii, distruge tot 
ce a fost pînă aici și determină o renaştere a lumii. Ideea aceasta 
că esenţa sau fiinţa absolută nu este ceva străin pentru con- 
ştiinţa de sine, ideea că pentru conştiinţa de sine esența nu 
este decît ceea ce în conștiință își află nemijlocit conștiința de 
sine, acest principiu apare acum ca principiu universal al spi- 
ritului lumii, ca credinţă şi ştiinţă generală a tuturor oameni- 
lor. Variatele forme şi întruchipări ale acestei cunoașteri nu apar- 
ţin istoriei filozofiei, ci istoriei conştiinţei şi a culturii. Ca prin- 
cipiu universal de drept, acest principiu afirmă că insul omenesc, 
prin simplul fapt că există, e valabil ca fiinţă recunoscută de 
toţi, are valoare universală în sine şi pentru sine. 


Cît priveşte împrejurările exterioare, politice, aceasta 
este forma pe care o îmbracă filozofia în lumea romană. Carac- 
terul lumii romane a fost generalitatea abstractă care, ca putere 
politică, a fost acea stăpînire rece în care a fost suprimată 
orice individualitate particulară, orice spirit individual al 
popoarelor şi a fost nimicită orice frumuseţe. Constatăm lipsă 
de orice viaţă ; cultura romană este ea însăşi o conştiinţă de sine 
lipsită de intimitate vie. Poezia ei nu este proprie, — e împru- 
mutată ; tot astfel şi filozofia. Este filozofie a intelectului ; așa 
este filozofia lui Cicero; puţini au fost filozofii care să-şi fi 
dat atît de puţin seama de natura situaţiei statului în care au 
trăit. Puterea romană este scepticismul real. În existenţa ei, 
lumea s-a divizat în două părţi, pe de o parte atomii, oamenii 
privaţi, iar pe de altă parte o legătură exterioară a lor. Şi aceas- 
tă legătură numai exterioară este stăpînirea, puterea ca atare 
concentrată şi ea în unitatea unui subiect, în împărat. Este epo- 

ca despotismului desăvîrşit, a decăderii vieţii populare, a 
oricărei vieţi exterioare; epoca retragerii în viaţa privată, 
în cercul intereselor și al scopurilor private. Aşadar, este şi epoca 
elaborării dreptului privat, a dreptului care se referă la pro- 
prietatea persoanei particulare. Acest caracter al generali- 
tăţii abstracte, legat nemijlocit de fărîmițarea proprie ato- 
misticii, îl constatăm înfăptuit şi în domeniul gîndirii; cele 
două laturi îşi corespund integral una celeilalte. 

De aici, de pe aceste poziţii, spiritul pleacă mai departe, 
face o ruptură în sine, iese iarăși din subiectivitatea sa, îndrep- 
tîndu-se spre ceea ce e obiectiv, dar în acelaşi timp spre o obiec- 
tivitate intelectuală, spre o obiectivitate care se află în spirit 
şi întru adevăr, care nu există în forma exterioară a unor obiecte 
singulare, în forma unor datorii, în forma unei morale indivi- 
duale, ci este obiectivitate absolută, născută însă, cum am spus, 
din spirit şi din adevărul adevărat. Sau, cu alte cuvinte, aceasta 
este reîntoarcerea la Dumnezeu, pe de o parte, iar pe de altă 
parte relaţia, manifestarea, apariția lui Dumnezeu pentru 
oameni, aşa cum este el în sine şi pentru sine în adevărul său, 
aşa cum este el pentru spirit. Aceasta este trecerea, care constă 
în faptul că spiritul își restaurează sieşi obiectivul, că obiecti- 
vitatea gîndirii, care s-a conceput pe sine numai subiectiv, 
îşi devine sieşi obiectivă. 

În lumea romană a devenit tot mai vie nevoia de a te 
retrage din prezentul rău în lumea spiritului şi de a căuta 
aici ceea ce nu mai exista în lumea exterioară. Cu deosebire 
în lumea greacă dispăruse bucuria vieţii spirituale şi se înstă- 
pînise durerea de a te retrage, datorită acestei rupturi, în tine 
însuţi. Aceste filozofii sînt astfel momente nu numai ale dezvol- 
tării raţiunii, ci şi ale dezvoltării omenirii în general ; ele sînt 
forme în care se exprimă, prin intermediul gîndirii, întreaga 
stare a lumii. Lumea fără zei, lipsită de dreptate, imorală, 
alungă spiritul înapoi în sine. În Roma pătrund toate acele 
culte misterioase, dar liberarea autentică a spiritului şi-a făcut 
apariţia în creștinism, în el se întoarce spiritul la sine și la 
esenţa sa. 

Însă în alte forme a apărut aici disprețul faţă de natură, 
încît ea nu mai e nimic pentru sine, ci puterile ei sînt în servi- 
ciul omului, care, fiind mag, poate să o supună şi să o facă 
servitoarea dorințelor lui. (Mai înainte erau date oracole, prin 
intermediul unor arbori sau al unor animale etc., în care nu 
se deosebea ştiinţa divină, ca ştiinţă a eternului, de accidental.) 

Ține de aceasta credinţa în miracole, nu în sensul că zeii fac 
minuni, ci în sensul că oamenii, disprețuind necesitatea natu- 
rii, produc ceva ce vine în contradicţie cu natura ca natură. 
Această lipsă de credinţă în natura prezentă merge mînă în 
mînă cu lipsa de credință în trecut (în istorie), adică în faptul 
că acesta a fost numai ceea ce a fost. Toată istoria romanilor, 
grecilor, evreilor, mitologia şi istoria reală a lor, chiar și cuvin- 
tele singure şi literele dobîndesc o altă semnificaţie ; ele sînt 
ceva în sine, scindat, posedă o semnificaţie interioară, care 
este esenţa lor, şi o literă moartă, care e realitatea lor. Oame- 
nii care trăiesc în mijlocul realității și-au pierdut aici complet 
uzul vederii şi al auzului şi, în general, simţul realităţii şi al 
prezentului. Ceea ce este adevărat pe planul sensibilului nu 
mai are valabilitate pentru ei, ei mint într-una, deoarece sînt 
incapabili să prindă realul, care şi-a pierdut pentru spiritul 
lor orice semnificație. Alţii părăsesc lumea fiindcă nu mai 
pot găsi nimic în ea și nu găsesc realul decît în ei înșiși. Întoc- 
mai cum se adună toţi zeii într-un panteon unic, tot astfel 
se prăbuşesc toate religiile într-una singură, toate felurile de 
reprezentare sînt absorbite de unul singur. Acesta este cel 
potrivit căruia conştiinţa de sine — un om real — este esența 
absolută. Ce este esenţa absolută îi este revelat acum omului : ea 
este un om, încă nu este omul sau conștiința de sine în genere. 

Una dintre formele acestui principiu concret este deci 
infinitatea în sine a conştiinței-de-sine. Aceasta este forma 
spiritului în genere ; spiritul are sens numai ca gîndire ce se 
determină în sine pe sine. Aceasta este pură identitate a gîndi- 
rii care se cunoaște pe sine, se diferenţiază în sine şi se deter- 
mină pe sine în sensul acestei diferențe, dar în diferență ea rămî- 
ne unitate complet transparentă cu sine însăşi. Acesta este 
concretul. Prin faptul că acum absolutul este cunoscut în 
modul conştiinţei de sine, încît determinaţiile sînt dezvoltate 
în toate formele, avem o conştiinţă de sine reală. Locul aces- 
tei sfere nu este aici. Sfera aceasta este a religiei, care cunoaşte 
divinul într-un acest om. 

A şti că conştiinţa de sine este esența absolută sau că 
esenţa absolută este conştiinţă de sine, aceasta este acum 
spiritul lumii. El este această ştiinţă, dar nu are știință de 
această știință ; el numai o contemplă, adică o ştie numai în 
chip nemijlocit, şi nu prin gîndire. El o ştie în mod nemijlocit, 
adică această esenţă este, pentru el, fără îndoială conştiinţă 
de sine absolută, însă în nemijlocirea ființării (în sesender Unmit- 


INTRODUCERE 141 


telbarkeit), ea este un om individual. Acest om individual, care 
a trăit într-un timp determinat şi într-un loc determinat, este 
pentru spiritul lumii acest spirit absolut, şi nu conceptul con- 
ştiinţei de sine ; adică conştiinţa de sine încă nu este recunos- 
cută. Ca nemijlocire gîndită, ca nemijlocire a gîndirii, esența 
absolută este nemijlocit în conştiinţa de sine sau ca intuiţie 
interioară, — o intuiţie ca aceea a imaginilor pe care le avem 
prezente în spiritul nostru. 

Cealaltă formă [sub care se înfățișează principiul] constă 
în faptul că acest concret este sesizat în mod abstract ca gînd. 
Întrucît gîndul este abstract, îi lipsește încă nota singula- 
rităţii care aparţine concretului. Spiritul, împlinit pe toate 
laturile, trebuie să aibă şi latura naturală; latura aceasta lip- 
seşte încă acestei forme a filozofiei. Aceasta constituie un pro- 
gres pe care spiritul l-a realizat în conştiinţa de sine a sa; acest 
progres nu este limitat numai la dezvoltarea filozofiei. El este 
şi salt al istoriei universale în mister, în ce este mai interior; 
el trebuia să se producă cu necesitate şi în filozofie. 


Această latură aparţine filozofiei ; ţine adică de filozofie 
felul în care esenţa absolută, ca spirit, a fost exprimată în gîn- 
dire, în concepte ; pe de altă parte însă, şi felul în care conștiința 
de sine există nemijlocit ca ființă absolută. Însă acea cunoaş- 
tere privitoare la esenţă ca spirit, în care aceasta nu este cunos- 
cută, nu este înţeleasă conceptual, nu aparține, propriu-zis, 
filozofiei, ci religiei, deoarece în religie esența se află în mod 
nemijlocit în intuiţie. În religia creştină fiinţa absolută este 
deci reprezentată, dar nu este înțeleasă conceptual (begriffen) ; 
în fapt, filozofia nu face altceva decît să înțeleagă conceptual 
această idee a creștinismului. 

Spiritul absolut constă în aceea că el este esenţa [ființa] 
veşnică, egală cu sine însăşi, care devine, pentru sine, un alt- 
ceva şi pe acest altceva îl recunoaşte ca fiind ea însăşi : el este 
imuabilul care este pentru sine imuabil, în felul că se reîntoarce 
constant din modul alterității sale (aus seinem Anderssein) 
în sine însuşi; avem aici mișcarea sceptică a conştiinţei, dar 
astfel încît obiectivul ce dispare rămîne în acelaşi timp, adică 
în rămânerea lui el are semnificaţia conştiinţei de sine. În reli- 
gia creştină a fost pentru prima dată reprezentată această 
esenţă [ființă] spirituală, mai întîi în felul că ființa eternă 
îşi devine sieşi un altceva, creează lumea; aceasta este pusă 
pur şi simplu ca un altceva. La aceasta se adaugă apoi, mai 
tîrziu, momentul că în el însuși acest altceva nu este un alt- 

ceva al ființei veşnice, ci ființa veşnică apare în însuşi acest 
altceva. Avem aici apoi, în al treilea rînd, identitatea acestui 
altceva cu ființa veşnică, spiritul, reîntoarcerea acestui altceva 
în fiinţa veşnică; şi reîntoarcerea lui nu numai considerat în 
punctul în care s-a manifestat aceasta, ci reîntoarcerea lui la alt- 
ceva ca universal. Lumea se recunoaşte pe sine însăşi în această 
esenţă absolută care apare ; şi, prin urmare, ea este aceea care 
s-a reîntors în esența absolută, iar spiritul este spirit universal. 

Această idee a spiritului, cum am spus, a apărut creştini- 
lor mai întîi doar în forma aceasta a reprezentării — Dumnezeu ; 
iar acesta este esența [ființa] simplă a evreilor, situată în 
afara conştiinţei de sine (Dumnezeu gîndeşte, dar nu gîndeşte 
gîndirea), dincolo de realitate, este modul de-a-fi-altfel (das 
Anderssein) al lumii intuite senzorial, momentul unităţii lumii 
cu esența. În faţa lui se află deopotrivă insul uman şi spiritul, 
generalitatea acestei unităţi, pe de o parte ca o comunitate 
de credinţă care posedă. această unitate numai în reprezen- 
tare, înfăptuirea, realitatea acestei unităţi, pe de altă parte 
stînd în speranța unui viitor. 

Ideea considerată în gîndul pur, potrivit căreia Dumnezeu 
nu face cutare lucru, nu este subiect, ci este această mişcare, 
astfel încît totul se întîmplă nu în urma vreunei hotărîri, adică 
a unui decret accidental al lui Dumnezeu, căruia i-ar fi trecut 
prin minte să acţioneze în felul acesta, ci această mișcare con- 
stituie esenţa lui, necesitatea eternă a lui în el însuși, adică nece- 
sarul care nu este supus condiţiilor devenirii temporale, care 
nu înfăptuieşte devenirea în chip exterior, ci constă în sine 
însuşi din aceste momente care apar — în felul acesta găsim 
exprimată ideea la filozofii evrei sau, mai precis, la evreii plato- 
nicieni. 

Nașterea acestei reprezentări s-a produs în regiunea în 
care s-au ciocnit unul cu altul Apusul şi Răsăritul. Universali- 
tatea liberă orientală şi precizia europeană constituie laolaltă 
gîndul. Şi la stoici există universalitate a gîndirii, ea se opune 
însă senzaţiei, existenței concrete exterioare. Dar universali- 
tatea orientală este cu totul liberă; gîndirea occidentală este 
principiu, al universalităţii însăşi, afirmat ca particular. Între- 
pătrunderea acestor principii este condiția apariției acestei 
poziţii. Forma acestei filozofii a fost elaborată mai cu seamă 
în Alexandria, ea a fost însă elaborată ţinîndu-se seama tot- 
odată de ceea ce a fost mai înainte. Am întîlnit deja în filozo- 
fia pitagoriciană diferența (den Unterschied), triada. La Platon 

am avut Ideea simplă a spiritului: substanța simplă indivizi- 
bilă, natura Unului ; substanţa divizibilă, alteritatea (das Anders- 
sein); şi al treilea moment, compus din amestecul acestora 
două, reîntoarcerea în unitate. Acesta este concretul, dar 
numai în momente simple, nu în felul cuprinzător că alteri- 
tatea este în general toată realitatea naturii şi a conştiinţei 
şi că unitatea restabilită este — ca atare, conştiinţă de sine, nu 
doar un gînd, ci Dumnezeu viu. La Aristotel concretul este 
EvEpyea, ca gîndire care se gîndeşte pe sine însăşi. Elabo- 
rarea acestui concret ca gînd are legătură cu dezvoltarea ante- 
rioară a gîndului, deoarece în această dezvoltare se găsesc înce- 
puturile în parte invizibile a ceea ce devine acum lucru prin- 
cipal. Această filozofie s-a numit neopitagoriciană şi neo- 
platonică, ea, poate fi numită şi neoaristotelică; ei au 
prelucrat tot atît de mult pe Aristotel ca şi pe Platon, preţuin- 
du-i foarte mult. 


Mai cu seamă la stoici a fost vorba de această reîntoarcere 
în sine a conştiinţei de sine, de faptul că prin gîndire, prin 
puritatea gîndirii, spiritul este în sine liber, independent, nea- 
tîrnat. În acelaşi timp am întîlnit la stoici obiectivitate : Aóyos-ul, 
vod6, este ceea ce pătrunde întreaga lume, e fundamentul, 
substanţialul universului întreg; tot astfel am văzut în filo- 
zofiile anterioare că, potrivit lor, esența lumii este void. Dar 
deosebirea dintre această poziție şi cea despre care este vorba 
acum trebuie înțeleasă mai precis. Am văzut, că Aristotel a 
cuprins şi a redus la concept întreaga serie a lucrurilor vii şi 
spirituale, că el a recunoscut conceptul drept adevărul acestora. 
La stoici, această unitate, acest element sistematic a fost scos 
în chipul cel mai determinat în evidenţă, pe cînd, Aristotel se 
îndreptase mai mult spre individual. Această unitate a gîndu- 
lui a devenit în stoicism, în chip esenţial, bază. Această bază, 
care este logosul, trebuie s-o înţelegem însă aşa cum s-a deter- 
minat ea pe sine, adică în sensul că ea a fost numai substan- 
țială ; acel vodc, A6yoc al stoicilor a reprezentat un panteism. 

nsă acesta trebuie deosebit de filozofie, de gîndul, de con- 
ştiinţa spiritului. Cînd determinăm universalul ca fiind ceea 
ce este adevărat, primul lucru 'care ne vine în minte este de 
a ne reprezenta aceasta în formă panteistă. Este începutul înăl- 
țării spiritului, totul în lume trăieşte, totul este viaţă şi 
idee ; această formă substanţială a avut însă în stoicism această 
formă de unitate care este panteismul. Cînd conștiința de 
sine iese din sine, din infinitatea sa, din gîndirea sa de sine 


= 

însăşi, şi trece la ceea ce este determinat, la lucrurile parti- 
culare, la obligaţii şi la relaţii particulare, sau cînd gîndul care 
gîndeşte această substanță universală, acest vo, trece de 
aici la particular, gîndind cerul, stelele, omul etc., el cade 
nemijlocit din universal, în ceea ce e particular, adică nemijlo- 
cit în finit, deoarece toate acestea sînt forme finite. Însă con- 
cretul este universalul care se particularizează, şi care totuşi, 
în acest particular, în această limitare, rămîne infinit la el 
însuşi. În panteism, dimpotrivă, avem o bază universală, o 
substanță universală care se limitează, devine finită şi, deci, 
coboară. Ține de modul emanaţiei faptul că, universalul par- 
ticularizîndu-se, Dumnezeu creînd lumea, se devalorizează 
prin particular, îşi instituie o limită, devine finit; această 
limitare este fără reîntoarecere în sine însăşi. Acelaşi raport 
se găsește şi în mitologia grecilor şi a romanilor : aici avem un 
Dumnezeu, un zeu concret şi nu o simplă abstracţie, — avem 
o întruchipare a zeului. Însă această determinare devine numai 
o limitare a lui Dumnezeu, care ajunge numai pînă la zeul 
frumos, pînă la opera de artă, dar frumosul însuşi rămîne 
formă finită, care nu a ajuns însă să corespundă ideii libere. 
Determinarea, particularizarea, realitatea obiectivităţii tre- 
buie să fie însă de aşa natură, încît să fie adecvată universa- 
lului care este-în-sine-şi-pentru-sine ; această adecvare le lip- 
seşte figurilor zeilor, ca şi formelor care se numesc obligaţii 
morale şi celor care aparțin naturii. 

Prin urmare, nevoia ce se simte acum este aceea ca ştiinţa, 
spiritul care s-a interiorizat în felul arătat, să se obiectiveze, 
să se reîntoarcă la ceea ce îi stă în față, pentru a împăca cu el 
lumea pe care a părăsit-o, obiectivitatea ei să constituie o 
lume diferită de spirit, dar adecvată lui. Aceeaşi poziţie con- 
cretă pe care o are poziția lumii, o are şi poziţia filozofiei, poziţie 
a nașterii spiritului ; deoarece abia acesta este spiritul, el nu 
este: numai gîndire pură, ci gîndire care se obiectivează, se 
menţine pe sine în această obiectivare, își este sieşi adecvată, 
este într-însa la sine. Obiectivările anterioare ale gîndului sînt 
ieşire numai spre determinare, trecere numai în finitate, și 
nu într-o lume obiectivă, care să fie adecvată însuşi acelui 
care-este-în-sine-și-pentru-sine. Aceasta este poziţia generală : 
din pierderea lumii să-ți creezi o lume care în exterioritatea ei 
13 rămîne totodată şi lăuntrică, fiind astfel o lume împăcată; 

aceasta este lumea spiritualităţii, care începe aici. 


1 

În această perioadă vedem ieşind pe prim plan filozofia 
platonică, care a fost însă considerată una cu cea aristotelică. 
Ideea fundamentală a acestei filozofii neopitagoriciene — sau 
şi neoplatoniciene ori alexandrine — a fost: gîndirea care se 
gîndeşte pe ea însăși, voi, care se are ca obiect pe sine însăși. 
Aşadar, în primul rînd este gîndirea; în al doilea rînd, ea are. 
un voņtóv; în al treilea rînd, acestea sînt identice, în obiectul 
său, gîndirea se are pe ea însăşi. În total, sînt trei : una, cealaltă 
şi unitatea ambelor. Această idee concretă a reapărut din nou, 
iar în dezvoltarea creştinismului, cînd s-a trezit şi în creştinism 
gîndirea, ea a devenit cunoscută ca trinitate ; această idee este 
esența în sine și pentru sine. 

Această idee s-a dezvoltat, începînd cu Platon şi Aristo- 
tel, nu în mod direct, ci a făcut calea ocolită a dogmatismului. 
La Platon şi la Aristotel ideea a apărut, fără îndoială, nemijlocit 
ca poziție supremă, dar alături de ea şi în afara ei mai apare 
şi celălalt conținut — bogăţia gîndurilor despre spirit şi natură — 
şi este astfel sesizat. Însă, pentru ca ideea să apară ca fiind 
adevărul unic care cuprinde și conţine în el totul, era nevoie 
ca acest finit, acest conţinut mai larg de determinaţii să fie 
sesizat şi în modul lui finit, adică în forma unei opoziții generale. 
Aristotel aşa a înțeles regnul naturii, iar la Platon ceea ce este 
dezvoltat și înțeles este înfățișat numai în forma unei diversi- 
tăţi disparate. Întreg acest conţinut a trebuit să fie reunit 
mai întîi într-o formă simplă, dar finită. Aceasta a fost funcţia, 
pe care a îndeplinit-o dogmatismul, care a fost ulterior dizolvat 
de scepticism. Disoluţia a tot ce e particular şi finit, care con- 
stituie esența scepticismului, n-a fost înfăptuită de Platon 
şi de Aristotel şi astfel ideea n-a fost afirmată de ei ca ceea 
ce conţine totul. Acum opoziţia este rezolvată şi spiritul a, 
ajuns la liniștea lui negativă. Afirmativul, din contră, este liniştea 
spiritului în sine însuşi ; și spre această liberare de tot ce este 
particular înaintează spiritul acum. Aceasta, este ştiinţa despre 
ceea ce este spiritul în sine după ce el a ajuns la împăcare, 
prin dizolvarea a tot ce este finit în el. Această linişte eternă 
a spiritului în sine însuși constituie acum obiectul său ; el ştie 
acest lucru şi se străduieşte să-l determine şi să-l dezvolte 
mai departe prin gîndire. În aceasta este conţinut și principiul 
evoluţiei, al dezvoltării libere; orice altceva în afara spiritului 
este numai finit şi se autodizolvă. Şi cînd spiritul trece mai 
departe la particular, acest particular este determinat ca fiind 
pur şi simplu conţinut în această idealitate, ca particular pe 

care spiritul îl ştie și deci îl păstrează ca pe ceva subordonat. 
Acesta este rezultatul afirmativ al filozofiei sceptice. 

Este evident că pe această poziţie se va vorbi într-un cu 
totul alt fel. Acum obiectul este Dumnezeu, spiritul în sine şi 
pentru sine, spiritul absolut, pur în sine şi activitatea lui în 
sine. Însă acum Dumnezeu nu mai este considerat ca abstract, 
ci ca ceea ce este concret în sine însuși ; şi tocmai acest concret 
este spiritul. Dumnezeu este viu, activ în sine, este Unul şi 
Altul şi unitatea determinaţiilor deosebite; căci abstractul 
este numai ceea ce este simplu, dar ceea ce e viu posedă în el 
însuşi diferența, şi în această diferență el este totuși la sine. 

Mai precis, interes pentru spirit prezintă îndeosebi punctele 
următoare : mai întîi faptul că această conştiinţă devenită 
subiectivă ia drept obiect al său absolutul ca adevăr, scoate din 
sine ca exterior ceea ce este-în-sine-şi-pentru-sine, adică faptul că 
această conștiință ajunge la credinţa în Dumnezeu (Dumnezeu 
este tocmai acest ființînd-în-sine-și-pentru-sine (def 
Anundfiirsichseiende), universalul deplin, sesizat în acelaşi timp 
ca obiectiv), faptul că Dumnezeu acum este manifestat, că îşi 
face apariţia, adică este pentru conștiință. O dată cu aceasta în- 

15 cepe raportul omului cu acest obiect al său, cu adevărul absolut.— 
Această nouă poziţie, care începînd de acum prezintă interes 
absolut, nu este relaţie cu lucruri exterioare, cu obligaţii, idei ; 
acestea, sînt toate ceva determinat, mărginit, şi nu determinarea 
care cuprinde totul, cum este ceea ce am numit adineaori. În 
acest raport este suprimată simpla îndreptare a subiectului 
spre sine, acele cuvîntări despre înțelept; ambele poziţii sînt 
suprimate în unilateralitatea lor. Aceeaşi libertate, fericire, 
imperturbabilitate care erau scopul urmărit de epicurism, 
stoicism şi scepticism trebuie să fie realizate şi de subiect: dar 
prin mijlocirea lui Dumnezeu, prin interesul pentru adevărul 
ce ființează-în-sine-şi-pentru-sine, și nu prin fuga din realitatea 
obiectivă, ci în chip esenţial, prin îndreptare spre ea; astfel 
încît libertatea şi fericirea sînt dobîndite pentru subiect prin 
ceea ce este obiectiv. Aceasta este poziția venerării, a contemplării 
lui Dumnezeu şi a îndreptării omului spre el, încît ceea ce e scop 
pentru om este realizat numai prin această îndreptare, — în 
înțelesul că libertatea subiectului este dobîndită în obiectul 
care stă liber şi ferm în faţa lui. 

Sînt conţinute aici opoziții a căror conciliere are însemnă- 
tate esenţială. Cînd poziția de mai sus e considerată unilateral, 
Dumnezeu este dincolo, iar omul cu libertatea sa dincoace, 


INTRODUCERE 147 


omul care s-a conceput pe sine ca fiind infinit față de obiectiv : 
această libertate a omului, această interioritate pură care îşi 
este ei însăşi absolută, dar numai formal absolută. Libertatea 
omului în el înseamnă — întrucît numai ca conştiinţă de sine el 
este gînditor — raportare pură la sine, iar această raportare 
înseamnă absolutul, însă numai formal, nu concret. Or, această 
opoziţie iese aici în evidenţă, angajînd cu necesitate interesul 
spiritului. În măsura în care însă şi voinţa omenească se deter- 
mină pe sine ca negativă faţă de ceea ce e obiectiv, ia naştere 
răul ; răul în opoziție cu ceea ce este absolut afirmativ. 

Un alt moment esenţial este determinaţția, forma în care 
trebuie acum gîndit, sesizat Dumnezeu în genere. El trebuie 
acum determinat, în chip esențial, ca ceea-ce-este-în-sine-și- 
pentru-sine, dar concret; iar aceasta aparține atunci conceptu- 
lui spiritului. Trebuie neapărat ca Dumnezeu să fie gîndit în 
relație cu lumea, cu omul, întrucît Dumnezeu este un 
Dumnezeu viu; acest raport faţă de lume este apoi un raport 
față de un altceva şi prin aceasta se pune deosebire, 
determinare. Prin urmare, raportul cu lumea se înfă- 
țişează mai întîi ca raport cu un altceva, cu ceva ce este în 
afara lui Dumnezeu. Dar fiindcă acesta este raportul lui, 
activitatea lui, faptul de a avea în sine raportul este un moment 
al lui Dumnezeu însuşi. Legătura lui Dumnezeu cu lumea 
este o determinaţie în el însuși. Sau modul-de-a-fi-altfel al 
Unului, dualitatea, negativul, determinarea în general, este 
în chip esenţial moment care trebuie gîndit cafiind propriu 
Unului, — sau Dumnezeu este în el însuşi concret, în sine însuși 
deschis, deci instituind în sine determinaţii deosebite.— Această 
diferenţiere în el însuşi este punctul în care ceea-ce-este-în- 
sine-și-pentru-sine e în legătură cu omul, cu lumescul. Spunem 
că Dumnezeu a creat pe om, lumea; aceasta este o determinaţie 
în el însuși şi această determinație este mai întîi determinaţie 
de sine, în el însuși; şi această determinaţie este punctul de 
plecare al finitului. Punctul diferenţierii în sine este punctul 
de mijlocire a finitului, a lumescului cu Dumnezeu ; aici începe 
în Dumnezeu însuşi lumescul. Rădăcina acestuia se află în 
faptul că Dumnezeu se diferenţiază în sine însuși, —'adică 
în natura concretă a lui Dumnezeu. 

Așadar, în felul acesta determinările, particularizările, sînt, 
în parte, determinaţiile lui, idei în el însuși, creația lui în 
sine însuşi; încît ceea ce apare ulterior ca finit este încă în el 
însuși, lumea în Dumnezeu însusi, lumea divină ; în ea a început 

Dumnezeu să se diferențieze şi în ea se află legătura cu lumea 
finită, temporală. Prin faptul că Dumnezeu este reprezentat 
17 ca Dumnezeu concret avem în chip nemijlocit o lume divină 
în el însuși. Nefericirea lumii romane stătea în această abstracţie, 
în faptul că omul nu-şi găsea mulțumirea în ceea ce fusese pînă 
atunci. Or, ceea ce fusese pînă atunci era acel panteism, în faptul 
că lucrurile naturale, aerul, focul, apa etc. şi apoi statul, viața 
politică reprezentau pentru om adevărul şi ceea ce era mai pre- 
ţios în ochii lui, îi procurau omului satisfacţie deplină. Dimpotrivă, 
acum, în durerea lumii cauzată de stările prezentului, a apărut 
disperarea, neîncrederea în toate aceste formaţii, în lumea 
naturală finită și în viaţa de stat, care constituie lumea morală. 
Omul a devenit infidel acestor forme ale realităţii, ale naturii 
exterioare şi morale. A încetat starea pe care o numim viață a 
omului în unitate cu natura şi în care omul îl are pe Dumnezeu 
o dată cu natura, deoarece aici îşi găsește el mulțumirea. Aceste 
formaţii ale adevărului, ale divinului, ca formaţii naturale şi 
politice s-au rupt de adevăr şi lumea temporală le-a apărut 
oamenilor ca ceea ce este negativ şi neadevărat. Omul a separat 
această lume de adevăr, de Dumnezeu, cunoscînd astfel pe 
Dumnezeu în spirit ; el şi-a dat seama că lucrurile naturale şi 
statul nu sînt modul în care este prezent Dumnezeu şi că modul 
acesta este în el însuși, o lume inteligibilă. Astfel, unitatea 
omului cu lumea a fost nimicită, pentru a fi din nou afirmată 
într-un mod superior, pentru ca lumea să fie încorporată în 
Dumnezeu ca lume inteligibilă. Determinarea de sine a lui 
Dumnezeu constituie aici un punct principal al interesului. 
Raportul omului cu Dumnezeu se determină acum că orîn- 
duire a mîntuirii, ca cult, îndeosebi însă şi ca filozofie, cu con- 
ştiinţa limpede că scopul este să aparținem acestei lumi inteli- 
15 gibile, că individul trebuie să se străduiască să devină capabil 
de ea. 

Felul în care gîndeşte omul raportul său cu Dumnezeu este 
determinat mai ales de felul în care omul îl gîndeşte pe Dumnezeu. 
Nu este aşa cum se spune acum, cînd se susține că nu e nevoie 
să cunoşti pe Dumnezeu ca să poţi totuşi cunoaşte acest raport. 
Întrucît Dumnezeu este ceea ce e prim, raportul îl determină 
el; şi de aceea, pentru a şti care este adevărata natură a rapor- 
tului, trebuie să-l cunoşti pe Dumnezeu. 

Aşadar gîndirea merge pînă la negarea naturalului ; acum! 
se caută adevărul nu într-un mod de existenţă, ci se caută 
să se iasă din interiorizare prin îndreptarea din nou spre 

un ce obiectiv, spre un ce adevărat care însă nu-și are deter- 
minarea într-un mod natural — cum se întîmplă în mito- 
logie — sau ca obligaţie morală, ci își are determinarea din 
sine însuşi, din propria sa natură. — Acestea sînt momentele 
principale ale poziţiei pe care o examinăm acum şi de această 
poziţie ţine ceea ce au gîndit neoplatonicii. Dar mai înainte 
trebuie să mai vorbim, în trecere, despre Filon Evreul şi să 
menționăm cîteva momente pe care le întîlnim în istoria bi- 
sericii. 


A. FILON 


Filon, un evreu erudit din Alexandria, a trăit înainte 
şi după naşterea lui Hristos, sub primii împărați romani; şi 
anume, el s-a născut cu douăzeci de ani înainte de Hristos și 
era încă în viaţă după moartea acestuia”. El este primul autor 
la care constatăm apariţia acestei cotituri a conştiinţei uni- 
versale, ca conştiinţă filozofică. Sub Caligula, în fața căruia 
Apion prezentase pe evrei în culori foarte urîte, Filon a fost 
trimis pentru ani de zile la Roma, ca sol al poporului său, pentru 
„a da romanilor o imagine mai bună despre evrei. Ține de le- 
gendă informaţia că el ar fi venit la Roma şi sub împăratul 
Claudiu şi că aici ar fi cunoscut pe apostolul Petru **. Filon 
a scris o serie întreagă de lucrări, multe din ele mai există. 
De exemplu Despre edificiul lumii (De mundi opificio); Des- 
pre recompense şi pedepse (De praemiis et poenis); Despre cei 
ce aduc jertfe (De victimas offerentibus); Legea  alegoriilor 
Lex allegoriarum) ; De somnii; Dumnezeu este imuabil (Quod 
Deus sit immutabilis). Acestea au fost editate în 1691, la 
Frankfurt (in folio); apoi au fost editate de Pfeiffer la 
Erlangen. Filon a fost vestit pentru erudiția sa (7oAvudQea) 
şi foarte versat în filozofia greacă. 


S-a distins ca cunoscător al filozofiei platonice, și apoi 
prin străduinţele lui de a descoperi în scrierile sfinte ale evre- 
ilor filozofia şi de a explica aceste scrieri în chip speculativ. 
El se sprijină pe istoria poporului evreiesc, comentează această 


* Brucker, Hist. crit. philos., vol. II, p. 797 şi nota. i 
** Philo, De legatione ad Caium, p. 992 (ed. Frankfurt, 1691); Josephus, 
Antiq. jud., XVIII, c. 10, p. 649; Brucker, op. cit., p. 799 și nota; Euscbius, 
Hist. eccles., II, c. 18; cf. Fabric., Biblioth. gr., vol. III, p. 115 (Hamburg, 1708). 

istorie. Însă trăsătura caracteristică a lui Filon constă în 
faptul că pentru el povestirile și expunerile conţinute în acea 
istorie şi-au pierdut nemijlocita lor semnificaţie reală, Filon 
scoțind din chiar acele cuvinte sensuri mistice și alegorice, 
pe care le încorporează la tot pasul într-însele; în Moise îl 
descoperă pe Platon ; aceeași tendință care i-a împins pe ale- 
xandrini să recunoască teme filozofice în mitologia elenă. 
Astfel, unele dintre scrierile lui Filon sînt numai interpretări 
alegoric-mistice, de exemplu aceea despre istoria creației. Însă 
ideile lui conțin natura spiritului exprimată în elementul gîn- 
dirii; fără îndoială nu încă înțeleasă ci numai exprimată; 
exprimare care, amestecată cu acel element, este în acelaşi timp 
extrem de impură şi de încărcată în fel şi chip cu figuri de-ale 
imaginaţiei. Spiritul filozofiei i-a silit pe evrei să caute în căr- 

2 ţile lor sfinte, întocmai ca păgînii în Homer şi în religia populară, 
semnificații mai adînci şi să înfățișeze scrierile lor religioase 
ca pe un sistem desăviîrşit de înțelepciune divină. Acesta este 
caracterul epocii : elementul intelectual al reprezentărilor n-a 
mai rezistat. 

Momentul principal constă în faptul că, pe de o parte, 
reprezentarea realităţii este încă legată de aceste forme şi că, 
pe de altă parte, ceea ce exprimă aceste forme în chip nemij- 
locit nu mai este considerat ca suficient; de aici străduința 
de a concepe aceste forme într-un mod mai profund. Religia 
evreiască, religia păgiînă, ca istorii exterioare,- serveau drept 
autoritate, drept punct de plecare al adevărului; şi totuşi se 
ajunge la gîndul că adevărul nu poate fi dat în chip exterior. 
Aşadar, în ceea ce era de natură istorică a fost încorporat, 
cum se spune, gîndul adînc, sau, mai exact, acest gînd a fost 
extras din ceea ce era de natură istorică. Cînd e vorba de cartea 
divină (al cărei autor este spiritul), nu putem spune că acel 
gînd nu era cuprins în ea. Ceea ce interesează este dacă această 
spiritualitate este mai adîncă sau mai superficială. Un bărbat 
a scris cartea, el n-a avut acele gînduri, însă în sine ele sînt 
conţinute în carte, în implicaţia raporturilor (îm Intensiven 
des Verhältnisses). În general este o mare diferenţă între ceea 
ce se află într-însa şi ceea ce este exprimat. În întreaga istorie, 
artă, filozofie etc., tot ce are importanţă este ca ceea ce ele 
conțin să fie scos la suprafață ; sarcina spiritului constă întru 
totul numai să ne facă să ne dăm seama de ceea ce e dat în el; 
îndată ce îl ştim, conținutul acesta e deja scos la lumina con- 
ştiinţei ; această extragere este aşadar esențialul. Trebuie să 

mai ştim apoi că, chiar atunci cînd dintr-o creaţie oarecare, re- 
ligie etc. n-a fost adus ceea ce ele conţin în fața conştiinţei, 
nu putem totuşi spune că acel conţinut n-a existat în ele, că 
el n-a existat în spiritul omenesc: n-a existat în conștiință, 
nici în reprezentare, în spiritul uman, însă,acel conținut a exis- 
tat. Pe de o parte acțiunea de a înfățișa gîndul în chip explicit 
conştiinţei este «punere în », pe de altă parte însă, din punctul 
de vedere al materiei, această acțiune nu este o «punere în». 
Maniera lui Filon are mai ales această înfățișare. Prozaicul 
a dispărut; astfel, la autorii epocilor următoare, miracolul 
este ceva obișnuit; fenomenele exterioare nu sînt sesizate 
conform necesității lor, nu mai este cerută legătura lor exte- 
rioară. 

Reprezentările fundamentale ale lui Filon (numai pe acestea 
le,vom lua în considerare) sînt cam următoarele : 


1. Lucrul principal este cunoașterea lui Dum- 
nezeu. În primul rînd: Dumnezeu nu poate fi văzut decît 
cu ochii sufletului, prin 6pxoic *. Această vedere Filon o 
numeşte încîntare, extaz, acţiune a lui Dumnezeu **; acești 
termeni îi întîlnim acum adesea. În vederea acestui scop, su- 
fletul trebuie să se rupă de corp, să renunţe la ființa senzorială 
şi să se înalțe la obiectul pur al gîndului, unde Dumnezeu este 
mai aproape şi poate fi contemplat ***. Putem numi aceasta 
o contemplare inteligibilă. Pe de altă parte însă, Dumnezeu 
nu poate fi cunoscut nici cu ochii sufletului; sufletul poate 
şti numai că Dumnezeu există, dar nu poate şti ce este el. Esenţa 
lui este lumina originară ****, — concepție cu totul orientală. 
Evident, lumina este ceea ce e simplu; în schimb a cunoaşte 
înseamnă : a cunoaște ceva determinat ca pe ceva concret 
în sine însuşi. Prin urmare, atît timp cât este păstrată deter- 
minația simplului, această lumină originară, desigur, nu poate 
fi cunoscută. Așadar, cînd Filon spune: „Acest Unu este 
Dumnezeu ca atare”, nu putem şti ce este Dumnezeu. Dimpo- 
trivă, în creştinism simplul este numai un moment și întregul 
este Dumnezeu-spiritul. 


* D2 confusione linguarum, p. 358; De special legib. II, pp. 806—807. 
** De mundi opificio, p. 15; D: migration: Abrahami, p. 393; Quis rer. 
divin. haeres, p. 518. 
*** De migrat. Abrah., pp. 417—418. 
**** Quod Deus sit immutabilis, p. 301—302; Dz monarchia, I, 816; De 
nominum mutatione, p. 1 045; D2 ch:zrub., p. 124; De somniis, p. 576. 

În al doilea rînd: „Chipul și reflexul lui Dumnezeu este 
A6yoc-ul, rațiunea gînditoare, fiul cel întîi născut care 
guvernează lumea şi o menține în ordine”. Propriu vorbind, 
aici avem deja o contradicție, deoarece imaginea nu poate 
să reprezinte decît ceea ce este lucrul; deci, cînd chipul este 
concret, trebuie conceput ca fiind concret și originalul. ,,Acest 
àċyoç este totalitatea tuturor ideilor” *. În schimb Dumnezeu 
însuşi ca unul este, ca atare, numai dv** ființa pură (după 
Platon). Lumina originară nu poate fi cunoscută, numai fiul 
poate fi cunoscut. Filon limitează numele de Dumnezeu numai 
la esenţă, la ființa pură. Dumnezeu ca atare nu este nimic 
altceva decît aceasta ființă; de aceea el nu poate fi cunoscut 
de suflet, sufletul nu poate şti ce este el, ci numai că el este, 
adică tocmai doar ca ființă. Sau Dumnezeu, ca această fiinţă, 
este numai esența abstractă; aceasta este ideea sa. Ceea ce 
este, el este numai ca spirit, adică tocmai întrucît A6yoc-ul, 
fiul său, este considerat ca făcînd parte el însuşi din esența 
adevărată a lui Dumnezeu, şi nu se dă numele de Dumnezeu 
acelei fiinţe, ci numai unităţii acestor momente; această uni- 
tate conţine ceea ce este el. În învățătura creștină numele de 
Dumnezeu nu este limitat la esență, ci Dumnezeu este spirit ; 
fiul este el însuși determinaţie în Dumnezeu. Este cu totul 
just că Dumnezeu ca ființă nu poate fi cunoscut, căci esența 
este abstracţie goală. A cunoaște înseamnă a şti în sens con- 
cret ; ceea ce este cunoscut trebuie să fie concret în sine însuşi. 
Ceea ce poate fi cunoscut este faptul că eserţa pură nu este. 
decît o abstracţie goală, — deci, ceea ce este nul, nu adevă- 
ratul Dumnezeu. Prin urmare, alături de ființă, acesta este 
celălalt moment al cunoaşterii. « Fiinţă » este tot atît de ab- 
stract ca şi « Dumnezeu-tatăl » adică Dumnezeu care încă n-a 
creat, acest unul, acest nedeterminat în sine, care nu s-a deschis ; 
celălalt moment al lui Dumnezeu este însă determinarea sa 
în sine însuşi, crearea. Şi acest ce creat este acel altceva al lui 
care este totodată în el, aparţinîndu-i; moment al lui însuși, 
dacă Dumnezeu e să fie gîndit în mod concret. Determinaţia 
unicului este primul moment, însă ea are lipsuri; Dumnezeu 
este concret, viu, adică el se diferenţiază pe sine în sine, se 
determină pe sine ; această diferenţiere aparține şi ea lui Dum- 
nezeu, şi ea se numește la Filon logos. Se poate deci spune 
despre Dumnezeu, ca unul, că el nu este cunoscut; se poate 


* De mundi opificio, pp. 4—6 ; De agricultura, p. 195; De somniis, p. 597. 
** De somniis, p. 599. 

numai vedea că ele ste. Cunoaşterea este ştiinţa despre Dum- 
nezeu cel determinat, despre determinarea lui în sine însuşi, 
despre natura vie a lui. 

Ceea ce e prim, esența însăşi, este, prin urmare, lumina 
originară ; „ea este spaţiul universului, univers pe care spa- 
ţiul îl înconjură şi îl umple” *. Potrivit intuiţiei sensibile, 
noi avem universul ca spațiu; el este gol. Dumnezeu cuprin- 
de acest univers; această esenţă „îşi este ei însăși loc şi este 
umplută de ea însăși”. De ce are nevoie Dumnezeu să se umple 
pe sine cu sine însuşi ? Tocmai fiindcă subiectivul, abstractul 
are nevoie şi de un obiect. Ceea ce umple este concretul ; avem 
ceea ce umple, ceea ce e umplut şi al treilea, rezultînd din cele 
două. „Dumnezeu îşi ajunge lui însuşi; orice altceva are lip- 
suri, este gol. Şi pe toate acestea el le umple şi le ţine laolaltă, 
nu este cuprins de nimic; el este unul şi totul” **, este pleni- 
tudinea absolută. Universul este ca la Parmenide, abstractul, 
este numai substanţa ; el rămîne gol cînd este umplut, concre- 
tul este logosul. După cum Dumnezeu este spațiul universului, 
tot astfel „el trăiește în imaginea originară a timpului” ***, 
în aiwv, adică în conceptul pur al acestuia. 

2. Dar diferenţele lui, adică ideile, constituie inte- 
lectul. Acest intelect (A6%yoc) este apoi îngerul dominant (ăg- 
yáyycňoc), ceea ce determină, ceea ce conține modul deter- 
minat de a fi, un regn al gîndului; el este omul originar, abia 
acesta este activ, simplul, dv încă nu e activ. Acesta este omul 
ca om ceresc ; îl întîlnim şi sub numele de copia, npyn, de Adam 


Kadmon, de răsărit al soarelui, — omul în Dumnezeu, Dum- 
nezeu privit ca activitate. Acest intelect se divizează apoi 


hihi 


în idei, pe care Filon le numește și îngeri (ğyysňorn, soli) A 
Acest fel de a concepe încă nu este formulat în gînduri pure; 
el este încă întrețesut cu figuri de-ale imaginaţiei. 


Acest A6yoc este prima lume de gînduri, în repaus, cu 
toate că este deja diferențiată. Însă un alt A6yoc este cel ce 


* De somniis, pp. 574—575. 

** Liber legis allegoriarum, I, p. 48: ... ènel abrâg our tóroç xal 
abrd6 Exvroi Tinere xal ixavòç 6 eds, ză utv &)a Ertăeă xal čpnux xal 
xevà bvra TAnp&v xal meptéywv awrăg BE Dr odătvog &XAov repteXOuevoc, ČTE 
ele xal tò mv abrbe Öv. 

*** Quod Deus sit immutabilis, p. 298. 

**** Leg. allegor., I, p. 46, şi II, p. 93; Quod deterius potiori insidiari 
soleat, p. 165; De temulentia, p. 244; De somniis, pp. 578, 586 şi 588; De confus. 
ling., pp. 341 şi 345; Eusebius, Praep. ev., VII, c. 13. 

- 


produce, cel activ (Adyos mpopopx6c), ca vorbire. Acesta 
este activitate, crearea lumii, precum el este şi conservarea 
ei, intelectul ei permanent *. Vorbirea a fost totdeauna con- 
siderată ca manifestare a lui Dumnezeu, vorbirea nu este cor- 
porală ; ca sunet, ea este temporală și dispare îndată, existența 
ei este deci nematerială. ,,Cuvîntînd, Dumnezeu a creat tot- 
odată, neintercalînd nimic între aceste două”; creatul rămîne 
ceva de natură ideală, ca vorbirea. „Dacă vrem să exprimăm 
o. dogmă mai adevărată, trebuie să spunem că logosul este 
opera lui Dumnezeu” **. Acest logos este în acelaşi timp 
învățătorul înţelepciunii pentru conștiința de sine. Anume, 
lucrurile naturale sînt doar menținute sub puterea legilor lor ; 
însă ființele conştiente de sine şi ştiu totodată despre aceste 
legi, şi aceasta înseamnă înțelepciunea. Ea este marele preot 
care mijlocește între Dumnezeu şi om, este spiritul divinității 
care îi învață pe oameni ***, adică tocmai reîntoarcerea con- 
ştientă de sine a lui Dumnezeu în sine însuşi, în acea primă 
unitate, în lumina originară. Aceasta este lumea inteligibilă 
pură a adevărului însuşi; ea nu este altceva decît cuvîntul 
lui Dumnezeu ****, 

3. Gândul ajuns la negativitate. În faţa acestei lumi ideale 
se află lumea sensibilă, lumea care ființează. Principiul 
acesteia este la Filon, întocmai ca la Platon, oòx öv, materia, 
negativul * ** ** ; aşa cum Dumnezeu este ființa, tot astfel esența 
lumii sensibile este nefiinţa. Nu nimicul, ca atunci cînd spunem 
că Dumnezeu a creat lumea din nimic, ci neființa, opusul fi- 
inţei, este ea însăşi ceva pozitiv, întocmai ca şi ființa; nefi- 
ința există întrucît se introduce în ea analogia cu ceea ce este 
adevărat în sine. Filon a avut concepția justă că contrariul 
fiinţei este tot atit de pozitiv ca și ființa. Cui îi pare absurd 
acest lucru nu trebuie decît să i se amintească faptul că, pro- 
priu-zis, cînd afirmăm ființa, neantul ființei este gîndirea, adică 
ceva foarte pozitiv. Însă la Filon nu găsim precizări asupra 
acestei opoziții, nu găsim conceptul ei şi trecerea ființei în 
neființă. În general, filozofia lui este mai puţin o metafizică 


* De vita Mosis, III, p. 672. 
** De sacrif. Abel, p. 140: ô yàp Gedc Aéywav Gu roie univ 
urat &upoiv tiðeic' ei E yoh B6yua xivetv &iniozepov, ô Aóyoç Épyov a5Toă. 
*** Buhle, Lehrbuch d. Gesch. d. Phil., partea a IV-a, p. 124. 
**** De mundi opificio, p. 5. 
***** Ibidem, p. 4; De victimas offerentibus, p. 857; Buhle, op. cit., 
p. 125. 

a conceptului sau a gîndirii însăşi ; întrucît spiritul se manifestă 
numai în gîndirea pură, el nu se află aici în modul reprezen- 
tării, unde conceptele, ideile sînt înfăţişate ca figuri de sine 
stătătoare. 


„Cuvîntul lui Dumnezeu a creat la început cerul, care 
consta din fiinţa cea mai pură şi este locul de şedere al îngerilor 
celor mai puri, îngeri care nu apar și nu sînt percepuți cu 
simțurile” * ; ei se revelează numai gîndirii; ei sînt ilðéa. 
„„Creatorul a făcut înainte de toate cerul necorporal şi pămîntul 
necorporal al lumii inteligibile, şi ideea aerului şi a vidului, 
după aceea esenţa (o0dol«) necorporală a apei şi o lumină 
necorporală, apoi o imagine originară (apxErvroc), impercep- 
tibilă, cu simţurile, a soarelui şi a tuturor stelelor” * *. Lumea 
sensibilă este copia acestei lumi inteligibile. Filon continuă 
mai departe după documentele mozaice. În istoria creației 
relatată în Vechiul testament sînt create în ziua a treia iarba 
şi arborii, în ziua a patra luminători pe bolta cerului, soarele 
şi luna. Filon spune că în ziua a patra un număr împodobea 
cerul, numărul patru, «tetractis » numărul cel mai perfect * ** 
ete. — Acestea sînt principalele momente ale filozofiei lui 
Filon. 


B. CABALA ŞI GNOSTICISMUL 


Filozofia cabalistică şi teologia gnostică operează cu re- 
prezentările ce se găsesc şi la Filon. Ceea ce e prim e ceea-ce- 
este (das Setende), abstractul, necunoscutul, anonimul; ur- 
mează ca al doilea moment dezvăluirea, revelarea, concretul, 
se continuă mai departe prin emanaţie. În parte, este adop- 
tată şi reîntoarcerea la unitate, mai cu seamă de către filozofi 
creștini ; şi această reîntoarcere este considerată ca al treilea 
moment, care revine logosului. Astfel era la Filon înțelep- 
ciunea, învățătorul, marele preot, ceea ce conduce înapoi al 
treilea moment la primul; așa [se înfăptuieşte] Spacu a lui 
Dumnezeu. 


* De mundi opificio, p. 5. 
** Ibidem, p. 6; Brucker, op. cit., vol. II, pp. 802—803. 
*** De mundi opificio, pp. 9—10. 

1. FILOZOFIA CABALISTICĂ 


Cabala înseamnă înţelepciunea secretă a evreilor. De- 
spre originea ei s-au născocit multe poveşti : sînt multe elemente 
tulburi într-însa. Se spune despre cabală că ar fi conținută 

2 în două cărți: Jezirah (creaţiunea) şi Sohar (strălucirea). Je- 
zirah, cartea principală a cabalei, atribuită rabinului A kib ha, 
aşteaptă să fie scoasă într-o ediţie mai completă de domnul 
von Mayer din Frankfurt. Ea conţine idei care provin în parte 
de la Filon, dar sînt expuse într-un fel foarte confuz şi înfă- 
țişate mai mult pentru imaginaţie. Dar ea nu are acea mare 
vechime pe care i-o atribuie adepţii cabalei. Anume, aceștia 
povestesc că această carte cerească i-a fost dată lui Adam 
ca miîngiiere în urma căderii în păcat. — Ea este o mixtură 
de elemente astronomice, magice, medicale, profetice. Urme 
controlate istoriceşte arată că acest amestec era cultivat în 
Egipt. Akibha a trăit curînd după distrugerea Ierusalimului. 
Evreii, adunînd o armată de 200 000 de oameni, s-au răsculat 
împotriva lui Adrian; rabinul Akibha a fost şi el amestecat 
în această răscoală; Bar Cochebas a fost considerat drept 
mesia, rabinul a fost iupuit de viu *. A doua carte ar proveni, 
zice-se, de la elevul lui Akibha, de la rabinul Simeon -Ben 
Iochai ; el a fost numit lumina cea mare, scînteia lui Moise **. — 
Amîndouă cărțile au fost traduse în latineşte în secolul al 
XVII-lea. — Un izraelit speculativ, rabinul Abraham Cohen 
Irira, a scris şi el o carte intitulată Poarta cerurilor (Porta 
coelorum). Cartea aceasta este mai nouă, din secolul al XV-lea, 
conține referiri la arabi şi la scolastici. Acestea sînt izvoarele 
înaltei înțelepeiuni cabalistice. E un amestec confuz; cartea 
are însă o bază generală. Ceea ce este mai bun în' ea se mişcă 
în reprezentări asemănătoare cu cele întilnite la Filon. În 
aceste cărți există anumite determinaţii fundamentale foarte inte- 
resante, dar de la care s-a trecut apoi la fantasmagorii tulburi. 

Anterior nu găsim nimic la evrei referitor la reprezentarea 
lui Dumnezeu ca o fiinţă de lumină, la un contrariu al acesteia, 
adică la întuneric și la rău, care este în luptă cu lumina; nu 
aflăm nimic despre îngeri buni şi răi, despre căderea celor răi, 
despre condamnarea lor şi șederea lor în iad, despre judecata din 

% urmă a lumii, cînd se vor judeca cei buni şi cei răi, despre corup- 
ţia cărnii. Evreii au început abia aici, în cabală, să-şi expună 


* Brucker, op. cit., vol. II, pp. 834— 838 şi 924—927. 
** Ibidem, pp. 839—840. 

ideile despre realitatea lor, să-şi deschidă accesul la o lume a 
spiritului sau cel puţin a spiritelor, căci, înainte de aceasta, 
aceşti evrei nu se preţuiau decît pe ei, fiind cufundaţi în mur- 
dăria şi prezumția existenței lor şi preocupați de conservarea 
poporului şi a semințiilor lor. 

Privit mai de aproape, conținutul cabalei este următorul : 
Unu este proclamat drept principiu al tuturor lucrurilor, după 
cum el este şi izvorul originar al tuturor numerelor. După cum 
unitatea numerică însăşi nu este nici unul dintre numere, tot 
aşa Dumnezeu este. în chip asemănător temei al tuturor lucru- 
rilor (Ensoph) *. Emanaţia legată de acest temei este efect 
provenit din cauza primă prin limitarea acelui prim infinit, 
ea este limită (8pos) a acestuia **. În această una şi primă 
cauză este conţinut totul eminenter, nu formaliter, ci causali- 
ter ***. Al doilea moment principal este Adam Kadmon, pri- 
mul om, Keter, primul născut, coroana supremă, microcosmul, 
macrocosmul * ***, cu care este în legătură lumea emanată ca 
emanaţie a luminii. Prin continuarea emanaţiei au luat apoi 
ființă celelalte sfere, cercuri ale lumii. Acest proces este înfă- 
țişat ca torente de lumină. Se ajunge astfel la zece torente de 
lumină ; aceste emanaţii (Sephiroth) formează lumea pură azi- 
luthică, lume care nu este supusă în sine nici unei schimbări ; 
în al doilea rînd, lumea briahtică, care este supusă schimbării ; 
în al treilea rînd, lumea formată, jezirathică, — spiritele pure 
aşezate în materie, sufletele stelelor (spiritele pure sînt alte 
diferențieri cu care se continuă acest mod confuz de a vedea); 
în al patrulea rînd, lumea făcută, lumea asiahtică: aceasta 
este lumea cea mai inferioară, vegetativă şi senzorială * * ***. 


2 GNOSTICII 


La gnostici baza o formează determinații asemănătoare. 
Domnul profesor Neander le-a adunat într-un chip foarte 
erudit şi le-a prelucrat amănunţit; cîteva forme corespund 


* Irira, Porta coelorum, dissertatio I, c. 4; Tiedemann, Geist d. spek. Phil., 
partea a III-a, pp. 149—150; Buhle, op. cit., vol. IV, p. 156. 
** Irira, op. cit., c. 6, § 13; c. 7, § 2. 


*** Ibidem, dissert. IV, c. 4 şi urm. ; Tiedemann, op. cit., p. 155; Buhle,. 


op. cit., p. 162. 

**** Irira, op. cit., dissert. II, c. 1; Buhle, op. cit., p. 160. 

***** Irira, op. cit., diss. V, c. 7—8; Tiedemann, op. cit, pp. 156—157; 
Buhle, op. cit., p. 157. 

celor pe care le-am indicat noi. Unul dintre cei mai remarcabili 
gnostici este Basilide. Şi la el ceea ce e prim este Dumnezeu 
cel inefabil (Osòs ntos) — ensoph al cabalei; ca tò dv, ó 
&v, el este fără de nume (âvovâuaoros), nemijlocit, ca la 
Filon *. Al doilea moment este apoi vo, cel prim-născut, 
A6YoG, copla, ceea ce pune în acțiune (5yvauuc), mai precis: 
dreptatea (5ixaoovyn) şi pacea (eipnvn). După acestea ur- 
mează principii și mai determinate, numite de Basilide ar- 
honţi, căpetenii de împărăţii ale spiritelor. Un punct principal 
este aici iarăşi reîntoarcerea, procesul de limpezire a sufle- 
tului, economia purificării (oixovoula xaGăpoewv) ; sufletul tre- 
buie să se reîntoarcă din ay la copla, la elor. Fiinţa ori- 
ginară poartă în sine toată perfecțiunea, dar numai ca po- 
tentia; spiritul (vos), primul-născut, este prima revelare a 
ceea ce e ascuns. Toate ființele create se pot împărtăşi și ele 
numai prin legătura lor cu Dumnezeu de adevărata dreptate și 
de pacea care provine din ea **. 


Primul mai e numit de gnostici, de exemplu de Marcus, 
şi ceea ce nu poate fi gîndit (&vevv6nroc), ba chiar şi ceea 
ce-nu-este (âvovaioc), ceea ce nu trece la determinare (uov6- 
ms). Ei îl mai numesc , liniştea pură” (o.y7); restul sînt 
apoi ideile, îngerii, eonii. Acestea sînt rădăcinile, semințele 
împlinirii particulare (Aso, Bifar, ortpuara, TTANPWOUATA; xap- 
vol); fiecare eon poartă în sine propria sa lume ***. 

La alți gnostici, de exemplu la Valentin, ceea ce e 
prim se numește eon (rEheioc atv èv dopărol; xal &xatovouáo- 
tas Vbouao) sau insondabilul, cauza primă, abisul absolut 
(8506) în care totul se află ca suprimat; sau zpoăpxm, ceea 
ce e înaintea principiului, sau xpordrwp, ceea ce e înaintea 
începutului, încă înainte de tatăl. Acesta este ceea ce e activ. 
Trecerea, diferențierea unicului este apoi 8aGec.c, iar această 
continuare se mai numeşte acţiunea de a se face înțeles aceea 
ce nu poate fi înțeles (das Sichbegreiflichmachen des Unbe- 
greiflichen, xarăimis to ăxaraAirerov), ceea ce am întîlnit la 
stoici sub numele de x«răimvbic. Aceste concepte sînt eonii, 
stările (8a0toac) particulare ; lumea eonilor se mai numeşte 
apoi şi împlinire (rA”pwuax). Al doilea moment se mai numeşte 


* Neander, Genetische Entwickelung der vornehmsten gnostischen Systeme, 
(Dezvoltarea genetică a celor mai însemnate sisteme gnostice), p. 10; Philo, De 
nominum mutat., p. 1046. 

** Neander, op. cit., pp. 33—34. 
*** Ibidem, pp. 168, 170—171. 

şi limitare (8poc); şi întrucît dezvoltarea vieţii este sesizată 
mai precis în opoziţie, această dezvoltare este determinată ca 
fiind conținută în două principii, în forma masculinului și a 
femininului. Unul este împlinirea (rAmpoua) celuilalt; din 
îmbinarea (ovlvyla) lor iau ființă împlinirile (rânpwuara) ; abia 
această unire este realul. Fiecare principiu îşi are principiul 
său întregitor (ovlvyoc); suma acestor rimpbuara este lumea 
eonilor în general, màńpwua generală a lui 65006, a abisului 
absolut. De aceea acesta se mai numeşte şi hermafrodit, băr- 
pat-femeie (ăfgev60mavs) *. 

Ptolemeu atribuie f5Yoc-ului două ovYlyove, două 
daQtoeic, care sînt presupuse de orice existenţă deter- 
minată, 0fAmua xal Ewow**. Forme variate apar aici 
de-a valma. Determinaţia fundamentală este aceeaşi; abis şi 
împlinire sînt lucrul principal. Revelația, ceea ce a descins, 
este și măreție (55%, Schechinah) a lui Dumnezeu, copia 
owpăwoc (ea însăşi este 6paoc roð Geo [vedere a lui Dum- 
nezeu]), Svvăueic &yévnto at replè avrv oboa Axunpótatov Pic 
ăraorpărrovai, ideile, A6yoc, sau cu deosebire numele lui Dum- 
nezeu (tò dvoua roð feo modvwvvuos), acest demiurg; aceasta 
este apariţie a lui Dumnezeu, determinare ***. — Toate aceste 
forme sînt confuze, tulburi. În linie generală, bazele sînt 
constituite din aceleași determinaţii și nevoia generală este 
tocmai aceea de a sesiza şi determina, ca concret, ceea ce este 
în sine şi pentru sine. — Am ţinut să menţionez totuşi aceste 
forme pentru a indica legătura lor cu generalul; se găseşte 
aici, în fond, o nevoie adîncă de rațiune concretă. 

Biserica a repudiat gnosticismul, fiindcă pe de o parte el 
s-a oprit la consideraţii generale, pe de alta a conceput repre- 
zentarea în forma imaginaţiei, iar această reprezentare se opunea 
conştiinţei de sine reale, lui Hristos în carne și oase (Xp.orts 
èv oapul) ****; deoarece gnosticii spuneau, de exemplu, că 
Hristos a avut numai un corp aparent, o viaţă aparentă; în 
spate se află doar gîndul. Biserica, dimpotrivă, a menţinut cu 
ermitate fcrma determinată a personalității; ea a păstrat ferm 
principiul realităţii concrete. 

* Neander, op. cit., pp. 94—97. 

** Ibidem, p. 160. 


*** Ibidem, pp. 10—13; Philo, Quod Deus sit immut., p. 304. 
**** Neander, op. cit., p. 43. 

C. FILOZOFIA ALEXANDRINĂ 


Unitatea conştiinţei de sine şi a ființei se înfățișează în 
formă mai filozofică şi e mai pătrunsă de concept în şcoala 
alexandrină ; aici găsim forma principală, adevărata filozofie a 
acestei epoci. Anume, Alexandria devenise de mai mult timp, 
şi îndeosebi sub Ptolomei, sediu principal al științelor. Aici, în 
acest centru al lor, se atingeau, se întrepătrundeau și se ameste- 
cau toate religiile și mitologiile popoarelor Orientului şi Occi- 
dentului, precum şi istoria lor, — îmbinare care şi pe latura 
religioasă s-a înfăptuit în multiple forme şi întruchipări. Com- 
parate unele cu altele, s-a căutat în fiecare ceea ce conţineau şi 
celelalte, făcîndu-se inventarul acestor elemente comune ; dar 
mai cu seamă s-a dat reprezentărilor diferitelor religii o semni- 
ficație mai profundă, atribuindu-li-se sens alegoric general. 
Această străduință a dat, fără îndoială, naştere la produse 
tulburi ; produsul mai pur al ei este filozofia alexandrină. 
Îmbinarea filozofiilor trebuia să reușească mai bine decît acele 
produse confuze ale unei rațiuni care încă nu se înţelegea pe 
sine însăşi ; deoarece, întrucît în filozofie există de fapt o unică 
idee, aceasta suprimă prin ea însăşi forma particulară pe care 
au îmbrăcat-o filozofiile, unilateralitatea în care ea, ideea, şi-a 
găsit expresie. În scepticism a fost atins acest rezultat negativ 
de a vedea suprimate modurile determinate ale ființei, în care 
fusese afirmat absolutul. 

În Alexandria a luat fiinţă un fel de filozofie care a fost 
adesea înfăţişată ca eclectism, din cauză că ea n-a rămas la 
şcoli filozofice determinate, anterioare, ci a îmbinat diferitele 
sisteme ale filozofiei, recunoscînd unitatea îndeosebi a filozo- 
fiilor pitagorică, platonică şi aristotelică şi prezentînd-o în 
expunerile ei. Eclectismul este ceva foarte rău dacă e luat în 
sensul că se ia, fără nici o consecvență, cutare 
lucru din cutare filozofie şi cutare lucru din altă filozofie, — 
întocmai cum s-ar confecţiona o haină din bucăţi de culoare şi 
material diferit. Am făcut deja rnai sus observaţia că eclec- 
tismul nu ne dă decît un agregat superficial. Astfel de eclectici 
sînt, pe de o parte, în genere oamenii lipsiți de cultură, în al 
căror cap iau loc unele lîngă altele cele mai contradictorii 
reprezentări, fără ca ei să fi încercat vreodată să își lege laolaltă 
gîndurile şi fără să-și dea seama de contradicţiile ce există 
între ele ; — sau eclectici sînt, pe de altă parte, oamenii prudențţi, 

care acționează în chip conştient şi cred că realizează tot ceea 
ce este mai excelent, luînd din fiecare sistem ceea ce ei numesc 
bun şi procurîndu-șşi astfel un total cu diverse gînduri, în care 
au adunat tot ce este « bun » şi din care lipseşte doar consecventa 
gîndirii, şi o dată cu ea gîndirea însăși. Filozofia eclectică este 
tocmai lipsită de consistență, este inconsecventă. Filozofia 
alexandrină nu este o astfel de filozofie. În Franţa filozofii 
se numesc încă eclectici ; aceasta mai merge aici, unde systeme 
este echivalent cu unilateralitate şi unde este nevoie de un 
nume care să sune cît mai puţin sistematic şi suspect. 

Alexandrinii au pus la baza filozofiei lor filozofia platonică, 
dar s-au folosit în general de dezvoltarea pe. care a luat-o 
filozofia după Platon, la Aristotel şi în cuprinsul tuturor celor- 
lalte filozofii (în filozofia stoică) ; adică ei au restabilit această 
filozofie, înarmînd-o cu elementele unei dezvoltări superioare : 
la Plotin nu găsim combatere a altor sisteme. De această dez- 
voltare superioară ţine cu deosebire principiul mai profund 
potrivit căruia esența absolută trebuie sesizată ca conştiinţă 
de sine, esența sa fiind tocmai aceea de a fi conștiință de sine, 
şi că deci ea se află în conştiinţa individuală. Ceea ce nu trebuie 
înțeles în sensul că — aşa cum se spune de obicei — Dumnezeu 
ar fi un spirit, care există în afara lumii și în afara conștiinței 
de sine, ci în sensul că existenţa lui ca spirit conştient de sine 
este tocmai însăși conștiința de sine reală. Universalul platonic, 
care stă în gîndire, primeşte deci semnificaţia aceasta, că el ca 
atare este esența absolută însăși. — Alexandrinii sînt filozofi 
eclectici în înţelesul mai bun al cuvîntului; sau mai degrabă 
termenul «eclectic » este în general de prisos pentru caracte- 
rizarea lor. Dar, în sens mai înalt, cuvîntul acesta indică o 
poziţie mai avansată a ideii, constînd în unirea principiilor ante- 
rioare, care izolate sînt unilaterale şi conțin numai momente ale 
ideii, — în faptul că o idee mai concretă și mai profundă îmbină 
aceste momente într-o unitate. Astfel şi Platon a fost eclectic, 
el a îmbinat unul cu altul pe Pitagora, pe Heraclit, pe Parme- 
nide ; şi în felul acesta sînt eclectici şi alexandrinii, numai că 
acest termen trezește totdeauna îndată reprezentarea plagierii 
altuia. 

Însă acest nume, folosit şi de Brucker, este inexact dacă 
ținem seama de starea de fapt a lucrurilor, e şi neistoric. Cînd 
e vorba de şcoala alexandrină este de obicei întrebuințat explicit 
numele de «școală eclectică ». După cît ştiu, Brucker a fost 


11 — c. 4788 

primul care a procedat astfel * ; şi Diogenes Laertios** i-a 
servit motive pentru aceasta. Căci Diogenes Laertios vorbeşte 
de un anumit Potamon din Alexandria care nu prea 
demult (70% 8Alyov) ar fi extras din diferitele filozofii propo- 
ziţiile principale şi ceea ce este mai bun în ele. Şi Diogenes 
citează mai multe propoziţii de-ale lui Potamon, spunînd că 
acesta a compus o filozofie eclectică. Sînt propoziții din opera 
lui Aristotel, din Platon şi din stoici, ele sînt însă fără însemnă- 
tate şi nu găsim în ele ceea ce caracterizează pe alexandrini. 
Diogenes Laertios este de altfel anterior școlii alexandrine ; 
Potamon însă a fost, după Suidas ***, un dascăl al fiilor vitregi 
ai lui Augustus. Și pentru învățătorul unor principi, eclectismul 
este cu totul potrivit. Aşadar, fiindcă acest Potamon este un 
alexandrin, Brucker a aplicat filozofiei alexandrine numele de 
«eclectică », găsit la Diogenes Laertios. Însă filozofia alexan- 
drină nu este eclectică, deoarece unirea sistemelor mai vechi este 
o cunoaştere mai adîncă a ideii filozofice, care este cunoscută 
ca fiind concretă în sine, aşa încît principiile mai abstracte sînt 
conținute în forma mai profundă a ideii. Acest fenomen trebuie 
să se producă din cînd în cînd; după divergența anterioară, 
trebuie să fie recunoscută identitatea, care exista în sine, și 
astfel diferența să fie privită numai ca formă. Alexandrinii 

*5 s-au așezat pe poziția mai profundă că ei sînt în egală măsură 
pitagoricieni, platonici şi aristotelicieni. Toate filozofiile ante- 
rioare îşi puteau găsi loc în filozofia lor. 

Anume, Ptolomeii au atras în capitala lor ştiinţele și învă- 
țaţii, în parte datorită propriului lor interes față de ştiinţă, 
în parte datorită celor mai potrivite instituţii. Ei au întemeiat 
celebra şi marea bibliotecă, pentru care a fost realizată şi tra- 
ducerea elenă a Vechiului testament ; după ce o distrusese Cezar, 
biblioteca a fost din nou reconstituită. A existat în Alexandria 
şi un muzeu, sau ceea ce s-ar numi azi o academie de ştiinţe, 
unde erau salariați filozofi și învățați mai specializaţi, fără să 
aibă altă ocupaţie decît aceea de a face știință. Mai tîrziu au 
fost întemeiate şi în Atena astfel de instituţii, şi, fără predilecție 
pentru cutare ori cutare filozofie, fiecare şcoală filozofică își 
avea propriul său institut public ****. 


* Hist. crit. philos., vol. II, p. 193. 
** Prooemium, § 21. 
*** Despre IIotáuov, vol. III, p. 161. 
**** Conf. Buhle, op. cit., vol. IV, pp. 195—200. 

Filozofia neoplatonică s-a ridicat, pe de o parte, alături 
de celelalte filozofii, pe de altă parte, pe ruinele acestora, întu- 
necîndu-le pe celelalte. Toate sistemele anterioare au fost înghi- 
tite de ea. Ea n-a constituit o şcoală filozofică proprie, asemă- 
nătoare şcolilor filozofice de pînă aici, ci, unindu-le pe toate 
în cuprinsul ei, trăsătura principală a ei a fost studierea lui 
Platon, a lui Aristotel şi a pitagoreilor. Pe studiul acesta se 
sprijinea o interpretare a acestor scrieri, condusă de năzuința 
de a stabili o legătură între ideile lor filozofice, de a dovedi 
unitatea lor. Învăţătorii filozofi neoplatonici procedau mai mult 
pe calea prelegerilor asupra diferitelor opere filozofice, îndeosebi 
platonice şi aristotelice, pe care le explicau. 


1. AMMONIUS SACCAS 


Ammonius Saccas (purtătorul de sac) este amintit 3 
ca unul dintre primii şi cei mai vestiți dascăli ai acestei şcoli. 
El a murit în anul 243 p. Chr. n. *. Dar de la el nu avem scrieri ; 
şi nici despre filozofia lui nu ne-au parvenit informaţii. Princi- 
palul fel în care se făcea şi se elabora filozofie era comentarea 
operelor lui Platon şi Aristotel, sau conspectarea acestora. 
Comentariile despre filozofii vechi erau sau expuse în prelegeri, 
sau scrise ; şi ne-au rămas pînă astăzi multe comentarii de felul 
acesta, care sînt în parte excelente. Opere de-ale lui Aristotel 
a comentat Alexandru din Afrodisia, Andronic din Rodos, 
Nicolaus Damascenus, precum și Porphir; opere platonice au 
comentat : Numenius, Maximus Tyrius. Alţi alexandrini l-au 
comentat pe Platon, recurgînd şi la celelalte filozofeme sau 
filozofii, şi ei au prins foarte bine punctul de unitate al diverselor 
moduri ale ideii. Cele mai bune comentarii sînt din timpul 
acesta; cele mai multe lucrări ale lui Proclus sînt comentarii 
ale unor dialoguri ale lui Platon etc. Această şcoală se mai 
caracterizează îndeosebi şi prin faptul că ea a proclamat specu- 
lația drept ființă şi viaţă divină reală şi din această cauză o 
înfăţişează ca fiind mistică şi magică. 

Printre discipolii foarte numeroşi ai săi, Ammonius a avut 
mulți bărbați celebri în domeniul altor ştiinţe, de exemplu 
Longin, apoi Origen ; nu-i sigur dacă e vorba de Origen părinte 


* Brucker, op. cit., vol. II, pp. 205, 213 —214. 

al bisericii. Însă cel mai vestit elev. al lui, ca filozof, a fost 
Plotin. Din scrierile încă existente ale acestuia, mai ales, cunoaş- 
tem filozofia neoplatonică. Autorii de mai tîrziu atribuie lui 
Plotin, propriu-zis, edificiul unitar al acestei filozofii, numind 
filozofia alexandrină filozofie a lui Plotin. 


2. PLOTIN 


37 Cum la dorința lui Ammonius Saccas discipolii lui s-au 
înțeles să nu-i expună filozofia în scrieri*, Plotin a 
scris numai tîrziu, sau, mai curînd, operele rămase pe urma 
lui au fost editate după moartea sa de Porphir, unul dintre 
elevii săi. Biografia lui Plotin o avem de la Porphir. 
Ceea ce izbeşte în această biografie este faptul că relatarea 
exactă a împrejurărilor vieţii este amestecată cu o mulțime 
de lucruri miraculoase. Este epoca în care miraculosul e la 
ordinea zilei. Dar, cînd cunoşti filozofia pură, simţul pur al 
acestui bărbat, nu te poţi mira îndeajuns de astfel de istorii. 

Plotin este egiptean, născut în Licopolis în anul 205 după 
Hristos, pe timpul domniei lui Septimiu Sever. După ce ascul- 
tase deja prelegerile multor dascăli de filozofie, Plotin deveni 
melancolic şi adîncit în sine. Avea etatea de 28 de ani cînd îl 
cercetă pe Ammonius ; învățăturile acestuia, în sfîrşit, îl mul- 
vumiră şi le ascultă timp de unsprezece ani. Şi, cum pe timpul 
acela circulau idei înalte despre înţelepciunea indică şi brahma- 
nică, Plotin plecă cu oastea împăratului Gordian în Persia ; 
însă campania sfîrşi în chip atît de nenorocos, încît Plotin 
nu-şi realiză scopul, putîndu-se salva pe el însuşi numai cu 
greu * *. La etatea de 40 de ani, se duse la Roma, unde rămase 
26 de ani, adică pînă la moartea, sa * *. În Roma el s-a comportat, 
din punct de vedere exterior, într-un mod bizar, potrivit vechi- 
lor obiceiuri pitagoriciene : nu consuma carne, postea mult şi 

ss umbla chiar în costumul vechi pitagorician * ***. Însă ca învă- 
țător public se bucura de mare cinstire în toate păturile 
sociale ** ***. 


* Porphirius, Vita Plotini (praemissa Ennead. Plot., Basil., 1580), p. 3. 
** Porphirius, op. cit., p. 2; Brucker, op. cit., pp. 218—221. 
*** Porphirius, op. cit., pp. 2—3 şi 7. 
**** Tiedemann, op cit., vol. III, p. 272; Buhle, op. cit., partea a IV-a, 
p. 306; Porphirius, op. cit., p. 6. 
***** Porphirius, op. cit., pp. 5—7. 

Gallien, împăratul din timpul acela, care, împreună cu 
soția sa, îl preţuia mult pe Plotin, era dispus, se spune, să-i 
acorde lui Plotin un oraş în Campania, unde acesta se gîndea 
să realizeze republica lui Platon. Însă sfetnicii împăratului 
împiedicară înfăptuirea acestui plan *; și făcînd acest 
lucru, acei sfetnici au procedat foarte cuminte ; deoarece, în 
situația exterioară a Imperiului roman şi dată fiind schimbarea 
completă a spiritului oamenilor de la Platon încoace, într-un 
timp cînd un alt principiu al spiritului trebuia să devină general, 
o astfel de întreprindere ar fi făcut acum republicii platonice şi 
mai puţină cinste decît pe timpul lui Platon. Chiar faptul că 
Plotin a putut nutri un astfel de gînd vorbeşte împotriva 
puterii lui de discernămiînt ; totuşi nu ştim precis dacă planul 
lui se limita numai la statul lui Platon sau dacă el i-a adus 
acestuia vreo lărgire, vreo modificare. Anume, un stat platonic 
veritabil era împotriva naturii însăși a lucrurilor, căci statul 
platonic este un stat liber, independent ; ceea ce el nu putea fi 
în cuprinsul imperiului roman. Plotin a murit la Roma în al 
66-lea an al vieţii sale (a. 270 p. Chr.) **. 

Scrierile sale au luat ființă mai cu seamă ca răspunsuri 
la întrebări puse de elevii săi ; el le-a scris în ultimii ani ai vieții 
sale, iar Porphir le-a redactat abia mai tîrziu. În învăţătura sa 
Plotin a procedat cum aminteam adineauri, comentînd în pre- 
legerile sale diferite scrieri filozofice mai vechi. Scrierile lui 
Plotin se numesc Eneade ; sînt şase la număr ; fiecare din ele 
conține nouă expuneri deosebite, avem deci în total cincizeci sə 
şi patru de expuneri; care, la rîndul lor, se împart în multe 
capitole ; opera lui Plotin este vastă. Aceste cărți nu formează 
totuşi un întreg unitar, ci, propriu-zis, în fiecare carte sînt 
abordate subiecte separate şi tratate filozofic ; este obositor să 
străbaţi aceste cărți. — Prima eneadă are cu deosebire conținut 
moral. Prima carte : ce este animalul, ce este omul; cartea a 
doua: despre virtuţi; a treia: despre dialectică; a patra: 
despre fericire (mepi ev5auovlac); cartea a cincea: dacă feri- 
cirea constă în întinderea timpului ? (raparkoe. Xp6vov); a şasea : 
despre frumos; a șaptea: despre binele suprem (rporov) şi 
despre celelalte bunuri ; a opta: de unde răul? ; cartea a noua: 
despre o ieşire rațională din viață. Alte eneade au conţinut 
metafizic. Porphir spune că ele sînt inegale; că Plotin scrisese 
douăzeci şi una de cărţi înainte de venirea lui Porphir la el, 


* Porphirius, op. cit., p. 8. 
** Ibidem, p. 2. 

care avea atunci 59 de ani; douăzeci şi patru de cărți le-a scris 
în anul acela şi în următorii cinci ani, cît timp Porphir a petrecut 
lîngă el ca discipol; ocazia de a scrie i-o ofereau întrebările ce 
i se puneau. Apoi, în timpul cît Porphir a stat în Sicilia, Plotin 
a mai scris nouă cărți în ultimii ani înainte de a muri, cărți 
care sînt mai slabe, spune Porphir *. Kreuzer vrea să-l editeze 
pe Plotin. 

Expunerea este grea, nu are nimic ce ar aduce cu o dezvol- 
tare sistematică. În ansamblu, maniera lui Plotin este aceea 
de a reduce totdeauna particularul la ceea ce e cu totul general. 
Spiritul lui Plotin pluteşte deasupra fiecărui Subiect particular 
şi-l tratează prin reflecţie și dialectică ; le reduce însă pe toate. 
la o unică idee. Astfel, anumite gînduri principale sînt infinit 
de mult repetate. Lectura scrierilor lui are de aceea ceva obositor 
în ea, tocmai fiindcă particularul de la care se pleacă este în 
general mereu readus la același lucru. În felul acesta, cititorul 
poate prinde bine ideile lui Plotin din cîteva cărţi ale lui, fără 
ca citirea celorlalte cărți să-l ducă la noi dezvoltări. Dominante 
sînt la el mai cu seamă ideile și termenii lui Platon, dar în egală 
măsură ale lui Aristotel; Plotin poate fi numit, deopotrivă, şi 
neoplatonic, şi neoaristotelician. Se găsesc la el multe dezvoltări 
cu totul în felul lui Aristotel. Formele de « dinamis », « energie » 
etc. pe care le găsim la Aristotel sînt dominante și la Plotin, şi 
raportul lor formează în chip esenţial obiectul cercetării sale. 
Esenţialul este că nu e îngăduit să luăm pe Plotin în opoziţie cu 
Platon şi cu Aristotel ; el a adoptat şi gîndirea, logosul stoicilor. 


A face o expunere a filozofiei lui Plotin este un 
lucru foarte greu. Pentru Plotin ceea ce are importanţă nu este 
sesizarea obiectelor în modul lor determinat, ca la Aristotel, 
ci reducerea lor la unitatea lor şi scoaterea în evidență a sub- 
stanţialului faţă de aparenţa lor. Lucrul principal, ceea ce este 
caracteristic la Plotin este înalta şi pura lui însufleţire pentru 
înălţarea spiritului la bine şi adevăr, la ceea ce este în sine şi 
pentru sine. El rămîne la cunoaştere, la acest ce pur ideal, la 
gîndul intelectual, ca stoicii, gînd care este în sine viață, — dar 
nu viaţă mută şi închisă. Întreaga lui filozofie este, pe de o 
parte, metafizică, dar nu în sensul că în ea ar predomina un 
impuls, o tendință la explicare, la analiză (deducerea materiei, 
a răului); ci ea este readucerea sufletului de la obiectele parti- 
culare la contemplarea Unului, a ceea ce e adevărat şi veșnic, 


* Porphirius, op. cit., pp. 3—5, 9 şi 17—19. 

la reflectare asupra adevărului, — pentru ca sufletul să fie 
condus spre fericirea acestei contemplări şi a vieţii în ea. 
Așadar, direcţia nu este atît aceea de a se strădui să deducă 
şi să înţeleagă ceea ce se impune ca realitate, ci aceea de a lua 
aceste obiecte singulare mai mult numai ca puncte de plecare 
(opinii, teze filozofice, dar spre a le combate), decît a le arăta 
poziţia şi geneza, şi apoi de a abate spiritul de la aceste ele- 
mente exterioare şi de a-i fixa poziţia în centrul ideii simple şi 4 
clare. Întregul ton al filozofării lui Plotin este acela, al conducerii 
-spre virtute şi spre contemplarea intelectuală a veșnicului și 
unicului, ca izvor al virtuţii. El trece apoi la tratarea unor 
aspecte speciale ale virtuții numai pentru a curăţi sufletul de 
pasiuni, de reprezentările tulburi şi neadevărate privitoare la 
rău, la destin, precum şi la necredinţă, la superstiții, astrologie, 
magie etc. El mai degrabă reduce la substanţial decît să explice 
substanţialul arătînd determinaţiile lui speciale. 

De aceea Plotin are, de exemplu, mult de-a face cu gnosticii ; 
vorbeşte despre ei şi le reproşează „că nu tratează de loc despre 
virtute şi despre bine, despre felul cum se dobîndeşte virtutea, 
şi nici despre felul cum trebuie format şi purificat sufletul. 
Căci spunînd „priveşte la Dumnezeu” nu promovezi nimic, ci 
trebuie să şi arăţi cum se obţine această vedere, cum poate fi 
adus omul la această contemplare. Virtutea care se îndreaptă 
spre un scop final, suprem și locuieşte în suflet împreună cu 
înțelepciunea ne arată pe Dumnezeu” *. Plotin venera zeii 
păgâni, întrucît el le atribuia o semnificație profundă şi o efica- 
citate adîncă. „Cine iubeşte ceva”, spunea el, „acela iubeşte și 
tot ce este înrudit cu acel ceva, ca pe copiii tatălui pe care el 
îl iubește. Însă în lume sufletele sînt înrudite cu ceea ce este 
mai înalt. Cum ar putea fi deci ele rupte de acesta?” **. — Cam 
aceasta ar fi aşadar linia generală. 


* Eneada, II, 1. IX. c. 15:... oò yap SeT tò elretv, Bhtre pe Oeóv, 
mpovpYov zi Epyăterau, àv uh näç xal Baépy sdb. ti yàp xwAvei, elro 
m ĝv, Bătmewv xal undeuLăs &réyecðar hdovije ð âxparij Ouvpoð elva. (Aici 
mai bine ar fi să se citească 67) sau ceva asemănător. Ficinus traduce: Quod 
enim solent dicere, ad Deum adspice, nihil prodest omnino.) — Apeth uèv oŭv, els 
ztdos xpotoioa xal èv puy èyyevouévy ueră ppovioews Oeòv Selxvvotve ğvev 
Să peris &imOvîs 0ec Aey6uevos Bvoud Zori. 

** Eneada, II, l. IX, c. 16:65 yp qprhetv mpòç 6riobv Exytov xal tò ovyye- 
vic măv oð pret dordlerat, xal toù matas Gv tòv martèpa 6yară. Fvxh 
dt nox rpòç (al. lectio mxrtpòç) èxeiyov (anima vero omnis patris illius est 
filia. Fic.). pugal è èv zovrors (in mundi sphaeris. Fie) xal voepai xal &ya- 
Oai, xxi ouvapeie roig xel (supernis) morb p&aňov ) at îuâv. Ilöç yp åv 
&rorundeic ðe 6 x6ouog Exelvov fv. 

Acum, cît priveşte amănuntele filozofiei lui Plotin, aici nu 
mai este vorba despre criteriu, ca la stoici şi la epicurieni, — cu 
acesta s-a terminat ; ci se stăruiește să ne instalăm în centru, 
în contemplarea pură, în gîndirea pură; unitatea sufletului cu 
sine însuşi, realizată în ataraxie, este punct de plecare. Aşadar, 
ceea ce la stoici şi la epicurieni este ţintă aici formează începutul: 
să te așezi pe această poziție, să susciţi în tine această ataraxie 
ca pe un extaz, cum spune Plotin, ca pe o stare de însufleţire. 

În general, această filozofie are faima de a fi doar pură 
exaltare. Este obişnuit a auzi această opinie care contrastează 
însă mult cu faptul că pentru Plotin adevărul se găseşte exclu- 
siv în rațiune şi în înțelegerea conceptuală. Exaltarea extatică 
situează adevărul într-o esență care se află între realitate şi 
concept, care nu este realitate şi nici nu este pătrunsă de con- 
cept — esenţă care ţine de închipuire. Or, Plotin este foarte 
departe de aşa ceva. Însă ceea ce i-a creat această faimă este, 
pe de o parte, faptul că adesea se numeşte exaltare tot ceea ce 
depăşeşte conştiinţa sensibilă sau conceptele determinate ale 
intelectului, care, în limitarea lor, trec drept esențe ; pe de altă 
parte însă, este maniera lui Plotin de a vorbi în genere despre 
concepte, despre momente spirituale ca atare într-un fel ca şi 
cînd acestea ar fi substanțe ; maniera de a introduce în lumea 
conceptelor moduri sensibile, moduri de-ale reprezentării ; în 
parte, chiar de a cobori idei în sfera sensibilului, de exemplu 
faptul de a fi întrebuințat interdependenţa necesară a tuturor 
lucrurilor pentru scopurile magiei. Căci magicianul este tocmai 
acela care atribuie o forţă generală unor anumite cuvinte, unor 
semne sensibile, izolate şi se străduieşte prin rugăciuni etc. să 
le introducă. în sfera generalului, — dar ca un general dat şi 
nu general în sine, conform însăşi naturii lui; adică, generalul 
gîndului încă nu şi-a dat sieşi o realitate generală. Gîndul unui 
erou este un gînd, fapta eroului este adevărul, generalul ; efectul, 
mijlocul este tot atît de mare şi de general. 

Faptul că Plotin şi neoplatonicii au fost numiţi exaltaţi şi 
fantaşti este un reproş pe care, într-un anumit sens, ei l-au 
meritat, deoarece în biografiile marilor dascăli ai acestei şcoli 
(Plotin, Porphir, Iamblic) se povestesc unele lucruri ce ţin de 
reprezentările legate de taumaturgie; căci, întrucît păstrau 
credința în zeii păgîni, ei afirmau referitor la venerarea chipu- 
rilor acestor zei că acestea posedă de fapt puteri divine, zeii 
fiind prezenţi în ele. În general nu se poate spune că şcoala 

alexandrină n-a crezut în -miracole *. Dar în aceste biografii 
se povestesc şi despre persoane unele vrăjitorii, similare celor 
pe care le-am întîlnit la Pitagora; istorii născocite mai curînd 
în această epocă decît într-o epocă anterioară. Deoarece tau- 
maturgia a fost dominantă printre creştini şi păgîni în cursul 
acelei întregi perioade a istoriei lumii, fiindcă spiritul, retras 
în interior, plin de admiraţie pentru puterea infinită şi măreţia 
interiorului, nu ţinea seama de legătura naturală a evenimen- 
telor, încît reprezentarea intervenţiei unei puteri superioare îi 
era cu totul familiară. — Însă doctrina filozofică a lui Plotin 
este cu totul departe de aceste lucruri. În afară de elementul 
cu totul teoretic referitor la chipurile zeilor şi amintit de noi 
mai sus, scrierile lui Plotin nu conțin nimic ce ar ţine de sfera 
credinței în miracole. Se înțelege că cine consideră ca exaltare 
orice înălțare a spiritului la ceea ce nu e de natură sensibilă, ** 
orice credinţă a omului în virtute, în ceea ce este nobil, divin, 
etern, orice convingere religioasă, acela îi va putea socoti şi 
pe neoplatonici printre exaltaţii extatici. Dar, evident, această 
denumire aplicată lor este numai un nume lipsit de conţinut, 
care nu poate fi întîlnit decît în gura intelectului sec şi a necre- 
dinţei în tot; ce este superior. Însă, dacă numim exaltări extatice 
ridicarea la adevăruri speculative care contrazic categoriile inte- 
lectului finit, atunci şi alexandrinii s-au făcut vinovaţi de acest 
lucru ; dar, în acest caz cu acelaşi drept poate fi numită exaltare 
extatică şi filozofia platonică şi aristotelică. Căci, fără îndoială, 
Plotin vorbește cu însuflețire despre înălțarea spiritului în 
gîndire; sau mai curînd este vorba de adevărata însufleţire 
platonică, de înălțare în sfera mişcării gîndului. 

De asemenea, reproșul de exaltare ce şi-a atras Plotin asupra 
sa provine şi din felul cum determină sau descrie el raportul 
dintre conștiința individuală şi cunoașterea esenței absolute. 
Anume, Plotin spune că sufletul, care se retrage în sine din 
ceea, ce este corporal şi îşi pierde toate reprezentările în afară de 
reprezentarea esenței pure, se apropie de Dumnezeu“ *. Princi- 
piul filozofiei lui Plotin este rațiunea, care ființează în sine şi 
pentru sine însăşi. Plotin susţine, fără îndoială, că ceea ce 
ființează cu adevărat nu poate fi cunoscut decît prin extaz; 
însă nu trebuie să ne reprezentăm această încîntare ca pe o 
stare de exaltare; ci el o numeşte simplificare a sufletului, 

* Cf. Eneada, I, l. VI, c. 7; IV, 1. IV, c. 39—43; Proclus, Theol. plat., 1, 


c. 29, pp. 69—70 (ed. Aem. Portus, Hamburg, 1618). 
** Eneada, VI, |. VII, c. 35—36. 

prin care acesta este transpus într-o stare de liniște Seal 
deoarece însuși obiectul lui este simplu şi în nemişcare 
Această retragere a sufletului în sine, din ceea ce e corporal se 
înfăptuieşte prih gîndul pur; activitatea este gîndirea, și tot 
aşa și obiectul ei. Prin urmare, este vorba de o ţinută calmă, 
fără înfierbîntarea sîngelui şi a imaginaţiei ; şi extazul nu este 
nicidecum simplă încîntare a sentimentului şi a imaginaţiei, 
ci este, dimpotrivă, ieșire din conţinutul conștiinței sensibile ; 
este gîndire pură, care se află la sine însăşi, se are pe sine drept 
obiect. Plotin vorbește adesea despre această stare într-un fel 
asemănător, spunînd o dată: „„Adesea, în timp ce mă reîn- 
torc din corp şi devin treaz în mine însumi şi în afara a ceea ce 
este altceva (außerhalb des Anderen bin), în afara a ceea ce 
este exterior, eu sînt în interior la mine însumi şi am o contem- 
plare admirabilă şi duc o viață divină” etc.* *. Dar conținutul 
de care Plotin devine conştient în această stare de extaz este 
format din gînduri filozofice, concepte speculative şi idei. 

Pe de o parte datorită numelui de extaz pe care Plotin l-a 
dat acestei stări, pe de altă parte din cauza faptului însuşi, el 
este considerat ca visător exaltat. «) Datorită numelui : căci 
cei ce-l numesc astfel nu au în minte altceva decît o stare ca 
aceea în care se transpuneau inzii extravaganţi, brahmani călu- 
gări şi călugărițe, care, pentru a „atinge o stare de retragere 
totală în ei înşişi, caută să şteargă în ei orice reprezentare sil 
vedere a realității ; “încât, aceasta este, pe de o parte, o stare 
petinanentă, pe de altă parte însă, în această privire fixă în 
vid, fie că acesta apare ca lumină, fie că apare ca întuneric, 
nu există nici o mişcare, nici o diferenţă, și în general nu mai 
există gîndire. B) Din cauza faptului însuşi : cei ce sînt convinşi 
că esența absolută în gîndire nu este gîndirea însăşi susțin 
totdeauna că Dumnezeu este „un dincolo” (ein Jenseits) al 
conștiinței, că gîndirea despre el este conceptul lui; existența 
însă sau realitatea este cu totul altceva, aşa cum, cînd gîndim 
sau ne reprezentăm un animal, o piatră, conceptul nostru 
despre acestea sau reprezentarea noastră este cu totul altceva 
decît acest animal sau această piatră însăşi, — ca şi cînd acestea 


« ar fi adevărul pentru ele. Însă nu este vorba despre acest animal 


perceptibil simţurilor, ci despre esența lui ; aceasta este con- 
ceptul lui. Iar esența animalului nu există în animalul sensibil 
ca esență, ci ca fiind una cu individualitatea lui obiectivă, 


* Eneada, l. IX, c. 11. 
** Ibidem, IV, 1. VIII, c. 1; cf. ibidem, c. 4—7. 

care e un mod al generalului esenței ; ca esenţă, ea este conceptul 
nostru; de fapt însă numai acesta este adevărul, — senzo- 
rialul este negativ. Astfel, conceptul nostru despre esenţa abso- 
lută este esenţa însăşi, cînd €l este concept al esenței absolute, 
şi nu concept al altui lucru. Dar în această esență Dumnezeu 
nu pare complet ; fiindcă el nu este numai esență, nu e numai 
conceptul său, ci este şi existență a sa. Existența sa, ca esență 
pură, este gîndirea noastră despre el; iar existența sa reală 
este natura. Şi în această existență reală eul este un ce individual 
care gîndeşte; el aparține acestei existențe ca moment al ei, 
dar nu o constituie. De la existența esenței ca esenţă trebuie 
să se treacă la existență ca existenţă reală ca atare; iar ca 
existenţă reală, Dumnezeu este un « dincolo » al conştiinţei de 
sine individuale : «) « dincolo » al conştiinţei de sine individuale, 
esenţă, gîndire pură : modul obiectiv este depăşit. f) Ca real 
individual, Dumnezeu este natura. Ca «dincolo» al gîndirii, 
el este numai realitatea, natura; însă aceeași natură se reîn- 
toarce ea însăşi înapoi în esență, adică individualitatea con- 
ştiinţei este depăşită, e înfrîntă. 

Iată de ce este Plotin un visător, un exaltat ! Este atare 
fiindcă el a avut ideea că esența lui Dumnezeu este gîndirea 
însăși şi este prezentă în gîndire. Aşa cum creştinii au socotit 
pe Dumnezeu prezent în chip sensibil, o dată, într-o anumită 
epocă şi într-un anumit loc — însă şi ca sălășşluind permanent 
în mijlocul comunităţii credincioşilor săi şi fiind spiritul ei —, 
tot astfel a socotit Plotin că esența absolută este prezentă în 
gîndirea conştiinţei de sine, fiinţînd în aceasta ca esență, adică 
a socotit că însăşi gîndirea este divinul. — Însă că nu este 
nimic exaltat în această simplificare a conștiinței de sine se 
vede îndată din faptul că tocmai această cunoaştere nemijlocită 
despre Dumnezeu este gîndire şi înţelegere a lui şi nu simţire 
goală sau, ceea ce e tot atît de gol, contemplare. Plotin mai 
mult se apropie de această poziţie; modul metaforic al expri- 
mării cere şi el mai multă separare de reprezentările mitice, în 
parte confuze. Ideea filozofiei lui Plotin este intelectualismul, 
adică un înalt idealism, dar care, în ce privește conceptul, nu 
e încă idealism desăvîrșit. 

Acum, cît priveşte gîndul principal determinat al lui Plo- 
tin, adică ceea ce este obiectiv, conținutul sesizat în această 
extază, în această ființare a gîndirii la sine, acest conţinut 
este, în general, conform principalelor lui momente, acela 
despre care am vorbit deja. 

1. Anume, ceea ce e prim, absolutul, baza, este şi aici, 
ca la Filon, fiinţa pură, imuabilul, care e temeiul şi cauza 
oricărei fiinţe ce apare,a cărei posibilitate nu este despărțită 
de realitatea ei, ci care în “ea însăşi este realitatea absolută. Ea 
este, tot atît de esenţial, unitatea sau unitatea este ea esență 
a tuturor esențelor. Principiul, adevărul, nu este multiplicitatea 
aparentă a existenței concrete, substanţialitatea obişnuită a 
lucrurilor, conform căreia fiecare lucru este un ce separat 
de celelalte, ci, dimpotrivă, unitatea lor este ea însăşi esența 
lor*. Propriu-zis, această unitate nu este totul (ist... nicht 
Alles), căci totul este numai rezultat al elementelor individuale, 
este cuprinderea laolaltă a lor, acestea aflîndu-se la bază, ca 
esențe, într-o unitate care le este străină. Absolutul nu este 
nici înaintea totului, el nu diferă de totul care este (es ist 
nicht verschieden von dem seienden Allen), altfel el ar fi iarăşi 
numai un ce gîndit (nur ein Gedachtes)* *. Unitatea mai nouă, ca. 
regulativ al raţiunii, trece de principiu subiectiv ; Plotin afirmă 
suprema obiectivitate, fiinţa. Această unitate nu are multi- 
plicitate în ea, adică multiplicitatea nu este în sine. 

48 Absolutul este, ca la Parmenide şi Zenon, numai fiinţa 
pură, absolută, sau, de asemenea, binele absolut, cum am văzut 
că exprimă Platon, şi mai ales Aristotel, absolutul. Mai întîi, ce 
este binele? — ,,Binele este acela de care atîrnă totul (eis ô ravra 
ăwiprnraL)”, tot aşa după Aristotel: ceea ce doresc şi au drept 
principiu toate lucrurile (raăvra ră dvra Eplerat), acela de 
care ele toate au nevoie, în timp ce el însuși nu are nevoie 
de nimic, ajungîndu-şi sieşi; el este măsura şi limita a toate; 
care dă din sine pe voðç şi esenţialitatea (ovolav), şi suflet 
şi viaţă, şi activitatea acelui vodc (mepè vobv Evepyaav). Şi 
pînă aici totul. este frumos, dar el este suprafrumos (SrEoxa- 
doc) şi e deasupra a tot ce este cel mai bun (Ertxeva tõv ăpto- 
tav) — brepayaGov*** ; el domneşte liber, regeşte, în împărăţia gîn- 
dului (faordevoov Ev tõ vonrâ)"***. — „El însuși nu este însă nimic 
din cele al căror principiu este. Căci atunci, cînd ai spus : binele, 
nu mai gîndi şi nu mai adăuga nimic la el. Cînd ai scos deoparte 
fiinţa însăşi şi o iei astfel, te va cuprinde uimirea ; şi, îndreptîn- 
du-te spre fiinţă şi zăbovind în ea, o vei înţelege şi vei pricepe 
măreția ei, din aceea ce provine din ea. Și cînd ai astfel în faţa, 


* Eneada, III, l. VI, c. 6; VI, l. IX, c. 1—2. 
** Ibidem, l. VIII, c. 8. 
*** Ibidem, VI, 1l. IX, c.6. 
**** Ibidem, 1,1. VIII: Ilepi rod tiva xal méðev tà xaxd, c. 2. 

ta ființa şi o contempli în această formă pură, te va cuprinde 
uimirea?*. 

Despre” fiinţa absolută, Plotin spunea că ea nu poate fi 
cunoscută” *, cum spusese și Filon :[ființa este ceea ce] rămîne 
în sine. În ce priveşte acest punct, Plotin intră în amănunte, 
revine adesea ca să spună că sufletul trebuie să-şi procure 
gîndirea acestei unităţi abia prin mişcarea negativă, care este alt- 
ceva decît numai povești, este parcurgerea tuturor predicatelor ; 
o mişcare sceptică, nimic în afara acestei unităţi. Felul, atît pentru 
gîndirea subiectivă, cît şi pentru domeniul practicii, este binele ; 
lucrul principal este determinarea Unului. În genere, nici un 
predicat, de exemplu fiinţă, substanţă, nu i se potrivește, deoa- 
rece ele exprimă un mod dea fi determinat oarecare“ "*. El nu 
se simte pe sine, nu se gîndeşte pe sine, nu este conştient de 
sine însuşi, fiindcă în toate acestea este implicată o distinc- 
ţie” * **. Dar, deși el este binele, ceea ce e absolut liber” * ** *, el este 
totuşi fără voinţă şi decizie ; căci voința posedă în ea distincţia 
dintre ea însăși şi bine******, 

Această fiinţă este şi rămîne Dumnezeu, ea nu este în 
afara acestuia, ci este legătura, identitatea însăşi. „Unitatea 
absolută menţine lucrurile ca ele să nu cadă în bucăţi, ea este 
legătura fermă a unităţii în toate, pătrunzînd prin. toate, adu- 
nînd laolaltă şi unind ceea ce, fiind separat în opoziţie, este 
în pericol să se dezbine. Noi îl numim Unul şi binele. El nici 
este nici nu este ceva şi nici unul oarecare, ci e deasupra a toate. 
Toate aceste categorii sînt negate ; el nu are mărime, nu este 
infinit. El este centrul universului lucrurilor, izvorul veşnic 
al virtuţii şi originea iubirii divine, — în juul căruia se mișcă 
totul, spre care se îndreaptă totul, din care își iau începutul 
şi ieşirea vo5s şi conștiința de sine trt, 

Plotin reduce totul la această substanţă ; singură ea este 
adevărul, rămîne absolut egală cu sine, în toate. Din ea însă 
ia. ființă totul, iar unicul se deschide (în legătură cu creaţiunea 
şi cu orice producere). Însă acest lucru nu poate fi înțeles ple- 
cînd de la absolut, dacă acesta este abstract, ceva determinat, 


* Eneada, III, l. VIII, c. 9—10. 
** Ibidem, V, 1. III, c. 13—14. 
*** Ibidem, 1. II, c. 1; VI, 1. II, c. 9—10; VIII, c. 8—9; l. IX, c.3. 
»*** Ibidem, VI, |. IX, c.6. 
***** Ibidem, 1. VIII, c. 7. 
****** Ibidem, l. IX, c.6 (cf. l. VIII, c. 13 şi 21). 
„»isii* Steinhart, Questiones de dialectica Plotini ratione, p. 21; Plotin, 
Eneada, VI, |. IX, c. 1—9 passim. 

şi dacă nu este, dimpotrivă, conceput ca Unul activ în sine. 
Această trecere la al doilea [moment] nu este însă făcută de 
Plotin filozofic sau dialectic, ci această necesitate este expri- 
mată de el în reprezentări şi metafore. Anume, el spune despre 
vo5, despre acest al doilea [moment], despre înaintarea de 
la cel nedeschis la revelaţie : „Acest bine unul, absolut, este 
un izvor care nu are alt principiu, ci este principiu pentru 
toate efluviile, astfel încît el nu este consumat de acestea, 
ci ca izvor rămîne liniștit în sine însuşi” şi raportat la ele, conți- 
nîndu-le astfel ca atare în sine; încît aceste efluvii „care ies 
aici şi dincolo n-au curs încă, dar știu deja pe unde trebuie 
să iasă şi încotro trebuie să curgă”*. Această diferenţiere este 
punctul asupra căruia Plotin revine adesea; şi această dife- 
rențiere este trecerea la determinare, producerea, — punct 
principal. 
2. Primul însă pe care l-a născut această unitate, fiul 
Unului, este intelectul (vo), a doua esență divină, 
celălalt principiu **. Se iveşte aici marea dificultate de a înţe- 
lege cum s-a decis Unul să se determine pe sine. Această proble- 
mă prezintă încă şi azi interesul esenţial. Anticii n-au conceput 
încă această problemă în modul determinat în care o concepem 
noi; ei însă au fost preocupaţi de ea. Noic este regăsire de sine 
însuși. El este dudc, purul doi, este el însuși şi obiectul său; el 
conţine tot ce este gîndit. El este această diferențiere, dar 
diferenţierea pură care în același timp rămîne identică cu 
sine însăși. Însă unitatea simplă este ceea cee prim***. — Plo- 
tin recurge aici la tot felul de reprezentări : „Cum are loc această 
producere, cum au luat naştere din unitate doi şi multiplul 
în general — problemă cunoscută şi ridicată de toate timpu- 
rile —, iată o întrebare la care ca să știi răspunde ești nevoit să 
invoci pe Dumnezeu, dar nu cu voce tare, ci prosternîndu-te 
în rugăciune înaintea lui ; acest lucru îl putem face numai întru- 
cît, solitari în noi înşine, ne adresăm celui ce este solitar. Con- 
templatorul trebuie să fie, în interiorul său, la sine însuși ca 
într-un templu, să rămînă în sine calm şi înălțat deasupra 
a toate şi să contemple astfel faptul că nu există nici o schim- 
bare”****. Aceasta este totdeauna dispoziția sufletului care 


* Eneada, III, |. VIII, c. 9. 

** Ibidem, c. 10 fine. 
*** Ibidem, V, |. I, c. 4—5,7; lL IV, c. 2;1.V,c.1. 
**** Ibidem, V, |. I, c. 6. 

gîndeşte, către care se adresează Plotin şi spre care conduce 
totul. În această gîndire pură (contemplare) voăc este efectiv; 
aceasta este însăși activitatea divină. 

„Această producere nu este mișcare, schimbare” ; schimba- 
rea pune un mod-de-a-fi-alteeva (ein Anderssein), este îndreptată 
spre altceva. ,„„Schimbanea şi ceea ce există prin schimbare, 
schimbătorul este abia al treilea” [moment]; vo5c este încă 
rămînere a contemplației la sine însăși. „Astfel, întrucît inte- 
lectul este produs fără schimbare din esenţa absolută, el este 
răsfrîngezea nemijlocită a acesteia, nu e instituit printr-o voință 
sau hotăriîre, ci Dumnezeu”, ca fiind Unul, binele, „este imua- 
bilul, iar producerea este o lucire venită din el, din el care rămîne. 
Unicul luminează în jurul său (meplàqxupiv, a lumina în 
jur); intelectul emană din el (¿č ayrod è utvovros), cum 
emană lumina din soare (0tov fAlov tò mepi abrdv Aaurpbv, 
strep repi0zov). Toate lucrurile” (substanţiale), „care posedă 
permanență, emană din substanța lor în jur o esență, care 
depinde de ele” ; sau, mai curînd, spune Plotin, le este identică. 
„Intocmai cum focul răspîndeşte în jurul său căldură și zăpada 
frig, dar cum e mai cu seamă mirosul lucrurilor”, tot astfel 
luminează voi ființa. „Ceea ce a ajuns la desăvîrșirea sa, 
trece în emanație — în cercul luminii””*, — exalează în jurul său” *. 
Pentru a exprima această producere, emanaţie, Plotin mai 
întrebuinţează şi imaginea revărsării, în care însă Unu rămîne 
absolut unu. „Fiind în sine desăvîrşit, fără lipsuri, el se revarsă, 
şi acest prisos este produsul. Acest; produs se întoarce însă” 
în chip absolut „spre Unu”, spre bine. ‚Unul este obiectul lui, 
conţinutul şi împliniea lui”, — produsul este ceea ce e plin 
de Dumnezeu, îl dorește pe Dumnezeu. „Acesta este intelectul”,— 
în general această reîntoarcere a produsului în prima unitate. 
„Prima ființă în repaus este esenţă absolută, iar intelectul este 
contemplarea acestei esențe”***. Adică intelectul ia naştere 
din faptul că prima esență, datorită reîntoarcerii ei la sine 
însăşi, se vede pe sine însăşi: vedere care vede. Lumina ce 
se răspîndeşte împrejur este o contemplare a unicului ; această 
conversiune-a-sa-în-sine (Er.orptperw. èmotpoph) este gîndirea, sau 


dak i 


voðç este această mișcare circulară A 


* Eneada, IV, 1. III, c. 17. 
** Ibidem, V, 1. I, c. 6. 
*** Ibidem, |. II, c. 1. 
**** Ibidem, lI, c. 7; VI, 1. IX, c. 2. 

Acestea sînt determinaţiile principale la Plotin. Această 
determinare a naturii ideii este adevărată în toate momentele 
ei. Decât că există în această determinare o dificultate ; anume, 
ceea ce ne dă îndată de gîndit este această ieşire sau emanaţie. 
Infinitul se deschide ; însă acest proces ni-l putem reprezenta 
în multiple feluri. Mai de curînd s-a vorbit aşa de mult despre 
emanaţia din Dumnezeu ; această emanaţie este însă totdeauna 
o reprezentare sensibilă, ceva nemijlocit. Necesitatea deschi- 
derii acesteia de sine (des Sichaufschliefens) nu este, cu aceasta, 
exprimată ; este numai afirmată, se petrece. Tatăl procrează 
pe fiul său cel veşnic, aceasta ajunge reprezentării ; însă pentru 
concept nu ajunge această formă nemijlocită de mişcare, de 
determinare. Prin urmare, ideea, ca această trinitate, este sesi- 
zată, cît priveşte conţinutul ei, cu totul just, fapt care merită 
înaltă prețuire; determinaţiile arătate de Plotin sînt adevă- 
rate, dar nu sînt suficiente. Unitatea simplă, devenirea ei, 
este amintita suprimare a tuturor predicatelor, — negativitatea 

ss absolută ; emanaţia este tocmai această negativitate în sine,— 
nu este începere de la unitate ca să se treacă la dualitate. — 
Din Plotin s-ar mai putea relata multe lucruri frumoase, totuşi 
în operele lui se repetă adesea aceleași gînduri ; adesea întîlnim 
reducerea la universal, și nu găsim în ele un adevărat progres. 

Acest intelect este numai' conţinutul diferitelor: idei. Ceea 
ce este intelectul, ceea ce este obiectul lui, aceasta nu e pentru 
el absolut de loc ceva încă străin sieşi, nu este opus. Dumnezeu 
este deci diferenţiere, extindere, dar în acelaşi timp şi reîn- 
toarcere la sine însuşi ; această dualitate este chiar în unitate, 
aceasta îi este obiectul. Ceea ce este gîndit nu este în afara 
lui vos ; în gînd, voic se are numai pe sine însuşi ca gîndind. 
Obiectul gîndirii, acela spre care aceasta se pleacă înapoi, este 
unitatea absolută, în care însă, ca atare, gîndirea n-a pătruns, 

i care nu este determinat, ci rămîne ceea ce este necunoscut. 
nsă, pe de altă parte, gîndirea este şi ceea ce se are pe sine 
însuşi ca obiect al său ; şi astfel ea are un obiect, care conţine 
în el mijlocire şi activitate, în genere dualitatea (5vac). Aceasta 
este gîndirea ca gîndire a gîndirii“. Adică, în dezvoltarea, acestei 
gîndiri în sine, întrucît ea este obiect al ei, rezidă pentru Plotin 
prima şi adevărata lume inteligibilă, care se află apoi în raport 
cu lumea sensibilă, însă în felul că aceasta nu este decît o slabă 


* Eneada, V, l. III, c. 5; VI, 1. II, c. 8. 

imitație a ei. Iar lucrurile contemplate, aşa cum sînt ele în 
această gîndire absolută, se află ca A6yo sau ca fiind con- 
cepte și esențe ale lor ; şi ele sînt modelele ființelor senzoriale 
(cum se exprimă şi Platon), ca mai înainte în exemplul cu 
izvorul *. | 

Că gîndirea constă în faptul de a se gîndi pe sine însăși 
este însă o concepţie cu totul aristotelică. Dar la Plotin și la 
alexandrini se adaugă mai departe afirmaţia că această deter- 54 
minație aristotelică, gînditul, ceea ce este creat de gînd, este 
adevăratul univers, lumea inteligibilă. Ceea ce sînt la Platon 
ideile, este aici intelectul, inteligența care dă formă, care pro- 
duce şi care se află în mod real în ceea ce a produs , care se 
are pe ea însăşi ca obiect, se gîndeşte pe sine însăși. 

Plotin spune de asemenea, în felul pitagoreic, că lucrurile 
există ca numere în acest logos (Aóyoc). „Numărul nu este 
însă ceea ce e prim, ci unitatea nu e număr. Primul număr 
este doi, dar dualitate nedeterminată; unul este ceea ce o 
determină. Dualitatea este şi sufletul. Numărul este ceea ce 
este dens ; ceea ce senzația consideră ca ființînd este ulterior” * *. 


Plotin determină felul în care sînt în intelect; aceste nume- 
roase concepte, spunînd că ele sînt în inteligență aşa cum sînt 
într-un lucru elementele care îl constituie, deci nu ca genuri 
indiferente unul față de altul, ci ca elemente diverse care se 
unesc complet, — nu sînt deosebite în chip indiferent, datorită 
spațiului, sau ca părți existente, ci numai prin deosebiri inte- 
rioare, prin concept * **.— Astfel intelectul este declarat drept 
unitate negativă. Intocmai cum elementele compun un lucru, — 
comparaţie cu totul nepotrivită, dacă raportul dintre elemente 
este determinat ca acela al unor părți din care e format întregul 
(părțile sînt indiferente unele față de altele, fiecare există 
pentru sine şi în sine) — : astfel apa, siliciul etc. într-un cristal 
sînt reprezentate ca fiind tot apă, siliciu, ca atare. Fiinţa ele- 
mentelor este neutralitatea, în care fiecare din ele este suprimat 
ca un ce indiferent, existent; unitatea lor este unitatea nega- 
tivă, esenţa interioară, ele conținînd în sine, ca diferente (als 
Differente), principiul individualităţii. 

3. Lumea supusă schimbării, angajată în 
procesul diferenţierii (im Unterschiede befangen). Astfel mul- ss 


* Eneada, Il, 1. IV, c. 4; VI, 1. IV, c. 2; V,1. IX, c. 8—9. 
** Ibidem, V, l. I, c. 5. 
*** Ibidem, VI, |. II, c. 2; V, l IX, c. 8. 

țimea acestor forme este în sine în intelect; dar ele nu sînt 
numai în el, ci sînt și pentru el, —totul este al său în forma obiec- 
tului său. Mai precis, pentru el există un întreit obiect: œ) 
Există pentru el imuabilul, unitatea; el își gîndește unitatea 
ca obiect. ß) El își gîndeşte deosebirea sa de esenţă; diferenţa, 
adică multiplicitatea a ceea-ce-este, e obiect pentru el. El 
este crearea lumii; în el îşi au toate lucrurile deosebirea 
și determinaţția (forma) unele de altele, şi aceasta formează 
substanța lor. y) Substanţialitatea, persistența în cel ce gîn- 
deşte, este modul determinat de a fi; crearea sau emanarea 
tuturor lucrurilor din intelect este deci de aşa fel, încît el ră- 
mîne plin de toate, sau totodată le consumă pe toate în mod 
nemijlocit. Şi el este suprimarea acestor diferențe sau trecerea 
de la una la cealaltă; tot astfel el se gîndeşte pe sine, adică 
îşi este astfel sieși obiect. În aceasta constă schimbarea. Întrucât 
vos se gîndeşte pe sine însuși ca schimbător, dar totodată ca 
rămâînînd la sine în această schimbare, ca ceva simplu, vo 
gîndeşte viaţa în genere. Şi faptul că în felul acesta el 
își este sieși obiect, momentele sale, pe care el le afirmă ca 
existente, iată universul adevărat, iată universul viu. Această 
întoarcere de sine a emanației din sine însăşi, această gîndire 
de sine, este crearea veşnică a lumii * . 

Reiese din aceste gînduri ale lui Plotin că în ele este în 
primul rînd suprimată alteritatea, e suprimat ceea ce este 
străin. Lucrurile existente sînt în ele însele concepte. Inte- 
lectul divin este gîndirea care le gîndeşte, şi acest fapt de a 
fi gîndite în intelectul divin constituie existența lor ; şi existența 
lor nu e nimic altceva decît acest fapt de a fi gîndite. Ele sînt 
momente ale gîndirii, și tocmai prin aceasta momente ale 
ființei. — Formele de 5vyvaui și Evtpyera sînt și la Platon 
foarte frecvente, sînt o determinaţie principală; se găsesc la 
el expuneri foarte întinse despre ele. — În vos Plotin deose- 
beşte gîndirea (voi), ceea ce este gîndit (vontóv), şi gîndul 
(vo), aşa încît vos este unul 'şi totodată toate vânoie 
însă este unitatea diverşilor **. ,„,Gîndul”" nu este deci unitate, 
este mai mult produs ; totuși şi gîndul se avîntă la Dumnezeu, — 
gîndul, adică subiectul. Deosebirea gîndirii față de un Dumne- 
zeu exterior este înlăturată; pentru acest motiv sînt acuzați 


* Eneada, V, 1. I, c. 7; l II, c. 1—2; l. VI, c. 4; VI,L. II, c. 22, 
** Ibidem, V, 1. III, c. 5: v čua návta čata, voi, VÉNOLG, TÒ vonT6v. 

neoplatonicii de exaltare, iar ei înşişi spun, în privinţa aceasta, 
lucruri bizare. 

Considerînd mai de aproape acest triplu mod al gîndirii, 
ca simplă, ca diferențiată şi ca schimbare, constatăm că ea 
posedă trei principii în ea. Primul mod este simpla contemplare 
nediferențiată a obiectului său sau este lumina. Aceasta nu 
e materie, ci este formă pură, este activitatea. Spaţiul este 
continuitatea abstractă, pură, a acestei activităţi, nu faptul 
însuşi de a fi activ, ci forma neîntreruperii ei. Intelectul, ca 
gîndire a acestei lumini, este el însuşi lumină, dar lumină reală 
în sine, adică lumina luminii *. 

a. Cele trei principii sînt Unul, vos şi sufletul. ,, No5s 
aşa cum este, este veșnic activ. Mișcarea spre el şi în jurul 
lui este activitatea sufletului. Rațiunea (A6yoc) lui [îndreptată] 
spre suflet face sufletul să gîndească, nepunînd nimic între 
ele. Gîndirea (voăc) nu este un multiplu; gîndirea este simplă 
şi e gîndire că gîndeşte. Adevăratul vo; (nu al nostru, care 
se manifestă în dorință) gîndeşte în gînduri, şi ceea ce gîndeşte 
el nu este în afara lui, ci el însuși este gînditul lui, se are cu 
necesitate în gînd pe sine însuși şi se vede el însuşi pe sine, 
şi se vede pe sine însuși, nu negîndind, ci gîndind. — Sufletul 
nostru este în parte în ceea ce e veşnic” (lumina), „este o parte 
a sufletului universal; acesta este, în parte, în ceea ce este 
etern şi emană din acesta, rămînînd în propria sa contemplare, 
fără să rectifice cu intenție (nicht berichtigend aus Absicht)“ 
etc. „Împodobirea întregului conferă oricărui ce corporal ceea 
ce este el capabil să facă, după destinaţia și natura sa, întocmai 
cum focul pus la mijloc încălzește totul în jurul său” **. 

„Deoarece unicul nu trebuie să fie singur — căci altfel 
totul ar fi ascuns și n-ar avea nici o figură în sine, n-ar ființa 
nimic din ceea ce ființează, dacă unul ar rămîne în sine însuși ; 
şi n-ar ființa mulțimea celor-ce-sînt, create fiind de Unu, dacă 
acestora nu li s-ar fi conferit ieşirea (7p6o5ov) pe care a primit-o 
tagma sufletelor —, tot astfel nu trebuia să fie nici numai 
suflete, ca şi cînd ceea ce este creat de acestea nu ar trebui 
să apară. Fiindcă oricărei naturi îi este inerent să facă și să 
pună în lumină ceva conform cu sine, cum face sămînța dintr-un 


* Eneada, IV, 1. III, c. 17. 

** Ibidem, II,l. IX,c. 1—3: šot yàp Ge otm voðç del GoavTuG. Evep- 
Vela xeiuevos otóoņ %.7.A. Traducerea nu dă virgula de după Gouvruws: 
Est enim, sicut est intellectus, eodem modo semper in actu stabili constitutus. 

început nediferenţiat. Nimic nu se opune ca orice să se împăr- 
tăşească de natura binelui” *. Corporalul, sensibilul, Plotin 
îl lasă oarecum la o parte, nu are interes şi motiv să-l explice, 
ci ţinta sa este să curețe mereu sufletul de acest corporal, 
ca astfel sufletul universal şi sufletul nostru să nu fie puse 
în pericol. 

b. Plotin vorbeşte de principiul lumii materiale, de ori- 
ginea răului. Lumea sensibilă are ca principiu al său materia; 
despre materie Plotin filozofează mult, astfel în legătură cu 
materia şi despre rău. Materia este neființa (oùòx dv), care 
poartă în ea o imagine a ceea-ce-ființează. Lucrurile diferă 
prin pura lor formă, prin diferența care le deosebeşte; gene- 

ss ralul diferenţei este negativul, și acesta este materia. Aşa cum 
prima unitate absolută. este fiinţa, tot astfel unitatea aceasta 
a ceea ce e obiectiv este negativul; ea nu are nici un predicat 
şi nici o însușire, nici o figură etc. Prin urmare, ea însăși este 
un gînd, concept pur, şi anume conceptul purei nedeterminări ; 
sau ea este posibilitatea universală, fără energie. Plotin descrie 
foarte bine această pură posibilitate şi o determină ca fiind 
principiul negativ **. Despre aceasta Plotin vorbeşte mult : 

„Metalul este statuie numai conform posibilităţii. 
ceea ce nu este permanent, posibilul (tò 8vvăuc.) a fost cu totul 
altceva. Dacă cel ce este gramatician conform posibilităţii 
devine gramatician şi conform realității (Evepyela yévntat), 
posibilul este identic cu realul. Cel ignorant este ignorant în 
mod relativ (xară cvußeßnxós); şi nu întrucît este ignorant, 
este el un ştiutor conform posibilităţii. Sufletul, care este 
pentru sine, obține ceea ce el era conform posibilităţii şi întrucît 
este știutor (| è puy) xa0 £avriv Exovoa tò Avvăuet Av 
îmep xat Emoriuwv, Em, 0dv cover tò Bvvăue: Anima vero 
secundum se ipsam existens apta, în potentia perdurat etiam 
quatenus est sciens, servatque adhuc quod dicitur in potentia). 
Nu ar fi nepotrivit ca energia, întrucît ea este potrivit energiei 
şi nu numai potrivit posibilității, să fie numită formă şi idee 
(etoc); nu energia în general (6rA&), ci energia a ceva deter- 
minat (rod xal èvépyewxv, sed potius huius actum. Fic.). 
Fiindcă o altă energie noi o putem denumi poate mai propriu 
(xvportepov) astfel, aceea care este opusă posibilității ce duce 
la realitate (t) ènayovoņ èvépysıxv, quae educit in actum). 


* Eneada, IV, 1. IX, c. ô. 
** Ibidem, II, l. IV, c. 4, 12—15. 

Deoarece posibilul deține de la altceva faptul de a fi potrivit 
realității. Insă datorită posibilităţii, posibilul posedă în el 
însuşi realitatea, cum posedă îndemiînarea şi activitatea. care 52 
se referă la ea vitejia şi acţiunea vitează” *, 


„Dacă în ceea ce este gîndit” („în lumea inteligibilă” 
este o exprimare neadecvată; nicăieri nu e scris «lume», ci 
èv mois vonroic) „nu este materie, aceasta fiind ceea ce 
e conform posibilității (5Am Ev îi tò 8vvaue.), şi nimic nu devine 
ca”? (utpote, nu quam) „ceva ce încă nu este, şi nici nu este 
ceva ce se transformă în altceva, sau ceva ce, fiind permanent, 
produce un altceva, sau, ieșind din sine, îngăduie la altceva 
să fie în locul lui : atunci nu avem aici ceva numai posibil, — 
deoarece acolo”, (nu în domeniul, în regno) „unde este ființa 
este eternitatea şi nu timpul. Ar trebui ca aici materia să fie 
formă (el5o4), aşa cum este şi sufletul o formă pentru altceva 
(mp Erepov), pentru materie”? **. (Aici urmează locuri foarte 
obscure). — Materia, în genere, nu este actu ***. „Ea este ceea 
ce ființează potrivit posibilităţii. Fiinţa ei este numai anunţare 
a unei deveniri (tò elvat adi) uovov tò uthAov EnovyieXA6uevov), 
încît fiinţa ei se converteşte în ceea ce va fi (ô čotæ). Aceea 
ce este conform posibilității nu e ceva, ci e totul”; numai 
energia este determinată. ,,Materia rămîne totdeauna încli- 
nată spre altceva (utvovoa mpòs &Ado), posibilitate pentru 
ceea ce urmează (6vvăuev oboa pt; tà Epetijc). Ea este 
părăsită, ca o imagine Po slabă şi tulbure care nu este 
susceptibilă de a primi formă. Insă este ea oare imagine con- 
form realității? Deci minciună, conform realității? Aceasta. 
e totuna cu minciuna adevărată (&AnOv5v Wed8oc), este adevă- 6 
rata, neființă (3vyroc u) öv)’; ea este un ce neadevărat, datorită 
energiei. „Aşadar, ea nu e un ce care este conform realităţii, 
care își are adevărul (tò din0ăc Eyovr)”, ceea ce este în fapt, 
„în ceea-ce-nu-este (uh) dm)”; ea nu este cu adevărat, „îşi 
are fiinţa în neființă’. Nefiinţa exprimă natura materiei ; 
aceasta este determinaţia ei, ea fiind negativul pur. „,Dacă-i 


* Eneada, II, 1. V, c. 2:...77 0£ uvue 6 âvvarau nap’ arie h vég- 
yeiz, olov Eig xal îi xar’ abriv deyoutvn Evipyera &văpia xx} tò &văgileoOxt 
(potentia vero illa, per quam aliquid agi potest, ex se ipsa edit actum sibi quodam- 
modo oppositum, velut habitus et qui secundum illum actus dicitur, fortitudo scilicet 
atque fortiter agere). 

* Ibidem, c. 3:...èẸLotáuevov Eauro čðwxev XAAw dur” abroi elvz, 
oùx ăv, ely Exet tò Bvvăuet. èv © ott râvbvrov xal alðvx oð yəóvov Ex vre. 

*** Ibidem, c. 4. 

luăm falsului falsul, atunci îi luăm toată esențialitatea pe 
care o avea. Tot astfel, dacă introduci realitatea în ceea 
ce-și are ființa şi esența în posibilitate, distrugi cauza sub- 
stanței lui, deoarece pentru el ființa constă în posibilitate. 
Prin urmare, dacă vrei să păstrezi materia intactă, trebuie s-o 
păstrezi ca materie; aşadar trebuie să spunem, pare-se, că 
materia ființează numai conform posibilității, pentru ca ea să 
rămînă ceea ce este” *. 

c. Răul începe și el să fie acum, ca opus binelui, obiect 
de cercetare, aşa cum, de altfel, problema originii răului trebuie 
în genere să intereseze conștiința omenească. Aceşti alexandrini 
au afirmat că negativul față de gîndire este materia. Întrucât 
şi-a făcut apariţia conştiinţa spiritului concret, negativul 
abstract este şi el conceput în chipul acesta concret, ca existînd 
înăuntrul spiritului însuși, deci ca ceea ce este negativ, din 
punct de vedere spiritual. Plotin examinează răul în multiple 
feluri ; dar cercetarea pe planul gîndirii a acestui punct nu 
merge încă departe. În general, domină reprezentările acestea : 
Acţiunea sufletului este mișcarea spre unic, între suflet şi 
A6yos nu este nimic ; căci gîndul se are numai pe sine ca obiect, 
se priveşte pe sine cum gîndeşte **. Binele este aceea de ce 
atîrnă totul, ceea ce designează tot ce este, ceea ce își ajunge 
lui însuși, măsură, principiu şi limită a toate, ceea ce conferă 
suflet şi viaţă; şi el este nu numai frumos, ci este deasupra 
a tot ce e mai bun, domnind regeșşte în gînd ***. „Binele este 
vo, dar nu în sensul în care obișnuim să luăm intelectul 
care se împlinește dintr-o presupoziție (Ex xpordoews) și înțelege 
ceea ce i se spune, care trage concluzie şi face teorie din ceea 
ce urmează, cunoscînd de aici ceea ce este, cunoștință pe care 
mai înainte n-o avea, înainte de cunoașterea sa fiind gol, deşi 
el este intelect. Ci acest vo, inteligența, posedă totul, este 
totul și sălăşluieşte la sine”, conţine totul în sine ; „el posedă 
totul, întrucît nu îl posedă”, întrucît el este de natură ideală, 
este inteligibil în el. „Însă el nu îl posedă în sensul în care 


* Eneada, II,1.V, c. 5:... èv tõ uh elva Exp tò elvou: Ercelrrep toig peuss 
oŬotv £ăv åpéAns Tò Wedăoc obrâv, dpethec orâv ývrıva elyov obolav. xal totç 
Svvduet Tù elva xal iv oboiav Exovotv elcayoyâv tiy èvepyerav morwexag 
abrâv tç Órostáoewç Tiv alriav, öre tò elvat aðtoŭçs èv ðuvduet Av. elrep 
&pa Sei d&voreðpov tiv ÖAnv mpeîv, Anv aðthv Set mnpetv. SeT &pa Gvvăuet, 
Óg Eowev, elvar Aèyetv utvov, îva fi 5 otuv. 

** Vezi mai sus, p. 56. 
*** Vezi mai sus, p. 48. 

considerăm ceva ce posedăm drept ceva străin, drept altceva; 
ceea ce posedă el nu diferă de el. Deoarece el este în întregime 
orice şi pretutindeni totul, şi neamestecat, ci iarăși în sine şi 
pentru sine”. 

„Ceea ce participă la voi; nu participă la tot, deodată, 
ci participă atît cît poate. Şi el” (vo5c) „este prima energie a 
aceluia”? (a lui voăc cel finit) — sau energia lui este prima — 
„Şi prima substanţă, întrucît acela rămîne în sine” (anume, cel 
finit). „El este activ în jurul aceluia, precum și trăieşte în jurul 
lui (?). Sufletul, care se mișcă în jurul lui” (Xwpevoaca, circa 
hunc se versans, nu xopevoaoa ?) ,„,contemplîndu-l şi privindu-l 
în interior, vede prin el pe Dumnezeu ; aceasta este viaţa lip- 
sită de rău şi fericită a zeilor”. Inteligența este activitate, iar 
ca atare ea se revarsă şi iese afară ; aşadar inteligența diferen- 
ţiază, dar, întrucît în diferența sa ea nu are de-a face decît cu sine, 
ea rămîne în unitatea sa divină şi duce o viaţă fericită din care 
lipseşte răul. „Şi, dacă lucrurile ar rămîne aici, n-ar exista 
răul. Dar există bine prim, al doilea și al treilea, toate în jurul 
regelui a` toate şi acela (Exeivo) este autorul a tot ce este bine 
şi totul este al lui”; însă în acestea e cuprins momentul dife- 
renţei, — „și al doilea e în jurul (zept) celor de-al doilea și al 
treilea în jurul celor de-al treilea”? *. 

„Or, dacă acesta e ceea-ce-este şi încă ceea ce e mai presus 
de fiinţă, atunci răul nu e în ceea-ce-este, nici în ceea ce e mai 
presus de fiinţă, deoarece acesta este binele. Prin urmare, nu mai 
rămîne decît că răul, dacă este, este în ceea ce-nu-este, e ca o formă 
a acestuia — însă e ceea-ce-nu-este nu ca nefiinţînd în întregime, 
ci numai ca un altceva al lui ceea-ce-este ”. Răul nu este prin- 
cipiu absolut, independent de Dumnezeu, ca la gnostici şi 
la manichei. „Răul nu este ceva ce nu există, ca mișcarea și 
repausul în ceea-ce-este, ci rău] este ca o imagine a lui ceea-ce- 
este"(sixâv 705 bvros), sau şi mai mult” (în grad şi mai mare) 


* Eneada, I, l. VIII, c. 2:... xal ovveortv «òt, ovvov xal yet råvrta 
oùx Èywv où yàp da ó è ğAoc, odăi opis ëxaocrtov tæv Ev 0br. Vov 
te yáp toriy čxxorov xxi ravrayij nv xal où ovyuiyurat, &AA& ab xopls 
(secum habitat sibi prorsus unitus, habet cuncta non habens; non enim ea possidet 
tanquam alia, nec ipse existit alius, neque quae sunt in eo singula segregantur a 
singulis. Immo vero quodlibet est universum et ubique totum, neque tamen con- 
funduntur cuncta, sed rursus singula discernuntur) x.T.A. 

e „ceea-ce-nu-este (3) xal Er. učňov ui) öv). Răul este 
universul sensibil” * . Răul îşi are rădăcina în neființă. 

În cartea a opta a primei Eneade, Plotin spune: „Însă, 
cum poate fi cunoscut răul? Întrucît gîndirea se întoarce de 
la sine, ia naştere materia. Materia există numai prin abstracția 
lui altceva. Ceea ce rămîne, cînd înlăturăm ideile, este, spunem 
noi, materia”, este răul. ,„Gîndul devine deci un altul, ceva 
ce nu e gînd, întrucît cutează să se îndrepte spre ceea ce nu 
este al său (8.8 xal voŭç ĞAAoç otoc, où voŭc, touhoaç ideiv tà 
u) abro5)''; dar ceea ce nu este al său este materia şi aces- 
ta este răul. „întocmai cum ochiul se întoarce de la lu- 
mină pentru a vedea întunericul, pe care el nu-l vede — tocmai 
aceasta este o vedere care este nevedere — „tot astfel gîndul 
suferă contrariul a ceea ce este el, pentru a vedea ceea ce este 
contrar lui (Ena0e zobvavriov 3) Ec, tv? ln tò a5r& èvavriov)”"*. 
Acest abstract altceva este şi răul. Vederea a ceea ce e lipsit 
de măsură este tocmai nevedere. „,Sensibilul raportat la mă- 
sură? — 8pog, voðç — „este ceea ce nu are măsură, infini- 
tul”, nemărginitul, „raportat la ceea ce este delimitat (mépxc), 
este  nedeterminatul, ceea ce nu are repaus, nesăturatul, 
ceea ce, esenţial, duce lipsă. Acest fel de a fi nu este pentru 
sensibil accident (ovufefnx5ra), ci este substanţa sa (05oia)”?. 
Sensibilul este totdeauna îndreptat spre devenire ; nu se poate 
spune că el este, ci numai că mereu va fi. — ,,Sufletul îndreptat 
(vevovoa, înclinat) spre voi; este pur, ţine departe de el materia 
şi tot ce e nedeterminat şi lipsit de măsură (a6p.orov xal 
ăuerpov)”? ***. 

„Dar de ce, dacă există binele, este necesar şi răul? Fiindcă 
materia trebuie să existe în cuprinsul întregului, fiindcă întregul 
constă cu necesitate din contrarii. Întregul n-ar exista, dacă 
n-ar exista materia. Natura lumii este amestecată din voi și 
necesitate. A fi la zei înseamnă a fi în ceea ce e gîndit; căci 
ei sînt nemuritori. Noi putem înțelege necesitatea răului și 
astfel: deoarece binele nu este singur, materia este 
în chip necesar pentru ieşire [manifestare] o contrapoziţie 


* Eneada, I,l. VIII,c. 3: el 8) rx5ra żort tà bvra xxl t» èméxervx 7âv 
dvrov, owx âv èv toç o5ov Tò xxxòv Evelv ob5ă Ev 14 Ertuetvx Tâv bvruv: 
àyaxð& yăp rara. heimerai roivvv, elmes otv, Ev 7oîg où (sic) oboi elvas, 
olov lóg te rod u} dvros . . . uh dv Bă, ori Tò mxvrehtăg uA dv, d) Ere- 
pov uevov ro ÖVTOS x.7.A. 

** Ibidem, c. 9. 

*** Ibidem, c. 3 şi 4 

faţă de bine”. Acest mp6o5oc, ieşire, este o activitate şi o în- 
toarcere în sine, în consecinţă în el se află diferenţiere şi opu- 
nere. Pentru manifestarea binelui materia este necesară și 
constituie ultima contrapoziție pentru manifestarea lui. „Sau 
s-ar mai putea spune că răul este extrema la care se ajunge 
prin continua coborire şi cădere, dincolo de care nimic nu 
mai poate fi; însă este necesar ca ceva să fie, după ceea ce 
e prim, şi astfel şi ceea ce e extrem. Aceasta este însă materia, 
care nu mai are nimic din ce e prim, [din bine]; şi aceasta este 
necesitatea răului” *. 


„Materia este o neființă adevărată, fiind mișcarea ce se 
suprimă pe sine însăşi : este neliniștea absolută, însă această 
neliniște însăşi în repaus (aber diese selbst ruhend) : e ceea ce este 
opus în sine însuşi; materia este marele, care e mic; micul, 
care e mare ; mai multul, care e mai puțin ; mai puţinul, care e 
mai mult. Determinată într-un fel, ea este, dimpotrivă, contrariul : 
sau, fiind intuită, pusă (gesetzt), ea nu este pusă, a dispărut ; sau, 
fiind nepusă, ea este pusă : ea este ceea ce e absolut înșelător”? **. 
De aceea materia însăși este nepieritoare, ea poate trece 
în nimic ***. Ideea schimbării însăşi este ceea ce e nepieritor, 
însă ceea ce e angajat în această idee este schimbător. Dar 
materia aceasta nu este fără formă ; iar noi am văzut că inte- 
lectul se comportă față de obiectul său într-un al treilea mod, 
anume ca unul ce stabilește raporturi între diferențe. Această 
raportare, trecere, schimbare, este viața universului, sufletul 
universal al lui. Fiinţa sufletului nu este nici ea o schimbare 
care s-ar petrece în intelect, ci ființa lui este faptul de a fi 
gîndit nemijlocit de intelect. 

La Plotin, ca şi la Pitagora, îndrumarea (&ywyńh) sufle- 
tului spre virtute este latura principală. Am remarcat deja 
faptul că Plotin se îndreaptă adesea împotriva gnosticilor ; 
el face acest lucru mai cu seamă în cartea a noua a Eneade a 
doua. Gnosticii consideră spiritualul, inteligibilul drept ceea. 


* Eneada, I, 1. VIII, c. 7:... tò 8 èv totg Qeoic elvu, èv totç vonroie: 
o5ro. yàp &Oavaror. Eor dt 705 xxxoð — alia lectio roi uxdo5 — Aafeiv xxl otw 
Thv &văyxnv” Erei yap od ubvov tò &yaðòv, dvăyun tý Exfdoei tý mxp’ «brd ro- 
orăcet. î) ei oYru» zic Néel Eye, TÅ Qel moßdoet xal &moot&oet tò Eoyx- 
tov, xal peð ô owx Av ëtt yevtox ótLoŭv, moro elvu tò xaxóv. èE &vyáyxng 
Sè elvz TÒ età Tò mpârov, ere xxl tù toyxrov. roiro BE î SAn unătv čr. 
Exovox «ðtoð (nu cumva 705 rrpwrov?), xxl arm ġ &văYur, TOD xxxoð. 

** Ibidem, III, l. VI, c. 7. 

*** Ibidem, c. 8. 

ce- este adevărat ; numele lor derivă din yvâo, cunoaştere. 
Ei iau de bază cărţile creştine, însă ei transformă totul în ceva 
spiritual ; forma existenţei concrete, a realităţii, care în Hristos 
este moment esenţial, ei o volatilizează, făcînd din ea un gînd 
general. Or, Plotin se declară contra gnosticilor şi păstrează 
ferm ca esenţială legătura inteligibilului cu realul. El spune : 
„Nu dispreţuirea lumii, a zeilor din ea şi a celorlalte frumuseți 
este ceea ce ne face buni. Celrău disprețuiește pe zei şi este cu 
adevărat rău numai cînd a înfăptuit acest lucru. Şi apoi pretinsa 
lor venerație pentru zeii inteligibili (vonrowg 0eovc) nu are 
nimic corespunzător (ăovura0is čv yévorro, consentaneum sive 
cognatum nihil habet)’. Gnosticii pretind că au cea mai mare 
venerație față de zeii inteligibilului ; însă nu există armonie 
între gînduri şi lumea reală, dacă ne oprim numai la ceea ce 
este gîndit. „Sufletele din lumea reală sînt mult mai înrudite 
cu inteligibilul decît sînt ale noastre. Căci cum ar fi această 
lume reală ruptă de inteligibil? Cei ce dispreţuiesc ceea ce 
este înrudit cu el (Exetvorq) nu cunosc inteligibilul decît cu 
vorba (Ady, verbis Fic.). Ce fel de pietate ar fi să susții 
că providența (mp6voa)”?, divinul, „nu ajunge pînă la cele 
lumești (ec tà tòs, cele de dincoace)? De ce n-ar fi el [Dum- 
nezeu] şi aici? Căci de unde ar putea el ști, că oamenii sînt 
aici?” (næç òè ob xal abr6c onv Ev0ade; — mai înainte 
numai xpâvoa —, nu 0e6c — [l60ev yàp yvboerar, öte eloiv èv- 
0a5e ; oamenii). ,,Prin urmare, el asistă la toate şi este în 
lumea aceasta, oricare ar fi modul în care este, încît lumea 
participă la el. Dacă este îndepărtat de lume, el este îndepărtat 
şi de noi şi n-aţi putea spune nimic despre el şi despre ceea ce 
el produce. Lumea aceasta are şi ea dintr-însul, și nu e părăsită 
de el, şi nici nu va fi vreodată. Deoarece întregul participă mai 
mult încă decît partea la providenţa divină, și încă mai mult 
participă sufletul lumii la providența divină. Acest fapt îl 
demonstrează ființa şi modul raţional de a fi al lumii” *. 

Astfel Plotin se declară precis împotriva gnosticilor, 
împotriva simplei inteligibilităţi. Gnosticii au fost împotriva 


* Eneada, II, 1. IX, c. 16 :... răouv obv rxptorat, xal 2orat èv tõxóOu® TOŠE, 
6crig 6 tpóroç (quacunque ratione adsit), Oare xxl ueGitev a5roi 6 x6ouos. el 
dă ămeor rod x5ouov, xal îuâv (öv) riota: xal odă" v Exourt te Aéyetv 
regi awro odăi töv uet’ abrâv. — “Oye x4ouoc ExetOev Exer, xal oùðx &rroM- 
Meurrut odă” &rodepO/oerat: mob yp uăddov râv Say A râv uepõv îÎ 7rp6- 
vota xal Î uiGetic, xăxeivns Tis Wvxiic (universi anima) Tob uădhov. ŠnAot 
òè xæ tò elvat (declarat hoc ipsum esse mundi) xal tò tupp6vuwg elvat. 

bisericii apusene, aceasta i-a combătut în fel şi chip ; şi de erezia 
primelor secole ale creștinismului ţine faptul că momentul 
existenței concrete este negat sau suprimat în Hristos. Ei 
spuneau că ființa determinată a lui Hristos ar fi fost numai un 
corp aparent. Manicheii vorbesc cu totul în sensul acesta, cînd 
susțin că Dumnezeu, binele, se arată, luminează în jur şi pro- 
duce în felul acesta o lume inteligibilă. Al treilea [moment] 
este apoi voi, spiritul care reîntoarce, care pune [momentul] 
al doilea şi pe primul ca unul, simţindu-le ca fiind unul; acest 
sentiment este iubirea. Ideea cunoaşte foarte bine această 
erezie, dar forma realităţii individualizate, în care este repre- ” 
zentat acest lucru în religia creştină, ea o suprimă. Crucificarea 
lui Hristos se înfăţişează astfel ca numai aparentă, ca luată 
numai alegoric, în sensul că în răstignire ni se dă numai o ima- 
gine despre suferinţele reale ale sufletului prizonier. Astfel, 
apare reprezentarea că Hristos este răstignit pretutindeni în 
lume, că el suferă în suflet, că este vorba de o crucificare mis- 
tică. Prin vegetaţie s-au încorporat părți de lumină, și această 
încorporare a părților luminii se produce ca plantă *. Această 
reprezentare este considerată de gnostici ca idee universală, 
care se repetă în toate formele singulare de existență ale naturii, 
ale naturii vegetale şi animale, precum şi în natura sufletului. — 
Împotriva acestor gnostici s-a declarat; deci Plotin. Biserica 
a afirmat tot atît de hotărît unitatea naturii divine şi umane. 
Această unitate a pătruns apoi în religia creştină ca reprezen- 
tare în conștiință ; astfel încît natura omenească a lui Hristos 
este luată în realitatea ei, ca prezenţă singulară (als Dieser), şi nu 
doar în sens alegoric şi filozofic. 

Aceasta constituie ideea principală a intelectualismului 
şi idealismului plotinian, la aceste reprezentări generale este 
redus ceea ce e de natură specială ; aceste reduceri sînt adesea 
metaforice. Ceea ce lipseşte la Plotin este: a) cum am notat 
deja, conceptul. Scindare, emanaţie, curgere sau ieșire, apariţie, 
sînt cuvinte exploatate mult şi în timpul mai nou, dar care de 
fapt nu spun nimic. Scepticismul și dogmatismul, ca conştiinţă, 
ca cunoaştere, afirmă opoziţia subiectivitate-obiectivitate. Plotin 
a înlăturat această opoziţie, avîntîndu-se în regiunea cea mai 
înaltă, în aristotelica gîndire a gîndirii. Plotin are mult mai 
mult de la Aristotel decît de la Platon. El nu este dialectic, 


* Neander, op. cit., p. 90. 

nici ca ieşind din sine însuşi şi nici ca conștiință, reîntorcîndu-se 
din sine însuşi în sine. 

B) Descinderea mai departe, pe de o parte la natură, 
pe de altă parte la conştiinţa care apare, deşi este efect al 
sufletului superior, conţine mult arbitrar, se face fără necesitatea 
imanentă conceptului, şi în parte în imagini felurite, în care 
ceea ce ar trebui să fie determinat în concepte este exprimat 
în forma unei realităţi, — exprimare cel puţin inutilă și neadec- 
vată. Citez un singur exemplu. Sufletul nostru nu aparține 
numai lumii intelectului, unde el era desăvîrșit și fără nici un 
defect ; numai forţa lui de gîndire aparţine primului intelect. 
Facultatea lui de mişcare, sufletul ca viaţă, emana din sufletul 
inteligibil al lumii, simţirea însă emana din sufletul lumii 
percepute. Adică Plotin afirmă primul suflet al lumii drept 
activitate nemijlocită a intelectului, care îşi este obiectiv sieșşi ; 
el este suflet pur, deasupra regiunii sublunare, locuiește în cerul 
înalt al stelelor fixe. Acest suflet pur procreează: din el la 
rîndul lui emană un suflet cu totul senzorial. Dorinţa sufle- 
tului individual, particular, despărţit de întreg, îi dă acestui 
suflet un corp ; pe acesta sufletul îl primeşte în regiunea supe- 
rioară a cerului. Cu acest corp sufletul primeşte imaginaţie și 
memorie. În sfîrşit, sufletul acesta se duce la sufletul lumii 
simţurilor şi de la aceasta el primeşte simţire, dorințe şi viaţa 
care se păstrează vegetativ *. 

Aceaştă decădere, această progresivă cădere în corporal, 
urmaşii lui Plotin o descriu în felul că sufletul se coboară din 
Calea Laptelui şi din zodiac în orbitele planetare ce se află 
mai jos, obţinînd în fiecare noi facultăţi şi începînd în fiecare 
să-şi exercite aceste forțe: în Saturn sufletul obține pentru 
prima dată facultatea de a trage concluzii despre lucruri; 
în Jupiter, el primeşte forţa activă a voinţei ; în Marte înclinații 
şi impulsii, în Soare simţire, opinie și imaginaţie; pe Venus 
dorințe senzuale, îndreptate spre individual ; în Lună, în sfîrșit, 
el primeşte forța procreaţiei * *. 

În acest fel, ceea ce Plotin însuși prezintă drept momente 
inteligibile, pe una din laturi, el îl aplică şi la spiritual, trans- 
formîndu-l în existență reală, existență particulară. Sufletul 
care doar doreşte este animalul; cel care numai vegetează, 


* Buhle, op. cit., partea a IV-a, pp. 418--419; Tiedemann, op. cit., 
vol. lII, pp. 421—423; cf. Plotin, Eneada, IV, 1. III și VIII passim. 
** Buhle, op. cit., pp. 419—420. 

avînd numai facultatea de a procrea, este planta. Însă acestea 
nu sînt stări particulare ale spiritului, în afara spiritului uni- 
versal prezent în diferitele grade ale conștiinței spiritului 
lumii despre sine. Dar Saturn şi Jupiter nu mai au ce face aici. 
Dacă în potenţa lor aceste planete exprimă momente ale sufle- 
tului, aceasta este întocmai cum sînt ele puse astăzi să exprime 
fiecare un metal particular. După cum Saturn exprimă plumbul, 
iar Jupiter cositorul etc., tot astfel exprima Saturn și raționa- 
mentul, iar Jupiter voinţa etc. Pe de altă parte, este evident 
mai ușor să spunem că Saturn corespunde plumbului etc. 
sau că el reprezintă plumbul, în loc să-i exprimăm conceptul, 
esența, — o comparaţie cu ceva neprins nici el în concept, 
ci simplu lucru sensibil luat dintr-o dată, din văzduh, sau mai 
curînd de pe pămînt — cum şi că Saturn este raționament 
ori reprezintă raționamentul (sau cum vreţi), fiindcă sufletul 
ar ajunge la acesta cînd cade pe planeta Saturn. Însă astfel 
de reprezentări sînt tot atît de deplasate sau de false, ca şi 
cînd am vrea să spunem că sufletul este plumb etc. Esenţa 
plumbului nu mai este această existenţă sensibilă, numită 
plumb, și nici, pentru suflet, acest moment al unei astfel de 
stări nu posedă realitate ; căci se vorbeşte tocmai despre ceea 
ce e în sine sufletul, — iar comparaţia de mai sus nu exprimă 
decît existenţă sensibilă. 


3. PORPHIR ȘI IAMBLICHUS 


Discipoli vestiți ai lui Plotin sînt Porphir şi Iamblichus. 
Primul a fost sirian; a murit în 304 * ; al doilea, originar tot 
din Siria, a murit în 333 **. De la Porphir avem, între 7o 
altele, şi o introducere în Organon-ul lui Aristotel, despre genuri, 
specii, judecăţi, introducere în care este expusă Logica lui 
Aristotel conform principalelor ei momente. Cartea aceasta 
a lui Porphir a fost de altfel manual pentru predarea logicii 
aristotelice, precum și un izvor din care s-a învăţat forma 
acestei logici. Manualele noastre obişnuite de logică abia dacă 
conţin ceva mai mult peste această introducere a lui Porphir. 
Străduinţele lui în ce priveşte logica arată la neoplatonici apa- 


* Brucker, op. cit., vol. II, pe 248. 
** Ibidem, p. 268. 

riţia unei gîndiri mai precise. Această gîndire ţine în măsură 
mare de intelect şi este cu totul formală. Este caracteristic 
faptul că la neoplatonici logica intelectului, tratarea cu totul 
empirică a științelor, de pe poziţiile intelectului, se găsește 
îmbinată cu ideea cu totul speculativă ; iar în ce priveşte prac- 
ticul, cu credinţă în teurgie, în miraculos şi straniu. Porphir 
a scris biografia lui Plotin, unde acesta este înfățișat ca tauma- 
turg. Dar aceasta trebuie s-o lăsăm pe seama literaturii. 

Mai multă confuzie găsim la Iamblichus, pe care 
l-am amintit deja ca biograf al lui Pitagera. În filozofia pita- 
goriciană domnea confuzia, filozofie pe care neoplatonicii au 
studiat-o mult, reînviind cu deosebire forma determinării 
numerice a acesteia. Iamblichus a fost un foarte apreciat dascăl 
al timpului său, fapt pentru care a primit numele de dascăl 
divin. Însă scrierile lui filozofice sînt o compilaţie fără mult. 
caracter personal, iar biografia lui Pitagora nu face tocmai mare 
cinste înțelegerii sale. La el, gîndul coboară, devenind imaginaţie, 
universul inteligibil devine o împărăție a demonilor şi a îngerilor, 
conferindu-li-se acestora şi o clasificare, iar speculaţia devine 
un fel de magie. Neoplatonicii numeau aceasta teologie. În 
cuprinsul miracolului, speculaţia, ideea divină, este adusă. 
oarecum nemijlocit în contact cu realitatea, — şi nu într-un 
chip general. Despre scrierea De mysteriis Aegyptiorum nu se 
ştie sigur dacă este de Iamblichus. Mai tîrziu Proclus face 
mare caz de el şi mărturisește că ideea principală a sa o dato- 
rează lui Iamblichus *. 


4. PROCLUS 


Mai important decît Iamblichus este Proclus, un 
neoplatonic de mai tirziu, care trebuie să mai fie menţionat. 
Proclus s-a născut în 412 la Constantinopol şi a murit la Atena 
în 485. A studiat şi a trăit însă mai cu seamă în Atena, la Plu- 
tarh. Viaţa lui a fost povestită de Marinus în același stil 
ca şi cel amintit mai sus. După Marinus, părinţii lui Proclus. 
au fost originari din Xantus (în Lycia, Asia Mică); şi, cum 
Apolo și Minerva erau zeii protectori ai acestui oraș, Proclus. 
îi venera recunoscător ; aceşti zei, la rîndul lor, îl considerau: 


* Cf. Proclus, Theol. Plat., III, c. 11, p. 140. 

ca favorit al lor, demn de consideraţii particulare şi de atenţii 
personale ; astfel, Apolo l-a vindecat de o boală prin atingerea 
capului, iar Minerva l-a îndrumat să meargă la Atena. Mai 
întîi Proclus s-a dus la Alexandria, pentru a studia retorica 
şi filozofia, apoi la Atena, la Plutarh şi la Sirian, platonicienii. 
Aici studie în primul rînd filozofia aristotelică şi apoi cea pla- 
toniciană. Asclepigenia mai cu seamă, fiica lui Plutarh, l-a 
iniţiat pe Proclus în ceea ce are filozofia mai profund. Cum ne 
asigură Marinus, aceasta era singura persoană pe timpul lui 
Proclus care păstra cunoașterea marilor orgii şi a întregii 
ştiinţe theurgice, transmisă ei de tatăl său. — Proclus a studiat 
tot ce aparţine misterelor, poemele orfice, scrierile lui Hermes 
şi instituţiile religioase de tot felul, încît, oriunde ajungea, 
pricepea mai bine ceremoniile cultului religios păgîn decît 
preoţii angajaţi”special pentru îndeplinirea lor. Se zice că 
Proclus a fost inițiat în toate misterele păgîne. El însuşi ţinea 
toate sărbătorile religioase și îndeplinea toate acţiunile religi- 
oase ale celor mai diferite naţiuni. El cunoștea chiar cultul 
divin egiptean, ţinea şi zilele de sărbătoare şi de purificare ale 
egiptenilor, şi anumite zile de sărbătoare le petrecea în rugăciuni 
şi imnuri. — Dar, la alexandrini, uvoripiov nu are sensul pe 
care i-l atribuim noi, ci așa se numeşte la ei filozofia speculativă 
în general. Astfel și misterele creştinismului sînt, fără îndoială, 
pentru intelect neinteligibile, sînt taine ; însă ele sînt specu- 
lative, raţiunea le cuprinde, — ele nu sînt însă secrete, căci 
sînt doar revelate. Proclus a compus multe imnuri, dintre care 
ne-au mai rămas cîteva foarte frumoase către zeități cunoscute, 
precum şi către zeități locale cu totul particulare. Referindu-se 
la faptul că l-a interesat aşa, de numeroase religii (6 Geooeft- 
oraros &vrp), spune el însuşi că „unui filozof nu i se cuvine 
să practice cultul (0epaxevr1vy) unui oraș sau pe acela propriu 
numai unora, ci i se cade să fie hierofantul general al întregii 
lumi”. Proclus considera pe Orfeu ca autor al întregii teologii 
elene şi punea deosebit de mare preț pe oracolele orfice şi caldeice. 
Activitatea de dascăl şi-a desfăşurat-o în Atena. Evident, 
Marinus, biograful lui Proclus, povesteşte şi despre el cele mai 
mari minuni; astfel, că ar fi făcut să cadă ploaie din cer și 
ar fi temperat o mare caniculă, că a făcut să înceteze un cu- 
tremur de pămînt, că ar fi vindecat boli şi a avut vedenii de zei *, 


* Brucker, op. cit., vol. II, p. 320; Tennemann. vol. VI, pp. 284—289 ; Ma- 
rinus, Vita Procli, passim (praem. Theol. Plat.). 


EC] 


2 


192 ISTORIA FILOZOFIEI ELENE. llI: NEOPLATONICII 


Proclus a dus o viață de învățat foarte activă; a fost 
un bărbat adînc speculativ şi stăpînea un mare cerc de cu- 
noștințe. Trebuie să ne mire contrastul între puterea de jude- 
cată a unor astfel de filozofi şi ceea ce relatează elevii lor despre 

73 ei în biografiile lor. Despre lucrurile miraculoase povestite de 
biografi se găsesc puţine urme în înseși operele acestor bărbaţi. 
Proclus a lăsat multe serieri după sine; noi mai avem 
multe ; avem şi numeroase scrieri matematice, de exemplu 
Despre sferă (De sphaera). Operele lui filozofice sînt mai cu 
seamă comentarii asupra dialogurilor lui Platon, comentarii 
publicate în diferite epoci. Cel privitor la dialogul Timaios 
mai ales a fost celebru. Mai multe dintre aceste comentarii 
au rămas însă numai în manuscris. Cousin (Paris) a îngrijit 
publicarea celei mai complete ediții. Cărţi tipărite separat 
sînt : Despre teologia lui Platon (eis thv Ilharuvoc Oeohoyiav) şi 
Elemente filozofice (otoyxeiwois Oeoroyıxh), principalele scrieri 
ale lui Proclus. Această din urmă mică scriere Kreuzer a ree- 
ditat-o împreună cu cîteva dintre amintitele comentarii. 


El şi-a petrecut viaţa oarecum în slujba lui Dumnezeu și 

s-a dedicat ştiinţelor și filozofiei neoplatonice. Principalele lui 
idei filozofice pot fi cunoscute cu ușurință din scrierea 
lui despre teologia platonică, iar filozofia lui pricinuieşte multe 
dificultăţi de înţelegere, mai cu seamă datorită faptului: că în 
cuprinsul ei se tratează despre zeii păgîni şi li se atribuie semni- 
ficaţii filozofice. El se deosebeşte însă cu totul de Plotin, 
prin faptul că la el filozofia neoplatonică ajunge cel puţin 
să primească în ansamblul ei o elaborare mai sistematică şi 
o formă mai desăvîrşită. Ceea ce-l distinge pe Proclus este 
studierea mai adîncă a dialecticii platonice. El este interesant 
pentru că, în teologia Tui platonică mai ales (pe lîngă faptul că 
lucrarea este și dialectică), găsim o progresiune şi o distincţie 
mai precisă a sferelor înlăuntrul ideii decît era la Plotin. În 
această scriere el dezvoltă cea mai ascuţită şi mai amplă dialec- 
tică a ceea ce e unu (des Einen) ; el simte necesitatea de a arăta 
multiplul ca unu și unul ca multiplu, de a arăta formele pe care 
le ia unul. Însă dialectica lui Proclus este condusă mai mult 
„ ori mai puţin în chip exterior și este extrem de obositoare. 
Nu .trebuie trecute cu vederea la Proclus marea lui profunzime, 
precum şi mai marea precizie și claritate, atingerea unei dez- 
voltări ştiinţifice, şi, în general, excelenta dicțiune. Filozofia 
lui are, ca şi aceea alui Plotin, forma unui comentariu al lui 
Platon. Despre teologia lui Platon este lucrarea cea mai intere- 

santă a lui sub acest raport; filozofia lui este un sistem al 
înțelegerii (ein Intellektualsystem). Vom vedea cum o vom 
scoate la capăt cu ea; nu vreau să spun că expunerea lui Pro- 
clus este desăvîrşit de limpede, — ea are încă multe cusururi. 

În Parmenide-le lui Platon, Proclus a constatat mai cu 
seamă în mod explicit că a fost descoperită natura esenței 
absolute. Rezultatul obţinut în Parmenide este deja relatat 
de Platon *. La Platon însuşi aceste concepte pure apar în 
chip naiv, oarecum neavînd altă semnificaţie decît cea pe 
care ele o au nemijlocit. „Unitate, multiplicitate, ființă” etc., 
pronunțînd aceste cuvinte gîndim tocmai această nemijlocită 
unitate, multiplicitate. Noi le determinăm ca concepte uni- 
versale care există în gîndirea noastră; dar pentru Proclus 
ele au o semnificaţie mai înaltă, ele sînt expresia esenței abso- 
lute. — El arată însă, conform dialecticii platonice, că toate 
determinaţiile, şi cu deosebire multiplicitatea, se dizolvă 
în ele înseşi şi se reîntore în unitate. Ceea ce pentru conștiința 
rămasă la reprezentare este unul din adevărurile ei principale, 
anume că sînt multe substanțe, sau că multiplul (lucrurile 
între care fiecare se numește un unu, și deci substanță) este 
în sine, este într-adevăr, —acest adevăr principal piere 
în această dialectică; rezultatul ei este că numai unitatea 
este esenţă, este adevărată, iar toate celelalte determinaţi 
sînt numai mărimi evanescente, numai momente: ființa lor 
este ca aceea a unui gînd, care este nemijlocit. Unui gînd noi 
nu-i atribuim substanţialitate, nu-i atribuim ființă proprie; 
astfel, toate sînt determinaţii, și determinaţiile unui lucru 
sînt astfel de momente în gîndire. — Obiecţia critică adusă 
în mod constant neoplatonicilor şi lui Proclus se reduce tot- 
deauna la observaţia că, evident, pentru gîndire totul se reîn- 
toarce la unitate, dar că această unitate este numai o unitate 
a gîndirii şi din ea nu rezultă de loc că lucrurile reale n-ar fi 
toate substanțe reale, avînd principii deosebite, independenţă 
unul față de altul, fiecare fiinţind în sine şi pentru sine ; acea 
unitate logică nu este unitate a realității; plecînd de la ea, nu 
se pot trage concluzii privitoare la realitate. Adică acest fel 
de combatere reîncepe mereu lucrul de la capăt. Ea vorbeşte 
de realitate, spune că aceasta este ceva ce este în sine; iar 
cînd se pune întrebarea ce e această realitate,se răspunde că 
ea este un lucru, o substanță, un unul; într-un cuvînt se afirmă 


* Vezi vol. II, pp. 243—244. 

mereu din nou ca ființînd-în-sine, ceva a cărui dispariție și 
neființă-în-sine a fost arătată. 

Proclus începe cu unitatea; de aici înaintează şi el, dar 
nu nemijlocit la voi ; ci totul are la el o formă mult mai con- 
cretă ; însă autodezvoltarea acestei unități nu este nici la el 
transformată în concept în mai mare măsură decît la Plotin. Tre- 
buie să renunțăm de a căuta la el conceptul acesta al divizării. 
Unitatea, ceea ce e prim, este lucrul principal. „Unul este în 
sine inexprimabil şi incognoscibil ; dar el este înțeles din ema- 
narea şi reîntoarcerea-în-sine a sa”! *. Proclus determină această 
autodivizare, raportul față de diferenţă, prima determinare 
a unităţii, ca producere (raxpayew), ca ieşire (mpóoðoc), activi- 
tate, expunere, manifestare **. Relaţia unităţii, care produce, 
nu este ieșire din sine; căci ieşirea din sine ar fi schimbare, 
unitatea n-ar mai fi pusă ca egală cu sine însăşi. De aceea uni- 
tatea nici nu suferă o scădere sau diminuare, din cauza pro- 
ducţiei sale. Unitatea este gîndire care nu suferă vreo scădere 
oarecare prin producerea unui gînd determinat, ci rămîne 
aceeaşi, păstrînd în sine şi ceea ce a produs ***. 

Așadar, conceptul nu devine, propriu-zis, mai limpede 
decît la Plotin. Însă, în această legătură, Proclus face o obser- 
vaţie profundă referitor la felul în care apare această producţie 
în Parmenide-le lui Platon. El îl găseşte deja în acest dialog 
platonician (Proclus a scris un comentariu la acest dialog: 
volumele IV la VI în ediția Cousin), unde Parmenide 
arată într-o formă negativă (adesea rezultatele sînt numai 
negative) că dacă este unitatea, ființa multiplului nu este 
etc. Despre aceste negații Proclus spune că „ele nu sînt supri- 
mare a lucrurilor despre care ele sînt spuse (suprimare a conți- 
nutului), ci sînt producere ale determinaţiilor, conform opo- 
ziţiilor lor. Prin urmare, cînd Platon arată că ceea ce e prim 
nu este multiplu, aceasta are semnificația că multiplul ia 
naştere din ceea ce e prim, că acesta nu este un tot, — că 
totalitatea purcede din ceea ce e prim etc. “***. Multiplul, 
determinarea părților purcede din unul. Aceste negaţii nu 
trebuie să fie înțelese ca ceva numai privativ, ci ele conțin 


* Proclus, Theol. Plat., II, p. 95. 
** Ibidem, pp. 107 şi 108. 
*+* Institutio tehnologica, c. 26. 
**** Theol. Plat., II, p. 108: rep rod Tporov Gopitouat râv &roptoeuv, 
Óc oùx elol otepntixal tæv broxetutvov, GAMĂ Yewnrinai tæv olov dvtixet- 
BÉVOV %.T.Ă. 

şi determinaţii afirmative; multiplicitatea nu este luată în 
sens empiric şi apoi numai suprimată. „Acest trop al nega- 
țiilor trebuie deci luat ca perfecţie, care rămîne în unitate, 
iese din totul şi stă într-un exces inexprimabil al simplităţii” ; 
reheov luminează împrejur şi produce, astfel încît întregul 
este conţinut în chip ideal în Unu. ,Tot astfel, invers, Dum- 
nezeu trebuie redobiîndit înapoi din aceste negaţii”, ele nu 
trebuie să rămînă absolute ; „astfel n-ar exista concept (A6%y0s) 
de Dumnezeu şi nici negaţie. Conceptul inexprimabilului se 
învîrtește în jurul său însuși, şi nu e în repaus, şi se combate 
pe sine însuşi”.*; — adică unul își pune în chip ideal deter- 
minaţiile şi el le și suprimă. Negativul este tocmai ceea ce divi- 
zează, produce, ceea ce e activ, opus simplului; el este tot- 
odată scos din negaţie. Astfel dialectica platonică expusă în 
Parmenide cîştigă pentru Proclus o semnificaţie pozitivă ; cu 
ajutorul dialecticii el vrea să readucă la unitate toate dife- 
renţele. Cu această dialectică a unului şi multiplului, Proclus 
îşi dă multă osteneală, mai cu seamă în vestita sa învățătură 
elementară. 


Producătorul creează apoi mai departe datorită unui 
prisos de forţă. Producere are loc şi în virtutea lipsei. Orice 
trebuinţă, impuls etc. devine cauză, dar, întrucît reprezintă, 
o lipsă; producerea care purcede dintr-o lipsă este împlinirea; 
lipsei. Scopul este necomplet, activitatea ia naştere din scopul 
care tinde să se împlinească ; însă trebuinţa, impulsul, se mic- 
şorează în acelaşi timp în procesul producerii, — impulsul 
încetează de a mai fi impuls, sau ființa-pentru-sine dispare- 
În schimb, unitatea iese din sine datorită prisosului de posibi- 
litate (aceasta . este aristotelic); şi această posibilitate ce se 
revarsă afară este realitatea în general. Producerea ei constă 
deci în faptul că ea se multiplică pe sine însăși, că apare numărul 
pur; dar această multiplicare nu suprimă unitatea ; dimpo- 
trivă, ea are loc în modul unităţii (auf Binheitsweise, évealws) ; 
această multiplicare nu micşorează prima unitate. Multiplul 
participă la unitate, dar unitatea nu participă la multiplici- 
tate **. Proclus face uz de multă dialectică pentru a demonstra 
că multiplul nu este în sine, că el nu e creator al multi- 
plului, că totul se reîntoarce în unitate, că deci unitatea este 


E] 


* Theol. Plat., II, p. 109. i . 
** Instit. theol.,c. 27; Theol. Plat., III, p. 119; II, p. 101—102; III, 
p. 121; Instit. theol., c.5. 

creatoarea şi a multiplului. Acest lucru nu e limpede, —nu 
este raportare negativă la sine ; găsim în genere apoi o dialec- 
tică variată, o învîrtire în jurul acestei relații. 

În al doilea rînd, multiplul este diferit. În această înain- 
tare, o determinaţie principală pentru Proclus este aceea că 
ea se face prin analogie ; iar ceea ce nu se aseamănă cu adevărul 
rămîne la distanţă mai mare de el. Multiplul participă la uni- 
tate, dar, în parte, el nu este unitate. Ceea ce e produs este 
apoi asemănător cu ceea ce produce; de aceea, el conţine în 
'esenţa sa şi unitatea, avem prin urmare henade independente. 
Ele conţin în ele principiul unităţii, dar și diferă una de alta; 
ele sînt multe, însă în așa fel că sînt multe oarecum numai 
pentru un al treilea ; în sine și pentru sine ele sînt unități. Aceste 
henade dau apoi naștere la altele, dar care trebuie să fie mai im- 
perfecte. Efectul, produsul, nu este în totul egal cu cauza care 
l-a produs. Unităţile proxime sînt întreguri, adică sînt unităţi 
care nu mai sînt unități esenţiale, nu mai sînt unități prin 
sine (Selbsteinheiten), ci unităţi la care unitatea este numai 
accident. Astfel creaturile se îndepărtează tot mai mult de 
unitate, participînd tot mai puţin la ea *. 

Excelentă este determinarea mai precisă a ideii în cele 
trei forme ale ei : trinitatea (prag). Proclus indică în primul 
rînd determinaţia abstractă a acesteia ca trei zei **. Trebuie 
să scoatem cu deosebire în evidență felul în care el a deter- 

„ minat trinitatea. In general, această trinitate este interesantă 
la neoplatonici ; dar deosebit de interesantă este ea la Proclus, 
deoarece el n-a lăsat-o în momentele ei abstracte, ci aceste 
trei determinații abstracte ale absolutului el le-a considerat, 
la rîndul lor, fiecare pentru sine, tot ca o astfel de totalitate 
a trinității, obţinînd astfel o trinitate reală; încît trei sînt 
determinaţiile care constituie totalitatea, dar în aşa fel că 
fiecare determinaţie trebuie considerată la rîndul ei ca îm- 
plinită în sine şi concretă. Şi acest punct de vedere la care 
a trecut trebuie considerat ca perfect just. Aceste diferențe 
în idee, care rămîne în unitate cu sine însăşi, sînt şi ele deter- 
minate în chip esenţial ca întreg, deoarece ele sînt momen- 
tele ideii, diferențele ei; încît unitatea este întreagă în dife- 
renţele ei, ceea ce este ea, astfel că fiecare dintre aceste dife- 
rențe ființează în forma unei totalități, iar întregul e procesul 

* Inst. theol., c. 1—2 c. 28; Theol. Plat., III, pp. 118, 122—125; IT, 


pp. 108—109. 
** Theol. Plat., III, c. 11, p. 140. 

prin care cele trei totalități se pun una pe alta ca identice. 
Din această cauză, Proclus a mers mult mai departe decît 
Plotin ; şi se poate spune că opera lui conține ceea ce în această 
privință este mai excelent, mai elaborat la neoplatoniei. 

Determinarea despre 'ceea ce e vorba se face astfel: uni- 
tatea absolută, care se multiplică în mulţi unu, a creat astfel 
multiplul, aşa cum este el în aceşti unu. Multiplicitatea — con- 
ceputul şi nu mulțimea — este ea însăşi unitate ; ea este dua- 
litatea în general sau modul determinat căruia îi stă în față 
modul nedeterminat. Al treilea moment este un întreg, uni- 
tatea determinatului cu nedeterminatul, sau un amestec; 
— abia al treilea moment e ceea-ce-este, substanţialul, unul- 
multiplul (êv moi). În acest ce cu adevărat existent se află 
frumuseţea, adevărul şi simetria *. Adevăratul existent, ieşind, 
din sine însuşi, este viaţa. Din diferențierea, din dezvoltarea 
momentelor care sînt cuprinse în viaţă tîşneşte intelectul **, 
şi din acesta sufletul ***. 

x) Emanarea nu este şi necesitatea conceptului. Cufun- 
darea a toate în unitate rămîne intactă dincolo de această 


unitate; dar această negativitate este tocmai crearea lor.. 


ß) Proclus se deosebeşte de Plotin prin faptul că ceea ce 
purcede nemijlocit din unitate el nu îl numește intelect. Proclus 
este mai logic, intelectul este un ce mai bogat, iar ceea ce a 
emanat nemijlocit din unitate nu și-a dezvoltat determina tțiile. 
Seria este, propriu-zis, frumoasă în pate. Proclus se deose- 
beşte de Plotin prin faptul că el îl urmează mai exact pe Platon, 
deosebind în chip mai desăvîrșit şi mai pur momentele. El 
spune că, „fără îndoială, în unitatea primă toate concordă, 
numai că Plotin face să apară natura gînditoare îndată după 
unitate”, cum am văzut **** ; „dar învățătorul lui'”'—cine este 
acesta, Proclus nu ne spune; vezi mai sus biografia lui Pro- 
clus ***** — „care l-a iniţiat în toate adevărurile divine, a deli- 
mitat mai bine felul nedeterminat de a cerceta propriu celor 


mai vechi, a făcut distincţii mai precis gîndite în amestecul. 


dezordonat al diferitelor ordine şi a sfătuit să fie fixată şi ur- 
mată exact diferențierea determinaţiilor”? ******. Şi, de fapt, la 


* Theol. Plat., III, c. 9—11, pp. 137—139. 
** Ibidem, c. 13, p. 141. 
*** Ibidem, p. 127; Instit. theol., c. 192. 
**** Vezi mai sus p. 50. 
***** Vezi mai sus p. 71 ; cf. Theol. Plat., 1, c. 11, p. 28. 
***+*** Theol. Plat., I, c. 10, pp. 21—22. 

Proclus întîlnim mai multă diferențiere şi limpezime decît în 
confuzia plotinică ; este absolut exact că el consideră pe vos 
ca al treilea [moment], ca momentul reîntoarcerii. 

În plus, Proclus se deosebeşte de Plotin prin faptul că el 
nu face principiu, adică moment pur abstract, din ființă, ci 
din unitate — sau prin faptul că el nu determină ceea ce este 
prim ca fiinţă, ci ca unitate, considerînd ființa, subzistarea, 
abia ca al treilea moment. 

Vedem în ansamblu distinse trei sfere una de alta şi deter- 
minate astfel încît ele formează triada (tps); fiecare din 
ele este în același timp, la rîndul ei, totalitatea acestor momente, 
care sînt diferite ordini ale creaţiei. Vom vedea îndată care 
sînt ele. Proclus se ocupă mult cu aceste ordini, anume se stră- 
duiește să descopere în ele diferitele sfere, diferitele puteri. 

Privind trinitatea lui mai de aproape, conform determi- 
nării lui, cele trei momente ale ei sînt : unul, infinitul și limita. 
Acestea sînt momentele abstracte expuse în a sa teologie pla- 
tonică; nelimitatul şi limita sînt determinaţii pe care le-am 
întîlnit şi la Platon *. Primul moment, Dumnezeu, este deci, 
cum am amintit adesea, unitatea absolută, incognoscibilă ca 
atare, închisă în sine, un pur abstract; ea nu poate fi cunos- 
cută — ca ce abstract: nu putem ști despre ea decît că este 
un ce abstract; — ea încă nu este activitate. Această unitate 
este deasupra ființei (Vmepovotov, superessentiale) ; primul ei 
produs sînt mulții unu (Evă5eg) ai lucrurilor, numerele pure. 
Acestea sînt principiile gînditoare ale lucrurilor, prin care 
acestea participă la unitatea absolută ; dar fiecare lucru par- 
ticipă la ea numai printr-o unitate individuală, singulară, 
unu, — sufletul participă însă prin unităţile gîndite, generale. 
După cum Proclus prima unitate o numește Dumnezeu, aceste 
unități numeroase, gîndite, el le numeşte zei, dar tot aşa nu- 
mește el şi momentele următoare. Însă aceşti zei sau aceste 
unități nu corespund ordinii lucrurilor în felul că ar exista 
atîtea henade sau zei cîte lucruri sînt; deoarece aceste uni- 
tăți leagă lucrurile numai cu unitatea absolută, degajată din 
întregul, adică din amestecul, din sinteza care constituie lucru- 
rile ca atare **. Lucrurile înseși sînt, în natura lor sintetică, 
întreguri (sufletele sînt ceea ce le leagă) — neasemănătoare 
cu prima unitate, şi nu pot fi unite cu ea în mod nemijlocit. 


* Vezi vol. II, p. 238. 
** Comp. mai jos, p. 88. 

Aşadar, multiplicitatea gîndită abstract este mijlocitorul lor 
(ihre Mitte); multiplicitatea este asemănătoare unităţii abso- 
lute şi ea e ceea ce leagă unitatea cu întregul univers. Mul- 
tiplicitatea pură egalizează diverşii unul cu altul şi-i leagă 
aşa dar de unitate ; lucrurile au numai asemănare cu unitatea. 
Momentul al treilea este limita care ţine laolaltă aceste henade 
şi constituie unitatea lor cu henada a oaolut limita pune 
multiplul şi unul însuşi ca o unitate“. 

Acest lucru este mai bine exprimat prin ceea ce urmează, 
mai pur determinat ca opoziţie. Proclus ia ca principii 
(esenţialităţi) limita, infinitul şi amestecul, din Pileb-ul lui 
Platon ; şi ele par deci a fi primii zei. Dar aceste abstracții 
nu sînt adecvate numelui de «zei »; le vedem iarăşi reîntoarse 
înapoi. 

„De la această primă limită”, de la unul absolut, „lucrurile 
posedă” (2Ejprnra. la Aristotel, cuvînt care revine adesea la 
neoplatonici) „unitate, totalitate şi comunitate”, principiul 
individualităţii „și măsura divină. În schimb, întreaga separație 
şi fecunditate şi ieșirea în multiplicitate se bazează (bptorxev 
ax6) pe prima infinitate””* ; infinitul este, prin urmare, can- 
titatea, nedeterminatul. În Pileb, Platon consideră infinitul 
ca pe ce e rău, plăcerea ca nefiind adevărul deoarece ea este 
infinitul, nedeterminatul, neavînd în ea rațiune, logos***. 
„Aşadar, cînd vorbim despre naşterea unui ce divin oarecare, 
înțelegem că acesta rămîne neclintit în unitățile individuale 
şi nu înaintează decît potrivit infinităţii””, potrivit continui- 
tăţii ca autoproducere, posedind, în sine în același timp 
unitatea Și multiplicitatea, prima de la principiul limitei, aceasta, 
din urmă de la principiul infinităţii. În orice opoziţie a semin- 
țiilor divine, ceea ce este excelent; aparține limitei, iar ceea ce 
e rău infinitului. Din aceste două principii purcede totul, 
pînă la intrarea în fiinţă. Astfel veşnicul (şi acesta o seminție 
divină), „întrucît el este măsura ca inteligibil, participă la 
limită ; dar, întrucît el este cauza neîncetatei forțe spre ființă, 
el participă la infinitate. Tot astfel, intelectul, întrucît posedă 
în el măsura model (rapaderyuamxă utrpx), este un produs 
al limitei ; iar întrucît el produce veşnic totul (7rapă'ye), posedă 
forţa care nu scade a infinității” ****. 


* Theol. Plat., III, pp. 123—124. 
** Ibidem, c. 7, p. 133. 

*** Vezi vol. II, p. 238—240. 

**** Theol. Plat., III, c. 7, pp. 133—134. 

Lucrul principal îl constituie însă determinațiile funda- 
mentale mépag, ămetpov și şwxróv. Ultimul termen, expresie 
platonică, nu este prea potrivit, este rău, deoarece amestecul 
exprimă în primul rînd numai o legătură exterioară, pe cînd 
aici ar fi vorba totuşi de concret, şi chiar mai mult, de subiectiv ; 
al treilea moment și este, aici, unitatea celor două momente 
precedente. Dar aceste determinaţii fundamentale abstracte 
se află la el astfel încît sînt privite numai ca momente, ca ele- 
mente ale unui întreg, întreg care este rpăc [treimea]; însă 
în aşa fel că fiecare din cele trei momente este el însuși o astfel 
de pas întreagă, dar în una din aceste forme particulare, 
— o unică treime şi trei treimi. Ilépaç și ăreipov sînt înainte de 
ovola și iarăși, în aceasta *. 

„Fiinţa primă (tò mpòrtws öv) este ceea ce e amestecat”, 
este unitatea treimii cu ea însăşi; „este ființa, atît a vieţii, 
cît şi a intelectului. 1) Primul dintre cele amestecate e ceea ce 
e primul în tot ce-este”. Mai sînt încă alte două ordini: ,,2) 
viaţa, 3) spiritul. Așadar, totul este triadic”, întrucît fiecare 
dintre aceşti diverși este în sine însuși pik. „Aceste trei 
triade se determină” mai precis „ca ființă absolută (o5oia), 
viaţă şi spirit ; astfel totul trebuie luat spiritual, cuprins cu 
ajutorul gîndului”. Numai lumea inteligibilă este cea adevărată, 
ea însăşi conţine trei ordini; însă această trias de triade con- 
stituie lumea adevărată, lumea inteligibilă. — Aici însă Proclus 
recurge la formele vechii mitologii ; căci el numeşte diferitele 
Evădec zei; iar Dumnezeu ca atare este oùci«, din care emană 
zeii particulari. Reprezentarea mitologiei în modul determinat 
al conceptului rămîne însă totdeauna lucru forțat. — Relaţia 
celor trei momente trebuie înţeleasă astfel : „Aceste trei sînt însă 
ele înseşi conţinute, în mod esenţial (obowââ&c, esentialiter), 
în ceea-ce-este (Ev z& dvn)”; ele trebuie cuprinse în substanța 
primă, fiecare dintre aceste trei triade le conţine în sine pe 
celelalte. „Deoarece în ele e substanța, viața şi vo5s şi culmea 
a ceea-ce-este” (dxpótns tæv Bvruov, summilas)**. Aceasta, 
este ceea ce ține de eu (das Selbstiische), ceea-ce-este-pentru-sine, 
subiectivul, punctul unității individuale. „Viața sesizată cu 
ajutorul gîndului este centrul a ceea-ce-este (705 8vr0g). Dar 
intelectul (vo5c) e limita (tò mtpag, finis) a ceea ce este şi el 


* Theol. Plat., III, c. 10, pp. 138—139. 
** Se pune întrebarea dacă nu ar trebui eliminat x«l încît voðç ar în- 
semna î &xe6rns răv čvtræœv. Vezi pp. 139—140; şi mai jos, p. 87. 

e gîndire gîndită (6 vonrts vobs) deoarece în ceea ce e gîndit este 
vod6, şi în voðç este ceea ce e gîndit. Dar acolo” — unde? 
în ovoia? În ceea ce e prim, sau, mai bine, v 7â vonr& — ,voŭç 
este în mod gîndit (vonr&c, mentaliler), în vos ceea ce 
e gîndit se găseşte în modul gîndirii (voepâc, întellectualiter). 
Esenţa (o5olu) e ceea ce e permanent (tò uviuov) în ceea- 
ce-este şi ceea ce e împletit cu primele principii (mais npwtiortag 
ăpyais ovvvpaivâuevov) şi ceea ce nu iese din unitate (&vex- 
qolrnrov)”?. Al doilea [moment], în determinare concretă 
„viaţa, este apoi ceea ce rezultă din principii şi se naşte 
împreună  (Gvupv6uevov) cu posibilitatea (8vvăue) infinită; 
acest al doilea moment este el însuși întreaga totalitate, în modul 
determinat al infinităţii, în forma nedeterminatului, încît el 
este un ce divers. „Intelectul este însă limita” (individualitate), 
„care conduce din nou” (viața) „înapoi la principii (ErorpEpov) 
şi o face” (tot pe ea) „adecvată principiului” (esenței, oùcia) *, 
„încheind un cerc inteligibil”. Limita este ceea-ce-e-în-sine, 
este abstractul, — vods. Acesta este însă el însuşi în trei forme, 
în cuprinsul primei ordini; aceste trei forme constituie ele 
însele cele trei ordini. „Deoarece el ** este în sine ceva triplu, 
în parte substanţialul (0do0&s) în sine însuşi, în parte 
viu, în parte inteligibilul (voego5), totul fiind însă conținut 
în el în mod substanţial (essentialiter): el este deci primul 
între cei-ce-sînt, este ceea ce a fost îmbinat din primele prin- 
cipii”. Abia acesta este realul ; foarte bine ! „Eu îl numesc ovoia. 
Căci avroovoia este culmea a toată ființa şi e ca monada 
a toate"; ceea ce e prim, odola se numește și ayroovola,—el 
este vo5c. „Intelectul (voic) însuși este ceea ce cunoaște (tò Yvuwo- 
x6v)”, individualul, „iar viața este gîndirea” în mişcare 
(v6nois) ; „ființa însăşi este ceea ce e gîndit (76 vonTr6v). 
Or, dacă tot ceea-ce-este (mâăv tò öv) e amestecat, iar auto- 
fiinţa (tò avdro6v) este oboia, atunci odola, care se compune 
din cele trei principii (Sprorautvn), este ceea ce e amestecat”? ***. 

„Așadar ceea ce e amestecat este substanța gîndită (oboia 
molwv 207 vont) tò utxrbv); ea este de la Dumnezeu, de 
la care purcede şi infinitul şi limita. Astfel, sînt patru momente, 
ceea ce este amestecat fiind al patrulea”. Primul moment este 


* „Însă voi; este ceea ce conduce înapoi la principii și la limită” — no- 
minativ sau acuzativ? — ,„,încorporîndu-se principiului şi formînd un cerc”. 
** Acest cerc sau vods? În originalul grec nu este subiect. 
*** Theol. Plat., III, c. 9, p. 135. 

monada (Monas), unul absolut ; urmează apoi mulţii, care sînt 
ei înşişi henade, — ei sînt ămerpov al lui Platon ; al treilea mo- 
ment este limita în general. Unul este ceea ce pătrunde în chip 
absolut (das schlechthin Durehdingende), ceea ce rămîne la sine. 
Dacă aceste momente sînt deja trei, Proclus mai adaugă la ele 
un al patrulea, care este unitatea dintre ămepov şi 7tpas 
(măsură, ţintă, limită). Aici el face uz de expresii platonice 
(în lucrarea sa intitulată cis thv IlAdrwovos Geohoytav) ; îl citează 
mereu pe Socrate. Momentul al treilea propriu-zis este txtóv, 
care nu este amestec în sensul propriu al cuvîntului. Pentru 
concret, unitate a contrariilor, Proclus întrebuințează, după 
Platon, termenul de „amestecat”. Acest al treilea moment, 
ca unitate a nelimitatului şi limitatului, este al patrulea moment ; 
sau, întrucît Unul este atotcuprinzătorul, el nu figurează 
ca moment. Unitatea momentelor ztpag şi črepov este substanţă, 
tpwtiotry oòcia: aceasta este primul din toate cele-ce-sînt. 
„Acest ce unit (dieses Geeinte) nu constă numai din principiile 
care urmează după unul (die nach dem Fins sind), ci el şi purcede 

* din ele și este triadic”*. Totuleste triadă; momentele amin- 
tite sînt cele trei momente ale triadei abstracte, în aceasta este 
conţinut în sine totul. 

„Aceasta este deci natura a tot ce este, o monadă a multor 
posibilităţi, o esenţă împlinită, unul care este mulți” **. — „Ea 
are în sine trinitatea frumuseţii, adevărului și simetriei” 
(cum numeşte Proclus, după Platon, aceste trei triade): ,,Fru- 
museţea pentru ordinea, adevărul pentru puritatea, simetria 
pentru unitatea celor conexate. Simetria e cauza faptului că 
ceea-ce-este e unitate ; adevărul e cauza faptului că ființa este 
(posedă esența); frumuseţea este cauza faptului că ființa este 
un ce gîndit”***. — Proclus arată că prima triadă conţine 
în sine totul şi că amîndouă celelalte ordini sînt şi ele în sine 
aceste triade; prin urmare fiecare triadă este același lucru, 
afirmat în una din cele trei forme care constituie prima triadă. 

a. ,„Aşadaraceasta este prima triadă a tot ce este gîndit: 
limita, infinitul şi amestecatul””. Prima triadă este unitatea 
acestor trei moduri determinate ca atare, este esenţialitatea 
pură, primul diacosmos, primul zeu, prima ordine a divinului. 
Acesta este deci unul; acest unul, această ovoia, este ca unu 


* Ibidem, p. 136:... oòx tori èx sâv ueră tÒ čv dpxâv uvov, 
pbea. è xal Ex rovruov, xal EoTt TPLOBLKOV, 
** Theol. Plat., III, c. 9, p. 137. 
*** Ibidem, c. 11, pp. 139 şi 140. 

concret, el însuși unitatea infinitului şi a limitei. Şi limita” 
(mâpac, care este voi; concret), „este zeul emanînd pînă la 
culmea gînditoare, din zeul necomunicabil şi prim, măsurînd 
totul şi determinînd totul, şi primind în sine tot ceea ce epărintese 
şi ţine laolaltă, și neamul nepătat al zeilor”. Prima ordine este 
oboia, în care aceste elemente sînt închise fără dezvoltare, 
păstrate fix laolaltă în mtpac, în înţepenire este astfel ceea ce 
nu s-a deschis. Culmea momentului prim este obola. „Însă 
infinitul (cantitatea) „este posibilitatea inepuizabilă a acestui 
zeu, aceea ce face să apară orice produs și toate ordinile şi 
întreaga infinitate, atît cea preesenţială, cît şi cea substanţială 
pînă la materia ultimă. Dar amestecatul este prima şi suprema 
orînduire (čı&xocuoç) a zeilor, care ţine laolaltă ascuns totul 
în sine, îl aduce la îndeplinire conform triadei gîndite, care 
cuprinde totul în sine, cuprinzînd în mod simplu cauza a tot 
ce este şi întărind în primele lucruri gîndite” — nu în lucrurile 
inteligibile, ca şi cînd ar exista un fel de lucruri, lucrurile 
inteligibile, şi apoi ar mai exista şi alte lucruri — „culmea” 
(eu, individualitate, fiinţă-pentru-sine) „care este degajată din 
întreguri” * — înseamnă aceasta : care nu e abstractă? Aceasta 
este culmea gîndirii şi e în chip esenţial totodată reîntoarcere, 
aşa cum întîlnim şi la Plotin. Iar acest prim ce creează în 
culmea sa a doua ordine. În ansamblul ei, a doua ordine este 
viaţa, iar culmea acesteia voi. Acest al doilea [moment] are 
determinaţia lui vç sau a lui ărepov. Cu ocazia acestei 
treceri Proclus izbucneşte însufleţit, cuprins de entuziasm 
bacantic, şi spune: 

b. „După această primă triadă, care rămîne în unitate, 
unită fiind cu unitatea, lăsaţi-ne s-o cîntăm pe a doua în 
imnuri (buvpoouv), a doua care purcede din prima și își ia îm- 
plinirea din alogicul aceleia care este înaintea ei. După cum prima 
unitate (vç) creează culmea ființei, tot aşa unitatea mijlocie 


* Theol. Plat., III, c. 12, p. 140: zovavrm uèv oðv... Tv vonTăv À rpo- 
7.0977 TPG, măpac, &reupov, uiurâv. &v TÒ uèv mépaç otè Deda èm’ dupe 
vonTă mpoeAðàov rò zo5 duedexrod xal rpuwriorov deo, răvra uetpõv xal 
&popitwv, xal măv TÒ marpuudv xxl ovveurixdv xal dxpoavrov tæv dev yévoç 
WpLorăg. TÒ BE &rreupov Guvauug vix)euTroG 705 soğ TovTov, TAOXG TAG YEVWNTL- 
xg Saxoouljoet; éxpaivovox, xal măoav thv &reLpiav iv re TpoovaLov xal 
thv oùs xal utăpv ris toxărna Sâns. TÒ BE uuurăv 6 mpotoTtog xal wy- 
Astato Gvăxoouos Tv 0eâv, xal xpvpluoG T MAVT OVVELANPOG, XATA TPLABA 
uăv VonThv GvvexTuxiv GvurAnpovuevoc, mavrâg dt rod dvrog iv alriav Ewaiug 
repixov, Xal Ev roi; vonrois Toîs TPwTÍOTOLG ÕxPÓTNTA Kat Tv ÖAwV ÈE NPNUÉVNY 
iâpvoaevos. 

crează ființă mijlocie; căci aceasta este şi ea creatoare și 
păstrătoare în sine”. În cuprinsul ordinii a doua apar din 
nou, ca mai înainte, trei momente. „Aici baza este ovola, 
care era unitatea (finalul) primei triade ; ovota este aici pri- 
mul moment. Al doilea moment, care acolo era infinitul, este 
aici Svvapuc. Şi unitatea acestor două momente este viața 
(%o7))”, centrul care conferă în genere modul determinat 
întregii ordini. „A doua ființă este viaţa gîndită. În extrema 
voi îşi au baza (róctacıv) cele-ce-sînt. A doua ordine este 
o triadă, asemănătoare primei ; căci şi a doua este un zeu”. — 
Raportul dintre aceste trinităţi este aceasta: „În timp ce 
prima triadă este totul, dar emanînd în mod inteligibil (vonr&g) şi 
nemijlocit din unul (Evaioc), şi rămînînd în limită (reporos.dâg), a 
doua triadă este totul și ea, dar în chip viu şi stînd pe principiul 
infinităţii (Comxâc xal ărerpoc.566) ; aşa cum a treia a luat naștere 
conform modului amestecatului. Limita determină prima tri- 
nitate*, nelimitatul o determină pe a doua, concretul pe a treia. 
Fiecare mod determinat al unităţii, așezat unul lîngă altul, 
explicitează şi ordinea inteligibilă a zeilor. Fiecare mod conţine 
sub el toate trei momentele, şi fiecare este această trinitate, 
pusă sub unul din aceste momente'”**. Şi aceste trei ordini sînt 
zeii supremi; mai tîrziu apar patru feluri de zei***. 

c. „Triada a treia (substanţa)il așază pe voie cel gîndit 
în jurul său (5p omot mepè a57iv)”; triada a treia este 
însuși voðç. „Ea aşază triada mijlocie între ea însăşi şi 
substanţa absolută și umple pe voðç cel gîndit cu unitatea 
divină ; prin triada mijlocie ea umple fiinţa şi o întoarce spre 
sine. Acest al treilea [moment] n u este în virtutea unei cauze, 
ca prima ființă, şi nici nu revelează (rpopatvov) universul, 
cum face ordinea a doua, ci este ca actus și exteriorizare (Expavâs), 
— este limita absolută. Prima triadă” (acest zeu concret) 
„rămîne ascunsă în limita însăși” — limita este unitatea nega- 
tivă, subiectivitatea în general — „și posedă fixată în ea toată 
subzistarea”” (fiinţa) „inteligibilului”. Inteligibilul este şi își are 
ființa în acest unul, în această odolu. „Triada a doua este, tot 
astfel, permanentă şi păşeşte totodată înainte” ; ceea ce este 
viu apare, dar în această apariţie a lui el este readus la unitate. 
„A treia” (gîndirea ca atare), „după păşirea sa înainte, întoarce şi 


* Mai curînd a treia. 
** Theol. Plat., III, c. 13, pp. 141—142. 
*** Proclus, In Timaeum, pp. 291, 299. 


FILOZOFIA ALEXANDRINĂ 205 


îndreaptă limita inteligibilă spre începutul ei şi întoarce ordinea 
înapoi în sine însăși ; deoarece intelectul este conducerea înapoi 
şi prefacerea potrivit gînditului” (conform unităţii). „Şi toate 
acestea sînt o gîndire unică (o unică idee); persistenţa, înain- 
tarea (mpoitva) și reîntoarcerea (Extorptpew)'. Fiecare triadă 
este pentru sine totalitate, dar toate trei sînt readuse la unul. 
În voi înseși primele două triade sînt numai momente ; spiritul 
însă constă în faptul de a cuprinde în sine totalitatea primelor 
două momente. „Aceste trei trinităţi anunţă însă într-un mod mis- 
tic cauza cu totul necunoscută (lipsită de cunoştinţă) a primului 
Dumnezeu, Dumnezeul necomunicat  (ăuedexro5)”, care este 
principiul primei unităţi, dar se manifestă în toate trei: „una 
este unitatea lui inexprimabilă, a doua” (viaţa), „,prisosinţa 
(revărsarea) tuturor forţelor” şi iradierea ei, „iar a treia, naş- 
terea desăviîrşită a ființei, a esențelor în general'*. Poziţia 
mistică constă în faptul că aceste diferenţe, determinate ca 
totalităţi, ca zei, sînt concepute ca unul (als Fins) **. Nos este 
triplu : oboo5ă6, Lomxâe și vopăc ***. „Într-una dintre ordini 
însuşi concretul este esenţa, în alta el este viaţa, în a treia 
el este gîndul gîndit”. Prima substanţă este voăc, ca ce gîndit 
ceea ce devine obiect ; cînd vorbim despre intelect, despre gîn- 
dire, acesta e ceva-care-este ; el este și moment. În al doilea 
rînd, viața este gîndul gîndit și gînditor ; al treilea este gîndul 
gînditor. Proclus le numeşte pe acestea şi «cei trei zei»; — 
ovola o mai numeşte și 'Eoria, ceea ce e ferm, baza ****. 
„Prima trinitate este Dumnezeu cel gîndit (0% vonr6e); 
a doua trinitate este Dumnezeu gîndit şi gînditor (0es vonrbs 
xal voepc)” activ; „a treia trinitate este Dumnezeu” cel 
pur, ,,gînditor (0eds voep6c)”, care e în sine această revenire, 
această întoarcere în unitate, în care ca reîntoarcere sînt con- 
ţinute toate treimile. Dumnezeu este întregul în el*****. Aceste 
trei trinități sînt totodată Unul absolut; şi acesta constituie 
deci un Dumnezeu absolut concret. 


* Theol. Plat., III, c. 14, p. 143. 

** La neoplatonici în general se întilneşte adesea termenul de mistic” ; 
cf. Theol. Plat., III, c. 7, p. 131: mv 5 ov utv ErovaAnrertov iv mepl 
705 vò uvorayoyiev (cum am spune noi: „considerare speculativă’’). Mista- 
gogie este tocmai această filozofie speculativă, această ființare în gîndire, 
bucurare de sine, contemplare. 

*** Vezi mai sus, p. 85. 
**** Theol. Plat., VI, c. 22, p. 403. 
***** Ibidem, III, c. 14, p. 144. 

„Dumnezeu cunoaşte nedivizat ceea ce este divizat, atem- 
poral temporalul, în chip necesar ceea ce nu e necesar, în mod 
nevariabil variabilul, şi în general el cunoaşte toate lucru- 
rile în chip mai excelent (xpertróvæwcs) decît potrivit ordinii 
lor” *. — „Celui ale cui sînt gîndurile, ale lui sînt și substanțele 
întrucît gîndul fiecăruia este acelaşi lucru cu ființa fiecăruia ; 
şi fiecare este ambele : gînd și ființă” etc**. Acestea sînt prin- 
cipalele determinații în teologia lui Proclus. Nu ne mai rămîne 
decît relatarea unor date de natură exterioară. 

Singularitatea conştiinţei este parte în forma unei realități, 
magie şi theurgie. Theurgia o întîlnim adesea la neoplatonici, 
şi la Proclus ea înseamnă facerea unui zeu. Theurgicul este 
reprezentat astfel în ce priveşte chipurile zeilor păgîni : „Primele 
şi cele mai excelente nume ale zeilor, trebuie să admitem, sînt 
întemeiate în zeii înşiși (èv abrote ipvoGa. roi 0eois). Gîndirea 
divină (voðç) face (8nuouvpyet) din gîndurile sale nume și 
arată (ultimele) imagini ale zeilor ; fiecare nume naşte oarecum 
o imagine (ăyxăua)a unui zeu. Or, întocmai cum theurgia cheamă 
(mpoxaheirau) prin anumite simboluri bunătatea neinvidioasă 
a zeului să lumineze (EAAauuv) imaginile create de artişti, 
tot astfel ştiinţa gîndului face, prin asocierea și disocierea su- 
netelor să se reveleze (2upaive.) esenţialitatea ascunsă (05ota«) 
a zeului” ***, Astfel, statuile şi tablourile artiştilor arată gîndirea 
interioară speculativă, starea plinătăţii de divin, care ajunge 
la exteriorizare. Aşa este reprezentată și sfinţirea imaginilor. 
Prin această legătură 'este exprimat faptul că neoplatonicii 
însufleţeau încă miticul cu divinul însuși, așa încît [după ei] în 
imagini etc. este prezentă forţa divină. — Am voit să menţionez 
acest moment numai fiindcă în această epocă el joacă un rol 
mare. 


5. URMAŞII LUI PROCLUS 


Proclus reprezintă culmea filozofiei neoplatonice. Această 
filozofie se extinde departe de-a lungul epocilor următoare, 
chiar şi de-a lungul întregului ev mediu. Proclus a avut încă 
mulți succesori la catedra din Atena, pe Marinus, biograf 
al lui, apoi pe Isidor din Gaza şi în sfîrşitpe Damascius. 


* Instit. theol., c. 124, p. 467. 
** Ibidem, c. 170, p. 486; &©v (yàp) xi voice ai aùtai xal ovoiat, 
elnep À vânoic îÎ) èx&oTtov x.T.À. 
*** Theol. Plat.. I, c. 29, pp. 69—70. 

De la acesta din urmă avem şi foarte interesante scrieri“. 
El a fost ultimul dascăl de filozofie neoplatonică în Academia 
ateniană, deoarece în anul 529 împăratul Iustinian a ordonat 
închiderea acestei şcoli şi a alungat din imperiul său pe toţi 
filozofii **. Printre aceştia se afla şi Simplicius, comentator 
celebru al lui Aristotel ; mai multe dintre comentariile acestuia 
încă nici nu sînt editate. Aceşti filozofi au căutat şi găsit adă- 
post şi libertate în Persia, guvernată de Cosroes. După un timp 
oarecare li s-a îngăduit, desigur, să se reîntoarcă în Imperiul 
roman, dar nu să şi înfiinţeze şcoală în Atena ; astfel filozofia pă- 
gînă a pierit şi cît priveşte existenţa ei exterioară" **.— Eunapius 
vorbeşte despre această din urmă perioadă, iar Cousin a tratat 
despre ea într-o mică scriere. Cu toate că, din punct de vedere 
exterior, filozofia neoplatonică încetase să existe, ideile neopla- 
tonice, şi mai cu seamă filozofia lui Proclus, s-au stabilit şi s-au 
menținut încă timp îndelungat; în biserică. Mai tîrziu ne 
vom referi încă de multe ori la ea. Scolasticii mai vechi, mai 
puri, cei mistici, conţin în scrierile lor ceea ce am constatat la 
Proclus ; şi pînă într-o perioadă tîrzie, chiar în biserica catolică 
atunci cînd se vorbeşte profund mistice despre Dumnezeu, 
se face uz de reprezentări neoplatonice. 

Acestea sînt cîteva probe sau poate ceea ce e mai bun în 
filozofia neoplatonică ; în cuprinsul ei lumea gîndului s-a con- 
solidat oarecum. Nu în sensul că alături de o lume sensibilă 
neoplatonicii ar fi avut şi gînduri, ci în sensul că lumea sensibilă 
a dispărut şi a fost înălțată în totalitatea ei pe planul spiritului, 
iar această totalitate a fost numită Dumnezeu şi viaţa lui în ea. 

Aici ne găsim în fața unei mari cotituri. Cu ea se încheie 
prima perioadă, aceea a filozofiei elene. Principiul elen este 
libertatea ca frumusețe, conciliere în fantazie, stare de îm- 
păcare liberă, naturală, realizată nemijlocit, idee sensibilă 
în formă sensibilă. Cu ajutorul filozofiei gîndul vrea să se li- 
bereze din sensibil ; filozofia este elaborare a gîndului ca totali- 
tate, dincolo de sensibil și de imaginaţie. Există în filozofie această 
înaintare simplă ; punctele de vedere pe care le-am avut sînt, 
privite sumar, următoarele: întîi am văzut abstractul 
în formă naturală; apoi, gîndul abstract în nemijlocirea sa : 
astfel unul, fiinţa. Acestea sînt gînduri pure, gîndul nu este 


* Brucker, Hist. cr. phil., vol. II, p. 350. 
** Joan Malala, Hist. chron., partea a II-a, p. 187; Nic. Alemannus, Ad 
Procopii anecdot., c. 26, p. 377. 
*** Brucker, op. cit., p. 347. 


9 


© 


208 ISTORIA FILOZOFIEI ELENE. II: NEOPLATONICII 


sesizat ca gînd ; ele sînt, pentru noi, gînduri, gînduri generale, 
conştiinţa gîndului lipseşte. Socrate reprezintă a doua treaptă, 
treapta eului, a gîndului ca eu; absolutul este gîndirea însăşi, 
voi. Conţinutul nu este numai determinat, ființă, atom, ci 
este concret, gîndire subiectivă, determinată în sine ; însă con- 
ţinutul este concret numai în sine. În al treilea rînd, acest con- 
ţinut este cunoscut ca conţinut concret. Pînă aici a ajuns filo- 
zofia elenă. 

Eul este cea mai simplă formă a concretului, eul este lipsit de 
conţinut ; în măsura în care e determinat, el devine concret: 
astfel Socrate, astfel ideea platonică. Dar acest conținut este 
concret numai în sine, el nu e încă știut ca concret. Platon, 
plecînd de la ceea ce e dat, ia conținutul mai determinat din 
acest dat, din intuiție. Aristotel are ideea cea mai înaltă, 
gîndirea gîndirii, el se află pe culmea supremă ; în afara gîndirii 
este lumea, conţinutul. Concretul este concret variat, el trebuie 
readus la unitate ; eul este unitatea ultimă, simplă, a con- 
cretului. Sau invers: abstractul, principiul, trebuie să dobîn- 
dească conținut, am văzut deci luînd naştere sistemele dog- 
matismului. Acea gîndire a gîndirii este în stoicism principiu 
al întregii lumi; ea este încercare, sarcină de a înțelege 
lumea ca gîndire. Scepticismul nimiceşte tot acest conţinut ; 
el este conştiinţă de sine, gîndire în pura ei singurătate cu sine, 
reflexia asupra presupoziţiilor, şi a pornirii de la presupoziţii. 

În al treilea rînd, absolutul este cunoscut ca ceva concret. 
În sistem nu avem decît «trebuie » (nur Sollen), raportare a 
diferenţei la unitate ; identitatea nu se realizează, avem numai 
exigenţă interioară. În cele din urmă, în şcoala neoplatonică 
absolutul este așadar cunoscut ca fiind concret, ideea e cunoscută 
în determinarea ei cu totul concretă, ca trinitate, treime de treimi, 
acestea emanînd mereu mai departe. Dar fiecare este în sine 
o trinitate, astfel încît înseşi momentele abstracte ale acestei 
treimi sînt concepute, şi ele, ca totalitate. Este considerat ca 
adevărat numai ceva ce se manifestă și în această manifestare 
se păstrează ca fiind unul (als das Bine erhält). Alexandrinii 
au conceput totalitatea concretă în sine ; ei au înțeles natura 
spiritului. Însă ei n-au «) plecat de la subiectivitatea infinită, 
din adîncime, de la ruptura absolută; nu au cunoscut ß) li- 
bertatea absolută (abstractă), eul, valoarea infinită a subiectului. 

Toate acestea nu sînt aşa, capricii ale filozofiei, ci sînt 
un salt al spiritului omenesc, al lumii, al spiritului lumii. 
Revelarea lui Dumnezeu nu s-a înfăptuit spiritului ca de la 

cineva străin. Ceea ce considerăm noi aici, în chip arid și 
abstract, este concret. Chestiunile acestea, abstracţiile — se 
spune — pe care le considerăm cînd, în cabinetul nostru de lucru, 
îi lăsăm pe filozofi să poarte între ei controverse şi să hotă- 
“ască într-un fel sau altul, nu sînt decît abstracții: verbale. — 
Nicidecum ! Acestea sînt fapte ale spiritului lumii, domnii mei, 
şi deci fapte ale destinului. Făcînd acest lucru, -filozofii sînt 
mai aproape de Dumnezeu, ca unii ce se hrănesc cu fări- 
măturile spiritului : ei citesc sau scriu aceste ordine de cabinet 
direct în original; ei au sarcina să ia parte la scrierea lor. 
Filozofii sînt nişte ústa, care au fost de față și au colaborat 
la saltul în sanctuarul cel mai dinăuntru al spiritului ; ceilalți 
oameni își au interesele lor particulare : cutare putere politică, 
cutare bogăţie, cutare femeie. Ceea ce spiritul lumii înfăptuieşte 
într-o sută sau o mie de ani, noi realizăm mai iute, deoarece 
noi avem avantajul că e vorba de un trecut şi ceea ce realizăm 
se petrece pe planul abstracţiei. 


l4 —ec. 4738 

PARTEA A DOUA 
FILOZOFIA EVULUI MEDIU 


Prima perioadă a îmbrățișat o mie de ani, de la Tales 
(550 a. Chr. n.) pînă la Proclus (mort în 485 p. Chr. n.) și la 
dispariţia instituţiei exterioare a filozofiei păgîne, întîmplată în 
529 după nașterea lui Hristos. Perioada a doua ţine pînă în 
secolul al XVI-lea şi îmbrățișează astfel iarăși o mie de ani, 
pentru care, spre a-i parcurge, trebuie să punem încălțăminte 
înaripată. 

Pînă acum filozofia s-a situat înăuntrul sferei religiei elene 
(păgîne). De acum înainte (în perioada aceasta) filozofia își 
are locul în lumea creștină ; arabii şi evreii trebuie menţionaţi 
numai în chip exterior, numai din punct de vedere istoric. O 
nouă religie şi-a făcut apariţia în lume, creştinismul. 
Prin filozofia neoplatonică noi ne-am familiarizat cu totul cu 
ideea creștinismului ; deoarece această filozofie are ca principiu 
esenţial concepţia că absolutul, Dumnezeu, este spiritul, că 
acesta nu este o simplă reprezentare, în general, ci că Dumnezeu 
ca spirit este determinat în mod concret. Numai concretul este 
adevărul, abstractul nu este adevărul; cu toate că şi acesta 
este gîndire, pentru a fi adevărat el trebuie totuși să fie concret 
în sine însuși; şi numai acesta este absolutul, spiritul fiinţind 
-în-sine-și-pentru-sine. 

Acest concret noi l-am văzut deja. Forma mai apropiată a 
lui, în religia creştină, constă în faptul că pentru conştiinţa 
omenească a devenit manifest ce este Dumnezeu; văzute 
lucrurile mai precis, conştiinţa a sesizat unitatea dintre natura 
divină şi cea umană: æ) ființa acestei unităţi în sine, 8) [pre- 
zenţa ei] în realitatea cultului. Culmii subiectivității îi este fami- 
liară reprezentarea. Cultul, viaţa creştină, constă în faptul că 
se are în vedere individul, subiectul însuși, că el este considerat 
demn să ajungă pentru sine la această unitate, să se preţuiască 
pe sine însuși, întrucît spiritul lui Dumnezeu, graţia lui Dum- 
nezeu, cum se spune, sălășluieşte în el. Iar învăţătura privitoare 

la împăcare are sensul că Dumnezeu este cunoscut ca un Dum- 
nezeu care se împacă cu lumea. „Că el se împacă”! înseamnă, 
cum am văzut în filozofia neoplatonică, că el se particularizează, 
nu rămîne abstract : şi de particularizare nu ţine numai natura 
exterioară, ci lumea, şi mai ales individualitatea omenească. 
Interesul subiectului însuși este angajat aici, el joacă aici rolul 
principal : faptul ca Dumnezeu să fie realizat și ca el să se 
realizeze în conştiinţa indivizilor, care sînt în sine de natură 
spirituală. Iar aceasta cere ca ei, fiind spirit şi liberi în sine, 
să înfăptuiască acea împăcare printr-un proces în ei înşişi, 
ca ei să realizeze ceea ce ei sînt în sine, anume : spirit, liberi în 
sine, ca libertate a lor; adică -să ajungă la conştiinţa că cerul 
este pe pămînt, la conştiinţa înălțării omului. Lumea inteligibilă 
nu este «dincolo », ci aşa-numitul finit este un element în ea; 
nu există un «dincoace » şi un «dincolo». Concretul, în ce pri- 
veşte pe Dumnezeu, ideea absolută, este lumescul, „altul, 
văzut în Dumnezeu, este faptul de a-l ști în sine ca divin, de a-l 
face divin ; — aceasta pe plan spiritual, adică nu în chip nemij- 
locit. Şi în religiile mai vechi divinul este îmbinat cu naturalul, 
cu omenescul, dar el nu e conciliat, ci este unit numai în mod 
natural. Unitatea lui Dumnezeu cu ceea ce e natural, cu omul, 
este acolo o unitate nemijlocită şi deci lipsită de spirit, tocmai 
fiindcă ea este numai naturală. Spiritul nu este natural, el este 
numai aceea ce se face el pe sine ; unitatea care nu este produsă, 
unitatea naturală, este unitate lipsită de spirit ; dimpotrivă, pro- 
cesul de a produce în sine duce această unitate, face din ea 
unitate spirituală. Ei îi aparține negarea naturalului, deoarece 
acesta este numai ceea ce e nemijlecit, ceea ce este lipsit de spirit. 
Carnea, naturalul, este aceea ce nu trebuie să fie ; starea natu- 
rală este aceea în care nu trebuie:să rămînă omul. Natura este 
rea prin firea ei, omul e în sine chipul şi asemănarea lui Dum- 
nezeu, dar în existența sa concretă el este natural; şi ceea ce 
este el în sine trebuie să fie realizat. Prima naturalitate trebuie 
să fie suprimată. Aceasta este în general ideea creștinismului. 

Pentru a înţelege ideea creştinismului, pentru 
a o aplica, trebuie să fi cunoscut însă ideea filozofică pentru 
sine. Despre această idee noi am vorbit deja ; însă încă nu este 
dovedit în ce constă adevărul. Cu toată adînca și adevărata lor 
speculație, neoplatonicii totuşi nu-și demonstraseră doctrina 
după care trinitatea este adevărul; învățăturii lor i-a lipsit 
forma necesităţii interioare. Trebuie să se ajungă la conștiința 

că numai trinitatea este adevărul. Neoplatonicii pleacă de la 
Unu care se determină pe sine însuşi, care își fixează măsura, 
din care ia naștere ceea ce e determinat; dar acest procedeu 
este el însuși un mod nemijlocit şi este ceea ce oboseşte la 
Plotin, la Proclus ete. Fără îndoială, sînt introduse şi dezvoltări 
dialectice, în cuprinsul cărora opoziţiile, luate ca absolute, sînt 
demonstrate ca fiind nule ; însă această dialectică nu este meto- 
dică, ci numai sporadică. Pentru a putea recunoaşte că princi- 
piul creștinismului este adevărul, trebuie să fi fost cunoscut 
adevărul ideii spiritului ca spirit concret ; și aceasta este forma 
caracteristică pe care o întîlnim la părinţii bisericii. 

Prin urmare, ceea ce are importanță este ca lumescul în 
genere să nu fie lăsat în modul lui nemijlocit de a fi, în natura- 
leţea lui, ci să fie considerat în sine ca fiind particularul, deci 
ca general, ca lume inteligibilă, ca ceva ce-şi are rădăcina şi 
adevărul în Dumnezeu, acesta fiind astfel gîndit ca concret. 
Din ceea ce este lumesc și este ridicat în felul acesta în Dum- 
nezeu (încorporat în Dumnezeu, primit, numai în adevărul său 
şi nu în forma sa nemijlocită; — nu e vorba de ceea ce numim 
panteism, deoarece acesta presupune nemijlocitul, aşa cum ne 
este el dat), ceea ce trebuie să se știe pe sine în Dumnezeu, 
este mai cu seamă omul. Am văzut astfel că omul conţine în 
sine destinaţie divină, ca fiu prim-născut, ca Adam Kadmon, 
primul om ; această unitate o putem determina ca fiind unitatea 
în sine, — ca fiind ideea concretă, dar ideea concretă numai în 
sine. Acesta este primul lucru care interesează. 


În al doilea rînd, ceea ce trebuie notat în această 
privință este faptul că lucrurile naturale rămîn numai în însinele 
lor, în conceptul lor, sau că adevărul lor nu pătrunde în viața 
lor sensibilă, viaţa lor este individualitatea lor naturală; căci 
lucrurile vii există ca lucruri individuale, însă această indivi- 
dualitate este numai ceva trecător, astfel încît această indivi- 
dualitate nu posedă privire retrospectivă asupra lucrurilor natu- 
rale. În aceasta stă nefericirea lor, în faptul că adevărul, 
esenţa lor, nu este pentru ele însele; și aceasta e cauza 
pentru care ele nu ajung la infinitate, la liberarea de individuali- 
tatea lor nemijlocită, adică nu ajung la libertate, ci rămîn 
numai în regnul necesităţii, care înseamnă legătură a unuia cu 
un altul, încât, cînd acest altul se reunește cu lucrurile naturale, 
acestea pier, se duc la fund; ele nu pot suporta contradicţia 

Omul este însă capabil tocmai să o suporte — ca conștiință că 
adevăruleste pentru el şi că în acesta el își găseşte destinaţia spre 
libertate —, el e capabil să contemple ceea-ce-e st e-în-şi- 
pentru-sine, să ştie să se pună în raport cu acesta, avînd ca scop 
cunoaşterea ; şi în faptul că omul are acest scop, în aceasta e 
cuprinsă liberarea spiritului, în faptul că conştiinţa nu rămîne 
conştiinţă naturală, ci se afirmă ca conştiinţă spirituală, adică 
conștiință că eternul este pentru om; eternul, adică conci- 
lierea, unitatea finitului, ca acest subiect, cu infinitul. În con- 
secință, conștiința este procesul acesta de a nu te opri în cu- 

103 prinsul naturalului, procesul prin care obiect, scop al ei, devine 
universalul. În faptul însă că Dumnezeu este concretul esenţial 
se află izvorul, rădăcina omului ca conștiință, dar numai rădă- 
cina ; procesul trebuie apoi să-l îndeplinească el însuși în sine, 
pentru a ajunge la acest adevăr al său. 


În al treilea rînd. Acestea sînt prezentate sau afir- 
mate ca idee fundamentală a creştinismului. «) Pe de o parte, 
aceasta este o chestiune istorică ; în epoci diferite această idee 
a fost altfel înțeleasă ; azi apar din nou reprezentări deosebite 
despre ea. Pentru a arăta că aceasta este ideea istorică, ar 
trebui să arătăm felul în care ea s-a dezvoltat pe plan istoric ; 
însă pe noi nu ne priveşte aici o astfel de dezbatere istorică. 
Prin urmare noi trebuie s-o acceptăm ca premisă, ca propoziţie 
preliminară. f$) Pe de altă parte, întrucît această problemă 
aparţine istoriei filozofiei, afirmaţia că aceasta este ideea creşti- 
nismului are o altă situaţie decît aceea pe care o are, pentru 
considerarea din punct de vedere istoric. În istoria filozofică 
afirmaţia aceasta trebuie să se înfăţigeze în forma că această 
idee a apărut în lume în chip necesar, şi anume că această idee 
a devenit conţinutul conștiinței generale, al conștiinței popoa- 
relor, că această religie a devenit adică religia popoarelor. În 
istoria filozofică conţinutul constă în aceea că drept bază este 
luat conceptul spiritului şi astfel istoria este procesul spiritului 
însuşi, dezvăluirea lui plecînd de la conștiința sa inițială, super- 
ficială şi învăluită, pentru a ajunge la această poziţie a liberei 
sale conștiințe de sine, — ca astfel să se împlinească porunca, 
absolută a spiritului : „cunoaşte-te pe tine însuţi”! În cone- 
xiunea formelor de pînă acum s-a dovedit că această idee a 
creștinismului trebuia să apară acum, şi anume să devină con- 
ştiinţă universală a lumii. Faptul că ea s-a afirmat ca religie 

universală este conținut al istoriei; necesitatea aceasta a ideii 
este ceea ce trebuie expus în chip mai determinat în filozofia 
istoriei. Recunoaşterea acestei necesităţi a fost numită con- 
struire a priori a istoriei; nu ajută la nimic să fie defăimată 
această « construire » şi declarată ca inadmisibilă, ba chiar ca 
prezumţioasă. Istoria este înfățișată fie ca supusă întîmplării, 
fie, cînd se ia în serios providența divină şi guvernarea lumii de 
către Dumnezeu, în sensul că creştinismul ar fi existat, gata 
oarecum, în capul lui Dumnezeu, iar momentul apariţiei lui 
în lume ar fi întîmplător. Aici însă trebuie luat în considerare 
ceea ce este rațional, şi deci caracterul necesar al acestei decizii 
a lui Dumnezeu. Considerarea aceasta poate fi numită o teo- 
dicee, o justificare a lui Dumnezeu, adică confirmarea ideii 
noastre; ea este o demonstrare a faptului că, așa cum am spus 
altădată, lucrurile s-au desfășurat rațional în lume ; şi ceea ce 
conţine este faptul că istoria lumii înfățișează procesul spiritului, 
prin care el își realizează cunoașterea sa, conştiinţa sa despre 
sine însuși, despre ceea ce este el, — în parte, ca istorie a spiri- 
tului, care trebuie să se reflecteze în sine, să ajungă la conştiinţa 
despre sine. Şi acest fapt este cel ce, în cuprinsul istoriei, 
se desfăşoară în timp,—şi anume ca istorie, tocmai fiindcă spi- 
ritul este mişcare vie, e procesul care, plecînd de la existenţa sa 
nemijlocită, produce revoluţii ale lumii, ca şi ale indivizilor. 


În al patrulea rînd. Întrucît se presupune astfel că 
această idee a trebuit să devină conştiinţă generală, religie 
universală, se afirmă existenţa în ea a izvorului unei idei proprii 
conștiinței particulare. Noua religie a făcut din lumea inteligi- 
bilă a filozofiei o lume a conștiinței comune ; Tertulian spune că 
acum și copiii ştiu despre Dumnezeu ceea ce au ştiut numai cei 
mai mari înţelepţi ai antichităţii. Această idee conţine şi păs- 
trează înfăţişarea potrivită pentru conştiinţa reprezentatoare, 
forma conștiinței exterioare, — nu forma gîndului numai uni- 
versal, căci altfel ar fi o filozofie a religiei creştine; şi aceasta 
este poziţia filozofiei ; ideea în forma gîndirii şi nu felul în care 
există ideea pentru subiect, în care ea este îndreptată spre el. 
Elementul prin care această idee există ca religie aparține 
istoriei religiei, adică dezvoltarea, forma ei; acest element 
trebuie să-l lăsăm la o parte. Totuşi, să invocăm aici un singur 
exemplu. Așa-numita doctrină despre păcatul strămoșesc con- 
ține afirmaţia că primii noştri părinți au păcătuit, că această 
stare de păcat s-a transmis la toţi oamenii, ca o boală ereditară 

la toţi urmaşii, în chip exterior, ca ceva moștenit, înnăscut, ceva 
ce nu aparține libertăţii spiritului, ce nu-și are cauza în aceasta; 
prin acest păcat strămoșesc — se spune mai departe — omul 
şi-a atras asupra sa mînia lui Dumnezeu. 

x) Or, dacă rămînem la aceste forme, constatăm că în ele 
este vorba despre primii strămoși, considerați din punctul de 
vedere al timpului și nu al gîndului ; gîndul despre acești « primi 
strămoși » nu este altceva decît cel al omului în sine și pentru 
sine. Ceea ce se spune despre om ca atare, ceea ce în general 
este fiecare om în el însuși, apare aici în forma primului om, 
a lui Adam. Și, la acest prim om păcatul apare tot ca ceva 
accidental, mai ales prin faptul că el s-a lăsat ademenit să 
mănînce din măr. Dar acest fapt nu este doar reprezentarea că 
Adam a mîncat numai din fruct, ci e vorba de pomul cunoașterii 
binelui și răului; ca om, el trebuie să mănînce din acest pom, 
altfel nu este om, ci un animal. Fundamentala trăsătură de 
caracter prin care se deosebește el de animal este faptul că el 
ştie ce este bine și ce este rău. Astfel, şi Dumnezeu spune : „Iată, 
Adam a devenit ca unul dintre noi, știe ce este bine și ce este 
rău”. Numai datorită faptului că omul este o fiinţă gînditoare 
poate el face distincţie între bine şi rău; numai în gîndire 
rezidă izvorul răului și al binelui; dar în gîndire se află şi vin- 
decarea răului cauzat de gîndire. 

B) În aceste forme mai stă apoi gîndul că omul este rău 

1% de la natură și că el moşteneşte această fire a sa. Împotriva 
acestei concepţii se obiectează că cel rău nu poate să sufere 
pedeapsă pentru acest fapt, întrucît nu există imputare pentru 
ceea ce e înnăscut. Afirmația că omul este rău de la natură pare 
a fi dură. Dacă renunțăm la această expresie dură, referitoare 
la pedeapsa divină etc., şi întrebuințăm cuvinte mai blînde, 
generale, atunci trebuie să spunem că omul, aşa cum este el de 
la natură, e ceea ce nu trebuie să fie, că el are destinaţia să 
devină pentru sine ceea ce el este doar în sine. Această repre- 
zentare a păcatului strămoșesc are pentru noi semnificaţia că 
omultrebuie să aibă despre sine credinţa că el, ca ființă naturală, 
aşa cum este el nemijlocit, nu este așa cum trebuie să fie înaintea 
lui Dumnezeu. Or, gîndul că acest fapt ţine de destinaţia omului 
ca atare este reprezentat aici ca ereditate. Suprimarea purei 
naturalități ne este cunoscută ca simplă educaţie, care se reali- 
zează spontan ; prin educaţie se produce o înfrînare, o adecvare 
la bine, în genere. Acest lucru pare a se realiza cu uşurinţă. 

Are însă o importanţă infinită faptul ca tocmai concilierea lumii 
cu sine însăşi, tămăduirea ei, să fie înfăptuită pe calea simplă a 
educaţiei. Prin urmare, noi nu trebuie să ignorăm conţinutul 
formelor de care este vorba, ori chiar să-l repudiem, ci trebuie 
să pătrundem pînă la conţinut ca să-l cunoaștem. Dar nici nu 
trebuie să le considerăm drept forme absolute şi să voim să 
reținem şi să afirmăm învățăturile creştine absolut numai în 
această formă, cum s-au petrecut altădată lucrurile în cuprinsul 
unei uscate ortodoxii. 

Ceea ce interesează acum este transformarea principiului 
creştinismului, care a fost explicat pe larg, în principiu al lumii ; 
este sarcina lumii de a introduce în sine această idee abso- 
lută, de a o realiza în sine; e sarcina lumii de a se concilia cu 
Dumnezeu. Pentru aceasta, este în primul rînd necesară 
răspîndirea religiei creștine, e necesar ca această religie să pă- 
trundă în inima oamenilor. Dar acest lucru se află în afara 
cercului expunerii noastre. Inima înseamnă omul subiectiv, ca 
acest om, iar acesta are, datorită acestui principiu, o altă poziţie 
decît cea pe care o avea mai înainte ; este lucru esenţial ca acest 
subiect să fie aici prezent. Subiectul este obiectul graţiei divine ; 
fiecare subiect, omul ca om, posedă o valoare infinită, el este 
destinat ca spiritul divin să sălăşluiască în el, ca spiritul său 
să se unească cu spiritul divin ; și acesta este Dumnezeu. Omul 
este destinat să fie liber, el este recunoscut în religia creştină ca 
liber în sine; această libertate a subiectivităţii este inițial încă 
formală, potrivit principiului subiectivităţii. — În al doilea 
rînd, este necesar ca principiul religiei creştine să fie elaborat 
ca gînd, să fie încorporat cunoaşterii gînditoare, să fie realizat 
în cuprinsul acesteia, astfel încît aceasta să ajungă la conciliere, 
să cuprindă în sine ideea divină și bogăția de gînduri a ideii 
filozofice să fie îmbinată cu principiul creştin. Căci ideea filo- 
zofică este ideea de Dumnezeu, iar dezvoltarea cunoaşterii pe 
calea gîndirii trebuie să fie unită cu principiul creştin ; fiindcă 
gîndirea are dreptul absolut de a cere să fie conciliată, adică 
principiul creştin să corespundă gîndirii. — În al treilea 
rînd, este apoi necesar ca ideea să fie inoculată realităţii, să fie 
imanentă acesteia; să nu existe doar o mulțime de inimi cre- 
dincioase, ci, dimpotrivă, pornind din inimă ca dintr-o lege a 
naturii, să fie constituită o viaţă a lumii, o împărăție, — să se 
realizeze concilierea lui Dumnezeu cu sine în lume, nu ca o 
împărăție a cerului, situată «dincolo »; ci ideea trebuie să se 
realizeze în cuprinsul realităţii. Ea există deci numai pentru 

spirit, pentru conştiinţa subiectivă; şi trebuie aşadar să se 
împlinească nu numai în inimă, ci ca împărăție a conştiinţei 
reale. Iniţial, la apariţia creștinismului, s-a spus: „Împărăţia, 
mea nu este de pe lumea aceasta”; dar realizarea a trebuit să 
devină lumească și trebuie să fie astfel. Cu alte cuvinte, legile, 
moravurile, constituţiile de stat, şi în general tot ceea ce apar- 
ține realităţii conștiinței spirituale, trebuie să devină raționale. 
Acestea sînt cele trei sarcini. 

a) Prima expansiune, în inimi, se află în afara domeniului 
cercetării noastre. — b) A doua, elaborarea religiei creștine pe 
planul cunoașterii prin gîndire, au îndeplinit-o părinţii 
bisericii. Nici această prelucrare a principiului creştin nu 
trebuie s-o considerăm mai de aproape, ea aparținind istoriei 
bisericii ; aici trebuie să indicăm numai poziţia părinţilor bise- 
ricii în ce priveşte raportul lor cu filozofia. Ştim că părinţii 
bisericii au fost bărbaţi cu mare cultură filozofică şi că ei au 
introdus în biserică filozofia, cu deosebire filozofia neoplatonică. 
Ei au adaptat principiul creştin la ideea filozofică, încorporînd-o 
pe aceasta în el. În felul acesta, părinţii bisericii au elaborat o 
doctrină creştină, depăşind astfel modul inițial al apariţiei 
creștinismului în lume. Căci sistemul doctrinei, aşa cum a fost 
el elaborat de părinţii bisericii, nu a existat în creștinismul pri- 
mitiv. Aceştia au tratat toate problemele referitoare la natura 
lui Dumnezeu, a ceea ce este în sine şi pentru sine, la libertatea 
omului, la relaţia lui cu Dumnezeu, care este ceea ce e obiectiv, 
la originea răului etc. ; şi au introdus şi încorporat în doctrina 
creştină ceea ce stabilește gîndirea cu privire la aceste probleme. 
Natura spiritului, rînduiala mîntuirii, adică treptele spirituali- 
zării subiectului, educarea acestuia, procesul spiritului prin care 
el este spirit, conversiunile acestea ale lui, — părinţii bisericii 
le-au tratat în ce priveşte libertatea lui şi totodată le-au cu- 
noscut în adîncimea sa, potrivit momentelor care îi sînt proprii. 

Astfel putem determina poziția părinţilor bisericii ; şi mai 
putem nota că această primă elaborare filozofică a principiului 
creştin le-a fost imputată ca o crimă; s-a afirmat că, procedînd 
astfel, ei au alterat puritatea creștinismului primitiv. Despre 
natura, acestei alterări trebuie să vorbim acum. Se știe că 
Luther a determinat scopul Reformei sale în sensul că biserica 
trebuie readusă la puritatea ei iniţială, la forma pe care a 
avut-o ea în cursul primelor secole ale creştinismului. Însă 
această formă se înfăţişează deja ea însăşi ca o construcţie doc- 
trinară vastă şi complicată, ca o țesătură dezvoltată de învățături 

privitoare la ceea ce este Dumnezeu şi la raportul omului cu el. 
Pe timpul Reformei nu a fost elaborată o astfel de construcţie 
doctrinară determinată ; ci a fost numai curățită cea veche de 
adăugirile de mai tîrziu. Este o construcţie complicată, în care 
întîlnim cele mai complicate lucruri. Această împletitură a fost 
cu totul destrămată în timpurile mai noi, căutîndu-se să se 
reducă creştinismul la firul drept al cuvîntului lui Dumnezeu, 
aşa cum se găsește acesta în scrierile Noului testament. În felul 
acesta s-a renunţat la dezvoltarea doctrinei, la învăţătura creş- 
tină determinată de idee şi conformă ideii și s-a mers înapoi pînă 
la fenomenul creștin inițial (chiar în cuprinsul acestuia făcîn- 
du-se o alegere, în legătură cu ceea ce este neaplicabil); încît 
acum numai ceea ce se relatează despre prima apariţie a aces- 
tuia este considerat ca bază a creștinismului. Referitor la îndrep- 
tăţirea filozofiei şi a părinţilor bisericii de a valorifica filozofia 
în creștinism trebuie să observăm următoarele : 

Concepţia teologiei moderne e formulată, pe de o parte, 
după cuvintele Bibliei, care trebuie să fie puse la bază, aşa 
încât întreaga contribuţie a reprezentării şi gîndirii proprii este 
numai exegetică; religia trebuie păstrată în forma a ceva 
pozitiv, încît lucrul de la care se, pleacă este ceva primit, dat, 
ceva afirmat doar pe cale exterioară, revelat. Iar aceste cuvinte, 
acest text, este în acelaşi timp de aşa natură, încît lasă repre- 
zentării toată latitudinea bunului plac. Pe de altă parte, este 
aplicat şi cuvîntul Bibliei: „litera omoară, iar spiritul dă 
viaţă”. Ceea ce trebuie să admitem ; şi spirit nu înseamnă altceva 
decît ceea ce sălășluieşte în cei ce se ostenesc cu litera şi se 
străduiesc să o conceapă în chip spiritual, să-i dea viață; adică 
reprezentările şi gîndurile pe care le aduce cu el cititorul trebuie 
să fie ceea ce se valorifică în litera textului. Aşadar, în chipul 
acesta este scos în lumină dreptul de a trata litera cu spiritul, 
adică dreptul de a te apropia de ea cu gînduri proprii. Însă 
acest drept li se refuză părinților bisericii. Şi ei au tratat litera 
cu spiritul; şi, este o determinare explicită aceea că spiritul 
este imanent bisericii, o determină, o instruieşte, o luminează. 
Astfel, părinţii bisericii au acelaşi drept să se raporteze cu 
spiritul la ceea ce este pozitiv, la ceea ce e dat în senzație. 
Depinde exclusiv de spirit în sine şi pentru sine ce calitate are 
el; deoarece spiritele sînt foarte diferite. În acest fel, s-a sta- 
bilit raportul, pe de o parte, că spiritul trebuie să dea viaţă: 
spiritul, adică gîndul adus cu sine, care poate fi cu totul obiş- 

nuit, judecata obişnuită a omului; — în timpul din urmă se 
şi susține că o dogmatică trebuie să fie populară. 

Semnificația aserțiunii că spiritul trebuie să dea viață 
simplei litere este precizată, în sensul că spiritul trebuie numai 
să explice ceea ce este dat, adică el trebuie să păstreze sensul 
a ceea ce e nemijlocit conținut în literă. Însă trebuie să fie 
cineva foarte lipsit de cultură ca să nu vadă îngeläciunea ascunsă 
în acest fel de a vedea. Să explici fără spirit propriu — ca şi cînd 
sensul în întregime n-ar fi decît ceva dat —, este lucru impo- 
sibil. A explica înseamnă a clarifica, a face limpede ceva pentru 
mine; acest lucru nu-l poate înfăptui decît ceea ce există 
deja în mine. Sensul trebuie să corespundă hotăririi mele su- 
biective, nevoilor ştiinţei mele, cunoaşterii mele, inimii mele 
etc. ; numai astfel există pentru mine explicarea : găsim ceea 
ce căutăm. Şi tocmai întrucît îmi clarific ceva, mi-l însuşesc, 
adică îmi valorific în acest ceva reprezentarea mea, gîndul meu ; 
altfel acel ceva este un ce mort, exterior, care nu există nici- 
decum pentru mine. Astfel este foarte greu să înțelegem limpede 
religii străine, situate adînc sub planul nevoilor noastre spiri- 
tuale ; ele totuşi ating o latură a trebuințelor, a poziţiilor mele 
spirituale, cu toate că nu e vorba decît de o latură tulbure, 
senzorială. Cînd spunem : «a clarifica », ascundem faptul ade- 
vărat într-un cuvînt ; însă dacă ne clarificăm însuşi acest cuvînt 
nu constatăm în el altceva decît faptul că spiritul care există 
în om vrea să se recunoască în lucrul de clarificat pe sine însuşi 
şi că el nu poate cunoaşte decît ceea ce rezidă în el însuşi. S-a 
făcut, putem spune, din Biblie un obiect de ceară: cutare 
găseşte în ea cutare lucru, şi iarăşi altcineva descoperă în ea 
altceva ; ceea ce e ferm se dovedeşte îndată a fi lipsit de fermi- 
tate cînd este considerat de către spiritul subiectiv. 

În această privinţă trebuie observat mai de aproape felul 
dea fi al textului, acesta conține modul primei apariţii a creștinis- 
mului, descrie această apariţie ; iar aceasta nu poate conţine încă 
în chip foarte explicit ceea ce rezidă în principiul creştinismului, 
ci conține mai mult presimţirea acestui principiu. Acest lucru și 
este exprimat explicit în textul însuşi. Hristos spune : Cînd voi 
fi departe de voi, vă voi trimite mîngiietor ; acesta, spiritul, vă 
va, iniția pe voi în tot adevărul, — deci nu contactul cu Hristos 
şi cuvintele lui. Abia după el și după activitatea lui de învățător 
va cobori spiritul în sufletul apostolilor, cu ajutorul textului, 
numai atunci se vor umple ei de duh. Se poate aproape spune că, 

dacă reducem creştinismul la forma apariției lui inițiale, îl 
aşezăm pe poziția lipsei de spirit ; căci Hristos însuşi spune că 
spiritualul „va veni numai după mine, cînd eu voi fi plecat”. 
Aşadar, textul primei apariții conține numai presentimentul a 
ceea ce este spiritul şi va fi cunoscut ca adevărat. În al doilea 
rînd, ştim că în forma primei sale apariții Hristos se înfățișează 
ca învățătorul, ca mesia, — și într-o determinare ulterioară ca 
simplu învățător ; pentru prietenii și apostolii săi etc., el este un 
om perceptibil cu simţurile, un om prezent, — nu este încă 112 
raportul spiritului sfînt. Dar dacă Hristos trebuie să fie Dum- 
nezeu pentru om, Dumnezeu în inimile oamenilor, el nu poate 
avea prezență nemijlocită, senzorială. Dalai-Lama este un om 
perceptibil simţurilor, om care este Dumnezeu pentru acele 
popoare ; în principiul creştin, conform căruia Dumnezeu sălăş- 
luieşte în inimile oamenilor, el nu poate rămîne înaintea lor 
ca prezenţă sensibilă. 

Astfel, în al doilea rînd, forma sensibilă trebuie să dispară, 
încât ea trece în amintire, este receptată în domeniul Mnemo- 
synei, în lumea reprezentării, — este îndepărtată din prezentul 
sensibil ; abia atunci își poate face apariţia conştiinţa spirituală, 
relaţia spirituală. Hristos s-a îndepărtat. Dar unde s-a înde- 
părtat el? Aici ni se indică determinarea că el şade de-a dreapta 
lui Dumnezeu, adică acum Dumnezeu a fost cunoscut drept 
acest concret, el unicul, şi apoi fiul său, logosul, sofia etc. Numai 
prin îndepărtarea de sensibil a putut fi cunoscut celălalt mo- 
ment în Dumnezeu, şi astfel cunoscut Dumnezeu ca fiind con- 
cretul. Așadar, abia cu aceasta îşi face apariția reprezentarea 
că divinul abstract se deschide şi s-a deschis în el însuşi; şi 
astfel acest altul în Dumnezeu, Fiul, este un moment în divini- 
tate ; însă nu în forma unei lumi inteligibile, — sau, aşa cum o 
avem desigur în reprezentare, a unei împărăţii a cerului cu mulţi 
îngeri, care sînt şi ei finiți, mărginiți și mai aproape de ome- 
nesc. Insă nu este suficient faptul că se cunoaşte momentul 
concret în Dumnezeu, ci este necesar ca acest moment să fie 
cunoscut în legătură cu omul, să se ştie că Hristos a fost un 
om real. Asta înseamnă legătura cu omul, ca acesta; acest 
acesta este momentul prodigios în creștinism, el este legarea 
laolaltă a celor mai prodigioase opoziții. Această reprezentare 
superioară nu putea fi prezentă în text, în cuprinsul apariției 
iniţiale ; ceea ce are mare în ea ideea, putea să apară numai 
mai tîrziu ; spiritul nu putea veni decît abia după ea, şi acest 
spirit a elaborat ideea. — Iată ceea ce au făcut părinţii bisericii. 112 

Cu acestea am arătat care a fost raportul general'al bisericii 
creştine primitive faţă de filozofie. Pe de o parte, ideea filozofică 
a fost transpusă în această religie ; pe de altă parte, acest mo- 
ment în idee — potrivit căruia ea se determină, se particulari- 
zează în sine însăși — logosul, fiul lui Dumnezeu etc. este legat 
de individualitatea unui ins omenesc. Astfel, această particu- 
larizare — înțelepciunea, activitatea, raţiunea, care rămîn încă 
în universalitate — a fost potențată devenind singularitate 
sensibilă, prezenţă a individului singular. Particularul merge 
aici pînă la singularitatea nemijlocită a unui individ care apare 
în spaţiu şi timp, întrucît particularul continuă să se determine 
totdeauna ca singular, ca subiectivitate, ca individualitate. 
Aceste două elemente s-au împletit, în această doctrină creştină, 
în textura ideii, sub forma în care ea se înfățișează prin îmbi- 
narea cu o individualitate singulară, prezentă, apărută în spaţiu 
şi în timp. Prin urmare, acesta este caracterul general [al doc- 
trinei creştine]. 

Pe de o parte, părinţii bisericii s-au opus gnosticilor, 
întocmai ca Plotin şi neoplatonicii, — gnosticilor, la care deter- 
minaţia individului, ca fiind acest individ, dispare, şi existenţa 
nemijlocită se volatilizează, devenind formă a spiritualului, 
Pe de altă parte, biserica şi părinţii bisericii s-au opus arienilor, 
care recunosc individul apărut, dar nu-l pun în legătură cu 
particularizarea ce se produce în ideea divină, cu deschiderea 
ideii divine. Adepții lui Arie l-au considerat pe Hristos drept 
om ridicat pe planul unei naturi superioare, dar ei nu l-au pus 
drept moment al lui Dumnezeu, drept moment al spiritului 
însuși. Socinienii îl iau pe Hristos numai ca om, ca învăţător 
etc. ; însă socinienii n-au existat încă înăuntrul bisericii 
ei erau păgîni. Biserica s-a opus arienilor şi celor ce le aparţineau, 
celor care nu legau persoana lui Hristos de particularizarea ce 
are loc în ideea divină. Amintita realizare ca natură superioară 
este o afirmaţie găunoasă care nu poate satisface. Împotriva 
acestora, părinţii bisericii au afirmat unitatea naturii divine 
cu cea omenească, unitate care a devenit bun al conştiinţei la 
indivizii bisericii; aceasta este principala determinație funda- 
mentală. 

Principiul reîntoarcerii şi al reunirii laolaltă, la neopla- 
tonici, este principiul substanțialităţii în general. Însă întrucât 
substanţialitatea lipseşte la ei, este absent din ideea lor de spirit 
unul din momente, și anume momentul realităţii, al culmii, 
care îmbină în unitate toate momentele, devenind astfel unitate 

nemijlocită, generalitate abstractă, ființă. Prin urmare spiritul 
nu este la ei spirit individual. Această lipsă este înlăturată de 
creştinism, în care spiritul există în fapt ca spirit prezent, 
existent nemijlocit în lume, — de creştinism în care spiritul 
absolut în prezența sa nemijlocită este cunoscut ca om și unde 
fiecare individ posedă pentru sine valoare infinită și participă 
la acest spirit absolut, care tocmai trebuie să se nască în inima 
fiecărui om. Astfel, aici individul este ca atare liber, în timp 
ce în Orient liber era numai unul, iar la greci şi la romani li- 
beri erau numai cîțiva. Dimpotrivă, în creștinism fiecare ins 
este scop al grației lui Dumnezeu, iar eu ca atare am o va- 
loare infinită. 

Or, s-a petrecut în lume chiar faptul acesta, că absolutul 
a fost revelat ca fiind ceea ce este concret, şi anume, mai precis, 
el a fost revelat nu numai pe planul gîndului, în chip general, ca 
lume inteligibilă, ci concretul s-a potențat în sine, pînă la 
extrema sa intensitate. Astfel el este un eu real, — universalul 
absolut, universalul concret, care este Dumnezeu, și apoi opo- 
ziția absolută față de această determinaţie, finitul pur și 
simplu, existînd în spaţiu şi în timp, însă acest finit în unitate 
cu veşnicul, determinat ca eu. În conştiinţa lumii și-a făcut 
apariția, pentru oameni, convingerea că absolutul este concret 
pînă la nivelul acestei âxp5rns, pînă la culmea realităţii nemij- 
locite. Iată ce înseamnă apariţia creştinismului. — Grecii au 
avut zei plăsmuiţi după chipul omului, la ei a dominat antro- 
pomorfismul ; defectul zeilor eleni a fost că n-au fost destul de 
antropomorfici. Religia greacă este în măsură prea mare și 
prea mică antropomorfică : în măsură prea mare întrucît sînt 
încorporate în divin însușiri, forme, acţiuni nemijlocite ; în 
măsură prea mică, întrucît în ea omul nu este divin ca om, ci 
numai ca plăsmuire transcendentă, nu ca acest om şi ca 
om subiectiv. Absolutul înţeles ca concret, unitatea determina- 
ţiilor absolut deosebite, aceasta este Dumnezeu cel adevărat. 
Fiecare dintre cele două determinaţii este abstractă, şi una 
singură din ele nu e încă Dumnezeu cel adevărat. Concretul în 
această formă desăvîrșită a lui îi este astfel cunoscut omului ca 
Dumnezeu ; iată ce produce răsturnarea în lume ; — trinitatea 
este prezentă în reprezentare, dar aceasta este numai reprezen- 
tare, nu este concretul desăvirșit —, aici, dimpotrivă, realitatea 
este unită complet cu reprezentarea. 

Cronologic mai tîrziu (însă corespunzînd acestei adînciri în 
sine), s-a produs expansiunea în Orient, negarea a tot ce este 

concret, abstracția de toate determinațiile. Contemplația pură 
şi gîndirea pură sînt acelaşi lucru, acest fenomen oriental cores- 
punde coborîrii în sine a occidentalilor. 


Dumnezeu este, el este revelat. Aici sînt afirmate (ge- 
setzt) două momente deosebite : «) Dumnezeu nu este ceea ce e 
inaccesibil, necomunicabil ; ființa supremă (das Allerhöchste), nu 
diferiții zei — vezi Proclus * — el nu este ceva închis ; ci tocmai 
aceşti mp6o5o. sînt manifestarea lui — şi el este această mani- 
festare a sa —, aşadar persoane în Dumnezeu, ele însele Dum- 
nezeu şi Unu. Tatăl, Dumnezeul izraeliților, este acest unul, 
restul sînt nume diferite, proprietăți. 6) Momentul fiului şi al 
spiritului este ființa supremă în prezenţă spirituală și corporală, 
spirituală în mijlocul unei comunităţi, corporală în natură. 
Această comunitate este împărăţia lui Dumnezeu pe pămînt, 
în cuprinsul bisericii : „Unde sînt doi sau trei adunaţi în numele 
meu, sînt şi eu în mijlocul lor”. 

c) Însă ideea pe care omul, conștiința de sine trebuie s-o 
cunoască, trebuie să devină în general obiectivă pentru el, să-i 
devină obiect, aşa încît el să se sesizeze într-adevăr pe sine ca 
spirit şi să sesizeze spiritul, şi deci să fie spiritual pe cale spiri- 
tuală, nu pe cale senzorială. Această obiectivare s-a înfăptuit 
în biserică. Prima obiectivare a fost deja prezentă în prima 
conştiinţă nemijlocită a ideii, în care aceasta a apărut ca un 
obiect singular, ca existenţă individuală a unui om. A doua 
obiectivitate este adorarea și comunitatea spirituală ampli- 
ficată ca biserică. Ne-am putea reprezenta o comunitate univer- 
sală a iubirii, o lume a celor pioşi și a sfinţilor, o lume a frater- 
nităţii, o lume de mieluşei şi de cochetării spirituale, o republică 
a spiritului, cerul pe pămînt. Însă nu aşa se întîmplă lucrurile 
pe pămînt; această lume a imaginaţiei este izgonită în cer, 
adică altundeva — în moarte. Orice realitate vie mai are încă 
nevoie de cu totul alte sentimente, instituţii şi fapte. Împărăţia 
realităţii raţionale este cu totul alta, ea trebuie organizată și 
dezvoltată în sine cu ajutorul gîndirii, al inteligenţei ; momentul 
libertăţii conştiente de sine a individului trebuie să-şi afirme 
drepturile împotriva adevărului obiectiv şi a comandamentului 
obiectiv. Or, tocmai aceasta este adevărata obiectivitate reală 
a spiritului, în forma a ceva cu adevărat temporal, după cum 
filozofia este obiectivitatea gîndită, existentă în forma univer- 


* Cf. mai sus, pp. 87—91. 

salităţii. O astfel de obiectivitate nu poate fi din început, ci 
trebuie să fie produsă, elaborată de spirit şi de gînd. 

Această ființă-în-sine-şi-pentru-sine a lumii inteligibile, a 
spiritului, a devenit în creștinism conştiinţă generală. Crești- 
nismul s-a născut din iudaism, din decăderea conștientă de sine. 
Ceea ce a constituit de la început iudaicul a fost acest sentiment 
al nimicniciei, al mizeriei, al infamiei ; sentiment al nimicului 
dotat cu viață şi conştiinţă. Mai tirziu, la timpul său, acest 
element izolat a devenit propriu istoriei universale ; şi în acest 
clement al nimicniciei realităţii s-a înălțat întreaga lume, tocmai 
din acest principiu însă, s-a înălțat în împărăţia gîndului, acest 
neant convertindu-se în conciliere pozitivă. A fost o a doua 
creaţie a lumii, produsă după prima creaţie ; a doua creaţie a 
lumii este aceea cînd spiritul s-a înţeles pe sine pentru prima 
dată ca eu = eu, ca conştiinţă de sine. Această a doua creare a 
lumii este iniţial şi ea în mod nemijlocit, în conştiinţa de sine, 
în forma unei lumi sensibile, în forma unei conștiințe sensibile. 
Ceea ce a intrat în ea, din concept, părinţii bisericii l-au luat de 
la filozofii amintiţi : trinitatea lor, în măsura în care e un gînd 
rațional, şi nu o simplă reprezentare; precum și alte idei. 
Ceea ce îi deosebește însă este faptul că pentru creștini această 
lume inteligibilă avea în acelaşi timp adevărul nemijlocit, 
sensibil, pe care îl are o întîmplare obişnuită, — o formă cum 
ea trebuie să aibă şi să păstreze pentru majoritatea oamenilor. 


Însă această lume nouă a trebuit, din această cauză, şă fie 
însușită de un nou neam de oameni, de barbari, — fiindcă este 
propriu barbarilor de a considera spiritualul într-un mod sen- 
sibil; de barbari nordici, — deoarece numai ființarea-în-sine 
nordică este principiul nemijlocit al acestei noi conștiințe a lumii. 
Posedînd această conştiinţă de sine a lumii inteligibile ca lume 
nemijlocit reală, spiritul, considerat în ceea ce a devenit în 
sine, se găseşte la un nivel mai înalt decît pînă aici. Dar, pe de 
altă parte, în ce privește conştiinţa sa spiritul a fost aruncat 
cu totul înapoi, la începuturile culturii și aceasta a trebuit să 
înceapă de la capăt. Ceea ce avea de învins spiritul era, pe de 
o parte, această nemijlocire sensibilă a lumii sale inteligibile ; 
pe de altă parte, nemijlocirea sensibilă contrară, a realităţii, con- 
siderată de conştiinţa sa ca lipsită de valoare. El renunță la 
soare, înlocuindu-l cu lumînări și înconjurîndu-se numai cu 
icoane ; el este împăcat numai în sine, în interiorul său şi nu 
în faţa conştiinţei, — pentru conştiinţa de sine lumea este păcă- 
toasă, rea. Deoarece tocmai lumea aceasta inteligibilă a filo- 

zofiei nu desăvîrșise încă în sine acest proces de transformare a 
sa în lume totodată reală, — recunoaşterea în lumea reală a 
lumii inteligibile, şi în lumea inteligibilă a celei reale. Una 
este să posezi ideea filozofiei, să cunoşti esența absolută ca 
esență absolută, şi altceva s-o cunoşti ca sistem al universului, 
al naturii şi al propriei conștiințe de sine, ca dezvoltare integrală 
a realităţii ei. Acel principiu al realizării îl descoperiseră neo- 
platonicii — anume, aceeași substanţă reală se reafirmă pe sine 
însăşi sub determinaţii absolut opuse, care sînt reale în ele 
însele —, dar ei n-au descoperit, plecînd de aici, forma, prin- 
cipiul conştiinţei de sine. De aceea, pentru cultura ce urmează 
acum să se dezvolte, această realitate nedesăvîrșşită se opune, ca 
lume reală, lumii ei inteligibile, aceste două lumi nefiind recu- 
noscute una în cealaltă. Această cultură are două feluri de a 
gospodări, două măsuri și două greutăţi deosebite, pe care nu le 
amestecă, ţinîndu-le la distanţă una de alta. Neiăbdătoare să 
dobîndească realitatea care-i lipsește și neputînd suporta carac- 
terul profan al acesteia, creștinătatea pornește la cucerirea mor- 
mâîntului sfint, se duce să cucerească în mod real, efectiv, ceea 
ce-şi reprezintă ea ca real; dar ea nici nu găsește altceva decît 
mormîntul, care îi este apoi el însuşi răpit. În urma acestei ex- 
perienţe ea se vede nevoită să se îndrepte spre adevărata reali- 
“tate, realitate pe care o dispreţuise, şi să caute în aceasta reali- 
zarea lumii sale inteligibile. 

Spiritul lumii încredinţase naţiunilor germanice sar- 
cil Mă îndeplinească această muncă a sa, munca de a dezvolta 
un embrion dîndu-i forma desăvîrşită a unui bărbat care gîn- 
dește. Prima poziţie este aceea a spiritului înţeles ; și cu aceasta 

u9 este în opoziţie subiectivitatea voinței neîncorporate în spirit, 
sînt legate împreună regnurile adevărului și lumescului, şi tot- 
odată absolut divizate. De aceea noua religie a despărţit con- 
„cepţia despre lume în două lumi, în cea inteligibilă (dar subiectiv 
negîndită) şi în cea temporală, în două imperii, impe- 
riul spiritual şi imperiul lumesc, papă şi împărat : astfel încît 
primul, fiind totodată biserică, posedă și prezență nemijlocită 
proprie realităţii obișnuite, al doilea însă, atît ca natură exte- 
rioară, cît şi ca eu propriu-zis al conştiinţei, nu posedă adevăr 
şi valoare în sine, ci le socotește pe acestea ca pe ceva ce-i este 
transcendent, iar ceea ce se răsfrînge dintr-însele în el îi este 
dat din afară, ca ceva ce nu se mai poate concepe şi este gata. 


Prin urmare, în reprezentarea oamenilor s-a fixat o lume 
inteligibilă asemănătoare aceleiaşi realităţi, ca o ţară îndepăr- 

tată, reprezentată tot atît de real cum este cea pe care o vedem, 
populată, locuită, dar care ne este ascunsă de pildă de un munte. 
Nu este vorba aici de lumea zeilor eleni sau de vreo altă lume 
de zei și mitologie, — nu e vorba de o credință naivă, lipsită 
de diviziune interioară, ci avem în noua credinţă în acelaşi timp 
şi negativitatea supremă : contradicţia dintre realitate şi lumea 
cealaltă. Această lume inteligibilă exprimă natura esenței reale 
absolute. Să sesizeze și exprime această lume inteligibilă încearcă 
filozofia şi se frămîntă gîndirea. Trebuie să vorbim în linii gene- 
rale despre aceste fenomene nu tocmai îmbucurătoare. 

Ceea ce întîlnim la început ca filozofie este, pe de 
o parte, o agitaţie tulbure în adîncurile ideii, întruchipări ale 
acesteia constituind momentele ei; pe de altă parte, o căutare 
în cuprinsul conceptelor pure, prin care filozofia se constituie 
pe planul gîndirii. a) Acel prim mod cabalistic de a proceda 
constituie o luptă dură şi confuză á raţiunii, care nu poate ieşi 
din domeniul imaginaţiei şi al reprezentării spre a ajunge la 
concept. Nu există bizarerie de care să se teamă imaginaţia, 
deoarece, mînată de rațiune, ea nu se poate mulțumi cu frumu- 
seţea imaginilor, ci, dimpotrivă, trebuie să treacă dincolo de 
frumusețe. De asemenea nu există aventură a raţiunii în care 
ea să nu cadă, fiindcă ea nu poate ajunge stăpînă pe imagine. 
Este lupta raţiunii înăuntrul unui element pe care ea nu-l poate 
stăpîni. B) Cealaltă latură, opusă acesteia, constituie contrariul 
celor de mai sus, anume lumea intelectuală în care domnesc 
conceptele pure şi cu care intrăm în filozofia scolastică. Filo- 
zofia, precum şi ştiinţele şi artele, amuţind în Occident sub domi- 
naţia barbarilor germanici, s-au refugiat la arabi şi au ajuns 
la ei la frumoasă înflorire. Primul izvor din care a curs ceva şi 
pentru Occident au fost arabii. 

Datorită presupoziţiei adevărului dat și receptat nemijlocit, 
gîndirea își pierduse libertatea, iar adevărul prezenţa sa în con- 
ştiinţa înţelegătoare ; filozofarea a coborit la nivelul unei meta- 
fizici a intelectului şi al unei dialectici formale. 

În cuprinsul acestei perioade trebuie să tratăm : 1) despre 
filozofia în Orient ; 2) despre filozofia apuseană, adică, despre 
filozofia arabilor şi apoi despre filozofia scolastică ; 3) despre 
disoluția a ceea ce se fixase în filozofia scolastică: apar co- 
mentarii noi care au premers perioadei a treia, adică reîn- 
vierii propriu-zise a filozofiei libere. 

În timp ce în Apus popoarele germanice puseseră stăpinire 121 
pe ceea ce pînă atunci se numise Imperiul roman, iar cuceririle 
lor cîştigau stabilitate şi formă [determinată], în Răsărit, în 
schimb, apăru o nouă religie, religia mahomedană. Răsăritul se 
curăța pe sine de tot ce este particular şi determinat, în timp 
ce Apusul se cobora în adîncul şi în prezența pură a spiritului. 
Anume, în cuprinsul mahomedanismului, care şi-a atins repede 
împlinirea, atît în ce priveşte puterea și dominaţia exterioară, 
cât şi în ce privește înflorirea spiritului, a înflorit alături de cele 
mai diferite arte şi filozofia, şi încă foarte mult, cu toate că ea 
nu constituie aici o creaţie proprie. Filozofia la arabi este 
cultivată şi însușită. Pe cît de repede s-au extins ei, cu fana- 
tismul lor, în lumea orientală şi occidentală, pe atît de repede 
au parcurs şi treptele culturii, în scurtă vreme cultura lor depă- 
şind mult cultura apuseană. 

De aceea filozofia arabilor trebuie menţionată în istoria 
filozofiei. Cum am spus, ei s-au ocupat curînd cu artele, cu 
ştiinţele şi cu filozofia. Ceea ce avem de spus priveşte mai mult 
conservarea și transmiterea exterioară a filozofiei. Anume, 
arabii au făcut cunoștință cu filozofia elenă mai ales prin inter- 
mediul sirienilor (Asia Mică), care ajunseseră sub stăpînirea lor. 
Sirienii aveau cultură greacă şi ţara lor reprezenta un imperiu 
elen. În Siria, la Antiohia și mai cu seamă în Berytus și la 
Edessa, existau mari institute ştiinţifice. Sirienii au constituit 
puntea de legătură între arabi şi filozofia elenă *. Limba siriană 


* 'Tennemann, vol. VIII, secţiunea 1, p. 366; Buhle, Lehrbuch d. Gesch. 
d. Phil., partea a V-a, p. 36. 

122 era limbă poporală chiar și în Bagdad *. Moise Maimonide, un 
învăţat evreu, istorisește amănunțit în scrierea sa Doctor per- 
plezorum despre această trecere la arabi a filozofiei, în chipul 
următor : 

„Tot ce au scris ismaeliţii** despre unitatea lui Dumnezeu 
şi despre alte lucruri filozoficeşti”? — el aminteşte îndeosebi o 
sectă a ismaeliților numită « muatzali » (n$nnxb , i.e. separati): 
„aceștia s-au îndreptat mai întîi spre filozofie între ismaeliţi”, 
ei au arătat primii interes pentru cunoaşterea abstract gîndită 
a unor astfel de obiecte ,,mai tîrziu a apărut secta qassaria » 
(mmywan) — este clădit pe temeiurile şi principiile care au 
fost luate din cărţile grecilor şi arameilor” (sirienilor), „care s-au 
străduit să combată şi să nimicească învăţăturile filozofilor. 
Cauza acestui fenomen este, anume aceasta: Cînd poporul 
creștinilor ajunse să cuprindă în el şi acele popoare (pe eleni 
şi pe sirieni), creştinii apărînd numeroase dogme (opuse princi- 
piilor filozofiei), dar printre aceste popoare învăţăturile filozo- 
filor fiind foarte curente şi răspîndite (căci de la ele își trage 
filozofia originea), şi cînd se iviră regi care primiră religia creş- 
tină, atunci învățații creștini, eleni și arameici, văzînd că învă- 
țăturile lor erau atît de limpede și de evident combătute de 
filozofi, au născocit o înțelepciune proprie, înțelepciunea cuvin- 
telor (devarim), motiv pentru care sînt numiţi ei înşişi « vorbi- 
torii » (medabberim, naio). Ei au formulat principii care 


au servit atît la întărirea credinței lor, cît şi la combaterea și 
infirmarea învățăturilor contrare ale filozofilor. Cînd, ulterior, 
veniră ismaeliţii şi ajunseră stăpîni, şi cînd ajunseseră în mîinile 
2 10r cărţile filozofilor înşişi, și o dată cu ele și răspunsurile pe 
care le scriseseră grecii şi sirienii” creștini „împotriva cărților 
filozofilor, cum sînt scrierile lui Johannes Grammaticus, ale 
lui Aben Adi şi altele, ismaeliții au luat cu amîndouă mîinile și 
şi-au însușit totul':***. Creştinii au fost nevoiţi să se ocupe de filo- 
zofie pentru a-și apăra propriile lor afirmaţii. Aceeaşi nevoie au 
simţit-o şi ismaeliţii. Aceştia de asemenea s-au străduit să-și 
cîştige o astfel de cunoaştere, îndeosebi pentru întărirea cre- 
dinţei lor, întrucît prima nevoie era aceea de a apăra maho- 


* Brucker, Hist. crit. philos., t. III, pp. 23—24, 28—29. 
** Acești ismaeliţi sînt aici, desigur, arabii în general și nu ismaeliţii pro- 
priu-ziși, între care apoi assassinii. 
*** Moses Maimonides, More Nevochim, partea I, c. 71, pp. 133—134 (ed. 
Basil., 1629). 


INTRODUCERE 233 


medanismul contra creștinismului, căruia îi aparţinea o mare 
parte a popoarelor cucerite. 

Din punct de vedere exterior lucrurile se prezintă astfel : 
existau traduceri siriene ale unor scrieri elene și acestea au fost 
apoi traduse la rîndul lor de către arabi în limba arabă; sau 
s-a tradus direct din greceşte în arabă. Sînt amintiţi sub Ha- 
run al-Rașid mai mulți sirieni care au trăit în Bagdad și care, 
la propunerea califului, au tradus aceste opere în limba arabă. 
Aceștia au fost primii dascăli ai științelor între arabi; au fost 
mai cu seamă medici şi ei au tradus lucrări medicale. J o h an- 
nes Mesue din Damasc a trăit sub Al-Raşid (mort în 
786 p. Chr.), Al-Mamon (mort în 833) și Al-Motavachel (mort 
în 847); în 862 au ajuns stăpîni turcii. Mesue a fost director 
de spital în Bagdad. Al-Raşid l-a angajat să facă traduceri din 
siriană în arabă. Mesue a înfiinţat o școală publică unde se 
învăţa medicina şi toate „ştiinţele vechi” *. Honain a 
fost şi el creştin, cum a fost şi dascălul său Johannes ; se trăgea 
din tribul arab Ebadi. El a învățat singur grecește şi a tradus 
deosebit de mult în limba arabă, precum și în limba siriană. 
A tradus scrierea lui Nicolaus De summa philosophiae Aristo- 
telicae, a tradus din : Ptolomeu, Hipocrate, Galenus**. Un alt 
traducător a fost Ebn Adda, un mare dialectician, citat 
de Abulfaraius***. Dintre operele filozofice ale grecilor au fost 
traduse de către acești sirieni aproape exclusiv scrierile lui 
Aristotel, inclusiv comentatorii de mai tîrziu ai acestora. Deci 
nu arabii înșiși au tradus operele despre care e vorba. Ei au 
primit ştiinţele aşa cum le avuseseră elenii. 

În filozofia arabă, care arată o liberă, strălucită și pro- 
fundă putere de imaginaţie, filozofia a luat în general întorsă- 
tura pe care o luase ea mai înainte; așa cum Platon cu ideile 
lui, cu generalitățile lui inaugura începutul lumii inteligibile 
independente și afirma esența absolută ca esență ce există pur 
şi simplu în modul gîndirii, iar Aristotel elabora imperiul gîn- 
dului, împlinindu-l şi populindu-l ; tot astfel, după ce filozofia 
neoplatonică a descoperit lumea inteligibilă ca idee a esenței 
independente în sine, ca idee a spiritului, această primă idee a 
fost supusă, cum am văzut la Proclus, unei elaborări și perfec- 
țţionări aristotelice. La baza filozofiei arabe, precum şi la baza 


* Abulphar. Dynast., IX, s 153; Brucker, op. cit., vol. III, pp. 27—28. 
** Abulphar. Dynast., IX, p. 171; Brucker, op. cit., vol. III, p. 28—29. 
*** Brucker, op. cit., p. 44; Pi bulphar. Dynast., pp. 208—209. 

filozofiei scolastice și la baza a tot ce s-a făcut în filozofia creş- 
tină se află, ca esenţă, ideea alexandrină sau neoplatonică ; ea 
este aceea în jurul căreia se ostenesc şi se învîrtesc determinările 
conceptului. O descriere specială a filozofiei arabe prezintă, 
pe de o parte, puţin interes, pe de altă parte, principalul con- 
ţinut al ei îi este comun cu filozofia scolastică. O astfel de expu- 
nere particulară nu o îngăduie nici timpul de care dispunem și, 
chiar dacă ar permite-o timpul, însăși natura lucrului nu îngă- 
duie să analizăm diferitele sisteme şi înfățișări ale filozofiei 

125 arabe, ci numai să dăm o caracterizare şi o indicare a momen- 
telor principale încorporate în mod real de ea în gîndire. Filo- 
zofia arabă nu este interesantă datorită conţinutului ei, la 
acesta nu ne putem opri ; el nu este filozofie, ci e, la drept vor- 
bind, manieră. 


A. FILOZOFIA ŞCOLII MEDABBERIM 


Putem spune despre filozofia arabă că ea nu constituie, 
propriu-zis, o treaptă în dezvoltarea filozofiei ; arabii n-au dus 
mai departe principiul filozofiei. Problemele principale în filo- 
zofia lor, ca și în filozofia de mai tîrziu, au fost următoarele : 
dacă lumea este eternă? apoi încercarea de a demonstra uni- 
tatea lui Dumnezeu. Însă una din principalele lor griji a fost 
apărarea învățăturilor religiei mahomedane, grijă care a făcut 
ca gîndirea filozofică să fie mărginită în cadrul acestora. Ase- 
menea creștinilor apuseni, arabii au fost îngrădiți de dogmele 
bisericii lor (dacă putem să ne exprimăm astfel), oricît de mic 
a fost numărul acestora ; ei au fost totuși mai liberi decît apu- 
senii. Dar, judecînd după tot ceea ce cunoaștem despre ei, 
arabii n-au adus nici o contribuţie veritabilă la progresul prin- 
cipiului filozofiei ; ei n-au formulat nici un principiu mai înalt 
al raţiunii conștiente de sine. Ei n-au alt principiu decît acela 
al revelaţiei, — principiu exterior [filozofiei]. Moses Maimonide 
menționează în mod particular secta Medabberim ca 
şcoală filozofică foarte răspîndită şi eminentă. Despre caracterul 
particular al filozofiei acestei şcoli Maimonide vorbește cam în 
felul următor : 

„Însă ismaeliţii și-au mai extins vorbirile lor şi s-au îndrep- 
tat spre alte învățături minunate, despre care n-au ştiut nimic 
nici unul dintre vorbitorii eleni, deoarece aceștia mai erau încă, 

în unele privinţe, de acord cu filozofii. Lucrul principal este 
faptul că toţi vorbitorii, atît cei eleni deveniți creştini, cît şi 
ismaeliții, nu au urmat în elaborarea principiilor lor însăși 
natura lucrurilor, sau n-au scos din ea învățătura lor, ci s-au 
preocupat numai de felul cum ar trebui să fie lucrurile pentru 
ca ele să confirme afirmaţiile lor sau cel puţin să nu le infirme ; 
ulterior apoi ei au susținut cu îndrăzneală că aşa stau lucrurile 
înseşi, invocînd şi alte argumente și principii în sprijinul afirma- 
ţiilor lor”, argumente şi principii pe care le-au scos din scopul 
pe care-l urmăreau. — „Ei au afirmat numai ceea ce confirma 
părerea lor, chiar dacă această confirmare se făcea pe căile cele 
mai ocolite, de-a lungul a sute de consecvenţe. — Aşa au pro- 
cedat primii învăţaţi, susținînd că ei au ajuns la astfel de con- 
cepții exclusiv pe calea speculaţiei, fără să ţină seama de vreo 
opinie admisă în prealabil (eine vorausgesetzte Meinung). Învăţaţii 
următori nu au făcut acest lucru” etc. *. Prin urmare, creştini 
şi ismaeliți erau mînaţi de aceeaşi nevoie, nevoia de a combate 
pe filozofi. 

În filozofia pură a aşa-numiţilor «vorbitori » şi-a găsit 
expresie disoluția gîndirii determinate proprie spiritului răsă- 
ritean, cu toate consecinţele ei, ca disoluţie a oricăror conexiuni 
şi raporturi. Maimonide spune: ,,Fundamentul principal al 
şcolii Medabberim este afirmaţia că nu putem avea cunoștință 
sigură despre lucruri, nu putem şti dacă ele se comportă în cu- 
tare ori în cutare fel, deoarece intelectul poate totdeauna gîndi 
că ar putea fi şi contrariul. În afară de aceasta, adepţii acestei 
şcoli confundă în cele mai multe locuri imaginaţia și fantezia 
cu intelectul, dîndu-le numele acestuia”? * *. 

Principiul oriental poate fi recunoscut la ei într-un mod 
deosebit : „Ei au adoptat ca principiu atomii și spaţiul gol”, 
în care deci orice legătură pare accidentală. „Creaţia nu este 
altceva decît o legătură de atomi, iar pieirea nu este altceva 
decît o separare de atomi. Timpul constă din mulţi « acum »‘‘***. 
Așadar numai atomii există. Astfel, pe o treaptă superioară a 
dezvoltării gîndirii, reprezentanţii acestei școli au adus la con- 
ştiinţă poziția principală, care astăzi încă este aceea a orien- 
talilor, anume au sesizat substanța, substanța unică. Acest 
panteism sau, dacă vrem, spinozism este poziţia, felul general 


* Moses Maimonides, op. cit., partea I, c. 71, pp. 134—135. 
** Ibidem, p. 135. 
*** Ibidem, c. 73, p. 149. 

de a vedea al poeţilor, istoriografilor şi filozofilor orientali. Mai 
departe ei spun: „Substanțele, adică indivizii“, care de altfel 
„sînt creați de Dumnezeu posedă multe accidente, după cum 
în zăpadă fiecare părticică este albă. Însă nici un accident nu 
poate dura două momente (per duo momenta); îndată ce ia 
naștere și piere deja, iar Dumnezeu creează în locul lui mereu 
altul”. Toate determinaţiile sînt absolut trecătoare, pieritoare ; 
numai individul este ceea ce subzistă. ,„,Dacă-i place lui Dum- 
nezeu să creeze alt accident într-o substanță oarecare, atunci 
aceasta durează ; însă cînd el încetează de a mai crea, substanța 
piere”. Dumnezeu ar fi putut acţiona și în alt chip ; astfel, orice 
legătură necesară este suprimată, încît natura nu are nici un 
sens. „Prin urmare ei neagă că ar exista ceva datorită naturii, 
de asemenea ei neagă că natura cutărui ori cutărui corp face 
ca acesta să aibă cutare accidente mai curînd decît altele. Ci ei 
zic: Dumnezeu creează toate accidentele instantaneu, fără 
mijloace naturale şi fără ajutorul altor lucruri” *. Subzistarea, 
subzistarea universală este substanța și particularul este lipsit 
de necesitate, este numai schimbător, este modificat în fiecare 
clipă, și astfel este pus de substanță. 

„Conform acestei teze, ei spun, de exemplu, că noi n-am 
vopsit nicidecum o haină roșie, pe care credem a o fi vopsit cu 
culoare roşie ; ci Dumnezeu a creat culoarea roşie în acea haină, 
în momentul în care noi am crezut că am vopsit-o cu culoare 
roșie. Dumnezeu păstrează obişnuinţa ca să nu apară 
culoarea neagră în afară de cazul cînd haina este vopsită cu o 
astfel de culoare ; iar prima culoare care a luat naştere cînd am 
vopsit-o nu persistă, ci dispare în primul moment și” apare în 
fiecare moment ,,o altă culoare, care e creată la rîndul ei. — Tot. 
astfel, şi ştiinţa este un accident creat de Dumnezeu în fiecare 
moment, în care cunosc ceva; noi nu mai avem azi ştiinţa pe 
care am posedat-o ieri. Omul nu mișcă pana cînd crede că 
o mişcă”! (pana cu care scriem), „ci mișcarea este un accident. 
al penei creat de Dumnezeu în acest moment” **. Astfel, în 
realitate, cauza eficientă este exclusiv Dumnezeu. 

„Propoziția a opta : nu există decît substanţe și accidente, 
iar formele naturale sînt ele însele accidente ; numai substanţele 
sînt indivizi. — A noua propoziţie : accidentele nu se ţin unele 
de altele, ele nu posedă legătura cauzală sau alte relaţii; în 


* Moses Maimonides, op. cit., c. 73, pp. 152 — 154. 
** Ibidem, pp. 154 — 155. 

fiecare substanţă pot exista toate accidentele. — Propoziția a 
zecea este trecerea, transitus (n'"wBR , possibilitas)’. Trecerea 


gîndului este complet accidentală. „Tot ce ne putem închipui, 
poate trece şi în intelect, adică este posibil. În felul acesta însă 
totul este posibil”, fiindcă nu există legi ale intelectului. „Un 
om mare cît un munte, un purice cît un elefant sînt lucruri 
posibile. Orice poate fi în egală măsură altfel decît este ; și nu 
este nici un temei pentru care orice lucru să fie mai curînd aşa 
decît altfel. Ei numesc simplă obișnuinţă faptul că pămîntul se 
învîrtește în jurul unui centru, că focul se mişcă în sus, că focul 
este fierbinte ; în egală măsură este posibil ca focul să fie rece 
gheață” *. Astfel constatăm completa nestabilitate a tuturor 
lucrurilor ; acest vîrtej a tot ce există este ceva autentic 
oriental. 

Fără îndoială că aceasta înseamnă disoluția completă a 
oricărei legături (de cauză și efect etc.), disoluţie a tot ceea ce 
ține de raționalitate, — toate acestea în consonanţă cu atitu- 
dinea sublimă orientală de & nu rămîne la nimic determinat. 
Dumnezeu este în sine ceea ce este complet nedeterminat ; iar 
activitatea lui este creare de accidente, care la rîndul lor dispar, 
în locul lor apărînd altele. Activitatea lui este cu totul abstractă 
şi ceea ce este instituit prin ea, particularul pus de ea, este deci 
complet accidental, — sau este necesar ; însă cuvîntul « necesar » 
este gol, el nu e înţeles şi nici nu trebuie făcută nici o încercare 
în acest; sens. Prin urmare, activitatea lui Dumnezeu este repre- 
zentată ca fiind complet iraţională. Această negativitate ab- 
stractă, legată de Unicul persistent, este astfel un concept 
fundamental al modului de reprezentare oriental. Poeţii orien- 
tali sînt mai cu seamă panteiști ; panteismul este felul lor de a 
vedea cel mai obișnuit. Astfel, arabii au dezvoltat ştiinţele și 
filozofia, fără a determina mai departe ideea concretă; la ei, 
dimpotrivă, ultima poziție este disoluția oricărei determinații 
în această substanţă, de care este legată numai schimbarea ca 
moment abstract al negativităţii, 


B. COMENTATORI Al LUI ARISTOTEL 


De altfel arabii au studiat foarte diligent scrierile lui 
Aristotel ; în linie generală ei s-au servit cu deosebire de scrierile 
metafizice şi logice ale lui Aristotel și de fizica acestuia ; comen- 


* Moses Maimonides, op. cit., c. 73, pp. 157—159. 

tarea felurită și dezvoltarea mai departe a abstractului logic au 
constituit una din principalele lor preocupări. Foarte multe 
dintre aceste comentarii mai există şi astăzi. Astfel de lucrări au 
fost cunoscute în Apus, au fost traduse şi în limba latină şi 
tipărite ; dar nu este mare lucru de scos din ele. Arabii au dez- 
voltat metafizica intelectului şi logica formală. Parte dintre 
autorii arabi celebri au apărut deja în secolul al VIII-lea şi al 


180 IX-lea ; deci munca aceasta s-a desfăşurat foarte de timpuriu, 


18 


= 


într-o vreme cînd Apusul era încă foarte înapoiat. 


Al-Kindi, comentator al Logicii lui Aristotel, a trăit 
pe timpul califatului lui Al-Mamun, înainte şi după anul 800 *. — 
Al-Farabi a murit în anul 966; a scris comentarii la 
Organom-ul lui Aristotel, comentarii pe care scolasticii le-au 
studiat asiduu ; a mai scris despre originea şi clasificarea ştiin- 
telor. Se povestea despre el că a citit de patruzeci de ori scrierea 
lui Aristotel despre auz şi de două sute de ori Retorica acestuia 
fără să se dezguste * * ; al-Farabi trebuie să fi avut stomac bun !— 
Chiar şi medicii arabi s-au ocupat cu filozofia, elaborînd teorii 
generale : de exemplu, Avicenna (984—1064) din Bochara, 
localitate situată la răsărit de Marea Caspică, comentator al lui 
Aristotel ***. — Al-Gazali (mort în 1127 la Bagdad) a 
scris compendii de logică şi metafizică ; a fost un sceptic plin 
de spirit, poseda o mare înţelepciune orientală, considera cu- 
vintele profetului drept adevărul pur, a scris Destructio philo- 
sophorum ****. — Thophail, a murit în Sevilla, la 
1193 **"**. — Averroes, a murit în 1217; a fost numit cu 
deosebire comentator al lui Aristotel ******, 


Cunoştinţa arabilor cu Aristotel prezintă interes istoric da- 
torită faptului că pe această cale a făcut și Apusul pentru prima 
dată cunoştinţă cu Aristotel. Comentariile la scrierile lui Aris- 


* Pocock, Specim. hist. Arab., pp. 78—79 ; Hottinger, Biblioth. orient. 
c. 2, p. 219; Brucker, op. cit., vol. III, pp. 65—66; Tennemann, vol. VIII, secțiu- 
nea 1, p. 374. 
** Hottinger, op. cit., p. 221; Gabriel Sionita, De moribus Orient., p. 16; 

Brucker, op. cit., pp. 73—74; Tennemann, op. cit., pp. 374—375. 

*** Leo Africanus, De illustrib. Arabum viris, c.: 9, p. 268 ; Abulphar. Dy- 
nast., IX, p. 230; Tiedemann, Geist d. spek. Phil., vol. IV, p. 112 şi urm. ; 
Brucker, op. cit., pp. 80—84. 

**** Leo Afric., op. cit., c. 12, p. 274; Brucker, op. cit., pp. 93—95 ; Tie- 
demann, op. cit., pp. 120—126; Tennemann. op. cit., pp. 383—396. 
***** Brucker, op. cit., p. 97. 
„***** Ibidem, p. 101; Tennemann, op. cit., pp. 420—421. 

totel şi conspectarea unor texte din aceste scrieri au devenit 
izvoare pentru lumea occidentală. Apusenii, mult timp, n-au 
cunoscut nimic din Aristotel în afară de astfel de retroversiuni 
ale unor opere aristotelice şi de traducerile unor comentarii arabe 
asupra lui Aristotel. Aceste traduceri arabe au fost apoi transpuse 
în latineşte de arabii din Spania, şi mai ales de evrei în sudul 
Spaniei, în Portugalia şi în Africa. Adesea între cele două texte 
au intervenit şi traduceri în ebraică. 


C. FILOZOFI EVREI 


La filozofii arabi se alătură filozofii evrei, printre care s-a 
distins mai sus-menţionatul Moise Maimonide. El s-a 
născut în Cordova (Spania), în anul 1131 (an de la facerea lumii 
4891, după alţii 4895). A trăit în Egipt *. În afară de scrierea lui, 
More Nevochim, tradusă în latinește, el a elaborat şi alte scrieri. 
La baza lor, Maimonide pune elementul istoric, ca părinţii bise- 
ricii şi ca Filon, tratînd totul metafizic. Cu deosebire pe plan 
literar s-ar putea spune multe despre Maimonide şi despre alţi 
evrei. În filozofia acestora pătrunde, pe de o parte, elementul 
cabalistic ; în astrologia lor, geomanţia lor etc. La Moise Mai- 
monide, dimpotrivă, găsim o metafizică abstractă foarte rigu- 
roasă, care se îmbină, după maniera lui Filon, cu cărțile mozaice 
și cu explicarea lor. Întîlnim în ele argumente în sprijinul uni- 
tăţii lui Dumnezeu, argumente că lumea este creată și materia 
nu e veșnică, argumente referitoare la însușirile lui Dumnezeu. 
Unitatea lui Dumnezeu este tratată ca la eleaţi şi la neoplato- 
nici, adică se susține că multiplul nu este adevărat, ci adevărat 1s» 
este Unul, care se produce pe sine însuși şi se suprimă pe sine **, 


* Brucker, op. cit., vol. II, p. 857; Tennemann, vol. VIII, secţiunea 1, 
pp. 446—447. 

** Moses Maimonides, op. cit., partea I, c. 51, pp. 76—78; c. 57—58, pp. 
93—98 ; partea a Il-a,c. 1—2, pp. 184—193 ; partea a III-a,c.8,pp. 344—350etc.etc- 


SECȚIUNEA A II-A: 


FILOZOFIA SCOLASTICĂ 


Aici este vorba de o perioadă ce se extinde de-a lungul 
a 600 de ani, sau de-a lungul a 1 000 de ani, dacă includem 
în ea şi pe părinţii bisericii creştine. La părinții bisericii, şi 
mai tîrziu la scolastici, filozofia a avut acelaşi caracter al unei 
gîndiri lipsite de independenţă. Însă înăuntrul creștinismului 
baza filozofiei o constituie concepţia că în om şi-a făcut apariţia 
conştiinţa adevărului, a spiritului în sine și pentru sine, și apoi 
că omul are nevoie să fie părtaş la acest adevăr. Aceasta este 
o cerință absolută și o necesitate. Prin urmare trebuie să fie 
posibil ca omul să fie capabil să se împărtășească de adevăr; 
şi apoi el trebuie să fie convins de această posibilitate. Dar 
pentru a cunoaşte adevărul şi pentru ca toţi să-l poată cunoaşte, 
adevărul trebuie să vină la om ca un obiect, nu pentru conştiinţa 
gînditoare, dezvoltată din punct de vedere filozofic, ci pentru 
conștiința sensibilă, care se află încă la nivelul nedezvoltat al 
reprezentării. Prin urmare trebuie să fie revelat omului conți- 
nutul ideii ; acesta este primul lucru ; în al doilea rînd, omul 
trebuie să fie capabil ca acest adevăr să fie pentru el. Dacă 
însă omul este susceptibil să primească ceea ce e divin, atunci 
pentru el identitatea naturii divine şi umane trebuie să fie 
fapt; şi de acest lucru au devenit conștienți oamenii în mod 
nemijlocit, prin Hristos ; fiindcă în el natura divină și umană 
sînt în sine una. 

Mai departe, ceea ce este originar, ceea-ce-este în sine, 
există numai în conceptul cel mai adînc. În conceptul spi- 
ritului există determinaţia că numai omul este o ființă vieţui- 


toare care are, fără îndoială, posibilitatea să devină într-adevăr. 


16 — C. 4738 

spirit ; însă spiritul nu este de la natură. Prin urmare, omul 
nu este de la natură ceva în care trăiește şi sălășluieşte spiritul 
lui Dumnezeu ; de la natură omul nu este aşa cum trebuie să 
fie. Animalul este de la natură aşa cum trebuie să fie; dar 
tocmai aceasta este nenorocul lui, faptul că el nu mai înain- 
tează. Aşadar omul este rău de la natură şi el nu trebuie să 
fie natural; tot răul pe care-l face omul vine din impulsurile 
lui naturale. Spiritualul există numai prin negarea a ceea ce e 
nemijlocit ; căci şi Dumnezeu însuși este spirit numai întrucît 
a făcut din Unu, din ceea ce era închis în sine, un altceva al 
său însuşi (das Eine, Verschlossene zum Andern seiner selbst 
machte). Astfel, şi omul devine spiritual şi ajunge la adevăr 
numai prin înălțarea sa deasupra naturalului. Omul ajunge 
la acest adevăr întrucît dobîndește certitudinea intuitivă că 
în Hristos este dată identitatea naturii divine şi a naturii 
omeneşti, că în el A6yoc-ul a devenit trup. Prin urmare, aici avem 
mai întîi omul care ajunge prin acest proces la spiritualitate și, 
în al doilea rînd, avem pe om ca Hristos, în care se ia 
cunoştinţă de această identitate a celor două naturi. Or, aceasta, 
este ceea ce numim credinţă în Hristos; prin mijlocirea cu- 
noaşterii acestei identități în Hristos, prin mijlocirea cunoaşterii 
acestei unități originare ajunge apoi omul să cunoască adevărul. 
Întrucît, în genere, omul este acest proces de negare a nemijlo- 
citului și de reîntoarcere din această negaţie la sine însuși, la 
unitatea sa, el trebuie deci să renunțe la voința sa naturală, 
la cunoașterea şi la fiinţa sa naturală. Această renunțare la 
natura sa este intuită în patimile şi moartea lui Hristos şi-n 
învierea şi-n înălțarea lui de-a dreapta Tatălui. Hristos a 
fost un om desăvirşit şi a suferit soarta tuturor oamenilor, 
moartea ; omul a pătimit, s-a jertfit, a negat ceea ce era natură 
în el și prin aceasta s-a înălțat pe sine. În el e intuit acest 
proces însuși, această convertire în spirit a ființării-sale-ca- 
altul (diese Konversion seines Andersseins), şi necesitatea durerii 
în renunțarea la ceea ce ţine de natură; însă această durere, 
că însuşi Dumnezeu a murit, este locul de naștere al sanctifi- 
cării și al înălţării la Dumnezeu. În felul acesta, ceea ce trebuie 
să se petreacă în subiect, acest proces, această convertire a fi- 
nitului, este cunoscută în Hristos ca înfăptuită în sine. 
Credinţa creştinilor este că revelaţia lui Hristos are această 
semnificaţie, în timp ce semnificaţia profană, nemijlocită și 
cea mai apropiată a acestei istorii este că Hristos a fost un 


„simplu profet, avînd soarta tuturor vechilor profeţi, adică aceea 

de a nu fi fost recunoscut. Însă spiritul știe că această istorie 
are semnificaţia pe care i-o dăm noi, deoarece spiritul este ex- 
plicitat tocmai în această istorie. Istoria aceasta este conceptul, 
ideea spiritului însuşi ; şi istoria universală şi-a aflat în ea îm- 
plinirea sa, aceea de a cunoaște adevărul în modul acesta ne- 
mijlocit. Aşadar spiritul este acela care înțelege astfel această 
istorie ; și faptul acesta este înfățișat în mod intuitiv nemijlocit 
în sărbătoarea Rusaliilor. Căci înainte de această zi, apostolii 
nu posedaseră încă această semnificaţie infinită a lui Hristos; 
ei încă nu știau că această istorie este istoria infinită a lui Dum- 
nezeu : de crezut ei au crezut în el, dar încă n-au crezut în el 
ca fiind adevărul infinit. Prietenii lui l-au văzut, i-au ascultat 
învăţăturile, toate acestea ei le-au cunoscut, au văzut şi mira- 
colele săvîrșite de el, fiind în felul acesta convinşi să creadă 
în el. Însă Hristos însuşi îi dojeneşte aspru pe cei ce pretind 
minuni de la el. „,Spiritul”, spune el, „vă v-a călăuzi pe voi spre 
tot adevărul”. 

Din ideea aceasta, aşa cum este ea înțeleasă de spirit, s-au 
născut multe aşa-numite erezii. Aici aparțin gnosticii cu 
multiplele lor secte. Ei erau îndreptați spre cunoaştere, de aici 
numele care li s-a dat. Anume, ei nu s-au oprit la această formă 
istorică a ideii spiritului, ci ei au interpretat istoria, dizolvînd-o 
ca fapt istoric. Gîndurile introduse de ei în istorie sînt mai 
mult ori mai puţin gînduri ale filozofiei alexandrine, sau şi 
ale filozofiei lui Filon. Prin urmare, cît privește baza pe care 
au stat, ei au gîndit speculativ, au căzut însă în excese pe 
planul fantasticului şi chiar şi pe acela al moralității cu 
toate că în elaborările lor confuze și fantastice pot fi tot 
deauna recunoscute elementele pe care le-am întîlnit în istorie. 
Gnosticii vorbesc de un ec ăfânros, pe care-l numesc 
ăBvuosov, f50oc, mporărwpo; primul-născut este voăc, A6yYoc, 
copi, explicitarea (5.4020!) acestui abis, procesul prin care 
ininteligibilul se face pe sine inteligibil. Acesta este exprimat 
în formă de eoni şi de îngeri. În explicitare există principii 
diferite, principiul masculin şi feminin, din a căror ovvOeois 
şi ovlvyia ia naştere împlinirea (mańpwua). Această mahpwux, 
împlinirea, este lumea eonilor în general ; iar abisul, în care 
diferenţiatul se afla încă închis şi din care nu ieșise încă, 
gnosticii îl numesc hermafrodit; ceva asemănător existase 
deja, cu mult înainte, la pitagoricieni *. 


* Vezi mai sus,p. 29—31; vol. I, p. 256. 

Alte forme al: acestei opoziții au fost introduse din Orient : 
lumină şi întuneric, bine şi rău. Această opoziţie parsă şi-a 
făcut însă cu deosebire apariția în maniheism, unde 
Dumnezeu este, ca lumină, în opoziție cu răul, cu ceea-ce-nu- 
este (o5x öv), cu Vin, cu ceea ce e material. Răul este ceea 
ce poartă contradicţia în sine însuși. „Puterile răului (àn) 
lăsate în seama lor înşile şi luptînd cu oarbă dușmănie unele 
contra altora”, acest [haos] care se nimicește pe sine însuşi, 
este „atins de o rază din lumea luminii şi atras de ea”; iar 
acest fapt a îmblînzit atît de mult materia, încît puterile ei 
„au încetat să se mai combată unele pe altele”, ba chiar „s-au 
unit pentru a putea pătrunde în împărăţia luminii. Ca mo- 
meală pentru ön, pentru a slăbi şi îmblînzi furia ei oarbă printr-o 

13% forță cu efect irezistibil, pentru a cauza nimicirea ei finală și 
domnia universală a lumii, a vieţii, a sufletului, tatăl luminii a 
sacrificat pe una dintre puterile acesteia (ale binelui). Aceasta 
este sufletul lumii (pux) âravrov) ; acesta a fost înghițit de Vin 
şi acest amestec este baza întregii creaţii. De aceea este sufletul 
răspîndit pretutindeni şi în învelișul mort este pretutindeni 
activ şi luptător, în om, în acest uxpâxoouoc, ca şi în univers, 
În uaxpâxocuo; — dar cu putere neegală; căci acolo „unde se 
revelează frumusețea învinge principiul luminii” (sufletul) 
„peste 5in; în ceea ce este urît, acest principiu este învins”, 
acolo domnește materia. — „Mani a numit acest suflet pri- 
zonier și fiu al omului (vidg &vOpwmov), adică al omului ori- 
ginar, al omului ceresc, al lui Adam Kadmon”. Dar numai 
„0 parte a fiinţei luminii” (a sufletului) „destinată să lupte 
împotriva împărăției răului” a fost sacrificată în chipul acesta ; 
„fiind prea slabă, ea a ajuns în pericol de a fi nimicită şi a 
fost nevoită să cedeze o parte a armelor ei — acest suflet — 
lui Yim”. O altă parte a rămas liberă: „,partea sufletului 
care n-a suferit din cauza unui astfel de amestec cu 54%, 
înălțîndu-se liberă la cer, contribuie de sus la purificarea 
sufletului prizonier, a părților de lumină înrudite; şi aceasta 
este ,,'Imooic vide &vðçonrov ara0rs”, Iisus fiul omului, filius 
împatibilis, întrucît el n-a pătimit, „în opoziţie cu filius 
hominis patibilis, cu sufletul prizonier în cuprinsul între- 
gului univers”. Dar „acel suflet mîntuitor sălăşluieşte în 
lumina vizibilă (lux secunda ac visibilis, opusă luminii prima 
ac îmaccessibilis), rămînînd acolo şi acţionînd prin intermediul 
Soarelui şi al Lunii asupra procesului de purificare a naturii”. 
— Însă, datorită acestui suflet, întreaga desfășurare a feno- 

menelor lumii fizice şi spirituale se înfăţişează ca un proces de 
purificare : ,„,Fiinţele luminii prizoniere au trebuit să fie ridicate 
din circuitul metempsihozei spre nemijlocită. reunire cu îm- 
părăţia luminii. De aceea sufletul ceresc și pur a coborit pe 
pămînt şi a apărut în aparentă formă omenească, pentru a 
întinde mîna de ajutor sufletului care suferă” (vods ra0nzix5g 
al lui Aristotel?). „Acea răstignire numai aparentă a lui 
"Imc05 arad”, suferința evident numai aparentă a celui ce 
nu este unit cu materia, „corespunde suferințele reale a sufle- 
tului prizonier. Însă întocmai cum asupra lui Hristos forțele 
întunericului n-au putut avea nici o putere, tot astfel a trebuit 
să se dovedească inoperantă puterea lor şi asupra sufletului 
înrudit. Maniheii vorbesc de un Iisus crucificat în cuprinsul 
întregii lumi şi în suflet ; răstignirea pe cruce a lui Hristos în- 
seamnă, prin urmare, pe plan mistic numai rănile suferinţei 
sufletului nostru. Pămîntul devenit gravid dă naștere lui 
Iesus palibilis, care este viața şi mîntuirea oamenilor, omni. 
suspensus e ligno. Nos apărut în Iisus este ză dvra maăvra”",, 

Conţinutul esenţial pe care părinţii ortodocşi ai 
bisericii l-au opus acestor gnostici speculativi constă. 
însă, mai departe, în aceea că ei au păstrat ferm forma deter- 
minată a obiectivităţii, a realităţii persoanei lui Hristos, 
aceasta însă în aşa fel încît această istorie a lui Hristos are îm 
acelaşi timp ca bază ideea în general, deci o îmbinare strînsă 
între idee și figură istorică. Avem prin urmare aici adevărata, 
idee a spiritului, totodată în forma determinată a istorici- 
tăţii. Însă ideea încă nu era deosebită, ca atare, de istorie. 
Adoptînd așadar această idee în forma istorică, biserica, 
a determinat doctrina. Dimpotrivă, adepţii lui Arie deși, n-au 
mers atît de departe ca socinianii, care îl considerau pe Hristos: 
numai ca pe un om eminent, totuşi au negat că în Hristos îl 
cunoaştem pe Dumnezeu. Dar îndată ce este înlăturată dumne- 
zeirea lui Hristos, trinitatea nu mai există şi o dată cu ea e 
suprimată baza întregii filozofii speculative. Pelagienii însă 
negau păcatul strămoşesc şi afirmau că natura. omului este 
suficientă pentru a ajunge la virtute şi religiozitate. Dar omul 
nu trebuie să fie așa cum este el de la natură; dimpotrivă, el 
trebuie să devină ființă spirituală. Astfel și această învăţătură 
a fost condamnată ca erezie. În felul acesta, biserica a fost 
ţinută de spirit să păstreze cu fermitate determinaţiile ideii, dar 


* Neander, op. cit., pp. 87—91. 

totdeauna în modul ei istoric. — Aceasta este filozofia părin- 
ţilor bisericii. Ei au creat biserica, spiritul dezvoltat avînd 
nevoie de o doctrină dezvoltată şi nimic nefiind mai stîngaci 
decît străduința sau pretenţia cîtorva novatori de a readuce 
biserica la forma ei primitivă. Mai tîrziu au apărut doctores, 
n-au mai existat patres ecclesiae. 


A. RAPORTUL FILOZOFIEI SCOLASTICE 
FAŢA DE CREŞTINISM 


Scolasticii sînt persoanele principale în această 
perioadă ; scolastica este filozofia europeană a evului mediu 
european. În schimb, părinţii bisericii aparţin cu deosebire 
vechii lumi romane, imperiului roman și culturii latine ; chiar 
şi bizantinii aparțin acestei epoci. Însă biserica formată și-a 
avut sediul în mijlocul naţiunilor germanice; filozofarea a- 
cestora a fost condiționată de constituirea bisericii. Biserica 
creştină, comunitatea creştină, s-a întins, fără îndoială, în 
Imperiul roman, însă, cu deosebire la început, numai în sensul 
că ea forma o comunitate proprie, care renunțase la lume şi 
nu avea nici o pretenţie să se impună, să domine; pretenţiile 
creştinilor erau numai negative, indivizii în acea lume au fost 
numai martiri, adică au renunţat la lume. Dar biserica a de- 
venit şi dominantă, împărați romani din Răsărit și din Apus 
deveniră creștini, biserica dobîndind astfel o existență oficială, 

a39 Detulburată, — o existență care a exercitat influență mare 
asupra lumescului. Însă lumea politică a căzut în mîinile naţi- 
unilor germanice. Cu aceasta a luat naștere o nouă formaţie, 
iar filozofia scolastică aparţine acesteia. Noi cunoaştem această 
revoluţie sub numele demigraţțiune a popoarelor. 
Seminţii proaspete se revărsară peste vechea lume romană, 
stabilindu-se în mijlocul ei. Astfel, pe ruinele lumii vechi 
acestea au clădit o lume nouă, lumea lor, — imagine pe care 
ne-o oferă şi azi înfățișarea Romei, unde pompa bisericilor creş- 
tine este în parte formată din resturile templelor antice, şi 
unde noile palate se ridică pe şi printre ruinele antice. 

Elementul principal în evul mediu îl constituie această 
diviziune, această dedublare: două naţiuni, două limbi. 
Avem în faţa noastră popoare care au stăpînit mai înainte o 
lume anterioară care își avea limba ei proprie, avea arte şi 


FILOZOFIA SCOLASTICĂ FAŢĂ DE CREȘTINISM 247 


ştiinţe gata elaborate ; şi pe această lume, străină pentru ele, 
s-au aşezat noile naţiuni, care și-au făcut astfel, divizate în 
ele înșile, începutul. Avem deci, în faţa noastră, în istoria acestei 
perioade, nu dezvoltarea unei naţiuni din sine însăşi, ci o dez- 
voltare care porneşte dintr-o opoziţie şi care este şi rămîne îm- 
povărată cu această opoziţie, pe care o receptează în sine 
însăşi şi pe care trebuie s-o învingă. În felul acesta, popoarele 
acestea au înfățișat în ele natura procesului spiritual. Spiritul 
este procesul acesta : de a-și pune o presupoziţie, de a lua na- 
turalul drept opus al său, de a se separa de acesta şi a-l avea 
astfel ca obiect, şi numai apoi a prelucra această presupoziţie, 
a o forma și astfel a o produce din sine, a o crea, a o recon- 
strui în sine. Din această cauză, creștinismul în lumea 
romană, ca și în cea bizantină, a devenit, ca biserică, fără 
îndoială, triumfător şi dominant, dar nici una din aceste lumi 
n-a fost capabilă să facă în ea, din noua religie, ceva activ și 
să producă o lume nouă pornind de la acest principiu creştin. 
Aceasta fiindcă în ambele acele lumi caracterul lor era gata 
fixat : moravuri, legi, stări de drept, constituţie imperială 
(dacă poate fi vorba de constituţie), așezare politică, dexteri- 
tăţi, artă, știință, cultură spirituală ; toate acestea erau deja 
gata elaborate. Din contra, ţine de natura spiritului ca această 
lume formată să fie produsă din el şi ca această producere să 
se facă pe cale de reacțiune, prin asimilarea a ceva premergător. 
Aşadar, acești cuceritori s-au stabilit într-o lume străină și au 
devenit stăpîni peste ea; dar în același timp ei au ajuns sub 
puterea unui spirit nou, care le-a fost în general impus: stă- 
pînind, pe de o parte, dar pe de altă parte stăpîniţi de spi- 
ritual, comportîndu-se pasiv faţă de acesta. 

Ideea spirituală sau spiritualitatea a fost introdusă în 
ei, — ei înfățișindu-se ca barbari grosolani, obtuji ca senti- 
mente și ca spirit. În această lume grosolană a fost introdus 
spiritualul şi inima ei a fost străpunsă de spirit ; în felul acesta 
natura brută a devenit imanentă ideii, ca infinit opusă ei: 
adică a fost trezit în ei chinul nemărginit, suferința îngrozitoare, 
încît ei înşişi pot fi înfăţișaţi ca un Hristos răstignit pe cruce. Ei 
au fost nevoiţi să ducă această luptă în ei înşişi, şi o latură 
a acestei lupte este filozofia lor, care s-a sălășluit mai tîrziu 
în mijlocul lor, și care mai întîi a fost preluată ca ceva dat. 
Ei sînt popoare necultivate încă, dar care, cu toată grosolănia 
lor barbară, au inimă și suflet adînc. În ele a fost introdus 
principiul spiritului, şi o dată cu acesta a fost pus în chip necesar 

acest chin, această luptă între spirit şi ceea ce ţine de natură. 
Cultura începe aici de la cea mai cumplită contradicţie, şi 
această contradicţie trebuie ea s-o rezolve. Avem aici o îm- 
părăţie a chinului, dar a chinului purgatoriului ; căci spiritul 
este acela care se chinuieşte, şi nu animalul, —iar spiritul nu 
moare, ci se înalță din mormîntul său. Cele două laturi ale 
acestei contradicții sînt în chip esenţial, una cu cealaltă într-o 
relație în care spiritualul este acela care trebuie să domine, 
care trebuie să stăpînească peste barbari. 

Dar adevărata domnie a spiritului nu poate 
fi domnie în sensul că ceea ce se află în fața spiritului este 
ceva subjugat, ci spiritul în sine şi pentru sine nu poate avea 
în față spiritul subiectiv, la care el se raportează, ca pe ceva 
ce i se supune în chip exterior, ca pe ceva slugarnic; fiindcă 
spiritul subiectiv este el însuși spirit. Ci dominaţia trebuie să 
însemne că în spiritul subiectiv spiritul se împacă cu sine 
însuşi. Această poziţie, armonie, împăcare este aceea care 
se înfățișează inițial ca opoziție, în care una dintre laturi nu 
poate domina decît prin subjugarea celeilalte. Principiul este 
ca spiritul să domine ; iar evoluţia următoare este numai aceea 
în care el ajunge să domine, dar ca împăcare. Pentru aceasta 
este necesar să devină raționale nu numai conștiința subiec- 
tivă, sentimentele, inima, ci şi stăpînirea lumească, legile, insti- 
tuţiile, viața omenească etc., în măsura în care ele ţin de spirit.— 
În Republica lui Platon am văzut ideea că trebuie să gu- 
verneze filozofii. Acum este epoca în care se spune că trebuie 
să domnească spiritualul ; iar acest spiritual a primit înțelesul 
că trebuie să domine clericalul, clericii. Astfel spiritualul 
a fost transformat în figură particulară, în individ ; însă înţe- 
lesul just este că spiritualul trebuie să fie cel determinant, ceea 
ce a ajuns pînă la zilele noastre. Astfel constatăm că revoluţia 
franceză pretinde să domnească gîndul, gîndul abstract : conform 
gîndului trebuie să fie determinate constituţia statului şi le- 
gile, gîndul trebuie să formeze legătura dintre oameni; iar 
oamenii trebuie să ajungă la conștiința că ceea ce este legitim 
între ei sînt gînduri abstracte, că libertatea și egalitatea sînt 
ceea ce are valabilitate, în ele dobîndindu-și subiectul însuşi 
adevărata sa valoare în raport cu realitatea. 

O formă a acestei concilieri este şi aceea care constă în 
faptul că subiectul în sine însuși este mulțumit cu sine, așa 
cum se află, — cu gîndurile sale, cu voința sa, cu spiritua- 
litatea sa; încît cunoașterea sa, gîndirea sa, certitudinea 

sa au devenit tot ce e mai înalt, posedă determinaţia divinului, 
determinaţia a ceea ce este valabil în sine şi pentru sine. Astfel, 
divinul, spiritualul este așezat în spiritul meu subiectiv, este 
identic cu mine ; eu însumi sînt universalul, şi acesta este va- 
labil aşa cum îl cunosc eu în chip nemijlocit. Această formă a 
concilierii este cea mai nouă, dar cea mai unilaterală ; deoarece 
spiritualul nu este determinat aici ca obiectiv, ci e înţeles numai 
așa cum se află el în cuprinsul subiectivităţii mele, în conștiința 
mea; convingerea mea ca atare este considerată ca instanță 
ultimă : aceasta este concilierea formală a subiectivităţii cu 
sine. Cînd concilierea are această formă, poziţia despre care 
am vorbit mai înainte nu mai prezintă interes ; ea nu este decît 
ceva ce aparţine trecutului, ceva istoric. Aşa cum știm noi, 
cum sîntem noi convinşi, aşa cum se revelează nemijlocit în 
interiorul fiecărui subiect, acesta este adevărul, aceasta e 
ceea-ce-este-în-sine-și-pentru-sine ! În aceste condiţii, modul 
despre care a fost vorba, calea aceea a mijlociriitadevărului, 
mijlocirea a ceea-ce-este-în-sine-și-pentru-sine, a lui Dumne- 
zeu cu omul, nu mai prezintă interes, este numai istorică, e 
considerată drept ceva ce nu mai este pentru noi o trebuinţă. 
Tot astfel, învăţăturile, dogmele religiei creştine dobîndese 
poziţia a ceva străin, a ceva ce aparține unei anumite epoci, 
ceva cu care s-au trudit oamenii acelei epoci. Ideea în sine și 
pentru sine, gîndul că ideea este concretă, că ea este spiritul, 
că ea se află în raport cu subiectul, opoziţia,—iată ceea ce a 
dispărut şi apare numai ca ceva ce ţine de trecut. Prin urmare, 
ceea ce am spus eu despre principiul dogmei creştine şi ceea ce 
voi mai spune despre scolastici prezintă interes numai pe 
poziţia indicată de mine, adică pe poziţia pe care ideea intere- 
sează în determinarea ei concretă, şi nu pe poziţia concilierii nemij- 
locite a subiectului cu sine însuși. — În consecinţă, elementul 
general este acea opoziţie care conţine deja în ea principiul 
rezolvării ei, în sensul că spiritualul este ceea ce trebuie să do- 
mine, dar că el nu conduce decît întrucît este conciliator. 
'Trebuie să examinăm acum mai de aproape caracterul 
opoziţiei pentru a face o comparaţie cu filozofarea; și 
pentru aceasta trebuie să ne oprim puţin la elementul istoric, 
dar numai la momentele principale. — Această formă a opoziţiei, 
în felul în care apare ea în istorie, este pe deo parte spiri- 
tualitatea, care ca atare trebuie să fie spiritualitate a inimii ; 
însă, spiritul este unul și astfel el e comunitate a celorce 
trăiesc în această spiritualitate. În felul acesta ia naștere. 

o comunitate care devine apoi exterioară, apoi rînduială a 
comunităţii care, extinzîndu-se, devine biserică. Întrucît 
principiul este spiritul, spiritualul e în mod nemijlocit general ; 
singularizarea în simţire, opinie etc. este lipsită de spirituali- 
tate. Biserica se organizează, dar biserica trece ea însăși pe 
planul existenţei lumești, al bogăției, al bunurilor materiale, 
devine ea însăşi lumească, manifestînd toate pasiunile primi- 
tivităţii ; deoarece numai principiul este ceea ce e spiritual. 
Inima și ceea ce ţine de existenţa concretă, de lumesc — şi de 
aceasta ţin chiar şi înclinațiile, dorințele inimii — , toate rela- 
tiile dintre oameni sînt încă determinate conform acestor încli- 
naţii şi pasiuni, conform acestei primitivităţi. Așadar, biserica 
posedă numai principiul spiritual în sine, fără ca acesta să fie 
cu adevărat real, astfel că relaţiile încă nu sînt raționale ; așa 
sînt şi celelalte raporturi înainte dezvoltarea, de realizarea 
principiului spiritual în lume. Lumescul, fără să fie adecvat 
spiritualului, există şi ca existenţă concretă, fiind lumescul 
nemijlocit natural; în felul acesta, biserica va avea în ea 
însăşi principiul nemijlocit natural. Ea va avea în sine toate 
pasiunile : patima de a domina, de a poseda avere, înşelăciunea, 
violenţa, hoţia, omorul, invidia, ura, toate aceste vicii ale sălbă- 
ticiei le va avea înăuntrul său, patimi de care este stăpînită şi 
conducerea. Prin urmare, deja această domnie, care trebuie să 
fie a spiritului, este o domnie a pasiunii; așadar, în ceea ce 
priveşte principiul lumescului, al pasiunii, biserica de cele mai 
multe ori nu are dreptate, dar are dreptate în ceea ce privește 
principiul spiritualităţii. 
Ceea ce se opune acestei împărăţii spirituale și lumești 
A totodată este imperiul lumesc pentru sine; împăratul 
împotriva papei şi a bisericii. Imperiul profan trebuie să fie 
supus imperiului spiritual, care a devenit lumesc; astfel, 
împăratul devine advocatus ecclesiae, staroste al bisericii. Lu- 
mescul se prezintă, pe de o parte, pentru sine, este însă unit 
cu spiritualul, încît recunoaşte dominaţia acestuia. Înăuntrul 
acestei opoziții trebuie să se nască o luptă, tocmai din cauza 
lumescului ce există în biserica însăşi, precum şi din cauza 
lumescului rău, a violenţei, a barbariei existente înăuntrul 
guvernării profane. Lupta trebuie însă să fie mai întîi în detri- 
mentul lumescului, deoarece întocmai cum acesta se afirmă pe 
sine pentru sine, tot astfel el recunoaște şi spiritualul, trebuie 
să se supună respectuos acestuia și pasiunilor lui. Împărații cei 
mai viteji şi cei mai nobili au fost puşi sub anatemă de papi, 

de cardinali, de legaţi, chiar şi de arhiepiscopi şi episcopi, şi 
n-au putut face nimic împotriva anatemizării ; ei nu s-au putut 
bizui pe puterea exterioară, deoarece aceasta era în sine divizată, 
şi astfel ei au fost totdeauna cei învinşi şi au fost nevoiţi să cedeze. 

În al doilea rînd, cît privește moralitatea indivizilor, ve- 
dem, pe de o parte, spiritualul existînd în inima lor, considerat 
de ea ca infinit de valoros, dar pe de altă parte, avem înaintea 
noastră contrariul brutalităţii, al violenței, al dorinței neîn- 
frînate. Indivizii cad dintr-o extremă în alta, din extrema 
celor mai grosolane excese, a barbariei, a egoismului în extrema 
renunțării la toate, a învingerii tuturor înclinațiilor şi pasiunilor 
etc. Cel mai elocvent exemplu ni-l dau în această privință 
cruciații. Ei pleacă să realizeze scopuri sfinte, dar în cursul expe- 
diţiei cad în mrejele tuturor pasiunilor, conducătorii precedîn- 
du-i în această privință; indivizii fac excese de violență, de 
brutalitate și sălbăticie. După ce au parcurs drumul în chipul 
cel mai lipsit de cap, cel mai lipsit de judecată, ei ajung în 
fața Ierusalimului, după ce au pierit mii dintre ei; aici cad cu 
toţii în genunchi, se pocăiesc şi sînt zdrobiți sufletește. Atunci 
îi însuflețeşte vitejia, cuceresc Ierusalimul și recad iarăși în 
aceeași brutalitate, în aceleași patimi, se scaldă în sînge, sînt 
nemărginit de cruzi ; apoi se pocăiesc din nou, pentru a se reîn- 
toarce iarăși la cele mai meschine pasiuni ale egoismului și invi- 


diei, ruinînd posesiunea pe care o cuceriseră cu vitejia lor.. 


Aceasta se întîmplă deoaree principiul există în ei numai ca 
principiu abstract, există numai în interior, fiindcă realitatea 
omului nu este încă dezvoltată spiritual —. Acesta este felul 
în care se prezintă opoziţia în realitate. 

Cît priveşte opoziţia din conţinutul reli- 
giei, din conștiința religioasă, ea are multe forme; vom 
reţine însă aici numai ceea ce este mai adînc. Pe de o parte 
avem ideea de Dumnezeu, pe de altă parte ceea ce se ştie, se 
cunoaște despre el, anume că el este trinitatea ; în al doilea rînd, 
avem cultul, adică procesul indivizilor de a se face conformi 
spiritului, conformi lui Dumnezeu, de a avea certitudinea că 
ajung în împărăţia lui Dumnezeu. O biserică gata formată este 
o realizare a împărăției lui Dumnezeu pe pămînt, încît aceasta 
este prezentă pentru fiecare om, fiecare trăieşte în ea şi tre- 
buie să trăiască în ea. Acestei instituţii îi revine concilierea 
fiecărui individ ; printr-însa el devine cetățean al acestei împă- 
răţii a lui Dumnezeu şi participă la bucuria acestei certitudini. 
Dar această împăcare este condiţionată de intuirea în Hristos a 

unităţii naturii divine şi umane în felul în care spiritul lui Dum- 
nezeu trebuie să existe în om. Prin urmare, acest Hrist nu tre- 
buie luat ca un Hrist care a fost, iar viața împăcării să fie ca o 
amintire a ceva ce aparține trecutului ; ci întocmai cum în cer 
cei cucernici îl văd pe Hristos, tot astfel și pe pămînt Hristos 
trebuie să fie un obiect care şi el poate fi văzut. Apoi trebuie 
să aibă loc procesul prin care individul este reunit cu acest 
obiectiv al său, prin care acest obiectiv devine identic cu el. 
În cult elementul mijlocitor este prezent, el este realizat, reali- 
zat în individ, în punctul suprem care se numeşte liturghie ; 
aici are loc raportul cu mijlocitorul luat ca ceea ce este obiectiv ; 
acesta trebuie să fie gustat de individ pentru a se împăr- 
tăşi  dintr-însul. Şi acest obiectiv este aceea ce e încă 
mereu prezent în liturghie, ca ostie şi ca gustare a ei. 
Această ostie, pe de o parte, ca ostie, ca obiectiv, reprezintă 
divinul ; pe de altă parte, în forma sa, ea este un lucru nespiri- 
tual, exterior. Acesta însă este cel mai profund punct al e x- 
teriorităţii în biserică; deoarece înaintea lucrului în 
această formă de completă exterioritate a lui trebuie să se în- 
doaie genunchii, şi nu întrucît acesta este obiect al împărtășirii. 

Luther a schimbat acest mod al cultului; el a păstrat 
punctul mistic în ceea ce se numeşte cuminecătură : subiectul 
primeşte în sine divinul, dar acesta este divin numai întrucât 
este consumat cu credință, întrucît prin credinţă şi împărtășire 
încetează de a fi un lucru exterior. Abia această credință şi 
împărtășşire este spiritualitatea subiectivă; şi numai pe planul 
acestei spiritualități este cuminecătura ceva spiritual, și nu 
întrucât rămîne un lucru exterior. În biserica evului mediu, 
în biserica catolică în general, ostia este venerată şi ca lucru 
exterior, aşa încît dacă un şoarece ar mînca ostia, acesta şi excre- 
mentele lui ar trebui să fie venerate ; aici divinul are deci cu desă- 
vîrşire forma exteriorității. Acesta este punctul central al enor- 
mei opoziții care, pe de o parte, este rezolvată, iar pe de altă parte 
rămîne în contradicţie desăvirșită ; încît ostia este păstrată ca 
simplu obiect exterior, și totuși trebuie să fie în același timp 
acest ceva sublim şi absolut. 

De această exterioritate se leagă cealaltă latură : conştiinţa 
acestui raport ; aici conştiinţa spiritualului, a ceea ce constituie 
adevărul, se găseşte în posesiunea unui corp preoţesc. Întrucît 
este un lucru, spiritualul se află, evident, în posesiunea altcuiva 
de la care, dat fiind faptul că el este un lucru deosebit de 
celelalte, el şi-a primit această distincţie şi de către care el 

trebuie să fie consacrat, — această consacrare fiind şi ea tot 
numai o acţiune exterioară îndeplinită de indivizi. Ține de puterea 
bisericii faptul de a conferi lucrului această distincţie ; lucru 
pe care laicii îl primesc de la ea. — Apoi, indivizii se află în 
împărăţia lui Dumnezeu ; istoria lui Hristos, potrivit căreia 
Dumnezeu se revelează ca om, se jertfește și prin această jert- 
fire se înalță de-a dreapta lui Dumnezeu este mereu prezentă 
în liturghie. 

În afară de aceasta comportarea subiectului în el însuși 
este determinată de faptul că el aparţine bisericii și trebuie să 
fie un membru adevărat al ei. Şi după primirea în sînul bisericii 
trebuie să fie realizată această participare a indivizilor la ea. Iar 
de această curăţire a păcatelor ţine : 1) să știi ce este în general 
răul, ce este păcatul ; 2) individul să vrea binele și să fie religios ; 
3) omul să greșească din cauza naturii sale păcătoase. Şi totuşi 
interiorul, conştiinţa trebuie să fie curate. Prin urmare, gre- 
şelile comise trebuie să fie înlăturate, ridicate ca şi cînd n-ar 
fi fost : omul trebuie să fie mereu purificat, oarecum botezat 
din nou și primit din nou [în sînul bisericii]; elementul negativ 
care îl exclude [din aceasta] trebuie să fie mereu din nou înlă- 
turat. Împotriva acestei naturi păcătoase există însă porunci 
şi legi pozitive etc., încît nu se poate scoate din însăşi natura 
spiritului cunoașterea a ceea ce e bine și a ceea ce e rău. Astfel, 
legea divină este ceva exterior, care din această cauză trebuie 
să fie în posesiunea cuiva ; iar preoțimea este separată de cei- 
lalţi [credincioşi], încît ea are calitatea exclusivă de a o cunoaște : 
atît determinaţiile doctrinei, cît şi mijloacele grației divine, 
adică felul în care individul este în actele cultului religios şi în 
care el ajunge să aibă certitudinea de sine, certitudinea că 
participă la divin. Întocmai cum cultul este în posesiunea bise- 
ricii, tot astfel ea este în posesiunea conştiinţei, în posesiunea apre- 
cierii morale a acţiunilor indivizilor ; încît ceea ce are omul mai 
intim, responsabilitatea, trece în mîini străine, în puterea altei 
persoane, iar subiectul este pînă în adîncul lui privat de sine 
însuşi. Biserica ştie de asemenea ce trebuie să facă individul. 
Greșelile acestuia trebuie să fie cunoscute și un altul, biserica, 
le cunoaşte ; păcatul trebuie să fie lepădat, și chiar acest lucru 
se petrece într-un mod exterior: prin răscumpărări, posturi, 
flagelări, pelerinaje etc. — Toate acestea înseamnă lipsă a con- 
ştiinţei de sine, lipsă de spiritualitate, privare de spirit a cunoaş- 
terii şi a voinţei, atît în cele rnai înalte lucruri, cît şi atunci cînd 
e vorba de cele mai banale acțiuni. Această ştiinţă se află 

înăuntrul bisericii, iar distribuirea mijloacelor de indulgență 
îi revine tot ei, ca o proprietate exterioară. 

Acestea sînt principalele raporturi de exterioritate în însuşi 
cuprinsul religiei, raporturi de care depind toate celelalte deter- 
minaţii. Aceste raporturi ne definesc mai de aproape și situaţia 
pe care o avem acum în filozofie. Însă la popoarele barbare 
creștinismul nu putea avea decît această formă de existenţă 
exterioară. Ea era cerută de istorie. Căci grosolăniei și înfrico- 
şătoarei sălbăticii a acestor popoare trebuia să-i fie opusă 
servitutea și, pe această cale, să le fie făcută educaţia. Sub 
povara unui astfel de jug a servit omenirea, printr-o astfel de 
disciplină severă a trebuit ca să treacă pentru a ridica popoarele 
germanice la înălțimea spiritului. Dar această servitute îngro- 
zitoare a avut un sfîrşit, ea are o ţintă ; ea este un izvor nesecat 
de elasticitate, preţul ei este libertatea spiritului. Inzii se află 
şi ei într-o astfel de servitute, însă ei sînt iremediabil pierduţi, 
legaţi de natură, identici cu natura, dar în sine contra naturii. — 
Așadar, cunoaşterea este îngrădită înăuntrul bisericii ; însă şi 
la baza acestei cunoașteri însăși se află o autoritate pozitivă, și 
acest fapt este o trăsătură principală a filozofiei scolastice, a 
cărei primă determinaţie este deci absența libertăţii. 


Numele de filozofie scolastică este propriu-zis, 
foarte nedeterminat ; el indică mai mult o manieră generală 
decît un sistem unic, dacă ar putea fi vorba de un sistem filozo- 
fic. Ca scolastică, această filozofie nu este o doctrină fixă, cum 

149 e,:-de exemplu, filozofia platonică sau cea sceptică. E vorba de 
un nume care îmbrățișează aspiraţiile filozofice ale creștinismului 
de-a lungul unui interval de aproape o mie de ani. Totuși, în fapt, 
filozofia scolastică este închisă înăuntrul unui singur concept, pe 
care vrem să-l examinăm mai de aproape. 

Studierea filozofiei scolastice este grea, deja din cauza 
limbii ei. Expresiile scolasticilor sînt, fără îndoială, expresii 
ce aparţin unei latine barbare ; dar aceasta nu este vina scolasti- 
cilor, ci e vina culturii lor latine, a limbii. Aceasta este un 
instrument nepotrivit pentru astfel de categorii filozofice, în- 
truciît determinaţiile noii culturi spirituale nu puteau fi expri- 
mate în limba latină. A trebuit să fie siluită limba ; latineasca 
frumoasă a lui Cicero nu se putea angaja în speculaţii profunde. 
Nu se poate deci pretinde nici unui om să cunoască această filo- 
zofie a evului mediu din autopsie directă, dat fiind faptul că ea 
este tot atît de cuprinzătoare pe cît este de săracă, de îngrozitor 
scrisă și de voluminoasă. — În general, avem încă numeroase 

scrieri de la marii scolastici ; ele sînt foarte extinse ; nu este 
uşoară sarcina de a le studia; şi ele au caracter cu atît mai 
formal, cu cît sînt de dată mai tîrzie. Scolasticii n-au scris 
numai compendii; singure scrierile lui Albertus Magnus for- 
mează 21 de foliante, ale lui Duns Scot 12, ale lui Toma din 
Aquino 18 foliante. Se găsesc extrase din ele în diferite lucrări. 
Izvoarele principale sînt:1) Lambertus Da- 
naeus, Introducere (în prolegomenis) la Commentarius în 
librum primum sententiarum (Petri Lombardi), Genevae, 1580, 
este cel mai bun izvor în ce priveşte extrasele; 2) Launoy, 
De varia Aristotelis in Academia Parisiensi fortuna ; 3) Kramer, 
continuarea Istoriei universale a lui Bossuet, ultimele două 
volume; 4) Thomas Aquinas, Summa. — În Istoria filozofiei 
a lui Tiedemann se găsesc şi extrase din scolastici; tot aşa 
şi la Tennemann ; Rixner face şi el în chip rațional nume- 
roase extrase. 

Noi ne limităm la indicarea punctelor de vedere generale. 
Numele [de «scolastic »] provine din faptul că, de pe timpul 
lui Carol cel Mare, în două locuri numai, adică în marile şcoli de 
pe lîngă marile catedrale și în mănăstiri, directorul (un preot, 
un canonic) care supraveghea pe înformatores s-a numit scholasti- 
cus (în secolul al IV-lea şi al V-lea și dascălul se numea școlar) ; 
directorul ţinea, se înțelege, şi el cursuri de teologie, cea mai 
importantă știință. În mănăstiri instruia pe călugări cel mai 
învăţat dintre ei. Despre acegtia propriu-zis, nu este vorba; 
dar numele a rămas, cu toate că filozofia scolastică este altceva. 
De la ei s-a transmis numai numele celor ce expuneau teologia 
în chip ştiinţifice, cuprinsă într-un sistem. 

Făcînd uz de o formulă teologică, putem spune că evul 
mediu este în general domnia Fiului, nu a Spiritului (căci 
spiritul este în posesiunea preoțimii). Deoarece Fiul este ceea 
ce se diferenţiază de Tatăl şi este conceput ca păstrîndu-se în 
diferență, Tatăl rămînînd în sine, Ideea în sine, abia Spiritul 
însă este iubirea, unitatea Tatălui cu Fiul; Fiul ca iubire este 
Spiritul. Dacă ne oprim o clipă — în chip neadecvat — la dife- 
renţă, fără să afirmăm în acelaşi timp şi identitatea, fiul este 
celălalt (das Andere); şi în felul acesta găsim determinat evul 
mediu. Caracterul filozofiei în evul mediu 
este gîndire, înţelegere, filozofare care pornește de la o presu- 
poziţie ; filozofia aceasta nu este ideea care gîndește în libertate, 
ci ea este împovărată cu forma unei exteriorităţi, adică a unei 
presupoziţii. Prin urmare, avem aici acelaşi caracter pe care l-am 

constatat în starea generală, şi de aceea ne-am oprit mai înainte 
la caracterul istoric concret : într-o epocă oarecare găsim mereu 
prezentă o anumită determinaţie. Aşadar, filozofia evului mediu 
conține în ea principiul creştin, principiu care reprezintă supre- 
ma cerință față de gîndire, dat fiind că în el ideile sînt absolut 
speculative. Unul din aspectele acestui principiu constă în 

151 faptul că ideea este înțeleasă cu inima; prin inimă înţelegem 
omul individual. Iar identitatea a ceea ce e nemijlocit indi- 
vidual cu ideea rezidă în faptul că Fiul, mijlocitorul, este cunos- 
cut ca acest om; aceasta este identitatea spiritului cu Dum- 
nezeu, pentru inimă ca atare. Dar această legătură însăși, dat 
fiind că ea este în acelaşi timp o legătură cu Dumnezeu, în Dum- 
nezeu, este din această cauză nemijlocit mistică, speculativă ; 
așadar, ea conţine invitaţia la gîndire, invitaţie de care au ascul- 
tat mai întîi părinţii bisericii şi, după ei, scolasticii. 

Astfel, filozofia scolastică este în mod esenţial teologie, iar 
această teologie este nemijlocit filozofie. Restul conţinutului 
teologiei este numai cel care există în reprezentare, în religie : 
cunoaşterea învățăturii aşa cum trebuie s-o posede orice creş- 
tin, orice ţăran etc., ca ştiinţă. Cealaltă latură prin care teologia 
urmează să fie ştiinţă este constituită din conținutul exterior, 
istoric, din aparatul critic — probleme în legătură cu faptul 
că există atîtea ori atitea codices ale Noului testament, dacă 
acestea au fost scrise pe pergament sau pe pînză, ori pe hirtie, 
dacă au fost scrise cu litere unciale, secolul în care ele au fost 
scrise — reprezentările despre timp ale evreilor, istoria papilor, 
a sinoadelor (cum s-au petrecut lucrurile la sinoadele bisericii), 
a episcopilor, a părinţilor bisericii. Însă, toate acestea nu ţin 
de natura lui Dumnezeu şi de raportul ei cu omul. Obiectul 
esenţial, unic al teologiei ca doctrină despre Dumnezeu este 
natura lui Dumnezeu ; şi acest conţinut este, prin natura lui, 
în chip esenţial speculativ ; de aceea astfel de teologi nu pot fi 
decît filozofi. Ştiinţa despre Dumnezeu este numai filozofie. 
Filozofia și teologia au fost considerate aici ca identice şi toc- 
mai diferențierea lor constituie trecerea la timpurile moderne, 
adică atunci cînd s-a crezut că ceva poate fi adevărat pentru 
raţiunea gînditoare, fără să fie totodată adevărat şi pentru 
teologie. La baza gîndirii evului mediu însuşi se află, dimpo- 
trivă, concepţia că nu există decît un singur adevăr. 

152 Trebuie acum să vorbim mai amănunțit despre 
maniera scolasticilor. În felul acesta scolastic de a proceda, 

gîndirea se desfăşoară cu totulruptă de realitate,fărăa ţine seamă 
de experienţă ; aici nu mai este vorba de a constata realitatea şi 
de a o determina cu ajutorul gîndului. Dacă și mai înainte, la 
Aristotel, îşi făcuse drum conceptul, «) conceptul nu apărea ca 
necesitate a conținutului, el nu era continuare mai departe, ci 
era încorporat în mod succesiv în seria fenomenelor conținutu- 
tului (amestec al realității percepute şi al gîndului) ; 8) şi încă 
mai mult, cea mai mare parte a conţinutului nu era pătrunsă 
de concepte, ci receptată superficial în forma gîndului, mai cu 
seamă la stoici și la epicurieni. În genere, de o astfel de străduin- 
tă filozofia scolastică face abstracție; ea lasă cu totul lîngă ea 
neatinsă realitatea, ca pe ceva de disprețuit, nu are pentru 
aceasta nici un interes ; deoarece rațiunea își găsea realizarea 
sa, îşi găsea existenţa într-o altă lume, și nu în lumea aceasta; 
şi întreaga înaintare a culturii tinde să restabilească credința în 
această lume. De aceea orice cunoaştere şi acţiune care se refe- 
rea la interesul față de lumea aceasta au fost, în linie generală, 
înlăturate. Cunoştinţele care proveneau din interesul pentru 
ceea ce se vede, se aude etc., considerarea senină a realităţii 
comune, preocuparea de ea nu-şi aveau aici nici un loc; și tot 
astfel nici ştiinţele care caută să cunoască o sferă determinată 
a realității recurgînd la procedee proprii şi furnizează materia- 
lul filozofiei reale; nici artele care conferă ideii o existenţă 
sensibilă ; de asemenea dreptul era valabil nu în relaţiile sociale, 
ca recunoaştere a omului real, ci altundeva decît aici. În această 
absenţă a raționalităţii realului, adică a raţionalităţii care s-a 
întrupat în realitate, în existența concretă, consta însăşi barba- 
ria gîndirii, barbarie de a se îndrepta spre altă lume şi dea nu 
poseda conceptul rațiunii: conceptul că certitudinea de sine 
însuşi este tot adevărul. 

Dar, gîndul rupt [de realitate] are un conţinut; lumea 
inteligibilă este o realitate subzistentă pentru sine ; spre ea se 
îndreaptă gîndul. Conduita acestuia poate fi comparată aici 
cu aceea pe care o ia intelectul cînd se îndreaptă spre lumea 
sensibilă, percepută cu simțurile, considerînd-o ca substanţă, 
drept bază şi reflectînd asupra ei; această conduită nu este o 
mişcare independentă a lui, ci ea are ca subiect, are ca ființă 
independentă un obiect definit ; ea nu este filozofie propriu-zisă, 
deci nu pătrunde esența şi nu o exprimă, ci-i găseşte doar 
predicate. Aşadar filozofia scolastică are ca subiect al ei lumea 
inteligibilă a religiei creștine, pe Dumnezeu și toate evenimen- 
tele legate de el; acesta este aici obiectul de sine stătător, pentru 

care gîndul găseşte doar predicate ; că Dumnezeu este neschim- 
bător dacă materia este veşnică, dacă omul este sau nu liber, 
etc., — întocmai cum se zbate şi se frămîntă intelectul cînd e 
vorba de fenomenele percepute cu simţurile. — Deci filozofia 
scolastică a fost dată aici pradă mobilităţii infinite a concep- 
telor determinate ; posibilitate şi realitate, libertate şi necesi- 
tate, calitate şi substanţă etc., toate aceste categorii au carac- 
terul de a nu însemna nimic ferm, ci de a fi mișcări pure. Ceva 
determinat ca posibil se transformă totodată în ceea ce e con- 
trar şi trebuie să renunțăm la el; iar determinaţia nu poate fi 
salvată decît printr-o nouă distincție : este pe de o parte aban- 
donată, iar pe de altă parte păstrată. Scolasticii sînt defăimați 
din cauza distincțiilor infinite pe care le fac. 

În vederea acestor determinări prin mijlocirea conceptului 
abstract s-a recurs în chip preponderent la filozofia aristotelică ; 
însă nu în tot cuprinsul ei, ci numai la Organon, la Logica lui 
Aristotel, adică atît la legile gîndirii formulate de el, cît și la 

154 conceptele metafizice, la categorii. Secole de-a rîndul n-au fost 
cunoscute și folosite decît aceste opere ale lui Aristotel. Fizica 
lui metafizică a fost cunoscută de apuseni abia tîrziu, în traduceri 
latine făcute din limba arabă, veacuri îndelungate, pînă cînd 
s-a cunoscut textul grec, şi în general s-a răspîndit iarăşi lite- 
ratura elenă. Existau doar sărace tradiţii transmise de romani, 
— cultura lumii fusese oarecum întreruptă. Aceste concepte 
abstracte în determinarea lor au constituit intelectul filozofiei 
scolastice, intelect care n-a fost în stare să se depăşească pe sine, 
aju d să fie liber şi să sesizeze libertatea raţiunii. 

n consecință, filozofarea consta în raţionaire silogistică 
corectă, şcolărească. Întoemai cum sofiștii Greciei s-au luptat 
cu conceptele abstracte pentru a reda realitatea, tot astfel au 
luptat cu ele scolasticii pentru a exprima lumea lor inteligibilă. 
Pentru sofiști în discuţie era fiinţa, pe care ei pe de o parte 
o salvau împotriva negativităţii conceptului, pe de altă parte o 
justificau tocmai prin acesta. Tot astfel străduința prin exce- 
lenţă a scolasticilor urmărea salvarea bazei, a lumii inteligibile 
creștine împotriva confuziei conceptului, și totodată demon- 
strarea ei cu ajutorul conceptului, potrivit conceptului. Prin 
urmare forma generală a filozofiei scolastice constă în faptul 
că se formulează o propoziţie, se aduc obiecţii împotriva ei, 
iar acestea sînt infirmate prin silogisme opuse şi prin distingeri. 
De aceea filozofia nu era despărțită de teologie, cum în sine ea 
nici nu este, întrucît filozofia este tocmai știința despre ființa 


FILOZOFIA SCOLASTICĂ FAŢĂ DE CREȘTINISM 259 


absolută, adică teologie. Însă pentru teologia scolasticilor lu- 
mea creștină absolută era un sistem considerat ca realitate, 
aşa cum era pentru sofiștii eleni realitatea obişnuită. Așadar 
filozofiei propriu-zise i-au rămas numai legile gîndirii şi abstrac- 
țiile. 

Felul în care a fost instituită ca bază această lume creştină 
atinge adesea ridicolul extrem ; de exemplu, în disputa dintre 
nominalişti şi realiști. Cînd afirmă nominaliștii că universalul 
este numai un nume, se aduc împotriva lor cam astfel de argu- 
mente : Abelard îi reproşează lui Roscelin că el susține că nici 
un lucru nu are părţi, ci numai cuvintele care indică lucrurile 
sînt divizibile. Abelard conchidea că, potrivit lui Roscelin, 
Hristos n-a mîncat o parte reală din peștele fript, ci numai o 
parte a cuvîntului (peşte) — eu nu ştiu unde — (parte care 
în realitate n-ar fi o parte); interpretare care ar fi totuşi absur- 
dă şi extrem de păcătoasă”. Sprijiniţi pe așa-zisul bun simţ, 
noi nu raționăm mult mai bine. Însă teologia scolasticilor nu 
trebuie totuşi să ne-o închipuim că ar conţine, ca la noi azi, 
numai învățături despre Dumnezeu etc. privite din punct de 
vedere istoric, ci, în fapt, ea conţine cele mai profunde specu- 
laţii aristotelice și neoplatonice. Filozofarea lor şi multe lucruri 
excelente în ea se găseau doar la Aristotel, în formă mai simplă 
şi mai pură; numai că întregul conţinut al filozofiei scolastice 
era situat dincolo de realitate și amestecat cu realitatea creştină 
reprezentată. 

Am spus că filozofarea, gîndirea era împovărată cu presu- 
poziţii absolute ; acestea erau constituite din dogmele bisericii, 
ele însele desigur speculative, date însă în chipul unor obiecte 
exterioare. Prin urmare, gîndirea nu se înfăţişează ca una ce 
pleacă liber de la sine şi se întemeiază pe sine însăși, ci este 
dependentă de un conţinut dat, conţinut care e speculativ, dar 
cuprinde în el şi modul existenței nemijlocite. Urmarea acestei 
determinaţii este că gîndirea, avînd această presupoziţie, se 
comportă în chip esenţial silogistic; silogismul este modul 
înaintării formal logice. Se înaintează de la o determinatie la 
alta, şi astfel de determinaţii, fiind particulare, sînt în genere 
finite ; determinarea se comportă aici ca determinare exterioară 
şi nu ca una ce se încheie laolaltă cu sine însăşi. De această formă 


finită este legat un conţinut nemijlocit, finit și el; avem aici ase 


* Cf. Buhle, op. cit., partea a V-a, p. 184; Abelard, Epist. XXI; 
'Tennemann, vol. VIII, secţiunea 1, pp. 162—163. ; 

forma finită a conţinutului în genere. Gîndirea nu este nici ea 
liberă, ci lipsa prezenței proprii (die Selbstlosigkeit) constituie 
determinaţia esenţială a conţinutului ei. Cînd exprimăm acest 
lucru în chip mai concret ne putem referi la ceea ce e omenesc 
şi, de exemplu, să vorbim despre sufletul concret uman, în 
genere, despre omenescul din om. Acestui concret i se datorește 
faptul că omul, ca fiinţă gînditoare şi simţitoare, are prezenţă 
proprie, faptul că un astfel de conţinut concret are rădăcini 
în gîndurile lui: acest concret constituie materialul pentru 
conștiința sa independentă. Gîndirea formală se orientează 
după această conştiinţă ; rătăcirile reflectării abstracte îşi au 
în această conştiinţă o ţintă care le fixează o limită şi le reduce 
la ce e concret uman. Modului de filozofare din această epocă 
îi lipsește însă un astfei de conţinut. Pe de o parte avem doc- 
trina bisericii, pe de altă parte omul laic, ieșit din această 
barbarie prin gîndire. Această barbarie constă în opoziţia ară- 
tată mai sus; ea este cu atît mai îngrozitoare, cu cît această 
opoziţie conține mai mult spirit. Or, întrucît această opoziţie 
în general subzistă, întrucît omul în el însuși, în ceea ce numim 
minte omenească sănătoasă, n-a pătruns încă pînă la raţionali- 
tate, el nu posedă nici un conţinut concret pentru orientarea 
gîndirii sale formale; orice reflectă el asupra unui astfel de 
conţinut depinde atunci, fără nici un frîu, de determinaţiile 
formale ale gîndirii formale, ale deducţiei silogistice. Determi- 
nările privitoare la raporturile naturale, la legi ale naturii etc. 
care eventual se întîlnesc nu se sprijină încă pe experiențe, 
încă nu sînt determinate de judecata omenească sănătoasă, de 
simțul comun. Conţinutul este şi în această privință lipsit de 
spirit ; iar aceste raporturi nespirituale sînt inversate atunci 
cînd este vorba să se ajungă la determinaţii privind ceea ce este 

. superior, la determinarea spiritualului — ele sînt transpuse 
în ceea ce e spiritual. 

157 Ne găsim aici în creştinism. Filozofia trebuie să se recon- 
stituie plecînd de pe poziţiile creştinismului. În păgînism rădă- 
cina cunoaşterii era natura exterioară şi cea subiectivă : eul, apoi 
aceasta ca gîndire nepersonală (selbstlos). Natura a avut sem- 
nificaţie pozitivă, afirmativă; tot astfel eulinterior, natural, al 
omului ; tot aşa gîndirea; de aceea toate acestea erau bune. 
Rădăcina adevărului în creştinism are un cu totul alt sens: 
adevărul creștinismului nu era adevăr numai împotriva zeilor, 
ci şi împotriva filozofiei, a naturii, împotriva conștiinței nemij- 
locite a omului. Natura aici nu mai este bună, este numai ceva 

negativ ; conştiinţa de sine, gîndirea omului, eul pur al lui, 
toate acestea primesc o poziție negativă în creştinism. Eul tre- 
buie să fie suprimat, el este certitudine nemijlocită ; natura nu 
are valoare, nu prezintă interes. Cer, soare, natură sînt cada- 
vre ; ele nu trebuie să trezească nici un interes. Tot astfel eul 
trebuie să se scufunde, şi anume în alt eu, dar într-un eu trans- 
cendent (jenseitiges); numai într-acesta trebuie să-și aibă eul 
valoarea sa. Acest alt eu, în care propriul eu trebuie să-și gă- 
sească libertatea, este mai întîi şi el un acest eu, nu un eu uni- 
versal. El nu are forma universalităţii ; este determinat, limi- 
tat în timp şi în spaţiu şi posedă în acelaşi timp semnificaţia 
absolutului, semnificaţia a ceea-ce-este-în-sine-şi-pentru-sine. 
Propriul eu este deci, pe de o parte, abandonat; ceea ce cîş- 
tigă conștiința de sine în schimb nu este ceva general, o gîndire, 
ci ea este scufundată în acest eu, — dar un eu transcendent. 
Prin urmare, ideea este conținutul absolut, conținutul concret 
suprem în care sînt unite contrariile absolut infinite ; acest con- 
ţinut este puterea care uneşte în sine cele ce pentru conştiinţă 
par a fi infinit îndepărtate unul de altul: muritorul cu abso- 
lutul. Acest absolut este el însuși mai întîi acesta ca acest con- 
cret, ca unitate — nu ca abstracţie —, ca unitate a generalu- 
lui şi a individualului; această conştiinţă concretă este, mai 
întîi, adevărul. 

Unul din punctele de plecare, cercetarea naturii, nu 
există aici pentru cunoaștere. Cercetarea naturii ne furnizează 
legi ; şi față de existenţele singulare ale naturii acest general, 
care e legea, are drept absolut. Aceste singularităţi sînt adu- 
nate, reunite, este degajată esența lor : acest interes nu e pre- 
zent în gîndirea medievală. Natura ca ce individual, precum şi 
legile ei, generalul, posedă numai semnificaţia a ceva negativ, 
care este, dimpotrivă, sacrificat pentru ceea ce este spiritual, 
ba sacrificat chiar  subiectivităţii spirituale : mersul naturii, 
lăsat pradă miracolelor de pretutindeni, este întrerupt. — Apoi, 
nu se mai ţine seama de faptul că şi eu sînt prezent în gîndire 
ca eu. În gîndire, eu am în mod esenţial semnificaţie afirmativă, 
nuca acest eu, ci ca eu care gîndeşte; acum însă conți- 
nutul adevărului este absolut fărîmițat, așadar gîndirea eului 
dispare. 

De această abandonare a necesităţii naturale este legat şi 
faptul că tot conținutul următor, tot acel adevăr care formează 
generalul naturii, este un adevăr dat, revelat. 'Temeiul pentru 
care acest conţinut este şi el adevărat apare ca ceva ce nu îmi 

aparține mie însumi, ci ca ceva primit în chip |impersonal. 
Este, fără îndoială, nevoie pentru aceasta de mărturia spiri- 
tului, eul cel mai intim al meu e prezent aici. Însă mărturia 
spiritului este în general ceva nedezvăluit, ceva ce nu se dez- 
voltă în sine mai departe; nu-şi creează conţinutul din sine, 
ci-l primește. Apoi : spiritul care conferă mărturie este la rîndul 
lui el însuşi deosebit de mine ca individ; spiritul meu creator 
este un altul, mie nu-mi rămîne decît păstaia goală a pasivităţii. 

Filozofia a trebuit să se nască din nou înăuntrul acestei 
poziţii dure. Prima prelucrare a acestui conținut, acţiunea 
universalului, a gîndului în cuprinsul acestui conţinut, este 
opera filozofiei scolastice. Sfîrşitul îl face opoziţia dintre cre- 
dință şi rațiune. Aceasta a simţit nevoia să se îndrepte spre 

159 natură pentru a obţine certitudine nemijlocită și pentru a 
găsi aceeaşi mulțumire în cuprinsul universalului, iar pe 
de altă parte în gîndirea veritabilă, în creația specifică 
din sine. 

Aceste determinații formează aici caracterul general al 
filozofării ; vom scoate în evidență pe scurt momentele ei 
principale. 

Ceea ce găsim mai întîi ca filozofii în evul mediu, la înce- 
putul formării unor state independente, sînt încă rămăşiţe 
sărăcăcioase ale lumii romane care, după căderea ei, dăduse 
înapoi sub toate raporturile. Astfel, în Occident nu se mai 
cunoştea aproape nimic în afară de Isagogia lui Porphir, de 
comentariile latine ale lui Boeţiu la scrierile de logică ale lui 
Aristotel şi de unele extrase din ele făcute de Casiodor, com- 
pendii extrem de sărace, şi în afară de tratatele, şi ele sărace, 
atribuite lui Augustin şi intitulate De dialectica şi De categoriis, 
aceasta din urmă o parafrazare a scrierii lui Aristotel despre 
categorii *. Acestea au fost primele remedii şi expediente ; tot 
ce este de natură mai exterioară şi mai formală se găseşte 
utilizat aici. 

Ansamblul filozofiei scolastice prezintă un aspect uniform. 
În zadar s-au străduit pînă acum unii să facă distincţii deter- 
minate şi să deosebească trepte în cuprinsul dominaţiei acestei 
teologii, începînd cu secolul al VIII-lea, ba chiar al VI-lea, pînă 
aproape în secolul al XVI-lea; această istorie de aproape o 
mie de ani a stat pe aceeași poziţie, a rămas la același principiu : 
a fost credinţă bisericească şi formalism, cel din urmă e o veș- 


* 'Tennemann, vol. VIII, secţiunea 1, p. 49. 

nică descompunere și învîrtire în sine însuşi. Răspîndirea scrie- 
rilor aristotelice n-a produs decît deosebiri de grad, şi nu pro- 
gres ştiinţific. Istoria filozofiei scolastice este, fară îndoială, 
istorie a unor bărbaţi, dar nu propriu-zis istorie a ştiinţei ; aceşti 
bărbaţi sînt pioşi, nobili, eminențţi. 


În mod obișnuit, expunerea istoriei filozofiei scolastice 
începe cu loan Scotus Erigena (secolulal IX-lea, în 
jurul anului 860); a nu se confunda cu Duns Scotus. Nu știm 
absolut precis care i-a fost patria : Scoţia, ori Irlanda. Numele 
de «Scotus» ne trimite la Scoţia, cel de «Erigena» la Irlanda. 
El e primul medieval cu care începe o filozofie adevărată, 
filozofie elaborată mai cu seamă potrivit ideilor neoplatonici- 
lor. De altfel, erau cunoscute ici şi colo unele scrieri de-ale 
lui Aristotel; le cunoștea deja şi Erigena; dar cunoașterea 
limbii elene era foarte limitată şi rară. Erigena dă dovadă de 
oarecare cunoaştere a limbii greceşti, ebraice şi chiar şi a 
limbii arabe ; nu ştim însă cum a ajuns să cunoască aceste limbi. 
El a tradus şi din greceşte în latineşte scrieri de-ale lui Dionisie 
Areopagitul, filozof grec de mai tîrziu, din şcoala alexandrină, 
care merge îndeosebi pe urmele lui Proclus. Astfel, a tradus 
De coelesti hierarchia şi altele, — după Brucker *, nugae et 
deliria platonica. Mihail Balbus, împărat al Constantinopo- 
lului, dăruise în 824 aceste scrieri împăratului Ludovic 
cel Pios; Carol Pleşuvul îl însărcină pe Scotus Erigena să 
le traducă pentru el; — Scotus petrecuse mult timp la curtea 
acestuia. Astfel a cunoscut ceva Apusul din filozofia alexan- 
drină. Papa îl certă pe Scotus, se pliînse de Scotus. Tradu- 
cătorului papa îi reproşase că „nu i-a trimis mai înainte 
lui, juxta morem, scrierea şi nu i-a cerut aprobarea”. După 
aceea Scotus Erigena a trăit în Anglia, ca rector al Academiei 
din Oxford, întemeiată de regele Alfred **. 

Scotus Erigena a elaborat şi scrieri proprii, scrieri care au 
oarecare profunzime şi ascuţime : Despre natură și diferitele ei 
trepte (De naturae divisione) ete. D-rul Hjort (Copenhaga) ne-a 
dat şi o culegere din scrierile lui Erigena (1823). — Scotus 
Erigena procedează filozofic, în felul neoplatonicilor (nu în 
mod liber din sine), povestind. În procedeul narativ al lui Pla- 


* Hist. crit. phil., vol. III, p.521. 
** Brucker, op. cit., pp. 614—617; Bulaeus, Hist. Univers. Parisiensis, 
vol. I, p. 184. 

ton şi al lui Aristotel, avem bucuria să întîlnim un concept 
nou, pe care îl găsim just şi profund din punct de vedere filo- 
zofic; aici totul e deja gata. Teologia lui Erigena n-a fost; 
clădită pe exegeză şi pe auctoritates patrum. Biserica însă a şi 
repudiat de mai multe ori scrierile lui. I s-au adus reproşuri și 
de către un sinod bisericesc care s-a ţinut la Lyon: ,,Ne-au 
parvenit scrierile unui om limbut care discută despre predesti- 
nația divină în mod omenesc, sau, cum spune el însuşi, cu argu- 
mente filozofice, fără să se sprijine pe Sfînta scriptură şi fără 
să recurgă la autoritatea părinților bisericii ; ci el apără predesti- 
naţția din sine aşezînd-o pe legile lui — el nu se supune legilor 
dumnezeești”” *. Despărțirea [de biserică] se va produce abia 
mai tîrziu. Acestea constituiau numai începutul. Dar Scotus 
Erigena nu aparține, propriu-zis, scolasticilor. 


B. PUNCTE DE VEDERE ISTORICE 
GENERALE 


Filozofia scolastică propriu-zisă se sprijină, dimpotrivă, 
pe doctrina bisericii ; la baza sa ea a așezat sistemul bisericesc. 
„Adevărata filozofie este adevărata religie, şi adevărata religie 
este adevărata filozofie”, spunea deja Scotus Erigena **. Avem 
doctrina bisericii în materie de credinţă, ea a fost fixată de tim- 

162 puriu în sinoadele bisericii. Credinţa bisericii evanghelice a 
existat deja înainte de aceste sinoade, însă biserica catolică 
se sprijină pe sinoade. — Principalele gînduri şi obiecte ale 
gîndirii proprii scolasticilor sînt : o) lupta dintre nominalism 
şi realism; f$) argumentele în sprijinul existenței lui Dumne- 
zeu, — un fenomen cu totul nou. 


* Tennemann, vol. VIII, secţiunea 1, pp. 71—72 (Bulaeus, op. cit., vol. I, 
p. 182): Venerunt ad nos cuiusdam vaniloqui et garruli hominis scripta, qui velut 
de praescientia et praedestinatione divina humanis et ut ipse gloriatur philosophicis 


argumentationibus disputans,... nulla scripturarum sive SS.Patrum 
auctoritate prolata, velut tuenda et sequenda sola sua praesumptione 
definire ausus est; ... ut non divinis scripturis, non auctoritatibus paternis se 
submittant. 


** De praedestinatione. Prooemium (Veterum auctorum, qui IX Saeculo 
de praedestinatione et gratia scripserunt, opera et fragmenta, cura Gilb. Mauguin, 
vol., I, Paris, 1650, p. 103). 

1. CLĂDIREA DOGMATICII CREȘTINE 
PE ARGUMENTE METAFIZICE 


Mai precis, eforturile scolasticilor au tins în primul rînd 
să clădească dogmatica bisericii creștine pe temeiuri metafizice. 
În consecinţă, totalitatea învățăturilor bisericii este tratată 
sistematic. Apoi, apar ramuri, modificaţii în această învăță- 
tură, care nu erau precizate de dogme. Înseşi acele temeiuri 
şi apoi aceste laturi speciale erau obiecte lăsate pe seama rațio- 
nării libere. Teologii aveau înaintea lor mai întîi filozofia neo- 
platonică ; maniera acestei şcoli este vizibilă la scolasticii mai 
vechi şi mai puri. — Anselm şi Abelard au devenit celebri 
printre scolasticii de mai tîrziu. 


a. ANSELM 


Anselm este considerat printre bărbaţii care au voit să 
demonstreze și pe calea gîndirii învăţăturile bisericii. Anselm, 
născut în Aosta (Piemont) în jurul ânului 1034, bărbat care s-a 
bucurat; de mare consideraţie, s-a călugărit la Bec în 1060. În 
1093 fu ridicat la rangul de arhiepiscop de Canterbury; 
a murit în 1109 *. El a încercat să privească și să demonstreze 
doctrina bisericii de pe poziţii filozofice ; se spune chiar că el 
este întemeietorul filozofiei scolastice. 

Referitor la raportul dintre credinţă şi gîndire Anselm 
spune următoarele : „Creştinul trebuie să ajungă prin credinţă 
la rațiune”, trebuie să înceapă cu credința, şi „nu să ajungă la 
credinţă plecînd de la rațiune; și mai puţin trebuie el însă, 
cînd nu este în stare să înțeleagă, să se îndepărteze de credință. 
Dar şi cînd poate pătrunde pînă la cunoaștere, bucuria creşti- 
nului este” că cunoaște ceea ce pînă aici numai credea; „cînd 
nu cunoaște, el venerează” — aşadar creştinul trebuie să 
rămînă fidel învățăturii bisericii. „Credinţa noastră trebuie să 
fie apărată cu rațiunea contra celor fără de Dumnezeu, şi nu 
contra creştinilor; deoarece despre aceștia se presupune că 
vor respecta angajamentul luat prin botez. Celor fără Dumnezeu 


* 'Tennemann, vol. VIII, secţiunea 1, pp. 115, 117. 

trebuie să li se arate cît de neraţional ne combat ei pe noi” *. 
Foarte. remarcabile sînt cuvintele de mai jos, cuvinte care 
conţin în ele întreg felul lui de a vedea. În tratatul său intitulat 
Cur Deus homo, care este bogat în speculaţii, Anselm spune : 
„Mi se pare că este o neglijenţă să fii tare în credință, şi să nu 
cauţi totodată să şi pricepi ceea ce crezi” **. O astfel de concep- 
ție este declarată azi orgoliu; cunoaşterea nemijlocită, cre- 
dința sînt considerate azi ca superioare cunoaşterii. Dar Anselm 
şi scolasticii şi-au propus contrariul, ca scop. 

Anselm poate fi socotit în chip cu totul deosebit, sub acest 
aspect, ca întemeietor al teologiei scolastice. Gîndul de a dovedi 
printr-un raționament simplu, ceea ce a fost crezut —adică exis- 

164 tența lui Dumnezeu — nu l-a părăsit zi şi noapte. La început, 
dorința de a demonstra adevărurile divine cu ajutorul rațiunii 
Anselm a considerat-o ca pe o ispită a diavolului şi era neliniş- 
tit şi îngrozit de ea. Dar în cele din urmă cu ajutorul grației 
divine demonstraţia i-a reuşit în al său Proslogium***. 

Anselm este vestit mai cu seamă datorită așa-numitului 
argument ontologic al existenței lui Dumnezu, elaborat de el 
după străduințe și eforturi îndelungate. Argumentul acesta 
a fost pînă în epoca lui Kant menţionat printre dovezile ce se 
aduc pentru a demonstra existența lui Dumnezeu, şi este invo- 
cat şi azi (de cei ce nu au ajuns pînă la poziţia kantiană). Argu- 
mentul lui Anselm se deosebeşte de ceea ce găsim la antici. 
Anume, aceştia spuneau că Dumnezeu, gîndul absolut, este 
obiectiv, există; deoarece, dat fiind că lucrurile lumii sînt 
accidentale, nu ele sînt ceea ce e adevărat în sine şi pentru 
sine, ci adevărul în sine şi pentru sine este infinitul. Mai tîrziu, 
dimpotrivă, la Anselm, cu care începe mișcarea opusă, îşi face 
apariţia opoziţia dintre gîndul însuşi şi fiinţă — opoziţie extre- 
mă infinită. Această abstracție pură, ajunsă la conştiinţă 


* Anselm, Epistol., XLI,1. 11 (Tennemann, vol. VIII, secţiunea 1, pp. 159— 
160): Fides nostra contra impios ratione defendenda est, non contra eos qui se 
Christiani nominis honore gaudere fatentur. Ab his enim juste exigendum est, ut 
cautionem in baptismate factam inconcusse teneant : illis vero rationabiliter ostenden- 
dum est, quam irrationabiliter nos contemnat. Christianus per fidem debet ad intel- 
lectum proficere, non per intellectum ad fidem accedere : aut si intelligere non valet, 
a fide recedere. Sed cum ad intelectum valet pertingere, delectatur : cum vero nequit, 
cum capere non potest, veneratur. 

** Cur Deus homo, I, 2: Negligentia mihi videtur, si, postquam confirmati 
sumus in fide, non studemus, quod credimus, intelligere. 

*** 'Tennemann, vol. VIII, secţiunea 1,p. 116; Eadmerus, De vita Anselmi 
(subjuncta operibus Anselmi editis a Gabr. Gerberon, 1721. Fol.), p. 6. 

abia în creștinism, această ruptură ca atare, a fost fixată de 
evul mediu, care s-a oprit la ea. Ca în reprezentare, aici apar 
pentru prima dată conceptul şi ființa, în opoziţia lor se caută 
legătura dintre ele. Se cunoştea din filozofia lui Aristotel de 
sigur, principiul metafizic potrivit căruia posibilitatea pentru 
sine nu este nimic, ci e absolut una cu realitata. Şi este demn 
de remarcat faptul că generalul şi ființa sînt opuse abia acum în 
forma aceasta abstractă, şi nu mai înainte, legea supremă fiind 
adusă astfel la conștiință; suprema profunzime este să faci să 
devină conştientă suprema opoziţie. — Argumentul lui Anselm 
derivă din conceptul că Dumnezeu este esența universală a esen- 
telor. Dacă, pe de o parte, problema principală era: ce este 
Dumnezeu ? şi universalul apărea ca predicat al lui, ca predicat 165 
a ceea-ce-este în chip absolut, se produce totuşi o inversare 
tocmai prin faptul că ființa devine predicat şi ideea absolută 
este cea afirmată în primul rînd ca fiind subiectul, însă subiec- 
tul gîndirii. De îndată ce, în felul acesta, este abandonată ființa 
lui Dumnezeu ca primă presupoziţie şi este afirmată ca ființă 
gîndită, conştiinţa de sine se află pe cale de a se reîntoarce în 
sihe; atunci se ivește întrebarea : există Dumnezeu ? 

Se ştie că primul argument propriu-zis metafizic al exis- 
tenţei lui Dumnezeu a luat întorsătura că Dumnezeu, ca idee 
a esenței care uneşte în ea toată realitatea, posedă în sine şi 
realitatea fiinţei. Conţinutul raționamentului lui Anselm este 
acesta : „Altceva este să afirmi că un lucru oarecare este în 
intelect, şi altceva este să-ţi dai seama că el există. Şi un igno- 
rant va fi convins că este în gînd ceva mai mare decît care nu 
poate fi gîndit altceva” ; — că intelectul posedă în sine o repre- 
zentare care este reprezentarea supremă. ,„Aceea ce e astfel, 
încît ceva mai mare nu poate fi gîndit, nu poate exista numai 
în intelect; deoarece dacă este luat numai ca ceva gîndit”, 
acest ceva nu posedă mărimea supremă ; „prin urmare, el poate 
fi luat şi ca existent : adică mai mare” decît ceea ce este numai 
gîndit. „Dacă aceea ce e atît de mare încît ceva şi mai mare 
nu poate fi gîndit ar fi numai în intelect, atunci aceea decît 
care nu poate fi gîndit ceva mai mare ar fi ceva decît care poate 
fi gîndit ceva mai mare. Ceea ce e atit de mare încît ceva mai 
mare nu poate fi gîndit există atît în intelect, cît şi în reali- 


268 FILOZOFIA EVULUI MEDIU. 1/1: FILOZOFIA SCOLASTICĂ 


tate”* ; reprezentarea cea mai înaltă nu poate fi numai în inte- 


16 lect, ei îi aparţine cu necesitate şi existenţa. Acest lucru este 


16 


a 


absolut just ; numai că nu este arătată trecerea, faptul că inte- 
lectul subiectiv se suprimă pe sine însuşi. Astfel reiese că ființa 
este în mod superficial subsumată universalului realității şi deci 
că ființa nu intră în opoziţie cu conceptul. Dar tocmai acest 
lucru interesează —adică tocmai acest lucru ridică problema. 
Cînd se spune realitate sau ceea ce e desăvîrşit, astfel că acesta 
încă nu este pus ca existînd, desăvîrgitul este ceva gîndit, şi e 
mai degrabă opus ființei decît ca aceasta să îi fie subsumată. 

Această argumentare a fost pînă la Kant considerată ca 
valabilă; în ea vedem străduința de a înțelege cu rațiunea 
doctrina bisericii. Acest punct este începutul filozofiei, este 
punctul care constituie tot interesul acesteia. Unul din contrarii 
este ființa, celălalt e gîndirea ; absolutul este ceea ce cuprinde 
în sine ambele contrarii ; un concept (după Spinoza) care con- 
ţine în sine ființa sa. Împotriva lui Anselm, trebuie să remarcăm 
că în argumentarea lui este dat modul de procedare al intelec- 
tului, al raționării scolastice. ,x) Există”, se spune, „gîndul 
unui ce suprem” ; această determinaţie este presupusă ca fiind 
ceea ce e prim (prius). B) A doua poziţie este : „trebuie deosebit 
între ceva gîndit, care există, şi ceva gîndit care nu există; 
aceasta este opoziţia. Obiectul care e numai gîndit şi nu există 
e un conținut necomplet ; tot astfel un conţinut care numai 
există fără să fie gîndit, ar fi de asemenea necomplet”. (Însă 
despre aceasta nu se vorbeşte ; în fapt, dacă Dumnezeu ar fi 
numai ființă, dacă el nu s-ar cunoaște pe sine însuşi ca con- 
ştiinţă de sine, el n-ar fi spirit, n-ar fi gîndire care se gîndeşte 
pe sine.) ,,/) Prin urmare, ceea ce este suprem trebuie să și 
existe”. Acest mers este mersul intelectului (conţinutul este 
just, forma e defectuoasă): Ceea ce e suprem, presupoziţia, 
este criteriu cu care trebuie să fie măsurat ceea ce urmează ; 
— determinaţia „un ce gîndit care nu există” este subsumată 
acestui ce suprem ca sub o regulă, şi nu e adecvată acesteia. 


* Proslogium, c. 2: Aliud est, rem esse in intellectu ; aliud, inleligere rem esse. 
— Convincitur ergo etiam insipiens, esse vel in intellectu aliquid, quo nihil majus 
cogitari potest; quia hoc, cum audit, intelligit : et quidquid intelligitur, in intellectu 
est. Et certe id, quo majus cogitari nequit, non potest esse in intellectu solo. Si enim 
vel in solo intellectu est, potest cogitari esse et in re : quod majus est. Si ergo id, quo 
majus cogitari non potest, est in solo intellectu: id ipsum, quo majus cogitari non 
potest, est quo majus cogitari potest. Sed certe hoc esse non potest. Existit ergo procut 
dubio aliquid, quo majus cogitari non valet, et in intellectu et in re. 

Argumentul lui Anselm are neajunsul de a fi elaborat 
potrivit modului formal logic. Privit mai de aproape, el conţine 
următoarele : Gîndim ceva, avem un gînd : gîndul este pe deo 
parte subiectiv, dar conţinutul gîndului este ceea ce e absolut 
general ; acesta există mai întîi ca gînd, deosebit de el este 
fiinţa. Cînd gîndim astfel ceva, cînd îl gîndim pe Dumnezeu 
(conținutul este indiferent), putem avea cazul ca conținutul să 
nu existe; drept ceea ce este tot ce e mai desăvîrşit con- 
siderăm ceea ce e gînd și totodată şi există. Dumnezeu este 
tot ceea ce e mai perfect ; dacă el n-ar fi desăvîrşit, el n-ar avea 
şi determinaţia fiinţei și ar fi simplu gînd ; prin urmare trebuie 
să-i atribuim lui Dumnezeu determinaţia fiinţei. Gîndirea şi 
ființa sînt opuse, acest lucru se spune; iar noi admitem că 
adevărat este ceea ce nu e numai gîndire, ci şi există. Dar gîn- 
direa aici noi nu trebuie să o considerăm ca pe ceva ce este 
numai subiectiv ; gînd înseamnă aici gîndul absolut, gîndul pur. 

Elementul formal, logic, pentru care Kant a şi atacat şi 
repudiat argumentul lui Anselm, repudiere reluată după Kant 
de întreaga lume, constă în faptul că presupoziţia acestuia este 
că unitatea fiinţei şi a gîndirii este cea mai desăvîrşită. — 
Conceptul, adevărata demonstraţie, cerea ca înaintarea să nu 
se efectueze după modul propriu intelectului, ci să se arate din 
însăși natura. gîndirii că, luată pentru sine, ea se neagă pe sine 
însăşi, că în ea rezidă determinaţia ființei însăși, adică să se arate 
că gîndirea se determină pe sine însăşi drept ființă. Invers: 
ar fi trebuit de asemenea să se arate că propria dialectică a 
ființei o face pe aceasta să se suprime pe sine însăşi și să se 
afirme apoi pe sine ca fiind universalul, gîndul. — Acest con- 
ţinut adevărat, unitatea fiinţei și a gîndirii, este conținutul 
veritabil pe care l-a avut Anselm în vedere, dar l-a avut înaintea 
sa în forma proprie intelectului. Cele două contrarii sînt iden- 
tice numai într-o a treia determinație — în ceea ce e suprem — 
care se află ca regulă în afara lor ; cu acest suprem sînt ele con- 
fruntate. 

A existat deja în acea epocă un călugăr cu numele Gau- 
nilon carea scris impotriva acestui argument al lui Anselm 
o carte intitulată Liber pro însipiente. Anselm însuşi a scris 
ca replică lucrarea sa Liber apologeticus adversus insipientem*. 
Gaunilon critică argumentul lui Anselm, invocînd acelaşi lucru 


* Tennemann, vol. VIII, secțiunea 1, p. 139, Brucker, op. cit., vol. III, 
p. 665. 

pe care l-a invocat în zilele noastre Kant, anume că ființa și 
gîndirea nu sînt identice : nu înseamnă absolut de loc că ceea 
ce e gîndit şi există *. Astfel, de exemplu, spune Kant **, 
gîndul, reprezentarea că avem 100 de taleri nu include în sine 
ființa [acestora]; aceasta este adevărat. Ceea ce este numai 
reprezentat nu există dar nici nu este un conţinut veri- 
tabil. Ține de natura a ceea ce e gîndit, cînd conţinutul lui este 
gîndirea însăşi, ca el să se determine pe sine drept ființă ; ceea 
ce nu există este numai reprezentare neadevărată. Însă 
aici nu este vorba despre aceasta, ci despre gîndirea pură; 
nici nu e nici o noutate că existenţa şi gîndirea diferă una de 
cealaltă, lucrul acesta îl ştia foarte bine şi Anselm. — 
Dumnezeu este infinitul, aşa cum corp şi suflet, fiinţă și gînd 
sînt legate laolaltă pentru vecie ; aceasta este definiția specula- 
tivă, adevărată a lui Dumnezeu. Argumentului pe care-l critică 
Immanuel Kant, critică reluată curent şi azi, după exemplul 
dat. de el, îi lipseşte numai înțelegerea unităţii gîndirii şi ființei 
cînd e vorba de infinit. 

Numai acest argument trebuie luat ca început. Alte argu- 
mente, de exemplu cel cosmologic, prin care se conchide de la 
accidentalitatea lumii la o esenţă, o ființă absolută, n-au 
epuizat ideea esenței absolute ca spirit, nu implică conștiința 
că esenţa absolută este un ce gîndit. Vechiul argument fizico- 
teologic invocat deja de Socrate, care pleacă de la frumuseţea, 
de la ordinea lumii, de la scopurile organice, afirmă, fără îndo- 
ială, existența unui intelect, a unei gîndiri mai bogate în fiinţa 
absolută, şi nu numai ființa nedeterminată a ei, dar nici acest 
argument nu implică conştiinţa că esența sau ființa absolută 
este ideea. Şi apoi, de ce fel de intelect e vorba? De un altul, 
nemijlocit. Există tot aşa şi dezordine ; acest spirit este pentru 
sine ; şi ceea ce trebuie să fie înțeles este altceva decît această 
ordine care apare în natură. 

Însă de la a-ţi pune problema existenței lui Dumnezeu, 
de la a face un predicat din ființa lui, din modul lui obiectiv 
de a fi, şi de la a şti că Dumnezeu este deci idee, este încă un 
mare pas de făcut pînă la a şti că ființa absolută este eu = eu, 
e conștiința de sine care gîndeşte; nu e ca predicat, ci astfel 
încît eu, oricine gîndeşte, este momentul acestei conștiințe de 
sine. Aici, unde vedem făcîndu-și pentru prima dată apariţia 


* Liber pro insipiente, c. 5. 
** Kritik d. reinen Vernunft (Critica raţiunii pure), p. 464 (ed. a 6-a). 

această formă, esența absolută trebuie luată ca fiind transcen- 
dentul (das Jenseits) conștiinței finite; aceasta își apare sieşi 
ca neant și încă nu a ajuns la sentimentul valorii sale. Ea posedă 
tot felul de gînduri despre obiecte, însăşi natura de lucru (die 
Dingheit) este pentru ea tot; concept, predicat; ; dar cu aceasta 
ea nu este încă reîntoarsă în sine, ştie despre esenţă, numai 
despre sine însăşi nu ştie. 

Anselm a tratat în mod filozofic şi Cur Deus homo. 

Cu aceasta Anselm a pus baza mai precisă a teologiei 
scolastice *. Lucrul acesta fusese făcut deja mai înainte, dar 
în chip mai limitat, referitor la unele dogme, chiar şi la Anselm. 
Scrierile lui arată adîncime, spirit. Anselm a fost acela care a 
pus în mișcare filozofia scolasticilor şi a îmbinat filozofia cu 
teologia ; teologia evului mediu este astfel mult superioară celei 
moderne. Niciodată n-au fost catolicii atît de barbari încît să 
creadă că adevărul etern n-ar trebui să fie cunoscut, sesizat 
şi filozofic. — Acesta este unul din elementele ce trebuie scoase 
în evidenţă la Anselm ; al doilea element îl constituie faptul că 
el a înțeles unitatea acelei opoziții supreme despre care am 
vorbit. 


b. ABELARD 


Lui Anselm i se alătură Petru Abelard cunoscut 
datorită erudiţiei sale, şi mai vestit în lumea sentimentelor 
prin iubirea lui pentru Eloiza şi prin destinul lui. Abelard a 
trăit pe la 1100, între anii 1079 şi 1142 **. După Anselm, 
Abelard s-a bucurat de mare vază ; a filozofat şi el despre doc- 
trina bisericii, cu deosebire despre trinitate, încercînd s-o demon- 
streze în chip filozofic. Abelard şi-a desfăşurat activitatea la 
Paris. După cum Bologna în acel timp era pentru juriști centru 
al ştiinţelor lor, tot astfel era Parisul pentru teologi. Parisul era 
pe atunci sediul teologiei filozofante. Abelard a vorbit aici adesea 
în faţa a o mie de ascultători. Ştiinţa teologică şi filozofarea 
despre ea era pe atunci în Franța, așa cum în Italia era juris- 
prudența, un moment principal ; moment extrem de important 
pentru dezvoltarea Franţei , care pînă acum a fost prea neglijat. 


* 'Tennemann, vol. VIII, secţiunea 1, p. 121. 
** Tiedemann, op. cit., vol. IV, p. 277; Brucker, op. cit., vol. III, p. 762. 

Anselm şi Abelard au contribuit mult la introducerea filo- 
zofiei în teologie. Linia aceasta a fost continuată în chip felurit 
chiar şi de mistici". Era valabilă concepţia că filozofia și 
religia sînt unul şi acelaşi lucru; ceea ce ele şi sînt în sine și 
pentru sine. Însă nu peste mult timp s-a ajuns la distincţia 
potrivit căreia „unele lucruri adevărate în filozofie ar putea să 
fie false în teologie”, distincţie negată de biserică **. În 1270 
s-a produs separarea celor patru facultăţi ale Universităţii din 
Paris. Prin aceasta filozofia a fost despărțită de teologie; 
însă i s-a interzis filozofiei să supună discuţiei dogmele teo- 
logiei ***. 


2. EXPUNEREA METODICĂ 
A DOGMATICII BISERICEȘTI 


Ceea ce a urmat după aceasta a fost forma mai precisă, 
mai determinată, pe care a primit-o teologia scolastică. Pe o a 
doua linie de mișcare a filozofiei scolastice principalul efort 
a fost acum îndreptat spre elaborarea metodică a dogmaticii 
bisericii creştine, înfăptuită în acelaşi timp în legătură cu 
amintitele temeiuri metafizice ; şi acestea erau expuse la toate 
tezele dogmatice, faţă în faţă cu contratemeiurile lor, încât 
teologia fu înfăţişată în forma unui sistem ştiinţifice — în timp, 
ce, mai înainte, instrucţia bisericească pentru formarea generală 
a preoţilor era mărginită la înşirarea una după alta a dogmelor 
şi la adunarea sentințelor și textelor referitoare la fiecare 
dogmă, scoase din cărțile lui Augustin și ale altor părinți ai 
bisericii. — Bărbaţii care au înfăptuit acest lucru au fost: 


a. PETRU LOMBARDUL 


Petru din Novara Lombardiei, la mijlocul secolului al 
XII-lea, este autorul acestei metode. Petru Lombardul 


* Vezi mai jos, pp. 195—196. 

** 'Tennemann (vol. VIII, secţiunea 2, pp. 460—461) citează dintr-un 
rescript al episcopului Ștefan : Dicunt enim, ea vera esse secundum philosophiam 
et non secudum fidem catholicam; quasi sint duae contrariae veritates, et quasi contra 
veritatem sacrae scripturae sit veritas in dictis gentilium damnatorum. 

*** Tennemann, vol. VIII, secțiunea II, pp. 457—458. 

a elaborat un întreg sistem de teologie scolastică, care a consti- 
tuit timp de secole o bază. El a compus astfel cele IV libri 
sententiarum ale sale ; de aceea a fost numit şi magister senten- 
tiarum. Fiecare învăţat scolastie avea atunci un predicat: 
doctor acutus, invincibilis, sententiosus, angelicus etc. Petru 
Lombardul a murit în anul 1164 *. Aceste sentințe au fost 
timp de secole baza dogmaticii bisericii. — 

Au făcut și alţii uz de un astfel de titlu; Robert 
Pulleyn a scris Sententiarum libros VIII**. — 

Petru Lombardul a adunat principalele determinări ale 
doctrinei bisericii din sinoadele şi din părinţii bisericii și a 
adăugat apoi, referitor la chestiuni particulare, întrebări sub- 
tile care au preocupat şcoala și au devenit obiect al disputelor 
scolastice. Petru însuși răspundea, desigur, la aceste între- 
bări, dar răspunsurile erau urmate. de contraargumente. Răs- 
punsul lui Petru lasă adesea chestiunea sub formă de problemă, 
încît întrebările ridicate nu primeau răspunsuri definitive. 
Sînt înşirate argumentele ambelor părți în controversă ; părinţii 
bisericii se contrazic, şi în favoarea ambelor părţi contrarii s-au 
adunat ọ mulţime de texte doveditoare. Astfel au luat naştere 
theses, la ele questiones, pentru acestea argumenta, contra 
acestora positiones şi, în sfîrşit, dubia, — după cum cuvintele 
erau luate într-un sens sau altul, după cum era acceptată 
cutare ori cutare autoritate. 

În felul acesta a fost totuşi introdusă o metodă. Acest 
mijloc al secolului al XII-lea este epoca în care scolastica a 
devenit mai generală ca teologie savantă (filozofică). Cartea 
lui Petru Lombardul a fost comentată în tot cursul evului 
mediu de doctores theologiae dogmaticae, care treceau de-acum 
drept păstrătorii oficiali ai învățăturii bisericii. Preoţimea 
avea în grija sa sufletele. Acești doctori dispuneau în genere de 
autoritate, ţineau sinoade, criticau şi condamnau cutare sau 
cutare învățături, cărţi etc. ca eretice, în sinoade sau în Sor- 
bona, o societate de astfel de doctori, la Universitatea din Paris. 
Ei pot fi consideraţi ca un fel de părinţi ai bisericii în ce pri- 
veşte dogmatica creştină, iar întrunirile lor ca adunări ale 
bisericii. 


* Brucker, op. cit., vol. III, pp. 764—767. 
** Ibidem, pp. 767—768. 

Ei au luat poziţie cu deosebire împotriva scrierilor elabo- 
rate de mistici, cum erau scrierile lui Amalrich și cele 
ale elevului acestuia: David din Dinant, mistici care, 
asemenea lui Proclus, s-au reîntors în concepţiile lor la uni- 

173 tate. Amalrich, acuzat de erezie în 1204 *, spunea, de exemplu : 
„Dumnezeu este totul, Dumnezeu şi creatura nu se deosebesc; 
în Dumnezeu sînt toate lucrurile, Dumnezeu este unica, uni- 
versala substanță” **. „David afirma : Dumnezeu este prima 
materie (547) şi totul este una, potrivit materiei, şi Dumnezeu 
este tocmai această unitate. El a împărţit toate lucrurile în 
trei clase : corpuri, suflete, substanţe eterne, nemateriale sau 
spirite. Principiul indivizibil al sufletelor este vo, acela al 
spiritelor este Dumnezeu. Aceste trei principii sînt identice, 
şi-n consecinţă toate lucrurile sînt după esenţă una” ***. Cărţile 
lui au fost arse ****. Celălalt scolastic celebru aici a fost: 


b. TOMA DIN AQUINO 


Toma din Aquino a fost tot atît de vestit ca şi 
Petru Lombardul. Toma s-a născut din neamul conților Aquino, 
în provincia napolitană, în castelul părintese numit Rocca- 
sicca, în 1224. El a intrat în ordinul dominicanilor și a murit 
în 1274, în cursul unei călătorii spre Lyon, voind să participe 
la un sinod bisericesc ce se ţinea în acest oraş. Toma a fost 
elevullui Albertus Magnus. A scris comentarii asupra lui Aristotel 
şi asupra lui Petru Lombardul și a compus el însuși o Summa 
theologiae (summa înseamnă sistem), operă care, împreună cu 
celelalte scrieri ale lui, i-au adus cea mai mare consideraţie. 
Summa lui Toma este una din cărțile principale ale întregii 
teologii scolastice. El a fost stăpîn pe o întinsă cunoaștere a 
teologiei şi a lui Aristotel ; i s-a spus gi doctor angelicus, doctor 
communis, şi «al doilea Augustin » *****. 

174 Se găsesc, fără îndoială, în această carte formalităţi logice, 
dar nu subtilități dialectice, ci temeinice gînduri metafizice 


* 'Tenneman, vol. VIII, secţiunea 1, p. 317. 
** Brucker, op. cit., vol. III, p. 688. 
*** Thomas Aquinas, In IV libros sentent., l. II, dist. 17. qu. 1, art. 1; 
Alberti Magni, Summa theol., partea I, tract. IV, qu. 20 (Opera, vol. XVII, p. 76). 
**** 'Tennemann, vol. VIII, secţiunea 1, p. 325. 
*»*** Ibidem, secţiunea 2, pp. 550—553; Brucker, op. cit., p. 802. 

(speculative) referitoare la întregul cuprins al teologiei şi filo- 
zofiei. A adăugat şi el întrebări, răspunsuri și îndoieli şi a 


indicat punctul de care depinde soluția. Sarcina și preocuparea. 


principală a teologiei scolastice a fost de aici înainte aceea de 
a desăvîrşi Summa lui Toma. Și tot astfel au fost scrise multe 
cărți asupra acestor sententiae ale lui Petru Lombardul. Lucrul 
principal era elaborarea filozofică a teologiei și continuarea 
sistematizării ei. Petru Lombardul și Toma din Aquino sînt 
în această privinţă scolasticii cei mai celebri, şi operele lor au 
fost puse mult timp la baza tuturor elaborărilor savante ulte- 
rioare. 

Toma a fost realist. La baza concepţiei sale se găsesc forme 
aristotelice, de exemplu, forma substanţialului (forma substan- 
tialis), analogă entelehiei (Evtpyea) lui Aristotel. În ce 
priveşte doctrina cunoaşterii, Toma spunea : lucrurile materiale 
constau din formă şi materie ; sufletul are în sine forma sub- 
stanţială a pietrei *. 

Cit priveşte elaborarea formală a teologiei filozofice, este 
celebru un al treilea scolastic: 


Cc IOAN DUNS SCOTUS 


Duns Scotus, doctor subtilis, franciscan, născut în 
Dunston, în comitatul Northumberland, a avut pînă la 30 000 
de ascultători. În anul 1304, Scotus a mers la Paris, iar în 1308 
la Colonia, ca doctor al noii universităţi înființate aici. A fost 
primit aici cu mare pompă, dar muri în curînd după sosirea sa, 
lovit de apoplexie ; se spune că ar fi fost înmormîntat de viu. 
Se mai spune că ar fi trăit numai 34 de ani, după alții 43, iar 
după alţii 63 de ani; anul naşterii sale este necunoscut **. A 
scris comentarii la Magister sententiarum (Petra Lombardul), 
comentarii care i-au creat faima unui gînditor foarte subtil. 
începînd, cît privește ordinea chestiunilor, cu demonstrarea 
necesității unei revelații supranaturale faţă de simpla lumină 
naturală a rațiunii ***. Duns Scotus a adăugat la fiecare 


* 'Tennemann, vol. VIII, secţiunea 2, pp. 554—561. 
** Brucker, op. cit., vol. III, pp. 825—828; Bulaeus, op. cit., vol. IV, 
p. 970. 
*** Duns Scotus, In Magistrum sententiarum. Prooemium (Tennemann, 
vol. VIII, secțiunea 2, p. 706). 

sentință o mulţime de distinctiones, quaestiones, problemata, 
solutiones, argumenta pro et contra. Din cauza subtilităţii sale 
el a fost numit și Deus inter philosophos. I s-au adus laude 
colosale. Se spunea despre el că „a dezvoltat atît de mult 
filozofia, încît ar fi putut fi chiar el inventatorul ei, dacă ea 


„n-ar fi existat deja mai înainte; a cunoscut misterele 

credinţei în așa măsură, încît acestea aproape n-au mai fost 
pentru el credinţă: a cunoscut secretele providenţei ca 
și cînd le-ar fi pătruns cu mintea; însușirile îngerilor, ca şi 
cînd el însuși ar fi fost un înger; în cîţiva ani, el a scris atît 
de mult, încît pentru a-l citi abia dacă ajunge viața unui 
singur om (unus) şi pentru a-l înţelege abia dacă există 
cineva”? *. 

El a afirmat principiul individuaţiei și a susţinut că uni- 
versalul este formal **. Potrivit tuturor mărturiilor, se pare 
că Duns Scotus a împins metoda scolastică a disputei şi materia 
ei pe culmea ei cea mai înaltă, născocind o infinită mulţime de 
formule, de cuvinte noi, barbare, de asociaţii şi distincţii. 
Maniera lui constă în sprijinirea unei propoziţii ori sentințe 
oarecare printr-un şir lung de argumentări silogistice urmat de 
un lanţ asemănător de argumentări în care o combate. Metoda 
pro et contra cu argumente şi contraargumente, Scotus a dus-o 
pe cea mai înaltă culme a ei. Cu această metodă totul a fost 
iarăşi, disociat, descompus ; iată de ce el trece drept inventator 
al metodei ,„quodlibetale”. Quodlibeta se numeau culegerile de 
diverse scrieri privitoare la diferite obiecte tratate în maniera 
obișnuită a disputării, care vorbeşte despre toate, dar nu în 
ordine sistematică şi fără să fie elaborat şi înfățișat un întreg. 
Ceilalţi scolastici au scris însă summae. Latina lor este foarte 
barbară, dar e bine potrivită cu precizia filozofică. 


3. CUNOȘTINȚA CU SCRIERILE 
ARISTOTELICE 


În continuare trebuie să reținem o a treia direcţie, 
împrejurarea istorică exterioară că la sfîrşitul secolului al XII- 
lea și în secolul al XIII-lea teologii apuseni au făcut cunoştiință 


* Brucker, op. cit., p. 828; şi nota din Sancrutius. 
** Vezi mai jos, pp. 183—184, 187. 

mai generală cu scrierile lui Aristotel şi cu comentatorii lor greci 
şi arabi, în traduceri latine. Aceste scrieri au fost de atunci 
întrebuințate mult de ei, comentate mai departe şi argumen: 
tate. Drept urmare, prețuirea şi vaza lui Aristotel, admiraţia 
faţă de el au crescut enorm. Calea care a dus la această cunoș- 
tinţă cu Aristotel a fost deja arătată *. Pînă aici cunoașterea 
scrierilor lui Aristotel fusese săracă ; ea se limita la Logica Sta- 
giritului, cunoscută prin Boeţiu, Augustin, Casiodor ** ; la 
Scotus Erigena constatăm deja cunoașterea limbii elene, dar 
acesta este fapt izolat. Abia mai tîrziu au făcut apusenii cunoş- 
tință mai de aproape cu scrieri aristotelice. În Spania, sub 
arabi au înflorit multştiinţele, şi anume universitatea din Cordova 
în Andaluzia devenise centru al erudiției. Mulţi apuseni veneau 
aici, cum a fost , de exemplu, papa Silvestru al II-lea, cunoscut 
mai înainte sub numele de Gerbert, care pe timpul cînd era 
călugăr fugise în Spania ca să studieze la arabi ***. Arabii 
cultivau cu deosebire știința medicală şi chimia (alchimia). 
Medicii creştini studiau în Spania cu profesori evreo-arabi. 
În primul rînd au fost studiate metafizica și fizica (filozofia 
naturii) lui Aristotel; din aceste scrieri s-au făcut extrase 
(summae). 


a. ALEXANDRU DIN HALES 


Cunoștinţa cu Aristotel devine mai întîi vizibilă în scrierile 
lui Alexandru din Hales (mort în 1245), doctor 
irrefragabilis* ** *. Împăratul Frederic al II-lea de Hohenstaufen 
a dispus apoi să fie aduse de la Constantinopol cărţi de-ale lui 
Aristotel şi să fie traduse în limba latină *****. La început, cînd 
au apărut pentru prima dată scrierile aristotelice, biserica a 
făcut dificultăți. Un sinod bisericesc ținut la Paris în 1209 a 
interzis citirea Metafizicii şi Pizicii lui Aristotel și summae-le 
extrase din ele, precum şi ţinerea de prelegeri despre ele ******. 


* Vezi mai sus, pp. 130—131. 

** Vezi mai sus, p. 159. 
*** Trithemius. Annal Hirsaugiens, vol. I, p. 135. 
**** Brucker, op. cit., vol. III, p. 779. 

***** Tennemann, vol. VIII, secțiunea 1, pp. 353—358, şi tot aici nota 3 
(comp. Jourdain, Geschichte der aristotelischen Schriften im Mittelalter, trad. de 
Stahr, pp. 165—176). 

»* + Tennemann, op. cit., p: 359; Bulacus, op. cit., vol. III, p. 82. 

Astfel, cardinalul Robert Corceo merse la Paris, unde vizită 
Universitatea: ut ordinaria lectione libri dialectici Aristotelis 
legantur, libri auteum Aristotelis metaphysici et de naturali philo- 
sophia, summaeque ex iis confectae doctrinaque Dinantii et Alma 
rici haereticorum et Mauritii Hispani a nemine discatur lega- 
turque’ *. Iar papa Grigore, într-o bulă adresată Universității 
din Paris (1231), fără să amintească de Metafizică, interzise 
cărțile de fizică pînă ce nu vor fi cercetate și curățite de orice 
suspiciune de greşeală **. Dar mai tîrziu (1366), dimpotrivă, 
doi cardinali ordonară ca nimeni să nu poată deveni magistru 
dacă n-a studiat prescrisele cărţi ale lui Aristotel, printre care 
şi Melafizica şi unele de fizică, și nu s-a dovedit capabil să le 
explice ***. Logica şi Metafizica lui Aristotel au fost desfăcute 
în distincţii infinite şi turnate în forme silogistice particulare, 
care constituiau baza tratării materiilor. 

Printre cei ce s-au distins prin comentarea scrierilor aristo- 
telice trebuie să fie remarcat în mod deosebit : 


b. ALBERT CEL MARE 


Albert cel Mare (Albertus Magnus) este cel mai 
vestit scolastic german. A aparținut familiei nobile von Boll- 
städt. Magnus este fie nume de familie, fie că i s-a dat ca 
titlu de glorie. S-a născut în 1193 sau în 1205 în Lauingen, pe 
Dunăre. A studiat la început în Padua, unde călătorul poate 
vedea şi azi camera de lucru a lui Albert. În anul 1221 el 
deveni călugăr dominican şi a trăit apoi în Colonia, ca pro- 
vincial al ordinului, în Germania. A murit în 1280. 

Se povesteşte despre el că în tinerețe se arăta foarte redus 
din punct de vedere intelectual, pînă în momentul în care, după 
legendă, îi apăru fecioara Maria însoțită de alte trei femei 
frumoase. Fecioara Maria l-a îndemnat să facă filozofie, l-a 
vindecat de debilitatea lui mintală şi i-a făcut promisiunea 
că va lumina biserica şi, cu toată ştiinţa sa, va muri ca drept- 
credincios. Aşa s-a și întîmplat, căci cinci ani înainte de a muri 
Albert îşi uită toată filozofia și muri apoi într-adevăr sărac cu 
duhul şi drept-credincios, cum fusese în tinereţea sa. Iată de ce 


* Brucker, op. cit., p. 697. 
** Bulaeus, op. cit., p. 142. 
*** Launoius, De varia Aristot. fortun. in Academia Paris, c. IX, pa 210. 

se citează despre el vechea zicală: Albertus repente ez. asino 
factus philosophus, et ex philosopho asinus. Anume, prin știința 
lui se înțelegea atunci cu deosebire vrăjitoria. Fiindcă, deşi 
scolasticii propriu-zise natura îi era cu totul străină — scolas- 
tica fiind, dimpotrivă, complet oarbă în ce priveşte natura —, 
Albert s-a ocupat totuşi cu lucrurile naturale, confecționînd 
între altele, o maşină de vorbit de care elevul său, Toma din 
Aquino, s-a speriat şi pe care a lovit-o, văzînd în ea o operă 
a diavolului. Faptul că Albert primise şi ospătase pe Wilhelm 
din Anglia în miezul iernii într-o grădină înflorită a fost consi- 
derat ca o vrăjitorie a lui *, — în timp ce în Faust noi găsim 
grădina de iarnă ceva cu totul natural. 

Albert a scris foarte mult ; mai avem de la el încă 21 de 
in folio. A scris despre Dionisie Areopagitul, a comentat Ma- 
gister sententiarum, era versat perfect în autorii arabi și evrei, 
precum cunoștea bine și operele lui Aristotel, deși nu știa 
nici greceşte și nu pricepea nici araba. A scris şi despre fizica 
lui Aristotel. Găsim la el un exemplu de redusă cunoaştere a 
istoriei filozofiei : el derivă cuvîntul de epicureu din faptul că 
ei stau Ex! cutem, pe pielea cea leneşă, sau de la cura, fiindcă 
epicurienii îşi bat capul cu multe lucruri inutile (supereurantes). 
Pe stoici şi i-a închipuit ca pe elevii noştri corişti; ei erau, 
spunea acesta, oameni care compuneau cîntece (facientes canti- 
lenas) și hoinăreau prin portice; deoarece, observă el — aici 
foarte savant —, primii filozofi şi-au îmbrăcat filozofia în 
versuri, pe care le-au recitat apoi în aceste galerii; de aceea 
au fost ei numiţi « cei ce stau prin portice » (stoici) * *. Se poves- 
teşte că Albert a considerat ca primi epicurieni pe Hesiod, pe 
Athalius sau Achalius (despre care noinu ştim nimic), pe Caecina, 
sau, cum îl numesc alții, Tetinus, un prieten (familiaris) al 
lui Cicero, şi pe Isaacus, filozof izraelit (nu se știe cum ajunge 
acesta aici); printre stoici Albert citează pe Speusip, Platon, 
Socrate şi Pitagora ***. 

Aceste anecdote ne oferă o icoană a stării în care se găsea 
cultura pe timpul acela. Lucrul principal este însă cunoștința 
cu Aristotel, şi îndeosebi cu Logica lui, care se păstrase din 
timpurile cele mai vechi. Prin logica aristotelică arguţia dialec- 
tică a fost și mai mărită şi au fost dezvoltate în chipul cel mai 


* Brucker, op. cit., vol. III, pp. 788—798. 
** Alberti Magni, Opera, vol. V, pp. 530—531. 
„** Gassendi, Vita Epicuri, I, 11, p. 51. 

întins aceste forme proprii intelectului, în timp ce elementul 
cu adevărat speculativ la Aristotel a rămas în umbră pentru 
spiritul exteriorităţii și deci totodată al lipsei de rațiune. 


4. OPOZIȚIA DINTRE REALISM 
ȘI NOMINALISM 


Ceea ce trebuie să mai relatăm este un punct de vedere 
principal care a interesat evul mediu. O problemă filozofică 
particulară a fost discutată aproape în tot timpul duratei 
scolasticii, problema controversei dintre realişti şi nomi- 
nalişti. Cît priveşte în general această controversă, ea se 
referă la opoziţia metafizică dintre universal și individual, opo- 
ziţie care preocupă filozofia scolastică timp de mai multe secole 
şi a cărei cercetare constituie pentru ea un mare titlu de 
glorie. Deosebim nominalişti şi realişti mai vechi şi mai noi. 


a. ROSCELIN 


Originea controversei urcă pînă în secolul al XI-lea, și 
celebrul Abelard apare deja ca adversar al lui Roscelin. 
Roscelin este cel mai vechi nominalist. El a scris şi împotriva 
trinităţii * şi a fost condamnat pentru erezie de un sinod 
bisericesc ţinut la Soissons în 1092 **. Însă Roscelin a exer- 
citat puţină influenţă. Abelard a fost şi el printre nominaliștii 
mai vechi. 

Este vorba de universale, adică de ceea ce e general sau de 
genul, de esenţa lucrurilor, numită de Platon idee ; astfel sînt : 
ființă, omenire, animal. Urmaşii lui Platon afirmau ființa 
acestor universale ; acestea au fost individualizate, modul-de-a- 
fi-masă (die Tischigkeit) trebuia să fie şi el real. Discuţia este 
dusă spre a se ști dacă aceste universale sînt ceva real în sine 
şi pentru sine, în afara subiectului gînditor, şi sînt independente 
de lucrurile individuale existente; sau dacă universalul este 
numai nominal, dacă el există numai în reprezentarea subiec- 
tivă, dacă este numai un lucru al gîndului. Noi ne facem repre- 


* Anselmus, De fide trinitatis, c. 2—3; Epist. XLI, 1. 11. 
** Tennemann, vol. VIII, secțiunca 1, p. 158. 

zentări despre lucru : spunem despre acesta că „este albastru” ; 
aceasta aste ceva general. Astfel de generalităţi sînt ele reale în 
afara gîndului, încît să existe în lucrurile individuale indepen- 
dent de individualitatea lucrului şi independente una de alta? 
Cei ce afirmau că universalele sînt existenţe reale în afara 
subiectului gînditor, deosebite de lucrul individual, că esența 
lucrurilor este numai ideea au fost numiţi realiști, numire 
cu sens tocmai contrar sensului pe care îl are azi termenul de 
« realism ». Anume, acest termen are la noi înțelesul că lucrurile, 
aşa cum sînt ele date nemijlocit, posedă o existență reală; 
idealismul se situează pe poziția opusă. Mai tîrziu, idealism a 
fost numită filozofia care atribuie realitate numai ideilor, în 
timp ce afirmă că lucrurile, în modul lor de apariţie individuală, 
nu sînt adevărate. Realismul scolasticilor susține că universalul 
este ceva de sine stătător, existent-pentru-sine, real : ideile nu 
sînt supuse distrugerii, cum sînt lucrurile naturale, ele sînt 
neschimbătoare şi numai ele sînt ființă adevărată. Dimpotrivă, 
ceilalți, adică nominaliştii sau formaliștii, afirmau că univer- 
salul este numai reprezentare, generalizare subiectivă, prcdus 
al spiritului care gîndeşte. Cînd formăm genuri etc. acestea nu 
sînt decît nume, ceva formal, ceva ce este produs de suflet, ceva 
subiectiv, sînt reprezentări pentru noi, făcute de noi; numai 
individualul este real. 

Iată deci care este problema ! Ea prezintă interes mare, şi 
aici este vorba de o opoziţie mult superioară celei pe care au 
cunoscut-o anticii. Roscelin vedea în conceptele generale numai 
o necesitate a limbii. El susținea că universalele nu sînt altceva 
decît simple concepte abstracte, că ideile sau universalele — 
fiinţă, viaţă, rațiune — sînt simple nume de genuri și în sine 
nu sînt ceva real; că ceea-ce-este, cînd e vorba de ele, se 
află numai în individ, nu este ființa însăși; ceva viu există 


numai în individ, viaţa însăşi, ca atare pentru sine, nu posedă. 


realitate generală, proprie *. Istoria realiştilor şi nominaliştilor 
este de altfel foarte obscură; ştim mai mult despre elementul 
teologic decît despre această latură a scolasticii. Realiştii şi 
nominaliştii s-au diferențiat după cîteva păreri şi nuanţe parti- 
culare. 


* Rixner, Handbuch der Geschichte der Philosophie, vol. II, p. 26 (cd. 1); 
Anselmus, De fide trinitatis, c. 2. 

b. WALTER DIN MONTAGNE 


Walter din Montagne (m. 1174) a tins spre 
unirea particularului cu generalul: generalul trebuie să fie 
individual, universalele trebuie să fie unite cu indivizii, potrivit 
esenței lor *. — Mai tîrziu, cele două partide au ajuns celebre 
sub numele de tomişti, de la Toma din Aquino, domini- 
canul [realiști], şi de scotiști, de la Duns Scotus, fran- 
ciscanul [nominalişti ]. 

Totuși, precizarea dacă conceptele generale sînt reale, și 
în ce măsură, a suferit modificări diverse, iar partidele în con- 
troversă au primit nume foarte diferite. Nominalismul extrem 
considera, aşadar, conceptele generale drept simple nume și 
atribuia realitate numai indivizilor : generalul (universalele) 
posedă realitate numai în limbă. Realismul susţinea, invers, 
că în lucrurile individuale nu există realitate, reale fiind numai 
universalele, iar ceea ce le deosebeşte nu este decît accident 
sau diferență pură. Trecerea de la universal la particular şi 
invers nu o pot face nici unii, nici ceilalți. Au existat printre 
ei unii care au sesizat gîndul just că delimitarea generalului — 
şi anume a ceea ce e absolut general, a ființei, a entității —, 
individuaţia, este o negaţie. Alţii au înțeles că acest ceva ce 
delimitează este el însuși ceva pozitiv, dar este una cu gene- 
ralul nu prin compoziţie, ci stă într-o legătură metafizică cu 
acesta, e adică într-o legătură ca aceea care leagă gînd cu gînd, 
ceea ce implică şi faptul că individualul este numai o expresie 
mai explicită a ceea ce este deja conţinut în conceptul general ; 
astfel încît conceptele, cu toată diviziunea lor şi cu toată 
diferența pusă în ele, rămîn totuşi simple. De altfel, ființă, 
entitate sînt pur şi simplu concepte **. 

Toma, realist, punea ideea generală ca nedeterminată, indi- 
viduația, în materia desemnată (materia signata), în materia 
cu cele trei dimensiuni, adică determinaţii ale ei. Principiul 
originar este idee universâlă ; forma poate exista pentru sine, 
actus purus (Aristotel); identitatea materiei cu forma, formele 
materiei ca atare sînt mai îndepărtate de principiul originar ; 
substanţele gînditoare sînt simple forme ***. — Pentru Scotus 


* 'Tennemann, vol. VIII, secţiunea 1, p. 339; Joh. Sarisberiensis, Meta- 


logicus, 1. II, c. 17. 
** Tiedemann, op. cit. vol. V, pp. 401—402; Suarez, Disputationes meta- 
physicae, disp. I, secțiunea 6. 
2 E Ibidem, vol. IV, pp. 490—491; Thomas Aquinas, De ente et essent., 
c. şi 5. 

generalul este mai curînd unul individual (das individuelle Eins). 
Unul poate exista și în alţii, materia nedeterminată devine indi- 184 
viduală printr-un adaos interior, pozitiv ; esenţa lucrurilor o 
constituie formele lor substanţiale *. Scotus şi-a bătut mult 
capul cu această problemă. Formalișştii recunoşteau universa- 
lelor numai o realitate ideală în intelectul contemplator divin şi 
omenesc **. Legătură strînsă cu această problemă are gîndul — 
pe care-l întîlnim mai întîi la scolastici — de a căuta şi prezenta 
aşa-numite argumente pentru existența lui Dumnezeu ***. 


c WILLIAM OCCAM 


Opoziția dintre idealiști şi realiști şi-a făcut apariţia, fără, 
îndoială, deja de timpuriu, însă ea a fost dezvoltată abia mai 
tîrziu şi împinsă pe poziţiile ei extreme cu deosebire de francis- 
canul William Occam, originar din satul Occam, comi- 
tatul Surrey (Anglia). William Occam a primit epitetul de 
doctor învinoibilis. Apogeul activităţii lui cade la începutul 
secolului al XIV-lea. Începînd cu el, controversa dintre realiști 
şi nominaliști a trezit interes general. — Anul naşterii lui nu 
este cunoscut. A fost foarte celebru datorită îndemînării cu 
care a știut să mînuiască armele logicii : era ascuţit în desco- 
perirea distincţiilor și fecund în aflarea argumentelor şi contra- 
argumentelor etc. El a pus, după Abelard, din nou problema 
universalelor la ordinea zilei, a fost apărătorul principal al 
nominalismului, care, pînă aici, avusese numai prieteni izolați 
(Roscelin, Abelard). Elevii lui au fost numiți occamiști ; fran- 
ciscanii erau occamişti, iar dominicanii, după Toma din Aquino, 
tomiști. Raportul dintre ordinele călugărești şi relaţiile politice 
şi-a spus aici și el cuvîntul. Occam (şi ordinul din care făcea 
parte) a apărat în chipul cel mai hotărît pretenţiile principilor 
— ale regelui Franţei şi ale împăratului Germaniei, Ludovic 
de Bavaria — împotriva pretențiilor papii, la o adunare a ordi- 


* Tiedemann, op. cit., vol. IV, pp. 609—613; Scotus, În Magistrum 
sententiarum, 1. II, dist. 3, qu. 1—6. 
** Rixner, op. cit., vol. II, p. 110. 
*** Vezi mai sus, pp. 163—169. 

nului său, ţinută în 1322, şi în alte împrejurări. Occam a spus 
împăratului, între altele : Tu me defendas gladio, ego te defendam. 
calamo. Iată de ce opoziţia dintre ordinul franciscan și cel 
dominican prezintă o înaltă însemnătate și din punct de vedere 
politic. În 1328 Occam a fost pus sub anatemă și în 1343 a 
murit la München *. 

Anume se punea întrebarea (într-o scriere a lui Occam): 
„dacă ceea ce este indicat nemijlocit și în mod proxim prin 
universal și prin univoc este un lucru adevărat în afara sufle- 
tului, este ceva intrinsec și esenţial în lucrurile cărora le e 
comun şi univoc şi este distinct de acestea în mod real 
(realiter)”* *. Determinaţia realiștilor, care răspundeau afirmativ 
la această întrebare, este relatată astfel: „Există o părere, 
spune Occam, potrivit căreia fiecare universal, fiecare univoc 
este un lucru ce există realiter în afara sufletului, în fiecare 
individ, şi că ființa (esența) fiecărui individ este în mod 
real distinctă de fiecare individ” — de individualitatea aces- 
tuia — „şi de fiecare universal; încît omul general este 
un lucru adevărat în afara sufletului, care există realiter în fie- 
care om, distinct de fiecare, distinct de viețuitorul în general 
şi de substanța universală, și deci de toate genurile şi speciile, 
atit de cele subalterne, cît şi de cele nesubalterne”. Univocul 
nu este identic cu eul, cu ultimul punct al subiectivităţii. Omul 
există, e ceva viu etc.; omenire, rațiune, fiinţă, 
viaţă sînt predicate, sînt universale. Toate acestea sînt repre- 


186 zentate ca existînd pentru sine în individ : genurile ca şi spe- 


ciile, subalterne şi nesubalterne ; primele sînt, de exemplu, 
culoare etc., acestea din urmă sînt esenţă etc. „Cite predicabile 
(predicabilia) generale” — de exemplu calitatea — sînt în obiec- 
tulindividual, „tot atîtea lucruri real distincte sînt în el, lucruri 
dintre care fiecare se deosebeşte realiter de celelalte şi de 
acel lucru individual, şi” totuși fiecare rămîne un univocum ; 
„toate aceste lucruri nu sînt nicidecum înmulţite în sine, oricît 
ar fi înmulţite exemplarele singulare care există în fiecare 


* Brucker, op. cit., t. III, pp. 846— 848. 

** Occam, 1. I sentent., dist. II, qaest. 4: Utrum illud, quot immediate et 
prosime denominatur ab intentione universalis et univoci, sit aliqua vera res extra 
animam, intrinseca et essentialis illis, quibus es communis et univoca (nu trebuie 
intercalat un et sau ceva asemănător aici?) distincta realiter ab illis. 

individ al aceleiaşi specii” *. Aceasta este reprezentarea cea mai 
radicală a independenţei, izolarea oricărei determinații generale. 

Occam respinge o astfel de concepţie potrivit căreia gînduri, 
reprezentări, concepte, toate sînt res. Occam spune mai departe : 
„Ştiinţa reală nu se deosebeşte de cea raţională prin faptul că 
ea ar fi ştiinţă despre lucruri, astfel încît înseși lucrurile ar fi 
propoziţiile cunoscute sau părțile acestora, iar ştiinţa raţională 
nu ar fi ştiinţă despre lucruri ; ci ea se deosebeşte prin faptul că 
părțile (adică termenii) propozițiilor cunoscute ţin în știința 
reală locul lucrurilor, iar în cea rațională aceste părți sau 
termeni ţin locul altor termeni” **. 

După Duns Scotus, „în lucrul care este în afara sufletului 
există realiter aceeaşi natură, cu diferenţa care o delimitează 
la un individ determinat, deosebită numai în mod formal, iar 
în sine nici universală, nici individuală, ci universală în chip 
incomplet în lucru și complet universală în intelect” ***. 


Occam contrapune şi alte opinii, nu se decide direct pentru 
vreuna din ele, totuşi înclină cel mai mult spre opinia că „,uni- 
versalul nu este ceva real ce ar avea o ființă subiectivă pentru 
sine, în suflet ori în lucruri. Universalul este ceva elaborat 
(ein Gebildeles), însă ceva ce totuşi posedă realitate obiectivă 
în suflet”; îi corespunde totuşi un obiect în afară (Gegen- 
stăndiichkeit). „Intelectul, care percepe un lucru în afara sufle- 


* Occam, 1l. I, sentent., dist. II, quaest. 4: Ad istam quaestionem est una 
opinio, quod quodlibet universale univocum est quaedam res existens extra animam 
realiter in quolibet et singulari et es se n tia cuiuslibet singularis distincta realiter 
a quolibet singulari et a quolibet universali ; ila quod homo universalis est una vera 
res ezira animam existens realiter in quolibet homine, et distinguitur realiter a 
quolibet homine et ab animali universali eta substantia universali et sic 
de omnibus generibus et specie bus sive subalternis sive non subalternis. — Quot sunt 
universalia praedicabilia in quid per se primo modo de aliquo singulari per se in 
genere, tot sunt in eo res realiter distinctae, quarum quaelibet realiter distinguitur ab 
alia et ab illo singulari; et omnes istae res in se nullo modo multiplicantur, quan- 
tumcunque singularia multiplicentur, quae sunt in quolibet individuo eiusdem speciei. 

** Ibidem: Scientia realis non per hoc distinguitur a rationali, quod scien- 
lia realis est de rebus ita quod ipsae res sint propositiones scitae vel partes illarum 
propositionum scilarum, et rationalis non est sic de rebus ; sed per hoc quod partes 
(scilicet termini) propositionum scitarum scientia reali stant et supponunt pro rebus, 
non sic autem termini propositionum scitarum scientia rationali, sed illi termini 
stant et supponunt pro alliis. 

*** Ibidem, quaest. 6 (Tennemann, vol. VIII, secțiunea 2. pp. 852—853): 
In re extra animam est natura eadem realiter cum differentia contrahente ad 
determinatum individuum, distincta tantum formaliter, quae de se nec est universalis 
nec particularis, sed incomplete est universalis in re et complete secundum esse 
in intellectu. 

tului, îşi formează după el un lucru asemănător în minte, încât 
dacă intelectul ar avea forţă productivă, el ar produce acel 
lucru ca pe un exemplar numeric distinct. — Cui nu-i place 
să se spună că această reprezentare este construită, 
poate spune că ea este un concept care există în minte, ca 
semn al unui lucru din afara sufletului” *. Principiul indivi- 
duaţiei, care le-a dat atît de mult de lucru scolasticilor, a fost 
de data aceasta lăsat la o parte **. — Aceasta este problema 
principală a scolasticilor, problemă pentru sine destul de 
importantă. 

Determinarea universalului, care provine de la scolastici, 
este extrem de importantă şi semnificativă pentru lumea 
modernă. Universalul este Unul (das Eine), dar nu unul abstract 
ci reprezentat, gîndit ca îmbrăţișind în el totul. Aristotel a 
stabilit silogismul : ceea ce aparține lui A (xormyopeirar) etc. 
şi categoriile (8 xarnyopeira. tæv övrwv); Plotin, şi, cu deose- 
bire, Proclus unitatea nemijlocită ; ea este cunoscută din ordo- 
nările ei (t&čewv). „De la ceea ce depinde de ei” (2Enuutvov, 
de la £Edxroua) „sînt numiţi zeii; din această cauză, iposta- 
zele lor, ipostaze care constituie modul lor de a fi determinaţi 
şi care sînt incognoscibile (ăyvocro), pot fi cunoscute din ceea 
ce depinde de zei ”-— 2Enuutvav. „Deoarece tot ce e divin 
este inexprimabil pentru sine şi incognostibil, ca fiind contopit 
cu Unul cel inexprimabil (76 &vi r& čt ovupvtc). Însă 
din cele ce participă la el, din schimbare, pot fi cunoscute 
particularităţile zeilor. Iată de ce cele gîndite (vonml) sînt 
cele ce iradiază adevărata ființă (tò dvrwg öv). De aceea 
ceea-ce-este cu adevărat e divinul gîndit (voyrdv Getov) şi e 
incomunicabilul (ăutexrov), ceea ce este realizat înainte de 
voðç” ***. Religia creştină este religia revelată: Dumnezeu 


* Occam, |. I, sentent., dist. II, quaest. 8:... quod universale non est aliquid 
reale, habens esse subiectivum nec in anima nec extra animam; sed tamen habet esse 
obiectivum in anima, et est quoddam fictum habens esse tale in esse obiectivo, quale 
habet res extra in esse subiectivo. Et hoc per istum modum, quod intellectus videns 
aliquam rem extra animam fingit consimilem rem in mente, ita quod si haberet vir- 
tutem productivam, talem rem in esse subiectivo numero distinctam a priori pro- 
duceret extra, et esset consimiliter et proportionabiliter sicut est de artifice. — Cui 
non placet ista opinio de fictis, potest tenere, quod conceptus et quodlibet univer- 
sale est aliqua qualitas existens subiective in mente, quae ex natura sua est signum 
rei extra, sicut voz est signum rei ad placitum instituentis. 

** Tennemann, vol. VIII, secțiunea 2, p. 864. 
*** Proclus, Instit. theol., c. 162, p. 483. 

este unul în trei persoane, este deci ceea ce e revelat ; triadele 
şi unul nu sînt distinse, ci tocmai unul este întreitul însuşi, 
adică fiinţînd pentru altceva, relativ în sine. Universalul este 
acest mp6regov, npó, xebayew, la Platon şi la Aristotel el este 
totalitatea, 6Aov, răv, ravra Ev. 

Occam a găsit mulți adepţi *. Disputa dintre nominaliști 189 
şi realişti s-a aprins cu cea mai mare vehemenţă, şi azi încă 
mai poate fi văzută o catedră despărțită de locul oponentului 
printr-un perete de scînduri, pentru ca cei ce discutau să nu 
se ia de păr în focul disputei **. — De acum începînd, teologia 
a fost propusă în două forme (theologia scholastica secundum 
utramque partem). 


- 


d. BURIDAN 


Buridan, un nominalist, înclină de partea determi- 
nișştilor, după care voința este determinată de împrejurări. 
Împotriva lui este invocat cazul măgarului care, avînd să aleagă 
între două grămezi de îîn egale, ar trebui să moară de foame ***. 

Gelozia ordinelor — a franciscanilor, care erau occa- 
mişti, și a dominicanilor, care erau mai cu seamă tomiști — 
şi-a avut partea ei în controversa celor două partide. Au fost 
emise interdicții de ale Universităţii din Paris și bule papale 
împotriva lui Occam ****. Universitatea din Paris a interzis 
predarea învăţăturii lui Occam şi citarea din scrierile lui *****. 
Anume, în 1340, într-un act de interdicţie se spune : „Nici un 
profesor nu trebuie să îndrăznească să declare ca falsă pur 
şi simplu sau conform uzului limbii vreo propoziţie cunoscută 
a unui autor pe care-l predă, ci va trebui fie s-o admită, fie 
să distingă sensul adevărat şi fals al ei, pentru a evita urmă- 
rile periculoase de a respinge în chip similar adevărurile Bibliei. 
Nici un profesor nu trebuie să afirme că nici o propoziţie n-ar 
trebui să fie distinsă sau determinată mai precis”? ******. Dato- 
rită războaielor interne ale Franţei, cele două partide deve- 
niră partide politice *******. În 1473 Ludovic al XI-lea a dispus iu 


* Tennemann, vol. VIII, secțiunea, 2, p. 903. 
** Brucker, op. cit., vol. III, pp. 911—912. 
*** Tennemann, vol. VIII, secţiunea 2, pp. 914—919. 
»*** Ibidem, p. 925. 
„»*** Bulaeus, op. cit., vol. IV, p. 257; Tennemann, op. cit., p. 939. 
****** Tennemann, op. cit., pp. 939—940; Bulacus, op. cit., p. 265. 
mesx*** Tennemann, op. cit., pp. 944—945. 

să fie confiscate cărţile scrise de nominalişti şi să fie puse 
în lanţuri ; în 1481 ele au fost iarăşi liberate. În Facultatea de 
teologie şi filozofie trebuiau studiaţi şi explicați Aristotel şi 
comentatorii lui: Averroes, Albert cel Mare şi Toma din 
Aquino” *. 


5. DIALECTICA FORMALĂ 


Interesul pentru dialectică fu cultivat la extrem; 
el deveni de natură cu totul formală. S-a adăugat aici 
tendinţa împinsă la nesfîrşit de a inventa termini tehnici, inte- 
resul dialectic formal fiind foarte inventiv, cînd era vorba 
să-şi creeze, pentru acest mod de tratare, probleme și între- 
bări care nu prezentau absolut nici o însemnătate religioasă 
şi filozofică. Ultimul lucru care mai trebuie notat despre scolas- 
tici este faptul că ei nu numai că au introdus în dogmatica 
bisericii toate relaţiile formale posibile ale intelectului, ci 
totodată au reprezentat, ca nemijlocit sensibil şi real, obiectul 
în sine inteligibil, pe care-l constituie reprezentările intelec- 
tuale şi ideile religioase (dogme și fantezii), coborîndu-le pe 
planul exterior al unor relaţii cu torul sensibile și tratîndu-le 
metodic potrivit acestora. La început, se înţelege, la bază se 
afla spiritualul ; însă modul exterior în care acesta a fost apoi 
conceput, a transformat spiritualul în ceva complet nespiritual. 
Se poate, prin urmare, spune că scolasticii, pe de o parte, au 
tratat cu profunzime dogmatica bisericii, dar, pe de altă parte, 
ei au coboriît-o pe planul lumescului prin relaţii exterioare cu 
totul nepotrivite ; încît aici avem cel mai rău sens pe care-l 
poate primi lumescul. Deoarece dogmatica bisericii cuprinde 
pentru sine un moment istoric, o determinaţie de fel exterior, 
— principiul creştin conţine această asociaţie în sine însuşi: 
în forma istorică a religiei creştine există o mulțime de repre- 
zentări avînd, fără îndoială, legătură cu spiritualul, dar alune- 
cînd în relaţii sensibile. Cînd sînt desfăşurate aceste relaţii, 
iau naştere o mulțime de opoziții, de contraste, de contradicții, 
care nu prezintă pentru noi nici cel mai mic interes. Aceasta 
este latura pe care au prins-o scolasticii şi au tratat-o recurgînd 
la o dialectică finită. De scolastica acestei epoci s-a rîs mai 
tîrziu infinit de mult. 


* Tennemann, op. cit., pp. 945—947 ; Bulaeus, op. cit., vol. V, pp. 706, 
739 — 740. i 

Referitor la cele arătate vreau să dau unele exemple. Așa 
cum într-o ştiinţă bazată pe intelect curiozitatea este la ea 
acasă şi se îndreaptă numai spre fapte, fără să se raporteze 
la concept, tot așa se întîmplă în filozofia scolastică, contra- 
riul direct al ştiinţei empirice. S-a făcut îndeosebi o distincţie 
între conținutul dogmatic propriu-zis, care nu era supus discu- 
ţiei, şi diferitele laturi, diferențieri ale lumii ei suprasensibile, 
alăturate conţinutului dogmatic. Aceste diferențieri au fost 
considerate ca libere, independente de dogmatica bisericii — 
adesea numai temporare : dogmatica nu este atît de deter- 
minată — din scrierile părinţilor bisericii trebuie dovedit totul 
— pînă ce se producea o decizie a unui conciliu sau a unui 
sinod particular. Cu privire la argumentele ce se aduceau refe- 
ritor la conținutul dogmaticii se puteau duce dispute ; în afară 
de aceasta, s-a mai cules încă o cantitate considerabilă de 
conţinut, considerat ca disputabil, în legătură cu care scolasticii 
au ticluit tot felul de silogisme şi forme finite ; cercetări care 
degenerau în mania de a purta dispute cu totul goale şi formale, 
— aceasta nu însă la nobilii bărbaţi cunoscuţi ca doctores și 
autori de scrieri. 


a. IULIAN, ARHIEPISCOP IN TOLEDO 


Astfel, Iulian, arhiepiscop în Toledo, s-a străduit în 
chipul cel mai serios — ca şi cînd ar fi vorba de mîntuirea 
neamului omenesc — să răspundă la întrebări care conţin o 
presupoziţie absurdă. O astfel de întrebare se referă, de exemplu, 
la cei morţi : omul va învia, aceasta este învățătura bisericii ; 
omul înviat va fi dotat cu corp, cu aceasta se intră în sfera 
sensibilului. Probleme ridicate în legătură cu aceasta sînt, de 
“exemplu, următoarele : „La ce etate a lor vor învia cei morţi ? 
Vor învia ca copii, ca tineri, ca bărbaţi sau ca moşnegi? Cu 
ce figură ? Cu ce constituţie trupească? Cei graşi vor redeveni 
grași? cei slabi vor fi din nou slabi? În viaţa viitoare va 
continua să existe deosebire sexuală? Cei înviați din morți 
îşi vor recăpăta tot ce au pierdut în viaţa aceasta, ca unghii 


şi păr?” *, 


* 'Tennemann, vol. VIII, secţiunea 1, p. 61; Cramer, Fortsetzung von 
Bossuet (Continuare la Bossuet), partea V, vol. 2, p. 88 


19—c. 4738 

b. PASCHASIUS RADBERTUS 


În jurul anului 840 s-a ivit şi controversa referitoare la 
naşterea lui Hristos. Anume, dacă naşterea lui Iisus a fost 
naturală sau a fost supranaturală? Problemă care a cauzat o 
lungă dispută. Paschasius Radbertus a scris două 
volume : De partu beatae virginis, despre care s-a scris şi discutat 
mult *. S-a vorbit aici chiar și despre un mamoş și s-au 
discutat numeroase probleme la care noi nici măcar nu ne putem 
gîndi cu decenţă. 

Înţelepciunea lui Dumnezeu, atotputernicia lui, providenţa 
şi predeterminarea au dus de asemenea la o mulțime de opoziții, 
cu determinări abstracte și insipide. La Petru Lombardul, care 
tratează despre trinitate, creaţiune, căderea în păcat, despre 
îngeri, ordinele şi clasele de îngeri, întîlnim quaestiones ca 
acestea : „Dacă ar fi fost posibile providenţa şi predeterminarea 
în cazul că n-ar fi existat creaturi? Unde era Dumnezeu înainte 
de creațiune?” — Toma din Strassb urg a răspuns 
— Tune ubi nunc, în se, quoniam sibi sufficit ipse**. — Între- 
parea aceasta se referă la determinația meschină a locului, care 
nu-l priveşte pe Dumnezeu. Apoi: „Dacă Dumnezeu poate 
şti mai mult decît ştie?”, ca şi cînd atunci cînd e vorba de 
Dumnezeu posibilitatea şi realitatea ar rămîne distincte. „Dacă, 
Dumnezeu poate tot timpul ceea ce a putut? Unde au fost 
îngerii după crearea lor? Dacă îngerii au existat totdeauna ?”. 
Tot astfel se mai pun o mulţime de întrebări despre îngeri. — 
„„Ce etate avea Adam cînd a fost creat? De ce a fost făcută, 
Eva din coasta lui Adam şi nu din altă parte a corpului lui? 
De ce a fost ea făcută în timpul somnului omului și nu cînd 
acesta era în stare de veghe? De ce primii oameni nu s-au îm- 
preunat cînd erau în rai? Cum s-ar fi înmulţit oamenii, dacă, 
n-ar fi păcătuit? Dacă în rai copiii s-ar fi născut cu membrele 
complet dezvoltate şi cu folosința completă a simțurilor? De 
ce a devenit om Fiul şi nu Tatăl, sau Spiritul Sfînt ?”. Tocmai 
acesta este conceptul Fiului. „Dacă Dumnezeu nu s-ar fi putut 
întrupa ca om 'şi în sexul feminin?” ***. 


La toate acestea au adăugat şi mai multe cei ce ridiculizau 
această dialectică ; de exemplu Erasmus, în al său Encomium 


* 'Tennemann, op. cit., p. 61; Bulacus, op. cit., t. I, p. 169. 
** Rixner, op. cit., vol. II, p. 153. 
*** Tennemann, vol. VIII,:secţiunea 1, pp. 236—237. 

moriae : „Dacă ar fi putut exista în Hristos mai multe filiaţii 
(filiationes) ? Dacă este posibilă propoziţia : urăște Dumnezeu- 
tatăl pe fiul? Dacă Dumnezeu ar fi putut fi presupus şi ca 
femeie ? ca diavol? Dacă el n-ar fi putut apărea şi în formă 
de măgar sau de dovleac? (Num Deus potuerit suppositare mu- 
lierem € num diabolum? num asinum? num cucurbitam 0) Cum 
(quemadmodum) ar fi predicat dovleacul? cum ar fi făcut 
minuni? cum ar fi fost crucificat?” *. Astfel au fost făcute 
aici asociaţii şi distincţii lipsite de orice sens şi gînd între 
determinaţii proprii intelectului. Principal este faptul că ei 
priveau ca niște barbari lucrurile divine şi le tratau ca pe niște 
determinaţii și relaţii sensibile. În felul acesta ei au introdus 
în sfera spiritualului pur o totală rigiditate sensibilă, formele 
cu totul exterioare ale lipsei de sens, şi astfel au transformat 
spiritualul în lumesc ; întocmai cum Hans Sachs a făcut din 
istoria sfîntă o istorie niirenbergeză. Găsim în astfel de repre- 
zentări, ca în Biblie cînd e vorba despre mînia lui Dumnezeu, 
despre istoria creațiunii divine, de faptul că Dumnezeu a făcut 
cutare şi cutare lucru, ceva omenesc şi brut ; Dumnezeu nu tre- 
buie considerat ca ceva atît de străin, ci trebuie să avem 
inimă, curaj în fața lui, el nu este inaccesibilul. Dar altceva 
este a-l atrage în sfera gîndirii, a lua lucrurile în serios. Tocmai 
contrariul este să aduci argumente pro şi contra, argumente 
care nu hotărăsc nimic, nu ajută la nimic ; ele presupun deter- 
minaţii sensibile și finite de felul acesta, — aşadar distincţii 
la infinit. Această barbarie a intelectului este absolut lipsită 
de rațiune. Lucrurile se înfățișau ca şi cum li s-ar fi agăţat 
porcilor colane de aur. Singurul lucru este ideea religiei creştine, 
la care s-a adăugat filozofia nobilului Aristotel: ambele nu 
puteau fi tîrîte mai rău în noroi ; atît de jos coborîseră creştinii 
ideea lor spirituală ! 


6. MISTICII 


Cu acestea au fost deci indicate principalele momente 
de care trebuie să se ţină seama cînd e vorba de filozofia sco- 


= 


94 


lastică. Am văzut și această transpunere în lumesc, această 19 


introducere de distincţii proprii intelectului şi de raporturi 


* Brucker, op. cit., vol. III, p. 878. 

sensibile în ceea ce, conform naturii sale, este în sine şi pentru 
sine spiritual, absolut şi infinit. Trebuie să mai notăm cu pri- 
vire la ultimul curent că alături de această transpunere pe 
planul finitului (Verendiichung) au existat şi unii bărbaţi 
nobili, spirite nobile care s-au opus acestei manii. Trebuie 
scoși în evidență numeroși scolastici mari care au fost numiţi 
mistici. Aceştia trebuie deosebiți de scolasticii bisericești 
propriu-ziși, cu toate că poziţiile lor se împletesc cu ale acestora. 
Misticii au luat mai puţin parte la dispute şi demonstrată, păs- 
trîndu-se puri în ce privește doctrina bisericii şi considerarea ei 
filozofică. Ei au fost în parte bărbaţi cucernici, plini de spirit, 
care au continuat filozofarea în spiritul filozofiei neoplatonice, 
cum făcuse mai înainte Scotus Erigena. La aceștia găsim filo- 
zofare autentică, care este numită şi misticism ; ea merge pînă 
la interiorizare şi are cea mai mare asemănare cu spinozismul. 
Ei și-au luat moralitatea şi religiozitatea din sentimente adevă- 
rate şi au formulat consideraţii, precepte etc. cu privire la filo- 
zofie, în sensul acesta. 


a. JEHAN CHARLIER 


Jehan Charlier mai obișnuit de Jerson sau 
Gerson, s-a născut în 1363. A scris o Theologia mystica *. 


b. RAIMUND DIN SABUNDA 


Raimund din Sabunda,sau Sabeyda, spaniol, secolul 
al XV-lea, profesor la Toulouse! în 1437, a scris de asemenea o 
Theologia naturalis, concepută în spirit speculativ. Tratează 
despre natura lucrurilor, despre revelarea lui Dumnezeu în 
natură şi în istoria omului-dumnezeu. El a căutat să demon- 
streze necredincioșilor pe calea raţiunii existența, trinitatea, 
creaţia, viaţa şi revelaţia lui Dumnezeu în natura și în istoria 
omului-dumnezeu. Pornind de la contemplarea naturii, el ajunge 
la Dumnezeu în mod mai simplu, mai pur; tot astfel, morali- 
tatea este derivată din interiorul omului * *. — Acest fel de a 


* 'Tennemann, vol. VIII, secţiunea 2, pp. 955—956. 
** Rixner, op. cit., vol. II, p. 157; Tennemann, op. cit., vol. VIII, secţiu- 
nea 2, p. 964 şi urm.; Ticdemann, op. cit, vol. V, p. 290 şi urm. 

vedea trebuie deci pus în fața celuilalt, pentru a nu uita nici 
ceea ce li se cuvine teologilor scolastici. 


c. ROGER BACON 


Roger Bacon s-a ocupat mai cu seamă de fizică; n-a 
exercitat influență. A descoperit praful de pușcă, oglinda, 
lentilele. A murit în 1294*. 


b. RAIMUND LULL 


Raimund Lull, doctor illuminatus, a devenit foarte 
vestit; ars lulliana este invenţia lui; arta descoperită de el, 
Lull a numit-o ars magna. Era din Majorca, unde s-a născut 
în 1234. A fost un excentric, una din acele firi neastîmpărate 
care se apuca de toate. A avut pasiune pentru alchimie și s-a 
entuziasmat pentru științe în general; a avut şi o imaginaţie 
înfocată, neliniştită. În tinereţe a dus o viaţă de desfrîu, cău- 
tînd, încă foarte tînăr fiind, pretutindeni plăcerea ; după aceea 
s-a retras într-un pustiu, unde a avut multe viziuni cu lisus. 
Aici natura lui pasionată i-a insuflat îndemnul de a-şi dedica 
viaţa răspîndirii evlaviei creştine printre mahomedanii din 
Asia şi Africa. Învăţă limba arabă în vederea operei sale de 
convertire, cutreieră Europa şi Asia, cerînd ajutor la papa și 
la toţi regii Europei. Între timp s-a ocupat de arta sa. A fost 197 
prigonit, a trecut prin multe necazuri, aventuri, pericole de 
moarte, a îndurat închisori şi maltratări. A trăit mult timp la 
Paris, la începutul secolului al XIV-lea; a elaborat vreo 400 
de scrieri. După o viață extrem de neliniștită — venerat ca 
sfînt şi ca martir — Lull muri în 1315, în urma unor torturi 
suferite în Africa * *. 

Arta lui se referă la gîndire. Mai exact, străduinţa prin- 
cipală a acestui bărbat a fost să facă o enumerare și o ordonare 
a tuturor determinaţiilor conceptuale, a categoriilor pure, în 
cuprinsul cărora intră toate obiectele, acestea putînd fi deter- 
minate potrivit lor, enumerare şi ordonare care ar face posibilă 


* 'Tennemann, op. cit., pp. 824—829. | 
** Rixner, op. cit., vol. II, p.126 ; Tennemann, op. cit., vol. VIII, secţiunea 2, 
pp. 829—833. 

Pi 


în legătură cu orice obiect, indicarea lesne a conceptelor ce i se 
pot aplica. Aşadar, Lull este sistematic, iar sistemul acesta 
devine mecanic. Lull a făcut un tablou alcătuit din cercuri în 
care erau desenate triunghiuri, — luate ca bază, prin care 
treceau cercuri. În aceste cercuri el a aranjat determinaţiile 
conceptuale, încercînd să le introducă în număr complet. O 
parte dintre aceste cercuri erau imobile, altă parte mobile, 
care se potriveau apoi cu primele şi erau comparate cu predi- 
catele. Cercurile trebuiau să fie aşezate într-un fel anumit, 
pentru a obține combinații juste. Datorită regulilor învîrtirii 
prin care se suprapuneau între ele predicatele, trebuia să fie 
epuizată ştiinţa universală prin aceste determinaţii de gîndire. 
— Lulla trasat şase cercuri, dintre care două indicau subiectele, 
trei predicatele, iar cercul cel mai din afară indica întrebările 
posibile. Pentru fiecare clasă Lull a avut nouă determinaţii 
pentru indicarea cărora ela ales nouă litere: BODEFGHIK. 
Astfel el a scris : 1) nouă predicate absolute în jurul tabloului : 
bunătate, mărime, durată (eternitate), putere, înțelepciune, 
voinţă, virtute, adevăr, măreție; apoi 2) nouă predicate re- 
lative : deosebire, identitate, opoziţie, început, mijloc, sfîrşit, 
a fi mai mare, a fi egal , a fi mai mic; 3) dacă? ce? de unde? 
de ce? cît de mare? de ce fel (quale)? cînd? unde? cum şi 
cu ce? această a noua determinare conţine două determinaţii ; 
4) nouă substanțe (esse), ca: Dumnezeu (divinum), înger (an- 
gelicum), cer (coeleste), om (humanum), imaginalivum, sensi- 
tivum, vegetativum, elementativum, înstrumentativum ; 5) nouă 
accidente, adică relaţii naturale : quantitas, qualitas, relatio, 
actio, passio etc.; şi 6) nouă relații morale, virtuţi: dreptate, 
prudenţă, vitejie etc. Oum am spus, toate acestea Lull le-a 
înscris pe cercuri mobile, încît, învîrtind aceste cercuri şi po- 
trivindu-le între ele, se asociază pentru toate substanțele, în 


'chip adecvat, predicatele absolute şi relative care le revin. Cu 


ajutorul triunghiurilor desenate în cercurile acestea se produc 
combinaţii, iar prin mijlocirea combinațiilor trebuia să fie 
determinate obiectele concrete şi în genere orice adevăr, orice 
ştiinţă, orice cunoaştere” . Aşadar, aceasta a fost numită arta 
lullică, i 


* 'Tennemann, vol. VIII, secţiunea 2, pp. 834—836; Rixner, op. cit., vol. 
II, anexă, pp. 86—89; Jordanus Brunus Nolanus, De compendiosa architectura 
et complemento artis Lullii, sectio II (Brunii Scripta, quae latine confecit, omnia ; 
ed. Gfrörer, Stuttgardiae, 1835, fasciculus II, pp. 243—264). 

C. POZIŢIA SCOLASTICILOR ÎN GENERE 


După aceste indicații speciale trebuie să formulăm o ju- 
decată asupra scolasticilor, să facem o apreciere cu privire la 
ei. Așadar ei au cercetat obiecte înalte, religia ; gîndirea a fost 
dezvoltată de ei în chip subtil; au existat printre ei indivizi 
nobili, spirite profunde, erudiţi. Şi totuși acest întreg este o 
filozofie cu totul barbară a intelectului, lipsită de materie 
reală, de conţinut; ea nu trezește în noi un interes veritabil 
şi noi nu ne putem întoarce înapoi la ea. Ea este formă, in- 
telect gol, care se zbate în asociaţii de categorii, de determi- 
naţii ale intelectului lipsite de fond. Lumea inteligibilă se află 
sus, — echipată cu raporturi sensibile (deja cele de tată, fiu), 
cu îngeri, sfinţi, martiri, în loc de gînduri; — nu așa se înfă- 
ţişau lucrurile la neoplatonici — ; iar gîndurile [cînd există] 
formează o metafizică seacă a intelectului. La ce bun toate 
acestea ? Ele se află înapoia noastră, ca trecut, şi trebuie să 
rămînă pentru noi inutilizabile. 

Nu servește la nimic afirmaţia că evul mediu a fost o 
epocă barbară. Evul mediu a fost o specie particulară a barba- 
Tiei; n-a fost o barbarie naivă, brută, ci în evul mediu cea 
mai înaltă idee și cea mai înaltă cultură a devenit barbarie ; 
ceea ce constituie forma cea mai oribilă a barbariei şi a răs- 
tălmăcirii, aceea în care e răstălmăcită ideea absolută, şi 
anume prin mijlocirea gîndirii. Vedem lumea divină devenind 
exterioară, deşi sesizată în reprezentare, prezentare, cu inte- 
lectul sec şi vid ; în felul acesta, acea lume divină, cu toate că 
formînd, potrivit naturii, speculativul pur, este totuşi cobo- 
rîtă pe planul intelectului (verständigt), este transformată în ceva 
sensibil (versinnlicht), însă nu în felul artei, ci, dimpotrivă, ca 
relaţie a realității curente. Scolastica este încurcarea totală a 
intelectului în nodurile naturii nordice-germanice. Avem lume de 
două feluri: o împărăție a vieţii, o împărăție a morţii. Lumea divină 
era pentru imaginaţie, pentru pietate, populată de îngeri, sfinţi, 
martiri ; în lumea suprasensibilă nu exista nici o natură, nici 
o realitate a conștiinței de sine gînditoare, generale, raţionale. 
În lumea dată nemijlocit, în natura sensibilă, nu exista divi- 
nitate, deoarece lumea aceasta nu era decît mormîntul lui 
Dumnezeu, după cum Dumnezeu era în afara ei. În împărăţia 
lui Dumnezeu, locuită de cei decedați, nu se putea ajunge decît 
prin moarte; lumea naturală era de asemenea moartă; ani- 

mată numai de reflexul celeilalte și de speranţa îndreptată spre 
aceasta, ea nu avea prezent. Nu servea la nimic intercalarea. 
unor fiinţe mijlocitoare de legături, ca Maria, sfinţii, cei de- 
cedaţi, din lumea de dincolo. Împăcarea era formală, nu era 
în sine și pentru sine, era numai dorință fierbinte a omului, 
— împăcare numai într-o altă lume. 

Unui popor de barbari i se încredințase un adevăr infinit. 
Dacă am vrea să indicăm contrariul cel mai apropiat al filozo- 
fiei şi teologiei scolastice şi al procedării științei scolastice, putem 
spune că acest contrariu este bunul simţ, experiența (exterioară 
şi interioară), contemplarea naturii, umanitatea. Spiritul, carac- 
terul umanităţii elene, de exemplu, consta în faptul că orice 
concret, orice interes avea pentru spirit, pentru gîndire, o pre- 
zenţă în inima omenească, își avea rădăcina în sentimentele, 
în gîndurile omului. Conștiinţa sprijinită pe intelect, ştiinţa 
formată, își are într-un astfel de conținut materialul ei real, 
material în cuprinsul căruia ea este la sine însăși și în care ea 
rămîne, Ştiinţa se ocupă pretutindeni de problemele legate 
de acest material real, iar interesul ei trebuie să-şi aibă cri- 
teriul şi linia de orientare în acest material, în natură și-n legile 
ei fixe ; această ştiinţă își rămîne fidelă ei însăşi şi seriozitatea 
şi ţinta ei îşi au măsura în acest material. Înseși rătăcirile în 
acest domeniu își au și ele ţinta în centrul ferm al conştiinţei 
de sine a spiritului omenesc, şi chiar ca rătăciri ele îşi au în 
această conştiinţă de sine o rădăcină, care ca rădăcină își are 
justificarea ei; numai îndepărtările unilaterale de la unitatea 
acestei rădăcini, cu fondul şi cu sîmburele absolut concret, 
sînt lipsuri. Dimpotrivă, ceea ce avem la scolastici este ade- 
vărul absolut, infinit, exprimat ca spirit, încredințat unor 
barbari, unor oameni care nu posedă conștiința de sine a uma- 
nităţii lor spirituale, care încă nu au conștiință omenească, 
care au inimă umană, dar nu au spirit uman. Adevărul absolut 
încă nu se realizează, încă nu se actualizează în conştiinţa 
reală, ci oamenii sînt smulși din ei înșiși ; pentru aceşti oameni, 
conţinutul, adevărul infinit al spiritului, se găseşte încă în- 
tr-un vas străin, plin de cel mai intens impuls de viaţă fizică 
şi spirituală, introdus în ei, dar greu ca o piatră de sute de 
kilograme, piatră a cărei apăsare enormă ei numai o simt, n-o 
asimilează cu instinctul lor, — și astfel nu pot găsi linişte și 
împăcare decît ieșindu-și pur şi simplu afară din sine şi deve- 
nind sălbatici tocmai prin aceea ce ar fi trebuit să le liniş- 
tească și îmblînzească spiritul. 

Aici, în mijlocul acestei stări, religia şi-a menţinut sfera, 
forma ei într-adevăr nobilă și frumoasă numai în spiritul cî- 
torva indivizi izolaţi, şi anume în spiritul acelora care, morți 
pentru lume, s-au îndepărtat de ea, care s-au putut menţine 
în lumea sentimentului ; astfel, în spiritul unor femei ale evului 
mediu sau în acela al unor călugări sau alți sihaștri, care s-au 
putut păstra în intimitatea contractată, concentrată şi rezer- 
vată a inimii şi a spiritului, în renunţarea totală la realitate. 
Adevărul, unu, stătea izolat în sufletul omului, realitatea în- 
treagă a spiritului încă nu era pătrunsă de acest adevăr. Suflete 
care, trăind într-un cerc restrîns, se mărginesc la viaţa religi- 
oasă dau dovadă de frumusețe. 

Însă, pe de altă parte, este necesar ca spiritul să mai 
pretindă, ca voinţă, impulsuri, pasiune, o cu totul altă poziţie, 
altă răspîndire și realizare decît o asemenea concentrare sin- 
guratică ; este necesar ca lumea să pretindă un cerc mai extins 
de existenţă, o coeziune reală a indivizilor, să pretindă rațio- 
nalitate şi gînduri în raporturile reale şi în acțiuni. Această 
sferă a realizării spiritului, viața omenească, este însă la în- 
ceput ruptă de acea regiune spirituală a adevărului. Virtutea 
subiectivă are mai mult caracter de durere şi de renunțare pentru 
sine, moralitatea este tocmai această abţinere, această re- 
nunțare ; iar virtutea în raport cu alții este numai virtutea 
carității, ceva momentan, întîmplător, fără legătură. Așadar, 
nimic din ceea ce ţine de realitate nu este pătruns de acțiunea 
adevărului ; acesta este numai ceva ceresc, ceva transcendent. 
Realitatea, lumescul, este prin urmare părăsit de Dumnezeu, 202 
şi e deci arbitrar; în consecinţă, cîţiva indivizi, puţini, sînt 
sfinţi, ceilalți sînt fără sfințenie. La aceştia din urmă vedem 
alternanţa de la sfinţenia unui moment (sfertul de oră al cul- 
tului) la viaţa dusă de-a lungul săptămînii, viața de cel mai 
brut egoism, de violență şi de cele mai sălbatice patimi. Este 
lucru frumos să vezi cruciați, în momentul cînd au zărit ce- 
tatea Ierusalimului căzînd în genunchi, pocăindu-se, frîn- 
gîndu-şi, inimile și lovindu-și frunţile de pămînt. Însă acesta este 
numai un moment care a urmat după luni întregi de nebunie, 
brutalitate, grozăvii, după prostie şi patimi ordinare manifes- 
tate pe tot parcursul expediției lor. Cu supremă vitejie au 
luat cu asalt orașul sfînt, pentru ca să se scalde apoi în sînge 
şi să dea dovadă de o sălbăticie bestială; după aceasta s-au 
pocăit din nou, ca, ridicîndu-se din genunchi împăcați şi mîn- 

tuiți, să se lase iarăşi stăpîniţi de meschinăria unor patimi mi- 
zerabile, mînaţi de cruzime, de avariţie, de lăcomie etc. 

Adevărul nu era nici fundament al realităţii. Din această 
cauză viața publică s-a rupt în două părți. Astfel avem în 
evul mediu două împărăţii, una lumească și alta spirituală, 
împărat şi papalitate, în aspră opoziţie reciprocă : biserica şi 
nu un stat, ci o împărăție, imperiu lumesc, prima reprezentînd 
lumea de dincolo, aceasta din urmă întruchipînd lumea de din- 
coace. Două principii absolut esenţiale se ciocnesc unul cu 
altul. Grosolănia profană, încăpăţînarea voinţei individuale cre- 
ează opoziția cea mai dură, cea mai îngrozitoare. 


Tot atît de lipsită de fundament este şi ştiinţa. œ. Inte- 
lectul gînditor se leagă de misterele religiei. Acestea sînt un 
conținut cu totul speculativ, sînt conţinut numai pentru con- 
ceptul raţional. Însă misterul, spiritul, acest ce raţional, nu a 
descins încă în cuprinsul gîndirii ; din această cauză, gîndirea 
este părăsită de Dumnezeu, e numai intelect abstract, finit, 
este gîndire numai formală în sine, lipsită de conţinut valabil, 
gîndire înstrăinată de profunziunea spiritului, chiar atunci cînd 
se ocupă de acest obiect. Intelectul își ia tot conţinutul său 
din ceva față de care el rămîne străin şi care şi el îi rămîne 
cu totul străin. El nu este limitat de loc, e lipsit de măsură 
în ce privește determinările și distincţiile pe care le face; el 
procedează oarecum ca omul care ar vrea să formeze şi să lege 
între ele în chip arbitrar propoziţii, cuvinte şi tonuri, fără 
a lua ca punct de plecare faptul că trebuie să exprime ca atare 
un înțeles (înţelesul, semnificaţia este ceva concret) și socotin- 
du-le doar cuvinte exprimabile care nu urmează să aibă altă 
limită decît aceea a posibilităților (condiţia de a nu se contra- 
zice între ele). 

B. Întrucât intelectul rămîne la conţinutul religios dat, 
el poate demonstra acest conţinut, poate arăta că aşa trebuie 
să fie ; iar această evidenţă poate fi produsă întocmai ca în- 
tr-o demonstrație geometrică. Totuşi, mai rămîne totdeauna 
ceva de făcut pentru ca să se nască satisfacția: demonstra- 
ţia este efectuată, dar eu totuşi nu pricep. Astfel, 
excelenta propoziţie a lui Anselm, propoziţie în care se mani- 
festă în general caracterul intelectului scolastic* ; este demonstra- 
ţie, dar nu înțelegere a existenței lui Dumnezeu. Cu acea 


* Vezi mai sus, pp. 166—168. 

evidenţă n-am dobîndit ultimul lucru, n-am cîştigat ceea ce 
vreau ; lipsește de aici eul, legătura intimă, interioritatea ca 
interioritate a gîndului. Aceasta se află numai în concept, 
în unitatea individualului cu universalul, a ființei cu gîndirea. 
Pentru a sesiza această unitate ar fi trebuit să se ajungă la 
cunoştinţa că fiinţa se transformă din sine însăşi în concept, 
şi invers, că gîndirea şi ființa sînt identice. Aceasta este inte- 
rioritate, şi nu urmare necesară din premise; aici obiectul nu 
este natura gîndirii şi a ființei, — ceea ce sînt ele este pre- 
supus. 

ý. Dar cînd acest intelect pleacă de la experienţă, de la 
un conţinut concret dat, de la intuirea determinată a naturii, 
de la sufletul omenesc, de la drept, datorie — întrucît inte- 
rioritatea este constituită și din aceştea — găsindu-şi deter- 
minaţiile oarecum în vederea acestui conținut şi ajungînd de 
aici la abstracții — de exemplu în fizică, la materie și forțe, — 
atunci el, cu toate că din cauza formei sale (care e un astfel 
de universal) nu satisface conţinutul, găsește în acest con- 
ţinut un punct ferm după care se orientează, o limită pentru 
reflecţie, care, altfel, ar purcede înainte în nemăsurat. Sau 
avem o intuiție concretă despre stat, despre familie ; reflecția 
posedă în acest conținut un punct fem care o dirijează, — o 
reprezentare care este principalul lucru. Atunci neajunsurile 
formei intelectului sînt ascunse şi făcute uitate, nefiind pus 
accentul pe ele. Însă în scolastică nu s-a plecat de la o astfel 
de bază. Cazul acestui intelect scolastic a fost, dimpotrivă, 
caracterizat prin faptul că scolasticii au primit cultura inte- 
lectului ca pe o tradiţie (în categorii); mai tîrziu a căzut pe 
mîna acestui intelect părăsit de spirit filozofia lui Aristotel. 
Dar această filozofie este o sabie cu două tăișuri : ea este in- 
telect limpede, extrem de determinat, care este totodată con- 
cept speculativ : abstractele determinaţii ale intelectului, izolate 
unele de altele, sînt ca atare lipsite de consistenţă, trec unele 
în altele, sînt dialectice ; ele sînt adevărate numai în corelaţia 
lor. Speculativul este prezent în gîndirea lui Aristotel prin 
faptul că această gîndire nu se abandonează reflectării pentru 
sine, ci are neîntrerupt înaintea sa natura corectă a obiec- 
tului ; această natură este conceptul lucrului : esența speculativă 
a lucrului este spiritul diriguitor care nu lasă libere pentru ele 
înseşi determinaţiile reflexiei. 

Scolasticii au primit filozofia aristotelică ca pe ceva 
exterior ; ei n-au plecat de la acele obiecte care dirijează cer- 

cetarea, ci ei au luat numai intelectul exterior conținut în 
ea și s-au întins în cuprinsul lui. Neexistînd nici o măsură pen- 
tru acest intelect, determinată fie de intuiţia concretă, fie 
de conceptul pur însuși, intelectul acesta a rămas în exteriori- 
tatea sa lipsit de regulă. Scolasticii au solidificat determinaţiile 
abstracte ale intelectului, făcîndu-le mereu neadecvate mate- 
rialului absolut al lor, şi au luat tot astfel ca material orice 
exemplu din viața obişnuită; şi cum fiecare caz concret con- 
trazicea aceste determinaţii, ei le-au putut reţine numai de- 
terminînd, delimitînd mereu, încurcîndu-se astfel într-o mul- 
time infinită de definiţii care, la rîndul lor, nu puteau fi men- 
ţinute decît în şi prin concret. Astfel, nu există nici un bun 
simţ uman (gesunder Menschenverstand) în aceste procedee ale 
scolasticilor. Nu este îngăduit ca bunul-simţ uman să se 
opună speculaţiei, el poate însă cu drept să se ridice împotriva 
reflexiei lipsite de fundament ; filozofia aristotelică este con- 
trariul acestor procedee; ea a fost, în această practică scolastică, 
înstrăinată de ea însăşi. — Tot atît de rigidă este reprezen- 
tarea lumii suprasensibile, a îngerilor etc. ; fără nici o judecată, 
în mod barbar, scolasticii au elaborat mai departe acest ma- 
terial, — operînd tot așa cu intelectul finit şi îmbogăţindu-l 
cu reprezentări și raporturi finite. — Nu avem la ei un principiu 
imanent gîndirii însăşi, ci intelectul scolasticilor a primit din 
afară o metafizică gata elaborată, fără nevoia de a o raporta 
la concret; drept urmare, ea a fost ucisă, părțile fiind rami- 
ficate şi particularizate, în mod lipsit de spirit. Am putea 
spune despre scolastici că au filozofat fără să recurgă la repre- 
zentare, adică fără să aibă înainte un concret. Ei au făcut 
subiecte din : esse reale, esse formale, esse obiectivum, quidditas, 
tò zi îv elvat. Bunul simț uman posedă un substrat, o regulă 
pentru determinaţiile abstracte ale intelectului, 

d. Acest intelect rudimentar a egalizat, a nivelat apoi, 
în acelaşi timp, totul datorită universalului său abstract, care 
trecea drept ceea ce e valabil; tot aşa se comportă el și în 
domeniul politic, el tinde spre nivelare politică. Rudimentar, 
intelectul nu s-a nimicit pe sine, natura sa finită, — și astfel, 
în aplicarea sa, a transformat pur și simplu cerul, ideea, lumea 
inteligibilă, mistică, speculativă în ceva finit ; căci el nu face 
distincţie dacă determinaţiile lui sînt valabile aici ori nu sînt, 
— elnu distinge unde este valabil finitul şi unde acesta nu 
este valabil. De aici acele întrebări absurde şi străduințele 
de a răspunde la ele; este lipsit de sens, detestabil, lipsit de 


POZIŢIA SCOLASTICILOR ÎN GENERE 301 


spirit procedeul (chiar şi atunci cînd el este urmat cu consec- 
venţă logică) de a transpune anumite determinații într-un 
domeniu în care ele n-au ce căuta. De asemenea nu e locul 
aici să decidem ce concluzii trebuie trase ; ca reprezentări ale 
imaginaţiei sale, intelectul le lasă în formă nebuloasă. Inte- 
lectul nu distinge (și nici nu poate) — atunci cînd trebuie 
determinat mai precis — care sînt determinaţiile adecvate 
pentru a cuprinde un conţinut concret în universalitatea lui; 
cînd e vorba de mărul din rai, el se întreabă cărei specii de 
mere îi aparţinea acesta. Puntea între general și particular 
lipseşte. Astfel, dreptul este divizat în drept canonic, penal 
etc. ; fundamentul diviziunii nu este luat din însuși generalul, 
— astfel nu este determinat care determinaţie particulară re- 
vine obiectului general. Cînd acest obiect este Dumnezeu, de 
exemplu: Dumnezeu a devenit om, relația dintre Dumnezeu și 
om nu este scoasă din natura lor; Dumnezeu apare în general, 
așadar în orice mod; şi cum la Dumnezeu toate sînt cu pu- 
tință, este introdus în această relație cu uşurinţă orice, de 
exemplu dovleacul : e indiferent în ce determinaţie este pus 
universalul ! 

Avem să vorbim acum despre mersul mai departe al spi- 
ritului general. La învățați constatăm ignoranță în ceea ce 
priveşte raţionalul, o enormă, o completă lipsă de spiritua- 
litate; de asemenea, cea mai îngrozitoare ignoranță, totală, 
la ceilalţi, la călugări. Vicierea cunoaşterii a cauzat trecerea 
la o schimbare a acestor stări: întrucît cerul, dumnezeiescul, 
a fost astfel degradat, măreţia spiritului s-a înălțat deasupra 
a ceea ce este lumesc, dominaţia lui spirituală s-a întins asupra 
acestuia. În adevăr, am văzut lumea suprasensibilă a adevă- 
rului, a religiei (ca lume de reprezentări) ruinată de nivelarea 
intelectului. Am văzut, pe de o parte, dogmatica bisericii 
tratată în chip filozofic, dar am văzut şi o dezvoltare a gîn- 
dului formal-logic, laicizarea conţinutului absolut fiinţind în 
sine şi pentru sine. Tot astfel, biserica existentă, aceasta fiin- 
tare concretă a cerului pe pămînt, s-a acomodat lumescului, 
ea a fost ruinată, laicizată, şi aceasta într-un chip revoltător. 
Lumescul trebuie să fie numai lumesc, însă acest lumesc tre- 
buie să aibă în acelaşi timp demnitatea şi autoritatea divinului. 
Precum pe planul realităţii — nu numai pe acela al cunoaşterii 
— conducerea bisericii a devenit cu totul lumească, transfor- 
mîndu-se în stăpînire, dominație, posesiune de provincii și 
acumulare de bogății, fu ruinată și deosebirea ei de puterea 

lumească, ambele fiind aduse la același nivel, — dar nu într-un 
mod raţional, ci, cît priveşte biserica, într-un fel care pentru 
ea a însemnat corupţie. Moravuri detestabile şi pasiuni rele, 
arbitrarul, mita, voluptatea, desfrinarea, cupiditatea, viciul 
s-au cuibărit în ea ; iar ea a instituit relații de dominație şi le-a 
menţinut cu fermitate. Această ruină a lumii suprasensibile, 
ca reprezentată şi ca biserică prezentă, a fost ceea ce a trebuit 
să-l alunge pe om dintr-un astfel de templu, din sfînta sfin- 
telor, coboriîtă pe planul de existenţă al finitului. 

Trebuie să indicăm mai de aproape principiile care au 
apărut şi își stau faţă în față, să arătăm dezvoltarea lor, pentru 
a înțelege trecerea la noua istorie şi poziția filozofiei. Deoarece 
în felul acesta ideii spiritului i-a fost oarecum străpunsă inima, 
părțile ei au rămas lipsite de spirit și de viață, fiind astfel pre- 
lucrate de intelect. Gîndirea, datorită faptului că era legată 
de o exterioritaie, a fost şi ea rătăcită, iar spiritul n-a mai ac- 
ționat în ea pentru spirit. Existența bisericii ca domnie a lui 
Hristos pe pămînt, în fața căreia se află o existenţă exterioară, 
este elementul superior, dominant, fiindcă religia trebuie să 
stăpînească peste temporal. Prin supunerea puterii lumeşti, 
biserica devenea teocraţie, devenind astfel ea însăşi lumească, 
— şi anume realitatea cea mai oribilă, cea mai barbară. 
Căci statul, conducerea, dreptul, proprietatea, ordinea civilă, 
— toate acestea constituie religiosul, ca distincţii raționale, 
adică legi subzistînd fix pentru sine. Valabilitatea membrilor, 
stărilor, grupărilor, ocupațiile lor distincte, treptele şi gradele 
răului, precum şi ale binelui, sînt exteriorizări ale voinței su- 
biective, în forma finităţii, a realităţii, a existenţei. Religiosul 
posedă numai forma infinităţii. Toate legile binelui sînt răs- 
turnate aşa cum răul şi pedepsele lui sînt mărite la infinit. 
Biserica este inviolabilă în existența ei exterioară ; orice gre- 
şeală împotriva ei este erezie, o lezare a ceea ce este sfint. 
Faptul de a avea alte opinii decît biserica este pedepsit şi cu 
moartea : astfel erezia, și apoi creştinii neortodocşi, eterodocşi 
față de determinațiile unei dogmatici infinite, formulată în 
cele mai abstracte și mai goale determinaţii. Amestecarea sa- 
cerului, divinului, inviolabilului, cu interesele lumeşti, amestec 
ce merge pînă la arbitrar total, la viciu, la satisfacerea celor 
mai nesățioase pofte, fiindcă nu este supus legilor, produce pe 
de o parte fanatism, ca la turci, pe de altă parte umilință, 
obedientia passiva, în faţa acestor procedee îngrozitoare, lai- 
citate. 

Pe de altă parte însă, faţă de această ruptură, lumescul 
s-a spiritualizat în sine însuși; adică s-a fixat ferm în sine, 
şi anume într-un mod justificat de către spirit. Spiritualului, 
religiei îi lipsea prezenţa culmii sale celei mai înalte, realitatea 
prezentă a capului ei; prezentului, lumescului îi lipseşte pre- 
zenţa în el a gîndului, a raţionalului, a spiritualului. În se- 
colul al 10-lea impulsul general al creştinătăţii a fost acela de 
a clădi biserici ; însă în ele nu era prezent şi contemplat Dum- 
nezeu însuşi. Creștinătatea s-a ridicat mînată de dorința fier- 
binte de a cuceri principiul realităţii, ca pe un principiu care să-i 
fie propriu în sine. Principiul prezenţei reale proprii în ea nu-l 


constituiau acele clădiri, bogăţia exterioară, puterea şi stă-” 


pînirea bisericii, nici călugării, clerul şi papa; toate acestea 
nu erau suficiente pentru spiritual. Papa sau împăratul nu 
este dalai-lama, papa este numai locţiitor al lui Hristos; ca 
existență trecută, Hristos este situat numai în amintire şi în 
speranță. Prin urmare, creștinătatea s-a ridicat să-l caute pe 
acest adevărat cap al ei; aceasta a constituit resortul care 
a pus în mișcare cruciadele. Creştinătatea a căutat prezența 
lui Hristos, prezenţa lui exterioară în ţara Canaanului, urmele 
paşilor lui, muntele unde a suferit Hristos, mormîntul lui; 
ei l-au găsit, însă mormîntul e mormînt. „Dar tu nu-l lași 
în mormînt, tu nu vrei să putrezească un sfînt”. Ei au crezut 
în mod greșit că aici își vor afla alinarea, că într-adevăr acel 
mormiînt era ceea ce căutau ei; ei nu se înțelegeau pe ei înşişi. 
Aceste locuri sfinte, Muntele Măslinilor, rîul Iordanului, Na- 
zaretul, ca prezent sensibil exterior al spaţiului fără prezenţa 
timpului, sînt ceva ce aparţine trecutului, amintire, nu sînt 
intuire nemijlocită a prezentului ; în prezentul pe care l-au 
aflat ei nu şi-au găsit decît propria lor pieire, mormîntul propriu. 
Şi în afară de aceasta, fiind barbari, ei n-au căutat generalul, 
poziţia de importanță mondială a Siriei şi a Egiptului, a acestui 
punct central al pămîntului, cum a făcut Bonaparte, cînd ome- 
nirea, devenită rațională, a căutat libere legături comerciale. 
Astfel, datorită sarazinilor şi din cauza propriei lor barbarii, 
mizerii şi turpitudini, ei fură aduși să înțeleagă că uici s-au 
înşelat. Ceea ce căutau, ei ar fi trebuit să-l descopere în ei 
înşişi, în prezentul intelectului ; gîndirea, ştiinţa şi voinţa pro- 
prie sînt acest prezent ; întrucît ceea ce fac — scopurile şiin- 
teresele lor — este făcut în mod just şi astfel transformat în 
ceva general, prezentul devine raţional. Lumescul a devenit în sine 
însuşi ceva ferm, adică a primit în sine gînd, drept, rațiune. 

Cît priveşte în general condiţiile istorice ale epocii putem 
nota că, după cum pe de o parte constatăm lipsă a conştiinţei 
personale, raporturi în care spiritul nu se află la sine însuşi, 


210 ruptură interioară a omului, pe de altă parte vedem situaţia 

politică devenind mai stabilă, întrucît se pune temelia unei 
independențe care nu mai este doar barbară, egoistă. În in- 
dependența inițială este conținut momentul barbariei, care 
are nevoie de frică spre a putea fi stăpînită prin teroare. Acum 
însă constatăm că își fac apariția dreptul și ordinea. Fără în- 
doială, orînduirea dominantă este sistemul feudal, iobăgia; 
însă înăuntrul ei totul este stabilit pe bază de drept, cîștigă 
consistență sub raportul libertăţii. Dreptul îşi are rădăcina 
în libertatea pentru individ de a se realiza pe planul existenţei 
şi de a fi recunoscut; în felul acesta se fixează dreptul, cu 
toate că se stabilesc raporturi cu proprietatea privată, care apar- 
țin propriu-zis statului. Aceste raporturi se afirmă în opoziţie 
cu principiul altruismului susţinut de biserică. Monarhia feu- 
dală instituie, fără îndoială, raporturi legate de naştere, drep- 
turile esenţiale fiind determinate în dependenţă de naștere; 
însă aceste drepturi nu sînt drepturi de castă, cum sînt la 
inzi, ci în ierarhia bisericească oricine putea ajunge să ocupe 
cele mai înalte locuri, chiar cînd provenea din clasa cea mai 
de jos. În Italia și în Germania şi-au dobîndit drepturi proprii 
oraşe şi republici civile, obţinînd ca ele să fie recunoscute de 
puterea lumească și de cea bisericească ; a apărut bogăţia în 
“Țările de Jos, la Florenţa și în oraşele germane de pe malul 
Rinului. Capitani sînt şi ei o ieşire din sistemul feudal. De 
altfel, îşi făcuse încetul cu încetul şi în sistemul feudal apa- 
riţia o rînduială civilă, libertăţi, orînduieli legale. Limba de 
comunicare deveni lingua volgare ; astfel în Divina comedia a 
lui Dante. Ştiinţele se ocupau cu material prezent. 

Această cotitură a făcut-o spiritul timpului ; el părăsește 
lumea inteligibilă şi privește acum şi lumea sa prezentă, lumea 
sa de dincoace (sein Diesseits). O dată cu această schimbare 
radicală, filozofia scolastică decade şi se pierde, — ea ale cărei 
gînduri erau îndreptate spre o lume de dincolo de realitate. 
În legătură cu aceasta stau apoi comerțul și artele. Natura 
artelor conţine în ea sensul că în ele omul produce din sine 
divinul ; aşadar, cum artiștii evului mediu au fost pioși şi au 
făcut ca indivizi principiu din lepădarea de sine, ei erau aceia 
din ale căror facultăţi subiective luau naştere aceste reprezen- 
tări. De aceasta se leagă faptul că astfel lumescul s-a cunoscut 

pe sine ca îndreptăţit în sine, a instituit determinaţii care se 
întemeiază pe libertatea subiectivă. În domeniul meseriilor, 
individul este una cu activitatea sa; el însuși este elementul 
activ şi productiv. Oamenii au ajuns să se ştie liberi pe ei în- 
şişi, să impună recunoaşterea libertăţii lor şi să aibă forţa de a 
activa pentru propriile lor interese şi scopuri. 

Spiritul s-a recules din nou şi, după cum și-a privit rodul 
propriilor sale mîini, tot astfel a privit în raţiunea sa. Biserica 
credea mai înainte că se află în posesia acelui «altul », a adevărului 
divin, şi era deci prinsă în aceeași exterioritate care lua forma 
arbitrarului, a lumescului şi a tuturor pasiunilor rele. Dar 
cînd conducerea lumească dobîndi înăuntrul ei ordine şi drept, 
formîndu-se prin aspra disciplină a serviciului, ea s-a simţit 
îndreptăţită pentru sine să fie întemeiată de Dumnezeu, să aibă 
deci divinul prezent în cuprinsul ei, divin îndreptăţit pentru 
sine față de divinul dinăuntrul bisericii, la care laicii nu tre- 
buiau să participe. Puterea lumească, viața laică, conștiința 
de sine a încorporat în sine principiul mai divin, mai înalt al 
bisericii ; astfel opoziţia dură a dispărut. Însă această putere a 
bisericii este şi barbaria bisericii, ea nu trebuie să acţioneze 
potrivit realităţii şi înăuntrul acesteia, ci să fie stăpînă în lumea 
spiritului. În lumea laică apăru îndată conștiința acestei um- 
pleri a conceptelor abstracte cu realitatea prezentului și că 
aceasta nu mai este în sine ceva lipsit de valoare, ci posedă şi 
în sine adevăr. În felul acesta spiritul s-a reîntors iarăși la 
sine. 

Această renaştere este considerată ca retrezire la viață 
a artelor şi a științelor, — ca epocă în care spiritul îşi recîştigă 
încrederea în sine însuşi şi în existența sa concretă și îşi găseşte 
interesul în prezentul său. Spiritul s-a împăcat într-adevăr 
cu lumea, — și nu în sine, dincolo, în cuprinsul gîndului gol, 
în ziua de apoi, la transfigurarea lumii, adică atunci cînd 
lumea nu mai este realitate ; ceea ce interesează este lumea reală 
şi nu o lume care a luat sfîrşit. Omul, pornit să caute ceea ce 
este moral şi just, nu le mai putea găsi într-o astfel de lume, 
ci s-a uitat să vadă dacă nu le găsește altundeva. Locul 
înspre care s-a simţit îndrumat a fost el însuşi, interiorul lui și 
natura exterioară; cînd cercetează natura, spiritul presimte 
că el este prezent pretutindeni în ea. Cerul finit, conținutul 
devenit nereligios, a mînat pe om spre ceea ce e finit, spre 
prezent. 

SECŢIUNEA A III-A: 


REÎNVIEREA ŞTIINŢELOR 


Din această înstrăinare a interesului mai profund, în cu- 
prinsul unui conţinut lipsit de spirit şi al unei reflexii ce se 
pierdea în infinitatea singularului, spiritul s-a recules în sine 
însuşi şi s-a ridicat la pretenţia de a se găsi și cunoaște pe sine 
ca reală conştiinţă de sine, atît în cuprinsul lumii suprasen- 
sibile, cît şi în acela al naturii nemijlocite. Această trezire a 
spiritului la conştiinţa de sine a atras după ea reînvierea artelor 
şi a ştiinţelor antice, — în aparenţă o recădere în copilărie, dar 
în fapt o înălţare proprie în lumea ideii, mişcarea proprie por- 
nită din sine, după cum lumea inteligibilă fusese pentru spirit 
mai curînd o lume dată din afară. De aici au pornit toate stră- 
duinţele şi invențiile, de aici descoperirea Americii şi a dru- 
mului spre India orientală, de aici mai cu seamă trezirea din 
nou a iubirii față de vechile științe, față de ştiinţele aşa-numite 
păgîne ; astfel încît spiritele s-au îndreptat spre operele anticilor. 
Aceste opere ale anticilor deveniră obiecte de studii. Aceste 
studii fură opuse divinului, ca studia humaniora, în care este 
recunoscut omul cu interesele şi acţiunile lui; însă ele erau di- 
vinul în cuprinsul realității spiritului. Faptul că oamenii sînt 
ei înşişi ceva a trezit în aceşti oameni interesul pentru om, care 
este ceva ca atare. 

În strînsă legătură cu aceasta stă faptul că, întrucât cul- 
tura formală a spiritului scolasticilor devenise ceva general, 
rezultatul a trebuit să fie acela că gîndul se cunoaște şi se gă- 
seşte pe sine în sine însuşi; de aici a provenit apoi opoziţia 
dintre intelect şi doctrina bisericii sau credinţa. -Devine ge- 

nerală reprezentarea că intelectul ar putea considera de fals 
ceva ce este afirmat de biserică. A fost important faptul că 
intelectul s-a înţeles astfel pe sine însuşi, cu toate că în opoziţie 
cu pozitivul în general. 


A. STUDIUL ANTICILOR 


Primul mod în care s-a manifestat căutarea omenescului 
în domeniul ştiinţelor a fost apariţia în Occident a unui interes 
de felul acesta, a unei receptivități faţă de cei antici, față de 
claritatea şi frumuseţea lor, şi a dorinței de a face cunoştinţă 
cu ei. Dar reînvierea științelor şi artelor, şi mai ales a studiului 
literaturii antice în ce priveşte filozofia, a fost la început, în 
parte, numai o retrezire a filozofiei antice în înfățișarea ei de 
mai înainte, în înfăţişarea ei originară ; nu se produce încă nimic 
nou. A reînviat mai cu seamă studiul grecilor. Cunoştinţa pe 
care a făcut-o Apusul cu originalele elene a fost condiționată 

24 de evenimente politice exterioare. Apusul a stat în contact 
frecvent cu grecii prin cruciadele sale, iar Italia prin comerțul 
său ; din Orient el a avut legile romane — pînă ce a fost des- 
coperit întîmplător un codice cuprinzînd Corpus juris —, n-a 
avut însă legături diplomatice cu acesta. Apusul a ajuns din 
nou în atingere cu Orientul elen cînd, după nenorocita pră- 
buşire a imperiului bizantin, grecii cei mai nobili şi mai emi- 
nenţi se refugiară în Italia. Deja şi mai înainte, de cînd im- 
periul grec a început să fie strîmtorat de turci, fuseseră trimişi 
soli în Apus pentru a cere ajutorul acestuia. Aceştia erau învă- 
țaţi şi prin ei stabiliți în mare parte în Occident a fost trans- 
plantată aici iubirea faţă de ştiinţa şi arta anticilor. Astfel, 
Petrarca a învăţat limba elenă dela Varlaam, un că- 
lugăr din Calabria, unde locuiau numeroși călugări din ordinul 
sfîntului Vasile, ordin care avea mănăstiri cu rit grec în Italia 
de Sud. Călugărul cunoscuse greci la Constantinopol, printre 
ei în primul rînd pe Chrysoloras, care începînd cu anul 
1395 îşi alesese Italia ca loc permanent de ședere. Prin acești 
greci a făcut Apusul cunoştinţă cu operele celor vechi, cu ope- 
rele lui Platon”. Li se atribuie prea mare merit călugărilor, 
socotindu-se că ei ne-ar fi păstrat operele anticilor; aceste 
opere, dimpotrivă, ne-au venit din Constantinopol ; operele la- 


* Buhle, op. cit., partea a VI-a, secţiunea 1, pp. 125—128; 'Tennemann, 
op. cit., vel. IX pp. 22—23. 

tine s-au păstrat, evident, în Occident. Propriu-zis, abia acum 
şi aici face Apusul cunoştinţă cu adevăratele scrieri aristotelice, 
şi prin aceasta sînt trezite iarăşi la viață vechile filozofii, deşi 
acestea fură amestecate cu enorme şi sălbatice elucubraţii. 

Astfel a fost, pe de o parte, restituită în prima ei formă 
vechea filozofie platonică, iar pe de altă parte cea neoplatonică, 
filozofia aristotelică, cea epicuriană, precum și filozofia populară 
a lui Cicero : filozofii iniţial valorificate ca fiind în contradicţie 
cu scolastica. Aceste străduințe sînt demne de remarcat mai 
mult pentru contribuţia adusă de ele la progresul culturii decît 
pentru originalitatea producției filozofice. Mai avem încă sceri- 
eri din epoca aceasta, care ne arată că fiecare şcoală filozofică 
elenă îşi găsise adepţi aristotelicieni, platonicieni etc., dar de 
cu totul alt fel decît cei vechi. Din aceste străduințe noi nu 
învăţăm nimic nou ; ele ţin de istoria literaturii şi a culturii. 


1. POMPONATIUS 


Cu deosebire Pomponutius a fost un astfel de aristo- 
telician care, între altele, a scris despre nemurirea sufletului. 
Cu această ocazie, Pomponatius, potrivit unui obiect cu totul 
propriu acestei epoci, a arătat că nemurirea sufletului, în 
care el, creştin fiind, crede, nu poate fi demonstrată de pe poziţii 
aristotelice“. Adepții lui Averroes afirmau că voic-ul general 
care asistă la gîndire este nematerial și nemuritor, iar sufletul 
ca unitate numerică este muritor; Alexandru din Afrodisia, 
afirma că sufletul este muritor. Ambele păreri fură condamnate 
de sinodul din Benevent, sub Leon al X-lea, în 1513**. Sufletul 
vegetativ şi sensibil, Pomponatius îl considera ca muritor* ** 
ete. — Astfel au existat încă mulţi alţi aristotelicieni, mai cu 
seamă mai tîrziu, — în general printre protestanți. Scolas- 
ticii au fost numiţi în mod fals aristotelicieni ; de aceea Reforma 
a luptat împotriva lui Aristotel, însă în realitate lupta împotriva 
scolasticilor. Filozofia platonică, cea aristotelică, filozofia stoică 
şi (cît priveşte fizica) cea epicuriană au fost din nou puse în 
valoare. 


* Pomponatius, Tractatus de immortalitate animae, c. 9, 12 şi 15; Ten- 
nemann, vol. IX, p. 66. : 
** Ficinus, Prooemium in Plotinum, p. 2 ; Tennemann, op. cit., pp. 65—67. 
*** Pomponatius, op. cit., c. 9; Tennemann, op. cit., p. 67. 

2. FICINUS 


216 Era cu deosebire studiat acum Platon, ale cărui manu- 
scrise fuseseră aduse din Grecia. Greci refugiaţi din Constanti- 
nopol ţineau prelegeri despre filozofia platonică. Cardinalul 
Vissarion din Trapezunt, mai înainte patriarh al Constan- 
tinopolului, l-a făcut cunoscut pe Platon în Occident*. — De 
exemplu, Ficinus (1433—1499), talentatul traducător al 
lui Platon, este vestit ; el mai cu seamă este acela care a făcut 
cunoscută iarăși filozofia neoplatonică pe baza scrierilor lui 
Proclus şi Plotin. Ficinus a scris şi o teologie platonică. Ba 
un Medicis: din Florența (Medici-i — cu deosebire Cosimo cel 
Bătrîn, Lorenzo, Leon al X-lea și Clement al VII-lea — au 
protejat artele şi științele, atrăgînd la curtea lor învățați greci), 
Cosimo al II-lea, a întemeiat chiar o academie platonică ; acestea 
s-au petrecut în secolul al XV-lea**. — Doi conți, Picus din 
Mirandola şi Ioan cel Bătrîn, nepotul lui loan Francisc, 
au avut influență mai mult prin natura lor particulară şi prin ori- 
ginalitatea lor. Primul a dresat o listă de 900 de teze — 55 din 
Proclus*** — şi a provocat pe toți filozofii să participe la 
o dispută solemnă asupra lor, angajindu-se chiar, ca principe 


Li 2 ăi 


ce era, să le plătească participanţilor cheltuielile de călătorie A 


3. GASSENDI, LIPSIUS, REUCHLIN 


Mai tîrziu a fost retrezită la viață filozofia epicuriană 
(atomistica), îndeosebi de către Gassendi, împotriva lui 
Descartes ; din filozofia aceasta s-a păstrat încă în fizică doc- 
trina despre molécules. — Mai slabă a fost reapariţia filozo- 

21! fiei stoice, promovată de Lipsius. —În Reuchlin 
(Kapnio) îşi găsi un prieten filozofia cabalistică. Reuchlin 
s-a născut în 1455, în Pforzheim (Suabia)**"**. A tradus chiar 


* Brucker, op. cit., vol. IV, partea 1, pp. 44—45. 
** Ficinus, Prooemium in Plotinum, p. 1; Brucker, op. cit., pp. 49, 
55, 58. 
*** Proclus, Theol. Plat., appendix, pp. 503—505. 
**** Tennemann, vol. IX, p. 149. 
***** Ibidem, pp. 164—165; Tiedemann, op. cit., vol. V, p. 483; Brucker, 
op. cit., vol. IV, partea 1, p. 358. 

cîteva comedii ale lui Aristofan. El a voit să reconstituie şi să 
dezvolte adevărata, autentica filozofie pitagoriciană (totul este 
amestecat cu multe lucruri confuze). Pe atunci era în pregă- 
tire un decret imperial prin care se hotăra distrugerea tuturor 
cărților evreieşti din Germania, ca şi în Spania; Reuchlin 
şi-a cîştigat meritul de a fi împiedicat acest lucru *. Din cauza 
lipsei totale de lexice greceşti, studiul limbii elene era atît de 
îngreunat, încît Reuchlin se duse la Viena pentru a învăța 
limba elenă de la un grec. — Mai tîrziu găsim numeroase gîn- 
duri profunde la Helmont, în Anglia (1618—1699)**. — 
Toate aceste filozofii au fost profesate alături de credința bi- 
sericească şi fără a o prejudicia, şi nu în spiritul anticilor: 
ele constituie o abundentă literatură, care cuprinde în ea o 
mulțime de nume de filozofi, dar o literatură ce aparţine tre- 
cutului şi nu are în ea prospeţimea particularităţii unor prin- 
cipii mai înalte ; — propriu-zis, ea nici nu este adevărată filo- 
zofie. Iată de ce nu insist mai de aproape asupra ei. | 


4, FILOZOFIA POPULARĂ CICERONIANĂ 


A fost reînoită îndeosebi şi maniera ciceroniană de a 
filozofa, manieră foarte generală ; — filozofare care nu posedă 
nici o valoare speculativă, dar care, sub raportul culturii ge- 
nerale, are un element important, în sensul că în ea omul vor- 
beşte mai mult din sine, ca dintr-un întreg, din experiența 218 
sa şi, în general, din prezentul său. Avem aici o filozofare 
populară, scoasă din experiența interioară şi exterioară. Un 
om rezonabil spune : 


Ceea ce l-a învăfat viaţa, ceea ce i-a ajutat în cursul vieţii. 


Sentimentele omului etc. au fost găsite demne de a fi obser- 
vate, împotriva principiului  lepădării de sine (Selbstlostg- 
keit). Scrieri de felul acesta au apărut foarte multe, parte 
lipsite de orice prevenire, pentru ele înseşi, parte în opoziţie 
cu scolastica. Oricît ar fi fost dată uitării mulțimea scrieri- 
lor filozofice de genul acesta, de exemplu scrierile lui Pe- 
trarca şi multe de-ale lui Erasmus de același fel, şi 
oricât de mică ar fi valoarea lor intrinsecă, totuşi ele sînt bine- 


* Rixner, op. cit., vol. II, p. 206; Brucker, op. cit., pp. 365—366. 
** 'Tennemann, op. cit., pp. 228—230; Brucker, op. cit., p. 721. 

venite după ariditatea scolastică şi agitația ei lipsită de funda- 
ment în lumea abstracţiilor : lipsită de fundament pentru că 
ea nu-şi avea temeiul în conștiința de sine. Petrarca a scris 
scoțînd din sine însuși, din sufletul său, ca un bărbat care 
gîndeşte. 

Această manieră ciceroniană aparține sub acest raport 
şi reformei religioase, datorită protestantismului. Principiul 
acestuia este tocmai acela de a fi readus pe om în sine însuși, 
de a fi suprimat pentru el ceea ce este străin, — ceea ce e străin 
în limbă. Faptul de a fi tradus pentru creștinii germani, în 
limba lor maternă, cartea credinţei lor constituie una dintre 
cele mai mari revoluţii care putea avea loc; după cum Italia 
a dobîndit mari opere poetice, prin faptul că erau concepute 
în limba ţării ; astfel Dante, Boccacio, Petrarca, — în timp ce 
operele politice ale acestuia au fost scrise în limba latină. 
Numai atunci cînd ceva este exprimat în limba mea maternă 
e acest ceva proprietatea mea. Luther, Melanchton 
au repudiat total scolastica şi au luat ca bază a deciziilor lor 
Biblia, credinţa, sufletul omenesc. Melanchton are o filozofie 
rece, populară. Omul vrea să fie el însuşi prezent în ea, ceea 
ce produce cel mai mare contrast cu uscata scolastică lipsită 
de viață. Maniera scolastică a fost atacată în cele mai diferite 

29 direcţii şi forme. Şi unele, şi altele aparțin mai mult domeniului 
literaturii, al istoriei culturii, religiei, decît al filozofiei. O 
mulțime de lucrări aveau ca obiect prelucrarea unor filozofii 
antice. Acestea sînt mai curînd numai reconstituiri a ceva 
ce fusese dat uitării ; prin ele nu s-a realizat pentru sine nici 
un progres. — Tot astfel, scrierile populare ale lui Mon- 
taigne, ale lui Charron conţin lucruri graţioase, pline 
de spirit, bogate în învățături, dar ele nu pot fi socotite ca 
filozofie propriu-zisă; ele aparțin simțului comun. Omul a 
privit iarăşi în inima sa şi a valorificat-o : ca urmare, el a readus 
esența raportului individului, cu esenţa absolută, în propria 
sa inimă și în propriul său intelect, în credinţa sa. Cu toate că 
este încă vorba de o inimă sfişiată în două, această sfîșşiere, 
această sete de «dincolo » a devenit scindare de sine însuşi; 
omul simte această diviziune în el însuşi şi liniştea sa în sine. — 
Învățătura cu adevărat filozofică trebuie căutată chiar în 
izvoare, adică la antici. 

B. STRĂDUINŢE PROPRII FILOZOFIEI 


Însă o a doua serie de fenomene se referă mai mult la 
străduințe ce ţin propriu-zis de filozofie, dar care au rămas 
numai străduinţe şi aparțin doar epocii prodigioase a acestei 
fermentări. Numeroși indivizi prinși în fermentarea imensă a 
acelei epoci s-au văzut părăsiți de conţinutul de pînă aici, 
de obiectul care constituise pînă acum sprijinul şi suportul 
conştiinţei lor, adică părăsiți de credinţă. Alături de această 
apariție senină a filozofiei antice, atrag asupra lor, pe de altă 
parte, atenţia o mulţime de figuri clocotitoare, în spiritul 
cărora impulsul spre cunoaștere, spre știință şi-a făcut apariția 
într-un chip violent, clocotitor. Ei au avut sentimentul per- 
soanei proprii şi au fost conduşi de impulsul de a-şi plăsmui 
din ei înşişi esenţa, de a scoate din ei înșiși adevărul: naturi 
fierbinţi, clocotitoare, firi nestatornice și sălbatice, ființe entu- 
ziaste, pe care nu le-a putut cuceri calmul ştiinţei. Găsim 
astfel, în scrierile lor originalitate mare, însă conţinutul lor 
este foarte amestecat şi neegal. În această epocă apar o mulțime 
de indivizi, mari datorită energiei spiritului lor, a caracterului 
lor, dar la care întîlnim în acelaşi timp o mare confuzie a spi- 
ritului şi a caracterului. Destinele lor arată, asemenea scrierilor 
lor, acea nesiguranţă a ființei lor şi revolta interiorului lor 
împotriva realității date, ca și a inteligenţei existente, precum 
şi năzuinţa de a smulge şi a-şi produce opera pe pămînt ferm ; 
la ei, impulsul fierbinte spre tot ce este mai profund şi spre 
concret, pe calea gîndirii, era infectat de infinite elemente 
fantastite, de o imaginaţie sălbatică, de mania unor cunoştinţe 
secrete, astrologice, geomantice și de alt soi. Aceste apariţii 
remarcabile se aseamănă în chip esenţial cu exploziile, cutre- 
murele și erupțiile produse de un vulcan care s-a frămîntat în 
interior şi a dat naştere unei lumi noi. Creaţiile sînt încă săl- 
batice, dezordonate, dar constituie formaţii în cuprinsul cărora 
trebuie preţuită energia subiectivă a spiritului şi nu poate fi 
trecută cu vederea o minunată pătrundere în ceea ce este au- 
tentic şi mare. Epoca a fost bogată în indivizi care s-au frămîn- 
tat în chipul cel mai violent şi mai dureros, s-au frămîn- 
tat cu gîndul, cu sufletul, precum şi în împrejurările vieții 
lor exterioare. Cele mai remarcabile naturi de felul acesta 
sînt Cardanus, Bruno, Vanini şi Campanella, apoi Ramus. 
Ei au fost reprezentanți ai caracterului epocii în această stare 
intermediară, în această perioadă de trecere. 

1. CARDANUS 


Cardanus este unul dintre aceştia. El era cunoscut 
ca un individ celebru în toată lumea, în care disoluția şi fer- 
mentarea proprie epocii sale se înfățişa în forma cea mai vio- 
lentă a lor. Scrierile lui cuprind zece volume in folio. Cardanus 
s-a născut în 1501, în Pavia şi a murit la Roma, în 1575 *. 
Prenumele lui este Hieronymus. Cardanus şi-a scris 
el însuşi biografia şi şi-a descris caracterul în De vita propria, 
notînd aici, în mod demn de reținut, cele mai tari mărturisiri 
pe care le poate face un om despre sine, în legătură cu greşelile 
pe care le-a comis. Pentru a ne face o imagine a contradicţiilor 
în care s-a zbătut Cardanus, să relatăm ceea ce urmează: 
Viaţa lui este o alternanță de cele mai variate nenorociri 
exterioare şi familiale. El vorbeşte mai întîi despre destinul 
său de dinainte de naştere, povestind că mama sa, gravidă cu 
el, ar fi luat diverse băuturi pentru a scăpa de sarcină. În timpul 
cît era alăptat de doică, izbucni ciuma ; doica muri de ciumă, 
iar el rămase. Tatăl său era foarte dur cu el**. A trăit cînd 
în cea mai apăsătoare sărăcie, îndurînd cele mai mari lipsuri, 
cînd în bogăţie, solicitat şi cinstit fiind de principi, mai cu 
seamă pentru știința sa astrologică. Se apucă apoi să studieze 
ştiinţele, deveni doctor în medicină și călători mult ; s-a bucurat 
de celebritate universală, era chemat pretutindeni, între altele 
de mai multe ori în Scoţia. Susține că nici nu poate spune 
cîți bani i s-au oferit. A fost profesor de matematici la Milano 
şi apoi profesor de medicină. A stat apoi doi ani în cea mai 
dură închisoare, la Pologna, fiind supus la cele mai înfiorătoare 
torturi“ * *. Cardanus a fost un astrolog profund şi a prezis viitorul 
multor principi. Este cunoscut în matematici. Avem de la el 
regula rezolvării ecuaţiilor de gradul al treilea, singura pînă 
azi; ea se numește regula Cardani; (după el) regula ar fi de 
la un al treilea. 

Cardanus a trăit în genere în mijlocul unor permanente 


222 furtuni interioare și exterioare. Spune că ar fi suferit cele mai 


mari chinuri sufletești. În cursul acestor dureri interioare, 
Cardanus găsea cea mai mare plăcere să se chinuiască atît pe 


* Brucker, op. cit., vol. IV, partea a 2-a, pp. 63—64, 68; Buhle, op. cit., 
partea a VI-a, secţiunea 1, pp. 360, 362. 
** Cardanus, De vita propria, c. 4, pp. 9—11; Buhle, op. cit., p. 360; 
Tiedemann, op. cit., vol. V, pp. 563—564. 
*** Brucker, op. cit., pp. 66—68. 

sine, cât şi pe alţii. Se biciuia pe sine însuși, își mușca buzele, 
se pişca cu putere, îşi răsucea degetele, pentru a se libera de 
neliniștea sufletească ce-l frămînta şi pentru a ajunge să-l 
năpădească plînsul care să-i uşureze sufletul. — Tot atît de 
plină de contradicții era şi purtarea sa exterioară, cînd liniștită 
şi normală, cînd asemenea purtării unui nebun în cele mai 
indiferente lucruri și fără să fie provocat din afară. Cînd se 
îmbrăca cuviincios şi se împodobea, cînd umbla în zdrenţe. 
Era rezervat, sîrguincios, stăruitor, muncitor, ca apoi să devină 
desfrînat, să joace şi să piardă tot ce avea, pînă și lucrurile 
casnice. şi bijuteriile nevestei sale. Cînd mergea încet, ca alți 
oameni, cînd alerga ca un nebun *. — Creşterea pe care a 
dat-o copiilor săi a fost în astfel de condiţii, se înţelege, rea. 
A avut nefericirea să-și vadă fiii rău crescuţi; unul dintre 
aceştia și-a otrăvit soţia, motiv pentru care a fost executat, 
tăindu-i-se capul cu sabia; celui de-al doilea fiu, Cardanus 
a pus să-i fie tăiate urechile, drept pedeapsă pentru desfrînarea 
în care trăia **. 

El însuşi a avut o fire foarte sălbatică, care pe cât se în- 
chidea de adînc în sine însuși, pe atît de vehement izbucnea 
în afară, în modul cel mai contradictoriu ; tot astfel interiorul 
lui era în perpetuă şi colosală dezordine. Relatez aici descrierea 
caracterului său, făcută de el însuşi (dau un extras): 
„Eu am o natură filozofică şi un spirit format pentru ştiinţe, 
sînt spiritual, elegant, cuviincios, senzual, vesel, pios, fidel, 
prieten al înțelepciunii, meditativ, întreprinzător, dornic de 
învăţătură, serviabil, ambițios, inventiv, autodidact, 
căutînd minuni, viclean, şiret, caustic, experimentat în mistere, 
sobru, muncitor, nepăsător, guraliv, dispreţuitor al religiei, 
răzbunător, invidios, trist, răutăcios, trădător, vrăjitor, mag, 
nefericit, posac cu ai mei ca un pustnic, ţifnos, sever, prezicător, 
gelos, desfrînat, calomniator, complezant, schimbăcios; o 
astfel de contradicție există în natura și moravurile mele”***. — 
Toate acestea le spune el însuși, în cartea sa De vita propria. 


“Tot atît de total inegale cum era caracterul lui sînt în 
parte şi scrierile lui, în care Cardanus şi-a exteriorizat 


* Buhle, op. cit., partea a VI-a, secţiunea 1, pp. 364—365; Tiedemann, 
op. cit., vol. V, p. 565; Brucker, op. cit., vol. IV, partea a 2-a, pp. 71—74. 
** Cardanus, op. cit., c. 26, p. 70; Buhle, op. cit., pp. 362—363. 
*** Cardanus, De genitur., XII, p. 84; Buhle, op. cit., vol. VI, partea 1, 
pp. 363—364; Tiedemann, op. cit., vol. V, pp. 564—565. 

furtunos sufletul. Găsim în ele amestec confuz de tot felul 
de superstiții astrologice şi chiromantice, cu priviri adînci și 
luminoase ale spiritului; amestec de confuzii alexandrine şi 
cabalistice, cu autoobservaţii psihologice cu totul limpezi şi 
generale. Scrierile lui sînt sălbatice, fără legătură, contradictorii. 
Cardanus a scris adesea în zile de cea mai cruntă sărăcie. Viaţa 
şi faptele lui Hristos el le-a tratat din punct de vedere astrologic. 
Dar meritul său pozitiv constă mai mult în îndemnul pe care-l 
transmitea, îndemn de a scoate din noi înșine; el a acţionat 
ca un excitant puternic asupra epocii sale. Se mîndrea cu ori- 
ginalitatea şi noutatea gîndurilor sale. Căutarea de a fi original 
a fost primul mod în care se sesiza pe sine rațiunea ce se retrezea 
în desfăşurarea acţiunii ei autonome ; ea înțelegea prin origi- 
nalitate : a fi nou şi a fi altfel decît ceilalți; a avea proprietate 
privată în cîmpul științei. Mania de a fi original l-a minat 
pe Cardanus spre cele mai curioase lucruri. 


2. CAMPANELLA 


224 Toma Campanella apoi este şiel un amestec al 
tuturor caracterelor posibile. Tot atît de sfişiată și de fantastică 
a fost şi viaţa lui, soarta lui. S-a născut la Stilo, în Calabria, 
în 1568, şi a murit la Paris în 1639. Mai avem multe scrieri 
de la el; a trăit timp de 27 de ani în dură închisoare la Napoli *. 
Lucrările lui formează numeroase in folio. Elaborări ca acelea 
ale lui Campanella au exercitat o influenţă infinită şi au dat 
impulsuri, dar pentru sine ele n-au produs roade proprii. Printre 
cei ce aparțin aici trebuie să-i menţionăm în mod deosebit 
pe Giordano Bruno şi pe Vanini. 


3. BRUNO 


Giordano Bruno este un suflet neliniștit și clo- 
cotitor, asemănător cu acela al Jui Cardanus și Campanella. 
Noi vedem în el un repudiator îndrăzneţ al întregii credințe 
catolice sprijinite pe autoritate. In epoca modernă amintirea 


* Brucker, op. cit., t. IV, partea a 2-a, pp. 108, 114—120; Tennemann, 
vol. IX, pp. 290—295. 


STRĂDUINȚE PROPRII FILOZOFIEI 317 


lui a fost reînnoită de Jacobi. La scrisorile sale despre Spi- 
noza, Jacobi a adăugat un extras * dintr-o scriere a lui Bruno **, 
făcînd o paralelă între el şi Spinoza. Datorită acestui fapt, 
Bruno a ajuns la o celebritate care-i depășește meritele. El 
a fost un spirit mai liniştit decît Cardanus, dar pe pămînt el 
n-a avut loc statornic de şedere. Bruno s-a născut în Nola, 
lîngă Napoli, a trăit în secolul al XVI-lea; nu se ştie 
exact în ce an s-a născut. El a cutreierat, ca profesor de filo- 
zofie, cele mai multe ţări europene: Italia, Franța, Anglia, 
Germania. El a părăsit Italia, unde, fiind mai întîi călugăr 
dominican, făcuse observaţii caustice asupra cîtorva dogme 
catolice —  transsubstanțiaţia, conceperea imaculată a Ma- 
riei —, iar pe de altă parte asupra crasei ignoranțe a călugă- 
rilor şi asupra vieţii lor depravate. A trăit apoi în Geneva, 
în 1582 ; aici el se certă însă şi cu Calvin și Beza (era cu nepu- 
tință pentru Bruno să conviețuiască cu ei); se duse apoi în 
alte oraşe franceze (Lyon), după aceea la Paris, unde în 1585 
el luă solemn poziție împotriva aristotelicienilor, propunînd, 
conform unui obicei agreat în acea epocă, teze filozofice în ca- 
drul unei dispute publice ***. Tezele lui Bruno erau îndreptate 
cu deosebire împotriva lui Aristotel; n-a avut însă noroc, 
deoarece adepţii lui Aristotel aveau încă o poziţie prea tare. 
Bruno a fost și în Anglia (Londra); şi în Germania (Witten- 
berg, 1586), în Praga, şi în alte oraşe și universităţi. În Helm- 
stădt (1589) el a fost foarte bine primit de principii de Braun- 
schweig-Liineburg ; după aceasta Bruno s-a dus la Frankfurt 
am Main, unde își tipări mai multe lucrări. El ţinea pretutin- 
deni prelegeri publice, scria ; iată de ce este atît de greu să-i 
cunoşti complet cărțile. În cele din urmă, Bruno s-a reîntors 
în Italia (1592) şi a trăit un timp oarecare netulburat în Padua ; 
fu însă prins în sfîrşit de inchiziție la Veneţia, aruncat în închi- 
soare şi predat tribunalului din Roma ; aici, fiindcă n-a voit 
să retracteze ceea ce susținea, el a fost ars pe rug în 1600, 
acuzat fiind de erezie. Martori oculari (Scioppius) relatează 
că Bruno a înfruntat moartea cu spiritul foarte ferm. Else 


* Jacobi, Werke (Opere), vol. IV, secţiunea a 2-a, pp. 5—46. 

** Giordano Bruno, De la causa, principio et uno, Veneţia, 1584, in 8, 
evident loc de tipărire imaginar ; scrierea a apărut la Paris, ca și următoarea : 
De Linfinito, Universo e Mondi, Veneţia, 1584, in 8; ambele scrieri sînt dialoguri. 

*** Vezi mai sus, p. 216; Jord. Bruno Nol., Rationes articulorum physi- 
corum adversus Peripateticos Parisiis propositorum, Vitebergae apud Zachariam 
Cratonem, 1588. 

făcuse protestant în Germania și rupsese legămîntul față de 


ordinul călugăresc din care făcuse parte *. 


Catolicii, ca şi protestanții, i-au considerat scrierile ca 
eretice şi ateiste, motiv pentru care le-au ars, le-au nimicit; 
ori le-au păstrat secrete. Scrierile lui Bruno se găsesc foarte 
rar toate împreună; cel mai mare număr dintre ele se află 
în biblioteca Universităţii din Göttingen ; cele mai amănun- 
tite informații despre ele se găsesc în Istoria filozofiei a lui 
Buhle. Scrierile lui Bruno sînt rare; adesea ele sînt interzise ; 
în Dresda ele aparțin încă scrierilor oprite, astfel încît aici nu 
pot fi văzute. Nu de mult** a fost plănuită o ediţie a lor 
în limba italiană“ **, care poate încă nici n-a apărut. Dar Bruno 
a scris mult și în limba latină. — El a elaborat şi a editat scrieri 
pretutindeni unde mergea şi rămînea mai mult timp; Bruno 
a fost un profesor şi un autor ambulant. Din această cauză, 
scrierile lui au (multe din ele) același conţinut, prezentat doar 
în formă diferită ; şi în evoluţia gîndurilor lui nu se vede, pro- 
priu-zis, nici un progres și depășire. 

Dar principala trăsătură a scrierilor lui Bruno este, pro- 
priu-zis, marea însuflețire a unei conștiințe de sine care simte 
că în ea locuieşte spiritul gi recunoaște unitatea esenței sale 
cu esenţa universală. Este ceva bacantic în entuziasmul acestei 
conștiințe care debordează, cerînd ca această bogăţie să fie 
exprimată şi astfel conştiinţa să-și devie sieşi obiect. Însă 
ştiinţa singură este aceea în care spiritul se poate naște pe sine 
ca întreg. Cum Bruno încă n-a atins nivelul acestei formaţii 
ştiinţifice, el recurge la toate formele pe care lé are la îndemînă 
fără să le ordoneze în mod adecvat. Astfel de bogăţie neor- 
donată, diversă găsim la Bruno şi, din cauza aceasta, expu- 
nerile lui iau adesea o înfăţişare tulbure, confuză, alegorică : 
pură exaltare mistică. El sacrifică relaţiile sale personale marii 
sale însufleţiri interioare ; aceasta deci nu l-a lăsat liniştit. S-a 
spus despre el: „un cap neliniștit care nu s-a putut împăca 
cu sine”. De unde provenea această neliniște? Bruno nu se 
putea împăca cu ceea ce e finit, rău, ordinar — iată izvorul 
neliniştii lui ! El s-a ridicat pînă la unica şi universala sub- 
stanțialitate, — înlăturînd separația, degradarea conștiinței de 


* Brucker, op. cit., vol. IV, partea a 2-a, pp. 15—29. 
** Prelegerile din .1829—1830. 
*** Opere di Giordano Bruno Nolano, ora per la prima volta raccolte e publi- 
cale da Adolfo Wagner in due volume, Lipsia, Weidmann, 1830. 

sine, precum şi pe aceea a naturii. Fără îndoială, Dumnezeu 
era în conștiința de sine, dar [pătruns] din exterior şi, în ace- 
laşi timp, pentru conştiinţa de sine un altceva, o altă realitate : 
natura era creată de Dumnezeu, creatură și nu imagine a lui. 
Bunătatea lui Dumnezeu se manifestă numai în mod exterior, 
în cauze finale, în scopuri mărginite : albinele fac miere pentru 
hrana omului, pluta creşte ca să se facă din ea dopuri la sticle. 

Cît priveşte ideile lui Bruno, de curînd * Jacobi ne-a 
atras cu putere atenția asupra lor, înfățișînd «summa » învă- 
țăturii lui, ca fiind «unul» şi «totul» spinozist, sau în linie generală, 
panteismul ; şi exprimînd aceasta sub formă că ar fi cu deo- 
sebire specific lui Bruno faptul de a susţine că totul este pătruns 
de o singură esenţă vie, de un suflet al lumii, acesta fiind viața 
universului. Bruno a afirmat: a) unitatea, universalitatea, 
sufletului lumii, a vieţii; 6) rațiunea atotprezentă, imanentă 
lumii. Dar, în fapt, această învățătură nu este altceva decît 
un ecou al doctrinei alexandrine, și în această privinţă Bruno 
numai original nu este. În conţinutul scrierilor lui ies însă în 
evidență două laturi : 1) una din laturi este aceea a sistemului 
său, în ce priveşte gîndurile lui principale, principiile lui filo- 
zofice în genere, ideea ca unitate substanțială; 2) ceea ce 
Bruno voia să pună în mod deosebit în valoare constituie cea- 
laltă latură, avînd totuși legătură cu prima; e vorba de arta 
lulliană a lui, pentru care, în fond, a călătorit Bruno şi la care 
a ţinut totdeauna cel mai mult. 


1. Gînduri filozofice. Conceptele de care face 
uz Bruno sînt în parte concepte aristotelice. În variatele scrieri 
ale lui Bruno se manifestă în mod deosebit însuflețirea gîndului |. 
şi aceea a întregii sale vieţi. Filozofia lui este mărturie a unui 28 
spirit particular, extrem de viu şi foarte original. Conţinutul 
gîndurilor lui generale este însuflețirea sa pentru amintita 
viață a naturii, pentru caracterul divin al acesteia, pentru 
prezența rațiunii în natură. Astfel filozofia lui este în general 
spinozism, panteism. Acea separare a oamenilor de Dumnezeu 
sau de lume, toate aceste raporturi ale exteriorităţii sînt arun- 
cate în ideea vie a unităţii tuturor lucrurilor. Unitatea vieții, 
pentru a cărei exprimare Bruno a fost atît de admirat, este 
unitatea absolut universală. Principalele forme ale felului cum 


* Prelegerile din 1805—1806. 

şi-o reprezintă sînt, pe de o parte, determinaţia universală a 
materiei, iar pe de altă parte aceea a formei. 

a. Această unitate universală Bruno o determină deci ca 
fiind „intelectul universal, activ (vo5s), care se revelează ca 
formă generală a universului, cuprinde toate formele în sine 
şi, asemenea intelectului uman care formează o mulțime de 
concepte, tot astfel şi el formează şi sistematizează. Intelectul 
universal se comportă faţă de producerea lucrurilor naturii 
întocmai ca intelectul omului: el este artistul lăuntric care 
modelează din interior materia şi-i dă formă. Din interiorul 
rădăcinii sau al seminței el face să țișnească tulpina, din aceasta 
apoi crengile, din acestea ramurile, din interiorul ramurilor 
mugurii, frunzele, florile etc. Totul este fundamentat lăuntric, 
pregătit şi desăvîrşit” *. Acesta este intelectul formal, care e 
cauză finală, determinaţie de scop; dar el este totodată și 
intelect eficient (causa efficiens), este tocmai acest ceva care 
produce **. Deosebirea dintre cauză finală şi cauză mijloci- 

22 toare este foarte importantă. Forma interioară este, ca formă, 
după Bruno, concept, cauză finală, scop aristotelic, dar e şi 
cauză mijlocitoare sau eficientă. Natura și spiritul nu sînt 
despărțite : intelect formal, în care conceptul nu este conținut 
ca concept ştiut, ci ca concept pentru sine liber: ca unitate 
el rămîne în sine, ca eficient ieşind afară din sine. 

„Tot astfel, intelectul universal îşi şi cheamă din interior 
sucurile sale din fructe şi flori înapoi în ramuri” etc***. — Ast- 
fel, la Proclus, intelectul este, ca substanţial, ceea ce menţine 
în unitatea sa, în sine, totul : viața care iese din sine produce ; 
intelectul ca atare, care este tocmai acest ceva ce se reîntoarce, 
reluînd totul înapoi în unitate. — Forma amintită a lucrului 
este principiul intelectului, interior lucrului, ceea ce-l produce, 
cauza. Însă acestea două nu sînt diferite, ci forma însăşi este 
cauză şi tocmai prin aceasta cauză finală, — la Aristotel: 
nemişcatul, principiul, conceptul pur, entelechia. Universul 
este un animal infinit, în care totul trăiește și se mișcă în chipul 


* Jacobi, Werke, vol. IV, secţiunea 2-a, pp. 7—9; Tennemann, vol. IX, 
pp. 391—392; Giordano Bruno, De la causa, principio et uno, dialog. II (opere 
publ. da Ad. Wagner, vol. I), pp. 235—236. 

** Jacobi, op. cil., p. 7; Tennemann, op. cit., p. 391; Giordano Brunos op. 
cil., p. 235. 

*** Jacobi, op. cit., p. 9; Tennemann, vol. IX, p. 392; Giordano Bruno, 
op. cit., dial. II, p. 236. 

cel mai divers *. Intelectul care acţionează în vederea unui 
scop este acela care este o formă : orice se produce este pe mă- 
sura acestei forme și este conţinut sub ea ; ceea ce se produce 
este aşa cum este determinată în sine forma. Cînd va fi vorba 
de filozofia kantiană va trebui să amintim şi de această deter- 
minare teleologică. Ceea ce este organic-viu, aceea al cărei 
principiu este viața, ceea ce dă formă, ceea ce își are în sine 
eficiența sa şi rămîne în desfăşurarea acesteia numai la sine, 
păstriîndu-se pe sine, aceasta înseamnă scop. Scopul este acti- 
vitate, dar e activitate determinată în sine, activitate care în 
raportarea ei la altceva nu se comportă ca simplă cauză, ci 
se întoarce înapoi în sine, se păstrează. Iată ce este această 
formă. 

b. Bruno, după care cauza finală acţionează nemijlocit 
şi este viaţa imanentă a universului, consideră, mai departe, 
această cauză şi ca fiinţind, ca substanţă. (Prin urmare, el se 
îndreaptă împotriva reprezentării unui intelect numai extralu- 
mesc.) Bruno deosebeşte aşadar formă şi materie în cuprinsul 
substanţei; aceasta este unitatea activităţii cu intelectul (cu 
ideea), — este formă şi materie împreună. La el lucrul prin- 
cipal este faptul că păstrează ferm unitatea formei ( a elerhen- 
tului activ) cu materia, faptul că pentru el materia este vie 
în ea însăși. În acest ce-care-este constatăm transformări 
infinite. Ceea ce e permanent în aceste transformări, în aceste 
diferențe ale formării, este materia; ea este materia primor- 
dială, absolută. Vorbind în termeni abstracţi, materia este 
doar ceea ce e lipsit de formă, amorful, dar ea este mama tuturor 
formelor şi ceea ce e susceptibil de toate formele. Forma este 
imanentă materiei, este identică cu ea: încît ea însăşi insti- 
tuie aceste schimbări, aceste transformări ea însăşi le produce ; 
ea trece prin toate. Însă, pur şi simplu una nu există fără cea- 
laltă. Materia neexistind fără forma primă, universală, ea însăși 
este principiu sau cauză finală în ea însăşi. Această deosebire 
între formă şi fiinţă (materie) există numai în lucrurile finite 
şi în determinaţiile finite ale intelectului. Aceeaşi materie trece 
prin toate transformările : „Ceea ce a fost mai întîi sîmbure 
devine iarbă, apoi spic, apoi pîine, suc nutritor, sînge, sămînţă 
animală, embrion, om, cadavru, apoi iarăşi pămînt, piatră sau 
altă masă” etc. ; din nisip şi apă se nasc broaște. ,, Recunoaștem 


* Jacobi, op. cil., pp. 10—18; Tennemann, op. cit., pp. 392—394; Gior- 
dano Bruno, op. cit., pp. 237—243. 

prin urmare aici [existența a] ceva ce, deşi se transformă în 

toate aceste lucruri, rămîne în sine totuși unul şi același lucru”*. 
231 — „Deoarece ea este totul, ea nu este nimic în mod particular” : 
nu este aer, apă —e tocmai ceea ce este abstract. ,, Materia 
nullas habet dimensiones, ut omnes habeat”? **. — „Această ma- 
terie nu poate fi nici corp, deoarece corpurile au fost formate, 
şi nici nu poate aparține celor numite de noi însușiri, proprie- 
tăți, calități; fiindcă acestea sînt schimbătoare. — În conse- 
cință, nimic nu pare etern şi demn de numele de principiu 
decît materia. — De aceea mulți au şi considerat materia ca 
fiind unicul real, şi toate formele ca accidentale” ***. Însă. 
acea formă absolută unică este identică cu materia unică uni- 
versală, care de aceea posedă în ea însăşi principiul acțiunii 
şi al cauzei finale. Prin urmare ea este tocmai presupoziția 
oricărei corporalități, și de aceea e ea însăși inteligibilă, e ceva 
universal sau, iarăşi, însuşi intelectul, cauza finală în ea însăşi ; 
ea este cauza şi cauza finală a toate. Intelectul preformator 
este identic cu materia, un ce inteligibil ale cărui modificări 
sînt lucrurile ce se înfățișează ca deosebite ; ambele sînt inte- 
ligibile. Formele materiei sînt puterea interioară a materiei în- 
săşi ; ca ce inteligibil, materia este ea însăşi totalitatea formei“ * **. 
— Acest sistem al lui Bruno este deci spinozism absolut obiec- 
tiv ; se vede cît de adînc a pătruns Bruno. 

El 1idică întrebarea : „Dar forma primă. universală şi mate- 
ria primă universală, cum sînt ele unite, inseparabile, diferite 
şi totuși o unică esență?” El spune: ,,Materia trebuie să fie 
considerată ca potenţă ; astfel toate ființele posibile sînt cu- 
prinse într-un fel oarecare în conceptul ei”. Aici Bruno folo- 
seşte formele aristotelice 5vvauuc, potentia, posibilitate şi rea- 
litate. El spune: ,,Pasivitatea materiei trebuie să fie consi- 
derată în mod pur şi absolut. Or, este imposibil să i se atribuie 
existență unui lucru căruia îi lipsește facultatea (forța) de a 
exista. Aceasta din urmă se referă însă aşa de explicit la modul 
activ, încît reiese îndată de aici că unul din moduri nu poate 

* Jacobi, op. cit., pp. 19—22; Tennemann, op. cit., pp. 394—395; Gior-- 
dano Bruno, op. cit., dial. III, pp. 251—253. 
** Jacobi, op. cit., pp. 30—31; Tennemann, op. cit., pp. 398—399; Gior- 
dano Bruno, op. cit., dial. IV, pp. 273—274. 
*** Jacobi, op. cit., pp. 22—23; Tennemann, op. cit., pp. 395—396; Gior- 
dano Bruno, op. cit., dial. III, pp. 254—257. 
**** Jacobi, op. cit., pp. 28—30; Tennemann op. cit., p. 398; Bruno, op. cil., 
dial. IV, pp. 269—272. 

fi fără celălalt, ci ambele se presupun unul pe altul reciproc. 
Prin urmare, dacă a existat de totdeauna o facultate de a 
acţiona, de a produce, de a crea, a trebuit să existe de totdeauna: 
şi o facultate de a suferi acţiune, de a fi produs, de a fi creat”. 
Materia, ca opusă formei, este numai potentia, Svvauts, posi- 
bilitate. Dacă materia este nedeterminatul, cum ajungem 
la determinat? Această identitate, simplitate a materiei, este 
ea însăşi numai una din determinațiile, unul din momentele 
formei. În consecinţă, în timp ce am dorit să smulgem din formă 
materia, am aşezat-o totodată în una din determinațţiile formei ; 
cu aceasta însă am afirmat în acelaşi timp și pe cealaltă. — 
„Posibilitatea integrală a existenţei lucrurilor” (materia) „nu 
poate premerge existenţei lor reale, şi tot aşa de puţin poate 
să mai rămînă după aceasta. — Principiul prim și cel mai 
desăvîrşit cuprinde în sine toată existenţa, poate fi totul și 
este totul. Forţa activă şi potentă, posibilitate şi realitate 
sînt în el aşadar un unic principiu, nedespărțit şi inseparabil” *. 
Se află aici o determinaţie foarte importantă: afirmarea 
unei forțe producătoare de efect implică în ea determinaţția 
a ceva ce este efectuat, a creării materiei. Această materie 
nu este însă nimic fără forța eficientă; forma este facultatea 
şi viața internă a materiei. 

În felul acesta este determinat pentru el absolutul, dar 
„nu aşa sînt celelalte lucruri” — finite — „care pot fi şi pot 
să nu fie, pot fi determinate într-un fel sau altul. Individul 
uman este în fiecare clipă ceea ce poate fi el în acea clipă, nu 
este însă tot ce poate fi el în general şi potrivit substanţei. — 
Universul, natura necreată, este însă de fapt (efectiv) şi este 
deodată tot ce poate fi ea, deoarece ea cuprinde în sine toată 
materia, împreună cu forma eternă, neschimbătoare, a for- 
melor ei schimbătoare. Dar în dezvoltările ei de la moment 
la moment, în părțile ei particulare, în modurile ei de a fi, în 
esenţele particulare, în genere în exterioritatea ei, natura nu 
mai este ceea ce este ea şi ceea ce ea poate fi; ci o astfel de 
parte este numai o umbră a icoanei primului principiu” **. 
Astfel, Bruno a şi scris o carte intitulată : De umbris idearum. 


* Jacobi, op. cit., pp. 23—25; Tennemann, vol. IX, p. 396; Giordano 
Bruno, op. cit., dial. III, pp. 260—261. 

** Jacobi, op. cit., pp. 25— 26 ; Tennemann, vol. IX, p. 397; Giordano Bruno, 
op. cil., p. 261. 

c. Aceasta este ideea principală a lui Bruno. Cunoaş- 
terea unităţii formei cu materia în toate lucrurile, iată stră- 
duința raţiunii *. Dar pentru a putea pătrunde la această 
unitate, „pentru a scruta toate secretele naturii, trebuie să 
cercetăm limitele extreme, opuse şi contradictorii ale lucru- 
rilor, să căutăm maximul şi minimul lor”. Tocmai în aceste 
extreme ele sînt inteligibile şi se unesc în concept; iar această 
unire este natura infinită. Bruno spune deci: „lucrul cel mai 
important însă nu este să găseşti punctul îmbinării, ci e să 
dezvolţi din acesta și contrariul lui; în aceasta stă secretul 
propriu-zis şi cel mai profund al artei” **. — Iată un cuvînt 
mare : să recunoşti dezvoltarea ideii ca o desfăşurare necesară 
de determinări. Vom vedea mai încolo cum a procedat Bruno 
pentru a realiza acest lucru. 

Asupra acestei opoziții dintre minimum şi maximum 
Bruno a scris mai multe lucrări proprii: De triplici minimo et 
mensura, libri V, Francofurti apud Wechelium et Fischer, 1591, 
in 8, textul este în hexametri, cu note şi scholii (la Buhle 
titlul este : De minimo, libri V); De monade, numero et figura 
liber : item de innumerabilibus, immenso et infigurabili: seu de 
universo et mundis, libri VIII, Francof., 1591, in 8. Bruno 
înfățișează principiul originar (sau ceea ce în alte locuri nu- 
mește el formă) recurgînd la conceptul de «minim », care este 
în acelaşi timp maxim, unul, care este totodată totul ***. 
Universul este acest unul în toate. „În univers — spune 
Bruno — corpul nu se deosebeşte de punct, centrul de peri- 
ferie, finitul de infinit, maximul de minim. Universul este 
numai centru sau centrul lui e pretutindeni şi în toate. Anticii 
exprimau acest lucru spunînd despre tatăl zeilor că el își 
are în chip esenţial sediul în fiecare punct al universului”. 
Numai el conferă lucrurilor realitate adevărată, el este sub- 
stanţa tuturor lucrurilor, monedă, atom, spiritul revărsat pre- 
tutindeni, într-aga esenţă etc., formă pură” *"*. — Aceasta este 
deci ideea fundamentală a lui Bruno, idee care exprimă entu- 
ziasmul unui suflet nobil şi al unei gîndiri profunde. Această 


* Jacobi, op. cit., pp. 28, 32; Tennemann, op. cit., pp. 398, 399; Giordano 
Bruno, op. cit., p. 264; dial. IV, p. 275. 
** Jacobi, op. cit., p. 45: Tennemann, op. cit., pp. 403—404; Giordano 
Bruno, op. cit., dial. V, p. 291. 
*** Jordanus Brunus, De minimo, pp. 10, 16—18. 
****+ Jacobi, op. cit., pp. 37—39; Tennemann, vol. IX, pp. 401—402; Gior- 
dano Bruno, De la causa, principio et uno, dial. V, pp. 281—284. 

viață a naturii este expusă cu cea mai mare însuflețire. Nume- 
roase scrieri ale lui Bruno sînt în versuri ; aici avem elemente 
fantastice, alegorice. O carte a lui se numeşte : Despre animalul 
triumfător. El spune că în locul stelelor ar trebui să fie pus 
altceva *. 


2. A doua latură a concepţiei sale, care are legătură cu 
prima şi pentru care a călătorit atita, a fost aşa-numita artă 
lullică**, numită astfel după numele primului ei inven- 
tator, scolasticul Raimund Lullus. Bruno a acceptat această 
artă, a alcătuit ceva asemănător şi a perfecţionat-o. Această 
artă se aseamănă într-o privinţă cu ceea ce am văzut la Aris- 
totel sub numele de „topică” ***; un număr de locuri comune, 
de determinaţții care se fixau în memorie ca o tabelă cu divi- 
ziunile ei, spre a fi aplicate la tot ce se iveşte. Anticii foloseau 
o astfel de artă ca mnemotehnică, cu care ea este înrudită, 
mnemotehnică despre care a fost vorba din nou în epoca 
modernă. Bruno a recurs şi el la această artă, care este o artă 
a memoriei. În Auctor ad Herennium**** găsim o expunere 
mai amănunţită despre această artă. Se fixează în imaginaţie 
un număr determinat de rubrici deosebite, alese după bunul 
plac (de exemplu douăsprezece, rînduite în grupuri de cîte 
trei), astfel : Aaron, Abimelech, Ahile, munte, arbore, Hercule 
etc. ; se introduce oarecum în aceste compartimente ceea ce 
trebuie păstrat în memorie transformîndu-se într-o serie de 
imagini, şi astfel cînd se recită nu se recită aşa cum sîntem 
obişnuiţi atunci cînd zicem că vorbim din memorie, din cap, 
lipsindu-ne reprezentările, ci oarecum se citeşte de pe o tabelă. 
Cuvintele care trebuie învățate pe din afară trebuie deci aduse 
în legătură cu această tabelă. Dificultatea constă numai în 
pericolul de a stabili vreo legătură, vreo asociație poznașă 
între conţinutul pe care-l am şi imagine, ceea ce dă cele mai 
năstruşnice combinaţii ; această artă este un meşteşug prost. — 
Topica nu a fost, desigur, concepută în acest scop, ci pentru 
sesizarea, şi determinarea diferitelor laturi ale lucrurilor. 

În chip asemănător lucra şi Giordano Bruno, elaborînd 
şi multe lucrări despre această artă; el a numit-o şi a sa ars 


* Opere di Giordano Bruno, publ. da Wagner, Introduzione, pp. XXIV— 
— XXV. 
** Vezi mai sus, p. 196—198. 
*** Ibidem, vol. II, p. 408—409. 
**** Libr. III, c. 17 şi urm. 

combinatoria. Cele mai vechi scrieri topico-mnemotehnice ale 
lui Bruno sînt: Philotheus Jordanus Brunus Nolanus, De 
compendiosa architectura et complemento artis Lullii, Paris, ap. 
Aeg. Gorbinum, 1582, in 12°. — J. Brunus Nol., De umbris 
idearum, implicantibus artem quaerendi etc., Paris, ap. eund., 
1582, in 8°. Partea a doua poartă titlul : Ars memoriae. — Ph. 
Jord. Bruni explicatio XXX sigillorum etc. Quibus adjectus 
est Sigillus sigillorum ete. Din dedicație reiese că această a doua 
parte a editat-o Bruno în Anglia, deci între anii 1582 şi 1585. 
— Jordanus Brunus, De lampade combinatoria lulliana, Vite- 
bergae, 1587, in 8°. — Tot acolo a scris Bruno și De progressu 
et lampade venatoria logicorum, anno 1587, dedicată cancela- 
rului Universităţii din Wittenberg. — Jordanus Brunus, De 
specierum scrutinio et lampade combinatoria Raym. Lulhi, 
Pragae, exc. Georg. Nigrinus, 1588, in 8° ; reprodusă şi în Ray- 
mundi Lullii operibus. — Şi De imaginum, signorum et idearum 
compositione, libri III, Francofurti, ap. Jo. Weckel. et Petr. 
Fischer, 1591, in 8°. — Bruno a renunțat nu peste mult la aceste 
îndeletniciri. Problema memoriei a devenit o problemă a ima- 
ginației; prima este însă superioară. Cu această mnemonică 
are legătură arta lullică, însă în felul că la Brunus tabloul nu 
este numai un tablou de imagini exterioare, cie un sistem de 
determinații ale gîndirii, de reprezentări generale ; Bruno a 
conferit acestei arte o semnificație interioară mai adîncă. 

a. Bruno trece la această artă de la ideile generale care 
au fost date. Anume, dat fiind faptul că totul este o unică 
viață, un intelect unic, Bruno a avut intenția vagă de a sesiza 
acest intelect universal în totalitatea determinatțiilor lui şi de 
a subsuma totul înăuntrul lui; a avut presimțirea că în cadrul 
lui s-ar putea ridica o filozofie logică care să fie aplicabilă la 
toate *. — În această filozofie, „obiectul cercetării este uni- 
“ versul, întrucît cade sub raportul adevărului, cognoscibilului 
şi raţionalului”. Asemenea lui Spinoza, Bruno deosebește lucrul 
inteligibil al rațiunii şi lucrul real. „Aşa cum metafizica are ca 
obiect al său lucrul universal, care se împarte în substanţă şi 
accident, tot astfel faptul principal este că există o artă unică, 
mai generală, destinată să îmbine şi să cuprindă lucrul raţiunii 
cu lucrul real” şi să le recunoască drept corespunzătoare unul 


* Buhle, op. cit., vol. II, secţiunea a 2-a, p. 715 (717); Jordanus Brunus, De 
compendiosa architectura et complemento artis Lullii (Jordani Bruni Nolani 
Scripta, quae latine confecit, omnia, ed. A. Fr. Gfrörer, Stuttgard, 1835, fasc. 
II), c. 1, p. 238. 

altuia, artă „prin care mulțimea, de orice fel ar fi ea, să fie 
redusă la unitate simplă” *. 

b. Principiul este aici pentru Bruno intelectul în general : 
odată, „intelectul care e activ în afara lui” (desfăşurînd sen- 
sibilitatea pe planul existenţei concrete, el este lumea sensi- 
bilă), „el se raportează la luminarea spiritului ca soarele la 
ochi”, — se raportează la o mulțime care luceşte, o luminează 
pe ea, nu se luminează pe elînsuși. Cealaltă latură este „,inte- 
lectul activ în sine însuşi, care se raportează la speciile inte- 
ligibile, ca ochiul la lucrurile vizibile”**. Forma infinită, inte- 
lectul activ este ceea ce e prim, baza; acesta se dezvoltă. 
El este forma, aşa cum o au neoplatonicii. El continuă, în parte, 
după maniera lui Proclus. Prin urmare, intelectul este ima- 
nent materiei. — Acum, pentru Bruno, ceea ce importă este 
să sesizeze şi să arate mai de aproape organizările acestui inte- 
lect activ. 

c. Mai de aproape acest lucru este înfățișat în chipul 
următor : „De adevărul pur însuși, de lumina absolută, omul 
se apropie numai ; ființa lui nu este însăşi fiinţa absolută, care 
e numai Unul şi primul. Omul odihneşte numai sub umbra 
ideii ; — o idee a cărei puritate e lumina, dar care participă 
în acelaşi timp la întuneric. Lumina substanței emană din 
această lumină originară pură; lumina accidentelor emană 
din lumina substanţei”. Aceasta era şi la Proclus al treilea 
moment; în ceea ce e prim***. — Acest principiu absolut în 
unitatea sa este materia prima pentru Bruno, care numeşte 
primul act al acestui principiu lumina originară (actus primus 
lucis). Multele „substanţe şi accidente nu pot însă recepta 
lumina deplină, aşadar ele se află numai în umbra luminii; 
tot astfel ideile lor sînt umbre” * ***. Dezvoltarea naturii înain- 
tează de la moment la moment; lucrurile create sînt numai 
umbra primului principiu, nu mai sînt însuși acest principiu. 

d. „De la acest superessentiale” (brepovoia, la Proclus) 
„porneşte înaintarea la esențe, de la esențe ea merge la ceea 
ce este, de la ceea ce este la urmele lor, la imaginile și umbrele 


* Buhle, op. cit., pp. 717—718 (719a—718 b); Jord. Brunus, op. cit., 
c. 5, p. 239. 
** Buhle, op. cit., p. 717 (719a); Jord. Brunus, op. cit., c. 2—3, pp. 238—239. 
*** Vezi mai sus, p. 87. 
**** Buhle, op. cit., vol. II, secțiunea a 2-a, pp. 723—724; Jordano Bruno, 
De umbris idearum (Jord. Bruni Nolani, Scripta, ed. A. Fr. Gfrörsr, fasc.II): 
Triginta intentiones umbrarum, intentio I—IV, pp. 300—302. 

acestora”, și anume în dublă direcție : „În parte, spre mate- 
rie, pentru a fi produse în sînul ei”; — acestea există atunci 
în mod natural; „în parte, spre simțire şi rațiune, pentru a fi 
cunoscute prin facultatea acestora’. Mai departe : „Lucrurile 
se îndepărtează de la lumina originară spre întuneric. Dar cum 
toate lucrurile din univers sînt perfect interdependente — ceea 
ce e jos cu ceea ce e la mijloc şi acesta cu ceea ce e sus, com- 
pusul cu simplul, simplul cu ceea ce e mai simplu, ceea ce este 
material cu ceea ce este spiritual, pentru ca să fie un unic uni- 
vers, o unică ordine şi cîrmuire a lui, un unic principiu şi scop, 
un unic ce prim şi ultim —, ceea ce este inferior poate fi redus, 
potrivit tonurilor lirei universului Apollo”? — expresia lui Hera- 
clit * — , „în chip treptat, la ceea ce este superior, întocmai 
cum focul, condensîndu-se, devine aer, aerul apă, apa devine 
pămînt, şi invers ; încît în toate este o esență unică. Acea îna- 
intare în jos este identică cu această mergere înapoi” și ea este 
un cerc. „înăuntrul limitelor ei natura poate produce totul din 
orice, și astfel intelectul poate cunoaşte și el totul din orice”**. 


e. Unitatea contrariilor este tratată mai de aproape: 
„Deosebirea dintre umbre nu este antinomie adevărată. În 
același concept sînt cunoscute” contrariile, „frumosul şi urîtul, 
decentul şi indecentul, desăvirşitul şi nedesăvirşitul, binele şi 
răul. Nedesăvîrşitul, răul, urîtul nu se bazează pe idei specifice 
proprii ; ele sînt cunoscute în alt concept, nu într-un concept 
propriu, care nu e nimic. Căci ceea ce este specific e un nonens 
îm ente, un defectus în effecto***. — „Primul intelect este lumina 
originară ; el își revarsă lumina sa din interiorul cel mai lăuntric 
spre exteriorul extrem, și o retrage din exteriorul extrem iarăşi 
la sine. Fiecare ființă poate, potrivit capacităţii sale, prinde 
ceva din această lumină” **"*. 

f. „Această lumină pură a lucrurilor este deci cognosci- 
bilitatea lor, care provine de la primul intelect şi este îndreptată 
spre el şi ceea ce însoţeşte cognoscibilitatea”? ***** ; nonens-ul 
[nefiinţa] nu este cunoscut. „Ceea ce este real în lucruri” e 


* Vezi vol. I, p. 336. 
** Buhle, op. cit., pp. 724—726; Jordanus Brunus, De umbris idearum, 
intentio V— IX, pp. 302—305. 
*** Buhle, op. cit., p. 727; Jordanus Brunus, op. cit., intentio XXI, p.310. 
**** Buhle, op. cit., p. 731; Jordanus Brunus, De triginta idearum conceplibus ; 
conceptus X, p. 319. 
***** Buhle, op. cit., p. 731; Jordanus Brunus, De umbris idearum: De 
triginla idearum conceptibus, conceptus X, p. 319. 

tocmai acest inteligibil, și „nu ceea ce e sensibil în ele”, simţit 
„adică individualul” ; ceea ce este de obicei numit real, sensibil 
este neființa. „Ceea ce se întîmplă sub soare, ceea ce locuieşte 
regiunea materiei ţine de conceptul deşertăciunii” (al finitului). 
„„Dacă eşti cu judecată, caută în idei ceea ce constituie fermi- 
tatea reprezentărilor” *. — „Ceea ce e aici contrast şi deo- 
sebire, în intelectul originar este armonie şi unitate. Încearcă 
deci (tenta igitur) şi vezi dacă nu poţi identifica, armoniza 
şi uni imaginile primite ; în acest fel tu nu-ţi vei obosi spiritul, 
nu-ți vei tulbura gîndirea şi nu-ți vei încurea memoria” **. 

Deosebirile ce ne sînt date astfel aici nu sînt deosebiri; 
totul este armonie. Prin urmare Bruno a încercat să dezvolte 
acest lucru, iar determinaţiile, naturale în intelectul originar, 
corespund apoi celor ce apar în intelectul subiectiv. „Cu ajutorul 
ideii care este în intelect înțelegem mai bine ceva decit 
înțelegem prin forma lucrului natural, în sine însuşi, deoarece 
aceasta este mai materială; dar în chip suprem înțelegem 
ceva prin ideea obiectului, aşa cum este ea în intelectul 
divin” ***. Arta lui Bruno constă deci în determinarea schemei 
generale a formei, schemă care cuprinde totul în cadrul său, 
şi în arătarea felului cum momentele acestei scheme se exprimă 
în diferitele sfere ale existenţei concrete. O străduinţă princi- 


pală a lui Bruno a fost să înfățișeze Universul și Unul (das, 


AU und Eine) cu ajutorul artei lullice ca un sistem de deter- 
minaţii ordonate pe clase. 

Bruno ne indică deci cele trei sfere : „,«) forma originară 
(bmegovola), creatoare a tuturor formelor; ß) lumea fizică, 
care imprimă suprâfeţei materiei urmele ideii şi multiplică 
imaginea originară în nenumărate oglinzi opuse una alteia; 
y) forma lumii raționale, care individualizează numeric, pentru 
simţuri, umbrele ideilor” (le aduce în unul) „şi le ridică pentru 
intelect la nivelul unor concepte generale. Momentele formei 
originare însăşi (Vrepovoia) se numesc ființă, bunătate” (natură, 
viaţă) „şi unitate”. Acestea le-am văzut aproximativ la Proclus. 
„În lumea metafizică forma, originară este lucru, bine, principiu 
al multiplului (ante multa); în lumea fizică ea se revelează 


* Buhle, op. cit., pp. 730—731; Jordanus Brunus, op. cit., conceptus 
VII, p. 318. 
** Buhle, op. cit., p. 732; Jordanus Brunus, op. cit., conceptus XIII, p. 320. 
*** Buhle, op. cit., pp. 733—734; Jordanus Brunus, op. cit., conceptus 
XXVI. pp. 323—324. 

pe sine în lucruri, bunuri, indivizi ; în lumea rațională” (cunoaş- 
tere) „ea izvorăște din : lucruri, bunuri și indivizi” *. Unitatea 
este ceea ce reduce înapoi (das Zuriickfiihrende), şi Bruno are 
atunci lumea naturală și cea metafizică ; el încearcă să elaboreze 
sistemul acestor determinaţii și să arate cum se înfățișează 
în chip natural ceea ce, în alt mod, există ca gîndit. 


încercînd să înțeleagă mai de aproape această interdepen- 
dență, Bruno „consideră gîndirea ca pe o artă” subiectivă 
„a sufletului” (activitate), „de a înfățișa în interior” (după 
reprezentarea sa), „oarecum printr-un scris lăuntric, ceea ce 
înfăţişează natura în exterior, oarecum printr-un scris exterior ; 
și? gîndirea este capacitatea „atît de a recepta în sine această 
scriere exterioară a naturii, cît şi de a reproduce şi de a realiza 
scrisul interior în cel exterior. Această artă a gîndirii interioare 
şi a organizării exterioare potrivit acestei gîndiri şi invers, 
artă pe care o posedă sufletul omenesc, Bruno o pune în cea 
mai strînsă legătură cu arta naturii universului”, în general 
cu activitatea „,principiului” absolut „al lumii, principiu prin 
care este format şi modelat totul”; ea este o formă care se 
dezvoltă. „Acelaşi principiu cosmic este cel care lucrează în 
metale, plante, animale şi care în om gîndeşte şi organizează 
în afara sa, numai că, în efectele sale, el se manifestă în feluri 
infinit de diferite” **, — se exprimă în lumea întreagă. Aşadar 
una şi aceeași dezvoltare, a unuia și aceluiaşi principiu are loc 
în interior şi în exterior. 


Aceste „feluri diferite de descriere ale sufletului, prin 
care se revelează totodată principiul organizator al lumii”, 
a voit Bruno să le sistematizeze. Aceste feluri de scriere sînt 
ceea ce vrea el să determine. Străduința de a înfățișa aceste 
scrisuri diferite constituie așadar cealaltă activitate a lui Bruno 
în a sa Ars lulliana. El „admite aici douăsprezece” feluri 
fundamentale de scriere, genuri ale formelor naturii de la care 
pleacă : species, formae, simulacra, imagines, spectra, exemplaria, 
indicia, signa, notae, characteres et sigilli. Unele feluri de scriere 
se referă la simțul extern, cum sînt formele exterioare, imagi- 
nile şi idealurile (extrinseca forma, imago, exemplar) pe care 
le înfăţişează pictura și alte arte plastice, întrucît imită pe mama 


* Buhle, op. cit., vol. II, secţiunea a 2-a, p. 745; Jordanus Brunus, 
Esplicatio triginta sigilorum : Sigillus sigillorum, partea a II-a, § 11. 

** Buhle, op. cit., p. 734; Jordanus Brunus, De umbris idearum: Ars 
memoriae, I— XI, pp. 326—330. 

natură. Unele feluri se referă la simțul intern, unde ele sînt — 
în ce priveşte măsura, durata, numărul — mărite în timp, 
amplificate şi multiplicate ; acestea sînt creaţiile imaginaţiei. 
Unele se referă la un punct comun al egalității mai multor 
lucruri; unele se abat de la felul obiectiv de a fi al lucrurilor 
în așa măsură, încît ţin cu totul de vis. În sfîrşit, unele par a 
fi proprii artei, cum sînt signa, notae, characteres et sigilli; — 
prin aceste feluri arta poate înfăptui atît de mult, încît ea 
pare în stare să acţioneze independent de natură, dincolo de 
natură, și, cînd lucrurile o cer, chiar şi împotriva naturii” *. 
Pînă aici, în linie generală, totul merge bine; avem reali- 
zarea aceleiaşi scheme în toţi polii. Această încercare merită 
toată consideraţia ; încercarea de a expune sistemul logic al 
artistului interior, al gîndului producător, astfel încît să-i 
corespundă formaţiile naturii exterioare. Şi totuşi aici, deter- 
minaţiile gîndirii devin totodată superficiale (cu toată maniera 
grandioasă a lui Bruno), devin tipuri moarte, cum sînt în tim- 
purile noi schemele filozofiei naturii ; în fiecare sferă, conside- 
rată ea însăşi ca absolută, adică în ea ca atare, a fost dezvoltată 
treimea menţionată mai sus. — Pe de altă parte, acest element, 
adică, mai precis, momentele mai determinate, sînt doar citite 
de către Bruno ; împreună lucrurile se încîlcesc, iar el încearcă 
să le reprezinte prin figuri şi clasificări. La bază sînt așezate 
douăsprezece forme, dar nici nu se deduce fiecare — şi ele 
nu se reunesc într-un întreg unic, într-un sistem — , nici nu 
se arată multiplicarea lor ulterioară. Despre acestea Bruno 
a scris mai multe lucrări (De sigillis); apariţia lucrurilor alcă- 
tuiește litere, semne, care corespund apoi unei gîndiri. În 
diferitele scrieri această expunere apare şi ea diferită. Ideea 
lui Bruno trebuie în general să fie lăudată, faţă de dispersia 
aristotelică şi scolastică, care în general fixau numai fiece 
mod determinat. Însă, opoziţiile, momentele schemei Bruno 
doar de le enumeră. Executarea este, în parte, legată de nu- 
merele pitagoreice, în chip arbitrar și de-a valma: asocieri 
: împerecheri metaforice, alegorice, pe care nu le putem urmări 
e loc ; în această încercare de a face ordine, totul se amestecă 
în mod dezordonat. 
Este un mare început să gîndești unitatea; iar al doilea 
lucru este această încercare de a înțelege universul în dezvoltarea 


* Buhle, op. cit., pp. 734—735; Jordanus Brunus, De umbris idearum: Ars 
memoriae, XII, pp. 330—331. 

lui, în sistemul determinaţiilor lui, și de a arăta că exteriorul 
este semnul unor idei. — Acestea sînt cele două laturi care 
trebuiau înțelese de la Giordano Bruno. 


4. VANINI 


Ca aparținînd aici, îl mai menționez pe Iuliu Cezar 
Vanini; adevăratul lui prenume era Lucilius. El are 
multă asemănare cu Bruno : a devenit, ca şi Bruno, un martir 
al filozofiei, căci şi el a avut soarta de a fi ars pe rug. S-a născu. 
în 1586 la Taurozano, în Regatul napolitan. A peregrinat 
pretutindeni : în Geneva, în Lyon, de unde a scăpat de inchit 
ziţie, fugind în Anglia. După doi ani s-a reîntors în Italia- 
În Genua, Vanini a ţinut prelegeri de filozofie a naturii după 
Averroes, nu s-a împăcat cu împrejurările, s-a amestecat în 
felurite aventuri şi a participat la dispute despre filozofie şi 
teologie. El deveni tot mai suspect, fugi din Paris, fu adus în 
faţa tribunalului bisericesc, acuzat nu de erezie, ci de ateism. 
Franconus, acuzatorul lui, se jură că acesta ar fi spus cuvinte 
blasfematoare. Vanini a susţinut în mod solemn că a rămas 


credincios bisericii catolice, şi-a afirmat credinţa în trinitatea 


divină ; iar ca răspuns la învinovăţirea de ateism, el ridică de 
jos un fir de pai în faţa judecătorilor săi, spunînd că acel simplu 
fir de pai îi dovedeşte, el singur, existența lui Dumnezeu. 
Însă toate acestea, au fost de prisos, căci în 1619 el fu condamnat 
la Toulouse, în Franţa, să fie ars pe rug, iar înainte de execu- 
tarea sentinţei călăul îi smulse limba. — Totuşi procesul lui 
Vanini nu este limpede ; acest proces îşi are originea mai mult 
în dușmănie personală, în patima de persecuție a popilor din 
Toulouse *. 

Gîndirea lui Vanini a fost stimulată mai ales de originali- 
tatea lui Cardanus. La el constatăm o întoarcere a raţionalului, 
a filozofiei împotriva teologiei, în timp ce filozofia scolastică 
era pe măsura teologiei, pe care ea trebuia să o confirme. Bise- 
rica catolică s-a rupt de ştiinţă, luînd față de ea poziție duşmă- 
noasă. În biserica catolică a înflorit arta, dar gîndirea liberă 
s-a despărțit de această biserică. În persoana lui Bruno și a 


*Brucker, op. cit., vol IV, partea a 2-a, pp. 671—677; Buhle, op..cit., pp. 
866 — 869. 

lui Vanini biserica s-a răzbunat împotriva liberei cugetări ; 
iar libera cugetare s-a despărțit de biserica catolică şi a rămas 
străină de ea. 


Filozofarea lui Vanini nu merge departe ; el admiră viața 
naturii. Reflexiile lui Vanini nu sînt tocmai adinci din punct 
de vedere filozofic, ci ele sînt mai curînd uşoare cugetări oca- 
zionale. El a ales totdeauna forma dialogului, motiv care nu-ţi 
îngăduie să vezi care este atitudinea lui. El a scris comentarii 
la operele de fizică ale lui Aristotel. Avem încă de la Vanini 
două lucrări foarte rare. Una dintre acestea poartă titlul: 
Amphitheatrum aeternae providentiae divino-magicum, chris- 
tiano-physicum, nec non astrologo-catholicum, adversus veteres 
philosophos, atheos, epicureos, peripateticos et stoicos. Auctore 
Julis Caesare Vanino, Lugd., 1615. Este o combatere a ateiş- 
tilor, epicurienilor etc., în care autorul expune filozofiile aces- 
tora, argumentele lor, cu mare elocvență : felul însă în care el 
îi combate este destul de slab. A doua scriere este intitulată: 
Despre minunatele secrete ale reginei și zeiței muritorilor, adică 
ale naturii (De admirandis naturae, reginae, deaeque mortalium 
arcanis, libr. IV, Lutetiae, 1616); scriere tipărită cum appro- 
batione a Sorbonei, care la început nu găsise nimic în ea: quod 
religioni catholicae apostolicae et romanae repugnaret aut con- 
trarium esset. Ea conține cercetări în formă dialogată, însă 
fără să se indice precis care este persoana care exprimă părerile 
lui Vanini; are forma unor cercetări ştiinţifice asupra unor 
materii fizicale şi de istorie naturală. Vanini nu decide nimic 
în desfăşurarea dialogului; se găsesc asigurări că el ar crede 
în cutare ori cutare învățătură, dacă n-ar cunoaşte creștinismul. 
Tendința este naturalistă, aceea de a arăta că natura este 
divinitatea, că toate lucrurile iau naştere pe cale mecanică și 
că întreg universul şi interdependența sa trebuie explicate 
numai prin cauze mecanice eficiente, şi nu prin cauze finale ; 
însă această poziție este prezentată astfel încît autorul nu-și 
arată propria sa opinie * 

Astfel îşi face apariția opoziţia dintre credinţă şi rațiune. 
Acesta a fost cazul şi mai înainte la Pomponatius, un adept 
al lui Aristotel. El a demonstrat că din Aristotel decurge con- 
ceptul că sufletul e muritor : căci după Aristotel sufletul vege- 
tativ şi cel animal sînt una. Aşadar raţiunea nu este în stare 


* Buhle, op. cit., partea a VI-a, secţiunea 1, pp. 410—415; Brucker, ops cil., 
pp. 677 —680 ; Buhle, op. cit., vol. II, secţiunea a 2-a, pp. 870—878. 

să dovedească nemurirea sufletului ; şi el, Pomponatius, crede 
în nemurire numai fiindcă ea era revelată în creştinism. EI 
fu chemat în fața închiziţiei, dar fu apărat de cardinali, şi 
astfel nu s-a luat act de concepţia lui *. — Vanini şi alții 
au aşezat şi ei rațiunea în opoziție cu credința, — cu biserica 
şi cu doctrina bisericii. Anume, ei demonstrau, cu ajutorul 
rațiunii, cutare ori cutare teză care contrazicea direct credința. 
creştină ; dar ei declarau totodată — întocmai ca mai tîrziu 
Bayle, printre reformaţi — că ei își supun bisericii convingerea 
lor ; căci creştinul trebuie să se supună, şi el se supune credinței. 
Sau ei prezentau toate argumentele şi obiecțiile contra dogmelor 
teologice drept insolubile pentru rațiune, dar totodată supuneau 
credinței bisericii ceea ce raţiunea nu putea să infirme. Astfel, 
Vanini ridică obiecţii împotriva întrupării, aduce temeiuri, 
argumente că: natura este Dumnezeu. Dar fiindcă exista con- 
vingerea că raţiunea nu poate fi împotriva dogmelor creştine, 
iar pe de altă parte onestitatea unei astfel de supuneri părea 
dubioasă, ca orice renunțare la convingeri sprijinite pe rațiune, 
de aceea Galilei fu silit să retracteze în genunchi aderarea 
sa la sistemului lui Copernic, iar Vanini fu ars pe rug. Astfel, 
amîndoi au recurs în zadar la forma dialogică adoptată în 
scrierile lor. 

Fără îndoială, Vanini, prin opiniile exprimate de unul 
dintre personajele dialogurilor sale, a demonstrat „cu textul 
Bibliei, că diavolul este mai puternic decit Dumnezeu”, că. 
Dumnezeu nu guvernează lumea. Aceste argumente sînt, de: 
exemplu, că „Adam şi Eva au păcătuit împotriva voinţei lui 
Dumnezeu, făcînd astfel să cadă în păcat întreg genul omenesc 
(reluctante Deo Adamum et Evam totumque genus humanum. 
ad interitum duxit) ; şi Hristos a fost răstignit pe cruce de puteri- 
le întunericului (morte turpissima damnatus)”. În plus, „Dum- 
nezeu vrea ca toți oamenii să se mîntuiască. Însă catolicii sînt 
foarte puţini faţă de restul lumii ; evreii au greșit adesea, religia 
catolică s-a întins numai în Spania, Franţa, Italia, Polonia şi 
într-o parte a Germaniei. Dacă am mai scădea de aici ateiștii, 
pe cei ce blestemă pe Dumnezeu, pe eretici, pe desfrînaţi, pe 
adulteri etc., ar rămîne și mai puţini” **. Deci diavolul este mai 
puternic decît Dumnezeu. Acestea, zice el, sînt argumente 


* Vezi mai sus, p. 215; Brucker, op. cit., partea 1, p. 164. 
** Lucilius Vanini, De naturae arcanis, p. 420. 

ale intelectului, ale raţiunii, ele nu pot fi infirmate ; însă creş- 
tinul se supune credinţei, şi acest lucru îl face şi el, Vanini. 
Demn de notat este faptul că n-a fost crezut. Vanini n-a fost 
crezut că este sincer cînd pretindea că nu e de acord cu ceea ce 
a invocat ca fiind rațional — deşi a combătut acest element 
raţional (însă slab, subiectiv, argumentele rele pot fi convingă- 
toare ; sau cînd este vorba de argumente obiective raţionalul 
îşi păstrează drepturile) şi a depus mărturie că se supune cre- 
dinţei. Acest fapt îşi are explicaţia în împrejurarea că atunci 
cînd în intelectul său a pătruns ceva ce nu poate fi infirmat de 
rațiune, un om nu poate face altceva decît să adere la aceste 
determinaţii, neputînd crede în ceea ce este opus lor ; nu credem 


că într-un astfel de om credința ar fi mai tare decît această. 


evidență. 


Biserica a căzut în strania contradicție de a fi condamnat. 


pe Vanini fiindcă acesta găsise că învăţăturile ei nu sînt de 
acord cu rațiunea, deşi el totuși se supunea lor; prin urmare, 
biserica părea a pretinde — şi a confirma recurgînd la rug — 


nu faptul că învăţăturile ei sînt deasupra rațiunii, ci că acestea. 


ar fi adecvate raţiunii. Această iritare a bisericii este inconsec- 
ventă ; mai înainte fusese admis că raţiunea nu înţelege ceea 


ce este revelat şi că este un fapt indiferent strădania ca obiecțiile. 
rațiunii să fie combătute şi infirmate de rațiunea însăşi. Biserica. 


ajunse în contradicţie. Ea n-a admis ca această contradicţie 


dintre credință şi rațiune să fie luată în serios, ci Vanini a fost. 


ars ca eretic. Aceasta implică aşadar că doctrina bisericii nu 
poate fi contrară raţiunii, în timp ce totuși raţiunea trebuie 


supusă bisericii. — Acest fel de a vedea este dominant și la. 


Bayle, în al său Dictionnaire critic. Bayle atinge multe 
reprezentări filozofice, de exemplu, în articolul despre manichei.. 
El spune că aceștia afirmă existenţa a două principii ete. Bayle 
susţine că astfel de afirmaţii nu pot fi infirmate, dar ele trebuie 
supuse bisericii. Cu această întorsătură au fost ridicate toate: 
obiecțiile posibile împotriva bisericii. 

Se aprinde aici controversa între așa-numita revelație 
şi rațiune, controversă în care revelația este opusă rațiunii, 
aceasta prezentindu-se de sine stătătoare, iar revelaţia fiind 
despărțită de rațiune, pe cînd mai înainte ambele erau una, 
adică lumina omului era lumina lui Dumnezeu, omul neavînd 
o lumină proprie, ci lumina lui fiind considerată ca fiind lumină, 
a lui Dumnezeu. — Scolasticii nu aveau nici o ştiinţă proprie 

cu un conţinut propriu, ci conţinutul era acela al religiei ; filo- 
zofiei îi rămase elementul pur formal. Acum însă filozofia a 
ajuns să-şi aibă propriul ei conţinut, conţinut opus conţinutului 
religiei; sau rațiunea simţea cel puţin că își are propriul ei 
conținut, ori că ea opune conținutului nemijlocit al religiei 
forma raționalităţii. 

Această opoziţie a primit mai tîrziu un alt înțeles decît 
cel pe care-l are ea în ziua de azi. Înţelesul mai vechi este acela 
că credinţa e doctrina creștinismului, care este dată ca adevăr și 
la care omul trebuie să rămînă ca fiind adevărul. Deci aici este 
vorba de credinţa în acest conţinut, la care au fost asociate şi alte 
reprezentări. Convingerea prin rațiune, prin intelect se opune 
acestui fel de a vedea. Acum această credință este 
transferată înăuntrul conştiinţei gînditoare însăşi: credința, 
este raportare a conștiinței de sine la faptele pe care ea le gă- 
seşte în sine însăşi, şi nu la conţinutul obiectiv al doctrinei. — 
Cît priveşte opoziția mai veche, credinţa este Cred» obiectiv, 
conţinutul. Acesta are două părţi, care trebuie să fie distinse. 
Una din părți conţine învățătura bisericii ca dogmă, învă- 
ţătura despre natura lui Dumnezeu, care este unul în trei 
fiinţe ; aici aparțin : apariția lui Dumnezeu în lume, întru- 
pat în carne și oase, raportul omului față de această natură 
divină, fericirea lui, divinitatea lui. Aceasta este partea care 
conține adevărurile eterne, adevăruri care prezintă interes 
absolut pentru oameni. Cît priveşte conţinutul ei, această 
parte este speculativă, în chip esenţial, ea poate fi obiect numai 
pentru conceptul speculativ. Partea a doua, pentru care se 
pretinde tot credinţă, se referă la reprezentări exterioare. Aici 
aparţine întregul cuprins istoric, astfel istoriile din Vechiul 
testament, precum și cele din Noul testament, istorii ce ţin de 
biserică etc. Se pretinde credinţă în toate aceste elemente 
finite. De exemplu, cînd cineva nu credea în stafii era consi- 
derat ca liber cugetător, ca ateist; tot aşa şi cel ce nu credea 
că Adam a mîncat în paradis din măr. Ambele părţi sînt așezate 
pe aceeaşi treaptă. — Se contribuie la decăderea bisericii și 
a credinței, pretinzîndu-se ca amîndouă părţile să fie crezute, 
Cei ce au fost defăimaţi ca duşmani ai creştinismului şi ca 
ateiști (pînă la Voltaire) cu deosebire împotriva acestor repre- 
zentări exterioare și-au îndreptat atacurile. Cînd astfel de 
reprezentări exterioare sînt păstrate neclintite nu poate nici- 
decum fi evitată dezvelirea unor contradicții. 

5. PETRUS RAMUS 


Toma Campanella și alții au fost aristotelicieni. — Pierre 
de la Ramée este [un gînditor] aparte. A trăit în 
Paris. S-a născut în 1515 în Vermandois, unde tatăl său era 
lucrător cu ziua. Pierre de la Ramée s-a dus de timpuriu la 
Paris spre a-și astimpăra setea de învățătură; a fost nevoit 
din lipsă de mijloace de trai să-și întrerupă de cîteva ori studiile. 
Deveni apoi servitor (Famulus) în College de Navarre. Aici 
avu ocazie să-şi lărgească cunoștințele, se ocupă cu filozofia 
aristotelică şi cu matematica şi cîștigă o dexteritate oratorică 
şi dialectică extraordinară. Păşi în public cu o teză care a făcut 
mare senzaţie : „Nu tot ce ne învaţă Aristotel este adevărat” 
fu prezentată cu ocazia unei dispute, în vederea obţinerii 
gradului de magistru; disputa s-a terminat spre cinstea sa *. 

Pierre de la Ramée deveni magistru şi atacă acum cu 
violenţă şi hotărîre logica și dialectica aristotelică. Guvernul 
luă notă despre acest lucru. El fu învinuit că prin opiniile lui 
antiaristotelice sapă temeliile religiei şi ale ştiinţei. Această 
acuzaţie a fost depusă de către dușmanii lui înaintea parla- 
mentului din Paris, ca un caz criminal. Cum parlamentul din 
Paris avu aerul că procedează legal şi părea favorabil lui Ramus, 
i s-a retras competența de a judeca chestiunea, care fu dusă 
în fața consiliului regelui. Acest consiliu hotărî ca Ramus să 
discute cu adversarul său Goveanus în fața unei comisii de cinci 
judecători (doi trebuia să propună Goveanus, doi Ramus, iar 
regele să propună pe prezidentul comisiei), iar comisia să 
înainteze o propunere regelui. Atenţia publicului era foarte 
încordată. (Publicul arăta în general un interes foarte viu 
faţă de astfel de dispute. În general, au existat o mulţime de 
controverse de acest fel asupra unor asemenea probleme ridicate 
de şcoală. De exemplu, profesorii regali — professores regii — 
ai unui college erau în dispută cu teologii Sorbonei dacă trebuie 
pronunțat quidam, quisquis, quoniam sau trebuie pronunţat 
kidam. Pentru aceasta se desfășura un proces înaintea parla- 
mentului. Unui preot care pronunțase quisquis, doctorii Sor- 
bonei îi luară parohia, motiv care a dat naștere la proces. O 
altă dispută îndirjită şi tenace fu dusă în fața autorităţilor 
nevoite să-i pună capăt, anume dacă ego amat este tot atît 


* Buhle, op. cit., vol. II, sectiunea a 2-a, pp. 670—672; Brucker, op. cit., 
vol. IV, partea a 2-a, pp. 548—550. 

de corect ca și ego amo.) Disputa era extrem de pedantă. În 
prima zi Ramus a afirmat că logica (dialectica) aristotelică este 
imperfectă, defectuoasă, deoarece Organon-ul nu începe cu o 
definiție. Comisia a decis că o dispută, o disertaţie are desigur 
nevoie de o definiție, dar cînd e vorba de dialectică nu e nevoie 
de așa ceva. În ziua a doua Ramus i-a reproșat logicii aristo- 
telice lipsa diviziunii care este necesară. Majoritatea judecă- 
torilor a voit să anuleze rezultatul cercetării de pînă aici și să 
lucreze după altă metodă, fiindcă ajunsese în încurcătură. 
Majoritatea era de trei, comisarul regelui şi cei doi membri ai 
comisiei propuşi de adversarul lui Ramus. Ramus a protestat 
şi a făcut apel la rege. Regele îi respinse cererea hotărînd ca 
sentința judecătorilor să fie considerată ca valabilă în ultimă 
instanță. Cei trei judecători s-au pronunţat împotriva lui Ramus, 
condamnîndu-l; ceilalți doi judecători n-au participat la jude- 
cată, ci s-au retras. Sentința a fost afişată pe toate străzile 
Parisului şi trimisă tuturor academiilor din Europa. Fură 
reprezentate piese teatrale cu Ramus, spre marea satisfacție 
a adepților lui Aristotel *. 


În cele din urmă Ramus a ajuns totuși să ocupe un post 
oficial, devenind profesor la Paris. Dar, fiind huguenot, a fost 
nevoit să-și părăsească de mai multe ori postul din cauza 
tulburărilor interne ; o dată călători și în Germania. În fine, 
în noaptea sfîntului Bartolomeu pieri şi Ramus, răpus de duş- 
manii săi (1572): unul dintre colegii lui, şi cel mai turbat duş- 
man, Carpentarius, a angajat în acest scop nişte bandiți, care 
l-au maltratat în chip fioros şi l-au aruncat de la etajul casei 
în care locuia **. — Ramus a trezit un interes viu prin atacurile 
lui, îndeosebi împotriva dialecticii aristotelice de pînă aici şi 
a contribuit foarte mult la simplificarea formalismului regulilor 
dialectice. El este cunoscut mai ales datorită faptului că a 
atacat în chipul cel mai hotărît logica scolastică şi i-a opus 
acesteia logica sa; opoziţie care a pătruns atît de departe, 
încît chiar și în istoria literaturii germane sînt amintite parti- 
dele ramiştilor, semiramiștilor şi antiramiştilor. Ramus a fost 
celebru cu deosebire în discuţii. 

În această epocă trăiesc încă mulți alți bărbaţi remarcabili, 
amintiți în chip obişnuit în istoria filozofiei, ca: Michel de 


* Buhle, op. cit., vol. II, secțiunea a 2-a, pp. 672—676; Brucker, op. cit., 
pp. 550—557. 
** Buhle, op. cit., pp. 676—680 ; Brucker, op. cit., pp. 558—562. 

Montaigne, Charron, Machiavelli etc. Astfel de bărbaţi 
sînt menţionaţi, dar, propriu-zis, ei nu aparțin filozofiei, ci 
culturii generale. Străduințele lor, scrierile lor sînt considerate 
ca aparținind filozofiei, deoarece aceşti bărbaţi şi-au scos 
reflexiile din ei înşişi, din conştiinţa, din experiența lor, din 
observaţia, din viața lor. O reflexie, o cunoaştere de felul 
acesta este tocmai opusă cunoaşterii scolastice de pînă aici. 
Găsim la ei cugetări juste, fine, pline de spirit, despre sine, 
despre viața omenească, despre relaţiile sociale, despre dreptate 
şi bine. Filozofia lor este o filozofie a vieţii, scoasă din sfera 
experienței omeneşti, din ceea ce se petrece în lume, în inima 
şi în spiritul omului. Ei au reţinut astfel de experienţe şi ni le-au 
împărtăşit ; scrierile lor sînt deci, pe de o parte, distractive, 
iar pe de altă parte bogate în învățături. Potrivit principiului 
din care și-au scos conținutul operelor, aceşti autori s-au abătut 
cu totul de la izvoarele şi metodele de cunoaştere de pînă aici. 
Însă întrucît ei nu fac obiect al cercetărilor lor din problema 
cea mai înaltă care interesează filozofia şi nu raționează plecînd 
de la gîndire, ei nu aparțin, propriu-zis, istoriei filozofiei. Ei 
au contribuit la trezirea unui interes mai mare al omului față 
de ceea ce este al său, față de experiența, de conștiința sa etc. ; 
au contribuit la încrederea pe care omul a cîştigat-o în sine, 
în valoarea sa. Acesta este principalul lor merit. 

Trebuie însă să menționăm aici o trecere care ne privește 
datorită principiului general care, în cadrul acestei treceri, este 
mai bine cunoscut, şi cunoscut în îndreptățirea sa. 


C. REFORMA 


Revoluţia principală a apărut în Reforma luterană, cînd, 
din sciziunea interioară nemărginită şi din dura disciplină 
sub care încăpăţinatul caracter germanic se aflase şi prin care 
el trebuia să treacă, spiritul a ajuns la conştiinţa reconcilierii 
sale cu sine, și anume la conștiința că reconcilierea trebuie 
înfăptuită în spirit. Astfel din lumea de dincolo omul a fost 
chemat în prezentul spiritului, iar pămîntul şi corpurile sale, 
virtuţiile umane și moralitatea, inima și conștiința, proprii 
omului, au început să însemne pentru el ceva. Dacă pentru 

toria apăru ca ceva divin. Sărăcia era considerată ca fiind 
superioară posesiunii şi să trăieşti din pomană era privit ca 
ceva superior vieţii susținute prin munca cinstită a propriilor 
tale mîini ; acum însă se află că nu sărăcia, ca scop, este mai 
morală, ci mai moral este să trăieşti din munca ta şi să te bucuri 
de ceea ce produci. Supunerea oarbă, ascultarea care oprima 
libertatea umană era al treilea element; dimpotrivă, acum, 
alături de căsătorie şi proprietate, fu considerată ca divină și 
libertatea. 

Tot astfel, în ce priveşte cunoașterea omul s-a întors 
înapoi în sine însuși, înapoi din acel «dincolo » al autorităţii, 
iar rațiunea a fost recunoscută ca ceea ce este în sine şi pentru 
sine universal, şi deci ca ceea ce este divin. S-a recunoscut 
acum că religia trebuie să-şi aibă locul în spiritul omului şi 
că întregul proces al mîntuirii trebuie să fie parcurs în spiritul 
omului ; că sanctificarea omului îl priveşte pe el însuși personal 
și că printr-însa el intră în relaţie cu conştiinţa sa și nemijlocit 
cu Dumnezeu, fără a avea nevoie de acea mijlocire a preoţilor, 
care au, propriu-zis, în mîinile lor orînduirea miîntuirii. Fără 
îndoială, mai există încă o mijlocire operată de doctrină, de 
înțelegere, de observare proprie a ta şi a acțiunilor tale; însă 
aceasta este o mijlocire fără perete despărțitor, în timp ce 
mai înainte laicii erau separați de biserică printr-un perete 
de aramă, printr-o cortină de fier. Prin urmare spiritul lui 
Dumnezeu este acela care trebuie să locuiască în inima omului 
şi să efectueze în ea mîntuirea. 

Or, cu toate că deja Wiklef, Hus şi Arnold din Brescia, 
pornind din filozofia scolastică, au urmărit o ţintă asemănătoare, 
ei n-au avut totuşi caracteristica de a vorbi simplu oamenilor, 
fără dovezi savante scolastice, adresîndu-se numai spiritului 
şi sufletului. Abia cu Luther a început libertatea spiritului în 
miezul lui; și a avut forma aceasta de a se menține în miez. 
Explicarea acestei libertăţi şi înțelegerea ei de sine prin gîndire 
au fost ceva ulterior, după cum odinioară elaborarea învăţă- 
turii creştine înăuntrul bisericii însăşi a urmat abia mai tîrziu. 

Bruno şi Vanini aparţin epocii Reformei; ea a apărut 
în această epocă. Am semnalat deja mai înainte începutul 
acestui principiu — începutul principiului subiectiv al gîndirii 
proprii a omului, al ştiinţei proprii, al activităţii sale, al drep- 
tului său, al proprietăţii, al încrederii în sine ; încît omul îşi 
găsește mulțumirea în activitatea, rațiunea, imaginaţia sa etc., 
în produsele sale, — se bucură de lucrările sale, considerîndu-le 

ca pe ceva îngăduit şi justificat, ca pe ceva față de care, esenţial, 
el poate şi trebuie să arate interes. Este începutul împăcării 
omului cu sine însuşi, — introducerea divinului în realitatea 
sa [umană], subjugarea realității; acesta este inițial numai 
principiu. 

Această valorificare a subiectivului a avut însă acum 
nevoie de o confirmare superioară, de cea mai înaltă confir- 
mare, pentru a fi perfect legitimată şi a deveni chiar obligaţie 
absolută ; iar pentru a putea obţine această confirmare, ea a 
trebuit să fie concepută în forma ei cea mai pură. Or, cea mai 
înaltă confirmare a principiului este cea religioasă; astfel 
încît acest principiu al propriei spiritualităţi, al propriei inde- 
pendențe să fie recunoscut în raportarea la Dumnezeu, în 
legătura cu Dumnezeu ; atunci el este sfințit de către religie. 
Simpla subiectivitate, simpla libertate a omului — faptul că 
el are voință proprie cu care înfăptuieşte cutare ori cutare 
lucru — nu justifică încă; voința barbară care urmăreşte numai 
scopuri subiective ce nu rezistă în fața rațiunii nu este justi- 
ficată. Însă chiar dacă voinţa are scopuri, şi scopuri adecvate 
formei raţionalităţii, cum sînt -dreptul, libertatea mea, dar nu 
ca libertate a acestui subiect particular, ci ca libertate a omului 
în general, ca drept legal, ca drept ce revine tot aşa şi altuia, — 
adică chiar dacă voința subiectivă ia forma generalității, în 
ea nu rezidă totuşi -decît faptul de a fi permisă; dar e deja 
mare lucru că voința este recunoscută ca permisă şi nu e con- 
siderată ca ceva păcătos în sine şi pentru sine. Arta şi indust:ia 
primesc prin acest principiu impuls spre o nouă activitate, 
întrucît acum ele sînt active în mod legitim. Dar.acest principiu 
este, inițial, din punctul de vedere al conţinutului său, limitat 
la sfere particulare de obiecte. Numai cînd principiul este 
pus în legătură cu obiectul care fiinţează în sine şi pentru 
sine, adică atunci cînd este cunoscut în raport cu Dumnezeu 
şi este deci sesizat în puritatea lui desăvirșită, liber de impulsuri, 
de scopuri finite, numai atunci își primește el confirmarea sa, 
— atunci certitudinea de sine a omului își dobîndește în fața 
lui Dumnezeu valabilitatea. 

Credinţa luterană este deci aceea că omul se află în legă- 
tură cu Dumnezeu și că în această relaţie a lui el trebuie să 
apară el însuşi ca acesta, săexiste ca acesta; adică pietatea 
lui şi speranţa în mîntuirea sa şi tot ce ţine de acestea pretind 
că inima lui, ca ceea ce are el mai adînc să fie prezent în această 
relaţie. Se pretinde sentimentul lui, credinţa lui, ceea ce.îi 

aparţine în chip absolut, — subiectivitatea lui, cea mai intimă 
certitudine a sa; numai această subiectivitate intimă a omului 
poate intra în considerare în legătură cu Dumnezeu. Omul 
însuşi trebuie să se pocăiască în el însuşi, să se căiască în inima 
sa, și inima sa trebuie să fie plină de spiritul sfînt. Așadar 
aici principiul subiectivităţii, al raportării pure la mine, liber- 
tatea nu este numai recunoscut, ci se pretinde în chip absolut 
că numai acesta importă în cult, în religie. Aceasta este con- 
firmarea. supremă a principiului, anume că el este valabil înain- 
tea lui Dumnezeu, că în fața lui Dumnezeu nu este necesară 
decît credinţa propriei inimi, numai învingerea propriei inimi. 
În felul acesta a fost stabilit, mai întîi, acest; principiu al liber- 
tăţii creștine şi el a fost sesizat de conștiință, a devenit conștiință 
adevărată. Prin aceasta, în intimitatea ultimă a omului a fost 
afirmată existenţa unui loc care singur are importanță, loc 
în care omul se află numai la sine şi la Dumnezeu ; iar la Dum- 
nezeu omul este numai ca el însuși ; în conștiință el trebuie să 
fie acasă la el însuși. Acest drept al casei nu e îngăduit să fie 
tulburat de alții; nimeni nu trebuie să aibă pretenţia să se 
impună aici. Orice exterioritate în legătură cu mine este înlă- 
turată, tot astfel şi exterioritatea ostiei : numai în împărtăşire 
şi în credința mă aflu în legătură cu Dumnezeu. Prin aceasta, 
deosebirea dintre laici și preoţi este suprimată, nu mai 
există laici; căci în religie fiecare este pentru sine chemat să 
ştie, în ceea ce-l priveşte, ce este religia. Responsabilitatea 
morală nu trebuie să fie înlăturată; faptele bune lipsite de 
realitatea spiritului în sine nu mai există, după cum sufletul 
în sine se raportează pentru sine direct la Dumnezeu, fără 
să aibă nevoie de mijlocire, de Fecioara și de sfinți. 
Acesta este marele principiu potrivit căruia, în cuprinsul 
raportului absolut cu Dumnezeu, dispare orice exterioritate ; 
o dată cu această exterioritate, cu această înstrăinăre de sine 
însuşi, a dispărut orice robie. În legătură cu aceasta stă faptul 
că rugăciunea făcută într-o limbă străină este înlăturată, 
precum și cultivarea ştiinţelor într-o astfel de limbă. În cu- 
prinsul limbii omul produce: prin limbaj omul îşi dă sieşi 
prima sa exterioritate ; limba este prima și cea mai simplă 
formă a producţiei, a existenţei concrete la care ajunge omul 
în conştiinţa sa: ceea ce-şi reprezintă omul, el şi-l reprezintă 
și lăuntric, ca vorbit. Această primă formă este ceva rupt de 
trunchi, străin, cînd omul trebuie să exprime sau să simtă 
într-o limbă străină ceea ce ţine de interesul său suprem. Prin 


REFORMA 343 


urmare această ruptură cu prima exterioritate în conştiinţă 
este acum înlăturată ; a fi aici la tine însuţi, în cuprinsul pro- 
prietăţii tale, a vorbi în limba ta, a gîndi în ea, este un lucru 
care aparține și el formei liberării. Acest fapt are o infinită 
importanţă. Fără traducerea Bibliei în limba germană, Luther 
nu şi-ar fi desăvirșit Reforma; și libertatea subiectivă n-ar 
fi putut subzista fără această formă, adică fără gîndire în limba 
maternă. Aşadar, acum principiul subiectivităţii a devenit 
moment al religiei înseși ; și prin aceasta el şi-a primit recu- 
noaşterea sa absolută ; el fiind în linie generală, conceput în258 
singura formă în care el poate fi moment al religiei. „Să cin- 
stești pe Dumnezeu în spirit”, acest cuvînt este acum împlinit : 
spiritul există numai cu condiţia liberei spiritualități a su- 
biectului ; deoarece numai aceasta se poate raporta la spirit; 
un subiect cu totul lipsit de libertate nu se comportă în chip 
spiritual, nu-l cinstește pe Dumnezeu în spirit. — Acesta este 
conţinutul general al principiului. i 

Acest principiu a fost mai întîi conceput înăuntrul 
religiei ; prin aceasta el a obţinut o justificare absolută, a apărut 
însă inițial numai raportat la obiecte religioase ; afirmarea lui 
n-a fost încă extinsă asupra dezvoltării mai departe a principiului 
subiectiv. Totuşi, omul a ajuns la conștiința că în sine el este 
mâîntuit şi că se poate izbăvi numai în fiinţa-pentru-sine a sa. 
Prin urmare omul şi-a cîştigat în realitatea sa şi o altă figură : 
omul capabil, puternic a putut avea şi el, întrucît se bucură 
de viață, conştiinţa împăcată; bucuria de viaţă ca atare nu 
mai este privită ca ceva la care trebuie să renunțţi, ci se re- 
nunță la renunțarea călugărească. Însă la început principiul 
nu s-a extins la alt conţinut. 

În al doilea rînd însă, conţinutul religios a fost înţeles 
mai de aproape ca conținut concret, aşa cum există el pentru 
reprezentare, pentru memorie, — sau aşa cum se prezintă în 
formă istorică ; și prin aceasta a luat început și a păstruns 
în această libertate spirituală posibilitatea unui aspect nes- 
piritual. A fost menținută deci vechea credință a bisericii, a 
fost păstrat Credo. Acest conţinut, oricît ar fi el de speculativ, 
are o latură istorică. Crezul a fost primit şi păstrat în forma 
aceasta seacă a lui: încît el trebuie crezut în această formă, 
trebuie privit de subiect drept ce este cert, ce e adevărat, 
considerat ca fiind adevărul suprem. De aici vine faptul că 
cunoașterea speculativă, conținutul dogmatic elaborat în chip 
speculativ a fost dat cu totul la o parte. Lucrul de care era 

nevoie era asigurarea omului în interiorul lui, în ce privește 
mântuirea lui, fericirea lui, relația spiritului subiectiv cu abso- 
lutul, forma subiectivităţii ca: dorinţă fierbinte, pocăință, 
convertire. Acest principiu nou a fost înfățișat ca preponderent, 
încît conținutul adevărului ar fi important ca atare; însă 
dogma despre natura, despre procesiunea lui Dumnezeu, este 
concepută în forma cum apare ea mai întîi pentru reprezentare. 
A fost repudiată nu numai toată această finitate, exteriori- 
tate, formalismul filozofiei scolastice, şi cu drept cuvînt; însă 
pe de altă parte a fost dată la o parte și dezvoltarea filozofică. 
a învățăturilor bisericii, şi aceasta tocmai în legătură cu faptul 
că subiectul s-a adîncit în sine, a coborit în inima sa. Această 
adîncire a subiectului, pocăinţa lui, convertirea lui, această 
preocupare a subiectului de sine a fost momentul pe care s-a 
pus iniţial preţ. În conţinut subiectul nu s-a scufundat, iar 
scufundarea anterioară a spiritului în acest conţinut a fost 
şi ea dată la o parte şi repudiată. În biserica catolică și în 
dogmele ei vom găsi pînă în zilele noastre ecourile şi oarecum 
moștenirea filozofiei şcolii alexandrine ; în catolicism există. 
mult mai multe elemente filozofice speculative decît în dog- 
matica protestană, dacă în general mai există în aceasta ceva 
obiectiv şi dacă ea n-a fost golită cu totul de conţinut, dog- 
matică în care acest conţinut este pe deasupra mai mult isto- 
ric, păstrat în forma istorică, ceea ce face ca doctrina să devină 
seacă. Îmbinarea filozofiei cu teologia evului mediu a fost în 
“esența ei menţinută în biserica catolică; în timp ce în pro- 
testantism principiul religios subiectiv s-a separat de filozofie, 
şi numai în filozofie a reînviat apoi acest principiu în chip 
veritabil. 

Prin urmare conţinutul religios al bisericii creștine a fost 
în general păstrat în cuprinsul acestui principiu, încît el își 
primeşte confirmarea prin mărturia spiritului că acest con- 
əx ţinut trebuie să fie valabil pentru mine în măsura în care el se 
afirmă ca valabil în conştiinţa, în inima mea. Acesta este înţe- 
lesul cuvintelor : „Dacă păziți poruncile mele, vă veţi convinge 
că învăţătura mea este adevărată”. Criteriul adevărului este 
confirmarea pe care i-o conferă inima mea, el este aşa cum 
rezultă din inima mea ; aceasta trebuie să-mi spună dacă judec 
just, dacă cunosc exact, dacă ceea ce consider eu ca adevărat 
este adevărul. Ceea ce este el în spiritul meu, acesta este 
adevărul; şi invers : spiritul meu este just numai atunci cînd 
sălășluieşte în el adevărul, cînd el e în felul acesta, cînd el 

se află în acest conţinut. Unul nu poate fi izolat de altul. Con- 
ținutul nu-și are deci în el însuşi confirmarea pe care a primit-o 
prin teologia filozofică, prin gîndirea speculativă, prin faptul 
că ideea speculativă îşi afirmă valabilitatea în el însuşi; con- 
ținutul nu are nici confirmarea care se dă istoriceşte unui 
conţinut, în măsura în care acesta posedă o latură istorică, 
confirmare prin ascultarea mărturiilor istorice în funcţie de 
care se determină, exactitatea lui. Doctrina trebuie să se 
verifice prin starea inimii mele, prin pocăința, convertirea şi 
bucuria sufletului în Dumnezeu. În doctrină se pleacă de la 
conținutul exterior, aceasta fiind astfel numai exterioară ; dar 
luată aşa, neraportată la felul în care spiritul meu, inima mea 
se comportă în sine, învățătura nu are, propriu-zis, nici un 
sens. Or, acest început, ca botez creştin și educare creștină, 
este în același timp o prelucrare a sufletului cu informaţii 
exterioare. Adevărul Evangheliei, al învăţăturii creştine, există 
numai în atitudinea adevărată față de el; această atitudine 
este în chip esenţial, ca să zicem aşa, o folosire a conţinutului 
în sensul de a-l face edificator. Și tocmai aceasta este semni- 
ficaţia cuvintelor prin care se spune că sufletul se reconstru- 
iește pe sine în sine însuși, se sfințește pe sine în sine, este 
sfinţit; şi numai pentru această sfințire conţinutul este un 
conţinut adevărat. Nu trebuie să se facă o altă întrebuințare 
a conţinutului decît aceea de a edifica sufletul, de a-l stimula să 
aibă încredere, să se bucure, să se pocăiască, să se convertească ; 
de a trezi procesul sufletului în el însuşi. — O altă atitudine, 
şi atitudine nejustă, faţă de conținut este aceea de a-l con- 
sidera în chip exterior, de exemplu, conform noului mare prin- 
cipiu al exegezei, potrivit căruia scrierile Noului testament 
trebuie să fie tratate întocmai cum e tratat un autor grec sau 
latin, adică în mod critic, filologic, istorie. Atitudinea esen- 
țială a spiritului există numai pentru spirit. Şi este o iniţiativă 
absurdă a unei exegeze încăpăținate aceea de a căuta să dove- 
deşti adevărul religiei creștine pe o astfel de cale exterioară, 
filologică, așa cum a făcut ortodoxia; în felul acesta, conți- 
nutul devine nespiritual. — Prin urmare aceasta este prima 
atitudine a spiritului față de acest conținut, că, fără îndoiaiă, 
conținutul este esenţial, dar tot atît de esenţial este ca spiritul 
sfint și sfințitor să se raporteze la acest conţinut. 

Însă, în al doilea rînd, acest spirit este în mod esen- 
ţial și spirit care gîndeşte. Gîndirea ca atare trebuie să se dez- 
volte şi ea în cuprinsul lui, şi anume ca formă a celei mai adînci 

unităţi a spiritului su sine însuşi; ea trebuie să ajungă să cer- 
ceteze, să diferențieze acest conținut şi să treacă la această 
formă a celei mai pure unităţi a spiritului cu sine. Gîndirea 
este mai întîi gîndire abstractă, şi ea se înfăţişează astfel; 
iar această gîndire abstractă implică în ea o anume relaţie 
cu teologia, cu religia. Conţinutul despre care e vorba aici, 
deşi este receptat numai istoric, numai în chip exterior, trebuie 
totuși să fie religios: în el trebuie să fie cuprinsă explicarea 
naturii lui Dumnezeu. De aici rezultă cerința mai precisă ca 
gîndul pentru care există natura interioară a lui Dumnezeu, — 
ca acest gînd să se şi afirme în relaţie cu acest conţinut. Însă 
întrucît gîndul este mai întîi intelect şi metafizică a intelectului, 
el va înlătura din conţinut ideea rațională și-l va goli atît de 
tare, încît nu mai rămîne din el decît istorie exterioară, lipsită 
de interes. 

A treia atitudine este apoi aceea a gîndirii speculative 
concrete. După poziţia mai sus indicată şi după felul în care 
sînt determinate religiozitatea şi forma ei, orice conţinut spe- 


? culativ, ca atare, şi elaborarea lui sînt mai întîi repudiate ; iar 


felul cum reprezentările creştine au fost îmbogăţite prin te- 
zaurul filozofiei lumii antice şi prin profundele idei ale tuturor 
religiilor orientale anterioare etc., toate acestea au fost date la 
o parte. Conţinutul poseda obiectivitate, însă această obiec- 
tivitate avea numai semnificaţia că conţinutul obiectiv trebuie 
să fie începutul și nu să subziste pentru sine; el trebuie să 
fie numai acel început prin care sufletul să se formeze spiritual 
în sine, şi să se sfințească. Astfel este părăsită toată îmbogă- 
țirea conținutului prin care acesta devenea conținut filozofic ; 
şi numai mai tîrziu s-a întîmplat ca spiritul gînditor să se adîn- 
cească iarăşi în sine, pentru a deveni concret, raţional. 
Principiul Reformei a fost deci momentul ființării-în-sine 
a spiritului, momentul ființării sale libere, al revenirii sale la 
sine însuși ; libertatea înseamnă tocmai să te raportezi, într-un 
conținut determinat, la tine însuţi, — înseamnă natura vie a 
spiritului, faptul de a te afla în ceea ce apare ca altceva, reîn- 
tors înapoi în tine. Aceea ce rămîne în spirit ca altceva este 
sau neasimilat, sau mort; iar spiritul este neliber, întrucât 
lasă să subziste în el acest altceva, ca ceva străin. Prin urmare 
determinarea potrivit căreia spiritul este în chip esenţial liber 
în sine însuşi este la sine însuși, — acest moment abstract 
constituie determinaţia fundamentală. Cînd deci acum spiritul 
înaintează spre cunoaștere, trece la determinări spirituale, pri- 

veşte în jurul său, se exteriorizează într-un conţinut ; el se va 
comporta în cuprinsul acestuia ca în ceea ce îi e propriu şi 
va voi, în chip esenţial, să afirme şi să aibă în acest cuprins 
ceea ce este al său. Întrucît spiritul se mişcă în acest conţinut 
ca în cuprinsul domeniului său propriu, trecînd la cunoaștere, 
el se va mişca ca spirit concret, căci spiritul este fiinţă con- 
cretă. Acest domeniu propriu se determină, pe de o parte, ca rea- 
litate finită, naturală a lumii, însă pe de altă parte ca proprietate 
lăuntrică, ca fiind esența şi viața mistică, divină, creştină. 

Această formă concretă a cunoașterii, dar care inițial 
rămîne încă tulbure, va trebuie s-o examinăm acum. Cu aceasta 
intrăm în a treia perioadă a expunerii noastre. 

Cu Reforma intrăm, propriu-zis, în perioada a 
treia, cu toate că Bruno, Vanini și Ramus, care au trăit 
mai tîrziu, aparţin încă evului mediu. Cu Reforma s-a produs 
o răsturnare. Religia creștină şi-a introdus conţinutul ei absolut 
în suflete. Astfel, acesta a fost închis în om, a devenit centru 
al individului; ca conţinut divin, suprasensibil, el era separat 
de lume. În faţa vieţii religioase se afla o lume exterioară, ca lume 
naturală și ca lume a sentimentelor, a înclinațiilor, a naturii 
omului, lume care avea valoare numai întrucît era depăşită. 
Această indiferenţă, această separație a celor două lumi una 
de alta a fost elaborată de evul mediu, care s-a zbătut continuu 
în cuprinsul acestei opoziții ; la urmă aceasta a fost învinsă de el. 
Însă această depășire a luat forma corupției bisericii, a apărut 
ca, degradare a eternului pe planul finitului. Întrucît raportul 
omului cu viaţa divină există pe pămînt, acest raport a fost 
coborit la nivelul finitului sub acţiunea înclinațiilor omului 
(corupere datorită sensibilităţii). Tot astfel, adevărul etern a 
fost transpus în cuprinsul intelectului sec şi formal; încît se 
poate spune că în sine unitatea dintre «dincolo» şi «dincoace» 
a fost efectuată. Dar unificarea aceasta a avut un caracter 
atît de corupt, încît bunul simţ s-a revoltat şi a trebuit să se 
întoarcă împotriva ei. Astfel s-a produs Reforma, ca separare de 
biserica catolică şi ca reformă înăuntrul bisericii însăşi : este o 
prejudecată să se creadă că Reforma a fost numai separare de bi- 
serica catolică, în aceeași măsură Luther a reformat biserica ca- 
tolică. Corupţia bisericii catolice o vedem din scrierile lui Luther, 
din rapoartele împăraţilor şi ale imperiului către papă; a se 
vedea descrierile pe care le-au făcut episcopii catolici, părinţii 
sinoadelor de la Constanţa și Basel despre starea preoțimii 
catolice şi a curţii romane. 

Al doilea lucru care a fost înfăptuit în sine a fost 
împăcarea dintre «dincoace» şi «dincolo». Sciziunea con- 
ştiinţei de sine a dispărut în sine şi în conştiinţă a fost 
instituită posibilitatea de a fi împăcată. Principiul con- 
cilierii interioare a spiritului era în sine ideea creștinismului, 
însă el însuşi era iarăși îndepărtat, numai exterior, ca ruptură 
interioară, neconciliat. Constatăm încetineala cu care spiritul 
lumii a învins această exterioritate. El scoate interiorul afară ; 
aparența, figura exterioară, rămîne încă; dar în cele din 
urmă această formă este o hoaspă goală, figura cea nouă iese 
la lumină. În astfel de timpuri spiritul se înfățișează ca și cînd 
el — care mai înainte, mergea ca melcul în dezvoltarea sa, 
făcuse paşi înapoi, vrînd parcă să se îndepărteze de sine — ar 
fi încălțat cizmele fermecate, parcurgînd cu ele cîte șapte mile 
dintr-o dată. Omul a cîştigat încredere în sine însuşi, în gîn- 
direa sa ca gîndire, în percepţia sa, în natura sensibilă din 
afara sa și din sine; omul a găsit interes şi bucurie să facă 
descoperiri în arte şi în natură. În realitatea lumească şi-a făcut 
apariţia intelectul ; omul a devenit conştient de voinţa şi puterea 
sa de a înfăptui, s-a bucurat de pămîntul pe care-l locuieşte, 
de terenul său, de ocupațiile sale, fiindcă domnea în ele 
dreptul şi intelectul. O dată cu inventarea prafului de puşcă: 
a dispărut furia individuală din luptă. Impulsul romantic spre 
vitejia accidentală s-a îndreptat spre alte aventuri, -nu aven- 
turi ale urii, ale răzbunării personale, ale așa-zisei salvări a 
ceea ce era considerat ca nevinovăție şi drept originar, ci spre 
aventuri mai inofensive, spre cunoaşterea planetei noastre, 
spre descoperirea drumului spre India orientală. Omul des- 
coperi America, comorile şi popoarele ei, descoperi natura şi 
pe sine însuși ; navigația deveni romantismul superior al comer- 
tului. Lumea existentă deveni iarăşi prezentă pentru om și 
demnă de interesul spiritului ; spiritul gînditor putea iarăşi să 
săvîrşească ceva. Şi atunci trebuia să apară Reforma lui Luther : 
apel la simţul comun (sensus communis) în loc de referire la pă- 
rinţii bisericii şi la Aristotel, la autoritate; aceea ce însufle- 
țeşte şi fericeşte este propriul spirit interior, nu faptele exteri- 
oare. Astfel, biserica își pierdu puterea asupra omului, căci 
principiul ei se afla în el însuşi, — omul nu mai era ceea ce este 
defectuos. S-a dat finitului, actualului prețuirea cuvenită; 
aceasta este concilierea ființind în sine a conştiinţei de sine cu 
prezentul. De la această preţuire pornesc străduințele științei. 

Astfel, vedem că finitul, prezentul lăuntric şi cel exterior 
este sesizat cu ajutorul experienţei și ridicat pe planul generali- 
tății cu ajutorul intelectului; omul vrea să cunoască legile, 
forțele, adică să transforme individualul percepţiilor în forma 
generalului. Lumescul cere să fie judecat în mod lumesc ; jude- 
cătorul este intelectul gînditor. Cealaltă latură este cerința 
ca eternul, ceea ce este adevărat în sine și pentru sine, să fie și 
el cunoscut, sesizat, cu ajutorul inimii curate ; propriul spirit 
își însușește pentru sine veșnicul. Aceasta este credința luterană 
fără alt accesoriu (faptele, cum se zicea). Totul are valoare numai 
întrucît este sesizat în inimă şi nu ca lucru. Conţinutul încetează 
de a mai fi ceva ce ţine de natura obiectelor; Dumnezeu este 
deci numai în spirit şi nu dincolo, el este ceea ce e.mai propriu 
(das Eigenste) individului. O formă a interiorului este și gîn- 
direa pură; aceasta se apropie şi ea de ceea-ce-este-în-sine-și- 
pentiu-sine şi se consideră îndreptățită să-l înţeleagă pe acesta. 

Filozofia epocii moderne pleacă de la prin- 
cipiul la care ajunsese filozofia antică, adică de pe poziția 
conştiinţei de sine reale ; ea are în general ca principiu spiritul 
care îşi este sieşi prezent ; ea transformă poziția evului mediu, 
deosebirea dintre ceea ce e gîndit şi universul existent, într-o 
opoziție şi se ocupă cu rezolvarea acestei opoziții. De aceea 
interesul ei principal nu este atît acela de a gîndi obiectele 
în adevărul lor, cît este gîndirea însăși și asimilarea conceptuală 
a obiectelor, este însăşi gîndirea acestei unităţi la care se 
reduce în genere prinderea de către conștiință a unui obiect 
p T e-su pus. 


2i 


În primul rînd: Aici avem de examinat forma 
aceasta concretă care este apariția gîndirii pentru sine. Aceasta 
apare în chip esențial ca gîndire subiectivă cu 1eflectarea a 
ființării-în-sine (das Insichseins), încît ea prezintă o opoziție 
față de ceea-ce-este în general. Interesul este atunci exclusiv acela 
de a concilia această opoziție, de a concepe concilierea în existența 
ei supremă, adică în extremele ei cele mai abstiacte. Această divi- 
ziune supremă este opoziţia cea mai abstractă, aceea 
dintre gîndire şi fiinţă; şi împăcarea acestora trebuie să 
fie sesizată. Începînd cu epoca modernă, toate filozofiile arată 
interes faţă de această unitate. Gîndirea este în felul acesta mai 
libaă, şi astfel părăsim acum unitatea ei cu teologia; ea se 
separă de teologie, aşa cum s-a separat şi la greci de mitologie, 
de religia populară, și numai la sfîrşit, în perioada alexandrină, 

a căutat din nou aceste forme şi a umplut reprezentările mito- 
logice cu forma gîndului. Însă legătura [dintre gîndire şi 
teologie] rămîne de aceea absolut în sine. Deoarece teologia 
este absolut numai ceea ce e filozofia, aceasta fiind tocmai 
gîndire asupra teologiei. Nu-i servește la nimic teologiei să se 
revolte împotriva acestui fapt, spunînd că ea nu vrea să ştie 
nimic de filozofie că e vorba de pure teme filozofice care trebuie 
să fie lăsate la o parte. Teologia are totdeauna de-a face cu 
gînduri pe care ea le aduce cu sine; iar aceste reprezentări 
subiective ale ei, aceste gînduri, metafizica ei domestică şi 
privată, nu sînt decît 1eflexiile, opiniile etc. epocii. Şi, prin 
urmare este vorba adesea de reprezentări cu totul neevoluate, 
de o gîndire necritică ; ea este, fără îndoială, legată de convin- 
gerea subiectivă particulară şi aceasta trebuie s-o confirme ca 

z justă în particular ; însă aceste gînduri, aceste reprezentări care 
furnizează criteriul, judecata, ceea ce e hotărîtor, aceste repre- 
zentări generale nu sînt nimic altceva decît ceea ce se găsește 
pe drumul bătut de toată lumea, ceea ce pluteşte la suprafața 
timpului. Aşadar, cînd gîndirea își face apariţia pentru sine, ne 
despărțim de teologie. Vom vorbi totuşi despre o apariţie în cu- 
prinsul căreia gîndirea şi teologia sînt încă unite : este Jacob 
Böhme. 

Spiritul se găseşte acum şi se mişcă în cuprinsul domeniului 
său propriu ; acesta este, pe de o parte, lumea naturală, finită ; 
pe de altă parte, este lumea interioară, şi aceasta este în primul 
rînd conținutul creştin. Primul lucru care trebuie cercetat este 
oarecum spiritul, spiritul aflător în lumea sa concretă ca în 
domeniul său, deci modul concret al cunoaşterii. 

Propriu-zis, abia cu aceasta îşi face din nou apariţia filo- 
zofia, adevărul ca adevăr, în secolul al XVI-lea şi al XVII-lea. 
De altfel, acest spirit, smuls spre exterior, trebuia să se afirme 
şi să se impună în religie, în viața lumească, devenea conştient 
de sine în reprezentări, în gînduri populare și într-o așa-numită 
filozofie populară. Apariţia propriu-zisă a filozofiei înseamnă 
să te înţelegi, în mod liber în gîndire, pe tine însuţi şi natura, 
şi tocmai prin aceasta să gîndești şi să înţelegi raționalitatea 
în prezenţa ei, esenţa, legea generală însăşi. Căci aceasta 
este a noastră, subiectivitatea ; iar ea, ca gînditoare, este infinit 
liberă, independentă, nerecunoscînd nici o autoritate. Înlă- 
turarea culturii formale a intelectului logic şi a enormului ma- 
terial din el era mai necesară decît lărgirea acestui material. 
Ştiinţa cercetătoare se mişcă în extensie şi în infinitul rău. — 

Așadar, principiul filozofiei moderne nu este gîndirea naivă, 
ci ea are în faţa sa opoziţia dintre gîndire şi natură. Spiritul 
şi natura, gîndirea şi ființa sînt cele două laturi infinite ale 
ideii. Aceasta poate ieși cu adevărat în evidență numai cînd 
laturile ei sînt sesizate pentru sine, în abstracţia şi în totali- 
tatea lor. Platon le-a conceput ca legătură a ceea ce limitează s, 
şi ceea ce e infinit, unu şi multiplu, simplu şi altul dar nu ca 
gîndire și fiinţă. Acestea nu sînt naive, adică sînt sesizate cu 
conştiinţa opoziţiei lor ; această opoziţie trebuie depăşită cu 
gîndirea şi aceasta înseamnă să fie înțeleasă unitatea lor. 
Aceasta este poziţia conştiinţei filozofice în genere ; însă 
calea realizării acestei unităţi, calea gîndirii, a înţelegerii ei, 
este dublă. Direcţiile acestei perioade sînt două : prima este 
cea care afirmă primatul experienţei, a doua este reprezentată 
de filozofia care pleacă de la gîndire, de la ceea ce este interior. 
Filozofia se împarte deci între cele două principale forme de 
rezolvare a contradicţiei amintite, în filozofie realistă şi filo- 
zofie idealistă ; adică într-o filozofie care derivă obiectivitatea 
şi conţinutul gîndului din percepții şi o filozofie care pleacă în 
descoperirea adevărului de la independenţa gîndirii. 


a. Filozofarea însemna acum sau avea ca principală de- 
terminaţie gîndirea autonomă şi constatarea a ceea cee dat, 
convingerea că, în aceasta rezidă adevărul şi deci că acesta 
este ceea ce putem cunoaşte ; filozofarea însemna nivelarea și 
uniformizarea, de fiecare dată, a orice este speculativ, coborirea 
speculativului la experienţă. Această realitate dată este natura 
existentă, exterioară; și este activitatea spirituală, ca lume politică 
şi ca activitate subiectivă. Calea spre adevăr era : să pornească 
de la această presupoziţie, dar să nu se oprească la ea ca reali- 
tate exterioară ce se individualizează, ci să o reducă la general. 

æ. Observaţia primei direcţii amintite se îndreaptă îna- 
inte de toate spre natura fizică, din a cărei observare omul 
extrage generalul, legile, întemein du-și ştiinţa pe această bază. 
Această cale a experienței şi observaţiei s-a numit, și se numește 
încă, filozofie; este maniera ştiinţelor finite, bazată pe obser- 
vaţie şi raționament, ceea ce se numește încă şi acum sciences exac- 
tes. Acestui intelect propriui se opunea pietatea, de aceea şi filo- 27 
zofia, întrucît se numea înțelepciune lumească. În adevăr, 
aici ideea însăşi, în nemărginirea ei, nu este obiect, nu este 
cunoscută [ca atare], ci e conţinut determinat; acesta este 
ridicat pe planul generalului, al legii — generalul, aşa cum e 

determinat de intelect, luat din observaţie (Kepler). Ştiinţa 
naturală merge numai pînă la treapta reflexiei; şi filozofie 
fură numite în parte aceste științe finite, aşa cum: princi- 
piile fizice ale lui Newton s-au numit: Principia philoso- 
phiae naturalis. Totul se numea philosophia naturalis : obser- 
vaţia, fizica experimentală ete. — În filozofia scolastică, dim- 
potrivă, i se scoseseră omului ochii şi ceea ce s-a dis- 
cutat în acea epocă despre natură a pornit de la presupoziţii 
obscure. 

ß. În al doilea rînd, fu supus observaţiei spiritualul, felul 
în care acesta, în realizarea lui, înfăptuieşte o lume spirituală, 
formînd statele : pentru a determina astfel, pe baza experien- 
ței, care este dreptul indivizilor unii față de alții şi faţă de 
principi şi dreptul statelor față de alte state. Mai înainte papii 
îi ungeau pe regi, după cum cei din Vechiul testament erau 
instituiți de Dumnezeu; dijma era prescrisă în Vechiul testa- 
ment ; gradele de rudenie interzise la căsătorie erau luate din 
legile mozaice; ceea ce era considerat ca just pentru regi şi 
le era îngăduit era scos din istoria lui Saul şi a lui David; drep- 
turile preoţimii erau sprijinite pe texte din Samuil. Pe scurt : 
Vechiul testament era izvorul tuturor principiilor de drept con- 
stituțional, şi așa sînt întărite şi acum dispoziţiile papilor în 
toate bulele lor. Ne putem reprezenta cu uşurinţă la ce galima- 
tias ducea un astfel de procedeu! — În schimb, acum, dreptul 
era căutat în însuşi omul şi în istoria lui şi se arăta ce fusese 
valabil ca drept pe timp de pace şi pe timp de război. În felul 
acesta au fost elaborate cărţi care sînt încă frecvent citate în 
parlamentul englez. Au fost apoi observate instinctele omului 
care urmează să fie satisfăcute în cadrul statului şi modul în 
care ele ar putea fi satisfăcute, — pentru ca astfel dreptul să 
fie cunoscut din însăşi natura omului, a celui trecut și a celui 
prezent. 


b. A doua direcție filozofică pleacă de la interior în general. 
Prima direcţie este realism, a doua e idealism : totul se află 
în gîndire, spiritul este el însuși tot conţinutul. Aici ideea însăşi 
este transformată în obiect ; ceea ce înseamnă că ea este gîndită 
şi de la ea se trece la ceea ce e determinat. Ceea ce, dincolo este 
scos din experienţă e derivat aici a priori din gîndire; sau încă, 
este sesizat ceea ce e determinat, însă acesta nu este redus doar 
la general, ci la idee. — Dar ambele direcţii se întîlnesc, deoarece 
şi experiența vrea să deducă legi generale din observaţiile ei; 

iar pe de altă parte gîndirea,plecînd dela generalitatea abstractă, 
trebuie totuşi să-şi dea un conţinut determinat. Experienţa, 
a pornit din Anglia, unde ea se bucură şi acum de cea mai 
înaltă considerație; Germania a plecat de la ideea concretă, 
de la interiorul concret, plin de suflet şi de spirit; în Franţa 
s-a impus mai mult generalitatea abstractă. 


În al doilea rînd: Probleme ale filozofiei actuale, 
opoziții, conţinut care preocupă acum aceste timpuri noi. 


a. Aici găsim un punct atins de noi deja cînd a fost vorba 
de evul mediu, anume: deducerea existenţei lui Dumnezeu 
din gîndire. Avem spiritul pur, Dumnezeu, pe de altă parte 
avem existenţa lui : ambele laturi trebuie cuprinse prin gîndire 
ca formînd o unitate fiinţind în sine şi pentru sine. — Alte inte- 
rese se referă la aceleaşi determinaţii generale; anume, la cu- 
noaşterea unităţii opoziţiei, la realizarea concilierii interioare 
şi în sfera intereselor obiective ale ştiinţei. Opoziția cea mai 
dură este sesizată ca fiind legată într-o unică unitate. Prima 
formă a opoziţiei este ideea de Dumnezeu și ființa. 


b. A doua formă a opoziţiei este binele şi răul, — opoziţia din- 
tre pozitiv, general, bine şi rău, ca opoziţie a fiinţării-pentru-sine 
a voinţei împotriva universalului. Trebuie cunoscută originea 
răului. Dumnezeu e st e atotputernic, înțelept, bun. Răul este 
ceea ce e absolut altceva, este negativul lui Dumnezeu ca sfînt ; 
şi în același timp Dumnezeu este puterea absolută. Răul este 
deci în contradicţie cu sfințenia, cu puterea lui Dumnezeu; 
se încearcă rezolvarea acestei contradicții. 


c. A treia formă a opoziției este aceea dintre libertatea 
omului şi necesitate. «. Individul este îndreptăţit pentru sine, 
se determină pe sine absolut din sine, este început absolut al 
determinării. În eu, în mine, este ceva ce decide în chip absolut ; 
eul nu este determinat de altundeva, ci numai din site. Acest 
fapt este în contradicţie cu faptul că singur Dumnezeu este 
determinantul absolut, ceea ce este conceput ca preştiinţă 
a lui Dumnezeu, ca providenţă, cînd ceea ce trebuie să se în- 
timple aparține viitorului. Dar ceea ce ştie Dumnezeu, aceasta 
şi este; ştiinţa lui nu este doar subiectivă. Mai precis, li- 
bertatea contrazice concepţia că numai Dumnezeu este ceea ce 
e absolut determinant. f. În al doilea rînd, libertatea omenească 
este în opoziţie cu necesitatea ca mod determinat al naturii. 

y. Obiectiv, această opoziţie este aceea dintre cauzele finale şi 
cauzele eficiente, dintre acțiunea conform necesităţii şi acţiunea 
potrivit libertăţii. 


d. În al patrulea rînd : această opoziţie a libertăţii omului 
şi a necesităţii naturii (natura exterioară şi interioară a omului 
este necesitatea lui, față de libertatea sa ; el este dependent de na- 
tură) are şi forma mai precisă a relației sufletului cu corpul, com- 
mercium animi cum corpore ; sufletul este ceea ce e simplu, ideal, 
liber, — corpul ceea ce e multiplu, corporal, material, necesar. 

Aceste materii interesează știința ; interesele acesteia sînt 
cu totul de altă natură decît interesele proprii filozofiei antice. 
Deosebirea constă în faptul că aici există conștiința acestei 
opoziții, opoziţie conținută, fără îndoială, şi în obiectele ştiin- 

24 ţifice ale anticilor, dar care nu fusese încă sesizată de con- 
ştiinţă. Această conştiinţă a opoziţiei, a căderii, este punctul 
principal în reprezentările religiei creştine. Realizarea și în cuprin- 
sul gîndirii a acestei concilieri — care este obiect al credinței — 
aceasta este problema generală a ştiinţei. În sine, concilierea 
a fost deja înfăptuită ; căci știința se consideră capabilă să rea- 
lizeze în sine această cunoaştere a concilierii [opoziţiei]. Prin 
urmare, sistemele filozofice nu sînt altceva decît modalităţi 
ale acestui acord absolut; astfel încît singură această unitate 
concretă a acestor contrarii este adevărul. 


În al treilea rînd: trepte în progresul ştiinţei. 
Primele două filozofii pe care trebuie să le examinăm sînt 
aceea a lui Bacon şi aceea a lui Jacob Böhme ; în rîndul al doilea 
vine filozofia lui Descartes şi cea a lui Spinoza, împreună cu 
filozofia lui Malebranche ; urmează, în al treilea rînd, Locke, 
Leibniz şi Wolf; pe lîngă acestea, vom vorbi despre formaţiile 
următoare ale filozofiei scoțiene şi engleze şi despre acelea ale 
filozofiei franceze; în sfîrşit, în al patrulea rînd, vom vorbi 
despre Kant, Fichte, Jacobi şi Schelling. Cu Descartes abia 
începe, propriu-zis, filozofia epocii moderne, gîndirea abstractă. 
Avem trei secțiuni principale : 


a. Mai întîi, anunţarea acestei concilieri, ca încercări par- 
ticulare, încă nedeterminate, încă impure; aici îl avem pe 
Bacon din Verulam şi pe Jacob Böhme, teozoful german. 
Bacon pleacă de la experiență şi inducţie, Böhme de la Dumne- 
zeu (panteismul trinităţii). 

b. Conciliere metatizică. Abia aici începe filozofia propriu- 
zisă a acestei epoci; ea începe cu Descartes. a. Aceasta este 
poziţia metafizicii. Intelectul încearcă prin gîndire să realizeze 
concilierea, unificarea ; în cercetările lui, el recurge la determi- 
naţiile de gîndire pură ale sale. Trebuie să vorbim despre Spinoza, 
Locke şi Leibniz, ei constituie metafizica. Descartes şi Spinoza 
opun gîndirea şi ființa. Locke experiența şi ideea metafizică : 
el a examinat opoziţia însăși. Monada lui Leibniz este totali- 
tate a concepţiei sale despre lume ; B. În al doilea rînd, trebuie 
să tratăm la ei despre decăderea acestei metafizici, despre 
scepticismul îndreptat împotriva metafizicii ca atare şi împo- 
triva generalului empirismului. 


c. A treia treaptă constă în faptul că însăși această conci- 
liere, ce trebuie să fie înfăptuită, este sesizată de conștiință, 
devine obiectul cugetării. Concilierea ajunge unicul principiu 
şi interes. Ca principiu, concilierea are forma raportului dintre 
cunoaștere şi conținut. Cum este şi cum poate fi gîndirea iden- 
tică cu ceea ce este obiectiv ? Interiorul acestei metafizici, ceea 
ce se află la baza ei, este scos în evidenţă pentru sine și devine 
obiect [de cercetare]. Aici aparțin filozofia kantiană şi filozofia 
mai nouă. 


În al patrulea rînd: cât priveşte elementele istorice, 
exterioare ale vieţii filozofilor ne va izbi faptul că de atunci 
şi aceste împrejurări de viață se înfăţişează cu totul altfel decît 
cele în care au trăit filozofii antichităţii. În antichitate am văzut 
că filozofii erau individualităţi independente. Atunci se pretin- 
dea ca filozoful să trăiască în consonanță cu ceea ce propovă- 
duiește, să disprețuiască lumea, să nu se amestece în vălmă- 
şagul ei. Aşa au făcut cei vechi. Pe timpul lor filozofia a deter- 
minat starea [socială] a individului. Se putea întîmpla, şi s-a 
întîmplat adesea, ca individul să şi trăiască ca filozof, încît 
scopul interior, viața lui spirituală, i-a determinat şi condiţiile 
exterioare ; filozofii antici au fost astfel individualități plastice. 
Obiectul cunoaşterii lor era acela de a considera universul cu 
ajutorul gîndirii. În felul acesta, ei s-au ţinut departe de legături 
exterioare cu lumea, nu s-au angajat în legături pe care în bună 
parte eventual nu le aprobau ; relaţii, cel puţin, care totdeauna 
se desfășoară pentru sine, avînd propriile lor legi şi moduri de 
a fi, de care individul depinde şi la care în acelaşi timp el par- 
ticipă pentru a-şi satisface interesele personale, obţinînd astfel 

27 considerație, avere, cinstire, distincţie. Prezentul, condiţiile 

vieţii exterioare nu i-au interesat pe filozofii antici ; ei au rămas 
în cuprinsul ideii. Ei nu s-au ocupat de lucruri care nu prezentau 
interes pentru gîndirea lor. Au dus un mod de viață particular, 
au trăit ca persoane particulare. Ei pot fi asemănaţi cu călugării : 
renunţînd la bunuri lumești, filozofii antici şi-au păstrat inde- 
pendența, au trăit fără legături. 

În evul mediu cei ce fac filozofie sînt îndeosebi preoţi, 
doctori în teologie. În perioada de tranziţie, filozofii au trăit 
în luptă, în luptă interioară cu ei înşişi şi în luptă exterioară 
cu împrejurările; ei şi-au petrecut viața în zbucium sălbatic 
şi rătăcire. 

Altele sînt condiţiile în epoca modernă : nu mai întîlnim indi- 
vidualităţi filozofice, filozofia nu formează o stare [socială]. Acum 
vedem filozofii în legături cu lumea, angajaţi într-o activitate 
oarecare, făcînd parte dintr-o stare comună, în stat alături de 
alţii ; acum ei sînt dependenţi și în raporturi. Ei trăiesc în rapor- 
turi sociale sau participă la viaţa de stat ; adică ei sînt, desigur, 
şi persoane particulare, însă situaţia de persoane particulare îi 
izolează tot atît de puţin de celelalte relaţii pe care le au. Această 
deosebire este determinată în general de forma pe care au luat-o 
împrejurările exterioare. În epoca modernă lumea exterioară s-a 
liniştit, ea a intrat în ordine ; s-au constituit clase sociale, moduri 
de viaţă. Constatăm existenţa unei orînduiri generale rezonabile ; 
aceasta înseamnă concilierea principiului laic cu sine însuși; 
astfel încît relaţiile lumești s-au organizat în mod corespunză- 
tor naturii, în mod raţional. O dată cu edificarea lumii inte- 
rioare, a religiei, și cu împăcarea lumii exterioare cu sine însăşi, 
individualitatea are şi ea alte condiţii ; ea nu este individualitatea 
plastică a anticilor. Această rînduire generală, rezonabilă, are 
o putere atît de mare, încât fiecare individ îi aparţine, şi totuși 
aceasta îşi poate clădi în același timp o lume interioară. Exteri- 
orul a fost conciliat cu sine în așa fel încît interiorul şi exteriorul 
pot coexista în chip de sine stătător şi independent, iar indi- 
vidul este în situația de a-şi putea lăsa latura sa exterioară în 
seama ordinii exterioare, în timp ce la acele figuri plastice 
exteriorul nu putea fi determinat decît absolut numai de in- 
terior. Dimpotrivă, acum, dată fiind forța superioară a interi- 
orului individului, acesta își poate abandona exteriorul voii 
întîmplării, — întocmai cum el îşi lasă îmbrăcămintea în seama 
modei întîmplătoare, socotind că nu face să-ţi baţi capul cu 
aşa ceva. Insul îşi poate lăsa exteriorul liber, poate lăsa să 


INTRODUCERE 361 


îi fie determinat de altceva: de ordinea care există în cercul 
în care trăieşte. Lumea modernă este această putere esențială 
a interdependenţei ; ea este astfel constituită încît este absolut, 
necesar pentru individ să se încorporeze în această interdepen- 
denţă a existenței exterioare. Într-o stare [socială] oarecare nu 
este posibil decît un singur mod comun de existență; Spinozu 
face excepţie. Astfel, mai înainte vitejia era individuală. Vitejia 
modernă constă în faptul ca nimenea să nu acţioneze de capul 
lui, ci ca fiecare să se bazeze pe legătura sa cu ceilalți ; această 
legătură îi determină sarcina şi meritul. Breasla filozofilor nu 
este încă organizată, cum e aceea a călugărilor. Lumea acade- 
mică formează aşa ceva ; dar chiar şi o astfel de stare — intrarea 
în cadrul ei este ceva ce e determinat în mod exterior — coboară 
la nivelul banalităţii inerente relațiilor de breaslă. Esenţialul 
este să rămiîi credincios scopului urmărit. 


SECŢIUNEA |: 


BACON ŞI BOHME 


Două figuri cu totul diferite şi două filozofii complet 278 
disparate. Filozofia baconiană înseamnă în general filozofare 
care se bazează pe experienţă, pe observarea naturii exterioare 
sau spirituale a omului, în manifestarea înclinațiilor şi dorin- 
ţelor lui, în determinațţiile lui raționale, juridice. La bază sînt 
puse observaţiile, din ele se trag concluzii și pe această cale sînt 
găsite reprezentări generale, sînt descoperite legi ale acestui 
domeniu. Acest procedeu apare mai întîi la Bacon, dar nu prea 
dezvoltat, cu toate că Bacon, este citat ca şef al acestui mod de 
procedare, ca fiind conducătorul oştii filozofilor experienţei. 


A. BACON [DE VERULAM] 


Această părăsire a conţinutului transcendent, conţinut 
care, datorită formei sale, îşi pierduse meritul adevărului său 
şi care nu este nimic pentru conștiința de sine, pentru certi- 
tudinea de sine, certitudine a realităţii proprii, această părăsire 
ce fusese deja înfăptuită, o vedem exprimată în chip conștient 
de către lordul] Bacon, baron de Verulam, conte de St. 
Alban, — acest conducător al oricărei filozofii a experienței, 
— cu ale cărui mici sentinţe sînt încă şi acum împodobite și 
la noi, bucuros, anumite opere. Bacon s-a născut la Londra 
în 1561. Cum bunicii şi rudele sale deţineau posturi înalte în 
stat, se dedică şi el, format în această direcţie, mai întîi tre- 

burilor publice, făcînd carieră mare. Tatăl său a fost păstrător 
al marelui sigiliu (ministru de justiție) sub regina Elisabeta. 
Bacon a manifestat de timpuriu man talente. La etatea de 
19 ani el a scris deja o lucrare despre stările din Europa (De 
statu Europae). În tinereţea sa, Bacon legă prietenie cu contele 
Essex (favoritul Elisabetei) care l-a sprijinit (ca fiu mai tînăr 
al părinţilor săi, averea părintească le-a revenit fraţilor săi 
mai mari), ajungînd în curînd în situaţii avantajoase şi 
înălțat în rang. Însă din această cauză i se reproșează marea 
lui nerecunoştinţă față de protectorul său. A fost acuzat că 
s-a lăsat ademenit de duşmanii lui Essex, acuzîndu-l pe acesta, 
după căderea lui, în fața publicului, de înaltă trădare; lipsă 
de lealitatea cu care Bacon şi-a pătat gloria”. 

Sub Iacob I, căruia i se recomandase cu lucrarea sa De 
augmentis scientiarum, Bacon a ocupat cele mai importante 
posturi în administraţia statului englez. Făcu o căsătorie 
bogată, risipi în curînd totul şi nu se dădu înapoi de la intrigi 
şi nedreptăţi. Se atașă lui Buckingham, deveni păstrător al 
marelui sigiliu, mare cancelar al Angliei, baron de Verulam. 
(Iacob a fost un om slab, tată al lui Carol I, care fu decapitat.) 
Pe timpul cînd a ocupat această poziţie, Bacon s-a făcut vinovat 
de cea mai ordinară corupţie. Motiv pentru care el şi-a atras 
asupra sa mînia poporului şi indignarea celor mari, încît fu 
pus sub acuzaţie, iar procesul fu dus în fața parlamentului. 
A fost condamnat la o pedeapsă de 4 000 de lire sterline, numele 
lui fu șters de pe lista lorzilor, iar el fu închis în turnul Londrei. 
În cursul procesului şi în închisoare, Bacon a dat dovadă de 
cea mai mare slăbiciune de caracter. E adevărat că el a fost 
eliberat din închisoarea la care fusese condamnat, iar procesul 
lui a fost anulat ; aceasta, datorită urii şi mai mari contra cabi- 
netului Buckingham şi a regelui, sub a cărui domnie Bacon 
ocupase amintitele posturi, şi datorită faptului că el părea a fi 
căzut jertfă (căzuse înaintea lui Buckingham), fiind părăsit 
şi condamnat de tovarășul său Buckingham ; cei ce l-au do- 
borît au ajuns ca, prin domnia lor, să fie tot atît de destestaţi ; 
această împrejurare, mai degrabă decît nevinovăția lui, a ate- 
nuat întrucîtva disprețul şi ura poporului englez faţă de Bacon. 
Dar el n-a mai putut niciodată să-şi recîștige nici stima faţă de 
sine însuși, şi nici stima altora pentru persoana sa, stimă pe 


* Buhle, Geschichte der neueren Philos., vol. II, secţiunea a 2-a, pp. 950—952; : 
Brucker, Hist. crit. philos., vol. IV, partea a 2-a, pp. 91—93. 


BACON DE -VERULAM 365: 


care o pierduse prin reaua sa purtare anterioară. Se retrase 
deci din viaţa publică, trăind în sărăcie şi solicitînd subvenţii 
regelui. Restul vieţii sale s-a ocupat numai cu ştiinţele ; a murit 
în 1626 *, 


La greci şi la romani filozofii trăiau pentru ei, în condiţii 
exterioare ce păreau potrivite ştiinţei lor şi demne de ea; acum 
această izolare a dispărut, filozofii nu sînt călugări, ci sînt în 
slujbe şi amestecați în stările prezentului, sînt angajaţi în lume 
şi în mersul şi desfăşurarea ei. Astfel se face filozofie inciden- 
tal, ca un lux şi prisos. 

Bacon este încă astăzi lăudat ca fiind cel care a îndreptat 
cunoaşterea spre adevăratul ei izvor, spre experienţă. El este 
situat în fruntea drumului empiric al cunoaşterii. Şi, de fapt, 
el este inițiatorul şi reprezentantul a ceea ce se numeşte în 
Anglia filozofie; — concepţie pe care englezii nu au depăşit-o 
încă, întru nimic. Deoarece ei par a fi în Europa poporul care, 
limitat la înţelegerea realităţii, este destinat, asemenea negus- 
torilor de mărunţișuri şi meşteșugarilor în stat, să trăiască 
totdeauna adîncit în materie şi să aibă ca obiect realitatea şi 
nu rațiunea. Bacon şi-a cîştigat mari merite arătînd cum tre- 
buie dată atenţie fenomenelor exterioare şi interioare ale na- 
turii. Se face însă de numele lui un mai mare caz decît este 
meritul ce i s-ar putea atribui în mod nemijlocit. Devenise ten- 
dința epocii şi a rezonării engleze de a pleca de la fapte şi de 
a judeca conform acestora. Întrucît el a afirmat această direcţie 2 
de gîndire, i s-a atribuit lui meritul de a fi dat în general cunoaş- 
terii această direcţie. 

Mulţi oameni cultivați au gîndit şi vorbit pe baza experi- 
enţei lor, a unei cunoașteri formate a lumii, despre ceea ce 
prezintă interes pentru om, despre treburile statului, despre 
suflet, inimă, natura exterioară ete. Bacon a fost și el un om 
de lume cultivat, care a trăit în situaţii înalte, în treburi 
publice, care a acţionat practic asupra realităţii, a observat 
oamenii, împrejurările şi a lucrat în funcţie de acestea, ca oa- 
menii de lume cultivați ce reflectează sau, dacă vrem, filozo- 
fează. — După încheierea carierei sale politice, el s-a 
îndreptat spre activitatea ştiinţifică, considerînd şi tratînd 
ştiinţele în același fel practic, avînd în vedere utilitatea lor 
şi ţinînd seama de experienţa concretă, de felul concret de 


* Buhle, op. cit., pp. 952—954; Brucker, op. cit., pp. 93—95. 


282 


366 FILOZOFIA MODERNĂ. I: BACON ȘI BÖHME 


a vedea. Filozofia lui Bacon este considerare a prezentului şi 
valorificare şi afirmare a acestuia așa cum el apare; aceea ce 
există este astfel privit cu ochi deschişi şi această contemplare 
este onorată şi recunoscută. Găsim aici încrederea raţiunii 
în ea însăşi și în natură, cînd ea se îndreaptă gîndind către 
natură, spre a găsi în ea adevărul, natura fiind în sine armonică. 
Bacon a. lăsat cu totul deoparte şi a repudiat maniera scolastică 
de a raţiona, afirma și filozofa pornind de la abstracții cu totul 
îndepărtate : a înlăturat orbirea faţă de ce seaflăînaintea ochilor. 
Ceea ce formează poziţia lui Bacon este fenomenul sensibil, 
aşa cum el se prezintă omului cultivat, aşa cum acesta reflec- 
tează asupra lui, este utilitatea etc. A accepta fenomenul sensi- 
bil aşa cum e şi a-l declara ca valabil este conform cu principiul 
potrivit căruia ce este finit, lumescul, eluat ca ceva finit, 
aceasta înseamnă că e luat şi în comportarea sa sensibilă. 

Bacon s-a îndreptat spre ştiinţe în mod practic, a surprins 
fenomenul recurgînd la reflexie și a ţinut seamă de el, ca 
fiind ce este prim. Ştiinţele le-a considerat în acelaşi timp 
metodic. El n-a enunțat numai simple păreri şi sentimente ; 
el nu s-a exprimat despre științe tranșant,aşa cum se exprimă 
un domn distins, ci a mers la precizări şi a stabilit o metodă 
cu privire la cunoaşterea ştiinţifică. Numai datorită acestui 
caracter metodic al cercetării introdus de el Bacon este remar- 
cabil, şi numai pentru acest motiv trebuie el să fie primit în 
istoria ştiinţelor şi a filozofiei. Datorită acestui principiu al 
cunoaşterii metodice şi-a exercitat Bacon marea sa influență 
asupra epocii sale, atrăgînd atenţia acesteia asupra lipsurilor 
ştiinţelor, atît în ce priveşte metoda lor, cît şi în ce priveşte 
conţinutul lor. Bacon trece drept conducător al filozofiei ex- 
perienţei ; în acest sens se va face mereu apel la el. El a sta- 
bilit principiile generale de procedare în domeniul acestei 
cunoașteri. 

Cunoaşterea bazată pe experienţă, rezonarea pe baza 
acesteia se opune cunoaşterii ce pleacă de la concept, cunoaş- 
terii speculative. Această opoziţie este concepută chiar atît de 
pregnant, încât se crede că cunoașterea prin concept s-ar rugina de 
cunoaşterea din experiență, după cum apoi şi aceasta s-ar opune 
cunoaşterii prin concept. Despre Bacon se poate spune ceea ce 
spune Cicero despre Socrate : el a introdus filozofarea în lucrurile 
lumești, în casele oamenilor *, şi, în această măsură, cunoaşterea 


* Vezi vol. II, p. 47. 

prin concept, cunoaştere ce pleacă de la absolut, poate să pri- 
vească de sus cunoaşterea care stă la baza acestei filozofări ; 
este însă necesar pentru idee ca particularitatea conţinutului 
să fie elaborată. O latură esenţială este conceptul, dar tot atît 
de esenţială este finitatea conţinutului ca atare. Spiritul își 
conferă sieși prezenţă, existență exterioară. A cunoaște această 
existenţă, realitatea lumii așa cum este ea, universul sensibil, 
a te cunoaște pe tine ca acesta, adică cu desfășurarea ta feno- 
menală, sensibilă, este una din laturi. A doua latură este ra- 
portarea la idee. Abstracţia în sine și pentru sine trebuie 
să se determine, să se particularizeze. Ideea este concretă, 
se determină pe sine în sine, se dezvoltă; iar cunoașterea 
perfectă este tot mai dezvoltată. Cunoaşterea are, referită la 
idee, numai sensul că elaborarea dezvoltării nu este îm- 
pinsă atît de departe. Această dezvoltare este aceea ce are 
importanță; şi în vederea acestei dezvoltări, în vederea de- 
terminării particularului pornind de la idee, a dezvoltării 
cunoașterii universului, a naturii, este necesară cunoaşterea 
particularului. Acest particular trebuie să fie elaborat pentru 
sine : 'trebuie să ne străduim să cunoaştem natura empirică, 
cea fizică şi natura omului. Este meritul epocii moderne 
de a fi promovat sau produs această cunoaștere. Ceea ce 
au făcut anticii sub acest raport este cu totul nemulțumitor. 
Empiria nu este simplă observaţie (auz, pipăit etc.), simplă 
percepere a singularului, ci ea caută în chip esenţial să des- 
copere genuri, ceva general, legi. Şi întrucît ea le produce pe 
acestea, ea păşeşte pe terenul conceptului, dînd naştere la ceva 
ce aparține domeniului ideii, al conceptului; empiria prepară 
materialul empiric pentru concept, încît acesta poate apoi să-l 
preia cum se cuvine. 


Cînd știința este deja constituită, ideea trebuie să plece 
din sine, știința nu mai începe atunci de la empiric; dar, ca 
ştiinţa să se constituie, să ajungă să existe, este necesar mersul 
de la individual, de la particular, la general: activitate ca 
acțiune, ca reacţie față de empiric, de materialul dat — pre- 
lucrare a acestuia. (Cerinţța cunoașterii a priori că ideea s-a 
construit din sine este reconstrucţie, la fel ca sentimentul în 
religie în genere.) Fără dezvoltarea pentru sine a ştiinţelor 
empirice, filozofia n-ar fi putut ajunge mai departe decît ea 
a ajuns la antici. Totalitatea ideii în sine este ştiinţa încheiată, 

Acest proces al constituirii ştiinţei este deosebit de mersul ei 

în sine, atunci cînd ea e deja constituită, așa cum se deosebește 
mersul istoriei filozofiei de acela al filozofiei însăşi. În orice 
ştiinţă se pleacă de la principii, acestea sînt, la început, rezultate 
ale particularului ; dar, cînd știința este constituită, se începe 
cu ele. Așa stau lucrurile şi în ce priveşte filozofia : elaborarea 
laturii empirice a fost condiție esenţială a ideii pentru ca ea 
să poată ajunge la dezvoltarea, la determinarea sa. De exemplu, 
ca istoria filozofiei epocii moderne să poată exista, este necesar 
să existe istoria filozofiei în general, mersul filozofiei de-a lungul 
atitor mii de ani ; spiritul a fost nevoit să parcurgă calea aceasta 
lungă pentru a produce filozofia modernă. În faţa conştiinţei 
ea se înfățișează apoi ca şi cînd şi-ar tăia toate punțţile din 
spatele ei; ea pare că se mișcă liberă numai în eterul ei, că se 
desfăşoară în acest mediu fără să întilnească rezistență, reacție ; 
altceva este însă să dobîndești acest eter și desfăşurarea în el. 
Nu ne este îngăduit să pierdem din vedere faptul că, fără 
acest mers, filozofia nu ar fi ajuns la existenţă; spiritul este 
în chip esenţial prelucrare a ce e un altul. Acesta este spiritul 
filozofiei baconiene. 


1. Bacon consideră experiența ca unicul izvor adevărat 
al cunoașterii; apoi, peste aceasta, el așază gîndirea. Bacon 
a devenit celebru cu două opere ale sale. Meritul său constă 
anume, în primul rînd, în faptul că, în scrierea sa De aug- 
mentis scientiarum, el a elaborat o enciclopedie sistematică a 
ştiinţelor, o schiţă care, fără îndoială, trebuia să producă sen- 
zaţie printre contemporanii săi. Este important să pui în fața 
oamenilor un astfel de tablou sistematizat al întregului, la 
care aceștia nu se gîndiseră. Această enciclopedie expune o 
clasificare generală a ştiinţelor ; principiile diviziunii se bazează 
pe deosebirile care există între facultăţile psihice. El împarte 
ştiinţele în ştiinţe ale memoriei, ale imaginaţiei și ale rațiunii : 
1) lucruri ale memoriei; 2) ale imaginaţiei; 3) ale raţiunii. 
Astfel, Bacon a atribuit istoria memoriei, poezia (arta) imagi- 


naţiei şi, în sfîrşit, a atribuit raţiunii filozofia *. Apoi, după 


modul preferat al diviziunii, acestea sînt împărțite mai departe ; 
în aceste clase Bacon distribuie restul într-un fel nemulţumitor. 
Istoriei îi aparţin lucrările lui Dumnezeu : istoria sfîntă, profetică 
şi bisericească ; lucrările omului : istoria, istoria literaturii; apoi 


* De augmentis scientiarum, II, c. 1 (Lugd. Batavor., 1652, in 12°), pp. 108— 
110 (Opera omnia, Lipsiae, 1694, pp. 43—44). 

opere ale naturii etc. *. Bacon le parcurge potrivit manierii 
epocii sale, în care o latură principală este faptul că ceva 
este făcut plauzibil recurgînd la exemple, de pildă scoase din 
Biblie **. Cînd este vorba de regi, de papi etc., calul de bătaie 
este atunci Ahab, Solomon etc. Aşa cum atunci în legi, în 
legile căsătoriei, erau valabile formele evreieşti, atare forme 
au fost valabile şi în filozofie. Intîlnim în această scriere a lui 
Bacon şi teologie precum și magie ***. Enciclopedia aceasta 
a lui este o metodică generală a cunoaşterii și a ştiinţelor. 

Clasificarea științelor este lucrul cel mai puţin important 
în lucrarea De augmentis scientiarum. Motivul pentru care a fost 
considerată valoroasă și a exercitat influență această operă 
a fost critica pe care ea o conţine și mulţimea observaţiilor 
luminoase asupra lipsurilor de care sufereau pe vremea aceea 
diferitele genuri de cunoștințe şi de discipline ; şi cu deosebire 
observaţii în care autorul arăta că metoda aplicată pînă acum 
în știință era greşită şi nu ajungea la scop, dat fiind faptul că 
cei ce o practicau transformau concepte scolastico-aristotelice 
despre intelect în realități. — Această împărțire este, cum se 28e 
obișnuia deja la scolastici şi la alţii mai vechi, şi acum la modă 
în științele în care natura științei este necunoscută. În aceste 
ştiinţe este afirmat în prealabil conceptul științei, la acest 
concept este adăugat apoi un principiu străin de el, ca temei 
al diviziunii, aşa cum la Bacon este luată ca temei de diviziune 
deosebirea dintre memorie, imaginaţie şi rațiune, în timp ce 
adevărata diviziune este faptul că conceptul se scindează, se 
divide din sine. În cunoaştere se găsește, desigur, momentul 
conştiinţei de sine, iar conştiinţa de sine reală are în ea momen- 
tele memoriei, imaginaţiei și raţiunii. Însă tocmai această 
diviziune a conştiinţei de sine este o împărţire care nu e luată 
din conceptul conştiinţei de sine, ci este luată din experienţă, 
din experienţa care arată că conştiinţa de sine are aceste facul- 
tăți. 

2 A doua trăsătură distinctivă a lui Bacon constă tocmai 
în faptul că, în al său Organon, a doua lui scriere, el a încercat 
să valorifice o nouă metodă în ce privește cunoaşterea ; referitor 
la aceasta numele lui este adesea amintit cu laudă. Principalele 


* De augmentis scientiarum, II, c. 2, p. 111 (Operum, p. 44); c. 4, 
pp. 123—124 (p. 49); c. 11, pp. 145—147 (pp. 57—58). 
** Vezi mai jos, p. 290. 
"** Ibidem, p. 289. 


24 — c. 4738 


28! 


N 


370 FILOZOFIA MODERNĂ. 1: BACON ŞI BÖHME 


sale determinări constau în aceea că el a păşit polemic împotriva 
metodei de pînă aici, a metodei scolastice de cunoaștere pe cale 
de deducție, adică. împotriva formelor silogistice. Bacon numește 
această metodă anticipationes naturae. Se pleacă de la presu- 
poziţii, de la definiţii, de la concepte admise, de la o abstracţie, 
dela un abstractum scolastic şi se raționează mai departe, fără 
să se cerceteze ce este, ce există în realitate. Astfel, referitor 
la Dumnezeu și la modul lui de acţiune în lume, apoi la diavoli 
etc., se întrebuințau pasaje din Biblie (de exemplu: „soare, 
oprește-te 1”), spre a deriva din ele anumite propoziţii, teze 
metafizice, de la care apoi se mergea mai departe. Polemica 
lui Bacon a fost îndreptată împotriva acestei procedări aprio- 
rice ; împotriva acestor anticipări ale_naturii, Bacon a propus 
explicarea, interpretarea naturii *. În general, el respinge 
deducția. De fapt, nici această deducție aristotelică nu este 
cunoaştere prin sine însăşi în ce priveşte conţinutul ei ; deducţia 
are nevoie de ceva general, străin, care este pus la bază ; tocmai 
de aceea, pe de altă parte, mişcarea deducţiei este, în ce priveşte 
forma ei, ceva accidental. Conţinutul nu este în unitate cu 
forma, de aceea însăşi această formă este în ea însăşi contin- 
gentă ; ea, considerată pentru sine, este mişcare de înaintare 
într-un conţinut străin. Premisa majoră este conținut existent 
pentru sine; premisa minoră, deopotrivă conţinut nu prin 
sine, merge înapoi la infinit, adică ea nu are forma în ea însăși — 
forma nu este conţinutul. Prin deducţia silogistică se poate 
dovedi totdeauna tot atît de bine şi contrariul, deoarece acestei 
forme îi este indiferent ce conţinut îi este pus la bază. ,,Dia- 
lectica nu ajută cu nimic la descoperirea artelor: multe arte 
au fost inventate datorită întîmplării” **. 

Împotriva acestei deducţii silogistice, nu împotriva deduc- 
ției în general, adică nu împotriva conceptului ei (fiindcă 
Bacon pe acesta nu-l avea), ci contra deducției silogistice, aşa 
cum era ea practicată atunci, a dat Bacon o luptă îndîrjită ; 
împotriva silogismului scolastic, care punea la baza lui un con- 
ţinut acceptat (concept), se indigna Bacon, insistînd să fie 
luat ca bază conţinutul experienței şi să se procedeze pe calea 
inducției, deoarece el preconiza ca bază observarea naturii şi 
experimentul şi indica obiectele a căror cercetare ar fi deosebit 
de importantă pentru interesele societății omeneşti etc. De aici 


* Novum Organon, |. I, aphor. 11—34 (Operum, pp. 280—282). 
** De augmentis scientiarum, V, c. 2, pp. 320—321 (pp. 122—123). 

rezulta apoi raționamentul prin inducţie şi analogie *. În fapt, 
era numai acest schimb al conţinutului asupra căruia, fără 
să-şi dea seama, insista Bacon; căci, dacă, propriu-zis, el 
repudia în general silogismul şi admitea numai raționamentul 
prin inducţie, fără să-şi dea seama făcea în parte şi el silogisme. 
(Bacon opune silogismului inducția, dar această opoziţie este 
formală, orice inducţie este şi silogism, fapt cunoscut şi lui 
Aristotel. Dintr-o mulțime oarecare de lucruri, se deduce ceva 
general: prima propoziţie, aceste corpuri cu aceste însușiri ; 
a doua propoziţie, toate aceste corpuri aparţin aceleiaşi clase ; 
prin urmare, în al treilea rînd, această clasă are aceste. însuşiri. 
Acesta este un silogism complet.) Toţi acei eroi ai experienţei care, 
după el, au pus în practică ceea ce ceruse el şi care cred că 
obţin din observaţii, încercări şi experiențe lucrul însuşi, în 
mod pur, nu puteau face aceasta nici fără silogisme şi nici 
fără concepte, şi ei concepeau şi deduceau cu atît mai rău, cu 
cît îşi închipuiau că nu au de-a face cu concepte; şi ei nu au 
ieşit în genere din silogism, trecînd la cunoaștere imanentă, 
adevărată. 

Am amintit deja cît este de important să mergi la conţinut 
ca conținut al realităţii, a ce e prezent ; căci raționalul trebuie 
să aibă adevăr obiectiv. Concilierea spiritului cu lumea, transfi- 
gurarea naturii şi a întregii realități nu trebuie să fie ceva trans- 
cendent, ceva ce va fi odată, ci trebuie să se împlinească acum 
şi aici. Acest moment al lui «acum» şi «aici» este ceea ce pă- 
trunde astfel în general în conștiința de sine. Experiențele, 
experimentările, observaţiile nu ştiu însă ceea ce ele fac într- 
adevăr, anume că unicul interes pe care ele îl arată faţă de 
lucruri este tocmai certitudinea interioară, inconștientă a rați- 
unii că ea se regăseşte în ce e realitate ; iar observaţiile şi expe- 
rimentările, cînd sînt just făcute, duc tocmai la confirmarea 
faptului că numai conceptul este ceea ce e obiectiv. Experi- 
mentării îi scapă printre degete tocmai individualul sensibil 
şi ea devine ceva general. Cel mai cunoscut exemplu [pentru 
ilustrarea acestui fapt] este electricitatea pozitivă şi negativă, 
în măsura în care ea este pozitivă şi negativă. — Celălalt nea- 
juns de natură formală, de care suferă toți empiricii, este acela 
că ei cred că rămîn numai la experiență; rămîne necunoscut 
pentru ei faptul că, în receptarea acestor percepții, ei fac meta- 


* Novum Organon, l. I, aphor. 105, p. 313; De augmentis scienliarum, V, c. 2, 
pp. 326—327 (pp. 124—125). 

fizică. Omul nu se oprește la individual şi nici nu poate să 
rămînă la el. El caută universalul, aceasta înseamnă gînduri, 
dacă nu chiar concepte. Astfel, cea mai excelentă formă de 
gînd este forța; avem forță a electricităţii, a magnetismului, 
a gravitaţiei. Forţa este ceva general, nu e ceva perceptibil. 
Prin urmare, empiricii recurg în chip cu totul necritic, inconşti- 
ent, la astfel de determinaţii. Inducţie înseamnă că se fac 
observaţii, experimentări, că se ţine seama de experiență şi 
se deduce de aici determinaţia generală. 


3. Bacon indică obiectele cu care ar trebui mai ales 
să se ocupe filozofia. Aceste obiecte contrastează foarte mult 
dacă le comparăm cu ceea ce scoatem noi din percepţie şi 
experienţă. „În schița generală pe care o dă Bacon despre 
ceea ce trebuie să fie cu precădere obiect al cercetării filozofice, 
se găsesc următoarele obiecte, şi noi le alegem pe acelea asupra 
cărora el insistă în chip deosebit în operele sale”. Printre aceste 
ştiinţe el cuprinde între altele şi ,« prelungirea vieţii, întinerirea 
într-o anumită măsură, întîrzierea bătrîneţii, modificarea sta- 
turii, modificarea trăsăturilor feţii, transformarea corpurilor 
în alte corpuri, crearea unor specii noi, puterea asupra aerului 
şi stîrnirea furtunilor, o mai mare plăcere a simţurilor >”. 
El vorbeşte despre fabricarea aurului. Bacon tratează şi astfel 
de subiecte şi caută să atragă atenţia [cercetătorilor] asupra 
posibilităţii eventuale de a descoperi mijloace pentru reali- 
zarea unui astfel de scop; ar trebui să căutăm, spune el, să 
mărim puterile omului în această direcţie. „El se plinge că 
astfel de cercetări au fost părăsite, de cei pe care el îi numeşte 
ignavi regionum exploratores. În a sa istorie naturală Bacon 
dă reţete formale pentru fabricarea aurului și pentru săvîrşirea 
multor minuni” *. Bacon nu se află încă pe poziţia rezonabilă 
a cercetării naturii, ci el se găseşte încă pe terenul celor mai 
mari superstiții şi al falsei magii etc. 

Toate acestea sînt expuse în general de Bacon în chip 
raţional, și astfel el rămîne dominat de reprezentările epocii 
sale. „Transformarea metalelor este un lucru greu de crezut. 
Totuşi cine ar cunoaşte natura greutăţii, culorii, maleabilităţii, 
fixităţii și volatilității şi primele seminţe ale metalelor şi preci- 
pitantele lor ar putea eventual să producă aur după eforturi 
multe şi judicioase, nu însă cu ajutorul cîtorva picături de 


* The Quarterly Review, vol. XVI, apr. 1817, pp. 50—51; Baco, Silva silva- 
rum sive historia naturalis, cent. IV, sect. 326—327 (Operum, pp. 822—823). 

elixir. Astfel, cine ar cunoaşte natura sbiîrcirii, a asimilării şi 
a procesului de nutriție ar putea să-și prelungească viaţa cu 
ajutorul unor băi, al unui anumit regim etc. sau să-și recâștige 
forța tinereţii pînă la un anumit grad” *. Iată păreri nu chiar 
atît de stranii ! La capitolul Medicină, Bacon vorbește despre 
malacissatio per exterius **. La capitolul Cosmetica, referitor 
la farduri, spune că ,se miră că legile civile şi bisericești timp 
atît de îndelungat nu s-au sesizat de prostul obicei al fardării 
(pravam consuetudinem fucandi) ; în Biblie citim, desigur, că 
Isabela s-a fardat, nu s-au sulimenit însă Estera şi Iudita”***. 
Nu avem nici o cercetare metodică, ştiinţifică, ci, în general, 
numai reflecţii exterioare făcute de un om de lume. 

O trăsătură principală la el, în privința elementului formal 
al cercetării, este faptul că el spune că „filozofia, naturii se 
împarte în două părți : partea primă constă în cercetarea cauze- 
lor, a doua în producerea efectelor. Între cauzele ce trebuie să 
fie căutate, Bacon deosebeşte sau cauza finală şi cauza formală, 
sau, altfel, cauza materială și eficientă ; primele aparţin meta- 
fizicii, acestea din urmă fizicii. Fizica, Bacon o consideră ca 
pe o ramură a filozofiei, ramură care, ca demnitate și importanţă, 
stă mult în urma metafizicii. A promova cercetarea celei dintii 
este scopul Organon-ului său ”****. 

O trăsătură principală este că Bacon s-a îndreptat împo- 
triva considerării teologice a naturii, împotriva cauzelor finale. 
Căutarea cauzelor finale este nefolositoare, nu prezintă inte- 
res" * ***, lucrul principal este căutarea cauzelor eficiente (causae 


* De augmentis scientiarum, IL, c. 5, pp. 245—246 (p. 95) : Versio argenti 
aut argenti vivi aut alicuius alii metalli in aurum res creditu dura. Altamen longe 
verisimilius est, ab homine qui ponderis, coloris flavi, malleabilis et extensibilis, 
fixi etiam et volatilis naturas cognitas et perspectas habuerit, quique similiter prima 
mineralium semina et menstrua diligenter introspexit, posse aurum multa et sggaci 
molitione tandem produci: quam quod pauca elixiris grana paucis momentis alia 
metalla in aurum vertere valeant; ... qui naturam arefactionis, assimilationis atque 
alimentationis... notarit, posse per diaetas, balnea... vitam prolongari aut vigorem 
iuventutis aliqua ex parte renovari. 

** Ibidem, IV, c. 2, p. 293 (p. 112). 

*** Ibidem, pp. 294—295 (p. 213). 

**** The Quarterly Review, vol. XVI, apr. 1817, pp. 51—52 ; De augmentis 
scientiarum, IlI, c. 3—4, pp. 200—206 (pp. 78—80). Novum Organon, l. II, aphor. 
2: Recte ponitur : Vere scire, esse per causas scire. Etiam non male constituantur 
causae quator: Materic, forma, efficiens et finis. 

***** Novum Organon, l. II, aphor. 2: Causa finalis tantum abest ut prosit, 
ut etiam scientias corrumpat, nisi in hominis actionibus. The Quarterly Review, vol. 
XVI, apr. 1817 , p. 52. 

efficientes). Apartin de cercetarea pe baza cauzelor finale : „cauza 
pentru care avem peri la pleoape este aceea că aceștia să ne 
apere ochii ; blana groasă a animalelor serveşte pentru apărarea 
împotriva căldurii şi a frigului ; frunzele copacilor există ca să 
ferească fructele de soare şi de vînt” *, avem păr în cap 
din cauza căldurii ; tunetul și trăsnetul ar fi pedeapsa lui Dum- 
nezeu sau fac pămîntul roditor ; cățelul-pămîntului (Murmel- 
tiere) hibernează fiindcă nu găseşte să mănînce; melcul are 
casă spre a fi păzit împotriva atacurilor ; albina are ac pentru 
aceeași cauză. După Bacon, se dau nenumărate explicaţii de 
acest fel. El a pus în evidenţă latura negativă, exterioară a 
întrebuinţării [cauzelor finale] : dacă soarele şi luna ar lumina 
totdeauna, poliţia ar putea economisi mulți bani, din care s-ar 
putea mînca şi bea luni întregi. Bine a făcut Bacon cînd s-a 
opus unor astfel de consideraţii, deoarece aici scopul este exte- 
rior. El a exclus această cercetare a scopurilor din fizică,căreia 
nu-i aparține decît cercetarea cauzelor [eficiente ]. Bacon spune 
că ambele moduri de cercetare pot să subziste unul lîngă al- 
tul **. Cercetarea cauzelor finale se referă la finalitatea 
exterioară, aşa după cum Kant a făcut şi el în mod just această 
diferență. În realitate însă, scopul interior este, dimpotrivă, con- 
ceptul interior al lucrului însuşi, aşa cum am văzut deja mai îna- 
inte, cînd a fost vorba de Aristotel. Organicul este scop, are fina- 
litate interioară, și astfel membrele au și finalitate exterioară unul 
față de altul. Însă scopurile ca scopuri exterioare obiectului 
sînt eterogene faţă de acesta, nu au legătură cu obiectul studiat. 


Dar conceptul naturii nu este în natura însăși în sensul că 
scopul este în ea însăşi, ci conceptul ca finalitate îi este ceva 
străin. Natura nu-şi are scopul în sine însăși, în aşa fel încît 
să trebuiască s-o respectăm, aşa cum individul om este scop 
în el însuși, şi de aceea trebuie respectat. Individul omenesc 
ca individ trebuie respectat numai pentru ce e individual (sin- 
gular) ca atare, și nu pentru ce este general. Cine acţionează 
în numele a ce e general, al statului, de exemplu un comandant 
de oști, nu trebuie de loc să respecte individul ; ci acesta, deşi 
este scop în sine, nu încetează în acest caz de a fi relativ. Indi- 
vidul uman nu este acest individ singular ca unul care se excep- 
tează pe sine, opunîndu-se, ci este scop în sine tocmai fiindcă 

29 esenţa lui este conceptul, fiindcă el este generalitatea. Scopul 

* De augmentis scientiarum, III, c. 4, p. 237 (p. 92). 
** Ibidem, p. 239 (p. 92). - 


BACON DE VERULAM 375 


în sine al animalului ca individ este propria sa autoconservare, 
dar adevăratul scop în sine este specia. El nici nu ajunge să 
se conserve pe sine, ci conservarea singularităţii sale este con- 
trariul, este autosuprimare, producție a speciei. — Bacon separă 
universalul, principiul, de cauza eficientă, alungîndu-l din 
fizică în metafizică ; adică, el nu cunoaște conceptul ca uni- 
versal în natură, ci numai ca necesitate, adică cunoaște univer- 
salul care se înfățișează pe sine în opoziţia momentelor sale 
şi care nu le-a îmbinat în unitate : înțelegere a ceva determinat 
dintr-un ceva determinat, la infinit, și nu înțelegere a ambilor 
din conceptul lor. 

Bacon a făcut din căutarea cauzelor eficiente o cercetare 
mai generală, fel de a vedea care a exercitat o mare influență. 
Şi — întrucît acest fel de a vedea a contracarat superstiţia 
nechibzuită, superstiție care, la popoarele germanice, a lăsat 
mult în urmă, în ce priveşte grozăvia şi absurditatea, pe cele 
răspîndite în lumea antică — el are meritul pe care am văzut 
că l-a avut filozofia epicuriană împotriva stoicilor superstițioși 
şi a superstiţiei în general : superstiție care transformă în cauză 
o oarecare esenţă reprezentată (un transcendent trebuind să 
existe el însuși în chip sensibil și trebuind să acţioneze ca o 
cauză) sau superstiție care face și să acţioneze unul asupra 
celuilalt două lucruri sensibile care n-au absolut nici un raport 
unul cu altul. Această polemică a lui Bacon împotriva stri- 
goilor, astrologiei, magiei etc. * nu poate fi, evident, privită 
ca fiind filozofie, așa cum pot fi alte gînduri ale lui ; dar polemica 
aceasta reprezintă un cîştig în ce priveşte cultura. 

Trebuie să ne îndreptăm acum atenția asupra cauzelor 
formale, asupra formelor lucrurilor **. „Însă a lămuri ce înțelege 
el prin cauze formale este lucru greu; ce anume sînt aceste 
forme, Bacon însuşi n-a ajuns să și-l explice limpede” ***. 
Putem crede că el a înțeles prin ele modurile determinate ima- 
nente ale lucrurilor, legile acestora. Aceste determinaţții generale 
el le numește forme și insistă ca aceste forme să fie găsite şi 
cunoscute ; iar ele nu sînt altceva decât determinările generale, 
genurile, legile ****. Bacon spune: „Cu toate că în natură nu 
există cu adevărat decît corpuri individuale care produc acte 


* De augmentis scientiarum, I, p. 46 (p. 19); III, c. 4, pp. 211—213 
(pp. 82—83); Novum Organon, 1. I, aphor. 85, p. 304. 
** De augmentis scientiarum, III, c. 4, pp. 231—234 (pp. 89—90). 
*** The Quarterly Review, vol. XVI, apr. 1817, p. 52. 
**** Novum Organon, l. II, aphor. 17, pp. 345-346. 

individuale, totuşi activitatea ei are loc conform unei legi, şi 
în ştiinţă trebuie considerat ca fundament această lege şi 
cunoaşterea şi interpretarea ei, atît pentru cunoaştere, cît şi 
pentru practică (activitate). Paragrafele acestei legi sînt ceea 
ce înțelegem noi prin formele lucrurilor” *. „,Cine cunoaşte 
formele cuprinde unitatea naturii în materiile cele mai neasemă- 
nătoare” **. Bacon insistă îndelungat asupra cauzelor formale, 
aducînd exemple numeroase, de pildă căldura : „Spiritul trebuie 
să urce de la diferențe la genuri. Căldura soarelui şi căldura focu- 

25 Jui sînt eterogene (heterogenei). Vedem că la căldura soarelui se 
coc strugurii. Dar, ca să vedem dacă căldura soarelui are ca- 
racter specific, observăm şi altă căldură şi constatăm că stru- 
gurii se coc şi într-o cameră încălzită ; aşadar căldura soarelui 
nu are natură specifică” ***. 

„4 Fizica ne conduce (directs) pe poteci strîmte şi aspre, 
întrucît ea imită drumurile naturii obișnuite. — Dar cine 
înțelege o formă cunoaşte suprema posibilitate de a su- 
prainduce această natură la (upon) toate felurile de 
obiecte >”: „adică, cum explică el, de a introduce natura 
aurului în aceea a argintului”, deci de a face din aur argint 
„Şi de a face toate acele minuni la care aspiră alchimiştii. Gre- 
şeala acestora constă numai în faptul de a spera să realizeze 
acest lucru în chip fabulos și fantastic” ; calea reală este cunoaş- 
terea acestor forme. ‚Cunoaşterea cauzelor formale (formal 
causes) şi a regulilor logice, iată obiectul lucrărilor Instauratio 
magna şi Novum Organon” **** ! Sînt reguli bune, însă nu 


pentru atingerea acelui scop. — 


* Novum Organon, 1. II, aphor. 2, pp. 325—326 (fennemann, vol. X, 
pp. 35—36) : Formae inventio habetur pro desperata. Efficiens vero et materia (quales 
quaeruntur et recipiuntur, remotae scilicet, absque latenti processu ad formam) res 
perfunctoriae sunt et superficiales, et nihili fere ad scientiam veram et activam. — 
Licet in natura nihil vere existat praeter corpora individua, edentia actus puros 
individuos ex lege: in doctrinas tamen illa ipsa lex eiusque inquisitio et inventio atque 
explicatio pro fundamento est tam ad sciendum quam ad operandum. Eam autem 
legem eiusque paragraphos for marum nomine intelligimus.— Ibidem, |. I, aphor. 
51, p. 286. — Ibidem, l. II, aphor. 9: ... Oritur vera divisio philosophiae et scien- 
tiarum; ... videlicet, ut inquisitio formarum, quae sunt.... aeternae et immobiles (adică 
legi ale natvrii), constituat Metaphysicam. 

** Ibidem, aphor. 3, p. 326: Qui formas novit, is naturae unita- 
tem inmateriis dissimillimis complectitur. 
*** Ibidem, l. II, aphor., 35, p. 366 :... ad elevandum et evehendum intellec- 
lum a differentiis ad genera etc. 
*+** The Quarterly Review, vol. XVI, apr. 1817, p. 52; De augmentis scien- 
tiarum, III, c. 4, p. 236 (p. 91). 

Bacon a trăit în condiţii de viață extraordinare, în felul 
acesta el a cunoscut corupţia oamenilor care erau la conducerea 
statului, fiind el însuşi corupt. Cu tot caracterul său corupt, 
Bacon a fost însă un bărbat al spiritului, cu vederi clare, dar 
n-a avut capacitatea de a raţționa la nivelul gîndurilor generale, 
al conceptelor. El poseda în grad înalt o cunoaştere a lumii: 
„a dat dovadă de imaginaţie bogată, de spirit puternic şi de 
cunoştiințe pătrunzătoare referitoare la cel mai interesant 
dintre toate obiectele, numit în chip obișnuit lume. Ultima 
însușire ne pare a fi fost însușirea caracteristică a lui Bacon. 
El a studiat mult mai mult oamenii decît a studiat lu - 
crurile; șia studiat mai mult erorile filozofilor decît erorile 296 
filozofiei. În realitate, Bacon nu iubea raţionarea ab- 
stractă; raţionare abstractă — proprie filozofiei — se gă- 
seşte la el în măsura minimă. ‚Totuşi, scrierile lui sînt pline 
de cele mai fine şi mai judicioase observaţii ; dar de obicei e 
nevoie doar de un mic efort al raţiunii spre a înțelege înţelep- 
ciunea lor”. Iată de ce sînt atît de frecvent luate ca moto textele 
lui. Însă „judecăţile lui sînt pronunţate de cele mai multe ori 
ex cathedra sau, cînd Bacon încearcă să le explice, el o face mai 
mult prin comparații şi ilustrare (illustration), şi prin observaţii 
judicioase, decît prin argumentare directă şi adecvată. — 
Raţționarea generală este o însuşire esenţială a 
filozofării ; absenţa ei este izbitoare în scrierile lui Bacon” *. 
Scrierile lui practice sînt deosebit de interesante ; însă nu găsim 
în ele vederi mari, cum ne-am aştepta. 

Spre a determina maniera legată de un nume —de un bărbat, 
care este numit conducător, autoritate, iniţiator, — este nevoie 
de direcţia generală (de gîndire) a unei epoci: acesta e cazul 
lui Bacon în ce priveşte filozofarea experimentatoare **. 

Iată ceea ce trebuie să fie relatat despre Bacon. — Cînd 
va fi vorba de Locke, vom insista şi mai mult asupra acestei 
procedări empirice a englezilor. 


* The Quarterly Review, vol. XVI, apr. 1817, p. 53. 

** De augumentis scientiarum, V, c. 4. p. 358 (p. 137): Uno eodemque mentis 
opere illud, quod quaeritur, et invenitur et judicatur. Neque enim per medium aliquod 
res transigitur, sed immediate eodem fere modo quo fit in sensu. Quippe sensus in 
objectis suis primariis simul et objecti speciem arripit et ejus veritati consentit 
(Rixner, Handbuch d. Gesch. d. Phil., vol. III, p. 10). 

B. IACOB BOHME 


Cealaltă extremă este reprezentată de Böhme, theosophus 
teutonicus * ; el se află pe o poziţie direct opusă [lui Bacon], 
philosophia teutonica, — aşa se numea deja şi mai înainte misti- 
cismul **. De la Bacon, lord cancelar al Angliei, conducător 
al filozofării exterioare sensibile, vom trece la philosophus 
teutonicus, cum a fost el numit ***, la pantofarul german 
din Lausitz ; nu avem de ce să ne ruşinăm de el ! Acest Iacob 
Böhme, mult timp uitat şi defăimat ca fiind un visător pietist, 
a ajuns abia în timpul mai nou să se bucure iarăşi de preţuire. 
Leibniz l-a stimat. Sub influența iluminismului, publicul 
cititor al lui Böhme s-a restrîns. În timpul din urmă i-a fost 
din nou recunoscută profunzimea. Este cert că Böhme nu 
merită mai sus amintita desconsiderare, însă, pe de altă parte, 
nici prețuirea exagerată ce avea să-i fie acordată. A-l considera 
pe Böhme ca visător nu spune nimic, căci, dacă vrem, orice 
filozof poate fi calificat astfel, chiar şi Epicur şi Bacon ; fiindcă 
şi ei au susținut că omul își are adevărul şi în altceva decît 
în mincare și băutură şi în viața rezonabilă a fiecărei zile, a 
crăpatului lemnelor, a confecționatului hainelor, a comerțului 
sau a altor ocupaţii legate de starea socială sau de funcţia 
pe care o ocupă. — Iar în ce priveşte marea cinstire la care 
Böhme a fost înălțat, el o datorează îndeosebi formei particu- 
lare a intuiţiei şi a sentimentului său; căci intuiţia și senti- 
mentul interior, rugăciunea şi dorul fierbinte, ca şi caracterul 
metaforic al gîndurilor, alegoriile etc. sînt în parte considerate 
ca formă esenţială a filozofiei. Însă numai conceptul, gîndirea, 
este forma în care filozofia îşi poate avea adevărul, în care poate 
fi exprimat absolutul şi în care el şi este, așa cum el este în sine. 
În această privință, Böhme este însă absolut barbar; — este 
un bărbat care, alături de modul său rudimentar de expunere, 
posedă o inimă concretă, adîncă. Dat fiind faptul că el nu are 
metodă şi ordine, este greu să fie înfăţişată o imagine a filo- 
zofiei lui. 


* Jakob Bâhmens Leben und Schriften (nach seiner Werken (Viaţa și scrierile 
lui Iacob Böhme ; după scrierile sale), Hamburg, 1715, in 4%),nr. V, § 2, p. 54 şi 
foaia cu titlul. 

** Ibidem, nr. I, $ 57, pp. 27—28. 
*** Ibidem, $ 18, pp. 11—12. 

Iacob Böhme s-a născut în Alt-Seidenberg, lîngă Gorlitz 298 
(Oberlausitz), în 1575, din părinţi săraci. În tinereţea sa Böhme 
a fost un tînăr ţăran care păzea vitele *. În fruntea scrierilor 
sale (editate la Amsterdam şi la Hamburg) se află o bio- 
grafie, scrisă de un preot după povestirea lui Böhme însuși, 
preot care l-a cunoscut pe Böhme personal. Scrierile lui sînt 
cerute mai cu seamă de olandezi; de aceea cele mai multe 
ediţii ale lor au fost scoase în Olanda şi reproduse la Hamburg **. 
— În această biografie se povesteşte pe larg cum a ajuns 
Böhme la o cunoaştere mai adîncă. A fost crescut în confesiunea 
luterană şi a rămas mereu în ea. În viaţa lui Böhme se produc 
mai multe stimulente. El povesteşte despre sine că a avut apariţii 
miraculoase încă din timpul cînd era păstor. Prima trezire 
miraculoasă a avut-o cînd păzea vitele; atunci deja văzuse 
într-o tufă o vizuină în care era o căldare cu bani. Speriat de 
strălucirea acestora, Böhme a fost trezit lăuntric din toropeala 
în care se afla ; mai tîrziu n-a mai regăsit căldarea***. El a fost 
trimis apoi să înveţe meşteșugul cizmăritului pe lîngă un pan- 
tofar. Cu deosebire, „fiind în călătorie”, el fu trezit în el însuşi 
de cuvintele (Luca, XI, 13): „„« Tatăl ceresc vrea să dea Spiritul 
Sfînt acelora care îl roagă »”, cuvinte ce-i spuneau să caute a 
cunoaşte adevărul, „iar în simplitatea spiritului său el s-a 
rugat fierbinte şi neîncetat, a cercetat şi a bătut la uşă, pînă 
ce, atunci la maistrul său, în călătorie, prin trecerea Tatălui 
în Fiu, potrivit spiritului, el a fost transpus în ziua sfîntă a 
duminicii şi în măreața zi de repaus a sufletelor ; și deci rugă- 
ciunea i-a fost ascultată ; unde el (după propria lui mărturisire), 
înconjurat de lumină divină, a stat timp de şapte zile în contem- 
plarea supremă a lui Dumnezeu și în împărăţia bucuriei”. Mais- 
strul său l-a concediat, spunînd că el nu poate ţine la el un astfel 
de „profet domestic”. După aceasta, Böhme a trăit în Görlitz ; 
în 1594 era maistru şi se căsătorise. — Mai tîrziu, „în anul 
1600, în al 25-lea an al etăţii sale”, i se arătă „a doua oară” 
lumina, într-o a doua înfăţişare de acest fel. Anume, Böhme 
povestește că a văzut în cameră un vas de cositor curat şi alb; 
şi, „datorită aspectului agreabil, strălucirii plăcute şi joviale” 
a acestui metal, el fu adus (la o examinare și la o îndepărtare 
a spiritului său astral) şi introdus „în centrul naturii misterioase”? 
şi în lumina fiinţei divine. „El ieşi în faţa porţii, pentru a-şi 


(S 


99 


* Jacob Böhmens Leben und Schriften, nr. I, $$ 2—3, p. 3; 
** Ibidem, nr. VI, §§ 3—6, pp. 81—85. 
*** Ibidem, nr. I, § 4, pp. 3—4. 

scoate din creier fantazia, se duse pe cîmp și simţi nu mai 
puţin în sine acea imagine percepută, și o simți cu atît mai 
pregnant şi mai clar, cu cît trecea timpul. Așadar, [povestește el] 
cu ajutorul signaturilor constituite sau al figurilor, linia- 
mentelor și culorilor el poate privi oarecum în inima şi în natura 
cea mai interioară a tuturor creaturilor (după cum, şi în cartea 
lui De signatura rerum, acest temei care îi este impregnat, 
este îndeajuns conţinut şi transfigurat), din care cauză, copleșit 
de mare bucurie, el a mulțumit lui Dumnezeu și s-a dus liniştit 
la ocupațiile lui casnice” *. Apoi, mai tîrziu, Böhme a scris 
mai multe cărți. În Görlitz el și-a văzut de meserie şi a rămas 
cizmar; a murit în acel oraş în 1624 ca maistru cizmar **. 


Prima lui scriere este Aurora sau Morgenrothe im 
Aufgange (Zările în răsărit), după care urmară apoi multe 
altele. Von den drei Principien [göttlichen Wesens] (Despre 
cele trei principii ale esenței divine) şi o altă scriere intitulată 
Von dreifachen Leben des Menchen (Despre tripla viaţă a omului) 
sînt dintre cele mai remarcabile scrieri ale lui; în afară de 
acestea, el a mai scris multe altele. Scrierile pe care le-a citit 
Böhme sînt necunoscute. Însă o mulțime de locuri din scrierile 
lui dovedesc că Böhme a citit mult, evident mai ales scrieri 
mistice, teozofice şi alchimiste ; în parte, fără îndoială, a citit 
scrierile lui Teofrastus Paracelsus Bombastus din Hohen- 
heim, filozofi de un calibru asemănător, dar, propriu-zis, mai 
confuz şi fără adîncimea cugetului lui Bohme. Termenii folosiţi 
de el în lucrările lui arată acest lucru : divinul nitrat, marcurius 
etc. spune Böhme în chip barbar. Biblia el a citit-o mereu. 
A fost; persecutat în fel şi chip de preoţi ***, totuşi în Germania 
el a produs mai mică vîlvă decît în Olanda şi în Anglia, unde 
operele lui au fost editate de multe ori ****. A fost numit: 
philosophus teutonicus *****. Şi, de fapt, în Germania filozofia 
s-a ivit abia prin el, înfățișind un caracter propriu. Simţim 
încîntare deosebită citindu-i operele, însă trebuie să fii fami- 
liarizat cu ideile lui pentru a descoperi adevărul în scrisul 
său extrem de confuz. 


* cf. Jakob: Băhmens Leben und Schriften, nr. I, $$ 6—7, p. 5; $$ 
10—11, pp. 7—8. i ; 
** Ibidem, §§ 28—29, pp. 17—18. 
*** Ibidem, nr. I, §§ 12—17, pp. 8—11. 
**** Ibidem, nr. VI, $$ 7—8, pp. 85—87. 
„=*** Ibidem, nr. l, $ 18, pp. 11—12. 

Iacob Böhme este primul filozof german ; conţinutul filo- 
zofării lui este autentic german. Ceea ce-l distinge pe Böhme 
şi-l face remarcabil este deja-menţionatul principiu protestant 
potrivit căruia el aşază lumea intelectuală în propriul său 
cuget, şi contemplă în conştiinţa sa de sine, cunoaște şi simte 
în ea tot ce odinioară era « dincolo ». Ideea generală a lui Böhme 
se arată, pe de o parte, a fi profundă și temeinică; însă, pe de 
altă parte, cu toată nevoia de determinare şi de distingere în 
dezvoltarea intuițiilor sale divine despre univers şi cu toată 
lupta pe care o duce să ajungă la precizări şi distincţii, el nu 
reuşeşte să fie clar şi sistematic. Nu există nici o conexiune 
sistematică, ci cea mai mare confuzie în diviziunile pe care le 
face, chiar şi în tabela sa * unde diviziunea este indicată cu I, 
II, III: 

I 
Ceea ce este Dumnezeu în afara naturii și creaturii 


II 
Separabilitate : Mysterium I-ui Principium 
Dumnezeu în iubire magnum Dumnezeu în minie 


III 
Dumnezeu în minie şi în iubire 


Nu avem la el separări precise, — numai o luptă; cînd sînt 
afirmate cutare diferențe, cînd altele ; şi apoi se amestecă iarăşi 
unele cu altele; — așa cum sînt şi fără legătură între ele. 

Felul de expunere a lui Böhme trebuie să-l numim barbar. 
După cum Böhme situează viaţa, mişcarea esenței sau a ființei 
absolute în cuget, tot astfel el vede toate conceptele întrupate 
într-o formă oarecare a realităţii, adică el întrebuințează reali- 
tatea în loc de concept; în loc de a recurge la determinări con- 
ceptuale spre a-şi exprima ideile, el face un uz arbitrar de lucruri 
naturale şi însuşiri sensibile. De exemplul, sulful, marcurius 
ete. nu sînt la el lucrurile numite de noi astfel, ci sînt esența 
lucrurilor, adică, conceptul are această formă a realităţii. 
Böhme dă dovadă de cel mai adînc interes pentru idee, el se 
luptă cu ea. Adevărul speculativ, pe care vrea el să-lexpună, 
are, pentru a se înțelege pe sine însuși în chip esenţial, nevoie 
de gînd şi de forma gîndului. Numai prin mijlocirea gîndului 


* Theosophische Sendbrieţe (Epistole teozofice), scrisoarea a 47-a (Werke, 
Hamburg, 1715, in 4%), p. 3879. 

poate fi sesizată unitatea în centrul căreia se află spiritul lui 
Böhme, şi tocmai forma gîndului este aceea care îi lipseşte. For- 
mele de care se foloseşte Böhme nu sînt determinaţii ale gîndu- 
lui. Ele sînt, pe de o parte, determinaţii sensibile, sînt calităţi : 
corosiv, dulce, amar, iute ; sentimente : mînie, iubire; tinctură, 
trăsnet, esenţă, nitrat de potasiu, marcurius. Aceste forme 
sensibile nu-și păstrează la el semnificaţia lor cu adevărat sensi- 
bilă, el le întrebuinţează ca pe niște determinaţii de ale gîndu- 
lui. Reiese apoi îndată cît de forțată trebuie să apară expunerea, 
întrucît numai gîndul este capabil de unitate. Lucrurile iau deci 
un aspect straniu cînd citim despre amăreala lui Dumnezeu, 

so2 despre spaima lui, despre trăsnetul lui; trebuie să cunoşti 
ideea în prealabil; o presimţi, se înțelege. 

În al doilea rînd avem apoi faptul că Böhme foloseşte ca 
formă a ideii forma creştină; el amestecă împreună modul 
sensibil şi modul reprezentării religioase, amestecă imagini 
sensibile cu reprezentări. Pe de o parte aceasta este ceva barbar, 
pe de altă parte e remarcabilă tocmai această prezenţă, acest 
mod de a vorbi în toate din propria-i realitate, din cugetul său, 
de a avea la sine şi în jurul său ceea ce se petrece în cer. 
Întoemai cum Hans Sachs şi i-a reprezentat, în felul lui, pe 
Dumnezeu-Tatăl, pe Hristos şi pe Duhul Sfînt ca pe niște mici 
burghezi, semeni ai săi, considerîndu-i şi pe îngeri, şi pe patriarhi 
nu ca aparținînd trecutului istoric, tot astfel a procedat și 
Böhme. 

Pentru credință, spiritul are adevăr, dar în acest adevăr 
al său lipseşte momentul certitudinii de sine. Am văzut că 
obiectul creştinismului este adevărul, spiritul; pentru credință, 
el este adevăr nemijlocit. Credința posedă adevărul, dar în mod 
inconştient, fără cunoaştere, fără să-l ştie ca pe conștiința sa 
de sine; şi, deoarece în conştiinţa de sine gîndirea, conceptul, 
este esenţial — unitatea contrariilor la Bruno — credinţei îi 
lipseşte prin esență această unitate. Momentele credinței sînt 
unul în afara celuilalt ca figuri particulare, şi îndeosebi mo- 
mentele supreme, ca binele şi răul, sau Dumnezeu şi diavolul. 
Dumnezeu este, și este și diavolul, fiecare pentru sine. 
Dumnezeu este ființa absolută. Dar ce fel de ființă absolută este 
aceea care nu are în ea toată realitatea, şi mai ales răul ? Böhme 
se străduieşte, pe de o parte, să aducă la viață sufletul omului, ; 
să facă să se nască în acesta viața divină, să intuiască în sufletul 
însuși conflictul şi lupta, făcînd din acestea munca şi străduința 
sufletului : şi apoi, tocmai în vederea acestui conţinut, să ajungă 

să arate cum poate fi înțeles răul în bine, sau diavolul din 
Dumnezeu ; — problemă a zilelor noastre. — Însă, cum Böhme sos 
nu posedă conceptul, această luptă se prezintă ca o luptă înfio- 
rătoare, dureroasă; ai sentimentul luptei îndiîrjite. Este o 
formă barbară a expunerii și a expresiei, o luptă a sufletului 
său, a conştiinţei sale cu limba; iar conţinutul luptei este cea 
mai adîncă idee, care indică unirea celor mai absolute con- 
trarii. (Figura care îi este mai apropiată este Hristos și trini- 
tatea ; apoi formulele chimice : mercur, nitrat, fosfor, corosiv, 
acru etc.) Constatăm în scrisul lui lupta dîrză de a uni aceste 
contrarii şi de a le lega laolaltă, — dar nu pentru rațiunea 
gînditoare ; este o încordare colosală, sălbatică și aspră a inte- 
riorului de a uni laolaltă ceea ce este atît de disparat ca figură 
şi formă. În puternicul lui spirit el îmbină ambele contrarii, 
distrugînd în această îmbinare semnificaţia, — forma realităţii 
pe care o au ambele. Dar în acelaşi timp, deoarece el sesizează 
această mişcare, această esenţă a spiritului în el însuşi, deci în 
ce e interior, de aceea determinarea momentelor se apropie 
mai mult de forma conştiinţei de sine, de ce este lipsit de figură, 
de concept. Dacă vrem să rezumăm toate acestea: Böhme a 
luptat să înţeleagă negativul, răul, diavolul în Dumnezeu ca 
fiind cuprins în Dumnezeu. — Oricît ar fi Böhme de primitiv, 
şi oricît ar fi de imposibil să-l citeşti fără întrerupere și să-i reţii 
ferm gîndurile (ţi se învirteşte într-una capul în calităţi, spirite, 
îngeri), totuşi acest cuget viguros posedă de fapt o forţă bar- 
bară, enormă de a folosi realitatea ca concept. În planul din 
fund este gîndul speculativ, dar care nu ajunge să fie înfățișat 
într-un mod care să-i fie adecvat. Nu trebuie să ne așteptăm 
la el la o expunere sistematică, şi nici la treceri veritabile cînd 
e vorba de amănunte. El nu rămîne nici la o unică formă, ci 
recurge cînd la o formă cînd la alta, fiindcă nu-l poate mulțumi 
nici forma sensibilă şi nici cea religioasă. Întîlnim la el un mod 
primitiv, popular al reprezentării, o completă libertate de sos 
limbaj, care ne apare ca ceva vulgar. Cu diavolul, Böhme are 
mult de furcă; i se adresează adesea. „Vino încoace”, spune 
el, „mă derbedeu negru. Ce vrei? Vreau să-ți prescriu o reţetă” *. 
La Shakespeare, în Purtuna“*, Prospero îl amenință pe Ariel 
că va crăpa un stejar noduros şi că îl va închide în el pentru o 
mie de ani : aşa este închis marele spirit a lui Böhme în stejarul 


* Trostschrift von vier Complezionen (Consolaţii în patru complexiuni), 


$$ 43—63, pp. 1602—1607. 
** Actul I, scena 2, p. 27—28 (tradus de Schlegel, Berlin, 1818). 

dur şi noduros al senzorialului, în cocoaşa dură şi noduroasă a 
reprezentării. El nu reuşeşte să elaboreze o prezentare detașată, 
liberă a ideii. Să cuprindă în ideea de Dumnezeu şi negativul, 
să-l înţeleagă pe acesta ca pe ceva absolut, iată obiectivul 
luptei lui Böhme, luptă care se înfățișează atît de îngrozitoare, 
deoarece el este încă foarte înapoiat în ce priveşte aptitudinea 
de a elabora gîndurile. Pe de o parte întîlnim la el o expunere 
cu totul primitivă şi barbară, pe de altă parte recunoaștem în 
scrierile lui profundul suflet german care trăieşte în contact cu 
ceea ce este mai adînc în om, exercitîndu-și aici puterea, forţa. 
Vreau să indic pe scurt ideile principale ale lui Böhme, 
apoi cîteva locuri și forme din care se vede frămîntarea lui; 
din această cauză el se repetă atît de des. Cu toate acestea, 
formele principalelor reprezentări ale lui sînt iarăşi, luate în 
ansamblu, foarte diferite în scrisul său ; şi ne-am înșela în munca 
noastră dacă nu am vrea să ne apucăm să facem o expunere 
consecventă şi o dezvoltare a reprezentărilor lui Böhme, mai cu 
seamă întrucît acestea duc departe. De cele mai multe ori nu se 
poate vorbi despre gîndurile lui Jacob Böhme fără să nu-i îm- 
prumuţi felul de exprimare, forma acesteia, fiindcă altfel ele 
nu se lasă exprimate ; aici forma nu mai este esenţial concept. 
Ideea fundamentală la el este efortul de a menţine totul 
într-o unitate absolută, unitatea absolută a lui Dumnezeu şi 
5 unirea tuturor contrariilor în Dumnezu. Gîndul lui principal, 
ba, putem spune, unicul lui gînd, care străbate prin tot cea 
scris el, este în general. Sfînta Treime ; gîndul lui a fost să des- 
copere în toate trinitatea divină, să conceapă toate lucrurile 
-ca pe o revelare și o înfăţişare a acesteia. Aşa încît trinitatea 
divină este principiul general în care şi prin care există toate 
lucrurile ; şi anume, astfel încît toate lucrurile nu au în ele decît 
această trinitate, şi o au nu ca pe o trinitate a reprezentării, ci 
ca pe una, reală: — ideea absolută. Totul este recunoscut ca 
fiind această trinitate. Tot ce este nu e decît această treime; 
această treime este totul“. Expunerea este cînd mai tulbure, 
cînd mai limpede. Altă problemă este apoi explicarea trinității ; 
iar formele de care se foloseşte pentru a indica diferențele ce 
există în ea sînt diferite. 
În Aurora, „rădăcina sau mama filozofiei, astrologiei și 
teologiei”, ne dă o diviziune şi aşază aceste ştiinţe una lîngă 


* Von Christi Testament der heiliger Taufe (Cu privire la testamentul lui 
Hristos despre taina botezului), cartea a II-a, cap. 1, §§ 4—5, pp. 2653—2 654. 

alta. ,„,1) Filozofia tratează despre forţa divină, despre ceea ce 
este Dumnezeu, şi despre felul în care sînt făcute, în ființa lui 
Dumnezeu, natura, stelele și elementele, și despre originea tutu- 
ror lucrurilor, despre felul cum sînt făcute cerul și pămîntul, pre- 
cum și îngerii, oamenii și diavolul, şi tot ce este creat ; filozofia 
tratează şi despre ceea ce sînt cele două calităţi în natură, pe 
temei just, în cunoașterea spiritului, în impulsul şi agitația 
lui Dumnezeu ”*. 

»2) Astrologia tratează despre forțele naturii, despre stele 
şi elemente, despre felul cum au provenit de aici toate creaturile, 
despre felul în care răul şi binele este produs în om şi în anima- 
le”**. Nu avem nici determinare clară, ci mai curînd o tranziţie. 

,3) Teologia tratează despre împărăția lui Hristos, despre 
felul cum este ea, despre felul cum ei i se opune iadul, precum 
și despre lupta împărăției lui Hristos împotriva împărăției 
întunericului” ***, 


Un gînd principal a lui Böhme este acela că universul 
este o unică viață divină şi o revelare a lui Dumnezeu în toate 
lucrurile ; mai precis: din fiinţa, una, a lui Dumnezeu, sumă 
a tuturor forţelor și calităţilor, fiul se naște veșnic, fiul care 
luminează în toate acele forțe: unitatea interioară a acestei 
lumini cu substanţa forțelor este spiritul. 


1. Primul este Dumnezeu-Tatăl. Acesta, Pri- 
mul, este totodată diferențiat în sine şi este unitatea acestor 
doi. „Dumnezeu este totul”, spune Böhme, „el e întuneric 
şi lumină, iubire şi mînie, foc şi lumină; dar el se numește pe 
sine dumnezeu, numai potrivit luminii iubirii sale. — Este 
“un veşnic contrarium între întuneric şi lumină; nici una nu o 
încalcă pe cealaltă și nici una nu este cealaltă ; şi este ol 
doar o fiinţă unică, dar diferențiată prin Qual’ (Qual 
este izvor (Quelle), calitate ( (Qualität); prin termenul Qual se 
exprimă ceea ce se numește negativitate absolută, se exprimă 
negativul raportîndu-se pe sine la sine, de aceea afirmaţia 
absolută) 1, „totodată prin voinţă, și totuşi nu o ființă scindată. 
Numai un singur principiu desparte aceasta, că unul este în 
altceva ca un nimic şi totuşi este: dar, potrivit însușirii 


* Aurora, prefaţă, $ 84, p. 18. 
** Ibidem, $ 85. 
*+* Ibidem, $ 88, p. 18. 
1 Din lat. qualis, qualitas. În mod curent, germ. Qual înseamnă «chin», 
“ suferinţă » (Nota trad.) 

aceluia în care este, nu în mod manifest”*. În jurul acestui punct 
se învîrte întreaga stăruinţă'a lui Böhme, și unitatea celor absolut 
diferite. Principiul conceptului este la el în totul viu, doar 
că Böhme nu-l poate exprima în forma gîndului. Acel unic, 
spune Böhme, este diferențiat de către Qual; adică Qual este 
tocmai negativitatea conştientă de sine, simțită. Totul se 
reduce la a gîndi, negativul ca simplu, dat fiind că el este tot- 
odată ceva opus. Astfel Qual este această rupere interioară, 
dar ea este ceea ce e simplu. De aici este derivat izvorire (Quellen) 
— un bun joc de cuvinte; Qual, această negativitate, trece în 
activitate, se transformă în viață; şi astfel el aduce în legătură 
pe Qual cu calitate (Qualität), din care face apoi Quallităt **. 
Identitatea absolută a diferenţelor este absolut prezentă în 
gîndirea lui. 

a. Astfel, Böhme nu-l înfățișează pe Dumnezeu ca fiind 
unitatea goală, ci ca pe unitatea, ce se divide ea însăşi, a opu- 
selor, Dumnezeu-Tatăl este aşadar primul. Însă nu trebuie să 
ne așteptăm aici la o diferenţiere absolut. determinată. Primul, 
unicul, posedă în acelaşi timp și o modalitate foarte naturală, 
modul ființei naturale. În acest fel, Böhme vorbeşte despre 
esența simplă; Dumnezeu este esenţă simplă, ca la Proclus. 
Esenţa aceasta simplă Böhme o numește «Ascunsul»; de 
aceea el o determină şi ca temperamentum ; este aceeași unitate 
a diverșilor, totul este temperat în această unitate ***. Vedem 
că îl mai numeşte «marele salpetru» (der grope Salilter) — 
cînd pe cel divin, cînd pe acela din natură — și Salniter ****. 
Cînd flecăreşte despre acest «mare salpetru » ca despre ceva 
cunoscut, nu se știe îndată despre ce anume este vorba. Dar 
aceasta este o stilcire a cuvîntului sal nitri, salpetru (Salpeter)— 
în dialectul austriac și Salniter —, comisă de un pantofar, 
adică este esența neutră şi, în realitate, universală. Acesta 
este fastul divin : în Dumnezeu este o natură mai fastuoasă, 
arbori, plante etc. „În fastul divin sînt de considerat îndeosebi 


* Von wahrer Gelassenheit (Despre adevărata seninătate), cap. 2, $$ 9—10, 
p. 1673. 
** Von den drei Principien göttlichen Wesens, cap. 10, $ 42, p. 470. 

*** Von der Gnadenwahl (Despre predestinaţie), cap. 1. $$ 3—10 (pp. 2408 
—2 410); cap. 2, $ 9, p. 2418; §§ 19—20, p. 2420; Schlüssel der vornehmsten 
Puncten und Wörter (Cheia punctelor şi cuvintelor alese), $ 2, p. 3668; $$ 145— 
146, pp. 3 696—3 697. $ 

.**** Aurora, cap. 4, §§ 9—11, pp. 49—50; cap. 11, § 47, pp. 126—127 
şi urm. 

două lucruri : nitratul sau forțele divine, el îşi produce toate 
roadele; și marcurius sau sunetul” *, — calitatea, fierbin- 
teala, tonul. Acest mare nitrat este esența ascunsă, nema- 
nifestă, după cum unitatea neoplatonică, fără cunoaştere de 
sine, este şi ea ascunsă, necunoscută. 

b. Această substanță este deci Dumnezeu-Tatăl, această 
primă unitate ; ea conţine toate forţele, toate calitățile 
încă neseparate. Acest salpetru (Salitter) apare şi ca trup al 
lui Dumnezeu, care cuprinde în el toate calităţile, toate 
forțele. „Îndată ce considerăm întregul curriculum sau întregul 
circuit al stelelor, "descoperim în curînd că acesta este mama 
tuturor lucrurilor, adică natura din care au luat fiinţă toate 
lucrurile, în care se află și trăiesc toate lucrurile şi prin care 
se mişcă toate; şi toate lucrurile sînt făcute din aceleaşi forţe 
şi rămîn pe veci în ele” **. Astfel, se spune că Dumnezeu este 
realitatea tuturor realităţilor. Böhme spune : „Tu trebuie însă 
să-ţi înalți și să-ţi contempli‘ sufletul tău aici în spirit, după 
cum întreaga natură este trupul lui Dumnezeu, întreaga natură, 
cu toate forțele care există în ea, lărgimea, adîncimea, înălțimea, 
cer, pămînt şi tot ce este în cuprinsul lor şi deasupra cerului ; 
şi forțelor stelele sînt arterele-izvor în trupul natural 
a lui Dumnezeu în această lume” ***. 


„Nu trebuie să crezi că în corpus-ul stelelor este toată 
Sfînta Treime triumfătoare, Dumnezeu-Tatăl, Fiul și Duhul 
Sfînt. Acest lucru nu trebuie însă înţeles în sensul că Dumnezeu 
n-ar exista de loc în corpus-ul stelelor şi în lumea aceasta”? ****. 
Acest întreg este forța universală în genere; ea există ca o 
unică unitate, ca Dumnezeu-Tatăl ; pe planul creaţiei, ea există 
ca totalitate a stelelor. Dumnezeu întreg este acela care s-a 
transformat în creatură în atît de multe ființe; în Tatăl, ca 
fiind rezervorul, forțele sînt în una. „Aici se pune întrebarea 
că de unde are sau îşi ia cerul o astfel de forță, încît produce 
o asemenea mișcare în natură? Aici tu trebuie să priveşti 
deasupra și în afară, în forța divină, luminos de sfîntă și trium- 
fătoare, să priveşti în neschimbătoarea Sfîntă Treime, care este 
o ființă triumfătoare, dătătoare de calități, mobilă; şi în ea 
sînt toate forțele, ca în natură ; — din ea au luat ființă 


* Aurora, cap. 4, $$ 12—21, pp. 50—51. 
** Ibidem, cap. 2, $ 15, p. 30. 

"** Ibidem, $ 16, pp: 30—31. 

**** Ibidem, §§ 17—18, p. 31. 

cerul, pămîntul, stelele, elementele, diavolul, îngerii, oamenii, 
animalele și toate lucrurile și în ea stau toate. — Îndată ce 
numești cerul și pămîntul, stelele şi elementele, şi tot ce este 
în ele, și tot ce este deasupra tuturor cerurilor, ai numit implicit 
pe Dumnezeu întreg, care în forța sa, care purcede din el, s-a 
transformat în aceste ființe mai sus înșirate” şi nenumărate, 
„care, aşadar, a făcut din sine creatură”*. 

„Calitatea de amar există şi ea în Dumnezeu, dar nu în 
felul cum există în om fierea, ci este o forță veşnică, un izvor 
de bucurie înălțător, triumfător” * *. 

„Despre Dumnezeu-Tatăl. — Cînd contemplăm natura în- 
treagă şi însușirile ei, îl vedem pe Dumnezeu-Tatăl ; cînd privim 
cerul şi stelele, vedem puterea şi înţelepciunea 
lui veşnică. Aşadar multe stele sînt pe cer, nenumărate, 
aşadar mare şi felurită este puterea lui Dumnezeu-Tatăl şi 
înțelepciunea lui. Fiecare stea îşi are calitatea sa proprie. — 
Nu trebuie să gîndeşti că fiecare forţă care este în Tatăl se 
află într-o anumită parte şi într-un anumit loc în Tatăl, ca 
stelele în cer. Nu ! Ci spiritul ne arată că toate forțele în Tatăl 
sînt una într-alta, ca o unică forţă”. El spune apoi: ,,Dar 
nu trebuie să crezi că Dumnezeu se află şi se mişcă în cer şi 

ao deasupra cerului ca o forţă și o calitate care n-ar poseda în ea 
rațiune și știință, ca, de exemplu, soarele, care parcurge cercul 
său vărsînd căldură şi lumină indiferent dacă aduce pămîntului 
sau creaturilor pagubă ori folos. Nu ! Dumnezeu-Tatăl nu este 
aşa, ci el este un Dumnezeu atotputernic, atotînțelept, atot- 
ştiutor, atotvăzător, care aude tot, miroase tot, gustă tot, 
Dumnezeu care este în sine blind, prietenos, suav, milos și 
plin de bucurie, este bucuria însăşi” ***. Avem deci separare 
în calităţi diferite. Aceste calităţi vrea acum Böhme să le deter- 
mine ; aici el face o expunere confuză. 

c. Un concept principal este calitatea. În Aurora 
(Zările în răsărit) Böhme începe cu calităţile. Prima determinare 
a lui Böhme, determinare a calităţii, este Inqualieren 1, sufe- 
rință (Qual), izvor (Quelle). În Aurora spune: „Calitatea este 


* Aurora, cap. 2, $$ 31—33, pp. 33—34. 
** Ibidem, $$ 38—40, pp. 34—35. 
*** Ibidem, cap. 3, §§ 2, 8—11, pp. 36—38 (Rixner, op. cit., vol. II, anexă, 
p. 106, $6). 
1 Inqualiren, cuvînt derivat de Böhme din Qual. Este echivalat cu :a acţiona 
în concordanţă cu alte esențe, a produce în altă esenţă un mod de acţiune care 
concordă cu cel propriu (Nota trad.). 

mobilitatea, suferința” (izvorîre), „adică punerea în mişcare 
a unui lucru”, — toate acestea ulterior el le aduce în raport 
cu chinul (Qual)*, „cum este căldura, care arde, consumă 
şi goneşte tot ce ajunge în ea şi nu are calitatea ei. În schimb, 
ea încălzeşte şi luminează tot ce este rece, umed şi întunecos 
şi întăreşte ceea ce e moale. Ea are însă două species în ea, 
anume: lumina şi asprimea (Grimmigkeit). Lumina, 
inima căldurii, are un aspect plăcut, vesel, ea este o forță a 
vieţii, este o porţiune sau un izvor al împărăției cerești, a 
bucuriei ; deoarece ea face ca în lumea aceasta să fie totul viu 
şi mobil, toată carnea, cît şi arborii, frunza şi iarba cresc în 
această lume prin puterea luminii şi îşi au viaţa în ea, ca în 
ceea ce e bine. În schimb, căldura posedă şi asprime” 
(negativitate), „pe care o arde, consumă și nimiceşte ; aceeași 
asprime ţişneşte, se agită şi se înalţă în lumină și face ca lumina se 
să fie mobilă : ele luptă una cu cealaltă în dublul izvor al acesteia. 
Lumina subzistă în Dumnezeu fără căldură, însă în natură ea 
nu există [fără de căldură], fiindcă în natură toate calitățile 
sînt una într-alta, după felul în care Dumnezeu este totul, 
Dumnezeu” (Tatăl) „este inima” — altădată Fiul este inima lui 
Dumnezeu **, iar altădată inimă este numit spiritul *** — 
„sau izvor al naturii ; din el provine totul. Deci căldura stăpi- 
neşte în toate forțele naturii şi încălzește totul şi este un izvor 
în toate. Iar lumina din căldură conferă tuturor calităţilor 
forță, încît totul este agreabil şi încîntător” ****. 


Böhme enumeră o întreagă serie de calităţi : rece, fierbinte, 
amar, dulce, excesiv, aspru, dur, viguros, moale, sunetul 
ete, *****, „Din aceste calităţi sînt făcute toate creaturile, din ele 
provin și trăiesc înăuntrul lor ca în mama lor” ******, „Forțele 
stelelor sînt natura. — Totul se urneşte pe lumea aceasta de la. 
stele. Iată ce vreau să-ți dovedesc, însă numai întrucît nu eşti 
neghiob şi ai puţină rațiune” "ese, 

Böhme îl mai numește pe Dumnezeu-Tatăl şi toate forţele 
— toate forțele sînt în el,,una într-alta, ca o unică forță”? *******" 


* Vezi mai sus, pp. 306—307. 
** Von dreifachen Leben des Menschen, cap. 4, $ 68, p. 881. 
*** Aurora, cap. 2, $ 13, p. 29. 
**** Ibidem, cap. 1, $$ 3—7, 9, pp. 23—24. 
***** Ibidem, §§ 10—24, pp. 24—27. 
*x**** Ibidem, cap. 2, $ 1, p. 28. 
„asa+** Ibidem, $ 14, p. 30; $ 8, p. 29. 
„xeat*** Ibidem, cap. 4, §§ 5—6, p. 48. 

şi le deosebește apoi pe acestea iarăși ca pe cele şapte 
prime spirite ale izvoririi*. Dar aici avem 
o confuzie şi nu o deosebire determinată de “ce anume există 
tocmai şapte astfel de spirite; nu avem determinare concep- 
tuală ; așa ceva ferm nu găsim la el. Aceste şapte calități sînt și 
cele şapte planete care lucrează în marele nitrat (Sallitter) al lui 
Dumnezeu ; „cele şapte planete înseamnă cele şapte spirite ale lui 
Dumnezeu sau prinții îngerilor (die Fürsten der Engel)” **. 
Însă ele sînt o unică unitate; şi această unitate este ţîșnire 
şi fierbere în sine. „În Dumnezeu triumfă toate spiritele ca un 
unic 'spirit, iar un spirit îl calmează şi-l iubeşte totdeauna pe 
celălalt şi el nu este altceva decît bucurie şi încîntare” ***. 
În Dumnezeu: deosebirile sînt unificate; „nu stă un spirit 
lîngă altul, ca stelele pe cer, ci toate cele șapte spirite sînt unul 
într-altul, ca un unic spirit” ****. „Fiecare spirit din cele şapte 
spirite ale lui Dumnezeu este născător de toate cele şapte spirite 
ale lui Dumnezeu ; toate spiritele sînt unul într-altul ca un 
unic spirit”, — aşadar fiecare spirit este în Dumnezeu el însuşi 
totalitate. ,, Unul îl naște pe celălalt în sine şi prin sine însuşi'*****; 
aceasta este ţişnirea vieţii tuturor calităților ******. — Dumnezeu 
fiind totul, Böhme a încercat deci să cuprindă răul în bine, 
pe diavol în Dumnezeu, și această luptă determină tot caracterul 
scrierilor lui, ea este chinul spiritului său. 


2. După cum primul [moment] a fost izvorirea şi germi- 
narea tuturor forțelor şi calităţilor, al doilea [moment] este 
desfacerea (das Aufgehen). Un concept fundamental care apare 
la el în foarte multe înfățișări şi forme ; estealdoilea prin- 
cipiu, cuvîntul, separatorul, chinul, revelaţia, şi în general 
egoitatea (die Ichheit), izvor al tuturor separărilor, al voinței 
şi al fiinţei-în-sine care există în forțele lucrurilor naturale 
şi care, întrucît răsare lumina în aceste forțe, este readus în 
repaus. l 
i a. Dumnezeu ca ființă simplă, absolută nu este absolut Dum- 
nezeu ; nu se poate cunoaște nimic în el. Ceea ce cunoaştem este 
altceva; tocmai acest altceva este conţinut în Dumnezeu însuși, ca 


* Aurora, cap. 8, $ 15, p. 78;:cap. 11, $ 46, p. 126. 
** Ibidem, cap. 3, $ 18, p. 40. 
*** Ibidem, cap. 10, § 54, p. 115. 
w*** Ibidem, § 40, p. 112. 
„xax* Ibidem, $ 39. 
„x**** Ibidem, cap. 11, $$ 7—12, pp. 119—120. 

cunoaștere şi contemplare a lui Dumnezeu. Despre al doilea [mo- 
ment] Böhme spune că a trebuit să se producă o separare în acest 
temperament. El spune tocmai aşa : fiindcă „nici un lucru nu se 
poate releva sieşifără contrarietate;. deoarece dacă nu are 
nimic ce să i se opună, el se manifestă mereu în exterior şi 
nu se mai reîntoarce în sine. Însă dacă lucrul nu se reîntoarce 
în sine ca în acel ceva din care el a provenit originar, el nu 
ştie nimic de starea sa originară”. Expresia «stare 
originară » o întrebuințează Böhme pentru substanță şi este 
păcat că nu ne este îngăduit să facem uz şi noi de această 
expresie și de alte cîteva excelente. „Fără contrarietate, viața 
n-ar avea sensibilitate, nici voinţă și acţiune, şi nici intelect 
şi ştiinţă. — Dacă Dumnezeu cel ascuns, care este o unică 
ființă şi voinţă, n-ar fiieșit cu voinţa sa din sine, din ştiinţa sa 
veșnică în temperamento, în separabilitatea voinţei, şi, dacă 
această separație n-ar fi readus-o într-o includere” (identitate) 
„lao viață naturală de creatură, și dacă aceeaşi separabilitate n-ar 
fi în viaţă în conflict, cum am vrea să ne fie revelată voința lui 
Dumnezeu care este numai unul ? Cum poate exista într-o voinţă 
unică o cunoaştere a ei însăşi”? *. Cum vedem, Böhme este 
infinit de sus față de abstracţia goală a ființei supreme etc. 


b. Böhme spune: „Începutul tuturor ființelor este cu - 
vîntul, ca expirație a lui Dumnezeu, şi Dumnezeu a fost 
din eternitate unul veșnic şi rămîne unul în veci. Cuvîntul 
este începutul veşnic şi rămîne începutul etern; deoarece 
el este revelarea Unului etern, pentru ca astfel forța divină să 
devină obiect al unei singure ştiinţe a lui Ceva. Prin «cuvînt» 
înţelegem voinţa revelată a lui Dumnezeu”; însă „prin cuvîntul 
« dumnezeu » înţelegem pe Dumnezeu cel ascuns, din care se 
naşte veşnic cuvîntul. Cuvintul” (Fiul) „este emanaţia Unului 
divin, şi totuși el este Dumnezeu însuși ca revelaţie a sa”. 
(A6yos este mai determinat decît «cuvînt». Avem aici o 
frumoasă dublă semnificație a cuvîntului grec: rațiune şi 
totodată şi limbă; fiindcă limba este existența pură a spiri- 
tului, este un lucru, luat ca reîntors în sine.) „,Emanatul este 
înţelepciune a tuturor forțelor, culorilor, început şi 
cauză a virtuţilor şi însușirilor” **. 


* Von gălilicher  Beschaulichkeil (Despre contemplaţia divină), cap. 1, 
$$ 8—10, p. 1739. 
** Ibidem, $$ 1—3, pp. 1755—1756. 

Universul nu este altceva decît esenţialitatea lui Dumnezeu 
transpusă în modul de a fi al creaturii *. Deci, „dacă priveşti 
profunzimea”? cerului, „stelele, elementele, pămîntul” şi pro- 
dusele lor, „înţelegi cu ochii tăi”, evident, „nu Dumnezeirea 
luminoasă şi clară, cu toate că ea este și în ele”; nu vezi decît 
înfăţişarea dumnezeirii în modul de experiență al creaturii. 
„Dar, dacă îţi înalţi gîndurile şi te gîndeşti.... la Dumnezeu 
care cîrmuiește cu sfințenie acest univers, pătrunzi prin cerul 
tuturor cerurilor şi sesizezi pe Dumnezeu cu inima lui sfîntă” **. 
— „Puterile cerului lucrează totdeauna în imagini, plante şi 
culori pentru a-l revela pe Dumnezeu cel sfînt, ca el să fie 
cunoscut în toate lucrurile” ***. 


c. Iată ce este Fiul. Böhme spune: ,,Fiul este” dela 
Tatăl şi „în Tatăl este inima sau lumina Tatălui; şi Tatăl 
îi dă naştere din eternitate în eternitate, totdeauna”. În conse- 
cință, „Fiul este, desigur, o altă persoană decît Tatăl dar nu 
e un altul”, ci este acelaşi „Dumnezeu ca şi Tatăl”, a cărui 
reflectare este“ ***. „Fiul este inima”, e ceea ce pulsează „în 
Tatăl. Toate forţele care sînt în Tatăl sînt proprietatea Tatălui. 
Fiul este inima sau sîmburele în toate forţele ; el este însă cauza 
lucrurilor care izvorăsc în toate forțele în întreg Tatăl”. (Primul 
[moment] este salpetrul, neutralul.) „Din el se înalță veşnica 
bucurie cerească, izvorînd în toate forțele Tatălui” *****, — 
„cum soarele este inima stelelor. Soarele înseamnă direct 
Fiul; el luminează cerul, stelele şi abisurile de pe pămînt și 
acționează în toate lucrurile care există în lumea aceasta. 
(Cerul stelelor înseamnă forțele diferite ale Tatălui.) Soarele 
le dă tuturor stelelor lumină şi putere şi le temperează puterea. 
(Între cele şapte spirite unul a fost Lucifer.) Fiul lui Dumnezeu 
este totdeauna născut şi nefăcut din eternitate din toate forţele 
tatălui său, așa cum soarele este născut din stele, și el este inima 
şi strălucirea tuturor forțelor. Fiul luminează în toate forțele 
Tatălui; şi puterea lui este bucuria mobilă, ţîșnitoare în toate 
forţele Tatălui ; şi el luminează în tot Tatăl, cum soarele lumi- 
nează în lumea întreagă. Deoarece, dacă Fiul n-ar lumina, 


* Rixner, op. cit., vol. II, anexă, p. 108, § 5 (după Böhme, Aurora, 
cap. 2, $ 16, pp. 30—31; $ 33, p. 34). 
** Aurora, cap. 23, $$ 11—12, pp. 307—308 (Rixner, op. cit., vol. Il, 
anexă, p. 108, $ 5). 
*** Cf. Theosophische Sendbriefe, I, $ 5, p. 3710. 
**** Aurora, cap. 3, §§ 33—35, p. 44 (Rixner, op. cit., p. 106 § 7. 
„**** Aurora, cap. 3, § 15, p. 39. 

în Tatăl, Tatăl ar fi o vale întunecoasă ; iar puterea Tatălui nu 
s-ar înălța din eternitate în eternitate şi ființa divină n-ar 
putea subzista” *. Natura vie a Fiului este punct principal. — 
Referitor la această creştere şi manifestare, Böhme a formulat 
extrem de importante determinaţii. 

d. „Din această revelare a forţelor, în care se contemplă 
pe sine voinţa veșnicului Unul, provine intelectul şi ştiinţa 
eului (des Ichis), deoarece voința veşnică se vede pe sine 
în eu” (joc de cuvinte cu nimic (Nichts), care este tocmai nega- 
tivul ; însă eul este totdeauna opusul lui nimic şi în el rezidă 
eul conştiinţei de sine). Fiul, Ceva, este astfel eu, conștiință, 
conştiinţă de sine; neutrul abstract este Dumnezeu, concen- 
trarea în punctul ființei-pentru-sine este Dumnezeu. Altceva 
este chipul lui Dumnezeu. „Acest portret este? marele 
mister „mysterium magnum ca creator al tuturor ființelor şi 
creaturilor ; căci el este separator” (al întregului) „în emanarea 
voinţei, separator care face separabilă voinţa veșnicului Unu, — 
separare în voință, de unde forțe şi proprietăți” **. Acest 
separator este „instituit ca administrator general al 
naturii, prin care voința veşnică guvernează toate lucrurile, 
le face și le formează pe toate” ***. Separatorul este ceea ce acţi- 
onează şi se diferențiază ; şi Böhme îl numeşte — pe acest eu — 
şi Lucifer, fiu prim-născut al lui Dumnezeu, îngerul prim- 
născut în modul de a fi al creaturii ****. Dar acest Lucifer s-a 
prăbuşit ***** şi în locul lui a venit Hristos ******. 

Aceasta este legătura diavolului cu Dumnezeu; aceasta 
„este alteritate şi apoi ființă-pentru-sine, mod-de-a-fi-pentru- 
unul, ca altceva să fie pentru Unul (Piir-Bines-Sein, daf das 
Andere für Eines sei). Şi aceasta este originea răului în Dumnezeu 
şi din Dumnezeu. Astfel aici gîndurile lui Jacob Böhme îşi 
ating profunzimea lor cea mai mare. — Acest Lucifer a căzut, 
deoarece eul — autocunoaşterea, modul de a îi eu 
(Ichheit) (expresie ce se găseşte la el) —'este închipuirea de 
sine (Sichinsichhineinbilden, das Sichinsichhineinimaginieren), 


* Aurora, cap. 3, $$ 18—22, pp. 40—41. 
** Von göttlicher Beschaulichkeit, cap. 1, §§ 4—5, p. 1756. 
*** Ibidem, $ 12, p. 1758. 

**** Aurora, cap. 12, $$ 101—107, pp. 149—150; cap. 13, $$ 92 — 104, 
pp. 166—168; Von den drei Principien gătilichen Wesens, cap. 4, $ 69, p. 406. 
„e*** Aurora, cap. 12, $ 100 p. 149; cap. 13, $$ 31—51, pp. 157 — 160; 

Von den drei Principien göttlichen Wesens, cap. 15, $ 5, pp. 543—544. 
****** Aurora, cap. 12, $ 99, p. 149; cap. 13, $ 52, p. 160; cap. 14, 

$ 36, p. 178. 

317 modul-de-a-fi-pentru-sine, focul care mistuie în sine totul. 
Acesta este negativul în separator, chinul sau mînia lui 
Dumnezeu; această mînie este iadul şi diavolul, care se închi- 
puieşte în sine prin sine însuşi. Iată ceva foarte îndrăzneţ 
şi speculativ : Böhme încearcă să înțeleagă mînia lui Dumnezeu 
din Dumnezeu însuşi. Voința, eul, este și modul-de-a- 
fi-însuşi (die Selbheil); este trecerea eului (a modului-de-a- 
fi-eu) în neant, faptul că eul se închipuieşte pe sine în sine *. 
Böhme spune: „Cerul şi iadul sînt atît de departe unul de 
altul, cum sînt ziua şi noaptea, eul și neantul **. — De fapt, 
Böhme a descins aici în întreaga adîncime a ființei divine; 
răul, materia sau cum s-a mai numit este eul = eu, e modul- 
de-a-fi-pentru-sine : aceasta este adevărata negativitate. Mai 
înainte, adevărata negativitate a fost nonens [nefiinţa], care 
este ea însăşi pozitivă, întuneric ; adevărata negativitate este 
eul. Acesta nu este ceva rău fiindcă se numeşte răul; numai 
în spirit este înțeles răul aşa cum este el în sine. Böhme îl mai 
numeşte și modul-de-a-fi-însuşi. Astfel, de exemplu, el spune: 
„Acolo unde într-un lucru voiește voința lui Dumnezeu, acolo 
se manifestă Dumnezeu ; într-o astfel de revelaţie locuiesc şi 
îngerii. Şi acolo unde într-un lucru oarecare Dumnezeu nu 
voiește cu voința lucrului, acolo Dumnezeu nu i se revelează 
acestuia, ci el locuieşteacolo numai în sine însuşi, fără 
a colabora cu acel lucru”? ; apoi.: „există în lucru voinţă proprie 
şi locuiește în el diavolul şi tot ce este în afara lui Durhnezeu”** *, 

e. Forma mai precisă a acestei creşteri Böhme o expune 

s:s metaforic, potrivit modului său de a-și expune gîndurile: 
acest separator „dezvoltă din sine calităţi, din care ia naştere 
infinita multiplicitate, prin care se face simţit Unul cel etern” 
(încît să fie pentru alţii), „nu conform unităţii lui, ci potrivit 
emanației unității”. Tocmai modul-de-a-fi-în-sine şi multiplul 
sînt absolut opuse conform conceptului, concept pe care Böhme 
nu-l are: ființă-pentru-sine, ființă-pentru-alteeva; și reluare, 
ca cealaltă parte. El se frămîntă în fel şi chip în contradicții 
aparente, nu știe să iasă din încurcătură. „Numai emanaţia 

* Aurora, cap. 13, §§ 53—64, pp. 160—162; Vierzig Fragen von der Seele 
(Patrusprezece chestiuni despre suflet), XII, $ 4; p. 1201; Von sechs theosophischen 
„Punkten (Despre șase puncte teozofice), V, 7, $ 3, p. 1 537, Von wahrer Gelassenheit, 
cap. 1, §§ 1—7, pp. 1661—1663; Von gâttlicher Beschaulichkeit, cap. 1, $$:23—26, 
. pp. 1742— 1743 ; Von der Geburt und Bezeichnung aller Wesen (Despre nașterea și 
însemnătatea tuturor fiinţelor), cap. 16, $ 49, p. 2391. 


** Vom iibersinnlichen Leben (Despre viaţa transcendentală), § 42, p. 1696. 
*** Ibidem, $ 41, p. 1696. 

continuă pînă la cea mai mare ascuţime, pînă la modul 
aprins” — la focul întunecos lipsit de lumină, la întuneric, 
la ceea ce e închis, la modul-de-a-fi-însuşi”, — „mod aprins în 
care”, acest foc înălțîndu-se și întreţinîndu-se, „unul etern 
devine maiestuos și devine lumină”. Atunci strălucește 
lumina şi această lumină este forma în care se termină celălalt 
principiu. Aceasta este reîntoarcerea la unul. „Prin aceasta” 
(prin foc) „forţa veşnică devine doritoare şi eficientă, şi” (focul) 
„este starea originară””, (esenţă) „a vieţii sensibile, deoarece 
în cuvîntul forţelor sălăşluieşte originar o viață veșnic sensibilă. 
Astfel, dacă viața n-ar avea sensibilitate, ea n-ar avea nici 
voință și nici activitate; dar zbuciumarea” — teama, 
chinul — „face” ca viaţa „să fie activă și să voiască. Şi lumina 
unei astfel de aprinderi prin foc face ca viaţa să fie plină de 
bucurie, căci lumina este sfinţirea zbuciumului” **. 

Astfel recurge Böhme la numeroase forme pentru a sesiza 
eul, separatorul, pentru a înțelege cum „se revoltă” el din 
Dumnezeu-Tatăl ***. Calitățile răsar în marele nitrat, se mişcă, 
se răscoală, „cîrtesc”. Böhme atribuie lui Dumnezeu-Tatăl 
calitatea de asprime şi atunci îşi reprezintă nașterea eului 
ca pe o ascuţire, o concentrare, ca pe un fulger. Această 
lumină este Lucifer. Fiinţa-pentru-sine, autoperceperea, Böhme 
o numește concentrare într-un unic punct. Aceasta este asprime, 
ascuţime, penetraţie,. furie sau înverşunare; aici aparține 
miînia lui Dumnezeu. Iată unde rezidă răul! Aici Böhme îl 
cuprinde în Dumnezeu însuși pe altceva al lui Dumnezeu. 
„Acest izvor poate fi aprins prin marea cîrtire şi insurecție. 
Prin concentrare este formată ființa creată, încît este format” 
în mod comprehensibil „un corpus ceresc. Însă, îndată ce” — 
asprimea — „este incendiată prin insurecție (lucru pe care 
îl pot face numai creaturile care sînt create din [marele] nitrat), 
avem un izvor incandescent al mîniei lui Dumnezeu” ****. Aici 
avem trăsnetul care izbucnește. — ,„,Trăsnetul este mama 
luminii, fiindcă trăsnetul naște din sine lumina ; şi el este tatăl 
furiei sau al înverşunării, fiindcă furia rămîne în trăsnet ca o 
sămînță în. tatăl. Şi același trăsnet dă naştere şi tonului 


* Von der Menschwerdung Jesu Christi (Despre întruparea lui Iisus 
Hristos), partea I, cap. 5, $14; p. 1323, Von den drei Prinzipien göttlichen 
Wesens, cap. 10, $ 43. p. 470. 

** Von göttlicher Beschaulichkeit, cap. 3, $ 11, p. 1757. 

*** Vezi mai jos, p. 323. 
„*** Aurora, cap. 8, $$ 15—20, pp. 78—79. 

sau sunetului“. Trăsnetul este în general născătorul 
absolut. Trăsnetul este încă împreunat cu durere; lumina este 
ceea ce se face să fie înțeles. Nașterea divină ** este ivirea 
trăsnetului, a vieţii tuturor calităților ** *. — Toate acestea sînt 
în Aurora. 

f. În Quaestionibus theosophicis, Böhme face uz apoi, în- 
deosebi pentru separator, pentru această opoziţie, de forma lui 
Da şi Nu. EI scrie: „Cititorul trebuie să știe că în «da» şi 
în «nu » constau toate lucrurile, fie că ele sînt divine, diavo- 
leşti, pămiînteşti sau oricum ar fi ele numite. Unul, ca «da» 
(das Eine als das Ja), este numai forţă şi viaţă și e adevărul lui 
Dumnezeu sau Dumnezeu însuşi. Acesta ar fi în sine însuși 
incognoscibil şi n-ar exista în el nici o bucurie sau înălțare și 
nici o sensibilitate” — viaţă — „fără «nu». «Nu» este o con- 
traproiecţie a lui «da» sau a adevărului” (această negativitate 
este principiul oricărei cunoaşteri, al oricărei priceperi) : „ca 
adevărul să se manifeste și să fie ceva, trebuie să existe în el 
un contrarium şi în acesta eterna iubire care acţionează, este 
sensibilă, voieşte ... Şi totuşi nu putem spune că Da este des- 
părţit de Nu şi că ele sînt două lucruri unul lîngă altul ; ci ele 
sînt un singur lucru, însă se separă ele însele în două începuturi, 
formînd două centra, dat fiind faptul că fiecare din acestea 
acţionează şi voiește în sine însuși. — Fără aceste două, care 
sînt totuși în conflict perpetuu, toate lucrurile ar fi nimic și 
ar sta liniștite şi nemișcate. — Dacă voinţa eternă n-ar izvori 
ea însăşi din sine nu s-ar instala pe sine în cuprinsul a ceea ce 
este plăcut, n-ar fi creaţie de forme şi nici posibilitate de di- 
ferențiere, ci toate forţele ar fi atunci numai o singură forță. 
În felul acesta n-ar putea să existe nici pricepere, fiindcă pri- 
ceperea stă originar” (își are substanța sa) „în posibilitatea 
de distingere a multiplului, deoarece o însuşire o vede pe cea- 
laltă, o examinează şi o vrea. — Voința exteriorizată vrea neega- 
litatea, pentru ca ea [voinţa] să fie distinctă de egalitate şi să 
fie propriul său altceva : ca să existe ceva care să fie văzut şi 
simţit de vederea veșnică. Şi din voinţa proprie ia naştere nu-ul ; 
fiindcă voinţa se instalează pe sine în ceea ce are ea particular, 
ca într-o încîntare de sine. Ea vrea să fie ceva şi nu se împacă 
cu unitatea, căci unitatea este un «da» care emană, care se 
află deci veşnic în propriul său suflu și este lipsă de sensibilitate ; 

* Aurora, cap. 10, $ 38, p. 112. 


** Ibidem, cap. 13 ($$ 69—91, pp. 162—166). 
*** Ibidem, cap. 11, $$ 5—13, pp. 119—120. 

fiindcă unitatea nu are nimic în ea cu care să se poată percepe 
ori simți pe sine, ci ea se poate simți numai în plăcerea procurată 
de voința care s-a abătut, deci numai în «nu », care este o con- 
traproiecție a lui «da », în care «da » devine manifest și în care 
acesta posedă ceva pe care-l poate voi” *. 

Şi «nu » se numeşte «nu » fiindcă este o dorință reintrată 
în sine, ca una ce include în ea pe spre-nu (als Nein-werts 
einschliepende). — Voința emanată, doritoare, se reîntoarce în 
sine şi se concentrează în sine; de aici provin formaţiile şi 
calitățile : 1) asprime; 2) mişcare; 3) simţire; 4) calitatea a 
patra este focul, ca trăsnetul strălucitor, care se află originar 
în îmbinarea marii ascuţimi neliniștite cu unitatea. — Prin 
urmare, în această îmbinare există o spaimă; şi în această 
spaimă este prinsă unitatea, încît aceasta devine străful- 
gerare sau strălucire, ca o bucurie considerabilă”. 
Astfel se naşte unitatea. „Căci se află originar lumina în 
mijlocul întunericului, deoarece unitatea devine lumină, iar 
plăcerea voinţei doritoare în calităţi devine un foc-spirit, care 
îşi are izvorul în ascuţțimea aspră şi rece. — Şi, drept urmare, 
Dumnezeu este un dumnezeu miînios şi aprig”, și aici rezidă 
răul. „a) Prima însușire a intrării este mu»; b) severitatea 
[sau asprimea]; c) duritatea; d) simţirea; e) chinul focului, 
iadul, obscuritatea ; 5) a cincea calitate, iubirea, face în foc, 
în durere, un alt principium ca un mare foc de iubire”"**. Aceasta 
este determinaţia fundamentală a momentului al doilea. În 
aceste adîncimi luptă şi se zbate Böhme, deoarece îi lipsesc 
conceptele și nu dispune decît de forme religioase și chimice. 
De acestea el se foloseşte apoi în chip arbitrar pentru a-și expune 
ideile, fapt care dă naştere la incomprehensibilitate şi duce şi 
la barbaria expresiei. 

g. „Din această acţiune veşnică a sensibilităţii a luat 
naștere lumea vizibilă; — lumea este Cuvîntul emanat, 
care se introduce în calități, deoarece în calităţi a luat naştere 
voinţa proprie [particulară]. — Separator l-a introdus într-o 
voință particulară potrivit unei astfel de forme” ***. 


3. În sfîrşit, al treilea [moment] îl constituie formele tri- 
nităţii, unitatea dintre lumină, separator și forță; această uni- 
tate este spiritul. Al treilea [moment], spiritul, este deja 

* 177 Fragen von göttlicher Offenbarung (177 probleme ale Apocalipsului 
divin), III, §§ 2—5, p. 3591—3592. 


** Ibidem, §§ 10—16, p. 3593—3595. 
*** Von göttlicher Beschaulichkeit, cap. 3, §§ 12, 14, p. 1757, 1758. 

cuprins în cele precedente. ,,Toate stelele indică puterea lui 
Dumnezeu-Tată], din ele este soarele” (ele își fac contralovitura, 
unităţii). „Din toate stelele iese forța care există în fiecare 
stea ; forţa, căldura şi lumina soarelui coboară şi în adîncime”, 
— înapoi la stele, în forță. „În adincime forța tuturor stelelor 
este un unic lucru cu bucuria şi cu căldura soarelui” (lumina 
este sfințirea, bucuria, suavitatea suferinţei), ea este „o ondulare 
mișcătoare, asemănătoare cu aceea a unui spirit. —Or, în toată 
profunzimea lui Dumnezeu-Tatăl nu este în afară de Fiu nimic 
decît puterea multiplă şi incomensurabilă a Tatălui și lumina 
Fiului ; aceasta este în adîncul Tatălui, este un spirit viu, 
atotputernic, atotştiutor, atotvăzător, [spirit] care aude toate, 
miroase toate, gustă şi simte toate, spirit în care este toată 
strălucirea și puterea, şi înțelepciunea, întocmai ca și Dumnezeu- 
Tatăl și Fiul”*. Aceasta este iubirea, potolirea tuturor forțelor 
prin. lumină, prin Fiul. — Vedem că se ţine seama aici şi de 
elementul sensibil. ) 

Böhme posedă: în chip esenţial reprezentarea aceasta: 
„Fiinţa lui Dumnezeu” (ieşită ca lume din profunzimea eternă) 
„„nu este deci ceva îndepărtat, ceva ce ar avea pentru sine un 
loc particular, deoarece”, esenţa, „abisul naturii și al creaturii 
este Dumnezeu însuşi”**. — „Tu nu trebuie să-ţi închipui că 
în cer ar exista eventual un corpus” — cele șapte spirite ale 
izvorului dau naștere acestui corpus, acestei inimi" ** —, „care 
ar fi numit Dumnezeu al tuturor celorlalte [lucruri]. Nu! ci 
întreaga putere divină, care este chiar cerul și cer al tuturor 
cerurilor, este născută astfel şi se numește Dumnezeu-Tâtăl, 
din care se nasc veșnic toţi îngerii lui Dumnezeu, precum și 
spiritul omenesc. — Tu nu poţi cunoaște nici un loc în cer și 
nici pe lumea aceasta în care să nu fie nașterea divină. — 
Nașterea Sfintei Treimi are loc şi în inima ta; toate -trei per- 
soanele se nasc în inima ta: Dumnezeu-Tatăl, Fiul și Spiritul 
Sfînt. — În puterea divină, — pretutindeni [adică] este izvorul 
nașterii divine ; aici sînt deja toate cele șapte spirite ale iz- 
vorului lui Dumnezeu, ca şi cînd ai încheia; un cerc spaţial pe 
planul de existenţă al creaturii şi ai avea înăuntrul lui Dum- 
nezeirea” ****. În fiecare spirit sînt conținute toate spiritele. 


* Aurora, cap. 3, $$ 29—30, p. 43. 

** Von göttlicher Beschaulichkeit, cap. 3, $'13, 1758. 
*** Aurora, cap. 11, $ 4, p. 118. : 
**** Ibidem, cap. 10, §§ 55, 60, 58, pp. 115, 116. 

Această trinitate este pentru Böhme viața universală, viața 
cu totul generală din fiecare şi a fiecărui ce singular; ea [Tri- 
nitatea] este substanța absolută. Böhme scrie : „Orice lucru din 
lumea aceasta s-a născut după chipul și asemănarea acestei 
treimi. O voi evrei, turci şi păgîni orbi, deschideţi-vă ochii 
sufletului, eu trebuie să vă arat în trupul vostru şi în toate 
lucrurile naturale, în oameni, animale, păsări şi viermi, precum 
şi în lemne, pietre, buruieni, frunze şi iarbă chipul Sfintei 
Treimi în Dumnezeu. Voi spuneţi că nu există decît o singură 
fiinţă în Dumnezeu, că Dumnezeu nu are fiu. Or, deschide-ţi 
ochii şi priveşte-te pe tine însuţi : omul este făcut după chipul 
şi asemănarea lui Dumnezeu și din puterea lui Dumnezeu în 
trinitatea sa. Priveşte la omul lăuntric al tău și vei vedea acest 
lucru limpede şi curat, dacă nu eşti un nebun şi un animal 
lipsit de rațiune. Astfel observă : în inima, vinele și în creierul 
tău ai tu spiritul tău ; toată forța care se mişcă în inima, vinele 
şi creierul tău, şi în care constă viața ta, indică pe Dumnezeu- 
Tatăl. Din forţă se ridică (se naşte) lumina ta, pentru ca în 
aceeași forță să vezi, să înţelegi şi să ştii ce trebuie să faci; 
deoarece aceeași lumină strălucește în tot corpul tău şi datorită 
ei se mişcă corpul întreg în putere și cunoaștere : acesta este 
Fiul care se naște în tine”. Această lumină, această vedere, 
această înțelegere, este a doua determinare, ea este raportul 
faţă de sine însuși. „Din lumina ta ies în aceeași forţă rațiune, 
inteligență, artă şi înţelepciune pentru a cîrmui corpul întreg, 
precum şi spre a distinge tot ce există în afara corpului. Și 
aceste două lucruri sînt în guvernarea sufletului tău un lucru, 
sînt spiritul tău; şi acesta indică pe Dumnezeu, spiritul 
sfînt. Şi spiritul sfînt din Dumnezeu domnește şi în acest spirit 
din tine, tu fiind un copil al luminii şi nu al întunericului” *. 
„Or, notează-ţi : într-un lemn, o piatră şi o buruiană sînt trei 
lucruri şi nimic nu se poate naște ori crește, cînd dintre aceste 
trei lucruri ar lipsi unul dintr-un obiect oarecare. În primul 
rînd, este forța din care devine un trup, fie că este vorba de 
lemn, sau de piatră, sau de buruiană ; apoi există în acel (lucru) 
umori, care sînt inima unui lucru ; în al treilea rînd există în 
el o forță ţișnitoare, un miros sau un gust ; acestea sînt spiritul 
unui lucru, din care creşte și se măreşte ; astfel, cînd lipsește 
unul din aceşti trei factori dintr-un lucru oarecare, acesta nu 


* Aurora, cap. 3, $$.36—38, pp. 44—45. 


c 

poate subzista” *. În consecinţă, Böhme vede în toate lucrurile 
această trinitate. 


Cînd intră în amănunte, constatăm că devine tulbure. 
Din expunerea amănunțită nu este mult de scos. De exempla, 
ţine de expunere (ca specimen al felului său de a înţelege lucru- 
rile naturale) şi faptul că el, la urmărirea mai departe a 
existenței naturii ca a unei contraproiecţii a ştiinţei divine” *, 
foloseşte ca pe niște concepte ceea ce numim noi lucruri. 
De exemplu, ceea ce e creat are „trei feluri de forțe sau 
spiritus în diferite centra, dar într-un corpus. «) Primul spiritus, 
exterior, este sulful brut, sarea şi mercurius, care este o 
esenţă a celor patru elemente” (foc, apă, aer, pămînt) „sau 
a constelației. El formează corpus-ul vizibil potrivit constelaţiei 
stelelor sau : prosperității planetelor şi al acum-aprinselor ele- 
mente, — e corpul celei mai mari forțe a [acelui] spiritus 
mundi. Separator pune semnătura sau indicaţia”, — mod-de- 
a-fi-însuşi. Sarea, nitratul, este aproximativ neutrul ; e măduva, 
ceea ce acţionează, neliniştea faţă de nutriție; sulful brut este 


“unitatea negativă. B) ,„Al doilea spiritus rezidă în uleiul sul- 


fului, a cincea esență, ca rădăcină a celor patru elemente. 
Aceasta este potolirea şi bucuria sulfului brut şi greoi şi a 
spiritului sării: adevărata cauză a creșterii vieţii, bucurie a na- 
turii, întocmai cum este soarele în elemente" **, principiul direct 
al vieţii. „La baza interioară a acelui [sulf] brut vedem un 
corpus frumos şi limpede, în care luceşte de emanaţie divină 
lumina naturii încorporată în ea (das eingebildete Licht der 
Natur) * ***. — „„Caea ce este receptat este semnat de către sepa- 
rator-ul exterior cu figura și forma plantei, care încorporează în 
sine această hrană brută” *****. — y) „Al treilea [spirit] este 
tinctura, un foc spiritual și o lumină: temeiul suprem din 
care provine originar prima separabilitate a calităţilor în esenţa 
acestei lumi” — Fiat este cuvîntul fiecărui lucru * ** *** — şi apar- 
ține, potrivit calităţii proprii a lucrurilor, eternității. Esenţa 


* Aurora, § 47, p. 46. 
** Von göttlicher Beschaulichkeit, cap. 1, $ 33, p. 1745; cap. 2, $ 29; 
p. 1754; cap. 3, $ 15, p. 1758. 
*** Ibidem, cap. 3, $$ 18—21, pp. 1759—1760. 
**** Ibidem, § 27, p. 1761. 
„»=** Ibidem, § 24, pp. 1760—1761. 
„»=*** Von den drei Principien göttlichen Wesens, cap. 8, $ 5, p. 433; Mystee 
rium magnum oder Erklărung des ersten Buchs Moisis (Mysterium magnum sau 
exegeza primei cărţi a lui Moise), cap. 19, $ 28, pp. 2830—2831. 

ei este puterea sfîntă a lui Dumnezeu”*. — „Mirosul este 
sensibilitatea acestei tincturi” **. — „Elementele sînt numai 

o carapace şi o contraproiecţie a puterii interioare, o cauză a 
mişcării tincturii” * **. — Lucrurile sensibile pierd cu totul forța 326 
acestui concept sensibil, dar nu o pierd ca atare : nu pierd ceea 
ce are dur şi barbar în ea expunerea lui Böhme și în același 
timp acea unitate cu realitatea, acea prezenţă a fiinţei infinite 
[care caracterizează textele lui]. 


Dacă natura este emanaţia dintru început a separator-ului, 
trebuie însă să înţelegem că e vorba de două feluri de vieţi în 
contraproiecţia ființei divine : în afară de viaţa temporară, o 
viață veşnică, căreia îi este conferită înţelegerea divină ; ea se 
află la baza lumii spirituale în Mysterium magnum al contra- 
proiecției divine (eu (Ichheit)), un înveliş al voinței. divine prin 
care aceasta se relevează şi nu este revelată nici unei singula- 
rități a voinţei particulare. Omul, în acest centru, are ambele 
vieţi în sine, — el este din timp și din eternitate**** : æ) în 
„intelectul etern al unicei voințe bune, voinţă care este un tem- 
perament” — ceva universal; B) „este voinţa inițială a naturii 
ca comprehensiune internă a centrelor (centrorum) dat fiind 
faptul că fiecare centrum se închide în separabilitate într-un 
loc ca eu și voinţă proprie, ca singular Mysterium sau suflet. 
a) Primul doreşte numai o contraproiecţie a identității sale ; 
p) acesta din urmă — voința mărginită, naturală în lăcaşul mo- 
dului-de-a- fi-însuşi al impresiei sumbre — dorește şi el o iden- 
titate ca pe o contraproiecţie operată de propria sa identitate, prin 
care el nu doreşte decît corporalitatea sa, ca bază naturală”: **** *. 
Acest eu, întunecatul, chinul, focul, mînia lui Dumnezeu, modul- 
de-a-fi-în-sine, de-a-se-cuprinde-în-sine, această duritate, este 
ceea ce e zdrobit în renaştere ; eul este nimicit, suferința este 327 
cu adevărat calmată, — întocmai cum focul întunecos ţişnește 


Skt 


devenind lumină R 


Acestea sînt deci principalele gînduri ale lui Böhme. Gîn- 
durile lui profunde sînt : «) crearea luminii, a fiului lui Dum- 


* Von göttlicher Beschaulichkeit, cap. 3, §§ 22—23, p. 1760. 
** Ibidem, § 29, p. 1761. 
*** Ibidem, $ 27, p. 1761. 
**** Ibidem, cap. 1, §§ 28—31, pp. 1743—1744; $23, p. 1742; cap. 2, 
§§ 1—3, pp. 1747—1748; §§ 15—21, p. 1751—1752; §§ 28—29, p. 1754. 
***** Ibidem, cap. 1, $$ 25—27, p. 1743. 
„x**** Ibidem, cap. 1, § 24, p. 1742; §§ 32—39, pp. 1744—1746 ; cap. 2, 
$§ 4—13, pp. 1748—1750; § 22—30, p. 1752—1754. 

nezeu, din calităţi: dialectică vie; 6) autodiviziune. Barbaria 
expunerii nu poate fi negată, şi ea recurge, pentru a da cuvînt 
gîndului, în mod puternic, la reprezentări sensibile, ca : nitrat, 
tinctură, esenţă, chin, spaimă etc. Însă tot atât de puţin poate fi 
negată marea profunzime care s-a luptat cu împăcarea opo- 
ziţiilor celor mai absolute. Böhme sesizează opoziţiile în chipul 
cel.mai dur, mai aspru ; dar el nu se lasă descurajat de asprimea 
lor, pentru a afirma unitatea lor. Această profunzime, brută şi 
barbară, este lipsită de concept : este în prezent, e vorbire din 
sine însuşi, ea înseamnă a avea totul în sine şi a şti totul din 
sine. — Mai trebuie să fie menţionate şi natura sa pioasă, ele- 
mentul înălțător, calea sufletului, vizibile în scrierile sale. Su- 
fletul lui este adînc şi interiorizat în cel mai înalt grad şi, cînd 
eşti familiarizat cu formele lui de expresie, simţi această pro- 
funzime și interiorizare, intimitate spirituală. Însă aceste forme 
sînt forme cu care nu te poți împăca şi care nu ne permit să ne 
facem nici o reprezentare determinată despre amănunte. Nu 
putem să nu prețuim cît de adîncă a fost nevoia speculativului 
pe care a simţit-o acest om. 


SECȚIUNEA A II-A: 


PERIOADA INTELECTULUI 
GÎNDITOR 


Ajungem, propriu-zis, abia acum la filozofiă lumii noi şi 28 
o începem cu Descartes. Cu el intrăm într-adevăr în câmpul 
unei filozofii independente, filozofie care ştie că ea provine / 
în chip de sine stătător din rațiune și că conştiinţa de sine 
este moment esenţial al adevărului. Putem spune că aici sîntem 
acasă şi să exclamăm: „iată uscatul!”, asemenea corăbie- 
rului după o lungă peregrinare pe marea furtunoasă. Descartes 
este unul din oamenii care au început din nou, cu toate de Ia 
capăt, şi cu el începe cultura, gîndirea epocii moderne. (Timp 
îndelungat oamenii continuă să meargă pe calea pe care au 
mers mai înainte. Germanul cu cît este mai slugarnic într-o 
privinţă, cu atît este mai lipsit de frînă în altă privință; 
mărginire şi lipsă de măsură, originalitate este îngerul rău 
care ne bate pe noi germanii cu tiranie.) 

În această nouă perioadă principiul este gîndirea ; gîndirea 
care pleacă de la ea însăși, — această interioritate care a apărut 
în general în legătură cu creștinismul şi care este principiul 
protestant. Principiul general este acum să fie păstrată ferm 
interioritatea ca atare şi să fie repudiată exterioritatea moartă, 
autoritatea, să fie considerată ca ceva deplasat. Potrivit acestui 
principiu al interiorităţii, gîndirea, gîndirea pentru sine, este 
culmea cea mai pură a tot ce este mai interior; această inte- 
rioritate este ceea ce se instituie acum pe sine pentru sine; 
aplicarea acestui principiu începe cu Descartes. Gîndirea este 
liberă pentru sine să decidă ce trebuie să fie valabil, ce trebuie 
să fie recunoscut; acest lucru ea îl poate face numai prin 

libera gîndire din mine, numai prin ea mi se poate dovedi 
[ce anume este valabil]. Aceasta are totodată sensul că această 
gîndire este o îndeletnicire generală, este principiu pentru lume 
şi pentru indivizi; omul trebuie să examineze și să recunoască 
cu ajutorul gîndirii sale ceea ce trebuie să fie valabil și ferm 

32 stabilit în lume ; trebuie să fie confirmat prin gîndire ceea ce 
trebuie să fie considerat ca ceva ferm. 

Abia cu aceasta pășim pe terenul adevăratei filozofii, pe 
care l-am părăsit cu şcoala neoplatonică și cu ceea ce e în legă- 
tură cu ea; avem aici un reînceput al filozofiei. Astfel, şi în 
istoriile mai vechi ale filozofiei, istorii scrise în secolul al XVII- 
lea, găsim numai istoria filozofiei grecilor şi romanilor, creşti- 
nismul formînd încheierea. Încît [după aceste istorii] în creşti- 
nism şi de la acesta încoace n-a mai existat nici o filozofie, 
deoarece ea n-a mai fost necesară. Așa vede lucrurile, de 
exemplu, Stanley. Teologia filozofică a evului mediu n-a avut 
ca principiu gîndirea liberă care pleacă de la ea însăşi. Dar 
acum acesta este principiul. Însă, în toate acestea, nu trebuie 
să ne așteptăm să găsim [acum deja] un principiu filozofie 
care s-ar dezvolta metodic din gîndire pe sine însuşi. Gîndirea 
este principiul : ceea ce trebuie să fie valabil este valabil numai 
prin gîndire. Este acceptată în prealabil vechea opinie precon- 
cepută potrivit căreia omul nu ajunge la adevăr decît reflectînd ; 
aceasta este pur şi simplu baza. Însă încă nu este vorba să fie 
dezvoltate din gîndire multiplul, concepţia despre lume, să fie 
înfățișată determinația de Dumnezeu, determinaţia de lume 
fenomenică ca decurgînd în chip necesar din gîndire, ci avem 
numai gîndire, gîndire despre un conținut dat de reprezentare, 
de observaţie, de experienţă. 

Pe de o parte avem o metafizică, pe de altă parte 
ştiinţele particulare ; pe de o parte gîndirea abstractă ca atare, 
pe de altă parte conţinutul ei scos din experienţă. Două 
direcţii stau în chip abstract una în fața celeilalte, însă nu se 
despart atît de riguros. Ne vom opri, se înţelege, la opoziţia 
dintre gîndirea apriorică — după care determinaţiile ce trebuie 
să fie valabile pentru gîndire trebuie luate din gîndirea însăşi 
— şi determinarea că noi trebuie să începem cu experiența, 
trebuie să conchidem şi să gîndim din experiență etc. Aceasta 

sp este opoziția dintre raționalism şi empirism, dar e o opoziție 
subordonată, deoarece şi filozofarea care nu vrea să considere 
ca valabil decît gîndul imanent nu ia elemente metodic dezvol- 
tate din necesitatea gîndirii, ci își ia şi ea conţinutul din expe- 

riență, din cea interioară şi din cea exterioară ; linia metafizică 
procedează deci şi ea empiric. — Forma filozofiei care este mai 
întîi creată de gîndire este metafizica, forma intelec- 
tului gînditor; a doua formă este scepticis- 
mul şi criticismul împotriva intelectului gînditor, 
împotriva metafizicii ca atare şi împotriva generalului empiris- 
mului. Prima perioadă, aceea a metafizicii, cuprinde ca prin- 
cipale personalităţi pe Descartes, Spinoza, Locke, Leibniz etc. 
şi pe materialiștii francezi. Cealaltă perioadă o formează critica, 
negarea metafizicii şi încercarea de a considera cunoaşterea. 
pentru sine însăşi, de a deriva determinaţiile din însăși cunoaş- 
terea, de a cerceta care sînt determinaţiile care se dezvoltă din 
aceasta. 


CAPITOLUL II: 


PERIOADA METAFIZICII 


În metafizica însăși avem opoziţia dintre substanţialitate 
şi individualitate. Primul [moment] este metafizică naivă, dar 
şi necritică : ideae innatae [ideile înăscute] ale lui Descartes. 
Consecvenţa, metoda, este lucrul principal. Al doilea [moment] 
este problema originii gîndurilor, la Locke, îndreptăţirea lor ; 
încă nu întrebarea dacă ele sînt adevărate în sine şi pentru 
sine. Substanţa este naturalism, spinozism ; substanța spinozistă 
şi materialismul francez sînt paralele. Aici această categorie 
apare ca rezultat al abstracţiei intelectului plecînd de la empi- 
rism : o avem, o găsim la Spinoza. Tot astfel paralele sînt meta- 

3s1 fizica franceză şi metafizica, germană a lui Wolf. În general 
se amestecă ce este aprioric şi aposterioric ; acesta din urmă 
este transformat prin reflexie în abstracţie. Metafizica este 
tendința către substanță; o gîndire unică, o unitate unică este 
menţinută cu fermitate împotriva dualismului, ca şi la cei 
vechi ființa. Filozofia, pe propriul său teren, părăseşte cu 
totul, în ce priveşte principiul, teologia. Filozofia afirmă prin- 
cipiul gîndirii ca principiu al lumii: în lume totul ar fi regle- 
mentat prin gîndire. Principiul protestant este că, în creşti- 
nism, interioritatea devine în mod universal conștientă ca 
gîndire, ca fiind aceea la care oricine are dreptul; ba chiar 
gîndirea este o datorie a fiecăruia, totul se bazează pe 
ea. Filozofia priveşte astfel pe toată lumea şi oricine ştie să 
exprime judecăţi asupra ei ; fiecare este, originar, o fiinţă care 
gîndeşte. 

Diviziunea | 
1. DESCARTES 


Ren6 Descartes este de fapt adevăratul inițiator 
al filozofiei moderne, întrucît ea are ca principiu gîndirea. 
Gîndirea pentru sine se deosebeşte aici de teologia filozofantă, 
pe care ea o situează de cealaltă parte ; avem aici un teren nou. 
Influenţa acestui om asupra epocii sale şi asupra epocii moderne 
nu poate fi îndeajuns de reprezentată în toate dimensiunile 
răspîndirii ei. El este astfel un erou care a luat lucrul încă o dată 
de la început și a reconstituit terenul filozofiei, teren pe care 
acum ea se reîntoarce de-abia după scurgerea unui întreg mi- 
leniu. Marea influenţă pe care a exercitat-o Descartes asupra 
epocii sale și asupra formării filozofiei în general se datorește 
mai cu seamă faptului că el a plecat, în mod liber şi simplu 
şi totodată popular, înlăturînd orice presupoziţie, de la gîndurile 
populare însele şi de la propoziţii cu totul simple şi a redus 
conținutul la gîndire şi întindere, adică la fiinţă, și că a pus 332 
în fața gîndirii acest opus al ei. Cu înlăturarea oricărei presu- 
poziţii, el a plecat de la gîndire, şi anume în forma intelectului 
determinat şi clar; această gîndire nu poate fi numită gîndire 
speculativă, rațiune speculativă. Sînt determinaţii fixe, dar 
numai ale gîndirii, acelea de la care el pleacă și merge mai 
departe ; aceasta este maniera timpului său. Ceea ce francezii 
au numit științe exacte, ştiinţe ale intelectului determinat, 
au început o dată cu acest timp. Filozofia și ştiinţa exactă 
nu erau despărțite, abia mai tîrziu s-a produs separarea lor. 


Viaţa lui Descartes. S-a născut în 1596 în orășelul 
La Haye, în Turena, dintr-o veche familie de nobili. A primit 
educaţia obişnuită într-un institut condus de iezuiți. A făcut 
mari progrese în învăţătură, avînd un spirit viu şi neastîmpărat, 
şi-a îndreptat atenţia cu un zel nesăţios în toate direcţiile, 
s-a plimbat prin toate sistemele şi formele şi a studiat, în afară 
de literatura antică, mai cu seamă filozofie, matematică, chimie, 
fizică, astronomie etc. Însă studiile sale din tinereţe în şcoala 
iezuiţilor şi studiile pe care le-a continuat după părăsirea școlii 
i-au produs — după ce se înviîrtise cu efort în ele — o aver- 
siune puternică contra studiului făcut din cărţi. A fost încurcat, 

dorul de ştiinţă rămînîndu-i nesatisfăcut, însă zelul lui pentru 
ştiinţă a fost şi mai întețit *. 

Ca tînăr de 18 ani, Descartes se duce la Paris şi duce o 
viață mondenă. Cum nu a aflat însă nici aici o mulţumire, 
Descartes a părăsit societatea mondenă și s-a reîntors la studiile 
sale. S-a retras incognito într-o suburbie a Parisului şi a trăit 
aici, departe, dedicîndu-se mai ales studiului matematicii şi 
ascunzîndu-se complet de cunoștințele sale anterioare, pînă 
cînd, în sfîrşit, descoperit după doi ani de vechii săi prieteni, 
el fu scos de aici şi introdus din nou în înalta societate. — Acum 
Descartes renunță iarăşi cu totul la studiul din cărți şi se 
amestecă în vîrtejul lumii, în vîltoarea realităţii. După aceea 
se duce în Olanda, se angajează ca militar şi, nu mult după 
aceasta, în 1619, primul an al războiului de treizeci de ani, 
participă ca voluntar la război, încadrat în armata bavareză, 
şi face, sub conducerea lui Tilly, mai multe campanii. (Pe 
unii ştiinţele nu i-au mulțumit; Descartes devine soldat, nu 
fiindcă ştiinţele erau prea puţin pentru el, ci fiindcă erau prea 
mult, erau ceva prea prețuit.) Aici, fiind încartiruit pentru 
iarnă, a studiat cu zel şi a făcut, de exemplu, în Ulm, cu- 
noştință cu un cetățean care era foarte versat în ştiinţele 
matematice. Preocupări asemănătoare, şi încă în măsură și 
mai mare, a avut Descartes în cartierul de iarnă de la Neuburg 
pe Dunăre, unde se trezi în el din nou gîndul de a-şi deschide 
o eale nouă în filozofie, de a transforma filozofia. El a promis 
atunci Maicii Domnului un pelerinaj la Loretto, în cazul că 
ea îl va ajuta să reuşească în acest proiect, în cazul că, în sfîrșit, 
el va reveni liniştit la sine însuși. Descartes a participat şi la 
lupta de lîngă Praga, în care Frederic al Palatinatului şi-a 
pierdut coroana Boemiei. — Mai puțin încă puteau să-l mulţu- 
mească pe Descartes aspectul acestor scene sălbatice, de război. 
În 1621 el părăsi serviciul militar şi întreprinse mai multe 
călătorii prin restul ţării germane, apoi în Polonia, Prusia, 
Elveţia, Italia, Franța **. 

Descartes se retrage apoi în Olanda, unde exista mai mare 
libertate, pentru a-şi duce aici la îndeplinire planul. A trăit 


* Brucker, op. cit., vol. IV, partea a 2-a, pp. 203—207; Cartesius, De me- 
thodo, I (Amstelod., 1672, in 4%), pp. 2—6 (CEuvres complètes de Descartes, publiées 
par Victor Cousin, vol. I, pp. 125—130). 

** Brucker, op. cit., pp. 207—217; Cartesius, De methodo, I—II, pp. 6—7 
(pp. 130—133); Notes sur l'éloge de Descartes, par Thomas (Œwvres de Descartes, 
publiées par Cousin, vol. I), pp. 83 şi urm. 

aici în linişte între anii 1629 şi 1644, perioadă în care și-a 
scris şi editat cele mai multe opere, şi în care și le-a şi apărat ss: 
împotriva multiplelor atacuri, venite mai cu seamă din partea 
preoţimii. Regina Cristina a Suediei îl chemă în sfîrşit la curtea 
sa din Stockholm, loc de întîlnire a celor mai vestiți învăţaţi 
ai acelor timpuri. Aici muri Descartes, în 1650 *. 

El a dat un nou avînt şi dezvoltării matematicilor, cum a 
dat şi filozofiei. Mai multe metode principale sînt descoperite de 
el, metode pe care ulterior au fost clădite cele mai strălucite 
rezultate ale matematicii superioare. Metoda lui Descartes con- 
stituie şi azi o bază esenţială a matematicii. Descartes este 
inventatorul geometriei analitice şi prin aceasta el este și acela 
care şi în această privinţă a indicat calea matematicii moderne. 
El a cultivat şi fizica, optica şi astronomia, făcînd și în aceste 
ştiinţe cele mai mari descoperiri. Dar, această latură nu intră 
aici. 


1. În filozofie. Descartes s-a angajat într-o direcție 
cu totul nouă: cu el începe epoca nouă a filozofiei, epocă în 
care culturii i-a fost; hărăzit să sesizeze principiul spiritului ei mai 
înalt în gînduri, în forma universalităţii, aşa după cum Böhme 
îl sesizase în intuiţii, în forme sensibile. Scrierile filozofice ale 
lui Descartes, mai cu seamă cele care expun baza filozofiei 
lui, au, în forma lor de expunere, ceva nou şi foarte popular, 
ceea ce face ca ele să fie foarte recomandabile pentru cei ce 
sînt la începutul studiilor lor filozofice : el procedează într-un 
chip cu totul simplu şi copilăresc, povestind gîndurile sale 
unul după altul. El pleacă de la gîndul că orice presupoziţie 
trebuie să fie înlăturată, că gîndul trebuie să înceapă de la el 
însuși ; toată filozofarea de pînă aici, îndeosebi aceea care pleca 
de la autoritatea bisericii, a fost înlăturată de către Descartes. 
Însă cum aici gîndirea s-a sesizat pe sine -doar ca intelect 
abstract, reprezentările determinate, conţinutul, n-au fost sss 
deduse din intelect, ci au fost preluate în mod empiric. — În 
filozofia lui Descartes trebuie să distingem ceea ce prezintă 
pentru noi interes general şi ceea ce nu prezintă un astfel de 
interes. Aplicarea metafizicii la chestiuni bisericeşti, cercetă- 
rile referitoare la astfel de chestiuni etc. nu prezintă interes. 
În filozofia sa, trebuie de asemenea făcută deosebirea dintre 
mersul gîndurilor sale însele şi felul în care el a dedus aceste 


* Tennemann, vol. X, pp. 210—216. 

gînduri, în care le-a demonstrat. Pentru a aprecia cu dreptate 
gîndurile lui Descartes, este necesar să ne dăm seama de nece- 
sitatea apariţiei lui, să fim familiarizați cu ea. Acum, în ce 
priveşte metoda, felul în care el şi-a stabilit gîndurile, modul 
în care le-a dedus, nu prezintă pentru noi interes deosebit. — 
În ansamblu este puţin de spus despre filozofia lui. 

a. Descartes a început de la capăt, de la gîndire ca atare; 
şi acesta este un început absolut. Faptul că trebuie să se plece 
numai de la gîndire, Descartes îl exprimă susținînd că trebuie 
să ne îndoim de toate, adică să renunțăm la toate 
presupoziţiile. De omnibus dubitandum est era primul prin- 
cipiu allui Descartes, — repudierea tuturor presupozițiilor 
şi a înseși tuturor determinaţiilor. Această îndoială nu înseamnă 
totuși scepticism, care nu-și pune alt scop decît îndoiala însăși, 
aceea că trebuie să ne oprim la această stare de nehotărîre a 
spiritului, care îşi are în ea libertatea sa; îndoiala lui Des- 
cartes are, dimpotrivă, sensul că trebuie să renunțăm la orice 
prejudecată — adică la toate presupoziţiile ce sînt deopotrivă 
luate ca nemijlocit adevărate — şi să plecăm de la gîndire, 
pentru a ajunge numai: prin gîndire la ceva ferm, pentru a 
dobîndi un început pur. Nu acesta este cazul scepticilor; aici 

ss rezultatul este îndoiala *. Îndoiala lui Descartes, a nu face 
presupuneri deoarece nimic nu este stabil şi sigur, nu se întîmplă 
în interesul libertăţii însăşi ca atare, — în sensul că nimic n-ar 
fi valabil în afară de libertate, că n-ar fi nimic în calitate, în 
modul unei presupoziții, în ceva obiectiv, exterior. Lipsit de 
stabilitate este totul, în măsura în care pot face abstracţie 
de el, adică pot gîndi; tocmai gîndirea pură înseamnă a face 
abstracţie de toate. Impulsul libertăţii stă de fapt la bază, însă 
preponderent în conştiinţă este scopul de a ajunge la ceva ferm, 
la ceva obiectiv ; precumpănitor este momentul a ce e obiectiv 
şi nu momentul subiectivului, în sensul că elar fi pus, cunoscut, 
dovedit de către mine ; dar acest interes există implicit în îndo- 
iala carteziană, căci eu vreau să ajung la ce e obiectiv plecînd 
de la gîndirea mea. — Nu trebuie să considerăm mersul 
gîndirii lui Descartes ca pe un mers consecvent, demonstrat 
potrivit metodei; este un mers adînc, interior, ce pare naiv. 
— Spiritul filozofiei lui este cunoaștere, gînd, unitate a gîndirii 
cu fiinţa. 


* Spinoza, Principia philosophia cartesianae (Benedictus de Spinoza, Opera, 
ed. Paulus, Jenae, 1802, vol. I), p. 2. 

Deci, primul lucru este că nu trebuie făcută nici o presu- 
poziție ; acesta este un principiu mare și extrem de important. 
Descartes îl justifică în felul său. În propozițiile pe care le 
exprimă, el recurge la o reflexie naivă, empirică. Anume: 

„Deoarece ne-am născut copii și am formulat diferite jude- 
căți despre lucrurile sensibile înainte de a ne putea folosiîn mod 
integral de rațiunea noastră, am fost împiedicaţi de la cunoaș- 
terea adevărului de numeroase prejudecăți. De acestea nu mi 
se pare că ne putem libera altfel decît hotărînd o dată în viață 
să ne îndoim de toate în care putem întîlni cea mai mică bănu- 
ială a unei incertitudini”. 

„Este chiar foarte util de a considera ca false toate lucru- 
rile de care ne îndoim, pentru ca să vedem cu atît mai clar 
ceea ce este cu totul cert și mai uşor cognoscibil”. 

„Această îndoială trebuie totuşi limitată la cercetarea 
adevărului. Căci, în ce privește usus vitae, sîntem nevoiți 
să ne mulțumim adesea cu ceea ce este probabil, dat fiind 
faptul că ocazia de a acţiona trece înainte ca noi să ne fi 
putut libera de îndoielile noastre”. 

„Aici însă, fiind vorba numai de căutarea adevărului, ne 
vom îndoi mai întîi dacă există cumva ceea ce este sensibil 
şi reprezentabil: mai întîi, fiindcă constatăm că simțurile 
adesea ne înșală și este prudent să nu ne încredem în ceea ce 
ne-a înșelat chiar şi numai o singură dată; apoi, fiindcă zilnic 
ne închipuim în vis că simțim sau ne reprezentăm nenumărate 
lucruri care nu există niciodată, iar cel ce se îndoieşte nu 
posedă nici un semn sigur prin care să distingă în mod cert 
somnul de starea de veghe”. 

„Noi ne vom îndoi deci și de toate celelalte, pînă şi de de- 
monstrațiile matematice : pe de o parte, fiindcă am văzut că 
unii se înşală şi în ce priveşte aceste lucruri, care pentru noi 
trec drept ce este mai sigur, şi admit ca valabile pe cele ce 
nouă ni se înfăţişează ca false, apoi, deoarece am auzit că 
Dumnezeu, care ne-a creat, este atotputernic, noi nu ştim încă 
dacă cumva n-a voit să ne creeze în așa fel încît să fim tot- 
deauna înșelaţi”. — „Dacă ne închipuim că existăm nu prin 
Dumnezeu, ci prin altceva, prin noi înșine, este și mai pro- 
babil că, fiind atît de imperfecţi, ne înşelăm”. 

„„Atita ştim însă din experienţă, că avem în noi libertatea 
de a ne putea totdeauna reţine de a admite ceea ce nu este 
deplin cert şi întemeiat” *. 

Nevoia care stă la baza acestor argumente ale lui Des- 
cartes este aceea ca gîndirea să plece de la ea însăşi ; căci ceea 
ce este presupus nu este pus de gîndire, este un «altul» al 
gîndirii. În acesta gîndirea nu este la sine. Aşa-numita intuiție 
nemijlocită, revelația interioară, a timpurilor mai noi aparține 
şi ea aici. Trebuie să pornim de la gîndire. Ceea ce stă la bază 
este interesul libertății. Ceea ce este recunoscut ca adevărat 
trebuie să aibă poziția că libertatea noastră este conținută în 
ea, că noi gîndim. Aici, în forma carteziană, principiul libertății 
ca atare nu este scos în evidență, ci avem mai curînd argu- 
mente populare : deoarece ne-am putea înșela etc., de aceea 
nu trebuie să facem presupoziții. 

b Ceea ce este cert. Descartes s-a străduit să 
găsească ceva cert şi adevărat în sine însuși, ceva ce n-ar 
fi adevărat numai în felul obiectului credinţei, fără ştiinţă, şi 
nici în felul certitudinii senzoriale sau al certitudinii sceptice, 
care este lipsită de adevăr. Pînă aici întreaga filozofie a fost 
nevoită să pre-supună ceva adevărat, în parte, asemenea filo- 
zofiei neoplatonice, să nu dea formă științifică esenței sale sau 
să nu separe unele de altele momentele acestei esențe. Nimic 
nu este adevărat decît ceea ce se înfăţişează în mod evident 
în conştiinţă sau ceea ce rațiunea recunoaşte drept adevăr 
în chip atît de clar şi de evident, încît este exclusă absolut 
orice îndoială în această privință. „Eu” are semnificaţia de 
„a fi gîndire” şi nu pe aceea de singularitate a conștiinței- 
de-sine. — Al doilea principiu al filozofiei lui Des- 
cartes este deci certitudinea nemijlocită a gîndirii. Trebuie să 
căutăm ceea ce este cert şi ceea ce e cert este certitudinea, 
cunoaşterea ca atare în forma ei pură, ca raportîndu-se pe sine 
la sine. Aceasta este gîndirea ; intelectul neajutorat înaintează 
în felul acesta către nevoia gîndirii. Cu aceasta, filozofia este 
strămutată dintr-o dată într-un teren cu totul altul, pe o cu 
totul altă poziţie, anume strămutată în sfera subiectivităţii, 
a ceea ce este cert. Presupoziţiile sînt lăsate în seama religiei, 
nu se caută decît demonstrarea, nu conținutul. Avem aici 


* Principia philosophiae, partea I, §§ 1—6 (Amstelod., 1672, in 4°), pp. 
1—2 (Euvres, vol. III, pp. 63—66); cf. Meditationes de prima philosophia, I 
(Amstelod., 1685, in 4°), pp. 5—8 (CEuvres, vol. I, pp. 235—245); De methodo, 
IV, p. 20 (pp. 156—158). 

subiectivitate abstractă, infinită, conţinutul absolut dispare. 
Avem deopotrivă acea fermentare, acel mod de a vorbi din 
mare sentiment, din intuiţie, ca şi la Bruno și la mulți alţii, 
care îşi exprimă, fiecare în felul său, ca individualități, propria 
lor concepţie despre lume. 

„Aşadar, respingînd sau declarînd drept fals tot ceea ce 
ar putea în vreun fel oarecare trezi vreo îndoială, ne este ușor 
să presupunem că nu există nici Dumnezeu, nici cer, nici corpuri, 
dar nu că nu existăm noi, noi care gîndim toate acestea căci 
este contradictoriu” (repugnat, — merge contra omului) „,să 
credem că ceea ce gîndeşte nu există. De aceea conștiința 
exprimată în gîndesc, deci exist este prima şi cea 
mai sigură dintre toate cunoștințele care se prezintă aceluia 
ce filozofează, ce îşi conduce gîndurile în ordine” *. 


Prin urmare, Cartesius începe cu poziţia eului ca fiind ce 
este absolut cert, după cum începe și Fichte : ştiu, mi se înfă- 
țişează mie. I se dă astfel filozofiei un cu totul alt teren. Primul 
lucru nu este considerarea conţinutului în sine însuşi; numai 
eul este ceea ce e cert, nemijlocit. Pot face abstracţie de toate 
reprezentările mele. Primul lucru este gîndirea ; proxima deter- 
minaţie ce se adaugă, avînd legătură directă cu gîndirea, este 
determinația de ființă. Gîndesc, această gîndire conține nemij- 
locit ființa mea; aceasta este, spune Descartes, fundamentul 
absolut al filozofiei **. Determinaţia „,fiinţă”” este în eul meu; 
această legătură însăşi este ce e prim. Gîndirea ca ființă și 
fiinţa ca gîndire, iată certitudinea mea, Eu. Acesta este celebrul 
cogito, ergo sum; gîndirea şi ființa sînt deci aici indisolubil 
legate una de alta. — Această propoziţie este, pe de o parte, 
considerată ca silogism : din gîndire este dedusă fiinţa. Şi Kant 
îndeosebi a ridicat obiecţii împotriva acestei legături, spunînd 
că în gîndire nu este conținută ființa, aceasta deosebindu-se 
de gîndire. Acest lucru este important, însă fiinţa și gîndirea 
sînt inseparabile, adică ele constituie o identitate; ceea ce 
este inseparabil este totuși diferit ; dar, prin această deosebire, 
identitatea nu este periclitată, ele sînt unitate. Cu toate acestea, 
această expresie a certitudinii pure, abstracte, totalitatea gene- 
rală în care există totul în sine, nu este demonstrată ***; nu 


* Princ. philos., partea I, $ 7, p. 2 (pp. 66—67). 
** De methodo, IV, pp. 20—21 (p. 158);. Spinoza, op. cit., p. 14. 
*** De methodo, IV, p. 21 (p. 159); Epistol., vol. I, ep. 118 (Amstelod., 
1682, in 4°), p. 379 (CEuvres, vol. IX, pp. 442—443). 

este îngăduit să fie transformată această propoziţie într-un 
silogism, „ea nu este nicidecum un silogism”, deoarece, ca să 
avem silogism, ar trebui să avem majora: „tot ce gîndeşte 
există” — şi în plus subsumaţia din minoră: „însă eu exist”. 
Prin aceasta ar fi suprimată tocmai nemijlocirea care există 
în propoziţia carteziană. „Însă amintita majoră” nu este 
nicidecum afirmată, ci „ea este mai curînd o judecată derivată 
din propoziția : gîndesc, deci exist” *. Un silogism are trei 
membre, aici al treilea membru ar fi acela care ar mijloci [ar 
lega] gîndirea și ființa ; însă lucrurile nu stau așa, nu avem: 
gîndesc, deci exist. Acest «deci» nu este aici «deci »-ul 
silogismului ; prin «deci » se afirmă numai conexiunea dintre 
fiinţă şi gîndire. Toate celelalte propoziţii sînt ulterioare. Dar 
gîndirea ca subiect este ceea ce gîndeşte, și acesta este Eul; 
gîndirea este faptul, interior, de a fi la mine, este nemijlocirea cu 
mine (die Unmittelbarkeit bei mir), gîndirea este simpla cunoaş- 
tere însăşi. Această nemijlocire este însă tocmai ceea ce se 
numeşte fiinţă. Fără îndoială, Descartes n-a demonstrat acest 
lucru în felul de mai sus, ci a făcut apel numai și exclusiv 
la conștiință. Mai tîrziu şi Fichte a făcut iarăşi începutul cu 
aceeaşi certitudine absolută cu Eul, însă el a mers mai departe, 
dezvoltînd apoi, plecînd de la acest vîrf, toate determinările. 
Aşadar, această certitudine este ce e prim. Fără îndoială, noi 
gîndim cutare şi cutare lucru, însă de cutare şi cutare lucru 
putem face abstracţie, dar nu putem face abstracţie de eu. 
Gîndim aceasta şi aceea, de aceea el există : aceasta este obișnuita 
instanţă prematură a celor ce sînt incapabili să sesizeze despre 
ce este vorba. Conţinutul determinat este tocmai lucrul de care 
trebuie să ne îndoim, — nu există nimic stabil. 

„Aceasta este cea mai bună cale spre a cunoaşte natura. 
spiritului și a deosebirii lui de corp. Căci, dacă cercetăm cine 
sîntem noi care putem afirma despre tot ceea ce diferă de noi 
că este fals, vedem limpede că nu ţin de natura noastră nici o 
întindere, nici o figură, nici o schimbare de loc şi nimic asemă- 
nător cu ce se atribuie corpului, ci numai gîndirea ; prin urmare, 
această natură a noastră este cunoscută mai înainte (prius) 
şi în mod mai cert decît oricare lucru corporal”**. 

Împotriva [lui cogito] au fost formulate şi alte obiecţii. 
Gassendi face obiecţia ludificor, ergo sum : „sînt înşelat de con- 

* Respons. ad sec. objectiones, adjunctae Meditationibus de prima philosophia, 


p. 74 (p. 427); Spinoza, op. cit., pp. 4—5. 
** Princ. philos., partea I, $ 8, p. 2 (p. 67). 

ştiinţa mea, deci exist”, propriu-zis: „deci sînt înșelat” *. 
Descartes însuși şi-a dat seama că această obiecţie este pînă la 
un punct justificată, însă el infirmă obiecţia chiar prin faptul 
că în propoziţia lui [în cogito] trebuie reținut numai eul şi nu 
un alt conţinut. Fiinţa nu mai este identică cu gîndirea pură, 
conţinutul poate fi oricare ; Eu este identic cu gîndirea. Des- 
cartes spune : „Prin gîndire înţeleg însă tot ceea ce se petrece 
în noi cu conștiință, întrucît sîntem conștienți despre el; prin 
urmare şi voinţa, imaginaţia (reprezentarea) şi simţirea sînt 
tot gîndire”, toate acestea sînt şi ele conţinute în gîndire. 
„Deoarece, cînd spun : văd sau mă plimb — deci sînt, — refe- 
rindu-mă la vedere, la umblare, acţiuni înfăptuite cu corpul 
meu, concluzia [că exist] nu este absolut sigură” (întrucît mă 
gîndesc la eul concret), „căci, cum se întîmplă adesea în vis, 
pot crede că văd şi că merg, cu toate că nu-mi deschid ochii 
şi nu mă mișc din loc, — şi poate chiar şi în cazul că n-aş 
avea corp. Dar, cînd eu înţeleg aceasta despre senzația însăși, 
adică despre conştiinţa vederii sau a umblării însăși, această 
concluzie este atunci absolut certă, dat fiind că senzaţie şi 
conştiinţă aparțin spiritului (mens), singurul care simte și 
gîndeşte că vede sau umblă **. 

„În vis” este mod al rezonării empirice; nu trebuie să 
se spună numai: „deoarece eul poate abstrage”, ci: „tocmai 
eul, această simplitate, acest identic cu sine, este”. Eu văd, 
eu 'merg etec., aici eul există în determinaţia vederii, a umblării, 
dar eu sînt aici și ca ceva care gîndește. Fără îndoială că gîndire 
există şi în voință, vedere, auz etc. ; este absurd să ne închipuim 
că sufletul posedă gîndirea într-un buzunar aparte şi că are 
în altă parte vederea, voința etc. Dar, cînd spun: „eu văd”, 
„eu mă plimb”, este. aici, pe de o parte prezentă conştiinţa 
mea, Eu, deci gîndirea; dar, pe de altă parte, este cuprinsă 
aici şi voință, vedere, auzire, umblare ; prin urmare avem aici 
şi o modificare ulterioară a. conţinutului. (Gîndirea este ceea 
ce e prius [prim], ceea ce este absolut general; gîndirea este 
eul, gîndirea gîndind este eu : este generalul cuprins și în voinţă, 
simţire, umblare etc.) Şi, datorită acestei modificări, nu pot 
spune: „eu merg, deci exist”, deoarece pot foarte bine face 
abstracţie de modificare, nu mai este vorba aici de gîndirea 


* Appendix ad Meditationes, continens objectiones quint., p.4 (Œuvres, 
vol. II, pp. 92—93). 
** Princ. philos., partea I, § 9, pp. 2—3 (pp. 67—68). 


842 


416 FILOZOFIA MODERNĂ. II. 1: PERIOADA METAFIZICII 


generală. Aşadar, nu trebuie să ne ațintim privirea decît asupra 
conștiinței pure conținute în acest ce concret. Numai cînd scot 
în evidență faptul că eu sînt, în aceasta, ca gîndind, atunci 
avem aici ființa pură; şi fiinţa este legată numai cu ce e 
general. Este foarte uşor să ne dăm seama de această identitate. 
Gîndirea este ceea ce e cu totul general, nu ce este particular ; 
în orice particular este și generalul. Gîndirea este raportul față 


343 de sine însuşi; este universalul, pura raportare la sine, este 


34 


ha 


purul a-fi-una cu sine. — Întrebarea este acum : ce este fiinţa? 
Însă, ridicînd această întrebare, nu trebuie să ne reprezentăm 
ființa unui conţinut concret. Fiinţa nu este atunci altceva decît 
simpla nemijlocire, raportarea pură, identitatea cu sine ; astfel 
fiinţa este nemijlocirea care e și gîndirea. Gîndirea este aceeași 
nemijlocire, totodată însă şi mijlocirea cu sine ; mijlocire care 
deopotrivă se neagă pe sine, care e deci și ea nemijlocire. 
Nemijlocirea este o determinare unilaterală ; gîndirea o con- 
ține, însă nu numai pe ea, ci şi determinarea potrivit căreia 
ea se mijloceşte pe sine cu sine; şi, prin faptul că mijlocirea 
este totodată şi suprimare a mijlocirii, gîndirea este nemijlocire. 
Astfel în gîndire este ființă; ființa este o determinare săracă, 
este abstractul concretului gîndirii. 

„Faptul că gîndirea (mens) mea îmi este mai certă decît 
corpul stă în cele ce urmează”, spune Cartesius. „Dacă eu judec 
că pămîntul există, deoarece îl pot atinge şi vedea, trebuie de 
aici în şi mai mare măsură să conchid că gîndirea mea (mens) 
există ; deoarece s-ar putea eventual întîmpla să judec că 
pămîntul există, deși el nu există; nu însă ca să judec acest 
lucru, iar spiritul (mens) meu, care face această judecată, să 
nu existe” *. Adică, tot ce există pentru mine eu îl pot pune 
ca neexistînd : în timp însă ce afirm că eu sînt neexistent, eu 
însumi afirm, adică este judecata mea. Căci nu pot elimina 
faptul că eu judec, cu toate că pot face abstracţie de obiectul 
despre care judec. Prin aceasta însă, filozofia şi-a redobîndit 
terenul său adevărat, în sensul că gîndirea pleacă de la gîndire 
ca de la ceva cert în sine, nu de la ceva exterior, de la ceva 
dat, de la o autoritate, ci pur și simplu de la acea libertate 
care rezidă: „eu gîndesc”. 

De orice altceva mă pot îndoi, mă pot îndoi de existenţa 
lucrurilor corporale, mă pot îndoi însă chiar şi de existenţa 
propriului meu corp ; dar această certitudine nu are în ea nemij- 


* Princ. philos., partea I, $ 11, p. 3 (pp. 69—70). 

locirea. Căci eul este tocmai certitudinea însăşi ; cu privire la 
orice altceva, certitudinea este predicat ; corpul meu este cert 
pentru mine, el nu este această certitudine însăși *. Împo- 
triva certitudinii că posed un corp, Descartes invocă fenomenul 
de experiență că adesea cei cărora le lipsește deja de mult 
vreun organ oarecare al corpului au impresia că simt dureri 
în acel organ **. Ceea ce e real este o substanță: sufletul, sub- 
stanța cugetătoare *** există pentru sine, diferită și neatîrnînd 
de toate lucrurile exterioare, materiale ****. Faptul că această 
substanţă este cugetătoare este evident ca atare; ea ar gîndi 
şi ar exista, chiar dacă n-ar fi date lucruri materiale. Sufletul 
poate de aceea să se cunoască mai ușor decît poate să cunoască 
corpul său *****. 

Tot restul, tot ceea ce putem considera ca adevărat, se 
bazează pe această certitudine ; pentru ca ceva să fie considerat 
ca adevărat, este nevoie de evidență. Nimic nu este adevărat, 
care nu comportă o evidenţă interioară în conștiință. Evi- 
denţa oricărui lucru rezidă numai în faptul că noi îl sesizăm 
în chip tot atît de clar și de distinct cum sesizăm acea certi- 
tudine ea însăși [a lui cogito] şi că evidenţa oricărui lucru depinde 
de acest principiu şi concordă cu el, astfel încît, dacă am vrea 
să ne îndoim de ea, ar trebui să ne îndoim şi de acest prin- 
cipiu” (de eul nostru) ******, 

c. Al treilea [moment] este trecerea acestei certitudini la 
adevăr, trecerea ei la ceva determinat. Descartes face 
această trecere în chip naiv. Această cunoaştere [despre care 345 
a fost pînă acum vorba] este pentru sine evidența desăvirşită, 
certitudine, dar ea încă nu este adevărul. Sau, dacă considerăm 
sus-menţionata ființă ca adevăr, ea este un conținut gol (ein 
leerer Inhalt); însă ceea ce are importanță este conţinutul. — 
Consideraţiile ce urmează acum se vor referi deci la meta- 
fizica lui Descartes. Unitatea dintre fiinţă și gîndire este 
ce e prim, şi gîndirea este în aceasta luată ca fiind gîndirea pură. 
Descartes n-a demonstrat însă această propoziție. Gîndirea şi 


* Respons. ad sec. objecliones : Rationes more geometr. dispos., Postu- 
lata, p. 86 (pp. 454—455); Spinoza, op. cit., p. 13. 
** Princ. philos., partea a IV-a, § 196, pp. 215—216 (pp. 507—509); 
Meditationes, VI, p. 38 (pp. 329—330) ; Spinoza, op. cit., pp. 2—3. 
*** Resp. ad sec. obj.: Rat. more geom. disp., Axiomata V—VI, 
p. 86 (p. 453). 
**** Ibidem, prop. IV, p. 91 (pp. 464—465). 
***** Meditationes, II, pp. 9—14 (pp. 246—262). 
****** De methodo, IV, p. 21 (pp. 158—159); Spinoza, op. cit., p. 14. 

ființa sînt determinații diferite, şi trebuie arătată numai deose- 
birea lor, că ele sînt identice; Descartes nu a produs această 
demonstraţie. Ea este pusă deocamdată în fruntea metafizicii 
sale şi este cea mai interesantă idee a timpurilor moderne în 
general; el este primul care a formulat-o. — Conştiinţa este 
certă de ea însăşi ; eu gîndesc, prin aceasta este afirmată fiinţa. 
Mergerea mai departe constă aici în faptul că se produce un 
interes pentru reprezentări ulterioare despre unitatea abstractă. 
Descartes procedează. aici reflectînd în mod exterior. „,Con- 
ştiinţa care nu se cunoaşte în mod cert decît pe sine caută 
să-şi lărgească cunoaşterea şi află că ea are reprezentări despre 
multe lucruri ; reprezentări cu privire la care ea nu se înşală, 
atît timp cît nu afirmă sau nu neagă că lor le corespunde ceva 
asemănător în afara ei”. Eroarea cînd e vorba de reprezentări 
are sens numai cu privire la existența exterioară. Conştiinţa 
„găseşte şi concepte generale şi face din ele demonstraţii, 
care sînt evidente : de exemplu, propoziţia geometrică, potrivit 
căreia cele trei unghiuri ale triunghiului luate împreună sînt egale 
cu două unghiuri drepte, este o reprezentare care decurge în 
chip necesar din alte propoziţii. Dar, după ce reflectează dacă 
există de fapt astfel de lucruri, conștiința se îndoiește” * ; ea 
nu are certitudinea în ce privește triunghiul. 

Întinderea nu este conținută în certitudinea mijlocită a 
mea însumi **. Sufletul poate exista fără ceea ce este corporal, 
iar acesta poate exista fără suflet ; sufletul şi corpul diferă în 
mod real (realiter) unul de altul, unul poate fi gîndit fără celă- 
lalt ***. Sufletul nu gîndeşte şi nu cunoaște pe altul în chip 
tot atît de distinct pe cît are certitudinea lui însuşi ****. Ade- 
vărul acestei cunoașteri se bazează pe proba existenței lui 
Dumnezeu. Sufletul este o substanță imperfectă, dar posedă 
în sine ideea perfecțiunii, ideea unei ființe absolut perfecte; 
această idee nu este produsă de sufletul însuși, deoarece sufletul 
este o substanță neperfectă, prin urmare această idee este 
înnăscută *****. Conştiinţa despre acest lucru Descartes o ex- 
primă în felul că, atît timp cît existenţa lui Dumnezeu nu este 
dovedită şi recunoscută, există posibilitatea să ne înşelăm, 

* Princ. philos., partea I, $ 13, pp. 3—4 (pp. 71—72). 
** Respons. ad sec. obj.: Rationes more geom. dispos., def. I, p. 85 


(pp. 451—452). 
*** Ibidem, proposit. IV, p. 91 (pp. 464—465). 
**** Meditationes, III, pp. 15—17 (pp. 263—268). 
„**** Princ. philos. partea I, $ 20, p. 6 (pp. 76—77); Meditationes, III, 
pp. 17—25 (pp. 268—292); De methodo, IV, pp. 21—22 (pp. 159—162). 

deoarece nu putem şti dacă nu cumva natura noastră este 
întocmită astfel încît cade în eroare *. Forma [acestui 
raționament] este întrucîtva piezişă, ea exprimă numai în 
genere opoziţia pe care conştiinţa de sine o are faţă de con- 
ştiinţă despre altceva, despre ceea ce este obiectiv ; şi de uni- 
tatea ambelor este vorba, este vorba de a ști dacă ceea ce 
este în gîndire posedă şi obiectivitate. Or, această unitate 
rezidă în Dumnezeu sau ea este Dumnezeu însuşi. 


Expun toate acestea în modul lui Descartes : „Printre dife- 
ritele reprezentări pe care le avem, este şi reprezentarea unei 
ființe foarte inteligente, foarte puternice şi absolut perfecte ; 
şi această reprezentare este cea mai excelentă dintre toate 
reprezentările”; este reprezentarea atotcuprinzătoare, univer- 
sală. a) Avem reprezentări; nu este sigur dacă ele reprezintă 
ceva ce există. f) Una dintre ele este deosebită de celelalte : 
în ce o priveşte, nu există această incertitudine. Ea are parti- 
cularitatea că gîndirea noastră „recunoaşte în ea existența 
nu numai ca posibilă și accidentală, cum o recunoaşte în cele- 
lalte reprezentări, ci o recunoaşte ca pe o determinaţie absolut 
necesară şi eternă. Şi, aşa după cum spiritul percepe că în 
conceptul de triunghi este implicat că cele trei unghiuri ale 
acestuia sînt egale cu două unghiuri drepte, că deci triunghiul 
le posedă, tot astfel, din faptul că spiritul percepe că în ideea 
pe care o are despre o ființă absolut perfectă este cuprinsă 
existenţa necesară şi eternă, el trebuie să tragă concluzia că 
această ființă absolut perfectă există” * *. Deoarece perfecțiunii 
îi aparține şi determinaţia «existenţii »; deoarece reprezen- 
tarea a ceva ce nu există este mai puţin perfectă. Avem deci 
aici unitatea gîndirii cu ființa şi argumentul ontologic al exis- 
tenţei lui Dumnezeu ; acest lucru l-am văzut deja mai înainte 
la Anselm ***. Se spune : Universalul, pe care-l numim Dumne- 
zeu, este ceea ce e mai perfect. Şi atunci se naște întrebarea : 
are el şi existență? Reprezentarea a ceea ce este absolut 
perfect conține în ea şi determinaţia de „existență”, altfel 
ceea ce e absolut perfect n-ar fi absolut perfect. 

Descartes procedează în felul următor. El pornește de la 
axioma : «) „Există grade diferite de realitate sau de entitate ; 
căci substanța are o mai mare realitate decît accidentul sau 


* Spinoza, op. cit., p. 10; comp. mai sus, p. 337. 
** Princ. philos., partea I, $ 14, p. 4 (pp. 72—73). 
*** Vezi mai sus, p. 164 şi urm. 

modul, iar substanţa infinită mai multă decît cea finită” *. 
Aceasta este la Descartes o axiomă, o certitudine nemijlocită ; 
însă aceste deosebiri nu sînt în „eu gîndesc”, axioma este 
stabilită în felul unei propoziţii empirice. 

B) „În conceptul unui lucru este cuprinsă existența, fie 
cea numai posibilă, fie cea necesară” **, certitudinea mijlocită 
a unei alterităţi, a opusului; Eului îi este opus un non-eu, în 
«eu gîndesc » (concept) este conținută ființa. 

y) „Nici un lucru sau nici o perfecţiune a unui lucru care 
există în mod real, actu, nu poate avea drept cauză a existenței 
sale neantul” ***. Aceasta este tot atît de evident ca şi aceea 
că „en gîndesc”. „Deoarece, dacă neantului i s-ar putea atribui 
vreun predicat, i s-ar putea atribui tot atît de mult ca pre- 
dicat și gîndirea; şi aş spune astfel că sînt neant, întrucît 
gîndesc”? ****. Cunoașterea nemijlocită, certitudinea sensibilă 
nu are necesitate. — Aici Descartes trece la o separare, la o 
relație, care nu este cunoscută; se adaugă aici conceptul 'de 
cauză, care este, fără îndoială, gîndire, dar o gîndire deterini- 
nată. În explicaţia pe care o dă acestei treceri, Spinoza spuhe 
că „reprezentările conțin mai multă sau mai puţină realitate 
şi acele momente au tot atîta evidenţă ca şi gîndirea însăşi, 
deoarece ele nu spun numai că gîndim,ci cum gîndim” *****, 
Însă aceste modalităţi determinate ar trebui, tocmai ca dife- 
renţe în simplitatea gîndirii, să fie demonstrate. Spinoza mai 
adaugă la această trecere că „gradele de realitate pe care le 
percepem în idei nu sînt în idei întrucît le considerăm numai 
ca specii ale gîndirii, ci întrucît una din acestea reprezintă o 
substanţă, iar alta numai un mod al substanţei, sau, cu un 
cuvînt, întrucît ele sînt considerate ca reprezentări despre 
lucruri? ******, 

è) „Realitatea obiectivă a conceptelor” (adică entitatea 
a ceea ce este reprezentat, întrucît acesta este un concept) 
„pretinde o cauză” (un lucru în sine) „în care realitatea este 
conținută nu numai obiectiv” (adică în concept), „ci și formal 
sau şi eminenter” ; — „formal, adică şi complet : eminenter, mai 


* Resp. ad sec. obj.: Rat. more geom. disp., axiom. VI, p. 88 (p. 459). 
** Spinoza, op. cit., ax. VI, p. 16; cf. Descartes, Resp. ad. sec. obj. : 
Raut. more geom. dispos., ax. X, p. 89 (p. 460). 
*** Resp. ad. sec. obj.: Rat. more geom. dispos., ax. III, p. 88 (p. 458). 
**** Spinoza, op. cit., p. 15. 
***** Ibidem, p. 14. 
****** Ibidem, p. 17. 

complet. Deoarece în cauză trebuie să fie cel puţin tot atît 
cît se cuprinde în efect” *. 

e) „Existența lui Dumnezeu este cunoscută în chip nemij- 
locit?” — a priori — „din considerarea naturii lui. A spune că 
ceva este conţinut în natura sau în conceptul unui lucru înseamnă 
a spune că acel ceva este adevărat: existența este cuprinsă 
în mod nemijlocit în conceptul de «Dumnezeu »; este deci 
adevărat de a spune despre el că el este, în el, o existență 
necesară” **. „În conceptul fiecărui lucru este cuprinsă o 
existență sau posibilă, sau necesară: o existenţă necesară 
în conceptul de « Dumnezeu », adică în conceptul fiinţei absolut 
perfecte ; căci altfel Dumnezeu ar fi înţeles ca fiind imperfect”? ***. 


Găsim la Descartes şi această întorsătură : „Propoziția VI. 
. Demonstrarea a posteriori a existenţei lui Dumnezeu din simplul 
concept de Dumnezeu care e în noi. Realitatea obiectivă a unui 
concept cere o cauză, în care aceeaşi realitate este conținută nu 
numai obiectiv” (ca în planul finitului), „ci formal (formaliter)” 
(liber, pur pentru sine însăși, în afara noastră) „sau eminenter” 
(şi ca fiind originară). (A. VIII: „În cauza ca atare realitatea, 
există formal sau eminenter”). Noi avem însă un concept despre 
Dumnezeu, realitatea lui obiectivă nu este însă conținută în 
noi nici formal și nici eminenter, ea nu poate fi deci decît în 
Dumnezeu însuşi” ****, 

Vedem apoi că această idee este o presupoziţie. Găsim s50 
această idee în noi, s-ar spune acum; că aceasta este, aceasta 
e ideea supremă. Prin urmare, este astfel ceva presupus; şi 
cînd întrebăm dacă această idee există, [răspunsul este că] 
tocmai aceasta trebuie să fie ideea : că prin aceasta este pusă şi 
existența. Dacă s-ar spune că ea nu este decît o reprezentare, 
aceasta ar contrazice conţinutul reprezentării. Însă nemulțumitor 
este aici faptul că e astfel introdusă reprezentarea : avem această 
reprezentare, — aceea că ea se înfățișează astfel ca ceva pre- 


* Resp. ad. sec. obj.: Rat. more geom. disp., ax. IV—V, p. 88 (pp. 458— 
459); Spinoza, op. cit., ax. VIII—IX, p. 16. 
** Resp. ad. sec. obj. : Rat. more geom. disp., propos. I, p. 89 (pp. 460—461). 
*** Spinoza, op. cit., ax. VI, p. 16: In omnis rei idea sive conceptu 
continetur existentia vel possibilis vel necessaria : necessaria in Dei, sive entis summe 
perfecti conceptu; nam alias conciperetur imperfectum. 
**** Spinoza, op. cit., propos. VI, p. 20, şi ax. VIII, p. 16; Descartes, Resp. 
ad. sec. obj.: Rat. more geom. disp., propos. II, p. 89 (pp. 461—462), şi ax. V, 
p. 88 (p. 458). 

supus. Nu se arată apoi despre acest conţinut în el însuşi că 
el se determină către această unitate a gîndirii şi a ființei. Nu 
este dată, aici, în forma lui Dumnezeu, altă reprezentare decît 
cea pe care o avem în cogito, ergo sum, adică fiinţă şi gîndire 
indisolubil legate una de alta. Avem aici chipul unei reprezentări, 
pe care o am în mine. Întregul conținut al acestei reprezentări : 
atotputernicul, atotînțeleptul etc. sînt predicate care rezultă 
abia mai tîrziu ; conţinutul însuși este conținutul ideii legate 
cu existența, cu realitatea. Vedem astfel aceste determinări 
succedîndu-se una după alta într-un fel care este empiric, care 
deci nu este concludent filozofic, vedem în metafizica apriorică 
în genere apărînd presupoziţii de reprezentări și că le gîndim, 
aşa cum, în empiric, experimente, observaţii, experienţe. 
Descartes spune apoi: „Şi spiritul crede cu atît mai mult 
aceasta”, este cu atît mai convins de această unitate, „cînd el 
observă că nu are în ea reprezentarea nici unui alt lucru în care 
să fie cuprinsă cu necesitate existența. Astfel, el îşi va da 
seama că ideea ființei supreme nu este născocită de el și nici nu 
e ceva himeric, ci că, dimpotrivă, această idee este sădită în 
cl de către o natură imuabilă şi adevărată şi care trebuie să 
ası existe în chip necesar, fiindcă ea conține în sine cu necesitate 
existența. — Prejudecăţile noastre ne împiedică să ne dăm cu 
uşurinţă seama de acest fapt, deoarece sîntem obișnuiți să 
distingem în toate celelalte lucruri esența (conceptul) de exis- 
tenţă” *. Cu privire la faptul că gîndirea nu e neseparabilă de 
existență, se spune în mod obișnuit : „dacă lucrurile ar fi aşa 
cum ni le închipuim noi, ele ar sta altfel”. Aici însă nu se ține 
seama de faptul că este totdeauna vorba de un conţinut parti- 
cular şi că esența lucrurilor finite constă tocmai în aceea că la 
ele conceptul şi ființa sînt separabile. Dar cum poţi oare trage 
concluzii referitoare la infinit, plecînd de la lucruri finite ? 
„Mai departe, acest concept”, continuă Descartes, „nu 
este făcut de noi”. Noi găsim în noi această reprezentare; 
ea este o reprezentare eternă, un adevăr etern ; — același despre 
care se spune acum că este revelat în noi. „Noi nu descoperim 
în noi perfecțiunile care există în această reprezentare. Deci 
sîntem siguri că această reprezentare ne-a dat-o o cauză în 
care există toate perfecţiunile, Dumnezeu ca existență reală, 
fiindcă ştim în mod cert că din nimic nu se naște nimic” (potrivit 


* Princ. philos., partea I, $$j15—16, pp. 4—5 (pp. 73—74). 

lui Böhme, Dumnezeu a luat materia lumii din sine însuși) 
„Şi ceea ce este perfect nu poate fi efectul a ceva imperfect” *. 
Demonstrarea existenței lui Dumnezeu scoasă din ideea sa este : 
în acest concept este conținută existența, — în fapt, deci ea 
este adevărată. „Plecînd de la el, trebuie deci noi să deducem, 
în adevărata ştiinţă, toate lucrurile create” **, 


O dată cu demonstrarea existenţei lui Dinienn este înte- 
meiată sau dovedită totodată evidența oricărui adevăr, în ce 
priveşte însăşi originea şi valabilitatea lui. Dumnezeu ca fiind 
cauză este ființa-pentru-sine, realitatea care nu este entitatea, 
existență în gîndire. O atare existență, cauza (lucrul originar, 
nu lucrul în genere), stă în conceptul non-eului, nu în orice 
concept determinat — căci acestea, fiind determinate, sînt 
negații —, ci numai în conceptul existenței pure sau al cauzei 
perfecte. Ea este cauză a adevărului ideilor : căci tocmai ea 
este latura ființei lor. 

d. În al patrulea rînd : Descartes spune că „trebuie să 
adm în tot ceea ce ne-a relevat Dumnezeu, cu toate cănu 
pricepem poate prea limpede totul. Căci nu trebuie să ni se pară 
straniu că există în natura lui Dumnezeu, care e infinită, multe 
lucruri care depăşesc capacitatea noastră de înțelegere”. Aceasta 
înseamnă că s-a furișat aici o reprezentare obișnuită. ,,De aceea 
nu trebuie să ne obosim făcînd cercetări despre infinit, fiindcă, 
finiți fiind, este ridicol să vrem să determinăm ceva referitor la 
infinit” *** . Astfel, de exemplu, libertatea voinței și preştiința 
divină sînt pentru noi amîndouă lucruri certe; Descartes nu 
se simte încurcat de întrebarea: cum se împacă aceste două 
lucruri? ****. Dar să lăsăm aceste lucruri! — Misterul Trini- 


kkkt k 


tății se naşte mereu în noi, spune Böhme . 

„Primul atribut a lui Dumnezeu”, în care există această 
unitate, „este că el e veridic şi dătător al oricărei lumini ; este 
deci cu totul contra naturii lui ca el să ne înșele. De unde rezultă 
că lumina naturală, adică facultatea, dată de Dumnezeu, de a 
cunoaşte, nu poate niciodată atinge (sesiza) un obiect care să 
nu fie adevărat, întrucît el este sesizat de ea (de facultatea de 
cunoaştere), adică întrucît ea îl cunoaşte, în mod clar şi distinct”. 


* Princ. philos., partea I, § 18, p. 5 (pp. 74—75). 
** Ibidem, $ 24, p. 7 (pp. 78—79). 
*** Ibidem, §§ 24—26, p. 7 (pp. 79—80). 
**** Ibidem, $$ 39—41, pp. 10—11 (pp. 86—88). 
***** Vezi mai sus, p. 323. 

Noi îi atribuim lui Dumnezeu veridicitate. Din aceasta 
deduce deci Descartes conexiunea dintre cunoaştere şi veridi- 
citatea, obiectivitatea a ceea ce cunoaştem. Cunoaşterea are 
obiecte, are un conținut pe care-l cunoaștem ; această conexiune 
noi o numim apoi adevăr. Veridicitatea lui Dumnezeu este 
tocmai aceasta, unitatea dintre ce este gîndit şi ce există. „Prin 
aceasta este înlăturată îndoiala că s-ar putea întîmpla să nu fie 
adevărat ceea ce este pentru noi absolut evident. Prin urmare, 
nu trebuie să ne mai fie îndoielnice adevărurile matematice. Tot 
astfel şi cînd sîntem atenți la ceea ce distingem în mod clar şi 
distinct cu simţurile, fie în stare de veghe, fie dormind ; aşadar 
este uşor să recunoaștem cu privire la fiecare lucru ceea ce e 
adevărat în el” *. 

„Este cert, dată fiind veridicitatea lui Dumnezeu, că facul- 
tatea de percepere şi facultatea de a consimţi (assentiendi) cu 
voința, cînd se extind numai asupra a ce este perceput în mod 
clar, nu pot aluneca în greşeală (tendere în falsum). Şi, chiar 
dacă aceasta n-ar putea fi demonstrat în nici un chip, noi 
sîntem de la natură (sponte) înclinați să ne dăm asentimentul 
lucrurilor pe care le percepem în mod distinct şi nu ne putem 
de loc îndoi că sînt adevărate” **. Toate acestea sînt relatate 
în mod foarte naiv şi simplu, dar nedeterminat ; rămîne formal, 
fără adincime, — aşa este. Veridicitatea lui Dumnezeu este 
legătura absolută dintre ceea ce este clar văzut de noi şi 
realitatea exterioară. Linia pe care merge Descartes este a 
intelectului clar. Primul lucru este certitudinea; de aici nu 
se deduce cu necesitate un conținut, nici vreun conţinut în 
general, și mai puţin încă obiectivitatea acestuia ca diferită de 
subiectivitatea interioară a eului. Ci se spune că găsim în noi 
ideea a ceea ce este cel mai perfect ; reprezentarea este presupusă 
aici ca fiind dată, găsită. Cu aceasta este măsurată reprezentarea 
simplă despre Dumnezeu, reprezentare care nu conține în ea 
nici o existenţă, şi se face descoperirea că fără existență această 
reprezentare ar fi imperfectă. Această unitate a lui Dumnezeu 
însuși, a ideii lui cu existenţa lui în fapt, este, firește, veridi- 
citatea ; în aceasta găsim deopotrivă temeiul de a considera ca 
adevărat ceea ce pentru noi este tot atît de cert ca și adevărul 
că existăm noi înşine. 


* Princ. philos., partea I, §§ 29—30, p.8 (pp. 81—83); Meditationes, IV, 
p. 25 (pp. 293—294). 
** Princ. philos., partea I, § 43, p. 11 (p. 89). 

Ceea, ce gîndim în mod precis şi clar este astfel. Este deci ss 
afirmat că omul descoperă cu ajutorul gîndirii ceea ce sînt 
într-adevăr lucrurile. Izvoarele erorilor se află în caracterul 
finit al naturii noastre *. În expunerea ulterioară, la Des- 
cartes, stă la bază că adevărat este ceea ce e în general gîndit, 
şi numai întrucît este gîndit şi este general. Astfel, veridicitatea 
lui Dumnezeu este pusă ca fiind legătura dintre cunoaşterea 
absolută şi realitatea a ceea ce este cunoscut în felul acesta. 
Că acest prim atribut al lui Dumnezeu este legătura dintre 
gîndirea subiectivă, clară şi distinctă, şi obiectivitate a expri- 
mat-o un cartezian, dacă îl putem numi astfel, Malebranche, 
despre care am putea vorbi chiar aici **, în a sa Recherche 
de la vérité, într-o formă şi mai determinată, şi mai concentrată. 
— Avem aici această opoziţie ; gîndire subiectivă şi realitatea. 
O dată se spune că ambele sînt indisolubil legate ; gîndire este 
ființă. Altă dată ele sînt considerate ca diferite ; atunci se ivește 
nevoia de a le concilia una cu alta, de a le mijloci. Pe această 
mijlocire se întemeiază proba acestei unităţi. Aici este repre- 
zentată pe de o parte cunoaşterea noastră, iar pe de altă parte 
realitatea ; veridicitatea lui Dumnezeu este apoi pusă ca ele- 
ment mijlocitor. Această veridicitate, adică adevărul lui Dum- 
nezeu, este că ideea lui conține nemijlocit în sine realitatea ei. 
Conceptul şi realitatea sa este ceea ce numim adevăr. Aşadar, 
acestea sînt determinările fundamentale. 


Aceasta este ideea care se află la baza acestei metafizici : 
a) Să ajungi de la certitudinea de tine însuţi la adevăr, să recu- 
noşti în conceptul gîndirii fiinţa. În acea gîndire [a lui cogito], 
în „gîndesc”, eu sînt ca individ-singular; ceea ce am înaintea 
ochilor este gîndirea ca [fiind] subiectivă. Nu în conceptul'** 
gîndirii însăşi este arătată fiinţa — se merge în genere către 
separare. B) Negativul fiinţei pentru conştiinţa de sine stă şi 
el în faţa ochilor; şi acest negativ, unit cu pozitivul Eu, este 
pus ca unit în sine într-un al treilea, în Dumnezeu. În Dumnezeu 
gîndirea şi fiinţa este una şi aceeaşi; tocmai în ce e negativ, 
în concept, în faptul de a fi gîndit al negativului este ființa. 

a) O obiecţie este deja veche — ea se găseşte şi la Kant —, 
anume din conceptul de ființă perfectă nu decurge mai mult 


* Princ. philos., partea I, $$ 35—36, 38; pp. 9—10 (pp. 84—85, 86); 
Meditationes, IV, pp. 25—26 (pp. 295—297). 

** În prelegerile din 1829—1830 filozofia lui Malebranche a fost inter- 
calată chiar aici. 

decît că, în gînd, existența în fapt şi fiinţa cea mai perfectă 
sînt îmbinate, nu însă și în afara gîndului. Decît, tocmai con- 
ceptul de existență în fapt este acest negativ al conștiinței 
de sine, nu în afara gîndului, ci gînd despre ce e exterior gîndirii. 
6) Dumnezeu — mai întîi posibilitate, nu contradicție — are 
forma obiectivă pentru conştiinţa de sine, este orice realitate, 
întrucît este pozitivă, aceasta înseamnă tocmai ființă, unitatea 
gîndirii cu ființa fiind cea mai perfectă. Descartes ia deci ființa 
în sensul ei cu totul pozitiv şi nu are conceptul potrivit căruia 
ființa este tocmai negativul conştiinţei de sine. 


2. Fiinţa simplă pusă ca negativ al conştiinței-de-sine este 
întinderea; deci Descartes neagă că Dumnezeu ar avea 
întindere *, rămîne la această separare, leagă universul, mate- 
ria, de Dumnezeu, în felul că Dumnezeu este creatorul, cauză a 
acestuia **; şi are gîndul just că conservarea lumii este o 
creaţie continuă ***, întrucît creaţia ca activitate este pusă 
separat : dar Descartes nu readuce în chip veritabil întinderea 
înapoi în gîndire. 

850 Dumnezeu este cauza universului. Materia — substanţele 
întinse — este opusă substanţelor care gîndesc, care sînt simple. 
Întrucît universul este creat de Dumnezeu, el nu putea să fie 
atît de perfect cum e cauza lui. (Efectul este mai puţin perfect 
decît cauza ; efectul este fapt de a fi pus atunci cînd rămînem 
la conceptul de cauză propriu intelectului ; întinderea este deja 
ce e mai puţin perfect, dar nu este ceva dedus.) Ca fiind imper- 
fecte, efectele nu pot exista şi subzista prin ele însele, adică 
prin conceptul lor ; ele au, prin urmare, nevoie în fiecare moment 
spre a fi conservate de asistența lui Dumnezeu; fără această 
asistenţă, ele ar recădea instantaneu în neant. Conservarea este 
neîntreruptă creare din nou ****, 

Descartes trece deci la alte determinaţii și spune următoa- 
rele: ,,Aceea ce cade în sfera conștiinței noastre, noi o considerăm, 
fie ca lucruri şi ca însușiri ale acestora, fie ca adevăruri veşnice 
ce nu au existenţă în afara gîndirii noastre” *****, adevăruri 


* Princ. philos., I, $ 23, pp. 6—7 (p. 78); Spinoza, op. cit., prop. XVI, 

pp. 36—37; prop. XXI, p. 38. 
** Princ. philos., partea I, § 22, p. 6 (pp. 77—78); Spinoza, op. cit., 

corollar. II, pp. 30—31. 
*** Responsiones quartae, p. 133 (p. 70); Spinoza, op. cit., coroll. I, p. 30. 
**** Buhle, op. cit., vol. IIl, secţ. 1, pp. 17—18. 
***** Princ. philos., partea I, § 48, p. 12 (p. 92). 

ce nu aparţin cutărui ori cutărui timp, cutărui sau cutărui loc. 
Acestea din urmă sînt numite de Descartes adevăruri înnăscute, 
nefăcute de noi, nu primite prin simțuri *, adevăruri care 
constituie conceptul etern al spiritului însuşi și sînt determinările 
veșnice ale libertăţii lui, ale lui însuşi, ca ceea ce este al lui. 
De aici reprezentarea implicînd întrebarea dacă ideile sînt 
înnăscute (înnatae ideae). Astfel, Cicero spune că natura le-a 
sădit în noi. Expresia de „adevăr etern” este întrebuințată 
mult pînă în zilele noastre. Adevărurile veşnice sînt determinări 
generale, cu totul generale, legături cu totul generale ; Descartes 
şi le reprezintă aici ca pe unele ce sînt înnăscute. «Înnăscut » 
este o expresie rea, deoarece ea indică un mod natural; semni- 
ficînd nașterea fizică, termenul de «înnăscut » nu se potrivește 
spiritului. Noi am spune : acest lucru este întemeiat în natura, 
în esenţa spiritului nostru. Spiritul este activ şi se comportă 
în activitatea sa într-un mod determinat ; acest mod nu are 
însă alt temei decît libertatea spiritului. Dar nu este suficient 
numai să spui că aşa stau lucurile ; adevărurile eterne ar trebui 
să fie deduse, demonstrîndu-se că sînt produse necesare ale 
spiritului nostru. Aceste adevăruri eterne există pentru sine. 
Astfel de legi logice sînt, de exemplu : „din nimic nu se naște 
nimic”, „ceva nu poate în același timp să fie şi să nu fie” **. 
Acestea sînt fapte de conștiință; precum sînt astfel şi principiile 
morale. Descartes părăseşte în curînd aceste fapte de conştiinţă : 
ele există numai în gîndire ca gîndire subiectivă, el încă n-a 
cercetat să vadă care este conţinutul lor. 


În ce priveşte lucrurile la a căror cercetare trece acum 
Descartes, la acel „altul” al acestor adevăruri eterne, acestea 
sînt determinaţiile universale ale lucurilor : substanţă, durată, 
ordine etc.* **. El dă apoi definițiile acestora. Pleacă dela prin- 
cipiul că nu trebuie să facem presupoziţii ; iar reprezentările 
la care trece el le consideră ca pe ceva ce se află în conștiința 
noastră. Descartes defineşte aceste reprezentări ; el caută să gă- 
sească, asemenea lui Aristotel, gîndurile generale, categoriile. El 
definește astfel substanţa : „Prin substanță nu înţeleg altceva 
decît un lucru (rem) care nu are nevoie de altceva pentru a 
exista; ca o astfel de substanță care nu are nevoie de alt lucru 
poate fi considerată numai una singură, anume Dumnezeu”. 


* Meditationes, III, p. 17 (pp. 268—269). 
** Princ. philos., partea I, § 49, p. 13 (p. 93). 
*** Ibidem, § 48, p. 12 (p. 92). 

Este ceea ce spune şi Spinoza; şi putem spune că aceasta este 
definiția cea mai adevărată [a substanței], unitatea ideii cu 
realitatea. O astfel de substanță este deci Dumnezeu ; celelalte 
substanțe, adică numite substanțe de noi, nu există pentru ele 
înseşi, nu-şi au existența în conceptul însuși. „Toate celelalte” 
(lucruri) „pot exista numai datorită unui concursus Dei (asis- 
tenței lui Dumnezeu)”. Acordul sufletului cu corpul îl înfăp- 
tuieşte Dumnezeu ; acesta este ce a fost numit sistem al asis- 
tenței. Dumnezeu este acela care face în mod absolut legătura 
dintre concept şi realitate ; celelalte [lucruri], cele finite, care, 
au o limită, care sînt dependente, au nevoie de altceva ; legătura 
universală este Dumnezeu. ,,De aceea, cînd numim substanţe 
şi alte lucruri, acest termen nu convine, univoce — cum se 
spune în şcoli —, lui Dumnezeu şi lucrurilor ; aceasta înseamnă : 
nu poate fi atribuită nici o semnificație determinată acestui 
cuvînt care să convină în acelaşi timp lui Dumnezeu şi crea- 
turilor” *. 


„Eu nu recunosc însă mai mult decît două genuri de 
lucruri : anume unul este genul lucrurilor gînditoare, iar celălalt 
este genul lucrurilor ce se raportă la ceea ce e întins” **. Aici 
avem diferenţa dintre gîndire şi ceea ce e întins, spațial, exte- 
rioritatea reciprocă. Gîndirea, conceptul, spiritualul, conști- 
entul de sine este ceea ce este la sine şi are opusul în ceea-ce-nu- 
-e-la-sine-însuşi (Nohtbeisichselbstsetenden), ceea ce este întins, 
neliber. Aceasta este deosebirea reală (distinctio realis) dintre 
substanțe : „Una poate fi înţeleasă (intelligi) clar şi distinct 
fără cealaltă” * * *. „Substanța corporală și substanța gînditoare, 
substanţe create, pot fi însă cuprinse în cadrul acestui concept 
comun, deoarece ele sînt lucruri care, pentru a exista, au nevoie 
numai de un concursus allui Dumnezeu” ****. Ele sînt mai 
generale ; celelalte lucruri finite au nevoie de alte lucruri, de 
condiții pentru existenţa lor. Însă substanţa întinsă, regnul 
naturii şi substanţa spirituală nu au nevoie una de alta” ** **. Ele 
pot fi numite substanţe, deoarece sfera întreagă a fiecăreia 
este totalitatea pentru sine; fiecare din ele două, totalitatea 
fiecărei părți poate fi înțeleasă fără cealaltă. Ele nu au nevoie 


* Princ. philos., partea I, $ 51, p. 14 (p. 95). 
** Ibidem, § 48, pp. 12—13 (p. 92). 
*** Ibidem, $ 60, p. 16 (p. 101). 
**** Ibidem, $ 52, p. 14 (95). 
***** Ration. more geometr. dispos.; definit. X, p. 86 (p. 454). 

numai de concursul lui Dumnezeu; adică împărăţia gîndirii 
este o totalitate în sine, iar natura este şi ea un sistem total. 
Iată de ce ele sînt identice în sine (conchidea Spinoza), absolut 
identice ca Dumnezeu, substanța absolută; pentru spiritul 
gînditor, acest în-sine este Dumnezeu, adică deosebirile lor 
sînt de natură ideală, — Descartes merge de la conceptul de 
Dumnezeu la ceea ce este creat, la gîndire și întindere, şi de 
aici la particular. 

„Substanțele au mai multe atribute, fără de care ele nu 
pot fi gîndite” : îşi au modul lor determinat de a fi; „însă 
fiecare substanță posedă un atribut specific, care îi constiuie 
natura și esenţa: mod determinat simplu, general „şi la care 
se raportă toate celelalte atribute. Astfel, gîndirea constituie 
atributul absolut al spiritului”, gîndirea este calitatea lui; 
„întinderea este? determinaţia esenţială a corporalităţii şi 
numai întinderea este „adevărata natură a corpului”. Toate 
celelalte [proprietăţi ale lui] sînt numai moduri, ca figură, 
mişcare în ceea ce e întins, iar imaginaţia, sentimentul, voinţa 
sînt moduri ale gîndirii” *. — „Dumnezeu este substanța 
gînditoare necreată” **. 

Aici Descartes trece la ce e singular : în ce priveşte întin- 
derea pot fi distinse iarăşi două determinaţii, materia şi miş- 
carea. Se opreşte la întindere, ajunge la materie, repaus, miş- 
care. Unul din gîndurile fundamentale ale lui Descartes este 
cel referitor la materie. El înțelege esenţa corpului numai 
ca întindere. Potrivit lui Descartes, natura corpului este îm- 
plinită prin faptul de a fi întins; ceva este corp, întrucît este 
întins şi nu întrucît are alte calități. Toate celelalte proprietăți 
considerate de noi ca fiind calități ale corpurilor sînt numai 
calități secundare, moduri etc. ; ele pot fi înlăturate și gîndirea 
poate face abstracţie de ele. Noi spunem: corpul opune și 
rezistenţă, are miros, gust, culoare; fără acestea, corpul nu este 
con Materie, corporalitate, întindere este, pentru gînd, absolut 
acelaşi lucru (după Descartes). Lumea corporală trebuie să 
fie gîndită, prin urmare trebuie să se țină din ea seama numai 
de întindere ; aceasta este esențialul şi pentru gîndire. Celelalte 
determinaţii ale întinderiii se mențin înăuntrul acestei sfere : 
cantitatea de întindere, repaus, mişcare, inerție. Celelalte 
însuşiri ale corpului sînt ceva pur senzorial, şi acest lucru 


* Princ. philos., partea I, $ 53, p. 14 (pp. 96—97). 
** Ibidem, § 54, p. 14 (p. 97). 

Descartes îl demonstrează în felul în care el fusese deja de 
mult arătat de către sceptici *. 

Întinderea este, fără îndoială, conceptul abstract, adică 
esența pură ; dar tocmai corpului, adică esenței pure, îi aparține 
în chip necesar negativitatea, diversitatea. Descartes dovedeşte 
că întinderea este esenţa corpului, arătînd că toate determinările 
acestuia pot fi şterse, nici una (în afară de întindere) neputind 
fi atribuită în mod absolut ca predicat : culoarea, transparența, 
duritatea etc.; materia şi întinderea sînt identice. Lucrul 
acesta Descartes îl dovedea prin argumentul următor : solidi- 
tatea, duritatea (ființă-pentru-sine) materiei noi o deducem 
din rezistenţa pe care o opune un corp oarecare atingerii noastre, 
rezistenţă prin care el caută să-și afirme locul ce-l ocupă. 
Să admitem acum că materia, îndată ce o atingem, ar da înapoi 
mereu, întocmai ca spaţiul, şi atunci n-ar avea nici un temeiu 
să-i atribuim soliditate. Mirosul, culoarea, gustul sînt numai 
însuşiri sensibile; adevărat este numai ceea ce înțelegem în 
mod distinct. Cînd un corp oarecare este fărîmiţat în mici 
părticele, și atunci el cedează, şi totuși nu-şi pierde natura; 
prin urmare, rezistenţa nu este esenţială” *. Însă această neființă- 
pentru-sine nu este decît rezistență cantitativ mai redusă; 
rezistenţa persistă mereu. Descartes vrea însă numai să gîn- 
dească ; rezistența, culoarea etc., el nu le gîndeşte, ci le înţelege 
doar ca senzoriale. El susține că toate acestea trebuie să fie 
reduse la întindere, ca modificări particulare ale ei ; îi facelui 
Descartes cinste că el nu ia ca adevăr decît ce este gîndit. 
— În orice caz însă, toemai acea suprimare a lor este mişcare 
negativă a gîndirii ; esenţa este condiționată de această gîndire, 
adică ea nu este adevărata esenţă. 

De la conceptul de întindere Descartes trece la legile 
mișcării, ca la cunoașterea generală a ceea ce e în 
sine corporalul: «) nu există vacuum, o întindere fără sub- 
stanță corporală, adică corp fără corp ***; f) nu există 
atomi (nu există ființă-pentru-sine, individualitate), din acelaşi 
motiv, esența corpului este întindere ****; +) apoi, un corp 
trebuie să fie pus în mişcare de ceva din afara lui, rămîne 
pentru sine în stare de repaus, şi, tot astfel, fiind în stare de 
mişcare, trebuie adus în stare de repaus de altul din afara lui 

* Prine. philos., partea I, $$ 66—74, pp. 19—22 (p. 107—117). 

** Ibidem, partea a II-a, § 4, p. 25 (p. 123—124). 

*** Ibidem, $ 16, p. 29—30 (pp. 133—134). 

**** Ibidem, § 20, p. 31 (pp. 137—138). 

(inerție)* ; propoziţii care nu spun nimic, este simplă ab- 
stracţie aceea de a reţine simplul repaus şi mișcarea în opo- 
ziţia lor. 

Întinderea și mişcarea sînt conceptele fundamentale 
ale fizicii mecanice; ele sînt ceea ce este adevărul lumii 
corpurilor. Descartes are în fața ochilor idealitatea; el este 
mult deasupra realităţii calităților sensibile, dar nu trece la 
particularizarea acestei idealități. — Prin urmare, Descartes 
se oprește la mecanica propriu-zisă. Daţi-mi materie (ceea ce 
este întins) şi mișcare şi vă voi construi lumi, spune deci Des- 
cartes **. Așadar, spaţiul şi timpul au fost pentru el unicele 
determinaţii ale universului material. În aceasta constă ma- 
niera mecanică de a considera natura; filozofia natu- 
rii elaborată de Descartes este pur mecanică ***, încît el 
reduce toate raporturile la repaus și mişcare și toată diversi- 
tatea materială, culori, gusturi etc. la mecanică, la mişcare pe 
particule. Schimbarea materiei este deci numai mişcarea; 
iată deci de ce trebuie reduse la mecanism toate calităţile 
corporale şi toate fenomenele animale. În lumea vieţii, mis- 
tuirea etc. sînt astfel de efecte mecanice, ale căror principii sînt 
repausul şi mişcarea. Constatăm deci că aci, la Descartes, 
este baza și originea filozofiei mecanice ; mecanica a fost elabo- 
rată de el. Potrivit unui alt fel de a vedea, această filozofie 
este nesatisfăcătoare, — materia şi mișcarea fiind insuficiente 
pentru a explica viaţa. Ceea ce e grandios în această concepţie 
este faptul că gîndirea înaintează în determinările sale şi face, 
din aceste determinări de gîndire, adevăr al naturii. 

De aici, Descartes trecela mecanică; cercetează siste- 
mul lumii, mişcarea corpurilor cereşti. Vorbeşte de mişcare şi 
repaus, de pămînt, soare etc." ** * ; de aici trece la reprezentarea 
sa despre mișcarea revenind în sine a corpurilor cereşti în formă 
de vîrtejuri, despre reflexiuni; trece la ipoteze metafi- 
zice despre intrarea şi ieşirea, pătrunderea, întîlnirea ete. unor 
mici particule în pori *****, vorbeşte în sfîrşit despre nitratul 


* Princ. philos., partea II, $$ 37—38, pp. 38—39 (pp. 152—154). 
** Buhle, op. cit., vol. III. secțiunea 1, p. 19; cf. Princ..philos.. 
partea a III-a, $$ 46—47, p. 65 (pp. 210—212). 
*** Cf. Princ. philos., partea a II-a, § 64, p. 49 (pp. 178—179). 
„*** Ibidem, partea a III-a, §§ 5—42, pp. 51—63 (pp. 183—208). 
„»*** Ibidem, $$ 46 şi urm., pp. 65 şiurm. (pp. 210 şi urm.); partea a IV-a 
$$ 1 și urm., pp. 137 și urm. (pp. 330 şi urm.). 

de potasiu şi despre praful de pușcă *. — Din cele expuse mai 
sus, trebuie să prezinte interes în primul rînd gîndurile generale ; 
ceea ce este de reţinut din elaborarea elementelor particulare 
este aceasta. Restul este o trecere la determinat; și acest 
determinat, aceste elemente fizice sînt organizate într- -o fizică 
care este rezultatul observației şi al experiențelor. În cursul 
elaborării, Descartes procedează menținîndu-se cu totul pe 
planul inteligibilului. El a amestecat multe observații cu o 
astfel de metafizică; şi de aceea lucrurile ne sînt înfățișate 
întrucîtva confuz. — Profesorul Cousin din Paris a editat din 
nou operele lui Descartes, în 11 volume, in 8; cea mai mare 
parte a acestor volume este compusă din scrisori despre obiecte 
de fizică. 

În această filozofie predominantă este tratarea empiricului 
pe planul de mişcare a gîndirii; tocmai în felul acesta sînt 
filozofiile acestei epoci. Filozofia avea încă la Descartes și la 
alții semnificația mai determinată de cunoaștere prin gîndire, 
reflexie, raționare. Cunoaşterea speculativă, deducerea din 
concept, dezvoltarea liberă, independentă a conceptului a fost 
introdusă abia de Fichte. Deci ceea ce se numeşte acum cu- 
noaştere filozofică nu era încă diferențiată de ceea ce se numeşte 
cunoaștere ştiinţifică. Aşadar, în timpul acela toată ştiinţa 
omenească era considerată ca filozofare, introducîndu-se şi în 
metafizica lui Descartes în chipul cel mai naiv raţionarea cu 
totul empirică pe bază de argumente, experiențe, fapte, feno- 
mene. Elementul ştiinţific consta aici, în general, în rigoarea 
metodei argumentării aşa cum fusese ea întrebuințată de mult 
în geometrie și în procedeul obişnuit al deducţiei formal logice. 

Iată de ce filozofarea, care trebuie să fie constituită dintr-un 
ansamblu de ştiinţe, începe de la logică şi metafizică; apoi 
partea următoare este o fizică obișnuită, matematică, ameste- 
cată, se înțelege, cu speculații metafizice; şi partea a treia, 
adică etica, se referă la natura omului, la obligaţiile lui, la 
stat, la cetăţean. Astfel la Descartes. Prima parte din Principia 
philosophiae tratează De principiis cognitionis humanae, iar 
partea a doua De principiis rerum materialium **. Această 
filozofie asupra întinderii (filozofia naturii) nu este însă altceva 
decît ceea ce ca putea fi atunci, anume o fizică mecanică pe 


* Prine. philos., partea a 1V-a, $$ 69, 109—115, pp. 166, 178—180, 
(pp. 388, 420—425). 
** Cf. Indicem princip. philosophiae. 

de-a-ntregul obișnuită, şi încă pe de-a-ntregul ipotetică. Noi 
distingem precis fizica empirică de filozofia naturii : prima este 
şi ea elaborată pe planul gîndirii ; la englezi se numește încă 
şi acum filozofie a gîndirii ceea ce numim noi fizică (Newton). 


3. Unalt capitol este filozofia spiritului în parte 
de natură metafizică, dar şi empirică. Descartes a elaborat înde- 
osebi fizica. La partea a treia a filozofiei n-a ajuns: etica 
nu şi-a elaborat-o, a scris numai un tratat De passionibus. 
Opera principală a lui Spinoza este, dimpotrivă, Etica. Prima 
parte este și la el metafizică generală; partea a doua, adică 
filozofia naturii, el n-a tratat-o de loc, ci a elaborat numai o 
etică, o filozofie a spiritului. Și ceea ce se referă la cunoaştere, 
la spiritul inteligent, figurează în prima parte, în cuprinsul 
principiilor cunoaşterii omenești. Astfel tratează și Hobbes 
mai întîi despre logică, apoi despre o fizică cu totul obișnuită : 
Sectio I, De corpore : pars I, Logica s[ive] Computatio ; pars II, 
Philosophia prima, ontologie, metafizică ; p[ars] III, mecanică, 
fizică, organe omenești. Sectio II trebuia să trateze despre 
natura omului, despre etică ; spiritualul nu l-a elaborat complet, 
a scris numai De cive. În metafizica lui Descartes ne aflăm 
într-un climat cu totul naiv și absolut de loc speculativ. — La 
Descartes principiul a fost, mai departe, fără îndoială gîndirea, 
dar această gîndire este încă abstractă și simplă ; concretul se 
afla încă dincolo, de cealaltă parte, şi această gîndire primește 
un conținut mai concret abia din experienţă. Trebuinţa de a 
dezvolta determinatul din gîndire nu există încă. 

Pe de altă parte, Descartes tratează şi despre gîndire; 
el tratează despre libertatea omenească. Libertatea a de- 
monstrat-o Descartes pornind de la faptul că sufletul gîndeşte, 
că voinţa este nelimitată; şi aceasta constituie perfecțiunea 
omului*. Aceasta este cu totul just. În ce privește libertatea, el 
se loveşte de dificultatea următoare: Omul, fiind liber, ar 
putea să facă ceva ce nu ar fi ordonat în prealabil de Dumnezeu ; 
acest lucru vine în conflict cu atotputernicia şi cu atotștiința 
lui Dumnezeu ; iar dacă totul este hotărît de Dumnezeu, li- 
bertatea omenească este din nou suprimată **. — Aceste două 
determinări nu se rezolvă ca unele ce sînt contradictorii : 
„Spiritul omenesc este finit, puterea divină şi predestinarea 


* Princ. philos. partea I, $$ 37 și 39, p. 10 (pp. 85—87). 
** Ibidem; $ 40, p. 11 (p. 87). 

divină sînt infinite; noi nu sîntem în măsură să înţelegem ra- 
portul care există între libertatea sufletului omenesc şi atot- 
puternicia și atotştiința lui Dumnezeu; dar în conștiința 
noastră sîntem siguri de libertatea noastră ca de un fapt, iar 
noi trebuie să ţinem seama numai de ceea ce este cert” *. 
Mai departe, multe îi apar lui Descartes inexplicabile; con- 
statăm la el perseverenţă, diîxzenie dea rămîne pe această 
poziţie, condus fiind de cea mai fermă convingere. Modul de 
cunoaştere indicat de Descartes are şi forma unei rezonări ce 
se mișcă pe planul intelectului : astfel acest mod de cunoaştere 
nu prezintă interes deosebit. 

Acestea sînt deci principalele momente ale sistemului 
cartezian. Mai trebuie să menţionăm cîteva afirmaţii particulare 
care l-au făcut cu deosebire celebru pe Descartes : forme parti- 
culare care sînt de altfel tratate în metafizică, astfel şi la Wolf. 
De exemplu se scoate în evidenţă că : a) Descartes a considerat 
organicul, animalele, ca mașini; că animalele sînt puse în 
mişcare de altceva, ele neavînd în ele principiul activităţii 
spontane a gîndirii ** ; — o fiziologie mecanică, un gînd de- 

ses terminat ce ţine de intelect, gînd lipsit de altă importanţă. 
Dată fiind opoziţia ascuţită dintre gîndire și întindere, gîndirea 
nu este considerată ca senzaţie, încît aceasta se poate izola. 
Organicul, ca corp, trebuie să se reducă la întindere. Aşadar, 
restul [dezvoltărilor lui Descartes] depinde de primele de- 
terminări. 

6) Ideile înnăscute Descartes le numeşte adevăruri e- 
terne; Locke și Leibniz au dus discuţii aprinse despre ele. 
«Idei înnăscute » este o expresie crasă, nu este generalul, ca la 
Platon şi la alţii de mai tîrziu, ci este ceea ce posedă evidență, 
certitudine nemijlocită, este un multiplu al gîndirii, sînt con- 
cepte diverse în forma unei ființe (existențe) în mod natural 
ferme, sădite ca sentimentele în inimă, —multiplicitate nemij- 
locită care e întemeiată în gîndirea însăși. 

Yy) Raportul dintre suflet şi corp (a te afirma pe tine 
` însuți în altceva, în materie) este acum o problemă principală, 
— este tocmai acea reîntoarcere în sine a obiectului. În meta- 
fizică există multe sisteme despre aceasta. Unul este acela al 
influxului fizic (influxus physicus), în sensul că spiritul se 
comportă în chip corporal, că între spirit şi obiect ar exista un 


* Princ. philos., partea I,§ 41, p. 11 (pp. 87—88). 
** De methodo, V, pp. 35—36 (pp. 185—189). 

raport ca acela care există între corpuri unul faţă de altul; o 
astfel de reprezentare este foarte grosolană. — Cum concepe 
Descartes unitatea dintre suflet şi corp? Sufletul aparţine 
gîndirii, corpul aparţine întinderii; ambele sînt substanţe, 
nici unul nu are nevoie de conceptul celuilalt, așadar sufletul 
şi corpul sînt independente unul de altul. Ele nu se pot influenţa 
direct unul pe celălalt. Sufletul exercită influenţă, acţiune, 
numai întrucît are nevoie de corp, şi invers; adică întrucît 
există între ele o relaţie esențială. Însă cum fiecare este o 
totalitate, nici unul dintre ele nu are nevoie de celălalt şi tot 
atît de puţin are legătură cu celălalt. Influenţa fizică a amîn- 
durora Descartes a negat-o deci în mod consecvent; a negat, 
adică, relația mecanică dintre ele. Descartes a stabilit ferm 
spiritualul, inteligibilul. În al său cogito el a arătat că eu sînt 
mai întîi sigur numai de mine însumi, putînd face abstracție 
de toate lucrurile. Pe această bază întemeiază el subzistența 
spiritului pentru sine. Acum trebuie indicat lucrul mijlocitor, 
legătura dintre abstract şi ceea ce este exterior, individual. 
Această legătură Descartes o determină în sensul că între cei 
doi termeni el aşază ceea ce constituie temeiul schimbărilor 
lor, îl așază adică pe Dumnezeu ca mijlocitor al legăturii”. 
Schimbările lor [adică ale sufletului şi ale corpului] îşi cores- 
pund unele altora: cînd am un impuls, o intenţie, acestea 
devin corporale ; corespondenţa aceasta este cauzată de Dum- 
nezeu. (Această concepţie se numeşte systema assistentiae, este 
transcendentă : Dumnezeu este cauza metafizică a transfor- 
mărilor lui reciproce, după cum el dă concursul său sufletului 
în ceea ce acesta nu poate realiza prin propria sa libertate. 
Această concepţie a elaborat-o ulterior Malebranche într-o 
formă mai dezvoltată. Avem aici trebuinţa de a avea un mij- 
locitor; Dumnezeu este deci instituit ca atare.) Căci tocmai 
am văzut * * că Descartes spune despre Dumnezeu că este ade- 
vărul reprezentării ; în măsura în care gîndesc just, consecvent, 
gîndirii mele îi corespunde ceva real; legătura între gîndire şi 
realitate este Dumnezeu. Dumnezeu este identitatea desă- 
vîrşită a celor două contrarii ; aici avem unitatea ideii, a con- 
ceptului cu realul. (Ideea spinozistă scoate apoi acest lucru în 
evidență în momentele lui ulterioare.) Aceasta este adevărat : 
în lucrurile finite această identitate este necompletă. Numai că, 


* De methodo, V, p. 29 (pp. 173—174). 
** Vezi mai sus, pp. 352—353. 

la Descartes, forma este nepotrivită, în sensul că : «) ar exista 
două lucruri : gîndirea (sufletul) şi corpul ; 6) că Dumnezeu apare 
ca un al treilea lucru, în afara celorlalte două, Dumnezeu nu 
este conceptul unității [acestora] şi cele două părți nu sînt 
ele însele concept. Însă nu trebuie să uităm că, după Descartes, 
sufletul şi corpul sînt substanţe create. Aceasta aparţine re- 
prezentării : creația nu este gînd determinat. Reducerea la 
gînd a făcut-o apoi Spinoza. 


2. SPINOZA 


Filozofia lui Descartes a luat foarte numeroase întorsături 
nespeculative ; lui i se rataşază nemijlocit Spinoza, care 
a dus consecvenţa pînă la capăt. Spinoza a studiat mai cu 
seamă filozofia carteziană şi a vorbit în terminologia acesteia. 
Prima scriere a lui Spinoza este intitulată Principiile lui 
Descartes. Filozofia lui Spinoza se raportă la filozofia lui Des- 
cartes numai ca o elaborare consecventă, ca o desăvîrșire a 
principiului cartezian. — Pentru Spinoza, sufletul şi corpul, gîndi- 
rea și fiinţa încetează să fie fiecare un lucru ființînd pentru 
sine. Benedict Spinoza a înlăturat complet dualismul prezent 
în sistemullui Descartes ; l-a înlăturat, ca evreu ce era. Această 
unitate adîncă a filozofiei lui, așa cum și-a găsit expresie 
în Europa spiritul, infinitul şi finitul, identice în Dumnezeu, 
— nu în Dumnezeu ca un al treilea, este un ecou al Orientului. 
Concepţia orientală a absolutei identități a fost în chip nemij- 
locit apropiată de modul european de gîndire, și mai precis de 
filozofarea europeană carteziană, a fost introdusă în aceasta. 

Însă în primul rînd trebuie să cercetăm condiţiile 
de viaţă ale lui Spinoza. El s-a născut dintr-o familie de 
evrei portughezi, în anul 1632, la Amsterdam; prenumele lui 
a fost Baruch, pe care el l-a schimbat însă cu numele de Be- 
nedict. În tinereţea sa a învățat la școala rabinilor. Dar a 
ajuns de timpuriu în conflict cu rabinii sinagogei căreia îi 
aparținea; aceştia erau amărîți fiindcă Spinoza se declarase 
împotriva, himerelor talmudice. Uneori lipsea de la sinagogă; 
rabinii se temeau că exemplul lui ar putea avea urmări 
rele ; îi oferiră un ajutor de o mie de fiorini pe an, dacă el se 
pune de acord cu ei și va rămîne liniștit; Spinoza a refuzat. 
Persecuţiile rabinilor merseră mai tîrziu atît de departe,- 

încît își propuseră să scape de el asasinîndu-l ; și Spinoza abia 
a scăpat de lovitura pumnalului ridicat asupra lui. Atunci el 
părăsi formal comunitatea evreiască, fără însă să treacă la 
creștinism. El se apucă atunci să studieze cu deosebirelimba latină 
şi să-l studieze pe Descartes. A şi făcut o expunere a sistemului 
acestuia, „demonstrat după metoda geometrică”, expunere care 
face parte dintre operele lui. Mai tîrziu, Spinoza scrise Tracta- 
tus theologico-politicus, scriere care îi aduse mare celebritate”. 
Există în acest tratat o învățătură despre inspiraţie, o tratare 
critică a cărților mozaice etc., făcută îndeosebi din punctul 
de vedere potrivit căruia aceste legi se mărginesc la evrei. 
Expunerile critice făcute de teologii creştini de mai tirziu, 
expuneri în care de obicei se arată că aceste cărți au fost redac- 
tate mai tîrziu, și că ele sînt în parte ulterioare captivităţii 
babilonice, — un capitol principal pentru teologii protestanți, 
capitol prin care cei mai noi se disting de cei mai vechi şi cu 
care ei au făcut multă paradă, — toate acestea se găsesc deja 
în acest tratat al lui Spinoza. 

Benedict Spinoza s-a dus mai tîrziu la Rynsburg, lîngă 
Leyden, şi a trăit foarte stimat de mulți prieteni, dar a dus o 
viaţă liniștită începînd din 1664 mai întîi în Voorburg, un sat 
lîngă Haga, apoi chiar în Haga, cîştigîndu-şi subzistenţa cu 
şlefuitul lentilelor : îl preocupa lumina. A trăit modest, a avut 
prieteni, printre care şi protectori puternici ; a refuzat numeroase 
daruri mari, oferite de prieteni bogaţi (chiar şi comandanți 
de oști). Cînd Simon de Vries a voit să-l facă moștenitorul său, 
Spinoza n-a primit, mulțumindu-se să accepte un ajutor anual 
de 300 de fiorini de la acest prieten ; partea de moştenire rămasă 
lui de la părintele său el a cedat-o surorilor sale. Spinoza a fost 
chemat şi ca profesor la Universitatea din Heidelberg de către 
principele elector Carol Ludovic al Palatinatului, principe nobil 
și liberat de prejudecățile timpului său. În actul de chemare se 
spunea că Spinoza are libertatea să învețe și să scrie, întrucât 
„principele este încredințat că Spinoza nu va abuza de ea, 
neliniștind religia oficială”. În scrisorile lui, tipărite, Spinoza 
a refuzat însă această invitaţie, cu observaţia justă că „el nu 
ştie între ce margini trebuie să fie cuprinsă acea.libertate filo- 
zofică, pentru ca să nu pară că el nelinișteşte religia oficial 


* Collectanea de vila B. de Spinoza (addita Operibus, ed. Paulus Jenae 
1802—1803, vol. II), pp. 593—604, 632—640. 

stabilită” *. A rămas în Olanda, ţară extrem de interesantă 
pentru cultura universală, ţară care a dat cea dintii în Europa 
exemplul toleranței generale, oferind multor oameni un loc 
de refugiu al libertăţii de gîndire. Oricît de hain s-au purtat 
teologii olandezi, de exemplu împotriva lui Bekker**, Voetius 
împotriva filozofiei carteziene ** *, ieşirile pline de ură ale lor 
n-au avut aici totuşi consecinţele pe care ele le-ar fi avut în 
altă ţară. 

Spinoza a murit la 21 februarie 1677, în al patruzeci şi 
patrulea an al vieţii sale, răpus de ftizie, boală de care suferea 
demult ** * * —punîndu-se oarecum deacord cu sistemul său, potri- 
vit căruia orice particularitate, orice individualitate dispare în 
substanţa unică. Opera principală a lui Spinoza, Etica, a apărut 
numai după moartea sa, editată fiind de Ludwig Mayer, medic, 
cel mai intim prieten al lui Spinoza. Etica se compune din cinci 
părţi : partea primă tratează despre Dumnezeu (De Deo); 
a doua despre natură şi originea spiritului (De natura et ori- 
gine mentis). El nu tratează aici despre natură ca întindere şi 
mişcare, ci trece de la Dumnezeu îndată la spirit, la partea 
etică. Cartea a treia vorbește despre afecte şi pasiuni (De ori- 

sm gine et natura affectuum), a patra despre forţele acestora ‘sau 
despre servitutea omenească (De servitute humana s[ive] de affec- 
tuum viribus); în sfîrşit, în cartea a cincea este vorba despre 
puterea intelectului, despre gîndire sau despre libertatea ome- 
nească (De potentia intellectus s[ive]de libertate humana)* * * * *. Con- 
silierul bisericesc şi profesorul Paulus au editat în Iena operele 
lui Spinoza ; am colaborat şi eu la această editare, avînd sarcini 
de a face confruntări cu traducerile franceze. — Oricît de mare 
fusese ura pe care Spinoza o trezise împotriva sa la rabinii săi, 
şi mai mare a fost aceea care i-a ridicat contra lui pe teologii 
creştini, şi mai cu seamă pe cei protestanți, în primul rînd din 
cauza scrierii sale Tractatus theologico-polhiticus, şi încă în mă- 
sură şi mai mare din cauza filozofiei sale, filozofie pe care noi tre- 
buie s-o cercetăm acum mai deaproape. Unpastor protestant, 


* Collectanea de vita B. de Spinoza, pp. 612—628; Spinoza, Epistol., 
LIII și LIV (Opera, ed. Paulus, vol. I), pp. 638 — 640. 
** Brucker, op. cit., vol. IV, partea a 2-a, pp. 719—720. 
*** Descartes, Meditationes, appendix, epistola ad Gisbertum Voëtium 
(vol. XI, p. 3 şi urm.). 
**** Collectanea de vita B. de Spinoza, p. 665. 
„»*** Spinoza, Opera, vol. II, pp. 1, 3 not., 33; Collectanea de vita B. de 

Colerus, a publicat o biografie a lui Spinoza; Colerus, fără 
îndoială, tună şi fulgeră împotriva lui Spinoza, ne dă însă 
informaţii destul de precise, şi cu bună-credinţă, despre condi- 
tiile de viaţă ale filozofului : astfel că de pe urma acestuia, 
au rămas numai vreo 200 de taleri; ne spune apoi ce datorii 
a avut Spinoza etc. După ce făcuse inventarul averii, bărbierul 
mai pretinse de la domnul Spinoza „cel bun la suflet” achitarea 
unor restanţe. Predicatorul, scandalizat, face la această notă 
de plată observaţia : „Dacă ar fi ştiut bărbierul cu ce fel de poamă 
avea de-a face, nu l-ar fi numit, desigur, bun la suflet” *. Sub 
portretul lui Spinoza, Colerus a scris: Signum reprobationis in 
vultu gerens* *. [Portretul ne înfăţişează] trăsăturile sumbre ale 
unui gînditor profund, trăsături de altfel blînde şi prietenoase ; 
[signum] reprobationis,: fără îndoială, dar nu semn al unei 
osînde pasive, ci al unei osîndiri active a opiniilor, a rătăcirilor 
şi a necugetatelor pasiuni ale oamenilor. 

Sistemul lui Spinoza este foarte simplu şi, în ansamblul 
lui, acest sistem este uşor de înțeles. Oarecare dificultate în 
această privinţă este cauzată de metodă, de metoda încruci- 
şată cu care Spinoza își expune gîndirile şi de scurtimea formei 
în care sînt exprimate părerile lui asupra unor puncte de vedere 
principale; sînt atinse în trecere şi nesatisfăcător probleme 
principale. 


Filozofia lui Spinoza este obiectivarea filozofiei 
carteziene în forma adevărului absolut. Gîndul simplu al idea- 
lismului spinozist este : ceea ce e adevărat este numai o unică 
substanță ale cărei atribute sînt gîndirea şi întinderea (natura) ; 
şi numai această unitate absolută este reală, este realitatea ; 
numai ea este Dumnezeu. Avem, ca la Descartes, unitatea gîn- 
dirii şi ființei, adică ceea ce conţine în sine însuși conceptul 
existenței sale. Substanţa lui Descartes, ideea carteziană are, 
fără îndoială, în conceptul ei fiinţa însăși; dar este numai 
fiinţa ca fiinţă abstractă, şi nu fiinţa ca ființă reală sau ca întin- 
dere, ci corporalități, altceva decît substanța, nu un mod al 
acesteia. Tot astfel eul este ceea ce gîndeşte, este pentru sine, 
este şi el o esență independentă. Această independență a ambelor 
extreme se suprimă pe sine în spinozism, acestea devenind 


* Collectanea de vita B. de Spinoza, pp. 642—665. 
** Buhle, op. cit., vol. III, secţiunea a 2-a, p. 515, notă (cf. Spinoza, Opera, 
«d. Paulus, vol. II, prefaţă, p. XVI). 

momente ale esenței unice, absolute. — Vedem că în această 
expresie e vorba de a înțelege ființa ca unitate de contrarii. 
Devine un interes principal acela de a nu omite opoziţia, aceasta 
nu mai trebuie lăsată la o parte, lucrul principal este mijlocirea, 
rezolvarea opoziţiei. Opoziția nu este situată în abstracţia 
finitului şi infinitului, a limitei şi a nelimitatului, ci ea este între 
gîndire și întindere. Nu spunem «ființă », căci aceasta este o 
abstracţie care nu există decît în gîndire. Gîndirea este reîn- 
toarcere în sine, identitate simplă cu sine însăşi; dar aceasta 
este ființa în general ; prin urmare, nu este greu să fie arătată 
unitatea lor. Fiinţa, luată în formă mai determinată, este 
întindere. 

Aprecierea filozofiei lui Spinoza. œ) I se reproşează 
spinozismului că este ateism: după el, Dumnezeu şi natura 
(lumea) ar fi una, nu ar fi separate; spinozismul ar 
face din natură adevărat Dumnezeu adică din Dumnezeu 
natură, încît Dumnezeu ar dispărea fiind pusă numai natura. 
Mai degrabă Spinoza nu opune unul altuia pe Dumnezeu şi 
natura, ci gîndirea şi întinderea; iar Dumnezeu este unitatea, 
substanța absolută, în care lumea, natura, mai curînd a pierit, 
a dispărut. Adversarii lui Spinoza se comportă ca şi cînd ei 
ar purta grija lui Dumnezeu, ca şi cînd pe ei i-ar durea de el. 
Dar pe cei care vorbesc împotriva lui Spinoza nu Dumnezeu 
îi interesează, ci, dimpotrivă, finitul, ei înşişi. — Există trei 
raporturi posibile între Dumnezeu şi finit (noi): 1) Finitul 
există și tot astfel numai noi existăm, iar Dumnezeu nu există ; 
aceasta este ateism. În felul acesta finitul este considerat ca 
absolut, el este substanţialul ; atunci Dumnezeu nu există. 2) 
Există numai Dumnezeu, finitul nu există cu adevărat, este 
numai fenomen, numai aparență. 3) Dumnezeu există şi existăm 
şi noi; aceasta este o unire proastă, sintetică, este o tranzacţie 
după «echitate ». Fiecare latură este tot atît de substanţială 
ca şi cealaltă, aceasta este maniera reprezentării : Dumnezeu 
are venerație, este dincolo; și tot aşa lucrurile finite au şi ele 
ființă. Rațiunea nu se poate opri la un astfel de şi, la o asemenea 
egală valabilitate. Filozofia simte deci nevoia să înțeleagă 
unitatea acestor diferențe, aşa încît diferența să nu fie lăsată 
la o parte, ci ca ea să se nască veşnic din substanţă, dar să nu 
fie împietrită în forma dualismului. Spinoza este mai presus 
de acest dualism; tot astfel este religia, cînd transformăim 
reprezentările religioase în gînduri. Dintre cele două prime 
raporturi, cel dintîi este ateismul, cînd oamenii consideră ca 

ultimă [realitate] arbitrarul voinței, deșertăciunea lor, lucrurile 
finite ale naturii. Aceasta nu este poziția lui Spinoza : Dumnezeu 
este numai substanţa unică; natura, lumea este, potrivit unei 
expresii a lui Spinoza, numai afecţiune, mod al substanţei, nu 
este ceva substanțial. Aşadar, spinozismul este acosmism. 
` Ființa lumii, ființa finită, universul, finitul nu este ceea ce e 
substanţial ; dimpotrivă, substanţial este numai Dumnezeu. 
Este adevărat tocmai contrariul a tot ce afirmă cei ce-l învino- 
văţesc pe Spinoza de ateism : la el există prea mult Dumnezeu. 
„Dacă Dumnezeu este identitatea spiritului cu natura, atunci 
natura, insul omenesc, este Dumnezeu”. Absolut just! Ei 
uită însă că ele sînt tocmai suprimate în Dumnezeu; nu pot 
uita că ei nu sînt nimic. Cei ce-l ponegresc în felul acesta pe 
Spinoza vor, prin urmare, să fie păstrat nu Dumnezeu, ci 
finitul, să fie menţinută lumea ; acestora nu le convine că fini- 
tului nu-i este îngăduit să treacă drept substanţial ;j pieirea 
lor proprie nu le vine la socoteală. 

B) În al doilea rînd: metodă demonstrativă. Aceasta 
aparține modului de cunoaştere propriu intelectului. Este metoda 
geometrică : intervin axiome, explicaţii, teoreme, definiţii. În 
timpul din urmă (Jacobi) s-a afirmat că orice demonstraţie, 
orice cunoaştere ştiinţifică duce la spinozism, acesta singur 
fiind modul consecvent al gîndirii; [demonstraţia] trebuie să 
ducă la spinozism, de aceea ea nu are în general nici o valoare, 
numai cunoaşterea nemijlocită [este valabilă]. Jacobi consi- 
deră şi el spinozismul ca ateism, luînd în considerare că Dumne- 
zeu este deosebit de lume“. Dar, dacă susţinem acest lucru, 
lumea rămîne în reprezentare ca ceva peren; or, la Spinoza 
lumea nu durează veşnic. Se poate admite că demonstrarea duce 
la spinozism, dacă înțelegem prin această demonstare numai 
modul de cunoaștere propriu intelectului. Spinoza este punet 
principal al filozofiei moderne : sau spinozism, sau nici o filo- 
zofie. Spinoza are marea propoziţie : orice determinare este o 
negaţie. * * Determinatul estefinitul ; se poate însă arăta cu pri- 
vire la orice, şi cu privire la gîndire (în opoziţie cu întinderea), 
că este ceva determinat, că ea include deci în sine o negaţie; 
esențialul ei se bazează pe negaţie. Deoârece Dumnezeu este 
numai ceea ce e pozitiv, afirmativ, tot restul este numai modifi- 
care şi nu ceva ce-ființează-în-sine-şi-pentru-sine ; astfel numai 


* Jacobi, Werke, vol. IV, secţiunea 1, pp. 55, 90, 216—223. 
** Spinoza, Epistol. L (vol. I), p. 634. 

Dumnezeu este substanţa. Deci Jacobi are dreptate. Simpla 
determinare (negația aparține formei) este un altceva față de 
determinaţia, de negativitatea, de forma absolută. Adevărata 
afirmaţie este negația formei; aceasta este forma absolută. 
Mersul lui Spinoza este just; totuşi propoziţia, luată singură 
(der einzelne Satz), este falsă, întrucît ea exprimă numai una 
din laturile negaţiei. Potrivit celeilalte laturi, negația este 
negație a negației, şi prin aceasta ea este afirmație. 

y) Principiul subiectivității, individualității, peona 
nu se găseşte apoi în spinozism, deoarece aici negația a fost 
concepută unilateral. Conştiinţa, religia se revoltă împotriva 
acestui fapt. Principiul leibnizian al individualității (în monade) 
l-a întregit pe Spinoza. Intelectul are determinații care nu se 
contrazic. Negația este determinație simplă. Negaţia negației 
este contradicție, ea neagă negația; astfel ea este afirmație, 
ea este însă şi negație în general. Această contradicție inte- 
lectul n-o poate suporta; ea este raționalul. Punctul acesta 
îi lipseşte lui Spinoza, şi aceasta este lipsa lui. Sistemul 
lui Spinoza este panteismul şi monoteismul absolut înălțat 
la nivelul gîndirii. Substanța absolută a lui Spinoza nu este 
ceva finit, nu e lumea naturală. Acest gînd, această intuiție 
este temeiul suprem, este identitatea gîndului cu extinderea. 
Avem în fața noastră două determinații, universalul, ceea-ce- 
este-în-sine-şi-pentru-sine, şi, în al doilea rînd, determinația 
particularului şi singularului, individualitatea. Or, cu privire 
la particular, la singular, nu este greu să arăţi că acesta este 
în genere ceva limitat, că în genere conceptul lui depinde de 
un altul; să arăţi că particularul, singularul este dependent și 
nu există cu adevărat pentru sine însuşi, că deci el nu este 
într-adevăr real. Referitor la ceea ce e determinat și-a formulat 
Spinoza deci propoziția: Omnis determinatio est negatio. Prin 
urmare, cu adevărat real este numai neparticularizatul, uni- 
versalul, numai acesta este substanțial. Sufletul, spiritul este 
un lucru individual şi, ca atare, este mărginit ; ceea ce face din 
el lucru individual este o negaţie, și astfel sufletul, spiritul nu 
posedă realitate adevărată. Spinoza a proclamat anume ca 
substanță absolută unitatea simplă a gîndirii în sine însăşi 

Aceasta este în ansamblul ei ideea spinozistă. Ea este ceea 
ce era la eleaţi [tó] dv*. Este concepţia orientală care și-a găsit 


* Vezi vol. I, p. 294 şi 305. 

expresie în Occident prin Spinoza mai întîi. În general trebuie 
să notăm cu privire la ea că gîndirea a trebuit să se situeze 
pe poziţia spinozismului ; această situare este începutul esen- 
tial al oricărei filozofări*. Cînd începi să filozofezi, trebuie să fii 
mai întîi spinozist. Sufletul trebuie să ți se îmbăieze în acest 
eter al substanţei unice, în care a pierit tot ceea ce a fost consi- 
derat ca adevărat. La această negare a tot ce este particular 
trebuie să fi ajuns orice filozof; ea este liberarea spiritului şi 
baza absolută a lui. Deosebirea de filozofia eleată stă numai în 
faptul că, datorită creștinismului, în lumea modernă 'este pre- 
zentă în spirit individualitatea concretă. Dată fiind această 
infinită exigenţă a concretului integral, substanța acum nu este 
determinată ca fiind în sine concretă. Deoarece astfel concretul 
nu se află în conţinutul substanţei, el revine, aşadar, numai 
gîndirii reflexive; şi abia din opoziţiile infinite ale acesteia 
din urmă rezultă acea unitate. Despre substanță ca atare nu 
mai este nimic de adăugat ; nu se poate vorbi decît despre filo- 
zofarea referitoare la ea şi despre opoziţiile suprimate într-însa. 
Ceea ce creează aici deosebiri este doar felul opoziţiilor 
care se suprimă în ea. Spinoza n-a dovedit acest lucru nici pe 
departe în măsura în care s-au străduit anticii s-o facă. 

Ideea aceasta spinozistă trebuie acceptată ca adevărată, 
ca întemeiată. Substanţa absolută este adevărul, dar ea încă 
nu este tot adevărul; ea trebuie gîndită totodată ca activă în 
sine, ca vie, şi tocmai prin aceasta ea trebuie să se determine 
ca spirit. Substanţa spinozistă este determinaţia universală, 
şi deci cea abstractă; putem spune că ea este baza spiritului, 
dar nu ca fiind terenul care rămîne solid, absolut la fund, ci 
ca unitatea abstractă, care este spiritul în sine însuși. Or, dacă 
ne oprim la această substanţă, nu ajungem la nici o dezvoltare, 
la nici o spiritualitate, la nici o activitate. Filozofia lui Spinoza 
este numai o filozofie a substanţei rigide, care încă nu e spirit ; 
nu ne aflăm la noi înșine. Aici Dumnezeu nu este spirit, fiindcă 
el nu este trinitatea. Substanța rămîne în starea ei de rigidi- 
tate, de împietrire, fără a fi «izvorirea » băhmiană. Diferitele 
determinaţii în formă de determinaţii ale intelectului nu sînt 
spiritele izvoarelor bâhmiene care conlucrează şi se contopesc 
unul cu altul**. În substanţa unică doar se întorc înapoi toate 
deosebirile şi determinaţiile lucrurilor și ale conștiinței ; astfel, 


* vezi vol. I, p. 165. 
** Vezi mai sus, pp. 310—312. 

am putea spune că în sistemul lui Spinoza totul este aruncat 
în acest abis al nimicirii. Dar nu iese nimic afară; iar particu- 
larul despre care vorbeşte Spinoza este doar găsit ca dat în 
prealabil, luat din reprezentare, fără ca să fie justificat. Dacă 
urma să fie justificat, Spinoza ar fi trebuit să-l deducă, să-l 
deriveze din substanța sa; aceasta nu se deschide; aceasta 
ar fi viaţa, spiritualitatea. Ceea ce se întîmplă cu particularul 
este doar faptul că el nu e decît modificare a substanţei absolute, 
în el însuşi el nu este nimic real. Operația ce se face asupra lui 
este numai aceea de a-l despuia de determinaţia sa, de parti- 
cularitatea sa și de a-l arunca înapoi în sînul substanței unice 
şi absolute. — Acest lucru este ceea ce nemulțumește la Spinoza. 
Diferența există în mod exterior, rămîne exterioară. nu înțe- 
legem nimic din ea. La Leibniz vom constata contrariul, vom 
vedea individualitatea transformată în principiu ; încît sistemul 
spinozist este astfel întregit în mod exterior de Leibniz. Ceea ce 
e grandios în modul de a gîndi al lui Spinoza este putinţa de a 
renunța la tot ce e determinat, particular, și de a se raporta 
numai la Unu, de a ține seama numai de acesta. Acesta este un 
gînd măreț, dar care nu trebuie să fie decît baza oricărei concepții 
adevărate. Căci el înseamnă lipsă rigidă de mișcare, a cărui 
unică activitate este să arunce totul în abisul substanţei, în 
care dispar toate (dahinschwindel), unde se prăpădește tot ce 
este viu; însuși Spinoza a murit mistuit de ftizie (Schwind- 
sucht). Acestea sînt elementele generale. 

Trebuie să fie menţionate şi cîteva determinaţii mai precise. 
Metoda întrebuințată de Spinoza în expunerea filozofiei sale 
este cea geometrică, de care face uz şi Descartes, metoda lui 
Euclid, considerată, din cauza evidenţei ei matematice, ca cea 
mai excelentă ; dar ea este inutilizabilă cînd e vorba de conținut 
speculativ, fiind la locul ei numai în ştiinţele finite ale intelec- 
tului. Aici pare a fi vorba numai de o lipsă proprie formei exte- 
rioare, însă este vorba de o lipsă fundamentală. În metoda lui 
matematic-demonstrativă Spinoza pleacă de la definiţii ; acestea 
se referă la determinaţii generale; iar acestea sînt direct recep- 
tate, sînt pre-supuse, nu sînt deduse; el nu ştie cum ajunge la 
ele. Momentele esenţiale ale sistemului sînt deja conținute în 
întregime în ceea ce e dat în prealabil în definiţii, definiţii la 
care trebuie doar să fie reduse toate celelalte argumente. Dar 
de unde sînt luate aceste categorii care se înfățișează aici ca 
definiţii? Le găsim în noi, în cultura noastră științifică, În 
consecință, existența intelectului, a voinţei, a întinderii nu este 

derivată din substanţa infinită; ci se vorbește pur și simplu 
de-a dreptul în aceste determinaţții. Şi lucrul acesta este cu 
totul natural, deoarece Unul este aceea în care toate merg 
spre a dispare în el, dar din care nimic nu iese. 


1. Spinoza începe cu definiţii; trebuie reţinut din 
ele următoarele: 

a. Prima definiție a lui Spinoza este cauza de 
sine. El spune: „Înţeleg prin cauza de sine (causam sui) 
acel ceva a cărui esență” (adică concept) „cuprinde în sine 
existenţa, sau ceea ce nu poate fi conceput altfel decît ca existînd”*. 
Unitatea gîndului şi a existenței este stabilită îndată, de la 
început (esența este generalul, gîndul); de această unitate va 
fi veşnic vorba. Causa sui este o expresie importantă. Efectul 
este opus cauzei. Cauza de sine însuşi este cauza care acţionează, 
care separă un altceva ; dar ceea ce ea produce este ea însăși. 
În procesul producerii, ea suprimă în același timp diferența ; 
punerea de sine însuşi ca punere a unui altul este degradare 
(Abfall), şi, în acelaşi timp, negarea acestei pierderi. Acesta 
este un concept cu totul speculativ. Noi ne reprezentăm cauza 
producînd ceva şi ne reprezentăm efectul ca fiind altceva decât 
cauza. Aici, dimpotrivă, ieşirea cauzei din sine este nemijlocit 
suprimată, cauza de sine se produce numai pe sine însăşi ; acesta 
este un concept fundamental în orice este speculativ. Aceasta 
este cauza infinită, în care cauza și efectul sînt identice. Dacă 
Spinoza ar fi dezvoltat mai mult ceea ce rezidă în causa sui, 
substanţa lui n-ar fi rigidă. 

b. A doua definiţie este aceea a finitului. ,„,Finit 
este ceea ce este limitat prin altceva de acelaşi gen”. Căci el 
are în acest altceva o limită, aici el nu există; ceea ce există 
aici e altceva. Însă acest altceva trebuie să fie de acelaşi gen. 
Fiindcă cele ce vor să se mărginească unele pe altele, pentru 
a se putea mărgini, trebuie să aibă o graniţă, și deci atingere, 
trebuie să aibă relaţie unele cu altele; adică să fie de acelaşi 
gen, să se găsească pe acelaşi teren, să aibă o sferă comună. 
Aceasta este latura afirmativă a limitei. „Prin urmare, gîndul 
este limitat de un alt gînd, corpul de un alt corp; dar gîndul 
nu este limitat de corp și nici corpul de gînd'**. Am văzut 
acest lucru la Descartes : gîndul este pentru sine totalitate şi 


* Ethices, p. 1, definit. I (vol. 1I), p. 35. 
** Ibidem, definit. II, p. 35. 

tot așa şi întinderea; gîndirea şi întinderea n-au nimic de-a 
face una cu alta, ele nu se limitează una pe alta, fiecare din 
ele este ceea ce e închis în sine. Relaţie cu altceva înseamnă 
limită. 

c. A treia definiție este aceea a substanţei. 
„Înţeleg prin substanţă ceea ce există în sine și este conceput 
prin sine, adică ceva al cărui concept nu are nevoie de conceptul 
unui alt lucru, concept de la care să fie format (a quo formari 
debeat)* ; — nu are nevoie de altceva, altfel ar fi finit, accidental. 
— Ceea ce are nevoie de altceva pentru a fi înțeles nu este inde- 
pendent, ci este dependent de acest altceva. 


d. A patra definiție. Al doilea [moment] al substanţei 
îl constituie atributele; acestea aparţin substanței. 
„Înţeleg prin atribut ceea ce intelectul percepe din substanţă 
ca fiind ceea ce constituie esența substanței”* *, şi numai această 
esență este adevărată la Spinoza. Aceasta este o mare deter- 
minație ; fără îndoială atributul este determinaţie, dar totali- 
tate. Spinoza are numai două atribute : gîndire şi întindere. 
Intelectul le concepe ca fiind esența substanţei ; esența nu este 
superioară substanţei, ci substanța este esență numai în con- 
siderarea intelectului. Această considerare este în afara sub- 
stanţei ; aceasta poate fi considerată în două feluri : ca întindere 
şi ca gîndire. Fiecare dintre acestea este totalitate, este întregul 
conţinut al substanței, dar numai într-o singură formă ; tocmai 
de aceea ambele laturi sînt în sine identice, infinite. Aceasta 
este adevărata împlinire. În atribut intelectul sesizează întrega 
substanţă. Însă unde trece substanţa în atribut nu ni se spune. 


e. A cincea definiție. A treia [determinaţie] este 
modul. „Înţeleg prin mod afecțiunile substanţei, adică ceea 
ce este în altceva, prin mijlocirea căruia el și este înţeles”***. 
— Prin urmare, substanța este înțeleasă prin sine ; atributul 
nu este ceea ce e format prin sine însuşi, ci el are o relaţie cu 
intelectul înțelegător, dar întrucît acesta sesizează esenţa ; în 
sfîrșit, modul este ceea ce nu e sesizat ca esenţă, ci prin și în 
altceva. — Aceste trei momente Spinoza n-ar fi trebuit doar 
să le înfăţișeze, aşa ca concepte, ci ar fi trebuit să le deducă. 
— Ultimele trei determinaţii sînt deosebit de importante ; ele 
corespund determinaţiilor pe care noi le distingem în chip mai 

* Ethices, p. I definit. III. 


** Ibidem, definit. IV. 
*** Ibidem, definit, V, p. 35. 

precis sub denumirile de universal, particular şi singular. Ele 
nu trebuie însă să fie luate ca formale, ci în sensul lor concret, 
adevărat. Universalul concret este substanța; particularul 
concret este genul concret. Tatăl şi Fiul sînt astfel întruchi- 
päri particulare, dar fiecare conţine întreaga natură a lui 
Dumnezeu (numai că într-o formă particulară). Modul este 
singularul, finitul ca atare, care intră în legătură exterioară 
cu altceva. Astfel la Spinoza avem o coboriîre ; modul este ceea 
ce s-a veştejit. Defectul lui Spinoza este că el concepe al treilea 
[moment] numai ca mod, ca singularitate rea. Adevărata singu- 
laritate, individualitate, adevărata subiectivitate nu este numai 
îndepărtare de universal, numai ceea ce e absolut determinat, 
ci ca absolut determinată, ea este ceea-ce-fiinţează-pentru- 
sine, ceea ce se autodetermină. Subiectivul este astfel şi reîn- 
toarcere la universal; singularul este ceea-ce-ființează la sine 
însuşi, şi deci este universalul. Reîntoarcerea constă în faptul 
că singularul este în el însuşi universalul ; Spinoza n-a înaintat 
pînă la această reîntoarcere. Substanțţialitatea rigidă este la el 
ultimul cuvînt, şi nu forma infinită ; pe aceasta el n-a cunoscut-o. 
Avem totdeauna această gîndire din fața căreia dispare deter- 
minaţia. 

f. În al șaselea rînd, importantă mai este şi 
definiția infinitului. Infinitul are sens dublu, după cum 
înseamnă infinit de mulţi, ori infinit în sine şi pentru sine. 
;„Despre ceea ce este infinit în genul său (în suo genere în finitum) 
se pot nega infinit de multe atribute. Infinitul absolut este 
acela în a cărui esență intră tot ceea ce exprimă o esenţă şi el 
nu conţine nici o negaţie” *. Dumnezeu este ființa absolut 
infinită ; infinitul este autoafirmare. 

Mai departe, Spinoza distinge infinitul imaginaţiei (înfi- 
nitum imaginationis) şi infinitul gîndirii (infinitum intellectus, 
infinitum actu). Cei mai mulți oameni ajung numai la infinitul 
imaginației ; acesta este infinitul rău, cînd spunem: „şi aşa 
mai departe, la infinit”; de exemplu, infinitatea spaţiului, 
trecerea de la stea la stea oamenii o socotesc sublimă, și tot 
astfel în ce priveşte timpul. Seriile infinite ale membrelor în 
matematică sînt acelaşi infinit rău. Cînd o fracţie este înfăţi- 
şată ca fracţie zecimală, avem infinit rău. 1/7 este adevăratul 


* Ethices, I, definit. VI, explicat. p. 36. 

infinit, nedefectuos. Seria infinită este nedesăviîrşită; conți- 
nutul anume este totdeauna limitat. Aceasta este însă infini - 
tatea pe care o avem în fața ochilor noştri, atunci cînd se vor- 
beşte de infinitate ; şi chiar dacă ar fi ea considerată sublimă, 
ea nu este ceva prezent, trece totdeauna dincolo, în negativ, 
nu există actu. Infinitatea filozofică, ceea ce este infinit, actu 
este autoafirmare ; infinitul intelectului Spinoza îl numeşte 
afirmaţia absolută. Foarte just! Numai că el l-ar fi putut 

383 exprima mai bine spunînd : „infinitul intelectului este negația 
negaţiei”?. — Pentru a lămuri lucrurile, Spinoza aduce aici şi 
exemple geometrice pentru conceptul de infinitate ; în ale sale 
operibus postumis el aduce ca exemplu o figură ca imagine a 
acestei infinităţi (această figură se află şi în fruntea Eticii sale). 
Ne prezintă două cercuri unul din ele cuprins în celălalt, fără 
să fie însă concentrice. Suprafaţa cuprinsă între cele două cercuri 
nu poate fi indicată, nu este exprimabilă printr-un raport 
determinat, nu e comensurabilă; dacă vreau s-o determin, 
trebuie să înaintez la infinit, — avem o serie infinită. Aceasta 
înseamnă acel «dincolo », totdeauna nedesăvîrșită, împovărată 
cu negaţie ; și totuşi acest infinit rău este încheiat, limitat, 
afirmativ, dat în amintita suprafață. Prin urmare, afirmativul 
este, o negație a negației; duplex negatio afirmat, potrivit 
cunoscutei reguli gramaticale. Spaţiul dintre cele două 
cercuri este un spaţiu încheiat, el este real, nu e unilateral; 
şi totuşi determinaţia acestui spațiu nu poate fi indicată precis 
numericește. Determinarea nu epuizează spațiul însuşi; şi 
totuşi acesta este dat [actu]. Sau, o linie, o linie limitată constă 
din infinit de multe puncte, și este totuşi dată, este determinată. 
Infinitul trebuie să fie reprezentat ca dat în chip efectiv. Astfel 
conceptul cauzei de sine este o infinitate adevărată. Îndată 
ce cauza are un altceva în faţa ei, efectul, avem prezentă fini- 
tatea ; dar aici acest altceva este în acelaşi timp suprimat, 
este tot cauza însăşi. 

g. A şaptea definiţie. Deci „Dumnezeu este ființa 
absolut infinită, adică substanţa constituită dintr-o infinitate 
de atribute care exprimă fiecare o esenţialitate (essentiam) 
eternă şi infinită”**. Infinitul este nedeterminatul, multipli- 
citatea infinită, nedeterminată. Ulterior la Spinoza intervin 
numai două atribute.— 


* Ethices, p. 1, epistol. XXIX, pp. 526—532. 
**. Ibidem, p. I, definit. VI, p. 35. 

Toată filozofia lui Spinoza este cuprinsă în aceste definiții ; 384 
acestea sînt însă determinări generale şi deci, în ansamblul 
lor, formale. Neajunsul constă aici în faptul că Spinoza începe 
cu definiţii. În matematică lucrul acesta este socotit valabil, 
definițiile sînt presupoziţii : punctul, linia sînt pre-supuse. În 
filozofie, conţinutul trebuie cunoscut ca fiind adevărul în sine 
şi pentru sine. În mod provizoriu putem admite justeţea defi- 
niţiei nominale, încît cuvîntul „,substanță”” să corespundă 
reprezentării pe care o indică reprezentarea. Alta este problema 
dacă acest conţinut e adevărat în și pentru sine. Cînd e vorba 
de propoziţii geometrice, nu ne punem nici decum o astfel de 
întrebare. Însă în considerarea filozofică acesta este lucrul 
principal. Spinoza nu l-a făcut. El a formulat definiţii care 
lămuresc aceste gînduri simple, le înfățișează ca pe ceva con- 
cret. Dar necesar ar fi fost să se cerceteze dacă conținutul despre 
care e vorba, este adevărat. În aparenţă, ne este dată numai 
explicarea cuvintelor, dar conţinutul care se găsește în ele 
este luat ca valabil. Orice alt conţinut este redus la acesta: 
astfel, el este demonstrat. De primul conținut depind însă 
toate celelalte conținuturi (£2fprnra la Aristotel). „Atributul 
este ceea ce gîndeşte intelectul despre Dumnezeu”. De unde 
provine intelectul (exterior față de Dumnezeu) care face 
această considerare ? Astfel, totul intră numai, nu iese afară: 
determinaţiile nu sînt dezvoltate din substanţă, ea nu se decide 
să aibă aceste atribute. 


2. Continuarea, după aceste definiţii, este formată din 
teoreme, din propoziţii. Spinoza demonstrează multe lucruri. 
Lucrul principal e ste că, plecînd de la aceste noţiuni, Spinoza 
demonstrează că nu există decît o unică substanţă, Dumnezeu. 
Calea este simplă, o demonstraţie foarte formală. 

a. „Propoziția a cincea: Nu pot exista două sau 
mai multe substanțe de aceeaşi natură sau avînd 
acelaşi atribut”. Acest lucru este cuprins deja în definiţii. 
Demonstrarea lui este chin obositor și inutil. „Dacă ar exista sss 
mai multe (substanţe cu acelaşi atribut), ele ar trebui să se 
deosebească una de alta sau prin diversitatea atributelor, sau 
prin diversitatea afecţiunilor lor” (a modurilor). Deoarece : a) 
tocmai atributele sînt ceea ce intelectul concepe ca fiind esența ; 
conceptul acestui atribut este tocmai o esenţă. „Dacă sub- 
stanţele se deosebesc una de alta prin atributele lor, ar trebui 
admisă nemijlocit propoziţia că nu există decît o singură sub- 


29 — c. 4738 

stanță avînd același atribut”. Fiindcă tocmai substanța este 
esența, conceptul acestui atribut, determinat în sine, nu prin 
altceva. f) „lar dacă ele s-ar deosebi una de alta prin diversi- 
tatea afecţiunilor, cum substanţa este anterioară prin natura ei 
(prior est natura) afecţiunilor sale, ea nu va putea fi concepută 
ca distinctă de altă substanţă (non poterit concipi ab alia dis- 
tingui) dacă se face abstracţie de afecțiunile ei (depositis ergo 
affectionibus), şi ea este considerată în sine însăși, adică în 
adevărul ei (în se, h.e. vere considerata). 

b. „Propoziția a opta : Orice (omnis) substanţă este cu 
necesitate i n finită, deoarece altfel ea ar trebui să fie märgi- 
nită de o alta de același gen ; deci ar exista atunci două substanțe 
cu același atribut, ceea ce este contrar propoziției a cincea" *. 

„Fiecare atribut trebuie înțeles prin sine”, — felul deter- 
minat de a fi reflectat în sine. — „Fiindcă atributul este ceea 
ce concepe intelectul ca constituind esența substanței, de aceea 
atributul trebuie să fie conceput prin sine”. Căci substanța 
este ceea ce este conceput prin sine (vezi definiția a treia). 
— „De aceea, nu este îngăduit să conchidem din 'pluralitatea, 
atributelor la pluralitatea substanţelor ; căci fiecare atribut 
este conceput pentru sine, fără trecere la alt atribut” *** — nu 
este mărginit de alt atribu.. 

c. „Substanța este indivizibilă. — «) Dacă părţile 
şi-ar păstra natura de substanţă, ar exista mai multe substanțe 
de aceeaşi natură, ceea ce este contrar propoziției a cincea. 6) 
Dacă nu [şi-ar păstra natura de substanţă], atunci substanța 
infinită ar înceta de a mai exista, ceea ce este absurd”'***. 


d. „Propoziția a patrusprezecea : În afară de Dumnezeu 
nu poate exista și nici nu poate fi concepută nici o substanță, 
Deoarece Dumnezeu este fiinţa absolut infinită, cu privire la 
care nu poate fi negat nici un atribut, care exprimă esenţa 
substanţei, şi, cum el există cu necesitate: dacă ar exista o 
substanță în afară de Dumnezeu, ea ar trebui să fie explicată”? 
(concepută) „printr-un atribut oarecare al lui Dumnezeu”. 
Prin urmare, substanța nu şi-ar avea propria sa esenţialitate, 
ci ar avea-o pe aceea a lui Dumnezeu; prin urmare ea n-ar fi 
substanță. Sau, dacă totuşi ea ar urma să fie substanţă, „ar 


* Ethices, p. I, propos. V, pp. 37—38. 

** Ibidem, propos. VIII, pp. 38—39. 
*** Ibidem, propos. X şi schol., pp. 41—42. 
**** Ibidem, propos. XIII, p. 45. 


DIVIZIUNEA I 451 


trebui să poată exista două substanţe cu același atribut, ceea 
ce, potrivit propoziției a V-a, este absurd. — De aici urmează 
că lucrul extins (res extensa) și lucrul cugetător (res cogitans)“ 
nu sînt substanţe, ci sînt „sau atribute ale lui Dumnezeu, sau 
afecțiuni ale atributelor lui”? *. — Cu aceste argumente şi cu 
altele asemănătoare nu este mare lucru de făcut. 

„Propoziția a cincisprezecea: Tot ce există, există în 
Dumnezeu și fără Dumnezeu nu poate nici exista, nici nu poate 
fi conceput” **. 

„A şaisprezecea propoziție: Din necesitatea naturii divine 
trebuie să decurgă într-o infinitate de moduri o infinitate de 
lucruri, adică tot ceea ce poate cădea sub intelectul infinit. — 
Dumnezeu este deci cauza tuturor lucrurilor”? ***. — Toate 
acestea sînt cuprinse deja în definițiile inițiale. Luate acestea 
ca bază, toate cele de mai sus decurg din ele în chip necesar. — 
Lucrul cel mai dificil la Spinoza este să sesizezi în distincțiile se 
la care ajunge el, în ceea ce este determinat, relaţia acestui 
determinat cu Dumnezeu, așa că acest determinat să mai fie 
păstrat ****. 

Lucrul principal este faptul că Spinoza spune că Dumnezeu, 
substanța, constă din atribute infinite. Or, cît priveşte această 
metodă, atributele infinite ale lui Dumnezeu ar putea fi luate 
mai întîi drept infinit de multe. Lucrurile însă nu se petrec 
astfel: Spinoza cunoaşte şi vorbeşte, dimpotrivă, numai de 
două atribute. „Absolut infinit”? adică pozitiv, după Spinoza, — 
întocmai cum un cerc este în sine infinitate desăvîrşită, pre- 
zentă. Gîndirea și întinderea sînt cele două atribute pe care 
Spinoza le atribuie lui Dumnezeu : „Dumnezeu este un lucru 
cugetător (res cogitans), fiindcă toate gîndurile singulare sînt 
moduri care exprimă natura lui Dumnezeu într-un fel anumit 
şi determinat. În consecință, lui Dumnezeu îi revine un atribut 
al cărui concept conține în el toate gîndurile singulare, atribut 
prin care aceste gînduri sînt înțelese. — Dumnezeu este un 


CTE SE E E] 


lucru extins (res extensa) pentru aceleaşi rațiuni i 
Dar Spinoza nu arată cum purced aceste două atribute 
din substanța unică; şi nici nu dovedeşte de ce nu pot exista 


* Elhices, T, propos. XIV şi coroll. II, p. 46. 
** Ibidem, propos. XV, p. 46. 
*** Ibidem, propos. XVI şi coroll. I, p. 51. 
**** Vezi mai jos, p. 391 și urm. 
*++** Ethices, p. II, propos. I—II, pp. 78—79. 

decît două atribute. Or, acestea sînt, ca la Descartes, gîndirea 
şi întinderea. Iar el le înfățișează în aşa fel, încît fiecare este 
pentru sine întreaga totalitate : astfel amîndouă atributele 
conţin acelaşi lucru, numai că o dată în forma gîndirii, altă 
dată în forma întinderii. Intelectul prinde aceste atribute, 
le prinde ca totalităţi; ele sînt formele în care intelectul îl 
sesizează pe Dumnezeu. — Întinderea şi gîndirea nu diferă 
însă în adevăr una de alta, ci ele se deosebesc numai în chip 
exterior ; deoarece ele sînt întreguri. Anume, atributul este 
ceea, ce prinde intelectul din esența substanței ; intelectul însă 
Spinoza îl numără numai printre afecţiuni *. Ambii termeni 
cuprind deja în sine întreaga esenţă, deosebirea lor unul de 
altul aparține numai intelectului, care, ca mod, nu posedă 
adevăr. — Faptul că nu există decît o unică substanţă este 
cuprins deja în definiția substanței; demonstrațiile sînt numai 
torturi formale, care nu fac decît să îngreuieze înțelegerea 
gîndirii lui Spinoza. 

Despre relaţia dintre gîndire şi ființă Spinoza spune: 
este acelaşi conţinut care o dată există în forma gîndirii, şi 
apoi în forma ființei. Ficcare exprimă aceeași esență, dar în 
forma pe care o aduce cu sine intelectul, forma proprie acestuia ; 
esența este Dumnezeu, ambele [gîndirea şi ființa] sînt acecaşi 
totalitate. Anume, aceeaşi substanţă, sub atributul gîndirii, 
este lumea inteligibilă ; iar sub atributul întinderii este natură ; 
natură şi gîndire, ambele exprimă aceeaşi esenţă a lui Dumne- 
zeu. Sau, cum spune Spinoza: „ordinea, sistemul lucrurilor 
naturale (ordo rerum) este aceeași cu ordinea gîndurilor (ide- 
arum)” ** ;— ele nu se determină una pe alta, sînt infinite: 
corporalul nu determină gîndul și nici invers. Substanța gîndi- 
toare şi cea întinsă nu sînt decît aceeaşi substanţă, sesizată 
cînd sub un predicat, cînd sub celălalt; este unul şi același 
sistem. „Astfel, de exemplu, cercul care există în natură și 
ideea cercului existent, idee care este şi ea în Dumnezeu, sînt 
unul şi același lucru” (sînt unul şi același conţinut) „care este 
doar explicat (explicatur) prin atribute diferite. Deci, dacă 
considerăm natura fie sub atributul întinderii, fie sub acela 
al gîndirii, sau oricare ar fi acel atribut, vom găsi una şi aceeaşi 
conexiune de cauză, adică aceeași succesiune a lucrurilor. 
Ființa formală a ideii cercului poate fi înţeleasă numai prin 


* Ethices p. I, propos. XXXI, demonstr., p. 62. 
** Ibidem, p. II, propos. VII, p. 82. 

mijlocirea unui mod al gîndirii, ca proximă cauză a ei, iar 
acesta, la rîndul lui, prin mijlocirea unui alt mod al gîndirii 
ş.a.m.d. la infinit ; astfel încît noi trebuie să-explicăm ordinea 
întregii naturi sau conexiunea cauzelor numai prin atributul 
gîndirii ; iar întrucît ele sînt considerate ca moduri ale exten- 
siunii, ordinea întregii naturi trebuie gîndită şi ea numai sub 
atributul întinderii ; şi aceasta e valabil şi în ce priveşte alte 
cauze” *. Există o unică dezvoltare absolută a substanței, 
care se înfăţişează o dată ca natură, apoi în forma gîndirii. 

Toate acestea au fost luate şi reîncălzite în următorul 
fel de a vorbi: În sine lumea cugetătoare şi lumea corporală 
sînt identice, numai în formă sînt diferite. Dar se pune aici 
întrebarea : cum ajunge intelectul să aplice aceste forme sub- 
stanței absolute? Şi de unde provin aceste forme? — Aici 
este prin urmare afirmată unitatea dintre fiinţă şi gîndire și 
unitatea dintre ființă şi întindere ; astfel încît universul gîndi- 
tor este în sine totalitatea divină, întreagă, absolută, iar univer- 
sul corporal este de asemenea aceeași totalitate. Avem astfel 
două totalităţi ; în sine, ele sînt identice, iar deosebirile sînt 
numai atribute sau determinaţii ale intelectului. Aceasta 
este reprezentarea generală ; atributele, tocmai, nu sînt nimic 
în ele înseși, nu sînt diferenţe în sine. — În termenii mai înalți, 
spunem că natura și spiritul sînt raţionale ; raţiunea nu este 
un cuvînt gol, ci înseamnă totalitate care se dezvoltă pe sine 
în sine. 

În această numai unică substanță, gîndirea şi întinderea 
sînt doar atribute. Din faptul că gîndirea şi fiinţa sînt identice 
în sine s-a căutat îndată să se conchidă la ateism: întrucît 
spiritualul nu diferă, s-a spus, de corporal, Dumnezeu este 
coborît pe treapta naturii, transformat în natură. Dar Spinoza 
nu afirmă nicidecum că Dumnezeu ar fi identic cu natura, 
ci susține că gîndirea este identică cu natura. Iar Dumnezeu 
este tocmai unitatea gîndirii cu ființa; Dumnezeu este însăşi 
unitatea acestora, şi nu una din ele. Şi, în această unitate, 
caracterul limitat al subiectivităţii gîndirii şi al naturii a pie- 
rit ; numai Dumnezeu există, tot ce ţine de lume este lipsit de 
adevăr. Prin urmare, sistemul lui Spinoza, ar fi putut fi numit 
mai just acosmism. 

Deci fără Dumnezeu, nu poate exista nimic. Lui Dumnezeu 


A 


Spinoza îi atribuie libertate şi necesitate: ,Dumnezeu este 


* Ethices, p. II, propos. VII, schol. pp. 82—83. 

cauza absolut liberă, care nu este determinată de nimic alt- 
ceva ; căci el există numai prin necesitatea naturii sale. Nu 
există nici o cauză care, din afara lui, sau din interiorul lui, l-ar 
incita să acționeze, în afară de perfecțiunea naturii sale. Acţi- 
unea lui decurge în chip necesar şi veşnic din legile naturii 
sale ; ceea ce decurge din natura absolută a lui Dumnezeu, 
din atributele lui, este veşnic, întocmai cum din natura triun- 
ghiului decurge din eternitate şi în eternitate că cele trei un- 
ghiuri ale lui sînt egale cu două unghiuri drepte”. Fiinţa lui 
este puterea lui absolută; actu şi potentia, gîndire şi fiinţă, 
sînt una. Dumnezeu nu ar avea alte gînduri pe care să nu le 
fi putut crea. „Esența lui şi existența lui sînt identice, sînt 
adevărul”. Spinoza se opreşte însă la acest universal : Dumne- 
zeu nu este determinat de scopuri ; scopurile particulare, gîn- 
durile anterioare ființării etc. sînt suprimate *. „Voința 
nu este cauză liberă, ci numai necesară, numai un mod; 
aşadar, ea este determinată de un alt mod'**. — ,,Dum- 
nezeu nu acţionează potrivit unor cauze finale (sub ratione 
boni). Cei ce susţin contrariul par a afirma ceva în afara lui 
Dumnezeu, ceva ce nu depinde de Dumnezeu, la care priveşte 
Dumnezeu în acţiunea sa ca la o ţintă. Dacă astfel este înţe- 
les acest lucru, atunci Dumnezeu nu este cauză liberă, ci e 
supus destinului. Tot atît de nepotrivit este să supui totul 
arbitrarului divin, unei voințe indiferente a lui Dumnezeu”. 
Dumnezeu este determinat numai de natura sa ***. Activi- 
tatea lui Dumnezeu este astfel puterea lui (potentia), şi aceasta 
este necesitatea. El este putere absolută, în opoziţie cu înţe - 
lepeiunea, care își pune scopuri determinate şi deci limitări: 
Ceea ce trebuie notat ca deosebit de specific este faptul că 
Spinoza spune că orice determinare este o negare. În conse- 
cinţă, este tot ceva finit, dacă Dumnezeu e cauza lumii ; fiindcă 
lumea este aici afirmată ca fiind altceva, alături de Dum- 
nezeu. 

„Dumnezeu este cauza imanentă și nu tranzitivă (tran- 
siens) ****, adică exterioară. — ,,Un lucru care este determinat 
să acţioneze a fost determinat la aceasta în chip necesar de 


* Ethices, p. I, propos. XVII, coroll. I— II şi schol., pp. 51—54; propos. 
XX și coroll. I, pp. 55—56; propos. XXI, pp. 56—57. 
** Ibidem, propos. XXXII, p. 63. 
*** Ibidem, propos. XXXIII, schol. II, pp. 67—68. 
**** Ibidem, propos. XVIII, p. 54. 

Dumnezeu, dat fiind faptul că Dumnezeu este cauza; şi cel 
care a fost astfel determinat nu se poate face el însuşi pe sine 
nedeterminat” * — „În natură nu există nimic contingent” **. 

e. Trecerea lui Spinoza la lucrurile singulare, 
cu deosebire la conştiinţa de sine, libertatea eului. El nu aduce 
nici o demonstraţie din conceptul de substanță absolută. 
Despre individual, Spinoza se exprimă în aşa fel, încît avem 
de-a face cu reducerea tuturor lucrurilor, a tuturor limitări- 
lor la substanță, mai mult decît cu păstrarea individualului, 
— aşadar negativitate. Atributele nu sînt pentru sine, ci ele 
sînt numai felul în care intelectul prinde substanţa în deose- 
birile ei. A treia determinație o dau modurile sau afecțiunile. 
Toate deosebirile dintre lucruri aparţin exclusiv modu- 
rilor. Despre acestea Spinoza spune : în fiecare atribut există 
două moduri: repaus şi mişcare în întindere, in te- 
lect şi voinţă (intellectus eè voluntas) în gîndire ***. 
Singularul ca atare aparţine acestor moduri; ele sînt ceea 
ce deosebește între ele lucrurile numite individuale. Ele sînt 
numai modificări ; ceea ce se referă la aceste deosebiri şi este 
afirmat, datorită lor, ca particular nu este nimic în sine. Orice 
modificare există numai pentru noi, în afara lui Dumnezeu; 
ea nu este în sine şi pentru sine. 

Pe acestea din urmă, adică modurile, afecțiunile, Spinoza 
le cuprinde laolaltă în natura naturata. ,, Natura naturans este 
Dumnezeu considerat ca fiind cauză liberă, întrucît el este în 
sine şi e conceput prin sine însuşi ; sau acele atribute ale sub- 
stanţei care exprimă esenţialitatea (essentiam) eternă şi infi- 
nită. Prin natura naturata înţeleg tot ce decurge din necesi- 
tatea naturii lui Dumnezeu sau din fiecare dintre atributele 
lui Dumnezeu, toate modurile atributelor divine, întrucît 
sînt considerate ca lucruri, care sînt în Dumnezeu şi care, fără 
Dumnezeu, nu pot nici exista şi nici nu pot fi concepute” ****, 
Nu decurge nimic din Dumnezeu, ci toate lucrurile se întorc 
numai înapoi în Dumnezeu, cînd se pleacă de la ele. 

Acestea sînt, aşadar, formele generale ale lui Spinoza, 
aceasta este ideea principală. Trebuie să mai amintim cîteva 
forme mai determinate. Spinoza dă definiţii nominale ale modu- 


* Ethices, p. I, propos. XXVI și XXVII, p. 59. 

** Ibidem, propos. XXIX, p. 61. 
*** Ibidem, propos. XXXII, demonstr. et coroll. II, p. 63. 
„*** Ibidem, propos. XXIX, schol., p. 61—62. 

rilor, ale intelectului, voinţei *, ale afectelor **, bucuriei, 
tristeții ***. Mai întîi găsim considerarea conștiinței. 
Trecerea, lui este extrem de simplă, sau mai curînd nu există 
o trecere, el începe direct de la mens. 

„Esenţa omului constă (essentia hominis constituitur) 
din modificări ale atributelor lui Dumnezeu”. Aceste modifi- 
cări sînt numai ceva în legătură cu intelectul nostru. „Aşadar 
cînd spunem că spiritul omenesc percepe cutare 
ori cutare lucru, nu spunem nimic altceva decît că Dumnezeu, 
nu întrucît este infinit, ci întrucît este explicat prin ideea 


“apiritului uman, are cutare sau cutare idee. Și, cînd spunem că 


Dumnezeu are cutare ori cutare idee, nu numai întrucît el 
constituie ideea spiritului omenesc, ci întrucît el are o dată 
cu spiritul omenesc ideea unui alt lucru, atunci spunem că: 
spiritul uman percepe lucrul parţial sau în chip neadecvat” ****. 
Adevărul este ceea ce e adecvat *****. Cînd conţinutul este 
pus în forma spiritului omenesc, aceasta este percepţie a omu- 
lui, care e modificare a lui Dumnezeu ; aşadar tot ceea ce dis- 
tingem noi ca ființînd este numai mod. Tot ce e particular 
este sesizare prin intelectul exterior. Bayle ridiculizează 
acest lucru, trăgînd concluzia că Dumnezeu, modificat ca turc, 


CEEE E E 


şi ca austriac, duce război prin aceştia cu sine ` 

„Tot ce se găseşte (contingit) în obiectul ideii, care constituie 
spiritul omenesc, trebuie să fie perceput de acest spirit, adică 
trebuie să existe cu necesitate în spirit o idee despre acest lucru. 
Adică, dacă obiectul ideii care constituie spiritul omenesc 
este corpul, atunci nimic nu se poate întîmpla în corp fără. 
să fie perceput de spirit” *******. 

Relaţia dintre gîndire şi întindere în conștiința omenească 
Spinoza o consideră astfel: „,Obiectul” — mai bine obiecti- 
vul — „ideii care constituie spiritul uman este corpul, adică 
un anumit mod existent (certus modus) al întinderii. — Altfel 
ideile afecţiunilor corpului n-ar fi în Dumnezeu, întrucît el 
constituie spiritul nostru, ci întrucît el constituie ideea unui 


* Ethices, p. I, propos. XXX—XXXII, pp. 62—63. 
** Ibidem, p. III, defin. III, E: 132. 
*** Ibidem, prop. XI, schol., p. 141. 
**** Ibidem, p. Il, propos. ši demonst. şi coroll., pp. 86— 87. 
„»*** Ibidem, defin. IV, pp. 77—78. 
**+s** Dictionnaire historique -et critique (ed. 1740, vol. IV), articolul 
Spinosa, p. 261, nota N, nr. IV. 
ENON Ethices, p. II, propos. XII, pe- 87—88. 

alt lucru ; adică ideile afecţiunilor corpului nostru n-ar fi în 
spiritul nostru” *. Ceea ce încurcă înțelegerea sistemului 
lui Spinoza este: a) identitatea absolută dintre gîndire şi 
ființă; 6) absoluta indiferență a acestora una față de alta, 
fiindcă fiecare dintre ele explicitează întreaga esenţă a lui 
Dumnezeu. Unitatea corpului cu conștiința constă în faptul 
că ele sînt o unică substanţă ; ca individ singular, un mod par- 
ticular al existenței. Substanța este substanța absolută : indi- 
vidul este un mod al ei; care ca conştiinţă este reprezentarea 
determinaţiilor corpului, adică felului în care este afectat 
corpul de lucrurile exterioare **. „Spiritul se cunoaște pe 
sine însuşi numai întrucît percepe ideile afecțiunilor corpului” * ** 
— el are numai ideea afecţiunilor corpului său; această idee 
este strîngere împreună, cum vom vedea îndată. — „Ideile, 
atît cele ale atributelor lui Dumnezeu cît şi cele ale lucrurilor 
singulare, nu recunosc drept cauză eficientă a lor lucrurile 
ale căror idei ele sînt sau lucrurile percepute, ci recunosc de 
cauză eficientă pe „Dumnezeu însuşi, întrucît el este lucru cuge- 
tător'** **. „De întindere este indisolubil legată gîndirea ; astfel. 
tot ce se petrece în cuprinsul întinderii, trebuie să se petreacă 
şi în conştiinţă»? *****. Aici constatăm o separare ; simpla identi- 
tate, potrivit căreia în sînul absolutului nimic nu este diferen- 
tiat, nu este mulţumitoare. 

Iudividul, singularitatea însăşi, Spinoza îl deter- 
mină astfel: „atunci cînd cîteva corpuri” — determinaţiile 
sînt negațiuni — „de aceeaşi mărime ori de mărime diferită 
sînt silite de celelalte corpuri să se alăture unele de altele (învi- 
cem încumbant), sau, dacă ele sînt mişcate cu aceeaşi viteză 
sau cu viteze diferite, să îşi comunice reciproc mișcările lor 
într-un anumit fel, spunem că acele corpuri sînt unite unele 
cu altele şi că toate compun împreună un corp unic, adică un 
individ, care se deosebeşte de ceilalți prin această uniune de 
corpuri” **** es, 

Aici sîntem la limita sistemului lui Spinoza; aici apare 
pentru noi neajunsul lui. Individuaţia, unul, este o simplă. 


* Ethices, p. II, propos. XIII, p. 88. 
** Ibidem, prop., XIII, schol., p. 89, și prop. XIV, p. 95. 
*** Ibidem, propos. XXIII,p.102: Mens se ipsam non cognoscit, nisi 
quatenus corporis affectionum ideas percipit. 
**** Ethices, propos. V, pp. 80—81. 
***** Buhle, op. cit., vol. IlI, secțiunea a 2-a, p. 524. 
****** Ethices, p. II, definit., p.92. 

compoziţie, este contrariul eului lui Böhme *: este numai 
generalitate, gîndire, nu e conștiință de sine. — Dacă, înainte 
de a considera acest lucru în raport cu ansamblul sistemului, 
îl luăm pe cealaltă latură a lui, anume de pe latura intelec- 
tului, constatăm că diferenţierea îi revine în general acestuia, 
ea nu este dedusă, ea este dată tocmai așa. Astfel, cum am 
văzut deja, „intelectul real (intellectus actu), ca şi voința, do- 
rința, iubirea, ţin de natura naturata şi nu de [natura] naturans : 
deoarece prin intelect, așa cum este el cunoscut pentru sine, 
nu înțelegem gîndirea absolută, ci numai un anumit mod al 
gîndirii, — un mod care diferă de celelalte moduri, cum sînt 
dorinţa, iubirea etc. și deci trebuie să fie înțeles prin gîndirea 
absolută, anume printr-un atribut al lui Dumnezeu, atribut 
care exprimă esența eternă şi infinită a; gîndirii; astfel încît 
intelectul nu poate exista pentru sine și nici nu poate fi con- 
ceput prin sine, asemenea celorlalte moduri ale gîndirii” **, 
adică voinţă, dorinţă etc. — Spinoza nu cunoaşte vreo ipfi- 
nitate a formei care să fie alta decît aceea a substanţei rigide. 
Este necesar să fie cunoscut Dumnezeu ca esenţă a esențelor, 
ca substanță universală, ca identitate, şi să fie totuși păstrate 
diferențele. 


Aşadar, intelectul este un mod. Mai departe, Spinoza 
spune : „Ceea ce constituie fiinţa reală (actuale) a spiritului 
omenesc (mentis humanae) nu este altceva decît ideea unui 
lucru singular” (individual) „existînd în act (actu)” *** ; — nu 

sos ideea unui lucru infinit. „Esența omului nu implică în ea nici 
o existenţă necesară; adică, potrivit ordinei naturii, un om 
oarecare poate tot atît de bine să fie, cît şi să nu fie” ****, 
Conștiinţa omenească este un mod — nu e atribut, nu apar- 
ţine esenței — şi anume, ea este un mod al atributului gîn- 
dirii** ** *. Acest mod, privit de pe latura întinderii, este un corp 
singular, ca individual, adică alcătuit din multe corpuri. Am- 
bele, conștiința şi corpul sînt o unică identitate. Însă nici cor- 
pul nu este cauză pentru conştiinţă, nici aceasta pentru corp, 
ci cauza finită este aici numai relaţia de la acelaşi la acelaşi: 
corpul este determinat de corp, reprezentarea de reprezen- 


* Comp. mai sus, p. 315—317. 
** Ethices, p. I, propos. XXXI, pp. 62—63. 
*** Ibidem, p. II, propos. XI, p. 86. 
**** Ibidem, axiom. I, p. 78. 
**+*++*+ Ibidem, propos. XI, demonstr., pp. 86—87; prop. X, p. 85. 

tare *. Tot ce este în conştiinţă, este şi în întindere (corp), 
şi tot ce este în întindere, este și în conştiinţă. ,Nici corpul 
nu poate determina spiritul să gîndească, nici spiritul nu poate 
determina corpul să se miște, sau să rămînă în repaus, nici la 
vreun alt fel de a fi. — Deoarece toate modurile gîndirii au 
drept cauză pe Dumnezeu întrucît este res cogitans, şi nu întru- 
cît el se explică prin alt atribut. Deci ceea ce determină spiri- 
tul să gîndească este un mod al gîndirii și nu al întinderii. 
Mişcarea şi repaosul corpului trebuie să vie pe la alt corp” **.— 

Buhle îi atribuie lui Spinoza reprezentări mărginite : 
„Sufletul simte în corp toate celelalte lucruri, pe care 
le percepe ca fiind în afara corpului său, şi el nu le percepe 
decît prin mijlocirea conceptelor despre însuşirile pe care le 
receptează corpul de la ele. Așadar, lucrurile despre care corpul 
nu poate recepta însuşiri nici sufletul nu le poate percepe. 
În schimb, şi sufletul poate să nu-și perceapă propriul său 
corp; sufletul nu ştie că corpul există, şi el nu se cunoaște 397 
nici pe sine însuși altfel decît prin mijlocirea însuşirilor pe care 
le receptează corpul despre lucruri ce se găsesc în afara sa și 
prin mijlocirea conceptelor despre aceste însușiri. Deoarece 
corpul este un lucru singular, determinat într-un anumit fel, 
lucru care a parvenit la existenţă numai încetul cu încetul, 
împreună cu alte lucruri şi printre alte lucruri singulare şi 
care nu se poate menţine în existență decît potrivit lor, cu 
ele şi printre ele”, — la infinit : corpul nu poate fi înțeles din 
el însuși. 

„„Conştiinţa sufletului exprimă o anumită formă deter- 
minată” (modus) „a unui concept” (ideae), „după cum con- 
ceptul însuşi exprimă o formă determinată a unui lucru indi- 
vidual. Lucrul singular însă, conceptul lui şi conceptul acestui 
concept sînt absolut unul și același ens, privit doar sub 
atribute diferite”. 

„Cum sufletul nu este altceva decît conceptul nemijlocit 
al corpului, fiind identic cu acesta, excelența sufletului nu 
poate fi niciodată nici ea alta decît este excelența corpului. 
Aptitudinile intelectului nu sînt decît aptitudinile corpului 
potrivit reprezentării corpului, şi hotărîrile voinţei, de aseme- 
menea, sînt determinări ale corpului”. | 


* Ethices, p. II, propos. VI, p. 81. 
** Ibidem, p. III, propos. II, pp. 133—134. 

„Lucrurile singulare provin din Dumnezeu în mod infinit 
şi etern” — în același timp şi o dată — „şi nu într-un fel tre- 
cător şi finit. Ele se nasc numai unele afară din altele, întrucît 
se produc şi se distrug reciproc, dar în existenţa lor veşnică 
persistă neschimbătoare”?. 

„Toate lucrurile singulare se presupun reciproc, nu poate fi 
gîndit unul fără celălalt : adică ele compun împreună un întreg 
indivizibil ; ele există într-un lucru unic, absolut indivizibil, 
infinit, şi nu există, nici nu sînt laolaltă în nici un alt fel”*.— 

Spinoza coboară la universalul substanţei prin particular — 
gîndire şi întindere — la singular (modficatio). La el se găsesc 
toate trei momentele, adică acestea sînt esenţiale în ochii lui. 
Dar modul, căruia îi aparţine singularitatea, Spinoza nu-l 
recunoaște ca ceea ce e esenţial, sau ca moment al esenței 
însăşi în esență; ci în esență acest mod dispare, adică nu este 
ridicat la nivelul conceptului. Gîndirea are numai semnifi - 
caţia universalului și nu pe aceea a conștiinței de sine. Această 
lipsă, ștergerea momentului conștiinței de sine în esență, 
este ceea ce pe de o parte revoltă atît de mult în sistemul spi- 
nozist ; deoarece el a suprimat ființarea-pentru-sine a con- 
ştiinţei omenești, a suprimat așa-numita libertate, adică tocmai 
abstracţia goală a fiinţării-pentru-sine, şi prin aceasta l-a 
deosebit pe Dumnezeu de natură şi de conştiinţa omenească, 
anume, în sine, în absolut ; pe de altă parte însă, sistemul lui 


„Spinoza prezintă particularitatea filozofic nemulțumitoare că 


tocmai negativul nu este recunoscut în sine. Gîndirea este 
ceea ce e absolut abstract, şi tocmai prin aceasta este ca nega- 
tivul absolut; aşa este ea în adevăr, însă [la Spinoza] ea 
nu este pusă ca fiind negativul absolut. - 

Diferenţierea cade în afara fiinţei absolute și în timpu- 
rile noi. ,„Absolutul”, ni se spune, „astfel privit, din această 
latură” : laturile cad deci în afara lui. De altfel, este o poziţie 
a reflexiei a se lua în considerare numai laturi, şi nimic în sine. 
Această lipsă se înfăţişează astfel: negativul este necesitatea 
cît priveşte cele diferenţiate : conceptul, negativ în sine, este 
negativul unităţii sale, este scindarea sa. În felul acesta este 
cunoscut din universalul simplu însuşi realul, scindatul, opu- 
sul ; tocmai această necesitate nu se găseşte la Spinoza. Sub- 
stanță absolută, atribut, mod, toate acestea Spinoza le face 


* Buhle, op. cit., vol. III, secţiunea a 2-a, pp. 525—528. 

să se succeadă una după alta, ca definiţii, le ia ca date, fără 
ca atributele să derive din substanţă şi modurile din atribute. 
Îndeosebi apoi nu există, cît priveşte atributele, necesitate ca 
ele să fie tocmai gîndire şi întindere. Spinoza le ia ca găsite, 


date în prealabil, aşa cum am arătat ; substanța ar avea atribute 33 


infinite. Infinit de multe ? — „,ldeea corpului cuprinde în 
sine numai aceste două, și nu exprimă altele. Corpul repre- 
zentat al ei ei este considerat sub atributul întinderii; ideea 
însăşi este modus cogitandi” *. Constatăm că ambele sînt date 
în prealabil.’ 

În infinit Spinoza a indicat mai precis decît oriunde 
conceptul conceptului. Infinitul nu este pentru Spinoza acea 
poziţie (das Setzen) şi depăşire a poziţiei care e infinitatea sen- 
sibilă, ci este infinitatea absolută, pozitivul care a terminat 
în sine o multiplicitate absolută, aici, în prezent. De exemplu, 
linia constă din infinit de multe puncte; ea este infinită; ea, 
o linie delimitată, este, pozitiv, aici, în prezent, fără « dincolo ». 
Acel « dincolo » al infinit de multelor puncte care nu sînt termi- 
nate este în ea terminat; este rechemat în unitate. Tot astfel 
şi definițiile lui Spinoza cuprind în ele infinitul; de exemplu, 
„cauza de sine” ca „acel ceva a cărui esenţă cuprinde în ea 
existența”. Conceptul şi existența sînt fiecare un «dincolo» 
al celuilalt ; însă cauză de sine, această înglobare, este tocmai 
reluarea acestui «dincolo» în unitate. Sau: „Substanța este 
ceea ce este în sine şi e conceput prin sine”, aici avem acelaşi 
lucru. Concept şi existenţă sînt în unitate ; este în sine și tot- 
odată își are conceptul în sine însăși: conceptul ei este fiinţa 
ei, iar fiinţa ei este conceptul ei. Aceasta este adevărata infi- 
nitate; ea există deci aici. Însă Spinoza nu-și dă seama de 
acest lucru, n-a recunoscut acest concept ca concept absolut, 
nu l-a exprimat astfel ca moment al esenței însăși; ci la el 
acest concept cade în afara esenței, în gîndirea esenței. 

Aşadar acest concept este prezent la Spinoza ca cunoaş- 
tere a esenței; el aparţine subiectului filozofic ; şi aceasta ni 
se înfăţişează ca metodă specifică a filozofiei lui Spinoza. 
Anume, această metodă este cea demonstrativă; deja Des- 
cartes plecase de la convingerea că propoziţiile filozofice trebuie 
să fie tratate și dovedite matematic, că ele trebuie să aibă 
evidența pe care o au cele matematice. Este natural ca şti- 
inţa independentă care se trezea din nou la viață să fi căzut 


* Epistol. LXVI, p. 673. 

mai întîi pe această formă, în care ea vedea un exemplu âtit 
de strălucit. Numai că aici ea se înşela cu totul în ce privește 
natura şi obiectul cunoaşterii matematice ; cunoașterea şi me- 
toda matematică este pur formală şi absolut nepotrivită penru 
filozofie. Cunoaşterea matematică îşi prezintă demonstrațiile 
pe obiectul existent ca atare, şi nu pe obiectul înţeles prin 
concept ; cunoaşterii matematice îi lipseşte cu totul conceptul, 
conţinutul filozofiei este însă conceptul şi ceea ce este înțeles 
prin mijlocirea conceptului. Am văzut deja exemple de această, 
metodă demonstrativă: «) Spinoza începe cu o serie de defi- 
niții : cauză de sine, finit, substanţă, atribut, mod etc. — cum 
se începe în matematică, de exemplu în geometrie, cu linia, 
triunghiul etc. — , fără să demonstreze necesitatea acestor deter- 
minaţii diferite; 6) mai departe, cu axiome. ,,Ceea ce există, 
există fie în sine, fie în altceva” *. aa) Determinaţiilor de 
„în sine” și „în altceva” nu li se arată necesitatea; BB) această 
disjuncție de asemenea nu este demonstrată ca necesară, ci 
este admisă de-a dreptul etc. y) Propoziţiile au ca propo- 
ziții un subiect şi un predicat care nu sînt egale (gleich). Dacă 
se demonstrează că predicatul aparține în chip necesar subiec- 
tului, rămîne inegalitatea (Ungleichheit), că unul din ele se 
raportă, ca general, la celălalt ca particular ; aşadar, chiar 
dacă este demonstrată relaţia, legătura, mai avem în acelaşi 
timp o relație secundară. În adevăratele ei propoziţii referi- 
toare la un întreg, matematica se ajută cu aceea că ea demons- 
trează propoziţii şi invers, lipsindu-le în felul acesta de acel 
caracter determinat al lor şi conferind ambele relaţii fiecărei 
părți : «a) propoziţiile veritabile pot fi considerate ca definiţii ; 
BB) inversiunea este dovada felului în care le folosește limbajul. 

Numai că filozofia nu poate, propriu-zis, recurge la acest 
remediu, deoarece subiectul despre care ea dovedeşte ceva este 
el însuși numai conceptul sau generalul, și deci forma prepo- 
ziţiei este cu totul superiluă, şi e, prin urmare, falsă. Ceea ce 
are forma subiectului, se găsește în forma unui existent, față 
de general (de conținutul propoziției). Existentul are semnifi- 
cația reprezentării : cuvîntul pe care-l folosim în viața de 
toate zilele, despre care avem o reprezentare lipsită de con- 
cept. O propoziție inversată n-ar însemna nimic altceva decît : 
conceptul este acest ce reprezentat, adică ar însemna că numele 
este cel just: dovadă din uzul limbajului că în viața zilnică 


* Ethices, I, axiom. I, p. 36. 

aceasta înţelegem prin acel concept ; faptul acesta nu are nici 
o semnificaţie filozofică. Cînd însă propoziţia nu este de acest 
fel, ci e o propoziţie obişnuită, cînd predicatul nu este conceptul, 
ci un universal în genere, un predicat al subiectului, atunci 
astfel de propoziţii nu sînt, propriu-zis, filozofice ; de exemplu, 
propoziția că substanța este una şi nu mai multe, că ea este 
tocmai acel ceva în care substanță şi unitate este acelaşi lucru. 
Sau atunci această unitate este tocmai ceea ce revine dovezii 
care trebuie să demonstreze unitatea celor două momente ; ea 
este conceptul, esența. Acestea fiind conţinute în propoziţie, 
aceasta trebuie să fie derivată dintr-o propoziţie premergă- 
toare ; astfel vedem cum în demonstraţia obişnuită conceptul 
mijlocitor, relaţia este luată de nu importă unde, întocmai 
cum e luat temeiul diviziunii la diviziune. Atunci lucrurile se 
înfățişază ca şi cînd propoziţia ar fi lucrul principal, ar fi ade- 
vărul. Noi trebuie să ne întrebăm dacă această propoziţie este 
adevărată ; în demonstrare numai temeiul este căutat altundeva. 

Însă cînd în propoziţiile propriu-zise subiectul şi predicatul 
sînt într-adevăr neegale, deoarece unul este singular iar celă- 
lalt universal, atunci relaţia lor este esențialul, temeiul prin 
care ele sînt una. Demonstrarea are a) poziţia falsă ca şi cînd 
acel subiect ar fi în sine. Ele însele [subiectul şi predicatul] sînt 
dizolvate în temei, sînt moment : în judecata ,, Dumnezeu este 
unul”, subiectul însuși este general; acest subiect se dizolvă 
în unitate. B) Există la baza demonstraţiei poziția falsă că argu- 
mentul este adus din altă parte, întocmai ca în matematică, 
dintr-o propoziție premergătoare ; propoziţia nefiind înțeleasă 
prin ea însăşi, este oarecum lucru secundar. Rezultatul ca 
propoziţie trebuie să fie adevărul, dar este numai cunoaşterea. 
y) Mişcarea cunoaşterii, ca argumentare, cade în afara pro- 
poziţiei care trebuie să fie adevărul. 

Acest moment negativ conștient de sine — mişcarea cu- 
noaşterii desfăşurîndu-se în acest ce gîndit — este ceea ce-i 
lipseşte acestui conţinut și se găsește în mod exterior în el, 
aparținînd conştiinţei de sine. Sau conținutul este constituit 
din gînduri, dar nu din gînduri conştiente de sine, din con- 
cepte ; conţinutul are semnificaţia gîndirii ca pură și abstractă, 
conştiinţă de sine, dar e cunoaştere lipsită de rațiune, singu- 
larul fiind în afara ei; conţinutul nu are semnificația eului. 
De aceea lucrurile se prezintă ca în matematică ; fără îndoială, 
dovada este făcută, trebuie să fim convinși, dar lucrul nu-l 
înţelegem, nu îl concepem. Avem o necesitate rigidă a demon- 

strării, căreia îi lipseşte momentul conştiinţei de sine ; eul dis- 
pare, renunţă la sine se consumă cu totul în ea, după cum 
Spinoza însuşi s-a consumat într-însa, murind de ftizie. 


3. Mai trebuie să vorbim acum despre morala lui Spinoza : 
un lucru principal este înțelegerea eticului. Opera principală 
a lui Spinoza se numește Etica; o parte a ei tratează despre 
moralitate. (El începe cu propoziţii despre Dumnezeu; apoi 
el nu tratează despre natură, cum a făcut Cartesius, ci trece 
îndată la om și la etic.) Principiul moralității nu este altul 
decît că spiritul finit îşi are într-însa adevărul, așadar este 
moral, întrucît el îşi îndreaptă cunoaşterea și voinţa spre Dum- 
nezeu, întrucît posedă ideea adevărată ; iar aceasta este numai 
cunoașterea lui Dumnezeu. Se poate spune că nu există altă 
morală mai sublimă, întrucît ea ne cere exclusiv să avem o 
idee „clară despre Dumnezeu. 

Spinoza vorbește despre afecte. Intelectul şi voinţa 
sînt moduri, sînt finite. — ,,Părerea despre libertate se bazează 
pe faptul că oamenii nu cunosc cauzele acţiunilor lor, cauzele 
de care ei sînt determinaţi” *. ,,Determinare a voinţei (volitio) 
şi idee este tot una” **. — „Fiecare lucru tinde să-şi conserve 
existența. Această năzuință este existența însăşi, ea implică 
numai un timp nedefinit” ***. — ,,Această tendinţă, raportată 
la spirit şi la corp totodată, se numeşte appetitus (dorinţă)”** **. 
— „O afecţiune este o idee confuză; de aceea o afecţiune este 
cu atît mai mult sub puterea noastră, cu cît o cunoaştem 
mai bine” *****. — Influenţa afecţiunilor ca idei confuze şi 
mărginite (neadecvate) asupra acţiunilor omeneşti constituie 
robia umană ******; dintre afecțiunile pasive cele mai 
principale sînt bucuria și tristeţea**"****. Sîntem 
supuşi acţiunii venite din afară şi sîntem neliberi, întrucît ne 
comportăm ca parte********, 


* Elhices, p. I, appendix, p. 69; p. III, propositio II, schol., p. 136. 
** Ibidem, p. II, propos. XLIX, coroll., p. 123. 
*** Ibidem, p. III, propos. VI—VIII, p. 139—140. 
**** Ibidem, propos. IX, schol., p. 140. 
***** Ibidem, p. V, propos. III şi coroll., pp. 272—273; Buhle, op. 
cit., vol. III, secțiunea a 2-a, p. 553. 
„ew*+* Ibidem, p. III, propos. I, p. 132; propos. III, p. 138; p. IV, praef. 
p. 199. 
****+** Ibidem, propos. XI, schol., pp. 141—142. 
„»aseee* Ibidem, p. IV, propos. II, p. 205; p. III, propos. III, schols, p. 138. 

„Fericirea și libertatea noastră constă în iu- 
birea constantă şi veşnică a lui Dumnezeu”*; „ea pro- 
vine din natura spiritului, întrucât aceasta este considerată, 
prin natura lui Dumnezeu, ca un adevăr etern” **. — „Cu 
cît omul cunoaşte mai bine fiinţa lui Dumnezeu şi-l iubeşte 
pe Dumnezeu, cu atît sufere el mai puţin de afecțiunile rele şi 
cu atît mai puţin el se teme de moarte” ***. În scopul 
acesta Spinoza pretinde să realizăm adevărata cunoaştere, să 
gîndim totul sub specie aeterni, în concepte absolut adecvate, 
adică în Dumnezeu. Omul trebuie să reducă totul la Dumnezeu ; 
Dumnezeu este unul în toate; așadar, spinozismul este acos- 
mism. Nu există morală mai pură şi mai sublimă decît aceea a 
lui Spinoza : Omul are ca scop în acţiunile sale numai ade- 
vărul etern. „Spiritul poate face ca toate afecțiunile corpului, 
adică toate reprezentările lucrurilor să se raporte la Dum- 
nezeu''****; deoarece „ceea ce este este în Dumnezeu şi 
nimic nu poate fi şi nu poate fi conceput fără Dumne- 
zeu” *****, — „În măsura în care spiritul consideră toate 
lucrurile ca necesare, el are o mai mare putere asupra afec- 
telor sale * ****** care sînt arbitrare şi accidentale. Aceasta 
este reîntoarcerea spiritului la Dumnezeu; 
şi aceasta este libertatea omenească. ,,Toate ideile, în măsura 
în care sînt raportate la Dumnezeu, sînt adevărate” *******, 


Există trei feluri de cunoaştere: 1) din ce 
este singular, prin simţuri, mutilată şi fără ordine; apoi din 
semne, reprezentări, amintiri, — din păreri şi imaginație ; 2) din 
concepte generale și idei adecvate ale însuşirilor lucrurilor ; 
3) scientia intuitiva, înaintind de la ideea adecvată a esenței 
formale a unor atribute ale lui Dumnezeu la cunoaşterea adecvată 
a esenței lucrurilor” ********. — „Este în natura raţiunii de a 
considera lucrurile nu ca contingente, ci ca necesare, sub specie 


2 


04 


aeterni. Căci necesitatea lucrurilor este necesitatea însăşi a naturii +05 


eterne a lui Dumnezeu” ********* — „Fiecare ideea unui corp 


* Ethices, p. V, propos. XXXVI, schol., p. 293. 
** Ibidem, p. V, propos. XXXVIII, demonstr., p. 294. 
*** Ibidem, propos. XXXVIII și schol., pp. 294—295. 
**** Ibidem, propos. XIV, p. 280. 
„**** Ibidem, p. I, propos. XV, p. 46. 
****** Ibidem, p. V, propos. VI, p. 275. 
***++**+ Ibidem, p. II, propos. XXXII, p. 107. 
*****+*** Ibidem, propos. XL, schol. II, pp. 113—114. 
„»mws*+* Ibidem, p. II, propos. XLIV, și coroll., II, pp. 117—118. 

oarecare implică cu necesitate în sine esența eternă și infinită a lui 
Dumnezeu ; căci lucrurile singulare sînt moduri de ale unui 
atribut al lui Dumnezeu ; prin urmare, ele trebuie să conţină 
în ele esenţa sa eternă” *. Nu există decît esența eternă a 
lui Dumnezeu ; spiritul nu are libertate ; fiindcă el este mod, 
determinat de alte moduri. 

„Din acest al treilea fel de cunoaştere ia naștere lini ş- 
tea spiritului; supremul bine al spiritului este să-l 
cunoască pe Dumnezeu, şi această cunoaștere este virtutea 
lui cea mai înaltă” **, scopul. „Spiritul nostru, întrucît se 
cunoaşte pe sine şi cunoaşte corpul sub specie aeternitatis, posedă 
în chip necesar cunoaşterea lui Dumnezeu şi ştie că el există 
în Dumnezeu şi este înţeles prin Dumnezeu” ***. Aceasta 
nu este însă cunoaştere filozofică ; este numai cunoaştere despre 
ceva ce este adevărat. ,,Şi din această cunoaştere ia naștere 
cu necesitate iubirea intelectuală de Dumne- 
zeu, fiindcă din acest al treilea fel de cunoaştere ia naştere 
o bucurie care însoţeşte ideea de Dumnezeu ca pe cauza sa, 
— adică ia naştere iubirea intelectuală a lui Dumne- 
zeu”****. — „Dumnezeu se iubeşte pe sine însuși cu o iu- 
bire intelectuală infinită” *****. Deoarece Dumnezeu nu 
se poate avea decît pe sine ca scop și cauză; şi destinaţia spi- 
ritului subiectiv este aceea de a se îndrepta către el. — Aşadar, 
aceasta este morala cea mai înaltă, dar şi cea universală. 

În scrisoarea a 36-a Spinoza vorbeşte despre rău. Se 
susține că Dumnezeu, ca creator a toate, ar fi creator al răului, 
ar fi el însuşi rău : în această identitate toate ar fi una, binele 
şi răul ar fi în ele însele identice, în substanţa divină ar dispărea 
deosebirea dintre bine și rău. Spinoza spune : ,„Afirm că Dum- 
nezeu este absolut și adevărat” (fiind cauza sa proprie), „e 
cauza a tot ce include în sine o esență” (adică realitate pozi- 
tivă), este afirmativ ‚oricum am privi lucrurile. Dacă tu îmi 
poţi dovedi acum că răul, eroarea, viciul, etc. sînt ceva ce ex- 
primă o esenţă, vreau să admit de acord cu tine că Dumnezeu 
este origine a viciului, a răului, a erorii etc. Dar eu am arătat 
îndeajuns că forma răului nu poate să constea în ceva ce exprimă 
o esenţă, și că deci nu se poate spune că Dumnezeu ar fi cauza 


* Ethices, propos. XLV, p. 119. 
** Ibidem, p. V, propos. XXVII, pp. 287—288. 
*** Ibidem, propos. XXX, p. 289. 
„*** Ibidem, propos. XXXII, coroll., p. 291. 
„»*** Ibidem, propos. XXXV, p. 292. 

răului”. Răul este numai negaţie, privaţie, limitare, finitate, 
mod, — nu este nimic cu adevărat real în sine. ,,Uciderea 
mamei lui Neron,. în măsura în care acest act a conţinut în 
el ceva pozitiv, nu a fost o crimă. Căci Orest a săvîrşit ace- 
eaşi faptă exterioară şi a avut în acelaşi timp aceeaşi intenţie 
de a-şi ucide mama, și totuşi Orest nu este acuzat” etc. Ceea 
ce e afirmativ este voința, reprezentarea, acţiunea lui Neron. 
„În ce constă, aşadar, crima lui Neron ? În nimic altceva decît 
în faptul că el s-a dovedit a fi nerecunoscător, neîndurat şi 
neascultător. Însă este cert că toate acestea nu exprimă nici 
o esență şi că deci Dumnezeu nu a fost cauza lor, cu toate că 
el era cauza acţiunii și intenţiei lui Neron ”*. Aceasta este ceva 
pozitiv, dar aceasta nu constituie crima ca atare; negativul 
(lipsa de milă etc.) face din acţiunea lui Neron crimă. 

Răul, şi ceea ce ţine de categoria lui, este numai ceva 
privativ. „Noi ştim ce este considerat în sine însuși, fără ra- 
portare la altceva, ceea ce conţine o perfecţiune, care într-un 
lucru oarecare se extinde pînă unde se extinde esenţa lucrului ; 
căci esenţa nu este altceva” **. „Fiindcă Dumnezeu nu con- 
sideră lucrurile în chip abstract şi nici nu formează definiții 
generale (privitor la ceea ce trebuie să fie lucrul), şi fiindcă 
lucrurilor nu le revine mai multă realitate decît le-a dat şi le 
distribuie intelectul divin şi puterea divină, rezultă în mod 
evident că o astfel de privaţiune are loc numai cu privire (res- 
pectu) la intelectul nostru şi nu cu privire la Dumnezeu”***, 
deoarece Dumnezeu este absolut real. Fără îndoială, este bine 
spus, dar nu e mulțumitor. Prin urmare, Dumnezeu și „cu 
privire la intelectul nostru” nu este tot una. Unde este uni- 
tatea lor? Cum trebuie înţeleasă aceasta ? 


Împotriva substanţei universale spinoziste se revoltă repre- 
zentarea libertăţii subiectului ; deoarece eu sînt subiect, sînt 
spirit etc., or, determinatul este, potrivit lui Spinoza, 
numai modificare. Acesta este elementul revoltător pe care-l 
are în sine sistemul lui Spinoza şi care produce indignare împo- 
triva lui; căci omul are conştiinţa libertăţii, a spiritului, care 
este negativul corporalului ; el are conştiinţa că el este ceea 
ce e el într-adevăr numai în ceea cee opus corporalului. La 
aceasta au ţinut cu fermitate teologia și simţul comun; și 


* Epistol. XXXVI, pp. 581—582. 
** Epistol. XXXII, p. 541. 
*** Ibidem, p. 543. 

această formă a opoziţiei este în primul rînd cea potrivit căreia 
spunem că libertatea este reală, că răul există. Însă, privită 
ca modificare, aceasta nu este explicată, căci momentul nega- 
tivităţii este acela care lipsește din această unică şi rigidă 
substanţă. Felul opoziţiei este, aşadar, cel potrivit căruia spu- 
nem că spiritul, deosebindu-se de corporal, este substanţial, 
real, este, nu este numai negaţie; tot astfel libertatea, ea 
nu este numai ceva privativ. Această realitate este pusă acum 
în faţă spinozismului ; pe planul gîndirii formale, acest lucru 
este just. Această realitate se bazează, pe de o parte, pe sen- 
timent ; însă se adaugă la aceasta faptul că ideea conține în 
ea în chip esenţial mişcare, viaţă, principiul libertăţii, şi are 
astfel în ea principiul spiritualităţii. Pe de o parte, se susține 
că neajunsul spinozismului constă în faptul că el nu corespunde 
realităţii ; pe de altă parte însă, spinozismul trebuie înţeles 
într-un chip mai înalt, şi anume în sensul că substanţa spi- 
nozistă este numai ideea în forma ei cu totul abstractă, şi nu 
ideea ca idee vie. — Aş mai putea cita încă multe alte propo- 
ziții din Spinoza ; dar ele sînt foarte formale, repetînd mereu 
acelaşi lucru. Lipseşte din ele forma infinită, spiritualitatea, 
libertatea. Deja mai înainte * am relatat că Lullus şi Bruno 
încercaseră să elaboreze un sistem al formei, să sesizeze sub- 
stanţa unică ce se organizează ca univers; Spinoza a renunţat 
la acest lucru, 

Se spune că spinozismul este ateism. Într-o privință, acest 
lucru este exact, întrucît Spinoza nu distinge pe Dumnezeu de 
lume și de natură, spunînd că Dumnezeu este natura, lumea, 
spiritul omenesc ; individul este Dumnezeu, explicitat în chip 
particular. Prin urmare, se poate spune că spinozismul este 
ateism ; şi se spune aceasta, în măsura în care Spinoza nu deo- 
sebeşte pe Dumnezeu de ceea ce este finit. A fost deja observat 
că, fără îndoială, substanța spinozistă nu umple conţinutul 
conceptului de Dumnezeu, întrucît Dumnezeu trebuie conceput 
ca fiind spiritul. Greşim însă  considerînd spinozismul ca 
ateism numai fiindcă el nu face distincție între Dumnezeu şi 
lume ; spinozismul ar putea fi numit tot- atît de bine un acos- 
mism. Spinoza afirmă că ceea ce numim lume nici nu există; 
lumea este numai o formă a lui Dumnezeu, ea nu există în 
sine şi pentru sine. Lumea nu are o realitate veritabilă, ci 
totul este aruncat în abisul unei unice identități. Nu există 


* Vezi mai sus, pp. 197—198, 235—244. 

aşadar nimic în realitatea finită, aceasta nu are adevăr : după 
Spinoza, ceea ce există este numai Dumnezeu. Spinozismul 
este astfel departe de a fi ateism în sensul obișnuit [al 
acestui cuvînt]; dar, în sensul că Dumnezeu nu este conceput 
de el ca spirit, spinozismul este ateism. Dar în felul acesta 
sînt și mulţi teologi ateişti care îl numesc pe Dumnezeu numai 
fiinţa supremă atotputernică, nu vor să-l cunoscă pe Dumnezeu 
şi lasă să subziste ca adevărat ceea ce e finit; cînd e vorba de 
aceștia, lucrul este și mai grav. 

„Cu toate că faptele celor drepţi (adică faptele celor ce au 
o idee clară despre Dumnezeu, spre care își îndreaptă toate 
faptele lor, precum şi gîndurile lor) şi” de asemenea şi faptele 
„celor răi (adică ale celor ce n-au nici o idee de Dumnezeu, ci 
numai idei despre lucruri lumești”, — au numai interese și 
opinii singulare, personale — „,spre care sînt îndreptate acţiu- 
nile și gîndurile lor), şi tot ce există ia naştere în chip necesar 
din legile eterne şi din hotăririle lui Dumnezeu și depind fără 
întrerupere de Dumnezeu ; totuși toate acestea nu se deosebesc 
unele de altele în grad, ci în esenţă, aşa după cum un șoarece, 
un înger, tristețea şi bucuria depind de Dumnezeu, totuşi un 
şoarece nu poate fiun fel de înger sau de tristețe” *, ele sînt 
deosebite prin esența lor. 

Neavenită este critica potrivit căreia filozofia lui Spinoza 
ar omorî morala ; se desprinde din ea rezultatul înalt că orice 
e senzorial este numai mărginire, că nu există decît o unică 
substanţă adevărată şi că în ea libertatea omului constă în 
a se îndrepta către substanța unică şi în a se conduce în felul 
său de a simţi şi a voi după Unul etern. Trebuie, desigur, să 
i se reproşeze acestei filozofii faptul că Dumnezeu este conceput 
numai ca substanță şi nu ca spirit, nu ca concret. Prin aceasta 
este negată şi independenţa sufletului omenesc, în timp ce 
în religia creștină fiecare individ apare ca destinat fericirii 
supreme. Aici, la Spinoza, dimpotrivă, individualul spiritual 
este numai un mod, un accident, şi nu ceva substanţial. 
Din punctul de vedere al formei o altă lipsă a spinozismului 
a fost indicată deja mai înainte. 

Negaţia şi privaţiunea diferă de substanță; căci Spinoza 
nu mai acceptă și determinaţiile singulare și nu le deduce din 


substanţă. Negativul este dat ca nimic (în absolut nu există 41n 


mod) filozofia consideră negativul sub specie aeternitatis, adică 


* Epistol. XXXVI, p. 582. 

îl consideră ca adevărat în se, în substanță, adică aici el nu 
există nicidecum, ci numai dizolvarea lui, numai reîntoarcerea 
lui, şi nu mişcarea, devenirea, ființa lui. $) Negativul nu este 
conceput în sine, ci ca moment care dispare, numai ca con- 
ştiinţă de sine individuală, şi nu cum fusese conceput sepa- 
rator-ul lui Böhme *. Conştiinţa de sine s-a născut numai 
din acest ocean, îmbibată fiind de această apă, adică neajungînd 
niciodată la absolută individualitate (Selbstheit) : inima, ființa- 
-pentru-sine este străpunsă; lipseşte căldura. (Gîndirea pură 
a lui Spinoza nu este universalul naiv al lui Platon, ci este o 
gîndire care în acelaşi timp cunoaște opoziția absolută dintre 
concept şi ființă.) 

Această lipsă trebuie completată, ea este momentul con- 
ştiinţei de sine : «) ca conștiință pentru care există altceva, — 
realitate ; ß) ca ființă-pentru-sine. Acest moment are două 
laturi : «) latura obiectivă : în care esența absolută primește 
în ea felul de a fi al unui obiect pentru conştiinţă, adică 
existentul ca atare, pe care Spinoza îl concepe printre moduri, 
este ridicat la nivelul realităţii obiective ; ca moment absolut 
al absolutului însuși; 6) a doua latură: conștiința de sine, 
individualitatea, ființa-pentru-sine. Ca mai înainte, prima latură 
revine englezilor —lui John Locke —, a doua germanului 
Leibniz ; aceluia nu ca moment, lui Leibniz nu ca concept 
absolut. Acest ce particular îl vedem apărînd și afirmat la 
Locke şi Leibniz. — Pe cînd aceste reprezentări Spinoza doar 
le constată, iar punctul lor supremeste confundarea în substanţa 
unică, Locke cercetează naşterea acestor reprezentări. Leibniz 
în schimb, îi opune lui Spinoza mulțimea infinită a indivizilor, 
deși toate aceste monade au ca esență fundamentală a lor o 
unică monadă. Aşadar, ambii gînditori şi-au făcut apariţia 
opunîndu-se amintitelor unilateralități ale lui Spinoza. 


3. MALEBRANCHE 


Spinozismul este desăvîrşirea cartezianismului. O formă 
care se găseşte alături de spinozism, şi care este şi ea o dezvol- 
tare completă a filozofiei carteziene, este forma în care a înfă- 
țişat Malebranche această filozofie. Filozofia lui Male- 


* Comp. mai sus, pp. 315—317. 

branche este spinozism în altă formă, formă pioasă, teologică. 
Datorită acestei forme a ei, filozofia lui n-a întîmpinat opoziția 
pe care a întîlnit-o Spinoza ; şi, din această cauză, lui Male- 
branche nu i s-a făcut reproșul de ateism. 


Nicolas Malebranche s-a născut la Paris, în 1638. A fost 
bolnăvicios, a avut un corp firav, cauză pentru care a fost 
crescut cu mare grijă. Malebranche era timid și iubea singu- 
rătatea. În al 22-lea an al vieţii sale el intră în Congrégation 
de POratoire un fel de ordin spiritual, şi se dedică ştiinţelor. 
Din întîmplare, îi căzu în mînă, trecînd pe lîngă o librărie, 
opera lui Descartes De homine. Malebranche o citi şi cartea 
îi trezi un interes atît de mare, încît se văzu nevoit s-o citească 
cu întreruperi din cauza bătăilor de inimă pe care i le producea 
lectura ei. Acest fapt a fost decisiv, căci a trezit în Malebranche 
înclinația hotărită pe care el o avea pentru filozofie. Male- 
branche a fost un bărbat cu caracter foarte nobil, o fire duioasă 
şi deo pietate pură şi neclintită. A murit la Paris, în 1715, 
în al 77-lea an al vieţii sale *. 


Opera principală a lui Malebranche poartă titlul : De la 
recherche de la vérité. O parte a ei este cu totul metafizică, dar 
partea cea mai mare e cu totul empirică. Autorul ei tratează, 
de exemplu, din punct de vedere logic, psihologic despre erorile : 
vederii, auzului, imaginaţiei, intelectului **. Lucrul cel mai 
important este reprezentarea lui despre originea cunoaşterii 


noastre. 


Malebranche spunea : ‚Esența sufletului este în gîndire, 
după cum esenţa materiei este în întindere. Restul, simţire, 
imaginaţie, voință, sînt modificări ale gîndirii” ***. El începe 
cu cele două [cu întinderea şi cu gîndirea], afirmînd că există 
prăpastie absolută între ele. El a dezvoltat îndeosebi ideea car- 
teziană a existenţei lui Dumnezeu în procesul cunoaşte- 
rii. Gîndul principal al lui Malebranche este că „,sufletul 
nu-şi poate primi reprezentările şi conceptele sale de la lucru- 
rile exterioare”. Deoarece, de îndată ce eul şi lucrul sînt abso- 
lut independente unul față de celălalt şi nu au nimic comun, 
ele nu pot intra în relație unul cu altul; prin urmare, ele nu 
pot fi unul pentru celălalt. ‚Corpurile sînt impenetrabile ; 


* Buhle, op. cit., vol. III, secţiunea a 2-a, pp. 430—431. 
** Cărţile I— lII. 
*** De la recherche de la vérité (Paris, 1736), vol. II, cartea a IlI-a, partea I, 
cap. 1, pp. 4—6; vol. 1, cartea I, cap. 1, pp. 6—7. 

imaginile lor s-ar distruge unele pe altele în drumul lor spre 
organe” *. Cum ajunge gîndirea în contact cu ceea ce este 
întins? Acesta este totdeauna un punct principal. Cum pă- 
trunde ceea ce e întins, multiplul în ceea ce e simplu, în spirit, 
deoarece multiplul este contrariul simplului, este exteriori- 
tatea reciprocă? Însă „sufletul nici nu poate produce din sine 
însuși ideile” **, şi „ele nici nu pot fi înnăscute” ***. ,,Au- 
gustin spune : « Nu afirmaţți că voi înşivă sînteţi propria voas- 
tră lumină >” ****, 

Rezultatul este însă atunci că noi cunoaştem toate lucru- 
rile exterioare numai în Dumnezeu, că „toate lucrurile le ve- 
dem în Dumnezeu ” — Dumnezeu însuși este legă- 
tura dintre noi şi ele ; el este unitatea dintre lucruri şi gîndire. 
„Dumnezeu are ideile a toate, deoarece el le-a creat pe toate. 
Prin omniprezenţa sa Dumnezeu este unit în chipul cel mai 
strîns cu spiritele. Dumnezeu este, astfel, locul spirite- 
lor”; el este universalul spiritului, „întocmai cum spaţiul 
este”? universalul, „locul corpurilor. Aşadar, sufletul cunoaşte 
în Dumnezeu ceea ce există în Dumnezeu”, adică corpurile, 
întrucît îşi reprezintă fiinţele create, deoarece toate acestea sînt 
spirituale, inteligibile şi prezente pentru suflet * ** **. În Dumne- 
zeu lucrurile sînt inteligibile, spirituale şi noi sîntem tot 
inteligibili : de aceea, noi privim lucrurile în Dumnezeu aşa 
cum sînt ele în el ca lucruri inteligibile. — Dacă analizăm 
mai departe, constatăm că toate acestea nu diferă de spinozism. 
Malebranche lasă să subziste în chip popular sufletul şi lucru- 
rile şi ca independente. Dar această (subzistare) piere ca fumul 
dacă continuăm să păstrăm cu fermitate baza. „Dumnezeu 
este omniprezent” ; dezvoltînd omniprezenţa trecem în spino- 
zism, şi cu toate acestea teologii vorbesc împotriva sistemului 
identităţii. 

Trebuie să notăm mai departe că Malebranche consideră 
şi universalul (generalul), gîndirea în general, ca pe ceva 
ce ţine de esenţă. «. Generalul există înaintea parti- 
cularului. „Sufletul posedă conceptul infinitului şi uni- 
versalului ; el nu cunoaşte decît cu ajutorul ideii pe care el o 


* De la recherche de la vérité, vol. II, cartea a III-a, partea a II-a, 
cap. 2, pp. 66—68. 
** Ibidem, cap. 3, p. 72. 
*** Ibidem, cap. 4, p. 84. 
**** Ibidem, cap. 5, p. 92. 
„**** Ibidem, cap. 6, pp. 95—96. 


DIVIZIUNEA 1 473 


are despre infinit. De aceea această idee trebuie să premeargă”” ; 
universalul este ce e prim. „,Universalul (generalul) nu este o 
reprezentare confuză ; el nu este numai o confuzie de idei sin- 
gulare, nu este o îmbinare de lucruri individuale”". La Locke 
singularul sau individualul este ce e prim, din care este format 
apoi generalul : la Malebranche generalul este prima idee în 
om. „Cînd vrem să ne gîndim la ceva particular, ne gîndim 
mai întîi la general” ; acesta este baza particularului, întocmai 
cum la lucruri aceasta este spaţiul. Orice esenţial este înaintea 
reprezentărilor noastre particulare și acest esențial este ce e 
prim. „Toate esențele sînt înaintea reprezentării noastre; 
ele nu pot fi aşa ceva decît numai fiindcă Dumnezeu este pre- 
zent în spirit : el este cel ce conţine toate lucrurile în simpli- 
tatea naturii sale. — Se pare că spiritul n-ar fi capabil să-şi 
reprezinte conceptele generale de gen, specie etc. dacă el n-ar 
vedea toate lucrurile cuprinse în ce e Unul“. Universalul este 
în sine și pentru sine, el nu ia naştere cu ajutorul particula- 
rului. „Cum fiecare lucru existent este un ce singular, nu putem 
spune că vedem ceva ce e creat cînd, de exemplu, vedem un 
triunghi în general” **. 

6. Acest universal noi îl vedem prin Dumnezeu, ca loc 
al spiritelor ; aici, strigă teologii, e vorba de panteism. ,,Nu ne 
putem da seama cum cunoaște spiritul adevăruri abstracte 
şi generale decît admițind prezenţa aceluia care poate lumina 
în chip nemărginit spiritul”; care este universalul în sine şi 
pentru sine. „Noi avem o idee clară despre Dumnezeu”, des- 
pre ceea ce este cel mai general. ,,Nu putem avea această idee 
decît prin uniune cu el, căci această idee nu este ceva creat”, 
ea este în sine și pentru sine. Este ca la Spinoza : universalul, 
unul, este Dumnezeu și, în măsura în care el este determinat, 
e particularul ; acest particular îl vedem numai în universal, 
cum vedem corpurile în spațiu. ,,Noi concepem deja ființa 
infinită în timp ce concepem ființa, indiferent dacă aceasta 
este finită sau infinită. Pentru a cunoaşte ceea ce e finit, noi 
sîntem nevoiți să delimităm infinitul ; prin urmare, acesta tre- 
buie să preceadă. Așadar, spiritul cunoaște totul în infinit ; 
şi, departe ca aceasta să fie o reprezentare confuză a mai mul- 
tor lucruri particulare, dimpotrivă, toate reprezentările parti- 


* De la recherche de la vérité, vol. II, cartea a III-a, partea a II-a, cap. 6, 


pp. 101—102. 
** Ibidem, pp. 100—101. 

culare sînt numai participaţii ale ideii universale a infinitului, 

«5 întocmai cum Dumnezeu nu-şi primeşte fiinţa de la creatu- 
rile finite, ci „dimpotrivă, toate creaturile subzistă numai 
prin el” *. Astfel, finitul nu este ceea ce e prim; aşadar, infi- 
nitul nu-și are existenţa de la lucrurile finite; infinitul este 
ceea ce e prim (prius), care trebuie să premeargă, cînd avem 
de gîndit ceva particular. 

y Îndreptarea sufletului spre Dumne- 
zeu. Malebranche vorbeşte întocmai cum spunea Spinoza 
în partea etică a filozofiei sale : ,,Este imposibil ca Dumnezeu 
să aibă alt scop decît pe sine însuşi (Sfânta scriptură nu ne îngă- 
duie să ne îndoim în această privinţă)” ; voința lui Dumnezeu 
nu poate avea ca scop decît binele, numai ceea ce este absolut 
general. „De aceea, este necesar ca nu numai iubirea noastră 
naturală, adică mișcarea pe care el o produce în spiritul nostru, 
să tindă spre el''—,,voinţa în general este iubirea de Dumnezeu” 
—, „Ci este şi imposibil ca lumina şi cunoaşterea pe care le con- 
feră el spiritului nostru să fie cunoaşterea a altceva decît a ceva 
ce este în el, căci” gîndirea există numai în unire cu Dumnezeu. 
„Dacă Dumnezeu ar face un spirit și i-ar da ca idee sau ca 
obiect nemijlocit al cunoaşterii sale soarele, Dumnezeu ar 
face acest spirit şi ideea acestui spirit pentru soare și nu pentru 
sine însuşi”. Orice iubire naturală, şi mai mult încă cunoaşte- 
rea, voinţa adevărului, are pe Dumnezeu ca scop. ,„,Toate 
mișcările voinţei pentru creaturi sînt numai determinări ale 
mișcării pentru creator” **. - 

Malebranche citează din Augustin „că noi îl vedem pe 
Dumnezeu începînd din viața aceasta (des cette vie) datorită 
cunoaşterii pe care o avem despre adevărurile eterne. Adevărul 
este necreat, neschimbător, incomensurabil, etern deasupra 
tuturor lucrurilor. Adevărul este adevărat prin el însuşi. El 

46 nu-și primeşte perfecțiunea de la nici un lucru. Adevărul face 
creaturile mai perfecte şi toate spiritele caută să-l cunoască 
în chip natural. Or, nimic nu există care să aibă aceste perfec- 
țiuni în afară de Dumnezeu. Aşadar, adevărul este Dumnezeu. 
Noi privim aceste adevăruri neschimbătoare şi eterne, deci îl 
privim pe Dumnezeu” ***. — „Dumnezeu, fără îndoială, vede, 
dar nu simte lucrurile sensibile. Cind vedem noi ceva sensibil, 


* De la recherche de la vérité, vol. II, cartea a III-a, partea a Il-a, 
cap. 6, pp. 101—102. 
** Ibidem, pp. 103—105. 
*** Ibidem, pp. 106—107. 

se află în conştiinţa noastră simţire [senzaţii] şi gînd pur. 
Senzaţia este o modificare a spiritului nostru. Dumnezeu cau- 
zează această modificare, deoarece el știe că sufletul nostru 
este capabil s-o aibă. Ideea care este în legătură cu senzaţia 
există în Dumnezeu, o vedem etc.” *. 

„Această legătură, această uniune a spiritului nostru cu 
Cuvîntul lui Dumnezeu (Verbe de Dieu) şi a voinţei noastre cu 
iubirea lui constă în faptul că sîntem făcuți după chipul 
şi asemănarea lui Dumnezeu ”**. Prin urmare, 
dragostea de Dumnezeu constă în faptul că ne 
raportăm afecțiunile la ideea de Dumnezeu ; cine se cunoaşte 
pe sine și îşi gîndeşte limpede afecțiunile sale îl iubește pe 
Dumnezeu. — Avem deci în acest suflet nobil absolut același 
conținut ca la Spinoza, numai că acest conţinut se înfăţişează 
într-o formă mai pioasă. — De altfel se găsesc la el alte litanii 
goale despre Dumnezeu, un catechism pentru copiii de opt 
ani, despre bunătate, dreptate, omniprezențţă, ordinea morală 
a lumii : teologii nu ajung mai departe toată viața lor. 

Cele mai sus relatate sînt ideile principale ale lui Male- 
branche ; restul este în parte logică formală, în parte psihologie 
empirică. Malebranche trece la tratarea erorilor, arătînd cum 
iau acestea naștere, cum ne înşală simțurile, imaginaţia, inte- 
lectul, cum trebuie să ne comportăm pentru a remedia toate 
acestea. Apoi Malebranche trece la regulile şi legile cărora le 
este supusă cunoaşterea adevărului ***. Aceasta este logică 
formală şi psihologie ; şi aceasta este deja aici modul în care se 
reflectează, pe baza logicii formale și a faptelor exterioare, 
asupra obiectelor particulare. Aceasta se numea filozofie. 


i B. 
Diviziunea a ll-a 
1. LOCKE 


Acela care a înfățişat în formă sistematică toată această 
manieră a fost Locke, care a dezvoltat mai departe gîndul 
lui Bacon ; şi, dacă Bacon a trimis pentru căutarea adevărului 


* De la recherche de la vérité, vol. II, cartea a III-a, partea a II-a, cap. 6, 
pp. 109. 
** Ibidem, pp. 110—111. 
*** Ibidem, vol. III, cartea a VI-a, partea I, cap. 1, pp. 1—3. 

la existenţa sensibilă, Locke a arătata generalul, gîndul, în 
genere în existența sensibilă, adică a arătat că noi avem gene- 
ralul, adevărul, dat de experienţă. Considerat astfel, adică 
în sensul că conceptul are realitate obiectivă pentru conştiinţă, 
acest gînd este un moment necesar al totalității. Dar modul 
în care apare acest gînd la Locke, avînd sensul că noi extragem 
şi luăm adevărul din experiență sau din existența sensibilă, 
din percepţie, este cel mai trivial, cel mai prost gînd, — în loc 
de moment, el este astfel esența adevărului. 

"mpotriva presupoziţiei nemijlocirii interioare a ideii 
şi împotriva metodei de a o expune în definiţii şi axiome, și 
împotriva substanței absolute, este afirmată cerința de a înfă- 
țişa ideile ca rezultate, şi îşi afirmă apoi dreptul său individua- 
litatea şi conștiința de sine. Aceste nevoi se fac cunoscute, 
deşi în chip imperfect, în filozofia lui Locke şi în filozofia lui 
Leibniz. Acest principiu se opune deci în filozofia amintitei 
identități lipsite de diferențe ; şi anume, la Locke în sensul că 
realitatea nemijlocită este realul şi adevărul și filozofia renunță 
la cunoaşterea a ceea ce este adevărat în sine şi pentru sine, 
interesul ei îndreptîndu-se numai spre descrierea felului în 
care gîndul receptează ceea ce este dat. 

Locke şi Leibniz sînt ambii de sine stătători şi opuşi unul 

«saltuia. Trăsătura generală, care le este comună, constă în faptul 
că ei, contrar lui Spinoza și lui Malebranche, fac principiu din ceea 
ce este particular, din modul determinat finit şi din ceea ce 
este singular. La Locke cu deosebire este vorba de cunoaș- 
terea universalului, a ideilor generale, a reprezentărilor în gene- 
ral și de cunoaşterea originii lor. La Spinoza şi la Malebranche, 
ceea ce constituie adevărul este substanţa sau universalul, 
e ceea ce este în sine şi pentru sine, fără origine, veșnic, parti- 
cularul fiind numai modificări ale acestuia. Dimpotrivă, la 
Locke ceea ce e prim este finitul, cunoaşterea finită, conștiința, 
iar generalul trebuie dedus de aici ; tot astfel Leibniz face prin- 
cipiu din monadă, din singular sau individual, care la Spinoza 
are numai o formă pieritoare. Priviţi sub acest aspect, i-am 
considerat eu împreună pe acești doi gînditori. 

Locke constituie un fel de contrast faţă de Spinoza. La 
acesta substanța este absolutul, unicul ceea-ce-este, veşnicul ; 
şi orice este ceva numai întrucît, raportat la substanță, este 
înțeles prin ea. Locke ne înfățișează imaginea contrară a aces- 
tei poziţii, el se aşază pe punctul de vedere opus. Împotriva 
unităţii rigide a substanţei spinoziste, conştiinţa păstrează 

ferm deosebirile : pe de o parte, ea le menţine în ele însele, ca 
libere, în sine, faţă de ființă — faţă de natură, Dumnezeu — 
pentru a şi le destina ca obiect al său; pe de altă parte, pentru 
a crea unitatea plecînd de la această opoziţie și pentru a se 
ridica pînă la unitate. Este o tendință generală de a afirma 
opoziţia, diferenţa şi de a cunoaşte, în aceasta și din 
aceasta unitatea. Dar căile acestei tendințe se înțelegeau 
încă puţin pe ele însele, nu aveau încă conştiinţa sarcinii lor 
şi a modului în care ar putea-o îndeplini. Mai întîi la Locke 
lucru principal este cealaltă latură : limitatul, finitul, sensibi- 
lul, nemijlocit existentul, negativul; acesta este,-e percep- 
tibilul exterior şi lăuntric. Spinoza a nedreptăţit negativul, 
de. aceea acesta n-a ajuns la determinare imanentă, orice este 
determinat piere. La Locke finitul este prim, e fundament ; 419 
de la el se trece la Dumnezeu. Locke se oprește cu totul pe treap- 
ta obișnuită a conștiinței potrivit căreia există obiecte în afara 
noastră, pe care le trece dincoace [în conştiinţă], ridicînd 
datele singulare ale percepţiei la nivelul generalului. Este o 
încercare de deducere a conceptelor generale; calea defini- 
ţiilor este părăsită, definiţii cu care se începea de obicei. Con- 
cepţele generale — ceea ce este identic cu sine, de ex. substan- 
țialitaţea — iau naștere pe cale subiectivă din obiecte. Fini- 
tul nu este conceput ca negativitate absolută în infinitatea 
lui; acest lucru îl vom vedea în al treilea rînd la 
Leibniz. Leibniz pune într-un sens superior individualitatea, 
pune ce e diferit ca ființind pentru sine, şi anume fără obiect, 
ca ființă adevărată : numai ca totalitate, nu ca ceva finit, şi 
totuşi diferențiat, încît în felul acesta orice [finit] este el însuși 
totalitatea. 

Cu totul pierdut din vedere este pus la Locke adevărul 
în sine şi pentru sine însuși: Interesul nu mai este acela de a 
cunoaşte ceea ce e adevărat, ceea ce este în sine şi pentru sine ; 
ci interesul este subiectiv, problema este să știm cum ajungem, 
în: cunoaşterea noastră, să avem reprezentări, şi cu deosebire 
cum, ajungem la reprezentările generale, sau la idei, cum le 
numea Locke. El face presupoziția că astfel de determinații 
sînt nemijlocit adevărate ; «realitatea» posedă proasta semni- 
ficaţie că ar exista ceva în afara noastră. Locke descrie drumul 
pe care ajung, la conștiință, gînduri generale, — un drum al 
fenomenului. Prin aceasta, începînd de acum, sau pe această 
latură, punctul de vedere al filozofării este cu totul schimbat : 
interesul. se mărginește la forma trecerii a ceea ce e obiectiv 

sau a simţirii în forma reprezentării. La Spinoza şi la Male- 
branche am văzut, fără îndoială, că cunoașterea acestei relaţii 
dintre gîndire şi întindere ocupa loc de determinare principală, 
deci ocupa un astfel de loc ceea ce intră în relaţie, ceea ce apar- 
ţine relativului, problema : care e raportul dintre întindere şi 
gîndire ? Însă, s-a răspuns la această întrebare în sensul că inte- 
resul îl constituie numai această relație pentru sine, şi însăşi 
această relaţie, ca substanţă absolută, este atunci identitate, 
adevărul, Dumnezeu și nu termenii relației. Interesul nu cade 
asupra acestora, nu termenii relaţiei sînt ceea ce există, ceea 
ce este presupus şi ferm subzistent, — termenii relaţiei sînt 
numai accidentali. Aici la Locke valabili sînt termenii rela- 
ției : lucrurile şi subiectul; aceștia sînt presupuşi ca fiind ceea 
ce importă. 

În aparenţă, avem la Locke prezent acelaşi interes pe care-l 
găsim în Recherche de la vérité a lui Malebranche. Elementul 
psihologic apare și la Malebranche, dar acesta nu apare decît 
mai tîrziu. Interesul principal este unitatea absolută; ea este 
considerată ca bază. Cum ajungem la reprezentări ?, întreabă. 
Malebranche. Răspunsul este : «) Noi vedem totul în Dumnezeu 
şi B) de aceea universalul, infinitul este absolut ceea ce e 
prim şi este condiţie a cunoaşterii singularului. La Locke [pro- 
cesul cunoașterii] începe cu percepții singulare. Cum ajungem 
la reprezentări generale ?: Le abstragem din reprezentările 
individuale, adică reprezentările singulare sînt ceea ce e prim, 
iar generalul este ceea ce urmează, ceea ce este făcut de noi 
şi aparţine numai gîndirii ca gîndire subiectivă. Ambele laturi, 
ca unilaterale, sînt valabile şi rămîn, iar interesul este, propriu- 
zis, numai de natură psihologică, este cercetarea căii pe care 
senzațiile singulare devin reprezentări generale. Simţirea este, 


- desigur, modul cel mai de jos, animalic, al spiritului; spiritul, 

ca spirit gînditor, vrea să transforme simţirea în modul său 
propriu. Kant îi face lui Locke cu bună dreptate obiecţia că 
nu singularul este izvorul reprezentărilor generale, ci intelec- 
tul. Însă lucrul principal este natura acestui conţinut însuși. 
Nu are importanţă faptul că el provine din intelect sau din 
experienţă, ci întrebarea ce se pune este dacă acest conținut e 
adevărat pentru sine însuşi. La Locke adevărul are numai 
semnificația acordului dintre reprezentările noastre și lucruri ; 
aici e vorba numai despre relaţie, indiferent dacă conţinutul 
este un lucru obiectiv ori este conţinut al reprezentării. Însă 
altceva este să fie cercetat conținutul însuşi, atunci nu trebuie 

să se discute în contradictoriu despre izvorul reprezentărilor 
generale. Interesul pe care-l prezintă conţinutul în sine și pen- 
tru sine dispare cu totul cînd sînt privite lucrurile de pe poziţia 
lui Locke. 

De la Locke pornește o dezvoltare amplă, care a luat 
alte forme, dar care în principiul ei a rămas aceeași. Această 
dezvoltare a devenit un mod de reprezentare general și se 
consideră şi ca filozofie, cu toate că obiectul filozofiei nu poate 
fi întîlnit de loc în cuprinsul ei. 


Condiţiile de viaţă devin chestiune parti- 
culară în sensul propriu al acestui cuvînt, determinate de îm- 
prejurări exterioare ; condiţiile vieţii nu conțin nimic remarcabil. 
Viața este uniformă, se învaţă, este obișnuită, e legată de con- 
diţii date din afară și nu se poate înfățișa pe sine ca formă 
specifică. Puterea împrejurărilor a devenit nemărginit de mare, 
deoarece există de acum o mai rațională obiectivitate şi reali- 
tate ; personalitatea, viața individuală devine mai indiferentă. 
Un filozof, se spune, trebuie să şi trăiască ca filozof, adică să 
fie independent de relațiile lui exterioare cu lumea, să renunţe 
de a se mai ocupa de acestea și de a se obosi din cauza lor. 
Însă nimenea nu poate avea mijloace care să-i permită să fie 
indiferent față de toate nevoile şi cu deosebire faţă de acelea 
ale culturii, ci oricine trebuie să caute aceste mijloace împreună 
cu alții. Tocmai de aceea relaţiile exterioare, felul cum sînt 
integrat în ele, sînt lucruri necesare, dar indiferente față de 
mine. Nu trebuie să ne angajăm inima și ființa noastră în ele 
şi nici să ne afirmăm în cuprinsul lor ca figură independentă, 
conferindu-ne în lume o poziţie creată din noi înşine. 


John Locke s-a născut în 1632 la Wrington, în Anglia. 
A studiat, pentru sine, la Oxford, filozofia carteziană ; filozofiei 
scolastice — se mai preda încă — Locke nu i-a acordat nici 
o atenţie. S-a dedicat ştiinţei medicale, pe care însă n-a practi- 
cat-o propriu-zis, din cauza constituţiei sale firave. În 1664, ‚zz 
Locke s-a dus la Berlin, însoțindu:l aici pe ambasadorul 
englez. La reîntoarcerea sa în Anglia Locke a făcut cunoștință 
cu spiritualul conte Shaftesbury, care îl consulta pe medicul 
Locke. Acesta a trăit în casa lui Shaftesbury, fără să fie nevoit 

să facă practică medicală. Cînd, mai tirziu, Shaftesbury deveni 
mare cancelar al Angliei, Locke primi de la acesta o funcţie, pe care 
o pierdu însă nu peste mult cu ocazia schimbării care s-a produs 
în guvern. Suferind de ftizie, Locke s-a dus în 1675 la Mont- 
pellier în vederea restabilirii sănătăţii sale. El își reprimi funcția 
cînd protectorul său a reintrat în guvern, dar o pierdu din nou 
nu peste mult, cînd Shaftesbury căzu de la guvern şi cînd fu 
chiar nevoit să părăsească Anglia. Locke se duse în Olanda, 
care era atunci ţara unde își găseau protecţie toți- cei ce erau 
siliţi să fugă de persecuții politice sau religioase, ţară în care 
se găseau atunci adunaţi bărbaţii cei mai celebri şi cei mai 
liberi ca spirit. Locke a fost alungat din Oxford *. Partidul 
regelui îl persecuta ; el trebuia să fie prins pe baza unui ordin 
al regelui și să fie extrădat şi trimis în Anglia. Din această 
cauză, Locke a fost nevoit să se ascundă la prietenii săi. 
După revoluţia care a urmat, el s-a reîntors în Anglia, în 1688, 
cu Wilhelm de Orania, care s-a urcat pe tronul Angliei. Locke 
deveni comisar al comerțului şi al coloniilor, își publică celebra 
sa lucrare despre intelectul omenesc și, la urmă, din cauza 
sănătăţii sale şubrede, trăieşte retras din treburile publice, pe 
moșiile unor aristocrați englezi. A murit în 28 octombrie 1704, 
în etate de 73 de ani **. 


Filozofia lui Locke se bucură de foarte mare consi- 
deraţie, în general ea este încă filozofia englezilor şi a france- 
zilor şi, încă şi acum într-un anume sens, a germanilor. Gîndul 
simplu al filozofiei lui Locke este «) că reprezentarea generală, 
adevărul, cunoaşterea, se bazează pe experienţă. Sînt prescrise 


* Quarterley Review, apr. 1817, pp. 70—71 : „Actul (the Act) prin care Locke 
a fost alungat din Oxford” (nu se spune ce a fost el acolo) „n-a fost actul universi- 
tăţii, ci al lui Iacob al II-lea, la a cărui poruncă expresă a avut loc alungarea cu 
autoritatea peremptorie a unui mandat scris (warrant) ca Visitor of Christ Churche 
Din corespondenţa care s-a produs reiese că Colegiul s-a supus fără voia sa, ca 
la o măsură căreia nu i se putea opune fără să nu compromită pacea și liniștea 
membrilor săi”. Comp. The Works of John Locke, vol. I, London, 1812, The life of 
the Author, pp. XXVI—XXVIII. 
** Cf. Buhle, op. cit., vol. IV, secțiunea 1, pp. 238—241 : The Works of John 
Locke, vol. I, The Life of the Author, pp. XIX— XXXIX. 

ca făcînd parte din procesul cunoaşterii, pe de o parte experi- 
ența şi observaţia, pe de altă parte analiza şi scoaterea la 
lumină a determinaţiilor generale ; aceasta este empirism meta- 
fizicizant şi aceasta este calea obişnuită în ştiinţe. Astfel, 
Locke merge, cît privește metoda, pe drumul opus căii pe care 
a mers Spinoza. Acesta a formulat definiţii pe care le-a așezat 
în frunte ; Locke se străduiește să arate că, invers, reprezentările 
generale iau naştere din experiență. Cînd e vorba de metoda 
lui Descartes şi Spinoza, putem regreta că nu este indicat 
felul în care iau naştere ideile ; acestea sînt 
receptate nemijlocit, ca, de exemplu, substanţă, infinit etc. 
Există însă nevoia de a arăta de unde provin aceste idei, aceste 
gînduri, prin ce sînt ele întemeiate, confirmate ca adevărate. — 
Deci Locke a căutat să mulțumească o trebuință adevărată, 
străduindu-se să arate naşterea şi întemeierea acestor repre- 
zentări generale. Însă această întemeiere se referă numai la 
producerea empirică a lor, adică se referă numai la drumul 
pe care-l parcurge conștiința noastră, cînd ea se dezvoltă. 
Fiecare om ştie că el începe cu experienţe, cu senzaţii, cu stări 
cu totul concrete şi că reprezentările generale intervin ulterior, 
mai tîrziu; acestea au legătură cu concretul senzaţiei, repre- 
zentările generale sînt conținute în acest concret. De exemplu, 
spațiul este sesizat de conștiință mai tîrziu decît ceea ce e 
spaţial, genul mai tîrziu decît. individualul; şi activitatea 
conştiinţei mele constă numai în degajarea generalului de 
particularul propriu reprezentării, senzaţiei etc. 

6) Astfel, calea pe care s-a angajat Locke este cu totul 
justă ; dar nu e dialectică, ci generalul este scos analitic din 
concretul empiric. Cercetarea dialectică este părăsită cu totul, 
este în general părăsit adevărul. — O altă întrebare este: 
sînt oare adevărate în sine și pentru sine aceste determinaţii 
generale ? Şi de unde provin ele nu numai în conștiința mea, 
în intelectul meu, ci și în lucrurile înseşi? Spaţiu, cauză, efect 
etc. sînt categorii. Cum ajung aceste categorii înăuntrul parti- 
cularului ? — Cum ajunge spaţiul universal să se determine 
pe sine? Această poziţie, cuprinsă în întrebarea dacă deter- 
minaţiile de infinit, de substanţă etc. sînt adevărate în sine şi 
pentru sine, este cu totul pierdută din vedere. Platon a cercetat 
infinitul, ființa şi finitul şi determinatul etc. [arătînd] că 
nici unul nu este adevărat pentru sine, adevăraţi sînt aceştia 
numai cînd ambii sînt puși ca identici, indiferent de unde 

provine adevărul conţinutului. Însă aici [la Locke] se renunță, 
total la adevăr în sine și pentru sine. 

y) Acolo unde gîndirea este concretă în mod originar, 
unde gîndirea şi generalul sînt identice cu ceea ce este întins, 
nu prezintă interes, este ininteligibilă problema raportului lor, 
raport pe care gîndirea l-a distrus, l-a desfăcut. Cum învinge 
gîndirea dificultăţile pe care singură şi le-a creat ? Aici, la Locke, 
nu este creată şi trezită nici o dificultate. Mai înainte trebuie 
să fie trezită nevoia, durerea, ruptura. 


Acum, cît priveşte mai de aproape gîndurile lui 
Locke, ele sînt foarte simple. Asemenea intelectului, Locke 
cercetează numai conștiința şi întrucît ceva există în conștiință, 
şi recunoaște ceea-ce-este-în-sine (Ansich) numai în măsura 
în care acesta este în conștiință. 

a. Filozofia lui Locke este îndreptată mai cu seamă împo- 
triva lui Descartes. Acesta vorbise de idei înnăscute. Deci 
Locke a combătut învăţătura despre așa-numitele idei 
înnăscute"; idei teoretice şi practice **; adică despre 
ideile generale care sînt în sine şi pentru sine, care au fost 
în acelaşi timp reprezentate ca aparţinînd spiritului în chip 
natural. Anume, Locke a înțeles prin acestea nu determinaţii 
esențiale ale omului, ci concepte care sînt prezente şi există 
în noi, — întocmai cum avem braţe şi picioare la corpul 
nostru, și cum impulsul de a mînca se găseşte la toți — aşa 
încît conştiinţa le are, adică ele există în conştiinţă ca atare. 
Aşadar, la Locke reprezentarea despre suflet este ca aceea 
a unei tabula rasa fără conţinut, care este apoi umplută 
cu ceea ce numim experiență ***. — Expresia « concepte în- 
născute » era obișnuită atunci şi, în parte, s-a vorbit în felul 
acesta, grosolan despre concepte înnăscute. Însă adevărata. 
lor semnificaţie este aceea că ele sînt în sine, sînt momente 
esenţiale în natura gîndirii, sînt însuşiri ale unui germene, 
însușiri care nu există încă. În această măsură, observaţia lui 
Locke cuprinde în ea ceva important: ca concepte distincte, 
esențiale ele sînt justificate numai dacă sau cînd se arată că 
ele țin de esenţa gîndirii. Dar, întocmai ca şi propoziţiile care 
trec drept axiome și ca conceptele care sînt luate ca deter- 
minate direct în definiții, şi aceste [concepte « înnăscute »] au, 

* An Essay concerning human Understanding (The Works of John 
Locke, vol. 1), cartea I, cap. II, § 1, p. 13. 


** Ibidem, cap. II—III. 
»** Ibidem, cap. III, § 22, p. 51. 

fără îndoială, forma unor reprezentări date, înnăscute. Ele 
trebuie să fie valabile în sine şi pentru sine, așa cum sînt sesizate 
de conștiință ; aceasta este o simplă aserțiune. Pe de altă parte, 
întrebarea «de unde provin ele?» este superficială. În orice caz 
spiritul este determinat în sine, el este conceptul existent 
pentru sine ; dezvoltarea lui este aceea de a deveni conștient. 
Acele determinaţii pe care le produce din sine nu pot fi consi- 
derate ca înnăscute. Dezvoltarea trebuie să fie ocazionată 
de ceva exterior, activitatea spiritului este mai întîi reacţie, 
numai astfel devine el conştient de esenţa sa. 

Combaterea pe care o desfăşoară Locke este empirică. 
Argumentele lui sînt următoarele : ,„,Cînd este vorba de senti- 
mente morale, de propoziţii logice, ne referim la consensul 
general, care nu poate fi explicat altminteri decît prin aceea 
că ele au fost sădite în noi de natură. Însă acest acord nu are 
loc. De exemplu propoziţia : Ceea ce este este; e imposibil ca 
acelaşi lucru să existe şi să nu existe în același timp, — acestea 
însă ar mai putea fi socotite ca înnăscute”. Această propoziție 
nu este valabilă, ea nu e valabilă pentru concept; nu există 
pe pămînt şi în cer nimic care să nu conţină [în același timp] 
fiinţă şi neființă. — ,,Numeroşi oameni, copii şi ignoranţi, 
spune Locke, nu au nici cea mai mică conștiință despre aceste 
propoziţii. Nu putem afirma că ele ar fi ceva ce este imprimat 
în suflet şi despre ceea ce sufletul are conștiință” *. Locke 
aminteşte. că „la observaţia aceasta se invocă faptul că oamenii 
ştiu de existenţa unor astfel de principii abia cînd ajung să 
facă uz de rațiune. — Dar dacă uzul raţiunii este acela care 
îi ajută să descopere aceste principii, înseamnă că ele nu sînt 
înnăscute. Rațiunea este întrebuințată atunci cînd din principii 
deja cunoscute deducem adevăruri necunoscute. În 
consecinţă, de ce ar fi nevoie să facem uz de rațiune pentru a 
descoperi principii presupuse, cunoscute?” **. Aceasta este o 
obiecţie slabă, fiindcă pornește de la presupoziţia că prin idei 
înnăscute înțelegem idei pe care omul le are instantaneu, 
date de-a gata în conștiință. Însă dezvoltarea în conștiință, 
este altceva decît ceea ce e în sine o determinare a raţiunii; 
și astfel expresia de „idei înnăscute” este fără îndoială cu totul 
falsă. „La copii şi la persoane lipsite de învățătură, şi deci 
nedeformate, aceste idei înnăscute ar trebui să fie prezente 

* An Essay concerning human Understanding, cartea I, cap. II, $$ 2— 5, 


pp. 13—16. 
** Ibidem, $$ 6—9, pp. 16—17. 

în cea mai mare măsură” *. Locke invocă mai multe astfel 
de argumente, şi cu deosebire practice : diversitatea noţiunilor 
de morală, indivizii răi, inumani, care nu au conștiință **. 
„Lordul Herbert ia de veritate că există impresii înnăscute (notio- 
nes communes în foro interiori descriptae)” ***. — Locke com- 
bate ideile lui Platon: conceptele generale sînt ulterioare (la 
Malebranche, dimpotrivă, ele erau anterioare), ele sînt formate 
ulterior din cele particulare ****. — Prima carte se ocupă 
de această problemă. Ajungem abia acum la ceea ce numim noi 
«idee». 

B. În continuare, Locke trece, în cartea a II-a, la pro- 
blema originii ideilor, căutînd să arate formarea lor 
din experienţă. Elementul pozitiv, pe care el îl opune părerii 
că ele sînt receptate din interior, este tot atît de fals ca şi părerea 
lui că el le-ar lua din exterior, — el care reține numai existența- 
pentru-altceva, ignorînd cu totul ceea-ce-este-în-sine. Locke 
spune : „Cum orice om este conştient de faptul că gîndeşte 
şi că acel ceva cu care este ocupat: (applied) spiritul (mind) 
său în gîndire sînt idei, este deasupra oricărei îndoieli faptul că 
oamenii au în spiritul lor idei diferite, ca cele ce sînt exprimate 
prin cuvintele : alb, duritate, moliciune, gîndire, mișcare, om, 
elefant, oştire, beţie şi altele”. «Idee» înseamnă aici reprezentare ; 

428 noi înțelegem altceva prin «idee ». „Înainte de toate trebuie să 
cercetăm : cum ajunge omul la astfel de idei? Ideile înnăscute 
sînt deja infirmate. — Să presupunem, așadar, că spiritul 
este ca o hîrtie albă, fără nici o literă pe ea, fără nici o idee. 
De unde va fi înzestrat spiritul cu idei? La această întrebare 
răspund cu un cuvînt : din experienţă. Pe experiență se 
întemeiază toată știința noastră” *****. Este adevărat că omul 
începe cu experiența dacă vrea să ajungă la idei. Totul este 
sesizat pe bază de experiență, nu numai sensibilul, ci și ceea 
ce determină, ceea ce mișcă spiritul meu ; adică trebuie să am 
însumi acel ceva,:să fiu acel ceva, iar conştiinţa despre ceea ce 
am, despre ceea ce sînt este experiență. Este absurd să credem 
că ştim ceva etc. ce nu este în experienţă, de exemplu: om, 
toţi sînt oameni; nu am nevoie să-i fi văzut pe toți. Eu sînt 


* An Essay concerning human Understanding, cartea I, cap. II, § 27, 
pp. 30—32. 
** Ibidem, cap. III, $$ 1—14, pp. 33—45. 
*** Ibidem, $ 15, pp. 45—46. 
**** Ibidem, cap. IV, $ 20, pp. 69—71. 
„**** Ibidem, cartea a II-a, cap. I, Of ldeas in general, and their Origi- 
nal, $$ 1—2, p. 77. 


DIVIZIUNEA A II-A 485 


om, dezvolt activitate, am voință, am conștiința a ceea ce 
sînt și despre ce sînt alţii ; și deci toate acestea sînt, fără îndoială, 
experienţă. Însă acestea se referă numai la calea psihologică 
parcursă de spirit. Cu totul altceva este să întrebi : acest ceva 
ce este în noi e oare adevărat? «De unde»-le lui Locke nu 
epuizează întrebarea. 

Toate conceptele se bazează pe experienţă şi intelectul 
(gîndirea) nu este decît legare, comparare şi distingere a ceea 
ce este receptat *. Însăși gîndirea nu este pentru Locke esenţa 
sufletului, ci este una dintre forțele și manifestările acestuia. 
El consideră tocmai gîndirea ca existentă în conștiință, ca 
gîndire conștientă, şi invocă experiența că noi nu gîndim tot- 
deauna. Experienţa ne arată că există somn fără vise, cînd 
dormim adînc. Locke citează exemplul unui om care nu-şi 
aducea aminte de nici un vis pînă la etatea de 25 de ani **. 
Este ca în Xenii: 

Am fost deja adesea; şi zău, nu m-am gîndit la nimic. 429 

Adică, obiectul meu nu este o idee. Dar intuiţia, amintirea 
este gîndire, gîndirea este adevăr. Raționamentul lui Locke 
este cu totul superficial, el ţine seama numai de fenomen, de 
ceea ce este, nu de ceea ce e adevărat. Locke a părăsit cu totul 
scopul şi interesul filozofiei. 

Ideile, cum îi place să le numească, ideile care au în parte 
semnificația de reprezentări, iar în parte de gînduri, iau deci 
naştere din experiență : parte din experienţa exterioară, parte 
din cea interioară; din cea exterioară, de exemplu din văz: 
reprezentările de culoare şi lumină etc.; din experienţa inte- 
rioară reprezentările de: credință, îndoială, judecata, raţio- 
namentul etc. Locke face aici o enumerare plată. Experiențele, 
spune el, sînt în primul rînd senzaţii ; restul este re- 
flexie asupra lor ***. — Ceea ce trebuie să fie spus despre 
lucrul însuşi este mereu acelaşi lucru, anume că, fără îndoială, 
conștiința are toate reprezentările şi conceptele ei din expe- 
riență și în experiență; ceea ce importă este doar să știm ce 
înțelegem prin experiență. În mod obișnuit, cînd se vorbește 
în felul acesta nu se înţelege absolut nimic prin experienţă, 
astfel se vorbește despre ea ca despre ceva bine cunoscut. 
Însă experiența nu este decît forma obiectivităţii. Este ceva 

* An Essay concerning human Understanding, cartea a Il-a cap. XII, 
$ 1, p. 143. 
** Ibidem, cap. I, $$ 10—14, pp. 81—85. 
*** Ibidem, §§ 2—5, pp. 77—79. 

în conştiinţă, înseamnă că, ceva are formă obiectivă pentru 
conştiinţă, sau că ea îl constată, îl intuiește ca pe ceva 
obiectiv — cunoaștere nemijlocită, percepere. Aici nu există 
absolut nici o îndoială că ceea ce ştim, de orice fel ar fi, trebuie 
să fie obiect al experienţei ; aceasta este implicat în conceptul 
însuşi al lucrului. Raţionalul este, adică el este pentru con- 
ştiinţă un existent, adică acesta îl are ca obiect al experienţei 
sale ; obiect ce trebuie să fie văzut, auzit, să existe ca fenomen 
al lumii, sau să fi existat ca atare: conexarea generalului cu 
ceea ce este obiectiv. Dar aceasta nu este unica formă ; forma 
însinelui este tot atit de absolută şi de esenţială : adică înţele- 
gerea a ceea ce e obiect de experienţă, sau suprimarea acestei 
aparenţe a modului-de-a-fi-altceva şi cunoașterea necesităţii 
lucrului prin el însuși. Este deci cu totul indiferent dacă îl 
considerăm pe acesta ca pe ceva prins în experiență, ca pe o 
serie de concepte ale experienţei, dacă putem vorbi astfel, 
sau reprezentări, sau dacă privim aceeaşi serie ca pe o serie 
de gînduri, de [elemente] ce-sînt-în-sine. 

Principala străduință a lui Locke este deci să arate cum iau 
naștere conceptele metafizice din experienţă, nu complet, — ci, 
luat în mod empiric : cum provin spaţiul, impenetrabilitatea, 
figura, mișcarea, repausul etc. din senzaţia exterioară ; gîndirea, 
voința etc., din cea interioară; cum provin concepte generale 
ca : existență, unitate, facultate etc. din amîndouă formele de 
senzație împreună *. 

y. Prin urmare, Locke pleacă de la poziţia că totul este 
experiență ; din această experiență noi abstragem pentru noi 
reprezentări generale despre lucruri și calităţile lor. Şi Locke face 
apoi cu privire la calităţile exterioare o distincţie 
întîlnită deja mai înainte la Aristotel, distincţie pe care am 
văzut că o făcea şi Descartes. Locke deosebeşte calităţi p ri- 
mare şi secundare. Primele aparțin în adevăr lucrurilor 
înseşi, celelalte nu sînt calităţi reale, ci ele se întemeiază pe 
natura organelor senzoriale. Calitățile primare sînt mecanice : 
întindere, soliditate, figură, mişcare, repaus, acestea sînt calităţi 
ale corporalului, după cum gîndirea este calitatea spiritului. 
Iar determinaţiile senzaţiilor noastre particulare, cum sînt 
culorile, tonurile, mirosurile, gustul etc., nu sînt primare **. 


* An Essay concerning human Understanding, cartea a II-a, cap. II—VII, 
pp. 93—109. 
** Ibidem, cap. VIII, §§ 9—26, pp. 112—12î. 

Aceeaşi distincţie există și la Descartes, numai că aici ea are 
altă formă. La Descartes calităţile secundare” sînt determinate 
astfel, încît ele nu constituie esența corpului *; la Locke 
ele sînt determinate astfel, încît ele sînt pentru simţire sau 
cad în existenţă pentru conştiinţă ; Locke consideră, se înţelege, 
şi figura etc. ca aparţinînd esenței. — Calităţi care ţin de simţire 
sînt, pentru Aristotel, soliditatea **, însă cu aceasta nu s-a 
spus absolut nimic despre natura corpului. — Locke însuşi 
introduce aici o distincţie între în-sine şi pentru-altceva, decla- 
rînd momentul lui pentru-altceva ca neesențial; — şi totuşi 
Locke vede tot adevărul numai în pentru-altceva. 


ò. După toate acestea ce sînt presupuse, ni se spune, mai 
departe, că intelectul este acela care găseşte şi descoperă 
generalul. Episcopul din Worcester a făcut obiecţia că „atunci 
cînd ideea de substanță este întemeiată pe o deducție clară 
şi distinctă (grounded upon plain and evident reason), ea nu 
provine nici din senzaţii, nici din reflexie”. Locke răspunde: 
„Ideile generale nu se introduc în suflet nici prin senzaţii, nici 
prin reflexie” (conştiinţa interiorului, determinaţii interioare), 
„ci ele sînt creaţii sau invenţii de-ale intelectului. Intelectul 
le face prin intermediul reprezentărilor pe care le-a dobîndit 
prin reflexie și senzaţie” ***. Munca intelectului constă deci 
în a produce, pe baza unei elaborări proprii, din aceste aşa- 
numite idei o mulțime de idei noi, îmbinînd în una mai multe 
idei simple, comparindu-le şi opunîndu-le între ele, în 
sfîrșit recurgînd la separare și abstracţie, operaţie prin care iau 
naştere conceptele generale **** cum sînt: spaţiul, 
timpul, unitatea şi diversitatea, cauză şi efect, putere, libertate 
necesitate. „În felul acesta intelectul este activ”, numai că 
„activitatea lui este” numai „îmbinare, compunere” a unor 
idei generale *****. Pentru Locke esența intelectului consta 
în activitatea formală a acestuia, activitate prin care acesta 


* Vezi mai sus, pp. 359—361. 
** Cf. Aristotel, De anima, II, 11. 

*** An Essay concerning human Understanding, cartea a II-a, cap. II, § 2, 
not., pp. 93—94 ::.... General ideas come not into the mind by sensation or reflec- 
tion, but are the creatures or inventions of the understanding. — The mind 
makes them from ideas which it has got by sensation and reflection. 

**** Ibidem, cap. XII, § 1, p. 143. 

se =** Ibidem, cap. XXII, $ 2, p. 275: The mind often exercices an active 
power in making these several combinations ; for it being once furnished with simple 
ideas, it can put them together in several compositions. 

formează noi determinații din reprezentările simple obţinute 
prin percepţie cu ajutorul unor comparații şi asocieri. El spune : 
„Intelectul este cu totul pasiv faţă de formele simple ale sale” 
(modes), astfel de determinaţii simple sînt forța (power) şi 
numărul (number), infinitatea (infinity) „şi le primeşte pe toate 
de la existenţa și operaţia lucrurilor, așa cum le oferă senzaţia, 
fără ca el să facă vreo idee” *; el este prinderea senzaţțiilor 
abstracte care sînt conţinute în lucruri. Aici Locke face şi deo- 
sebire între forme simple şi forme amestecate. 
Cauzalitatea etc. este un astfel de mod amestecat (mixed mode), 
şi totuşi vezi descrierea felului în care ia naștere această idee **. 

Cît priveşte naşterea reprezentărilor mai compuse din 
reprezentări simple, Locke are meritul de a se fi abătut de la 
drumul simplelor definiții: substanța este cutare, modul e 
cutare, întinderea este cutare lucru etc., definiţii care formează 
un șir cu totul incoerent. Felul în care obţine intelectul repre- 
zentările generale din reprezentările concrete este lucrul prin- 
cipal; această derivare din experiență o explică el în mod 
particular. Numai că felul în care întreprinde elaceastă deducție 
este cu totul neînsemnat, e ceva absolut formal, este tautologie 
goală ; explicaţia dată de el este extrem de banală, e plictisi- 
toare și prolixă. De exemplu, reprezentarea generală de spa- 
tiu o formăm din perceperea vizuală şi tactilă a îndepărtării 
corpurilor ***. Adică, cu alte cuvinte, noi percepem un spaţiu 
determinat, facem operaţia de abstractizare şi obținem con- 
ceptul de spaţiu în general. Perceperea distanțelor ne dă repre- 
zentări despre spaţiu ; aici nu este însă vorba de deducere, ci 
numai de lăsarea la o parte a celorlalte determinări. Distanţa 
este ea însăși spaţialitatea ; prin urmare, intelectul formează 
determinaţia spaţialității din spaţialitate. Astfel, conceptul 
timpului îl obţinem prin succesiunea neîntreruptă a re- 
prezentărilor în stare de veghe *** * ; adică noi percepem timpul 
universal din timpul determinat. Reprezentările se succedă 
fără întrerupere ; dacă lăsăm deoparte din această succesiune 
ceea ce este particular, obținem reprezentarea timpului. 


* An Essay concerning human Understanding, cartea a Il-a, cap. XXII, 
§ 2, p. 275: The mind, in respect of its simple ideas, is wholly passive, and 
receives them all from the existence and operations of things, such as sensation 
or reflection offers them, without'being able to make any one idea. 
** Cf. ibidem (vol. II), cartea a II-a, cap. XXVI. 
*** Ibidem: (vol. I), cartea a II-a, cap. XIII, § 2, p. 147; cap. IV. 
$ 2, p. 100. 
**** Ibidem cap. XIV, $ 3, p. 163. 

Substanţa (substance), o idee compusă (complex idea), 
provine din faptul că adesea noi percepem împreună idei simple 
(albastru, greu etc.). Acest «împreună » ni-l reprezentăm ca 
pe ceva ce suportă, susține acele idei simple, ca pe ceva în care 
acestea există etc. *. — Tot astfel stau lucrurile şi cînd e 
vorba de facultăţi etc.**. Toate acestea sînt plicti- 
sitoare. — După aceasta sînt deduse determinaţiile de libertate 
şi de necesitate, de cauză şi efect, în acelaşi fel. „Cauză şi 
efect (cause and effect). f 
simțurile noastre despre schimbarea perpetuă a lucrurilor 
trebuie să observăm că încep să existe diferite substanțe şi 
calități foarte particulare” — « substanțe » în sens mai rău 
decît la Spinoza — „și că ele își obțin această existență a lor 
de la aplicarea şi acțiunea cuvenită (due) a unui alt lucru. 
Pe baza acestei observații ne câştigăm ideea despre cauză şi 
efect; ceara se topește la căldură” ***. Şi aceasta e ceva ce 
plictiseşte. — Sau: „Eu cred că oricine găsește în el însuşi 
puterea de a începe ori de a întrelăsa, de a continua sau dea 
termina diferite acţiuni în el însuși. Din contemplarea întinderii 
acestei puteri a spiritului asupra acţiunilor omului iau naştere 
ideile de libertate și de necesitate "”****. Putem 
spune că nu poate exista ceva mai superficial decît este această 
deducere a ideilor. Problema însăşi despre care este vorba, 
esenţa, nu e nici măcar atinsă. Se atrage atenţia asupra unei 
determinaţii care este conținută într-o relaţie concretă ; inte- 
lectul deci numai abstrage şi, pe de altă parte, fixează ; avem 
traducere din ceea ce e determinat în forma generalului, general 
la baza căruia se află această formă ; or, tocmai această esență 
ce se află la bază este despre ceea ce ar trebui să se spună ce 
este. Aici Locke recunoaşte, de exemplu despre spaţiu, că nu 
ştie ce este spaţiul în sine *****. 

Această așa-numită analiză lockeiană a reprezentărilor 
compuse şi așa-numită explicare a lor a pătruns pretutindeni 
din cauza neobișnuitei ei limpezimi şi evidențe. Fiindcă, ce 
este mai clar decît să spui că noi avem conceptul timpului 
pentru că percepem timpul (nu-l vedem, propriu-zis), că avem 


* An Essay concerning human Understanding (vol. II), cartea a Il-a, 
cap. XXIII, $$ 1—2, pp. 1—4. 
** Ibidem, (vol. I), cartea a II-a, cap. XXI, $ 1, p. 220. 
*** Ibidem, (vol. II), cartea a II-a, cap. XXVI, $ 1, p. 40. 
**** Ibidem (vol. I), cartea a II-a, cap. XXI, of Power: $ 7, p. 224. 
***** Ibidem, cap. XIII, $$ 17—18, p. 155. 

„ conceptul spațiului, deoarece vedem spaţiul? Cu deosebire 
% francezii au acceptat acest lucru şi l-au elaborat mai departe ; 
ideologia lor nu conține altceva decît tocmai acest lucru. 
€. „Generalul însuşi, conceptul de gen, îl obținem 
cînd separăm particularul” calităţilor „circumstanţe, timp, 
loc etc.” *. Ceea ce se numește astfel specie sau gen nu este 
decît un produs al intelectului nostru, produs care se referă 
la asemănarea obiectelor **. După Locke, generalul ca atare 
este un produs al spiritului nostru ; el nu este ceea ce e obiectiv, 
ci numai se referă la obiecte. Genurile exprimă, fără îndoială, 
ceva ce există în obiecte, însă genurile nu epuizează obiectele. 
De aceea Locke a distins esenţele în esențe reale şi esențe 
nominale, primele expunînd adevărata esenţă a lucrurilor ; 
prin urmare, genurile sînt numai esențe nominale ***. „Ele ne 
servesc la distingerea și cunoaşterea genurilor şi a speciilor pentru 
noi, esenţa reală a naturii noi însă nu o cunoaștem”. Pentru 
a dovedi că genurile nu există în sine, în natură, că nu sînt 
ceva determinat în sine şi pentru sine, Locke aduce bune ar- 
gumente, de exemplu existenţa monştrilor **** ; dacă genul 
ar exista în sine și pentru sine, nu ar exista nici un monstru. 
Dar Locke uită că ţine şi de gen ca monstrul să existe; și aici 
intră şi alte determinaţii. Genul se dislocă; este sfera în care 
lucrurile singulare acționează unele asupra celorlalte şi astfel 
ele pot deteriora existența genului. Lucrurile stau aici tocmai 
aşa ca atunci cînd se demonstrează că binele nu există în sine, 
fiindcă există şi băieţi răi; că cercul nu există în sine şi pentru 
sine în natură, fiindcă, de exemplu, circumferința unui copac 
oarecare înfățișează un cerc foarte neregulat, sau fiindcă eu 
436 desenez un cerc rău. Natura este aceasta: de a nu. putea fi 
adecvată conceptului, care posedă numai în spirit adevărata 
sa existenţă. Mai departe, afirmaţia că genurile nu există în 
sine, că generalul nu este esența naturii, că însinele ei nu e 
ceea ce este gîndit, că noi nu cunoaștem esenţa reală, această 
aserțiune este o litanie repetată de atunci pînă la saturație : 


Interiorul naturii nu-l cunoaşte nici un spirit creat, 
pînă la părerea că modul-de-a-fi-pentru-altceva (das Piir-ein- 
Anderes-Sein), percepţia, nu există în sine, — părere care n-a 


* An Essay concerning human Understanding (vol. II), cartea a III-a, 
cap. III, $ 6, p. 156. 
. ** Ibidem, § 13, pp. 166—167. 
*** Ibidem, § 15, pp. 168—169. 
**** Ibidem, § 17, pp. 169—170. 

pătruns pînă la poziţia pozitivă că ceea-ce-e-în-sine este 
generalul. Locke este cu mult în urmă cît priveşte concepţia 
sa despre natura cunoașterii, în urma lui Platon, din cauza 
insistenței sale asupra modului-de-a-fi-pentru-altceva. 

Mai este demn de semnalat faptul că, plecînd de pe poziţiile 
simțului comun, Locke luptă împotriva principiilor generale, 
a axiomelor. A = A; dacă ceva este A, nu poate fi B. Aceste 
principii ar fi, după el, de prisos și de foarte mică utilitate, ori 
chiar de nici una. Încă nimeni nu a clădit o ştiinţă pe principiul 
contradicţiei. Plecînd de la aceste principii, se poate dovedi 
adevărul, ca şi neadevărul; ele sînt tautologii *. 

Aceasta este filozofia lui Locke. Ceea ce a înfăptuit Locke 
în domeniul pedagogiei, al toleranţei, al dreptului natural 
şi al teoriei generale a statului nu ne priveşte aici, aparținînd 
culturii generale. — Filozofia lui Bayle cuprinsă în al său 
Dictionnaire, nici nu bănuiește ce este speculativul, întocmai ca 
şi Locke. Important de relatat este faptul că Bayle a promovat 
reflexia, gîndirea raţională despre anumite obiecte ; şi cu deo- 
sebire el a înfățișat obiecțiile ridicate de rațiune, de filozofi 
de exemplu, mai ales de manichei, împotriva teologiei, a doc- 
trinei revelate, ca pe unele ce nu pot fi infirmate nici de raţiunea 
însăși ; Bayle invoca împrejurarea că tocmai teologia afirmase 
mai înainte că ea este adecvată rațiunii şi că rațiunea nu are 
decît sarcina formală de a face să devină inteligibil conținutul 
teologiei, nu şi al său propriu. 

Să cunoască adevărul, este interesul filozofiei; această 
cunoaştere trebuie realizată aici în mod empiric ; este bine să 
fie atrasă atenţia asupra determinaţiilor generale. Dar o astfel 
de filozofare nu stă numai pe poziția conștiinței obișnuite, 
căreia toate determinaţiile gîndirii sale îi apar ca date, uitînd, 
umilă, de propria sa activitate, ci în această deducere şi naştere 
psihologică nu este de loc prezent ceea ce ţine exclusiv de datoria 
filozofiei, adică punctul de vedere din care se formulează între- 
barea dacă aceste gînduri şi raporturi sînt adevărate în sine 
şi pentru sine. 

Filozofia lui Locke este, dacă vreţi, o metafizică: este 
vorba în ea de determinaţii generale, de gînduri generale ; şi 
acest general trebuie să fie derivat din experienţă, din observaţie. 
Filozofia lui Locke explică reprezentările generale, căutînd să 
abstragă generalul din percepții concrete. Această scoatere este 


cap. * An Essay concerning human Understanding (vol. III, cartea a IV-a, 
VII, $ 8—11, pp. 24—34. 

trivială. Putem spune (cum a făcut Wolf) că este lucru arbitrar 
să se plece de la reprezentări concrete. Din floare albastră, 
din cer albastru se naşte pentru noi reprezentarea identităţii ; 
tot astfel cauza şi efectul. Se poate pleca direct de la reprezentări 
generale. Noi găsim în conștiința noastră reprezentarea timp, 
cauză, acestea sînt faptele de mai tîrziu ale conştiinţei. Acest 
procedeu stă la baza reflexiei, numai că aici trebuie să se mai 
facă deosebire între diferitele reprezentări, anume care trebuie 
să fie considerată ca cea mai esenţială; la Locke în general 
nu se are în vedere această distincție. — Al doilea procedeu 
este cel practic, care se desfăşoară în acelaşi fel, în sensul că 
gîndul se aplică la obiecte, sau în sensul că sînt extrase gîndu- 
rile acestora din obiecte, se atrage atenţia asupra generalului 

438 esențial imanent obiectelor. Avem societatea civilă, statul; 
acestea sînt mai complexe, voința domnitorului, supușii, 
scopurile lor, binele lor pentru sine. Aici sîntem în domeniu 
concret. Întrucît avem înaintea noastră un astfel de obiect, 
putem extrage din el reprezentări generale ; însă trebuie să 
fie pus în lumină care este reprezentarea în fața căreia celelalte 
sînt nevoite să se plece. — 

Această filozofie este, se înţelege, o filozofie foarte inteli- 
gibilă şi banală şi tocmai din această cauză foarte populară şi 
căreia i se rataşează întreaga filozofie engleză, aşa cum este ea 
încă şi astăzi. Filozofia lui Locke este modul general al com- 
portării gîndirii numit filozofie. În cuprinsul acestei reflectări 
se pleacă şi de la percepţie, de la experienţe ce se produc nemij- 
locit în noi, de la sentimente pe care le avem; astfel de deter- 
minații formează baza, esenţialul. Această reflexie pleacă de 
la spiritul actual, de la propriul interior sau exterior ; ea este 
forma care a fost introdusă în ştiinţa ce se năştea atunci. Astfel, 
la englezi Newton trece drept filozoful xar’ 2Eoyi)v. Acest empi- 
rism metafizicizant este principalul mod de cercetare, de cunoaş- 
tere în Anglia, şi în Europa în genere; științele în genere, şi 
mai cu seamă științele empirice, își datoresc originea acestui 
fel de a proceda. A deriva din observaţii, experienţe, înseamnă 
la ei a filozofa. Ca un astfel de filozof a dedus Newton din expe- 
riențe principiile sale ce ţin de intelect ; și, în fizică şi în optică, 
el a făcut observaţii proaste, trăgînd din ele şi mai proaste 
concluzii. De la experienţe el a ajuns la puncte de vedere gene- 
rale şi, luîndu-le la rîndul lor pe acestea ca bază, a construit 
din ele singularul. Acestea sînt teoriile. Interesul general a 
devenit observarea lucrurilor pentru a cunoaște legea imanentă 

lor, generalul cuprins înăuntrul lor. Procedeul scolastic de a 
pleca de la principii şi definiţii a fost repudiat; filozofarea 
practică, filozofarea gîndirii reflexive, raționante, a fost ceea 
ce a devenit manieră generală şi prin ceea ce s-a produs întreaga 
revoluţie a poziţiei spiritului. Generalul este lege, forță, materie 
în general ; acestea sînt definițiile, axiomele. Acesta este un pas 
mai departe față de Spinoza, care începe îndată cu definiţia, 
care astfel nu este justificată. Acum definiția este dedusă, 
nu mai e înfăţişată în chip de oracol; ea își are justificarea 
sa, deşi felul în care este înfăptuită nu este cel cuvenit. 
Unicul lucru important este întrebarea lui Locke referi- 
toare la originea acelor reprezentări. Astfel analiza expe- 
rienței este lucrul principal. Ştiinţele moderne au luat naștere 
de aici, ştiinţele naturii, matematica, şi la englezi și știința 
politică ; ei au fost primii care au avut gînduri despre stat; 
în această privinţă, este de menţionat Hobbes. 


2. HUGO GROTIUS 


În aceeaşi epocă, Hugo Grotius a cercetat dreptul 
popoarelor. Maniera tocmai menţionată este aceea care se 
manifestă la. Hugo Grotius ; ea s-a concentrat în chip unilateral 
asupra obiectelor fizicale şi politice-juridice. Grotius s-a în- 
temeiat și pe experienţă în determinarea a ceea ce trebuie să 
fie valabil ; acesta este un moment principal în cultură. 

Hugo van Groot, născut în 1583 în Delft, a fost jurist, 
avocat general și primar. Însă în 1619, implicat în procesul 
Barneveld, a fost nevoit să fugă. A stat timp mai îndelungat 
în Franţa, pînă ce în 1634 intră în serviciul reginei Cristina 
a Suediei. În 1635 el deveni ambasadorul Suediei la Paris. 
A murit în 1645, la Rostock în cursul unei călătorii de la Stoc- 
kholm spre Olanda *. 

Opera principală a lui Grotius este De sure belli et pacis, 
apărută în 1625. Nu o mai citeşte acum nimeni. Dar ea a exer- 
citat cea mai mare influență. El a arătat pe bază istorică şi 
în parte, bazat pe Vechiul testament, felul în care au acţionat 
popoarele unele față de altele în diversele împrejurări ale 
războiului şi ale păcii ; a arătat ce anume consideră ca valabil 


* Brucker, op. cit., vol. IV, partea a 2-a, pp. 731—736, 743—745. 

popoarele. El alunecă cu totul pe planul raționării empirice şi 
al compilării. Această adunare empirică de cazuri de comportare 
a popoarelor unele față de altele, asociate cu reflexii empirice — 
de exemplu, prizonierii nu e voie să fie ucişi, căci scopul este 
să fie dezarmat inamicul, acest scop este atins, iată de ce nu 
trebuie să se meargă mai departe etc. * ; — această adunare 
empirică a avut efectul că conştiinţa a descoperit principii 
generale, principii rezonabile şi raționale, efectul că ele au fost 
recunoscute ca valabile, că au fost făcute să fie mai mult sau 
mai puțin acceptabile. Constatăm că au fost stabilite legi, 
principii generale, de exemplu referitor la puterea regelui ; 
gîndirea şi-a făcut din toate obiect de cercetare. Noi nu sîntem 
satisfăcuți de astfel de demonstrații şi de deducții, dar nu 
trebuie să ignorăm ceea ce a fost realizat prin ele. Și ceea ce 
a fost realizat a fost stabilirea unor principii generale, care: își 
au supremul lor temei în înseși obiectele, — în spirit; gînduri 
întemeiate, principii confirmate. 


3. THOMAS HOBBES 


Relaţiile interne de drept public le-a dezvoltat mai cu seamă 
Anglia, întrucît constituţia specifică a acestei ţări a îndreptat 
reflexia asupra acestui obiect. Excelent și celebru din cauza 
originalității vederilor sale în această privinţă a fost Hobbe- 
sius, educator al contelui din Devonshire, născut în 1588 
la Malmesbury, mort în 1679 **. — Contemporan al lui Crom- 
well, Hobbes a găsit în evenimentele acelei epoci, în revoluția 
engleză, îndemn să reflecteze asupra principiilor statului şi 
ale dreptului ; şi el a şi ajuns, de fapt, la reprezentări proprii 
în acest domeniu. Hobbes a scris mult ; a scris şi despre filozofie 
în general : Elemente de filozofie. Prima parte De corpore, a apărut 
la Londra, în 1655. În această primă parte, Hobbes tratează 
mai întîi despre logică, în al doilea rînd despre philosophia 
prima, adică despre ontclogie ; apoi vorbeşte, Despre mișcare 
și mărime, apoi despre fizică etc. — partea a doua a Elementelor 
urma să trateze De homine [Despre om] iar a treia De cive [Despre 


* Cf. De jure belli ac pacis, l. III, c. 11, §§ 13—16 (ed. Gronov, Lipsiae, 
1758, în 8°), pp. 900—905; c. 4; $ 10, pp. 792—793. 
** Buhle, op. cit., vol. III, secțiunea 1, pp. 223—224, 227. 

cetăţean]. În prefață Hobbes spune că „în astronomie a 
apărut Copernic și în fizică Galilei, înaintea lor n-a existat 
nimic cert în cele două ştiinţe. Ştiinţa corpului omenesc a dez- 
voltat-o Harvey, iar fizica generală și astronomia Kepler”. 
Toate acestea sînt considerate ca filozofie din punctul de vedere 
pe care l-am amintit deja mai înainte ; intelectul reflexiv vrea 
să cunoască în acestea generalul. Hobbes spune mai departe : 
„În ce priveşte filozofia dreptului public (philosophia civilis), 
aceasta nu este mai veche decît cartea” sa ,,De cive”*. Această 
carte (apărută la Paris în 1642) ** este, ca şi Leviatan-ul lui, 
o operă foarte discreditată. Leviatan-ul a fost interzis, motiv 
pentru care se găseşte rar. Aceste opere conţin despre natura 
societăţii şi a guvernării gînduri mai sănătoase decît cele care 
sînt în parte azi în circulaţie. Societatea, statul este pentru 
Hobbes ceea ce e absolut suprem, este ceea ce e absolut deter- 
minant în ce priveşte legea şi religia pozitivă şi comportarea 
exterioară a acesteia; și, întrucît el o subordonează statului, 
doctrina lui a fost, se înţelege, detestată. Dar ea, tocmai, nu 
are nimic speculativ, nimic propriu-zis filozofic în ea; aşa 
ceva se găseşte şi mai puţin în Hugo Grotius. 

Mai înainte au fost formulate idealuri ori au fost fixate 
în scris drepturi pozitive ; Hobbes a încercat să deducă natura 
puterii statului din principii care rezidă în noi înşine şi pe care 
le recunoaștem ca pe ale noastre proprii. Principiile opuse 
sînt : 1) Ascultarea pasivă a supușilor, autoritatea divină a 
regentului ; voința acestuia este lege absolută. Aceste vederi 
sînt expuse în strînsă legătură cu religia, cu exemple din Vechiul 
testament. Astfel Saul şi David sînt deasupra oricărei legi. 
2) În mişcarea de care s-a folosit Cromwell, a apărut un fana- 
tism care a scos pentru sine din Sfînta scriptură contrariul : 
astfel, egalitatea averilor etc. Legi criminale, legi matrimoniale, 
şi-au luat şi ele timp îndelungat justificarea din dreptul mozaic ; 
ele erau luate din ceea-ce-e- «dincolo», unde relaţiile treceau 
ca fiind stabilite de o poruncă divină explicit formulată. Împo- 
triva acestui fel de a proceda s-a ivit reflexia care conține 
propriile noastre determinări şi care a fost numită rațiune 
sănătoasă. Hobbes a susținut şi ascultarea pasivă și arbitrarul 


* Epistola dedicatoria ante Elementar philos., sectionem primam (Thoma 
Hobbes, Opera philosophica, quae latina scripsit omnia, Amstelod., 1668, 
in 4°), pp. 1—2. 

** Cf. Brucker, op. cit., vol. IV, partea a 2-a, p. 154. 

absolut al puterii regale. El a încercat să derive principiile 
puterii statului, puterii monarhice etc. din determinații uni- 
versale. Vederile lui sînt plate, empirice, argumentele și prin- 
cipiile care le sprijină sînt originale în felul lor, ele sînt luate 
din cuprinsul nevoilor naturale. 

æ. Hobbes pleacă de la aserțiunea că starea de 
natură se caracterizează prin faptul că toţi oamenii au 
instinctul de a-i domina pe ceilalți. El afirmă : „Orice societate 
civilă îşi datoreşte originea fricii reciproce a tuturora” ; acesta 
este astfel un fenomen în conştiinţă. „Orice societate este 
intemeiată în vederea propriului său folos sau glorii, din egoism”*. 
— Asigurarea vieţii, a proprietăţii, a uzufructului, toate 
acestea nu sînt ceva transcendent. 

B. „Cu toată neegalitatea puterii lor, oamenii au totuşi 
şio egalitate naturală”. Acest lucru Hobbes îl dovedește 
recurgînd la un argument curios, anume [afirmînd că această 
egalitate se datorește faptului că] „fiecare îl poate ucide pe 
celălalt”, fiecare este putere supremă peste celălalt, „fiecare 
poate face acest maxim” **. În consecinţă, egalitatea, oamenilor 
nu provine din forța lor cea mai mare, ea nu este întemeiată, 
ca în timpul mai nou, pe libertatea spiritului, pe demnitate 
egală, pe independență, ci pe egala slăbiciune a oamenilor; 
fiecare este ceva slab față de celălalt. 

y- Hobbes spune mai departe : „În starea de natură toţi 
sînt mînați de voința de a se leza unii pe alții”, de a comite 
acte de violență împotriva celorlalți oameni; astfel 
fiecare trebuie să se teamă de celălalt. Hobbes ia această stare 
în înţelesul ei adevărat, el nu spune vorbe goale despre o stare 
naturală bună; [starea despre care vorbește Hobbes] este, 
dimpotrivă, starea animală, starea voinței proprii neînvinse. 
Prin urmare, toţi vor să se lezeze unii pe alţii și „să se asigure 
împotriva prezumțţiilor celorlalți, să-și cîştige pe seama lor 
înşişi avantaje şi drepturi mai mari. Opinii, religii, dorinţe 
stîrnese conflicte; cel mai tare cîştigă victoria” ***. 

ô. „Deci starea de natură este o stare a neîncrederii tuturor 
în toţi; este o stare de război al tuturor contra tuturor 


* De cive, c. 1, $ 2 (Oper. phil. etc., Amstel., 1668), pp. 3—4. 
** Ibidem, § 3, p. 4. 
*** Ibidem, §§ 4—6, pp. 4—5. 

(bellum omnium în omnes)‘ şi este căutare de exploatare 
reciprocă. Termenul: de «natură » are dublă semnificaţie : el 
înseamnă că natura omului este spiritualitatea, raționalitatea 
lui ; starea de natură a omului este însă cealaltă stare, aceea 
potrivit căreia omul se comportă ca ființă a naturii. Așa se 
comportă omul cedînd. dorințelor, înclinațiilor sale etc. ; raţio- 
nalitate înseamnă stăpînirea a ceea ce ţine nemijlocit de 
natură. „În. starea de natură, o anumită putere irezistibilă 
îți conferă dreptul să-i domini pe cei ce nu-ţi pot rezista; este 
absurd să-l laşi să: devină iarăşi liber şi tare pe. cel eg-l ai în 
puterea ta’. De aici Hobbes trage concluzia că „omul trebuie 
să iasă din. starea de natură (e tali statu exeundum)” *. Aici are 
dreptate ; starea de natură nu'este o stare de drept, ea trebuie 
suprimată, 

e. Acum Hobbes trece la legile rațiunii care menţin 
pacea. Legea aceasta consta în subordonarea voinței particulare 
celei. generale; voințele naturale, particulare trebuie să se 
supună voinţei generale, legilor raţiunii. Însă această voinţă 
generală nu este aceea a tuturor indivizilor, ei e voința regen- 
tului, voinţă care nu este deci răspunzătoare față de aceştia, 
ba mai curînd e îndreptată împotriva voinței particularilor, de 
ea trebuie să asculte toţi **.— Astfel lucrurile sînt aşezate într-o 
cu totul altă perspectivă. În felul acesta, din concepţia absolut 
justă care situează voința generală în voința unuia singur, 
în voința monarhului, iese o stare a dominației absolute, a des- 
potismului complet. Însă starea bazată pe legi este altceva 
decît aceea în care bunul plac al unuia trebuie să fie pur și 
simplu lege; această voință generală nu este deci despotism, 


ci este raţională, exprimată în legi şi determinată în urmările ei. 


Rixner spune : „Dreptul nu este pentru el altceva decît 
totalitatea condiţiilor pacificării impuse de necesitatea de 
fier a răutăţii originare a oamenilor” ***,— belli omnium contra 
omnes.'— În operele lui Hobbes avem cel puţin atît: natura 
şi organismul statului trebuie să fie întemeiate pe fundamentul 
naturii omeneşti, al înclinațiilor omului etc. Englezii s-au 
războit mult cu acest principiu al supunerii pasive, principiu 
potrivit căruia se spune că regii deţin puterea de la Dumnezeu. 
Sub un anume raport, aceasta este cu totul just; însă [în 


* De cive, c. 1, §§ 12—14, pp. 6—8; Leviathan; C. 13 (Oper.), pp. 63—66. 
** De cive, c. 5, §§ 6—12, pp. 37—38; c.6, §§ 12—14, pp. 44—46. 
*** Rixner, op. cit., vol. TII, p. 30. ` s 

mod obişnuit] principiul este înţeles în sensul că regii nu sînt 
răspunzători şi că trebuie să se dea ascultare arbitrarului 
orb al lor, voinței lor pur subiective. 


4. CUDWORTH 


Cudworth a voit să-l reînvie pe Platon în Anglia, dar în 
felul demonstrațiilor pe care le-am văzut la Descartes şi în 
modul unei seci metafizici a intelectului. El a scris o operă 
celebră, intitulată : The true intellectual system of the Universe. 
Dar Cudworth amestecă ideile platonice, prezentate într-o 
formă grosolană, cu reprezentările creştine despre Dumnezeu, 
îngeri, toate considerate ca lucruri particulare existente. Ceea 
ce la Platon este mistic, aici este ființă adevărată, în forma exis- 
tentului ; el reflectează despre acestea ca despre certitudini 
obișnuite, ca despre faptul dacă este probabil că francezii 
încearcă o debarcare în Anglia și dacă ei vor realiza acest lucru 
în chip fericit. Lumea inteligibilă creştină este cu totul cobo- 
rîtă în forma realității obișnuite, şi e, astfel deci, ruinată. 


5. PUFENDORF 


În lupta dusă pentru consolidarea relaţiilor de drept ca 
atare în stat, pentru întemeierea unei constituţii echitabile 
s-a distins reflexia gîndirii și s-a angajat în această luptă în 
chip esenţial. Şi, cum s-a întîmplat la Hugo Grotius, s-a întîm- 
plat şi la Pufendorf : şi acesta a făcut principiu din 
instinctul productiv al omului, din instinctul social al acestuia 
etc. La Pufendorf mai este păstrat dreptul divin al regilor, 
drept în baza căruia aceştia datoresc socoteală numai lui Dum- 
nezeu şi la nevoie sînt încă obligaţi să primească sfatul bisericii. 
Acum însă s-a cercetat şi ce fel de instincte şi de trebuinţe 
există în om ; acestea au fost luate ca bază interioară a dreptului 
privat şi public şi au fost deduse din ele obligaţii și pentru 
guverne şi regenţi, pentru ca să fie salvată și libertatea omului. 

Samuel de Pufendorf s-a născut în 1632 în Saxonia. A 
studiat în Leipzig și în Jena dreptul public, filozofia şi mate- 
matica. În 1661, ca profesor în Heidelberg, el a fost primul 
care a introdus dreptul natural și dreptul internaţional ca studii 

academice. În 1668, Pufendorf intră în serviciul Suediei, pe 
care-l schimbă mai tîrziu cu un serviciu brandenburghez. A 
murit în 1694 în Berlin, fiind consilier intim. A scris mai multe 
lucrări de drept public şi de istorie. Remarcabilă este îndeosebi 
lucrarea sa De jure naturae et gentium, libri VIII, Londin, Scan., 
1672, in 4°; apoi un compendiu: De officio hominis, tot acolo, 
1673, in 8*; şi Elementa jurisprudentiae universalis * . — Fun- 
damentul statului este sociabilitatea, scopul suprem alstatului este 
pacea şi securitatea vieţii sociale prin transformarea obligaţiilor 
interioare ale conștiinței în obligaţii exterioare impuse **. 


6. NEWTON 


În al doilea rînd e de relevat faptul că gîndul s-a îndreptat 
şi asupra naturii. În acest domeniu celebrueste Isaac New- 
ton, cu descoperirile sale matematice şi cu determinările lui 
fizicale. Newton s-a născut la Cambridge, în 1642. A studiat 
cu deosebire matematica şi a devenit profesor de matematică 
la Cambridge. Mai tîrziu el deveni președinte al Societăţii 
Științelor din Londra. A murit în 1727 ***, 

Incontestabil că Newton a contribuit cel mai mult la 
răspîndirea filozofiei lui Locke, sau a manierei engleze de a 
filozofa în general, și la aplicarea acesteia în toate ştiinţele fizice. 
Fizică, păzește-te de metafizică ! era lozinca lui Newton ****, 
adică : ştiinţă, fereşte-te de gîndire! Si el, precum și 
toate aceste ştiinţe fizice, au ascultat cu credinţă pînă în ziua 
de azi de această lozincă, neangajîndu-se în examinarea concep- 
telor lor, a gîndirii gîndurilor lor. Însă fizica nu poate totuşi 
face nimic fără gîndire ; categoriile şi legile sale ea le are numai 
prin mijlocirea gîndirii ; fără aceasta nu merge. Newton a con- 
tribuit însă în mod deosebit la introducerea în fizică a deter- 
minărilor de reflexie a forțelor, el a ridicat știința la punctul 
de vedere al reflexiei, și, în locul legilor fenomenelor, a stabilit 
legile forţelor. În plus, el este în privința conceptelor un barbar 


* Buhle, op. cit., vol. IV,secţiuneaa 2-a, pp. 519—523; Rixner, op.cit., 
vol. III, p. 29. 
** Rixner, op. cit., vol. III, p. 31; cf. Pufendorf, De jure nalurae et gent., 
II, 2, $$ 5—7 (Francof. ad Moenum, 1706, in 4°), pp. 157—161; VII, 1, §§ 3—7; 
pp. 900—909. 
*** Buhle, op. cit., vol. IV, secţiunea 1, pp. 107—108. 
**** Ibidem, p. 115; cf. Newton, Oplices, partea a III-a (Londini, 
1706, in 4°), p. 314. 

atît de desăvîrşit, încît i s-a întîmplat întocmai ca altui com- 
patriot al său care s-a mirat foarte tare cînd a auzit că toată 
viața vorbise în proză și că nu şi-a dat seama că este atit de 
iscusit ; Newton nu a aflat niciodată aşa ceva, adică nu știa că 
avea concepte şi că avea de-a face cu concepte, închipuindu-şi 
că avea de-a face cu obiecte fizice. El reprezenta contrariul 
extrem al lui Böhme, care trata obiectele fizice ca pe nişte 
concepte și care, datorită puterii sufletului său, punea complet 
stăpînire pe realitatea lor şi le subjuga. În schimb, Newton 
trata conceptele ca pe nişte lucruri sensibile şi le considera 
cum obișnuim să considerăm piatra şi lemnul. 

Lucrurile stau astfel şi acum. La începutul științelor 
fizice citim, de exemplu, despre : forța inerției, forţa accelera- 
toare, molecule, forţa centripetală şi centrifugală, ca despre 
nişte determinaţii fixe : există de acestea ; ceea ce este ultim 
rezultat al reflexiei este înfățișat ca prim temei. Dacă ne între- 
băm care este cauza pentru care nu se fac progrese în astfel 
de ştiinţe, răspunsul este : fiindcă în cuprinsul lor nu e vorba 
de înțelegere, nu avem de-a face cu concepte, ci aceste ştiinţe 
se decid să adopte aceste determinaţii în chip necugetat şi 
fără pricepere. Ştiinţele experimentale ale lui Newton, de 
exemplu, optica lui, precum şi concluziile scoase din experi- 
mentele lui, sînt ceva atît de neadevărat, de lipsit de concept, 
încât, prezentate ca cel mai sublim exemplu de felul în care 
trebuie să fie cunoscută natura cu ajutorul experimentelor 
şi al concluziilor scoase din experimente, ele pot fi considerate 
mai curînd ca exemple de felul în care nu trebuie să se experi- 
menteze şi nici să se tragă concluzii, ca exemplu de felul în 
care nu trebuie să se desfășoare procesul de cunoaştere. O 
astfel de experimentare mizerabilă este infirmată de natură, 
căci natura este mai excelentă decît apare ea în această mize- 
rabilă experimentare : o infirmă natura însăși şi experimentarea 
continuată. Astfel, din superbele descoperiri newtoniene 
în optică n-a mai rămas nici una, cu excepţia descompunerii 
luminii în şapte culori: pe de o parte fiindcă este vorba de 
conceptul întregului şi al părţilor, pe de altă parte din încăpă- 
ținată repulsie față de ceea ce este opus. 

Ştiinţele experimentale se numesc la englezi, de pe timpul 
lui Newton, filozofie ; matematica şi fizica se numesc filozofie 
newtoniană. Legile economiei politice, principii generale ca 
acela, actual, al libertăţii comerţului, englezii le numesc prin- 
cipii filozofice, le numesc filozofie. Chimia, fizica, știința politică 

rațională, principii generale bazate pe experiență și gîndire, 
cunoştinţe despre ceea ce în această sferă se înfăţişează ca 
necesar şi util, toate acestea se numesc la englezi pretutindeni 
filozofie. — De la acest mod empirice de a filozofa — Locke 4 
reprezintă metafizica acestei filozofii empirice — să trecem 
acum la Leibniz. 


C. 


Diviziunea a l|ll-a 
1. LEIBNIZ 


În această a treia diviziune intră filozofia lui Leibniz și 
filozofia lui Wolf. Aşa cum, sub alt raport, Leibniz constituie 
contrariul lui Newton, tot astfel în mod precis, sub raport 
filozofic el este opus față de Locke şi empiria lui, precum și 
față de Spinoza. Leibniz a susținut gîndirea, împotriva percep- 
tiei engleze, împotriva existenței sensibile el a afirmat, ca 
esență a adevărului, ceea ce e gîndit, așa cum mai înainte 
Böhme afirmase ființa-în-sine (das Insichsein). Spinoza înseamnă 
substanța universală, unică. La Locke ca bază au fost luate 
determinaţiile finite. Principiul fundamental al lui Leibniz 
este individualul. Astfel Leibniz reprezintă cealaltă latură a 
centrului spinozist, individualitatea, fiinţa-pentru-sine, monada, 
dar cea gîndită, — nu ca eu, nu conceptul absolut. Principiile 
opuse sînt .dezbinate unul de altul, însă ele se completează 
unul pe altul. 


Gottfried Wilhelm Leibniz (baron von) s-a născut în 1646 
în Leipzig, unde tatăl său era profesor de filozofie. Adevărata 
sa disciplină profesională a fost jurisprudența, după ce, potrivit 
obiceiului de atunci, el studiase mai întîi filozofia, căreia i se 
dedicase în mod deosebit. În Leipzig el îşi câștigă în primul 
rînd o mulţime de variate cunoștințe poliistorice; a studiat 
apoi în Jena, la matematicianul şi teozoful Weigel, filo- 
zofie şi matematică, şi a devenit în Leipzig magistru în 
filozofie. Aici el a susținut şi teze filozofice, cu ocazia obţinerii 
titlului de doctor în filozofie, teze dintre care unele se găsesc 
cuprinse în operele sale *. Prima disertaţie a lui Leibniz, cu 


* Leibniz, Opera omnia, ed. Dutens, vol. II, partea I, p. 400. 

care a obţinut titlul de doctor în filozofie, a fost De principio 


460 individui, — un principiu care a rămas principiul abstract al 


45 


Day 


întregii sale filozofii, opus principiului lui Spinoza. După ce 
îşi câștigase cunoștințe întinse, a dorit să dobîndească doctoratul 
în drept. Dar destinul lui a vrut ca facultatea din Leipzig să-i 
refuze gradul de doctor, sub pretext că era prea tînăr, ceea 
ce azi nu se prea întîmplă (cu toate acestea Leibniz a murit 
consilier aulic imperial); se poate însă ca acest lucru să se 
fi întîmplat din cauza prea multelor lui vederi filozofice, deoarece 
nu era privit cu ochi buni faptul că el se ocupa mult cu filozofia. 
El părăsi atunci oraşul Leipzig şi se duse la Altdorf, unde promovă 
cu succes. Curînd după aceasta făcu în Niirnberg cunoştinţă cu o 
societate de alchimiști, fiind atras în cercul lor de preocupări. Aici, 
fiind în serviciulacestei societăţi, Leibniza făcut extrase din scrieri 
de-ale alchimiştilor, studiind de aproape această ştiinţă obscură”. 

Activitatea sa de erudit era împărţită între preocupă- 
rile istorice, diplomatice, matematice și filozofice. — Intră 
apoi în serviciul electorului din Mainz şi deveni consilier 
al cancelariei. În 1672 Leibniz fu chemat ca preceptor 
al unui fiu al cancelarului de stat din Mainz, von Boine- 
burg; ca însoțitor al acestui tînăr, el călători şi la Paris, 
unde a trăit patru ani şi unde a făcut cunoştinţă cu marele 
matematician Huygens, fiind abia prin acesta introdus cu ade- 
vărat în domeniul matematicilor. După ce educaţia elevului 
său fu terminată și muri baronul von Boineburg, Leibniz 
se duse pentru sine la Londra, unde, în afară de Newton, cunoscu 
și alți învăţaţi ; în fruntea acestora se găsea Oldenburg, cu care 
stătea în legătură și Spinoza. După moartea principelui elector 
din Mainz, i se retrase lui Leibniz salariul ; părăsi atunci Londra 
şi se întoarse înapoi în Franța. Principele von Braunschweig- 
Liineburg îl angajă îndată în serviciul său. Leibniz fu numit 
consilier aulic și bibliotecar în Hanovra, avînd permisiunea să 
trăiască cît va voi în ţări străine. Astfel, el petrecu încă cîtva 
timp în Franţa, Anglia și Olanda. În 1677 se stabili în Hanovra, 
unde a avut mult de lucru cu afaceri de stat şi s-a ocupat mai 
cu seamă cu probleme istorice. În Harz, el abătu cu ajutorul 
unor maşini apele furtunoase care cauzau pagube mineritului. 
Cu toate aceste multiple preocupări, în 1677 Leibniz descoperi 


* La vie de Mr. Leibnitz par Mr. le Chevalier de Jaucourt (Essais detheo- 
dicee, Amsterdam, 1747, vol. I), pp. 1—25 ; Brucker, op. cit., vol. IV, partea a 2-a, 


pp. 335—343. 

calculul diferenţial, ceea ce îl aduse în conflict cu Newton, 
ceartă care a fost dusă de Newton și de Societatea Științelor 
din Londra într-un fel cu totul lipsit de nobleţe *. Englezii, 
care îşi atribuiau lor totul, şi erau nedrepți cu alții, afirmau 
că Newton este adevăratul inventator al calculului diferențial. 
Principia lui Newton au apărut mai tîrziu; în prima ediţie 
a lor mai există într-o notă o laudă la adresa lui Leibniz, laudă 
care ulterior a fost omisă. 

De la Hanovra Leibniz a făcut mai multe călătorii prin Ger- 
mania şi îndeosebi în Italia, din însărcinarea principelui său, 
pentru a aduna documente referitoare la casa de Este, docu- 
mente care să dovedească mai de aproape înrudirea acestei 
familii princiare cu cea din Braunschweig-Liineburg. El a lucrat 
mult în domeniul istoriei. Sprijinit pe cunoştinţa sa cu Sophie 
Charlotte, soția lui Frederic I al Prusiei și principesă de Hanovra, 
Leibniz a determinat în Berlin, unde a stat timp îndelungat, 
întemeierea Academiei de Ştiinţe. În Viena el a făcut cunoştinţă 
şi cu prințul Eugen de Savoia. Cu această ocazie, el fu numit 
consilier aulic imperial la Viena. Rezultatul acestei călătorii 
a fost publicarea unor foarte importante lucrări istorice. Leibniz 
a murit în 1716, în Hanovra, la vîrsta de 70 de ani **. 


Leibniz n-a lucrat numai în filozofie, ci s-a străduit să 452 
realizeze cîte ceva în cele mai diferite specialități filozofice, și 
cu deosebire în matematică. El este creatorul metodei calculului 
diferenţial și integral. Nu ne oprim la aprecierea marilor lui 
merite în matematică şi fizică, ci examinăm numai filozofia 
lui. — Nici una dintre lucrările lui nu poate fi consi- 
derată ca sistem complet al filozofiei sale. Printre cele mai 
întinse se află opera lui despre intelectul omenesc (Nouveaux 
essais etc.), îndreptată împotriva lui Locke; ea se reduce la 
combatere. De aceea filozofia lui Leibniz se află toată disper- 
sată în mici broșuri, în scrisori, în răspunsuri la obiecţii; nu 
găsim la el nici un întreg sistematic elaborat. Lucrarea care 
eventual ar avea un atare aspect, Théodicée, cea mai celebră 
în ochii publicului, este o scriere populară, pe care Leibniz 
a scris-o pentru regina Sophie Charlotte, împotriva lui Bayle, 
şi în care el s-a străduit tocmai să nu înfățişeze lucrul în chip 


* Vie de Mr. Leibnitz, pp. 25—28, 45, 59—62, 66—71; Brucker, op. cit., 
vol. IV, partea a 2-a, pp. 343—353. 

** Leibniz, Opera, vol. II, partea I, pp. 45—46; Vie de Mr. Leibnitz, pp. 
77—80, 87—92, 110—116, 148—151; Brucker, op. cit., pp. 353—368. 

speculâtiv. Un teolog din Wiirtemberg, Pfaff, și alţii, care erau 
în corespondenţă cu Leibniz și cunoşteau ei înşişi prea bine 
filozofia, i-au spus acest lucru, lui Leibniz, care n-a ascuns 
faptul că Teodiceea este scrisă în formă populară *. Apoi 
ei au rîs mult, din această cauză, de Wolf, eare lua Teodiceea 
foarte în serios. Wolf era de părere că, dacă, în. acest sens, 
Leibniz n-a luat Teodiceea sa în serios, totuși, fără să-și dea 
seama, el a pus în ea ceea ce avea el mai bun. Bayle a fost un 
dlialectician ascuţit care lua pretutindeni poziția menţionată 
de noi la Vanini ** : combătind dogmele religiei, el spune că 
acestea nu pot fi demonstrate cu ajutorul rațiunii şi deci nu 
pot fi recunoscute ca adevărate de aceasta, dar credința se 
supune. Teodiceea lui Leibniz nu mai poate fi gustată de noi; 
ea este o justificare a lui Dumnezeu în ce priveşte răul în. lume, 
Rezultatul : este un optimism sprijinit pe gîndul şchiop. că 
Dumnezeu, întrucît trebuia. să se nască o lume, a ales din multele 
lumi posibile pe cea mai bună cu putinţă, pe cea mai perfectă, 
în măsura, în care ea putea fi perfectă, dat fiind finitul pe care 
ea trebuia să-l conţină“ **. Fără îndoială că se poate spune aşa 
ceva, însă, aceaştă perfecţiune nu este un gînd determinat; 
natura finitului nu este determinată prin aceasta. . 
Filozofia lui Leibniz se găseşte, cum am spus, în di- 


” ferite articole, concepute din diferite considerente, dispersată 


în scrisori eté. ocazionate de obiecţii, pagini izolate, care trebuie 
bă fie dezvoltate mai departe. Astfel el răspunde fragmentar ; 
propriu-zis, el n-a aruncat: o privire de ansamblu asupra între- 
gului filozofiei sale, nici n-a elaborat acest întreg. Gîndurile 
lui propriu-zis filozofice sînt 6xpuse în forma lor cea mai 
închegată într-o disertaţie despre principiul graţiei : Principes 
de la nature et de la grâce ****, şi mai cu seamă în disertaţia 
adresată principelui Eugen de Savoya *****, *. Buhle****** spune: 
;,Filozofia lui nu este âtît produsul unei speculaţii libere, inde- 
pendente, originale, cît mai curind rezultatul unor verificate 
sisteme mai vechi” şi mai noi, „un eclectism ale cărui lipsuri 
el a căutat să le înlăture în felul său propriu. Filozofia lui este 


* Vie de. Leibnitz, pp. 134—143; Brucker, op. cit., vol. IV, partea a 
2-a, pp. 385, 389; Tennemann, vol. XI, pp. 181—182. 
** Vezi mai sus, pp. 246—248. 
*** Essais de théodicée, vol. I, partea I, §§ 7—8, pp. 83—85 ; Principes 
de la nature et de la grâce (Opera, vol. II, partea I), § 10, p. 36. 
**** Leibniz, Opera, vol. II, partea I, pp. 32—39. 
***** Idem, Principia philosophiae, pp. 20—31. 
****** Geschichte der nęueren Philas., vol IV, secțiunea I, p. 131. 

elaborată pe sărite, în scrisori, trecînd de la un subiect la 
altul”, 


În linie generală, Leibniz a procedat în filozofia lui aşa, 
cum mai procedează încă fizicienii la formarea unei ipoteze. 
Sînt prezente anumite date, acestea trebuie explicate. Trebuie 
găsită o reprezentare generală, din care să poată fi dedus parti- 
cularul; reprezentarea generală, de exemplu determinaţția 
forței sau a materiei datorită reflexiei, trebuie astfel stabilită 
cît priveşte determinaţiile ei, încît să se potrivească cu datele. 
Astfel, filozofia lui Leibniz se înfăţişează mai puţin ca un 
sistem filozofic, cît ca o ipoteză, anume ca nişte cugetări despre 
esenţa lumii, despre felul cum ar trebui determinată aceastăesență 
în acord cu determinaţiile metafizice, cu datele şi presupoziţiile 
reprezentării admise ca valabile“. Reprezentările ideii, ale esenței, 
felul în care aceasta trebuie gîndită şi determinată trebuie să 
fie aranjate aşa cum se potrivesc, — gînduri care de altfel 
sînt expuse fără consecvenţa conceptului, în general în chip 
narativ. Cugetările lui Leibniz nu arată, luate pentru ele însele 
nici o necesitate în conexiunea lor. Filozofia lui se înfăţişează 
ca un ansamblu de afirmaţii care se succed una după alta. 
Afirmațiile lui apar ca reprezentări arbitrare, ca un roman 
metafizic ; înveţi să le preţuiești numai cînd vezi ceea ce a vrut 
el să evite prin ele. Propriu-zis, el recurge mai mult la argumente 
exterioare pentru a stabili raporturi; „deoarece asemenea ra- 
porturi nu pot avea loc, nu rămîne altceva decît să stabilim 
lucrurile astfel”. Cînd nu cunoşti aceste temeiuri, procedeul se 
înfăţişează ca o înaintare arbitrară. 


1. Filozofia lui Leibniz este un idealism, intelectualism. 
Ideea leibniziană a inteligibilităţii universului se opune pe 
de o parte lui Locke, iar pe de altă parte ea trebuie opusă 
substanţei spinoziste. Ea exprimă mai de aproape, pe de o parte 
fiinţa-în-sine-şi-pentru-sine a diverșilor şi a individualităţii, 
în multele monade ; pe de altă parte, ca idealism al reprezentării 
(vorstellender Idealismus), ea exprimă, dimpotrivă şi fără le- 
gătură idealitatea spinozistă şi neființa-în-sine-și-pentru-sine 
a oricărei diferențieri. 


= 


54 


a. Filozofia lui Leibniz este metafizică şi ea este opusă „; 


în chip esenţial şi ascuţit spinozismului, substanței unice a 


* Cf. Essais de theodicee, vol. I, partea I, $ 10, p. 86. 

acestuia, în care tot ce este determinat e numai ceva trecător. 
În opoziţie cu substanţa simplă, universală, spinozistă, Leibniz 
pune la bază multiplul absolut, substanța individuală, pe care 
el, după exemplul anticilor, a numit-o monadă, termen 
întrebuințat deja de pitagoricieni. „Substanţa este un lucru 
capabil de activitate ; ea este compusă sau e simplă, substan- 
tele compuse nu pot exista fără cele simple. Monadele sînt 
substanțe simple'”*. Demonstrația că ele sînt adevărul a tot 
ce există este foarte simplă ; ea este reflexie superficială. Anume, 
una dintre propoziţiile lui Leibniz este aceasta: ,,Deoarece 
există lucruri compuse, principiile lor trebuie să fie simplul, 
căci compusul constă în simplu”" *. Acest argument este destul 
de slab ; este procedeul agreat de a pleca de la ceva determinat, 
de la ceva compus și de a trage concluzii înapoi referitor la 
existenţa simplului. Procedeu foarte just, dar în definitiv o tauto- 
logie. În adevăr, dacă există compusexistă şi simplu, deoarece 
« compus » înseamnă ceva ce e în sine multiplu şi a cărui cone- 
xiune sau unitatea este exterioară. Este deci vorba de foarte 
banala categorie a «compusului », din care poate fi derivat cu 
ușurință «simplul. Este o deducere din ceea ce există; 
dar se pune întrebarea dacă ceea ce există este adevărat. 


Aceste monade nu sînt însă ceva abstract, simplu în sine, 
nu sîntatomii goiailui Epicur ; aceștia sînt nedeterminatul în 
sine,la Epicur orice determinaţie provenind numai din agregaţia 
atomilor. Dimpotrivă, monadele sînt forme substan ți- 

sa, le*** — o bună expresie, împrumutată de la scolastici --, 
puncte metafizice alexandrine ; ele sînt entelehiile lui 
Aristotel, înțelese ca activitate pură** **, ele sînt forme în ele în- 
seși. ,, Aceste monade nu sînt materiale sau întinse, ele nici nu se 
nasc şi nici nu pier în chip natural, ciele nu pot lua început decît 
printr-un act creator al lui Dumnezeu, și nu pot sfîrşi decît 
prin nimicirea lor” * ***. Prin aceasta se deosebesc ele de atomi, 
care sînt consideraţi ca principiu. Termenul de «creație » este cu- 
noscut din religie, dar el este un cuvînt gol, luat din reprezentare : 


* Principes de la nature et de la grâce, $ 1, p. 32. (Recueil de diverses 
pièces par Des-Maiseauz, vol. II, p. 485). 
** Principia philosophiae, $$ 1—2 (Werke, vol. II, partea 1), p. 20. 
*** De ipsa natura sive de vi insita actionibusque creaturarum (Werke, 
vol. II, partea a Il-a) § 11, p. 55. 
**** Principia philosophia, $ 18, p. 22. 
*x*** Ibidem, §§ 3—6, pp. 20—21; Principes de la nature et de la grâce, 
$2, p 32. 

pentru a fi gînd şi a avea semnificaţie filozofică acest ter- 
men trebuie să fie determinat mult mai de aproape. 


b. „Din cauza simplităţii lor, monadele nu sînt modificate 
în esenţa lor interioară prin altă monadă, nu există nici o legătură 
cauzală între ele” *. Fiecare din ele este ceva indiferent față 
de ceaialtă, ceva independent, altfel ea n-ar fi entelehie. Fiecare 
este pentru sine, în așa fel încît toate determinările şi modifi- 
cările ei se produc cu totul şi exclusiv în ea însăși şi nu are loc 
nici o determinare din afară. Leibniz spune: ,,Există trei 
feluri de legături între substanţe : 1) cauzalitate, influență ; 
2) raportul de asistență; 3) raportul de armonie. Raportul 
influenţei este un raport al filozofiei vulgare. Dar cum nu putem 
înţelege cum pot trece particule materiale sau calităţi imateriale 
dintr-o substanță într-alta, trebuie să renunțăm la o astfel 
de reprezentare”. Dacă admitem realitatea multiplului, nu 
poate avea loc absolut nici o trecere ; fiecare substanță este un 
ce ultim, absolut independent. ,,Sistemul asistenţei”, după 
Descartes, „este un lucru superfluu, Deus ex machina, deoarece 
admite neîncetat miracole în lucrurile naturale”. Dacă admitem 
substanțe independente, ca Descartes, nu putem gîndi nici 
o legătură cauzală, deoarece aceasta presupune existenţa 
unei influenţe, raportarea unuia la celălalt, şi astfel celălalt 
nu este substanţă. „În consecinţă, nu mai rămîne decît armonia, 
unitatea ființind în sine”**. ,,Monada este prin urmare pur şi 
simplu închisă în ea însăşi şi nu poate fi determinată de altceva ; 
acest altceva nu poate fi pus în ea. Ea nu poate nici ieşi din 
sine, nici primi în sine altceva”***. Acesta este și raportul 
spinozist : fiecare atribut înfățișează pentru sine, în întregime 
esența lui Dumnezeu, întinderea şi gîndirea nu acționează 
una asupra celeilalte. 

c. În al treilea rînd „însă, monadele trebuie în acelaşi timp 
să aibă anumite calități, determinaţii în ele înseși, acţiuni 
interioare prin care ele se deosebesc de alte monade. — Nu pot 
exista două lucruri la fel; căci altfel ele n-ar fi două, n-ar fi 


* Principia philosophiae, $ 7, p. 21. 

** Troisième €claircissement du système de la communication des substances 
(Oper., vol. II, partea I), p. 73 :.... La voie de l'influence est celle de la philosophie 
vulgaire ; mais comme on ne saurait concevoir des particules matérielles, ni des espèces 
ou des qualités immaltrielles qui puissent passer de lune de ces substances dans 
V'aulre, on est oblige d'abandonner ce sentiment etc. (Recueil, vol. II, p. 402). 

*** Principia philosophiae, § 7, p. 21. 

diferite, ci ar fi unul şi acelaşi lucru“**. Aici vorbeşte, așadar, 
principiul leibnizian al indiscernabilelor. Ceea 
ce nu este deosebit în sine nu este deosebit. Acest lucru poate 

45 fi luat în mod banal şi să se spună: nu există doi indivizi 
care să fie la fel unul cu celălalt. În privinţa unor astfel de 
lucruri sensibile propoziţia nu prezintă nici un interes; prima 
facie este indiferent dacă există două lucruri la fel unul cu 
altul, sau nu există; poate interveni oricînd și o diferență 
spaţială. Acesta este sensul superficial, care nu ne interesează. 
Însă sensul mai precis este că fiecare este în el însuși ceva de- 
terminat, ceva ce se deosebeşte în el însuși de altceva. Faptul 
că două lucruri sînt sau nu sînt la fel este numai o comparaţie 
pe care o facem noi, care ne aparține nouă. Ceea ce interesează 
este însă deosebirea determinată din ele înseși. Diferenţa tre- 
buie să fie diferenţă în sine însăşi şi nu pentru comparația noastră ; 
subiectul trebuie să aibă în el însuşi, ca proprie lui, această 
determinaţie ; determinaţia trebuie să fie imanentă individului. 
Nu numai noi distingem animalul după ghiarele lui, ci el însuşi 
se deosebeşte în mod esenţial prin ele, se apară cu ele, se conservă 
prin ele. Cînd două lucruri se deosebesc numai prin faptul că sînt 
două, fiecare din ele este unul; însă doi nu constituie în sine 
nici un raport, ci ceea ce e lucrul principal este deosebirea deter- 
minată în sine. 

d. În al patrulea rînd : „Modul determinat și schimbarea 
afirmată prin el este însă un principiu interior, ființînd în 
sine ; este o multiplicitate de modificări, de raporturi faţă de 
fiinţele ce-l înconjură, dar o multiplicitate care rămîne închisă 
în simplitate”* * ; un mod determinat ce se.reflectă în sine, se con- 
servă. Simplul se schimbă, şi totuși rămîne simplu. Așadar, 
monadele sînt deosebite în ele înseşi, deci prin modificări în 
ele înseşi şi nu prin determinări exterioare. ,,Un asemenea 
mod determinat şi o atare modificare, care rămîne astfel în 
ființa însăși şi are loc în ea, este o percepţie'”,—o 


* Principia philosophiae, §§ 8—9, p. 21; Oper., vol. II, partea I, pp- 
128—129, §§ 4—5: Il Py a point deux individus indiscernables. Un gentilhomme 
d'espril de mes amis, en parlant avec moi en présence de Mad. VElectrice dans le 
jardin de Herrenhausen, crut qu'il trouverait bien deux feuilles entièrement sem- 
blables. Mad. VElectrice Pen défia, et il courut longtem[p]s en vain pour en cher- 
cher. Deux gouttes d’eau ou de lait regardées par le microscope se trouveront dis- 
cernables C'est un argument contre les atomes (Recueil, vol. I, p. 50) — 
Comp. Hegel, Werke, vol. IV, p. 45. 

** Principia philosophiae, §§ 10—13, p. 21. 

reprezentare, putem spune noi. Iată de ce, spune Leibniz 
că toate monadele au reprezentări (sind vorstellend), dar nu 
conștiente *. Cu alte cuvinte, monadele sînt în sine generale ; 
tocmai aceasta este generalitatea, simplitatea în multiplicitate, 
însă o simplicitate care este totodată şi schimbare, mişcare 
a multiplicităţii. Aceasta este o determinaţie foarte importantă : 
negativitatea, modul determinat este situat în substanța 
însăşi, fără a-i sacrifica simplitatea şi ființarea-în-sine. Natura 
aceasta o are şi ceea ce este material ; ceea ce e material este mul- 
tiplicitate de monade. Iată de ce sistemul lui Leibniz este un 
sistem intelectualist (ein Intellektualsystem) : tot ce e de natură 
materială are reprezentări (ses ein Vorstellendes), percepe. 
Lucrul principal este reprezentarea, determinaţia care e închisă 
în sine. Aceasta este diferența absolută, este ceea ce se numește 
concept ; ceea ce în simpla reprezentare este dispersat, în con- 
cept e ţinut laolaltă. Mai precis, avem aici idealism în sensul 
că simplul este ceva diferențiat în el însuşi, şi cu toată diferen- 
țierea sa, el este în el însuşi totuși unul, şi rămîne în simplitate : 
ca, de exemplu, eu, spiritul meu. Eu am multe reprezentări, 
există în mine o profuziune de gînduri, şi totuşi, cu toată 
această diferenţiere, eu sînt numai unul. Idealitatea constă 
aici în faptul că ceea ce s-a diferențiat este totodată şi suprimat, 
este determinat ca unul. Aceste determinaţii, aceste reprezentări 
închise înăuntrul monadelor se află în ele în mod ideal. Această 
idealitate în monadă e în ea însăşi un întreg, încît aceste diferențe 
sînt numai reprezentări. Iată ceea ce este interesant în filozofia 
lui Leibniz ! 

Așadar monada este ceva ce are reprezentări, ceva ce 
percepe ; de aceea, spune el, monada este activă. Căci activitatea 
este faptul de a fi diferit, în unul [în unitate], aceasta este 
adevărata diferenţiere. Monada nu este numai ceva ce are repre- 
zentări, ci există şi schimbare în ea ; ea se modifică pe sine în sine 
însăşi şi rămîne totuşi absolut ceea ce este. Această schimbare 
se bazează pe activitate. „Activitatea principiului interior, 
prin care acesta trece de la o percepţie la alta, este dorinţă 
(appetitus)””** . Schimbarea în reprezentare este dorință. Aceasta 
este spontaneitatea monadei ; totul îi revine numai ei înseşi, 
influenţă nu există aici. — În adevăr, această « intelectualitate » 


* Principia philosophiae, $ 14, pp. 21—22. 
** Ibidem, $ 15, p. 22; Principes de la nature et de la grâce, $2, 
p. 32. 

a tuturor lucrurilor este un mare gînd al lui Leibniz. „Toată 
multiplicitatea este închisă în unitate””* — modul determinat 
de a fi nu este diferență față de altceva, ci diferență reflectată 
în sine. Aceasta este o latură; dar în cuprinsul ei lucrul nu este 
complet, el este de asemenea diferit şi faţă de altceva. 

e. Aceste reprezentări nu sînt cu necesitate reprezentări 
conștiente. Fără îndoială, conştiinţa este ea însăși per- 
cepţie, dar de un grad mai înalt. Percepţiile conştiinţei Leibniz 
le numeşte apercepţii. Deosebirea dintre monadele care 
au numai percepții și monadele conştiente de sine Leibniz 
o vede în diferența de grad a clarităţii. Însă termenul 
de «reprezentare » are, fără îndoială, ceva stîngaci, deoarece noi 
sîntem obișnuiți săatribuim reprezentări numai conştiinţei, şi con- 
ştiinţei ca atare ; dar Leibniz admite şi reprezentare inconștientă. 
Cînd ne arată exemple de reprezentări inconștiente, Leibniz 
se referă la starea de inconștienţă, la somn, în care noi sîntem 
simple monade ; iar faptul că în astfel de stări există repre- 
zentări lipsite de conştiinţă el îl dovedeşte invocînd împrejurarea 
că, imediat după ce ne trezim din somn, avem percepții; deci a 
trebuit să fi fost prezente aici altele, fiindcă o percepţie se naște 
numai din altă percepţie**. Aceasta este dovadă empirică, 
lipsită de importanță și semnificaţie. 

ii f. Aceste monade constituie principiul a tot ce este. M a t e- 
ria nu este altceva decît facultatea lor pasivă. Această facul- 
tate pasivă constituie tocmai obscuritatea reprezentărilor 
sau o buimăceală care nu ajunge la discriminare, la dorință 
sau la activitate ***. Aceasta este o determinare justăa amintitului 
proces de reprezentare ; potrivit momentului simplităţii, acel 
proces este ființă, materie. În sine, ea este activitate ; simplă 
ființare-în-sine, fără a fi pusă, ar fi expresia mai bună. Trecerea 
de la obscuritate la claritate Leibniz o demonstrează prin 
[ieșirea din] leşin. 

g. Corpurile ca atare sînt agregate de monade; ele 
sînt grămezi ce nu pot fi numite substanţe, tot atît de puţin 


* Principia philosophiae, $ 16, p. 22. 

** Ibidem, $$ 19—23, pp. 22—23; Principes de la nature etde la grâce $4, 
pp. 33—34; Nouveaux essais sur l'entendement humain (Œuvres philosophiques de 
Leibnitz par Raspe), cartea a II-a. cap. IX, $ 4, p. 90. 

*** De anima brutorum (Op., vol. II, partea I), §§ 2—4, pp. 230—231. 

cît poate fi numită astfel o turmăde oi*. Continuitatea lor este 
o ordine sau întindere, spațiul, însă nu e nimic în sine** ; el 
este numai în altul ; adică este o unitate pe care o conferă inte- 
lectul nostru acelui agregat***. 


2. Leibniz determină şi deosebeşte apoi mai de aproape 
monade anorganice, organice și conştiente, în felul următor : 

a. Corpurile care nu au unitate interioară, ale căror momente 
sînt legate între ele numai prin spaţiu, adică numai în chip exte- 
rior, sînt neorganice; ele nu au o entelehie sau o monadă care 
să domnească peste celelalte” ***. — Aşadar, continuitatea este 
numai spaţiu ; ca relaţie numai spaţială, această continuitate 
nu are în sine conceptul egalităţii în ele înseși a acestor monade. 
Continuitatea trebuie să fie, de fapt, pusă în ele însele, ca o 
ordine, o egalitate. De aceea Leibniz determină mişcările lor 
ca- egale unele cu altele, ca o legătură armonică a lor ***** — ceea 
ce înseamnă, iarăși, că egalitatea nu este în -ele înseși. De fapt, 
continuitatea constituie determinaţia esenţială a neorganicului. 
Dar în acelaşi timp ea nu trebuie concepută ca ceva exterior 
sau ca egalitate, ci ca unitate care pătrunde sau care a pătruns, 
a dizolvat în ea singularitatea, — ca o fluiditate. Dar Leibniz 
nu ajunge aici, deoarece pentru el monadele sînt principiul 
absolut, individualitatea este ceea ce se suprimă pe sine. 

b. O treaptă superioară a fiinţei o formează corpurile vii 
şi însufleţite, corpuri înăuntrul cărora o singură monadă 
domneşte peste celelalte. Corpul legat cu această monadă 
care constituie entelehia, sufletul lui, este numit, împreună cu 
acest suflet, un corp viu, un animal. —O astfel de entelehie domneş- 
te peste celelalte, însă nu realiter, ci formal ; iar membrele acestui 
animal sînt la rîndul lor ele înseși ființe dotate cu suflet, încît 


Skkihikk i 
. 


iarăşi fiecare din ele îşi are în sine entelehia sa dominantă 


* Oper., vol. II, partea I, pp. 214—215, § 3; De ipsa natura sive de vi 
insita, § 11, p. 55; Sustème nouveau de la nature et de la communication des substan- 
ces (Op., vol. II, partea I) pp. 50, 53. 

** Oper, vol. II, partea I, pp. 79,121, 234—237, 280, 295; Nouveaus 
essais sur lľentendement humain, cartea a 1l-a, cap. XIII, §§ 15, 17, pp. 106—107. 
*** Nowveaux essais sur entendement humain, cartea a Il-a, cap. XII, § 7, 
pp. 102—103; cap. XXI, § 72, p. 170; cap. XXIV, § 1, p. 185. 
**** Oper., vol. II. partea I, p. 39; Nouveau essais...., cartea a III-a, 
cap. VI, § 24, p. 278; § 39, p. 290. 
***** Oper., vol. II, partea a Il-a, p.60; Nouveaux essais...., cartea a II-a, 
cap. XXIII, § 23, p. 181. 
****** Principia philosophiae, $$ 65—71, p. 28; Principes de la nature et 
de la grâce, §§ 3—4, pp. 32—33. 

Însă terenul de a domina” este aici numai un termen impropriu. 
Această dominare asupra altor monade nu este dominare căci 
toate sînt independente ; este deci vorba de o expresie numai 
formală. Dacă Leibniz nu s-ar fi mulțumit cu acest cuvînt pentru 
a ieşi din încurcătură, şi ar fi dezvoltat mai de aproape acest gînd, 
tocmai această monadă dominantă le-ar fi suspendat pe celelalte, 
afirmîndu-le ca negative ; ființarea-în-sine a celorlalte monade 
ar fi dispărut, adică ar fi dispărut principiul ființării absolute 
a acestor puncte sau indivizi. — Dar această relaţie reciprocă 
a acestora o vom examina ulterior. 

c. Monada conștientă se deosebește de monadele 
goale (materiale) prin claritatea reprezentărilor ei. Însă, se 
înţelege, acesta este numai un cuvînt nedeterminat, 
o deosebire formală ; el indică tocmai că conştiinţa este distin- 
gerea a ceea ce e nedistins, faptul că distingerea constituie 
modul determinat al conştiinţei. În chip mai determinat de- 
termină Leibniz distincţia omului, spunînd că „el este 
capabil să cunoască adevăruri necesare şi eterne”, 
— sau că omul, pe de o parte, îşi reprezintă universalul, iar 
apoi ceea ce stă în relaţie ; natura şi esenţa conştiinţei de sine 
rezidă în universalitatea conceptelor. ,,Adevărurile veşnice 
se bazează pe două principii; unul din principii este acela al 
contradicției, celălalte acela al rațiunii sufici- 
ente. Primul este unitatea exprimată în chip inutil ca prin- 
cipiu, distingerea a ceea-ce-nu-poate-fi-distins (das Interschei- 
den Nichtzuunterscheidender), A = A ; el este definiția gîndirii, 
nu este însă un principiu care ar conține un adevăr ca conţinut 
al său, adică nu exprimă conceptul distingerii ca atare. Celălalt 
principiu important a fost : ceea ce nu este distins în gînd 
nu este distins. ,,Principiul raţiunii suficiente este că totul 
îşi are temeiul său”* — particularul are generalul ca esență a sa. 
Adevărul necesar trebuie să-şi aibă temeiul în el, aşa încît 
acesta este descoperit prin analiză, adică tocmai prin acel prin- 
cipiu al identităţii. Analiza este reprezentarea favorită a des- 
compunerii în concepte şi propoziții simple ; o descompunere 
care își nimiceşte relaţia, care deci, în fapt, constituie o trecere 
în opusul ei, fără să-şi dea seama de acest lucru, şi deci exclude 
şi conceptul. — « Raţiune suficientă » pare a fi un pleonasm ; 
Leibniz înţelegea prin «rațiune suficientă » cauze ultime, scopuri 
(causae finales). Este exprimată aici deosebirea dintre cauza 


* Principia philosophiae, $$ 29—31, p. 24; Principes de la nature et de la 
grâce, $ 5, p. 34; Essais de theodicee, vol. I, partea I, $ 44, p. 115. 

eficientă și cauza finală’*. Acestea sînt, aşadar, momentele 464 
principale. 


3. Însuși acest universal, însăși esența absolută — căci ea este 
totuși şi altceva decât amintitele monade—se scindează și la 
Leibniz în două laturi, anume în fiinţa universală şi fiinţa ca uni- 
tate a contrariilor. 

a. Fiinţa universală este Dumnezeu. În adevăr acest 
principiu al raţiunii suficiente face, fără îndoială, trecerea 
mai departe la conștiința despre Dumnezeu, ca fiind cauză a 
lumii. O urmare a acestor adevăruri eterne este existența lui 
Dumnezeu : adevăr etern este conştiinţa despre ceea ce în sine 
şi pentru sine e universal şi absolut; şi acest universal, 
acest absolut în sine și pentru sine este Dumnezeu, este ca 
monadă una cu sine, este monada monadelor, e 
monada absolută. — Adevărurile eterne, legile naturii trebuie 
să aibă o rațiune suficientă; rațiunea suficientă universală se 
determină pe sine ca Dumnezeu. Şi aici revine din nou argu- 
mentul plictisitor al existenței lui Dumnezeu ; Dumnezeu este 
izvorul adevărurilor şi conceptelor eterne, şi fără el nici o 
posibilitate n-ar avea realitate. El are privilegiul de a și exista, 
în posibilitatea sa**; — avem aici unitatea posibilităţii cu 
realitatea, însă într-un mod lipsit de concept. Ceea ce este nece- 
sar, dar nu este înțeles prin concept, este situat în Dumnezeu ; 
Dumnezeu este mai mult decît universalul, însă pe latura 
relaţiei contrariilor, 


b. A doua latură este relația absolută a opușilor. Aceasta 
se întîlneşte mai întîi în forma contrariilor absolute ale gîndului, 
a binelui și a răului. „Dumnezeu este creatorul lumii” ; 
aceasta se referă îndată la rău. — Această relație este aceea 
în jurul căreia se concentrează efortul filozofic, dar la a cărei 
unitate acesta n-a ajuns. Trebuie să fie înţeles răul din lume ; ses 
totuși nu se depăşeşte opoziţia rigidă, Leibniz are plicticosul 
gînd că Dumnezeu a ales între infinit de multele lumi posibile 
pe cea mai bună: optimism ***. Aceasta este o expresie 
proastă populară ; e un fel de trăncăneală privind posibilitatea 
reprezentării sau a închipuirii; Voltaire a persiflat-o în chip 
Spiritual. Deoarece lumea trebuia să fie o totalitate de esențe 


* Principes de la nature et de la grâce, $ 7, p. 35. 
** Ibidem, §8, p. 35; Principia philosophiae, $$ 43—46, p. 25. 
*** Vezi mai sus, p. 453. 

finite, răul nu putea fi despărţit de ea, fiindcă răul este negaţie, 
finitate”. Realitatea şi negația rămîn aici tot așa, față în 
faţă, ca şi mai înainte. Aceasta este reprezentarea principală 
în Teodicee. — Aşa ceva putem spune, desigur, în viaţa de toate 
zilele. Cînd îmi procur o marfă oarecare pe piața unui oraș şi 
spun că această marfă, fără îndoială, nu este perfectă, dar e cea 
mai bună care s-a putut găsi, am un argument foarte bun ca 
să mă declar satisfăcut. Însă a înțelege prin concept este cu 
totul altceva. Propoziția lui Leibniz nu spune nimic mai mult 
decît că lumea este bună, dar că există în ea şi rău; totul e ca 
mai înainte. ,,Deoarece ea a trebuit să fie finită” : aceasta este 
simplă alegere, arbitrar. De ce și cum există în absolut şi în 
hotărîrile lui finitate? Și apoi se conchide din determinația. 
finităţii, ceea ce înseamnă, fără îndoială, deducere a răului. 


„Dumnezeu nu vrea răul; răul aparţine numai indirect 
urmărilor, fiindcă uneori n-ar putea fi realizat binele mai 
mare dacă n-ar exista răul. Deci acesta este mijloc în vederea 
unui scop bun”. De ce nu recurge Dumnezeu la alt mijloc ? Totul 
este aici exterior, nu în sine şi pentru sine. „Însă un rău moral 
nu e îngăduit să fie considerat ca mijloc, și nici nu trebuie să 
facem rău (potrivit apostolului) de dragul binelui; dar răul se 
înfăţişează totuşi adesea în raportul de conditio sine qua non 
a binelui. Răul este în Dumnezeu numai obiectul unei voințe 
îngăduitoare (voluntatis permissivae)** : pe scurt, este tot ceea 
ce e răul. „Binele este scopul, dar orice bine, deci şi cel subor-. 
donat, însă lucrurile indiferente şi cele rele sînt adesea mijloace ; 
dar răul este numai conditio sine qua non, în sensul în care a 
spus Hristos că trebuie să existe sminteală” ***. s 

„Tinînd seama‘ de înțelepciunea lui Dumnezeu, trebuie 
să admitem că legile naturii sînt cele mai bune”. În general, 
sîntem mulțumiți de ele, dar pentru o întrebare determinată 


“răspunsul nu e mulțumitor. Vrem să cunoaştem binele pe care-l 


reprezintă această lege. Acest lucru nu este realizat. „Legea. 


* Essais de théodicée, vol. I, partea I, $ 20, pp. 96, 97; §§ 32—33, ppe 

106—107; vol. II, partea a II-a, $ 153, pp. 57—58; § 378, pp. 256—257. 

** Causa Dei asserta per justitiam ejus (Essai de théodicée, vol. II), §§ 34—38, 

pp. 385—386. i N | 

*** Ibidem, $ 39, p. 386 : Deus itaque inter objecta voluntatis habet optimum, 

ut finem ultimum: sed bonum, ut qualemcunque etiam subalternum; .res vero: 

indifferentes, itemque mala, saepe ut media: at malum culpae non nisi ut rei 

alioqui debitae conditionem sine qua non esset, eo sensu quo Christus dixit 
oportere ut scandala existant. 

căderii, de exemplu, este cea mai bună: raportul timpurilor și 
spațiilor ca pătrat este cel mai bun”. S-ar putea folosi tot aşa, 
pentru matematică, oricare altă putere. Leibniz răspunde: 
„Dumnezeu a făcut lucrurile astfel”? : acesta nu este un răspuns. 
Noi vrem să cunoaştem temeiul determinat al acestei legi; 
determinări generale ca cele de mai sus sînt pioase, dar nu sînt 
suficiente. 

c. Pasul următor constă în aceea că raţiunea suficientă 
se raportă la reprezentarea monadelor. Principiile lucrurilor 
sînt monadele, fiecare monadă este pentru sine, nu acţionează 
asupra celeilalte, în acelaşi timp există armonie în lume. Dacă 
monas monadum [monada monadelor), adică Dumnezeu, este 
substanța absolută, substanţialitatea celorlalte monade încetează. 
Este aici o contradicție care e nerezolvată în sine: monada 
substanțială unică şi apoi multele monade singulare care trebuie 47 
să fie independente, al căror fond constă în faptul că nu sînt în 
relație unele cu altele; astfel avem aici o contradicţie care nu 
este rezolvată. Monadele, ni se spune, sînt create de Dumnezeu, 
adică sînt instituite prin voința lui ca monade. 

Unitatea celor ce există în opoziţie, unitatea suflet u- 
lui şicorpului, trebuie concepută, în general, ca relaţie, 
de la monade la monade. Această unitate Leibniz o a il 
ca pe o relaţie nediferentă (nicht differente Beziehung), ca pe'o 
relaţie lipsită de concept, anume, cape o armonie prest a- 
bilită*.— Leibniz foloseşte exemplul a două ceasuri por- 
nits la aceeaşi oră şi mergînd la fel** ; astfel mişcarea regnului 
gînditor înaintează în determinarea sa potrivit scopurilor, iar 
înaintarea regnului corporal care îi corespunde se face conforri 
legăturii generale de cauzalitate ***. — Avem acelaşi lucru la 
Spinoza pentru care aceste două laturi ale universului nu au 
legătură una cu alta, nu acţionează una asupra celeilalte, ci sînt 
complet indiferente una față de alta, în general lipsește rela- 
ţia diferentă a conceptului. În gîndirea abstractă, care e lipsită 
de concept, modurile determinate primesc forma simplităţii, 
a însinelui, a ființării indiferente față de altul (deja roșul abstract 


* Principes de la nature et de la grâce. $ 3, p. 33; Premier €claircissement 
du système de la communication des substances, p. 70. 
** Second et troisième €claircissement du système de la communication des 
substances, pp. 71—73. 
*** Principia philosophiae, $ 82, p. 30; Principes de la nature et de la grâce, 
$ 11, p. 36. 

este afirmat ca fiind indiferent faţă de albastru etc.) : un mod 
de a fi reflectat lipsit de mişcare. Aici îl părăsește pe Leibniz, ca 
şi mai înainte, principiul său al individuaţiei ; aceasta are numai 
sensul de a fi unitate care exclude şi nu se întinde peste altceva : 
unitate reprezentată, nu conceptul ei. Aşadar, sufletul are o 
serie de reprezentări care se dezvoltă din interiorul lui, și această 

«a gerie a fost pusă în el de la origine, la crearea lui, adică lucrurile 
sînt așa în chip nemijlocit : sufletul este acest mod determinat 
în sine, mod determinat existent (sesende Bestimmtheit) ; dar 
modul determinat nu este în sine, existența lui este desfășurarea 
reflectată a acestui mod determinat în reprezentare. Cu această 
serie de reprezentări distincte merge paralel o serie de mişcări 
ale corpului, adică a ceea ce ființează în afara sufletului *. 
Momente esențiale ale realităţii sînt ambele serii; ele sînt 
indiferente una faţă de alta, dar sînt totodată în relaţie dife- 
rentă esenţială una cu cealaltă. 


Avem de o parte sufletul, ceea ce gîndeşte, iar de cealaltă, 
parte corporalul, mișcările. Fiecare monadă este închisă în 
sine, nu acţionează asupra corpului ; orice este mulțime infinită 
de atomi, şi totuşi există o corespondenţă între atomi. Deter- 
minarea mai precisă a raportului monadei monadelor, a acti- 
vităţii ei, constă în faptul că ea este cea care prestabileşte 
modificările monadelor; armonia aceasta Leibniz o situează 
în Dumnezeu **. Dumnezeu este rațiunea suficientă a acestei 
corespondențe; el a aranjat mulțimea atomilor în așa fel, 
încît modificările originare ce se desfăşoară în una dintre 
monade corespund modificărilor ce au loc în celelalte mo- 
nade. Aceasta este armonie prestabilită. Cînd un cîine pri- 
mește lovituri de baston, se dezvoltă în el durerea, se dezvoltă 
gi succesiunea bastoanelor, precum şi actele celui ce-l bate; 
determinările acestea îşi cor spund toate unele altora, şi aceasta 
nu datorită legăturii obiective dintre ele, ci fiecare serie este 
independentă * **. Legăturile dintre monade nu sînt datorite 
acestora. Prin urmare, principiul armoniei este în afara lor, 
în Dumnezeu, care este astfel monada monadelor, unitatea 
absolută ; Dumnezeu este cauza corespondenţei. 


* Système nouveau de la nature et de la communication des substances, 
pp. 54—55. 
** Principia philosophiae, $ 90, p. 31 ; Principes de la nature et de la grăce, 
$$ 12—13, pp. 36—37; $ 15, pp. 37—38. à 
*** Oper., vol. II, partea I, pp. 75—76. 


DIVIZIUNEA A III-A 517 


Am văzut de la început cum a ajuns Leibniz la această sc 
reprezentare. Fiecare monadă are natură reprezentativă în 
general şi, ca atare, fiecare este reprezentare a universului. 
Fiecare monadă este în sine totalitatea, e în sine lumea întreagă. 
Dar aceasta încă nu înseamnă că reprezentarea aceasta este 
o reprezentare conștientă; monada nudă este și ea în sine 
universul, iar diferențierea este dezvoltarea acestei totalităţi 
în ea*. Ceea ce se dezvoltă în ea este în acelaşi timp în armonie 
cu toate celelalte dezvoltări ; avem o unică armonie. „În univers 
totul este legat în chipul cel mai exact, el este dintr-o unică 
bucată, ca un ocean: cea mai neînsemnată mişcare îşi pro- 
papă efectul pînă la cea mai mare depărtare”! **. Dintr-un 
fir de nisip ar putea fi înţeles universul întreg în toată dez- 
voltarea lui, dacă am cunoaște integral firul de nisip. Această 
aserțiune nu spune mare lucru, oricît ar părea ea de strălucită, 
deoarece restul universului este ceva mai mult şi altceva decît 
firul de nisip pe care-l cunoaștem. A spune că esența acestuia 
e universul, este vorbărie goală, deoarece tocmai universul ca 
esenţă nu este universul. La firul de nisip trebuie să se adauge 
altceva ce nu este în el; și întrucît gîndul adaugă la el mai mult 
decît toate firele de nisip existente, universul şi dezvoltarea lui 
pot fi deci fără îndoială, înţelese. Aşadar, fiecare monadă are 
sau este reprezentarea universului întreg, adică tocmai ea este 
reprezentare în general, însă e totodată şi o reprezentare deter- 
minată — fiind astfel această monadă; reprezentare potrivit 
situaţiei şi împrejurărilor ei particulare **". 

Monada este activă, are reprezentări, percepții aceste 
percepții, care formează universul ei, se dezvoltă în ea conform 
legilor activităţii. După cum mișcările lumii exterioare se desfă- 470 
goară conform legilor corpurilor, tot astfel desfășurarea din 
sine a reprezentării în sine însăşi, a spiritului, ascultă de legile 
dorinţei. Libertatea este spontaneitate, faptul că ceea ce se 
dezvoltă în fiecare monadă este dezvoltarea ei imanentă ; liber- 
tatea este numai spontaneitate conștientă ****. Acul magne- 
tic are spontaneitate. Leibniz spune : natura acului magnetic 
este aceea de a se îndrepta spre nord; dacă el ar avea conştiinţă, 


* Principia philosophiae, $$ 58—62, p. 27; Oper., vol. II, partea I, 
pp. 46—47. 
** Essais de lheodicee, vol. I, partea I, $ 9, pp. 85—86. 
*** Principes dela nature et dela grâce, $$ 12—13, p. 36—37; Werke, 
vol. II, partea I, p. 337. 
**** Essais de théodicée, vol. II, partea a III-a, § 291, pp. 184—185. 

şi-ar reprezenta că aceasta este autodeterminarea sa; ar avea 
astfel voinţa să se conducă potrivit naturii sale”. Căci fiecare 
lucru are appetitus conform propriei sale naturi. În timp ce, așadar 
monadele sînt închise, fiecare dezvoltîndu-se în sineînsăși, această 
dezvoltare trebuie pe de altă parte să fie în armonie. Un întreg 
organic, un om, constă în a-şi fixa din sine însuşi scopul; însă 
ţine de conceptul lui ca el să fie îndreptat spre altceva. EI își 
reprezintă cutare ori cutare lucru, vrea cutare sau cutare lucru ; 
activitatea lui se îndreaptă într-acolo şi dă naştere la schimbări. 
Determinarea sa interioară devine astfel determinare a corpului 
şi apoi modificare spre exterior ; el apare ca o cauză, acţionînd 
asupra altor monade. Însă acest lucru este numai o aparență. 
Acest altceva este realul, întrucît îl determină monada, 
întrucît ea îl pune ca negativ; ea este acest ceva pasiv în ea 
însăşi, toate momentele sînt astfel închise în ea. Dar tocmai 
pentru aceasta ea nu are nevoie de alte monade. Dacă această 
ființare-pentru-altul este o aparenţă, atunci tot astfel este 
şi această ființare-pentru-sine, care nu are sens decît raportată 
la fiinţarea-pentru-altul ; ea nu are nevoie de alte legi decît 
de monade în ele înseși. 


Ceea ce este mare la Leibniz este această intelectualitate ; 
însă el n-a știut să desăvirşească această reprezentare ; și, din 
această cauză, intelectualitatea aceasta este totodată multi- 
plicitate infinită. Aceasta este absolută, monada este indepen- 
dentă ; această intelectualitate nu a știut să învingă singularul 
(das Eins). Diviziunea din concept, diviziune care merge pînă 
la eliberarea din sine însuși, pînă la aparența unei independenţe 
distincte, Leibniz n-a știut s-o îmbine în unitate. Acordul acestor 
două momente, acordul mersului reprezentărilor şial mersului 
reflexiei exterioare, înfățişîndu-se drept cauză şi efect, el nu 
ştie să-l înfăptuiască în sine şi pentru sine; de aceea el lasă 
cele două momente să cadă unul în afara celuilalt. Fiecare din 
ele este pasiv pentru un altul. Mai precis, el le consideră pe 
amîndouă într-o singură unitate; dar în același timp activi- 
tatea lor nu este pentru ele. Şi progresul fiecăruia devine pentru 
sine neinteligibil, deoarece mersul reprezentării, fiind deter- 
minat în el însuşi de scopuri, are nevoie de acest moment al 
alterităţii, propriu pasivităţii, şi la rîndul ei legătura dintre 
cauză şi efect are nevoie de general ; însă fiecare dintre aceste 


* Essais de théodiceé, vol. I, partea I, § 50, p. 119. 

momente este lipsit de acest alt moment al său. Dar întrucât 
în desfăşurarea reprezentărilor conștiente nu se produce o legă- 
tură necesară, ci apare accidentalitate, apar sărituri, acest lucru 
se întîmplă, după Leibniz, datorită faptului „că natura unei 
substanțe create atrage după sine modificarea ei neîncetată 
într-o anumită ordine, pe care ea o conduce spontan (sponta- 
nâmeni) prin toate stările pe care ea le va întîlni; astfel încît 
acela care vede toate cunoaște în starea prezentă a substanței 
şi starea ei trecută şi viitoare. Legea ordinii care determină 
individualitatea substanței particulare are o relație exactă 
cu ceea ce se petrece în fiecare altă substanţă şi în universul 
întreg” *. Adică în sine monada nu este, sau există două 
feluri de a privi: să fie considerată ca activă spontan, creîn- 
du-și reprezentările, potrivit formei şi să fie privită ca moment 
al întregului necesităţii ; aceasta înseamnă, potrivit lui Spinoza, 
a o considera din ambele laturi. 

Această unitate, conform căreia determinarea voinței 
omului concordă cu schimbarea pe care el crede că o produce 
astfel, există prin altul, nu din afară ; şi acest altul este Dumne- 
zeu, care prestabileşte această armonie ; aceasta este cunoscuta 
armonie prestabilită. În timp ce se modifică o monadă, se 
petrec în cealaltă monadă schimbări ce corespund acestei 
modificări ; această corespondenţă este o armonie şi este insti- 
tuită de Dumnezeu. Deci această unitate absolută este trans- 
ferată în Dumnezeu ; el este monada monadelor. Înaintea lui 
Dumnezeu monadele nu erau independente; în Dumnezeu ele 
sînt absorbite, sînt ideale. S-ar ivi astfel acum cerința să fie 
înţeleasă tocmai acea unitate a ceea ce mai înainte era despărțit ; 
numai că Dumnezeu are privilegiul de a i se pune în seamă 
ceea ce nu poate fi înțeles. Cuvîntul « Dumnezeu » devine atunci 
expedientul care duce el însuși la o unitate care e numai nomi- 
nală ; însă ieşirea multiplicităţii [adică a monadelor)] din această 
unitate nu este arătată. 

Prin urmare, Dumnezeu joacă în filozofia modernă un rol 
mult mai mare decît în cea antică. În filozofia modernă înţele- 
gerea este exigență principală, e dominantă opoziţia absolută 
dintre gîndire şi ființă. Atât cît înaintează de departe gînăvrile, 
atît de departe se extinde universul; acolo unde încetează 
înțelegerea, încetează universul și începe Dumnezeu; încît 


* Oper., vol. II, partea I, p. 75. 

există chiar părerea că prin înțelegere Dumnezeu devine rău, 
căci el este coborit în lumea finitului. — Se pleacă de la ceva 
determinat ; cutare și cutare lucru este necesar, dar noi nu 
înţelegem unitatea acestor momente ; unitatea aceasta aparține 
atunci lui Dumnezeu. Deci Dumnezeu este oarecum albia în 
care se împreună toate contradicţiile. Teodiceea lui Leibniz este 
o astfel de colecţie populară. Aici sînt iscodite mereu tot felul 
de subterfugii : despre contradicţia dintre dreptatea și bună- 
tatea lui Dumnezeu se spune că se temperează una pe alta; 
tot așa, cînd e vorba să se arate cum se împacă preștiinţa lui 
Dumnezeu cu libertatea omenească ; la tot pasul sinteze care 
43 nu merg niciodată la temelie, și nici nu înfăţişază tezele opuse 
ca pe nişte momente. 
Acestea sînt principalele momente ale filozofiei lui Leibniz. 
Ea este o metafizică ce pleacă de la o determinație limitată 
proprie intelectului; această determinaţie este multiplicitatea 
absolută, astfel încît legătura nu poate fi concepută decît ca 
continuitate. Prin aceasta unitatea absolută este deja supri- 
mată, însă ea e pre-supusă. Iar legătura indivizilor unii cu 
alții nu poate fi explicată decît susținînd că Dumnezeu este 
acela care determină armonia în modificările indivizilor. Filo- 
zofia lui Leibniz este un sistem artificial, întemeiat pe categoriile 
intelectului privind fiinţa absolută a multiplului, singulari- 
tatea abstractă. Ceea ce este important la Leibniz rezidă în 
principii, în principiul individualităţii şi în teza indiscernabi- 
lităţii. 


2. WOLF 


De filozofia lui Leibniz se leagă nemijlocit filozofia lui 
Wolf, deoarece aceasta este, propriu-zis, o sistematizare a 
celei leibniziene, motiv pentru care ea se mai numește şi filo- 
zofia leibniziano-wolfiană. W olf este autorul unei elaborări 
sistematice a materialului filozofic în general. Wolf şi-a cîştigat 
merite mari, merite nepieritoare în cultura intelectuală a 
germanilor ; el este primul care în Germania a transformat în 
proprietate generală nu chiar filozofia, dar gîndul în forma 
gîndului, instalîndu-l pe acesta în locul vorbirii pornite din 
sentiment, din percepția sensibilă şi din reprezentare. Aceasta 
este, cum am spus adineauri, o latură a culturii care pe noi 

aici nu ne privește direct, ci numai în măsura în care această 
formă a gîndului se valorifică pe sine ca filozofie. Această filo- 
zofie a devenit cultură generală : gîndirea determinată, rezo- 
nabilă, a fost principiul ei fundamental ; ea a fost extinsă asupra 
întregului cerc al existentului. Filozofia spirituală mai înaltă, 
substanţială, interesul speculativ — pe care l-am văzut mani- 
festîndu-se la Böhme într-o formă proprie şi încă barbară — 
s-a stins cu totul, dispărînd din Germania fără să lase efecte, 
uitată fiind totodată şi limba în care el se exprimase. 


Ceea ce merită cel mai mult să fie notat în legătură cu 
împrejurările în care a trăit Wolf, născut în 1679 în 
Breslau ca fiu al unui brutar, este faptul că la început el a stu- 
diat teologia, apoi filozofia, și în 1707 a fost numit profesor 
de matematică şi filozofie în Halle, unde teologii pietiști, și 
cu deosebire Lange, au căutat să-i găsească cele mai infame 
motive de conflict.: pietatea nu avea încredere în acest intelect. 
(Cînd este veritabilă, ea se îndreaptă spre un conţinut care 
e de natură speculativă și depăşeşte intelectul.) Cînd adver- 
sarii au văzut că nu cîștigă partida prin înscenările lor, au recurs 
la intrigi, trimiţind un denunţ regelui Frederic Wilhelm I 
— tatăl lui Frederic al II-lea şi un prieten barbar al soldaţilor — 
şi inginuînd că, potrivit determinismului lui Wolf, omul nu are 
voinţă liberă şi că deci nici soldaţii nu dezertează din liberă 
voinţă, ci datorită unei dispoziţii particulare (armonie presta- 
bilită) a lui Dumnezeu ; învăţătură care, dacă ar fi răspîndită 
printre militari, ar fi extrem de periculoasă. Auzind așa ceva, 
regele, foarte furios, emise îndată un ordin de cabinet care punea 
în vedere lui Wolf ca, sub pedeapsa spînzurătorii, să părăsească, 
în cursul a de două ori 24 de ore, Halle şi statele prusiene. 
Deci Wolf părăsi orașul Halle la 23 noiembrie 1723. Teologii 
au adăugat la toate aceatea și scandalul că au predicat împo- 
triva lui Wolf și a filozofiei lui, pioșii franconi mulţumind 
în genunchi în biserică lui Dumnezeu pentru această îndepărtare 
a lui Wolf. Numai că bucuria lor n-a durat mult. Wolf se duse 
la Kassel și fu numit îndată ca primul profesor al Facultăţii 
de filozofie din Marburg; în aceeaşi epocă el fu ales membru 
al academiilor de ştiinţe din Londra, Paris şi Stockholm, iar 
Petru I al Rusiei îl numi vicepreședinte al nou-înfiinţatei sale 
academii din Petersburg. El fu chemat şi în Rusia, chemare 
pe care o refuză, primi însă un onorariu. Prinţul elector al 
Bavariei îl făcu baron. Scurt: Wolf fu încărcat cu onoruri 

exterioare care, mai ales atunci — dar şi acum —, impuneau 
foarte mult marelui public şi care erau prea mari ca să nu 
trezească la Berlin cea mai mare senzaţie. — Fu numită atunci 
la Berlin o comisie care avea să dea un aviz despre filozofia 
wolfiană (căci aceasta n-a putut fi alungată), comisie care o 
declară absolut nepericuloasă și inofensivă pentru stat şi religie, 
astupînd gura teologilor și interzicînd continuarea certei. 
Îndată după urcarea sa pe tron, Frederic al II-lea îl rechemă 
într-o formă foarte onorabilă pe Wolf (1740), — Lange murise—, 
chemare pe care Wolf o acceptă. (Deja Frederic Wilhelm îi 
adresase o foarte măgulitoare scrisoare de rechemare, însă 
Wolf ezitase să accepte chemarea, nu avea încredere.) Wolf fu 
numit vicecancelar al Universităţii din Berlin. Însă el a supra- 
vieţuit chemării sale : la sfîrşit, sala lui de prelegeri era complet 
goală. A murit în 1754 *. 


Wolf a dat întregii cunoașteri o formă pedant-sistematică. 
El a devenit deosebit de celebru în domeniul matematicilor, 
precum şi în acela al filozofiei, filozofia lui fiind timp înde- 
lungat dominantă în Germania. Dar, în general, filozofia lui 
trebuie să fie considerată ca filozofie a intelectului, care s-a 
extins asupra tuturor obiectelor ce aparțin domeniului cunoaş- 
terii; fără îndoială, filozofie clădită pe fundament leibnizian, 
însă clădită în aşa fel, încât speculativul a dispărut din ea com- 
plet. Cît privește filozofia, Wolf şi-a cîștigat merite mai cu 
seamă în legătură cu cultura generală a germanilor și, înainte 

ae de toate, el trebuie să fie numit dascăl al germanilor. Putem 
spune că Wolf este primul care a încetățenit filozofarea în 
Germania. Şi-au cîștigat merite în această privinţă şi T sc hi- 
rnhausen și Thomasius, merite nepieritoare, fiindcă 
au scris despre filozofie în limba germană. 

O mare parte a scrierilor sale Wolf le-a elaborat tot 
în această limbă maternă a sa; lucrul acesta este important. 
Titlurile scrierilor filozofice în limba germană sînt: Verniinf- 
tige Gedanken von den Kräften des menschlichen Verstandes und 
ihrem richtigen Gebrauche în der Erkenntnif der Wahrheit [Gîn- 
duri rezonabile despre puterile intelectului omenesc şi despre 
întrebuințarea justă a lor în cunoașterea adevărului], Halle, 
1712, in 8; Verniinftige Gedanken von Gott, der Welt und der 


* Buhle, op. cit., vol. IV, secţiunea a II-a, pp. 571—582; Tiedemann, op. 
cit., vol. VI, pp. 511—518; Rixner, op. cit., vol. III, $ 79, pp. 195—196. 

Seele des Menschen, auch allen Dingen überhaupt [Gînduri rezo- 
nabile despre Dumnezeu, lume şi sufletul omului, precum şi 
despre toate lucrurile în general), Frankfurt şi Leipzig, 1719; 
Von der Menschen Thun und Lassen [Despre acţiunile şi delă- 
sările omului), Halle, 1720; Von dem gesellschaftiichen Leben 
[Despre viața socială], Halle, 1721; Von den Wirkungen der 
Natur [Despre efectele naturii], Halle, 1723 etc. Aşadar, Wolf 
a scris în limba germană; Tschirnhausen şi Thomasius 
participă la această glorie, în timp ce Leibniz a scris numai 
în limba latină şi franceză. Se poate spune însă — cum am 
amintit deja * — că o ştiinţă aparţine unui popor numai atunci 
cînd acesta o posedă în limba sa proprie ; şi acest lucru este cel 
mai necesar cînd e vorba de filozofie. Deoarece gîndul are în 
el momentul de a aparţine conștiinței de sine, sau de a fi ceea 
ce îi este cel mai propriu. De exemplu, spunînd în limba noastră 
proprie « Bestimmtheit » în loc de « determinaţie », « Wesen » 
în loc de «esență » etc., avem ceva ce e nemijlocit pentru 
conștiință, aceste concepte fiind pentru ea ceea ce îi este mai 
propriu, conştiinţa avînd mereu de-a face cu ele și nu cu ter- 
meni străini. Limba latină are o frazeologie proprie, un cerc 
determinat, grade ale reprezentării : este lucru recunoscut că, 
atunci cînd scrii latineşte, este îngăduit să fii plat; este cu 
neputinţă să spui latineşte, în scris sau spre a fi citit, tot ceea 
ce vrei. 

Wolf a scris despre toate părțile filozofiei, pînă la economie, 
volumein quarto, în nemțește, şi în latineşte, în total 40 de astfel de 
volume, dintre care 23 de tomuri groase sînt scrise în latineşte. 
Scrierile lui matematice formează alte numeroase volume in 
quarto. Calculul diferenţial şi integral al lui Leibniz mai cu seamă 
Wolf a fost acela care l-a introdus în uzul general. — Despre 
conținutul filozofiei lui Tschirnhausen şi al filozofiei lui Tho- 
masius nu este însă mult de spus. Conţinutul acesta se bazează 
pe așa-numita rațiune sănătoasă; avem aici pretutindeni 
superficialitate şi generalități goale, deşi începutul este făcut 
cu gîndirea. Generalitatea gîndului mulţumeşte fiindcă totul 
se găseşte în ea tocmai ca într-un proverb; dar proverb care 
în generalitatea lui nu are nici un conținut determinat. 

Prin urmare, conţinutul general al filozofiei lui 
Wolf este în ansamblul lui filozofie leibniziană, doar că el 


* Vezi mai sus, p. 257. 

a sistematizat-o. Dar această observaţie se referă numai la 
determinaţiile fundamentale ale monadelor şi ale teodiceei, 
cărora Wolf le-a rămas fidel. Marile merite ale lui Wolf în 
cultura intelectualistă (Verstandesbildung) a Germaniei — cul- 
tură care s-a manifestat atunci cu totul pentru sine, fără 
legătură cu adîncile concepţii metafizice anterioare — sînt 
direct proporţionale cu uscăciunea şi lipsa de conţinut valoros 
în care s-a scufundat filozofia pe care el a împărțit-o în disci- 
plinele ei formale, a ţesut-o cu determinaţii de ale intelectului, 
aplicîndu-i pedant metoda geometrică și ridicînd la rang ge- 
neral şi dominant, în acelaşi timp cu filozofii englezi, dogmatis- 
mul metafizicii intelectului, adică un mod de a filozofa care 
determină absolutul şi raționalul prin determinaţi şi relaţii de 
ale intelectului ce se exclud unele pe altele, de exemplu ca 
unu şi mulți sau simplitate și compoziție, finit și infinit, raport 
cauzal etc. Wolf a înlăturat complet, temeinic, filozofia sco- 
lastică-aristotelică şi a făcut din filozofie ştiinţă generală, apar- 
«e ținînd naţiunii germane. În afară de aceasta, el a dat filozofiei 
împărțirea sistematică şi cuvenită, în discipline, care s-a 
bucurat de autoritate pînă în timpul cel mai recent. 
I. Filozofie teoretică. Wolf expune în primul rînd 
1. logica, purificată de elaborarea scolastică; această 
logică este logica intelectului, sistematizată de Wolf ; el expune 
apoi 2. metafizica. Aceasta conține: a. ontologia, 
tratarea categoriilor abstracte, cu totul generale, ale filozo- 
fării, ale ființei (čv); ens unum, bonum [est]; unul (das Eine) 
accident, substanţă *, cauză și efect **, fenomenul etc. ; este 
o metafizică abstractă. b. Doctrina următoare este cosmo- 
logia; aceasta este doctrină generală despre corpuri, doctrină 
despre lume. Avem aici principii metafizice abstracte despre 
lume: nu există întîmplare ***, salt în natură **** — legea 
continuității. Wolf nu a elaborat o doctrină a naturii și o 
istorie a naturii. c. Urmează apoi psihologia rațio- 
nală sau pneumatologia, filozofia sufletului: simplitatea, 
imaterialitatea, nemurirea sufletului *****. d. teologia 


* Verniinftige Gedanken von Gott, der Welt und der Seele des Menschen, 
partea I, cap. II, $ 114, pp. 59—60 (Halle, 1741). 
** Ibidem, § 120, pp. 62—63. 
*** Ibidem, cap. IV, $$ 575—581, pp. 352—359. 
**** Ibidem, $ 686, p. 425. 
»x*** Ibidem, cap. V, $ 742, p. 463; § 926, p. 573. 


DIVIZIUNEA A III-A 525 


naturală: argumente pentru existenţa lui Dumnezeu“. 
Psihologia empirică este intercalată **. — Aceasta este filo- 
zofia tecretică. II. Filozofia practică se compune din: 
1. drept natural; 2. morală; 3. drept internațional 
sau politică; 4. economie. 

Totul este expus în forme strict geometrice : în axiome, 
teoreme, scholii, corolare etc. Wolf se îndrepta, pe de o parte, 
spre un conținut mare și cu totul general, pe de altă parte spre 
rigoarea metodei în ce priveşte propoziţiile şi argumentele lor. 
Conţinutul este apoi luat în parte de la Leibniz în ce priveşte 
filozofia, sau este luat în parte empiric din senzațiile şi încli- 
nările noastre ; el a luat în întregime şi toate determinările 
carteziene (şi altele) ale conceptelor generale; a dat definiţii 
despre ele şi a stabilit şi principii referitoare la acestea, demon- 
strîndu-le. — Aceasta este cunoaștere în maniera lui Spinoza, 
însă şi mai rigidă, şi mai plumburie. Wolf procedează astfel : 
dă definiţii, acestea formează baza; în linie generală, ele se 
bazează pe reprezentările noastre; sînt definiții nominale. 
El transformă reprezentările noastre în determinaţii de ale 
intelectului ; definiţia este justă dacă corespunde unei astfel 
de reprezentări. 

Pentru Germania (şi în general) Wolf a definit lumea 
conştiinţei, ceea ce se poate spune şi despre Aristotel; Wolf 
a explicat întreaga sferă a reprezentărilor omenești, ceea ce 
e un lucru extrem de important pentru cultura generală. Con- 
ţinutul este un amestec de principii sau de propoziţii abstracte 
şi de argumente ale lor, amestecat cu experienţe pe al căror 
adevăr neîndoielnic îşi clădeşte Wolf o mare parte a propoziţiilor 
sale, și e şi nevoit să clădească şi să-și scoată argumentele, dacă 
vrea să iasă un conţinut. (La Spinoza nu există conținut, decît 
substanţa absolută și perpetua întoarcere înapoi la ea.) Acest 
conţinut Wolf l-a cuprins în forma gîndului, în determinaţii 
care aparțin gîndului ca atare, sau l-a cuprins potrivit formei 
gîndului. Acesta este un mare merit. Ceea ce-l deosebește pe 
Wolf de Aristotel este faptul că în această elaborare el s-a 
comportat numai conform intelectului [formal], în timp ce 
Aristotel a tratat obiectul speculativ. Tratarea conform in- 
telectului constă în faptul că fiecare determinaţie a gîndirii 


* Verniinftige Gedanken von Gott, der Welt und der Seele des Menschen, 
partea I, cap. VI, $ 928, pp. 574 şi urm. 
** Ibidem, cap. III. 

este fixată pentru sine; scepticismul, dimpotrivă, confundă, 
aceste determinaţii ferme şi fixe ale gîndului. 

Wolf a întrebuințat, aşadar, metoda geometrică. În mate- 
matică, intelectul este la locul lui : triunghiul trebuie să rămînă 
triunghi. Wolf a fost dascălul intelectului printre germani. 
Metoda geometrică o aplicase deja Spinoza. Wolf a aplicat-o 
tot atît de bine la toate, la tot ce este empiric, de exemplu 
în a sa așa-numită matematică aplicată, unde introduce multe 
arte utile şi dă formă geometrică celor mai banale gînduri şi 
precepte ; ceea ce dă expunerii sale un aspect pedant, mai cu 
seamă cînd conţinutul se justifică îndată în fața reprezentării 
şi fără această formă. 

Rigoarea metodei a devenit apoi, fără îndoială, în parte 
foarte pedantă. Silogismul este aici forma principală, şi adesea 
avem de-a face cu un pedantism barbar care se înfăţişează în 
toată rigiditatea lui. În matematică (patru volume mici) 
Wolf tratează şi despre arhitectură, și despre arta războiului. 
De exemplu, în arhitectură un principiu este : ferestrele trebuie 
să fie pentru două persoane *. Facerea unei latrine este prezen- 
tată ca problemă împreună cu rezolvarea ei **. — Să luăm 
următorul exemplu foarte bun din arta războiului : Al „,patru- 
lea principiu. Apropierea de fortăreață trebuie să fie făcută 
tot mai grea dușmanului, cu cît se apropie el mai mult de ea”, 
În loc să spună: „fiindcă pericolul este cu atît mai mare”, 
ceea ce este deja banal, urmează : „Argument. Cu cît se aprec pie 
mai tare dușmanul de fortăreață, cu atît mai mare este pericolul, 
Dar cu cît este mai mare pericolul, cu atît mai mult trebuie 
să-i poţi opune rezistenţă, pentru a-i contracara loviturile 
şi a te scăpa de pericol în măsura în care acest lucru este 
cu putinţă. De aceea, cu cît se apropie mai tare dușmanul de 
fortăreață, cu atît mai grea trebuie să-i fie făcută apropierea. 
Q.E.D.” ***. Fiind indicat ca temei, „fiindcă pericolul este 
mai mare”, întreaga demonstrație este falsă, putindu-se 
susține contrariul. Deoarece, dacă i se opune, la început, 
inamicului toată rezistența posibilă, el nu poate veni mai 
aproape de fortăreață, şi deci pericolul nu poate deveni mai 


* Anfangsgründe aller mathematischen Wissenschaften (Primele elemente 
ale științelor matematice), partea I, Anfangsgründe der Baukunst (Primele 
elemente de arhitectură), der andre Teil, principiul 8, p. 414. 

** Ibidem, problema 22, pp. 452—453. 
*** Ibidem, partea a Il-a, Anfangsgründe der Fortifikation, partea I, p. 570 
(Primele elemente despre fortificații), partea I, p. 570. ` 

mare. Rezistenţa mai mare are o cauză și nu temeiul acela 
neghiob ; anume fiindcă garnizoana operează acum mai aproape 
şi deci într-un teren strîmt, ea poate presta o rezistență mai 
mare. 

În felul acesta extrem de banal procedează Wolf cu orice 
conţinut posibil. Orice element speculativ este înlăturat; 
vedem cum toate conținuturile posibile sînt expuse în modul 
acesta de tratare. Ceea ce se află la baza acestor conţinuturi 
sînt reprezentările noastre. Nu știm dacă definițiile sînt juste 
decît reducînd reprezentările noastre la gîndurile lor simple. 
Prin urmare, reprezentările noastre obişnuite sînt traduse în 
forma goală a gîndului. — Această barbarie a pedantismului 
sau acest pedantism al barbariei înfățișat în toate amănuntele 
şi în toată amploarea lui şi-a pierdut în mod necesar orice 
credit ; și, fără a exista o conștiință determinată despre cauza 
care face ca metoda geometrică să nu fie unica şi suprema 
metodă de cunoaștere, acest pedantism a ieşit din modă datorită 
instinctului şi conștiinței nemijlocite a puerilității acestor 
aplicaţii. 


3. FILOZOFIA POPULARĂ 


Filozofia wolfiană n-a avut nevoie decît să se dezbare 
de forma sa rigidă pentru ca astfel conţinutul ei să devină 
filozofia populară de mai tîrziu. Aceasta vorbeşte 
pe limba conştiinţei noastre de toate zilele, făcînd din aceasta 
supremul criteriu. Am văzut că şi Spinoza pleacă de la definiţii ; 
şi acestea sînt puse înainte. Însă la Spinoza conţinutul este de 
natură profund speculativă; acest conținut nu este luat din 
conştiinţa obişnuită. La Spinoza gîndirea nu este numai forma, 
ci conținutul aparține gîndirii însăşi ; el este conţinut al gîn- 
dirii în sine. În conţinutul speculativ, gîndirea se satisface 
pentru sine, conţinutul se justifică de îndată în sine în faţa 
gîndirii, el este în sine totalitate şi astfel satisface instinctul 
rațiunii. Dar, cînd conţinutul este finit, el trimite la căutarea 
unui temei. La Spinoza conţinutul este fără temei, adică nu 
are temei exterior; el este temei în sine. Cînd e vorba de 
un conținut finit, vrem un alt temei decît acest conținut 
finit; conţinutul speculativ este integral în sine însuși. 

Din punctul de vedere al conţinutului ei, filozofia lui Wolf 
este, aşadar, deja filozofie populară, cînd aceasta sub aspec- 
tul formei lasă să fie valabilă gîndirea. Filozofia wolfiană 
a dominat pînă la Kant. Baumgarten, Crusius, 
Mendelssohn au prelucrat fiecare în felul său filo- 
zofia wolfiană. Acesta din urmă a filozofat într-o formă mai 
populară, mai cu gust. 

Formaţiile filozofice pe care le-am examinat au caracterul 
de a fi metafizică, de a pleca de la determinaţii generale de ale 
intelectului, îmbinînd însă cu acestea experienţa, observaţia şi, 
în general, modul empiric. Una din laturile acestei metafizici 
se caracterizează prin faptul că opoziţiile gîndirii sînt înfăţişate 
conștiinței şi interesul este îndreptat spre rezolvarea contra- 
dicţiei. Ea s-a ocupat cu interes de contradicţiile dintre : gîn- 
dire şi ființă (întindere), Dumnezeu şi lume, bine şi rău, puterea 
lui Dumnezeu, preştiința lui şi răul din lume şi libertatea ome- 
nească ; de opoziția dintre suflet şi spirit, dintre lucrurile repre- 
zentate şi lucrurile materiale, şi de relaţia reciprocă dintre 
toate acestea. Rezolvarea acestor opoziții şi contradicții trebuia 
totuşi să fie găsită, şi această rezolvare a fost situată în Dum- 
nezeu. Așadar Dumnezeu este acela în care sînt rezolvate toate 
aceste opoziții. Aceasta este, pe latura lor principală, trăsă- 
tura comună a tuturor acestor filozofii. În plus, trebuie să 
remarcăm că aceste opoziții nu sînt rezolvate în ele însele, 
adică să observăm că nulitatea presupoziției nu este arătată 
în ea însăşi, şi astfel n-a fost înfăptuită o rezolvare într-adevăr 
concretă. Chiar dacă Dumnezeu este recunoscut ca rezolvînd 

483 toate contradicţiile, Dumnezeu şi rezolvarea acestor contradicții 
au fost mai mult numite decît cuprinse şi înțelese. Cînd Dum- 
nezeu este conceput potrivit însuşirilor sale : providență, atot- 
prezență, atotştiinţă etc., cînd însușirile lui Dumnezeu : putere, 
înţelepciune, bunătate, dreptate etc. sînt considerate ca însu- 
şiri ale lui Dumnezeu însuși, ele însele duc la contradicții. 
Aceste contradicții Leibniz a încercat să le înlăture, spunînd 
că ele se temperează unele pe altele : ele sînt astfel îmbinate, 
încît se suprimă reciproc. Dar aceasta nu înseamnă înţelegere 
a unor astfel de contradicții. 

Această metafizică contrastează foarte mult cu filozofia 
antică, cu Platon, cu Aristotel. La filozofia antică noi ne putem 
reîntoarce mereu ; ea este satisfăcătoare pe treapta ei de dez- 
voltare ; avem în ea un centru concret care satisface sarcina 
proprie gîndirii, așa cum este înțeleasă această sarcină. În 

această metafizică modernă opoziţiile sînt dezvoltate ca con- 
tradicţii absolute. Fără îndoială că este indicată şi rezolvarea 
lor absolută, Dumnezeu; dar această rezolvare rămîne încă 
abstractă, «dincolo ». « Dincoace » rămîn toate contradicţiile, 
sub aspectul conţinutului lor, nerezolvate. Dumnezeu nu este 
conceput ca acela în care contradicţiile se rezolvă veșnic; el 
nu este conceput ca spirit, ca trinitate. Numai în el ca spirit, 
și ca spirit întreit este conținută această opoziţie dintre el 
însuși şi altul său, și fiul, şi este astfel conținută şi rezolvarea. 
Această idee concretă despre Dumnezeu, ca fiind raţiunea, 
n-a fost încă încorporată în filozofie ; [şi deci] rezolvarea con- 
tradicţiilor este numai o rezolvare transcendentă. 

Acum, spre a arunca o privire retrospectivă asupra stră- 
duinţelor filozofice ale altor popoare, să ne îndreptăm spre 
înaintarea filozofiei. Pe întinsul acestei uscate filozofii 
a intelectului [formal] vedem făcîndu-și din nou apariţia — ca 
odinioară — scepticismul, însă propriu-zis în forma idealismului, 
anume susținînd că determinaţiile sînt determinaţii subiective 
ale conștiinței de sine. — Am văzut cum a apărut gindirea; 
acum vedem făcîndu-și apariţia conceptul. Gîndirea este forma 
nemișcată a simplităţii. La stoici, determinaţia trece drept 
ceva gîndit. Aici în epoca modernă avem acelaşi fenomen, 
numai că ea are în fața ochilor săi imaginea sau conştiinţa 
interioară a totalităţii, spiritul absolut, pe care lumea îl are 
înaintea ei ca pe adevărul său şi spre conceptul căruia ea se 
îndreaptă : aceasta este o altă bază interioară, un alt în-sine 
al spiritului, în-sine pe care acesta se străduiește să-l nască, 
din sine şi pentru sine, încît această naștere să fie o înțelegere 
a lui sau certitudine că el este întreaga realitate, el e raţiunea. 
La antici rațiunea (Aóyoç), ca fiinţă-în-sine și ființă-pentru-sine 
a conştiinţei, avea numai existență eterică, formală, ca limbă ; 
aici însă rațiunea are certitudinea de a fi substanță existentă ; 
de aici la Descartes unitatea conceptului cu ființa, și tot astfel 
la Spinoza realitatea universală. — Ivirea conceptului mişcării 
gîndurilor fixe în ele înseși înseamnă că mișcarea, care cade 
numai ca metodă în afara obiectului ei, să treacă în chiar 
acesta, adică să treacă conştiinţa de sine în gînduri. Gîndul 
este ființă-în-sine fără ființă-pentru-sine, este un mod obiectiv, 
dar nu ca un lucru sensibil, însă e altceva decît realitatea con- 
științei de sine. 

Acest concept pe care-l vedem intrînd acum în gîndire are trei 
forme : «) ca conștiință de sine individuală, reprezentarea for- 

mală în general; f) ca conştiinţă de sine generală, care se 
îndreaptă spre toate obiectele, fie acestea obiecte gîndite, con- 
cepte determinate, fie obiecte care au forma realităţii ; — se 
îndreaptă spre ceea ce în general este stabilit în gînd, spre 
lumea inteligibilă cu bogăţia determinaţiilor ei, care trece de 
un «dincolo», sau spre lumea inteligibilă, întrucît realizarea 
ei este lumea de «dincoace»; y) în aceste două moduri nu 
este prezent decît conceptul real și nu cel luat înapoi în gînd, 
adică conceptul care se gîndește pe sine însuși ori conceptul 
gîndit. Primele moduri înseamnă o gîndire conceptuală, acest 
485 din urmă mod este conceptul însuşi recunoscut ca esenţă: 
idealism. Aceste trei laturi se distribuie, ca şi pînă aici, între 
cele trei națiuni care singure înseamnă ceva în lumea culturii. 
Englezilor le revine forma empirică, cu totul finită ; francezilor, 
forma gîndirii încercîndu-se în toate, amplificîndu-se în rea- 
litatea sa, suprimînd orice determinaţie și, de aceea, con- 
ştiinţă de sine universală, nelimitată, pură; germanilor, la 
rîndul lor, le revine intrarea-în-sine a acestei fiinţe-în-sine (das 
Insichgehen dieses Insichseins), gîndirea conceptului absolut. 


CAPITOLUL AL II-LEA: 


PERIOADĂ DE TRANZIŢIE 


Decadenţa gîndirii pînă la apariţia filozofiei kantiene. 
Împotriva acestei metafizici s-a ridicat acum ceea ce poate 
fi numit filozofie populară, filozofie reflexivă, empirism care 
reflectează, empirism care devine el însuşi maimult sau mai puţin 
metafizică; după cum, invers, amintita metafizică, în măsura 
în care ea se desface în ştiinţe particulare, devine empirism. 
În faţa sus-menționatelor contradicții au fost afirmate prim- 
cipii ferme, care sînt imanente spiritului, sufletului omenesc ; şi 
față de faptul că noi găsim rezolvarea lor numai dincolo, în 
Dumnezeu, aceste principii ferme sînt o împăcare care are 
loc dincoace, o independenţă de dincoace. Aceste principii au 
fost îndreptate împotriva metafizicii transcendente, împotrivă 
artificiilor de grupare ale metafizicii, împotriva asistenţei divine, 
a armoniei prestabilite, a celei mai bune lumi etc. — împo- 
triva acestui intelect doar artificial. Aceste principii sînt un 
sprijin rezonabil de dincoace, descoperit în ceea ce a fost numit, 
în general, minte sănătoasă, bun-simţ. Aceste principii de 
dincoace, principii concrete, sînt principii cu conţinut ferm 
care se află date în prealabil în sufletul omenesc, simțite în 
el, contemplate, venerate. Astfel de determinaţii pot fi, fără 
îndoială, bune şi recunoscute ca valabile cînd sînt cultivate 
sentimentele, intuiţia, inima omului, intelectul lui. Cînd acesta 
este cazul, cînd inima omului este cultivată din punct de ve- 
dere etic, cînd spiritul lui este format intelectual pentru a 
gîndi, a reflecta, atunci în sufletul omului pot domina senti- 
mente, înclinații frumoase, bune ; poate să fie deci un conţinut 
mai general pe care-l exprimă aceste principii. — Dar dacă 
din ceea ce numim «minte sănătoasă», «rațiune », din ceea 

ce este sădit în inima omului natural facem conţinut şi prin- 
cipiu, atunci mintea sănătoasă se va considera pe sine ca o 
simțire şi ştiinţă naturală. Inzii care venerează vaca, dar lea- 
pădă copii nou-născuţi sau îi ucid, şi care comit toate ororile 
posibile, egiptenii care se închină unei păsări, lui Apis etc. şi 
turcii au şi ei « minte omenească sănătoasă ». Mintea omenească 
sănătoasă şi simţirea naturală a turcilor grosolani, luate drept 
criterii, dau principii îngrozitoare. Dacă însă vorbim noi de 
minte omenească sănătoasă, de sentiment natural, ne gîndim 
întotdeauna la spirite cultivate. Iar cei ce fac regulă şi criteriu 
din mintea omenească sănătoasă, din cunoaşterea naturală, 
din sentimentul nemijlocit, din nemijlocita revelaţie lăuntrică 
a lor, nu ştiu că, dacă există în sufletul uman religie, morală, 
drept conţinuturi ale acestui suflet, faptul se datorește educaţiei 
şi culturii, căci numai acestea au făcut din astfel de principii 
sentimente naturale. Aşadar, zici se face principiu din senti- 
mente naturale, din mintea sănătoasă a omului; şi printre 
ele se găsesc multe care pot fi recunoscute. 

Aceasta este înfățișarea filozofiei în secolul 
al XVIII-lea; această formă de filozofie cuprinde în parte 
filozofie franceză, în parte filozofie scoțiană şi în parte filozofie 
germană. Aceasta din urmă, în măsura în care ea nu este 
metafizică wolfiană, este mai cu seamă indicată cu termenul 
de «iluminism » (Aufklărung). — Aici avem în general de luat 
în considerare trei laturi; 1) Hume pentru sine; 2) filozcfia 
scoțiană ; 3) filozofia franceză. Hume este sceptic. Filozofia 
scoțiană constituie un contrast față de scepticismul lui Hume. 
Filozofia franceză ceste a treia; iluminismul german este o 
anexă, o formă mai ştearsă. Plecînd de la Dumnezeul meta- 
fizicii, nu se poate merge mai departe, adică la concret. Locke 
îşi întemeiază conţinutul pe experiență; poziția empirică nu 
duce gîndirea la o poziție fermă; Hume neagă orice general ; 
scoţienii stabilesc principii şi adevăruri generale, dar nu prin 
intermediul gîndirii: poziţia fermă trebuie să fie luată din 
ceea ce este empiric ; francezii descoperă în realitate (réalité) 
generalul, dar nu găsesc conținutul acestui general în gîndire şi 
din gîndire, ci-l descoperă ca substanţă vie, ca natură, ca mate- 
rie. Toate acestea înseamnă continuare a empirismului re- 
flexiv. Trebuie să indicăm, acum cîteva determinaţii mai precise. 

A. IDEALISM ŞI SCEPTICISM 


Gîndirea în general este modul simplu, general de a fi 
identic cu sine însuşi; astfel ea este în chip esențial mişcarea 
negativă prin care se naşte această identitate şi prin care deter- 
minatul se suprimă pe sine. Această mişcare a ființării-pentru- 
sine este moment esențial al gîndirii însăşi ; pînă acum această 
mişcare era în afara gîndirii. Gîndirea, sesizîndu-se pe sine 
ca mişcare în ea însăși, este conştiinţă de sine, mai întîi for- 
mală, conștiință de sine individuală. Această formă o are 
gîndirea în scepticism, însă cu deosebirea că aici avem la 
bază certitudinea realității. Scepticismul este întoarcerea în 
conştiinţa individuală, dar astfel încît aceasta nu este pentru 
el adevărul, sau încît el nu-şi exprimă rezultatul, acesta nedo- 
bîndind semnificaţie pozitivă. Însă, cum la baza lumii moderne 
se află această substantialitate absolută, această unitate a lui 
în-sine cu conștiința de sine, această credință în realitate în 
general, scepticismul are aici forma idealismului, pro- 
clamiînd conştiinţa de sine sau certitudinea interioară drept 
întreaga realitate și întregul adevăr. Forma cea mai rea este 
aceea cînd conştiinţa de sine, ca conştiinţă individuală sau 
formală, nu merge mai departe de afirmaţia că toate obiectele 
sînt reprezentări de ale noastre. Acest idealism subiectiv îl 
găsim la Berkeley şi, sub o altă formă, la Hume. Hume 
este un scoțian. Există și o mulțime de filozofi englezi. Noi 
însă îi putem lăsa la o parte. Cudworth cu al său Systema întel- 
Mectuale, Clarke cu argumentele lui pentru existența lui 
Dumnezeu sînt nume celebre. 


1. BERKELEY: 


Acest idealism are înaintea lui poziția lui Locke şi iese 
nemijlocit din Locke. Anume, la Locke am văzut că izvorul 
adevărului este pentru el experiența sau ființa percepută. Cum 
această ființă sensibilă, ca ființă, are în ea determinaţia de a 
fi pentru conștiință, am văzut manifestîndu-se în chip necesar 


* Omis în prelegerile din 1825—1826 și 1829—1830; în acestea, Hume 
urmează abia după filozofia scoțiană şi franceză, și-i premerge nemijlocit lui Kant ; 
în prelegerile din 1825—1826 și. filozofia franceză premerge celei scoțiene. i 

această poziţie în faptul că cel puţin unele forme de existență, 
au fost determinate de Locke cu precizarea că ele nu sînt 
în sine, ci numai pentru altceva; astfel, culoarea, figura etc. 
îşi au temeiul numai în subiect, în organizaţia lui particulară. 
Dar nici această ființă-pentru-alteeva n-a fost interpretată de 
Locke ca concept, ci astfel încît ea ar aparține conştiinţei de 
sine, nu conştiinţei de sine generale, spiritului, ci conştiinţei 
de sine opuse lui în-sine. 


Berkeley s-a născut în 1684 la Kilcrin lîngă Thomas- 

town, comitatul Kilkenny, Irlanda; a murit în 1754 ca epis- 

489 cop englez* „— A scris: Theory of vision, 1709; Treatise con- 

cerning the principles of human knowledge, 1710; Three dia- 

logues between Hylas and Philonous, 1113 ; The Works of George 
Berkeley, London, 1784, 2 vol., in 4°. 


Berkeley a reprezentat un idealism foarte apropiat de ide- 
alismul lui Malebranche. Față de metafizica intelectului a fost 
afirmată concepția că toată ființa cu determinațiile ei este 
ceva ce ține de senzație, ceva ce este format de către conşti- 
ința de sine. Principalul gînd original al lui este : „Ființa a tot 
ce numim lucru este aceea de a fi perceput”. Ceea ce 
cunoaştem noi sînt determinațiile noastre. „Toate obiec- 
tele cunoaşterii omeneşti sînt idei”, cum le numeşte el, 
asemenea lui Locke, „care provin fie din impresiile simţurilor 
exterioare, fie din perceperea stărilor şi activităților spiritului 
sau, în sfîrşit, sînt idei formate cu ajutorul memoriei şi al ima- 

inației prin separarea și printr-o nouă îmbinare a primelor. 
Tmblnarea unor senzații diferite ale simțurilor ni se înfăţişează 
ca un lucru particular, de exemplu, asocierea senzațiilor de 
culoare, de gust, de miros, de figură etc.” **. 

Acesta este materialul, obiectul cunoaşterii; ceea ce cu- 
noaşte este ceea ce percepe, e activ, este eul care se manifestă 
în legătură cu acele senzații, în diferite activități, imaginaţii, 
amintire, voință. Berkeley admite deosebirea dintre ființa-pen- 
tru-sine-şi-modul-de-a-fi-alteeva, dar şi această deosebire cade 
în eu. Cît priveşte o parte a materialului spre care este îndrep- 


* Date despre viaţa și scrierile episcopului Berkeley (în George Berkeley's 
philosophische Werke (Opera filozofică a lui George Berkeley), vol. I, Leipzig, 
1781), pp. 1, 45; Buhle, Geschichte der neuren Philosophie, vol. V, secţiunea I, 
pp. 86—90. 

** Buhle, op.cit., pp. 90 — 91; George Berkeley's philosophische Werke 
(conţine dialogurile dintre Hylas şi Philonous), pp. 82 şi urm. 

tat ceea ce e activ, este desigur recunoscut că ea nu există în 
afara spiritului, astfel : gîndurile noastre, sentimentele şi stă- 
rile interioare sau produsele imaginației. Dar tot astfel varia- 
tele reprezentări sensibile, senzațiile pot exista numai într-un 
spirit. Prin culori, mirosuri, tonuri înțelegem totdeauna numai 
ceea ce este simțit*. Se vorbeşte numai despre relația dintre 
lucruri şi conştiinţă, ele nu ies din conștiință; ceea ce se spune 
despre ele ca despre ceea ce este e numai ceea ce e perceput. 

Rezultă de aici că [lucrurile] le are numai conştiinţa de 
sine, căci o percepţie care nu este în cineva care are reprezen- 
tări nu e nimic, este nemijlocită contradicţie. Nu poate fi 
substanţă neperceptivă şi fără reprezentări aceea care ar fi 
substrat al unor percepții şi reprezentări. — Dacă ne repre- 
zentăm că există ceva în afara conștiinței ce se aseamănă cu 
reprezentările, aceasta este deopotrivă contradictoriu. O repre- 
zentare poate fi asemănătoare numai cu o reprezentare, o 
idee numai cu o idee **. 

Locke a distins, de exemplu, întinderea şi mişcarea ca pe 
niște însuşiri fundamentale ce revin obiectelor în sine. Ber- 
keley observă foarte bine această inconsecvenţă a lui Locke : 
dacă mare şi mic, iute și încet sînt considerate ca ceva rela- 
tiv, şi dacă întinderea şi mişcarea sînt în sine, acestea nu 
pot fi nici mari, nici mici, nici iuți, nici încete, adică nu pot 
fi absolut nimic, deoarece aceste determinaţii sînt conţinute 
în conceptul acelor însuşiri ***. — Ultima problemă care importă 
este aceea a substanței abstracte, a ființei în general, avînd 
determinaţia reală a unui substrat al accidentelor. Însă Ber- 
keley declară substanța ca pe cel mai neinteligibil lucru dintre 
toate. Dar neinteligibilitatea nu face din ceva un ce lipsit de 
realitate sau neinteligibil în sine ****. 

În felul acesta, realitatea exterioară, pe de o parte, dis- 
pare ; aceasta este idealism. Berkeley opune existenţei obiec- 
telor exterioare și incomprehensibilitatea relaţiei dintre ființă 
şi spirit, — el nu opune existenţei obiectelor exterioare con- 
ceptul, căci acesta este ceea ce e negativ ; ceea ce l-a preocupat 
pe el şi pe Leibniz a fost să cuprindă într-una ambele laturi. 


* Buhle, op. cit., vol. V, secţiunea I, pp. 91; Philos. Werke, pp. 97 
şi urm. 
** Buhle, op. cit., pp. 91—92; Philos. Werke, pp. 147—149, 185. 
*** Buhle, op. cit., pp. 92—93; Philos. Werke, pp. 123—132. 
**** Buhle, op. cit., pp. 93—94; Philos. Werke, pp. 154—162. 

Însă este dată relaţia lui «altceva» cu noi : senzațiile nu se dez- 
voltă din noi, cum își închipuia Leibniz, ci ele sînt determinate 
de altceva. Înseamnă să spui cuvinte goale vorbind cu Lei- 
bniz despre dezvoltare înăuntrul monadei ; seriile nu au în ele 
înseși nici o legătură. Prin urmare, fiecare ce singular este 
determinat de altceva, nu de noi ; este indiferent ce anume este 
acest ce exterior, e lucru accidental. Referitor la cele două 
serii leibniziene, indiferente una faţă de cealaltă, Berkeley 
spune că a doua serie este cu totul de prisos. Seria lui altceva 
este numită de Berkeley obiecte ; însă acestea pot să nu fie 
ceea ce numim noi materie, spiritul şi materia pot să nu se 
întilnească *. 

Această ființă-în-sine-însuși a celui ce are reprezentări 
contrazice direct caracterul necesar al reprezentărilor ; căci 
fiinţa-în-sine este libertatea celui ce are reprezentări, care însă 
nu le creează cu libertate, ci pentru care ele au înfățișarea și 
modul determinat ale unui «altceva» pentru sine. Berkeley 
nici nu ia idealismul în acest sens subiectiv, ci numai în sensul 
că spirite sînt acelea care comunică unele cu altele («altceva » 
este el însuşi ceva ce are reprezentări), încît numai Dumnezeu 
este cel ce produce astfel de reprezentări ; astfel şi închipu- 
irile sau reprezentările produse din noi în chip independent 

492 rămîn diferite de cele create de Dumnezeu **, — de ceea ce 
este-în-sine. Această prezentare este recunoaşterea dificultă- 
ților pe care le ridică această problemă şi pe care Berkeley 
a voit să le înlăture într-un fel original. Inconsecvența proprie 
acelui sistem trebuie s-o preia iarăşi Dumnezeu, albia cea mare ; 
o lăsăm în grija lui Dumnezeu. 

Scurt : pe lîngă acest idealism, întreaga existenţă empi- 
rică, fărîmițarea realităţii, îşi păstrează complet aceeași înfă- 
ţişare pe care de altfel o are. Înfăţişarea sensibilă a univer- 
sului şi reprezentările, precum şi sistemul gîndurilor, al jude- 
căţilor lipsite de concept, rămîn aceleaşi ca şi mai înainte; 
nu se schimbă absolut nimic în ce privește conținutul, decît 
doar acea formă abstractă că totul nu sînt decît percepții ***. 
Despre acest conţinut nu se ştie şi nu se înţelege nimic; adică 
în acest idealism formal rațiunea nu are nici un conținut pro- 
priu. Conştiința de sine rămîne, ca mai înainte, ceva plin cu 


* Buhle, op. cit., vol. I, secțiunea 1, pp. 94—95 ; Philos. Werke, pp. 210, 275. 
** Buhle, op. cit., pp. 96—99; Philos. Werke, pp. 204, 211—213, 274. 
*** Comp. Philos. Werke, pp. 259—262. 

lucruri finite ; ea receptează conținutul în modul obişnuit, iar 
acesta are felul de a fi obişnuit. Felul de a vedea nu este fel 
de a vedea lucrurile, ci percepțiile, dar este tot atît de obişnuit 
fel de a vedea ca și cel de mai înainte. Un astfel de idealism 
se referă numai la opoziția dintre conştiinţă și obiectul ei, şi 
lasă altfel cu totul neatinse desfăşurarea reprezentărilor şi 
opoziţiile proprii conținutului empiric şi divers. Și dacă între- 
băm : care este oare adevărul acestor percepții şi reprezen- 
tări — ca mai înainte adevărul lucrurilor —, nu ni se dă nici 
un răspuns. Este lucru destul de indiferent să ai o conştiinţă 
de sine care dibuieşte în cuprinsul întregii empirii, asemenea 
întru totul felului obişnuit al lumii de a vedea şi avînd acelaşi 
conținut, în loc de cunoaștere; rămîn toate particularitățile 
conștiinței de sine, și ea nu cunoaşte nimic din ele. 

Cercetarea în care se angajează mai departe Berkeley cu 
privire la acest conținut — obiectul cercetării sale este cu totul 
empiric-psihologic — se referă mai cu seamă la deosebirea ce 
există între senzațiile vizuale și cele tactile, pentru a arăta 
ce fel de senzaţii aparțin unora şi ce fel altora. Acestea sînt 
cercetări care se menţin cu totul pe lîngă fenomene şi fac unele 
distincţii numai pe planul acestora, sau înțelegerea nu merge 
decît pînă la distingere. Însă este interesant că aceste cercetări 
s-au oprit mai cu seamă la spaţiu şi au dezbătut problema 
dacă reprezentarea distanței — și alte reprezentări referitoare 
la spațiu — le obținem oare cu ajutorul văzului, ori le dobîndim 
cu ajutorul pipăitului. — Spaţiul este tocmai acest universal 
senzorial, — acest universal chiar în ceea ce este singu- 
lar, — care, cu ocazia tratării empirice a dispersiei empirice, 
invită la gîndire şi duce la ea (căci el este însuși gîndul) şi prin 
care tocmai această percepere senzorială și reflectare despre 
percepere este încurcată în acţiunea ei; şi deoarece ea are aici 
un gînd obiectiv, ea ar fi invitată propriu-zis să gîndească 
sau să aibă un gînd cu care însă nu ştie ce să facă, deoarece pe 
ea n-o interesează gîndul ori conceptul pur și simplu, ea nu 
poate ajunge la conștiința esenței; acești empirişti nu concep 
esenţa ca gînd, ci ca pe ceva exterior, străin gîndului. 


2. HUME 


Trebuie să fie adăugat aici scepticismul lui Hume, care 
s-a făcut remarcat mai mult pe plan istoric decît este el remar- 
cabil în sine. Însemnătatea lui istorică constă în faptul că, 

propriu-zis, Kant îşi ia punctul de plecare al filozofiei sale 
din scepticismul lui Hume. 


David Hume s-a născut în 1711 la Edinburg și a murit 
la Londra, în 1776. El a trăit timp îndelungat în diplomație. 
Hume a devenit celebru datorită Fseurilor (Essays) sale filo- 
zofice, şi în măsură şi mai mare ca istoric. A trăit în Edinburg 
ca bibliotecar, apoi a devenit secretar de ambasadă la Paris. 
Aici l-a cunoscut pe Jean-Jacques Rousseau şi-l invită la Londra ; 
dar enorma neîncredere a acestuia i-a despărțit“. 


Hume a scris: A Treatise of human nature, 3 vol., 1739, 
tradus de Iacob Halle, 1790, in 8°; Essays and Treatises on 
several subjects, 2 vol. (vol. I, containing Essays moral, poli- 
tical and literary, editat pentru prima dată la Edinburg 1742; 
vol. II, containing an Enquiry concerning human understan- 
ding, o prelucrare a lucrării Treatise, tipărit pentru prima 
dată la Londra în 1748, in 8). 


Hume în filozofia sa pleacă de la experiență, din 
care obținem noi conceptele noastre. Pe plan filozofic, foarte 
celebru l-a făcut scrierea sa Essays. În cuprinsul aces- 
teia el a tratat subiecte filozofice, dar nu sistematic, ci ca un 
om de lume cultivat care e și gînditor, adică nu le-a tratat în 
legătură unul cu altul, și nici în toată întinderea pe care gîn- 
durile lui ar fi putut-o lua propriu-zis; ci, dimpotrivă, el a 
ales numai laturi particulare ale subiectelor sale, pe care le-a 
expus în cîteva eseuri. 

Principalul avem să-l relatăm pe scurt. Hume pleacă de pe 
poziţia de pe care plecaseră Bacon şi Locke în filozofie, de la 
experienţă ; filozofie a experienţei. Aceasta trebuie să se spri- 
jine pe un material care îi este dat de intuiţia exterioară și 
de sentimentul interior ; aici aparține ceea ce ţine de morală, 
de drept, de religie. Hume respinge ideile înnăscute **. Expe- 
riența constă în percepere. „Toate reprezentările noastre sînt 
parte impresii, senzaţii senzoriale, parte concepte sau idei”, 
categorii ale intelectului ; „acestea din urmă au același conținut 
ca şi primele, doar că acesta este mai puţin tare şi mai puţin 
viu”. Toate obiectele raţiunii sînt „sau relaţii între concepte 


* Buhle, op. cit., vol. V, secţiunea 1, pp. 193—200. 
** Essays and Treatises on several subjects, vol. III, containing an En- 
quiry concerning human Understanding (London, 1770), nota A, pp. 283—284. 

cum sînt prepoziţiile matematice, sau fapte de experiență””*. 
Prin urmare acesta este conţinutul. 

Examinînd mai de aproape ceea ce se cuprinde prin no- 
ţiunea de experiență, Hume descoperă alte determinaţii şi 
cu deosebire determinaţia generalului și a necesității generale ; 
categoria cauzalității a analizat-o cel mai mult Hume. — 
Scepticismul lui Hume are nemijlocit ca obiect al său filo- 
zofia lui Locke, precum și idealismul lui Berkeley. Dezvolta- 
rea mai departe a ideilor este următoarea: Berkeley lasă 
neatinse toate conceptele; la Hume opoziţia dintre sensibil 
şi general a devenit mai pură şi mai ascuţită; sensibilul a 
fost determinat ca lipsit de generalitate. Berkeley nu face 
această distincție, adică nu-şi pune problema dacă în senzațiile 
sale există sau nu există legătura necesară. Mai înainte ex- 
perienţa era un amestec de aceste elemente. 

Hume a dus la împlinire filozofia lui Locke, întrucît el 
a atras în mod consecvent atenţia asupra faptului că dacă ne 
menţinem pe poziţia lui Locke, experiența este, fără îndoială, 
baza a ceea ce ştim, percepţia însăşi conține tot ceea ce are loc, 
dar că în experienţă nu sînt conţinute, nu ne sînt date deter- 
minaţiile de generalitate şi de necesitate. Hume situează rați- 
onalul în cauzalitate ; această legătură este scoasă tot numai 
din experienţă, ea are valoare numai în măsura în care o astfel 
de legătură se întîlnește în experiență, — în experiență nu 
descoperim necesitate. „Convingerea noastră despre existența 
unui lucru se bazează pe senzaţie, memorie şi pe inferențe 
scoase din legătura cauzală, adică din raportul cauză-efect. 
Cunoaşterea acestei legături cauzale nu ia naştere din infe- 
rențe a priori, ci exclusiv din experienţă, noi așteptînd urmări 
asemănătoare de la cauze asemănătoare, conchidem pe baza 
principiului obişnuinţei de a lega fenomene diferite sau 
de a asocia reprezentări. Așadar, nu există cunoaștere în afara 
experienței, nu există metafizică”? **. 

Gîndul simplu este, propriu-zis, acesta : după Locke, expe- 
riența este izvorul percepției, conceptul de cauzalitate, de 

* 'Tennemann, Grundriss der Geschichte der Philosophie, ed. Wendt (Leip- 
zig, 1829), $ 370, pp. 439—440 ; Essays and Treatises on several subjects, vol. lII, 
secţiunea a II-a, pp. 21—22; secţiunea a IV-a, partea 1, p. 42; Tennemann, vol. 
XI, pp. 433—434. i 

** Tennemann, op. cit., $ 370, p. 440; Essays and Treatises on several 
subjecis, vol. III, secţiunea a IV-a, partea 1, pp. 43—45; secţiunea a V-a, 


66—67; Buhle, op. cit., vol. V, secţiunea 1, pp. 204—205; Tennemann, vol. XI, 
pp. 435—436. 

legătură necesară noi îl obținem din experiență. Numai că 
experiența ca percepţie sensibilă nu conţine nici o necesi- 
tate, nici o legătură cauzală. Necesitatea este conținută 
îndeosebi în relația dintre cauză și efect. Dar în ceea ce deter- 
minăm noi astfel, ceea ce, propriu-zis, percepem este numai 
faptul că acum se întîmplă ceva şi că apoi urmează ceva după 
aceasta. Perceperea nemijlocită se referă numai la un conţinut 
de stări de lucruri care se succed în timp, stări şi lucruri ce 
sînt adiacente şi succesive, perceperea nemijlocită nu se referă, 
însă la ceea ce numim cauză şi efect, nu se referă la o astfel 
de legătură; în succesiune nu există legătură cauzală și deci 
nici necesitate *. Cînd spunem că presiunea apei este cauza 
prăbuşirii acestei case, nu enunțăm o experiență pură. Noi 
n-am văzut aici decît apa exercitînd presiune sau mișcîndu-se 
şi apoi casa prăbușindu-se etc. În consecință, necesitatea nu 
este justificată de experienţă; ci noi sîntem cei ce o intro- 
ducem în experienţă ; ea este accidentală, e făcută de noi, este 
numai subiectivă. Acest fel de generalitate pe care noi îl cone- 
xăm cu necesitatea este atunci obişnuinţă. Văzînd adesea ceea 
ce urmează, sîntem obişnuiţi să considerăm legătura ca pe o 
legătură necesară. Așadar, necesitatea este asociaţie acciden- 
tală de idei, care este obişnuinţă. 

Tot astfel stau lucrurile şi în privința a ce-e-general. 
Ceea ce percepem sînt fenomene, senzaţii singulare, sînt per- 
cepţii că acum este aşa şi apoi altfel. Se poate întîmpla și ca 
aceeaşi determinaţie s-o percepem mai des, de mai multe ori. 
Dar acest lucru este încă departe de generalitate : generalitatea 
este o determinaţție ce nu ne este dată de experiență. — Se 
poate spune că această observaţie este cu totul exactă, dacă 
înţelegem prin experiență experiența exterioară. Experienţa con- 
stată că ceva există; dar în acest fel generalul nu este încă 
în ea. De fapt, fiinţa senzorială ca atare este tocmai aceea care 
este pusă ca indiferentă, ca nedeosebindu-se de altceva; dar 
ființa senzorială este totodată şi general în sine, adică indi- 
ferenţa determinaţiei sale nu este unica sa determinaţie. Hume 
consideră deci necesitatea, unitatea contrariilor, ca pe ceva 
subiectiv, ca pe ceva ce ţine de obișnuinţă ; mai adînc nu putem 
cobori în gîndire. Obișnuinţa este o obişnuință necesară «) în 
conştiinţă, întrucît vedem în genere în ea principiul acestui 


* Essays and Treatises on several subjects, vol. III, secţiunea a VII-a, partea 
1, pp. 102—103; partea a II-a, pp. 108—109; secţiunea a VIII-a, pp. 118—119. 

idealism ; 6) dar este necesitate, reprezentată ca ceva cu totul 
accidental, lipsit de gînd şi de concept. 

Această obişnuință se produce atît cînd e vorba de cunoș- 
tințele noastre referitoare la natura sensibilă, cît şi în legă- 
tură cu dreptul și moralitatea. Conceptele juridice și cele morale 
se bazează şi ele pe un instinct, pe un sentiment moral, 
subiectiv, supus adesea erorii *. De pe poziţii sceptice s-ar 
putea arăta şi contrariul. Hume a privit de pe această poziție 
juridicul, eticul şi determinaţiile juridice și le-a contestat vala- 
bilitatea absolută a lor. Anume, dacă se presupune că cunoaş- 
terea provine din experienţă și că trebuie să considerăm ca 
fiind adevărat numai ceea ce provine din experiență, desco- 
perim, fără îndoială, în sentimentul nostru, de exemplu, sen- 
timentul că ucigașul, hoţul trebuie să fie pedepsit ; lucrul acesta 
îl simt şi alții, și astfel acest sentiment devine general valabil. 
Însă Hume se referă la părerile diferite ale popoarelor: la 
popoare diferite şi în epoci diferite au fost considerate ca juste 
acte diferite **. Au existat popoare care nu au avut senti- 
mentul nedreptăţii în cazurile de furt; de exemplu, lacede- 
monienii, aşa-numitele popoare ingenue din insulele Oceanului 
Pacific. Ceea ce trece drept imoral, ruşinos, nereligios în ochii 
unui anumit popor nu este considerat ca atare de alt popor. 
Prin urmare, astfel de lucruri se bazează pe experienţă, un 
subiect oarecare face cutare experienţă, descoperă în sine cutare 
sentiment, în sentimentul religios găseşte cutare figură, deter- 
minaţie a lui Dumnezeu, iar alt subiect face în aceste privințe 
alte experiențe. Dacă deci adevărul se bazează pe experi- 
ență, cînd determinația de generalitate, de valabilitate în- 
sine-şi-pentru-sine etc. provine din altă parte, ea nu este jus- 
tificată de experiență. Prin urmare, Hume a declarat acest 
fel de generalitate, ca și necesitatea, ca fiind mai mult subiec- 
tivă, nu ca existînd obiectiv. O generalitate de felul acesta este 
obișnuinţa : noi avem obișnuinţa să considerăm cutare lucru 
ca just, ca moral; ceea ce posedă în ochii noştri generalitate, 
dar numai generalitate subiectivă; alții au alte obişnuințe. 
— Acestea sînt observaţii importante şi ascuţite referitor la 


* Essays and Treatises on several subjects, vol. IV, containing an Enquiry 
concerning the principles of morals, secţiunea I, p. 4, appendix, I, p. 170. 

** Buhle, op. cit., vol. V, secţiunea 1, pp. 230—231 ; cf. Hume, op. cit., 
vol. III, secţiunea a XII-a, partea a II-a, p. 221; vol. IV, An Enquiry etc., 
secţiunea a IV-a, pp. 62—65; A dialogue, pp. 235—236 etc., etc. 

acest izvor de cunoaștere considerat ca experinţă; şi de pe 
această poziţie de început a plecat reflexia kantiană. 


Hume şi-a extins apoi mai departe scepticismul său asu- 
pra conceptelor și doctrinelor despre libertate şi necesitate *, 
asupra argumentelor în sprijinul existenței lui Dumnezeu ** ; 
şi, de fapt, scepticismul are aici un cîmp larg. Unor astfel de 
rațţionări, ce pornesc din gîndiri și posibilităţi, le pot fi la rîndul 
lor opuse alte reflexii ; nici unele din acestea nu sînt mai bune 
decît celelalte. Ceea ce trebuie să fie stabilit în mod meta- 
fizic despre nemurire, Dumnezeu, natură etc. este propriu-zis 
lipsit de un temei, ca cel indicat ca temei, pe care să se spri- 
jine ; căci inferenţele prin care se face demonstraţia sînt con- 
cepte formate în chip subiectiv. Iar acolo unde este o gene- 
ralitate, aceasta nu rezidă în lucru, ci e numai o necesitate su- 
biectivă, adică obișnuință. Şi rezultatul care se desprinde pentru 
Hume din toate acestea este astfel cu necesitate un sentiment 
de uimire produs de starea cunoaşterii omeneşti, o neîncredere 
generală şi o nehotărire sceptică; ceea ce, evident, nu este 
mult. — Starea cunoașterii omenești despre care se miră Hume, 
el o determină mai de aproape în sensul că ar exista în cuprin- 
sul ei un conflict între rațiune şi instinct. Acest instinct, care 
cuprinde multiple facultăţi, înclinații etc., ne înşală în fel și 
chip, iar raţiunea descoperă acest lucru. Pe de altă parte însă, 
raţiunea este goală, e?lipsită de conţinut şi de principii pro- 
prii, Şi cînd este vorba de conţinut ea este nevoită să se raporteze 
la amintitele înclinații : — ea nu posedă un conţinut propriu. 

50 Astfel, rațiunea nu are în sine nici un criteriu cu ajutorul căruia 
să rezolve conflictele dintre diferitele instincte şi pe tele dintre 
ea și instincte***. În felul acesta, totul se înfăţişează în genere 
în forma unei existenţe iraționale, necugetate ; ceea ce este 
adevărat şi just în sine nu este înăuntrul gîndului, ci e în forma 
unui instinct, a unei înclinații. 

Hume a adoptat; principiul experienţei preconizat de 
Locke, dar el l-a urmat în chip mai consecvent ; Hume a supri- 
mat obiectivitatea, fiinţa-în-sine-și-pentru-sine a determinaţii- 
lor gîndului. 


* Essay and Trealises on several subjects. vol. III, secţiunea a VIII-a. 
** Ibidem, secţiunea a XI-a. 
*** Ibidem, secţiunea a XII-a, partea 1, pp. 217—218, not. N., pp. 29%6— 
297; Buhle, op. cit., vol. V, secţiunea 1, p. 210. 

B. FILOZOFIA SCOȚIANĂ 


Dimpotrivă, la scoțieni a apărut altceva. Adversarii 
lui Hume sînt în primul rînd filozofi scoțieni. Un alt adversar 
al lui trebuie să vedem, în filozofia germană, în Kant. Printre 
adversarii scoțieni ai lui Hume sînt mulţi filozofi. Filozofarea 
engleză se limitează la Edimburg și la Glasgow (Scoţia), unde 
au urmat unii după alții o mulțime de profesori. Ceea ce fu 
opus scepticismului lui Hume a fost un izvor interior, inde- 
pendent, al adevărului în ce priveşte sfera religiosului, a eti- 
cului. Acest lucru coincide cu Kant, care opune percepţiei 
exterioare un izvor interior al adevărului, însă acest izvor are 
la Kant o formă cu totul alta decît cea pe care o are el la sco- 
tieni. Acest izvor interior, independent, nu este gîndire, ra- 
țiune ca atare, ci conținutul care se produce din acest interior 
este de natură concretă, cere pentru sine și material exterior, 
experiență. Acestea sînt principii concrete, populare, opuse, 
pe de o parte, exteriorităţii izvorului cunoaşterii, iar pe de: 
altă parte opuse metafizicii ca atare (gîndirii pentru sine ab- 
stracte sau raționării-reflectării). 

A doua latură a intelectului reflexiv este morala, foarte 
elaborată de filozofi germani, francezi şi mai cu seamă scoțieni. 501 
De filozofie engleză nu mai poate fi vorba. Clarke, Wol- 
laston etc. se întîlnesc în formele unei foarte curente meta- . 
fizici a intelectului. Acestui fel de a vedea al spiritului îi apar- 
țin apoi diversele filozofii morale pe care le vedem apărînd în 
Anglia. Însinele spiritului li se înfăţişează acestora în forma 
unei existențe naturale, anume în forma înclinațiilor, a sen- 
timentelor. Principiile lor sînt: simţ moral, înclinații bine- 
voitoare, simpatie etc. Aici remarcabilă este numai forma care, 
pe de o parte, înfățișează obligaţia morală nu ca pe ceva străin, 
dat, poruncit, ci ca pe ceva absolut propriu conștiinței de sine ; 
dar pe de altă parte, prezintă proprietatea aceasta ca pe ceva 
natural, ca pe o existenţă inconștientă, lipsită de spirit, nera- 
țională. Instinctul este orb, e o existenţă fixă care nu se poate 
depăși pe sine, cum se poate depăși pe sine conştiinţa de sine 
care gîndeşte. Fără îndoială, instinctul are particularitatea că 
în el activitatea pură, gîndirea și conţinutul sînt nemijlocit 
una ; instinctul își are în el însuși conţinutul, iar acesta nu este 
un conţinut mort, în repaus, ci se mişcă, şi ambele, mișcarea 
(ieșirea) și conținutul, sînt identice. Dar această unitate are 
forma nemijlocirii numai ca nemijlocire care este : în primul, 

rînd, ea nu este o cunoaștere luată în chip necesar din percepţia 
interioară ; în al doilea rînd, ea este ceva determinat, care 
tocmai nu se suprimă pe sine, care nu poate fi depăşită, care 
nu este ceva general. Forţa fixă și instinctul nu sînt ceva infi- 
nit. Instinctele, cu modul lor determinat, sînt luate din expe- 
rienţă, iar forma instinctului, ca aceea a unei forțe, are aparența 
unei necesităţi. O astfel de rezonare pleacă de la experiență 
şi exprimă necesitatea acesteia ca pe ceva interior, ca pe o 
forță. De exemplu, sociabilitatea este un moment care se 
găseşte în experienţă ; trăind în societate, omul trage cele mai 
variate foloase. Pe ce se întemeiază deci necesitatea societăţii ? 

s Pe o înclinaţie socială. Aceasta este cauză; așa cum are loc 
totdeauna în fizică această traducere formală. Necesitatea 
unei existențe, de exemplu a fenomenelor electrice, își găseşte 
întemeierea într-o forță care le produce: aici avem numai 
forma retragerii din exterior în interior, a ceea-ce-este în ceva 
gîndit, care însă, la rîndul lui, este reprezentat tot ca un ce 
care este. Fizicienii nu sînt conştienţi de acest lucru. Forţa 
este necesară de dragul manifestării, de la aceasta trebuie să 
conchidem la aceea : manifestarea datorită forţei, căci aceasta 
este cauza manifestării ; acolo, forța există ca temei; aici, ca 
şi o cauză. Însă toate acestea se petrec fără ca fizicianul să-şi 
dea seama de faptul că în ce priveşte forma aici avem trecere 
de la concept la ființă şi înapoi, iar în ce priveşte conținutul 
avem accidentalitate completă a fenomenului : electricitatea 
este privită aşa cum este dată, se constată că oamenii înclină 
spre sociabilitate că au înclinații simpatetice etc. 

Scoţienii s-au străduit mai ales să elaboreze morala și 
politica; ei au considerat morala ca oameni cultivați și au 
încercat să subordoneze unui principiu obligaţiile morale. 
Multe dintre scrierile lor sînt traduse în limba germană; ele 
sînt scrise în maniera lui Cicero. — Acest sentiment moral 
şi simţul comun devin în general principii la englezii sau mai 
curînd la scoțienii Thomas Reid, Beattie, Oswald și alţii, şi 
filozofia speculativă dispare astfel total la ei. La aceşti filozofi 
scoțieni a mai existat şi o a treia direcţie, anume ei au încercat 
să indice în mod determinat şi principiul cunoașterii; dar în 
linie generală ei au ajuns la acelaşi principiu la care se ajungea 
şi în Germania. O întreagă serie de filozofi scoțieni au făcut 
în această direcţie adesea observaţii foarte fine. Ei au preconizat 

ca temei al adevărului aşa-numita minte sănătoasă, simţul 503 
comun (sensus communis). — Forme principale sînt urmă- 
toarele (căci fiecare filozof își are felul său propriu) : 


1. THOMAS REID 


Thomas Reid s-a născut în 1704 şi a murit în 1796 
la Glasgow, unde a fost profesor *. El a preconizat principiul 
simțului comun, cercetîind care sînt principiile cunoașterii. 
Reprezentarea lui este aceasta: „«) Există anumite adevăruri 
fundamentale nedemonstrate şi nedemonstrabile pe care le 
produce simţul comun şi pe care le recunoaște nemijlocit ca 
hotărîtoare şi hotărîte”. Există deci cunoaştere nemijlocită ; 
prin ea este instituit un izvor interior independent, care astfel 
este opus religiei revelate. ,,6) Aceste adevăruri nemijlocite 
nu au nevoie de nici un sprijin din partea unei ştiinţe artifi- 
ciale, şi ele nici nu se supun criticii acesteia”; ele nu pot fi 
criticate de filozofare. ,„,y) Filozofia nu are nici ea însăși altă 
rădăcină decît un adevăr nemijlocit, evident prin el însuşi; 
ceea ce contrazice aceste adevăruri este pentru sine însuşi 
fals, contradictoriu şi ridicol”. Acestea sînt valabile cît priveşte 
cunoaşterea; şi ,,5) moralitatea. Individul acţionează în chip 
moral cînd lucrează conform unor principii rezonabile ale per- 
fecţiunii întregului şi ale propriei sale obligaţii cunoscute” **. 
Acesta este felul de a vedea al lui Reid. 


2. JAMES BEATTIE 


James Beattie, născut în 1735, a fost profesor de 
morală în Edinburg şi în Aberdeen. A murit în 1803. Şi el face 
'din simțul comun izvor al oricărei cunoașteri : „Simțul comun so 
al simplului intelect omenesc este izvorul întregii 
moralităţi ; al oricărei religii şi al oricărei certitudini. La mărtu- 
ria simțurilor exterioare trebuie să se adauge confirmarea sim- 


* Tennemann, op. cit., $371, p. 442. 

** Rixner, op. cit., vol. III, $119, p. 259; cf. Thomas Reid, An In- 
quiry into the human mind on the principles of common sense (Edinburgh, 1810), 
cap. I, secţiunea a IV-a, pp. 19—20 (Deutsch, Leipzig, 1782, pp.17—18); 
cap. VI, secţiunea a XX-a, pp. 372—375 (Deutsch, pp. 310—311) etc. 


35 — c. 4738 


505 


546 FILOZOFIA MODERNĂ. JI. Il: PERIOADĂ DE TRANZIŢIE 


țului comun. Adevărul este ceta ce felul de a fi al naturii 
mele mă constrînge să cred. Credinţă înseamnă convin- 
gere cînd e vorba de adevăruri certe și asentiment cînd e vorba 
de adevăruri probabile. Adevărul cert este cunoscut prin intuiţie, 
cel probabil prin demonstrare” *. Baza acţiunilor noastre o 
constituie astfel de convingeri absolut certe. 


3. JAMES OSWALD 


James Oswald a fost un pastor scoţian. El întrebuința. 
expresia că astfel de principii noi le găsim în noi ca fapte". 
„Existenţa fiinţei divine este (după el) pur şi simplu un fapt 
care se află absolut deasupra oricărei reflexii şi a oricărei îndoieli 
şi este nemijlocit cert pentru simțul comun etic”***. Este 
ceea ce şi în Germania acelei epoci era instituit ca principiu, 
o revelaţie interioară, o cunoaştere a conștiinței, a unor prin- 
cipii, a unui conţinut, şi cu deosebire o ştiinţă despre Dumnezeu 
şi fiinţa lui. 


4. DUGALD STEWART 


Aici intră şi Dugald Stewart, Eduard Search, 
Ferguson, Hutcheson. Ei au scris mai mult despre 
morală. Economistul Adam Smith este şi el filozof în acest 
sens. Această filozofie scoțiană este prezentată acum în Germa- 
nia ca ceva nou. Garve a tradus mai multe scrieri de-ale lor, 
despre morală. Tot astfel el a tradus şi De officiis a lui Cicero, 
care vorbeşte în același sens cînd spune : insitum est a natura. 
Cu aceasta încetează orice filozofare speculativă. Avem aici 
filozofie populară, care are, pe de o parte, această mare dreptate 


* Rixner, op. cit., vol. III, $ 120, pp. 261—262; cf. James Beattic, 
Essays on the nature and immutability of truth etc. (Edinburgh, 1776), partea I, 
cap. I, pp. 18—31 (Deutsch, Copenhaga şi Leipzig, 1772, pp. 24—42); cap. II,. 
secţiunea a II-a, pp. 37—42 (Deutsch, pp. 49—55) etc. 

** James Oswald, An appeal of common sens in behalf of religion (Edin- 
burgh, 1772), vol. I, cartea I, introducere, p. 12 (trad. de Wilmsen, Leipzig. 
1774, p. 11). 

*** Rixner, op. cit., 121, p. 262; cf. James Oswald, op. cit., vol. II, 
cartea a II-a, cap. I, pp. 50—51 (pp. 54—55). 

de a căuta în om, în conştiinţa lui izvorul a ceea ce în general 
trebuie să aibă valoare în ochii lui. Conţinutul este totodată 
conținut concret; el este deci opus metafizicii propriu-zise, 
rătăcirii în cîmpul determinaţiilor abstracte ale intelectului. — 
Dintre acești scoțieni, cel mai cunoscut este Adam Smith; 
Dugald Stewart pare a fi ultimul şi cel mai neînsemnat; el 
trăieşte încă *. În linie generală, avem la toţi același teren, 
aceeaşi sferă a reflexiei. Acești filozofi caută o filozofie apri- 
orică, dar nu pe cale speculativă. Reprezentarea generală a 
principiului lor este «mintea sănătoasă », simţul comun; la 
acesta ei au adăugat înclinații binevoitoare, simpatie, simţ 
moral ; şi, pornind de la astfel de temeiuri, au elaborat exce- 
lente scrieri de morală : pînă la un anumit nivel de cultură este 
bine să știm care au fost aproximativ gîndurile generale, pentru 
a le expune istoric, a ne referi la exemple şi a le explica. 

În timpul din urmă filozofia scoțiană a trecut în Franța 
şi profî.sorul Royer-Collard, actualul președinte al celei 
de-a doua camere **, precum şi discipolul său Jouffroy 
procedează la dezvoltarea mai departe a acestei filozofii, plecînd 
de la faptele de conștiință şi recurgînd la reflexie elaborată şi 
la experienţă. 

Aici aparţine ceea ce francezii numesc ideologie; 


aceasta este metafizică abstractă, înşirare, analiză a determina- so 


ţiilor simple ale gîndirii. Acestea nu sînt tratate dialectic, 
ci materialul este luat din reflexia, din gîndurile noastre, iar 
în acesta sînt arătate determinaţiile care sînt conţinute în el. 


C. FILOZOFIA FRANCEZĂ 


Trecem la filozofia franceză. Relaţia ei față 
de metafizică este aceea că în timp ce omul ca metafizician este 
laic faţă de sine însuși, ea suprimă starea laică, pe cea politică, 
religioasă, filozofică. La englezi constatăm doar existența 
acestui idealism ; «) sau un idealism formal, în genere, simpla 
traducere a fiinţei în ființa-pentru-altul ; fiinţă înseamnă a fi 
perceput; f) „însinele acestui a-fi-perceput este constituiţ 
din instincte, impulsuri, obișnuinţe etc., din forțe oarbe, deter- 


* Prelegerile din 1825—1826. 
** Prelegerile din 1829—1830. 

minate ; reîntoarcerea în conştiinţa de sine este ea însăși privită 
ca un lucru natural. În acel prim idealism, întreaga finitate, 
extindere a fenomenelor, a senzaţiei, precum şi aceea a gînduri- 
lor, a conceptelor determinate, fixe, rămîne aceeaşi ca şi în 
conștiința nefilozofică. Scepticismul lui Hume lasă să cadă tot 
generalul în obișnuințe şi instincte, adică acest scepticism 
înseamnă o luare-împreună mai simplă a lumii fenomenale ; 
dar acest mai-simplu, aceste instincte, impulsuri și forţe sînt 
şi ele o existență lipsită de spirit, nemişcată, determinată a 
conştiinţei de sine. 

Mai vie, mai plină de mișcare, mai plină de spirit este 
filozofia franceză ; sau, mai curînd, ea este ce e spiritual însuşi. 
Ea este conceptul absolut care se întoarce împotriva întregului 
regn al reprezentărilor existente şi al gîndurilor fixate, distru- 
gînd tot ce este fix şi conferindu-și conștiința libertăţii pure. 
La baza acestei activităţi idealiste se află certitudinea că ceea 
ce există, ceea ce e valabil în sine, este totul esenţă a conștiinței 
de sine, certitudinea că nici conceptele (esențe singulare care 

% domină conştiinţa de sine reală) de bine și de rău, nici cele de 
putere şi bogăţie, nici reprezentările fixe ale credinței în Dumne- 
zeu şi în relaţiile lui cu lumea, în guvernarea lui, precum nici 
credința în obligaţiile morale ale conştiinţei de sine față de el, 
nu sînt adevăruri (nu sînt în-sine), n-ar fi în afara conștiinței 
de sine. Toate aceste forme, însinele real al lumii reale, însinele 
lumii suprasensibile, se suprimă pe ele înseși în acest spirit 
conștient de sine însuși. Acesta vorbeşte și nu ţine la ele potrivit 
modului legitim care consideră aceste reprezentări ca avînd 
valoare aşa cum tocmai sînt, acceptîndu-le ca adevărate, vene- 
rîndu-le ca pe unele ce există independent, liber, în afara con- 
ştiinţei de sine, ci le privește cu finețe spirituală ; adică, prin 
activitatea sa, numai conştiinţa de sine face ceva din ele, și 
face din ele altceva decît ceea ce se înfăţişează ele nemijlocit că 
sînt și că valorează; pentru acest spirit are valoare şi interes 
numai comportarea spirituală, adică tocmai această formaţie 
şi mişcare înfăptuită de către conştiinţa de sine a lui. Ține de 
caracterul conceptului, în realitatea sa, să considere ca valabil 
ceea ce este esență pentru această conștiință de sine care vede 
şi înțelege toate. 

Trebuie să vedem deci cum este esența pentru această 
conștiință de sine absolut înţelegătoare. Mai întîi acest concept 
este fixat numai ca mişcare negativă a conceptului; ceea ce 
este pozitiv, simplu, adică esenţă, cade în afara acestei mişcări. 

Nu-i rămîne acestui concept nici o distingere, nici un conţinut ; 
deoarece orice conţinut determinat se pierde în acum-amintita 
negativitate. Această esență goală este în general pentru noi 
gîndirea pură, âtre supreme ; sau reprezentată obiectiv ca exis- 
tentă, în genere, în fața conștiinței, materia. 

Vedem făcîndu-şi aici liber apariția aşa-numitul mat e- 
rialism şi ateism ca rezultat necesar al conștiinței de 
sine pure, înțelegătoare. Pe de o parte, în această mișcare 
negativă piere orice determinaţție care înfățișează spiritul 
ca pe un «dincolo» al conștiinței de sine, şi îndeosebi pier în el 58 
toate determinaţiile, printre care și aceasta care îl afirmă ca 
spirit, în chip esenţial toate reprezentările credinței despre el, 
credință pentru care el trece de ceea-ce-este în afara conștiinței 
de sine ca conştiinţă de sine, piere tot ce este transmis prin tra- 
diţie, tot ce este impus de autoritate. Rămiîne în picioare numai 
esența prezentă, reală ; deoarece conștiința de sine recunoaște 
ceea-ce-este-în-sine numai ca pe ceva ce este pentru ea ca con- 
ştiinţă de sine, în care ea se ştie pe sine reală ca materie; şi pe 
aceasta o recunoaşte ca activă, desfăşurîndu-se şi realizîndu-se 
în multiplicitate ca natură. În prezent, eu sînt conștient de reali- 
tatea mea ; și în mod consecvent conştiinţa de sine se descoperă 
pe sine însăși ca materie, sufletul îl găseşte ca fiind material, 
reprezentările le consideră ca mişcări şi modificări în organul 
intern numit creier, mişcări și modificări ce se produc în urma 
impresiilor exterioare ale simțurilor. 


O altă formă de explicaţie este, dimpotrivă, aceea care 
pune ființa sau esența absolută în măsură atît de mare ca pe 
un «dincolo» al conștiinței de sine, încît nu se cunoaște absolut 
nimic despre ființa absolută însăși, despre însinele ei. Ea poartă 
golul nume de Dumnezeu. Căci oricum ar fi determinat 
Dumnezeu, cad toate determinările; el este egal cu 
X, cu necunoscutul absolut. Aceasta nu se numeşte ateism, 
fiindcă : «) face încă uz de un nume gol care nu spune nimic, 
6) exprimă relaţiile necesare ale conștiinței de sine, obliga- 
țiile morale etc. nu ca fiind necesare în sine și pentru sine, ci ca 
necesare prin raportare la un altceva, anume la necunoscutul, 
— deşi nu există nici o relaţie pozitivă cu un necunoscut decit 
aceea de a te suprima ca singular, ca individ. Însă necunoscut 
nu este materie, deoarece acest ce simplu, gol, este determinat 
negativ, ca ceea-ce-nu-este pentru conștiința de sine. Dar în 
felul acesta s-a întîmplat același lucru ; căci materia este gene- 
ralul, fiinţa-pentru-sine reprezentată ca suprimată. Însă ade- 

vărata reflectare asupra acelui necunoscut ne arată că acesta 
este deopotrivă pentru conştiinţa de sine ca un ce negativ al 
ei, adică e materie, realitate şi prezență; el este acest negativ 
pentru mine, acesta este conceptul său. Aici deosebirea unui 
atare ce pare a fi cu totul altceva, — deosebire cu privire la 
care nu i se poate recunoaşte uneia din partide că ceea ce crede 
ea este aşa, — este deosebirea care se bazează pe această din 
urmă abstracţie. 

Așadar, ca materie, ca obiectivitate goală, esența absolută 
este determinată prin conceptul care distruge orice conţinut 
şi orice determinaţie, avînd ca obiect al lui numai acest general. 
Este conceptul care se comportă numai distrugînd și care nu se 
elaborează din nou pe sine din această materie sau gîndire pură, 
sau substanțialitate pură. Un mod al ființei materiei este gîn- 
direa. — Propriu-zis, se produce aici în acest obiect sub- 
stanța spinozistă. 

Dar cealaltă latură, pe lîngă cea goală sus-amintită, 
este cea plină. Deoarece conceptul este acum prezent numai 
în forma sa negativă, desfășurarea pozitivă rămîne fără de 
concept ; ea are forma naturii, forma unui existent, atît în 
domeniul fizic, cît şi în cel moral. — Cunoaşterea naturii 
rămîne cea obișnuită, științifică, nespeculativă, iar în esenţa ei, 
întrucît această cunoaştere trebuie să fie filozofie, rămîne un 
fel general de a vorbi, care operează într-una cu cuvintele: 
„forțe, relaţii, conexiuni diferite”, dar nu ajunge la nimic deter- 
minat. — Tot aşa, în domeniul spiritului; metafizica spiritului 
este în parte astfel ticluită, încît ea e tcemai o organizație 
particulară prin care iau naștere forțele numite senzație, percep- 
ție etc.; vorbărie plictisitoare care nu poate explica nimic, 
care ia fenomenele şi percepțiile şi reflectează asupra lor, însă 
totodată face din însinele lor anumite forțe, determinaţii, al 
căror interior noi nu-l cunoaştem mai de aproape. — Deter- 
minarea şi cunoaşterea laturii morale tinde de asemenea la 
reducerea omului la aşa-numitele instincte şi înclinații naturale 
ale lui. Însinele are forma unui ce natural, fie că acest ce natural 
se numeşte iubire de sine, egoism sau înclinaţie socială ; trebuie 
să trăim conform naturii. Această « natură » se opreşte la feluri 
generale de a vorbi, la descrieri generale, — cum este starea 
naturală a lui Rousseau. Ceea ce se numeşte metafizică a repre- 
zentărilor este empirismul lui Locke, care caută să arate originea 
și producerea acestora în conștiință, în conștiință întrucît ea 
este individuală şi se naște în lume din lipsa de conştiinţă, învă- 

ţînd ca conştiinţă senzorială. Această origine şi naştere exte- 
rioară ei o confundă cu devenirea și cu conceptul lucrului. Cînd 
întrebăm în chip nedeterminat : „care este originea, devenirea 
apei?” şi răspundem că ea iese din munți sau că provine din 
ploaie, am răspuns în spiritul acelei filozofări. Pe scurt spuse 
lucrurile : numai negativul este interesant, iar despre acest fel 
de filozofie franceză pozitivă nu poate fi vorba. 

Însuşi acest negativ aparține, din această cauză, propriu- 
zis, culturii ; explicaţiile propuse în cadrul lui nu ne privesc aici. 
Iată de ce, ceea ce este demn de admiraţie în scrierile franceze, 
care sînt importante sub acest raport, este această energie şi 
forță uimitoare a conceptului împotriva existenţei, împotriva 
credinţei, împotriva oricărei puteri a autorității milenare. 
Remarcabil este caracterul sentimentului de cea mai adîncă 
revoltă împotriva a tot ce fusese considerat ca valabil, împotriva 
a ceea ce era pentru conștiința de sine ființă străină, împotriva 
a ceea ce voia să existe fără ea şi în ceea ce ea nu se regăsea 
pe sine însăşi: — o certitudine în ce privește adevărul raţiunii, 
pe care conștiința de sine îl opune întregii și îndepărtatei 
lumi inteligibile, lume de a cărei pieire ea este sigură. — Rațiunea 
a doboriît toate prejudecățile, repurtînd victoria asupra lor. — 
Ceea ce este pozitiv sînt aşa-numitele adevăruri nemijlocit 
evidente ale simțului comun; ale simțului comun care nu 
conţine nimic altceva decît acest adevăr şi această cerință de 
a se regăsi pe sine însuși şi se opreşte la această formă. 

Ateismul, materialismul şi naturalismul francez, este, pe 
de o parte, îmbinat cu cel mai profund sentiment de revoltă su 
împotriva presupoziţiilor şi afirmațiilor lipsite de concept 
cuprinse în religiile pozitive, împotriva determinaţiilor juri- 
dice și morale şi împotriva orînduielilor civile ; şi el este îndreptat 
împotriva acestora cu o seriozitate plină de spiritualitate, 
sprijinit pe simţul comun şi nerecurgînd la declamaţii frivole. 
Pe de altă parte, acest materialism ateist ia naștere din stră- 
duinţa de a sesiza absolutul ca pe un ce prezent, ca pe ceva 
gîndit şi totodată ca pe o unitate absolută, — străduinţă care, 
negînd conceptul de scop atît în natură (negînd deci conceptul 
de viaţă), cît şi în domeniul spiritual, negînd conceptul de 
spirit şi de libertate, nu ajunge decît la abstractul unei naturi 
nedeterminate, la abstractul senzaţției, al mecanismului, al 
egoismului şi al utilității. — În constituţiile lor de stat francezii 
au plecat de la abstracții, de la idei generale care sînt negativul 
faţă de realitate; englezii, invers, au plecat de la realitatea 

concretă în edificiul diform al constituţiei lor; nici scriitorii 
lor nu s-au ridicat pînă la principii generale. 

Trebuie să menționăm două feluri de forme care sînt 
îndeosebi importante în privința culturii: filozofia franceză 
giiluminismul. Ceea ce Luther a început numai pe planul 
sufletului, al sentimentului, libertatea spiritului care, nu-și 
prinde conștient rădăcina ei simplă — acesta este universalul 
însuși ; orice conţinut dispare în gînd, gîndul se umple cu sine 
însuși. — Francezii au formulat determinări, gînduri generale 
şi au ţinut cu fermitate la ele ca la nişte principii universale, 
şi anume în forma convingerilor individului în el însuşi. Liber- 
tatea devine stare mondială, se îmbină cu istoria universală, 
devine epocă a acesteia : este vorba de libertatea concretă a 
spiritului, de universalitate concretă ; filozofia carteziană a fost 
metafizică abstractă, acum avem principii referitoare la concret. 

si La germani găsim orăcăit, ei vor să mai explice şi aceste lucruri, 
produc ceva mizerabil şi particular. Francezii plecînd de la 
gîndirea generalului, libertatea conștiinței germane plecînd de 
la conştiinţă — care ne învaţă să examinăm totul şi să păstrăm 
ceea ce e bun — s-au întîlnit sau au acelaşi drum: numai că 
francezii, oarecum fără scrupule, au dat totul direct jos şi au 
păstrat cu fermitate un gînd determinat : sistemul fiziocratic ; 
germanii vor să-şi asigure retragerea, să cerceteze, plecînd de 
la conştiinţă, dacă le este şi îngăduit. Francezii au luptat cu 
spiritul, germanii cu intelectul împotriva conceptului speculativ. 
Întilnim la francezi o trebuinţă filozofică adîncă, atotcuprinză- 
toare, plină de viaţă, cu totul altfel decît la englezi şi la sco- 
țieni, şi chiar şi la germani : găsim la francezi o concepţie gene- 
rală despre univers, cu totul independentă de orice autoritate, 
precum şi de orice metafizică abstractă. Potrivit metodei lor, 
francezii pleacă de la reprezentare şi sentiment, sprijinindu-și 
pe acestea dezvoltările : acestea formează o mare concepţie, 
care are totdeauna în vedere întregul, căutînd să-l dobîn- 
dească şi să-l menţină pe acesta. 

Acest simţ comun, această minte sănătoasă, avînd conți- 
nutul luat din inima omenească, din sentimentul natural al 
omului, s-a ridicat, pe de o parte, împotriva laturii religioase a 
vieţii, şi anume împotriva diferitelor momente ale acesteia, 
mai întîi contra religiei pozitive, apoi contra cătuşelor super- 
stiţiei şi ale ierarhiei ; pe de altă parte, această minte sănătoasă 
s-a ridicat, ca iluminism german, împotriva religiei protestante 
în măsura în care aceasta are un conţinut pe care ea l-a primit 

din revelaţie şi în general prin dispoziție bisericească. Unul 
dintre curente s-a. îndreptat împotriva formei autorităţii în 
general, celălalt împotriva conţinutului. Cu conţinutul, această 
formă de gîndire poate eventual termina repede, întrucît ea 
nu este ceea ce se înțelege prin rațiune, ci este ceea ce trebuie 
să fie numit intelect. Intelectului îi este uşor să descopere contra- 
dicţii la baza cea mai profundă a celor ce nu pot fi înțelese decît 
pe cale speculativă. Intelectul şi-a aplicat criteriul său la con- 
ţinutul religios, a descoperit în acesta contradicții şi l-a declarat 
lipsit de valoare. Intelectul procedează în acelaşi fel împotriva 
unei filozofii concrete oarecare. Acest lucru l-a făcut atît filo- 
zofia germană, cît şi cea franceză, prima împotriva religiei 
luterane, a doua contra religiei catolice. 

Ceea ce a rămas din acestea este ceea ce se numeşte t e i s m 
şi, în general, credință; acesta este acum conţinutul foarte 
general rămas în multe teologii ; și este acelaşi conţinut care 
se găsește şi în mahomedanism. Însă pe linia aceasta, a inte- 
lectului reflexiv îndreptat contra religiei, s-a mers şi pînă la 
materialism, ateism şi naturalism. Dar determinaţiile de ateism 
nu trebuie să fie tratate cu uşurinţă, deoarece este lucru foarte 
obişnuit ca unui individ ale cărui reprezentări despre Dumnezeu 
diferă de acelea pe care le au ceilalți să i se reproşeze că nu 
are religie sau chiar că este ateist. Aici însă, acesta este cazul; 
această filozofie a mers pînă la ateism, determinînd ca materie, 
natură etc., ceea ce trebuie conceput ca fiind suprem, activ, 
eficient ; putem spune că în ansamblu avem spinozism, unde 
substanța unică este scoasă în lumină ca fiind ceea ce este 
suprem. Acest lucru l-au făcut îndeosebi francezii. Cîţiva dintre 
ei nu trebuie însă să fie socotiți aici, de exemplu Rousseau. O 
scriere de-a lui, Mărturisirea de credinţă a vicarului din Savoya”, 
conține în întregime teismul pe care-l putem găsi la teologii 
germani. Alţii au trecut în mod explicit la naturalism ; aici 
trebuie mai ales să fie amintit Mirabeau cu al lui Système de la 
nature. Ideile sînt foarte superficiale : le grand tout de la nature 
este ultimul cuvînt ; în general, totul se repetă mereu, expunerea 
este ternă. 

În cuprinsul a ceea ce s-a numit filozofie franceză: Vol- 


‘taire, Montesquieu, Rousseau, d'Alembert, Diderot, şi a ceea 
ce apoi a apărut ca iluminism în Germania şi a fost interzis 


* Emile ou de éducation, vol. II (Paris, 1813, éd. stéréotype), livre IV, 
Profession de foi du vicaire savoyard, pp. 215 și urm. 

ca ateism, putem distinge trei laturi : 1) latura negativă, consi- 
derată cu deosebire ca rea; 2) latura pozitivă; 3) laturafilozo- 
fică, metafizică. 


1. DIRECȚIA NEGATIVĂ 


Filozofia franceză are o tendință negativă, împotriva 
a orice este pozitiv; ea are o poziție distructivă faţă de ceea 
ce subzistă ca pozitiv, faţă de: religie, obişnuinţe, datini, 
opinii, față de starea lumii cît priveşte ordinea juridică, față 
de instituţiile de stat, de administrarea dreptului, de metodele 
de guvernămînt, de autoritatea politică şi juridică, de consti- 
tuţia statului, precum și față de artă. Într-o formă spălăcită a 
apărut acest iucru în Germania, ca iluminism. Însă, ca toate 
lucrurile, şi această latură negativă trebuie să fie judecată cu 
dreptate. Ceea ce are în ea substanţial această latură este atacul 
instinctului rațiunii împotriva stării de degenerare, ba chiar a 
minciunii generale şi totale, de exemplu, împotriva elementului 
pozitiv al religiei împietrite. Noi numim religie credința tare, 
convinsă în Dumnezeu ; de faptul că această credinţă este cre- 
dință în învățătura creştină facem mai mult sau mai puţin abstra- 
cţie. Dar cînd este vorba de acest atac împotriva religiei, trebuie 
să ne gîndim la cu totul altceva. Acest element pozitiv este 
negativul rațiunii. Trebuia să fie cercetate : starea religioasă cu 
puterea și măreţia ei, corupția moravurilor, cupiditatea, ambi- 
ţia, desfriul; cu toate acestea, se pretindea venerație. A fost 
cel mai oribil formalism şi moarte starea în care trecuseră 
religia pozitivă şi legăturile de coeziune ale societății omenești, 
ale instituţiilor de drept, ale puterii de stat. Filozofia franceză, 
a pornit de asemenea şi împotriva statului. Ea a atacat pre- 
judecăţile şi superstiţiile şi, mai ales, concepţia societăţii civile, 
a moravurilor curților princiare și ale funcționarilor guvernului, 
a sesizat şi înfățișat ceea ce era rău, ridicol, infam și a expus 
toată ipocrizia şi puterea nedreaptă a risului, disprețului şi 
urii lumii, a dus spiritul şi sufletul la indiferență față de 
idolii lumii, împingînd sufletul şi spiritul spre revoltă. 

Contradicţia pe care o conţinea existenţa trebuie s-o 
recunoaștem : vechile instituţii, care nu mai aveau loc în 
sentimentul evoluat al unei libertăți şi umanităţi con- 
ştiente de sine şi care de altfel își aveau temeiul și subzistenţa 

în sentimente mutuale şi în apatia și dezinteresarea conștiinței, 
instituţii care nu mai corespundeau spiritului ce le crease, 
aveau acum pretenţia ca, cu ajutorul culturii ştiinţifice care 
luase naștere, să treacă în faţa rațiunii ca ceva sfînt şi just: 
acest formalism l-a doboriît filozofia franceză. Nu trebuie să 
pierdem din vedere sentimentele pe care le manifestă aceşti 
scriitori : constatăm revoltă împotriva imoralităţii. Atacurile 
lor sînt formulate parte cu argumentare, parte cu spirit, parte 
ele se sprijină pe simţul comun şi nu erau îndreptate împotriva 
a ceea ce numim religie. Aceasta a fost lăsată neatinsă şi reco- 
mandată în chipul cel mai elocvent. 

Sub acest aspect al ei, filozofia franceză s-a comportat în 
chip distructiv față de ceea ce în sine era deja distrus. Noi 
putem să le reproșăm francezilor atacurile lor împotriva reli- 
giei şi a statului, dar cine își face o imagine justă despre ori- 
bila stare a societăţii, despre mizeria şi josnicia societăţii fran- 
ceze, trebuie să recunoască meritul filozofilor francezi. Făţăr- 
nicia, falsa cucernicie, tirania care se vede frustrată de prada sa, 
imbecilitatea pot spune acum că ei au atacat religia, statul 
și moravurile. Dar ce religie au atacat ei? Nu religia purificată 
de Luther, ci cea mai rușinoasă superstiție, popimea, prostia, 
depravarea sentimentelor, au atacat mai cu seamă risipa averilor 
în desfriu, îmbuibarea neruşinată cu lucruri lumești în mijlocul 
sărăciei generale. Au atacat statul, însă ce stat ? Stăpînirea cea 
mai oarbă a miniştrilor şi a tîrfelor lor, a nevestelor şi servi- 
torilor lor, încît o armată enormă de mici tirani și de paraziți 
considerau că ţine de dreptul divin al lor să prade veniturile 
statului și să-și bată joc de sudoarea poporului. Lipsa de pudoare 
și nedreptatea au devenit necrezut de mari ; moravurile cores- 
pundeau depravării instituţiilor. Puteau fi constatate ilegali- 
tăți comise de indivizi împotriva dreptului și a politicului, 
precum şi nedreptăţi împotriva conștiinței şi a gîndului. 

În ce privește statul: acești filozofi nu s-au gîndit nici- 
decum la revoluție; ei au dorit, au pretins îmbunătăţiri, însă 
mai ales îmbunătăţiri subiective: guvernul să pună capăt 
abuzurilor, să angajeze bărbați cinstiţi în posturi, bărbaţi care 
să aibă sarcina să înfăptuiască acele îmbunătăţiri; de genul 
acesta erau măsurile pozitive despre care vorbeau ei : principilor 
să li se dea o educaţie bună, miniştri să fie bărbaţi onești, principii 
să nu fie cheltuitori etc. Revoluţia franceză a fost provocată 
de încăpăţinarea rigidă a prejudecăţilor, şi îndeosebi de orgo- 
liul, de completa absenţă de judecată, de cupiditate. Filozofii 

francezi au putut avea numai idei generale, abstracte despre 
ceea ce trebuie să fie, ei n-au putut indica şi modalităţile de 
realizare a ceea ce trebuie să fie. Ar fi fost însă sarcina guver- 
nului să înfăptuiască reforme, îmbunătăţiri concrete, dar acest 
lucru el nu l-a înţeles. 

Ceea ce au pus şi afirmat în fața acestei groaznice dără- 
pănări a fost în general ideea că oamenii nu trebuie să fie necu- 
noscători nici în ce priveşte religia și nici în ce priveşte dreptul ; 
încît să nu existe în domeniu religios ierarhie închisă, formată, 
dintr-un număr anumit de preoţi, şi tot astfel nici în domeniul 
juridic să nu existe o castă, o societate închisă (și nici profe- 
siune de juriști), ierarhie şi castă care să monopolizeze cunoaş- 
terea a ceea ce este etern, divin, adevărat şi just, pe care să 
le poată recomanda şi impune celorlalți oameni. Filozofii fran- 
cezi au susținut că rațiunea omenească este aceea care are ca 
atare dreptul să judece și să-şi dea asentimentul la ceea ce e 
veșnic, divin, adevărat şi just. A trata pe barbari ca pe niște 
necunoscători este lucru firesc, căci tocmai barbarii sînt necu- 
noscători ; a trata însă ca pe nişte necunoscători pe oamenii 
care gîndesc este tot ce poate fi mai dur. Acest mare drept 
uman al cunoaşterii subiective, al înțelegerii şi convingerii 
subiective l-au cîștigat luptînd eroic acei bărbaţi cu geniul lor 
mare, cu căldura, focul, spiritul şi curajul lor. — Ei au avut 
fanatismul gîndului abstract. Noi germanii am fost pasivi, 
mai întîi faţă de ceea ce subzistă, l-am suportat; în al doilea 
rînd, toate acestea au fost doborite, iar noi tot pasivi am fost; 
au fost doboriîte de alţii, noi am lăsat ca lucrurile să-şi urmeze 
cursul lor. 


Şi Frederic al II-lea în Germania aparține acestei culturi, 
exempiu rar în acele timpuri. În Germania erau, fără îndoială, 
răspîndite datini franceze la curtea regelui, opere, păstori şi 
haine franceze, nu se răspîndise încă filozofia aici ; dar în forme 
spirituale pătrunseră. totuşi multe lucruri în sfera acelei lumi 
sus-puse şi [drept urmare] multe lucruri rele şi barbare au fost 
înlăturate. Frederic al II-lea, fără a fi fost crescut cu tulbură- 
torii psalmi în mînă, fără să fi învăţat în fiecare zi psalmi pe de 
rost, fără barbară metafizică şi logică wolfiană (ce găsea el 
altceva în Germania în afară de Gellert ?), cunoştea principiile 
mari, deși formale şi abstracte, ale religiei şi ale statului şi a 
guvernat în relaţiile sale potrivit lor. Nu existau alte cerințe 
în mijlocul poporului său ; nu se poate pretinde că el ar fi trebuit 
să devină reformatorul, revoluționarul acestuia, deoarece nici 

un om nu cerea parlament sau publicitate a judecăților. Fre- 
deric al II-lea a introdus în ţara sa ceea ce se cerea : toleranță, 
legislaţie, a îmbunătăţit jurisdicţia, a făcut economii cu banii 
publici ; din fantoma mizerabilului drept german n-a mai rămas 
nimic în vigoare. El a stabilit care era scopul statului, dînd 
peste cap prin aceasta toate privilegiile, drepturile particulare 
germane, dreptul pur pozitiv în stat. Este neghiobie atitudinea 
falsei cucernicii şi a falsului germanism care au tăbărît acum 
asupra lui şi vor să micșoreze această mare apariţie care a exer- 
citat o infiuență infinită, ba vor să-l coboare atît de jos, încît 
să facă din el un vanitos şi-un nebun; germarismul trebuie să 
fie totuna cu cuminţenia. 


2. LATURA POZITIVĂ 


Conţinutul afirmativ a acestei filozofii nu mulţu- 
meşte, fără îndoială, spiritele temeinice. O determinaţie prin- 
cipală conținută în ce a fost propovăduit constă,— ca la filozofii 
scoțieni şi ca la noi germanii, — din presupoziţia unor sentimente 
originare despre ce e just, sentimente pe care omul le are în 
sine, bunăvoință, înclinații sociale ; acestea trebuie să fie dezvol- 
tate. — Izvorul pozitiv al cunoașterii în general şi al dreptu- 
lui este aşezat în rațiunea omenească și în conștiința generală 
a omului, în mintea, lui sănătoasă, nu în forma conceptului. 
Fără îndoială, este demn de admirat faptul că sînt exprimate 
adevăruri în forma unor idei generale care, lucru infinit de impor- 
tant, sînt pre-judecăţi ale omului: omul are în inima sa senti- 
mentul dreptăţii, al iubirii de oameni; religia, credința nu sînt 
lucruri nenaturale ; meritul, talentul, virtutea sînt adevărata 
nobleţe etc. — Un punct de vedere principal, îndeosebi la 
germani, era cuprins în întrebarea : care este destinaţia omului, 
prin care se înţelegea natura spiritului. Şi în orice caz, cînd e 
vorba de ceea ce este spiritual, trebuie să se meargă la aceasta. 
Dar, spre a descoperi această natură a spiritului, această des- 
tinaţie a omului, s-a recurs la percepţie, la observaţie, la expe- 
riență : există cutare şi cutare instincte. Necesitatea socie- 
tăţii, a statului, este dedusă din faptul că avem un instinct 
al sociabilităţii. Acestea sînt determinaţii în noi înşine; însă 
noi nu le-am cunoscut necesitatea. Un astfel de instinct este 
de altfel considerat ca natural; astfel aici el este nedetermi- 
nat în sine, el îşi are delimitarea numai ca moment al întregului. 

În privinţa cunoaşterii găsim gînduri foarte generale și 
superficiale, gînduri abstracte — totdeauna atît de bune ca 
şi ale noastre, dar mai spirituale —, gînduri care din punctul 
de vedere al conţinutului lor ar fi trebuit să fie concrete, cum 
şi erau, dar care au fost concepute atît de superficial, încît 
erau nesuficiente pentru ceea ce trebuia dedus din ele. Astfel : 
natura este întreg, totul este determinat prin legi, prin com- 
binarea diverselor mișcări, prin lanțul cauzelor şi efectelor 
etc. ; diferitele însușiri, materii, legături ale lucrurilor produc 
totul. Acestea sînt moduri generale de a gîndi, cu care pot fi 
umplute cărți întregi; ele se şi dovedesc curînd a fi foarte 
insuficiente. 


a. SYSTÈME DE LA NATURE 


Aici aparține Système de la nature, cartea principală. 
scrisă la Paris de germanul baron d'Hollbach personaj 
principal între toţi acești filozofi. Montesquieu, d'Alembert, 
Rousseau au făcut un anumit timp parte din cercul lui. Oricât 
se revoltau aceştia împotriva a ceea ce exista, ei erau totuși 
foarte deosebiți unul de altul. Système de la nature este o carte 
pe care cititorul o găseşte în curînd plictisitoare, deoarece ea 
se învîrte în cuprinsul unor reprezentări generale; nu este o 
carte franceză, îi lipseşte vioiciunea. 

æ. „Universul nu ne arată altceva decit o nemărginită 
cantitate de materie şi mişcare (Descartes), un lanţ 
neîntrerupt de cauze şi efecte, cauze dintre care unele ating 
nemijlocit simțurile noastre, iar altele ne sînt necunoscute, 
fiindcă efectele lor, pe care le percepem, sînt prea îndepărtate 
de cauzele lor. Diferitele însuşiri ale acelor materii, variatele 
lor legături şi efectele produse de acestea constituie pentru noi 
esențele (essences). Din diversitatea acestor esențe iau naştere 
diferitele ordine, genuri, sisteme pe care le compun lucrurile 
şi suma totală a lor — le grand tout —, pe care o numim 
natură”? *. Este ceea ce a spus Aristotel despre Xenofan: a 
privit-o în gol, adică fiinţa ”*. 

6. Totul este mişcare, materia e dotată cu automişcare; 
berea fierbe, sufletul se emoționează (pasiunile) ***. 

* Buhle, Lehrbuch der Geschichte der Philosophie, partea a VIII-a, pp. 62— 
63; Système de la nature, par Mirabaud (Londra, 1770), vol. I, cap. 1, 
p. 10; cap. 2,p. 28. 

** Vezi vol. I, p. 281. 


*** Buhle, op. cit., pp. 63—64; Système de la nature, vol. I, cap. 2,pp. 18, 
16, 21 şi 15. i 

Y. „Diversitatea fenomenelor naturii şi neîncetata lor naş- 
tere 'şi dispariție își au temeiul exclusiv în diversitatea mişcă- 
rilor şi a materiei lori *. Prin diferite combinaţii, modifi- 
cări, aranjamente ia naștere un alt lucru. — ,,Materiile sînt 
sau înclinate să se unească unele cu altele, sau sînt incapabile 
să se unească. Pe acest fapt întemeiază fizicienii atracţia 
şi repulsia, simpatia și antipatia, înrudirea şi legătura, 
moraliştii ura şi iubirea, prietenia şi duşmănią” **. — 
Spiritul, necorporalul, este în contradicție cu mișcarea, cu modi- 
ficarea raporturilor unui corp în spațiu ***. 


b. ROBINET 


O altă carte principală, şi mai periculoasă, este De la nature 
a lui Robinet. Aici domnește un cu totul alt spirit, un spi- 


rit temeinic ; cititorul este adesea impresionat de profunda : 


seriozitate a acestui om. 

Robinet începe astfel: „Există un Dumnezeu adică 
o cauză a fenomenelor întregului, pe care îl numim natură. 
Cine este Dumnezeu? Nu ştim şi sîntem destinaţi să nu ştim 
niciodată... Nu-l putem cunoaște, fiindcă nu vom avea nicio- 
dată mijlocul de a-l cunoaște în chip desăviîrşit. Am putea să 
scriem încă pe uşile templelor noastre : « Dumnezeului necu- 
noscut »”?”****, Aceasta este totuna cu ceea ce spunem azi: nu 
există trecere de la finit la infinit. „Ordinea care domneşte în 
univers estetotatit de puţin tipul vizibil al înțelepciunii sale, 
după cum imbecilitatea noastră nu este imaginea inteligenţei 
lui *****. — Dar această cauză primă, Dumnezeu, este activă, 


* Buhle, op. cit., pp. 64—65; cf. Sysleme de la nature, vol. I, cap. 2, 
pp. 30—31; cap. 3, pp. 39—40. 
** Buhle, op. cit., p. 65; Système de la nature, vol. I, cap. 4, 
pp. 45—46. 
*** Buhle, op. cit., p. 70; Système de la nature, vol. I, cap. 7, 
pp. 90—91. 
»*** De la nalure (troisième édition, Amsterdam, 1766), vol. I,partea I, cap. 3, 
p. 16: Il ya un Dieu, c. à. d. une cause des phénomènes dont l'ensemble est la 
Nature. Qw'est-il? Nous l'ignorons et nous sommes destinés à P'ignorer toujours, 
dans quelqu'ordre de choses que nous soyons placés, parce que nous manquerons 
toujours d'un moyen de le connattre parfaitement. L'on pourrait encore mettre 


sur la porte de nos temples l'inscription qu'on lisait sur l'autel que lAréopage lui fil: 


dresser : Deo ignoto. 
*»*** Ibidem: L'ordre qui y règne n'est pas plus le type visible de sa sagesse 
que notre imbécillité n'est Limage de son: intelligence. 

ea a creat natura ; singura cunoaştere posibilă este aceea anatu- 
rii. Activitatea naturii este şi ea una, cum unul este Dumnezeu. 
Activitatea este concepută în sensul că există semințe în toate ; 
toate sînt ființe organice, care se nasc. Nimic nu este izolat, 
toate sînt în legătură unele cu altele şi în armonie *. 

Robinet trece în revistă plantele, animalele, precum și 
metalele şi elementele şi încearcă să arate modul în care există 
germenele în ceea ce este viu şi cum sînt organizate în 
ele înșşeşi şi metalele, dată fiind structura interioară pe care o 
găsim la ele. Tot astfel trebuie să-şi aibă sămînţa sa şi aerul, 
sămînţă care se realizează numai cînd se hrăneşte cu apă şi 
cu foc ete. **. Robinet numește sămînță, forma simplă în 
sine, forma substanțială, conceptul. Cu toate că acest lucru 
el caută în prea mare măsură să-l arate pe planul sensibilului, 
totuşi Robinet pleacă de la principii concrete în ele înșile, de 
la forma în sine însăşi. 

El vorbeşte şi despre răul şi binele care există în 
lume. Rezultatul cercetării este că binele şi răul se contrabalan- 
sează unul pe altul şi că acest echilibru constituie frumusețea 


* De la nalure, vol. I, partea I, cap. 4, pp. 16—17 : On vient de voir qu'il 
n'y a qu'une cause. — Au commencement la cause éternelle qui avait en graine, pour 
ainsi dire, les événements les uns dans les autres, afin qu'ils se succedassent infail- 
liblement selon sa volonté, toucha le premier anneau de la chaine immense des choses. 
Par cette impression permanente univers vit, se meut et se perpétue. D’une unite de 
cause suit une unité d'action, laquelle ne paratt pas même susceptible de plus ni de 
moins. C'est en vertu de cet acte unique que tout s'opère. — Depuis que lon étudie la 
nature, on n'y a point encore remarqué de phénomène détaché, de verile indépendante. 
C'est qu'il n'y en a point, et qu'il ne saurait y en voir. Le tout se soutient par la 
mutuelle correspondance de set parties. — Ibidem, p. II, cap. 2. p. 156—157: 
L'exemple du polype est aussi concluant pour l'animalite des plus petites parties 
organiques ; car le polype est un groupe de polypes rassemblés et tout aussi vrais 
polypes que lui. Il reste prouvé que sous le même point de vue le vivant ne pour- 
rait être composé que de vivants, Panimal de petits animaux, tel animal de tels 
animalcules de la même sorte d'animalite, un chien de petits chiens germes, l’homme 
d'homoncules germes. 

** Ibidem, vol. I, partea a Il-a, cap. 7, recapitulare, pp. 166, 168: 1) 
Les semences animales fourmillent d'animaus spermatiques ; 2) Toute génération 
proprement dite se fait par la coopération des deux sexes, — sau fiecare individ 
este hermafrodit în interiorul său, sau și în organele exterioare. 
— Ibidem, cap. 9—14. — Ibidem, cap. 15, p. 202—203; N'est-on pas force d'ad- 
meltre pour les corps véritablement organisés, tous ceux où lon rencontre une telle 
structure? Elle exige absolument une semence, des graines, des germes dont ils sont 
le développement. — Ibidem, cap. 19, Des êtres élémentaires, de Air, du Feu, 
de l'Eau etc., p. 217: L'Air principe ne sera que le germe de l'air; en se soulant 
d'eau et de feu à différen[t]s degrés, il passera successivement par des états divers 
d'accroissement ; il sera d'abord embryon, puis air parfait. 

lumii *. Pentru a infirma părerea că în lume ar exista mai 
mult bine decît rău, Robinet spune că tot ceea ce considerăm 
noi ca bine rezidă numai într-o plăcere oarecare, în ceva agrea- 
bil, într-o satisfacţie. Acesteia trebuie să-i premeargă o tre- 
buință : o lipsă, o durere, a căror suprimare este satisfacția” *. 
Această constatare nu este numai un gînd empiric just, ci ea 
trimite la adevărul mai profund că orice activitate ia naştere 
numai datorită contradicţiei. 


3. IDEEA UNEI UNITĂȚI GENERALE 
CONCRETE 


Rezultatul filozofiei franceze a fost faptul că ea s-a stră- 
duit să obţină o unitate generală, dar nu o unitate abstractă, 
ci una concretă. Astfel afirmase Robinet existența unei vieți 
organice universale, a.unui mod uniform în care iau naștere 
lucrurile. Acest concret filozofia franceză l-a numit natură. 
Deasupra acesteia este situat Dumnezeu, dar ca ce este necu- 
noscut ; toate predicatele care ar fi enunțate despre el, ar fi 
neadecvate. Trebuie să recunoaştem că întîlnim în această 
filozofie mari reprezentări despre unitatea concretă, opuse 
abstractelor determinaţii metafizice ale intelectului : — fecun- 
ditatea naturii. Pe de altă parte, ceea ce trebuie să fie valabil 
trebuie să aparțină prezentului și să nu fie autoritate trans- 
cendentă. Cele două determinaţii există în orice filozofie : con- 
cretizarea ideii şi prezenţa spiritului în ea. Însă această aspi- 
rație spre viața cu adevărat prezentă a luat forme care, 
fiind căi greșite, au devenit ele însele unilaterale. În această 
aspirație spre unitate, însă unitate concretă, stau şi varietățile 
mai accentuate ale conţinutului. 


Pe latura teoretică a filozofiei lor, francezii au 
înaintat pînă la materialism sau naturalism. Deoarece nevoia 
intelectului, gîndirea abstractă, care i-a făcut să tragă concluziile 
cele mai monstruoase dintr-un principiu odată admis, i-a împins 
să afirme un unic principiu ca ultimă instanță, însă un principiu 
care să aparțină totodată prezentului și care să fie cu totul 
aproape de experiență. Astfel, ei au adoptat senzația şi materia 


* De la nature, vol. I, partea I, cap. 28, p. 138. 
** Ibidem, cap. 13, p. 70. 

ca pe unicul adevăr, materie la care este redusă orice gîndire, 
orice e moral, ca o simplă modificare a senzaţiilor. 


a. De această unilateralitate ţine opoziţia dintre sentir şi 
penser, identitatea lor, încît ultima [gîndirea |] este numai rezul- 
tatul celei dintii [simțirii]; fără să rezolve această opoziţie în 
chip speculativ în Dumnezeu, așa cum făcuseră Malebranche şi 
Spinoza. Unităţile pe care le-au creat francezii au devenit unila- 
terale. O teorie răspîndită devenise aceea a reducerii întregii 
gîndiri la senzaţie, cum, într-o anumită privinţă, acesta fusese 
cazul la Locke. — Robinet zăbovește şi la opoziţia dintre gîndire 
şi simţire şi se opreşte la părerea că spiritul şi corpul sînt nedes- 
părțite, însă modul unirii lor este inexplicabil *. — Système de 
la nature se distinge prin reducerea gîndirii la senzație, reducere 
deosebit de plată. Gîndul principal este : „Ideile abstracte nu 
sînt decît aplicaţii ale percepţiilor ce le avem despre obiecte” **. 
Astfel a trecut filozofia la materialism; în acest fel la La 
Mettrie cu al său Phomme machine: orice idee, orice 
reprezentare are sens numai întrucît este concepută ca materială ; 
numai materia există. 

Acestui fel de a vedea i-au opus apoi mari spirite 
sentimentele din inima omului, instinctul de conservare, încli- 
naţiile binevoitoare față de alţii, instinctul de sociabilitate, 

s2 instinct pe care şi Pufendorf îl pusese la baza sistemului său 
juridic. De pe această poziţie, aceste spirite au spus multe lu- 
cruri excelente. Astfel, în frumoasa lui carte, P'esprit des lois, 
despre care Voltaire spunea că este un esprit sur les lois, Mon - 
tesquieu cercetează constituţiile în spiritul grandioasei 
concepţii că constituţia, religia şi tot ce există într-un stat 
formează o totalitate. 


b. Această reducere aluat la Helvétius forma urmă- 
toare: dacă vrem să descoperim în omul moral un centru, 
acest centru unic trebuie numit amor propriu. Helve- 
tius s-a străduit să arate că tot ce numim virtute şi în general 


* De la nature, vol. I, partea a IV-a, cap. 3, pp. 257—259. 

** Système de la nature, vol. I, cap. X, p. 177: Les idées abstraites ne 
sont que des façons dont notre organe intérieur envisage ses propres modifica- 
tions. — Les mots de bonté, de beauté, d'ordre, d'intelligence, de vertu etc. ne nous 
offrent aucun sens, si nous ne les rapportons, ou si nous ne les appliquons à des 
objets que nos sens nous ont montrés susceptibles de ces qualités, ou à des façons 
d'être et d'agir qui nous sont connues. 

orice activitate, legile, echitatea au la baza lor amorul propriu, 
egoismul, şi se reduc la acestea *. Acest principiu este unilateral, 
cu toate că «eu însumi » este un moment esenţial. Ceea ce vreau, 
ceea ce este tot ce e mai nobil, mai sfînt, este scopul meu. 
Eul trebuie să fie prezent aici, eul să găsească că este 
bine ceea ce vreau, eul trebuie să-și dea asentimentul. În 
orice jertfire este totdeauna prezentă o mulțumire, o autoregă- 
sire. Acest moment al eului, libertatea subiectivă, trebuie să 
fie totdeauna implicată aici. Dacă se ia acest lucru în chip 
unilateral, se pot trage concluzii care răstoarnă tot ceea ce este 
sfînt ; însă tot astfel acest moment se întîlneşte într-o morală 
nobilă, care nu poate fi decît una. Helvetius s-a străduit să con- 
struiască, pe calea unei analize pline de spirit, toate virtuțile 
din amorul propriu; interesul pe care-l prezintă analiza îl 
vedem. 


Principalele momente ale acestei filozofări considerată în 
ansamblul ei sînt: omul trebuie să participe activ la orice 
cunoaştere, întrucît aceşti filozofi declaraseră război oricărei 
autorităţi a statului şi a bisericii și mai cu seamă gîndului 
abstract care nu are în noi semnificaţie prezentă. Își face apa- 
riţia momentul libertăţii subiective, al umanităţii. «) Nu trebuie 
să existe profani, adică necunoacători; eul propriu, spiritul 
omului esţe izvorul a ceea ce trebuie omul să respecte. ß) În al 
doilea rînd, conţinutul trebuie să fie prezent, conţinutul meu 
trebuie în acelaşi timp să fie concret, un conţinut prezent. Acest 
concret a fost numit rațiune, pe care cei mai nobili dintre 
aceşti bărbați au apărat-o cu cea mai mare însufleţire și căldură, 
Gîndul a fost înălțat ca drapel al popoarelor, a fost proclamată 
libertatea convingerii, a conştiinţei în mine. Ei au spus oame- 
nilor : „în acest semn vei învinge”, în timp ce aveau în fața 
ochilor ceea ce s-a făcut în semnul crucii, ceea ce în semnul 
crucii devenise credinţă, drept, religie, în timp ce vedeau cum 
a fost înjosit semnul crucii. Căci în semnul crucii învinsese min- 
ciuna, înşelătoria, sub acest semn instituţiile se acoperiseră cu 
crusta infamiei ; acest semn a fost înfățișat ca suma și rădăcina 
tuturor relelor. Acești filozofi au înfăptuit într-o altă formă 
reforma lui Luther. — Acest concret a avut forme diverse: 
instincte sociale în domeniu practic, legi ale naturii în domeniul 


*  Helvâtius, De l'esprit (Œuvres complètes, vol. II, Deux-Ponts, 1784), 
vol. I, discursul II, cap. 1, pp. 62—64; cap. 2, pp. 65, 68—69 ; cap. 4, p. 90; 
cap. 5, p. 91; cap. 8, p. 114; cap. 24, pp. 256—257. 

teoretic. Există, un impuls absolut să fie găsită o busolă sigură 
în sine însuşi, adică în spiritul omenesc, busolă imanentă. 
Pentru spiritul omenesc este urgent lucru să aibă un astfel de 
punct ferm, dacă este vorba să se sprijine pe el însuşi, dacă 
vrea să fie liber cel puţin în lumea sa. 


c. În al treilea rînd, cu privire la sfera practicului mai 
trebuie notată particularitatea că dacă sentimentul dreptății 
a fost transformat în principiu, spiritul practice concret, în 
general umanul, fericirea, acest principiu conceput ca general, a 
avut, fără îndoială, forma gîndului, dar fără ca gîndul însuși să 
fie conţinutul lui. Un conţinut concret oarecare, de exemplu 
chiar un conţinut religios sau al înclinațiilor binevoitoare, al 
sociabilității poate avea forma gîndului ; însă, asemenea conți- 
nutului scos din instinctele noastre, el este luat din intuiţia 
interioară, nu e gînd. Însă s-au ivit și cazuri cînd a fost preco- 
nizată gîndirea pură ca principiu și conţinut, deşi iarăși acestui 
conţinut i-a lipsit forma adevărată, conştiinţa formei sale spe- 
cifice ; fiindcă nu a fost sesizat faptul că acest principiu era 
gîndirea. Acest lucru îl constatăm în sfera voinţei, a practicului, 
a dreptului, și el este astfel conceput, încît ceea ce este mai 
intim în om, unitatea sa cu sine este instituită ca bază şi e sesi- 
zată de conştiinţă, încît drept consecință omul a dobîndit în 
sine însuşi o tărie nemărginită. Este ceea ce Rousseau a 
spus apoi, într-o anume privinţă, despre stat. Rousseau a căutat 
justificarea absolută a acestuia : Care este fundamentul statului ? 
Dreptul dominaţiei și coordonării, al raporturilor pe care se 
bazează ordinea, al guvernării și al stării de a fi guvernat, al 
supunerii faţă de stăpînire Rousseau îl concepe, pe una din 
laturile lui, în sensul că, istoric, acest drept se bazează pe: 
constrîngere, cucerire și proprietate privată etc. *. 

x. Rousseau face însă din voinţa liberă a omului 
principiu al acestei orînduieli de drept. Şi, fără să ţină seama de 
dreptul pozitiv al statelor, el a răspuns la întrebarea de mai sus 
în felul următor: omul are voinţă liberă, întrucît „libertatea 
este calitatea specifică a omului. A renunţa la libertate înseamnă 
să renunţi la calitatea ta de om, la drepturile umanităţii tale, 
la obligaţiile tale” **. Sclavul nu are nici drepturi, nici obligaţii. 


* Du contrat social (Lyon, 1790), cartea I, cap. III, pp. 8—9; cap. 
IV, pp. 10—11, 13—16. 

** Ibidem, cap. 1V, p. 12: Renoncer à sa liberté, c'est renoncer à sa 
quatité d'homme, auz droits de l hummanité, même à ses devoirs. 

B. Aşadar, problema fundamentală este „să 
fie găsită o formă de asociaţie care să apere şi să protejeze cu 
toată forța comună persoana și bunurile fiecărui asociat şi în 
care fiecare, asociindu-se cu toţi, să nu asculte totuşi decît de 
sine însuşi şi să rămînă tot atît de liber ca mai înainte. s28 
Soluţia o dă contractul social'*. El este această asociație, 
fiecare individ se găsește într-însa din propria şi cu propria 
sa voinţă. Aceste principii atît de abstract înfățișate trebuie 
să le găsim juste; totuși ambiguitatea lor începe să apară nu 
peste mult. Omul este liber, aceasta este, desigur, natura sub- 
stanţială a omului; şi această natură nu numai că nu este 
abandonată în cadrele statului, ci, în fapt, abia aici este ea 
constituită. Libertatea conform naturii, aptitudinea pentru li- 
bertate nu este libertatea reală, deoarece numai statul este 
realizarea libertății. 


y. Neînțelegerea în ce privește voinţa generală 
începe însă în urma faptului că conceptul de «libertate» nu 
trebuie luat în sensul liberului arbitru accidental al fiecăruia, ei 
în sensul voinţei raționale, al voinţei în sine şi pentru sine. 
Voința generală nu trebuie să fie considerată ca voință compusă 
din voinţele specific individuale, încît acestea să rămînă absolute. 
Acolo unde minoritatea trebuie să asculte de majoritate nu 
există libertate. Dar voința generală trebuie să fie voința rațio- 
nală, chiar dacă nu o percepem în noi în chip conștient. Statul 
nu este o asociaţie pe care o încheie liberul arbitru al indivizilor. 
Înțelegerea greşită a acestor principii nu ne priveşte. Ceea ce 
ne priveşte este faptul ca datorită lor să ne dăm seama că omul 
posedă în spiritul său libertatea ca pe ceva pur şi simplu absolut, 
voința liberă constituind conceptul de om. Or, libertatea este 
însăşi gîndirea. Cine respinge gîndirea şi mai vorbeşte de libertate 
nu știe ce vorbeşte. Unitatea gîndirii cu sine este libertatea, 
voința liberă, — este gindire, numai care voieşte; aceasta 
înseamnă instinctul de a-și suprima subiectivitatea, raportare la 
existenţă, realizare de sine, întrucît creez un acord între mine 
ca existent şi ca persoană care gîndesc. Voința este liberă 59 
numai ca voinţă gînditoare. Principiul libertăţii şi-a făcut apa- 


* Du contrat social, cartea I, cap. VI, p. 21 : Trouver une forme d'association qui 
défende et protège de toute la force commune la personne et les biens de chaque 
associ€, et par laquelle chacun s'unissantă tous n'obeisse pourtant quă 
lui-même et reste aussi libre quauparavant? Tel est le 
probleme fondamental dont le contrat social donne la solution. 

riția şi a conferit omului, care s-a conceput pe sine ca infinit, 
această putere infinită. — Această concepţie face trecerea la 
filozofia kantiană, care din punct de vedere teoretic, a făcut o 
bază a sa din acest principiu. Cunoaşterea și-a îndreptat atenţia 
spre libertatea sa și spre un conținut concret, spre un conţinut 
pe care ea îl are în conştiinţa ei. 


4. ILUMINISMUL 


Filozofia germană. În această perioadă germanii au hoi- 
nărit liniștiți în cuprinsul filozofiei lor leibniziano-wolfiene, 
în cercul definiţiilor, axiomelor şi demonstrațiilor acesteia, 
cînd, atingi de suflul spiritului ce străbătea din ţări străine, 
ei s-au îndreptat cu interes spre toate fenomenele produse în 
aceste ţări, cultivînd empirismul lui Locke, iar pe de altă parte 
abandonînd în acelaşi timp cercetările metafizice și ocupîndu-se 
de adevărurile accesibile simțului comun : au îmbrățișat ilu- 
minismul și s-au angajat în cercetarea utilității tuturor 
lucrurilor ; această din urmă determinaţie, germanii au luat-o 
de la francezi. Utilitatea considerată ca esență a lucrurilor 
existente constă în faptul că acestea sînt determinate nu ca 
fiinţînd în sine, ci pentru altceva : un moment necesar, dar nu 
unic. Popularitatea cercetărilor filozofice îndreptate în această 
direcţie coborîse la un nivel de plictiseală cum nu se poate mai 
jos. Domina o pedanterie rigidă şi o seriozitate ţeapănă. Germanii 
sînt albine care vor să fie drepţi cu toate naţiunile, negustori am- 
bulanţi onești, pentru care orice este bun să servească de articol 
al micului lor negoţ. Împrumutate de la naţiuni străine, toate 
acestea îşi pierdură vioiciunea plină de spirit, energia, origina- 
litatea, care la francezi făcea, din cauza formei, să fie uitat 

sso conținutul. Germanilor, care, în mod onest, au voit să trateze 
lucrurile în chip temeinic, înlocuind spiritul şi vioiciunea cu 
argumente raționale — ştiut fiind că spiritul şi vioiciunea, pro- 
priu-zis, nu argumentează —, le-au rămas în mîini un conţinut 
atît de sărac, încît nimic nu putea fi mai plictisitor decât această 
tratare temeinică. Astfel se prezintă lucrurile la: Eberhard, 
Tetens etc. 

Nicolai, Mendelssohn, Sulzer şi alţii filo- 
zofau şi despre gust şi despre științele frumoase, deoarece germa- 
nilor trebuia să li se creeze şi o literatură frumoasă, şi o artă. 

Numai că în felul acesta ei au coborit pînă la nivelul cel mai de 
jos al esteticului — pînă la ceea ce Lessing a numit trăncăneală 
superficială *, după cum, de altfel, în general nu mai puţin căzu- 
seră la nivelul cel mai de jos al poeziei poemele lui Gellert, 
Weisse și, în linie generală, ale lui Lessing însuși. Sentimentele 
agreabile și cele dezagreabile erau acelea despre care era mai 
cu. seamă vorba. Despre această filozofare vreau să prezint aici 
o mostră, pe care ne-o oferă Nicolai. — Este vorba despre 
plăcerea produsă în tragedie de reprezentarea unor subiecte 
tragice : 

„Domnul Moise. Facultatea de a avea înclinare spre perfecţiuni şi de a 
fugi de imperfecţiuni este o realitate. De aceea exerciţiul acestei facultăţi pro- 
cură o plăcere, care în natură este însă comparotive mai mică decît neplăcerea 
care se naște din considerarea obiectului. 

Eu. Chiar și atunci cind violenţa pasiunii ne cauzează sentimentele 
dezagreabile, mișcarea (ce altceva este această mișcare decît facultatea 
de a iubi perfecţiunile etc.?) pe care ca o implică produce încă plăcere pentru 
noi. — Intensitatea mișcării este aceea pe care noi o iubim, în pofida senti- 
mentelor dureroase care luptă împotriva a ceea ce are plăcut în ea pasiunea şi 531 
nu peste mult înving această plăcere. — Sfirșitul este oarecum indiferent. 

Domnul Moise. În cuprinsul imitaţici, deoarece obiectul imperfect este absent, 
plăcerea trebuie, dimpotrivă, să cîştige preponderență și să întunece gradul ne- 
însemnat al neplăcerii. 

Eu. Prin urmare, o pasiune care nu lasă în urma sa aceste urmări trebuie 


să fie plăcută de tot. Acestui gen aparţin imitările pasiunilor pe care ni le înfă- 
ţişează tragedia” **. 


Cu astfel de trăncăneli lipsite de conţinut și de culoare își 
pierdeau timpul acești autori. În plus, eternitatea pedepselor 
iadului, fericirea păgînilor, opoziţia dintre dreptate şi pietate 
au fost materii filozofice în domeniul cărora s-a lucrat mult ; 
francezii îşi bătuseră prea puţin capul cu așa ceva. Au fost 
aplicate determinaţii finite infinitului: contra trinităţii: că 
unul nu poate fi trei; contra păcatului strămoșesc : că fiecare 
trebuie să răspundă de el însuși, de vina sa, de acţiunile sale, 
pe care să le fi făcut din proprie hotărîre; tot astfel, contra 
mântuirii : că ispășirea pedepsei nu o poate lua altul asupra 
sa ; contra iertării păcatelor : că ceea ce s-a întîmplat nu poate fi 
transformat în ceva ce nu s-a întîmplat; în general, [a fost 
arătată] din plin incompatibilitatea naturii omenești cu natura 
divină. 

* Sămmlliche Schriften (Scrieri complete), vol. XXIX (Berlin și Stettin, 


1828), pp. 111—112. 
** Lessing, -op. cit., vol. XXIX; pp. 122—123. 

Huminismul german, care a combătut fără spirit ideile, 
cu seriozitate cuminte și recurgînd la principiul utilității, a înlă- 
turat mai întîi metoda filozofiei wolfiene, dar a păstrat plati- 
tudinea conținutului acesteia, ceborînd metafizica la o stare 
de supremă goliciune, pînă ce Jacobi, pe neașteptate, a atras 

2 atenţia [contemporanilor săi] asupra unui cu totul alt conţinut 
al filozofiei, și în primul rînd asupra spinozismului, opunînd ca 
atare cunoaşterii mijlocitoare — pe care el o concepea ca simplu: 
intelect — credința, adică simpla certitudine nemijlocită a 
lucrurilor exterioare, finite, precum şi certitudinea divinului, 
credința în acesta numind-o rațiune; pînă ce Kant dădu în 
Germania un nou impuls de viață filozofiei care se stinsese în 
restul Europei. 

Vedem aci, pe de o parte, simţ comun, experiență, fapte 
de conștiință, iar pe de altă parte, o metafizică, metafizica 
germană a lui Wolf, metafizică a intelectului uscat și mort. 
Pe Mendelssohn, îl vedem orientîndu-se după simțul comun, 
făcînd din acesta regulă. Ceea ce a introdus o oarecare mișcare 
(în cîmpul) acestei autorităţi ajunse la liniște și certitudine 
complete, autoritate care nu mai visa nimic altceva, a fost 
disputa lui Mendelssohn cu Jacobi mai întîi în ce priveşte 
întrebarea dacă Lessing a fost sau n-a fost spinozist, şi apoi 
discuţia referitoare la doctrina însăşi a lui Spinoza. — Cu această 
ocazie a ieșit la iveală cît de mult fusese dat uitării Spinoza și 
ce lucru oribil se credea că este spinozismul. 

Trecerela filozofia germană. Hume şi Rous- 
seau sînt cele două puncte de plecare ale filozofiei germane. Des- 
cartes opune întinderea gîndirii, ca uneia care este absolut 
identică cu sine însăşi.. El este învinovăţit de dualism. Însă, 
asemenea lui Spinoza și lui Leibniz, Descartes a suprimat inde- 
pendența celor două laturi şi a afirmat unitatea lor (Dumnezeu) 
ca pe ceea ce este suprem. Ca această unitate, Dumnezeu este 
mai întîi al treilea [moment]; și el se determină mai departe, 
în scopul de a nu-i reveni nici o determinaţie. Intelectul lui 
Wolf, intelect al finitului — în general metafizică a școlii și 
ştiinţă elaborată de intelect, angajare în observarea naturii, — 
instalat ferm în legislaţia lui, în cunoaşterea lui finită, se 
îndreaptă împotriva infinitului şi a determinaţiilor concrete ale- 

sss religiei, se opreşte la abstracții în a sa theologia naturalis ;. 

însă determinatul, dezvoltatul este domeniul lui. 

De-acum își face apariția o cu totul altă poziţie. Infinitul 
este transferat în lumea abstracţiilor sau a ininteligibilului.: Un 
subterfugiu incomprehensibil, care în zilele noastre trece de tot 
ceea ce este mai pios, mai justificat! Vedem cum al treilea 
[moment], unitatea diverșilor, este determinată ca un ce care 
nu poate fi gîndit, nu poate fi cunoscut; sau această unitate 
este în felul acesta o unitate necugetată (gedankenlose), deoarece 
ea este deasupra oricărei gîndiri, Dumnezeu nu este însăși gîn- 
direa; unitatea aceasta este determinată ca ceea ce e absolut 
concret (unitate dintre gîndire şi fiinţă). Acum am ajuns atît 
de departe, încît această unitate este ceva ce există pur si simplu 
în gîndire, ceva ce aparţine conştiinţei : obiectivitatea gîndirii, 
rațiunea ca unitate și totalitate. Acest lucru îl au în faţa ochilor 
lor francezii. Fiinţa supremă, nedeterminatul, poate plana și 
deasupra naturii, sau natura, materia poate fi unitatea su- 
premă, totdeauna avem afirmarea unui concret care aparţine 
în acelaşi timp gîndirii. Întrucît libertatea omului a fost insti- 
tuită ca ceva absolut abstract, însăşi gîndirea a fost instituită 
ca principiu. Principiul libertăţii nu este numai în gîndire, ci el e 
rădăcina gîndirii; acest principiu al libertăţii este şi ceva con- 
cret în sine, un principiu concret în sine. 

Atît de departe a înaintat cultura în genere și cultura filo- 
zofică. Întrucât astfel a fost situat cu totul în cuprinsul conștiinței 
ceea, ce este cognoscibil şi întrucît libertatea spiritului a fost 
concepută ca un absolut : putem lua astfel aceasta şi în felul că 
cunoașterea a intrat cu totul în ce e finit. Poziţia finitului a fost 
considerată în același timp ca ceva ultim, Dumnezeu a fost 
luat ca un ce transcendent, în afara gîndirii. Obligaţiile morale, 
drepturile, cunoaşterea naturii sînt finite. Cu cît rațiunea ome- 
nească s-a sesizat mai mult pe sine în sine, cu atît mai mult s-a 
îndepărtat ea de Dumnezeu şi a lărgit cîmpul finitului. Problema ss, 
este apoi cum poate fi adus înapoi Dumnezeu, care mai înainte 
şi la începutul acestei perioade fusese recunoscut ca fiind sin- 
gurul adevăr. Omul şi-a creat o împărăție a libertăţii, situînd 
pe Dumnezeu în afara acestei împărăţii; astfel aceasta este 
împărăţia adevărului finit. Forma finitului poate fi numită aici 
forma subiectivă ; libertatea, caracterul personal al spiritului, 
recunoscut ca fiind absolutul, este subiectiv în mod esențial; 

de fapt, este subiectivitatea gîndirii. Rațiunea este unul și totul, 
ceea ce e în acelaşi timp totalitate a finitului. Această compor- 
tare a rațiunii este cunoaștere finită și cunoaştere despre finit. 
Dat fiind faptul că acest concret este ferm stabilit (nu abstrac- 
tiile metafizice), problema este : cum se dezvoltă el în sine și 
apoi cum revine el înapoi la obiectivitate sau cum își suprimă 
el subiectivitatea, adică cum ajunge gîndirea iarăși la Dumne- 
zeu? Acest lucru trebuie să-l cercetăm noi în cursul ultimei 
perioade : Kant, Fichte, Schelling. 


SECȚIUNEA A III-A: 


CEA MAI RECENTĂ FILOZOFIE 
GERMANĂ 


Filozofia kantiană, fichteiană, schellinghiană. În aceste filo- 
zofii este consemnată şi exprimată în forma gîndului revoluţia 
la care a înaintat în ultimul timp spiritul în Germania. Succesi- 
unea lor conține mersul pe care l-a luat gîndirea. La această 
epocă a istoriei universale, epocă a cărei esență cea mai lăuntrică 
va fi cuprinsă în istoria universală, au participat numai aceste 
două popoare, poporul german şi poporul francez, oricît ar 
fi ele de opuse, sau tocmai fiindcă ele sînt opuse. Celelalte na- 
ţiuni n-au participat la această epocă, au participat, fără 
îndoială, guvernele lor, precum şi popoarele ; politic, însă nu 
lăuntric, în Germania, acest principiu a ţișnit ca gînd, spirit, 
concept ; în Franța ela năvălit vijelios în afară, în realitate. 
Ceea ce în Germania s-a exteriorizat ca realitate se înfăţişează 
ca violenţă a unor împrejurări exterioare și ca reacțiune îm- 
potriva acestei violenţe. 

Sarcina filozofiei se determină în sensul că filozofia tre- 
buie să facă din unitatea gîndirii cu ființa — unitate care este 
ideea fundamentală a filozofiei — obiect al său şi s-o înțeleagă, 
adică să sesizeze esența cea mai profundă a necesității, 
conceptul. Filozofia kantiană stabileşte mai întîi aspectul 
formal al acestei sarcini, are însă ca rezultat numai natura 
absolută, abstractă a raţiunii în conștiința de sine; iar pe de 
altă parte o lipsă de adîncime şi o.lipsă de vlagă, care se opreşte 
la negativ şi la critic şi care reține ca pozitiv fapte ale conştiinţei 
şi presimţiri care renunță la gînduri și se reîntore la sentiment. 

Pe de altă parte, filozofia kantiană a avut ca efect al ei filo- 
zofia fichteană, care sesizează speculativ esența conștiinței 
de sine ca eu concret, dar care nu depășește această formă 
subiectivă a absolutului. Formă subiectivă de la care pleacă 
filozofia schellinghiană, dar pe care apoi o înlătură, 
afirmînd ideea absolutului, adevărul în sine şi pentru sine. 


A. JACOBI 


În legătură cu Kant trebuie să vorbim aici mai înainte şi 
despre Jacobi. Filozofia lui Jacobi este contemporană cu filo- 
zofia lui Kant. În linie generală, rezultatul acestor filozofii este 
același, doar punctul lor de plecare este în parte altul, precum 
altul este şi mersul lor. Punctul de plecare exterior este la Jacobi. 
mai mult filozofia franceză (şi metafizica germană), el a fost. 
stimulat de acestea ; Kant a plecat mai curînd de la filozofia 
engleză, de la scepticismul lui Hume. În comportarea sa nega- 
tivă (asemenea lui Kant), Jacobi a avut în vedere şi a considerat; 
mai mult aspectul obiectiv al modului de cunoaștere ; el a sus- 
ținut că cunoașterea este, potrivit conţinutului ei, incapabilă. 
să cunoască absolutul. Kant nu cercetează conţinutul; el a 
considerat cunoaşterea ca subiectivă şi a declarat-o, din această, 
cauză, incapabilă să prindă ceea-ce-este în sine şi pentru sine. 
—Ce este adevărul ? Acest adevăr trebuie să fie concret, prezent, 
dar nu finit.— Perioada aceasta este continuare, depăşire a. 
perioadei precedente. 


Friedrich Heinrich Jacobi, născut în 1743, 
în Düsseldorf, a servit mai întîi în ducatul Berg şi apoi în rega- 
tul Bavariei. El s-a format la Geneva şi la Paris, întîlnindu-se 
la Geneva cu Bonnet, iar la Paris frecventindu-l pe Diderot. 
La Düsseldorf, Jacobi a lucrat într-o administraţie publică: 
(Administraţia economică-financiară). Izbucnind revoluţia fran- 
ceză, el este concediat. Ca funcţionar bavarez, Jacobi se duce 
la Minchen, unde, în 1804, devine președinte al Academiei. 
de Ştiinţe, situaţie pe care însă o părăseşte în 1812. În epoca 
napoleoniană, protestanții erau huliți sub cuvînt că sînt dema- 
gogi. Jacobi a trăit în Paris pînă la sfîrșitul vieţii. A murit 
la 10 martie 1819". Jacobi a avut un caracter foarte 


* 'Tennemann, op. cil., $ 406, p. 531; Rixner. op. cit., vol. III, $ 145, 
p. 317; Jacobi, Werke, vol. IV, secţiunea 1, p. III. 

nobil, a fost un bărbat extrem de cultivat, care a trăit timp 
îndelungat ocupat cu treburi publice şi care cunoștea foarte 
bine filozofia franceză. 


În 1785 Jacobi a publicat Briefe über [die Lehre des] Spinoza 
(Scrisori despre doctrina lui Spinoza); acestea au fost scrise 
în 1783. Publicarea lor a fost; determinată de motive exterioare ; 
Jacobi nu a filozofat în formă sistematică, ci numai în formă 
epistolară. Un conflict accidental cu Mendelssohn, care voia 
să scrie o biografie a lui Lessing, i-a oferit lui Jacobi ocazia 
să-și dezvolte părerile. Jacobi i-a trimis vorbă lui Mendelssohn, 
întrebîndu-l dacă ştie că ,,Lessing a fost spinozist” *. Men- 
delssohn s-a supărat și acest fapt a prilejuit corespondenţa. În 
cursul disputei a ieşit la lumină faptul că cei ce se considerau 
specialiști, specialişti în filozofie, și monopolizatori ai prieteniei 
cu Lessing, cum era Nicolai, Mendelssohn etc., nu cunoşteau 
nimic din spinozism ; cu această ocazie ei au dat dovadă nu 
numai de platitudine în ce privește vederile lor filozofice, ci 
chiar şi de ignoranță. Filozofia lui Wolf a fost continuată, ea pă- 
răsise forma sa pedantă, dar în schimb n-a înaintat mai departe. 
Mendelssohn se considera pe sine şi era considerat drept cel 
mai mare filozof ; era elogiat ca atare de prietenii săi. Lucrarea 
sa Morgenstunden (Orele matinale) este seacă filozofie wolfiană, 
oricît se străduiau personajele lui să dea formă platonică senină 
insipidelor lor abstracții. Este vorba aici despre sentimentele 
agreabile şi neagreabile, despre perfecţiune, despre ceea ce 
este posibil să fie gîndit şi cu neputinţă să fie gîndit. Metafizica 
a fost redusă la tot'ce are ea mai firav, n-a mai rămas nici un 
fir tare. În schimbul de scrisori se vede de îndată cum Spinoza 
a fost dat uitării. Mendelssohn a dat dovadă de ignoranță chiar 
şi în ce priveşte istoria exterioară a filozofiei lui Spinoza ; şi 
mai multă ignoranță referitor la conţinutul ei**. Faptul că 
Jacobi îl înfățișa pe Lessing ca pe un spinozist și-i scotea în 
evidenţă pe francezi, —această seriozitate a căzut asupra acelor 
domni ca un trăznet din cer senin. Încîntaţi de ei însişi, desă- 
vîrşiţi, la suprafaţă, ei au rămas cu totul uimiți că şi Jacobi 
vrea să ştie ceva, şi încă de la un astfel de „,cîine mort” ca 
Spinoza ***. Cu această ocazie s-a ajuns la explicaţii în cuprinsul 
cărora Jacobi şi-a dezvoltat mai precis vederile sale filozofice. 


* Jacobi, Werke, vol. IV, secţiunea 1, pp. 39—40. 
** Ibidem, p. 91. 
*** Ibidem, p. 68. 

Mendelssohn se opunea lui Jacobi în sensul că el sustinea 
cunoașterea, situa în gîndirea conceptuală, nemijlocit, adevă- 
rul și esenţa şi afirma : „Ceea ce nu pot gîndi ca adevărat, nu 
mă neliniștește ca îndoială. O întrebare pe care nu o înţeleg şi la 
care nici nu pot răspunde, este pentru mine ca şi cînd n-ar fi”. 
Pe această poziţie persevera Mendelssohn. Astfel, argumentul 
lui pentru exist nța lui Dumnezeu conține în el tocmai această 
necesitate a gîndirii : anume că realitatea trebuie să fie absolut 
gîndită şi că ea presupune pe cineva care gîndeşte sau că posibili- 
tatea realului este în cel care gîndeşte. ,,« Ceea ce nu este repre- 
zentat ca posibil de o ființă gînditoare nici nu este posibil; 
şi ceea ce nu este gîndit ca real de nici o fiinţă gînditoare nici 
nu poate fi de fapt real”. „,Suprimaţi din ceva conceptul 
unei ființe gînditoare”, conceptul acestuia „,potrivit căruia 
acel ceva este posibil sau e real, şi acest ceva este şi el suprimat”. 
Conceptul este esența. „Nici o ființă finită nu poate gîndi în 
chipul cel mai perfect ca reală realitatea unui lucru oarecare, 
şi încă şi mai puţin poate ea înțelege posibilitatea și realitatea 
tuturor lucrurilor existente” : ,« Prin urmare trebuie să existe 
o ființă gînditoare sau un intelect care gîndeşte în chipul cel 
mai perfect totalitatea tuturor posibilităţilor ca posibile şi totali- 
tatea tuturor realităților ca reale; adică trebuie să existe 
un intelect infinit, şi acesta este Dumnezeu »"* *. Avem : x) uni- 
tatea gîndirii cu ființa, 6) unitatea absolută ca intelect infinit ; 
gîndirea ca conştiinţă de sine, care e înțeleasă numai ca finită, 
Realitatea, ființa își are posibilitatea în gîndire sau posibilitatea 
ei este gîndire; nu avem ieșire din posibilitate la realitate. 


Acestei exigenţe a gîndirii Jacobi i se opune susţinînd 
că „„gîndirea nu este izvorul substanţei, ci substanţa este iz- 
vorul gîndirii. Deci trebuie să admitem existenţa ca prim, 
înaintea gîndirii, a ceva ce nu este gînditor ; a ceva ce trebuie 
să fie gîndit ca fiind absolut prim, deşi nu absolut în realitate, 
totuși şi potrivit reprezentării, esenței, naturii lui interioare”. — 
Mendelssohn răspunde la aceasta : ,,D-voastră vreţi să gîndiți 
aici, pare-se, ceva ce nu este gînd; să faceţi un salt în vid, 
unde rațiunea nu ne poate urma. Vreţi să gîndiţi ce va .ce 


* Briefe über die Lehre des Spinoza (ed. a 2-a, 1789), pp. 85—86 (Werke, 
vol. IV, secţiunea 1, p. 110).. 

** Buhle, op. cit., partea a VIII-a, pp. 386—387; Mendelssohn, Morgen- 
slunden (ed. a 2-a, 1786), pp. 293—296. 

premerge oricărei gîndiri, şi deci ceva ce nu poate fi gîndit 
nici chiar de cel mai desăvîrșit; intelect.” * 


1. Gîndul principal al lui Jacobi este pe una 
din laturile lui : „Orice cale de demonstraţie duce 
la fatalism””* *, ateism, spinozism*** — îl înfăţişează pe Dumnezeu 
ca pe ceva derivat, întemeiat pe ceva ; a-l înțelege înseamnă 
a-i arăta dependența. Se indică o cauză a ceva, acesta are la 
rîndul lui un efect finit; aceasta este cunoaşterea mijlo- 
cită în general. Jacobi afirmă că cunoaşterea nu se poate 
referi decît absolut numai la finit. În linie generală, rezultatul 
acesta este identic cu cel kantian, în sensul că noi cunoaştem nu- 
mai fenomene ; termenul de «fenomen » exprimă forma subiectivă. 

Cît privește opinia lui Jacobi despre cunoaştere, 
el are despre aceasta o astfel de reprezentare încît spune: 
«Rațiunea» — mai tîrziu el o determina altfel, deosebind 
raţiunea şi intelectul ; ulterior **** în loc de rațiune el spune 
«intelect»"""** — „poate prinde totdeauna numai condiţii 
de-ale condiționatului, legi ale naturii, mecanism. Noi înţelegem 
un lucru, cînd îl putem deduce din cauzele sale proxime”, 
şi nu din cele îndepărtate ; cauza cea mai îndepărtată este tot- 
deauna Dumnezeu. Trebuie să fie cunoscută cauza determinată 
proximă a obiectului ; Dumnezeu este cauza absolut universală. 
„„Sau” noi cunoaştem lucrul cînd ,,sesizăm în ordinea lor con- 
diţiile nemijlocite ale lui”. Aceasta este, fără îndoială, cunoaştere 
finită ; fiecare condiţie este la rîndul ei ceva condiționat. „Astfel, 
înțelegem, de exemplu, un cerc, cînd putem să ne reprezentăm 
limpede mecanismul producerii lui sau fizica lui; înţelegem 
formulele silogistice cînd am cunoscut efectiv legile cărora 
li se supune intelectul omenesc în judecăţile şi raționamentele 
sale, cînd am înţeles fizica, mecanismul acestui intelect. —De aceea 
nu avem concepte despre calități ca atare, ci numai intuiții. 
Chiar şi despre existența noastră avem numai un sentiment, 
nu avem însă concept despre ea. Concepte propriu-zise avem 
numai despre : figură, număr, poziție, mişcare și despre formele 
gîndirii ; calităţile sînt cunoscute, înțelese cînd sînt reduse la 


* Briefe über die Lehre des Spinoza, pp. 36 — 37; 88 — 89 (pp. 67, 
112 — 113). . 
** Ibidem, propoziția IV, p. 225 (p. 223). 
*** Ibidem, p. 223 (p. 216). 
**** Vezi mai jos, pp. 544 şi 548. 
***** Werke, vol. II, pp. 7 şi urm. ; p. 221, notă. 

toate acestea, cînd sînt obiectiv distruse”. Deci aceasta: este 
cunoaşterea în general : ea înseamnă să indici condiţiile unui ce 
determinat, să arăţi că aceasta este condiționat de altceva, 
că e produs de o .cauză. 

„Funcțiunea rațiunii, în genere, este îmbinare progresi- 
vă; iar funcţia ei speculativă este legare potrivit legilor cu- 
noscute ale necesităţii, adică ale identităţii. — Tot ceea ce rațiunea 
poate reuşi să cunoască prin analiză, îmbinare, judecăţi, ra- 
ționamente și recompunere” (activitatea ei) „sînt numai lu- 
cruri de ale naturii” (lucruri finite); „şi.raţiunea însăşi, ca 
esență mărginită, face parte din aceste lucruri. Dar întreaga 
natură, totalitatea tuturor lucrurilor condiționate” (finite) 
„nu poate revela intelectului investigator mai mult decît ceea 
ce este conţinut în ea: anume variate existențe, . schimbări, 
jocuri de forme” (ceva ce e condiționat), „niciodată un început 
efectiv” (început al lumii), „niciodată un principiu real al 
vreunei existenţe obiective oarecare”. A cunoaşte înseamnă 
a recunoaşte condiţii determinate ; acestea iarăşi sînt finite. 
În al doilea rînd: „Dacă se înţelege prin rațiune principiul 

sı cunoașterii în general, raţiunea este spiritul din care este făcută 
întreaga natură vie a omului, -- prin rațiune subzistă omul, el 
este o formă pe care a îmbrăcat-o ea *. 

Cu toate acestea este în legătură părerea lui Jacobi 
despre încercarea celor ce vor să cunoască necondiţional: 
„lau omul întreg şi constat că conştiinţa lui este compusă 
din două reprezentări originare, din reprezentarea condi- 
ționatului şidin reprezentarea necondiţionatului 
Ambele sînt indisolubil legate una de alta, dar astfel încît 
reprezentarea condiționatului presupune reprezentarea necon- 
diționatului şi poate fi dată numai în aceasta”? — reprezentarea 
condiționatului numai prin reprezentarea necondiţionatului.,,Noi 
avem despre existenţa necondiționatului aceeaşi, ba o mai mare 
certitudine decît despre propria noastră existență condiționată”. 

„Cum existenţa noastră condiționată” şi cunoaşterea 
noastră ,,se bazează pe o infinitate de mijlociri, se deschide 
cercetării noastre un cîmp nelimitat, pe care noi sîntem nevoiţi 
să-l cultivăm deja și pentru conservarea noastră” (în vederea 
unor scopuri practice). Dar cu totul altceva ar fi dacă am 
vrea să cunoaştem necondiționatul. ,,Să descoperim condiţii 


* Briefe über die Lehre des Spinoza, suplimentul VII, pp. 419—420, şi 
nota (Werke, vol. IV, secţiunea 2, pp. 149—150). 
** Ibidem, pp. 421—423 (pp. 150—152). 

ale necondiţionatului, să vrem să inventăm şi să construim 
absolut necesarului o posibilitate de a-l putea înțelege, iată 
ce întreprindem cînd ne străduim să-i ticluim naturii o existenţă 
comprehensibilă pentru noi, adică o existență pur naturală 
şi cînd ne zbatem să scoatem în lumină mecanismul principiului 
mecanismului. Deoarece dacă tot ceea ce trebuie să se nască 
şi să existe într-un chip inteligibil pentru noi trebuie să se nască 
şi să existe într-un fel condiţionat, noi rămînem, atîta timp 
cît înţelegem, prinşi într-un lanţ de condiţii condiţionate. 
Acolo unde acest lanț încetează, încetăm şi noi să pricepem, şi 
acolo încetează şi însăşi interdependenţa pe care o numim natură. 
Conceptul posibilităţii existenţei naturii ar fi deci conceptul 
unui început absolut sau al unei origini absolute; ar fi con- 
ceptul necondiționatului însuşi, întrucît el este condiția nele- 
gată natural — adică pentru noi nelegată —, condiţia necon- 
diţionată a naturii. Or, pentru ca un concept al acestui necon- 
diționat şi neconexat — deci extranatural — să devie posibil, ne- 
condiționatul trebuie să înceteze a mai fi necondiţionat, trebuie 
să primească şi el însuși condiţii; şi absolut necesarul trebuie 
să înceapă să devină posibilul, pentru ca să se lase să fie con- 
struit”. Ceea ce este contradictoriu. Acesta este deci gîndul 
lui Jacobi. 

„„Necondiţionatul se mai numeşte şi supranaturalul, 
incomprehensibilul, căruia îi aparţine şi natura. „Dar cum tot 
ce se află în afara legăturilor condiționatului, legăturilor mij- 
locitului în mod natural se găseşte şi în afara sferei cunoaşterii 
noastre clare şi nu poate fi înţeles prin concepte, supranaturalul 
nu poate fi admis de noi în nici un alt chip decît ca ceva ce 
ne este dat, ca fapt adică — el este! "—este acest ce nemijlo- 
cit. Iar ce este,,acest supranatural”, acest infinit, „această esen- 
tă a tuturor esenţelor o spun toate limbile : este Dumnezeu”". 

Aşadar, necondiționatul nu are nici o condiţie, nu poate fi 
cunoscut, există pentru noi numai ca fapt, în mod nemijlocit, nu 
pe cale mijlocită. — Deosebirea dintre felul de a vedea al lui Jacobi 
şi felul de a vedea al lui Kant constă în faptul că la Kant cate- 
goriile nu valorează nimic, cunoașterea fiind numai cunoaştere 
a fenomenului, şi nu a ceea-ce-este ; şi acest lucru se întîmplă 
deoarece categoriile sînt numai subiective şi nu fiindcă ele sînt 
mărginite, finite ; lucrul principal este faptul că ele sînt subiec- 
tive. Dimpotrivă, la Jacobi principalul este că aceste cate- 


* Briefe über die Lehre des Spinoza, pp. 423— 127 (pp. 152—156). 

gorii nu sînt numai subiective, ci sînt condiţii şi condiţii con- 
diţionate ; şi la el a concepe înseamnă a afirma interdepen- 
denţa, cu ajutorul categoriilor, adică al condiţiilor condiţionate. 
Aceasta este o deosebire esențială ; însă, cît priveşte rezulta- 
tul, Jacobi şi Kant sînt de acord. 


2. În consecință, potrivit celui de-al doilea princi- 
piu fundamental, supranaturalul nu poate fi expri- 
mat decît ca fapt ; el es t e , toate limbile îl numesc Dumnezeu. 
Cunoașterea nemijlocită Jacobi a numit-o cre- 
dință*. El se reîntoăce în conştiinţa de sine, la el găsim 
gîndirea în ţinuta ei subiectivă. Dumnezeu, absolutul, necon- 
diționatul nu poate fi demonstrat; deoarece a demonstra, 
a înțelege, înseamnă á descoperi condițiile a ceva, înseamnă 
a-l deduce pe acesta din condițiile lui ; dar un absolut, un Dum- 
nezeu etc. dedus n- „ar mai fi un absolut, un necondiţionat, n-ar 
mai fi Dumnezeu“ *. Or,în conştiinţa noastră există conștiință, 
despre Dumnezeu, şi aceasta este astfel constituită că de gîndul 
despre Dumnezeu este nemijlocit legat că el există. Iar această 
cunoaştere, după Jacobi, nu poate fi demonstrată ; ea nu este 
deci în cunoaşterea noastră o cunoaștere mijlocită, ci este o 
cunoaştere nemijlocită : la această cunoaştere putem apela 
adresîndu-ne conștiinței de sine a omului. În reprezentările 
sale, în gîndirea sa, omul depășește ceea ce e natural, finit, 
trece la supranatural, la suprasensibil ; şi faptul că acesta există 
îi este tot atît de cert, pe cît de sigur e că există el însuși. Certi- 
tudinea că supranaturalul există este identică cu conștiința 
sa de sine ; pe cît de sigur este faptul-că eu sînt, tot atit de si- 
gur este Dumnezeu"**. Această cunoaștere nemijlocită despre 
Dumnezeu este punctul care e ferm stabilit aici în filozofia 
lui Jacobi; cunoaştere pe care Jacobi o numeşte și credinţă. 
Credinţa lui Kant şi credința lui Jacobi sînt deosebite. Ia 

su Kant ea este un postulat al rațiunii, este cerința rezolvării con- 
tradicţiei dintre lume şi bine ; la Jacobi credința este cunoaş- 
tere nemijlocită pentru sine şi este astfel înfăţişată. 

Tot ce au scris de la Jacobi încoace filozofi ca Fries și 
teologii despre Dumnezeu se bazează pe această reprezentare 
despre cunoaşterea nemijlocită, cunoaștere intelectuală, numită 
şirevelaţie, dar în alt sens decît cel pe care-l are termenul 


* Werke, vol. II, pp. 3—4. 
** Ibidem, vol. III, p. 7. 
*** Ibidem, p. 35. 

de «revelaţie » în teologie. Revelația ca cunoaştere nemijlocită 
este în noi înşine, în timp ce biserica înţelege prin « revelaţie » 
ceva ce este comunicat din afară '. Credința în sens teologic este 
credință în ceva ce e dat de doctrină. Astfel încît se produce 
oarecum o inducere în eroare cînd se vorbeşte aici de credință 
şi de revelaţie sugerîndu-se că ar fi vorba de credinţă şi de 
revelaţie în sens teologic, deoarece, oricît de mare ar fi pietatea 
noastră, semnificaţia filozofică a acestor termeni totuși este aici 
absolut alta. — Aceasta este poziția lui Jacobi; şi orice ar 
spune filozofii şi teologii împotriva ei, ea este foarte bucuros 
acceptată şi răspîndită. Şi nu găsim nicăieri altceva decît 
gînduri de-ale lui Jacobi, cu care ocazie cunoaşterea nemijlo- 
cită este opusă cunoaşterii filozofice, rațiunii; şi apoi aceşti 
filozofi şi teologi vorbesc despre rațiune, filozofie. ete. cum vor- 
beşte orbul despre culoare. Fără îndoială, se admite că cineva 
nu poate face ghete dacă nu este pantofar, deşi are măsura, 
piciorul şi are şi mâini. Dimpotrivă, cînd e vorba de filozofie, 
cunoaşterea nemijlocită are părerea că oricine, oricum ar fi, 
este filozof şi deci se poate pronunța cum vrea fiind la curent 
cu cele filozofice. 

Prin rațiune se înţelege, pe de o parte, cunoaştere mijlocită, 
iar pe de altă parte tocmai însăși intuiţia intelectuală. Constituie, 
pe de o parte, un moment just concepţia că rațiunea este cunoaş- 
terea şi revelația a ceea-ce-este-în-sine-şi-pentru-sine, deoarece 
intelectul este revelaţia finitului” *. Însă prin credință, cunoaştere 
nemijlocită, se înţelege atunci şi oricare alt conţinut : sau Jacobi 
numește astfel acel mod nemijlocit în care percepem orice 
existenţă, în care ,,percepem că avem un corp”, că aici este o 
bucată de hîrtie, „mod în care percepem alte lucruri reale, 
şi anume cu aceeași certitudine cu care ne percepem pe noi 
înşine. — Prin însușirile pe care le percepem, noi obținem 
toate reprezentările şi nu există altă cale de cunoaştere reală ; 
deoarece obiectele cărora le dă naștere raţiunea sînt himere. 
Astfel, avem o revelaţie a naturii''*"*. Tot ceeace ştiu în mod 
nemijlocit este credință. În felul acesta termenul de « credinţă », 
care avea în religie valoare mare, este întrebuințat raportat 
la orice fel de conţinut ; aceasta este poziția generală a timpului 
nostru. 


* Comp. Werke, vol. III, p. 277. 
** Ibidem, vol. II, pp. 8—14, 101. 
-*** Briefe über die Lehre des Spinoza, pp. 216—217 (secţiunea 1, p. 211). 

Jacobi opune aici credința gîndirii. Să le comparăm una 
cu alta şi să vedem dacă ele se deosebesc atît de enorm una de 
cealaltă cum cred cei ce le opun în felul acesta. o) Pentru cre- 
dință, fiinţa absolută există nemijlocit ; conştiinţa credincioasă 
se simte pătrunsă de această ființă ca de esența sa: aceasta 
este viaţa ei, ea se afirmă pe sine nemijlocit una cu ființa absolută. 
Giîndirea gîndeşte fiinţa absolută; aceasta este gîndirea abso- 
lută ; intelect absolut, gîndire pură; adică ea este tot atît de 
nemijlocit ea însăşi. B) pentru credință, nemijlocirea fiinţei 
absolute are în acelaşi timp semnificaţia a ceva-ce-este ; fiinţa, 
absolută este, şi este altceva decît mine. Tot astfel şi pentru cel 
ce gîndeşte : ea e, pentru el, ființa absolută, e ceva real în sine 
însăşi şi este altceva decît conştiinţa de sine sau decît gîndirea 
ca intelect finit, cum se numeşte gîndirea. 

Așadar de ce nu se înțeleg credinţa şi gîndirea, de ce nu 
se recunosc ele una în cealaltă? a) Credinţa nu-şi dă seama că 
ea este gîndire, întrucît ea pune conştiinţa absolută ca fiind 
nemijlocit una cu ea ca conștiință de sine ; credința ştie despre 
ea în mod nemijlocit, în interiorulei. Dar ea exprimă această uni- 
tate simplă ; aceasta există în conştiinţa credinței numai ca mod 
nemijlocit în sensul ființei, e o unitate a esenței sale incon- 
ştiente, este substanţă. În gîndire este conținută ființa-pentru- 
sine ; acesteia, credința îi opune acel mod nemijlocit al ființei. 8) 
Gîndirea, dimpotrivă, are nemijlocitul ca posibilitate absolută, 
ca ceea ce e gîndit absolut : are deci modul de a fi nemijlocit 
cu care nemijlocitul există în gîndire, nu în modul determinat 
al fiinţei, al vieţii. — Pe culmea acestei abstracții credinţa şi 
gîndirea se opun una alteia, așa cum se opun iluminismul 
care pune ființa absolută ca pe un «dincolo» al conştiinţei 
de sine și materialismul care consideră ființa absolută ca materie 
prezentă* : în iluminism, fiinţa absolută este afirmată de credinţă 
şi de gîndire ca ființă pozitivă sau ca gîndire, în materialism 
ea este afirmată ca negativ al eonştiinţei de sine, negativ care 
este astfel determinat sau numai ca negativ, ca «dincolo» sau ca 
existind totodată şi pentru conştiinţa de sine. 

Determinaţia este cunoaştere nemijlocită, indiferent că 
ea se numește credinţă, cunoaştere etc. Acesta este primul 
lucru. Dacă ne întrebăm care este conţinutul [acestei cu- 
noașteri nemijlocite, răspunsul este] : cunoscut este Dumnezeu şi 
faptul că el este. Această cunoaştere nemijlocită este proprie fiecă- 
rui individ, ea este elementul individual care aparţine certitudinii 


* Vezi mai sus, p. 508. 

fiecărui ins ca atare. Iar Dumnezeu este luat aici cu determina- 
ţia a ceva spiritual în general, potrivit determinaţției puterii, 


înţelepciunii etc. Cunoaşterea cu totul generală o numim gîndire, 


pe cea particulară o numim intuiţie ; şi introducerea determi- 
naţiilor exterioare o numim intelect. Generalul în om este 
gîndirea : de exemplu sentimentul religios ; animalele nu-l au ; 


acesta este un sentiment omenesc : și întrucît e religios, acest: 


sentiment există ca sentiment al cuiva care gîndeşte, iar deter- 
minaţia de «sentiment» nu este o determinaţie a unui instinct 
natural etc., ci e o determinaţie a gîndirii. Prin urmare, Dumnezeu 
este universalul luat în sens abstract, şi el este absolut abstract, 
chiar şi în personalitatea lui este personalitatea absolut generală, 
sau universală. Este esenţial să se aibă în vedere că ceeace 
e revelat în cunoaşterea nemijlocită este universalul. Însă 
cunoașterea nemijlocită este cea naturală, e cunoaşterea sen- 
zorială ; şi dacă omul a ajuns să ştie despre Dumnezeu numai 
ca despre un obiect al spiritului, acesta este un rezultat mijlocit 
de învăţătură, de cultură elaborată timp îndelungat. Egipteniiau 
ştiut în chip tot atît de nemijlocit că Dumnezeu este un bou, 
o pisică, iar inzii ştiu încă şi acum şi mai multe lucruri de acestea. 
În consecință, este dovada absenței celei mai simple reflexii 
să nu ştii că universalul nu este [cuprins] în cunoaşterea nemij- 
locită, ci e o urmare a culturii, a educaţiei,a revelaţiei neamului 
omenesc. Dacă considerăm ca valabilă cunoaşterea nemijlo- 
cită, fiecare are de-a face numai cu sine ; totul este atunci jus- 
tificat. Cutare ştie acest lucru, cutare altceva ; totul este admis, 
ceea ce e absolut rău, absolut nereligios etc. Nemijlocitul este 
naturalul ; iar să ştii despre Dumnezeu ca despre ceva spiritual 
este deci în chip esenţial rezultat al mijlocirii, al învăţăturii. 
În al doilea rînd, cunoaşterea nemijlocită este opusă 
cunoaşterii mijlocite ;aicieste vorba de opoziţia dintre mod nemij- 
locit şi mod mijlocit. „Noi am susținut admiterea a două facultăţi 
diferite de percepere în om : admiterea, unei facultăţi de percepere 
cu ajutorul unor organe vizibile, palpabile și deci corporale ; ; şi 
[admiterea unei facultăţi de percepere] cu ajutorul unui alt 
organ, invizibil, organ care nu se înfățișează simţurilor exterioare 


în nici un chip şi a cărui existenţă se anunță exclusiv prin s e.n-. 


timente. Acest organ, ochi spiritual pentru obiecte spiri- 
tuale, a fost numit în general de oameni rațiune”. Aceasta 
exprimă faptele adevărurilor universale existente în sine şi 


* Werke, vol. II, p. 74. 

pentru sine. A admite că universalul e st e, că Dumnezeu e ade- 
vărul, este cunoaştere nemijlocită. Această cunoaştere Jacobi 
a numit-o revelație interioară, credință. „Nu trebuie să ne 
angajem în dispute cu cei pe care purele sentimente ale frumo- 
sului şi binelui, ale admiraţiei şi iubirii, ale stimei şi veneraţiei 
nu-i conving că în aceste sentimente şi cu aceste sentimente 
ei percep ceva ce există independent de ele şi este inaccesibil 
simțurilor exterioare şi unei inteligenţe care e îndreptată ex- 
clusiv asupra senzaţiiilor furnizate de aceste simţuri *. 
Această filozofie a fost acceptată utiliter (lucru mai uşor 
de obținut decît cu Kant): ,,Mai departe decît pînă la sen- 
timentul lui Dumnezeu gîndul în general nu poate merge”. 
Mai există şi cu totul alt fel de cunoaştere decît ceea ce numeşte 
Jacobi cunoaștere ; argumentarea lui împotriva cunoașterii 
finite este absolut justă. Cunoaşterea nemijlocită nu este cu- 
noaştere, înțelegere, deoarece aceasta pretinde să fie conținutul 
determinat în sine, să fie sesizat ca un conţinut concret. La 
cunoaşterea nemijlocită avem cazul că nu cunoaștem despre 
Dumnezeu decit că există. Dacă ar exista determinații despre 
Dumnezeu,acestea ar trebui, potrivit lui Jacobi, concepute ca ceva 
finit ; cunoașterea lor ar fi iarăşi înaintare de la finit la finit. Ră- 
mâne aşadar numai reprezentarea nedeterminată despre Dumne- 
zeu :un ,peste-mine”, un «dincolo » lipsit de determinaţii. 
Astfel, acesta este un rezultat identic cu cel obţinut de iluminism : 
ființa supremă a filozofiei franceze. Acesta este rezultatul 
iluminismului (ca la Kant) ; însoţit doar de părerea că acest vid 
ar fi suprema filozofie. 
Acestea sînt determinaţii foarte sărace. Dacă sarcina filo- 
zofiei s-ar reduce la acestea, ea ar fi foarte săracă ; aceste deter- 
minații sînt numai forme dintre care nici una pentru sine nu 
conţine adevăr. Ultima formă, potrivit căreia modul nemijlocit 
este conceput ca tot ce e mai absolut, arată absenţa oricărei critici, 
oricărei logici. Filozofia kantiană este filozofia critică; a fost 
dată însă uitării învăţătura ei, învăţătură potrivit căreia ipfi- 
nitul nu poate fi prins de categorii finite. În ce privește mai de 
aproape opoziţia [dintre cunoașterea nemijlocită şi cea mijlocită], 
orice cunoaştere poate fi nemijlocită; dar o:ice cunoaștere ne- 
mijlocită este şi mijlocită în sine. Acest lucru îl ştim în conştiinţa 
noastră şi-l putem constata la cele mai generale fenomene. Ştiu, 
de exemplu, în mod nemijlocit de existenţa Americii, şi cu toate 


* Werke, vol. II, p. 76. 

acestea, această ştiinţă este foarte mijlocită. Dacă aş fi în 
America şi i-aş vedea pămîntul : ar trebui mai întîi, să mă duc 
acolo, Columba trebuit mai înainte s-o descopere-să fie în prealabil 
construite corăbii etc., toate acestea erau necesare. Ceea ce știm noi 
acum nemijlocit este un rezultat al unor înfinit de numeroase 
mijlociri. Cînd văd un triunghi dreptunghi ştiu că suma pă- 
tratelor catetelor este egală cu pătratul ipotenuzei; ştiu 
acest lucru în mod nemijlocit, şi totuşi îl ştiu numai fiindcă 
l-am învățat şi sînt convins [de acest adevăr] prin mijlocirea 
care e demonstraţia. Așadar, ştiinţa nemijlocită este pretutin- 
deni cunoaştere mijlocită. Iar faptul că şi ştiinţa despre Dumnezeu 
afirmată ca nemijlocită este cunoaștere mijlocită. este tot atît 
de uşor de priceput. Omul nemijlocit este omul natural în com- 
portarea sa naturală, cu dorințele sale, omul care nu cunoaște 
universalul. Copiii, eschimoşii etc. nu ştiu nimicdespre Dumnezeu ; 
omul natural este aşa cum nu trebuie să fie. Este necesară 
mijlocirea, pentru ca prin ajutorul ridicării deasupra a ceea ce 
e natural să ajungem la conştiinţă, la cunoaşterea universalu- 
lui, a ceea ce e superior; după aceea, fără îndoială, cunoaştem 
universalul în chip nemijlocit, dar nu ajungem aici decît datorită 
mijlocirii. Gîndesc, ştiu nemijlocit despre universal, însă 
tocmai această gîndire este procesul în sine însuși, este mişcare, 
viaţă. Orice viaţă este proces în sine, este mijlocită, şi cu atâîtsso 
mai mult este atare viața spirituală ; iar aceasta înseamnă trecere 
de la una la cealaltă, adică de la simplu natural şi senzorial la 
spiritual. Prin urmare, opoziţia dintre cunoaşterea nemijlocită 
şi cea mijlocită este cu totul goală; este una dintre pla- 
titudinile extreme ca ceva de acest fel să fie considerat ca ade- 
vărată opoziţie : intelectul cel mai sec este acela care crede că 
un mod de a fi nemijlocit poate fi ceva pentru sine fără mijlo- 
cire în sine. Iar filozofia nu face altceva decât să ne ajute să ne 
dăm seama de acest lucru ; filozofia arată mijlocirea care există 
în. ceva conform naturii acestui ceva, de exemplu, în religie etc. 


Însă dacă orice poziţie are o latură prin care ea este justi- 
ficată, în această poziție a lui Jacobi este implicată concepția 
că. spiritul omenesc ştie în' mod nemijlocit despre [existența 
lui] Dumnezeu, este implicat mărele adevăr că această ştiinţă 
este recunoașterea libertăţii spiritului uman. În această liber- 
tate este izvorul cunoaşterii lui Dumnezeu ; este astfel suprimată 
în:acest principiu orice exterioritate, orice autoritate. Acesta 
este principiul, dar totodată numai principiul libertăţii spiri- 
tului. Măreţia timpului nostru constă în faptul că este recunos- 

cută libertatea, proprietatea spiritului de a fi în sine la sine, 
că el are în sine această: conştiinţă. Dar această estenumai 
ceva abstract, deoarece mai e nevoie ca principiul libertăţii 
să se ridice din nou la nivelul obiectivității pure, în sensul că 
nu tot ce-mi trece prin cap, orice gînd care mi se înfățișează să 
fie considerat ca adevărat numai fiindcă mi se revelează mie, 
ci principiul libertăţii să fie purificat, primindu-și obiectivitatea 
sa adevărată. Aceasta el și-o primeşte numai prin mijlocirea 
gîndului care şterge particularul, accidentalul, — obiectivitate 
care este independentă de simpla obiectivitate şi ființează 
în sine şi pentru sine, încît principiul libertăţii spiritului este 
respectat. Propriul meu spirit trebuie să-i depună mărturie 
că Dumnezeu este spiritul. Spiritul trebuie să certifice spiritului, 
conținutul trebuie să fie cel adevărat ; dar acest lucru nu se 
constată prin faptul că el îmi este revelat, că îmi este asigurat 
prin afirmare. Aceasta este poziţia lui Jacobi; noi am văzut 
aşadar lipsurile ei şi grandoarea principiului cuprins în ea. 


B. KANT 


Apariţia filozofiei lui Kant este contemporană [cu apari- 
ţia filozofiei lui Jacobi]; ea trebuie considerată mai amănunțit. 

Kant se întoarce înapoi la poziţia lui Socrate, la gîndire, 
dar cu determinarea infinită spre concret, cu regula perfecțiunii. 
Descartes situase certitudinea ca unitate a gîndirii cu ființa. 
Avem acum conștiința gîndirii în subiectivitatea ei: adică 
a) ca mod determinat faţă de obiectivitate ; B) ca finitate, înain- 
tare în determinaţii finite. Vedem libertatea subiectului ca 
la Socrate și la stoici, însă în ce privește conţinutul sarcina, 
este mai înaltă. Se pretinde împlinirea, cu ideea. perfecțiunii, 
adică se cere ca însuşi conţinutul să fie: unitatea conceptului 
cu realitatea. 


Gîndirea abstractă, propria convingere, este ceea ce e ferm, 
împlinirea ei este experiența, mijloacele experienței sînt gîndirea 
formală şi inferența. La Jacobi «) această gîndire, demonstrația 
nu depăşeşte finitul, condiționatul; 6) chiar cînd obiectul este. 
Dumnezeu, . obiectul metafizic, demonstrația constă mai curînd 
în transformarea lui în ceva condiționat, finit; y)necondiționatul, 
eeea ce este cert, absolutul, este numai în credinţă, în certitudinea 
nemijlocită, — este. ceva subiectiv, ferm dar incognoscibil, adică. 

nedeterminat, nedeterminabil, deci steril. — În filozofia kantiană 
această gîndire trebuie să fie concepută ca decisivă. În cuprinsul 
finitului, în legătura cu el, apare o poziţie absolută, care consti- 
tuie termenul mijlocitor, legătura finitului și care duce în sus spre 
infinit. Ambele filozofii rămîn filozofii ale subiectivităţii. La 
Kant, «) Dumnezeu nu poate fi găsit în experiență : nici în 
experiența .exterioară — Lalande spunea că l-a căutat în tot 
cerul pe Dumnezeu şi nu l-a găsit, —şi nici în cea interioară; 
misticii, fanaticii pot simți multe de toate în ei, şi tot astfel îl 
pot simţi pe Dumnezeu, adică infinitul. 6) Kant îl postulează 
prin inferență pe Dumnezeu, el este o ipoteză ce serveşte la 
explicare ; postulatul rațiunii practice este acelaşi” ; je mwai 
pas eu besoin de cette hypothèse, a răspuns lui Napoleon un 
astronom francez. 

Poziţia filozofiei kantiene este că gîndirea a ajuns cu reflexiile 
sale să se sesizeze pe sine în sine însăși ca absolută şi concretă, 
ca liberă, ca ceva ultim. Ea s-a conceput pe sine ca ceva ce este 
în sine totul în toate. În faţa autorităţii ei nu există nimic 
exterior care să fie autoritate ; orice autoritate poate fi valabilă 
numai prin gîndire. Astfel gîndirea este în sine însăşi determinată, 
concretă. În al doilea rînd, această gîndire concretă în sine a fost 
concepută ca ceva subiectiv ; şi această latură a subiectivităţii 
este forma care predomină în mod deosebit în concepţia lui 
Jacobi. Că există Dumnezeu. nu este adevărat în sine 
şi pentru sine; pentru cunoaştere este nevoie de ființa-în-sine- 
şi-pentru-sine a lui, de existenţa lui obiectivă ; dar el nu poate fi 
cunoscut. Este un fapt al conştiinţei mele că el există în chip 
independent în afara conștiinței mele ; dar acest fapt el însuşi 
este afirmat de conştiinţa mea ; prin urmare, latura subiectivă 
este la Jacobi moment principal. "Faptul că gîndirea este concretă 
Jacobi l-a lăsat mai curînd la o parte. Întrucît gîndirea este 
subiectivă, i se contestă capacitatea dea cunoaşte ceea-ce-e ste 
în-sine-şi-pentru-sine. 

Ceea, ce e adevărat în filozofia kantiană este faptul că 
gîndirea este concepută ca fiind concretă în sine, ca autodetermi- 
nîndu-se ; în felul acesta este recunoscută libertatea. Rousseau 
deja situase absolutul în libertate; Kant a stabilit acelaşi 
principiu, dar mai mult pe latura, lui teoretică; Franța concepe 


acest principiu din punctul de vedere al voinței. Francezii spun :. 


ü d la tête près du bonnet; ei au simțul realităţii, al acţiunii, 


* Kritik der praktischen “Vernunft (cd. a 4-a, Riga, 1797), pp. 226—227. 

al executării pînă la capăt; la ei reprezentarea trece în mod 
nemijlocit în acţiune. Astfel, oamenii s-au întors practic spre 
realitate. Cu toate că libertatea este în sine foarte concretă, totuşi 
ea a fost aplicată la realitate în forma ei nedezvoltată, abstractă ; 
dar a impune realităţii abstracții înseamnă a distruge realitatea. 
Pus în mîna poporului, fanatismul libertăţii a devenit îngrozitor. 
În Germania acelaşi principiu a captat pentru sine interesul 
conştiinţei, însă el a fost elaborat în mod teoretic. Noi avem 
tot felul de rumori în cap şi pe cap; şi în plus, capul german 
preferă să-şi lase tichiade dormit liniştită pe cap şi să opereze în 
interiorul ei. Ultimul rezultat al filozofiei kantiene este ilumi- 
nismul ; gîndirea nu este o gîndire care raționează accidental, 
ci e concretă. 


Immanuel Kant s-a născut în 1724 la Königsberg ; 
a studiat aci, la început teologie. În anul 1755 şi-a inaugurat 
prelegerile sale academice ; în 1770 deveni profesor de logică. 
A murit la Königsberg, la 12 februarie 1804, în etate de aproape 
80 de ani". Kant n-a ieşit niciodată din Königsberg. 


Aşadar, în timp ce aici gîndirea ca gîndire a fost numai 
identicul-cu-sine pozitiv, şi se înţelegea astfel pe sine, am văzut 
în Franţa gîndirea care se mişcă negativ, conceptul absolut 
în puterea sa, care a trecut şi în iluminism în Germania cu sensul 
că orice lucru, orice existenţă, orice acţiune şi întrelăsare trebuie 
să fie ceva util, adică trebuia să fie suprimat tocmai însinele 
acestora, păstrindu-se numai modul lor de-a-fi-pentru-altceva ; 
iar acel ceva pentru care trebuia să existe toate este omul, con- 
ştiinţa de sine, dar luată ca toți oamenii în genere. Conştiința 
despre ac astă acţiune, ca mod abstract, este filozofia kantiană. 
Conceptul care se gîndeşte pe sine, conceptul absolut care merge 
în sine este ceea ce vedem apărind acum în Germania, conceptul 
potrivit căruia toată esențialitatea aparține conştiinţei de sine, 
idealismul care revendică conştiinţei de sine toate momentele 
însinelui, dar care el însuşi mai rămîne inițial împovărat cu 
o opoziţie, distingînd totuşi pe acest în-sine. Adică filozofia 
kantiană reintroduce esenţialitatea în conştiinţa de sine, dar 
nu poate procura acestei esențe a conştiinţei de sine sau acestei 
pure conştiinţe de sine nici o realitate, nu poate arăta în însăşi 
această conştiinţă de sine ființa; ea înțelege gîndirea simplă 


"ca pe ceva ce are diferența în ea însăşi, nu înțelege însă că toată 


* 'Tennemann, op cit., $ 380, pp. 465—466. 

realitatea constă tocmai în aceste diferențe; nu ştie să pună 
stăpînire pe singularitatea conştiinţei de sine ; filozofia. kantiană 
descrie foarte bine rațiunea, însă face acest lucru în chip necu- 
getat, empiric, mod care își suprimă el însuşi adevărul. 

Teoretic, filozofia kantiană este iluminismul făcut metodic, 
anume în sensul că nu poate fi cunoscut nicidecum adevărul, 
ci numai fenomenul. Ea introduce cunoaşterea înăuntrul con- 
ştiinţei şial conștiinței de sine, însă o fixează pe poziția aceasta, ca 
pe o cunoaştere subiectivă şi finită. Şi dacă filozofia kantiană 
atinge deja conceptul şi ideea infinită, dacă ea enunţă deter- 
minaţiile formale ale conceptului ajungînd la exigenţa concretă 
a lor, ea le respinge din nou pe acestea întrucît ele ar pretinde 
că exprimă adevărul, le transformă în ceva pur subiectiv, fiindcă 
ea a acceptat odată cunoaşterea finită ca pe o poziţie fixă şi 
ultimă. Această filozofie a pus capăt metafizicii intelectului ca 
dogmatism obiectiv, de fapt însă ea numai a tradus acest 
dogmatism obiectiv într-un dogmatism subiectiv, adică într-o 
conştiinţă în care subzistă aceleaşi determinații finite ale 
intelectului, abandonînd problema adevărului în sine şi 
pentru sine. 

Noi vrem să urmăm mersul lui Kant. Filozofia kan- 
tiană are legătură nemijlocită cu ceea ce am relatat mai sus 
despre Hume”. Sensul general al filozofiei lui Kant este că sss 
determinaţii ca acelea de universalitate și necesitate nu se află 
în percepţie, aşa cum a arătat Hume; aşadar ele au un alt 
izvor decît perceperea, şi acest izvor este subiectul, eul în 
conștiința de sine”*. 

Aceasta este propoziția principală a filozofiei kantiene. 
Această filozofie mai e numită şi filozofie critică, întrucît 
scopul ei este în primul rînd, „spune Kant, acela de a fi o critică 
a facultăţii de cunoaştere” "*. Înainte de cunoaştere trebuie 
examinată facultatea de cunoaștere****. Acest lucru este plauzibil 
pentru simțul comun, e o adevărată descoperire pentru simţul 
comun. Cunoașterea este reprezentată ca un instrument,ca un 
procedeu prin care vrem să punem stăpînire pe adevăr. Deci, 
înainte de a putea să prindem însuşi adevărul, trebuie 
mai întîi să cunoaştem natura, felul instrumentului său. Acesta 
este activ ; trebuie să vedem dacă este capabil să presteze ceea 


* Vezi mai sus, pp. 495 şi urm. 

** Kritik der reinen Vernunft (ed. a 6-a, Leipzig, 1818), pp. 3—5. 
*** Ibidem, prefaţă, pp. XVII—XIX. 
**** Ibidem, pp. 5—8. 

ce i se cere, adică să prindă obiectul ; trebuie să ştim ce modifi-: 
cări suferă obiectul pentru a nu confunda aceste modificări 
cu înseși determinaţiile obiectului *. — Este ca şi cum am putea 
năvăli asupra adevărului cu sulițe şi cu prăjini. Înainte de adevăr, 
cunoaşterea nu cunoaște nimic adevărat; ea pățește -atunci 
ca evreii : spiritul trece prin ea. A examina facultatea de cunoaş- 
tere înseamnă : a o cunoaşte. Prin urmare se cere lucrul următor : 
trebuie să cunoaștem facultatea de cunoaştere înainte de a 
cunoaște ; este ca şi cînd am vrea să înotăm, înainte de a 
intra în apă. Examinarea facultăţii de cuoaștere este ea însăși 
cunoaştere şi nu poate ajunge la ceea ce vrea să ajungă, deoarece 
ea însăşi este acest lucru: să nu ajungă la sine, fiindcă este 
la sine. 

Supunînd cunoaşterea în felul acesta examenului, Kant a 
făcut un mare şi important pas. Această critică a cunoaşterii 
priveşte aşadar cunoaşterea empirică a lui Loke, cunoaştere 
care pretinde că se întemeiază pe experienţă, şi se mai referă 
la felul mai curînd metafizic al filozofării wolfiene şi germane 
în general, care luase obiceiul de a proceda mai mult empiric, 
procedeu pe care l-am descris mai sus. — În filozofia practică 
domina atunci așa-numitul eudemonism, morala era întemeiată 
pe instincte ; conceptul de «om» şi felul în care acesta trebuia să 
realizeze acest concept erau concepute ca fericire pe care o produce: 
satisfacerea instinctelor noastre. Kant a arătat în chip just că 
aceasta este heteronomie și nu autonomie a- rațiunii, este deter- 
minare prin natură, deci determinare lipsită de libertate. Dar 
principiul kantian al raţiunii fiind, se înțelege, formal, iar teo- 
reticienii moralei neputînd înainta plecînd de la rațiune și 
morală trebuind totuşi să primească un conţinut, Fries şi alţii 
au redevenit dascăli ai eudemonismului, însă, evident, pro- 
testează cînd sînt numiţi astfel. Pe de o parte vedem că erau 
invocate : simţul comun, experienţa, fapte ale conștiinței ; pe 
de altă parte însă, mai exista şi filozofare wolfiană la modă, 
ca, de exemplu, la Mendelssohn. Această metafizicizare se con- 
sidera pe sine distinctă de maniera pur empirică ; dar principala 
ei activitate a constat în faptul că ea a pus la baza determi- 
naţiilor de gîndire — de exemplu la baza determinaţiilor : posi- 
bilitate, realitate Dumnezeu ete. — determinaţii de-ale inte- 
lectului și a raționat recurgînd la acestea. Filozofia kantiană este 
îndreptată împotriva acestor două [direcţii]. (Critica lui Hume 


* Kritik d. reinen Vernunft, p. 1. 

se îndreaptă contra universalităţii şi necesităţii acestor deter- 
minaţii, a lui Jacobi împotriva finităţii lor, a lui Kant contra 
obiectivităţii lor, deşi ele sînt obiective în sensul universal- 
valabilului și necesarului.) Principiul fundamental al filozofiei 
kantiene este cel simplu, menţionat mai sus. Studierea este 
îngreunată de prolixitatea ei și de terminologia aparte în care 
este prezentată. Cu toate acestea, prolixitatea are şi un avantaj ; 
prin faptul că același lucru este repetat adesea, cititorul reţine 
propoziţiile principale şi nu le poate pierde uşor din vedere. — 
Vreau să relatez pe scurt principalele momente ale acestei 
filozofii. 

Primul lucru și cel mai general este acesta : Kant a plecat 
de la Hume. Hume arată, împotriva lui Locke, că necesitatea 
şi universalitatea nu pot fi descoperite în percepţie; Locke 
spunea că spiritul este tabula rasa și că noi obţinem amintitele 
determinaţii prin experienţă. Kant admite îndată şi din capul 
locului că în percepţie nu există nici o necesitate”şi nici o univer- 
salitate, anume în înseşi lucrurile exterioare, dar că în acelaşi 
timp există totuşi necesitate şi universalitate în exemplele ma- 
tematicii şi ale ştiinţelor naturii *. Problema este deci : unde pot 
fi acestea găsite ? Kant recunoaşte ca pe un fapt împrejurarea 
că noi pretindem generalitatea şi necesitatea ca pe ceva ce con- 
stituie ceea ce este obiectiv. -Insă el spune apoi, împotriva lui 
Hume : dat fiind faptul că necesitatea şi universalitatea nu se 
află în lucrurile exterioare, ele trebuie să fie a priori, adică să 
se afle în rațiunea însăși, în rațiune ca rațiune conştientă de 
sine ; ele aparţin gîndirii. Pe de altă parte, Kant se opune 
metafizicii lui Wolf, despoaie determinaţiile acesteia de semni- 
ficaţia lor obiectivă, arătînd că ele trebuie să fie atribuite numai 
gîndirii subiective. — În același timp s-a declarat şi Jacobi îm- 
potriva acestei metafizici. Însă cum el a plecat cu deosebire de 
la francezi şi de la germani, punctul lui de vedere a fost altul, 
anume că gîndirea noastră finită nu poate conţine decît deter- 
minaţii finite, şi deci ea nu poate considera pe Dumnezeu, spi- 
ritul, decît potrivit uhor raporturi finite. i 
„„ Aceste determinări ale gîndirii sînt propriu-zis de aşa na- 
tură, încît sînt determinări de-ale-universalităţii, de-ale unităţii 
în, general. Unitatea înseamnă îmbinare a unor determinări 
diferite, și Kant numeşte deci gîndirea sintetizare, îmbinare. 
Însă gîndirea conţine deja în ea însăși, în determinările ei, 


* Kritik d. reinen Vernunft, pp. 4, 11, 13. 

astfel de îmbinări, ea este unire, îmbinare de diferenţe. Diferen- 
țele sînt material, dat de experiențe; şi pentru a lega laolaltă, 
acest material, trebuie să existe deja în determinările subiec- 
tive aptitudinea de a le putea lega, ca în cazul relaţiei cauză- 
efect (cauzalităţii) etc. Aceasta este pentru sine însăşi o îmbi- 
nare, e legătură * 

Kant pune problema filozofiei şi astfel: „Cum sînt 
posibile judecăţile sintetice a prisri?”** Jude- 
cata înseamnă legare de determinaţii de gîndire, ca subiect şi 
predicat; a sintetiza înseamnă a lega. Judecăţile sintetice 
a priori nu sînt decît legătură prin sine însuși a ceea ce este 
opus sau concept absolut, adică relaţii ale unor determinări 
diferite, legături, îmbinări care nu sînt date de experienţă, 
cum sînt cauză şi efect etc. ; sînt determinări de-ale gîndirii. 
Deja Hume a arătat că acestea nu se află în experienţă. Aici, 
ceea ce- leagă sînt spaţiul și timpul. Legăturile despre care e 
vorba sînt deci a priori, adică ele sînt în conștiința de sine. 
Aceasta este latura cea mare a acestei filozofii. Kant demonstrea- 
ză că gîndirea este în sine concretă, că ea posedă judecăţi 
sintetice a priori, judecăţi care nu sînt scoase din percepţie. 
Ideea cuprinsă în această concepţie este mare ; dar realizarea 
însăşi rămîne înăuntrul unor vederi cu totul obişnuite, brute, 
empirice, şi ea nu poate pretinde nicidecum că are caracter 
ştiinţific. Pe de altă parte iarăși, tuturor acestora li se conferă 
un sens-cu totul comun. Lipsește abstracţia filozofică în ex- 
punere, se face uz de limbajul cel mai comun. Nemaivorbind 

559 de terminologia barbară, Kant rămînînd prizonier al manierei 
empirice şi al modului psihologic de a vedea. 


De aceea Kant îşi numește filozofia filozofie trans- 
cendentală (acești termeni sînt barbari), adică sistemal 
principiilor raţiunii pure, adică al principiilor care arată că 
universalul şi “necesarul sînt în intelectul conștient de sine, 
fără să se ocupe cu obiecte ” ” * şi fără să cerceteze ce este univer- 
salitatea şi necesitatea ; acestea ar fi transcendente. 
«Transcendent» trebuie deosebit de «transcendental». Mate- 
matica transcendentă este aceea în care se face îndeosebi uz 
de determinaţia infinitului. În această sferă a matematicii se 
spune, de exemplu, cercul constă din infinit de multe linii 


* Kritik d. reinen Vernunft, pp. 8—9, 75—77. l 
** Ibidem, p. 15. 
*** Ibidem, p. 19. 

drepte ; periferia este reprezentată aici ca dreaptă, și întrucît 
astfel curbul este reprezentat drept, acest lucru depăşeşte de- 
terminația geometrică şi este transcendent. — Filozofia trans- 
cendentală Kant o determină astfel ca nefiind o filozofie care 
iese din sfera sa cu categoriile sale, ci acea filozofie care arată 
izvoarele a ceea ce poate deveni transcendent. Acest termen se 
referă numai la izvoarele unor astfel de determinări, și acestea 
sînt conştiinţa. Gîndirea ar fi transcendentă dacă determi- 
naţiile de : universalitate, cauză și efect ar fi atribuite obiec- 
tului; [atunci] am transcende din subiectiv în altceva. Noi 
nu avem dreptul să facem aşa ceva, judecînd după rezultat, 
dar nu avem acest drept nici la început, deoarece noi exami- 
năm gîndirea numai înăuntrul [frontierelor] ei. Prin urmare, 
noi nu voim să considerăm determinaţiile [despre care e vorba] 
în sensul lor obiectiv, ci întrucît gîndirea este izvorul unor astfel 
de relaţii sintetice ; transcendentalul constă în faptul de a 
arăta existența unor astfel de determinații în gîndirea subiec- 
tivă. Necesarul și universalul primeşte aici semnificaţia de. a 
rezida în facultatea de cunoaștere a omului. — Dar de această 
facultate de cunoaștere a omului Kant deosebește ființa-în-sine, 
lucrul-în-sine. Încît amintita universalitate și necesitate este 
în același timp totuși numai o condiţie subiectivă a cunoaș- 
terii, astfel că rațiunea cu a ei universalitate şi necesitate to- 
tuși nu ajunge să cunoască adevărul“, deoarece ca subiectivi- 
tate ea are nevoie pentru cunoaștere de intuiţie şi experienţă, 
de un material dat în chip empiric. Acestea sînt părțile compo- 
nente ale ei, cum se exprimă Kant : o parte ea o posedă în ea 
însăşi, cealaltă parte este însă ceea ce e dat empiric**. Cînd 
rațiunea vrea să fie pentru sine, cînd vrea să scoată adevărul 
din ea însăși, ea devine transcendentă, depășește experiența, 
deoarece îi lipseşte cealaltă parte componentă, și atunci ea 
creează simple himere. Așadar, în cunoaştere rațiunea nu este 
constitutivă, ci numai regulativă; ea este unitate şi regulă 
pentru diversul sensibil. Dar această unitate pentru sine este 
necondiționatul, care, planînd pe deasupra experienței, alunecă 
în contradicții. Rațiunea este constitutivă numai în sfera 
practicului. Critica raţiunii nu este cunoaştere a obiectelor, 
ci a cunoașterii, a principiilor ei, cunoaşterea limitelor 
şi întinderii ei, pentru ca ea să nu depăşească experi- 


^ Kritik d. reinen Vernunft, pp. 255—256. 
** Ibidem, p. 107. 

enţa *. — Acesta este conținutul considerat în linii generale, 
conţinut pe care vrem să-l examinăm acum mai de aproape 
în diferitele lui părți. 

Mai precis, Kant parcurge calea următoare : 1) consideră 
rațiunea teoretică, cunoaşterea care se referă la obiecte ex- 
terioare ; 2) consideră voința, ca autorealizare ; 3) puterea de 
judecată, ceea ce constituie considerarea propriu-zisă a uni- 
tăţii universalului cu singularul. Cît de departe merge el în 
acest punct vom vedea de asemenea. Însă lucrul principal este 
critica facultăţii de cunoaștere: 


1. Rațiunea teoretică. Kant procedează deci psiho- 
logic, aceasta înseamnă istoric ; el parcurge principalele moduri 
ale conştiinţei teoretice. Primul mod este intuiţia, sensibilul ; 
al doilea intelectul ; al treilea rațiunea. Acestea el le enumeră, 
le receptează în chip cu totul empiric, fără să le dezvolte din 
concept. 

a. Sensibilitatea. Începutul acestui aprioric, acestui 
transcendental, îl fac aprioricul sensibilităţii formele sensibilităţii. 
Experienţa ne arată că avem o sensibilitate, o facultate de a 
fi afectaţi de reprezentări ca fiind exterioare. În intuiţie se 
află tot felul de conținuturi. Kant distinge mai întîi senzațiile 
ca senzaţii exterioare, cum sînt: roșu, culoare, dur şi simţiri 
interne : onestitate, miînie, iubire, frică, plăcut, religios etc. 
Un astfel de conţinut formează una din părţile constitutive 
[amintite mai sus], el aparţine simţirii ; acestea sînt toate ceva 
subiectiv, şi numai subiectiv. În acest sensibil există însă și 
un ce sensibil general; acest altceva într-un astfel de ma- 
terial sînt determinaţiile de spaţiu şi tim p, acestea sînt 
ceea ce este gol. În afara noastră este spaţiul; pentru sine, 
acesta este neumplut ; ceea ce-l umple este amintitul mate- 
rial : culoare, ceea ce e moale etc. Timpul este şi e gol; 
ceea ce-l determină este același material sau altul, cu deo- 
sebire sentimente interioare. Spaţiul şi timpul sînt intuiţii 
pure, adică intuiții abstracte, — simţire și intuire în așa fel 
că transferăm senzaţia în afara noastră, fie în timp, curgînd, 
fie în spaţiu ca izolată şi juxtapusă. Conţinutul este juxtapus 
sau se succede ; dacă izolăm pe «lîngă» şi pe «după», avem 
spaţiu şi timp. Această intuire pură sînt formele intuiției. Acum, 
evident, toate se numesc intuiţie, gîndire, conştiinţă; Dum- 


* Kritik d. reinen Vernunft, pp. 497—498 ; Kritik d. praktischen Vernunft, 
p. 254; Kritik der Urtheilskraft (cd. a'3-a, Berlin, 1799), prefață, p. V. 

nezeu, care totuși aparţine numai gîndului, se numește intuiţie, 
așa-numită conştiinţă nemijlocită. Așadar spațiul şi timpul sînt 
generalul sensibilului însuși : după Kant, formele apriorice ale 
sensibilităţii ; ele nici nu aparţin senzaţiei câ atare, întrucît 
aceasta este determinată în chip nemijlocit. Am cutare ori 
cutare senzaţie, ea este totdeauna o senzaţie singulară ; univer- 
salul, spațiul şi timpul aparțin sensibilităţii a priori. — Această 
analiză Kant o numeşte estetică transcendentală. 
Acum se numeşte estetică cunoașterea frumosului. La Kant ea 
este învățătura despre intuiţia a ceea ce este universalul în 
intuiție, adică despre intuiţia a ceea ce rezidă în subiect ca 
atare, a ceea ce-i revine acestuia, adică spaţiu și timp. Duri- 
tatea este senzația mea ; intuiţia este faptul că eu simt ceva 
dur şi transfer durul în spaţiu. Avem aici această împărțire în su- 
biectivitate și obiectivitate. În spaţiu, conţinutul este exte- 
rioritate reciprocă și e în afara mea ; activitatea, acţiunea sen- 
sibilității apriorice este aceea de a proiecta în afară conţinutul. 
Acesta este spaţiul; sau timpul, îndată ce ceva este trecător”. 

,„1) Spaţiul nu este un concept empiric care ar fi fost 
scos din experienţe exterioare”. (Că spațiul şi timpul nu sînt 
concepte empirice, iată formele barbare în care Kant vorbește 
permanent ! — conceptul nu este nimic empiric.) ,,Căci pentru 
a-mi raporta senzațiile la ceva ce e în afara mea, presupun 
spaţiul. Pentru ca ceva ce este exterior să fie reprezentat în 
locuri sau timpuri deosebite, trebuie ca reprezentarea spaţiului 
şi a timpului să fie premergătoare; adică ea nu poate fi îm- 
prumutată din experi:nţa exterioară, ci experienţa exterioară, 
ea însăşi este posibilă numai prin această reprezentare pre- 
supusă”. Adică timpul şi spaţiul sînt universalul experienței 
s nzoriale ; timpul şi spaţiul sînt intuiţii, dar ele sînt a priori. 
Ceea ce le umple este de altfel ceva subiectiv, âparține simţirii. 
Ceea ce se înfățișează ca obiectiv, spaţiul şi timpul, nu este 
nicidecum ceva empiric, ci conștiința posedă în prealabil spa- 
tiul şi timpul în ea însăşi; numai acestea fac cu putință ca 
particularul, ceea ce le umple, să fie situat în ele. ,,2) Spaţiul 
este o reprezentare necesară ce stă la baza tuturor intuițiilor 
exterioare. Spaţiul şi timpul sînt reprezentări a priori, deoarece 
nu ne putem reprezenta lucrurile fără spaţiu și timp ; ele stau 
în mod necesar la baza fenomenelor externe. Ca a.priori 


* Kritik d. reinen Vernunft, pp. 25—27. 

ele sînt universale şi necesare; adică aşa le găsim noi. 
Dar de aici nu urmează că ele trebuie să existe în prealabil 
şi să stea ca reprezentări la bază. La bază ele se găsesc, fără 
îndoială, dar tot ca un universal exterior. Lucrul este repre- 
zentat astfel : există în exterior lucruri în sine, dar fără timp 
şi spaţiu ; apoi vine conştiinţa care posedă în prealabil în ea 
timp și spaţiu ca posibilitate a experienței, întocmai cum pentru 
a mînca avem gură și dinți etc. ca condiţii ale acțiunii de a 
mînca. Lucrurile care sînt mîncate nu au gura şi dinţii, şi după 
cum mâîncarea forţează lucrurile, tot astfel face asupra lor spa- 
tiul și timpul; după cum acţiunea de a mînca așază lucrurile 
între dinți şi în gură, aşa sînt ele aşezate în spațiu şi în timp. — 
3) Spaţiul şi timpul nu sînt concepte universale” (abstracte) 
„de raporturi ale lucrurilor, ci sînt intuiții. Deoarece spaţiul 
nu ni-l putem reprezenta decît ca unitar, spaţiul nu are părţi 
constitutive”. Conceptul abstract (reprezentarea generală) însă, 
de exemplu copacul, este în realitatea lui o mulțime de copaci 
singulari, izolați. Dar spațiile nu sînt astfel de spaţii particulare, 
ele nici nu sînt părţi, ci spaţiul rămîne o unică continuitate. 
Prin urmare spaţiul este o unitate sau continuitate nemijlocită, 
simplă. Spaţiul şi timpul sînt ceva abstract. Intuiţia, percepția 
are totdeauna înaintea ei numai ceva singular ; spațiul, timpul 
însă sînt totdeauna numai unul, de aceea sînt ele a priori. Dar 
tot așa există şi numai un singur albastru. Spaţiul şi timpul nu 
sînt determinaţii de-ale gîndirii, — mai cu seamă cînd repre- 
zentîndu-ţi-le nu ai nici un gînd. Spaţiul şi timpul nu sînt 
nicidecum ceva singular, ci sînt ceva general, abstract; — 
aceasta este natura spaţiului și a timpului: dar ele sînt con- 
cepte îndată ce ne-am format un concept despre ele”. 4)Spaţiul 
este o cantitate infinită, nu este concept care, fără îndoială, 
conţine sub el, dar nu în el,o cantitate infinită de reprezentări. 
Spaţiul este deci o intuiţie”. 

Discuţia transcendentală ne mai arată că 
această reprezentare a spațiului şi a timpului conţine în ea 
propoziţii sintetice a priori, de care este asociată conştiinţa. 
necesităţii lor. Astfel de propoziţii sintetice sînt, de exemplu: 
aceea că spaţiul are trei dimensiuni” *, sau definiția liniei drepte, 
conform căreia linia dreaptă este cea mai scurtă distanță între 
două puncte, și tot astfel: 5 + 7 = 12***. (Această din urmă 


* Kritik d. reinen Vernunft, pp. 29—30, 34—36. 
** Ibidem, pp. 30—31, 41. 
*** Ibidem, pp. 13, 12, 150. 

propoziţie este foarte analitică, şi tot așa şi a doua.) În primul 
rînd aceasta nu este din experiență, — mai exact : ea nu este 
o percepţie singulară, întîmplătoare ; acest lucru este just, o 
propoziţie sintetică e universală şi necesară. În al doilea rînd, 
ea provine din intuiție, o avem în intuiţie, nu prin intelect 
sau prin concept. Însă Kant nu unește laolaltă aceste două 
poziţii. Lucrul este absolut cert nemijlocit în intuiţie. — Noi 
avem tot felulde senzaţii care ,,formează materialul propriu-zis, 
senzaţii cu care noi „ocupăm sufletul nostru“ în mod exterior 
şi interior, iar sufletul ,,posedă o condiție formală” în el însuşi 
„a felului în care noi aşezăm aceste senzaţii în sufleti, acesta 
este spaţiul şi timpul‘. Cum ajunge sufletul să aibă tocmai 
aceste forme, în ce constă natura timpului şi a spațiului, iată 
întrebări pe care lui Kant nici măcar nu-i trece prin minte 
să şi le pună ! Ce sînt spaţiul şi timpul în ele însele ? este totuna 
cu : ce este conceptul lor? Ci întrebarea este : sînt ele lucruri 
în exterior, ori sînt ceva în suflet? 

b. A doua facultate — prima este sensibilitatea în genere — s565 
este intelectul. Acesta este ceva cu totul diferit de sen- 
sibilitate. Kant enumeră aceste facultăţi întocmai cum sînt 
ele înşirate în psihologia empirică; arătarea necesităţii unei 
astfel de dezvoltări lipseşte. Sensibilitatea este receptivitate. 
Intelectul îl numeşte Kant spontaneitate a gîndirii; această 
expresie provine din filozofia lui Leibniz. Intelectul este gîndire 
activă, este eul însuși; intelectul „este facultatea de a gîndi 
obiectul intuiţiei sensibile”. Dar intelectul are numai gînduri 
fără de conţinut : ,,Gîndurile fără conţinut sînt goale, intuițiile 
fără concepte sînt oarbe”. Prin urmare intelectul își primeşte 
material de la sensibilitate, atît material empiric, cît şi cel 
apriorice, timpul şi spaţiul; intelectul gîndeşte acest material, 
însă gîndurile lui sînt cu totul altceva decît acest material. 
Sau intelectul este o facultate aparte, şi numai cînd au cola- 
borat ambele, cînd adică sensibilitatea a furnizat materialul 
şi intelectul şi-a îmbinat cu acesta gîndurile sale, ia naştere 
cunoașterea” *. 

Logica, ca logică transcendentală, stabileşte 
şi ea conceptele pe care intelectul le posedă a priori în el însuși 
şi „prin care acesta gîndeşte obiectele complet a priori” ***. 
Intelectul are gînduri, dar ca intelect are gînduri mărginite, 


* Kritik d. reinen Vernunft, p. 49. 
** Ibidem, pp. 54—55, 
*** Ibidem, p. 59. 

gînduri de-ale finitului. Gîndurile posedă forma prin care aduc 
la unitate diversul. Această unitate sînt eu, apercepţia 
conştiinţei de sine. Eul trebuie „să însoțească”; aceasta este o 
expunere barbară. Conştiinţa de sine sînt eu, eul absolut gol, 
abstract, şi apoi aperceperea; aceasta este determinarea în 
genere. A percepe înseamnă mai mult a simţi, a-şi reprezenta ; 
a apercepe este mai mult activitatea prin care ceva este situat 
în corştiinţa m a. Eu sînt cesca c e cu totul general, cu totul 
lipsit de determinaţii, abstract ; întrucît aşez un conţinut empiric 
în eu, îl apercep, acest conţinut trebuie să intre în acest ce simplu 
[care este eul]. Ca să poată intra în acest unu, în acest simplu, 
conținutul însuși trebuie să fie simplificat, trebuie să fie pătruns 
de. simplitate. Un conţinut în conştiinţă devine astfel unul, 
devine conținutul meu ; eu sînt eu, acest unu, astfel conținutul 
este transpus în această unitate, astfel devine el unul. Şi această 
unitate a diversului este produsă de spontaneitatea mea ; aceasta 
este gîndirea în general, sintetizare a diversului. Aceasta este o 
conştiinţă mare, o cunoștință importantă. Totuşi, faptul că eu 
sînt unul, că gîndind sînt activ creînd unitate, nu este arătat 
la Kant în chip prea precis. Aceea ce produce gîndirea este 
unitate ; astfel ea se produce pe sine însăși, fiindcă ea este 
unitatea. (Unitatea poate fi numită şi relaţie; întrucît este 
presupus un ce divers şi acesta rămîne pe una din laturile lui 
divers, înseamnă că e raportat [la ceva]. Aceasta este aper- 
cepţia transcendentală; aperceperea pură a con- 
ştiinţei de sine este funcțiunea sintetizatoare. Cel ce cuprinde 
laolaltă este eul; ceea ce eu ating trebuie să-l constring [să 
intre] în formele acestea ale unităţii *. 

Există însă moduri diferite ale acestei simplități. Relaţiile 
se determină pe sine mai de aproape, iar felurile determinate 
ale acestei sintetizări sînt categoriile, determinaţii uni- 
versale ale gîndirii. După Kant, există douăsprezece categorii 
fundamentale, care se împart în patru clase; este demn de 
remarcat şi e un merit faptul că fiecare clasă constituie, la rîndul 
ei, o trinitate. Triplicitatea, această veche formă a pitagoricie- 
nilor, neoplatonicienilor şi a religiei creștine, reapare aici, deşi 
în chip cu totul exterior. 1) Primul fel de categorii sînt acelea 
ale cantităţii: unitate, multiplicitate și 
totalitate. Multiplicitatea este negarea unului, diferența 
ser este multiplicitatea, iar a treia, unirea primelor două categorii, 

multiplicitatea ca încheiată, este totalitatea. Totalitatea este 
multiplicitatea afirmată ca unitate: «mulți» este ceva nede- 
terminat ; cuprinși laolaltă ca unitate sînt totalitate ; totalitatea, 
este multiplicitate cuprinsă laolaltă. 2) Al doilea fel de categorii 
sînt categoriile calităţii: realitate, negaţie, li- 
mitaţie. Limita este și ea ceva real, pozitiv, dar e şi negaţie 
etc. 3). A treia specie de categorii sînt categoriile relaţiei, 
ale raportului : raport de substanţialitate, substanţă și 
accidente; raport de cauzalitate, raport de cauză și 
efect; şi în al treilea rînd, acţiune reciprocă. 
4) Al patrulea fel de categorii sînt acelea ale modalităţii, 
ale raportării a ceea ce e obiectiv la gîndirea noastră : po sib i- 
litate, existenţă, realitate şi necesitate. Posi- 
bilitatea ar fi trebuit să urmeze în al doilea rînd, însă, după 
gîndirea abstractă, prima este reprezentarea goală. Este semn 
al unui mare instinct al conceptului faptul că el (Kant) spune: 
prima categorie este pozitivă ; a doua este negativul primei, a 
treia este sinteza prime'or două. Forma triplicităţii, care aici 
e numai schemă, ascunde în ea forma absolută, conceptul. 
Kant nu deduce aceste categorii, le găsește necomplete, spune 
însă că celelalte sînt deduse din ele”. 

Kant ajunge în chipul următor la aceste feluri ale unităţii, 
el le ia din logica obişnuită. În logica generală, spune el, sînt 
prezentate diferite feluri de judecăţi, judecata este re- 
prezentată ca specie a relaţiei ; prin ea se manifestă diferitele 
specii ale simplităţii, ale gîndirii. Anume : judecăţi univer- 
sale, particulare şi singulare ; judecăţi afir- 
mative negative și infinite; judecăţi cate- 
gorice, ipotetice şi disjunctive; asertorice, 
problematice şi apodictice. Observăm că există 
astfel de specii de judecăţi, de funcțiuni ale gîndirii și 
totodată diferite moduri de raportare, în general că gîn- 
direa simplă posedă în ea diferențe; observăm că eul 
determină, face distincţii. Din această constatare ia Kant 
categoriile; Kant scoate categoriile din aceste judecăţi; 
întrucât sînt scoase în lumină aceste moduri particulare de 
raportare, ele sînt categorii. Kant le ia în mod empiric, și nu 
le recunoaşte necesitatea. El nu se gîndeşte să afirme unitatea; 
şi să dezvolte din unitate diferențele. Nu se gîndeşte de loc 
să deducă aceste specii, cum nu se gîndeşte să deducă nici 


* Kritik d. reinen Vernunft, pp. 75—76, 78—82. 

spaţiul și timpul, ci le ia din experienţă, așa cum sînt ele înfă- 
țişate în logică. Categoriile sînt forme ale intelectului sau moduri 
ale relaţiei diversului *. 


Natura transcendentală a acestor categorii este acum faptul 
că eul este unitatea care leagă laolaltă reprezentările, materialul 
empiric. Această unitate a conștiinței de sine este unitatea 
transcendentală, în care rezidă apercepţia ; iar felul particular 
în care este legat laolaltă acest material în conştiinţa de sine 
este categoria singulară, ca de exemplu, cauză și efect, sau ca 
unitate în general etc. **. Mai departe Kant spune: această 
unitate nu o găsim în percepţie, aşa cum afirma Locke, iar 
Hume nega ***. Aşadar, în felul acesta intelectul gînditor este 
deci izvorul categoriilor, izvorul determinaţiilor cu totul ge- 
nerale ale gîndirii. Pentru sine, acestea sînt goale, neumplute 
şi aparţin gîndirii ; ca să fie umplute ele au nevoie de un mate- 
rial. Ele au un conţinut numai prin materialul dat şi divers 
al intuiţiilor ; ele sînt relaţia, puterea în unitate a materialului 
divers şi au semnificație numai datorită îmbinării lor cu acest 
material. Materialul care le umple ne vine din: sensibilitate, 
percepţie, intuiţie, sentiment etc. Acest conţinut, ca divers, 
este legat laolaltă de intelect în felul său, este sintetizat prin 
apercepţia transcendentală a eului; aceasta este cunoaştere, 
experienţă. O astfel de legare laolaltă de materiale ale 
percepţiei, intuiţiei şi categoriilor este sarcina experienţei. 
Percepția încă nu este experienţă. Experienţa este aducere 
sub categorii a ceea ce e perceput, simţit; categoriile sînt 
goale, abstracte, relativ goale. Prin urmare experiența în 
general sau cunoașterea este o sinteză a diversului ; eul apercep- 
tiv este funcțiunea sintetizatoare ****. Se pune întrebarea ce 
anume este superior : sensibilitatea înfăptuită sau conceptul. 
În experienţă percepem ; există aici material care aparţine 
simţirii, intuiţiei. Însă acest material nu este receptat potrivit 
naturii sale singulare, nemijlocite, ci el este legat laolaltă prin 
categorii, prin cauză şi efect, prin legile naturii, prin determi- 
naţii generale, prin genuri: toate acestea nu sînt percepții 
nemijlocite. Nu percepem nemijlocit legile cerului, ci percepem 
numai schimbarea locului stelelor ; însă ceea ce am perceput 

astfel, reținut şi subordonat sub: ceea ce e general, este expe- 
riență. Aşadar în experiență este determinația generală de 
gîndire ; ceea ce este experienţă trebuie să fie general valabil 
pentru toate timpurile. 

Trecerea categoriei la empiric este însă făcută în modul 
următor : „Conceptele pure ale intelectului sînt de natură 
cu totul diferită de intuiţiile empirice (şi în general senzoriale)”. 
Trebuie deci arătată „posibilitatea felului în care pot fi aplicate 
conceptele pure ale intelectului la fenomene”. Despre acest 
lucru tratează puterea de judecată transcen- 
dentală. În suflet, în conștiința de sine sînt așadar concepte 
pure de-ale intelectului şi intuiţii pure ; relaţia reciprocă dintre 
ele este schematismul intelectului pur, imaginaţia 
transcendentală, care determină intuiţia pură conform categoriei, 
conceptului pur al intelectului, făcînd în felul acesta trecerea 
la experienţă *. — Această conexare este una din cele mai 
frumoase laturi ale filozofiei kantiene, conexare prin care sînt 
unite sensibilitatea pură şi intelectul “pur, care fuseseră de- 
clarate înainte ca diverşi absolut opuşi. Este aici vorba de 
un intelect intuitiv sau de o intuiţie intelectuală; însă Kant 
nu ia şi nu înțelege lucrurile astfel, el nu îmbină laolaltă aceste 
gînduri, nu-şi dă seama că aici el a unit într-una aceste două 
piese ale cunoaşterii, — pe însinele lor. Gîndirea, intelectul 
rămîne ceva particular, tot aşa şi sensibilitatea, legate fiind 
una de alta în chip exterior, superficial, cum am lega o bucată 
de lemn şi una de os cu o sfoară. — Astfel, de exemplu, con- 
ceptul substanţei devine în schemă ceva ce durează în timp**, 
adică conceptul pur al intelectului, categoria pură este îmbinată 
în unitate cu forma intuiţiei pure. — Reprezentarea din con- 
ştiinţa mea este determinată ca ceva accidental, tot astfel ea 
poate fi determinată şi ca efect, atunci unitatea presupune 
lucru-în-sine, cauză, multiplicitate ; avem așadar întreaga me- 
tafizică a intelectului. 

Cu această ocazie Kant ne înfăţişează şi combaterea şi 
respingerea idealismului empiric sau material, anume: 
„Eu sînt conştient de existența mea ca de o existenţă deter- 
minată în timp. Însă orice determinare în timp presupune 
ceva durabil în percepţie. Acest ceva durabil nu poate fi” o 
intuiţie „în mine”. Căci toate temeiurile determinării existenței 


* Kritik d. reinen Vernunft, pp. 129—132. 
** Ibidem, p. 134. 

mele ce se găsesc în mine sînt reprezentări, şi au nevoie ca, 
atare, ele înseşi de ceva permanent şi distinct de ele, de ceva 
prin care — dată fiind schimbarea lor, deci „existența mea 
în timp”, timp în care ele se schimbă — ză poată fi determinată 
această existență a mea. Sau, eu sînt conștient de existența 
mea ca de o conștiință empirică care este determinabilă numai 
raportată la ceva ce este în afara mea; adică eu sînt conştient 
de [existenţa a] ceva exterior *. — Acest lucru se poate spune 
invers: eu sînt conştient de lucrurile exterioare ca de unele ce sînt 
determinate în timp şi sînt schimbătoare în timp; acestea 
presupun deci ceva permanent care nu e în ele, ci este în afara 
lor. Și acest permanent sînt eu, temeiul transcendental al gene- 
ralității şi necesităţii lor, al ființei-în-sine a lor, unitatea con- 
ştiinţei de sine. Aşa vedea altădată lucrurile şi Kant însuşi ** ; 
cu aceste momente se produce coniuzie, deoarece permanentul 
este el însuși o categorie. Idealismul luat în sensul că în afară 
de conștiința de sine a mea ca individuală nu există nimic 
sau respingerea lui prin aserțiunea că în afara conştiinţei de 
sine a mea ca conştiinţă individuală există lucruri, sînt ambele 
egal de rele. Primul este idealismul lui Berkeley, unde nu este 
vorba decît exclusiv de conştiinţa de sine ca conștiință indivi- 
duală : sau este tocmai lumea conștiinței de sine ca mulțime 
de reprezentări mărginite, senzoriale, singulare, care sînt tot 
atît de lipsite de adevăr ca şi atunci cînd sint numite lucruri. 
Adevărul sau neadevărul nu rezidă în faptul că acestea sînt 
lucruri ori sînt reprezentări, ci în limitarea şi accidentalitatea lor, 
indiferent că sînt reprezentări sau lucruri. Infirmarea acestui 
idealism nu înseamnă altceva decît a atrage atenţia asupra 
faptului că această conştiinţă empirică nu este în sine, — după 
cum nici aceste lucruri empirice nu sînt în ele înseși. Însă eul 
kantian nu ajunge, propriu-zis, la rațiune, ci rămîne iarăși 
conştiinţă de sine individuală ca atare, opusă conştiinţei de 
sine generale. 

Așadar, eul este închis în sine, încît el este unitatea trans- 
cendentală a percepţiei, unitate a ceva dublu, a intuiţiilor pure 
şi a conceptelor pure, şi unitate a ambelor. Potrivit lui Kant, 
în experiență există două părți componente : pe de o parte, 
empiricul, percepţia; pe de altă parte, momentul al doilea, 
categoria, cauză și efect, substanţă şi accident, gen, general. 


* Kritik d. reinen Vernunft, pp. 200—201. 
** Ibidem, p. 101 (comp. mai sus, pp. 556—557). 

Aceasta este o analiză absolut justă, în experienţă descoperim 
aceste două determinaţii. Însă Kant leagă de acest fapt [con- 
cepția ] că experienţa prinde numai fenomene şi că prin 
cunoaşterea pe care ne-o furnizează experiența noi nu cu- 
noaştem lucrurile aşa cum sînt ele în sine ; deoarece cele două 
părţi componente ale ei sînt: 1) senzaţia, care, fără îndoială, 
este subiectivă; 2) categoriile, care sînt numai determinaţii 
de-ale intelectului nostru. Dar conţinutul real, materialul 
real sînt senzațiile, cealaltă parte componentă a cunoașterii; nici 
una, nici cealaltă nu este ceva în sine, şi nici ambele împreună, 
adică cunoaşterea, ci aceasta cunoaşte numai fenomene, — 
curioasă contrazicere ! Cunoaşterea este de fapt unitatea lor ; 
dar, cînd e vorba de cunoaștere, Kant are în vedere totdeauna 
subiectul cunoscător ca subiect individual. Însăși cunoaşterea 
este adevărul ambelor momente ; ceea ce este cunoscut e 
numai fenomenul, cunoașterea recade în subiect. Prin urmare, 
această cunoaștere a subiectului conţine numai fenomene, nu 
conţine fiinţa-în-sine ; căci ea conţine lucrurile numai în forma 
legilor intuiţiei şi sensibilităţii *. 

În ceea ce am văzut nu este descrisă efectiv decît conștiința, 
de sine empirică, finită, care are nevoie de un material din afară 
sau care este o conştiinţă individuală, limitată. Nu se ridică 
întrebarea dacă conţinutul în sine şi pentru sine al acestor cunoş- 
tinţe este sau nu este adevărat. Întreaga cunoaștere se oprește 
înăuntrul subiectivităţii, iar dincolo este, ca ceva exterior, 
lucrul-în -sine. Acest subiectiv este totuși concret în 
sine, este gîndire, intelect, care este determinat (categorii). 
Deja categoriile sînt concrete, şi concretă în şi mai mare măsură 
este experiența care este sinteză a senzaţiilor cu categoria. 
Generalul şi necesarul se numeşte la Kant obiectivul; dato- 
rită generalităţii şi necesităţii sale, experiența este obiectivă. 
Perceputul nu este obiectiv; percepţia în experienţă Kant o 
consideră ca ceea ce este subiectiv, accidental. În schimb, 
categoria prin care materialul este pus în relaţie, unitatea 
adusă în experienţă de gîndire, este ceea ce e obiectiv în expe- 
riență, e legea, generalul**. Pe de altă parte, acest material 
al domeniului intuiţiei este în general subiectiv; adică acest 
material este numai aşa cum este el în senzația mea ; eu cunosc 
numai senzaţia, şi nu lucrul. Fără îndoială, acest material este 


* Kritik d. reinen Vernunft, pp. 216—217. 
** Ibidem, pp. 100—105. 

subiectiv. Însă obiectivul, care trebuie să constituie opusul 
subiectivului, este şi el însuși, tot atît de subiectiv ; nu aparţine, 
e adevărat, simţirii mele, dar rămîne închis în sfera subiectului, 
în eul pur al conștiinței mele de sine, închis în domeniul in- 
telectului gînditor. Pe de o parte, am un conţinut furnizat de 
simţire, pe de altă parte sînt activ faţă de el, nu-l las în deter- 
minaţia lui accidentală, îl transform în ceva general. Dar acest 
general este tot subiectiv, şi astfel noi nu cunoaștem lucrul în 
el însuşi. Pe de o parte, avem determinaţii de-ale simţirii care 
au legătură cu organele noastre senzoriale, pe de altă parte, 
avem determinaţii de ale gîndirii care rezidă în eul meu ; astfel, 
ceea ce cunoaştem şi determinăm sînt numai fenomene. În 
consecinţă, filozofia kantiană s-a numit pe sine idealism : noi 
nu avem de-a face decît cu determinările noastre, nu ajungem 
la ceea-ce-este-în-sine ; nu ajungem la ceea ce e cu adevărat 
obiectiv *. 

c. A treia facultate este la Kant rațiunea. A doua 
fusese intelectul, determinarea gînditoare. De la intelect Kant 
trece tot pe cale psihologică la rațiune, şi ea şi este descoperită. 
Kant caută în sacul sufletului să vadă ce fel de facultăţi mai 
sînt acolo; se găsește întîmplător şi rațiune, — ar fi tot atît 
de bine dacă nu s-ar găsi nici o rațiune ; întocmai cum la fizi- 
cieni magnetismul este ceva accidental, — este indiferent faptul 
dacă acesta există sau nu există. ,,Toată cunoașterea noastră 
începe cu simţurile, trece de aici la-intelect și sfîrșeşte la raţi- 
une, deasupra căreia nu se găseşte nimic mai înalt în noi, nimic 
ceea ce să prelucreze materialul intuiţiei şi să-l ordoneze sub 
unitatea supremă a gîndirii” **. Rațiunea este facultatea de a 
cunoaşte din principii, de a cunoaște particularul în 
general prin concepte ; intelectul nu e aşa ceva; particularul 
intelectului este furnizat de intuiţie ***, — categoriile înseși 
sînt ceva particular. Principiul raţiunii în general este univer- 
salul, gîndirea, întrucît face obiect al ei din necondiţio- 
nat şi infinit ****. Produsul eieste ideea în general; şi 
prin idee Kant înțelege necondiționatul, infinitul *****. Acesta 


* În prelegerile din 1825—1826 a fost intercalată aici imediat partea 
teoretică a filozofiei lui Fichte, iar partea ei practică a fost menţionată numi ape 
scurt după expunerea din Kritik der praktischen Vernunft. 

** Kritik d. reinen Vernunft, p. 257. 
*** Ibidem, pp. 258—259. 

**** Ibidem, p. 264. 

***+** Ibidem, pp. 267, 273. 

este universalul abstract, nedeterminatul. Şi de la Kant încoace a 
intrat în uzul limbajului filozofic să se facă distincție între 
intelect şi rațiune ; la filozofii mai vechi nu există în schimb 
această distincție *. Intelectul este gîndirea în raporturi 
finite ; rațiunea, potrivit lui Kant, este gîndirea care are ca 
obiect al său necondiționatul, infinitul; acest necondiționat 
Kant îl numeşte idee, un termen luat de la Platon**. 


Acum acest necondiționat trebuie să fie luat în mod con- 
cret. Principala greutate rezidă în următoarele : rațiunea tre- 
buie să cunoască necondiționatul, infinitul. Ce înseamnă aceas- 
ta? Înseamnă a determina necondiționatul, a deduce deter- 
minațiile acestuia ; aceasta se numește cunoaştere ; sau trebuie 
să se numească astfel. S-a scris şi s-a vorbit mult despre ştiinţă, 
despre cunoaștere etc., dar n-a fost definită. Însă în filozofie 
ceea ce importă este ca aceea ce e presupus a fi bine cunoscut 
să fie într-adevăr cunoscut; prin urmare aici este vorba ca 
necondiționatul să fie cunoscut [efectiv]. Or, rațiunea are 
tendința de a cunoaşte infinitul, însă ea nu este în stare să 
facă acest lucru. Iar motivul acestei neputințe indicat de 
Kant este, pe de o parte, că infinitul nu ne este dat 
în experiență, că acestuia nu-i corespunde nici o intuiţie psi- 
hologic sensibilă, nici o percepţie, că infinitul nu este dat în 
experiența exterioară sau în cea interioară : ideii „nu i se poate 
da un obiect congruent în lumea simțurilor” ***. Toate acestea 
depind de felul în care privim lumea ; dar prin experienţă, prin 
contemplare a lumii Kant niciodată nu înţelege altceva decît (să 
zicem) că aici avem un sfeşnic, iar dincoace o cutie cu tutun. 
Fără îndoială, este just că infinitul nu e dat în lume în percepţie 
sensibilă. Şi, presupunînd că ştim ce este experiența, adică 
sintetizare de gînduri şi de materiale ale simțţirii, infini- 
tul, desigur, nu poate fi cunoscut în sensul că am aveao 
percepţie sensibilă despre el. Însă nici nu trebuie să pretindem 
o percepţie sensibilă în vederea confirmării [existenței] in- 
finitului ; spiritul este numai pentru spirit. 

Pe dealtă parte, dacă infinitul trebuie să fie cu- 
noscut, el trebuie să fie determinat; dar pentru aceasta ra- 
iunea nu dispune de altceva decît de formele gîndirii pe care 


le numim categorii; iar acestea furnizează ceea ce Kant nu- s76 


* Kritik d. reinen Vernunft, p. 539. 
*+ Ibidem, p. 268. 
*** Ibidem, p. 278. 

meşte determinaţii obiective, însă în aşa fel că ele nu sînt în 
ele înseși decît totuşi numai ceva subiectiv. Dar cînd folosim 
aceste categorii — care nu pot fi aplicate decît la intuiţii sen- 
sibile — pentru determinarea infinitului, ne încurcăm în ra- 
ționamente false (paralogisme) şi în contradicții (antinomii). 
Acesta este un punct important al filozofiei kantiene, anume 
precizarea că infinitul, în măsura în care este determinat prin 
categorii, se pierde în contradicții. Contradicţiile acestea, spune 
Kant, sînt necesare și rațiunea devine în ele transcendentă. 
Rațiunea şi are în sine pretenţia să reducă la infinit percepţia, 
experienţa, cunoaşterea făptuită de intelect”. Concretul cel mai 
înalt ar fi [realizat de] unirea infinitului cu finitul cunoaşterii, 
înfăptuită de intelect sau chiar de percepţie. Este un mare 
cuvînt acela de a spune că raţiunea produce idei, dar la Kant 
el este o abstracţie. Concretul raţiunii ar fi numai îmbinarea 
necondiţionatului cu condiționatul. 

Din acest necondiționat, există însă diferite feluri, idei 
transcendentale propriu-zise, obiecte create de ra- 
țiune ; acestea sînt deci ele înseşi ceva particular. Felul în 
care ajunge Kant la aceste specii [de necondiţionat] este iarăși 
luat din experienţă, din logica formală, potrivit căreia există 
diferite feluri de silogisme ale rațiunii. Kant deduce 
ideile din forme de-ale silogismelor; există mai multe for- 
me ale silogismelor: «) categorice, f) ipotetice 
şi y disjunctive. De aceea necondiționatul este de trei 
feluri : 1) ,,„Necondiţionatul sintezei categorice într-un subiect”. 
«Sinteză » este concretul şi are dublă semnificaţie : este îm- 
binare, dar a unor membri independenţi, îmbinare exterioară. 
Această îmbinare o facem în timp ce ne reprezentăm subiectul 
gînditor. 2) Necondiţionatul „sintezei ipotetice a membrilor 
într-o serie ; 3) al sintezei disjunctive a părților într-un sistem”* *. 
Prima sinteză, exprimată ca obiect al raţiunii, ca idee tran- 
scendentală, o facem reprezentîndu-ne „subiectul gînditor” ; 
a doua „este totalitatea tuturor fenomenelor, lumea” și 
a treia „este lucrul care conține condiția supremă a posibi- 
lităţii a tot ceea ce poate fi gîndit, fiinţa tuturor fiinţelor” : 
aceasta este Dumnezeu.*** Se pune acum întrebarea dacă 
se poate procura acestor obiecte realitate, dacă rațiunea le 
poate aduce pînă la nivelul realităţii sau ele rămîn închise în 


* Kritik d. reinen Vernunft, pp. 277—278, 288—289. 
** Ibidem, pp. 261—262, 274—275. 
*** Ibidem, p. 284. 

gîndirea subiectivă? Aceasta este poziția extremă. Rațiunea 
nu €ste acum capabilă să confere ideilor sale realitate, ea devine 
transcendentă, ea depăşeşte producînd numai paralogisme, anti- 
nomii şi un ideal lipsit de realitate”. 

a. „Paralogismul este un silogism fals după formă”. 
Întrucît raţiunea gîndeşte felul necondiţionatului, sinteza cate- 
gorică într-un subiect, subiectul gînditor ca real, acesta se 
numește substanță. Este eul ceea ce gîndeşte oare o substanţă, 
un suflet, un obiect sufletesc ? Mai departe, se pune întrebarea 
dacă acesta este permanent, nematerial, incoruptibil, personal, 
nemuritor şi dacă este ceva ce are o comunitate reală cu cor- 
purile. —Falsitatea silogismului constă în faptul că ideea necesară 
a rațiunii despre unitatea subiectului transcendental este de- 
clarată ca fiind un lucru. În gîndirea mea eu mă descopăr pe 
mine ca fiind durabil, ceca ce durează este substanță. Însă 
eu mă găsesc durabil numai în conştiinţa perceptivă, și nu în 
afara conştiinţei. Eul este subiectul gol, transcendental al gîn- 
durilor noastre, el este însă cunoscut numai prin gîndurile lui; 


iar din acestea nu putem avea nici cel mai neînsemnat concept : 


despre ceea ce este eul în sine. (O distincţie groaznică ! Gîndul 
este ceea-ce-e-în-sine.) Noi nu-i putem atribui fiinţă, deoarece 
gîndirea, conştiinţa de sine este o simplă formă şi despre ființe 
ginditoare noi nu avem reprezentări provenite din experiența 
exterioară, ci numai din conştiinţa de sine, adică noi nu putem 
lua eul în mînă, nu-l putem vedea, mirosi etc. De fapt, dacă 
eul ar fi un lucru obișnuit, el ar şi trebui să poată fi obiect de 
experienţă exterioară. Fără îndoială, noi ştim că eul este subiect, 
dar dacă depășim conștiința de sine și spunem că eul este sub- 
stanţă, mergem mai departe decît avem dreptul să mergem. 
Eu nu pot să-i confer realitate subiectului”. 

Constatăm că aici Kant ajunge în contradicţie cu barbaria 
reprezentărilor pe care le respinge şi cu barbaria propriilor 
sale reprezentări, care rămîn înăuntrul sferei celor combătute. 
a) Kant are absolută dreptate cînd afirmă că eul nu este un 
lucru sensibil, ceva permanent şi mort, un obiect sufletesc 
avînd o existență senzorială. 6) Însă afirmaţia contrară a lui 
Kant nu este adevărată, anume nu e adevărat că eul, ca acest 
general sau ca gîndire-de-sine, posedă în el însuşi esenţa şi 
adevărata realitate, momentul realităţii, pe care Kant o pre- 


* Kritik d. reinen Vernunft, pp. 288 —289. 
** Ibidem, pp. 289—299. 

tinde ca mod obiectiv. Kant se oprește înăuntrul acelei re- 
prezentări despre realitate şi ființă potrivit căreia realitatea 
este existența concretă, senzorială; din această reprezentare 
Kant nu iese: neavînd o existență concretă senzorială, ne- 
fiindu-ne dat în nici o experiență externă, eul nu este real. 
Deoarece conştiinţa de sine, eul ca atare, nu este realitate; e 
numai gîndirea noastră, Kant adică concepe conștiința 
de sine însuși numai ca pe ceva absolut senzorial. — Fiinţă, 
lucru, substanță posedă la Kant o formă care ar fi, chipurile, 
ceva prea sus pentru subiect ; atribuind-o acestuia, s-ar afirma 
oarecum prea mult despre el. Dimpotrivă, o astfel de deter- 
minare este săracă, viața nu este un lucru; şi tot aşa de puţin 
lucru este sufletul, spiritul. Lucrul, substanţa, este, din contra 
ceva prea rău pentru eu; lucru, substanţă, este categorie æ 
intelectului. Fiinţă este, deopotrivă, ce e mai puţin din ceea; ce 
se poate spune despre spirit, este abstracta lui identitate ne- 
mijlocită cu sine; fiinţa aparţine spiritului şi faptul de a i-o 
atribui trebuie să-l considerăm ca pe ceva ce abia dacă merită 
osteneală. i 

B. A doua antinomie este apoi contradicția idee- 
rațiune a necondiționatului aplicată la lume, înfăţişarea ei 'ca 
totalitate completă a condiţiilor sau înfățișarea ei însăşi ca 
necondiționată, ca infinită. Sînt date fenomene, rațiunea pre- 
tinde absoluta integralitate a condiţiilor posibilităţii lor, întru- 
cît acestea constituie o serie, o sinteză absolut completă. Or, 
cînd această împlinire este afirmată ca existentă, se înfăţişează 
numai o antinomie, iar rațiunea se prezintă numai ca dialectică. 
În acest obiect avem pe toate laturile lui contradicţie desă- 
vîrşită*. Fenomenele au un conţinut finit; determinația rațiunii 
trebuie să fie necondiționatul, nemărginitul. Lumea este co- 
nexiune de limitați ; cînd acest conţinut este gîndit de rațiune, 
cînd e subsumat sub infinit avem două determinaţii, finit şi 
infinit, care se contrazic. Rațiunea pretinde pur şi simplu sinteză 
completă, în fenomene avem serii de cauze şi efecte; rațiunea 
pretinde însă împlinirea seriei, început. Kant arată patru con- 
tradicţii* * ; ceea ce e puţin, pretutindeni sînt antinomii. În 
orice concept este lucru uşor să descoperi o contradicţie, fiindcă 
conceptul este concret, deci nu e determinaţție simplă. Astfel, 
conceptul conține determinaţii deosebite, acestea sînt totodată 


* Kritik d. reinen Vernunft, pp. 312—314. 
** Ibidem, p. 320. 

și opuse. Aceste contradicții le-a numit Kant antinomii. Acesta 
este un lucru important, însă împotriva intenţiei lui Kant. 

aa. Aceste antinomii conţin, de exemplu, această nece- 
sitate : ne vedem nevoiți să afirmăm atît pe una, cît şi pe cea- 
laltă determinaţie, atît mărginirea, cît şi nemărgi- 
nirea. Întăptuirea sintezei în continuare conform timpului 
şi spaţiului este un prim început al timpului şi al spaţiului. — 
1) „Lumea are un început” şi un sfîrşit, „în timp şi ea este 
într-un spaţiu închis”. 2) „Lumea n-are început” şi sfîrşit 
„în timp şi” nici „limite în spaţiu”. Ambele aserţiuni pot fi 
egal de bine demonstrate ; dovezile lui Kant nu sînt argu- 
mente avocățești”, el demonstrează apagogic *. Trebuie să 
cunoaștem dacă lumea are un început şi un sfîrșit sau nu 
are, dacă ea este mărginită în spaţiu şi în timp. Însă lumea 
este acest univers, e întregul; aşadar ea este ceva universal, 
o idee, şi aceasta ar putea fi determinată ca mărginită sau 
nemărginită. Cînd aplicăm aceste categorii la lume, cădem 
în contradicții. 

66. Sau, antinomia a doua: părţile simple din care ar 
fi compusă substanţa trebuie să fie considerate ca necesare, 
adică simplitatea poate fi demonstrată; dar la fel poate fi 
demonstrată şi neîncheierea, înaintarea la infinit. — 1) „Orice 
substanță compusă constă din părţi simple”, din atomi. 2) Sau, 
„nu există nimic simplu”**. Atomul este şi limita, ceea-ce-este- 
în-sine material; tot astfel suprafaţa învelitoare este discon- 
tinuul (das Punktuelle). Antiteza este divizibilitatea la infinit. 

yy. A treia antinomie: opoziţia între libertate şi 
necesitate. Teza este ceea ce se determină pe sine din sine, 
aceasta este latura infinităţii : cauzalitatea conform legilor li- 
bertăţii este unica. Antiteza este : există numai determinism ; 
orice este determinat de o cauză" **. 

35. A patra antinomie: în altă privinţă, totalitatea se 
desăviîrşește în libertate, ca prim început al acţiunii, sau într-o 
fiinţă absolut necesară, cauză a lumii, — îna- 
intarea este întreruptă ; dar acestei libertăţi îi este de asemenea 
opusă necesitatea înaintării potrivit condiţiilor cauzelor şi efec- 
telor, iar ființei necesare îi este opusă aserțiunea că totul este 
accidental. „Lumea implică o ființă absolut necesară”, 


* Kritik d. reinen Vernunft, pp. 317—318, 328—329, 332. 
** Ibidem, pp. 318, 336—337. 
*** Ibidem, pp. 319, 346—347. 

substanță absolută, necesitatea absolută a lumii condiționate. 
Contrariul este : „Nu există nici o fiinţă absolut necesară, nici 
ca parte a lumii, nici în afara lumii” *. 


Ambele aceste contrarii sînt egal de necesare, şi este de 
prisos să mai arătăm acest lucru aici mai de aproape. Nece- 
sitatea acestor contradicții este latura interesantă de care ne-a 
făcut Kant să ne dăm seama. Potrivit metafizicii obișnuite, 
ne închipuim că una dintre aceste contrarii trebuie să fie va- 
labilă, iar cealaltă trebuie să fie respinsă; însă necesitatea, 
producerii acestor contradicții este tocmai ceea ce e inte- 
resant **. 


Kant rezolvă aceste antinomii, și anume în felul aparte 
al idealismului transcendental, care nu pune, propriu-zis, la 
îndoială existenţa lucrurilor exterioare, ci „îngăduie ca lu- 
cerurile să fie intuite în spaţiu şi în timp” (intuire care nu 
are nevoie de nici un permis), dar idealism pentru care „spaţiul 
şi timpul în ele înseși nu sînt lucruri” și care, deci, „,nu există 
în afara sufletului nostru” ; prin urmare, despre lucruri în sine 
nu poate fi afirmat nici condiționatul, nici necondiționatul” ** ; 

ss adică toate aceste determinaţii de început în timp etc. nu 
aparţin lucrurilor înseși, nu revin însinelui care ar exista 
pentru sine în afara gîndirii noastre subiective. Dacă astfel 
de determinaţii ar aparține lumii, lui Dumnezeu, celor liberi, 
am avea contradicţie obiectivă; dar această contradicţie nu 
există în sine şi pentru sine, ci ne aparține numai nouă, ea 
avîndu-şi izvorul exclusiv în gîndirea noastră. Adică, acest 
idealism transcendental lasă să subziste contradicția, numai că 
ființa-în-sine nu este, după el, contradictorie, ci contradicţia 
aparţine numai sufletului nostru. În felul acesta se menţine în 
natura noastră aceeaşi antinomie; întocmai cum altădată 
Dumnezeu era acela care trebuia să primească în sine toate 
contradicţiile, acum le posedă în ea conştiinţa de sine. Iar 
faptul că nu lucrurile se contrazic între ele, ci conştiinţa 
de sine se contrazice pe sine, nu cauzează mai departe neliniște 
filozofiei kantiene, pentru ea lucrul nu are importanţă. Ex- 
periența ne învaţă că conștiința de sine nu se dizolvă, noi 
ştim că eul există. Prin urmare putem să nu ne facem griji 
din cauza contradicţiilor conştiinţei noastre, deoarece acestea 


* Kritik d. reinen Vernunft, pp. 319, 354—355. 
** Ibidem, p. 324. 
*** Ibidem, pp. 385—386. 

nu o dizolvă, ea le poate suporta. — Dar în felul acesta con- 
tradicţia nu este rezolvată; ea continuă să subziste ca mai 
înainte. Aceasta înseamnă prea multă de ataje față de lu- 
cruri : ar fi regretabil dacă ele s-ar contrazice ! În schimb, nu 
e nici o pagubă ce. spiritul (ceea ce este suprem) să se contrazică ! 
Așadar, idealismul transcendental nu rezolvă nicidecum contra- 
dicţia. Lumea fenomenelor are un în-sine, acestuia contradicţia 
nu-i aparţine. Acest în-sine este altceva decît spiritul. Ceea ce 
este contradictoriu se distruge pe sine ; astfel, spiritul ar fi 
distrugere, nebunie în sine însuși, Adevărata rezolvare se 
referă la conţinut, în sensul că amintitele categorii nu sînt 
adevărate în ele înseşi, însă tot atît de puţin este adevărat 
necondiționatul rațiunii, ci adevăr are în ea numai unitatea 
ambelor [necondiţionat și categorii] ca unitate concretă. 

y. Kant ajunge apoi la ideea de Dumnezeu. A 
treia idee este ființa fiinţelor ; celelalte idei o presupun. Aceasta 
este idealul rațiunii, totalitatea tuturor posibilităţilor. 
Kant spune că Dumnezeu este ființa cea mai reală, definiția 
lui Wolf. Aici este vorba de a demonstra că Dumnezeu nu 
este simplu gînd, ci că el există, are realitate, ființă *. sas 
Kant îl numeşte ideal, spre deosebire de idee ; el este ideea ca 
una care este. Astfel numim noi ideal ideea în artă realizată 
în chip sensibil**. 

Aici examinează Kant demonstrarea existenţei lui Dum- 
nezeu şi se întreabă dacă acestui ideal i se poate conferi reali- 
tate. Argumentul ontologic pleacă de la conceptul 
absolut şi conclude de la concept la ființă; se face trecere la 
ființă***. Astfel la Anselm, la Descartes, la Spinoza; toţi 
admit unitatea ființei cu gîndirea. Kant însă spune: acestui 
ideal al raţiunii i se poate tot atît de puţin conferi realitate; 
nu există trecere de la concept la ființă ; din concept nu poate 
fi dedusă ființa. „Fiinţa nu este predicat real”, cum e un alt 
predicat, „un concept despre ceva oarecare, care i s-ar putea 
adăuga la conceptul unui lucru. O sută de taleri reali nu conțin 
nimic mai mult decît o sută de taleri posibili”, ei sînt acelaşi 
conţinut, adică acelaşi concept : sînt şi ei o sută. Una este 
conceptul (reprezentarea), alta este obiectul. Fiinţa nu este o 
nouă determinație a conceptului care s-ar adăuga [la altele], 
altfel conceptul meu despre o sută de taleri reali ar conține 

* Kritik d. reinen Vernunft, pp. 444—452. 

** Ibidem, pp. 441—444. 

*** Ibidem, pp. 458—462. 

altceva decît conţin o sută de taleri reali. Decît „obiectul ca 
obiect real nu este conţinut numai în conceptul meu; sau la 
conceptul meu se adaugă în mod sintetic suta de taleri reali”. 
Așadar, din concept nu se poate conclude ființa, deoarece 
fiinţa nu rezidă în concept, ci se adaugă la concept. „Noi 
trebuie să ieșim din concept spre a ajunge la existență. Pentru 
obiectele gîndirii pure nu există mijloc de cunoaștere a existen- 
s8 ței lor, fiindcă aceasta ar trebui să fie cunoscută a priori; 
însă conștiința noastră despre orice existență aparține absolut 
integral experienţei ”*. Adică, Immanuel Kant nu ajunge să 
înţeleagă tocmai amintita sinteză-a conceptului cu ființa sau 
existența, anume să o afirme ca concept. Existența rămîne 
pentru el absolut altceva decît conceptul. Conţinutul este 
același în existent şi în concept. Cum ființa nu rezidă în con- 
cept, încercarea de a o deriva din acesta este zadarnică. 

Fără îndoială, determinaţia «ființă» nu rezidă în chip 
pozitiv în concept; conceptul este altceva decît obiectivitate, 
realitate. Acel «altceva » nu rezidă gata în el; şi dacă ne oprim 
la concept ne oprim la ființă ca la acel «altceva » al conceptului. 
Avem reprezentarea, şi nu fiinţa ; este păstrată ferm separarea 
celor două. Faptul că o sută de taleri posibili şi imaginaţi sînt 
altceva decît o sută de taleri reali este un gînd atît de popular, 
încît nimic nu a găsit o primire mai bună decît aserțiunea 
că din concept nu se poate trece la ființă : cînd îmi imaginez 
o sută de taleri, nu-i am încă. Tot atît de popular se poate 
spune : trebuie să lăsăm la o parte închipuirea. 

a) Aceasta este o simplă reprezentare, adică ceea ce e 
numai imaginat este neadevărat ; cei o sută de taleri închipuiți 
sînt și rămîn închipuiți. Prin urmare, a ne opri la ei este lipsă 
de bun simț, nu ne avansează cu nimic; şi cel ce îşi pierde 
timpul cu astfel de închipuiri şi dorinţi este om neserios. Cînd 
cineva are dorința să aibă o sută de taleri îi va avea numai ca, 
taleri reali. Cînd vrei să ai o sută de taleri trebuie să te aşezi pe 
muncă pentru a-i agonisi, adică trebuie să depășeşti închipuirea, 
să nu te oprești la ea. Acest ce subiectiv nu este ultima instanță 

ss; &bsolutul ; adevărul este ceea ce nu e numai subiectiv. Cînd 
posed o sută de taleri, îi am în posesie şi mi-i și reprezint tot- 
odată. Potrivit reprezentării kantiene, ne oprim la deosebire,la 
diferență, dualismul are ultimul cuvînt : fiecare latură pentru 
sine trece drept ceva absolut. Ceea ce vrea să fie aici absolutul 


* Kritik d. reinen Vernunft, pp. 462—466. 

şi ultimul cuvînt este ceea ce e rău. Împotriva acestei poziţii este 
îndreptat simțul comun : orice conştiinţă obișnuită a depăşit o 
astfel de poziţie, orice acţiune vrea să suprime o reprezentare 
(ceva subiectiv) şi s-o transforme în ceva obiectiv. Nici un 
om nu este atît de nebun ca amintita filozofie: cînd îi este 
foame, el nu-și imaginează bucate, ci face în aşa fel, încît să 
se sature. Orice activitate este reprezentare care încă nu s-a 
realizat, dar care este suprimată ca reprezentare subiectivă. 
Cei o sută de taleri imaginaţi devin și ei reali, iar cei reali devin 
închipuiţi — în urma unor împrejurări exterioare: aceasta 
este o experienţă frecventă, acesta este destinul lor; depinde 
de condiţii cu totul exterioare ca o sută de taleri să devină sau 
să nu devină proprietatea mea. 

6) Fără îndoială, reprezentarea nu face nimic dacă mă 
cramponez cu încăpăţinare de ea; pot să-mi imaginez orice 
doresc, aceasta nu înseamnă că ceea ce-mi imaginez şi există. 
Ceea ce importă e numai ce îmi reprezint: dacă gîndesc sau 
înţeleg subiectivul şi ființa, atunci ele trec una într-alta. Des- 
cartes afirmă explicit acea unitate numai în ce privește con- 
ceptul de Dumnezeu (tocmai acesta este Dumnezeu) şi nu 
vorbeşte de nici o sută de taleri; aceştia nu sînt o existenţă 
care să aibă în ea însăşi conceptul. Tocmai acea opoziție se 
suprimă pe sine în chip absolut, adică finitul piere; 
acesta are valoare numai în filozofia finitului. Gîndirea, con- 
ceptul implică cu necesitate nerămînerea la subiectiv, ci su- 
primarea acestui subiectiv care se înfăţişează ca obiectiv. 
Cînd existenţa nu este înțeleasă, ea este ceea ce ţine de percepţia 
sensibilă, lipsită de concept ; și ceea ce e lipsit de concept, fără 
îndoială că nu este concept: astfel a simţi, a lua în mînă. O 
astfel de existenţă nu posedă, se înțelege, absolutul, esenţa; 
sau, o astfel de existenţă nu este adevărată, ea nu este decît 
moment care dispare. — Această îmblătire goală, de paie, 
fără grăunțe, a logicii obişnuite se numește filozofare. Este 
ca povestea lui Isahar, măgarul osos care nu poate fi mişcat din 
loc*. Noi nu sîntem buni de nimic, și fiindcă nu sîntem buni 
de nimic, nici nu sîntem şi nici nu vrem să fim buni de ceva. 
Este o umilinţă şi o modestie foarte fals creștină să vrei, să fii 
excelent prin starea-ți deplorabilă, — să faci din cunoaşterea. 
nimicniciei tale orgoliu lăuntric și mulţumire de sine. Însă 
pentru cinstirea adevăratei umilințe nu trebuie să rămii în 


* Geneză, c. 49, v. 14. 

starea-ți deplorabilă, ci să te ridici deasupra ei prin îmbrăţi- 
şarea divinului. 

Determinaţia la care se opreşte Kant este aceea că din 
concept nu poate fi scoasă ființa". Urmarea este că raţiunea 
este aceea care are gîndurile infinitului, nedeterminatului, însă 
de ideea lor este separată determinaţia în general şi, mai precis, 
determinaţia care se numește ființă. Ideile raţiunii nu pot fi 
demonstrate, dovedite pe baza experienţei, ideile ei nu obţin 
nici o confirmare din experienţă; cînd sînt determinateprin 
categorii se produc contradicții. Dacă ideea trebuie să fie 
determinată în general numai ca existentă, ideea este numai 
conceptul ; şi de acesta diferă totdeauna fiinţa existentului. 
Acest rezultat extrem de important în ce privește cunoş- 
tinţele intelectului nu-l duce pe Kant în ce priveşte ra- 
ţiunea la nimic mai departe decît la concepţia că aceasta 
nu are pentru sine altceva decît unitatea formală pentru 
sistematizarea metodică a cunoştinţelor dobîndite de intelect. 
Gîndirea cu totul abstractă, identitatea pură cu sine este păs- 
trată. Se spune că intelectul nu poate decît să facă ordine în 
lucruri, ordine care nu este o ordine în sine şi pentru sine,e 
numai subiectivă. Astfel, rațiunii nu-i rămîne nimic altceva 
decît forma identității ei, unitatea; iar aceasta nu serveşte 
decît la sistematizarea diferitelor legi şi raporturi ale intelec- 

387 tului. Intelectul găseşte clase, specii, legi, genuri, iar pe acestea 
le orînduieşte apoi raţiunea, caută să le îmbine în unitate” *. 
— În Kritik der reinen Vernunft (Critica raţiunii pure) avem o 
descriere a treptelor : eul ca rațiune, reprezentare și, în afară, 
lucrurile; eul și. lucrurile sînt absolut diferite între ele; și 
aceasta este ultima poziție. Animalul nu se oprește pe această 
poziţie, el realizează în mod practic unitatea lor. Aceasta este 
rațiunea teoretică la Kant***. ` 

Aşadar acəsta este aprioricul filozofiei kantiene, modul 
determinat, distincția rațiunii în ea însăşi. Ea nu merge pînă 
la modul determinat al singularului. 

Ar mai fi de menționat filozofia pozitivă sau metafizica 
pe care Kant o ridică a priori deasupra esenței obiective, dea- 
supra conținutului obiectului experienței, a naturii: de men- 


* Kritik d. reinen Vernunft, p. 467. 
** Ibidem, pp. 497—498. 
*** În prelegerile din 1825—1826 abia aici este intercalat ceea ce conține 
filozofia lui Jacobi în această legătură de idei. 

ționat filozofia naturii elaborată de el. Dar această 
filozofie este ceva cu totul sărac în eonținut, conținînd cîteva 
calități generale şi concepte ale materiei, iar în ce privește 
elementul ştiinţific sau aprioric, cum îl numește Kant, cu- 
prinzînd ceva tot atît de absolut nemulțumitor. Deoarece 
faptul că materia posedă mişcare", forță de atracţie şi de 
repulsie etc.** laKant sînt concepte pe care el le presupune, 
în loc să le demonstreze necesitatea. — Este, pentru începutul 
unei filozofii a naturii, un merit mare al scrierii [.Metaphi- 
sische] Anfangsgründe der Naturwissenschaft (Elemente meta- 
fizice inițiale ale ştiinţei naturii) faptul de a ne fi atras atenţia 
că fizica face uz de determinaţii de-ale gîndirii fără să le exa- 
mineze mai de aproape, determinaţii care constituie bazele 
esenţiale ale obiectelor ei. De exemplu, densitatea a fost 
considerată cantitate (cuantum) neegală în spaţiu; în 
schimb, Kant a considerat-o ca pe un grad de umplere a 
spaţiului, de energie, de intensitate a acţiunii. El pretinde ca 
materia să fie construită din forțe, activităţi, energii, şi nu 
din atomi" **. Schelling este ascuns întreg aici. Această scriere 
a lui Kant este o înfăţişare a metafizicii, a conceptelor univer- 
sale ale naturii; prezentarea aceasta este foarte limitată, e 
restrînsă la materie şi la mișcare. Este o încercare de a gîndi, 
adică de a arăta determinaţiile de gîndire al căror produs 
sînt reprezentări cum este aceea de materie. Kant a încercat 
să determine conceptele fundamentale şi principiile fundamen- 
tale ale acestei ştiinţe şi a iniţiat elaborarea unei așa-numite 
teorii dinamice a naturii. 

Die Religion innerhalb der blossen Vernunft (Religia în 
limitele simplei rațiuni) este și ea prezentare a dogmelor cre- 
dinţei ca laturi ale raţiunii. Astfel, în dogmatica pozitivă a 
religiei, dogmatică căreia iluminismul îi venise de hac, Kant 
a atras atenţia asupra ideilor rațiunii, arătînd ce semnificaţie 
rațională (şi în primul rînd morală) are ceea ce se numește 
dogmă a religiei, — deci ce semnificație are păcatul stră- 
m o şesc""**. Kant este mult mai rațional decît iluminiștii, care 


*  Metaphysische Anfangsgründe der : Naturwissenschaft (ed. a 3-a, 
Leipzig, 1800), p. 1. 
** Ibidem, p. 27. 
*** Ibidem, pp. 65—68. 
**** Die Religion innerhalb der Grenzen der blossen Vernunft (ed. a 2-a, 
Königsberg, 1794), pp. 20—48. 

se ruşinau să vorbească despre așa ceva. — Acestea sînt princi- 
palele determinaţii referitoare la domeniul teoretic și cuprinse 
în filozofia kantiană. 


2. Kritik der praktischen Vernunft (Critica raţiunii prac- 
tice). Prima parte a filozofiei kantiene s-a referit la inteligenţă, 
la teoretic. A doua parte a ei se referă la practic, la natura 
voinţei, la ceea ce constituie principiul voinţei. Kant a 
adoptat determinaţia lui Rousseau, potrivit căreia voința în 
sine şi pentru sine este liberă. Rațiunea teoretică a conceput-o 
Kant în aşa fel că, întrucît ea se referă la un obiect, acest 
obiect trebuie să fie dat ; întrucît ea însăşi îşi dă sieși obiectul, 
acesta nu posedă adevăr, iar rațiunea nu ajunge la indepen- 
dență în cunoaștere (în această cunoaştere). În schimb, 
independentă în sine este ea ca rațiune practică. Ca ființă 
morală omul este liber, e deasupra oricărei legi a naturii și 
deasupra oricărui fenomen. După cum rațiunea teoretică are 
în ea categorii, distincţii apriorice, tot astfel şi rațiunea prac- 
tică posedă legea morală în general, ale cărei determinaţii 
mai precise sînt constituite de conceptele obligație şi drept, 
a ce e permis și nepermis. Şi aici raţiunea refuză orice material 
dat, material ce-i este necesar în domeniul teoretic. Voința 
se determină pe sine în sine, tot ce este moral şi drept se ba- 
zează pe libertate; în aceasta își are omul conştiinţa sa 
de sine absolută“. Pe această latură conștiința de sine își este 
sieşi esenţa, după cum raţiunea teoretică avea altă esenţă. 
œ) Eul este, în singularitatea sa, nemijlocit esență, generalitate, 
obiectivitate. ß) Subiectivitatea are tendința spre realitate, 
nu spre realitatea despre care a fost vorba în cele precedente ; 
aici rațiunea se consideră pe sine ca ceea ce este real. Aici avem 
conceptul care este conștient de lipsurile sale, — ceea ce nu 
putea să aibă rațiunea teoretică : conceptul trebuia să rămînă 
tocmai concept. y) Aici avem poziția absolutului; în inima 
sa stă deschis pe seama omului un infinit. Aceasta este latura 
mulțumitoare a filozofiei kantiene ; ea este cel puţin aşezată 
pe sentimentele noastre ; eu recunosc numai ceea ce este adec- 
vat destinaţiei mele. 

a. Kant împarte voința în facultate apetitivă 
inferioară şi facultate apetitivă supe- 
rioară. Acest termen nu este nepotrivit. Facultatea ape- 


* Kritik d. praktichen Vernunft (ed. a 4-a, Riga, 1797), pp. 3—11, 29—32. 

titivă inferioară se manifestă în dorinţe, înclinații etc.; cea 
superioară este voinţa ca atare, voinţă care nu are scopuri 
exterioare, individuale, ci scopuri generale*. Însă întrebarea 
este : care este principiul voinţei? Ce trebuie să-l determine 
pe om în acţiunile sale? În această privinţă au fost indicate 
tot felul de principii, bunăvoința, fericirea etc. Principiile 
materiale ale acțiunii se reduc toate la impulsuri, la 
fericire**. Însă ceea ce e rațional în voinţa însăși este 
pur formal şi constă în faptul că ceea ce trebuie să fie 
considerat ca lege trebuie să poată fi gîndit ca legislaţie uni- 
versală, încît să nu se suprime pe sine cînd e gîndit astfel***. 
Toată moralitatea acţiunii se bazează deci pe felul 
de a gîndi şi simţi, pe faptul că ea este efectuată de noi avînd 
conştiinţa legii şi de dragul legii, din stimă pentru aceasta 
şi pentru noi înșine şi făcînd abstracţie de ceea ce ne-ar face 
fericiți” * **. Ca ființă morală, omul are legea morală 
în el însuși, lege al cărei principiu este libertatea şi auto- 
nomia voinței. Kant spune că determinările provenite din 
înclinații înseamnă principii eterogene pentru voinţă sau că 
voința este eteronomie cînd face scop din astfel de 
determinări; atunci voinţa îşi împrumută determinările din 
altceva decît ea. [Esenţa] voinţei este însă aceea de a fi 
liberă, de a se determina pe sine din sine; ea este autonomă, 
spontaneitate absolută, principiu al libertăţii. Esenţa voinţei 
este aceea de a se determina pe sine însăşi; ea nu poate avea 
ca scop al său decît libertatea sa. Kant consideră ca autonomă 
rațiunea practică, întrucît ea își dă legi ei însăşi; voința em- 
pirică este eteronomă, ea este determinată de dorinţe, de 
impulsuri“ ****, Aceasta aparţine naturii noastre şi nu dome- 
niului libertății”*****, 

-Este o mare şi extrem de importantă determinaţie a filozofiei 
kantiene faptul că autorul ei a reintrodus în însăşi conştiinţa de 
sine ceea ce este esența acesteia, ceea ce pentru conştiinţa de 


sine trece drept lege, drept în-sine ; întrucît omul caută cutare 5% 


şi cutare scop, se întreabă cum trebuie să aprecieze lumea, 
istoria, ce trebuie el să. considere aici ca scop suprem? Dar 


* Kritik d. praktischen Vernunft, p. 41. 
** Ibidem, p. 40. 
*** Ibidem, p. 56. 
**** Ibidem, pp. 126—135. 
***** Ibidem, pp. 58, 38. 
*se*** Ibidem, p. 77. 

pentru voinţă nu există alt scop decît cel scos din ea însăși, 
scopul libertăţii sale. Stabilirea acestui principiu constituie 
un mare progres ; e un mare progres faptul că libertatea este 
axa supremă în jurul căreia se învîrteşte omul, că ea este acea 
culme supremă care nu se lasă doboriîtă de nimic; încît omul 
nu recunoaşte nimic ca valabil, nici o autoritate care ar fi 
îndreptată împotriva libertăţii sale. Filozofia kantiană dato- 
rează marea ei răspîndire și marea simpatie de care se bucură 
faptului că ea a susținut că omul găsește în sine însuși ceva 
absolut ferm şi de neclintit, un punct de sprijin tare; încît 
ceea ce nu respectă această libertate a lui nu-l obligă întru 
nimic. Acesta este principiul; însă filozofia kantiană la atita 
se şi opreşte. 

Rațiunea practică este îndată concepută ca rațiune con- 
cretă. Ultimul vîrf al rațiunii teoretice este identitate abstractă ; 
ea poate da numai canoane, reguli pentru ordini abstracte *. 
Numai rațiunea practică dă legi, este concretă; legea pe care 
şi-o dă ea este lege morală. Se enunţă că rațiunea practică 
este în sine concretă. Adevărul este că această libertate este 
mai întîi goală, e negativul a orice: nici o legătură, nimic nu 
mă obligă. Ea este, prin urmare, nedeterminată ; ea este iden- 
titatea voinţei cu sine însăşi, în sensul că aceasta este la sine. 
Care este însă conţinutul acestei legi? Aici dăm îndată iarăși 
peste lipsă de conţinut, deoarece nu trebuie să fie altceva 
legea decît tocmai această identitate, acordul cu sine însuşi, 
generalitatea. Principiul formal al legislaţiei nu parvine în 
această solitudine în sine la nici un conţinut, la nici o deter- 
minaţie. Unica formă pe care o posedă acest principiu este 
aceea a identităţii cu sine însuși. Generalul, a-nu-se-contrazice- 
pe-sine este ceva gol, ceva ce nu devine real nici în domeniul 
practicului şi nici în domeniul teoreticului. Legea morală 
universală Kant o formulează astfel (stabilirea unei astfel 
de forme generale a fost totdeauna dorită, aceasta fiind tot o 
pretenţie a intelectului abstract): ,„,„Acţionează potrivit unor 
maxime” (legea trebuie să fie și lege particulară a mea) 
„capabile să devină legi universale” * *. Determinarea este deci 
numai abstracţia, identitatea. 

Așadar, pentru determinarea obligaţiei morale 
(căci problema abstractă este: ce este datorie pentru voința 


* Kritik d. reinen Vernunft, pp. 62, 500. 
** Ibidem, pp. 54 şi 58 (35). 

liberă), Kant n-a avut altceva decît forma identităţii, a necon- 
trazicerii de sine; ceea ce era pus de intelectul abstract. A-ţi 
apăra patria, fericirea altnia, sînt obligaţii morale, nu din 
cauza conținutului lor, ci fiindcă sînt obligații morale ; întocmai 
cum la stoici este adevărat ceea ce e gîndit, fiindcă și întrucît 
este gîndit”. Legea moralității este caritate: „,dăruiți lucru- 
rile voastre săracilor ! ”; dăruiţi tot ce aveţi, astfel caritatea 
este suprimată. Cu identitatea nu faci nici un pas înainte, 
Dumnezeu este Dumnezeu ; orice conținut exprimat în această 
formă nu se contrazice pe sine. Dar acest lucru ne avansează 
tot atît de puţin ca şi cînd acel conţinut n-ar fi exprimat. 
De exemplu, proprietatea : aceasta trebuie să fie respectată 
de acţiunile mele ; dar ea poate lipsi, poate să nu existe proprie- 
tate, determinaţia aceasta poate lipsi cu totul. Referitor la 
proprietate, legea este : proprietatea trebuie respectată, deoarece 
contrariul nu poate fi lege generală. Just! Însă proprietatea 
este pre-supusă : dacă ea nu există, nu este respectată; dacă 
există, e respectată. Dacă nu pre-supun [existenţa] proprie- 
tăţii, nu există nici o contradicţie în furt; acestea sînt deter- 
minări absolut formale. Acesta este defectul principiului kantian 
și fichtean : el este în general formal. Datoria rece este ultima 
pălușcă nemistuită în stomac, dată raţiunii de revelaţie. 

b. Primul element al raţiunii practice este voinţa liberă 
pentru sine, voinţă care se determină pe sine; acest concret 
este abstract. Al doilea și al treilea element sînt forme 'care 
amintesc de faptul că voința în sens mai înalt este concretă. 
Eu sînt şi voinţă particulară, ca individ particular ; concretul 
constă în faptul că voința mea particulară şi voinţa generală 
sînt identice, sau în faptul că eu sînt un om moral. Elementul 
al treilea este concretul suprem, conceptul libertăţii, potrivit 
căruia toți oamenii sînt liberi; natura, lumea trebuie să fie 
în armonie cu conceptul libertăţii. — Elementul al doilea este 
raportul conceptului voinţei față de voința particulară. Aici 
încep postulatele. Voința particulară trebuie să fie 
adecvată voinței generale; unitatea aceasta este postulată; 
omul trebuie să fie moral; lucrurile se opresc la trebuie 
să fie. Rezultatul este că această ţintă poate fi atinsă 
numai într-un progres infinit. De aceea totul se 
oprește la această vorbărie despre moralitate. Kant nu se 
gîndește însă la ceea ce este moral, sau la un sistem 


* Comp. mai sus, vol. II, p. 447. 

al spiritului care se realizează. Ci, mai degrabă, întocmai cum 
rațiunea teoretică se opreşte în fața senzorialului obiectiv, 
opunîndu-i-se, tot astfel se oprește rațiunea practică în fața 
sensibilităţii, a impulsurilor şi a înclinațiilor, opunîndu-li-se. 
Moralitatea desăvîrșită trebuie să rămînă un «dincolo», deoare- 
ce moralitatea presupune deosebirea dintre voința particulară 
şi voinţa generală. Ea este luptă şi e determinare a senzoria- 
lului prin general ; luptă nu poate exista decît cînd voința sen- 
zorială încă nu este adecvată voinței generale. Prin urmare, 
voința morală rămîne numai un «trebuie să fie»; pe acesta 
întemeiază Kant postulatul nemuririi sufletului”. 
Fără îndoilală că voinţa particulară este un altceva al voinţei 


* generale ; însă ea nu este ceva ultim, ceva absolut permanent. 


c. Celălalt postulat este postulatul lui Dum- 
nezeu. Voința are în faţa sa întreaga lume, totali- 
tatea sensibilităţii. Rațiunea tinde spre unitatea celor două 
laturi : natura, lumea, trebuie să fie în armonie cu voința 
raţională, cu binele. Ideea legii morale este binele ca scop 
suprem al lumii; dar cum legea morală este formală, ea nu 
are pentru sine nici un conţinut şi stă în faţa instinctelor şi 
înclinațiilor unei naturi subiective și în fața unei naturi exte- 
rioare independente. Kant conciliază contradicţia celor două 
părți în gîndul binelui suprem, în care natura este 
adecvată rațiunii** — un acord despre care, propriu-zis, nici 
nu e vorba — sau în care constă realitatea practică; deoarece 
fericirea este numai sentimentul de sine senzorial sau realitatea 
acestuia ca acest individ și nu e realitatea generală în sine. 
Acea unire sau conciliere rămîne deci şi ea numai un «dincolo», 
un gînd. Kant se angajează cu totul şi în vorbăria banală că 
în această lume celui virtuos îi merge adesea rău, iar păcătosului 
bine etc.***. El postulează apoi existența lui Dumnezeu ca 
existenţă a ființei, a cauzalităţii, datorită căreia se produce 
această armonie, în sprijinul atît al reprezentării sfințeniei 
legii morale, cît şi al scopului rațiunii care trebuie să se realizeze 
în natură, însă numai pe calea progresului la infinit; precum 
postulează Kant şi nemurirea sufletului, ca progres infinit al 
subiectului în moralitatea sa, deoarece moralitatea însăşi este 
ceva neîmplinit şi trebuie să facă progrese la infinit. Aceste pos- 


* Kritik d. praktischen Vernunft, pp. 219—223. 
** Ibidem, pp. 198—200. 
*** Ibidem, pp. 205—209. 

tulate lasă să subziste contradicţia aşa cum este şi nu enunţă 
decît un abstract «trebuie să fie» în ce priveşte rezolvarea 
contradicţiei. Prin urmare, Dumnezeu este ceva postulat; 
rațiunea nu-l cunoaşte. Armonia nu este dată, nu este reală; 
ea numai trebuie să fie. Postulatul însuşi este permanent; 
binele este un «dincolo» față de natură; binele și natura sînt 
aşezate în acest dualism. Natura n-ar mai rămîne natură dacă 
ea ar fi adecvată conceptului binelui ; în felul acesta se menţine 
extrema contradicţie, natura şi binele nu se pot uni.[concilia ]. 
Legea necesităţii și legea libertăţii sînt deosebite una de cealaltă. 
Este însă tot atît de necesar să fie afirmată unitatea amîndurora, 
dar această unitate nu este reală. Este afirmată cealaltă poziţie, 
separarea necesităţii de libertate. Kant recurge la locuţiuni 
populare : răul trebuie să fie învins, dar tot atît de puţin el 
trebuie să fie. Dumnezeu rămîne un postulat, este numai o 
credinţă, o opinie, ceva ce e numai subiectiv, nu este 
adevărat; în sine şi pentru sine *. Acest rezultat este şi el foarte 
popular. 

"Postulatele acestea nu exprimă decît sinteza lipsită de 
gînd a diferitelor momente care se contrazic pretutindeni ; 
ele sînt un „cui b”? ** de contradicții. De exemplu, nemurirea 
sufletului este postulată din cauza moralității imperfecte, adică 
deoarece ea este afectată cu sensibilitate. Însă sensibilul este 
condiție a conştiinţei de sine morale; ţinta, perfecțiunea, este 
ceea ce suprimă însăşi moralitatea ca atare. — Tot astfel 
cealaltă ţintă, armonia sensibilului cu raționalul, suprimă şi ea 
moralitatea ; deoarece aceasta constă tocmai în această opoziţie 
faţă de sensibilitate. — Realitatea lui Dumnezeu, ființa lui, a 
celui ce produce armonia, este și ea o realitate care pentru con- 
știință totodată nu e nici una: Dumnezeu este admis de către 
conștiință în vederea armoniei, întocmai cum își fac copiii o 
sperietoare oarecare, înțelegîndu-se între ei să le fie frică de 
un astfel de mannequin. Scopul pentru care Dumnezeu mai este 
admis — anume ca, datorită reprezentării unui legislator sfînt, 
legea morală să cîştige și mai mare venerare — contrazice 
faptul că moralitatea constă tocmai în cinstirea pură a legii 5% 


ktk 


de dragul legii însăşi ; 


a 

* Kritik d. praktischen Vernunft, pp. 223—227. 
** Kritik d. reinen Vernunft, p. 471. 
*** Kritik d. praktischen Vernunft, p. 146. 

Așadar, raţiunea practică, unde conştiinţa de sine este 
considerată ca fiind însinele spre deosebire de cea teoretică, 
în care este prezentă esenţa obiectivă, ajunge tot atît de puţin 
la o unitate şi la realitate în sine însăşi. Le vine greu oamenilor 
să creadă că rațiunea este reală ; dar nimic nu este real decît 
rațiunea, ea este puterea absolută. Vanitatea omului vrea să 
aibă în cap un aşa-zis ideal, pentru a critica totul : noi sîntem 
cei isteţi, avem idealul în capul nostru, dar el nu se găseşte 
în realitate. Aceasta este [chipurile] poziţia supremă ; poziţie 
înaltă, dar susținătorii ei nu înaintează pînă la adevăr. Binele 
absolut rămîne un «trebuie să fie» lipsit de obiectivitate; 
şi aşa trebuie să rămînă. 


3. Kritik der Urtheilskraft (Critica puterii de judecată). 
Ne-a mai rămas a treia latură a filozofiei kantiene. Apare şi 
aici exigenţa concretului, prin care ideea acestei unităţi este afir- 
mată nu ca un «dincolo», ci ca pe ceva prezent ; este ideea puterii 
de judecată. Obiectele ei sînt pe de o parte frumosul, pe de 
altă parte viaţa organică ; şi această latură [a filozofiei lui Kant] 
este deosebit de importantă. Kant spune că avem un intelect; 
acesta este, desigur, în domeniul teoreticului legislativ, produce 
determinaţii, categorii ; însă aceste determinaţii ale intelectului 
rămîn numai determinaţii generale, în afara cărora se află 
particularul (cealaltă parte componentă a oricărei cunoaș- 
teri); pentru intelect aceste două părți componente diferă între 
ele : intelectul este de o parte, iar de cealaltă parte este parti- 
cularul ; diferențele acestuia rămîn ele înseși înăuntrul genera- 
lităţii. În domeniul practicului raţiunea este însinele. Însă 
libera ei ființă-pentru-sine, libertatea legiuitoare (în formă 
superioară), stă în faţa naturii în libertatea și propriile ei legi : 

„Intelectul şi rațiunea” (practică) „au două legislații dife- 
rite” — („în domeniul teoreticului rațiunea poate trage con- 
cluzii numai prin intermediul intelectului din legi date pe 
cale de inferențe, concluzii care se opresc însă totdeauna la 
natură ; numai în domeniul practicului rațiunea este ea însăși 
legiuitoare”) — „în unul și același teren al experienței, fără 
ca una din legiuiri să aibă voie să o prejudicieze pe cealaltă, 
deoarece pe cît de puţină influenţă are conceptul naturii asupra 
legislaţiei produsă de conceptul libertăţii, tot pe atît de puţin 
tulbură aceasta legislaţia naturii. Posibilitatea subzistării îm- 
preună a celor două legiuiri și a facultăţilor ce le aparțin 
a dovedit-o Critica raţiunii pure (!?). 


KANT 621 


„Acum, faptul că aceste două domenii diferite — care 
în legiuirile lor nu se limitează, fără îndoială, unul pe celălalt, 
dar se limitează neîncetat în efectele lor în lumea simţurilor” 
(adică acolo unde se întîlnesc) — „nu formează un tot unitar 
provine din împrejurarea că conceptul naturii îşi reprezintă 
obiectele sale anume în intuiție, dar nu şi le reprezintă ca 
lucruri-în-sine, ci ca simple fenomene, pe cînd conceptul liber- 
tăţii reprezintă, în obiectul său, desigur un lucru-în-sine, dar 
nu-l prezintă în intuiţie; deci, nici unul dintre aceste două 
concepte nu poate procura o cunoaştere teoretică a obiectului 
său (şi nici chiar a subiectului gînditor) ca lucru-în-sine; 
în-sine care ar fi suprasensibil, — domeniu nemărginit şi inac- 
cesibil facultăţilor noastre de cunoaștere”. 

„Acum, dacă între domeniul conceptului naturii ca domeniu 
al sensibilului și domeniul conceptului libertăţii ca domeniu 
al suprasensibilului este, fără îndoială, o prăpastie enormă, 
aşa încît nu este posibilă nici o trecere de la primul la al doilea, 
ca şi cînd ele ar fi două lumi diferite, prima neputînd exercita 
nici o influenţă asupra acesteia din urmă, totuşi aceasta a 
doua lume trebuie să aibă o influenţă asupra celei dintii, 
adică conceptul de libertate trebuie să realizeze în lumea 
simțurilor scopul pe care i-l indică legile sale ; iar natura trebuie, 
deci să poată fi gîndită şi astfel încît legitatea formei ei să fie 
cel puțin de acord cu posibilitatea realizării în cuprinsul ei a 
scopului preconizat de legile libertăţii. În consecință, trebuie 
să existe totuşi un temei al unităţii suprasensibilului ce se 
află la baza naturii cu ceea ce conţine practic conceptul libertăţii, 
temei al cărui concept, deși nu ajunge nici teoretic şi nici practic 
la o cunoaştere a lui, deci nu are domeniu aparte, totuși face 
posibilă trecerea de la felul de a gîndi conform principiilor 
unuia din domenii la modul de a gîndi potrivit principiilor 
celuilalt domeniu” *. 

„Între intelect și rațiune se află puterea de judecată, 
ca între facultatea de cunoaştere și facultatea apetitivă, plă- 
cerea şi neplăcerea ; prin urmare, în această facultate trebuie 
să rezide trecerea de la domeniul conceptului naturii la domeniul 
conceptului libertăţii”* *. Or, există două produse, opere ale 
artei şi produse ale naturii organice care ne revelează unitatea 


* Kritik d. Urtheilskrafit (ed. a 3-a, Berlin, 1799), introducere, pp. XVII— 


XX. 
** Ibidem, pp. XXIV—XXV. 

celor două domenii. Considerarea acestor produse ne face să 
vedem unitatea intelectului cu particularul ; dar această manieră 
de a considera lucrurile este numai una subiectivă. Astfel de lu- 
ceruri sînt numai considerate potrivit acestei unităţi, însă în sine 
ele nu sînt astfel; felul în care sînt ele în sine se află dincolo [de 
cunoaşterea noastră]. Kant vorbeşte despre un intelect intuitiv, 
aceasta este o determinare profundă; acesta dă legi generale, 
dar determină şi particularul. Finalitatea aparţine aici, scopul 
este determinaţie generală ; finalitatea este o realitate particulară 
care este determinată numai prin ceea ce este general. Intelectul 
este temeiul acestei unități a diversului; particularul este 
determinat de general, sensibilul prin suprasensibil. Această 
idee nu este adevărul unor atare produse, ci numai un mod 
potrivit căruia noi ni le reprezentăm; pe aceasta o numeşte 
Kant putere de judecată, — această legare a unui particular 
cu ceva general. Ideea puterii de judecată le îmbină pe amîn- 
două: un general, care posedă particularul în el însuși. În 
puterea nemijlocită de judecată genul conţine particularul 
(există însă şi particular care nu e determinat de gen); 
nu aşa stau lucrurile în puterea de judecată reflectată. 
Puterea de judecată reflectantă are ca principiu alei 
unitatea generalului abstract al intelectului cu particularitatea, 
ideea unei necesităţi logice care este totodată şi liberă, sau a 
unei libertăţi care este nemijlocit una cu conţinutul ei. Puterea 
de judecată nu este aici determinantă potrivit unor 
legi generale, ci este reflexzivă, întrucît „,particularul este dat, 
particular căruia ea trebuie să-i găsească generalul”*. 
„Acest principiu nu poate fi acum altul decît următorul : 
dat fiind că legile universale ale naturii îşi au temeiul în inte- 
lectul nostru, care le prescrie naturii, deși numai conform con- 
ceptului ei general, legile particulare empirice referitoare la ceea 
ce este lăsat nedeterminat de legile generale trebuie să fie consi- 
derate potrivit unei unităţi pe care ne-ar fi dat-o oarecum un 
intelect (deşi nu al nostru) spre uzul facultăţii noastre de cunoaş- 
tere, spre a face posibil un sistem al experienței pe baza unor 
legi particulare ale naturii. Nu că ar fi necesar să fie admis un 
astfel de intelect (căci numai puterea reflexivă de judecată 
este aceea căreia îi serveşte drept principiu această idee); ci 
astfel această facultate îşi dă o lege numai sieși, și nu naturii”. 


* Kritik d. Urtheilskrajt introducere, pp. XXV—XXVI. 

„Deoarece conceptul unui obiect, întrucît el conţine în 
acelaşi timp și temeiul realității acestui obiect, adică scopul 
şi acordul unui lucru cu acea constituţie a lucrurilor care nu 
este posibilă decît prin scopuri, se numește finalitatea 
formei acestora, principiul puterii de judecată cu privire la 
forma lucrurilor naturii supuse legilor empirice în general este 
finalitatea naturii în diversitatea ei. Adică, prin acest concept, 
natura este reprezentată ca şi cînd un intelect ar conţine temeiul 
unității diversului legilor ei empirice” *. 

Deja Aristotel a considerat natura ca teleologică în ea 
însăși, ca avînd în ea însăşi vot, inteligența, generalul, încît 
natura şi inteligenţa în nedespărţită unitate, sînt unul moment 
al celeilalte **. Scop este conceptul, care e imanent, nu este 
formă exterioară și abstracţie față de un material ce trebuie să 
fie pus la bază, ci el este formă pătrunzătoare, încît tot ce e par- 
ticular este determinat prin însuşi acest general. După Kant, 
acest general este intelectul ; legile intelectului, legi pe care 
acesta le are în el însuşi în procesul cunoaşterii, lasă ceea ce e 
obiectiv încă nedeterminat ; dar, fiindcă acest divers trebuie 
să aibă el însuși în sine o legătură oarecare, o legătură fără 
îndoială accidentală pentru cunoașterea omenească, ,,puterea 
de judecată este nevoită, pentru propriul său uz, să admită 
ca principiu că ceea ce este accidental pentru noi conţine o uni- 
tate care, e adevărat, nu poate fi cunoscută de noi, dar care 
totuși poate fi gîndită în legarea diversului într-o experienţă în 
sine posibilă pentru noi” ***. Acest principiu recade îndată îna- 
poi în subiectivul unui gînd, el nu este decît o maximă subiec- 
tivă, prin care nu trebuie să fie enunțat nimic despre natura obie- 
tivă a obiectului * *** ; aceasta fiindcă o dată însinele a fost fixat 
în afara conştiinţei de sine și intelectul a fost conceput numai 
în forma a ce e conştient de sine și nu și în devenirea sa ca 
altceva. 


Acest principiu al puterii reflexive de judecată înseamnă 


o dublă finalitate în sine: această judecare este estetică, 


şi teleologică; prima este finalitatea subiectivă,a 
X d a i 


doua e cea obiectivă, logică , 


* Kritik d. Urtheilskraft, pp. XXVII—XXVIII. 
** Comp. mai sus, vol. II, p. 341—349. 
*** Kritik d. Urtheilskraft, pp. XXVI, XXXIII. 
**** Ibidem, p. XXXIV. 
***** Ibidem, pp. XLVIII — L. 

a. Una din formele [acestui principiu] este puterea estetică 
de judecată, frumosul; ea constă în: „,Plăcerea şi neplă- 
cerea sînt ceva subiectiv, ceva ce nu poate deveni nicidecum 
obiect de cunoaştere. Obiectul are aşadar, finalitate numai 
cînd reprezentarea lui este asociată cu un sentiment de plă- 
cere ; şi aceasta este o reprezentare estetică. — Cuprinderea 
formelor în imaginaţie nu poate fi făcută niciodată fără ca pute- 
rea reflexivă de judecată să nu le compare, chiar și neintenționat, 
cel puţin cu facultatea ei de a raporta intuiţii la concepte. 
Acum, dacă în această comparare imaginaţia (ca facultate 
a intuiţiilor a priori” ?) „pune, printr-o reprezentare dată, nein- 
tenţionat, în acord”, ceva frumos ,,cu intelectul ca facultate a 
conceptelor, trezind astfel un sentiment de plăcere, obiectul 
trebuie să fie atunci considerat de puterea reflexivă de judecată 
ca ceva conform scopului. Estetică este o astfel de judecată 
asupra finalităţii obiectului care nu se întemeiază pe nici un 
concept existent despre obiect şi nu-și formează nici un con- 
cept despre obiect. Un obiect a cărui formă (nu materialul repre- 
zentării lui ca senzaţie) ca temei al plăcerii este apreciată pe 
baza reprezentării unui astfel de obiect este frumos” *, — pri- 
mul cuvînt cuminte despre frumuseţe : sensibilul este unul din 
momentele frumosului; acesta trebuie apoi să exprime ceva 
spiritual, un concept. 

„Frumosul este ceea ce este reprezentat fără interes” 
subiectiv, „fără concepte” (determinaţii de ale reflexiei) „ca 
obiect al unei plăceri generale. Frumosul nu se referă la nici 
o înclinație, deci subiectul se simte în el cu totul liber. Frumo- 
sul nu este frumos pentru mine”, nu e frumos prin concepte 
reflexie, legi **. „Scopul este obiectul unui concept, întrucît 
acesta este considerat ca şi cauză a lui” (a obiectului); „iar 
cauzalitatea unui concept referitoare la obiectul său este fina- 
litatea” ***. Idealului îi aparţine „ideea raţiunii care din 
scopurile umanităţii, întrucît ele nu pot fi reprezentate în mod 
sensibil, face un principiu al aprecierii unei figuri prin care 
acestea, ca într-un efect al lor produs în lumea fenomenelor, 
se revelează” ****. „Idealul ne e îngăduit să-l așteptăm numai 


la figura umană” ***** 


* Kritik d. Urtheilskraft, pp. XLIII—XLYV. 
** Ibidem, pp. 16—19. 
»** Ibidem, p. 32. 
**** Ibidem, p. 56. 
«»»+* Ibidem, p. 59. 


KANT 625 


Sublimul este încercarea de a reprezenta o idee în 
chip sensibil, încercare în care iese la iveală în acelaşi timp 
nepotrivirea, neputinţa de a fi sesizată ideea de către elementul 
sensibil *. 

Aici, în puterea de judecată estetică, vedem unitatea nemij- 
locită a generalului cu particularul, deoarece frumosul este 
tocmai această unitate nemijlocită lipsită de concept. Kant 
o situează în subiect, şi ea este ceva subiectiv, sau, mai exact, 
ceva limitat ; și, fiind estetică, această unitate este şi inferioară, 
întrucît ea nu este unitatea prinsă în concept, unitatea con- 
ceptuală. 

b. Celălalt mod al acordului (conceptului cu realitatea] este, 
în finalitatea obiectivă şi materială, considerarea teleologică 
a naturii, în sensul că, în produsele organice ale naturii, 
unitatea nemijlocită a conceptului cu realitatea este intuită 
ca o unitate obiectivă: scopul naturii conținînd în generali- 
tatea sa ce e particular şi în particularitatea sa ce e gen. Pro- 
dusele naturii le considerăm teleologic, nu conform unei fina- 
lităţi exterioare, ci potrivit teleologiei interioare. Conform fina- 
lităţii externe, ceva îşi are scopul în altceva : „Zăpada păzeşte 
semănăturile de îngheţ în ţările reci; ușurează contactul dintre 608 
oameni prin faptul că pot circula sănii” **. Cînd e vorba de ce 
este viu, noi nu ne oprim la faptul că avem în faţa noastră o 
realitate sensibilă pe care o considerăm pe una din laturile 
ei potrivit categoriilor intelectului, ci noi considerăm această 
realitate ca pe o realitate care își este sieși cauză, realitate 
care se produce pe sine însăşi. Aceasta este conservarea de 
sine a viului ; ca individ, el este pieritor, însă, întrucît trăieşte 
el se produce pe el însuși, cu toate că pentru aceasta este nevoie 
de anumite condiţii * **. Apoi, scopul naturii este materie, întru- 
cît aceasta este organizată, este produs organizat lăuntric al natu- 
rii „în care totul este scop și, alternativ, şi mijloc” ****. Toate 
membrele sale sînt mijloace şi, totodată, scopuri; el este în 
sine scop și mijloc în acelaşi timp, e scopul său propriu. Scopul 
său nu este în afara sa; şi finalitatea internă înseamnă că ceva 
este în el însuși scop şi mijloc. Este conceptul aristotelic ; este 
ceva infinit care se reîntoarce în sine însuși, este ideea. 


* Kritik d. Urlheilskraft, p. 77. 
** Ibidem, pp. 279—283. 

*** Ibidem, pp. 286—288. 

*+** Ibidem, pp. 292—296. 

În această ordine de idei, Kant spune: „Noi n-am găsi 
nici o deosebire între mecanismul naturii şi teh- 
nica naturii, adică conexiunile teleologice ce există în ea, dacă 
intelectul nostru n-ar avea specificul că el trebuie să meargă de 
la general la particular şi deci puterea de judecată nu poate for- 
mula judecăţi determinante fără să aibă o lege generală sub care 
să poată subsuma acel particular. Dat-fiind însă că particularul 
ca particular conţine în raport cu generalul ceva accidental, 
dar că rațiunea pretinde totuşi în acelaşi timp în legarea legilor 
particulare ale naturii și o unitate, deci legitate, legitate a acci- 
dentalului care se numeşte finalitate; şi că deducerea legilor 
particulare din cele generale, dat fiind accidentalul pe care 
acestea îl conţin în ele, este imposibilă a priori prin deter- 
minarea conceptului obiectului; conceptul finalităţii naturii 
în produsele ei va fi în felul acesta un concept necesar pentru 
puterea de judecată a omului, dar nu va fi un concept care 
să privească determinarea obiectelor înseși, va fi aşadar un 
principiu subiectiv” *, ba numai un gînd conducător pentru 
puterea de judecată, gînd prin care nu poate fi exprimat nimic 
din ceea-ce-este-în-sine. 

Motivul pentru care această idee adevărată nu e conside- 
rată ca expresie a adevărului este faptul că sînt presupuse 
ca fiind adevărate abstracţiile goale care sînt, pe de o parte, un 
intelect ce se mişcă în lumea generalului abstract și, pe de 
altă parte, opus acestuia, un material senzorial, singular. Kant 
ajunge explicit la reprezentarea unuiintelect intuitiv. 
Anume, întrucît „pentru cunoaştere este nevoie şi de intuiţie, 
de o facultate a unei spontaneităţi depline a intuirii, facultate 
de cunoaștere deosebită de sensibilitate şi cu totul independentă 
de aceasta, deci facultate care ar fi intelect în înțelesul lui cel 
mai general, ne putem imagina un intelect intuitiv, care nu 
merge de la general la particular și astfel la singular prin con- 
cepte, intelect în care nu se întîlneşte accidentalitatea acordu- 
lui naturii în produsele ei potrivit unor legi particulare, acciden- 
talitate care face să fie atît de dificilă pentru intelectul nostru 
conexarea diversului ei în unitatea cunoașterii” **. Însă Kant 
nu ajunge la concepţia că acest intellectus archetypus *** este 
adevărata idee a intelectului, ci [după el] intelectul nostru 


* Kritik d. Urtheilskraft, pp. 343—344. 
** Ibidem, p. 347. 
*** Ibidem, p. 351. 

este astfel constituit „încît el înaintează de la generalul anali- 
tic la particular” * şi e o facultate de cunoaștere specific dife- 
rită de sensibilitate şi complet independentă de aceasta. 

Este lucru curios, dar «) Kant a avut această idee a intuitivu- 
lui ; n-a ştiut de ce ea nu poate fi adevărată, susținînd că intelec- 
tul nostru este altfel constituit; însă f) rațiunea absolută şi 
intelectul care este-în-sine, am văzut, sînt astfel constituţi, 
încît ei nu au realitate în ei înșiși ; intelectul are nevoie de un 
material, rațiunea teoretică creează himere, rațiunea practică 
este nevoită să se oprească la postulare. Cu tot caracterul lor 
neabsolut, exprimat în chip nemijlocit şi hotărît, aceste facul- 
tăţi trebuie să fie totuşi adevărata cunoaștere, iar intelectul 
intuitiv, care îmbină într-o unică unitate conceptul şiintuiţia 
este astfel numai un gînd, pe care ni-l facem noi. 

În fiinţa organică mecanismul naturii și scopul (suflet, ce 
e general) constituie o unitate” *. Noi considerăm [ființa organică] 
ca şi cînd în ceea ce e sensibil ar sălășlui un concept care îşi pune 
particularul ce-i este adecvat; considerăm ființa organică 
potrivit felului propriu unui intelect intuitiv. Iată ceva măreț, 
iată ideea, concretul veritabil, realitatea determinată de con- 
ceptul ce-i este imanent ! Aceasta este ideea adecvată, cum spu- 
ne Spinoza. În produsele organice ale naturii avem intuiţia 
unităţii nemijlocite a conceptului cu realitatea ; viața, sufletul, 
universalul și existenţa, particularizarea sînt identice, sînt con- 
template într-o unică unitate ; lucrurile nu stau așa în natura 
anorganică. Astfel ajunge reprezentarea concretului în filo- 
zofia kantiană, concepţia că conceptul, generalul, este determi- 
nant pentru particular. 

Înseşi aceste idei Kant le-a luat iarăși tot numai ca deter- 
minaţii subiective : ele sînt numai moduri de a considera lucrurile, 
nu sînt determinaţii obiective. Cu toate că exprimă unitatea, 
Kant scoate totuşi în evidenţă iarăşi latura subiectivă, con- 
ceptul. Aceasta este contradicţia permanentă a filozofiei kanti- 
ene: Kant a stabilit opoziţiile supreme şi a enunțat soluţia 
lor. El arată unilateralitatea contrariilor, precum şi unitatea 
lor. Rațiunea postulează această unitate, noi o avem în puterea 
de judecată. Și, cu toate acestea, Kant spune că aici este vorba 
de un mod al puterii noastre reflexive de judecată. Ceea ce e viu 
nu este aşa, noi sîntem însă obişnuiţi să-l considerăm astfel: 


* Kritik d. Urtheilskraft, p. 348. 
** Ibidem, p. 354. 

aceasta, este regula, preceptul reflexiei noastre *. În artă este 
însuși modul sensibil care ne dă reprezentarea ideii; realitate 
şi idealitate sînt astfel în nemijlocită unitate. Tot astfel, spune el, 
noi trebuie să ne oprim la ce e unilateral în momentul în care el 
trece dincolo. Obiectiv este numai ceea ce e în sine; toată 
plenitudinea, tot conţinutul aparţine reprezentării, gîndirii, 
e postulat; tot conţinutul este subiectiv ; noi nu ştim ce sînt 
lucrurile în sine. Însinele este însă numai caput mortuum, ab- 
stracţia moartă a lui altceva, golul și nedeterminatul « dincolo ». 
Bogăția gîndului se desfăşoară în formă subiectivă; dar gîndul 
nu vrea să-și suprime limita în momentul în care el o afirmă 
ca limită. 

c. Cealaltă formă în care se introduce reprezentarea con- 
cretului în filozofia kantiană este aceasta: rațiunea practică 
are un scop ; acest scop, luat în toată generalitatea lui, este binele. 
Acest bine este o idee, este gîndul meu; dar este dată cerința 
absolută ca acest bine să și fie realizat în lume, ca necesitatea, 
naturii să corespundă legilor libertăţii, legilor gîndului, însă 
nu ca necesitate a unei naturi exterioare, ci prin mijlocirea lumii 
în general, prin ceea ce e just, moral, prin viața omenească 
prin viaţa statului, —lumea să fie bună. Această identitate a bine- 
lui cu realitatea este exigența raţiunii, dar rațiunea subiectivă 
nu o poate realiza. În fiecare acţiune bună omul săvîrșeşte ceva. 
Însă acest bine este numai limitat ; binele general, scopul final 
universal cascop final al lumii poate fi realizat numai 
de către o a treia putere. Şi această putere peste lume, care 
are ca scop final al său binele în lume, este Dumnezeu **. 

Astfel Dumnezeu este un postulat al raţiunii practice, care 
trebuie să fie crezut. Natura îşi are legile ei proprii; aceste 
relaţii particulare și independente nu au nici o raportare față 
de bine. Dar raţiunii îi este propriu să pretindă unitatea, să o 
dorească și să o aibă în sine ca pe ceea ce este esenţial, substan- 
tial. Opoziția, contradicţia dintre bine și lume, este contrară 
acestei identități ; de aceea rațiunea trebuie să pretindă ca 
această contradicţie să fie înlăturată, să pretindă că există 
o putere care este bună pentru ea însăşi şi e o putere peste natu- 
ră. Această putere este Dumnezeu; și această poziţie o are 
Dumnezeu în filozofia kantiană. Nu se poate dovedi că există 
Dumnezeu ; este însă o exigență [a raţiunii că el există]. Avem 


* Kritik d. Urtheilskraft, pp. 355—363. 
* Ibidem, pp. 423—424. 

cele două [laturi] : lumea și binele. Virtutea, moralitatea, este 
bună numai întrucît e în luptă; moralitatea găseşte deci insti- 
tuită această opoziţie, iar pe de altă parte este necesară armonia 
celor două părți. Lipsa, că Dumnezeu nu poate fi dovedit, rezidă 
în aceea că, potrivit dualismului kantian, nu se poate arăta că 
binele ca idee abstractă constă în el însuşi în aceasta: de a-și 
suprima ideea sa ca abstractă ; — şi că lumea constă în ea însăși 
în a se suprima pe sine în exterioritatea ei şi ca diferită de bine- 
le însuși şi în a arăta că adevărul ei este ceea ce apare ca al 
treilea [moment] față de lume și de bine, dar ceea ce este în 
același timp determinat ca fiind primul. În consecinţă, potri- 
vit lui Kant, Dumnezeu poate fi numai obiect al credinței”. 
Cu aceasta are legătură credința aşa cum o concepea Jacobi, 
[punct] în care Kant este de acord cu acesta**. 

Dacă acum, potrivit acestei poziţii jacobo-kantiene, Dum- 
nezeu este obiect al credinţei şi dacă admitem pentru o clipă 
această poziţie, avem aici o reîntoarcere la absolut. Dar rămîne 
în picioare întrebarea : ce este Dumnezeu? Suprasensibilul 
este încă anemic, şi tot atît de anemic este generalul, abstrac- 
tul, ceea-ce-este-în-sine-și-pentru-sine. Care este deci deter- 
minarea lui? Dacă am trece la absolut, ar fi rău pentru această 
poziţie, în sensul că am trece la cunoaştere; fiindcă această 
trecere ar însemna că ştim ceva despre un lucru care este în 
sine concret, determinat. Aici [la Jacobi şi la Kant] se ajunge 
numai [la aserţiunea] că în general Dumnezeu există, Dumne- 
zeu avînd determinaţia nemărginitului, universalului, nede- 
terminatului. Dumnezeu nu poate fi cunoscut astfel căci, pentru 
a putea fi cunoscut el ar trebui să fie concret, prin urmare ar 
trebui să aibă cel puţin două determinaţii ; el ar fi deci mijlo- 
cire, deoarece o cunoaștere despre concret este îndată cunoaş- 
tere mijlocită. Însă poziţia despre care e vorba nu recunoaşte 
mijlocirea şi rămîne astfel la ceea ce este nedeterminat. Vor- 
bind atenienilor, apostolul Pavel s-a referit la altarul ridicat 
de ei Dumnezeului necunoscut şi le-a spus cine este Dumnezeu ; 
poziţia aici menţionată ne duce însă iarăşi înapoi la Dumne- 
zeul necunoscut. — Toată viaţa naturii, ca şi aceea a spiri- 
tului, este în sine mijlocire; pe această poziţie a trecut filozo- 
fia lui Schelling. 


* Kritik d. Urtheilskrafi. pp. 460—461. 
** Acest punct al filozofiei lui Jacobi este intercalat abia aici în prele- 
gerile din 1825—1826. 

Potrivit lui Kant se produce ceva sensibil prin determi- 
naţii ale gîndirii, dar acest produs nu este lucrul; de exemplu, 
simt ceva dur : eu simt durul, dar pe acel ceva nu-l simt. Filo- 
zofia lui Kant sfîrşeşte ca dualism — relaţie care este un «tre- 
buie să fie » absolut esenţial — , sfîrşește cu contradicția nere- 
zolvată. Altfel stau lucrurile cu credința lui Jacobi : el găseşte 

602 reprezentare despre Dumnezeu şi ființă nemijlocită ; orice mij- 
locire este neadevărată. — Aşadar, la Kant rezultatul este: 
„noi nu cunoaştem decît fenomene” ; iar la Jacobi : „noi cunoaş- 
tem numai ceea ce este finit și condiționat”. 

Ambele rezultate au produs bucurie vană printre oameni, 
deoarece lenea rațiunii și-a închipuit că de-acum este dis- 
pensată, mulțumită lui Dumnezeu, de orice exigenţe ale re- 
flectării, acordîndu-se libertăţii drepturi nelimitate, care putea 
deci să-şi facă de cap, dat fiind faptul că pătrunderea în ceea 
ce este în sine, coborîrea în adîncurile naturii și ale spiritului 
era evitată. — Alt rezultat a fost autocraţia rațiunii subiective, 
rațiune care, fiind abstractă şi necunoscînd nimic, nu are decât 
certitudine subiectivă şi nu adevăr obiectiv. Aceasta a fost 
a doua bucurie, adică faptul că posed această autarhie, pe 
care nici nu o pot cunoaşte, nici nu o pot justifica și nici nu-mi 
este de folos : libertatea mea subiectivă de convingere şi cer- 
titudine este valabilă pentru toate. — A treia bucurie Jacobi 
o adăuga la primele două, în sensul că, prin cunoaștere infi- 
nitul fiind transformat în ceva finit, ar fi chiar sacrilegiu să 
vrem să cunoaștem adevărul. Timpuri întristătoare pentru 
adevăr, timpuri în care a pierit orice metafizică, orice filozofie 
şi în care este valabilă numai filozofia care nu e filozofie. 


Rezumînd ansamblul filozofiei kantiene, găsim pretutin- 
deni ideea gîndirii, care este în ea însăşi concept absolut, avînd 
în ea însăşi diferenţa, realitatea ; însă rațiunea teoretică și cea 
practică au în ele numai diferența abstractă; în Critica puterii 
de judecată, Kant merge atît de departe, încît afirmă diferența 
ca reală, adică afirmă nu numai particularitatea, ci singula- 
ritatea. El a distins totul în mod just şi determinat. Dar cum 
această concepție mărginită provine de la facultatea noastră 
omenească de cunoaștere, această facultate este luată de el 
în forma ei empirică, cu toate că o prezintă şi ca pe o facultate 
care nu cunoaște adevărul, iar ideile adevărate ale ei, pe care 

610 de asemenea le descrie, le înfăţişează ca pe simple gînduri pe 
care le avem noi. Realitatea .este pentru el această realitate 
sensibilă, empirică, pentru a cărei înţelegere Kant face să 

intervină categoriile intelectului ; şi el le consideră ca valabile; 
aşa cum trec ele drept valabile în viața de toate zilele. 

. Aceasta este desăvîrşită filozofie a intelectului care renunță 
la rațiune ; ea și-a cîştigat aşa de mulți prieteni din cauza latu- 
rei ei negative, care constă în liberarea completă de vechea 
metafizică. — Am notat deja felul cu totul grosolan empiric şi 
barbar al modului reprezentării şi caracterul cu totul neştiințific 
al formei. — Dar, în afară de ideea generală despre judecăţile 
sintetice a priori, general care posedă în sine diferența, ins- 
tinctul lui Kant a înfăptuit, desigur, întreaga împărţire în 
care se divide întregul, după el, conform schemei lipsite de 
spirit a triplicităţii : «) rațiunea teoretică, 8) practică, y) uni- 
tate a ambelor, putere de judecată; el a indicat în cele mai 
multe dintre celelalte compartimente, la categorii, la ideile 
rațiunii : ritmul cunoaşterii, ritmul mișcării ştiinţifice, ca pe 
o schemă universală; şi a stabilit pretutindeni teză, antiteză 
şi sinteză, modurile spiritului, modurile prin care acesta este 
spirit conştient de sine şi prin care el se diferenţiază. Primul 
[moment] este esența, dar pentru conştiinţă este alteritate ; 
ceea ce este numai esență este obiect. Al doilea [moment] 
este ființa-pentru-sine, propria realitate; negativul față de 
în-sine este pentru el esenţa, conștiința de sine își este sieşi 
esența : raportul inversat. Al treilea [moment] este unitatea 
primelor două; realitatea care este pentru sine, conştientă de 
sine, este întreaga realitate adevărată în care, luată înapoi, 
este atît realitatea obiectivă, cît şi cea care este pentru sine. 
— Kant a indicat istoric momentele întregului; este o bună 
introducere în filozofie. Lipsa filozofiei kantiene rezidă în sepa- 
rarea momentelor formei absolute ; sau, privite lucrurile de 
pe cealaltă latură, intelectul nostru, cunoaşterea noastră for- 
mează un ce contrar față de ceea-ce-este-în-sine ; lipsește aici 8" 
negativul, acel « trebuie să fie » suprimat, care nu este înţeles. 


Dar gîndul şi gîndirea deveniră în sfîrşit o necesitate de 
neînvins, de neînlăturat de aici încolo. Prin urmare, era aici 
o cerință de consecvență ca gîndurile particulare să se înfă- 
țişeze ca derivate, conform necesităţii, din acel prim şi unic 
gînd, derivate din unitatea eului şi justificate de această uni- 
tate. — Iar în al doilea rînd gîndul s-a răspîndit asupra lumii, 
s-a lipit de toate, examinîndu-le pe toate, introducînd formele 
sale în toate, sistemastizîndu-le pe toate. Încît pretutindeni tre- 
buie să se procedeze conform determinărilor lui şi nu conform 
simplului sentiment, ascultînd de rutină, sau de simţul practic 

-al enormei inconştienţe a aşa-numiţilor oameni practici. Aşadar, 
în teologie, în guvernare și în legiuirile ei, în acţiunile legate de 
scopul statului, în industrii şi în mecanică trebuie totdeauna, 
să se procedeze numai potrivit unor determinaţii generale, 
să se lucreze raţional (fabricare rațională de bere, fabricare 
rațională de ţigle). Aceasta este nevoia unei gîndiri concrete, 
în timp ce în rezultatul kantian limitat la lumea fenomenelor: 
a fost prezent numai un gînd gol. Este totuși, şi esenţa religiei 
revelate de a ști ce este Dumnezeu. A existat deci o dorință 
fierbinte de conţinut, de adevăr, deoarece omul nu se putea 
întoarce înapoi în lumea brutelor şi tot atît de puţin putea el 
coborî la forma sentimentului, încît aceasta să fie pentru el 
unica formă valabilă cînd e vorba de ceea ce este superior. 
— Prima nevoie, nevoia de consecvență, s-a străduit să o 
satisfacă Fichte. 


C. FICHTE 


Filozofia lui Fichte este desăvîrşirea filozofiei kantiene. 

În afară de acestea și de filozofia lui Schelling nu există alte 

filozofii. Ceilalţi ciugulesc cîte ceva din acestea și apoi le combat 

şi le hărțuiesc cu ceea ce au luat din ele. Ils se sont battus les 

flancs pour être de grands hommes. Aşa au făcut Bouterwek, 

62 Reinhold, Fries, Krug şi alții: mărginire extremă care face 
pe grozava ! 


Johann Gottlieb Fichte s-a născut la Rammenau, 
lîngă Bischoffswerda (în Oberlausitz), la 19 mai 1762*. A 
studiat în Jena ** ; a fost preceptor în Elveţia ***. A scris 
despre religie **** folosind expresii kantiene, încît această scri- 
ere a lui Fichte a fost considerată ca o lucrare a lui Kant *****. 
În 1793 Fichte a fost chemat de Goethe la Jena ca profesor 
de filozofie, post la care el a renunţat în 1799 din cauza 
neplăcerilor pe care le-a atras scrierea sa: Uber den Grund 


* Fichtes Leben und Briefwechsel, herausgegeben von seinem Sohnes 
(Viaţa şi corespondenţa lui Fichte, editată de fiul său), partea I, pp. 3,6. 
** Ibidem, pp. 24 şi urm. 
*** Ibidem, pp. 38 şi urm. 
**** Versuch einer Kritik aller Offenbarung (Încercare de critică a 
oricărui apocalips). 
***** Fichtes Leben und Briefwechsel, partea I, pp. 142, 189. 

unseres Glaubens an eine göttliche Weltregierung (Despre teme- 
iul credinţei noastre într-o conducere divină a lumii). Fichte 
a scos la Jena un jurnal; un articol scris de altcineva a fost 
considerat ca ateist. Fichte ar fi putut tăcea. Guvernul a între- 
prins cercetări. Fichte a trimis o scrisoare cu amenințări; 
Goethe a spus că guvernul n-ar trebui să se lase amenin- 
tat *. După acest incident, Fichte a trăit cîtva timp ca 
persoană particulară la Berlin **; el a devenit în 1805 
profesor în Erlangen ***, iar în 1809 în Berlin ****, unde 
a murit la 27 ianuarie 1814 *****. Despre diferitele întîmplări 
survenite în viața lui nu putem trata aici mai amănunţit. 


Cînd este vorba de ceea ce se numește filozofie a 
lui Fichte, trebuie să se facă deosebire între filozofia lui, pro- 
priu-zis, speculativă, care înaintează cu riguroasă consecvență 
— ea este mai puţin cunoscută —, şi filozofia lui populară, 
căreia îi aparțin prelegerile de la Berlin ţinute în fața unui 
public amestecat, cum este, de exemplu, scrierea Von seli- 
gen Leben (Despre viața fericită). Scrierile populare ale lui 
Fichte sînt cuceritoare, înălțătoare — unii care se numesc fich- 
teeni le cunosc adesea numai pe acestea —, ele sînt cuvîntări 
pătrunzătoare în ce priveşte sentimentul religios al oamenilor 
cultivați. Aceste scrieri nu pot fi luate în considerare în istoria 
filozofiei, chiar dacă prin conţinutul lor ele au cea mai mare 
valoare. Însă conţinutul trebuie să fie dezvoltat în chip spe- 
culativ ; acesta este cazul numai cît priveşte scrierile filozo- 
fice mai vechi ale lui Fichte. 


1. FILOZOFIA INIȚIALĂ A LUI FICHTE 


Fichte a înlăturat această lipsă, — nechibzuita inconsec- 
venţă kantiană, prin care întregului sistem kantian îi lipsește 
unitatea speculativă. Forma absolută este aceea pe care a 
prins-o Fichte, de altfel forma absolută este tocmai ființa-pen- 


* Fichle's Leben und Briefwechsel, partea I, pp. 337—338, 348 — 349, 
353—354, 358—364 ; partea a II-a, pp. 140—142. 
** Ibidem, partea I, pp. 370—372, 442—448. 
*** Ibidem, p. 455. 
**** Ibidem, pp. 518—540. 
a+*** Ibidem, p. 578. 


614 


634 FILOZOFIA MODERNĂ. IIl: CEA MAI RECENTĂ FILOZOFIE GERMANĂ 


tru-sine absolută, negativitatea absolută, nu singularitatea, ci 
conceptul singularității și, prin aceasta, conceptul realității. 
Filozofia lui Fichte este elaborare a formei în sine (rațiunea se 
sintetizează pe sine în sine însuşi, este sinteză a conceptului 
şi a realității) şi e îndeosebi o expunere mai consecventă a 
filozofiei kantiene ; ea nu depăşeşte conținutul fundamental al 
acesteia şi ea a fost numită mai ales doctrină a ştiin- 
ței *. Primele scrieri ale lui Fichte sînt cu totul kantiene. 
Iniţial nici Fichte nu și-a considerat filozofia ca altceva decît 
ca o împlinire consecventă și sistematică a filozofiei lui Kant **, 
stabilind că eul este principiul absolut al acesteia, încît între- 
gul conţinut al universului trebuie să fie înfățișat ca produs 
provenind din acest eu, care este totodată și nemijlocită cer- 
titudine de noi înşine. Însă acest principiu Fichte l-a dezvol- 
tat apoi, de asemenea, pe una din laturile lui : principiul este de 
la origine subiectiv, împovărat cu o opoziţie ; iar realizarea lui 
este o fugă de-a lungul finității, o privire înapoi spre ceea ce 
precedă. j 

Necesitatea filozofiei este mărită în sensul că: a) se cere 
ca esența absolută să nu mai fie gîndită ca fiind substanța 
nemijlocită, substanță care nu posedă în ea însăşi diferența, 
realitatea. Împotriva acestei substanțe s-a împotrivit, pe de 
o parte, conștiința de sine, care nu-şi găseşte în ea ființa-sa- 
pentru-sine, substanță care deci nu ţine seamă de libertatea 
conştiinţei de sine. Pe de altă parte, această esenţă, repre- 
zentată ca obiectivă, cerea o ființă conştientă de sine, per- 
sonală, o fiinţă vie, reală, nu închisă exclusiv în gînduri ab- 
stracte metafizice. ß) Ca şi conştiinţa de sine este și conştiinţa 
pentru care există altceva. Aceasta a pretins la rîndul ei 
momentul realităţii obiective, ființa ca atare, în care ar fi 
trebuit să treacă gîndirea: adevărul în existența concretă 
obiectivă, — momentul realităţii exterioare, pe care l-am cons- 
tatat cu deosebire la englezi. Acest concept, care este nemij- 
locit realitate, şi această realitate, care este nemijlocit conceptul 
ei — și anume în sensul că nu ar exista deasupra acestei uni- 
tăţi un al treilea gînd, nici în sensul că această unitate ar fi 
o unitate nemijlocită care n-ar poseda în ea diferență, sepa- 


* Uber den Begriff der Wissenschafislehre (Despre noţiunea de doctrină a 
științei) (Weimar, 1794), p. 18. 

** Grundlage der  gesammlen  Wissenschafislehre (Fundamentul întregii 
doctrine a ştiinţei) (Leipzig, 1794), prefaţă, p. XII. 

rație —, este eul. Acesta este în el însuși autodiferenţiere a 
contrariilor. Aceea prin ce se deosebește el de simplitatea gîndirii 
şi aceea prin ce el deosebește pe acest altceva este deopotrivă 
nemijlocit pentru el, egal lui, adică nu distinct *. Astfel, eul 
este gîndire pură; sau eul este, așa cum l-a numit Kant, ade- 
vărata judecată sintetică a priori. 

Acest principiu este realitatea înțeleasă; căci realitatea 
este tocmai alteritatea pentru conştiinţă, care este înțeleasă, 
pe care conștiința de sine a luat-o înapoi în ea. Şi conceptul 
conceptului a fost pe această latură înțeles în sensul că, în 
ceea ce este conceput, conştiinţa de sine are certitudinea ei 
însăşi ; ceea ce nu este conceput este pentru ea ceva străin. 
Acest concept absolut, adică această infinitate care este în 
şi pentru sine, aceea care trebuie să fie dezvoltată în ştiinţă 
şi a cărei diferenţiere trebuie să fie înfățișată ca întreaga dife- 
renţiere din sine a universului; în diferenţierea lui, acesta 
trebuie să rămînă reflectat în sine în același mod de a fi ab- 
solui. — Pretutindeni nu există nimic altceva decît eul; și 
eul este aici fiindcă, este aici; ceea ce este aici este numai în 
eu şi pentru eu **. Fichte a elaborat numai acest concept, 
însă el nu l-a dezvoltat constituindu-l ca ştiinţă, realizîndu-l 
din sine însuși. Deoarece acest concept se fixează pe sine pentru 
Fichte ca acest concept; acest concept are absolutul pentru 
el, întrucît el este numai conceptul nerealizat, şi în consecință 
el însuși apare iarăși ca opus realităţii. Deci Fichte n-a înțeles 
natura realizării şi nici știința însăși. 

Filozofia lui Fichte are marele merit şi marea însemnă- 
tate de a fi stabilit că filozofia trebuie să fie ştiinţă [derivată] 
din principiul suprem, principiu din care sînt deduse în chip 
necesar toate determinările. Ceea ce e grandios în ea este uni- 
tatea principiului și încercarea de a dezvolta cu consecvență 
ştiinţifică din acesta întregul conţinut al conştiinţei, sau, cum 
se spunea, de a construi, plecînd de la el, întreaga lume" * *. Încer- 
carea a fost criticată ****. Este o trebuință proprie filozofiei 
aceea de a conţine o idee vie. Lumea este o floare care se naște 
veşnic dintr-un unic fir de sămînță. 

Întocmai cum Kant stabilise în ce constă cunoașterea, 
tot astfel Fichte stabilește în ce constă ştiinţa (das Wissen). 


* Grundlage der gesammlen Wissenschafislehre, pp. 10—12. 
** Ibidem, pp. 13—14. 
*** Uber den Begriff der Wissenschafislehre, p. 12. 
**** Grundlage der gesămmten . Wissenschaftslehre, prefaţă, pp. x XI. 

Fichte formulează sarcina filozofiei, spunînd că ea este doctrina 
despre știință. Conştiința cunoaşte, aceasta este natura ei; 
cunoașterea filozofică este știința acestei științe. Trebuie să 
fie dezvoltat cuprinsul ştiinţei întregii lumi (ceea ce nu este 
pentru noi, nu ne privește) şi apoi această ştiinţă trebuie să fie 
consecvență a dezvoltării determinărilor. Obiectul filozofiei este 
ştiinţa ; aceasta este şi punct de plecare, e ştiinţă generală. 
Aceasta este eul, este conștiință ; eul este temei, punct de ple- 
care. Însă Fichte a conceput acest principiu nu ca idee, ci ca 
conştiinţă Aespre procesul cognitiv din noi, şi l-a reţinut în 
forma subiectivităţii. — „Ştiinţa este un sistem de cunoaștere 
pe baza unui principiu suprem care exprimă conţinutul și 
forma a ceea ce știm. Doctrina ştiinţei este știința despre 
cunoaştere, doctrină care explică posibilitatea şi valabilitatea 
oricărei cunoașteri și arată posibilitatea principiilor în ce pri- 
vește forma şi conţinutul, principiile înseşi şi prin aceasta 
conexiunea întregii cunoașteri omeneşti. Această doctrină tre- 
buie să aibă un principiu care nu poate fi demonstrat nici 
din ea, nici dintr-o altă știință, căci ea este ştiinţa supremă. 
Dacă există doctrina ştiinţei, există şi un sistem ; dacă există 
un sistem, există și o doctrină a ştiinţei şi un prim principiu 
absolut, datorită unui cerc inevitabil” *. 


a. Fichte a atins cea mai mare precizie în expunerea sa 
acolo unde începe cu ceea ce am avut mai sus**, adică cu 
unitatea transcendentală a conştiinţei de sine ; aici eu sînt unul, 
acest eu, această unitate este la Fichte aceeași, şi este ceea ce 
e prim. El pleacă în filozofia sa de la convingerea că filozofia 
trebuie să pornească de la un principiu absolut 
necondiţionat, de la ceva cert ce nu poate fi tras la 
îndoială în cunoașterea obișnuită. Acest principiu ,nu poate fi 
demonstrat sau determinat, deoarece el trebui să fie principiu 
absolut prim”***. Baza simplă a acestei cunoașteri este cer- 
titudinea de mine însumi; această certitudine este raportare 
a mea la mine însumi. Descartes a început cu: cogito, ergo 
sum ; gîndesc, deci exist. Fiinţa eului nu este o fiinţă moartă, 
ci o ființă concretă, fiinţa supremă, gîndirea. Gîndirea este 
activitate ; aceasta, reprezentată ca una, ca pe ceea ce este- 


* cf. Tennemann, op. cit., $ 393, pp. 494—495; comp. Uber den 
Begriff der Wissenschaftslehre, pp. 13—17, 19—39 passim, 50—52. 
** Vezi mai sus, pp. 565—566, 568. 
*** Grundlage der gesammien Wissenschaftslehre, p. 3. 

pentru-sine, este eul. Eul este cunoașterea abstractă, știința 
în general; la început avem numai pe «în general ».Această 
știință posedă certitudinea absolută, noi începem cu ceva cert, 
cu eul: acelaşi punct ca și la Descartes, dar avînd cu totul 
alte nevoi şi pretenţii. Căci din acest eu nu trebuie să fie deri- 
vată ființa, ci trebuie să fie dezvoltat mai departe sistemul 
gîndirii. Descartes începe cu eul: apoi avem, găsim şi alte 
gînduri în noi, gîndul despre Dumnezeu ; apoi Descartes ajunge 
la natură etc. Fichte a încercat să elaboreze o filozofie dintr-o 
singură bucată, o filozofie în care să nu fie încorporat nimic 
empiric luat din afară. — Prin aceasta a fost îndată introdus 
un punct de vedere fals ; şi acest gînd aparține vechii concepţii 
despre știință, potrivit căreia aceasta trebuie să înceapă în 
această formă de la principii şi să, plece de la ele: încît rea- 
litatea, care este dedusă dintr-un astfel de principiu, se înfă- 
țişează ca opusă lui şi este deci, propriu-zis, altceva, nu este 
dedusă. Sau acel principiu exprimă tocmai de aceea numai 
absoluta certitudine de sine însuși, fără să exprime adevărul. 

Principiul suprem este nemijlocit, nu e dedus; el trebuie 
să fie cert pentru sine, acesta este numai eul. Eu trebuie să 
mă îndoiesc de toate, trebuie să fac abstracţie de toate, numai 
de eu nu pot face abstracţie *. Eul este cert, însă filozofia 
vrea adevărul. Ceea ce este cert e subiectivul, acesta trebuie 
să rămînă baza ; astfel și restul rămîne tot subiectivul, această 
formă nu poate fi înlăturată. Acest eu l-am văzut şi la Kant 
în apercepţia transcendentală : eul este izvorul categoriilor şi 
al ideilor, el este ceea ce leagă. Toate reprezentările şi gîndurile 
sînt astfel de sinteze, sînt divers sintetizat prin gîndire. Înce- 
pînd cu eul, Fichte nu procedează povestind, cum a procedat 
Kant; acest lucru este grandios la el. Din eu trebuie să fie 
dedus totul, naraţiunea trebuie înlăturată. — Ceea ce este în 
mine știu; este cunoștința pură, abstractă, aceasta este eul 
însuși. De aici pleacă Fichte. Kant ia determinaţiile ştiinţei 
pure, categoriile, în mod empiric din logică : procedeu cu totul 
nefilozofic, nejustificat. Fichte a mers mai departe, şi acesta, 
este marele lui merit. El a cerut și a încercat să realizeze dedu- 
cerea, construirea determinaţiilor gîndirii din eu. Eul este 
gînditor şi activ, el îşi produce determinaţiile. Dar cum le 
produce şi pe care le produce? Eul este conştiinţă, însă nece- 
sitatea de a produce determinaţii, cum e, de exemplu, aceea 


* Grundlage der gesammten Wissenschaftslehre, p. A. 

de cauză și efect, se petrece dincolo de conștiința mea; eu 
le produc însă, produc categoriile în chip instinctiv. 

Fichte defineşte filozofia ca fiind conştiinţă făurită, ca 
conştiinţă despre conştiinţă, încît am conştiinţă despre ceea 
ce face conştiinţa mea”. S-a spus însă că nu putem trece în spatele 
conştiinţei : am conştiinţă, găsesc în ea cutare şi cutare conţinut, 
găsesc determinaţia de cauză-efect etc., găsesc ceea ce a produs 
aceasta, dar felul în care a produs conștiința aceste determinaţii 
este un secret pe care nu-l pot descifra. Numai, dacă reflectez 

61 filozofice asupra conştiinţei mele, dacă știu ce face eul meu, 
ajung să pătrund în spatele conştiinţei mele obișnuite. Cînd 
filozofez, sînt conştiinţă şi îmi sînt obiect ca conștiință; 
în felul acesta fac din conștiința mea obişnuită obiect de cunoaş- 
tere. Conştiinţa obişnuită nu face așa ceva ; ea se ocupă numai cu 
alte obiecte, cu alte interese etc., nu face obiectal său din propria 
sa conştiinţă. Cînd filozofăm, de exemplu, despre ființă, despre 
cauză şi efect etc., noi facem din ființă etc. conştiinţă a noastră. 
Cînd fac astfel dintr-o categorie pură conştiinţă a mea, fac 
din conştiinţa mea conștiință și văd în felul acesta în spatele 
conştiinţei mele obişnuite. Deci Fichte este primul care ne-a 
făcut să ne dăm seama de ştiinţa ştiinţei. 

Prin urmare Fichte a susținut că conştiinţa filozofică, 
scopul filozofiei este acela de a cunoaște cunoașterea (das Wissen 
zu Wissen) şi pentru acest motiv el şi-a numit filozofia doctrină 
a ştiinţei, ştiinţă despre ştiinţă, despre cunoaștere. Știința este 
aici activitate, ştiinţă a categoriilor ; pe acestea le-a examinat şi 
construit Fichte. Aici eul este fapt, spunea Fichte, este ce e prim. 
Eul nu este încă o propoziţie. Ca propoziţie, ca principiu, eul 
nu trebuie luat ca eu sec, ca Unul; pentru propoziţie este 
nevoie, de sinteză. — Fichte analizează eul în cadrul a trei 
principii din care trebuie să fie dezvoltată întreaga ştiinţă. 

a. Prima propoziţie fundamentală trebuie să fie simplă, 
predicatul şi subiectul trebuie să fie egale unul cu altul. Cînd 
sînt neegale, legătura dintre ele trebuie să fie dovedită ; cînd sînt 
diferite, determinaţiile nu sînt nemijlocit una, prin urmare ele 
trebuie să fie demonstrate prin mijlocirea unei a treia deter- 
minaţii. Aşadar, primul principiu trebuie să fie iaentic. — Acest 
prim principiu deosebește, ca principiu, forma şi conținutul în 

cp €l; însă ca să fie prin el însuși nemijlocit adevărat, forma și con- 
ţinutul trebuie iarăşi să fie identice, iar el să fie în privinţa 


* Grundlage der gesammten W'issenschaftslehre, pp. 184—185. 

amîndurora necondiționat”. Acest principiu se numeşte A = A, 
identitatea abstractă** Fichte amintește el însuşi de cogito, 
ergo sum. ,,Gîndirea nu este nicidecum esența, ci e numai o 
determinaţie particulară a ființei ; există în afară de ea încă alte 
cîteva determinaţii ale ființei noastre”?”***. — „Eu mai notez 
numai faptul că, dacă depăşim pe eu sînt, trebuie să ajun- 
gem cu necesitate la spinozism. Unitatea lui este ceva ce 
trebuie să fie produs de noi, dar nu poate fi produsă; 
ea nu este ceva ce este". 

Deci primul principiu este : eu sînt identic cu mine însumi, 
eu = eu *****, — e această identitate lipsită de determinaţii. 
Subiectul şi predicatul sînt conţinutul şi relaţia lor este tot eul; 
forma este relația, conţinutul e cele două laturi. Ceea ce leagă 
şi ceea ce este legat trebuie să fie identice : deci primul principiu 
este eu = eu ; în orice caz aceasta este definiţia eului. Eul este 
simplu ; el nu e nimic altceva decît o raportare a eului la eu. 
Eu ştiu despre mine; întrucît sînt conștiință, ştiu despre un 
obiect : astfel ştiu să el este obiectul meu, — obiectul este și 
al meu. După forma ei abstractă, propoziţia eu = eu este 
identitatea în general, raportare a mea la mine însumi; ca 
să existe raportare este nevoie de doi, care însă aici sînt unul 
şi acelaşi. Eul este identic cu diferența sa, însă astfel încît 
deosebitul este nemijlocit acelaşi eu, și identicul este’ şi deopo- 
trivă deosebit; aceasta este deosebire sau diferență care nu 
este deosebire sau diferență. Conștiinţa de sine nu este identi- 
tate moartă, nici neant, ci e obiect care este identic cu mine. 
Eul este subiect, predicat şi relaţie sau raportare. Îri mod 
abstract, aceasta este A = A, principiul contradicţiei. A este 
un conţinut indiferent; eu = eu. este unitate a amîndurora, 
este însuși eul. Acesta este lucru nemijlocit cert, tot restul 
trebuie să devină pentru mine tot atît de cert, trebuie să fie 
raportare a mea la mine. Conţinutul trebuie să fie transformat 
în eu, încît eu să am în el numai determinarea mea. 

Or, în acest principiu, în primul rînd, încă nu este expri- 
mată nici o diferenţă ; fără îndoială, este în el subiect şi pre- 
dicat, dar pentru noi, cei ce reflectăm asupra acestora şi le 
deosebim, — în el însuşi nu există nici o diferenţă, niciun conți- 


* Grundlage der gesammtlen Wissenschafislehre, p. 23. 
** Ibidem, p. 5. 
*** Ibidem, p. 15. 
**** Ibidem, p. 17, 
***** Ibidem, p. 8. 

nut adevărat. În al doilea rînd, el este, fără îndoială, nemijlocit 
cert, certitudine a conștiinței de sine ; numai că conștiința de 
sine este și conştiinţă, şi în aceasta este de asemenea cert pentru 
ea că există alte lucruri,—ea se găseşte față în faţă cu ele. 
În al treilea rînd, acest principiu nu are în el adevărul tocmai 
fiindcă certitudinea sa nu are în ea obiectivitate, nu are forma 
conţinutului diferențiat, — sau tocmai fiindcă el se găseşte 
față în faţă cu conștiința despre un altceva. Acest principiu 
este abstract, nu există nici o diferență în el; el are numai 
formal un conţinut, este incomplet, deoarece ar trebui să aibă 
un conţinut. Dar cum ajunge oare determinaţia în el? 

Ș. Iată de ce este necesar pentru Fichte să afirme un 
al doilea principiu; el trebuie să fie conţinut, diferență. 
Acest principiu din punctul de vedere al formei este necondi- 
ționat ; însă conţinutul este condiționat, acesta nu-i revine 
eului *. Al doilea principiu, subordonat primului **, este: 
„Eu opun eului un non-eu”***, prin ceea ce este afirmat 
altceva decît conştiinţa de sine absolută. Acesteia îi aparține 
aici forma, relația, însă conţinutul este non-eu, altul decît eul. 
Principiul este independent — non-eul, ca conţinut — de eu; 
sau invers : prin forma opoziţiei, care nu poate fi dedusă 
din primul ; aici s-a sfîrşit deja cu deducerea. Eu pun un altceva 
în faţa eului, anume pe mine ca ne-pus ; acest non-eu este 
obiectul în general, obiectul care-mi este contrar, care e nega- 
tivul meu. Acest altceva este un altceva al eului, negativul 
lui. Prin urmare, Fichte a recurs la un termen foarte bine ales, 
bun şi consecvent cînd l-a numit non-eu. 

Unii au voit să găsească mult ridicol în expresiile acestea 
de «eu » şi «non-eu ». Este vorba de un cuvînt nou şi de aceea 
ne pare îndată curios nouă, germanilor. Francezii spun moi 
şi non-moi fără să rîdă. În acest principiu faptul de a fi pus 
aparține eului ; non-eul este independent de eu. Așadar, avem 
două [determinaţii]: eul (conştiinţa de sine) şi în aceasta eu 
mă raportez lu un altceva. Forma opoziţiei nu poate fi dedusă 
din primul principiu, cu toate că această deducere fusese totuși 
pretinsă. Acest al doilea principiu este deci: eu mă afirm ca 
mărginit, ca non-eu. Fichte spune că al doilea principiu este 
şi el absolut, cum este primul; pe o latură a lui el este anume 


* Grundlage der gesammlen Wissenschajislehre, pp. 17 şi 22. 
** Ibidem, pp. 19—20. 
*** Ibidem, p. 21. 

condiţionat de către primul, anume în. sensul că non-eul este 
primit în mine, eu mi-l opun mie, el este'un altceva al meu ; dar 
negativul din el este ceva absolut. Acest al doilea principiu 
este pe deo parte condiționat, fiindcă eul era deja în primul prin- 
cipiu ; însă non-eul este ceva nou față de el.: Așadar, avem în 
faţa noastră un cîmp care este ocupat numai de eu; apoi am 
înaintea mea ca obiect non-eul. 

y. La aceste principii se mai adaugă un al treilea 
principiu în care fac eu acum această repartiție în eu şi non- eu, 
sinteza acestora *, principiul rațiunii explicative **, 
care este necondiționat din punctul de vedere al conţinutului, 
întrucît al doilea principiu este necondiționat din punctul de 
vedere al formei ** *. Acest al treilea principiu este determinarea 
primelor două principii unul prin celălalt, prin care eul limi- 
tează non-eul** **. „Eul, precum şi non-eul sînt puse ambele de eu 
şi în eu ca limitabile mutual unul prin altul, adică astfel încît 
realitatea unuia suprimă realitatea celuilalt” *****,—dar „numai 
în parte”, numai aşa este posibilă sinteza, deducţia. Eu 
limitez non-eul, non-eul este pentru mine ; eu îl situez în mine, 
în egalitatea mea cu mine. Astfel eu îl scot din inegalitate, din 
modul său de a-fi-non-eu, adică îl limitez. Această limitare a 
non-eului Fichte o exprimă astfel : „Eu opun în eu”, şi anume 
„eului divizibil un non-eu divizibil”; unul poate fi mărginit 
prin celălalt ******. Întreaga sferă a ceea ce am înaintea mea nu 
este unul, ci doi. Sfera trebuie să fie eul, dar eu o afirm ca 
divizibilă, întrucît non-eul este în ea. Şi non-eul îl suprim ca 
sferă întreagă (potrivit principiului al doilea) și îl pun ca divi- 
zibil. Acesta este principiul rațiunii suficiente sau relaţia r e a- 
lităţii şi a negaţiei, limita; acesta este prin- 
cipiul sintetic, care mă conţine pe mine limitat de către non- 
eu și conţine non-eul limitat de eu *******. Propriu-zis, din 
această sinteză nu se găsește încă nimic în cele două principii 
precedente. Astfel, și aici există acelaşi dualism pe care l-am 
constatat la Kant, cu toate că nu sînt decît două acte ale eului 
şi cu toate că rămiînem cu totul în eu. Diferitele raporturi 


* Grundlage der gesammten Wissenschafislehre, p. 34. 
** Ibidem, p. 31. 
*** Ibidem, p. 23. 
**** Ibidem, p. 27. 
***** Ibidem, p. 52. 
„x**** Ibidem, pp. 28—30. 
„*ei*x** Ibidem, pp. 14, 23, 48. 

dintre eu şi non-eu dau categoriile, cum e categoria de 
substanțialitate*, de cauzalitate** etc. — Deja 
această stabilire a trei principii suprimă imanența 
ştiinţifică. 

Această limitare se poate produce pentru mine în două 
moduri. În limită sînt negate ambele [adică eul şi non-eul] : 
o dată unul din ele este pasiv, altă dată altul. În această limi- 
tare «) eul pune o dată non-eul ca limitant şi pe sine ca limitat, 
prin care eul se situează pe sine ca avînd nevoie de un obiect: 
eu mă ştiu ca eu, dar determinat de non-eu ; aici non-eul este 
activ, iar eul pasiv. Apoi f) invers: eu sînt cel ce limitează, 
suprimînd alteritatea, non-eul este limitatul ; eul mă ştie ca 
pe ceva ce determină în chip absolut non-eul, eul este cauza 
absolută a non-eului ca atare. Primul principiu este principiul 
rațiunii teoretice, al inteligenței; al doilea este principiul ra- 
țiunii practice, al voinței ** *. Voinţă este faptul că sînt conștient 
de mine ca de ceva ce limitează obiectul; astfel îmi exercit 
acţiunea asupra obiectului. Principiul teoretic constă în aceea 
că îmi sînt mie obiect, astfel încît sînt limitat de non-eu. 
Spunem : obiectul este în fața mea, mă determină; între cei 
doi există o relaţie, se limitează unul pe celălalt. O dată limitez 
eu, iar altă dată sînt limitat eu de non-eu — acesta este teore- 
ticul, în sensul că eul, întrucît îl contemplu, este un conţinut; 
şi eu sînt determinat astfel, am acest conținut în mine, tocmai 
conținutul care este aşa în afara mea. În linie generală, lucrurile 
se prezintă ca şi în experienţa lui Kant: eu, şi un material, 
un conținut ; astfel există aici un non-eu, prin care este deter- 
minat eul. Eul este o dată determinat, altă dată, întrucît se 
menţine, este și determinant, deoarece el gîndeşte ****. 


Aici este mai cu seamă locul unde așteptăm ca Fichte să 
demonstreze reîntoarcerea alterităţii în conştiinţa de sine abso- 
lută. Dar, întrucît alteritatea a fost considerată o dată în sine 
ca un necondiționat, această reîntoarcere nu are loc. Ce e 
dincolo de eu trebuie să fie determinat de eul practic; astfel 
nedeterminatului non-eu nu-i mai rămîne decît impulsul dat 
eului. Astfel activitatea care se desfășoară la infinit primeşte 
un șoc, prin care ea este reprimată în sine, împotriva căruia ea 


* Grundlage des gesammten Wissenchaftslehre, p. 76. 
** Ibidem, p. 67. 

*** Ibidem, pp. 52—56. 

**** Ibidem, p. 74. 

reacţionează însă la rîndul ei. Întrucît eu afirm non-eul, eul 
afirmativ trebuie să se limiteze pe el însuşi. Această contradicţie 
Fichte încearcă s-o rezolve; însă cu toate acestea el lasă să 
subziste mai departe această mare plagă a dualismului ; astfel 
contradicţia nu este rezolvată și ultimul cuvînt nu e decît un 
«trebuie să fie », năzuinţă, dorinţă. Această dorință nemăr- 
ginită a fost apoi înfăţişată în domeniul frumosului şi al senti- 
mentului religios ca ceva suprem ; şi, în legătură cu aceasta, 
a fost privită ca supremă poziție mai sus amintita ironie *. — 
Acest eu este în privința aceasta numai o dorinţă, o aspirație ; 
el este, pe de altă parte, fixat şi nu-și poate realiza aspiraţia. 
Fără îndoială, el îl determină pe celălalt ; dar această unitate 


este pur și simplu o unitate finită; non-eul a scăpat nemijlocit: 


de determinare şi a ieşit din această unitate. — Ceea ce avem 
este numai o alternare a conştiinţei de sine şi a conştiinţei 
despre un altceva şi înaintarea infinită a acestei schimbări 
care nu are sfîrşit **. 


b. În conștiința teoretică eu mă ştiu ca determinat 
de obiect ; eul este cel ce afirmă în general, el se găsește în 
aceasta limitat de non-eu. Însă el își este egal lui însuși ; acti- 
vitatea lui infinită tinde, prin urmare, mereu să-l suprime pe 
non-eu, să se producă pe el însuşi. Modurile în care eul se afirmă 
pe el însuşi sînt diferitele moduri ale activităţii sale; necesi- 
tatea acestora trebuie s-o cunoaştem. Aceasta este cunoaşterea 
filozofică ; astfel eu cunosc totdeauna știința, fapta eului. Se 
face apel la conştiinţă : eul şi non-eul sînt postulate în forma 
lor abstractă. Însă cunoaşterea filozofică examinează conştiinţa 
însăși. Nu ajunge faptul că noi descoperim cutare lucru în 
conştiinţă ; conştiinţa conştiinţei înseamnă că activităţile sînt 
produse în mod conştient, activități pe care le produce şi 
conştiinţa obişnuită, dar fără să le ştie. In conştiinţa obișnuită 
nu ştiu că eu mă comport în ea şi activ, şi determinant; 
lucrul acesta îl știe numai conștiința filozofică. Un obiect oare- 
care este cvadrunghiular, mi-l reprezint mare etc. Conştiinţei 
mele obişnuite aceste determinaţii îi sînt date; eu le consider 
ca pe unele ce mi se oferă; obiectul este. Însă aceea ce am 
înaintea mea eu însumi o fac; acest lucru nu-l ştie conştiinţa 
obişnuită, îl cunoaşte însă conștiința filozofică. Cînd văd pere- 


* Partea a II-a, pp. 62—64. 
** Grundlage der gesammlen Wissenscehafislehre, p. 79. 

tele, nu mă gîndesc la vedere, ci la perete; dar vederea -este 


activitatea mea. Eu simt, aceasta este pusă numai prin mine ; 
această punere eu o cunosc în conştiinţa filozofică ; prin urmare, 
aceste: determinaţii sînt puse de mine. — Eul ca eu teoretic este 
activ, el se situează aici ca limitat, obiectul exercită influenţă 
asupra mea. Iată ce numește Fichte conştiinţă filozofică. Ea 
ştie că eul este cel care pune; ea afirmă aici că non-eul pune 
ceva în mine. Eul se afirmă pe sine ca pe ceva ce va fi limitat 
de non-eu, însă eu fac, din această limitare, limitare a mea; 
astfel ea este, pentru mine, în mine ; această pasivitate a eului 


este ea însăşi activitate a eului. 


Această limitare a eului şi non-eului este continuată. Latura 
teoretică este eul care produce toate determinaţiile reprezen- 
tării, gîndirii, dar în chip inconștient; conştiinţei obişnuite îi 
este prezentă în fața ochilor numai limitarea; faptul că eu 
sînt acela care afirmă determinațiile amintite îl cunoaște 
numai conştiinţa filozofică. Eul se afirmă astfel pe sine sau 
el este o determinare a eului însuşi; adică toată realitatea 
care apare pentru eu în obiect este o determinare a eului *, 
— întocmai ca la Kant categoriile şi alte determinaţii. Dez- 
voltarea rațiunii teoretice este dezvoltare a acestei limite ; or, 
această activitate este categoria. Fichte vrea să parcurgă 
formele acestei limitări ; de aici dezvoltă el determi- 
naţiile obiectului, şi aceste determinaţii el le numește cate- 
gorii. Mai precis, Fichte încearcă să deducă, din limitarea 
despre care e vorba, categoriile particulare, lucru la care de 
la Aristotel încoace nu s-a mai gîndit nimeni; să demonstreze 
necesitatea determinaţiilor gîndirii, să le deducă, să le constru- 
iască, iată ceea ce a încercat Fichte ! Însă expunerea lui este 
de la origine împovărată cu o opoziţie, ca şi la Kant: eul şi 
reprezentarea, şi apoi lucrurile în sine; aici la Fichte: eul 
şi non-eul. Acesta este un impuls, toate formele în care acesta 
ni se înfăţişează — cum este : „obiectul e substanță”, şi altele — 
sînt afirmări făcute de mine, de exemplu determinarea 
reciprocă în al treilea principiu. „Prin determinarea rea- 
lității sau negația eului este determinată totodată şi negația 
sau realitatea non-eului”; ambele îmbinate sînt determinare 
reciprocă **. „Acelaşi grad al activităţii unuia, ca influență 
în celălalt, este cauzalitate” ***. Eul şi non-eul sînt raportate 

* Grundlage der gesammten W issenschațtslehre, p. 57. 


** Ibidem, p. 60. 
*** Ibidem, p. 67. 

unul la altul și limitate unul prin celălalt; întrucît ceva 
este considerat ca realitate a non-eului, eul este considerat 
în consecință ca pasiv. Şi invers : întrucît eu sînt real, activ, 
iar obiectul pasiv, avem raportul contrar. Acest raport, potri- 
vit căruia pasivitatea -obiectelor este activitatea sau realitatea 
mea, și invers, este conceptul cauzalităţii. Este mod al limi- 
tării, modul mai precis al raportului. ,Cîte părţi ale negaţiei 
pune eul în sine, atîtea părți ale realității pune el în non-eu. 
El se pune aşadar pe sine ca determinant întrucît este deter- 
minat, şi este determinat întrucît el se determină pe sine”*. 
Aceasta este prima încercare rațională în lume de a deduce 
categoriile ; această înaintare de la un mod determinat la altul 
este analiză făcută de pe poziţia conştiinţei şi nu .[de pe po- 
ziția realităţii] în şi pentru sine. 

Așadar, eul este temeiul ideal al tuturor repre- 
zentărilor obiectului ; orice mod determinat al obiectului este 
determinare a eului. Dar, ca obiectul să fie obiect, el trebuie 
să fie opus eului, — determinaţiile afirmate de eu [să se înfă- 
țişeze] ca un altceva, ca non-eu. Această opunere a obiectului 
este temeiul real al reprezentărilor, eul este şi temei 
real al obiectului, deoarece este tot o determinare a eului ca 
non-eul să fie opus ca obiect eului. Ambele, temeiul real al 
reprezentărilor şi temeiul ideal al lor, sînt unul şi acelaşi**. 
În acest sens, eul este activ, iar non-eul este absolut pasiv; 
sub alt aspect, eul este pasiv, şi obiectul este activ, eficient. 
Însă în conștiința nefilozofică eul nu posedă conştiinţa activi- 
tăţii desfășurate de el în procesul reprezentării obiectului, ci 
el îşi reprezintă propria sa activitate ca activitate a non- 
eului. — Constatăm că aici opoziţia ia forme diferite: eu, 
non-eu ; a afirma şi a opune; două feluri de activităţi; repre- 
zentare a non-eului şi a propriei activităţi de opunere ca activi- 
tate a ceva străin. 

Deci eul trebuie să fie principiul ideal, iar non-eul prin- 
cipiul real, principii despre care domnul Krug a trăncănit 
mult ; de altfel, atunci existau multe filozofii în Germania, 
aceea a lui Krug și a lui Fries, a lui Bouterwek, a lui Schulze 
etc., care erau un fel de mixtură făcută din gînduri şi reprezen- 
tări culese în grabă şi din fapte pe care le găsim în conştiinţă. 
Însă ideile lor sînt toate luate din Fichte, din Kant sau din 


* Grundlage der gesammten Wissenschafislehre, p. 59. . 
** Ibidem, pp. 121—122. i 

Schelling, în măsura în care în general amintitele filozofii 
conțin idei; sau autorii lor introduc în ideile luate mici modi- 
ficări, care, în cea mai mare parte, nu fac altceva decît să 
sărăcească marile principii, să omoare elementele vii; sau sînt 
modificate formele secundare, schimbare care vrea chipurile să 
statornicească un alt principiu, dar care, considerată mai de 
aproape, lasă neatinse principiile uneia dintre filozofiile din 
care aceste principii au fost luate. Să fie mulțumiți autorii 
acestor filozofii că nu spun mai mult despre acestea, căci anali- 
zarea lor ar demonstra că totul în ele este luat din Kant, Fichte 
sau Schelling, că modificarea formelor este schimbare numai 
în aparență şi că, propriu-zis, această modificare este o înrău- 
tățire a principiilor filozofiei lui Kant, Fichte sau Schelling. 

Cînd este vorba de principiul ideal al filozofiei lui Fichte, 
eul este deci cel ce determină, cel ce pune. Însă, în această 
determinare este dat şi un negativ; eu mă aflu determinat 
şi eul îşi este sieşi egal, este infinit, adică este identic cu sine. 
A vorbi despre limită a rațiunii omeneşti etc. este ceva inutil. 
Faptul că rațiunea subiectului este mărginită se înțelege de 
la sine ; însă, cînd vorbim de gîndire, infinitatea nu este altceva 
decît raportare-a-sa-la-sine-însăşi şi nu la limita sa : locul unde 
omul este infinit e tocmai în gîndire. Infinitatea poate fi apoi 
şi foarte abstractă, şi astfel ea este iarăşi şi finită ; dar cu toate 
acestea infinitatea rămîne în sine însăşi. Or, Fichte spune că 
eul este infinit, gîndeşte, însă el se întîlneşte cu un non-eu; 
aceasta este o contradicţie. Eul, care ar trebui să fie absolut 
la sine, trebuie să fie deci la celălalt ; — eul, care este absolut 
liber. Exigenţa de a rezolva această contradicţie are la Fichte o 
poziţie potrivit căreia rezolvarea este numai cerută, în sensul 
că eu trebuie să suprim mereu limita, să o depăşesc mereu, 
la infinit, să înaintez în reaua infinitate, dînd mereu peste o 
nouă limită. O dată cu suprimarea unei limite, apare mereu 
alta; este o alternare continuă de negaţie şi afirmaţie, o iden- 
titate cu sine care cade iarăşi în negaţie şi din aceasta este 
mereu restabilită. — Aceasta este poziţia lui Fichte cu privire la 

Tot astfel deduce Fichte actul reprezentării. Eul 
este activ, iese din sine ; eul se găseşte însă împiedicat în activi- 
tatea sa, găseşte o limită, se retrage în sine. Acestea sînt două 
direcţii opuse, afară şi înăuntru, ambele sînt în mine ; eu oscilez 
între amîndouă, vreau să le unesc, astfel sînt eu im agina- 

ție“. Ca să existe determinaţie, limită, ceva ferm între ambele, 
eu trebuie să fac fixă limita; aceasta este intelectui**. 
Determinaţiile intelectului, ale obiectelor (categorii) şi deter- 
minaţiile reprezentării sînt moduri ale sintezei, însă orice sin- 
teză este o nouă contradicţie. Sînt necesare deci noi mijlociri ; 
acestea sînt noi determinaţii. 

Astfel, Fichte spune : eu pot continua să determin tot mai 
departe non-eul, să fac din el reprezentarea mea, adică să-l 
despoi de negația lvi față de mine; eu nu am de-a face decît 
cu activitatea mea. Însă tot mai există în el exterioritate; 
aceasta rămîne ca reziduu, nu este explicată prin activitatea 
mea. Acest «dincolo» Fichte îlnumeşte impuls infinit***. 
„Eul a fost privit în autodeterminarea mea în același timp 
ca determinant şi determinat ; dacă ne gîndim că determinantul 
absolut; determinat trebuie să fie ceva absolut nedeterminat, 
mai departe, dacă ne gîndim la faptul că eul şi non-eul sînt 
absolut opuse, atunci [ne dăm seama că] o dată este eul ceea ce 
e nedeterminat, iar altă dată non-eul”** **. Eul face din obiect 
reprezentare a sa, îl neagă ; astfel această filozofie este id ea- 
lism, toate determinaţiile obiectului sînt de natură ideală. 
Tot ce are eul determinat, le are prin afirmarea mea : eu însumi 
confecționez o haină, cizme, îmbrăcînd-o sau încălțindu-le. 
Mai rămîne ca rest numai impulsul gol; acesta este lucrul-în- 
sine kantian. Eul, rațiunea teoretică își continuă determinarea 
la infinit. „Eul rămîne dependent”, dar „ca inteligenţă în gene- 
ral, de un non-eu nedeterminat; numai prin acesta este el 
inteligență':**** . Aşadar, teoreticul este dependent. 

Forma expunerii este incomodă: eul afirmă, astfel am 
mereu eul înaintea ochilor. Atunci îmi apare mereu eul meu 
empiric ; aceasta este ceva absurd. Activitatea teoretică este 
inconștientă, ea apare ca activitate conştientă numai în cunoaș- 
terea filozofică ; în conştiinţa obișnuită productele mele îmi 
sînt ceva dat. Eul este şi o formă neîndemiînatică, superfluă, 
care mută din loc punctul de vedere. Faptul că eu am reprezen- 
tări este fără îndoială activitatea mea, conţinutul este însă 
lucrul principal, este vorba de conţinutul afirmării și de cone- 
xiunea necesară a lui prin el însuşi. Dacă ne ocupăm numai 


* Grundlage der gesammten Wissenschafislehre, pp. 197, 194. 
** Ibidem, p. 204. 
*** Ibidem, pp. 195—196. 
**** Ibidem, pp. 221—222. 
„**** Ibidem, p. 228. 

de conţinut, dispare această formă a subiectivităţii, formă 
care domină ; forma subiectivă este ceea ce rămîne în opoziţia sa. 
Pentru eu rămîne mereu lucrul-în sine ; dualismul nu se rezolvă. 
Nu avem de-a face cu adevărul în sine şi pentru sine, ci cu 
ceva ce e dependent, deoarece eul este limitat, nu e absolut, 
cum pretinde conceptul lui. Inteligența nu este considerată 
aici ca spirit, acesta este liber ; eul nu înaintează mai departe, 
el are mereu de-a face cu acelaşi impuls infinit. 


c. A doua poziţie este aceea a rațiunii practice. Or, 
domeniul rațiunii practice este acela unde trebuie să se rezolve 
această contradicţie. Relaţia proprie eului practic constă în 
aceea că „el se instituie (afirmă) pe sine însuși ca determinind 
non-eul*”; aici eu sînt la mine însumi. Eul este activitate 
infinită, eul = eul este absolut ** — evident abstract. Dar, 
pentru a avea o determinare, trebuie totuși să existe un non-eu ; 
eul este activitatea, cauzalitatea, cel ce pune non-eul şi cel ce 
suprimă opoziţia acestuia. Însă, după cum la Kant sensibili- 
tatea şi rațiunea rămîn opuse, tot aşa avem şi aici aceeaşi 
opoziţie, numai că o avem într-o formă mai abstractă și nu 
în forma grosolan-empirică a lui Kant. Fichte se suceşte aici 
în diverse feluri, dînd opoziţiei cîteva furme diferite ; forma cea 
mai rea este aceea'în care eul este pus ca fiind cauzalitate : 
deoarece în această formă el are nevoie de altceva asupra căruia 
să acţioneze. „În consecinţă, eul absolut trebuie” acum „să 
fie cauză a non-eului, adică numai cauză a ceea ce rămîne 
[ca reziduu] în non-eu dacă facem abstracţie de toate formele 
demonstrabile ale reprezentării ; a aceluia căruia i se atribuie 
şocul asupra activităţii eului mergînd la infinit; deoarece se 
arată în doctrina teoretică a ştiinţei că, dintre diferitele deter- 
minări ale reprezentatului, ca un atare, eul inteligent este cauză, 
conform legilor necesare ale actului de reprezentare”***. 
Bariera inteligenţei trebuie înlăturată, eul trebuie să fie unicul 
activ. Celălalt, impulsul infinit, trebuie suprimat ; eul trebuie 
să mă libereze. 

„Acum, potrivit presupoziţiei noastre, eul ar trebui să 
pună un non-eu, pur și simplu şi fără nici un temei, adică el 
ar trebui pur şi simplu să se limiteze pe sine însuşi şi fără nici 


* Grundlage der gesammten W'issenschafislehre, p. 225. 
** Ibidem, p. 229. 
a** Ibidem, p. 232. 

un temei, în parte să nu se afirme”. Acest lucru el îl face deja ca 
inteligent. „El ar trebui deci să aibă temei să nu se afirme pe 
sine” decît „în sine însuși”? ; însă eul este egal cu eul, el se afirmă 
pe sine însuși ; astfel „trebuia să existe în el principiul de a se 
afirma, precum şi principiul de a nu se afirma. Așadar, eul ar 
fi în esenţa sa opus lui însuşi și în conflict cu sine însuşi; ar 
exista în el un dublu și opus principiu: presupoziţie care se 
contrazice pe sine însăşi, căci atunci n-ar exista în eu nici un 
fel de principiu”. Prin urmare, „eul n-ar fi absolut nimic, es 
fiindcă el s-ar suprima pe sine însuși”*. „Toate contradicţiile 
sînt rezolvate prin determinarea mai precisă a principiilor ce 
se contrazic. În alt sens, eul ar trebui afirmat ca infinit, iar 
în altul ca finit. Dacă el ar fi afirmat în unul şi acelaşi sens ca 
infinit şi ca finit, contradicţia ar fi insolubilă ; eul n-ar fi unul, 
ci doi. — Întrucît eul se afirmă pe sine ca infinit, activitatea, 
lui se exercită asupra eului însuși şi asupra a nimic altceva 
decât eul. Întrucît eul are limite şi se afirmă pe sine însuşi în 
aceste limite, activitatea lui nu se exercită nemijlocit asupra 
lui însuși, ci asupra unui non-eu, ce trebuie să-i fie opus”, 
asupra unui altceva, asupra unui obiect, „ea este activitate 
obicctivă'**. Astfel, Fichte rămîne la opoziţie, numai că aceasta 
are altă formă decît aceea dintre două direcţii în eu: ambele 
activităţi trebuie să fie una şi aceeaşi activitate a eului. Eul 
trebuie să se străduiască să determine totdeauna opusul, non-eul, 
conform cu libertatea mea ; dar dincolo de determinarea mea 
reapare mereu acelaşi non-eu. Eul afirmă pur şi simplu un 
obiect, un punct-limită; însă nu este determinat unde este 
limita. Cercul determinării mele eu pot să-l lărgesc la infinit, 
dar un «dincolo » rămîne mereu ca reziduu. 

Ultima poziţie referitoare la practic este aceea că activi- 
tatea eului e dorinţă, năzuinţă"”*, este acelaşi lucru 
ca şi „trebuie” al lui Kant; Fichte expune această concepţie 
în chip foarte prolix. Filozofia lui are aceeași poziţie ca şi filo- 
zofia kantiană ; ultimul cuvînt este totdeauna subiectivitatea, 
ea este existentă în sine şi pentru sine. A dori este ceva divin, 
în dorință nu m-am uitat pe mine : de aceea este ea o stare atît 
de plăcută; eul are această calitate excelentă. Aspiraţia este 
o acțiune neîndeplinită sau o acţiune limitată în sine. Practicul 
ca atare este împovărat cu o opoziţie, este negativ față de 


* Grundlage der gesammten W issenschaţislehre, p. 233. 
** Ibidem, pp. 238—239. » i 
*** Ibidem, pp. 302, 246—247. , 

altceva. Acest non-eu, asupra căruia se exercită acțiunea eului, 
posedă, fără îndoială, toate determinaţiile sale datorită acti- 
vităţii eului; însă acestui non-eu îi rămîne ca reziduu purul 
« dincolo », impulsul infinit : acesta are numai semnificația de 
non-eu, nu posedă nici o determinaţie pozitivă, ființind în și 
pentru sine. 

Ultimul rezultat este un „,cerc” care nu se rezolvă nicio- 
dată, anume „spiritul finit trebuie să afirme cu necesitate 
ceva absolut în afara sa (un lucru-în-sine), iar pe de altă parte 
el trebuie să recunoască totuși că acest ce absolut ființează numai 
pentru el (un numen necesar)''*. Sau constatăm că eul este pur 
şi simplu determinat numai în opoziţie, numai ca conştiinţă 
şi conştiinţă de sine, eu care nu depăşeşte această poziţie şi 
nici nu devine spirit. Eul este conceptul absolut, care nu ajunge 
la unitatea gîndirii, nu se reîntoarce în această simplitate, adică 
nu posedă în simplitate diferența, în mişcare repausul, — care 
nu concepe punerea, activitate pură a eului, și opunerea ca 
identice. Sau eul nu înțelege șocul infinit, non-eul ; el determină 
non-eul, dar acesta rămîne un «dincolo », — un «dincolo » pe 
care, non-eu fiind, conștiința de sine nu știe să-l tranforme 
în ceva ce e al său propriu. 

«) În primul rînd, prin aceasta eul păstrează semnificaţia 
de conştiinţă de sine individuală reală, opusă conştiinţei de 
sine universale, absolute, sau spiritului, conştiinţă de sine 
universală în care cea individuală este ea însăşi numai moment, 
fiindcă conştiinţa de sine individuală se caracterizează tocmai 
prin faptul că, pusă în fața lui altceva, ea rămîne alături de 
acesta. De aceea, cînd eul a fost numit ființă absolută, faptul 
a produs un scandal enorm, deoarece eul, determinat efectiv, 
este luat numai cu sensul de conștiință de sine individuală sau 
de subiect opus universalului. 

B) În al doilea rînd, Fichte nu ajunge la ideea raţiunii, 
ca la unitatea desăvirşită, reală a subiectului şi obiectului, 
adică a eului cu non-eul; ea este un «trebuie», ca la Kant, 
o ţintă, o credinţă** că eul şi non-eul sînt în sine identice, 
dar o ţintă a cărei atingere înseamnă aceeași contradicţie ca 
şi la Kant, nu are în ea realitatea prezentă. Fichte se oprește la 
«trebuie » ; totuşi, după cum Kant face din gîndul unirii [celor 


* Grundlage der gesammten Wissenschafislehre, p. 273. 
** Ibidem, p. 301. 

două contrarii] un act de credință, tot aşa încheie şi Fichte cu 
un act de credinţă ; ceea ce a expus el în scrierile sale populare. 
— Anume, deoarece eul este fixat ca opus non-eului, și este 
numai ca opus, el se pierde în acea unitate; din această cauză 
atingerea acestei ţinte este împinsă în răul infinit, în infinitul 
sensibil, ceea ce este o înaintare fără prezent, fără realitate în ea 
însăși : căci eul are numai în opoziţia sa toată realitatea sa. — 
Filozofia lui Fichte recunoaşte numai spiritul finit, nu şi pe 
cel infinit ca gîndire universală, recunoaşte, asemenea filozo- 
fiei kantiene, ceea ce nu este adevărat ; adică ea este formală. 
Ştiinţa despre unitatea absolută este concepută ca credință 
într-o ordine morală a lumii; această ordine este 
presupoziție absolută; în orice facem, noi avem credinţa că 
orice acţiune morală va avea o urmare bună“. Această idee este, 
întocmai ca la Kant, ceva general, o himeră. În definitiv, prin 
faptul că ceva este înţeles, acesta încetează de a fi Dumnezeu ; 
şi orice pretins concept despre Dumnezeu este cu necesitate 
conceptul unui idol. — Religia este o credință practică în 
ordinea morală a lumii” (Dumnezeu); — „credinţa într-o lume 
suprasensibilă face parte, potrivit filozofiei noastre, dintre 
adevărurile nemijlocite”**. Astfel, Fichte încheie cu ideea cea 
mai înaltă, cu unirea libertăţii cu natura, în sensul că ea nu 
este o idee nemijlocit cunoscută; numai opoziția aparţine 
conştiinţei. Această unire crezută Fichte o găseşte şi în iu b i- 
rea lui Dumnezeu. Ca fiind crezută, simțită, această 
formă aparține ca atare religiei şi nu filozofiei; or pentru filo- 
zofie nu poate prezenta interes decît cunoașterea acestor lucruri. 

Rămînem la o exterioritate cu totul nemulțumitoare : 
deoarece este necesar un mod determinat, este necesar şi celă- 
lalt; — la bază se află non-ideea. Eul este raportat la un 
altceva, mereu la un altceva, şi așa mai departe, la infinit. 
„Doctrina ştiinţei este realistă. Ea arată că conştiinţa 
naturilor finite nu poate fi nicidecum explicată dacă nu admi- 
tem existenţa unei forțe independente de aceste naturi şi com- 
plet opusă lor, forţă de care depind înseși aceste naturi în exis- 
tenţa lor concretă, empirică. Doctrina ştiinţei nici nu afirmă 
însă nimic mai mult decît existenţa unei astfel de forţe opuse, 


* Uber den Grund unseres Glaubens an eine göttliche Weltregierung (Cu 
privire la temeiul credinţei noastre într-o guvernare divină a lumii) (Fichte's 
Leben, partea a Il-a), p. 111. 

** Verantwortungsschreiben gegen die Anklage des Atheismus (Apărare scrisă 
la învinuirea de ateism), pp. 51, 53. 

care este numai simțită de ființele finite, dar nu este 
cunoscută. Toate determinaţiile posibile ale acestei forţe sau 
ale acestui non-eu, care se pot prezenta la infinit în conştiinţa 
noastră, această doctrină se angajează să le deducă din facul- 
tatea determinantă a eului şi este obligată, în măsura în care ea 
este doctrină a ştiinţei, să le poată într-adevăr deduce. — Dar 
această ştiinţă nu este transcendentă, ci transcendentală. Fără 
îndoială, ea explică orice conștiință prin ceva ce există indepen- 
dent de orice conştiinţă ; însă ea nu uită că acest ce independent 
devine la rîndul lui un produs al propriei ei puteri de gîndire, 
aşadar e ceva ce este dependent de eu, întrucît acest ceva trebuie 
să existe pentru eu. — Potrivit idealităţii sale, totul este 
dependent de eu ; iar eul este, conform realităţii sale, el însuşi 
dependent. Acest mod necesar de a-fi-în-afara-sa al spiritului 
finit este acel cerc pe care el îl poate lărgi la infinit, dar din 
care el nu poate ieşi niciodată” *. 

Eul este gîndire, determinînd în sine obiectul; această 
elaborare mai departe este gîndire. Eul, ca subiect al conștiinței, 
este gîndire ; determinarea mai departe logică a obiectului este 
ceea ce e identic în subiect şi obiect, legătura esenţială este 
cea potrivit căreia ceea ce e obiectiv este proprietatea eului.. 
Însă doctrina ştiinţei elaborate de Fichte concepe lupta eului 
cu obiectele ca pe o continuare de determinare a obiectelor 
prin eu: dar nu vorbește de identitatea conceptului care se 
dezvoltă liniştit. 

y) Deoarece eul este astfel pe de o parte fixat, din el 
provine, ca din această extremă, tot progresul conţinutului 
ştiinţei, şi deducerea filozofiei lui Fichte, cunoașterea, în conți- 
nutul şi forma ei, este o înaintare de la un mod determinat; la 
altul, moduri determinate care nu se reîntore în unitate, său 
e înaintare de-a lungul unei serii de finităţi care nu posedă în 
ele: absolutul. Lipsește considerarea absolută, ca şi conţinutul 
absolut. De exemplu, considerarea naturii este o consi- 
derare a ei ca și cînd ar fi constituită din pure finităţi, consi- 
derare făcută de un altul. Astfel, de pildă, corpul organic 
este înţeles aşa: ,,Cenștiinţa are nevoie de o sferă cu totul 
proprie a activităţii sale. Această sferă este instituită sau afir- 
mată printr-o activitate originară, necesară, a eului, activi- 
tate în care el nu se știe pe sine liber ; avem o intuire, o trasare 


A 


de linii ; astfel aceasta e privită ca ceva ce e întins în spaţiu, 


* Grundlage der gesammten Wissenschaftslehre, pp. 272—274. .... isan 

Corpul organic este afirmat ca în repaus, durabil, şi totuşi ca 
modificîndu-se neîncetat, ca materie — aceasta e afirmată 
ca mulţime de părți; astfel are ea membre, — deoarece 
persoană nu-şi poate: atribui sieși decât un corp, întrucît îl 
afirmă ca stînd sub influenţa unei alte persoane. Însă tot atât 
de necesar este ca eu să pot împiedica, această influență; iar 
materia exterioară este afirmată de asemenea ca rezistînd 
acțiunilor mele asupra ei, adică afirmată ca materie ¢ o n s i s- 
tentă, tenace”*. Aceste materii consistente trebuie 
apoi să fie separate, — diferitele persoane nu pot rămîne lipsite 
unele de altele, asemenea unui unic aluat. Căci „corpul meu 
este corpul meu și nu al altuia ; el trebuie apoi să şi acţioneze, 
să fie activ, fără ca eul să acționeze prin el. Numai prin acţiunea 
asupra mea a altuia pot fi eu însumi activ şi mă înfățişez ca 
ființă rațională care poate fi respectată de acest altul; altul 
trebuie să mă trateze nemijlocit ca pe o ființă raţională, eu 
trebuie să fiu pentru el o fiinţă rațională înainte de a fi fost activ. 
Adică figura mea trebuie să acţioneze în spațiu prin simpla, ei 
existenţă fără ca eu să fiu activ ; adică ea trebuie să fie vizi- 
bilă. Acţiunea reciprocă între ființele raţionale trebuie să 
aibă loc fără activitatea uneia asupra celeilalte ; trebuie să fie 
afirmată existența materiei subtile, materie care să fie 
modificată de simpla figură în repaus. Astfel este dedusă 
lumina, şi apoi e dedus şi aerul”**. 


Aceasta este o înaintare numai exterioară de la ceva la 
altceva, după chipul consideraţiilor teleologice obişnuite, con- 
form cărora plantele și animalele există pentru a servi drept 
hrană oamenilor. Acest fel de a vedea primeşte întorsătura : 
omul trebuie să mănînce, deci trebuie să existe ceva comestibil ; 
astfel este dedusă existența plantelor și a animalelor ; plantele 
trebuie să fie fixate în ceva, aşa este dedusă existența pămîn- 
tului. Din toate aceste reflexii lipseşte cu totul cercetarea obiec- 
tului făcută cu scopul de a se vedea ce anume este obiectul 
în el însuși ; obiectul este privit pur şi simplu numai în relaţia 
lui cu altceva. De aceea, se înfăţişează organismul animal ca 
o materie consistentă, durabilă, care este articulată și poate 
fi modificată, iar lumina apare ca o materie subtilă pentru 
comunicarea simplei existențe etc., — întocmai cum dincolo 


:*. Grundlage des Naturrechis (Baza dreptului natural) (Jena și Leipzig, 1796), 
partea I, pp. 55—71 passim. 
** Ibidem, pp. 78—82 passim. 

planta şi animalul sînt numai ceva ce poate fi consumat. — 
Nu este aici nici vorbă de cercetare filozofică. 

Tocmai acesta este cazul în ce privește conținutul. Fichte 
a scris şi despre morală şi despre dreptul natural; 
însă el le tratează numai ca pe nişte științe ale intelectului. 
De exemplu, dreptul natural al lui Fichte stabileşte organi- 
zația statului. Această organizaţie este ceva tot atît de lipsit 
de spirit ca și amintita deducere a lucrurilor naturale şi ca unele 
dintre constituţiile franceze pe care le-am văzut în timpurile 
noi, este o îmbinare şi legătură formală, exterioară, unde indi- 
vizii ca atare au valoare absolută sau unde dreptul este 
principiul suprem. Generalul nu este spiritul, substanţa între- 
gului, ci e puterea exterioară, rezonabilă, negativă față de 
indivizi. Statul nu este înțeles în esenţa lui, ci numai ca stare de 
drept, adică tocmai ca o relaţie exterioară de la finit la finit. — 
Această deducere fichteană a conceptelor juridice şi morale se 
oprește de asemenea între limitele conştiinţei de sine şi ale 
rigidităţii intelectului, faţă de care expunerile populare ale lui 
Fichte despre religie şi moralitate arată inconsecvenţe. Kant 
a început să întemeieze dreptul pe libertate; Fichte face 
şi el în dreptul natural principiu din libertate; dar lucrurile 
stau ca la Rousseau, adică este vorba de libertate în forma 
individului singular. Acesta este un mare început; dar, pentru 
a ajunge la ce e particular, ei au trebuit să recurgă la presu- 
poziţii şi să le adopte. Există mai mulți indivizi; întreaga 
realizare a statului are deci ca determinaţție principală că 
libertatea individului trebuie să se limiteze prin libertatea 
generală *. Cele două libertăţi rămîn totdeauna neprietenoase, 
negative una faţă de alta. Închisoarea, cătușele devin tot mai 
mari, în loc ca statul să fie conceput ca realizare a libertăţii. 
Se procedează cu intelect mărginit, dreptul natural este deo- 
sebit de neizbutit ; Fichte deduce şi natura în măsura în care 
are nevoie de ea, — acesta este un procedeu lipsit de idei. 


2. SISTEMUL TRANSFORMAT AL LUI FICHTE 


În scrierile sale de mai tîrziu, scrieri populare, Fichte a 
tratat despre credinţă, iubire, speranță, religie — fără interes 
filozofic — pentru un public general, a elaborat o filozofie pentru 


* Grundlage des Naturrechis, partea a II-a, p. 21. 

evrei și evreice cultivate, pentru consilieri de stat, pentru 
Kotzebue. Fichte a dat un mare impuls epocii sale, a desăvîrşit 
kantianismul. — El spune popular: ,,Nu eul finit, ci ideea 
divină este temeiul oricărei filozofii ; tot ce face omul prin sine 
însuși este nevaloros. Orice ființă este vie și activă în sine 
însăși ; şi nu există altă viaţă decît ființa, şi nici altă ființă 
decît Dumnezeu; Dumnezeu este așadar ființă absolută şi 
viață. Fiinţa divină iese, de asemenea, din sine, se revelează, 
se exteriorizează : lumea” *. 

Această filozofie nu conţine nimic speculativ, dar ea cere 
speculativul. Asemenea filozofiei lui Kant cu ideea ei despre 
binele suprem în care contrariile urmează să se unească, şi 
filozofia lui Fichte pretinde unirea acestora în eu şi în acel 
în-sine al credinţei, în care conştiinţa de sine porneşte în acţi- 
unea sa de la convingerea că în sine acţiunea sa înfăptuieşte 
scopul suprem şi că binele se realizează. În filozofia lui Fichte 
nu trebuie să vedem altceva decît momentul conștiinței de sine, 
momentul fiinţei-în-sine conştiente de sine; după cum în 
filozofia engleză momentul fiinţei-pentru-altul sau al conştiinţei 
este exprimat tot atît de unilateral nu ca moment, ci ca prin- 
cipiu al adevărului; — în nici una din cele două filozofii [nu 
este exprimată] unitatea amîndurora, spiritul. 

În istoria exterioară a filozofiei doctrina lui Fichte con- 
stituie un capitol important. De la el și procedeul lui provine 
gîndirea abstractă, deducția şi construcția. Cu filozofia lui 
Fichte s-a făcut în Germania o revoluţie. Pînă în preajma 
filozofiei kantiene, publicul a continuat să ţină pas cu filozofia, 
pînă la filozofia kantiană, filozofia a trezit un interes general ; 
ea era accesibilă, oamenii o doreau; filozofia făcea parte din 
cultura generală a unui om; se ocupau cu filozofia și oamenii 
de afaceri, oamenii de stat. Acum, cînd e vorba de filozofia 
kantiană, le cad aripile ; ei n-au înaintat pînă la speculaţia lui 
Fichte, luîndu-șşi îndată rămas bun de la tot ce vrea să fie specu- 
lativ. Mai cu seamă de la Fichte încoace filozofia a devenit 
ocupaţia puținor bărbaţi. Filozofia lui Kant și filozofia lui 
Jacobi au întărit publicul în convingerea că știința despre 
Dumnezeu este nemijlocită, că în domeniul acesta noi avem 
cunoştinţe din naștere, fără a mai avea nevoie să studiem. 


* Rixner, op. cit., vol. III, § 192, p. 416; Uber das Wesen des Gelehrten 
(Despre firea savantului) (Berlin, 1806), pp. 4—5, 15, 25—27. 

Timpurile áu pretins viaţă, spirit. Or, întrucît spiritul s-a 
retras în conştiinţa, de sine, dar în aceasta ca eu gol, eu care se 
umple pe sine numai cu un conţinut compus din lucruri finite, 
singulare, care nu sînt nimic în ele şi pentru ele înseși, treapta 
următoare este această umplere a conştiinţei de sine în ea 
însăşi cu un conţinut pe care să-l cunoască în sine însuși, conți- 
nut care, pătruns de ea, să fie un conţinut conştient de sine, 
spiritual, sau să fie spirit plin de conținut. Această unitate nemij- 
locită a eului conştient de sine şi a conţinutului său, sau spiritul 
care numai își contemplă viața sa conştientă de sine și o 
ştie în chip nemijlocit ca fiind adevărul, s-a manifestat apoi 
în tendințe poetice şi profetice, în aspirații pline de dorinţe, 
în aberaţii care au provenit din filozofia lui Fichte. 


3. PRINCIPALE FORME AVIND LEGATURĂ 
CU FILOZOFIA LUI FICHTE 


În ce privește conţinutul pe care-l dobîndeşte eul lui 
Fichte în filozofia acestuia, izbea prea tare completa nespiri- 
tualitate, uscăciune și, s-o spunem, totala puerilitate, pentru ca 
gîndirea filozofică să se fi putut opri la acel eu ; [vorbea împo- 
triva lui] şi examinarea filozofică a unilateralităţii şi defectuo- 
zităţii principiului şi a necesității potrivit căreia conţinutul 
trebuie să fie tocmai aşa [cum era prezentat]. Pe de altă parte 
însă, în acel conţinut era afirmată conştiinţa de sine, era afirmat 
eul ca esenţă, și nu o conştiinţă de sine străină, alta, ci eul, 
denumire care se referă la toți oamenii şi are răsunet în reali- 
tatea tuturor. 


a. Poziţia fichteeană a subiectivităţii şi-a păstrat întorsă- 
tura ei înfăptuită nefilozofic şi astfel ea şi-a primit împlinirea 
în forme care aparţin sentimentului și care, în parte, înfățișau 
tendința de a depăşi subiectivitatea, cu toate că ele erau inca- 
pabile de aşa ceva. — Eul a fost principiul lui Fichte, principiu 
care rămîne în aceste forme ; apoi apare nevoia de a rupe această 
barieră. La Fichte bariera se crează mereu din nou.. Eul, care 
reacționează împotriva ei, își acordă repaus în sine însuşi; 
acesta trebuie să fie concret, însă el este numai repaus negativ. 
Această formă, ironia, are ca inițiator al ei pe Fried- 
rich von Schlegel. Subiectul se ştie pe sihe în sine ca 
absolut, tot restul este pentru el nimic; toate determinaţiile 

pe-care și le face lui însuși despre ceea ce e just, bine, el ştie să 
le distrugă din nou. El poate să-și propună orice, dar totul e 
numai vanitate, ipocrizie şi insolenţă. Ironia știe că este stă- 
pînă peste toate acestea; ea nu ia nimic în serios, ea se joacă 
cu toate formele. 

În subiectivitatea, în individualitatea propriei con- 
cepţii despre lume îşi găsește eul suprema lui vani- 
tate, religia. Diferitele individualităţi au toate pe Dumne- 
zeu în ele. Dialectica este supremul mijloc pentru a te 
înălța şi păstra. 

Cum toate acestea sînt exprimate pentru conştiinţa de sine 
filozofică, lumea inteligibilă străină şi-a pierdut orice semni- 
ficaţie şi orice adevăr pentru cultura generală: lumea 
compusă dintr-o divinitate care a aparţinut în timp trecutului 
şi a fost unică în spațiu şi în existență, dintr-o lume care ar 
exista dincolo de realitatea conștiinței de sine și dintr-o lume 
care ar urma abia să vie, lume în care conştiinţa de sine ar 
urma abia să-şi realizeze esența. Spiritul culturii a părăsit 
acea lume și nu mai recunoaşte nimic ce este străin pentru 
conştiinţa de sine. Potrivit acestui principiu, fiinţa spirituală 
vie s-a strămutat înăuntrul conştiinţei de sine şi e de părere că 
unitatea spiritului o cunoaşte nemijlocit din sine şi că o cunoaşte, 
în acest mod nemijlocit, în chip poetic sau cel puţin profetic. 
În ce priveşte maniera poetică, aceasta cunoaște viața şi per- 
soana absolutului nemijlocit într-o intuiţie, nu în concept, și 
crede că pierde întregul ca întreg, ca unitate care se pătrunde 
pe sine, dacă nu ar exprima-o poetic; iar ceea ce exprimă 
poetic această manieră este intuiţia propriei vieţi a conştiinţei 
sale de sine. — Dar adevărul este mișcarea absolută, și întrucît 
adevărul este o mișcare de forme, iar universul o împă- 
răţie a spiritelor, esenţa acestei mişcări este conceptul, precum 
acesta este şi esenţa fiecărei forme individuale ; conceptul este 
forma ideală a acestor forme, și nu realul formei. În fasonarea 
formei necesitatea este pierdută, propria acțiune, viaţă şi senti- 
ment de sine rămîn în sine; iar această poezie oscilează între 
generalitatea conceptului și modului determinat şi indiferența 
formei, ea nu este nici carne nici peşte, nici poezie nici filozofie. 

Exprimarea profetică a adevărurilor pretinse filozofice 
aparţine credinței, adică conştiinţei de sine care, fără îndoială, 
contemplă în sine însuși spiritul absolut, dar care nu se înțelege 
pe sine ca conştiinţă de sine, ci situează fiinţa divină dincolo 
de cunoaştere, dincolo de rațiunea conştientă de sine : astfel 

au făcut Eschenmayer, Jacobi. — Acest discurs profetic 
lipsit de concept afirmă de pe scaunul cu trei picioare cutare și 
cutare lucru despre ființa absolută şi pretinde ca toată lumea 
să le descopere nemijlocit ca atare în: inima sa. Ştiinţa despre 
ființa absolută devine un lucru care privește inima, apar o 
mulțime de inspirați care vorbesc, făcînd fiecareun monolog 
şi înţelegîndu-l pe celălalt, propriu-zis, numai prin strîngere 
de miini şi prin sentimente mute. Cele pe, care le spun sînt 
adesea banalităţi, cînd sînt luate așa cum sînt spuse; senti- 
mentul, mimica, inima plină trebuie să vie să le dea accent 
acestor banalităţi ; — pentru sine ele nu spun nimic. Ele se 
supralicitează unele pe altele în toane de-ale imaginaţiei, în 
poezie languroasă. În faţa adevărului îngălbenește vanitațea 
şi se tîrăşte înapoi în sine, surîzînd maliţios şi ironic. — Nu 
întreba de criteriul adevărului, ci de conceptul adevărului. în 
sine și pentru sine ; spre aceasta fixează-ţi privirea. 


b. A doua formă este aceea în care subiectivitatea s-a 
precipitat în subiectivitatea religioasă. Dispe- 
rarea cauzată de neîncredere în gîndire, în adevăr, în obiecti- 
vitatea, fiinţînd în sine şi pentru sine, și incapacitatea de a găsi 
ceva ferm, de a-și conferi o autoactivitate, au împins sufletele 
nobile să se lase în grija sentimentului şi să descopere în religie 
ceva ferm; acest ceva ferm, această mulțumire lăuntrică în 
general sînt sentimentele religioase. — Acest impuls spre ceva 
ferm i-a aruncat pe alţii în braţele religiozităţii pozitive : ale 
catolicismului, ale superstiţiei, ale miracolelor, pentru a avea ceva 
ferm, deoarece pentru subiectivitatea interioară totul se clatină. 
Aceasta vrea să se întoarcă spre ceva pozitiv cu toată puterea 
sufletului, să-și plece capul sub stăpînirea pozitivului, să se 
arunce în brațele a ceea ce e exterior, împinsă de o constrîngere 
interioară. 


Subiectivitatea constă în absența a ceva ferm, dar și 
în impulsul spre ceva ferm ; ea rămîne astfel dorinţă fier- 
binte. Această aspirație fierbinte a unui suflet frumos 
este înfăţişată în scrierile lui Novalis. Această subiecti- 
vitate rămîne dorinţă, nu ajunge la ceea ce e substanţial, tîn- 
jeşte în sine şi se menține ferm pe această poziţie : este ţesut 
şi trasare de linii în sine însuși ; este viaţă interioară şi relati- 
vitate a oricărui adevăr. — Extravaganța subiectivității devine 
adesea nebunie; cînd rămîne înăuntrul gîndirii, ea este prinsă 

în vîrtejul intelectului reflexiv, care este totdeauna negativ 
față de sine. 


d. O altă formă de subiectivitate este subiectivitatea arbi- 
trarului, ignoranța. Ea a prins aceasta: că ultimul mod al 
cunoaşterii ar fi cunoașterea nemijlocită, fapt de con- 
ştiinţă; lucru comod. Abstracţia fichteeană şi intelectul său 
au ceva ce sperie gîndirea; intelectul leneş a reţinut pentru 
sine aserțiunea menționată acum, şi a renunţat la orice gîndire 
consecventă, la orice construcţie. Acest bun plac și-a îngăduit 
orice, ca la cafenea; s-a considerat pe sine poetic, profetic. 
Apoi a fost şi mai treaz şi mai prozaic, revenind la vechea 
logică şi metafizică, dar cu observaţia că acestea ar fi fapte ale 
conştiinţei. Așa a procedat Fries. Ela voit să corecteze 
Critica rațiunii pure, concepînd categoriile ca fapte ale con- 
ştiinţei. Aici poate fi înglobat material la discreţie. A pierit 
onoarea în ce privește filozofarea, căci ea presupune o comuni- 
tate de principii ale gîndirii, pretinde elaborarea ştiinţifică sau 
şi numai [o oarecare comunitate de] păreri. Însă totul a fost 
aşezat pe subiectivitatea particulară ; fiecare era mîndru şi 
dispreţuitor faţă de alţii. — Reprezentarea, gîndirii proprii 
este în legătură cu acest fapt. Nu poţi gîndi pentru alţii: gîn- 
direa proprie este dovada; trebuia să scorneşti o particulari- 
tate proprie, altfel nu erai considerat ca unul care posedă 
gîndire proprie. Tabloul rău este acela în care pictorul se arată 
pe sine însuși ; originalitate înseamnă a produce ceva cu totul 
general. Marota gîndirii proprii constă în aceea că fiecare produce 
lucruri mai insipide decît celălalt. — 

Bouterwek vorbeşte despre „virtualitatea, 
caracterul viu al forţei : subiectul și obiectul să fie considerate 
ca identice (als Eins), anume, ca virtualitate absolută. — Cu 
această virtualitate absolută am sesizat întreaga ființă și acţiune, 
adică unitatea eternă, absolută şi pură : cu un cuvînt, am sesizat 
lumea în noi şi ne-am sesizat pe noi în lume, și anume nu prin 
concepte și inferențe, ci în mod nemijlocit prin 
forța care constituie chiar existenţa noastră şi natura noastră 
rațională. — Niciunui nemuritor nu-i este cu putință să cunoască 
universul sau chiar pe Dumnezeu’. 

Krug a scris Pundamental- Philosophie (Filozofie fun- 
damentală), a elaborat „sintetism transcendental: 


* Rixner, op. cit., vol. III, .§ 156, pp. 347—348; comp. Bouterwek, 
Apodictik (Apodictică) (1799), partea a Il-a, pp. 206—212 -passim. 

realism transcendental şi idealism transcendental în indiso- 
lubilă legătură”. Aici este „dată o sinteză transcendentală 
originară între real și ideal, între subiectul gînditor şi lumea 
exterioară care-i stă în faţă”; această sinteză transcenden- 
tală trebuie „să fie recunoscută şi afirmată, fără a căuta 
să fie explicată'* — Fries se reîntoarce la credința 
lui Jacobi, în forma unor nemijlocite judecăţi fundamentale 


hikt 


ale rațiunii** ; a unor reprezentări obscure şi inexprimabile***. 


D. SCHELLING 


Cea mai importantă depășire sau, din punct de vedere 
filozofic, unica depăşire importantă a filozofiei lui Fichte a fost, 
în sfîrșit, înfăptuită de Schelling. Forma superioară, autentică, 
legată direct de Fichte este filozofia lui Schelling. 


Friedrich Wilhelm Joseph Schelling s-a născut în 
Schorndorf, în Wiirtemberg, la 27 ianuarie 1775. A studiat la 
Leipzig şi la Jena, unde a intrat în. legătură mai strînsă cu 
Fichte. De mai mulţi ani încoace Schelling este secretarul 
Academiei de arte plastice din Miinchen. Nu se poate vorbi 
integral despre viaţa lui Schelling, și nici nu e potrivit, 
deoarece el este încă în viaţă. 


Filozofia lui Schelling a trecut mai întîi la cunoaşterea lui 
Dumnezeu ; și ea a plecat de la filozofia kantiană şi apoi de la 
filozofia lui Fichte.. Schelling ia ca bază principiul lui Jacobi 
despre unitatea gîndirii cu fiinţa, numai că el începe să-l deter- 
mine mai de aproape****. Unitatea concretă este apoi la el aceea 
că finitul este tot atît de puţin adevărat ca şi infinitul, că ideea 
subiectivă e tet atît de puţin adevărată ca şi obiectivitatea 


* Krug, Entwurf eines neuen Organon der Philosophie (Schiţă a unui 
nou Organon al filozofiei) (Meissen, 1801), pp. 75—76; Rixner, op. cit., 
vol. III, $ 157, p. 349. 

** Rixner, op. cit., vol. III, $ 158, p. 350; Fries, Neue Kritik der 
Vernunft (Nouă critică a raţiunii), (ed. 1, Heidelberg, 1807), vol. I, pp. 75, 
281, 284, 343. 

*** Rixner, op. cit., p. 351; Fries, op. cit., p. 206. 

**** Schelling, Philosophische Schriften (Scrieri filozofice) (Landshut, 1809, 
vol. I, Vom Ich als Princip der Philosophie, pp. 1—114), pp. 3—4 (ed. 1, 
Tübingen,’ 1795, pp. 4—7). 

şi că îmbinările în care sînt îmbinate cele două determinaţii, 
neadevărate ca independente, ca fiind în afară una de alta, 
sînt şi ele tot numai îmbinări de neadevăruri. Unitatea con- 
cretă poate fi înțeleasă numai în sensul că ea este proces și 
mișcare vie într-un principiu. Această inseparabilitate se află 
numai în Dumnezeu ; dimpotrivă, finitul este ceea ce are în 
sine această separabilitate. Întrucît finitul este ceva adevărat, 
este şi el această unitate, dar într-o sferă restrînsă, şi tocmai 
din această cauză în separabilitatea celor două momente. 
Schelling şi-a realizat formaţia sa filozofică în fața publi- 
cului. Seria scrierilor sale filozofice este în același timp 
istoria formării sale filozofice şi înfăţişează ridicarea treptată 
a lui deasupra principiului lui Fichte și a conţinutului kantian, 
principiu și conţinut de la care a pornit. Istoria formării lui 
filozofice nu conţine o succesiune de părți elaborate ale filo- 
zofiei, ci o succesiune a treptelor formării sale. Dacă am întreba 
de o ultimă scriere în care să fie expusă în forma cea mai precis 
elaborată filozofia împlinită a lui Schelling, n-am putea indica 
nici una. Primele scrieri ale lui Schelling sînt cu totul fichteene, sus 
și numai încetul cu încetul s-a liberat el de forma proprie lui 
Fichte. Această formă a eului conţine acest echivoc: dea 
fi eu absolut, Dumnezeu și eu, în particularitatea mea“. 
Acest fapt a fost impulsul stimulator al lui Schelling. Prima 
lui scriere, foarte mică, la Universitatea din Tiibingen (1795), 
se numește: Uber die Möglichkeit einer Form der Philosophie 
(Despre posibilitatea unei forme a filozofiei) (4 coale) ; scrierea 
conţine numai principii de-ale filozofiei lui Fichte. Tot astfel 
şi scrierea următoare: Vom Ich als Princip der Philosophie 
oder über das Unbedingle im menschlichen Wissen (Despre eu 
ca principiu al filozofiei sau despre necondiţionat în cunoaș- 
terea omenească) (Tübingen, 1795) este şi ea cu totul fichte- 
eană, doar că această scriere vine deja cu un fel de a vedea mai 
larg, mai general; eul este păstrat ca identitate originară**. 
Totuși găsim aici şi împrumuturi literale din expunerea și 
principiul lui Fichte: „Numai datorită faptului că eului îi- 
este opus, originar, ceva, că eul însuși este afirmat ca multi- 
plicitate (în timp), este posibil ca eul să depășească unitatea 


* Schelling, op. cit., p. 99 și urm. (pp. 178 şi urm.). 
** Ibidem, pp. 23—24 (pp. 38—42). 

simplei afirmări în el şi ca el să afirme, de exemplu, de mai 
multe ori acelaşi ce afirmat”*. 

Apoi Schelling a trecut la filozofia naturii, a luat forme E 
determinaţii de-ale reflexiei, ca repulsia și atracţia din meta- 
fizica naturii a lui Kant şi a cuprins în termeni kantieni şi feno- 
mene cu totul empirice. Pe aceste poziţii se găsesc încă cu totul 
primele sale opere referitoare la filozofia naturii: Ideen zu 
einer Philosophie der Natur (Idei pentru o filozofie a naturii), 
11797; Von der Weltseele (Despre sufletul lumii), 1798 ; ediţia 
a doua a acestei scrieri are suplimente cu totul disparate. Abia 
mai tîrziu, în legătură cu scrieri de-ale lui Herder și Kielmeyer 
— în care se vorbeşte despre sensibilitate, iritabilitate şi repro- 
ducere, despre legile acestora, de exemplu cu cît este mai mare 
sensibilitatea, cu atît mai mică e iritabilitatea etc., cum se 
vorbeşte la Eschenmayer de «potențe » —, a conceput apoi 
Schelling natura în categorii de ale gîndirii (a conceput-o astfel 
sub influenţa scrierilor menţionate mai sus) şi a făcut încer- 
cări generale mai determinate în vederea unei elaborări ştiin- 
țifice : acum el a înfățișat morala și statul după principii kanti- 
ene ; în T'ranscendentaler Idealismus (Idealismul transcendental) 
le-a prezentat în sens fichteean, dar după Zum ewigen Frieden 
(Proiect de pace eternă) al lui Kant. 

În expunerile de mai tîrziu Schelling a început în fiecare 
scriere mereu de la capăt (n-a elaborat niciodată un întreg 
integral înfăptuit); se vede că cele precedente nu l-au mul- 
tumit ; şi astfel el s-a zvîrcolit în cuprinsul unor forme și termi- 
nologii diverse. Constatăm la el o neîncetată căutare a unei 
noi forme : [Erster] Entwurf eines Systems der Natur- Philosophie 
(Primă schiţă a unui sistem de filozofie a naturii), 1799; 
System des transcendentalen Idealismus (Sistemul idealismului 
transcendental), 1800; Bruno, ein Gespräch über das göttliche 
und natürliche Princip der Dinge (Bruno, o convorbire despre 
principiul divin şi natural al lucrurilor), 1802; Zeitschrift für 
spekulative Physik (Revistă de fizică speculativă), caietul al 
doilea al volumului II, 1801; Neue Zeitschrift für spekulative 
Physik (Noua revistă de fizică speculativă), 1802 şi urm. — 
Una din cele mai elaborate lucrări ale lui este filozofia sa 
transcendentală. Apoi, în a sa Revistă de fizică speculativă 
a făcut începutul unei tratări a întregului. Aici Schelling 


* Vom Ich als Princip der Philosophie (Tübingen, 1795), p. 150 (Philo- 
sophische Schriften, p. 83). 

pleacă oarecum încă în chip inconştient de la forma de a 
construi proprie lui Fichte ; însă aici se cuprinde deja ideea 
că natura este şi ea un sistem al raționalului, cum e ştiinţa. 

Iată de ce nici nu este posibil să intrăm în amănunte cînd 
este vorba de ceea ce se numește filozofie schellinghiană, 
chiar dacă timpul ne-ar permite acest lucru : această filozofie 
încă nu este un întreg ştiinţific organizat în părţile sale, ci ea 
constă mai mult din cîteva momente generale, singurele care 
se mențin aceleaşi. Filozofia lui Schelling este încă în plină 
dezvoltare, ea încă n-a ajuns să dea un rod copt * ; noi trebuie 
să indicăm aici numai ideea ei generală. 


Exigenţa filozofiei în general. Am văzut 
că la Descartes și la Spinoza gîndirea și întinderea sînt două 
laturi : Descartes le-a unit în Dumnezeu, însă în mod. ininte- 
ligibil ; Spinoza le-a unit tot în Dumnezeu, dar el îl concepe pe 
Dumnezeu ca substanță lipsită de mișcare ; natura, omul sînt 
-dezvoltări ale acestei substanţe ; totul se oprește însă la acest 
nume. Mai tîrziu am văzut forma dezvoltîndu-se, pe de o parte 
în ştiinţe, pe de altă parte în filozofia kantiană. Apoi forma 
a fost pentru sine subiectivitate, în filozofia lui Fichte ; din 
subiectivitate trebuia să se dezvolte toate determinaţiile. Este 
nevoie ca această subiectivitate, formă infinită pe care am 
văzut-o stirşind î în ironie sau bun plac, să fie liberată de unila- 
teralitatea ei pentru a fi unită cu obiectivitatea, cu substan- 
țialitatea. Sau ca substanţa spinozistă să fie concepută nu ca 
ceea ce e nemișcat, ci ca ceea ce este inteligent, ca formă activă 
în sine, să fie concepută conform necesităţii formei ei, în sensul 
că această substanţă este ceea ce creează natura, dar de asemenea 
şi știință şi cunoaștere. Iată sarcina filozofiei ! Această unire 
nu este unirea formală a lui Spinoza, nici nu este totalitate 
subiectivă ca la Fichte, ci e totalitate cu forma infinită ; acest 
lucru îl vedem realizindu-se în filozofia lui Schelling. 

În una din scrierile lui mai vechi Schelling a înfățișat 
filozofia transcendentală și filozofia naturii ca pe cele două 
laturi ale ştiinţei, mai tîrziu a prezentat pentru sine filozofia 
naturii, şi anume în sensul de filozofie generală ; filozofia sa 
-el a numit-o şi filozofie a naturii. 


1. Asupra celor două [laturi sus-menţionate ale ştiinţei] 
Schelling s-a pronunțat în Sistemul idealismului transcen- 


* Prelegerile din 1805—1806. 

dental. Cînd examinăm mai întîi sistemul idealismului trans- 
cendental al lui Schelling, constatăm că punctul de plecare al 
lui este fichteean ; Schelling s-a considerat pe sine ca fichteean. 
„Orice cunoaştere se bazează pe acordul a ceva obiectiv cu 
ceva subiectiv”. În înțeles obișnuit se admite acest lucru, este 
vorba de unitatea conceptului cu realitatea. Unitatea absolută, 
în care existentul nu diferă de concept, această idee împlinită, 
este absolutul, e numai Dumnezeu ; tot restul are un moment 
de neacord între obiectiv şi subiectiv. „Totalitatea a tot ce e 
obiectiv în cunoașterea noastră o putem numi natură ; în schimb, 
totalitatea a tot ce este subiectiv se numește eul sau inteli- 
gența” *. Obiectivul şi subiectivul sînt în sine identice și sînt 
presupuse ca identice. Raportul dintre natură şi inteligență 
Schelling l-a indicat astfel : „Dacă orice cunoaştere are acum 
doi poli care se presupun și se pretind reciproc, trebuie să existe 
două științe fundamentale, şi trebuie să fie impo- 
sibil să pleci de la unul din poli fără să fii mînat la celălalt” **. 
Aşa se mînă natura pe sine la spirit, aşa şi spiritul pe sine la 
natură. Fiecare dintre ele poate fi considerat ca prim ceea ce 
şi trebuie făcut ; atît eul cît şi natura trebuie să fie considerate 
ca prim. 

a. „Dacă facem din obiectiv ceea ce e prim” *** începem 
cu ştiinţele naturii; și „tendința necesară”, scopul „întregii 
ştiinţe a naturii este deci să ajungă de la natură la 
inteligenţă. Aceasta este străduința de a introduce teorie în 
fenomenele naturii. Suprema perfecționare a ştiinţei naturii 
ar fi completa spiritualizare a tuturor legilor naturii ca legi 
ale intuirii şi ale gîndirii. Fenomenele (ceea ce e material) 
trebuie să dispară cu totul şi să rămînă numai legile (ceea ce 
e formal). De aici provine faptul că cu cît se manifestă în însăși 
natura mai mult legicul, cu atît mai mult dispare învelișul, 
fenomenele înseși devenind mai spirituale, pentru ca în cele 
din urmă să dispară. — Teoria perfectă a naturii ar fi aceea 
prin care întreaga natură s-ar dizolva într-o inteligență. — 
Produsele, moarte şi lipsite de conştiinţă ale naturii sînt numai 
încercări nereușite ale ei de a se reflecta pe sine însăşi, iar aşa- 
numita natură moartă este în general inteligență necoaptă””, este 
inteligență amorţită, pietrificată ; această natură este inteligență 


* System des transcendentalen Idealismus, p. 1. 
** Ibidem, p. 3. 
"** Ibidem, p. 2. 

numai în sine, rămînînd astfel în exterioritate ; „de aceea, în 
fenomenele ei”, deşi „încă în chip inconștient, străbate deja 
caracterul inteligent. — Ținta supremă a sa, aceea de a-şi deveni 
sieşi obiect, şi-o atinge natura” (în loc de natură ar trebui să 
se spună concept, idee a naturii) „numai prin suprema şi 
ultima reflectare, care nu este altceva decît omul, sau e acel 
ceva universal pe care noi îl numim rațiune, prin care pentru 
prima oară se întoarce natura înapoi la sine însăși şi prin ceea 
ce devine manifest că natura originar este identică cu acel 
ceva care este cunoscut în noi ca inteligent şi conștient. — 
Datorită acestei tendinţe de a face inteligentă natura, ştiinţa 
naturii devine filozofie a naturii”*. Caracterul 
inteligent al naturii este considerat ca nevoie şi exigenţă a 
ştiinţei. 

Trebuie să notăm apoi că Schelling a devenit în epoca 
modernă iniţiatorul filozofiei naturii ; aceasta nu este o ştiinţă 
nouă, am întîlnit-o la Aristotel ete. Filozofia engleză este şi 
ea tot numai cuprindere a naturii în gînduri; forțe, legi ale 
naturii sînt aici determinaţii fundamentale. Opoziția dintre 
fizică şi filozofie a naturii nu este opoziţie între a nu gîndi şi 
a gîndi natura. Gîndurile în fizică sînt numai gînduri formale 
de-ale intelectului ; primul conţinut, materialul, nu poate fi 
determinat prin însuși gîndul, ci trebuie să fie luat din expe- 
riență. Numai gîndul concret conţine în sine determinația sa, 
conţinutul său ; numai modul exterior al apariţiei fenomenelor 
aparţine simţurilor. Fizicienii nu știu că gîndesc, ca acel englez 
care s-a bucurat că putea vorbi în proză. — Meritul lui Schel- 
ling nu este acela de a fi introdus gîndul în conceperea naturii, 
ci acela de a fi schimbat categoriile gîndirii naturii ; el a introdus 
în natură forme de-ale conceptului, de-ale raţiunii; astfel, 
în magnetism, Schelling a introdus forma silogismului. El 
nu numai că a arătat aceste forme, ci a căutat să construiască 
natura, s-o dezvolte din principiu. 

b. A doua poziţie este exprimată în cealaltă determinare : 
„Sau subiectivul este considerat ca prim”. Deci aici „problema 


este aceasta : cum se iveşte ceva obiectiv care să se acorde cu el ?”- 


[cu subiectivul]. Aceasta ar fi atunci adevărata filozofie 
transcendentală. „A pleca de la subiectiv ca de la 


ceea ce e prim şi absolut şi a face să se nască din acesta ceea ce, 


e obiectiv”, iată mişcarea opusă [celei mai sus arătate]; consi- 


* System des transcendentalen Idealismus, pp. 3—5. 

derarea acestei căi formează conţinutul filozofiei transcenden- 
tale, al „celeilalte științe fundamentale a filozofiei”*. Organul 
filozofiei transcendentale este subiectivul, producerea acţiunii 
interioare. Acţiunea de producere şi acţiunea de reflectare asupra 
acestei produceri, inconştientul și conştientul formînd una, 
este actul estetic al imaginaţiei“ * 

a. În ce priveşte eul ca fundament al filozofiei trans- 
cendentale (aşa se exprima Schelling atunci), Schelling proce- 
dează întocmai ca Fichte. Aici se pleacă 'de la faptul cunoaş- 
terii, de la principiul cunoașterii, „în care conţinutul este condi- 
ţionat de formă şi forma de conţinut” ; formal, aceasta înseamnă 
A = A. Dar este A? Eul este „punctul în care subiectul și 
obiectul sînt nemijlocit identice”; şi acesta este actul co n- 
ştiinţei de sine. Care este situația obiectului exterior, 
iată întrebarea la care trebuie să se răspundă numai în cursul 
parcurgerii mai departe a acestui drum. Trebuie reținut numai 
conceptul eului. ‚Conceptul eului, adică actul prin care gîn- 
direa îşi devine în general sieşi obiect, și eul însuşi (obiectul) 
sînt absolut identice ; în afară de acest act, eul nu este nimic”***. 
El este actul prin care gîndirea face din sine ceva obiectiv şi în 
care eul este pus în acord cu ceea ce este obiectiv, cu gîndul. Și, 
pornind de la această poziție ar fi să fie prezentat obiectivul, 
ar urma să se arate cum înaintează èul la acesta. 

„Eul, ca act pur, ca acţiune pură, nu este obiectiv în 
cunoașterea însăşi, deoarece el este principiu al oricărei cunoaș- 
teri. Ca eul să devină obiect al cunoaşterii este nevoie de un 
fel de cunoaştere cu totul diferit de cunoașterea obișnuită”. 
Conșştiinţa nemijlocită a acestei identități este intuirea, însă, 

ca intuire lăuntrică, ea devine „intuiţie intelectu- 
ală”; ea „este o cunoaștere care e producere a obiectului său ; 
intuiţia sensibilă este intuiţie în care însăşi intuirea se înfă- 
țișează ca fiind deosebită de ceea ce este intuit. Intuiţia inte- 
lectuală este organul oricărei gîndiri transcendentale”, ea este 
în general actul conştiinţei de sine pure ; „eul nu este altceva 
decît o producere care își devine obiect ei înseși””* * * *. — Schelling 
a plecat pe de o parte de la filozofia lui Fichte, și, pe de altă 
parte, face şi el, ca Jacobi, un principiu din cunoașterea nemij- 
locită : intuiţia inteligentă pe care trebui s-o aibă omul, şi 


* System des transcendentalen Idealismus, pp. 5—7. 
** Ibidem, pp. 17—21, passim. 

"** Ibidem, pp. 24—46, passim. 

**** Ibidem, pp..49—52. 

în special filozoful. Conţinutul acestei intuiţii intelectuale, 
ceea ce devine în ea obiect, este tot absolutul, Dumnezeu, 
ceea-ce-este-în-sine-şi-pentru-sine, dar concret, mijlocindu-se în 
sine, exprimat ca unitate absolută a subiectivului cu ceea ce e 
obiectiv ; sau, ca indiferență absolută a subiectivului și obiec- 
tivului. 

Așadar, filozofia lui Schelling. începe de la cunoaşterea 
nemijlocită, de la intuiţia intelectuală ; însă, în al doilea rînd, 
trebuie să fie reținut faptul că conţinutul ei nu mai este nede- 
terminatul, esența esenţelor, ci e absolutul ca concret. Cît 
privește forma intuiţiei intelectuale, am vorbit deja despre ea : 
este cel mai comod procedeu de a întemeia pe ea cunoaşterea 
— pe ceea ce îi trece cuiva prin gînd:. Însă, cunoașterea nemij- 
locită a lui Dumnezeu ca Dumnezea spiritual nu o au decît 
popoarele creștine, ea nu există la alte popoare, nu e [prezentă] 
în conştiinţa altor popoare. Şi mai accidenţală apare această 
cunoaștere nemijlocită ca intuiţie. intelectuală a concretului, 
mai precis ca identitate a subiectivităţii şi obiectivităţii. Întru- 
cît, potrivit presupoziţiei acestei filozofii, indivizii au nemijlo- 
cita intuiţie a acestei identități a subiectivului cu obiectivul, 
filozofia apare în indivizi ca un talent artistic, ca un geniu, 
pe care nu l-ar avea decît copiii norocului. Filozofia este însă, 
prin însăşi natura ei, capabilă să fie generală, fiindcă terenul 
ei este gîndirea și omul este om tocmai datorită gîndirii sale. 
Prin urmare, principiul este un principiu strict general; cînd 
se pretinde însă o intuiţie determinată, o anumită conştiinţă, 
cum este conștiința sau intuiţia identităţii subiectivului cu 
obiectivul, această exigență este aceea a unei anumite gîndiri, 
a unei gîndiri aparte. 

Numai că, prin această formă a cunoaşterii absolutului 
ca concret și, mai precis, prin forma unităţii subiectivului cu 
obiectivul, filozofia s-a despărţit de reprezentare, de conşti- 
inţa reprezentatoare obişnuită şi de modul ei de reflectare. 
Chiar la Kant (în idealismul lui confuz) este făcut începutul 
acestei separări de modul obișnuit al conștiinței. Numai rezul- 


tatul acestei separări, potrivit căruia absolutul nu poate fi ese 


cunoscut, a fost generalizat, acceptat utiliter, încît filozofarea 
a fost considerată ca fiind ceva de prisos şi mai mult, cu filo- 
zofia lui Fichte conştiinţa obișnuită s-a îndepărtat de filozofie. 
Eul lui Fichte nu este numai acela al conștiinței empirice, 
ci el cere să fie cunoscute și determinații generale de gîndire 
care nu aparţin conștiinței obişnuite. Filozofia s-a despărțit 

de această conștiință obișnuită care are reprezentări, apoi mai 
ales ca filozofie a lui Schelling. Fără îndoială, Fichte are o 
deosebită tendință spre popularitate, scrierile sale de mai 
tîrziu au fost scrise mai cu seamă cu acest scop, ca de exem- 
plu încercarea „de a constriînge cititorii să înţeleagă”; 
dar la această popularitate n-a ajuns Fichte. În această pri- 
vinţă, şi mai puţin este cazul cînd e vorba de Schelling ; deoa- 
rece concretul este, prin însăşi natura sa, totodată și specu- 
lativ. Conţinutul concret, Dumnezeu, viaţa sau orice formă 
particulară ar avea acest concret, este, fără îndoială, conți- 
nut al conștiinței obișnuite, însă greutatea constă în faptul că 
ceea ce e conţinut în acest concret este gîndit, gîndurile devin 
concrete, determinaţiile dinstincte sînt gîndite. Poziţia inte- 
lectului este aceea de a distinge gîndurile unul de altul, de a 
le determina unul față de celălalt ; iar exigenţa filozofării este 
de a uni laolaltă aceste gînduri care au fost distinse. Conști- 
inţa naturală are, desigur, ca obiect concretul, însă intelectul 
separă, distinge, ţine ferm la determinaţiile finite ale gîndirii ; 
şi greutatea este să sesizezi unitatea şi s-o păstrezi cu fermi- 
tate. Infinit şi finit, cauză și efect, pozitiv şi negativ sînt păs- 
trate totdeauna ca separate unul de celălalt ; gîndirea începe 
cu aceasta. Acesta este domeniul conștiinței reflexive, din ea 
a putut face parte vechea conştiinţă care gîndea metafizic ; 
însă speculativul înseamnă să ai înaintea ta această opoziție 
şi să o rezolvi. 

În felul acesta, aici la Schelling forma speculativă a fost 
din nou valorificată și filozofia a devenit iarăşi ceva aparte ; 
principiul filozofiei, adică gîndirea, gîndirea în sine, gîndirea 
rațională a primit forma gîndirii. Astfel, în filozofia lui Schel- 
ling, conţinutul, adevărul a redevenit lucru principal, în timp ce 
în filozofia kantiană interesul s-a concentrat mai cu seamă în di- 
recţia examinării ştiinţei, a cunoaşterii, a cunoașterii subiective ; 
s-a părut lucru plauzibil cămai întîi trebuie să fie examinat instru- 
mentul, cunoașterea. Este istoria ce se povesteşte despre sco- 
lasticul care n-a voit să intre în apă înainte de a fi învăţat 
să înoate. A examina qunoaşterea înseamnă a cunoaște cunoaș- 
terea ; dar cum vrei să cunoşti fără să cunoști este greu de înțe- 
les. — Aşadar, aceasta este poziţia filozofiei lui Schelling în 
general. 

Schelling se referă la filozofia lui Fichte şi această rapor- 
tare este exprimată astfel : Eul este îndată eul = eul, eu sînt 
pentru mine conştiinţă de sine; astfel eu sînt subiect-obiect. 

„Ştiinţa nu poate pleca de la nimic obiectiv”, cidela „,neobiectiv 
care își devine sieşi obiect” ca „duplicitate originară” * Eu 
sînt pentru mine, îmi sînt obiect mie; relaţia celor două, a 
eului ca subiect cu eul ca obiect, este numai eul; eul este numai 
această unitate a ambelor, este subiect-obiect. În conștiința 
de sine sînt obiectivitate la mine însumi, nu este dată o dife- 
rență față de mine ; diverşii sînt nemijlocit identici, şi în fața 
acestei conştiinţe de sine nu există încă nimic. —,,Idealismul 
este mecanismul naşterii lumii obiective din principiul interior 
al activităţii spirituale” * *. 

B. Întrucît însă își face apariţia deosebirea dintre subiect 
şi obiect şi este receptată, ia naştere raportul între eu şi al 
său altceva ***; acesta este al doilea principiu la Fichte. 
Continuarea analizei este limitarea eului prin el însuși. Eul 
se opune sieşi ; el este non-eu, întrucît el se afirmă pe sine ca 
eu condiționat. Acesta este şocul infinit ; căci acest mod de a 
fi condiționat este eul însuşi. a) ,,Eul ca eu este nelimitat”, 
el este real „numai întrucît e limitat”, întrucît se raportă la 
non-eu. Numai astfel există conştiinţă; conştiinţa de sine 
este determinaţie goală. Eul devine pentru sine finit prin auto- 
intuirea sa. ,„Această contradicție se lasă rezolvată numai 
astfel că, în această finitate, eul devine pentru sine infinit, 
adică se contemplă pe sine ca devenire infinită”. Raportarea 
eului la sine şi raportarea lui la şocul sau impulsul infinit sînt 
inseparabile. 6) „Eul este limitat numai întrucît” îşi depăşeşte 
limita, întrucât este nelimitat”; aşadar această limită este 
necesară. Această contradicţie care este dată rămîne, cu toate 
că eul limitează totdeauna non-eul. — „Ambele activităţi, 
activitatea care merge la infinit, limitabilă, reală, obiectivă 
şi activitatea limitantă, ideală se presupun reciproc. Idealis- 
mul are în vedere numai pe una dintre ele, iar realismul numai 
pe cealaltă, idealismul transcendental le are în vedere pe amîn- 
două” ****. Aceasta înseamnă a te încîlci în abstracții. 

y. y. „Nici prin activitatea limitantă nici prin cea limitată 
nu ajunge eul la conştiinţa, de sine. În consecinţă, o a treia 
activitate compusă din primele două este activitatea prin 
care ia naştere eul conştiinţei de sine”. Această separație, care 
există totdeauna, este rezolvată numai în cuprinsul unui al 


* System des transcendentalen Idealismus, pp. 55—58, passim. 
** Ibidem, pp. 63—65. 

»** Ibidem, pp. 69—70. 

»*** Ibidem, pp. 72—79. 

treilea [moment]; „această a treia [activitate] este aceea care 
pluteşte între cele două” contrarii, este , conflictul 
dintre direcţii opuse” *. Avem numai relație esenţială,, iden- 
titate relativă; diferența rămîne totdeauna în această identi- 
tate. Acest al treilea [moment] trebuie scos în evidenţă. „Acest 
conflict nu va putea fi rezolvat într-o unică acțiune, ci numai 
într-un şir infinit de acţiuni”**. Conflictul dintre astfel de direc- 
ţii opuse, direcţie a eului în sine și către exterior, este, pare-se 
astfel rezolvat încît el nu e rezolvat decît în progresul infinit. 
Dacă ar fi rezolvat complet, ar trebui înfățișată întreaga natură 
lăuntrică şi exterioară, cu toate amănuntele ei. Filozofia nu 
poate stabili decît epocile principale. ,,Dacă ar putea fi expli- 
cate toate nuanțele intermediare ale senzaţiei, aceasta ne-ar 
obliga să deducem toate calităţile ce există în natură; ceea ce 
este imposibil” ***. Acest al treilea [moment], care conţine 
în sine nemijlocit rezolvarea, este o gîndire în. care este deja 
conținută particularitatea. Aceasta este intelectul intuitiv 
al lui Kant sau intuiţia inteligentă, inteligenţa intuitivă. Această 
a treia [determinatie] care este unitatea absolută a [determi- 
ri ra contradictorii, Schelling: o numeşte și intuiţie iritelec- 
tuală 

c. Aici eul nu este unilateral față de altceva : el este iden- 
titate a inconștientului cu donştientul, dar nu identitate al 
cărei temei s-ar afla în eul însuşi ****. Acest eu trebuie să fie 
principiul absolut : „,Intreaga filozofie pleacă de la un principiu 
care, ca identicul absolut, este neobiectiv”. Căci dacă acest 
principiu ar fi obiectiv, o dată cu el este îndată afirmată sepa- 
rarea ; un altceva se află în fața lui. Principiul acesta este 
însă rezolvarea acestei opoziții ; el este în sine şi pentru sine 
neobiectiv. „Cum însă poate fi făcut să apară în conştiinţă 
şi să fie înţeles un astfel de principiu — ceea ce este necesar —, 
dacă eleste condiție a înțelegerii întregii filozofii? Nu este 
nevoie de nici o dovadă că acest principiu poate fi.tot'atît de 
puţin înţeles prin concepte, pe cît de puţin poate fi el obiect al 
unei expuneri”. Schelling numeşte concept orice categorie obiş- 
nuită ; dar conceptul este gîhdirea concretă, în sine infinită. ,, Prin 
urmare, nu rămîne altceva de fătut decît ca acel principiu să fie 
înfățișat printr-o intuiție nemijlocită. Or, dacă ar exista o 


* System des transcendentalen Idealismus, pp. 85—86. 
** Ibidem, p. 89. 

*** Ibidem, p. 98. 

**** Ibidem, pp. 442—444. 

intuiție care să aibă ca obiect al său identicul absolut, aceea 
ce în sine nu este nici subiectivul nici obiectivul, şi dacă ne-am 
referi, pentru o astfel de intuiţie — care” totuşi „nu poate fi 
decît intuiție intelectuală —, la experienţa nemijlocită”, 
problema ar fi : „prin ce putem face această intuiţie iarăşi obiec- 
tivă, adică cum poate fi înlăturată orice îndoială că ea nu se 
bazează pe o eroare subiectivă, dacă nu există o obiectivitate 
generală a acestei intuiții, recunoscută de toți oamenii? ”. 
Prin urmare, acest principiu intelectual în sine ar trebui să 
fie dat într-o experienţă oarecare, pentru a ne putea referi 
la aceasta. ,,Obiectivitatea intuitiei intelectuale este arta. 
Numai opera de artă reflectă pentru mine ceea ce nu este 
reflectat prin nimic altceva, reflectă adică acel identic: absolut; 
care s-a scindat deja chiar în e u” *. Obiectivitatea identităţii 
şi cunoaşterea ei este arta ; în. una şi aceeaşi intuiție eul este 
conştient de sine şi inconştient**. Această intuiție intelectuală 
devenită obiectivă este intuiție sensibilă obiectivă ; altă. obiec- 
tivitate este' conceptul, necesitatea înțeleasă. , ney 
Cele două momente principale sînt, pe de o parte : intuiţia 
intelectuală este pretinsă ca principiu ; subiectul trebuie să se 
comporte ca intuiţie intelectuală, dacă vrea să filozofeze. 
Subiectul nu trebuie să fie împovărat cu reflexia, aceasta este 
determinaţie de a intelectului. Tot astfel percepţia senzorială 
ca atare conţine numai exterioritate reciprocă, nu este intelec- 
tuală. Prin urmare, atît pentru conţinutul filozofiei, cît şi 
pentru filozofarea subiectivă, este afirmat un unic principiu : 
ni se pretinde să ne așezăm pe poziţiile intuiţiei intelectuale. 
Pe de altă parte, totuşi, şi acest principiu trebuie verificat ; 
acest lucru se întîmplă în opera de artă. Aceasta este modul 
suprem de obiectivare a rațiunii, deoarece în ea reprezentarea 
sensibilă se uneşte cu intelectualitatea : existența senzorială 
este numai expresie a spiritualității. Suprema obiectivitate pe 
care o atinge eul, subiectul, suprema identitate a obiectivului 
cu subiectivul este ceea ce Schelling numeşte imaginaţie; 
iar obiectul, intuiţia inteligentă a ei, este arta. Astfel arta este 
considerată ca tot ceea ce este mai profund şi mai înalt, care 
înfăţişează îmbinate în unitate intelectualul şi realul, iar filo- 
zofarea este prezentată ca fiind această. genialitate a 
artei. — Dar arta şi imaginaţia nu sînt tot ceea ce este mai 


* System des transcendentalen Idealismus, pp. 471—472. 
** Ibidem, p. 475. 

înalt, deoarece ideea, spiritul, nu pot fi exprimate în mod 
veritabil în felul în care îşi exprimă arta ideea sa. Această expri- 
mare este totdeauna mod al intuiţiei; şi din cauza acestei 
forme de existenţă, a acestui mod sensibil, opera de artă nu poate 
corespunde spiritului. Astfel, este indicată ca poziţie supremă 
imaginaţia, arta, poziţie care, în subiectul însuşi, este o poziţie 
subordonată ; şi astfel însăşi această poziţie nu este identitatea 
absolută a subiectivului cu ceea ce e obiectiv. 

Gîndirea raţională speculativă este pretinsă sub aspectul 
ei subiectiv. Nu putem spune nimic altceva decît: tu nu ai 
intuiţie intelectuală, dacă îți pare fals cutare lucru. Intuiţia 
intelectuală este: imaginaţia fichteeană, plutirea între cele două 
direcţii ; este, aşadar, absentă străduinţa de a face să fie înțeles 
despre ceea ce e vorba, lipsește demonstrația; înțelegerea 
justă este cerută în mod direct. — Pe de altă parte ideea, întru- 
cît este proclamată ca principiu, e aşezată în chip asertoric în 
frunte. Absolutul este identitatea absolută a subiectivului cu 
ce e obiectiv, indiferența absolută a realului şi a idealului, 
a formei şi a esenței, a generalului și particularului ; în identi- 
tatea acestor două nu este nici una, nici cealaltă. Însă această 

se identitate nu este nici unitate abstractă, goală, seacă. Așa 
ceva este unitatea logică, clasificarea pe baza a ceea ce este 
comun ; aici diferența rămîne pe din afară. Identitatea este 
concretă, ea este atît subiectivitate cât şi obiectivitate ; acestea 
sînt conţinute în ea ca suprimate şi păstrate în acelaşi timp, 
ca ideale. Această identitate poate fi uşor adusă la reprezen- 
tare : de exemplu, reprezentarea este subiectivă, ea are în același 
timp un anumit conţinut al exteriorităţii reciproce ; şi cu toate 
acestea reprezentarea este simplă ; ea este un unic act, o unică 
unitate. — Defectul filozofiei lui Schelling este că punctul de 
indiferență al subiectivului şi obiectivului e situat la început, 
în frunte, că această identitate este stabilită în chip absolut, 
fără să se demonstreze că acesta este adevărul. Schelling re- 
curge adesea la forma lui Spinoza, stabilește axiome. Cînd 
filozofăm, vrem să ni se demonstreze că cutare lucru este așa 
şi nu altfel. Însă, cînd se pleacă de la intuiţia intelectuală, 
trebuie să acceptăm aserțiunea, oracolul, căci ni se cere să 
intuim cu intelectul. 

În general, amîndouă aceste: direcţii de mişcare sînt expri- 
mate în chip foarte determinat în filozofia lui Schelling. O 
direcţie este această trecere a naturii în subiect, cealaltă a 
eului în obiect. Însă adevărata trecere ar fi putut să fie reali- 

zată numai pe cale logică, deoarece aceasta conţine gîndul pur. 
Dar Schelling, în expunerea sa și în dezvoltările sale, n-a ajuns 
la ceea ce se numește tratare logică. Adevărata dovadă că 
această identitate este adevărul ar putea fi adusă numai dacă 
s-ar examina fiecare [din aceste două forme de existență: 
obiect și subiect] pentru sine în ce priveşte determinaţiile sale 
logice, adică în determinaţiile sale esenţiale : examinare din 
care ar reieși că natura subiectivului este aceea de a se trans- 
forma în obiectiv, şi natura obiectivului este aceea de a nu 
rămîne astfel, ci de a se face subiectiv. Ar fi trebuit să se arate 
în ce priveşte finitul însuşi că acesta conţine în el contradicţia 
şi se transformă în infinit ; astfel am fi avut, aşadar, unitatea 
finitului cu infinitul. Urmînd un astfel de procedeu, unitatea 
aceasta nu este presupusă, ci se demonstrează, prin însuşi 
conţinutul lor, că adevărul lor este unitatea lor şi că, luat fiecare 
în parte, fiecare este pentru sine unilateral; se demonstrează 
că diferenţa dintre ele se transformă, se converteşte în această 
unitate, deoarece intelectul își închipuie că diferențele sînt 
ceva rigid. Astfel, atunci rezultatul cercetării făcute de gîndire 
ar fi [constatarea] că fiecare [dintre cei doi termen sus-men- 
ţionaţi] se transformă sub ochii noştri în contrariul său şi că 
numai identitatea ambilor termeni este adevărul. Fără îndoială 
că, intelectul numește sofisticărie această transformare, hocus- 
pocus, prestidigitaţie etc. În felul acesta, această identitate ar 
fi afirmată ca rezultat; după Jacobi, ca ceva condiţionat, 
ceva ce a fost produs. Dar trebuie să observăm că această dez- 
voltare, rezultatul, conţine o unilateralitate, şi de aceea această 
mijlocire însăși trebuie să fie şi ea suprimată, afirmată ca 
nemijlocită ; acesta este un proces care este de asemenea mij- 
locire în sine. Fără îndoială, Schelling în general a avut această 
reprezentare, dar nu a realizat-o în mod logic determinat: 
la Schelling ea este adevăr nemijlocit. 

Aici rezidă dificultatea principală pe care o conţine filozofia 
lui Schelling. Apoi ea a fost rău înțeleasă şi transformată în 
ceva plat. Este ușor să arăţi că ceea ce e subiectiv diferă de 
ceea ce este obiectiv. Dacă subiectivul şi obiectivul nu s-ar 
deosebi unul de altul, n-am putea face nimic cu ele, cum nu putem 
face cu A = A; dar ele sînt opuse ca identice (als Fins). În 
orice finit este dată o identitate, numai aceasta este reală; 
dar, în afară de faptul că finitul este această identitate, el este 
neacord al subiectivităţii cu obiectivitatea, al conceptului eu 
realitatea : — aceasta este ceea ce înseamnă finitate ! — Acestui 

principiu al lui Schelling îi lipsește forma, demonstrația; el 
este numai formulat. 


2. În expunerile care au urmat s-a ivit și nevoia de de- 
monstraţie ; însă după ce omul şi-a însușit o anumită manieră, 
argumentarea se reduce la simplă reflectare, rămîne numai 
formală. Întrucât în expunerea, sa era necesar să se plece de 

¿la ideea absolutului ca identitate a ceea ce e obi- 
ectiv cu subiectivul, Schelling a încercat să demon- 
streze_ această idee, și anume în Noua revistă de fizică specula- 
tivă. Însă aceste demonstraţii sînt făcute extrem de formal : 
propriu-zis, ele presupun totdeauna ceea ce trebuie să fie 
dovedit. Axioma ia lucrul principal ca ceea ce este admis în prea- 
labil şi în felul acesta totul este rezolvat. De exemplu, „interiorul 
absolutului sau esenţa lui poate fi gîndită numai ca identitate 
absolut pură şi netulburată. Deoarece absolutul este numai 
absolut, iar ceea ce e gîndit în el este necesar şi totdeauna ace- 
lași, adică necesar şi totdeauna absolut. Dacă ideea absolutului 
ar fi un concept general” (reprezentare), „aceasta nu ne-ar 
împiedica de loc ca, cu toată această unitate a absolutului, să 
găsim în acel concept o diferență; deoarece cele mai diferite 
lucruri sînt totuşi în concept totdeauna unul şi acelaşi lucru, 
sînt identice, așa cum un dreptunghi, un poligon şi un cere 
sînt figuri. Posibilitatea deosebirii tuturor lucrurilor, alături 
de completa lor unitate în concept, rezidă în felul în care este 
legat în el particularul în general. În absolut, această conexare 
nu se face de loc, deoarece ţine de ideea absolutului ca în el 
particularul să fie şi generalul, iar generalul să fie particularul 
şi ca, datorită acestei unităţi, forma şi esenţa să fie apoi în el 
și ele una sau identice. Prin urmare, în ce privește absolutul, 
decurge nemijlocit din faptul că e absolut şi excluderea absolută 
din esența lui a oricărei diferențe” *. 

Identitatea despre care e vorba este indicată și într-o altă 
carte ca indiferenţă absolută a obiectivului şi subiectivului, 
încît ambii îşi au în această indiferenţă adevărata lor deter- 
minaţie. Însă termenul „indiferenţă” este ambiguu, el înseamnă 
şi indiferență față de ambii, şi astfel se creează aparența că. 
umplerea indiferenței — umplere prin care indiferența devine 
concretă — este un lucru indiferent. Schelling mai spune: 

ss „identitate a esenței cu forma, a infinitului cu finitul, a pozi- 


6 


* Neuer Zeitschrift fir spekulative Physik, vol. I, caietul I, pp. 52—53. 

tivului cu negativul. Se poate face uz de toate aceste opoziții, 
însă acestea sînt numai abstracte şi se referă la trepte diferite 
ale dezvoltării logicului însuşi. Deci de la această identitate 
absolută pleacă Schelling; o expunere amănunțită a filozofiei 
lui se găseşte în Revista de fizică speculativă. Asemenea lui Spi- 
noza, el a recurs aicila metoda geometrică: axiome, 
propoziţii care demonstrează apoi propoziţii derivate. Dar 
această metodă nu poate fi aplicată în mod adecvat în filozofie. 
Aici el a presupus anumite forme de diferență, pe care le-a numit 
potențe, şi pe care le-a luat de la Eschenmayer, inventator 
al lor * ; acestea sînt diferențe gata făcute ; de acestea se servește 
Schelling. : 

a. În primul rînd Schelling a făcut să reînvie substanţa 
spinozistă, esenţa simplă, absolută **, şi a conferit din nou 
idealismului transcendental semnificaţia de idealism abso- 
lut *** : dar în sensul că această esență este în mod nemijlocit 
în ea însăşi forma absolută sau cunoașterea absolută, 
este o esenţă conștientă de sine, — după cum la Spinoza această 
esenţă avea forma a ceva obiectiv sau gîndit. Filozofia specu- 
lativă constă în această afirmare nu pentru sine, ci ea este pura 
ei organizare ; cunoaşterea se aflăîn absolut ****. Această 
unitate a esenței şi formei este absolutul sau, considerînd esența 
ca ceea ce e general, iar forma ca ceea ce e particular, el este 
unitatea generalului cu particularul, sau unitatea fiinţei şi a 
cunoașterii. Considerată pentru sine, forma este particularul 
sau ivirea, diferenţei (subiectivitatea). Însă diverşii, subiectul 
şi obiectul, sau generalul și particularul, sînt numai opoziții 
ideale ; în absolut, aceşti diverşi sînt pur şi simplu identici. 
Pentru a prinde această unitate, forma trebuie să fie concepută 
în sensul de gîndire sau de cunoaştere conştientă de sine. Această 
formă sau cunoaştere, ca această unitate, este intuiţia, care 
pune gîndirea şi ființa ca absolut identice, şi întrucît ea exprimă 
absolutul în chip formal ea devine în acelaşi timp expresie 
a esenței lui, a ființei lui *****. — Această intuiţie este intelec- 
tuală, deoarece este intuiție a rațiunii și ca cunoaştere ea este 
absolut una cu obiectul cunoaşterii. 


®© 


* Zeitschrift für spekulative Physik, vol. II, caietul II, Cuvint înainte, 
p. XIII. 
** Ibidem, § 44, notă, p. 28. . 
*** Ibidem, Cuvint înainte, pp. VI—VII. 
**** Ibidem, § 7, p. 5. 
***** Ibidem, §§ 17—19, pp. 11—12. 

După cum Fichte începe «cu eul=eul», tot astfel şi Schelling ; 
adică el începe cu intuiţia absolută, exprimată ca principiu sau 
definiție că, raţiunea este indiferență absolută 
a subiectului şi obiectului”, încît ea nu este 
nici unul nici celălalt, ci această opoziţie este, ca orice opoziție, 
absolut extirpată înăuntrul ei. Această nemijlocită intuiție 
intelectuală sau această definiție a absolutului este, aşadar, 
ceea ce este pre-supus, ea este, față de oricine vrea să filozofeze, 
exigență de a avea această intuiţie *. Celui ce nu are imaginaţie 
pentru a-şi reprezenta această unitate îi lipsește organul 
filozofiei **. — Această intuiție este însăşi cunoaşterea, dar ea 
încă nu este nimic cunoscut; ea este ceea ce nu e mijlocit, 
ceea ce este pretins. Trebuie s-o ai ca pe ceva nemijlocit ; iar 
ceva ce poţi avea, poţi şi să nu-l ai. — Exigenţa acestui nemijlo- 
cit a conferit filozofiei lui Schelling înfățișarea că ea ar pretinde, 
ca condiţie a filozofării, să ai un talent specific, geniu sau o 
anumită stare sufletească, în general ceva accidental. Căci 


67 nemijlocitul, intuitul există în forma unui existent sau a unui 


accidental, el nu are nimic necesar ; iar cine nu înţelege această 
formă trebuie tocmai să creadă că nu posedă această intuiţie. 
Sau, pentru a o pricepe, trebuie să-ţi dai silinţa să ai intuiţia 
intelectuală ; dar nu poți şti dacă o ai sau nu o ai; nu poţi 
şti bazîndu-te pe faptul că înţelegi această formă, deoarece 
poţi numai să-ţi închipui că o înţelegi. 

Faptul că intuiţia intelectuală sau conceptul raţiunii este 
ceva afirmat în prealabil şi că necesitatea lui nu este arătată, 
faptul că el are această formă este o lipsă. Schelling pare 
a avea în comun cu Platon, ca şi cu neoplatonicii, situarea 
cunoaşterii în intuirea interioară a ideilor eterne, în care cunoaș- 
terea este nemijlocită şi se găsește nemijlocit în absolut. Dar, 
cînd Platon vorbeşte despre această intuire a sufletului care s-a 
eliberat de orice cunoaştere finită, empirică sau reflectată, iar 
neoplatonicii vorbesc de extazul gîndirii în care cunoaşterea 
este cunoaştere nemijlocită a absolutului, trebuie să remarcăm în 
chip esenţial această deosebire : că cu cunoașterea platoniciană 
a universalului, sau cu intelectualitatea sa, cunoaștere în care 
orice opoziţie se suprimă ca reală, se îmbină dialectica, adică 
înțelegerea. necesităţii suprimării acestor opoziții; că Platon 
nu începe cu acestea; ele sînt suprimate în aşa fel, încît la el 


* Zeitschrift für spekulative Physik, vol. II, caietul II, § 1, PP- 1—2. 
** Ibidem, $$ 2—3, pp. 2—4. 

avem mișcarea în care ele se suprimă. Absolutul trebuie să 
fie înţeles ca fiind însăşi această mişcare de autosuprimare ; 
aceasta este apoi cunoaștere reală şi cunoaștere a absolutului. 

a. Acest absolut Schelling îl determină ca identitate 
absolută sau indiferență, A = A *, a subiectivului şi obiecti- 
vului, sau a finitului şi infinitului, înfăţişîndu-l la întîmplare, 
cînd într-o formă, cînd în alta a opoziţiei. Această idee nu-şi ca 
are verificarea în dialectica prin care aceste opoziții se determină 
ele înseși să treacă în unitatea lor, ci verificarea o face intuiţia 
intelectuală ; aşa după cum nici înaintarea nu este dezvoltarea 
imanentă din ideea speculativă, ci ea se face potrivit modului 
reflexiei exterioare. — „Între subiect şi obiect nu este posibilă 
altă diferenţă decît cantitativă, deoarece nu poate 
fi gîndită nici o diferență calitativă între ele”, deci numai aceea 
a mărimii. Prin urmare, opoziţia apare în acest absolut 
şi este determinată ca opoziţie numai relativă și cantitativă sau 
neesențială ** (totuşi opoziţia trebuie, dimpotrivă, concepută 
calitativ şi arătată astfel ca o diferenţă ce se suprimă pe sine); 
așa, încît fiecare latură este însă o totalitate relativă *** 
şi îndată este precumpănitor într-una din laturi unul 
dintre factori, iar în cealaltă celălalt factor, A = B, însă am- 
bele laturi rămîn identitate absolută ****. — Aceasta nu e 
deajuns, există încă alte determinaţii ; diferenţa este fără îndo- 
ială calitativă, dar aceasta nu este o determinaţie absolută. 
Diversitatea cantitativă nu este diferență veritabilă; relația 
este cu totul exterioară. Preponderența obiectivului şi a 
subiectivului nu este nici ea determinaţie de gîndire, ci e numai 
determinaţie sensibilă. 

Această diferenţă cantitativă este forma actu. Absolutul 
este indiferență cantitativă a subiectivului şi obiec- 
tivului, întrucît ne raportăm la punerea diferenței *****. „Cît 
privește identitatea absolută, nu ne putem gîndi la nici o 
diferență cantitativă. Diferenţa cantitativă este posibilă numai 
în afara identității absolute şi în afara totalităţii ab- 
solute'******. „Nu există nimic în sine în afara totalităţii, 
numai ca urmare a unei separări arbitrare a particularului esp 

* Zeitschrift für spekulative Physik, vol. II, caietul II, $ 4, p. 4; 
$ 23, lămurire, p. 15. 
** Ibidem, § 23, pp. 13—14. 
*** Ibidem, $ 42, p. 26. 
**** Ibidem, § 23, pp. 14—15. 


***** Jbidem, $ 24, p. 15; $ 30. p. 17. 
***+*+*+ Ibidem, § 25 şi $ 26, supl., pp. 15—16. 

de întreg” *. „Identitatea absolută există numai sub forma 
indiferenţei cantitative a subiectivului şi obiectivului”. Dife- 
rența cantitativă în afara identităţii absolute şi a totalităţii 
absolute (v. mai sus) apare ca însăși identitatea absolută, dar 
numai sub forma indiferenței cantitative **. „Diferența 
cantitativă a subiectivului și obiectivului este temeiul oricărei 
finităţi”***. Diferenţa cantitativă Schelling o numeşte 
şi potență [putere]: „Orice potenţă determinată înseamnă 
o diferenţă cantitativă determinată a subiectivului şi obiecti- 
vului? ****. — „Această opoziţie nu are loc nicidecum în 
sine, sau considerată de pe poziția speculaţției. De pe această 
poziţie, A este tot atât de bun ca B, deoarece A ca și B este 
întreaga identitate absolută, care există numai sub ambele 
forme, dar sub ambele în mod egal” *****. A = B este 
totalitate relativă. „Identitatea absolută este universul 
însuşi? ******. Schema acesteia, luată ca asemănătoare unei 
linii este : 


A=A 


„unde în fiecare direcţie este afirmat același identic, însă, în 
direcţii opuse, identic cu A sau B ca preponderent” *******, 


B. Mai precis, momentele principale ale începutului sînt : 

«a. Prima diferență cantitativă a absolutului, sau „prima 
totalitate relativă” (identitate), este „,materia”, prima 
potenţă. „Argument : A=B nu este cevareal nici ca identitate 
relativă, nici ca duplicitate relativă. — Ca identitate, 
A = B poate fi exprimat, în particular ca şi în general, numai 
prin linie”, — prima dimensiune. ,,Dar în această 
linie A este afirmat în general ca unul ce este”; A nu există 
în sine, ci numai ca A = A. „Aşadar, această linie îl pre-supune 
pe A = B în general ca totalitate relativă ; prin urmare, tota- 
litatea relativă este primul pre-supus şi, dacă există 
identitate relativă, ea nu există decît prin totalitatea relativă”, 


* Zeitschrift für spekulative Physik, vol. II, caietul II, $ 28, notă, p. 16. 
** Ibidem, $$ 31, 30, pp. 17—19. 
*** Ibidem, $ 37, p. 22. 
**** Ibidem, $ 42, explicaţia 2, p. 26. 
„.*** Ibidem, § 44, notă, pp. 27—28. 
****s* Ibidem, 32, p. 19. 
„sase Jbidem, $ 46, supl., p. 29. 

— duplicitate, a doua dimensiune. „Tot astfel duplicitatea 
relativă pre-supune identitatea relativă. — Identitatea relativă 
şi duplicitatea relativă nu sînt, desigur, conţinute actu în 
totalitatea relativă, dar sînt totuşi conţinute potentia” *. 

„Identitatea absolută, ca temei nemijlocit al realităţii lui 
A şi B în materie, este gravitaţia”**. „A şi B sînt 
preponderente : A ca forţă de atracţie, B ca forţă 
de expansiune?” ***. „Afirmarea cantitativă a forţei 
de atracţie şi a forței de expansiune merge la infinit ; echilibrul 
ei este în întreg şi nu în părţi” ****, 

BB. Această identitate însăşi, afirmată ca ființind, este 
lumina : „A? este lumina”, a doua potenţă ; întru- 
cît A =B, este afirmat şi A2*****. Aceeași identitate „afirmată 
sub forma identității relative”, sub forma polarităţii 
care ia naştere, polaritate „a lui A şi B, este forţa de 
coeziune”. Coeziunea activă este magnetismul, 
iar universul material este un magnet infinit ******, unde seria 
corpurilor, plantelor, metalelor etc. exprimă diferite relații de 
coeziune* ******. Procesul magnetic este diferența în indiferență 
și indiferența în diferență ********, identitate absolută ca 
atare. Punctul de indiferenţă este «nici unul-nici altul», ca şi «nu 
numai, ci şi»-ul; potentia, polii sînt aceleaşi esențe, dar afir- 
mate sub factorii lor. — Ambii poli nu sînt abstracții pure, 
„numai că sînt cu plus sau minus preponderent *********, 
„În magnetul total, magnetul empiric este punctul de indiferență. 
Magnetul empiric este fierul” **********. „Toate corpurile 
sînt simple metamorfoze ale fierului, sînt potenţial conţinute în 
fier *******+*+**+*+, Totdeauna două corpuri diferite care se 
ating produc în ele reciproc diminuare relativă şi creştere relativă 
a coeziunii. Această modificare reciprocă a coeziunii prin atin- 


* Zeitschrift für spekulative Physik, vol. II, caietul II, § 51, 
pp. 35—36. 
** Ibidem, $ 54, p. 40. 
*** Ibidem, $ 56, supl. 2, p. 42. 
**** Ibidem, § 57 şi lămurire, pp. 43—44. 
***** Ibidem, §§ 62—64, pp. 47—48; §§ 92—93, pp. 59—60. 
****** Ibidem, $$ 67—69, pp. 49—50. 
*mekas Neue Zeitschrift für spekulative Physik, vol. I, caietul II, p. 98. 
»axsns* Jbidem, pp. 92—93; Erster Entwurf eines Systems der Natur- 
philosophie (Schiţă primă a unui sistem de filozofie a naturii), p. 297. 
„xmmnnnse Zeitschrift für spekulative Physik, vol. II, caietul II, $ 68, 
supl., şi 49. . 
' „mmvesste* Ibidem, $ 76 şi expl., p. 53. 
„emmaneet*e Jbidem, § 78, supl., $ 77, p. 53. 

gerea a două corpuri diferite — hidrogen şi oxigen — 
este electricitate”*. 

yy- „Totalitatea procesului dinamic este înfăţişată numai 
prin procesul chimic”, al cărui produs total, greutatea 
coborîtă prin, lumină ca temei la simpla formă a fiinţei identi- 
tății absolute, organismul (A3), este a treia po- 
tență**. 

y. Avem aici formalism mare. Aceste potențe se înfăți- 
şează ca polaritate nord-sud şi est-vest etc. 
Acesteia din urmă îi aparţin Mercur, Venus, Pămîntul etc.***. — 
„„Coeziunea este imprimarea individualităţii (Selbst) (a luminii) 
„sau a eului (Ichheit) în materie, imprimare prin care ea iese 
pentru prima dată în relief ca ceva particular din identitatea 
generală şi se înalță în împărăţia formei”* ** *. Planetele și meta- 
lele formează o serie sub forma unei coeziuni dinamice în care 
precumpăneşte de o parte contracția, iar de cealaltă expansi- 
unea *****, „;Coeziunea din afara punctului de indiferență eu 
o numesc pasivă. Spre latura negativă” (polul negativ) „cad 
metalele cele mai apropiate de fier, după acestea vin aşa- 
numitele metale nobile”, apoi „diamantul, la urmă 
cărbunele, coerenţa pasivăceamaimare. Spre latura 
pozitivă cad, la rîndul lor, unele metale prin care se pierde 
coerenţa fierului”, apropiindu-se de disoluţie și dispărînd la 
urmă „în azot? *****>, 

A înfățișa totul ca serie este formalism, determinare 
superficială, lipsită de necesitate; în loc de concepte găsim 
formule. Avem aici imaginație strălucitoare, ca la Görres. 
Schelling a intrat în prea multe amănunte, voind să ne dea o 
construcție. — În această expunere el a dus însă dezvol- 
tarea numai pînă la organism ; în ce priveşte însă latura spiri- 
tului, el a expus-o într-o formă mai amănunțită în scrierea 
sa mai veche Sistem al idealismului transcendental. În ce priveşte 
domeniul practicului, Schelling n-a mers totuşi mai departe 
decît a mers Kant în scrierea sa despre pacea eternă. Un articol 


* Zeilschrijt für spekulative Physik, vol. II, caietul II, $ 83 şi supl., 
p. 54; $103, notă, p. 76. 
** Ibidem, $ 112, p. 84; $$ 136—137, pp. 109—110; § 141, supl. 1, p. 112. 
*** Neue Zeitschrift. .., vol. I, caietul II, pp. 117—118. 
„*** Ibidem, p. 93. i 
- „x»** Zeitschrift für spekulative Physik, vol. II, caietul II, $ 95, 
pp. 64 — 66; Neue Zeitschrift. .., vol. I, caietul II, pp 118—119. 
****** Zeitschrift für spekulative Physik, vol., II. caietul II, $ 95, 
pp. 67—68. 

special despre libertate este adînc și speculativ, dar el se referă 
numai la acest singur punct. 

Schelling este deci întemeietorul filozofiei mai noi a 
naturii. În linie generală, filozofie a naturii nu înseamnă altceva 
decît a considera natura gîndind (denkend). Acest lucru îl face 
însă şi fizica obișnuită, căci determinaţiile ei numite forţe, legi 
etc. sînt gînduri. Numai că, atunci cînd filozofia depășește 
forma intelectului şi a înțeles conceptul speculativ, ea trebuie 
să schimbe determinaţiile de gîndire, categoriile intelectului 
referitoare la natură. În această privință, Kant a făcut deja 
începutul ; iar Schelling, în locul metafizicii obişnuite a naturii, 
a încercat să sesizeze conceptul ei. Schelling numește natura 
inteligență moartă, încremenită, încît ea nu este altceva decît 
modul exterior de existență al sistemului formelor gîndirii, 
după cum spiritul este existența aceluiaşi sistem în forma con- 
ştiinţei. Acesta este unul dintre meritele lui Schelling, merit 
de a fi introdus în natură conceptul şi forma conceptului, de 
a fi instalat conceptul în locul obișnuitei metafizici a intelec- 
tului. 

Principala formă este forma triplicității reîmprospătate 
de Kant în memoria noastră, forma potenței prime, a doua 
şi a treia. Schelling pleacă de la materie, spunînd că prima 
indiferență în modul nemijlocit este materia, şi trece apoi de 
aici la alte determinaţii. Însă înaintarea se înfăţişează mai mult ca, 
o schemă adusă din exterior, logicul înaintării nu este dez- 
voltat. Din această cauză mai ales s-a discreditat pe sine filo- 
zofia naturii : a procedat în mod cu totul exterior, a luat ca 
bază o schemă gata făcută şi a vîrît în această schemă intuiţia, 
naturii. Aceste forme la Schelling erau potenţe, însă în loc 
de astfel de forme matematice sau de tipuri de gînduri au fost 
luate ca bază forme senzoriale, cum a făcut Jacob Böhme 
(sulfur, mercurius). Astfel magnetismul, electricitatea şi chimis- 
mul au fost determinate de Schelling ca cele trei potenţe în 
natură, numind, de exemplu la organismele vii, reproducerea 


chimism, iritabilitatea electricitate şi sensibilitatea mag- 674 


netism *. Acest; exces de a lua forme dintr-o sferă oarecare a 
naturii şi de a le aplica într-o altă sferă a mers departe. Oken, 
de exemplu, numeşte fibrele lemnoase nervi, creier al plantei. 
Acesta este joc al analogiei, însă ceea ce importă este gîndul; 
nervii nu sînt gînduri, şi tot aşa nici termenii: pol al concen- 


* Comp. Erster Entwurf eines Systems der Natur- Philosophie, p. 297. 

trării, al expansiunii, bărbătescul, femininul etc. Acest forma- 
lism de a lipi o schemă exterioară pe o sferă a naturii pe care 
vrem să o considerăm este procedeul exterior al filozofiei natu- 
rii ; şi ea îşi ia această schemă însăşi din fantezie. Toate acestea 
se fac pentru a evita gîndirea ; şi totuși aceasta este determinaţia 
simplă şi supremă care importă. 

b. În cea mai nouă expunere a sa, Schelling a ales alte 
forme ; din cauza formei nedezvoltate şi a lipsei dialecticii 
el s-a repezit la diferite forme, deoarece nici una nu este satis- 
făcătoare. — Cît priveşte opoziţia, realizarea ideii începe la 
el cu opoziţia dintre universal şi particular, dintre finit și 
infinit, fără ca această opoziţie să fie înţeleasă ea însăşi ca atare, 
sau, altminteri, să fie înţeleasă în sensul că ea apare în formă. 
În loc de preponderență el spune : esență și formă; el le dis- 
tinge. — Cealaltă latură este însă aceea în care este afirmată 
într-adevăr realitatea subiectului și a obiectului; ea va fi 
afirmată numai în sensul că subiectul nu va fi afirmat ca fiind 
în sine, nu în determinaţia de a fi subiect faţă de obiect, ca în 
filozofia lui Fichte, ci e afirmat ca subiect-obiect, ca identitate 
a amîndurora ; tot astfel nici obiectul nu e afirmat în deter- 
minaţia sa ideală ca obiect, ci întrucît el este el însuşi absolut, 
sau este identitate a subiectivului cu obiectivul. — În alte 
expuneri Schelling foloseşte forma că acestea se separă, în 

ez sensul că, pe de o parte, finitul este încorporat în infinit și, 
pe de altă parte, infinitul este încorporat în finit; infinitul : 
latura ideală ; finitul : natura, latura reală. 

În aceasta constă deci adevărata natură absolută a totului 
şi a fiecăruia : că el însuşi nu este cunoscut ca general şi parti- 
cular, darcă generalul este cunoscut în chiar acest mod deter- 
minat al său, ca unitate a generalului cu particularul, şi deo- 
potrivă particularul ca unitate a acestora două. Construcţia 
constă tocmai în readucerea oricărui particular, a oricărui de- 
terminat în absolut, adică a-l considera așa cum este el în uni- 
tatea absolută; modul său determinat este numai momentul 
lui ideal, iar adevărul lui este fiinţa lui în cuprinsul absolutului. 
Aceste trei momente (potenţe) : momentul încorporării esenței 
în formă şi a formei în esenţă, care sînt deopotrivă unități 
relative, şi al treilea moment, unitatea absolută, revin iarăşi 
în fiecare dintre aceste momente : așa încît natura, ca încor- 
porare a esenței în formă sau a generalului în particular, are 
ea însăşi în sine iarăşi aceste trei unităţi, şi tot aşa şi latura 
ideală, — fiecare potenţă pentru sine este iarăşi absolută. 

Aceasta este ideea generală a construcției științifice a universu- 
lui: a repeta în fiecare lucru singular triplicitatea care este 
schema întregului, a arăta prin aceasta identitatea tuturor 
lucrurilor şi tocmai astfel a le considera în esența lor absolută, 
adică în sensul că ele exprimă toate aceeași unitate *. 

Explicaţia mai amănunţită este extrem de formală: «) 
„Esenţa este încorporată în formă, deoarece aceasta pentru 
sine este particularul (finitul), prin aceea că la ea se adaugă 
infinitul, este primită unitatea în multiplicitate, indiferența 
în diferență”. $) Cealaltă determinare este : „Forma este încor- 
porată în esenţă prin aceea că finitul este receptat în infinit, 
diferenţa receptată în indiferență”. Încorporare (Einbilden), 
receptare sînt termeni senzoriali. 

„Altfel spus: particularul devine formă absolută prin 
faptul că generalul devine una cu el, iar generalul devine esență 
absolută prin faptul că particularul devine una cu el. Însă 
aceste două unităţi nu sînt, în absolut, exterioare una alteia, 
ci sînt una într-alta, şi de aceea absolutul este indiferenţă abso- 
lută a formei şi a esenței”. Diferenţa este mereu îndepărtată 
din cuprinsul absolutului. 

„Prin aceste două unităţi sînt determinate două potenţe 
diferite, în ele înseşi ele sînt însă amîndouă rădăcinile complet 
egale ale absolutului”. Aceasta este o asigurare, o revenire 
continuă după fiecare distingere. 

æ. „Copiile din natura fenomenală sînt ale primei 
încorporări absolute, de aceea natura, considerată în sine, nu 
este altceva decît acea încorporare așa cum este ea în absolut 
(neseparată de celelalte). Căci prin aceea că infinitul se încor- 
porează în finit, esenţa se încorporează în formă; însă, cum 
forma dobîndeşte realitate numai datorită esenței, esenţa, 
fiind încorporată în formă fără ca aceasta (conform presupozi- 
ţiei) să fie la rîndul ei încorporată în esenţă, se poate înfățișa, 
numai ca posibilitate sau ca temei al realităţii, şi nu ca indi- 
ferenţă a posibilității şi realităţii. Dar ceea ce se comportă 
astfel, anume ca esenţă, întrucît este numai temei al reali- 
tăţii, adică anume esență încorporată în formă fără ca forma 
să fie, la rîndul ei, încorporată în ea însăşi, este ceea ce se înfă- 
țişează ca natură” **. 


e 


k Neue: Zeitschrift für spekulative Physik, vol. I, caietul II, pp. 34—38; 
** Ibidem, pp. 39—40. 

B. „Esenţa se răsfrînge în formă, dar şi forma la rîndul 
ei se răsfrînge în esență; aceasta este cealaltă unitate”, — e 
spiritualul. 

„Aceasta este pusă prin faptul că finitul este luat în 
infinit. Prin aceasta forma, ca ceea ce este particular, pătrunde 
în esenţă şi devine ea însăşi absolută. Forma, care este încor- 
porată în esență, se înfăţişează în opoziție cu esența — care 
apare în formă şi numai ca temei — ca activitate absolută 
şi cauză pozitivă a realităţii. Încorporarea (die Ein- Bildung) 
formei absolute în esenţă este ceea ce gîndim noi ca Dum - 
nezeu, şi ale acestei încorporări sînt copiile din lumea 
ideală, care este deci, în al său în-sine, cealaltă unitate” *. 


y. În ambele potenţe, în ambele sfere există, așadar, 
aceste duble încorporări. Absolutul însuşi, Dumnezeu, este 
însă unitate absolută a formei cu esenţa, ca unitate a ambelor 
încorporări. În fiecare din aceste două încorporări au loc și 
acele trei încorporări [despre care a fost vorba mai sus ]. Fiecare 
dintre aceste două încorporări este întreaga totalitate, dar nu 
pusă, neapărînd ca atare, ci precumpănind cu unul sau cu 
celălalt factor **. Fiecare latură posedă în ea însăşi aceste 
diferenţe, şi anume : 

aa. Baza, natura numai ca bază, este materia, gravi- 
taţia ; a doua potenţă este însă „şi în lumea reală, lu- 
mina, care luminează în întuneric, forma încorporată în esenţă. 
încorporarea formei în esenţă, în lumea reală, este mecani s- 
mul universal, necesitatea. — Absoluta îmbinare-în-unitate a 
ambelor unităţi în real, astfel încît materia devine în întregime 
formă şi forma în întregime materie, este organismul, 
cea mai înaltă expresie a naturii așa cum ființează ea în Dum- 
nezeu, şi a lui Dumnezeu aşa cum este el în natură, în finit”. 

BB. Pe latura ideală, „cunoaşterea este 
esența absolutului încorporată în lumina forme:: acţiunea 
este o încorporare (ein Hineinbilden) a formei, ca ceva particu- 
lar, în esența absolutului ; așa cum în lumea reală forma identi- 
ficată cu esenţa se răsfrînge ca lumină, astfel se răsfrînge în 
lumea ideală Dumnezeu însuși în formă proprie, ca forma vie 
răsărită în încorporarea formei în esență, încît în toate pri- 
vinţele lumea ideală și reală se comportă ca simbol și asemănare. 
— Îmbinarea absolută în unitate a celor două unităţi în lumea 


* Neue Zeitschrift für spekulative Physik, vol. I, caietul II, p. 41. 
** Ibidem, pp. 41—45. 

ideală, încît materialul este în întregime formă şi forma în 
întregime material, este opera de artă; şi acel secret 
ascuns în absolut, care este rădăcina oricărei realităţi, se înfă- 
țişează aici în însăși lumea reflectată, în suprema potenţă şi 
suprema unire a lui Dumnezeu cu natura, ca imaginaţie”. 
Arta, poezia este ceea ce e suprem, după Schelling, din cauza 
acestei întrepătrunderi. Dar, arta este absolutul numai în formă 
sensibilă. Unde şi cum ar fi o operă de artă care să corespundă 
spiritului, ideii spiritului ? 

yy- „Universul este înfăptuit în absolut ca ființa 
organică cea mai perfectă şi ca opera de artă cea mai yer- 
fectă : pentru rațiune, care-l cunoaște în absolut, el este înfăp- 
tuit în adevăr absolut, pentru imaginaţie, care-l reprezintă 
în absolut, el este înfăptuit în frumuseţe absolută. Fie- 
care din acestea exprimă aceeaşi unitate” considerată „doar 
pe laturi diferite; şi ambele cad în punctul de indiferență 
absolut, în a cărui cunoaştere se află în același timp începutul 
şi ţinta ştiinţei” *. Această idee supremă, aceste diferențe sînt 
totul, numai că foarte formal concepute. 


3. Relaţia dintre natură și spirit, și 
Dumnezeu ,absolutul. Filozofia sa a fost numită şi filozofie 
a naturii ; însă filozofia naturii este numai o parte a întregului. 
Schelling a devenit iniţiatorul filozofiei naturii, nume pe care 
el l-a dat filozofiei sale în sensul că el determină ființa lui Dum- 
nezeu ca natură, întrucît Dumnezeu face din sine însuși temei 
ca intuire infinită, iar natura este astfel momentul negativ în 
Dumnezeu, fiindcă inteligenţa şi gîndirea există numai opuniîn- 
du-şi o fiinţă. În sens mai precis, Schelling a devenit în general 
creatorul filozofiei naturii, întrucît el a început să arate că 
natura este intuiţia sau expresia conceptului şi a determinaţiilor 
lui. Totuși, această prezentare, pe de o parte, el n-a terminat-o, 
iar pe de altă parte el s-a oprit îndeosebi la ființa-în-sine, 
amestecînd în ea formalismul construirii exterioare conform 
unei scheme stabilite mai dinainte. 

În altă parte, în expuneri ulterioare, Schelling s-a exprimat 
în trecere împotriva lui Jacobi despre natura lui Dumnezeu, 
despre poziţia naturii în acest concret : ,,Dumnezeu sau, mai 
precis, fiinţa care este Dumnezeu, este temei : odată temei 
al său însuși ca ființă morală. Dar el se face” apoi „şi temei”; — 
* Neue Zeitschrift für spekulative Physik, vol. I,. caietul II, pp. 45—50, 
passim. i 

nu se face cauză. Inteligenţei trebuie să-i premeargă ceva“, 
ființa, — „deoarece gîndirea este opusul direct al fiinţei. Ceea 
ce este începutul unei inteligenţe nu poate fi tot inteligent, 
căci altfel n-ar exista nici o deosebire; dar acel ceva nu poate 
fi absolut neinteligent, tocmai fiindcă este posibilitatea unei 
inteligenţe. Prin urmare, el va fi ceva intermediar, adică va 
acţiona cu înțelepciune, încă cu o înțelepciune oarecum înnăs- 
cută, instinctivă, oarbă, încă inconștientă, așa cum vedem că 
acţionează adesea inspiraţii care enunță judecăţi foarte cuminţi, 
însă nu le pronunță cu deliberare, ci ca şi cînd le-ar fi sugera- 
te” **. — Aşadar, Dumnezeu, ca acest temei al său însuși, 
este natura, aşa cum ea este în Dumnezeu. Astfel este consi- 
derată natura în filozofia naturii ***. — Absolutul este însă 
suprimare a acestui temei şi transformare a sa însuşi în inte- 
ligenţă. 

Potrivit ideii acestei construcţii, Schelling a început în 
diferite rînduri să înfățișeze universul natural. El înlătură 
toate aceste cuvinte goale despre perfecțiunea, înțelepeiunea 
finalităţii exterioare ; sau : concepţia lui Kant conform căreia 
facultatea noastră de cunoaştere este aceea care consideră 
natura astfel Schelling o transformă în concepția că natura 
însăşi este așa făcută. După începutul sărac al lui Kant, Schel- 
ling a început să arate prezența spiritului în natură ; el a iniţiat 
în mod deosebit acest fel de a considera natura, fel care constă 
în recunoaşterea în cuprinsul lumii obiectelor a aceluiași sche- 
matism și ritm care există şi în lumea ideală. Încît natura nu 
se înfățișează prin aceasta ca ceva ce ar fi străin de spirit, ci, 
în genere, ca proiectare a acestuia în modul obiectiv. 

Nu este locul aici nici să intrăm în amănunte în privinţa 
aceasta și nici să arătăm laturi ale filozofiei lui Schelling care 
în expunerile lui de pînă acum n-au putut îi elaborate suficient. 
La expunerea celeilalte laturi, la filozofia spiritului el încă n-a 
ajuns. Filozofia lui Schelling trebuie să fie considerată ca fiind 
încă în curs de elaborare *** *. Trebuie să fie mai cu seamă distins. 
de ea, pe de o parte, ceea ce au aruncat în cuprinsul ei, cu valul 
lor de cuvinte nespirituale despre absolut, cei ce-l repetă. meca- 


* Denkmal der Schrift von den gătilichen Dingen (Monument al scri- 
erii privitoare la lucrurile divine), pp. 94. 
** Ibidem, pp. 85—86. 

*** Philosophische Untersuchungen über das Wesen der menschlichen 
Freiheii ( Philosophische Schriften, vol. I, Landshut, 1809), p. 429; Denkmał 
der Schrift von den göttlichen Dingen, pp. 89—93. i 

**** Prelegerile din 1805—1806. 

nic pe Schelling ; și care, pe de altă parte, din înțelegerea gre- 
şită a intuiţiei intelectuale, renunță la pricepere şi deci la 
principalul moment al cunoaşterii, şi vorbesc plecînd de la aşa- 
numita intuiţie intelectuală, adică aruncînd doar pe furiș o 
ochire lucrului și prinzînd o analogie și o determinaţie superfici- 
ală, şi închipuindu-și că prin aceasta au exprimat natura lui, — 
în realitate însă ei înlătură orice spirit științific. — Toată 
această tendinţă se opune mai întîi gîndirii reflectate, adică 
recurgerii la concepte fixe, ferme, imobile. Dar, în loc să se 
oprească la concept, şi să-l cunoască ca fiind eul neliniștit, 
ei au căzut în extrema opusă a intuiției în repaus, a ființei 
nemijlocite, a însinelui fix; şi cred că pot înlocui neajunsul 
fixului prin ochire la repezeală și că fac ca această ochire să 
fie intelectuală prin faptul că o determină iarăşi printr-un oare- 
care concept fixat; sau ei pun în mişcare ceea ce au intuit, 
în aşa fel că spun, de exemplu, că între păsări peștele este 
struţul, fiindcă are gît lung : « peşte » devine ceva general, dar 
nu devine concept. 

Toată această manieră care s-a răspîndit în istoria și 
ştiinţa naturii, precum și în medicină, este un formalism atât 
de jalnic, un amestec atît de necugetat de cea mai vulgară 
empirie cu determinații ideale superficiale, cum n-a fost nici- 
odată formalism atît de rău. Filozofarea lui Locke nu este 
atît de rea ; formalismul acesta nu e mai bun din punctul de 
vedere al conținutului şi formei lui, doar că este îmbinat şi cu 
o prezumție puerilă. Filozofia a căzut prin aceasta într-un 
dispreţ general, dispreţ pe care-l manifestă cel mai mult aceia 
care ne asigură că sînt în posesiunea filozofării. Locul seriozi- 
tăţii înţelegerii, al cuminţeniei gîndului îl ia jocul cu toane şi 
născociri puerile, care sînt considerate ca intuiţii profunde, ca 
înalte presentimente, precum și ca poezie ; iar autorii acestora 
îşi închipuie că pătrund drept în inima lucrurilor, în timp ce 
ei se găsesc la suprafața acestora. Înainte cu 25 de ani * a fost 
acelaşi caz cu poezia: «genialitatea » pusese stăpînire pe ea 
şi, cuprinsă de inspirație poetică, scotea din sine poezii orbește, 
ca din pistol. Produsele erau sau nebunie, sau, cînd nu erau 
nebunii, erau proză banală, încît conținutul lor era prea prost 
pentru proză. — Tot aşa stau lucrurile și cu aceste filozofii. 
Ceea ce nu este cu totul goală vorbărie despre punct de indi- 
ferenţă şi de polaritate, despre oxigen, etern, sfînt etc., sînt 


' * Prelegerile din 1805—1806. 

gînduri atît de banale, încît te poţi întreba-dacă le-ai înțeles 
oare just, deoarece : a) sînt etalate cu mare şi prezumţioasă 
lipsă de pudoare, şi apoi 3) eşti stăpînit de credința că, totuși, 
ceva atît de banal nu se spune. 

După cum aceste persoane uită complet conceptul în 
filozofia naturii și se comportă absolut fără spirit, tot astfel ele 
uită total spiritul. Acesta este drumul cel greşit, întrucît, în 
principiu, conceptul și intuiţia sînt în unică unitate, în fapt 
însă această unitate, acest spirit însuşi, apare în chip nemij- 
locit, deci în intuire, şi nu este în concept. 

Filozofia naturii, şi cu deosebire organismul, Schelling le-a 
elaborat mai mult. El s-a folosit de forma potenţei, termen 
luat de la Eschenmayer. Filozofia lui nu trebuie să ia forme din 
alte ştiinţe (matematică). Latura spirituală a expus-o Schelling 
în idealismul transcendental ; el se opreşte la concepţii kantiene 
(în ce privește filozofia dreptului şi pacea eternă). Schelling a 
publicat un singur articol despre libertate, articol profund, 
speculativ ; însă acest articol este ceva răzleț, pentru sine; 
or, în filozofie nu poate fi dezvoltat ce e răzleț. 

Aceasta este, așadar, ultima figură interesantă, adevărată 
a filozofiei, despre care trebuia să vorbim. Trebuie să subliniem 
la Schelling însăşi ideea că adevărul este ceea ce e concret, 
este unitatea obiectivului cu subiectivul. Fiecare treaptă își are 
în sistem forma proprie ; ultima treaptă este totalitatea formelor. 
Al doilea mare merit al lui Schelling este acela de a fi demonstrat 
în filozofia naturii formele spiritului în natură : electricitatea, 
magnetismul sînt numai” moduri exterioare ale ideii, ale con- 
ceptului. — Lucrul principal în filozofia lui Schelling este 
faptul că în ea avem de-a face cu un conţinut, cu adevărul, 
şi că acesta este conceput ca ceva concret. Filozofia lui Schelling 
are un conţinut profund speculativ, care, ca conţinut, este 
conţinutul cu care am avut de-a face de-a lungul întregii istorii 
a filozofiei. Gîndirea este liberă pentru sine, dar nu e abstractă, 
ci este concretă în sine ; ea se sesizează pe sine în sine, ca lume, 
însă nu ca lume intelectuală [abstractă], ci ca lume intelectual- 
reală. Adevărul naturii, natura în sine este lume intelectuală. 
Acest conținut concret l-a prins Schelling. 

~ Lipsa este că această idee în general, și apoi determinarea 
acestei idei, totalitatea acestor determinări (totalitate care dă 
lume ideală şi naturală) nu sînt arătate şi dezvoltâte ca fiind 
în sine necesare prin concept. Acestei forme [a lui Schelling] 
îi lipsesc dezvoltarea, care este logicul, şi necesitatea înaintării. 

Ideea este adevărul şi orice adevăr este idee ; acest lucru trebuie 
dovedit, şi trebuie arătat că sistematizarea ideii ca lume este 
dezvelire necesară, revelaţie necesară. Întrucît Schelling n-a 
înțeles această latură, logicul, gîndirea n-au fost luate în seamă. 
De aceea intuiţia intelectuală, imaginaţia, opera de artă au fost 
considerate ca mod de a înfățișa ideea : „Opera de artă este 
cel mai înalt şi unicul mod în care ideea există pentru spirit”. 
Însă modul cel mai înalt al ideii este propriul ei element : 
gîndirea, ideea înţeleasă conceptual este superioară operei 
de artă. — Forma devine mai mult o schemă exterioară; 
metoda este agățarea acestei scheme de obiectele exterioare. 
Astfel s-a furișat formalismul în filozofia naturii; astfel, la 
Oken, formalismul atinge marginile nebuniei. În felul acesta 
filozofarea a devenit simplă reflectare analogică ; aceasta este 
cea mai rea manieră. Schelling şi-a luat chiar el, în parte, 
uşor lucrurile ; ceilalți au abuzat cu totul de această manieră. 


E. REZULTAT 


l. Poziţia actuală a filozofiei este ca ideea să 
fie cunoscută în necesitatea ei, să fie cunoscute laturile divi- 
ziunii ei ca natură şi spirit, fiecare ca înfăţişare a totalității 
ideii, şi nu numai ca identică în sine, ci dînd naştere din sine 
însăşi acestei unice identități, identitate cunoscută astfel ca 
necesară. Ținta supremă și interesul filozofiei este să 
împace gîndul, conceptul, cu realitatea. Filozofia este adevărata 
teodicee față de artă, de religie şi de sentimentele lor; ea este 
această conciliere a spiritului, şi anume a spiritului care s-a sesizat 
pe sine în libertatea sa şi în bogăţia realităţii sale. Este lucru uşor 
să fie de altfel găsită împăcarea pe poziţii inferioare, în moduri 
de ale intuiţiei şi de ale sentimentului. Cu cît spiritul a pătruns 
mai adînc în sine, cu atît mai puternică este opoziția : profun- 
zimea trebuie măsurată după mărimea opoziţiei, a nevoii; cu 
cît a mers el în sine mai adînc, cu atît mai adîncă este nevoia 
lui de a căuta să se regăsească pe sine în afară, cu atît mai mare 
este bogăţia lui în afară. 

Ceea ce există ca natură reală este imagine a rațiunii divine; 
formele rațiunii conștiente de sine sînt şi forme ale naturii. 
Natura şi lumea spirituală, istoria, sînt cele două realități. 
Am văzut cum a apărut gîndul care se sesizează pe sine; el 

s-a străduit să se facă concret în sine. Prima lui activitate este 
formală ; abia Aristotel spune că vo; este gîndirea gîndirii. 
Rezultatul este gîndul care e la sine și care, fiind aici, 
cuprinde totodată şi universul, transformîndu-l în lume inte- 
ligentă. În înţelegerea conceptuală se întrepătrund universul 
spiritual și cel natural ca un unic univers ârmonios ce se retrage 
în sine, care dezvoltă în laturile sale absolutul ca totalitate, 
pentru că tocmai prin aceasta să devină conștient de sine: în 
unitatea acestei totalități, în gînd. 

Așadar, pînă aici a ajuns spiritul lumii. Ultima filozofie 
este rezultatul tuturor filozofiilor care au precedat-o ; nimic 
nu s-a pierdut, toate principiile sînt păstrate. Această idee 
concretă este rezultatul eforturilor spiritului de-a 
lungul a aproape 2500 de ani (Tales s-a născut cu 640 
de ani înainte de Hristos), — rezultatul celei mai se- 
rioase munci a lui pentru a-și deveni lui însuşi obiectiv, 
pentru a se cunoaşte pe sine: 


Tantae molis erat, se ipsamţ cognoscere mentem!. 


A fost nevoie de un timp atît de îndelungat ca să fie produsă fi- 
lozofia timpului nostru ; atît de indolent și de încet a lucrat 
spiritul pînă ce şi-a atins această ţintă. Ceea ce în amintire 
cuprindem dintr-o scurtă privire, în realitate se desfăşoară şi 
se desface în acest lung interval de timp. Deoarece în cuprinsul 
acesteia conceptul spiritului, înzestrat în sine cu întreaga lui 
dezvoltare concretă, cu bogăţia lui, cu subzistenţa lui exterioară, 
se străduieşte să dea spiritului formă perfectă şi să se promoveze 
pe sine, și să se nască din el. Spiritul merge mereu înainte, 
deoarece numai spiritul este mergere înainte. Adesea s-ar părea 
că el a uitat de sine, că s-a pierdut; dar, opus sieși lăuntric, 
spiritul este colaborare lăuntrică în continuare, — cum spune 
Hamlet despre spiritul tatălui său: „bine ai lucrat, cîrtiță 
bravă”” — pînă ce, întărit în sine, acum despică scoarţa pămîn- 
tului, încît aceasta cade în fărîme, scoarță care-l separă de 
soarele său, de conceptul său. În astfel de vremi spiritul, încăl- 
țind cizmele de şapte poşte — vremi ce se prăbușesc ca o clă- 
dire lipsită de suflet şi putredă, — se înfăţişează ca unul ce e în 
posesia unei noi tinereți. Această muncă a spiritului desfăşu- 
rată spre a se cunoaşte, a se găsi pe sine, această activitate 
este spiritul, e însăși viaţa spiritului. Rezultatul său este con- 


1 Virgil, Aeneis, I, 33. (Nota trad.) 

ceptul pe care şi-l face el despre sine: istoria filozofiei este 
înţelegerea clară că acest lucru l-a voit spiritul în istoria sa. — 
Această muncă a spiritului omenesc în gîndirea interioară este 
paralelă cu toate gradele realităţii. Nici o filozofie nu-și depă- 
şește epoca. Istoria filozofiei este ce e mai interior în istoria 
universală. Faptul că determinaţiile gîndului au această impor- 
tanţă este obiectul altei cunoașteri, care nu aparţine istoriei 
filozofiei. Aceste concepte sînt cea mai simplă revelaţie a spi- 
ritului lumii : în forma lor concretă, ele sînt istoria. 

Prin urmare, «) nu trebuie considerat ca lucru fără impor- 
tanță ceea ce a dobîndit spiritul, și anume ceea ce el a dobîndit 
acum. Ceea ce este mai vechi trebuie prețuit, trebuie preţuită 
necesitatea sa de a forma o verigă în acest lanţ sfînt, dar numai 
o verigă. Prezentul este cel mai valoros. f) Diferitele filozofii 
determinate nu sînt filozofii la: modă sau așa ceva, ele nu sînt; 
accidentale, nu sînt lumină aruncată de focuri de paie, erupții 
produse ici şi colo, ci ele înseamnă înaintare spirituală rațională ; 
ele sînt cu necesitate o unică filozofie în dezvoltare, ele 
sînt revelarea lui Dumnezeu aşa cum el se ştie 
pe sine. Faptul că sînt mai multe înseamnă că ele înfăţişează 
laturi diferite, principii unilaterale, care compun o unică tota- 
litate, totalitate care se află la baza lor ; noi vedem combaterea 
uneia prin cealaltă. y) Ele nici nu întruchipează eforturi mici 
şi slabe, critică meschină a cutărui sau cutărui amănunt; 
ceea ce trebuie cunoscut este principiul lor. 


2. Pentru a arunca o privire asupra epocilor prin- 
cipale ale întregii istorii a filozofiei, pentru! a cuprinde la- 
olaltă gradaţia necesară a principalelor momente: 
după beţia orientală a subiectivităţii, care n-a ajuns la etatea 
cumințeniei — şi deci nici la consistenţă, — lumina gîndului a 
răsărit în mijlocul elenilor. Treptele sînt ideile. Filozofia anti- 
cilor a gîndit ideea absolută, şi realizarea sau realitatea ei a 
constat în înţelegerea lumii existente şi prezente și în conside- 
rarea ei aşa cum este ea în și pentru sine. 

1) Această filozofie n-a plecat de la ideea însăşi, ci de la 
ce este obiectiv ca de la ceva dat și l-a transformat pe acesta 
în idee: fiinţa. 

2) Giîndul abstract, vo5c, s-a cunoscut pe sine ca esen- 
ță universală: gîndul, dar nu ca gîndire subiectivă: 
universalul lui Platon. 

3) La Aristotel își face apariția conceptul, liber, 
naiv, gîndire conceptuală, parcurgînd toate formațiile univer- 
sului, spiritualizîndu-le. ' 

4) Conceptul ca subiect, devenirea-lui-pentru-sine, 
ființa-în-sine a lui, separarea abstractă sînt stoicii, 
epicurienii, scepticismul: nu avem liberă formă concretă, ci 
universalitate abstractă, în sine formală. 

5) Gîndul totalității, lumea inteligibilă, lumea ca 
lume a gîndului, este ideea concretă aşa cum am văzut-o 
la neoplatonici. Acest principiu este idealitatea în general 
în orice realitate, ideea ca totalitate, dar nu ideea care se cu- 
noaşte pe sine ; pînă ce a năvălit în ea principiul subiectivităţii, 
al individualităţii, pînă ce Dumnezeu ca spirit a devenit pentru 
sine real în conştiinţa de sine. 

6) Însă opera epocii moderne este să sesizeze această 
idee ca spirit, ca idee care se cunoaşte pe sine. Pentru a înainta 
de la ideea care cunoaşte la ideea care se cunoaşte 
pe sine este nevoie de opoziţia infinită, e nevoie ca ideea să 
fi ajuns la conştiinţa dezbinării ei absolute. Filozofia s-a îm- 
plinit astfel, întrucît spiritul a gîndit esența obiectivă, inteli- 
gibilitatea lumii şi a creat această lume spirituală ca pe un 
obiect ce există dincolo de prezent şi de realitate, precum a 
creat şi o natură : prima creaţie a spiritului. Sarcina spiritului 
a constat în a aduce înapoi la realitate şi în conştiinţa de sine 
acest « dincolo ». Aceasta s-a îndeplinit prin aceea că conştiinţa 
de sine se gîndeşte pe ea însăși şi cunoaște esența absolută ca 
pe conştiinţa de sine care se gîndește pe ea însăși. — Despre 
această scindare, gîndirea pură şi-a dat seama mai întîi la Des- 
cartes. Conştiinţa de sine se gîndeşte pe sine mai întîi ca 
conştiinţă ; aici este conținută toată realitatea obiectivă și 
raportarea pozitivă, intuitivă a realităţii sale la cealaltă rea- 
litate. Gîndirea şi fiinţa sînt opuse și iden- 
tice la Spinoza. El are intuiţia substanţială, cunoaşterea este 
exterioară. Avem principiul concilierii, plecînd de la gîndire ca 
atare, şi înlăturarea subiectivităţii gîndirii : astfel în monada 
leibniziană care are reprezentări. 

1) În al doilea rînd, conştiinţa de sine gîndeşte că 
ea este conştiinţă de sine, astfel ea există pentru sine, dar 
pentru sine încă raportindu-se negativ la altceva. Aceasta este 
subiectivitatea lui Fichte, «) ca critică a gîndirii, 6) ca ten- 
dință spre concret. Forma infinită absolut pură este 
acum exprimată: conştiinţă de sine, eu. 

8) Acest trăznet cade în substanța spirituală, şi astfel 
conţinutul absolut şi forma absolută sînt 
identice ; substanța este identică în sine cu cunoaşterea. 
În al treilea rînd, conștiința de sine cunoaște rapor- 
tarea sa pozitivă ca raportare negativă a sa, şi raportarea sa 
negativă ca raportare a sa pozitivă ; adică cunoaşte aceste acti- 
vităţi opuse ca activități identice, adică cunoaşte gîndirea 
pură sau ființa ca identitate cu sine însăşi, şi pe aceasta o 
cunoaşte ca scindare. Aceasta este intuiţia intelectuală; dar, 
ca ea să fie cu adevărat intelectuală, se cere ca ea să nu fie ne- 
mijlocit acea intuire a eternului și divinului, cum se spune, 
ci să fie absolut cunoscătoare. Această intuire care nu se cu- 
noaşte pe sine însăşi este începutul de la care se pleacă ca de 
la ceva absolut pre-supus ; ea însăşi este astfel numai intuitivă, 
ca cunoaştere nemijlocită ce este, şi nu ca autocunoaştere; 
adică, ea nu cunoaște nimic, şi ceea ce intuieşte ea nu este 
ceva cunoscut ; ci, în cazul cel mai bun, sînt gînduri frumoase 
şi nu cunoștințe. È 

Şi este recunoscută intuiţia intelectuală «) întrucît contra- 
riile, întreaga realitate exterioară, cît şi cea interioară, tot ce 
există, este cunoscut ca separat de altceva. Cînd ceea ce este 
recunoscut aşa cum este, potrivit esenței sale, atunci se arată ca 
nesubzistent, că esenţa lui este mișcarea de trecere. Acest aspect 
heraclitean sau sceptice, anume că nimic nu este în repaus, 
trebuie să fie arătat despre orice lucru ; și astfel în această con- 
ştiinţă — potrivit căreia esenţa oricărui lucru este mod deter- 
minat de a fi, e contrariul lui — îşi face apariţia înţelege- 
rea conceptuală a unităţii lucrului cu contrariul 
său. f) Deopotrivă, această unitate trebuie să fie recunoscută 
ea însăşi în esenţa ei; esența ei, ca fiind această identitate, 
constă în trecerea ei în contrariul său sau în realizarea sa, în 
transformarea sa în altceva : şi astfel opoziţia acestei unități 
apare prin însăși această unitate. y) Iarăşi trebuie să spunem 
despre opoziție că ea nu există în absolut; acest absolut este 
esenţa, veşnicul etc. Însă acesta este el însuși o abstracție, sau 
există numai pe o latură, iar opoziţia este ceea ce e de natură 
ideală ; ea este forma, este momentul esențial al mişcării abso- 
lutului. Opoziția nu este în repaus, absolutul nu este conceptul 
lipsit de repaus, ci e în repaus, împăcat în sine, în lipsa sa de 
repaus. — Gîndirea pură a înaintat la opoziţia dintre su bie c- 
tiv şi obiectiv; iar adevărata conciliere a opoziţiei este 
înțelegerea că această opoziție, împinsă pe culmea ei absolută, 

se rezolvă pe ea însăşi; contrariile fiind în sine identice, cum 
spune Schelling ; şi nu numai în sine, deoarece viața veșnică 
constă în a produce veșnic opoziţia și a o rezolva veşnic. — A 
cunoaşte în unitate opoziţia şi în opoziţie unitatea, iată cu- 
noaşterea absolută! Iar ştiinţa înseamnă a cunoaște 
această unitate în toată dezvoltarea ei prin sine însăși. 


3, Aceasta este acum în general nevoia timpului 
universal și a filozofiei. A început o nouă epocă 
în lume. Se pare că acum i-a reuşit spiritului lumii să înlăture 
orice esență străină obiectivă și, în sfîrşit, să se sesizeze pe sine 
ca spirit absolut, iar ceea ce devine pentru el obiectiv să-l 
creeze din sine şi, calm față de acesta, să-l menţină sub stăpi- 
nirea sa. Lupta conştiinţei de sine finite cu conștiința de sine 
absolută — care i se înfățișa conștiinței de sine finite ca fiind 
în afara ei — încetează. Conștiinţa de sine finită a încetat de 
a mai fi finită ; şi, pe de altă parte, conştiinţa de sine absolută 

e 2 primit realitatea care îi lipsea mai înainte. În general, întreaga 
istorie universală de pînă acum, şi în special istoria filozofiei, 
înfățișează numai această luptă, şi acum ea pare a fi ajuns la 
ţinta sa, cînd această conștiință de sine absolută, a cărei repre- 
zentare ea o are,.a încetat de a fi ceva străin, cînd, aşadar, 
spiritul este real ca spirit. Deoarece spiritul este real ca spirit 
numai întrucît el se cunoaște pe sine însuși ca spirit ; şi acest 
lucru el îl cunoaște în știință. Spiritul se produce pe sine ca 
natură, ca stat ; prima este acţiunea lui inconștientă, în care el 
este pentru sine ca altceva, nu ca spirit; în faptele şi în viața 
istorică, precum și în artă, spiritul se produce pe sine în mod 
conştient, cunoaște unele specii ale realităţii sale, dar numai 
specii ale acesteia ; numai în știință ştie el despre sine ca spirit 
absolut, şi numai această cunoaştere, spiritul, este existenţa 
lui adevărată. 

Aceasta este deci poziția epocii actuale și seria creaţiilor 
spirituale este cu aceasta, pentru acum, încheiată. — Cu aceasta, 
prezenta istorie a filozofiei este terminată. Doresc ca 
d-voastră să fi scos din ea concluzia că istoria filozofiei nu este 
o colecţie oarbă de idei apărute accidental, nu este o înaintare 
întîmplătoare. Dimpotrivă, eu am încercat să arăt apariţia 
necesară a filozofiilor una din alta, încît o filozofie oarecare 
presupune în chip absolut necesar existenţa filozofiei care a 
precedat-o. Rezultatul general al istoriei filozofiei este: 1) a 
existat totdeauna numai o singură filozofie ale cărei diferențe 

simultane constituie laturile necesare ale unui unic principiu ; 
2) succesiunea sistemelor filozofice nu este întîmplătoare, ci ea 
înfăţişează înaintarea treptată a dezvoltării acestei științe ; 
3) ultima filozofie a unei epoci este rezultatul acestei dezvoltări 
şi este adevărul în forma cea mai înaltă pe care şi-o dă despre 
sine conştiinţa de sine a spiritului. Ultima filozofie conţine, 
așadar, în sine filozofiile ce-au precedat-o, ea conține în ea 
aproape toate treptele, este produs şi rezultat al tuturor filozo- 691 
fiilor premergătoare. Acum nu putem fi platonici, trebuie să ne 
ridicăm «) deasupra micimilor unor păreri, gînduri, obiecţii, 
dificultăți individuale ; 6) deasupra propriei noastre vanităţi, 
potrivit căreia am fi gîndit ceva extraordinar. Deoarece po- 
ziţia individului este aceea de a sesiza spiritul sub- 
stanţial interior ; înăuntrul întregului indivizii sînt ca nişte orbi 
pe care îi mînă spiritul interior. 

Aşadar, poziția noastră este cunoaşterea ideii, ştiinţa despre 
idee ca spirit, ca spirit absolut care se opune astfel unui alt 
spirit, spiritului finit ; şi principiul acestui spirit finit este să 
cunoască ; așa încît pentru el este spiritul absolut. Am încercat; 
să conduc pe dinaintea gîndurilor d-voastre acest convoi al for- 
maţiilor spirituale ale filozofiei în înaintarea lor, indicînd legă- 
tura ce există între ele. Acest șir este adevărata împărăție 
a spiritelor, singura împărăție a spiritelor care există. 
Acest şir de creaţii spirituale nu este o multiplicitate şi nici nu 
rămîne simplă serie, o succesiune, ci în cunoaşterea de sine 
însuși aceste creaţii se transformă în momente ale unui spirit 
unic, în unul şi acelaşi spirit prezent. Şi acest lung convoi de 
spirite sînt pulsările singulare ale vieții unicului spirit ; ele sînt 
organismul substanței noastre. De imboldul lui trebuie să ascul- 
tăm — cînd cîrtiţa continuă să sape în interior —, și să-i creăm 
realitate ; — ele sînt o înaintare absolut necesară, care nu ex- 
primă altceva decît natura spiritului însuşi, spirit care trăieşte 
în noi toţi. Doresc ca această istorie a filozofiei să conţină 
pentru d-voastră cerința de a sesiza spiritul timpului, care este 
în noi în mod natural, şi, din ce e natural în el, adică din ce e 
închis, lipsit de viaţă, a-l aduce la lumină și, fiecare la locul său, 
să o facă, cu conştiinţă. 

Trebuie să vă aduc mulțumirile mele pentru atenţia 
pe care mi-aţi acordat-o cu ocazia prezentei încercări ; datorită ep2 
d-voastră, această încercare a devenit pentru mine obiect de 

satisfacţie superioară. A fost plăcut pentru mine faptul de a fi 
stat în această viaţă spirituală împreună cu d-voastră ; dar nu 
numai: de a fi stat, ci, sper, şi faptul de a fi realizat o 
legătură spirituală între noi. Fie ca această legătură a noastră 
să dureze ! Vă urez viaţă fericită ! 


(Prelegeri încheiate la 22 martie 1817; la 14 martie 1818; 
la 12 august 1819; la 23 martie 1821; la 30 martie 1824; la 
28 martie 1828; la 26 martie 1830). 

